
ELŐSZÓ 


Az egész teremtés felmérhetetlen számú korszakain végigvonuló fejlődése tulajdonképpen 
szellemi folyamat, amely arra hivatott, hogy az önállóság nélküli teremtményeket a fenséges örök 
Isten szellemhez hasonló gyermekeivé nevelje s érlelje. 

A mennyei Atyának a lényeknek e fejlődési folyamatát és nevelését már az idők végtelenségei 
óta Szeretetével és Bölcsességével vezeti. Eközben az ismeretek és erők állandóan újabb és újabb 
adományát árasztja rájuk, amik fejlődési végcéljuk, mindenkori állapotuk, fejlődési fokozatuk szerint 
a legcélravezetőbbnek ígérkeznek. A dolgok állását ebből az alapszemléletből figyelve minden 
további magyarázat nélkül adódik, hogy az isteni Igazságnak és Akaratnak kinyilatkoztatása sohasem 
nyugodhat el, és sohasem szűnhet meg Földünk emberei számára sem. Azért igen kicsinyes, 
emberiesen gyarló az az igyekezet, amely minden erővel azt igyekszik bizonyítani, hogy a Bibliával 
a Föld emberisége számára az isteni kinyilatkoztatások mindörökre lezárultak. Ez már azért is 
alaptalan, mert erre vonatkozólag a Szentírásban még jelentéktelen hivatkozás sincs. Sőt, több ízben 
történi utalás az „Igazság szellemére” mely Jézus Urunk igazi tanítványait és követőit  , minden 
időkben” minden igazságra elvezeti. János 14. 21. szerint: „Aki ismeri az Én parancsolataimat és 
megtartja azokat, az szeret Engem; Aki pedig szeret Engem, azt szereti az én Atyám, én is szeretem 
azt, és kijelentem magamat neki.” 

Ami azt jelenti, hogy akik cselekvőek gyakorolják az Ő szeretet-és alázatparancsát, azoknak 
személyesen kinyilatkoztatja magát mindenkor, s felfedi előttük összes titkait legnagyobb 
mélységükben. 

Ennek megfelelően időszakonként Istentől kiválasztott emberek jelentek meg a Földön minden 
népnél, akik befogadólag feltárták szívüket minden isteni jó önzetlen szeretet és igazság számára, és 
alázatteljes életük alatt Istenből benső kinyilatkoztatásban részesültek. A legváltozatosabb formában 
vették át szívükben az Úr szavait, nemcsak a zsidó nép, vagy csak a fehér faj, hanem mindazok 
elnyerték ezt az isteni kegyelmet, akiket mennyei Atyánk gyermekeinek nevezett. Akiket Ő-éppen 
úgy, mint most bennünket-meg akar érlelni a mennyei üdvösségre, és tökéletességre. 

Nagy horderejű kinyilatkoztatások természetesen igen ritkán adódnak és történnek, rendesen 
csak olyan esetekben, amikor az isteni Szeretet és Világosság áradatát a világ embereinek túlfokozott 
uralomvágya, önzése, gonoszsága szívükben elnémította, eltemette. 

Az emberiség számára 3600 évvel ezelőtt ilyen nagy világosság volt Mózes megjelenése, és 1500 
évvel később a legnagyobb, maga az Úr Jézus Krisztus követte. Azóta lepergett idő folyamán az 
Üdvözítő élete, tanítása, halála és feltámadása következményeként áradó Isteni Világosság csaknem 
teljesen elsötétedett, és az emberek gonoszsága, bűnei, tehát saját hibája folytán a hitetlenség sötét 
éjszakája következett be. Ekkor a jóságos mennyei Atya újból gyermekei segítségre sietett, és a 
mostani időben 1840-től kezdve ismét prófétákat hívott elő, és ezeken át olyan nagy fényben ragyogó 
világossággal fedte fel a Föld összes hívő népei előtt a régi, örökérvényű hit-igazságot a nagy 
terjedelmű „Új Kinyilatkoztatások” keretében, mint eddig még sohasem ilyen kimeríthetetlen 
mélységgel és csodálatosan, hogy az utolsó ítélet előtt, aki látva az idők jeleit, keresi, kutatja az isteni 
igazságot, az ezekben mindent megtaláljon! 

Keresztelő Szent János szolgáját hívta ismét e földi teste töltésre hogy ismét a mostani, második 
látható eljövetele előtt az utolsó ítélet előtt legyen kiáltó szó a hitetlenség pusztájában. Mostani neve 
Lorber Jakab lett, Grácban élő zenész ember volt, akit Isten Szelleme a benső Ige útján 1840 március 
15-dikén hívott el -mint új kinyilatkoztatásainak íródeákját- és 1864-ig. rajta keresztül a legnagyobb 
horderejű művek láttak napvilágot. Ilyenek voltak: a János Nagy Evangéliuma- 11 kötetes hatalmas 
mű- Jézus tanítói éveinek teljes epilógusa; az özönvíz előtti idők története az Isten Háztartása címmel; 
a Gyermek Jézus, születésének hiteles adatai; a Föld és Hold, a Természetes Nap, a Szellemi Nap 
Blum Róbert, Márton püspök stb. Ezeken át betekintést nyerhetünk minden túlvilági titokba, és ezeket 
megismerve nagyobb szeretettel, alázattal élhetjük le további életünket, s a példákon okulva teljesen 
elhagyjuk az anyagit, és a szellemi felé fordulunk! 

Ezekben az írásokban a világosság Atya az Isten és felebaráti szeretet egyedüli üdvözítő voltát 
újból kinyilatkoztatja, mivel azt az Úr Jézus Krisztus földi vándorlása idején isteni erejével nemcsak 
hirdette, hanem példaadóan életével be is mutatta, és ami isteni magvát képezi a Föld összes népei 
vallásának. 

Ez a szeretetvallás mély alapját az összes túlvilági életre és teremtésekre vonatkozó világos 
tanításokban leli. E tanítások felfedik az egész teremtés és lét minden szellemi okát. Teljes valósággal 
tárják elénk a nagy isteni mű céltudatos alap okát. A legnagyobb tökéletességben jelenik meg előttünk 
az a szellemi világkép, amely után minden gondolkodó ember vágyakozik a mai anyagiasság 

összeomlása után. Minden gondolkodó ember keresi, kutatja az igazságot, s itt ezekben az isteni 
művekben örömteljes igazságot ismerhet meg és fogadhat el. Ezért nevezik ezt a legnagyobb isteni 
kegyelem művét „Új Sálem Írásoknak” mert ezekben az írásokban tényleg az új szellem Jeruzsálem 
szállt alá a Földre, s amelyek révén az Isten az emberek szívében lakást készít a maga számára. 

A Szellemi Nap a túlvilági életre vonatkozó fő mű, amelyen Lorber Jakab 1842. novemberétől 
egészen 1843. december haváig dolgozott, és folytatása a Természetes Nap. Előnyösebb, ha e mű 
elolvasása előtt az olvasó az előbbi műveket olvassa. A Blum Róbertben életet felebarátaiért feláldozó 
szocialista vezér kivégezése után szellemi állapotát láthatjuk, amint tudatára jön annak, hogy halála 
után is él, és szeretetét a nála is nagyobb , vezér" Jézus iránt Felébresztve, Jézushoz vezettetik, aki 
leválaszt a lelkéről minden földi salakot, földi gondolkodást, és végül bevezeti saját szférájába, 
melyet embertársaiért fáradozó élete és vértanú halála révén kiérdemelt. 

A Márton Püspökben láthatjuk az Antikrisztusi pápaságot az oltár szentség egyszerű isteni 
szeretettana helyett, és hogy mily nehéz ezeket a hamis ördögi dogmákat elhagyva az üdvözülés igazi 
útjára lépni. János Nagy Evangéliuma elénk tartja Istennek Jézus földi testi alakjában véghezvitt sok- 
sok tanítását, csodatetteit, sőt még a távolról feléje közeledők gondolatvilágát is, és azok teljes 
megtérítését. A Bibliában e megtörtént dolgoknak 10% -a sincs meg, mert az örök élet elnyerése az 
a kevés is elég, ami a Bibliában adatott. De aki keresi, kutatja az isteni örök igazságokat, és ebben a 
kutatásban elérkezik ezekhez a , sálemi isteni könyvekhez", az jutalomképpen már e földi életében 
belát az összes isteni túlvilági titokba, és messze magasan a világban élő emberek anyagba süllyedt 
éjszakája felett állva, életét e könyvek tanulságai szerint teljesen a szellemi, isteni felé fordulással 
vezetheti tovább, s már a Földön kiteljesedhet részben, és Isten munkásává válhat. 

Meg kell látni minden emberben a bukott angyalt, Istenhez visszatérni akaró lélek testvért, és így 
földi tudásunkra, állásunkra, származásunkra büszkék nem lehetünk, hanem mindenki előtt a 
legnagyobb alázat szellemében, felebaráti szeretetben cselekvőleg élve, tettel is hirdetni kell azt a 
nagy világosságunkat, amit e könyvek olvasása révén kapunk, mert a sötétségben élők a tettekre 
lesznek figyelmesek, és ha kérdezik miért hagytuk el a világi örömöket, őket is a világosságba 
vezethetjük. Akit ez az alázatos szellem tölt el, az megérti az egész teremtést, amit Isten az Ő végtelen 
Szeretet-Bölcsességéből teremtett, és azóta is folytonosan a tökéletességig fejleszt. E szellemi olvasó 
meg is hallja az isteni Szeretet hangját, és megérti e könyv sorai között kinyilatkoztatott mélységes 
isteni Szeretetet. 

Örömmel veszi tudomásul, amit a földi tudomány az érzékelhető és érzékelhetetlen világból 
felszínre hozott, ami a spiritizmus, okkultizmus tovább ásott, felfedett természetfeletti, szellemi 
dolgokat itt, a napnál is világosan megértve, megtalál ezen alig sejtett, tudott isteni könyvekben. Itt 
mint a csodálatos isteni élettanítás meggyőző és boldogító igazságait foglalja egybe. Adja a jó Isten, 
hogy a mennyei Atya világosság-és szeretetsugara hasson át minden olvasót, hogy lelke fejlődésében 
bőséges, jó érett termést hozzon! 


1. Fejezet: 

Hol van, és miben áll a Szellemi Nap, Mi az egyes dolgok, tárgyak szellemi tartalma? A Szellemi Nap: az Úr 
kegyelmének egy sugara. Viszonya a Természetes Naphoz -mint az emberi test viszonya a lélekhez, a szellemhez. 
Példák. A természetes lények fejlődésének útja a tökéletessé fejlődött szellemig. 


1. Mielőtt még a tulajdonképpeni Szellemi Napra mennénk, előzőleg még tudnunk kell, hogy ez 
mennyiben függ össze a természetes, anyagi Nappal, és milyen a megalkotottsága. Mielőtt erre 
rátérnénk, tisztában kell lenni azzal a fogalommal: Mit is nevezünk , szelleminek"? Szelleminek azt 
nevezzük, ami minden tárgynál, dolognál a legbensőbb, egyben a legáthatóbb, és ezért a 
leghatékonyabb, és jelenléte legkézenfekvőbb -ha azonnal természetszerűleg nem is érzékelhető. 

2. Vegyünk példának egy gyümölcsöt, mi annak a legbensője? Nem más, mint a csírában elrejtett 
szellemi erő, amely az egész terjedelmében az összes alkatrészeivel a benső mag végelmét és 
fenntartását biztosítja. Alapjában véve tehát nem egyéb, mint a csíra ereje által áthatott külső szerv, 
mely az összes alkatrészeivel szükségszerűen jótékony hatást gyakorol, és fejlődését, védelmét 
biztosítja a benne elrejtett csirának. 

3. Hogy pedig a gyümölcs külső része, a csira szellemi erejéből áthatott szerv, abból is kiválik, 
hogy nem csak a gyümölcs, hanem az egész fa vagy a növény a szellemi csirából ered. 

4. Mi tehát itt a szellem? Először is a csirában rejtett szellemi erő, amelynek alapján az egész fa 
gyökerestül, ágastul, levelestől, törzsestől, virágostól és gyümölcsöstől feltételezhetően benne 

foglaltatik. Valamint az a szellem, ami a fát, vagy növényt a felsorolt alkatrészeivel egyetemben 
áthatja, valamint a csirát saját érdekében is élteti. 

5. Minden szellem tehát legbensőbb, legáthatóbb, és mint ilyen a legátfogóbb is, mert ami 
legátfogóbb az következésképpen legmélységesebben átfogó is. Hogy ez így igaz, azt a természet 
más jelenségeinél is tapasztalhatjuk. Vegyük például egy harangot, hol van benne a hang helye? Erre 
azt felelnétek, hogy inkább a külső felületén, vagy talán a fém anyagában, annak belsejében, esetleg 
talán a belső szélein? Ez mind tévedés! A hangot a legbenső molekuláknak nevezett anyag 
hüvelyecskékben zárt szellemi állag okozza. Amikor ugyanis a harang belsejében a megütésre az 
anyag bensejében lévő szellemi rész rugalmas és terjedő képes állaga-nyugalmában megzavarva- 
kötött állapotából szabadulni igyekszik, ez azután rezgésekben nyilvánul meg. Ha a harangot idegen 
anyaggal vonjuk be, ami ezeket a rezgéseket nem veszi át, akkor a rezgések szabadulni akarása 
lefokozódik, és csakhamar meg is szűnik. 

6. Ha pedig a hangot rezgéseket vezető, tehát erősebb izgalomba hozó anyaggal vesszük körül, 
például elektromossággal telített levegővel, akkor a hangerő még fokozottabb mértékben nyilvánul 
meg, ilyen könnyen rezgésbe hozható anyagokban sokkal messzebb terjed. 

7. Ha ezt a képet jól megfigyelitek, akkor ebből világosan kell látnotok, hogy a szellemi itt is a 
legbenső. De nézzünk még egy példát. 

8. Vegyetek egy mágnes vasat. Hol rejtőzik e vasban a vonzerő? Áthatja az egész anyagot, előtte 
az nem képez akadályt, sőt azt szépen át is fogja, be is tölti. Ezt abból láthatjátok, hogy a közelébe 
helyezett hasonló tárgyat a távolból is magához vonzza. Ha nem fogná, hatná át az egész anyagot, 
mint ilyen nem hatna túl annak természetes keretein, határain, akkor hogyan ragadná, vonzaná 
magához a tőle távol lévő tárgyat? Hivatkozzunk azonban még egy néhány példára. 

9. Figyeljétek meg a leydeni elektromos árammal megtöltött palackot, üveget, amely üveglappal 
vagy ebonitrúddal dörzsölt elektromossággal telítenek meg. A benne levő áram az egész üveget 
áthatja, ami tehát benne a legbensőbb, legáthatóbb. Ha ezt az üveget ujjunkkal megközelítjük, gyenge 
szúró fájdalmat érzünk, és erős rántást észlelünk, s ebből is tapasztalhatjuk, hogy a benne levő 
szellemi állag az egész anyagot áthatja. 

10. Igen jó példa az álomban beszélő szomnambula, amikor a delejező s a médium milyen 
tökéletesen együtt dolgoznak. Ha a bennük levő szellemi csak a legbensőbb részük lenne, akkor már 
maga a delejezés is lehetetlen lenne. Ha szellemük emellett nem volna mindent átfogó, mindenen 
áthatoló, mindent magához ragadó, akkor miként válhatna lehetővé ilyen távoli jelenség a delejező 
és a médium között, ha a szellemi nem terjedne túl az anyag határán? 

11. Ezekből a példákból megnyilvánul, hogy a szellemi milyen módon, miben és hol nyilvánul 
meg mindenütt, és bizonyára így a Nappal kapcsolatban is. 

12. A szellemi nap tehát a nap legbenseje, és az Én Kegyelmemnek egy szikrája E napon lévő 
szellemi hatalmas erővel hatja át a Nap egész anyagát, miközben annak lényiségét egészen átöleli. 
Ennek folytán tulajdonképpen a Szellemi Nap a valóságos Nap, mert az anyagi nap a szellemi napnak 
csak jótékonyan közreműködő szerve. Ennek folytán a szellemi önmagát külső formában kifejezheti, 
és teljes egészében megragadhatja, azaz összeolvadhat vele működésében. 

13. Aki a szellemi napot látni akarja, az tekintse meg annak külső formáját, amelyet a szellemi 
Nap a legapróbb részletében teljes egészében áthat, s ezáltal a megfigyelő a szellemi Napról bár 
halvány, de mégis szemléltető képet nyerhet. Ha pedig ezt is figyelembe vesszük, hogy mindaz, ami 
szellemi az a tulajdonképpeni valóság, azaz állandóan tökéletesen megragadható, felfogható, 
érzékelhető, amíg a természetes anyagi Nap csak egy részlet, önmagát megragadni, érzékelni 
képtelen, szétpattant részek tömege, ami bár összetartozó egésznek látszik, ám ilyenné a benne lévő 
szellemi egység ereje képesíti. Ezáltal a Szellemi Nap megtekintésénél már világossá válik a kép, ami 
által ez a kétféle Nap közötti különbség szembetűnővé válik. Ennek világosabb megértése, illetve 
szemlélése, érdekében újból néhány példát tárok elétek. 

14. Vegyetek elő egy kis nemes fém rudat. Ha ezt a maga nyers, természetes állapotában 
szemlélitek, úgy sötétnek és durvának találjátok. Ha azonban fényesre kicsiszoljátok, s azután 
vizsgáljátok meg azonnal milyen más színezetet nyer annak ellenére, hogy most is csak ugyanaz a 
rúd. Mi okozza azonban a rúd oly pazar fénylő voltát? Mondom nektek, hogy ennek oka igen 
egyszerű. A csiszolás következtében az anyag felső, durva, elkülönült szemecskéi szorosan egymásba 
kapcsolódtak, ezáltal egységesebbé, egymást erősebben megragadókká váltak. Ezt úgy is 
mondhatjuk, hogy teljesen egyformákká hangolódtak. Előbbi állapotában a kis részparányok 
egymástól elkülönítve, mintegy ellenségesen állottak egymással szemben. A kis részecskék a rájuk 

eső fénysugarakat elnyelték, magukba zárkóztak az őket tápláló fény sugaraival, mindegyik a saját 
maga javára használta fel és a szomszédjának nem engedett belőle semmit sem át. A csiszolt 
állapotban, ami már haladottabb, azaz tisztább állapotnak nevezhető, a részparányok már 
megragadták egymást, mintha szeretetben összeolvadtak volna, és a rájuk eső fénysugarak közös 
tulajdonukká váltak. Most egyetlen kis részecske sem tartja meg magának a ráeső fényt, hanem a 
legkisebb mennyiséget is megosztja valamennyi szomszédjával. Mi ennek a következménye? 
Mindegyik túlon-túl nagy mennyiségű fényhez jut, annyira, hogy a rájuk áradó fényességet 
képtelenek felhasználni, s a fölösleges maradt mennyiség kisugárzik most már, illetve visszaverődik 
a csiszolt anyag egész felületén. Értitek már, hogy onnanvan ez a pompás ragyogás? Az egységből, 
illetve egyesülésből. Ha tehát a szellemi önmagában is tökéletes és egyéni, mennyivel tökéletesebb 
tehát önmagában, mintha csak egyik szervét vesszük figyelembe, amely a tökéletességének kis rész- 
szerve, s ami önmagában csak egy-egy rész az egészből. Mint ilyen, magában önző, haszonleső, tehát 
tulajdonképpen halott. De tekintsünk ismét más példát! 

15. Láttatok már nyers kovakövet, amelyből az üveget készítik? Vajon az átengedi magán a fényt, 
mint gyermeke az üveg átengedi? 

16. Nem! De miért nem? Mert az ő részecskéi még egymástól nagyon különállók, és nem 
tömörülnek össze, nem egyesültek egymással. Amikor nyers állapotukban esik rájuk a fény, 
mindegyik részecske azt önmagában emészti fel, nem enged át a többinek semmit sem. Mi tehát az 
oka annak, hogy gyermeke, az üveg annyira adakozóvá válik? 

17. Látjátok, a kvarckövet előbb apró darabokra zúzzák, majd megőrlik. Ezáltal minden egyes 
részecske mintegy meghalt a másik számára tökéletesen el kellett attól választania. 

A kovaport azután kimossák, megszárítják, sóval keverik, és így kerül a kohóba, ahol a 
szétpattant, különálló részecskék a só valamint a megfelelő hőfok hatására egymással szorosan 
egyesülnek. Ez a munka más szóval mit is jelent? Az anyagban kötött önző szellemi részek bizonyos 
tekintetben szétmorzsolódnak s ezen állapotukban megmossák, megtisztítják őket. Ha a kész, ismét 
száraz állapotba helyezik őket, ami biztonságérzetüknek felel meg. Csak akkor kapják meg a 
bölcsesség savát, s így előkészítve kerülnek az Én szeretetem tűzébe. Értitek már ezt az igen 
szemléltető példát? Látom, hogy még mindig nem értitek teljesen, ezért közelebbről is megvilágítom 
nektek. 

18. A külsőleges anyagi világ a nyers kovakőnek felel meg. Ennek szétszórása különféle szellemi 
lények megjelenése. A megőrölt por mosása a tisztulási folyamat, azaz a formai anyagba megkötött 
szelleminek a magasabb fokon való fokozatos fejlődését példázza. A szárítás a szellemeknek az 
egységre törekvő szabad kiállását, akaratát, illetve önmaguk biztosítását jelenti, ami már az embernek 
felel meg. A sózás a Kegyelem sugárnak az ember szellemben való elosztása, s végül a kohóban a 
tűz nagy hőségében való összeolvadása a szellemeknek egymás között, valamint az Én Szeretetem 
tüzénél való egyesülést mutatja. Mert amíg az anyag nem ragadhatja meg önmagát a kohóban- 
mindaddig, amíg a szükséges hőfokot el nem éri-addig önmagában van. Ugyanúgy a szellemek sem 
bírják egymást elviselni, s a teljes egyesülésre képtelenek mindaddig, amíg Önmagamhoz hasonlóan 
őket is át nem hatja az Én szeretetem. Azért adtam ezt az igét: , Legyetek tökéletesek, mint amilyen 
tökéletes a ti mennyei Atyátok" (Máté 5: 48.), valamint: , hogy mindnyájan egyek legyenek, ahogyan 
Te és Én egyek vagyunk." (János 17: 21). Látjátok e példákat, ezekről egészen világosan láthattok! 

19. Miben nyilvánul meg most már az üvegnél az egyesülés? Abban, hogy az összes részecskék 
egyformán veszik fel a nap sugarait. Tökéletesen átvilágítódnak, és így egyformán telítődnek a 
fénnyel. Ezen kívül az általunk felvett fényt teljesen akadálytalanul át tudják engedni magukon. 
Látjátok, az ablaküvegek így tanítanak meg benneteket arra, hogy a mennyei állapotok milyenek 
lehetnek. Egyben arra is megtanítanak, hogy a Szellemi Napot egy jelentős lépéssel közelebb 
szemlélhessük. Mi azonban nem elégszünk meg ezzel a példával, hanem legközelebb ismét 
előveszünk néhányat, s a példákon át egészen könnyen ugrunk át a Szellemi Napra, hogy annak 
kifejezhetetlen nagyszerűségeiben gyönyörködhessünk. 


2. Fejezet: 
A természet rendje -az isteni Rend evangéliuma. Példák: egy lakóház és annak felépítése -az anyagban elrejtett 
szellemi az önzés állapotából a helyes Rendben egyesül. A Természetes Nap hasonlósága ehhez. 


1. Az egész természet és annak elrendezése állatokra, de különösen az emberre vonatkozólag- 
akár az evangélium, s annak különféle helyei-megmutatják, elétek tárják az En örökös rendemnek 
csodálatos dolgait. Még csak arra sincs szükség, hogy egyik-másik dologban példát keressetek, mert 

bármelyik kezetek ügyébe került dolog minden bizonnyal az evangéliumot veti fel, és a szellemi 
kérdést is úgy oldja meg, mintha örökkévalóságok óta ebből a célból teremtett volna. Lássátok meg 
a további példákat, hogy átugorhassunk a Szellemi Napra. 

2. Miből áll egy lakóház? Teljesen formátlan, rögös anyagból. Ez az anyag mintegy örökösen 
szétválasztva fordul elő. Ilyen például az anyag, amiből a tégla készül, majd a kövek bizonyos fajtája, 
amelyből a meszet égetik, továbbá a homok, valamint alaktalan faanyag, díszkövek. Ha ezeket a 
nyersanyagokat egy meghatározott helyre összehordják, az egész kis hegyet képez, rendszertelen 
tömeget. Különféle nem hántolt fa, nem messze tőle homokdombocska. Kissé távolabb vasak tömege, 
mellette terméskövek halmaza, még odébb tekintélyes víztócsa, vagy egy ideiglenes kút. 

3. Van-e közöttetek csak egy olyan éleslátású ember, aki ezen összehordott nyersanyagban már 
látja a szép és jól berendezett lakóházat? Hát ez a sok tömeg éppen úgy nem hasonlít a lakóházhoz, 
mint a szúnyog az elefánthoz, az ökör a szamárhoz, s ezek rendeltetése mégis csak egy lakóház 
felépítése. 

4. A téglavetők az anyagot megnedvesítik, alaposan átgyúrják, és ha már jól összeállt, és szívós 
tartós lett, téglává verik, naponta megszárítják, majd -hogy állaguk még erősebb, tartósabb legyen- 
tűzben kiégetik őket. A felhalmozók mellé ácsok állnak, akik a fákat meghántolják, és a kívánt alakra 
faragják. A vashegy a kovácsok kezeibe kerül, megolvasztják, illetve tűzben megpuhítják a vasat, és 
a kívánt alakra formálják. Távoli gyárakban a kovakövekből üveget készítenek. A kőművesek a 
köveket faragják, osztályozzák. 

5. Íme, az összes nyersanyag feldolgozva, félig kész állapotban előttünk áll. Előkerül az 
építőmester, kiméri a falak helyét a földön, kiásatja, kőművesek, kisegítő munkások nyüzsögnek 
körülötte. Az ő irányítása mellett a sok dolgos kéz munkája folyamán kialakul a szabályos épület. A 
ház falai hamarosan a földszint felé emelkednek, és a kiszámított időre felépül a ház, a kívánt 
magasságig elkészül. 

6. Ezután következik az ácsmunka, és kevés idő multán a tető is készen áll. E munka lefolyása 
alatt a nyersanyag halmazok eltűnnek szemeink elől, a homok és a mész, ami még ott maradt, kell a 
falak bevakolására, mely simítással, majd meszeléssel készül el, valamint belőle készülnek a 
díszítések is. E munkák végén eltűnnek az utolsó maradványok is. A ház kívül-belül készen áll. 

7. Most a kis mesteremberek váltják fel az előbbieket. Asztalos, lakatos, szobafestő dolgozik, 
padlót készítenek, helyeznek be. Ablakokat készítenek, ajtókat helyeznek be, festenek, meszelnek. E 
kisiparosok jó ideig sürögnek-forognak a házban, és végül a ház teljesen készen áll. Ha az anyagba 
rejtett szellemi önzésen végig tudok menni a nyersanyag az épület teljesen kész állapotáig, annak 
minden fázisán nagy különbséget kell észlelnünk. 

8. Mondom nektek, hogy semmi egyéb, mint a nyersanyag célszerű és helyes rendnek megfelelő 
egyesülése, összeolvadása, egymás megragadása. Amíg a rendetlen nyersanyagok között jártatok, 
kellemetlen érzéssel szemléltétek, és járták át gondolataitokat. Amikor azonban a nyers kupacokat a 
tűz, a mesteremberek kezei, szerszámai között alakulni láttátok, már kellemesebben hatott rátok, mert 
gondolataitokat áthatotta a kész ház felépítésének reménye. Láttátok a célszerű munkát az anyaggal, 
mely rendezetlen volt még, de még nem tudtátok elképzelni azt, hogy milyen is lesz az a ház. Amint 
a kész ház elkészült, gyönyörködve szemléltétek annak formás vonalait. Amikor pedig a szép belső 
helyiségbe vezettek be benneteket, csodálkoztatok, és önkéntelenül szalad ki ajkaitokon: , Ki hitte, ki 
látta volna ezt előre, hogy még nem is olyan régen oly durva nyersanyagok mily csodálatosan 
átváltoztak?,, 

9. No látjátok, ugyancsak ez a helyzet mindenben, amit eddig a természetes napon látunk, ott 
még minden nyers anyaghalmaz, amelyek ebben az állapotukban minden összetartozás érzése és 
egyesülés nélkül valóknak látszanak. Ha valaki közületek megtekinti a napokat, és ezek összes 
berendezéseit, nem találhat azokban semmi összefüggést, kapcsolatot a másikkal szemben, majd csak 
inkább a szellemvilágban rendeződnek el mind jobban és jobban a nyers anyaghalmazok. E rendből 
azután már következtetni lehet, hogy azok milyen magasabb rendeltetésre hivatottak, mert egész 
bensőjük egyetlen Lényre utal, Akiben a végső és teljes rendjük egy tökéletes egészet alkot. Az 
egészen kész épületet azért majd csak a Szellemi Napon tekinthetjük meg, ahol már minden rendben 
egybeolvadt, és mintegy teljesen tökéletes egész valósul meg, a maga szinte felfoghatatlan 
nagyszerűségében és pompájában. 

10. Látjátok, hogy e mindennapi egyszerű példa milyen magasztos evangéliumot rejt magában. 
A bensőséges megfigyelő olyan , Rendet" találhat ebben, amit eddig egyetlen halandó sem 


álmodhatott. E példák révén mindjárt valami újabb, a szellemit jobban megközelítőre hívom fel a 
figyelmeteket, de már csak a Szellemi Napon. 

11. A természetes napon már láttátok az egész berendezéstha valamint azt, ami rajta és benne 
megtalálható. Számokban kifejezhetetlen az ott tapasztalt változatosság, de mégis miben nyilvánul 
meg ez a figyelemreméltó berendezettség? Minden a Napra irányuló tekintetek megadja erre a 
feleletet, s ez elsősorban az észlelt, a Napról leáradó fény és sugárkorona. Látjátok, ebben miként 
egyesül a végtelen sokféleség, s emellett ez az egyesülés szerteszét kiárad végtelenül a térbe. 
Szükségtelen felsorolni a nap sugarainak áldásait, mert erről a kicsi Földtekén énekek zengenek 
dicséretet. Vajon képes volna az összes fényekben való egyesülés nélkül a Nap ilyen csodálatos 
hatásra? Ó távolról sem! Kérdezzétek meg a komor éjszakát, s az majd megmondja nektek 
értelmesen, hogy mit eredményezne egy fénytelen Nap! Ne érjük be ezekkel a példákkal, hanem 
keressünk jobbakat. Hogy azonban meggyőződhessünk arról, hogy bármily dolog vizsgálata közelebb 
vezet bennünket célunkhoz, ha mindent a kellő látószögből nézünk, vizsgálunk, ezért a következő 
példát válasszátok ki, a hozzátok legközelebb fekvő, legjobb anyagból, s majd meglátjátok, hogy 
célunk érdekében mennyire fel lehet használni. Úgy vélem, nehéz volna számotokra erre meg nem 
felelő példát, anyagot találni, mert ugyan mit láthatnánk például egy formátlan vasdarab tömegében? 
Ezért csak a kohóba vele, s majd a megfelelő hőfok megadja számára az alkalmas rendeltetést. Ezért 
ne kutassatok sokáig megfelelő anyag után, mert mondom nektek, még egy gyűrűs szitát is 
megfelelően feltudok használni céljaimra. 


3. Fejezet: 
Választott példa: az óra, összehasonlítása a Nappal. A rugós hajtószerkezet főkerekével -Isten Szeretete. 
Szabályozó kerék -az isteni Bölcsesség. Fő központi orsókerék -a Szeretetből és Bölcsességből keletkezett isteni Rend. 


1. Látom már, példának egy órát választottatok, s az példának sokkal jobb, mintsem gondolnátok. 
Én is időmérőt vettem volna elő. Nézzük csak, hogy ez az újabb példa magasabb megismerésfokra 
emel-e bennünket, mint az előbbiek? Az órát figyelmesebben nézve azt látjuk, hogy ezen időmérő 
már fejlettebb anyagot tartalmaz, és pontosan kiszámított szerkezet található benne. Összeállítása 
olyan, hogy egy hajtókerék fogaiba egy másik fokozat kapaszkodik bele. Látjátok, hogy a hajtó- 
szerkezet a rugalmas és hajlékony rugóval egy megfelelő hosszúságú erős lánccal kapcsolódik, amely 
a benne rejlő feszítő erejével az egész óraszerkezetet a kívánt mozgásba tartja. Ha szerkezetet egész 
közelről figyelitek meg, akkor láthattok rajta egész csuklót, és horgot is találhattok benne, melynek 
minden magva a pontos rendeltetése. Ha belső szerkezetet jól megnézzük, tekintsünk meg a külsejét 
is. Mit látunk ott? Egy számlapot, s rajta egyszerű mutatót. Mi a rendeltetésük a mutatóknak? 
Mutatják a nappal és éjjel óráit, azaz mérik az időt. Az idő amelyet az óra mutat, bizonyára 
legkiterjedtebb és a legáthatóbb, és általában mindenütt ezt a központ bármerre néztek is. Mert senki 
sem mondhatja el magáról, hogy: Én magam vagyok az idő, vagy az időhöz nekem semmi közöm, 
Vagy: Az idő engem nem fog körül! Ugyanis, ha valaki valamit tesz, azt mindig az időben cselekszi. 
De miért? Azért, mert az idő mindenkit áthat és körülvesz. Ugyanezt mondja számunkra az óra is. A 
mutatók a számlap központjában vannak felerősítve, és azoknak a hegye egy szabályos kört ír le. 
Mivel azonban a központból kiindulva megrajzolt külső körív mint szilárd anyag fut tova 
szakadatlanul. Így e központtól tekintve, egészen a széléig számítva szinte megszámlálhatatlan 
mennyiségű folyton nagyobbodó kört ír le, Így tehát világosan látható, hogy a központ tengelyétől a 
körök megrajzolása-amelyre a mutatók rögzítve vannak-indul ki, s ezért az egész számlapot áthatja, 
s végül az idő, amit lemér, mintegy végtelen kör fogta, illetve övezi körül azt. 

2. De térjünk vissza az óra belsejéhez, egy mozdulatlan felső és alsó lapot találunk ott, és 
közöttük fix oszlopocskákat, hengerecskéket, amelyek a két lapot egymással összekötik. Ezen felül 
találunk ott igen sok tengelyt, kampót, szorító csavarokat. De rejt e sok mozdulatlan rész valamit a 
szerkezet végső rendeltetéséből? Igen, e mozdulatlan részekben is benne szunnyad hallgatólag a 
tulajdonképpeni rendeltetés, mert hiszen azt segítik elő. 

3. Ha azonban figyeljük a szerkezetet, a kerekeknek különféle mozgását észlelhetjük, de először 
feltűnik egy élénk mozgású inga, és kapcsolatos kis kerék. Ezen inga még messze áll a rendeltetésétől, 
mert ez nem írhat le egész köröket, hanem állandóan oda és visszahajtódik, és annak ellenére, hogy 
az egész szerkezetben ez a leggyorsabb mozgású, mégsem jut tovább. Nagy tevékenységű ingánk 
legközelebb eső kereke mintegy lesi annak mozdulatait, és a vígan ugrándozó ingarész minden 
szökkenésére egy fokozattal arrébb fordul, és ezáltal meglehetősen gyors állandó körforgást végez. 

Ez a mozgás tehát az inga ugrándozásaitól keletkezik, de mégis csak körforgás már, és fogazata révén 
a következő kereket hajtja, amely már sokkal egyenletesebben, nyugodtabban írja a köröket, és a 
főrendeltetéshez is közelebb esik. 

4. A harmadik kerék már ennél is lassabban mozog, egyenletesebb, nyugodtabb, és végső 
rendeltetéséhez közel fekszik, mert ennek a fogai hajtják azt a kereket, amely maga már a végső 
rendeltetése, s a saját gépi módján ki is fejezi azt. Ez azonban magából a szerkezetből még mindig 
nem vehető ki, de éppen itt, ahol a fő rendeltetés a gépben rejtve van ugyan, de már mint kész 
eredmény benne foglaltatik, megnyilvánulhat. A szerkezet középpontjából egy orsó fut ki a számlap 
felé, és ehhez erősítik a mutatókat, melyek végül is a maguk legteljesebb egyszerűségében fejezi ki 
az egész oly művésziesen összeállított szerkezet végső, tulajdonképpeni rendeltetését. Még mindig 
nem látjátok tisztán, hogy mire megy az egész dolog? Bármilyen sokoldalú, vagy összetett is legyen 
valami, mindez magában hordja már a végcélban való egyesülést, és abból a legjelentéktelenebb 
szegecskének sem szabad hiányoznia, ha a végcélt tökéletesen el akarja érni. 

5. Most pedig térjünk vissza ismét a mi Napunkra. Nézzétek ezt a hatalmas aranyórát, amely 
számotokra elképzelhetetlen idők mérője. E hatalmas órának változatos szerkezetét már ismerjük. 
Láttuk, hogy annak szintén az Én Szertetem a leghatalmasabb és eleven hajtórugója, s ez is két 
hatalmas lap neve: az örökkévalóság és a végtelenség! Láttuk annak megszámlálhatatlan 
hajtókerekeit, csapjait, oszlopait, és így ismerjük annak szerkezetét is. E részek változatosságából a 
főrendeltetés éppen olyan nehezen olvasható ki, mintha valaki az óra használatát mutatók nélkül, csak 
a sok kerék szerkezetéből akarná megállapítani. Ez így is lenne, és ez ellen semmit sem szólhatunk, 
de hogyan jutunk e hatalmas szerkezetnél a központi orsóhoz, amely az anyagjából kiemelkedve a 
végső egyesített nagy rendeltetési számlapja felé törve, a végcélt érzékelteti? Ez azonban gondot ne 
okozzon nektek, mert semmi sem könnyebb, mint ennek megállapítása, különösen akkor, ha előzőleg 
a szerkezetet már annyira átvizsgáltuk, hogy lényükben az összes alkatrészeket ismerjük már. 

6. Aki az órát jól megfigyeli, az három főrészt talál benne, amelyeknek mozgása csaknem 
egyforma. Első a nagy henger dobkerék, amiben a rugó van, a második a főhajtókerék, amely az 
ugráló szabályozó kerékkel közvetlen kapcsolatban van, s harmadik a végső központi orsókerék, 
amely a mutatókat viszi a számlap felett. 

7. Ha most ezeket át akarjuk vetíteni a Nap hatalmas számlapjára, meg kell keresnünk, hogy e 
három keréknek mik felelnek meg ott. A rugós kerék megfelel az Én Szeretetemnek, amint a szeretet 
is el van zárva legbelül, és ott belülről kifelé haladva az egész szerkezetet élteti, így a szeretetben az 
egész mű fő rendeltetése, törekvése teljesen egyesítve, mint tökéletes, kész alap áll. 

8. Minek felel meg a második kerék? Ez a kerék a Bölcsességemnek felel meg, amely életét a 
szeretetből nyeri, és azzal szoros kapcsolatban is áll. 

9. A fő központi orsókerék minek felel meg? Ez az örökös Rend kifejezője, amely a két előbbitől 
nyeri az életét, és az egész szerkezetet úgy vezérli, hogy a végső főcél érdekében működjenek. A 
Szeretetből és a Bölcsességből való eredetét éppen a rend szerinti megnyilvánulásával bizonyítja be. 
Így megtaláljuk az orsókerék rendeltetését, a Szeretetből és Bölcsességből keletkezett Rendet. Mi is 
ezt megismerve szárnyalhatunk felfelé ezen isteni Renden át végcélunkhoz. 

10. E példákkal megkerkeztünk, és a Szellemi Napon is vagyunk. Olvassátok át még egyszer 
ezeket a példákat a fa fúrásától kezdve egészen az óráig, és belátjátok, könnyen rájöttök, hogy éppen 
e példák révén már régóta a Szellemi Napon folytatjuk utunkat, -miközben azt várjátok, figyelitek, 
hogy mikor érkezünk már el oda. 

11. De immár a hatalmas számlapon állunk, és nincs szükségünk arra, hogy az orsón felfelé 
kússzunk, emelkedjünk. Kérditek: hogyan? 

12. Ma még talán rejtélyes számotokra, de mondom nektek: ahol a dolgok jelentősége jobbára 
csak általánosságban mutatkozik, s nem részleteiben, mégis a szemléltető példák segítségével minden 
egy egységbe fut össze, és így mindenütt nem természetes, hanem a szellemi napon vagyunk. A 
továbbiakban ezt kellő világosságban felismeritek, hogy máris a Szellemi Napon tartózkodunk. 

13. Ha valaki egy jó fáklyát tart a kezében, bizonyára azt is tudja, hogy ez mire való. Ha pedig 
sötét helyen botorkál, bizonyára azt is tudjátok hogy a kész fáklyával a kezében segíthet magán. Csak 
meg kell gyújtani a fáklyát, és abban a pillanatban a sötétség már el is tűnt. A mi fáklyáink már a 
kezükben vannak, hiszen a megadott példák a fáklyák. Mit kell tennünk? Gyújtsuk meg erős 
fáklyáinkat a szeretet egy parányi szikrájával, s a Szellemi Nap hatalmas számtábláján azonnal 
fényárban úszik, és bontakozik ki előttünk. Ezért legközelebb nem teszünk egyebet, mint meggyújtjuk 


jó fáklyáinkat: Sintilla Amores-t, a szeretet szikránkkal, és ezen fenséges fénynél csodáljuk a Szellemi 
Nap dolgainak hatalmas jelentőségét. 


4. Fejezet: 
A Nap mint az Úr Szeretetének egy szikrája. A Szellemi Nap világító fáklyája: az Úr! Ennek világosságában 
mutatkozik majd meg az Igazság. A természetes Nap változatossága, a Szellemi Nap látszólagos egyszerűsége. 


1. Magatokban most azt gondoljátok: ugyan, mi módon megy ez végbe? onnanvegyük a 
szeretetszikrát? Erre csak azt felelhetem, csakis onnét, ahol az megtalálható! Vajon nem volna 
nevetséges azt gondolnunk, hogy olyan erős tűző Nap mellett ne tudnák egy kis fáklya kanócát 
meggyújtani? A szeretetszikra alatt éppen a Napot értem, amely széltében-hosszában egyaránt a 
kezükben tartunk, és alkalmatok van arra, hogy egy tenyérnyi gyűjtő lencsével egy darab taplót 
meggyújtsatok a nap összegyűjtött fénysugaraival, jóllehet innen a nap 122 millió mérföldnyire van, 
akkor a már egész közelükbe hozott Nap mégis csak meg tudja gyújtani a kanócunkat. A fáklya, mint 
látjátok, már nagy fénnyel ég, és a szellemetek számára beláthatatlan térség tündöklik az örökös 
hajnalpírban, ami a fáklya fényéből ered. 

2. Mert ha Én magam vagyok ez a fáklya, és rendes fényt árasztok, aki a Világosság mellett tekint 
szét, az meg is látja az Igazságot, és mellette nem is szabad semmiféle hazugságnak a szemébe ötlenie. 
Ami csodás -mondjátok ti- hatalmas óriásokat, s mindenben a legnagyobb változatosságot láttátok a 
természetes Napon, s ez itt a Szellemi Nap fényének világában teljesen egybe olvad. Itt semmi sem 
múlja felül a másikat, mert itt egyenlő a fény, egyenlő a nagyság, és a szeretet kifejezhetetlen bájjal 
nyilvánul meg. Itt mindenütt csak hatalmas síkságokat látunk, vajon hová tüntek a természetes Nap 
hatalmas hegységei? 

3. Végtelenül megelégedett, üdvözült szellemlények járnak-kelnek itt, nem tesznek különbséget 
abban, hogy útjuk szárazon vagy vízen vezet át. Könnyedén emelkednek fel a fényes éterben, és 
gyönyörtől ittasan lebegnek át az egyik üdvösségből a másikba. Csak egészen alacsony fákat látunk, 
de hol vannak a naptalaj forrásai? A csinos növények csodálatos összhangot nyújtanak, mindegyik 
kifejezhetetlen örömérzetet lehel, csodálatra ragadva minden hozzájuk közelítő szellemet. Igen, 
minden fűszálból, minden fácskából más és más jellegű gyönyörűség árad, és a megszámlálhatatlan 
sok fácskánál, füveknél, az összes növényeknél csak egyetlen formát és tökéletességet találunk. 
Végtelen területen járunk, ide-oda, az üdvözült szellemek felmérhetetlen tömegeivel találkozunk, s 
ennek ellenére valamiféle lakást sehol nem találunk. Ott ugyan senki sem mondja, hogy ez a darab 
föld az enyém, ez pedig a szomszédomé, hanem valamely országúton haladó vidám utasokhoz 
hasonlóan örömujjongással és hálaéneket zengve vonulnak tova. Bármerre is fordulunk, mindenütt 
lüktető élet pezseg, s amikor a fényalakok találkoznak, minden oldalról örömujjongás csendül fel. 

4. Mindhiába, azért mégis csak tájékozatlanok vagyunk, hogy hol van előre, merre van hátra! De 
hol is van hát a fényvilág, amit most ilyen csodálatosan szemlélünk? Ez vajon a Szellemi Nap? Ezt 
kérditek tágra nyílt szemmel, és csodálkozó szívvel. 

5. De hisz már mondtam nektek, hogy a Szellemi Napot figyelve egy óra számlapjához hasonlóan 
látjuk, amely a művészies szerkezet egész célját és rendeltetését kifejezi. Erre persze elképedve 
mondjátok: -Ez tehát mind a szellemi Nap? Itt minden hallatlanul szép, valóban csodálatos, sőt 
kiválóan elmés, de amellett mégis roppant egyszerű. A természetes Napon felmérhetetlenül 
változatosat, nagyot és csodálatosat láttunk. Itt azonban minden úgy tűnik, mintha az egész 
néptelennek látszó terület csak ugyanolyan nagy pormentes országút, lenne a szellemek számára. Ha 
azonban komolyan nézzük a dolgot, ami az egyforma alakot, a fényvilág látszólagos örökös 
egyformaságát illeti, e tekintetben a természetes Napon tapasztalt nagyszerű elő szemlélet után itt 
valami rendkívüliséget vártunk volna. 

6. De íme, egy óra áll példaképpen előttetek, ha azokban az egymáshoz kapaszkodó kerekei közt 
bolyonganátok, mit gondoltok, milyen hatást váltana ki bennetek egy ilyen csodálatosan megalkotott 
szerkezet, ha az óra számlapját még sohasem láttátok volna? Eszköz ilyen csodálatos alkotású, milyen 
felülmúlhatatlan csodálatosnak kell akkor a célnak lennie? Akkor így szólnátok az óramű 
megalkotójához: , Uram! Felfoghatatlanul művészi és jól kiszámított a kerekes mű, de milyen 
nagynak és utolérhetetlenül művésziesnek kell lennie a csodálatos szerkezet céljának! Engedj tehát 
odatekintenünk, ahol a csodálatos szerkezetnek a bizonyára igen jelentőségteljes oka és célja 
megnyilvánul Az óramester erre otthagyja a szerkezetet, és megmutatja nektek a számlapot. Erre 
ismét megrökönyödve kérdezitek: Micsoda, ez az egész, amiért művészies benső szerkezet készült? 

Hiszen ez csak 12 jellel ellátott fehérre lakkozott kerek lap, és csak egy pár hegyes mutató siklik rajta, 
szinte észre sem vehető lassúsággal a jelek felett. Netán, ennél sokkal különbet képzeltünk volna el! 

7. Bizonyára egy művészies bábszínházat, vagy valamely rendkívüli gyermekjátékot-mondom 
Én erre! 

8. Ó én szeretteim! A Ti fogalmatok minden szellemi felől még igen fogyatékos. Még mindig 
nem tudjátok egy elétek adott példából kihámozni, hogy a maga széttördelésében minden külsőségnek 
végül valamilyen egységben kell összeolvadnia? Ezt látjátok már a fánál, a fémrúd csiszolásánál, az 
üveg készítésénél, a házépítésénél, végül egészen kézzelfoghatóan az óra megfigyelésénél. Ha a 
szellemibe való átmenet a külsőségnél is nagyfokú szétszóródottságban nyilvánul meg, hogy lenne 
valamilyen örökkévaló tartósság, vagy maga az örökélet is elképzelhető? Az igazi benső Rendnek 
megfelelően a szelleminek azonban egybe kell olvadnia, hogy ezáltal erőteljessé, hatalmassá s 
örökkévalóan tartóssá változzék. Erre azt felelitek, hogy ez tényleg így látható, tökéletesen helyes és 
igaz is. Ennek ellenére hallottunk keveset a mennyei világ elképzelhetetlen fényességéről, és így 
magunk sem tudjuk, hogy hányadán vagyunk ezzel a kérdéssel. A Szellemi Napon tapasztalt 
egyszerűség ellen semmi ellenvetésünk nem lehet. Ezzel szemben a mennyei világról alkotott eddigi 
elképzeléseinkkel, fogalmainkkal akkor úgy állunk, mint valamely derűs nyári napon, amikor 
megszámlálhatatlan mennyiségű tiszavirág szálldos szellemeink előtt a napsugárban csillogva, és 
senki sem világosít fel bennünket arról, hogy ezek honnan kerültek elő, és hová tünek el később. 

9. Ezek az elmondások bizonyos tekintetben helyesek, hogy azonban az itteni egyszerűség 
hogyan egyeztethető össze a Mennyek általatok már sokat hangoztatott csodálatos, fenséges 
gyönyörűségével. Ennek felfedésére még nincs itt az idő, mert először az alapfogalmakkal kell 
tisztában lennetek. Ha még most csak tiszavirágokat láttatok, az magára a fődologra semmi 
befolyással nincs. Az ezután következő közlemények megmutatják majd, hogy a megtekintendő 
Szellemi Nap az egyszerűséggel milyen kapcsolatban áll. Gondolkozzatok az eddig látottak és 
hallottak felett kissé mélyebben, legközelebb más szemszögből figyeljük meg az egyszerűséget. 


5. Fejezet 

Turista kirándulás egy hegytetőre. A résztvevők igen eltérő benyomásai a látottak felett. "Akinek van, annak még 
adatik, akinek nincs, az is elvétetik, amije volt.” A Szellemi Nap csodás változatos világa az ott tartózkodó szellem 
szférájába való belépéskor. A szféra megfelel a szellemnek az Úr iránti szeretetének és ebből fakadó bölcsességének. A 
vándor és álma. Isten országa bennünk van, nem rajtunk kívül. 


1. Ha valamelyik verőfényes szép tiszta fényű napon kirándultok többen egy magas hegyre, és 
hegyen huzamosabb ideig tartózkodtok, vajon mit tapasztalhatok? 

2. Némelyikek elragadtatását fejezi ki a vadregényes természeti kép felett. Az elé táruló kép 
megszámlálhatatlan változatos formája bőséges anyagot nyújt az örömteljes megfigyelésre. Egy 
másik megfigyelőt egész más gondolatok foglalkoztatnak a kép szemlélése közben, és csodálkozva 
kérdezi: Ugyan mi van itt olyan rendkívüli szép? Messze ellátok széltében, hosszában csak kisebb- 
nagyobb hegyek látszanak. A magasabb hegyek hóval vannak borítva, némelyeken kopár sziklák 
éktelenkednek. A legtávolabbi hegyek még valahogyan elszívlelhetőbbek, amint a két háttérbe 
beolvadnak, de a közeliek lépcsőzetesen egymás mellé sorakozó hegyláncok, csoportok, ennek a híres 
kilátásnak egyhangúsága! A kiránduló táraság harmadik tagja már egyenesen nyíltan nyilvánítja 
nemtetszését a kirándulás célját illetően, csaknem sírva panaszkodik, hogy a semmiségért kellett 
elszenvednie a fáradságos hegymászást, ezt a nagy utat megtennie! Először semmi különlegest nem 
láthat itt, amit a lapályon is ne láthatna. Panaszolja tovább: „Fáradt vagyok az eddigi út 
megerőltetéseitől, fázom, harmadszor a követ is megenném, olyan éhes vagyok. És ha arra gondolok, 
hogy a borzalmas utat visszafelé is meg kell tennem, már előre borsódzik a hátam tőle! ,, 

3. Háromfajta hegymászót láthatunk magunk előtt, ha vajon oly elragadtatott az első, a második 
miért lát az egészből csak esetlen formákat, s a harmadik miért bosszankodik azon, hogy ilyen nagy 
árat kellett fizetnie? Ennek alapja, kulcsa igen kézzelfogható, mert a megoldás, a felelet 
mindegyikében önmagában rejlik. De hogyan? 

4. Az első felébredt szellemű ember típus. Nem a hegyek alakja és a magas hegycsúcsok szépsége 
hat rá oly lelkesítően, hanem az ilyen magas hegyeken uralkodó tisztultabb szellemi, magasabb rendű 
élet nyilvánul meg benne elragadtatás formájában. Már igen sok alkalommal térhettünk ki arra hogy 
ilyen magas hegyeken milyen fejlett szellemi élet folyik. Márpedig ez a magasabb rendű élet 
megnyilvánulása, első hangulata a saját énjében is élettel telt szellemi állapota miatt. 

5. A második szelleme még mély álomban nyugszik, nem észlel egyebet, mint amit testi szemei 
elé tárnak, amit tehát száraz, földies értelmével felfoghat. Ha a hegyek méreteit számítgatják előtte, 
és műszert is adnak a kezébe, hogy azzal pontos méréseket végezhessen, még a legmagasabb 
hegycsúcsokra is szívesen követ benneteket, és kellemesen elszórakozik méréseivel. Ám ezt csalétek 
nélkül igen nehezen tudnátok ilyen kirándulásra csábítani. 

6. Ami a harmadik szellemét illeti, arról inkább ne is szóljunk, mert abban még csak az állatember 
él, aki minden üdvösségét egyedül a hasában leli. Ha megkísérelnétek őt egyszer valamelyik magas 
hegytetőre felcsalni, akkor már jó előre gondoskodnotok kell arról, hogy oda minden nehézség nélkül 
feljuthasson, és arról is, hogy ott fenn a magasban bőséges enni -és innivaló várja. De akkor sem a 
saját lábán, hanem valamely türelmes állat lábán hajlandó oda felmenni. Mert bizonyára azt mondaná: 
„Ilyen feltételek mellett hajlandó vagyok veletek menni, mert a magas hegyi levegő az emésztés 
szempontjából sokkal előnyösebb, mint a lapály nyomott, meleg légköre, és ott az étvágyam is 
nagyobb lesz. ,, 

7. Látjátok, e példákból levonhatjátok azt a tanulságot, ami a mi szellemi Napunk egyszerűségére 
nagyon ráillik. Hajszál pontosan illik e példánkra az evangélium szava: Akinek van, annak adatik, 
hogy bővelkedjék, akinek azonban nincs, még az is elvétetik tőle, Amije van (Máté 13, 12). Ez 
azonban ezzel kapcsolatban álló másik igére is ráillik: Az Isten országa nem láthatóan jön el, mert az 
bennetek van (Lukács 17, 20). Sejtitek-e már, hogy a Szellemi Nap egyszerűségével hogyan is áll a 
dolog? 

8. Mondjátok: , valamit sejtünk már, de ezért teljesen még nem látunk tisztán, hogy ez mire 
mutat rá, vagy mit is akar nekünk mondani. ,, Én azonban erre is megfelelek: csak egy kis türelem, és 
az egész dolog kevés szóból oly világosan áll majd előttetek, mint a delelő nap. Miért látjátok olyan 
egyszerűnek a Szellemi Napot? Azért mert annak tulajdonképpen csak a külsőséges részét látjátok, 
de mondom nektek, mégis végtelen változata van ott a csodálatosabb dolgoknak, amelyről eddig 
nektek halvány fogalmatok sem lehetett. Ezek azonban nem is találhatók meg magán a Szellemi 
Napon, ezek mind magukban a szellemekben rejlenek. Ha tehát ezekbe betekintést akartok nyerni, 
akkor tisztán szellemi szemekkel kell az egyik vagy másik üdvözült szellem szférájába betekinteni, s 
akkor teljesen egyhangú Szellemi Nap helyett azt a maga valódi és csodálatos mivoltában 
pillanthatjátok meg, mert hiszen tudnotok kell, hogy ott minden egyes szellem ugyanarra az alapra 
támaszkodik, és ez az alap csak az Én Kegyelmem és Irgalmam, s ez valamennyit körülövezi az 
előttetek álló Szellemi Napon. Hogy ez az alap miként nyilvánul meg, illetve ami a szellemek 
tulajdonképpeni lakott területét, világának helyét illeti, az mindenkor az illető szellem benső 
állapotától függ. És ez az állapot az Én irántam való szeretetének mértéke, s ebből fakadó bölcsessége. 
Hogy ezt pedig még tökéletesebben értsétek meg, egy jól szemléltető példát is elétek tárok. 
Képzeljétek el, hogy valamelyikek egy tágas sík földön áll, ahol semmi egyebet nem lát, mint a terület 
közepén egy árnyas fát. Ez az árnyékos hely szép, üde gyeppel borított. Vándorunk a hívogató gyepre 
megy, lefekszik, és ezáltal felerősödik egy időre. Jóleső és nyugodt pihenése alatt csodálatos szépet 
álmodik. Álmában az egyszerű ember csodálatos szép palotában jár, és csupa herceggel találkozik, 
érintkezik velük, és ebben kimondhatatlan gyönyörűsége telik. Most azt kérdem tőletek: ugyan 
hogyan is kerülhetett ez az ember teljesen sivár helyen olyan gyönyörű környezetbe és a legelőkelőbb 
társaságba? 

9. Látjátok! Ez mind az ő szellemének tartozéka, és csakis magában a szellemben található meg. 
Az egész csak az ő szelleméből élő szeretet erejének a teremtménye, az e szeretetéből eredő 
bölcsességének elrendezése szerint. Ha e példa felett jól és világosan elgondolkodtok, tisztán és 
világosan látjátok, hogy minden szellemnek egykor a szeretete, s az ebből eredő bölcsessége a saját 
számára milyen világot teremtett, és éppen ez az általa teremtett saját világ Istennek az emberben 
lévő tulajdonképpeni országa. Aki az Isten Iránti szeretetet önmagában megerősítette, annak 
megfelelő mértékben nyeri el a bölcsességét is. Ha ilyenképpen adatik annak, akinek van, már t. i. 
szeretet van: akinél azonban ez hiányzik, azaz csak száraz világi értelemmel rendelkezik, melyet 
egyébként ő bölcsességnek sejt, az még azt a kicsit is elveszti, amije lett volna, amikor földi, világi 
testét leteszi. Látjátok, így értsétek meg ezt a dolgot! 

10. Az egyik turista szeretettel mássza meg azt a hegyet, és a benne lévő szeretet teremti meg 
számára az ott élvezett üdvösséges érzést. Aki csupán a földi, természetes értelmével megy fel a 
hegyre, az ott nem is találja meg a boldogság érzését, s értelme károsan befolyásolja, amennyiben az 
ott szerzett benyomásait igen kevésnek, talán teljesen értéktelennek minősíti. A harmadik, akinek 
semmije sincsen, az fent a magaslaton a benne lévő csekély szeretetét is elveszíti (testi fáradtsága 

miatti bosszankodásában), mert hiszen egy halott (lelkületű szeretetben) nem találhatja meg az örömét 
az életben, mert teljesen alkalmatlan annak értékelésére. Ezért is nehéz egy követ a magaslatra 
felcipelni, ha azonban ott fent szabadon elengedik, annál nagyobb erővel zuhan alá a halál egységébe. 
Ha a hallottakat mind egybevetitek, akkor A Szellemi Nap sem tűnik már előttetek oly roppant 
egyszerűnek, mint az előbb. Azt pedig, hogy ott mi vár reátok, azt a legközelebbi alkalommal látjátok 
meg. 


6. Fejezet: 
Szellemi világtér: Kamera obskura. Egy látódoboz előállítása és annak szellemi megfelelése. Belépés a doboz első 
ablakába, azaz az első szellem szférájába. 


1. Miként fogjuk fel ezt a témát, hogy a számunkra most még roppant egyszerűnek látszó 
Szellemi Nap minél több tapasztalatot nyújthasson? Talán bele kell törődnünk abba, hogy nagy és 
távoli kirándulásokat teszünk meg rajta, vagy pedig egy helyen megállunk, jól tágra nyitjuk 
szemeinket és fülünket, és így várjuk nyugodtan, hogy a sült galambok a szánkba hogyan repülnek 
bele? 

2. Mondom nektek, hogy sem az egyiket sem a másikat nem tesszük, hanem inkább beülünk egy 
nagy szellemi világtér látószekrénybe, s az itt található csodálatos látnivalókban egész szívünkkel 
gyönyörködhetünk. 

3. Bizonyára láttatok már kamera obskurát, optikai látószekrényt, ami abból áll, hogy egy sötét 
hátterű szekrénykébe állított, jól megfestett képet fél láb átmérőjű nagyítólencsén keresztül 
nézegetnek. Ha már most jól belenéztek, bármennyire szabadjára engeditek a képzeleteteket, a képet 
semmiképpen sem láthatnátok festménynek, hanem olyan tökéletesen kidomborodva, teljes 
élethűségben szemlélhetitek, amint az a természetben is látható. Feltéve, hogy a lencse és a kép is 
tökéletesen hibátlan. Ha már most olyan terembe mennétek, ahol legalább 20 ilyen lencsével ellátott 
ablakocska volna, kívülről természetesen az összes ablakok egyformáknak látszanának. Ha pedig az 
ablakocskán betekintgettek, néhány lépéssel utazást tehettek meg, aminek a valóságban való 
megtételére több évre volna szükségetek. 

4. Ha belenéztek az elsőbe, az egész vidéket szemlélhetitek, a másikon át már egészen más tájat, 
s mennyire más ez már, mint az előbbi. Minden ablakon át új és új látványosságok ragadják meg az 
érdeklődéseteket. Feltétlenül igennel felelnétek, mert minden kis ablak előtt egy újabb város terül el 
egész környékével, mesés hegyvidékével mégpedig olyan tökéletességgel, hogy vágy fog el 
benneteket a falakat áttörni, hogy a valóságban is ott lehessetek. A nagy gyönyörűség miatt egy ablak 
mellől el sem mozdulnátok, ha vezetőtök nem figyelmeztetne, hogy a másik ablaknál még sokkal 
több gyönyörűség vár rátok, és így mennétek a harmadik ablakhoz, és így tovább. 

5. Már az első kép is teljesen lekötött, lenyűgözött benneteket, mert a végtelenbe futó tenger 
felülete hullámzott előttetek, a víz szélén a távoli kékségbe olvadtak bele a partot szegélyező hegyek 
a tengerpert szokásos összes gyönyörű látnivalóival együtt. A távoli víztükör felületén itt-ott szép 
szigetek tűnnek szemeitek elé, ahol sok-sok vízi jármű sereglett össze, de mind olyan élethűséggel, 
hogy önkéntelenül felkiáltotok: „Itt már megszűnik a művészet, hogy helyet adjon a tökéletes 
valóságnak, a legtermészetesebbnek." Ezután a vezető a következő ablakhoz kísér el benneteket, ahol 
még erősebben ragad magával a csodálkozás, és így megy az utolsó ablakig. Mikor azután mindent 
így alaposan megtekintettetek, teljesen kielégülve akartok eltávozni e helyről, a vezető feltartóztat 
benneteket, és így szól: 

6. , Kedves barátaim! Nem óhajtanátok az első ablakhoz menni?" Ti azonban így felelnétek , A 
kis ablak tényleg ugyanaz, de a mögötte levő látnivaló egészen megváltozott." Erre ti odamentek, és 
elképzelhetetlenül mást látok, mint előbb. Nagy bámulattal hagyjátok el az utolsó ablakot is, de a 
vezető ismét megszólal: , Az ablakok mindig ugyanazok, de mögötte ismét más és más világot 
láthattok!" Ti pedig nagy érdeklődéssel néztek ismét bele, de már az első ablaknál feltör belőletek a 
csodálkozás:  , Csodálatos! Jaj, de gyönyörű! Drága barátom, de hiszen itt a legtökéletesebb 
művészetnek kimeríthetetlen tárháza van!" Igen, kedves barátaim, ha akarjátok, napokon keresztül 
folyton más, sőt a legcsodálatosabb változatokat tárhatnám elétek. 

7. Látjátok, ebben az igazán egyszerű és kicsiny helyiségben annyi, az egész világra kiterjedő 
látnivalóban volt részetek, amiben egyetlen földkörüli utazó sem részesült. Szemeitekkel 100 
mérföldnél nagyobb területeket jártatok be, és hozzá mindezt csak néhány ölnyi területről. 

8. Nos kedveseim, e jó szemléltető példa bizonyára megfelelő előétel lesz számotokra a mi 
Szellemi Napunk csodáinak megtekintéséhez, és teljesen megérteti veletek, hogy a , szellemi" 

látásunk elé egy kis helyről kimeríthetetlen sokat vetíthetünk s láthatunk, mint az előbbi 
látókamránkból Földünk felületének legalábbis a felét a legnagyobb könnyűséggel bejárhattuk. De 
hogyan vigyük át ezt a mi Szellemi Napunkra? Erre előbb már egy kis utalás történt, és ezen elindulva 
tegyünk meg most már az első kis kezdő lépést. 

9. De lám, még mindig csak egyszerű Szellemi Napunkon vagyunk. Tökéletes emberi alakú 
üdvözölt szellemeket látunk minden irányban andalogva sétálni, és a talajból szerényen emelkedik ki 
az ismert kis fa és néhány cserje. Lábaink puha fűbe süppednek. De most jól figyeljetek! Íme, most 
egy férfi szellem közeledik felénk. Engem nem lát, de azért ti csak szólítsátok meg őt, hogy megálljon 
előttetek. Ha ez megtörtént, lépjetek be az ő szférájába, s akkor a Szellemi Napot egészen más 
ruhában pillantjátok meg magatok előtt. Megtettétek, no lám máris az ő szférájában vagyunk, s máris 
csodálkozva csapjátok össze kezeiteket. Ugyan mi szépet láttok? Látom, a nagy csodálkozástól még 
szóhoz sem juttok! Ez azonban nem is szükséges, mert e tekintetben Velem könnyen boldogultok, 
mert Én nemcsak azt látom, amit ti, hanem még ennél sokkal különb dolgokat is. 

10. Csodálatos vidék tárul fel szemeitek előtt. Fényárban tündöklő hatalmas hegyek, melyekhez 
messze kiterjedő, áldás dúsan termő lapályok csatlakoznak, napsugárban briliánsként tündöklő 
folyók, patakok, és a tenger! A rejtelmesen csillogó világoskék égbolton legpompásabb és a 
legtisztábban ragyogó csillagseregek tündökölnek. Fejedelmi napot láthatunk éppen felkelőben, a 
fénye tökéletes, de amellett szelíd, és lágyan simogató anélkül, hogy ezért a gyönyörű 
csillagragyogást csökkentené. Ragyogó templomok és egész paloták sorát láthatjátok, hatalmas 
városok emelkednek a távolban húzódó tenger partján. A legnagyobb boldogságban úszó üdvözült 
lények beláthatatlan serege andalog a pompás, üdvösséget lehelő mezőségeken. Még a beszédjüket 
is hallhatjátok, és istenien szép hálaénekük felcsendülő hullámai simogatják füleiteket. Az imént még 
olyan egyszerű Szellemi Napon minden irányban kutatva tekingettetek szemeitekkel, de az előbbi 
egyszerűségnek még csak nyomát sem látjátok, sőt minden megszámlálhatatlan csodában olvad 
össze. Most azonban ki is léptek a szellemünk szférájából, s íme, minden azonnal eltünt szemeitek 
elől, és újból az előbbi egyszerű Szellemi Nap áll előttetek. Csodálkozva kérdezitek: , Ugyan mi is 
volt ez az előbbi kép? Hogyan lehetséges ez? Minden ilyen szellem a legcsodálatosabb 
gyönyörűségek ilyen végtelen világát és a legváltozatosabb életeket hordozza magában ilyen szűk kis 
területen? Valóság-e ez, vagy talán csak üres látszat?,, 

11. Kedves barátaim! Egyelőre semmit sem mondok ezzel kapcsolatban nektek, hanem 
tekintsünk be a látószekrényünk néhány ablakán, s majd azután térünk rá a dolgok belső 
megvilágítására, mert még csak a halvány kezdete ez mindannak, amit még szemeitek elé akarok 
tárni. 


7. Fejezet: 

A második szellem szférája. Csodaszép templom, belépéskor abban egy egész végtelenségbe vesző szellemvilág 
mutatkozik templomaival és házaival. 50 éve elhalt rokon oktatása. Boldog az, aki a Földön magáévá teszi az Úr iránti 
szeretetet, és ezzel a tökéletesedés útjára lépett. Vigyázzatok és imádkozzatok, azaz állandóan szeretetben 
tevékenykedjetek! 


1. Látjátok, most újból egy másik szellem közeledik! Ezt is tartóztassátok fel, hogy beléphessetek 
szférájába. Tekintsetek oda, már fel is figyelt rátok, s egy benső sugallat által tudja, hogy ti őt 
kívánjátok. Közeledjetek hozzá, és lépjetek be az ő szférájába. Íme, már benn is vagytok. Mondjátok, 
mit láttok? Látom hogy a látottak úgy lenyűgöznek benneteket, hogy szóhoz sem tudtok jutni, tehát 
megint csak Én veszem át a tolmács szerepét. Valóban, egy ilyennek a megtekintésétől szédület fog 
el benneteket, mert csodálatosnál csodálatosabb látnivalók tárulnak szemeitek elé. Világot betöltő 
legpompásabb növények, virágok bontják ki előttetek gyönyörűségeiteket. Emellett mindenféle 
bájosan mosolygó emberek lakják az egész környéket, békességben élve kis házaikban. 
Kimondhatatlanul szép, szeretetet sugárzó alakjukra tapad a tekintetetek, nem tudtok egyet sem jól 
szemügyre venni, máris másfelé irányul tekintetetek. Majd egyet úgy megbámultok, hogy bár 
ezerszámra mennek el szemeitek előtt, a többiről jóformán tudomást sem szereztek. Szelíden 
emelkedő, világos zöld magaslaton láttok egy roppant erős fényben tündöklő templomot. Látjátok, 
hogy a templom belsejében a legnagyobb üdvösségben élő emberek járnak-kelnek. Ha tekinteteteket 
az égboltra emelitek, ismét egészen új, de még sokkal fényesebben ragyogó szellemek legnagyobb 
könnyedséggel és gyorsasággal átvonuló seregeit is láthatjátok, akiknek egy része teljesen külön- 

külön szabadon, más része pedig fényes felhőkön ülve lebeg tova. Kelet felé egy hatalmas Napot 
láthattok magasan, fényéből a legcsodálatosabb hajnalpír bontakozik ki, sugárzik szét. S mindent, 
amit csak szemeitekkel láthattok, ennek a kimondhatatlan kellemesen éltető Napnak sugárözönében 
fürdik. Nem messze tőletek egy meglehetősen magas, de szelíden lekerekített tetejű templom áll. 
Oszlopai napfényben briliáns módjára sziporkáznak. A fedél helyét fényesen világító felhő foglalja 
el, mely felett üdvözült szellemek lebegnek. Mindenre azt mondják, hogy csodálatosan szép minden, 
csak az a kár, hogy tőletek olyan messzire fekszik. Sajnos egyetlen lépést sem tehetünk ebben a szép 
világban, mert ha kilépünk a szellemünk szférájából, amit csak most látunk, már el is tűnik a szemünk 
elől. 

2. Én erre azt mondom, hogy ez egyáltalán nincs így, hanem szellemben menjünk fel erre a 
hegyre, és tekintsünk be közelebbről ezeket a dolgokat. Na, látjátok, már fent is vagyunk a hegyen. 
Ugyan mit láttok? Mi az, már megint elnémultatok? Persze, ti azt hittétek, hogy ebben a templomban 
is úgy mászkálhattok, mint a Földetek valamelyik nagy épületében. Amint azonban a templomba 
beléptetek, annak belseje az előbb látottaknál sokkal szebb, még csodálatosabb és gyönyörűségesebb 
beláthatatlan világgá alakult, s most aztán azt sem tudjátok, hogy hányadán álltok! Ez azonban 
semmit sem változtat a dolgokon, a helyes megvilágítás után majd mindennel tisztába jöttök. Ha jól 
látom, most magatokban azt kérdezitek, hogy e második szellem szférájában mi más látnivaló akad? 

3. Óh, igen-mondom Én-a templomnak egy egészen új, mennyei világgá való eltávozása éppen 
annak következménye, hogy e szellem szférájába beléptetek, aki egyébként szintén ebben a 
templomban van most. 

4. Kérditek, miért nem láthatjátok magát a szellemet, ha még most is a szférájában vagytok? 
Azért, mert az Én segítségemmel mindent az ő szellemi központjából tekintve láttok. Lépjünk 
azonban kissé vissza, s lám, már ismét csak a templom előtt állunk, s csupa üdvözült szellemmel 
látjátok megtelve, akik egymás között csakis a Velem kapcsolatos dolgokról beszélgetnek. 

5. Most tehát meggyőződhettek arról, hogy a szellemvilágban-akár-csak a Földön-tetszésük 
szerint szabadon kirándulhatunk mindenfelé. Most azonban ismét visszatérünk előbbi helyzetünkbe, 
illetve állapotunkba, s lám már ott is vagyunk. Lépjetek ki szellemünk szférájából, és csak az egyszerű 
Szellemi Napunkat láthatjuk ismét. Mivel már kiléptetek abból, és a már megismert szellemünk is 
még mindig társaságunkban van, így egészen nyugodtan beszélhettek vele. Annál is inkább, mert 
hiszen ő igen jól ismer benneteket, mert először ő is a Földeteken élt, sőt egyenesen vér szerinti 
kötelék is fűzi hozzátok. Közelebbi ismeretséget köthettek. Hallgassátok azonban, amit a szellem 
mond nektek, íme már szól is hozzátok: 

6. „Ó kedves barátaim, akik még a kemény Földetek testi útjait járjátok, figyeljetek rám, és 
értsétek meg az életet a maga alapjában! Végtelen az, és tartalma felmérhetetlen. Az élet alapja az 
Atyának Krisztusban való szeretete bennünk, s ezt a végtelen alapot állandóan és legmélységesebben 
figyeljétek meg szívetekben, s akkor ott mindazt megtaláljátok, amit az én szférámban megtaláltatok. 
Amit nálam láttatok, az még mindig nagyon egyszetű és szerény dolog, de magában az élet alapjában 
a végtelenség végtelensége foglaltatik, a végtelenség végtelensége halmozódik. Hiszen még 50 év 
sem telt el azóta, hogy én a kemény Föld hústest útját jártam, és gyakran megkeserítettem az életemet 
az egykor bekövetkezendő testi halál gondolataival. De higgyétek el nekem, hogy hiú és dőre volt e 
félelmem, mert amikor végül mégis csak utolért a halál, és úgy gondoltam, hogy örökre 
megsemmisülök, tönkremegyek, akkor ébredtem fel csak egészen, mintegy mély álomból, és azonnal 
ebbe a valóságosan igaz és tökéletes életbe jöttem. Egyben azonban még korántsem értem el a 
tulajdonképpeni élet tökéletességet. De mindig tisztábban és tisztábban látom magam előtt a 
tökéletesebbé válás lehetőségeit. Hogy milyen nagy és csodálatos lehet, azt egyelőre nem tudom még 
nektek megmondani, megmutatni. A mostani benső szemléletem teljességéből azonban biztosan 
következtethetem, hogy az Atyának való élet tökéletességünk, az Iránta érzett szeretetünk mértéke 
szerint olyan, valami elképzelhetetlenül rendkívüli lehet, illetve kell lennie, aminek az én szférámban 
élő szellemlények még csak szinte végtelen parányi részét sem képes még csak megközelítőleg sem 
felfogni. Boldog az-ó milyen végtelenül boldog-aki már a Földön egyedüli szükségletének tartotta az 
Úr iránti szeretetének megszerzését, mert az élet tökéletességnek a legrövidebb útját találta meg. Mert 
higgyétek el nekem kedves barátaim és testvéreim, aki már a földi életében magában hordja az Úr 
iránti szeretetet, az egyben az élet tökéletességét is magában hordja. Mert ezzel már a legszentebb, 
legcsodálatosabb és legtökéletesebb célt szerezte meg, hordja önmagában és önmagával, amelynek 
én csak a hosszú, igen hosszú hozzávezető útját járom. Az én mostani élet-állapotom már most is igen 
üdvösséggel teljes, ennek ellenére mindaz, amit az én szférámban láttatok, s ezután még máshol is 

látni fogtok, ez mind semmi egyetlen olyan pillanathoz képest, amelyet közvetlenül az Atyára 
vethetünk. Egész földi életetek alatt egészen és állandóan mindig csak Őreá tekintsetek, akkor majd 
egykor igen könnyen és biztosan vetethetnek titeket oda, ahol az Atya az Őt kimondhatatlanul 
szeretők társaságában lakozik. ,, 

7. Nos, hogyan tetszik nektek ezen szellemi beszéd?-kérdem Én most tőletek. Bizony mondom 
nektek, ha most ennek a szellemnek megadnám azt a lehetőséget, hogy Engem, mint a ti vezetőtöket 
láthasson, e nagy üdvösségében azonnal megsemmisülne. Azért figyeljetek fel, és gondoljatok arra, 
hogy nektek most milyen nagy üdvösségben van részetek öntudatlanul is, amikor napról-napra 
csaknem állandóan közöttetek vagyok, bennetek tartózkodom, tanítlak titeket, és saját ujjaimmal meg 
nektek a Hozzám vezető legegyenesebb és legrövidebb utat! 

8. Ne engedjetek tehát a világ csábításainak, hogy az be ne hálózhasson, mert ez önmagában véve 
is csupa halál, iszap, pokol bűze! Hogy azután a hústest levetése után miként nyilvánul meg a Szellemi 
Nap, néhány szellemnél majd jó szemléltető példában tárul elétek. 

9. Mert Én mondom nektek, kerüljétek a világot, annak gonoszsága miatt, mert borzalmas, 
kifejezhetetlenül nyomorúságos Isten haragjában (kérlelhetetlen törvényében) élni Egyelőre azonban 
hagyjuk ezt, és legközelebb egy másik erre tartószellemet keresünk meg, s annak szférájából újból 
sokat tanulhattok. A két előbbi szellemet egyelőre tartsuk meg a társaságunkban. 


8. Fejezet: 

A harmadik szellem szférájának világában tett utazás, találkozás egy fő központi nappal. A végtelenség 
szédületének magyarázata, két egymással szembeállított tükörben megjelenő képek. Isten szeretetének élő Igéje minden 
egyes mag, a mustármag is, amely elvettetik Isten Szeretetének szántóföldjébe. Belőle minden mag élettel és szeretettel 
áthatott fává növekszik, melynek árnyéka az ő szférája. 


1. Nos, látjátok, a harmadik szellem már itt is van, ezért társuljunk hozzá, hogy barátságából 
hasznot meríthessünk. 

2. Így lépjetek be a szférájába, és rögtön meggyőződhettek arról, hogy mi minden rejtőzik abban. 
Mivel pedig most már benne is vagytok, most legalább az egyszer ti mondjátok meg, mi szépet láttok 
szellemi szemeitekkel? Ejnye-ejnye, hát megint csak csodálkoztok, s csaknem zavarodottan 
tekingettek körül. Mi az, ami annyira lebilincseli az egész valótokat? Már látom, hogy ismét Én 
kényszerülök a tolmács szerepére, mert a látottak miatt még annyi időtök és nyugalmatok sincs, hogy 
a kellő szavakat megtaláljátok. 

3. Nem csodálom, hiszen egy fényesen tündöklő felhőn álltok, s földöntúli világok egész sora, 
serege végtelennek látszó hatalmas körpályán száguld el bámuló tekintetetek előtt. De ettől eltekintve 
a legbámulatosabb csodaművek övezik azokat körül, mégpedig minden egyes világon 
megszámlálhatatlan mennyiségben. E világok mindegyike szinte végtelenül nagynak látszik 
előttetek. Ennek ellenére egyik sarkától a másikig egyetlen szempillantással áttekinthetitek azokat. 
Az üdvözült lények beláthatatlan tömege örvendezve andalog azon világok mindegyikén szemeitek 
láttára, és minden egyes felétek közeledő világtest más és más, kifejezhetetlen csodára hívja fel a 
figyelmeteket. Kifogásoljátok, hogy csak ne száguldana el előttetek olyan szédületes sebességgel, az 
angyalszellemek beláthatatlan seregének mindent felülmúló fejedelmi lakóhelyeivel! Na várjatok, 
ezen azonnal segíthetünk! Látjátok, arról éppen most közeledik egy hatalmas sugárzó fő központi 
naphoz világotok. Vigyázzatok, már itt is van! A nagy fény elvakítja szemeiteket, s ezen erős 
tündöklése folytán nem is látjátok a maga csodálatos nagyságában. De ezen is mindjárt segítünk! 
Látjátok, az erős fény már le is szelídült, s most már egészen jól kivehetitek, hogy ez a világ milyen 
gyönyörűséges kert tulajdonképpen. Megszámlálhatatlan szertelen díszítésű lakás tűnik szemeitek 
elé, melyek közül angyalszellemek járkálnak, egymást szertettel körülvéve, és nagy örömmel élvezik 
a nagy kert kimondhatatlan gyümölcseit. 

4. Amott zsolozsmát éneklő angyalseregek emelkednek könnyedén a szinte vakító fényétherben. 
Egy másik helyen egymást nagy szeretettel átkarolva, arcukon a barátság derűjével sétálgatnak fel és 
alá. Amíg ezektől kissé távolabb sugárzó arcú bölcsek társasága mennyei karénekkel fejezi ki 
elragadtatásában háláját az Én végtelen nagy Szeretetemért, Kegyelmemért és Irgalmamért. A 
felmérhetetlen tömegű és fajtájú gyümölcsfák ágainak mindegyikén mintha csak ragyogó csillagok 
tündökölnének. Kérdezitek, vajon mi ez? 

5. Mondom nektek, nézzétek meg közelebbről, s mindjárt megtudjátok mi rejtőzik a csillagok 
mögött. Úgy látom, hogy újból nagy csodálkozás vesz erőt rajtatok, mert szinte önfeledten 
suttogjátok: , Hatalmas és szentséges Atyának, mi tehát ez tulajdonképpen? Amint az egyik ilyen 

csillagot közelebbről megtekintettük, az fástól együtt végtelen naggyá terebélyesedett. Az előbb még 
előttünk álló világot a rajta levő fákkal együtt, azok végtelenné való megnövekedése miatt most már 
nem láthatjuk, s maga a kis csillag is egy másik hatalmas világgá létesült, amely az újabb csodák 
egész tömegét ontja felénk. Ó Atyánk, -rebegik ajkaitok, most már még sejtelmesebben- de hát hol 
lehet a Te végtelen nagy teremtésed csodáinak határa? , Én pedig mondom nektek: Megértem, ha ezt 
kérdezitek, de ne feledjétek el, hogy az Én felmérhetetlen teremtésemnek sem kezdete sem, sem vége 
nincs, mert mindenütt, ahol csak , egyet" látok, higgyétek el Nekem, hogy abban egész végtelenség 
rejlik. S így bárhová is néztek szellemi szemmel, sehol nincs véges, hanem mindenütt és mindenben 
csakis maga a végtelenség. Mert ha nem így lenne, nem lehetne belőlem való, s így nem lehetne 
szellemi sem, és az örökélet sem lenne egyéb merő hazugságnál. Mivel pedig a természetes, anyagi 
testek felaprózott részei is azt bizonyítják, hogy osztódásuk a végtelenbe torkollik, s egyetlen szem 
magban is a szemek végtelensége van elrejtve. Hogyan lehetne még csak feltételezni is, hogy a 
szellemi bármilyen vonatkozásban is , véges"-nek lenne alávetve? 

6. De csak győződjetek meg ennek igazságáról abban a elétek táruló világban is: Nézzétek, most 
is közeledik hozzátok egy szellem, lépjetek be annak szférájába, s azonnal meggyőződhettek arról, 
hogy a csodáknak milyen végtelen teljessége lakozik benne, és higgyétek el Nekem, hogy így megy 
az egész a végtelenségig. 

7. Ezt bizonyíthatom nektek egy jó szemléltethető képpel. Ez a példa: állítsatok fel egymással 
szemben két jól csiszolt tükröt, figyeljétek meg azoknak a visszatükrözését, s akkor mondjátok nem 
Nekem, hogy a kölcsönös visszatükröződésnek hol lehet a vége? Látjátok, ugyanez áll fenn itt is. 
Minden szellem a végtelenséget, a maga kimeríthetetlen változatosságában rejti önmagában. Minden 
szellem bármelyik másik szelemmel szemben a benne élő Irántam, s ebből kifolyólag a felebarátai 
iránt érett szeretetének foka szerint olyan, mint egy tükör, mert szellem, és végtelen, és örökké tartó 
az oda- és visszasugárzás. S lám, e kölcsönös visszatükröződés a szent, nagy és mindenható köteléke 
az Én szeretetemnek, ami a legnagyobb üdvösséggel köti össze a lényeket Velem, és őket is 
egymással. Erre pedig most már azt kérdezitek, hogy azok a szellemek, amelyeket most láttunk, és 
akikkel majd csak ezután találkozunk, vajon a társaságunkban levő szolgálatkész szellemek 
szférájából valók-e, és hogy azok tényleg önálló szellemek-e, vagy pedig általunk tapasztalt létük 
csupán látszatjelenség-e, s akik látszatjelenségüket az igazi szellemek kölcsönös visszatükrözéséből 
nyerik? 

8. Mondom nektek, ezekre mind két eset vonatkozik. Látom, hogy ezen igen csodálkoztok, a 
szellemek világában ez azonban így van, s nem máskánt, mert azokban minden eleven lényiségként 
alkothatott. 

9. Ha az Én végtelenbeható szférámba lépnétek be, a mennyek egész birodalmát csak egyetlen 
szellemembernek látnátok. Ha pedig annak a szférájába lépnétek be, az egyetlen ember 
megszámlálhatatlan szellemvilágra bomlana széjjel, melyek végül az egész végtelenséget betöltő 
szétszórt, s egymástól teljesen különböző, önálló csillagoknak látszanának: Ha már most egy ilyen 
csillagot megközelítenétek, az csakhamar egy tökéletes ember alakjává válna előttetek. Amikor pedig 
ennek az embernek a szférájába lépnétek, újból megszámlálhatatlan csillagokkal telített égbolt 
ragyogna felettetek. Ha azután ezen csillagok valamelyikét közelítenétek meg, közepes távolságból 
szemlélve embernek vélnétek, s ha ezt mindjobban megközelítenétek, csaknem így kiáltanátok fel, 
mint egykor az a híres tengert járó Kolombusz Kristóf Amerika partjainak megközelítésekor, s miként 
ő annak idején, szintén egy nagy mennyeien pazar és csodás új világot látnátok kibontakozni magatok 
előtt. Amikor már egészen erre az új világra vethetnétek lábatokat, ugyancsak a csodálat ragadna 
magával benneteket, látva, hogy azon megszámlálhatatlan szellemsereg él. S ha megkísérelnétek még 
az ott élő valamelyik szellem szférájába lépni, ismét újabb és újabb csodákat fedeznétek fel abban, 
egyben pedig a természetesen sokkal mélyebbre ható és világosabb meglátású tekintettel e szellemek 
tulajdonképpeni lakóhelyének első, azaz alapvilágát is meglátnátok. 

10. Így megy ez tovább, folytatólagosan, s minden egyes szellem önmagában egy-egy tökéletes 
menny, csak természetesen az elképzelhető legkisebb méretben. Ezek alapján most már 
megérthetitek, hogy az egész mennyország önmagában végtelen, ugyanúgy minden egyes 
angyalszellemnek a saját végtelen mennyországa is végtelen önmagában. Ebből mindjárt érthetővé 
válik az Írás betűje: „Az Isten Országa nem rajtatok kívül, hanem tibennetek van." Így tehát minden 
egyes szellem csakis olyan országban lakhat, csak olyat láthat és használhat, amilyet az Én irántam 
való szeretete révén önmagában megalapított. 


17 


11. Az Írásban megtaláljátok e szavakat is: „A mennyeknek országa olyan, mint egy mustármag, 
bár legkisebb az összes magok között, mihelyt azonban a földbe -azaz szeretettel telt szívbe- kerül, 
nagy fává növekszik, amelynek ágain az ég madarai fészket rakhatnak." 

12. Nézzétek a mustármagot, minden egyes üdvözült szellemlény, angyal egy-egy mustármag. 
Ami más szóval azt jelenti, hogy a Szeretetem teremtménye, s mint ilyen annak élő igéje. Ha ezt a 
Belőlem szabadon kiáramló Szeretetem termőföldjébe elvetik, Belőlem eredő, minden élettel 
szeretettel és teljesen áthatott és telített, élő fává növekszik. 

13. Amikor tehát egy olyan fa árnyába-szférájába-léptek, természetesen igen elcsodálkoztok 
azon, hogy abban a mennyeknek végtelen csodáit fedezitek fel, ami valójában az Én Szeretetem, 
Kegyelmem és Irgalmam, és mint ilyen, minden egyes szellemben végtelen. 

14. Ezt a Rendemnek megfelelőnek kell találnotok, s így látjátok majd az igazi benső hasznát, s 
így értitek meg a maga teljes megvilágításában, hogy az Én írott Igéim önmagában ugyanaz, mint Én 
Magam önmagamban, s ezzel a mennyeknek végtelen országa van bennetek és közöttetek, ha azt 
élően, azaz cselekvően magatokba fel akarjátok venni. Hogy azután mindezekből mi minden új és 
csodálatos ered még, a többi, még ezután veletek érintkező barátságos szellem szféráiból kielégítő és 
szemléltető módon tapasztalhatjátok majd meg. Most tehát lépjetek ki innen a harmadik szellem 
szférájából, aki egyébként ismerősötök, s legközelebb majd egy negyedik szellem szférájába 
kapcsolódunk bele. 


9. Fejezet: 

A negyedik szellem szférája. János és Pál írásai nyomán építette templomát. A templom végtelen szellemvilággá 
bővül. Itt egy távoli templom megszemlélése, ahol Pál tanítja a pogányokat az Emberfia titkaira. A negyedik szellem 
megérzi az Ur közellétét. 


1. Látjátok, már itt is áll, és barátságosan int nektek, hogy közeledjetek hozzá, és lépjetek be az 
ő szférájába. Menjetek tehát nyugodtan hozzá, de azután jól figyeljétek meg, mi mindent láttok az ő 
szférájában. Ezt a szellemet a saját szférájában láthatjátok majd, s a maga világában saját maga 
kalauzol el benneteket. Nos, tehát menjetek, jól vigyázzatok mindenre, mert ami ott elétek tárul, 
mindaz igen jelentőségtejes lesz. 

2. De már benn is vagytok az ő szférájában, és nagyon felvidult a szívetek, mert ezt a szellemet 
-akinek szférájában jelenleg tartózkodtok- saját szféráján kívül nem ismerhettétek volna fel. Benne 
azonban annál jobban felismeritek, mert a Földön egykor testileg is kedves testvéretek volt. Az Én 
szófukar Özsébem (Eusebius), az ő Henrik testvérét bizonyára jól felismeri, amint beszélni hallja. 
Azért akarom, hogy most ő legyen a vezetőtök hogy saját maga adjon nektek felvilágosítást bizonyos 
dolgokról. Nos, mit láttok? Szellemetek a nagy meglepetés miatt szóhoz sem tud jutni, ennek ellenére 
most mégsem vállalom a tolmács szerepét, hanem a vezetőtök végzi el azt helyettem. Figyeljetek 
csak, Henrik már kezdi is: 

3. Nézzetek ide, kedves testvéreim, látjátok, itt előttem ezt a szép és hatalmas templomot? Lám, 
mily kifejezhetetlenül gyönyörű oszlopsorok kerítik körül. Lám, kedves testvérem, az egyik oszlop 
olyan magasra nyúlik fel, hogy ezt látva valóságos szédület fog el. Nézd ezt a gyönyörű egyenes 
vonalat, amely mint megszámlálhatatlan oszlopsor övezi körül az egész templomot. Nézd, az 
oszlopok felé mint emelkedik az ezer napnál is fényesebben ragyogó kerek tetőzet, amelynek tetejéről 
egy nagy tüzes kereszt nyúlik felfelé, s fénye a hajnalpír ragyogásával vetekszik. Hogy tetszik neked 
ez a templom? 

4. Erre persze már te is megszólalsz: , Ennek a kifejezhetetlen, kimondhatatlan nagyszerűsége 
megrémít, s így még csak kifejezést sem találok ennek ecsetelésére. De vajon mi van ebben a 
templomban kedves testvérem? Nem mehetnék be oda? 

5. Ó dehogynem, kedves barátaim és testvéreim, de készüljetek el a legrendkívülibb 
látványosságra, mert annak benső pompája, sőt mondhatatlan szentséges volta oly felfoghatatlanul 
felemelő, oly csodálatosan nagy, hogy alig-alig viselhetitek el. Bizonyára még emlékeztek arra, hogy 
földi életemben az isteni Igének nagy tisztelője voltam, és miután Pál különösen kedves apostolom 
volt, mert hiszen ő térítette meg a pogányokat, azért János evangélista után ő volt számomra a 
legkedvesebb. Ezt különben is gyakran hallottátok tőlem, s ezért ezt a templomot az isteni Ige iránt 
érzett benső hódolatomból alkottam meg. Mielőtt a templomba lépünk, előzetes ismertetést adok róla. 
Ezen megszámlálhatatlan sok oszlop az isteni Ige egyes fejezeteit jelképezi, s maga egészében az Ő 
szövetségét példázza. Ha már velem együtt az oszlopcsarnokba léptek, egy igen világos folyosó áll 
előttetek. E folyosónak az oszlopokon belüli fala vöröses fényárban úszik. Amint láthatjátok, az 

oszlopokat felül szilárd ívek kötik össze, melyek sugárzóak, és egyforma magasak. Ez az oszlopok 
és a fal között húzódó meglehetősen széles folyosó a templomnak tulajdonképpeni előudvara. A tető, 
amely az oszlopok és az egész templom felett erős, ragyogó fényárban kereken elhúzódva láttatok, 
felülről lefelé áradó kegyelmi sugárzást jelképez. A tető fölé emelkedő kereszt pedig a felülről leáradó 
fénysugárzás alap okát jelenti, ami önmagában véve is a legszentebb azaz: az Atya szeretete a Fiúban. 

6. Kedves testvéreim, mindazt most már tudjátok, jöjjetek velem együtt ezen a folyosón egészen 
addig, ahol a falból elképzelhető leggyönyörűbb tavaszi napkeltének áhítatkeltő bíbor sugarai nagy 
erővel lövellnek ki, ott van a templom bejárata. Tudjátok mit jelent a kilövellő fény? A Krisztus iránti 
szeretet jelenti. Már itt is vagyunk, itt a kapu. Láttom, csodálkoztok, hogy ilyen hatalmas templomnak 
ilyen keskeny a bejárata. De tudjátok azt: , Aki nem a keskeny kapun megy be, nem juthat az 
Atyához", és így Isten országába, valamint a mennyek angyalaihoz sem. Hajoljatok meg tehát jól, 
amennyire csak tudtok, és kövessetek engem, utána pedig azonnal elétek tárul a templom belseje. 
Nos, kedves barátom és kedves testvéreim, már benn is vagyunk a nagy szentélyben. Mit szóltok 
ennek fejedelmi mivoltához? Ahogy láttam kedves testvéreim tökéletesen elnémultatok, és 
torkolatokon akadt a szó. De hiszen ezért figyelmeztettelek benneteket előre, készüljetek elő a 
legrendkívülibb dologra. Amint most csodálkozó tekintetekből látom, a templom belseje végtelen 
sokszor nagyobb, csodásabb, pompásabb annál, hogy csak megközelítően is ki tudjátok fejezni. 
Legcsodásabb először is a templom végtelenül hatalmas benső terjedelme. Tudom nagyon jól, ti azt 
gondoltátok, a templom belsejében a tietekhez hasonlóan díszítési rendkívüliségek várnak reátok. Itt 
azonban ehelyett szó szerint véve a hűségnek teljesen megfelelően egy szellemekkel egészen 
megtöltött szellemvilágot találtok -melynek tulajdonképpen sem kezdetük, sem végük nincs- egy 
tökéletes birodalommá vannak egyesítve. Bámulattól kitárult szellemeitek végtelen távlatokba 
tekintenek, telis-tele tűzdelve végtelen és csaknem elképzelhetetlen dicső dolgokkal. Mennyekig 
felnyúló fák, rajtuk csodálatos gyümölcsök, melyeknek leve nektár ízű és illatú, s ez mind mennyei 
fényt áraszt, ont ki magából. Láttok megszámlálhatatlanul sok, pompás templomépületet, sőt azt is 
látjátok, hogy azokat az üdvözült szellemek nagy tömegei lakják. Látjátok ott, a nyílegyenesen kelet 
felé húzódó, mérsékelt magasságú hegyen egy teljesen szerény, egyszerű templom áll, ám annál 
rendkívülibb annak fényes ragyogása. Kövessetek engem oda is, ott olyasvalamit láttok, ami majd az 
összes eddigi látottaknál is jobban magával ragad benneteket. Menjünk tehát! 

7. Látjátok jól, hogy milyen távolságra van ide a templom? Nos, a ti Földetek időszámítása 
szerint hamarabb eléritek a holdatokat, mint ezt a templomot. Nekünk, szellemi lényeknek sokkal 
kényelmesebb a helyzetünk, nekünk csak akarni kell, s már is vagyunk, ahol és amikor lenni akarunk. 
Akarjatok velem együtt ott lenni, s látjátok, már valamennyien ott is vagyunk. Na lám a 
csodálkozástól ismét összecsapjátok kezeiteket a templom rettenetes nagysága felett, sőt jobban 
megközelíteni is féltek. Csak jöjjetek bátran, mert a templom barátságos lakói a legnagyobb 
szeretettel fogadnak titeket. E templom belülről is megtekinthető, így be is térhettek abba, mint 
bármelyik szíves vendéglátó házba. Már bent is vagyunk a templom előcsarnokában, s most lépjünk 
át a fényes kapun a templom belsejébe. Így, így, kedves barátaim és testvéreim, már bent is vagyunk. 

8. Ismeritek-e ott az előtérben, innen meglehetősen távol ülő barátságos embert, akit a kis és nagy 
emberszellemek egész tömege vesz körül? Látjátok milyen roppant barátságos, és milyen nagy 
szeretettel tanítja hallgatóinak az Emberfia nagy titkát, s amint az ajkáról elhangzott minden egyes 
szava, mint egy legfényesebb csillag száll tova? De figyeljetek csak, barátságos házigazdánk már 
észre is vett bennünket. Lám, már fel is kelt ragyogó székéről, és kitárt karokkal, örvendezve hogy 
siet felénk! Hát még mindig nem ismeritek Őt? Figyeljétek meg jól, hiszen már majdnem mellettük 
van! Ha jól megnézitek, mégiscsak rá kell ismernetek. Ha azonban a jellemző alakjáról sem ismeritek 
fel őt, annál biztosabban felismeritek majd állandó és hűségesen egyforma üdvözlésmódjáról. És 
hallgassatok csak, már meg is szólal. 

9. Ó kedves testvéreim, a mi Urunk, Jézus Krisztusnak Kegyelme, valamint az Atyának a Fiú 
által és a szellemmel való közösségében való Szeretete legyen veletek. Ki indított benneteket arra, 
hogy idejöjjetek? Ki volt eddig a vezetőtök? Nem szükséges, hogy szóval mondjátok, mert hiszen 
sejtem magamban, hogy kinek a Szeretete akkora, hogy annak a Megváltója az örökélet e szent 
forrásához vezette. Ó kedves testvéreim! Az én mindenek felett szeretet Jézus Krisztus nevében 
mondom nektek, tartsatok ki mellette, kapaszkodjatok az Ő Szeretetébe. Soha, de soha sem 
kárhoztattok el, mert hiszen azok is üdvözülnek, akik hiszik, hogy a Krisztus az örökkévaló élő 
Istennek a Fia, de csak azok látják majd benne egyben a szentséges Atyát is, Akik Őt mindenek felett 

szeretik is. Ezért egyedül csakis az Iránta érzett szeretetünk által válhatunk Istennek valóságos 
gyermekeivé! 

10. Éppen ezért én, az öreg Pál mondom nektek, kössétek magatokat szeretetben Őhozzá, s akkor 
az örök élet lakozik bennetek. Az én köszöntésemben és a mi Urunk Krisztusnak az Atyában és 
Szellemben való Kegyelme legyen veletek! 

11. Nos, kedves barátaim és testvéreim, hallottátok, hogy az Úr régi barátja, apostola milyen 
szeretettel és vendéglátó módon fogadott benneteket. Látjátok, ismét a tanítványai között áll, s az Úr 
iránti szeretetre oktatja őket. Persze most már azt is tudni szeretnétek, hogy miféle szellem emberek 
lehetnek azok? Látjátok, azok valamennyien pogányok, és azoknak a gyermekei. De ezek, akiket 
most itt láttok, nem mind az összes. De jöttek csak velem, a templom szabad terére, s lám miután már 
kint vagyunk, e nagy terület mindenféle a templomok egész sorát ragyogtatja fel. Mindezek a 
pogányok számára létesített tanulóintézetek, s azok mindenféle fajtája számára, és azokban Pál 
apostolai és tanítványai tanítanak. Nagyon sok mindent mutathatnék meg még nektek e hatalmas 
templomban, amelyben most vagyok, mivel azon még a Földdel közvetlen kapcsolatban álltok, sok 
millió évre volna szükség, hogy ennek csak a legkisebb részét áttekintsétek, ha csak futólag is. Egykor 
azonban, mint szellemek, az Úr végtelen Kegyelméből majd hozzám hasonlóan a maga teljes 
egészében és tisztult látásában láthattok és foghattok fel mindent. Most pedig jöjjünk ki ismét a 
templomból. Lám, a kis kapun keresztül már a templom előcsarnokába jutottunk, s már látjátok a 
nagy oszlopcsarnokot, valamint a fényes ragyogó tetőt is, a nagy lángoló keresztjével! 

12. Most pedig egyebet is mondok! Remélem, hogy erre meg tudtok felelni nekem. Vannak 
ugyanis dolgok, amit mi szellemek vagy csak igen nehezen, sőt van olykor, hogy egyáltalán nem 
bírunk felfogni. A ti látogatásotok módja, illetve, hogy helyesen fejezzem ki magamat, hogy titeket 
itt látlak, és beszélni is tudok veletek, ezt mind jól megértem, mert hiszen szellemileg már gyakran 
voltatok nálam, és ugyanúgy beszélgettetek velem, mint ahogyan most is, csakhogy az ezekre való 
visszaemlékezés nem marad meg bennetek. Így tehát ezen mostani látogatástok is teljesen érthető 
előttem. Felfoghatatlan előttem az -s erre semmi világosságot nem látok önmagamban- hogy 
közeletekben miért fog el éppen most olyan kifejezhetetlen üdvösség érzése? Nekem, mint a ti 
legőszintébb testvéreteknek most bízvást elhihetitek, hogy mióta a legüdvösségesebb helynek 
üdvözült lakója vagytok, ilyen kifejezhetetlen gyönyört még sohasem éreztem. Nagyon kérlek 
benneteket, fejtsétek meg ezt nekem, ha az egyszer szavakban egyáltalában kifejezhető. 

13. -Arra az egyetlen pillanatra, amelyben Engem megpillanthat, megfelelően kell őt 
előkészítenem, mert ezt a nagy üdvösséget különben egyáltalán nem bírná el. Mert olyan szellemek 
itt, akik annyira szeretnek Engem, hogy éppen az Irántam érzett hatalmas szeretetük miatt csak 
apránként, fokról-fokra közelíthetem meg látható formában őket. Ezért mondjátok meg neki, hogy 
egy kevés ideig csak foglalkozzék e kívánságának megfejtésével, s a üdvösség érzésére rövidesen 
megtalálja a tökéletes magyarázatot. S lám, ezt rajtatok keresztül már át is vette, és a legteljesebb 
mértékben meg is van ezzel elégedve. Ez az ő mostani állapota a szeretet türelme. Most már ismét a 
régi társalgási helyünkön vagyunk, ezért lépjetek ki újból a testvérszellem szférájából, s most 
figyeljetek jól, mert egyetlen pillanatra láthatóvá teszem magam előtte. Látjátok! Most pillant meg 
Engem. Nézzétek, mint borul arcára, a legnagyobb szeretet tölti el, imádkozik és sír, zokog, és így 
van ez jól! Ez az egész csak egyetlen pillanat eredménye!- 

14. Legközelebb majd az ötödik szellem szférájában lépünk be, és ez a szellemtestvérek legyen 
továbbra is a vezetőtök, habár még mindig sír és imádkozik, de azért maradjon továbbra is a 
társaságunkban. 


10. Fejezet: 

Az ötödik szellem szférája, az Úr szeretetében való gazdagsága. A külsőleges földi és a bensőséges szellemi 
beszédmódról. Látogatás egy kerek fényes templomban, ahol az Úr kedvence és testének anyja, Szűz Mária lakoznak. 
Ők is érzik az Úr közellétét. Az ötödik szellem Ferenc e kis társaság földi testvére. 


1. Nem ismeritek fel talán az ötödik szellemet, aki már itt is áll előttetek? Nézzétek csak milyen 
barátságosan mosolyogva hív benneteket a saját szférájába! Menjetek tehát oda, és nézzétek meg az 
ő gazdagságát. Ez a szellem felismerhetőleg és láthatólag együtt lesz veletek a saját szférájában, és a 
benső életének egész gazdagságát feltárja előttetek. Ezért csak bátran lépjetek be szférájába! 

2. Íme, már benn is vagytok, és ismét összecsapjátok kezeiteket, bámulatokban csaknem 
fejvesztetten nézitek a látott csodás dolgokat, s azoknak megfelelő nagyszerűségét. De csak 
kövessétek vidáman a barátságos szellemtestvért, s az oldalán haladva valóban váratlan élményben 

lesz részetek. Miként az előbbi szellem, ez is az Én nevemben éppen úgy a vezetőtök lesz majd, és 
így jól figyeljetek szavaira. 

3. Ó kedves barátaim és testvéreim, milyen nagy üdvösség, öröm és boldogság számomra, hogy 
ismét itt láthatlak benneteket, hiszen ti is ismertek engem, azért csak bátran kövessetek az én valóban 
üdvösséges szférámba. Szeretném ugyanis megmutatni nektek hogy milyen kincseket nyertem az Úr 
iránti szeretetemért! Látjátok kedves testvéreim, és te különösen szeretett Özsébem, azt a fejedelmi 
hegyet ott előttünk? Ott láthatjátok meg csak igazán az én üdvösségem kincseit. 

4. Na látjátok, már el is értük a hegy tetejét. Tekintsetek szét a végtelen távolságba. Ameddig a 
szellemi tekintetetek csak elér, vagy leggyorsabb, legmerészebb képzeletetek elér, elszáguldhat, mint 
egy hatalmas hercegi birtokot, mind én kaptam tulajdonomul. 

5. Képzelhetitek, hogy mint üdvözült testvéretek a kelet felé húzódó kerek alakú hegyen hosszú 
vonalban sorakozó, és mindennek gyönyörűen előragyogó pompás palotasorok is mind a saját 
tulajdonom-e? Enyém-e a meg számlálhatatlan üdvözült szellem, akiket szemeitek előtt láttok, 
egymást barátságosan üdvözölve? Az enyém az a megszámlálhatatlan oszloppal díszített hatalmas 
díszkert is, amelyek a bámulattól szemeiteket erős fényáradatukkal szinte már elvakítják? 

6. Mi vajon az a további világ ott, amely a felkelő naphoz hasonlóan elénk tárul, és a gyönyörű 
világos égbolt pazarul tündöklő megszámlálhatatlan csillagaival, az valamennyi szintén az enyém? 
És ha hozzá számítjuk fejünk felett a tisztán ragyogó napot, amelynek olyan szelíden és lágyan 
simogató sugarai szintén az egész végtelenséget látszanak kitölteni, csak nem az én tulajdonom tán? 

7. Igen kedves testvéreim! Mondom nektek, hogy nemcsak, az amit láttok, hanem végtelen 
sokszor több, amit még felfogni sem tudtok, ez mind az én szeretetemnek tulajdona. Kedves 
testvéreim, csodálkoztok ugyan, s azt gondoljátok, hogy: , De kedves üdvözült testvérem, s te szavaid 
úgy hangzanak, mintha nyereségvágy és önszeretet kerített volna hatalmába, mert hiszen azt mondtad, 
hogy minden és még végtelenszer sokkal több mint a te szereteted tulajdona. A te szereteted azonban 
magad vagy, és így az a te tulajdonképpeni léted. Márpedig te nem tudnád, hogy itt minden egyedül 
az Úr tulajdona? Hogyan nevezheted úgy meg, hogy itt minden a te szeretetedé? ,, 

8. Igen kedves testvérem, a kérdésetek tetszik nekem, és van valami alapja a megjegyzéseteknek, 
csak a megfelelő szempontból kell figyelni a dolgot. Ha ugyanis a külsőségből befelé irányuló 
szemléletből indultok ki, úgy a véleményeteknek van alapja. Ha azonban minden ítéletet belülről 
kifelé vizsgálva kell megalkotnotok, ez esetben az előbbi külsőséges ítéleteket nem lehet helytálló. 
Ha ugyanis azt mondom, hogy mindaz, amit láttok, sőt annál végtelenszer több az én Szeretetemnek 
tulajdona, a benső szemlélet alapján ez azt jelenti, hogy az én Szertetem maga az Úr, és így sem 
másfajta szeretetem, sem másfajta életem sem lehet, mint egyedül csak az Úré. 

9. Most pedig kedves testvéreim, hogy alaposan belássátok a rólam alkotott véleményetek 
külsőséges voltát, a ti számotokra szükséges felvilágosításul mondom nektek: Ha úgy vélekedtek, 
hogy mindez, ami van az Úr tulajdona, ezzel csak egy külsőségre irányuló véleményeket fejezitek ki, 
hogy itt minden csak magának az Úrnak tulajdonítotok. E felfogástok alapján az Úr rajtatok kívül 
van. Ha azonban azt mondjátok, hogy ami itt van a Szeretetem tulajdona, ezzel a bensőtökből már 
eleve azt fejezitek ki, hogy az egész valótok és mindenetek az Úr maga, s az Ő Szeretete és kegyelme, 
mint maga az örökélet van bennetek. Ha pedig szívetekből, az Úr iránti nagy szeretettől eltelten 
mondjátok azt, hogy mindez az én Szeretetem tulajdona, akkor ugyanazt mondjátok, mint egykor az 
én igen kedves, bölcs barátom Pál, amikor a ti Földeteken hústestének útját járja, mondván: , Most 
pedig már nem én élek, hanem él bennem az Úr Jézus Krisztus! ,, 

10. Ezt pedig nektek csak azért mondtam el, hogy megtudjátok, a mi nyelvezetünk milyen 
irányhoz igazodik, mert a földi ember beszédmódja általában csak külsőleges, s annak tartalma 
mindig kívülről befelé irányul. Éppen ezért bizonytalan, és igen ritkán találó, az Úr szavainak irányát 
követő, amely az embereket minden irányból ragadja meg, és úgy is hatja át. A mi beszédünk mindig 
bensőséges, távol áll minden külsőséges irányzattól, s mint ilyen mindig talál, és célját elérő. 

11. Ma jöjjetek velem az előttetek emelkedő dombra, ahol azt a mesés palotasort láthatjuk. 
Látjátok, alig mondtam ki e szavakat, máris ott vagyunk, ahová jönni akartunk. Magatokban most azt 
gondoljátok, hogy ez a palota fejedelmi és nagyszerű, de az a templom, amit az előbbi barátotok 
szférájában láttatok, még nagyszabásúbb, még gyönyörűbb volt. Erre csak mondhatom nektek, hogy 
ne ítéljetek túl hamar, először lépjetek be, és csak azután vonjatok párhuzamot a kettő között! 
Látjátok, itt is megtaláljátok azt a nagyon keskeny kaput, amelyen át a palotába juthattok. Azért csak 
hajoljatok jól le, amennyire csak tudtok, és kövessetek engem. 

12. Lám, lám, már túl is vagyunk a kis kapun, és már a palota bensejében vagyunk. No, mi az 
kedves testvéreim, hogy megdermedve hallgattok és tekingettek magatok körül? Látjátok, már jó 
előre megmondtam ezt nektek, hogy túl korán ítéletet ne mondjatok. Mert a dolgok értéke mindenütt, 
mindenkor csakis azoknak a bensejében mutatkozik meg, és sohasem a külsőben! Ezért a benső 
mindig csodálatosabb, nagyszerűbb és fennköltebb, mint a külső. Itt minden úgy van, akár az Isten 
Igéje a Földön. Egyszerünek és dísznélkülinek látjátok a könyveitek betűiben a Földön, aki azonban 
egyszerűnek látszó Igékben az alázatos szeretetet kicsiny, szűk kapuján keresztül hatol be, az az isteni 
Igék egyetlen szavában, amely a könyv egyszerű és dísztelen betűiből összeszedve tárul a szemei elé, 
a csodának ilyen teljességéhez jut. Ugyanígy van ez itt mindennel. Persze ti nem is sejtettétek, hogy 
itt apalota bensejében az Isten csodáival megtöltött egész végtelenség tárul majd szemeitek elé. Mivel 
azonban a megszámlálhatatlan világmindenséget, azok megvilágított szellemi mivoltában a csodák 
miliárdjait, valamint azoknak számlálhatatlan üdvösséges lakóját mind együtt látjátok kiszabadulni 
szemeitek előtt, most már ugye csodálkoztok, hogy hogyan, miként is lehetséges ez, egy rendkívüli 
kicsiny és keskeny palota keretein belül. Mindezek ellenére mégis csak azt mondom nektek, hogy 
mindez még megközelítően sem csodálatos, mint az, hogy: az ember szíve a végtelen és mindenek 
felett szentséges Isten, az örökkévaló Atya Szeretetéből kiáradó Szentszellem lakása lehet! 

13. Akartok talán velem ahhoz a távoli síkon emelkedő tündéres fényárban úszó és csodálatos 
kerekre épített templomhoz jönni, amelyet három mesésen ragyogó oszlopsor vesz körül? Nincs 
fedele, ahelyett egy fényesen ragyogó szivárványív köti össze, ami állandóan mozogni látszik. 
Akartok, és lám, már ott is vagyunk. Szívesen jöttök be velem a templomba is? Látom, hogy 
örvendező szívvel helyeslitek ezt, azért kövessetek engem a templomba is! Látjátok, már bent is 
vagyunk, s a csodálkozás újból erőt vesz rajtatok. Lám, ez már nálunk is van, a belsőben vagyunk mi 
igazán otthon, de azért ne tévesszen meg benneteket, ha még csodálatosabb dolgot is látnátok annál, 
amit eddig láttatok: mert mélyebbre hatolunk, annál csodálatosabbá, pompásabbá válik minden. S a 
legnagyobb Szeretet, Kegyelem és csodák csodája a legbensőben, azaz magában az Úrban van 
elrejtve. Ide bejutni soha, egyetlen szellem sem képes, bármennyire is sikerüljön Őt mindjobban 
megközelíteni! 

14. Kérdezitek, hogy mit jelképez ott az a tenger, amelynek vége oly gyönyörűen csillog a 
távolba, és a parttól nem messzire fekvő sziget a sok mesébe illő templomával, melyek közül az egyik 
meredeken futó magaslaton, különösen kimagaslik? Ha kedvetek van személyesen meggyőződni 
azok rendeltetéséről, úgy kövessetek egyenesen oda. Akaratotok, íme már ott is vagyunk, mert 
nekünk a tengerparthoz nincs szükségünk hajóra, ugyanis akaratunk révén mindenüvé könnyen 
eljutunk. Ha pedig a templomba is követni akartok, ám jöjjetek. Ennek a belsejét nem fedem fel 
előttetek, és ezért úgy érzitek benne magatokat, mint bármilyen más épületben. Na látjátok, már benne 
is vagyunk, s látom, nagyon tetszik nektek építési stílusa. De nézzetek csak arra a nagy ablakra, 
amelyen már piros fény hatol be. Vajon kit láttok ott? Egy roppant barátságos férfit, és egy 
ugyanolyan kedves és barátságos nőt, De jöjjetek velem, és nézzétek meg őket alaposan, mert a lakók 
csakugyan nagyon barátságosak és előkelők. Látjátok, most mind a ketten felemelkednek, és tárt 
karokkal sietnek felénk! Nos, még mindig nem ismeritek meg őket? Na majd bizonyára megismeritek 
őket, ha egészen a közelükbe érünk. Lám már itt is vannak. Engedjétek meg, hogy megáldjanak 
benneteket, mert a férfi az Úr kedvence: János apostol, a nő pedig -ó kedves testvérek és barátaim- Ő 
az Isten örökkévaló Igéjének, hústestének anyja, a Boldogságos Szűzanya! Íme, ők már meg is 
áldottak benneteket, hogy azonban szót is válthassatok velük, annak még nem étkezett el az ideje. Itt 
tartózkodástok ideje alatt azonban még alkalom kínálkozik arra, hogy Jánoshoz és Szűzanyához 
közelebb juthassatok. 

15. Bensőmben azonban úgy érzem hogy tovább már semmi esetre se vezesselek titeket, s ezért 
térjetek vissza velem arra a helyre, ahonnan együtt elindultunk. Csak egyet szeretnék még tőletek 
megtudni, amit ti ugyan talán nem vettetek észre, -az én figyelmemet azonban mégsem kerülte el- 
hogy az Úrnak két kedvencét, a hozzátok való közeledésnél szinte olyan üdvösséges hódolat fogta el, 
hogy ennek következtében még megszólalásra is képtelenné váltak. Jóllehet többször is voltam e 
helyen, mert hiszen itt tartózkodom a legszívesebben, de ezt még sohasem tapasztaltam. Látom ti is 
hallgattok, és nem akarjátok nekem megmondani. Ó testvéreim, e mély hallgatástok valami nagyot, 

sőt magát a legnagyobbat sejteti velem, és éppen ezért nem is igyekszem jobban a bensőtökben 
kutatni. Így teljesedjék be most is, mint mindenkor az Úr szentséges akarata. 

16. Most magatokban azt kérdezitek, hogyan találjátok meg most már a visszavezető utat? 
Nézzetek körül, hol vagytok, s csak azután kérdezzetek! Kérditek, hogy ez hogyan volt lehetséges? 

Hiszen most is ott vagyunk, ahonnan elindultunk! Úgy bizony kedves testvéreim, itt sokkal simábban 
zajlik az utazás, mint a ti vonataitokkal a Földön. Miközben a helyeteket nem hagyjátok el, hanem 
csupán meg volt engedve számotokra, hogy a szférában -ami tisztán csak az Úr Kegyelme- 
mindmélyebben és mélyebben betekintsetek, vagyis az én benső Szeretetembe. Éppen ezért, most 
már egyébre nincs is szükség, mint egyszerűen visszavonultok, elfordítjátok tekinteteteket és 
tudomásul veszitek, hogy teljesen sértetlenül az előbbi helyen vagytok. Egyéb mondanivalóm nincs 
is számotokra, mint legfeljebb az, hogy én ugyanaz vagyok, akit földi életem alatt mint Ferenc testvért 
ismertetek. Ezzel veletek szemben benső kötelességemnek eleget tettem, és így békességgel 
távozzatok szférámból. 

17. Nos, hogyan tetszett nektek mindez? Látom, egész üdvösségteljes elragadtatásban vagytok. 
Úgy-úgy, igen jól van ez így, de ez még nem minden. Figyeljétek csak, már a hatodik szellem is 
csatlakozik társaságunkhoz. Ez már maga sem érzi itthon magát a Szellemi Napon, mert ő már az Én 
, Szent Városom" lakója. Bár az ő szférájában is a Szellemi Nap dolgait láthatjuk, de mégis egészen 
más megvilágításban látjátok meg, mint eddig tapasztaltátok. Ezért készítsétek el magatokat előre, 
mert mondom nektek, hogy itt nagyon erős eltérést találtok a látnivalókban az eddigiekkel szemben! 

18. A második testvéretek is szeretett volna társaságotokban maradni, Én azonban azt mondom, 
hogy ő erre még nem érett meg, mert egyetlen pillanat is sok lenne számára, ha idő előtt felismerne. 
Ennek ellenére hadd érezze tovább is a közellétünket. De figyeljetek erre az új vezetőre. Bensejének 
legmélyéig milyen üdvösségteljesen kiált fel: , Ó Szentséges Atyám! Te nem lehetsz már messzire, 
mert Szeretetemnek sohasem sejtett üdvösségérzete súgja meg nekem, hogy Te a közelünkben vagy. 
Vajon mikor érjük el üdvösségünknek azt a fokát, hogy Téged szentséges Atyánk, szívünk 
leglángolóbb szeretetében láthassunk? ,, 

19. Én mondom nektek, hogy ez a vágyakozása e szellemnek hamar, sőt igen hamar kielégíttetik. 
A további szemlélődést tartsuk fenn a legközelebbi alkalomra. 


11. Fejezet: 

A hatodik szellem szférája: Háborgó tengerben magas szikla áll. Az erős hit sziklája körül a tengert a sátán 
tombolása keveri fel, aki többféle változatban mutatkozik. A képek ijesztőek. Később, a sátán legyőzése után helyreáll 
a Rend, a békesség: a tengerből szárazföld lesz, a kép kedvessé válik, s a romokon kivirul az Isten Országa. Péter 
szférája. 


1. Miután a kedves szellembarátunk már itt is van, ne sokat teketóriázzunk, hanem lépjetek be 
szférájába, hogy más megvilágításban lássátok a dolgokat. Nos, már benn is vagytok szférájában, de 
miért tekintgettek körül ily félénken? , Azért -felelitek- mert íme, egy magas sziklán állunk, és 
körülöttünk körös-körül végtelen hullámzó tengernél egyebet nem látunk. A feneketlen mélynek 
látszó tenger mogorva, félelmetesen csapkodja ezt a sziklát, amelyen állunk. Vajon mi történne, ha a 
tenger borzasztó hullámai a még gyenge sziklán átcsapnának? A biztos pusztulás várna reánk. Hova 
menekülnénk innen, ha a hullámok már a közelünkbe érnének?" 

2. Én azonban így felelek nektek: Szemeitek megtévesztenek benneteket, tekintsetek csak 
egészen nyugodtan kelet felé, ahol a vízfelület piros színbe megy át, mindjárt más tanulságot 
vonhattok le abból. Nos, odanézzetek! Mit láttok? 

3. Úgy veszem észre, hogy szíveteket még nagyobb félelem nyűgözi le, és remegő hangon 
mondjátok: 

4. „Óh, Urunk és Atyánk, ments meg bennünket, különben kétszeresen elveszünk, mert valóságos 
szörnyetegek hegycsúcsnyi magasságú fejei borzalmasak, amint kiemelkednek a végtelen tenger 
habjaiból fel-felbukkanva, és amellett úgy látjuk, mintha összes dühükkel nekünk akarnának rontani." 

5. Ó ti kishitűek, gyengék! Ahol Én jelen vagyok, miért féltek olyan dolgoktól, amelyek 
valójában nem is léteznek? Én mondom nektek, hogy jobban használjátok fel látásotokat, mert azok 
a dolgok, amelyeket most láttok, roppant fontosak (a Föld népének jövendője szempontjából). 
Tekinteteket még jobban erősítsétek meg, és még alaposabban tekintsetek észak felé, s mindjárt 
mondjátok meg mit láttok? Ugyan, mi lelt benneteket, hogy most meg aggodalomtól szólni sem 
mertek? Nemde úgy látjátok, hogy a tengeráradat kettényílt, és szemeitek előtt nedves tűzfalak 
meredeznek, és beleláttok a borzalmas mélységbe, ahonnan a borzalmas fenyegető lángok mind 
magasabbra emelkednek, folytonosan feljebb, s a tenger ráfröccsenő habjait sisteregve emésztik meg? 
A tűz közepén egy hatalmas és rettenetes tüzet okádó sárkányt láttok. Ennek 7 feje van, és azok 
mindegyikén 10-10 szarva /fenevad/, hatalmas farkával csapja ketté a tenger vízét, és a négy víz fölé 
emelkedő fejéből irtózatos hevességgel nagy tűzgolyókat okádik szét a tenger felszínén minden 

irányban. Látjátok azt is, hogy megszámlálhatatlan denevér és egyéb éjjeli féreg s rovar állandó nagy 
tömegben repülnek bele állandóan nyitva tartott szájába, s mint tűnnek el azok a tömegek a lángoló 
szájában. A fejek fölött fenyegetően összetömörült viharfelhő tömegek tornyosulnak, s a felhőövek 
gyorsan forognak a szarvak körül, és azokból villámokkal telítődnek, amelyek a tornyosuló felhőkből 
kicsapódnak. Ezeket látva persze, nagy félelem vesz erőt rajtatok. Én pedig újból csak arra kérlek 
benneteket, hogy nagyon feszítsétek meg figyelmeteket, mert a sárkány mögött még egyebet is táttok 
majd. Ha jól megfigyelitek, úgy látjátok, hogy a farkára hatalmas lánc van erősítve, amely később 
számtalan kisebb lánccá osztódik szét. S lám, a láncok végén nagy tömegek vannak megkötözve. 
Ezeket a sárkány mind magával hurcolja a lángoló, tüzes útjára. Ugye, most elszorult szívvel kérditek: 

6. , Atyánk, mi történik e borzalmas sárkány nyomorult rabszolgáival?" 

Erre pedig csak azt felehetem: 

7. Nézzetek még egyszer jó erősen a sárkány mögé. Amennyire csak látásotokat bírjátok fokozni, 
akkor majd felfedezitek, hogy a sárkány mögött a rabszolgák kezükben lángoló karddal nagy 
üdvrivalgások között hadonászva kiáltják: „Üdv neked hatalmas fejedelem, hogy legyőzted a Föld 
népeit, és adófizetővé tetted őket, s ezzel hatalmas bíróvá emelkedtél Isten és az Ő teremtményei 
között. A Menny, a Föld és az egész mélység, mindenek meg kell, hogy hajoljanak előtted. Isten 
Fiának érdemeit és Művét legyőzted, és így adóssá tettél a Földön s a Föld fölött és a föld alatt 
mindenkit." 

8. Nos, látjátok, mivel pedig most már ezeket mind hallottátok és láttátok, mit szóltok a sárkány 
követőihez? Látom, hogy szívetek legmélyéig elborzadtatok! Én azonban azt mondom nektek: 
Várjatok egy kissé szűkre szabott helyen, és vessetek éles pillantást nyugat felé, s mindjárt más kép 
tárul majd elétek. 

9. Nos, most már odanézetek, vagy talán megint valami csüggesztő dolgot láttok? Lám, már félig 
kétkedő hangon szóltok: , Urunk, ha ez így tart tovább, teljesen elveszünk, mert a sárkány 
beláthatatlan hosszú kígyó módjára nyúlt el a tenger felszínén, s most már egy beláthatatlan hatalmas 
tüzes gyűrüként font körül bennünket. Itt azután semerre sincs többé kiút, és így elvesztünk, 
menthetetlenül prédává estünk. A szikla fölé kezd emelkedni, ahol lábunkat megvetettük, felszállni 
nem tudunk innen, tehát mi lesz velünk? A messzire kiterjedő tenger felülete szemünk láttára jön 
izzásba, megszámlálhatatlan örvény keletkezik az izzó és erősen gőzölgő tenger felületén. Tüzes 
orkánok egeket ostromló hullámokat vetnek, s vetődnek keresztül-kasul mindenfelé. Ó Atyánk, segíts 
rajtunk, mielőtt e szorongattatások folytonosan felénk közeledve el nem érnek minket, különben 
biztos pusztulás vár ránk! Ha pedig elnyel bennünket a tüzes hullám, amely pestissel, dögletes 
szaggal, átokkal és folytonosan növekvő lángokkal telített, vajon kimentesz-e minket az örök 
kárhozat eme végtelen mélységeiből?" 

10. Ó ti, kicsinyhitűek! Milyen, nagyon aggodalmas könyörgés buggyan ki ajkaitokon! 
Tekintsetek dél felé, és mindjárt más látványban lesz részetek. Látjátok, ott a kardokkal felfegyverzett 
óriási angyalsereget a tüzes kígyón túl? 

Ezek tőlem csak egy jelre várnak, és intésemre a sárkányt elpusztítják. De nézzetek szét minden 
irányban, és számláljátok meg a körös-körül elhelyezett angyalszellemeket! Nem tizenketten vannak- 
e? De igen! 

11. De most aztán csakugyan figyeljetek, angyalaim megkapták a jelt, s lám a sárkány 
feldarabolva és holtan fekszik előttetek. Nézzetek körül, részei alámerültek a tüzes hullámok 
mélységeibe. S lám, a hullámok tobzódva, bömbölve taszítják testrészeit ide-oda. Most pedig jól 
nézzetek szét, hol az áradat, hol a tenger? 

12. Békés föld emelkedik az előbb még tomboló áradat helyén, s lám, a hústestben élő követeim 
minden oldalról járnak-kelnek, és viszik kezükben az élő Igémet, és a vetőmaghoz hasonlóan szórják 
azt szerte-széjjel állandóan, minden irányban. S nézzétek, ott kelet felől egy új, gyönyörű nap kel fel! 
A Mennyekből pedig bőséges harmat hull az Én Kegyelmem és Irgalmam eme új Földjére. Új és 
pompás gyümölcsöket csiráztatok ki állandóan. Értitek ezt a szemléltető példaképet? Mondom 
nektek, ez a kép történésben igen közel fekszik hozzátok, s mozzanataiban szemeitek előtt zajlottak 
le. Éppen ezért ne is aggodalmaskodjatok, mert magasabb szellemi igazság képeiben látjátok 
szemeitek előtt a gyalázatos paráznaságnak (fenevad paráznája -János jel.) bukását. Most pedig 
nézzetek körül, és nézzétek meg azt a szellemet, akinek szférájában mindezt láttátok. Ismeritek őt 
talán? 

13. Ismerősnek látszik, de Urunk és Atyánk, mégsem tudjuk őt biztosan felismerni, s azért légy 
kegyes feltárni előttünk, ki rejtőzik e szellembarátunk mögött, aki számunkra szférájában ily 
szemléltető és megörvendeztető látomást rendezett (az Ítélet végéről). 

14. Ezt a vendéglátó testvéreteket már igazán felismerhetnétek, ha az alapot, amelyen most is 
álltok, csak egy kissé figyelembe vennétek. Vajon kinek mondottam Én annak idején, hogy szikla 
legyen, amelyre az egyházamat építeni akarom, amelyen a poklok hatalmai sem vehetnek erőt (testi 
bűnök)? 

15. Simonnak mondtad ó Urunk, akit éppen ezért "Sziklának", azaz Petrusznak is neveztek el! 

16. No látjátok, ugyanaz a vendéglátó szellembarátunk is! Ő lát Engem, s titeket is, mégis mialatt 
veletek beszélek, tökéletes hallgatásba merül, mert tökéletes az Irántam való szeretetében is. Most 
pedig lépjetek ki az ő szférájából, mert a következő hetedik szellem már közeledik is felénk, kinek 
szférájában megint egészen más dolgokat tapasztalhattok. E hatodik szellemet azonban tartsuk meg 
továbbra is társaságunkban. A most látottakat pedig magatokban dolgozzátok fel, mert a következő 
szellem szférájában alapos magyarázatot nyerhettek majd az eddig látottakra. 


12. Fejezet: 

A hetedik szellem szférája: a tiszta szűznek jelképezett evangéliumi egyházat a papi haszonlesés, uralomvágy 
kiforgatta eredeti tisztaságából, leólmozta a benne rejlő isteni Igéket -az élet forrásvizét- és helyette pénzszerzésre 
beállított hamis dogmákkal tűzdete tele, és ezzel mesterségesen látszatéletet adó egyházat csinált. Piramisszerű hegy, 
melyre felrohannak az emberek, majd a másik oldalon lecsúsznak, s kinevetik a törtetőket. Másik kép: egyhelyben 
eszeveszetten hintázó emberek -hiszik, hogy fejlődésükben óriási utat tettek meg. Körsánc: sok, egymás mellett spirál 
alakban futó út vezet a sánc mélyére, ahonnan üres kézzel jönnek elő az emberek. Nagy lapátkerék szerkezettel ellátott 
tó -a pápaság jelképe. Az első kép megfejtése: az értelmi tudás magasságára feljutottak -Istenkeresés és hit nélkül- 
elvesztik látókörüket, és ott meg nem állva, a másik oldalon lecsúsznak oda, ahonnan elindultak, azaz ismét elmerülnek 
tudatlanságuk sötétségében. Így a Sátán is minél magasabbra hág, annál nagyobbat esik vissza. 


1. A hetedik szellem már itt is áll, rátok vár, lépjetek be mindjárt az ő szférájába, hogy lássátok 
az igazi örökös Rend üdvösséges megoldását. Most már benn is vagytok a szellem szférájában, és 
egészen elképedve, meghökkenve álltok, tekintgettek magatok körül. Mit láttok vajon, ami olyan 
különösen hat rátok, hogy azt nem tudjátok, hogy tréfa vagy komolyság zajlik le körülöttetek? Én 
azonban pontosan látom, hogy mi megy végbe bennetek, s azon legbenső gondolatszavaitok, amelyek 
még alig hogy tudatosak bennetek, tisztán és világosan csendülnek fel Előttem! Titkon így 
vélekedtek: 

2. "Hogy a hatodik szellem szférájában látott dolgok megoldása előttünk most lejátszódó 
eseményekből mi módon tűnik élő, azt csak értse meg, aki tudja, de mi a várt megoldás helyett ha 
nem éppen borzalmas, de mindenesetre még bonyodalmasabb csomót látunk. Ezért értse meg, aki 
akarja, hogy hogyan kerül elő ebből a megoldás, mi erre képtelenek vagyunk! 

3. Mit jelenthet ugyanis az, hogy helyenként egy-egy kúp alakú hegy emelkedik előttünk, s az 
emberek tömegei másznak fel egészen a csúcsig az egyik oldalán, csak azért, hogy a másik oldalon 
lecsússzanak. Akik pedig ily módon mire leértek felállnak, és kinevetik azokat, akik őket követik, s 
emellé meg is jegyzik azt, hogy egy bolond százat csinál! 

4. Másfelé meg hintákat látunk nagy tömegben felállítva, két-két meglehetősen erős fa között, s 
mindegyiken eszeveszetten hintáznak. Itt is emberek egész tömege bámul, kinevetik a hintázókat, és 
hangosan kiáltják oda: "Ti fajankók, miért vagytok olyan jókedvűek a hintán? Elég hevesen 
röpködtök benne ide-oda, de ennek ellenére mégis csak egy helyben vagytok, mert a hintátok lengése 
az az út, amelyet megtesztek folytonosan, ismételve, de ezzel előre nem juttok". 

5. Ez a második kép, amit láttok, de szemléljétek még tovább, s mondjátok meg, mi játszódik le 
előttetek? 

6. No lám, amott egy körsáncot látunk. Egy földhányáson belül felülről lefelé csigaház módjára 
csavarodó (spirál) út vezet befelé, egy a középpontban felállított sátor felé. Ezen a sok párhuzamos 
úton rohannak az emberek a sátor faláig, és ha azt elérték megfordulnak, és rohannak visszafelé a 
sánc oldalán. 

7. Felül szétszóródva embercsoportok állnak, akik a rohanókat különféle módon kinevetik, 
egyben kérdezgetik is, ugyan mit is akarnak elérni? Némelyek megunják a rohanást, és felmennek a 
sánc tetejére, s csodálkozva mondják: "Hogyan is lehettem ilyen ostoba, hogy pusztán a semmiért 
majdnem halálba rohantam magamat." 

8. A negyedik irányban ezer öl átmérőjű és egy öl mély víztakarót láthatunk. A közepén 
oszlopokon nyugvó 10 öl átmérőjű keréklapát szerkezet van felállítva. Ezt a körülötte felállított 
gerendázat segítségével állandóan egyirányú forgásban tartják, és ennek következtében az egész 
víztömeget szintén körforgásra kényszerítik, amely a kerék közelében a leggyorsabb, s attól távolodva 
mindinkább lassúvá válik. A víztakaró vizén a csónakok egész tömege látható, benne emberek ülnek, 
s minden igyekezetük arra irányul, hogy a lapátkerék szerkezet közelébe jussanak. Mire azonban ezt 
meg tudnák közelíteni elfonnyadnak, elernyednek, abbahagyják az evezést, mire a víz kifelé irányuló 
sodra csakhamar újból a part felé sodorja őket. A parton nagy tömeg állja körül a vízmedencét, s a 
nézőközönség azután derekasan kineveti a buta hajókázókat. 

9. A hajókázók egyike-másika nem sokat törődik ezzel, némelyek azonban -akiket a víz sodra 
már több ízben a partra sodort- végül is megnyúlt ábrázattal és bosszús képpel kiszállnak 
csónakjukból a partra, és nem győznek eleget csodálkozni azon, hogy miképpen hagyhatták, hogy a 
forgó víz ilyen hosszú ideig minden értelem nélkül semmiért így becsapja, fárassza őket. Némelyik 
még elmélázik a víz erős sodrán, s végül is együtt nevet a többi nézővel a még tovább is makacsul 
iparkodók botorsága felett. Mások pedig fejüket csóválva távoznak el, és egy nyugalmas helyet 
keresnek maguknak, ahol ostoba és értelmetlen erőlködésüket kipihenhetik. 

10. Ezzel azután már el is mondottuk mindazt, amit a hetedik szellem szférájában láttunk. Hogy 
e jelenségek változatosak, azt el kell ismernünk, de emellett mégiscsak ugyanazok. Aki tehát e 
jelenségekben valamilyen megoldást lát, vagy különösen az isteni Rend csalhatatlan útját látja, annak 
szemében több világosságnak kell lennie, mint a központi napok egész légiója összesűrített fényének. 
Minden amit a látottakból merítettünk, s amit egy régi bölcs hajdan már megmondott hogy nincs új a 
nap alatt, hanem minden a régi körben forog, és mindig ugyanaz, ugyanúgy folytonosan ismétlődik. 

11. Most azonban Én hozok fel ezzel szemben egy másik közmondást, amely a dolgok 
természetes rendje szerint való. Ez pedig így szól: Aki vak, az nem lát! Látjátok, ezzel aközmondással 
szemben semmi ellenvetésetek sem lehet, mert általában így van. Különösen áll ez a szellem benső 
szemléletére, mért az egész világ Tamáshoz hasonló, aki azt mondta: "Mindaddig, amíg kezemet az 
oldalán levő sebbe nem teszem, nem hiszek el semmit!,, Ez pedig más szavakkal azt jelenti: "Amit 
saját kezemmel nem foghatok meg, és teljes napvilágnál szemeimmel nem láthatok, az számomra 
annyi, mint a semmi, s így nekem nem is mond semmit sem". Én azonban minden ilyenképpen 
gondolkozótól megkérdezném: "Megfogtad-e az égbolt ragyogó csillagait, és láthatod-e őket fényes 
nappal? Lásd, sem az egyikre, sem a másikra nem vagy képes. És ezért most már a csillagok semmik? 
Erre persze azt mondod, hogy a csillagok legalább éjszaka a sötétségben láthatók, sőt azok 
pályafutását legalább fel is mérhetjük. Én pedig azt mondom, hogy az éléselméjűségednek ez a 
bizonyítéka nem válik valami nagy dicsőségedre, mert ezzel csak azt jelentetted ki, hogy az Én 
Rendemet annak csak sötét oldaláról ismered és számítod, míg Rendem nappali azaz világos része 
idegen marad számodra. Ilyenformán ha nem lenne éjszakád, fényes nappal csak vak módjára állnál, 
s az Én Rendemről még csak halvány sejtelmed sem lenne. Bizony, szomorú a ti bölcsességetek, 
amely az Én Rendem szerinti dolgokat csak éjszaka, nem pedig a nappal tanulsága szerint köszöni 
meg. S látjátok, éppen ez a bizonyíték nagyon is szemléltető módon nyilvánul meg az általatok most 
végigtanulmányozott képekben. 

12. Első kép: Tudásszomjtól űzött és tapasztalatok szerzésére vágyakozó emberek másszák ott a 
hegyet, s úgy vélik, hogy a Mennyek titkait ott a hegy csücskénél megoldhatják, hogy az utolsó 
cseppig kiszívjanak abból mindent, amit csak találnak benne. S ezért semmi fáradságot nem sajnálnak 
arra, hogy a meredek, kúpalakú hegy csúcsúra felmásszanak. De minél magasabbra jutnak, annál 
kisebb lesz a nézőpontjuk, s amint a csúcsot teljesen el is érték, már meg is szűnt az álláspontjuk. 
Természetes az, hogy megszédülnek, s minthogy a magasban semmiféle mennyei álláspont csücskét 
sem találták meg, a hegy túlsó oldalán gyorsan visszacsúsznak a lapályra, amelyről neki indultak. Az 
egész végén még azt sem tudják, hogy mire való volt az egész hegymászásuk, és nem kerülhetik el, 
hogy önmagukat kinevessék, és önmagukban belássák: "No most éppen annyit tudunk, mint azelőtt. 
Az egész küszködésünk hiábavalónak bizonyult, sőt még nevetséges is." A felmászás közben még 
hozzá mindegyik meg szerette volna előzni a másikat, de miért? Csak azért, hogy a túlsó oldalon 
valamennyi teljesen egyformán lecsúszni kényszerüljön. Mi előnyük van most már ezekkel szemben 
azoknak, akik lábukat meg sem mozdították arra, hogy a hegyet megmászni -legalábbis- 
megkíséreljék? Semmi más, mint velük teljesen egyformán tudatlanul állnak, sőt ezzel szemben azok 
még ki is nevetik őket botorságukért, hogy ugyanoda jutottak, holott sokkal kényelmesebben is 
elérhették volna. 

13. E beállításoknál még mindig nem vesztek ki semmit sem? Na várjatok, majd mindjárt 
mondok Én nektek valamit, s akkor könnyen megtaláljátok a dolog nyitját. Hogy értitek például az 
Írás szavait: , Az Én igám enyhe, az Én terhem könnyű". Ha pedig ezeket Én mondtam, ki kényszeríti 
a Hozzám iparkodókat a hegy megmászására, hogy Engem elérjenek, amikor Én a sima földön és 
nyílegyenes úton várakozom reájuk? De még tovább megyek. Miért nem történt semmi új a nap alatt? 
Mondom nektek azon bölcs okból kifolyólag, hogy ezáltal az emberi világi bölcsességnek idővel - 
bár csak fokról fokra de mégis- önmagából csak el kell tompulnia, mert hiszen tisztán és 
kézzelfoghatóan látja majd be, hogy így sem érhet el semmi mást, amit a rendes úton már jóval előbb 
elértek. E képben ezenkívül a hatodik szellem szférájában látott kép megfejtését igen szemléltető 
módon megtalálhatjátok. 

14. Ha ugyanis János Jelenések könyvének a sárkányra vonatkozó részét nem esne nehezetekre 
kapcsolatba hozni e képel, szinte kézzelfoghatóan kell látnotok, hogy hányszor tett már a sárkány 
kísérletet arra, hogy a mélységből felmerülve, az első kép hegyére felkússzék, de hasonló 
fáradozásainak mi volt eddig az eredménye? Minél magasabbra hatolt, annál inkább csúszik ki a talaj 
a lábai alól, s amint e hegy csúcsát elérte, hirtelen a mélységbe kellett lecsúsznia, aonnanelőjött. A 
csúcson ugyanis nem tarthatta fenn magát, de ha mégis meg akarta volna vetni ott a lábát, hatóköre 
mégsem lett volna nagyobb semmivel sem, mint a csúcs felső pontja, amelyen hatást akart elérni. A 
csúcson ezt mindenki tapasztalhatja, aki csak hatás elérése céljából érte azt el, s azért senki sem 
maradhat meg a csúcson, mert mindenkit szédülés fog el, s ennek az a következménye, hogy a 
hegycsúcsot mindenki otthagyva, az ellenkező oldalon gyorsan a mélységbe tér vissza. Ez az örökös 
Rendnek egy igen bölcs iskolája, neve ennek: "Pusztítás", azaz minden önző vágynak a megölése. Itt 
még az sem használ, ha valaki a hegy megmászása előtt mondja: "Halljátok testvérek, másszátok meg 
velem ezt a hegyet, mert én ismerem a helyes felvezető utat. Jöjjetek csak bátran velem, mert az 
általam ismert úton feljutva igazi és tartós támpontot találunk fenn a magasban. , A kép elején 
hallottátok, amint a szellemek a mélyben ezt kiáltották: "Egy bolond százat csinál! ,, Látjátok, 
nemcsak 100 hanem egész, hatalmas tömeg mászik fel mégis az ilyen utat jól ismerők után. Mivel 
azonban a hegy kúpot alkot, s így szintén csak egy csúcsa lehet, világos, hogy minden helyes úton 
csakis egy csúcsot érhetünk el, s ott azután elébe toppan: "Eddig és ne tovább!,, Az eredmény csak 
egy lehet: a túlsó oldalon való mielőbbi lecsúszás oda, ahonnan elindult. 

15. E képben amint láthatjátok, a hatodik szellem szférájában látott képek főmegoldása rejlik: A 
következő képek a megoldást pedig még sokkal világosabbá teszik előttetek, azért csak tartózkodjatok 
mindaddig a hetedik szellem szférájában, amíg az összes képet meg nem fejtettük. Legközelebb tehát 
a hinta kerül sorra, s majd csak azt követőleg a földi sánc a spirál utakkal, s végül a víztartó nagy 
medencéje következik. 


13. Fejezet: 

A hintakép: az újszülött emberlényt olyan élethintába teszik, melynek egyik tartóoszlopa az állam politikai 
törvénye, másik oszlopa a vallási szabályok, de amikbe belekeresztelték. Nem halad előre addig, amíg ezt fel nem 
ismerve ki nem ugrik a hintából, mert a hinta ugyanannyit leng hátra is, mint előre. A hinta köteleinek szakadozása - 
az állami és vallási rend közeli összeomlása. 


1. Bizonyára nemcsak egy ízben láttatok hajóhintát, amelynek általában hinta a neve, sőt 
valószínű az, hogy ezt a játékot annak idején ti magatok is élveztétek, ha másként nem, kertben fára 
felkötve egyszerűbb alakjában. Hogyan éreztétek magatokat akkor, ha annak kezelője jó magasra 
felhajított benneteket? eleinte kellemes érzés volt -feleltétek - s amikor leszálltunk róla, akkor 
hányinger és szédülés fogott el bennünket, és utána csaknem hányni kellett a túl erős lóbálás 
következtében. Így teljesen elvesztettük kedvünket attól, hogy ilyen légi utazást megismételjünk." 

2. Látjátok -mondom Én- ez a kijelentéstek igen helyes volt, és a mi célunknak ugyanolyan jól 
fel is használható. Nem tapasztaltátok azonban azt, hogy milyen kísérletet tesz a hinta, ha túlságosan 
fellendült, mivel kezelője túlságosan erős lökést adott bele? 

3. Ó igen, ha túlságosan erős a lökés, akkor a hinta könnyen átfordul, ami roppant kellemetlen 
érzés a hintázóknak. 

4. Jól van, ezt szintén jól felhasználhatjuk, csak még egy harmadik kérdésem is lenne, 
nevezetesen az, hogy a hintázók milyen távolságra jutnak el a légi utazások folytán? 

5. Egy egész órán át tartó utazás, illetve az oda-vissza megtett út előre, és ugyanennyi hátra való 
utazás, lengés után az utasok ugyanazon a ponton szállnak ki, ahol a hajóba beszálltak. 

6. Milyen utazás az ilyen? Vaktában való utazás! Mert bár erőteljes mozgásba hozzák az embert, 
ennek ellenére sem jut túl a hinta lengési határán. A végén még ahhoz is jó képet kell vágni, ha még 
egy csiga is kinevet bennünket, ami hozzánk képest hasonlíthatatlanul lassúbb mozgásával néhány 
óra alatt már régen messze mászott a mi hintánk területétől. Ugyanezt látjuk vendéglátó 
szellembarátunk szférájában is, amikor azon a hatalmas hintán az emberek egész tömege lengetteti 
magát ostoba módon oda és vissza. De nézzétek, ha az inga lengése csak kissé is mérséklődik, hogy 
rákiáltanak a kezelőre a hintázók, hogy: "Erősebben, sokkal erősebben!,, Amint azonban a hinta teljes 
félkört ír le, akkor valóságos őrült módjára kiabálják: "Lefogni, visszatartani, mert különben átfordul, 
és akkor végünk van!" 

7. Még mindig nem fedezitek fel e különös kép értelmét? Pedig a napnál világosabban és 
tisztábban áll előttetek. 

8. Ha csak egyetlen pillantást vetettetek volna a földi különféle vallásgyakorlatok ceremóniáira, 
képünket egész könnyen megérettétek volna, s egészen fel is foghattátok volna. 

9. Vallásceremónia között megszületett és megkeresztelt gyermek olyan szellemi tekintetben, 
mintha ilyen hintába tették volna, s amint abban jól elhelyezték, a hintát azonnal megindítják, s 
fokozatosan mindig erősebb, hevesebb lökést adnak neki. Az emberek e mozgás mellett úgy vélik, 
hogy csak a jó Isten tudná megmondani, hogy az életben milyen előmenetelt fog elérni, s ki tudja, 
hogy hová, milyen nagy polcra jut. Pedig aki ezt ezen szellemi képen át szemléli, első pillanatban 
láthatja, hogy mennyire juthat el. A hinta két oszlop között függ. Egyik oszlop jelenti a vallási alapot, 
a másik oszlop az "állami politikai szükségszerűséget", más szóval államtörvényt, államrendet 
jelképezi. Az élethinta ezen két oszlop között függ, melyet egy harántgerenda köt össze. Az utazás itt 
zajlik le a két oszlop között, s egyetlen hajszálnyival sem lehet annál tovább jutni, mint amennyit a 
kötelek megengednek, amin a hinta csüng. Némelyik hintázó csakhamar rosszul lesz, amint a hinta 
megfelelő helyzetbe ér, azonnal ki is ugrik belőle. Némelyik egyenesen hátat fordít ennek az utazási 
módnak. Egyedül a hintázás után érdeklődők maradnak -sok esetben csak a látszat kedvéért -meg 
abban, hogy tetszésük szerint előre és hátra húzogassák őket. Sőt, fennhangon dicsérik is, hogy ez a 
mozgás mennyire szükséges az egészséghez, s ezáltal csalják meg a többieket, és azokat az ostobákat, 
akik újból beszállnak még akkor is, ha megkérik őket: "Ha az utazásban igazi gyönyörűséget, teljes 
kielégülést is kerestek, akkor meg kell engednetek, hogy szemeiteket bekössük." Mivel ez nagyon 
sokaknak megtetszik, ezért nagyon sokan ülnek a hintákban bekötött szemekkel. Igen gyakran 
hallatszik ez a felkiáltás: "Igen, igen! Most már megértjük, hogy milyen hatalmas titok rejlik az 
egyformaság mögött! Lám, az oda-és visszalengés megszűnt, s most már villámsebességgel repülünk, 
száguldunk, és így száguldjuk át a térséget! Hát ez már valóban csoda, de vajon ki is álmodhatta 
volna, hogy az egyszerű egyformaság, egyenlőség milyen csodálatos nagyot rejt a mélyén!" 

10. Ha azután a félrevezetett légi utasok úgy gondolják, hogy már meglehetősen hosszú utat 
tettek meg, kérik a hintakezelőket, hogy most már oldják le szemeikről a kötést. Igen ám, de a 
hintakezelők nagyon jól tudják, hogy milyen következményekkel járna az elfedett szeműek számára, 
azért ez ellen szigorúan tiltakoznak, mondván: "Jaj nektek, ha le meritek venni a kötést a 
szemeitekről, mert ez a szféra, amiben most tartózkodtok, örökre elvenné szemeitek világát. Ha majd 
az élet nagy céljához elértetek, akkor majd levehetitek a kötést, hogy meglássátok hogy azért a díjért, 
amit nekünk fizettetek, mily biztosan vezetünk." Amint látjátok, némelyek csendben tűrik, hogy 
tovább is becsapják őket, és a szemeiken fent a kötés. Némelyek azonban megunják ezt a különös, 
vaktában való utazást, nem is tudják hol vannak, s leszakítják a kötést szemeikről, és nagy 
bosszúsággal állapítják meg, hogy még mindig csak a két oszlop között vannak. Mire természetesen 
azonnal kiugranának a hintából, ez azonban még erős lengésben van, és így minden igyekezetük 
ellenére -amellyel ezt az egyhangú utazást félbe akarták hagyni- azt mégis megtenni kényszerülnek. 
Ha pedig a hintakezelőknél emiatt zúgolódnának, minden elképzelhető módon és okoskodással 
számukra a hallgatást tanácsolják, mert máskülönben erőszakos módon taszítják ki őket a hintából. 
Ez pedig igen kellemetlen következményekkel járna rájuk nézve (egyházi átokkal való fenyegetés). 

11. S látjátok, a tiltakozók a hintakezelők kijelentéseit kénytelenek komolyan venni, és annak 
engedelmeskednek. A kezelők a lengő hinták egyik része alá tüzet tesznek, másik része alá nyársakat 
állítanak fel, hogy a kiugrást megakadályozzák. Mit tehetnek most már a felvilágosodottabbak mást, 
mint hogy továbbra is időtlen időkig lengettetik magukat, és akaratuk ellenére is megfizetik a 
számukra kirótt díjat (egyházi adó, stb.). Milyen vágyakozva várják ezek a hinta leállását, de mikor 
következik az be? 

12. De vizsgáljuk meg ezt a dolgot egész könnyedén. Látjátok, ez az előttünk levő hinta igen erős 
lengésben van, jobbról-balra egy egész félkört ír le, de a tartóoszlopok a hintával együtt erősen 
inganak, és az erős dörzsölés miatt a tartókötelekben levő szálak egy része már kirágódott. A hinta 
testének sérüléseit és a sajkák lyukjait már maguk az érdekeltek is észrevették, és maguk sem akarják, 
hogy a hajóhinta túl erős mozgásban legyen, mert azt mondják, ha a hintát túl erősen felhajtjuk, a 
kötelek elszakadnak, és a sajkák az utasokkal együtt vagy a tűzbe, vagy a nyársakba esnek. Ezért 
egész észrevétlenül kell a hintát nyugalmi állapotba hozni, és minden feltűnést elkerülve, minden 
tiltakozást figyelmen kívül hagyva, hagyni a dolgot a maga útján mindaddig, amíg csak ez sikerül, 
mert nagyon is jól látják, hogy erőszakkal most már nem sokra mennek. 

14. Íme látjátok, a hajóhinta már sokkal kisebb lengéseket tesz, és az elvakítottak egymás után 
hogy ugrálnak ki belőle, és most már csak az érdekteleneken és néhány elvakítotton kívül senki sincs 
benne. 

15. Lám, a kezelők is mindent megtesznek, hogy a két ingó oszlopot mindenféle támfákkal 
erősítsék meg. A fizetett szolgák létrákon másznak fel, és a sérült köteleket meglehetősen gyenge 
zsinegekkel az oszlophoz erősítik. Mivel a hajóhinta most sincs teljesen nyugalmi állapotban, és így 
a kötelek is állandóan mozognak, ezért sehol sem tudnak azokon biztos bogokat kötni. A 
segédköteleket így hol túl hosszúra, hol túl rövidre kötik, és e művelet a kötelek további tartóssága 
szempontjából alig számít valamit. 

16. Ezek a tünetek a biztos jelek, hogy a dolgok tulajdonképpen hogyan is állnak. Aki pedig ezt 
csak a képzelet üres szüleményének tekinti, az vessem egy pillantást a körülötte zajló élet 
tevékenységbe, s mindjárt a legszembeszökőbben tapasztalhatja az egyes területek és az ezeken élő 
népek és különféle vallásfelekezetek egymással szemben fennálló és gyakorolt kötöttségeit és a 
begombolkozást. Először is az egyes államoknak egymással szemben kölcsönösen gyakorolt 
magatartására hívom fel a figyelmeteket, amelyek kölcsönös egyezményekben jutnak napvilágra. Aki 
ezeket félig nyitott szemmel figyeli, az a kötelékeknek és mindenféle mellékzsinegeknek, kötöző 
eszközöknek biztosítását a legtisztábban kiveheti (helytelen, antiszociális politikai rend védelmezése 
a hatalmasok által mindhalálig). 

17. Azt kérdezitek, hogy ha tényleg így állnak a dolgok, akkor a legtisztábban látó tiltakozók 
miért értenek egyet az elavult kötélzet ilyen módon való biztosításával? 

18. A felelet kézén fekvő: azért, mert a hinta még egyelőre elég erős lengésben van, azonkívül, 
mert a tiltakozók is nagyrészt a végzetes bárkában ülnek, és a kötelek idő előtti elszakadásától maguk 
is annyira félnek, mint a hinta érdekeltjei (túlzó irányú szocialista forradalom pl.). Azért inkább 
belemennek a további megkötöttségbe, nehogy időelőtti és tüntető szétbontása az érdekeltekkel 
szemben kirívó szakadásra vezessen. Az ilyen mellék biztosító kötelek és más erősítgetések a 
főkötélnek gyenge tartóképességét bizonyítják, s úgy vélem, hogy ez egészen kézzelfoghatóan áll 
előttetek. Mert ha valamelyik ország, illetve nép a másikkal szemben erejének biztos tudatában van, 
akkor éppen hatalmának és erejének biztos tudatában egyszerűen csak ráparancsol a másikra, de 
semmi esetre sem szorul a kötelékek megerősítésére, támogatására. Mivel azonban belső gyengeségét 
jól ismeri, alsó részeinek megerősítéséhez menekül, ami azonban a kötelek, tartósságát egyetlen 
pillanattal sem hosszabbítja meg annál, mint amennyire a belső kopás és elhasználódás folytán az 
elszakadásnak be kell következnie. Amint pedig a főkötél elszakad, vele együtt szakadnak el az összes 
zsinegek és erősítő kötések is. Látjátok, ezt tárja elétek a második kép! 

18. Figyeljétek meg az összes vallási és állami berendezéseket. Vagy hasonlítsátok össze ezek 
minden elképzelhető sajátosságait e képpel, majd meglátjátok, hogy mind általánosságban, mind 
egyenként sajátságaikra nézve egyaránt találók. Hogy ennek igazát még jobban belássátok, 
példaképpen mind vallási, mind pedig az állami viszonyaitok néhány jelenségére mutatok rá. 

19. Vallási gyakorlatból vegyük elő pl. a "fülbegyónást". Ez is megfelel a hintának. A hinta azon 
helyzete, amikor a földhöz legközelebb áll, példázza a bűnös állapotot. A hívek gyónása révén az ég 
felé emelkednek az egyik oldalon, de azonnal roppant gyorsasággal visszaesnek a bűnbe, azaz zuhan 
le a hinta a földhöz közeli mélypontjára. Ezen legalsó pontján ismét meggyónnak, hogy ezáltal a 
másik oldalon néhány pillanatra ismét az ég felé emelkedjenek. Ez az állapot ismétlődik az 
embereknél egész életük végéig, ez a hintaszerűség, mikor is az élethintájuk végén nyugalmi 
állapotban újból csak a gyónással végzik, a hinta azonban többé már nem emelkedik fel, hanem az 
ember elhagyja a földi életét azon a ponton, ahol elkezdte. 

20. Hogy ezáltal a szellemi ember e földi életében milyen előrehaladást tett, ezt a Szellemi Nap 
elétek vetített képeiből tapasztalhatjátok. Nevezetesen azt, hogy ha csak közben meg nem hal, még 

igen sokáig hintázna tovább, mindaddig, amíg a kötél el nem szakad (a fennálló társadalmi rend fel 
nem borul), vagy pedig a megszokás folytán vele egybenőtt szemkötelékétől meg nem szabadul 
valami módon. 

21. Ez adott mérték szerint értékeljetek minden vallási ceremóniát, s akkor azok mindegyikében 
megtaláljátok a hintát. A jelenlegi vallások szellemének ebbe az irányba való tökéletes elferdülését 
találóan zengi minden egyes templom harangja. Ahol az ide-oda való lengés következtében mindig 
ugyanazt a hangot bömböli ki magából. Az összhangra érzékeny fül figyelhet ahogyan csak akar, 
vagy tud, akárhol választja ki magának a figyelő helyet, mégsem tapasztalhat mást, mint ugyanazon 
hang folytonos és egyhangú megismétlését, amit a templomharang legelső harangütése legteljesebben 
jelzett, kisugárzott. A harangzúgást figyelő végső megállapítása ez: távolról még valahogy 
elviselhető, egészen közelről azonban kibírhatatlan. Ami más szóval azt jelenti, hogy a harang csakis 
lőtávolságra való. Ezzel láttunk egy egyházi példát, most lássunk egy államit. Figyeljétek meg az 
iparosokat (nagyipar), vagy a pénzügyletekkel foglalkozókat (bank), amint ezek az állami életnek 
tulajdonképpeni központjai. Aki ezeknél az állandó hintázásnak megfelelő műveleteket nem látja, 
annak csakugyan kétszeres vaksággal sújtottnak kell lennie. Mind általánosságban, mind részleteiben 
mindenütt az emelkedést és az azonnali visszaesést figyelhetitek meg. Egyik állam felemelkedik, a 
másik ugyanakkor lehanyatlik, és így a saját hintájának mélypontjára kerül. Csakhamar az előbb 
felemelkedő leng vissza, de ugyan akkor a másik emelkedik felfelé. A történelemben 
megfigyelhettétek: valahányszor egy birodalom felemelkedett a legmagasabb fénykoráig, ez mindig 
a legbiztosabb jele volt rövidesen bekövetkező sokkal gyorsabb hanyatlásának, mint annak idején 
végbement felemelkedésének. 

22. De ha egymástól teljesen idegen, meggazdagodott magánemberek életét figyelitek meg, akik 
az ő magánhintájukat haszonszerzésre állították be, a saját hintájuknál -amely a jólét legmagasabb 
fokát elérte -szintén észrevehetitek a visszalengés megkezdését. Minden csak a kötelék hosszúságán 
múlik. Ha a kötelékek nagyon hosszúak, akkor a lengés sokkal lassúbb, és távolabb elérő. De ha 
történetesen a Naptól a Földig elérő lenne is a hossza, a ráakasztott hinta elérné a legmagasabb fokát, 
mégis csak a semmiséget jelentő mélységbe kell visszaesnie. Ezért az egész földi élet nem egyéb egy 
hintánál. 

23. Figyelhetitek, ahogyan csak akarjátok, és ha közületek valaki az eszerint való életből 
valamilyen előrehaladást tud felmutatni, azt Én tízszeres örökélettel ajándékozom meg. Ti azonban 
itt is csak a régi bölcs mondásra térhettek vissza: "Semmi nem új a Nap alatt.,, Én is ezen a 
véleményen vagyok, mert az ilyen általánosan önző irányú látszat-hintalengéseknél és 
előrehaladásoknál valóban semmi, de még a legcsekélyebb új sem található a Nap alatt! 

24. Boldog az az ember, aki a hintából ki tud ugrani, mert a szabad területen néhány perc alatt 
sok lépéssel messzebb ér el, mint az összes hintákkal sok ezer év alatt. Aki tehát tökéletes akar lenni, 
amilyen tökéletes a Mennyekben lakozó Atya, az semmitől se meneküljön annyira, mint a világ 
hintázásra berendezett cselekedeteitől. Sokkal jobb a szellem és annak örök élete szempontjából, 
habár igen súlyos keresztet cipel, de közben mégis csak előre halad, mintha még oly szelíden és 
lágyan az örök halálba hintázna!!! Nos, remélem, most már teljesen megértettétek ennek a képnek 
mély jelentőségét, s így legközelebb majd a másik, a harmadik képet vesszük bonckésünk alá. 


14. Fejezet: 

Földsánc: a csigavonalban lefelé vezető utak a vallásokat példázzák, az útfőnökök pedig az egyházi vezetőket, 
akik pénzért, furfanggal árulják a mennyei üdvöt. Az elvakított tömeg hiába járja meg a földi vallásos céltalan útját, 
amíg le nem teszi a világ kincseit Krisztus lába elé, akkor az alázat keskeny útján bejuthat a paradicsomba. 


1. Ha a földsáncot jelentősebben megfigyelitek, azt látjátok, hogy ott nemcsak egy, hanem több 
párhuzamos út kezdődik, és csigavonalban, spirálként haladva a sátor fala felé. Ha pedig 
figyelmesebben szemlélitek, még azt is látjátok, hogy ezek az utak rendezett, művelt, szépített úton 
haladnak kanyarogva a sátor felé, és hogy egyikből sem lehet a kapun keresztül a sátorba bejutni. 
Ennek ellenére az utak kezdetén ott van mindenütt ez a mondás, felírás: "Aki a legkeskenyebb utat 
észre tudja venni, és azon halad anélkül, hogy mellékutakra tévedne, az egészen biztosan és 
csalhatatlanul, jut be a sátorba, ahol nagy jutalom várakozik rá." 

2. De hát a valóságban mit is jelent ez a csiga-utakon való futkosás? Nem akarok erre most még 
határozott feleletet adni, mert hiszen úgyis rá kell jönnötök, ha az egész dolgot közelebbről 
megszemléltétek, megfigyeltétek. Tehát figyeljétek meg jól ezt az esztelennek látszó, de éppen e 
mivoltában sokat jelentő játszóteret. 

3. Látjátok, ahol egy ilyen felülről, kívülről befelé vezető út kezdődik, mindenütt van egy 
"útfőnök", igazgató, és ezen kívül mindenféle rangú és rendű személyek. Figyeljétek meg, hogy 
milyen rendkívüli komoly és fontoskodó képet vágnak. A körsánc tetején mindkét nembeli hatalmas 
embertömeg hullámzik. Lám, az egyik út kezdeténél az útfőnök és annak egész személyzete az ő 
útjukat "mint az egyedüli helyes, biztos utat , ajánlják." Ide jöjjetek mindnyájan -mondják- egyedül 
ez az út az igazi és helyes út, és a sátor ajtajához vezet, s így magába a sátorba egész biztosan 
eljuthattok, ahol a felmérhetetlen kincs vár rátok!" 

4. Ámde a közvetlen mellettük kezdődő másik út főnöke meg azt hirdeti nagy hangon: "Ne 
hagyjátok magatokat félrevezetni, hanem fizessétek meg a mi jóval olcsóbb úthasználati díjunkat, 
mert a mi utunk a legrégibb, és így a legkipróbáltabb, amelyen át már sok ezren jutottak be a sátorba, 
ahol természetesen valamennyien megkapták az értékes jutalmukat." 

5. Az előbbi útfőnök erre szinte magából kikelve tiltakozik ez ellen, és a legszigorúbban 
figyelmezteti a vendégeket arra, hogy a másik útfőnök csábításának be ne dőljenek. 

6. A másik útfőnök erre irgalmatlan dühösen pattan fel, s hatalmas hangon kiáltja: "Most már 
nem azt mondom, hogy ide jöjjetek, s nem bízom ezt a ti szabad akaratotokra, hogy akartok-e az én 
utamra jönni, vagy sem, hanem mivel nagyon is jól tudom, hogy az én utam a legrégibb és így a 
leghelyesebb is, azért ha kell, hajatoknál fogva is, idecibállak benneteket. Mégis csak igen szomorú, 
hogy ilyen fajankóknak, amilyenek ti vagytok, ilyen nagy szerencsét valósággal erőszakkal kell a 
hátukra verni!" 

7. Erre már az első útfőnöknél is betelt a mérték, s szinte magán kívül ordítja: "Úgy, úgy, csak 
kövessétek ezt a szomszédomat, de ti nem tudjátok, hogy az ő útjának végén a sátor előtt egy rejtett, 
befödött verem van, amelybe mindazok, akik az ő útján haladnak, menthetetlenül belezuhannak, és 
így el is pusztulnak." 

8. E kijelentésre a második út főnöke -ha lehet így neveznünk- még ennél is nagyobb dühbe 
gurul, s minden szó nélkül egy egész csapatot küld ki a személyzetéből a sánc peremére, és az 
emberek egész tömegét fogatja el, s azokat elindítja az ő útján. Amikor pedig némelyikük még az 
útvámot is meg akarja fizetni, nagyképű jóindulatot mutatva ezt mondja: "Most már tőletek semmit 
sem fogadok el, hanem csakis a ti szerencséteket akarom, s azért csak haladjatok nyugodtan tovább 
az utamon. Futhattok, vagy lassan is cammoghattok, ahogyan csak akartok, és emellett minden 
tekintetben még jót is állok azért, hogy ezen az én utamon semmiféle veremtől nem kell tartanotok. 
Hanem ha erről vigyázatlanságból vagy önhatalmúlag le nem tértek, akkor mindannyian épen és 
sértetlenül értek a sátorba, csupán azt kötöm ki, hogy az én utamat el ne hagyjátok. Ha azonban mégis 
letértek, akkor semmiért sem állok jót, mert bármelyik más úton haladtok, a sátor helyett mély, rejtett 
szakadékba zuhantok. , S nézzétek, hogyan ballag a tömeg azon az úton lefelé. 

9. De nézzétek, van itt egy harmadik útfőnök is. Ez nem csaplármái, de annál jóságosabb, 
megértőbb, részvétteljes arccal tekint az emberekre. Az embereknek persze ez feltűnik, s megkérdezik 
tőle, hogy miért teszi ezt, s mi fekszi meg a szívét annyira? Ő pedig szerényen és halkan feleli: "Ezt 
látva vajon ki ne lenne szomorú? Ez a sok szegény lélek mind téves úton halad, amikor egyedül csak 
az én utam az, amelyen keresztül egyenesen vezet az út a sátor felé, annak az ajtajához. Én nem 
mondom nektek, hogy ide, erre az útra jöjjetek, de ha majd a saját tapasztalatotok árán megtanuljátok, 
hogy a megtett utakon; hiábavaló céltalan vesződségnél egyebet nem találtok, akkor magatoktól az 
én utamra tértek vissza. Sőt, nyíltan meg is mondom, én nem szeretem, ha valaki egyenesen az én 
utamhoz fut, és ezzel féltékennyé teszi a szomszéd útfőnököt. Ha majd mindenütt; csak arról 
győződött meg, hogy becsapták, akkor amúgy is ide, hozzám jön, sőt még magasabb útvámot is fizet, 
szívesen, csakhogy nyissam meg számára az én utamat!" 

10. Nos lám, hiszen még egy negyedik útfőnök is van itt! Ez már nagyon furcsán, furfangosan 
tekint a szomszédjára, és azt mondja fejét csóválva: 

11. "Csak rajta, menjetek, az nevet, aki utoljára nevet! Azt mondom nektek segédeim, engedjétek 
ezeket a vendégeket háborítatlanul elhaladni, had tegyék meg azok a bolondok azt, amit csak akarnak. 
Mi egyet sem hívunk, hanem ehelyett menjetek a sánc túlsó oldalára, ki a szabad térségre. Odakint 
halásszatok és azokat hozzátok ide, akiket ott találtok. Ha majd a kívül maradt tökfejűek csakhamar 
idejönnek, biztosak lehetünk abban, hogy azok nem keresgélnek más utak után, és más utakra sem 
lépnek a miénken kívül. Mi csak egy zászlót űzünk ki ezzel a felírással: Ez a célhoz vezető egyetlen 
helyes és biztos út. Emellett amennyire csak lehet, kerüljünk minden feltűnést, és a kövér halak mind 
a mieink lesznek! 

12. De figyeljetek tovább, a többiektől nem messze van egy egészen keskeny és szerény út, 
szerényesen építve. Az út főnöke igen nyomorúságosan ül az út kezdetén, és látszólag semmivel sem 
törődik. Kevés számú személyzete is teljesen az ő példáját követi. De nézzétek, a vendégek egy része 
mégis csak hozzájuk megy, és szinte titkolózva kérdezik tőle: "Mondd, mi van a te utaddal?" 

13. Ez azonban csak szűkszavúan feleli: "Az én utam önmagáért beszél, aki ezen az úton akar 
haladni, az majd személyesen tapasztalhatja, hogy ezen az úton haladva a célhoz ér-e, vagy sem! E 
különös és rejtelmes néhány szó sokakat gondolkozóba ejt, és egyre több és több vendég tér az ő 
útjára. Amikor pedig az útvám felől érdeklődnek, így felel: "Nálam nincs útvám, aki azonban ezen 
akar haladni, annak: mindenét ide kell adnia, amije csak van, mert éppen úgy mindent vissza is kap, 
nekem azonban a magam személyére nem kell semmi." Ez a követelés az utasokat meghökkenti, és 
egyik a másik után tér vissza a sáncra. 

14. De lám, amellett megint van egy út, annak a főnöke már egészen ősz ember, és ennek az útja 
előtt egy szabályos pénztár van felállítva. Ez nem hív ugyan senkit sem, de ha valaki megkérdezi tőle, 
milyen az az út, és hogy a sátorhoz vezet-e, a kérdésre egészen csendesen s titokzatosan felel: 
"Barátom, ezelőtt e helyen nem volt semmiféle út, ezen az egy úton kívül, s így ez a legrégibb az 
összes között, és ennek a vége egyenesen a sátor lépcsőjéhez vezet. Ha ezen az úton haladsz, nem 
válik károdra. Csakhogy az útvámot annyi vagy ennyi finom csengésű pénzben kell lefizetni, ezzel 
szemben azonban ugyanolyan értékről szóló váltót kapsz. Ha helyesen járod végig az utat, és 
útközben egy másik út látszólagos előnyeiért nem lépsz le róla, akkor minden további nélkül a sátorba 
jutsz, és ezzel meg is nyerted a főnyereményt. Ha azonban mégis megtévednél, még mindig lehet 
reményed: arra nézve, hogy a kezeid között levő váltó alapján a befizetett pénzeket az érdekeltektől 
visszakapod. Amint láthatjátok, ezt az útfőnököt a vendégek apraja-nagyja nagyszámmal tolongja 
körül. Ha nem az út miatt, azért, mert csak úgy dúskál a sok aranyban, ezüstben és drágakövekben. 
Ami azonban a sátort illeti, az ezt a főnököt egyáltalában még csak nem is érdekli, mert az ő dolga 
tisztán csak a pénz kezelése. Éppúgy nem sokat érdekli maga a sátor az ezen az úton haladókat sem, 
valamint az sem, hogy valamikor elérik-e azt, vagy sem, mert hiszen a pénzük ellenértéke, a váltó a 
kezük között van. 

15. Ha azonban még jobban körülnéztek, egész sor kevésbé járt út található a környéken. A fő 
útfőnök éppen hogy csak megtűri őket, azért ülnek oly csendesen útjuk sorompója mellett. Ha őket 
keresi fel valamelyik utas, az igen kedvükre való ha jó; ha azonban senki sem tér be hozzájuk, amiatt 
sem keserednek el, mert ezek nem is részesülnek az út jövedelméből, hanem csak az út mellett 
felállított bódéjukban szórakoznak. Ha valaki bizalmasan megkérdezi tőlük, hogy ez az út az igazi-, 
helyes út-e, ők egykedvűen felelik: "Ha nem ez a helyes út, akkor melyik lehetne más?! Látjátok, 
egészen sík terület, aonnanezek az utak kiindulnak, egyetlen egy, -a legkeskenyebb kivételével- 
mindenütt tele van csupa útfőnökökkel: nagyokkal, kiabálókkal, ravaszkodókkal, hallgatagokkal, 
valamint derült utasokkal és célt tévesztőkkel egyaránt. Mindezeknek az utaknak a vége azonban el 
van kerítve, az utasok valamennyien a sátor falába ütköznek, annak az ajtajához azonban egyik sem 
juthat el. Ezért akárhányat láttok az általuk választott úton, amint nagy sietve haladnak, ugyanannyi 
torpan meg a sátor meredek fala előtt, s visszatérve ismét iparkodnak visszaszerezni a szabadságukat, 
ha fáradságuk ellenére nem is sikerül semmiféle eredményt elérni, és valamennyien ahhoz az 
útfőnökhöz térnék be, aki a csengő pénz helyett váltót ad cserébe. S ami azután a legérdekesebb, 
nézzétek csak, a többi útfőnök hogyan küldi az arannyal és ezüsttel telt erszényeket helyetteseivel 
ehhez az útfőnökhöz, hogy az összegért megfelelő értékű váltót állítsanak ki és adjanak ki nekik. 

16. Egyedül csak a legkeskenyebb út mentén ülő útfőnökhöz nem megy senki. Ennek tehát 
roppant kevés dolga van. Ha ellenben mégis arra tartana valaki, a többi azonnal kineveti, vagy pedig 
a legközelebbi erőszakkal húzza őt magához. 

17. De nézzétek csak a sánc tetején egész tömeg, hogyan figyeli ezt a legkeskenyebb, csaknem 
járatlan utat, és egyesek így szólnak: "Na nézzétek, ez azt út tényleg a sátorhoz vezet. Mivel azonban 
a mindenfelé elágazó utak mind a sátor falába ütköznek, ki tudja most már, hogy ez a legkeskenyebb 
út tényleg az-e, amely kizárólag a sátor ajtajához vezet?" S látjátok, már egész tömeg húzódik a 
sáncon körös-körül, és tekintetével követi ennek az útnak a menetét és az útfőnökök nem is sejtik, 
hogy ez a szokatlan mozgolódás mit is jelent. 

18. De jaj valamennyi útfőnöknek, ha a szerencsés kémlelőknek a keskeny út helyes menetét 
sikerült kifürkészniük mert akkor rossz sors vár rájuk, mivel ezeket mind számadásra vonom, és 
összes útjaikat szétrombolják, és egyenlővé teszik a keskeny úttal. A jelentéktelen szerény útfőnök 
pedig az egész forgalmat egymaga bonyolítja le. 

19. Azért ne csodálkozzatok, hogy az egész sáncon körös-körül fel-felhangzik a nevetés, 
különösen a leginkább kiáltozó útfőnökök felett. Ennek megvan a jó alapja, és elhihetitek nekem, 
hogy az összes jelenlegi utaknak gúnykacaj lesz az osztályrészük. Az útjaikra vonatkozó 
ismereteknek és a sok ígéretnek szégyenbe kell fulladniuk, ha az egyetlen, igazi fő útvonalra 
rátalálnak. 

20. Elhihetitek nekem, hogy amilyen tanulságot a szellemi jelenségekből meríthettek, ugyanúgy 
van ez a valóságban is! Már igen sok éles szemű megfigyelő van a sáncon, akiknél a spirálban futó 
út csupán utolsó részének a megfigyelése van hátra. Így csak néhány pillanat, csak néhány lépés 
hiányzik ahhoz, hogy a keskeny utat a maga teljes egészében feltárják, megtekinthessék. Azok, akik 
ezen az úton haladnak, kivétel nélkül elértek a sátor kapujához, és azon át annak belsejébe is 
bejuthattak, meg is kapták kincseiket, amelyeket boldogan mutogatnak majd a többi utat követő 
utasnak. Ha pedig minden bekövetkezik, ugyanez történik a többi úttal is, a vendégek áttörik az utakat 
egymástól elzáró korlátokat, s akkor valamennyi úton át egyaránt megközelíthetik a sátor ajtaját! 

21. Talán felesleges is részleteznem, hogy az első számú út a római katolikus papi uralmat, a 
második a görög katolikus egyházat, a harmadik a protestáns, a negyedik az anglikán egyházat 
példázza, a többi kisebb pedig a különféle kis szekták útjai. Ha pedig mindezt tudjátok, akkor azt is 
tudjátok, hogy a kép mély értelmében mit jelent. Ezt alaposabban megszívlelve még 
jelentőségteljesebbé, nagyszerübbé, értékesebbé emelkedik bennetek azoknak a kérdéseknek a 
megoldása, amihez a hatodik szellem szférájának megtekintése révén jutottatok. Legközelebb az 
említett negyedik kép kerül sorra. 


15. Fejezet: 

Az életvizet adó tó a romai katolikus vallásban: a benne evező csónakosok nem hagyhatják ott téves hitüket, mert 
többféle módon vannak megkötözve. Ám nagyobb világosságot sem kaphatnak felülről Istenben, mert hiába eveznek 
a pápaság székhelye felé, a vizet igen erős áramlatban tartó lapátkerék szerkezet sodra visszataszítja őket. Sokan 
megunják ezt a hiába való erőlködést, partra szállnak, és más utakon meg is találják Isten tiszta életforrását, életadó 
Igéit. A pápaság hívő sereg nélkül marad, pusztulása befejezett tény lesz. Isten ezt előre megjövendölte Dániel próféta, 
valamint János jelenések könyvében. Minden kép a vallási megkötözöttségektől való teljes szabadulást jelképezi. A 
hetedik szellem: Dániel próféta. 


1. Ha az elsőktől kezdve ezt a negyedik képet is alaposan megfigyeltétek, úgy felvetődik 
bennetek önként az a kérdés, hogy miért kell a víztartó vizét középen elhelyezett lapátkerék 
segélyével állandó körforgásban tartani? Már magában a kérdésben is benne van az igen 
jelentőségteljes válasz! Először is abban, hogy a csónakjával egyetlen kísérletező sem közelítheti meg 
a kerékművet. Másrészt a vízfelület kikényszerített körforgásának sodra, ereje minden középpont felé 
törekvőt ellenállhatatlan erővel hajt kifelé, erejének legnagyobb megfeszítése ellenére is. 

2. Bármennyire is erőlködnek a csónakosok, a középpontban felállított kerékerőművet nem 
érhetik el soha, hogy azt leállítva a vizét nyugalmi helyzetbe hozva, a csónakosoknak lehetővé váljék 
az erőműnek minden oldalról való megközelítése, hogy egyesített erővel eltávolíthassák azt a 
víztárolóból, és ezáltal a szép, nagy vízterület alkalmassá váljon az általános, szabad csónakázás 
számára. 

3. Ám felmerülhet egy másik kérdés is: vajon mi az a rendkívüli dolog, amely a víztároló közepén 
rejlik? Hiszen ott lehet a lapátkerék állandóan, a vízfelület elég nagy ahhoz, hogy azon bárki is 
kedvére kicsónakázhassa magát anélkül, hogy azért a víz közepére kelljen mennie. Ez így tényleg 
helyesen is hangzik mindaddig, míg azt nem tudjuk, hogy a víz középpontja, ahol a lapátkerék 
felszerelve áll, mit rejt a mélyén? Csak ha ezt tudjuk már, csak akkor törhet fel bennünk az a 
szavakban kifejezett vágy: félre a sok lapátkerékkel! "Nekünk semmi hasznunk sincs belőle, mert az 
az indoklás, hogy a víz állandó körforgásban tartása csakis azért szükséges, hogy az meg ne 
poshadjon' nos ez a kimagyarázás borzasztóan hamis! Ha figyelembe vesszük azt a kárt, hogy az a 
hely, ahol a kerék áll, nem használható ki kellőképpen a kerékszerkezet felállítása miatt. Ezt 
tökéletesen csak akkor értitek meg, ha azt is közlöm veletek, hogy valójában milyen is az a hely, ahol 
a lapátkerék elhelyezést nyert. Nehogy sokáig kelljen a fejeteket ezen törni, egyenesen kimondom: 
azon a helyen az élő víz forrása van. Ez azonban jól el van tömítve, ólommal leöntve, és így valójában 
abból egyetlen csepp sem bugyoghat ki. Ennek ellenére a nagyképű medencekezelők azt hirdetik, 
hogy a nagy medence vize az utolsó cseppig élő víz, s hogy ennek a víznek egész élete, léte csak 
tőlük függ. Mert hatalmuk van arra, hogy a vizet megelevenítsék, s ha akarják meg is öljék. A 
lapátkerék szerkezetét az Isten maga rendezte be nekik, s ezzel megadta számukra a hatalmat arra, 

hogy mindaddig, amíg ők kavarják, megelevenítsék. Amint azonban ők a víz forgatását abbahagyják, 
a víz is holttá válik, és senkinek sem biztosítják többé az életét. De ezek még azt is állítják, hogy ez 
az egyedüli víztartó az összes többi hasonlók között, mely a valódi élővizet tartalmazza. A többinek 
a vize mind holt víz, s a többinek a mozgása ennek majmolása, puszta csalás, ámítás csak! 

4. Ha pedig valójában csak ez a víztartó tartalmazza az élő vizet, valóban bizonyítja azt, hogy ez 
a legrégibb, hatalmas, megelevenítő, s a kerék tartóoszlopainak a nagyszerűsége és rendkívüli 
pompája, továbbá a víztartó hatalmas mérete, nemkülönben általános közismert holta, amit az is 
bizonyít, hogy ennek az élővizén a legnagyobb tömegben láthatók a csónakázók. Végül is az összes 
többi víztartó ebből az egyből nyerte eredetét, ami a többieknek a valódi víztartóhoz való 
hasonlóságukból is kétségtelenül megállapítható. De nézzétek csak! A folytonosan egy pontra 
visszasodort csónakázóknak legalábbis a kétharmad része az állandóan egyforma és eredmény nélküli 
próbálkozások miatt már elunta a csónakázást. Azért kiszállnak a csónakból, s egészen lehangoltan, 
unottan lépnek ki a partra, csakhamar annak hátat is fordítva, csalódottan mondják: "Vajon mi jobbat 
tehettünk volna azon hosszantartó élővíz keresésnél? Hiszen mindig csak azt hangoztatták, hogy csak 
tartsatok ki, ennyit és annyit tegyetek meg. Emellett azonban erőtökkel takarékoskodjatok úgy, hogy 
egyetlen pillanatra se hagyjátok fel a buzgóságotokkal. Ha már közelebb nem juthattok a 
lapátkerekekhez, de a parthoz se engedjétek magatokat. sodortatni; egy pillanatra se hagyjatok fel a 
buzgalmatokkal, hanem lehetőleg folytonosan fél távolságban legyetek e kettő között. A keréknek 
igen nagyfokú megközelítése csakhamar felőrölné az ember egész erejét, aminek következtében az 
élet birodalmából a halál birodalmába kerülne múlhatatlanul. 

5. Nos, azonban Istennek hála, mégiscsak a partra kerültünk, s íme csodálatos bár, de mégis 
élünk!" 

6. De más egyebet is beszélgetnek egymás között a csónakjukból kiszálltak, partra kerültek, 
hallgassuk csak meg őket: 

7. "Bárcsak a többiek is észbe kapnának, és a partra tekintve azt láthatnák, hogy itt mennyivel 
elevenebb élet folyik, mint ezen ostoba vízfelületen. Akkor bizonyára mindannyian igyekeznének 
csónakjaikat erre a szerencsés partra átirányítani, és azon tudálékos nagyképűek szavára, akik a 
vízben való forgolódást annyira helyeslik, nem sokat adnának. , Majd így folytatják: 

8. "Hála és dicséret a mi jóságos Istenünknek, hogy megadta ezt nekünk, de most már az a kérdés, 
hogyan jutunk más, megfelelőbb vízhez?" 

9. S lám, némelyek azt mondják: "Nézzetek csak arra kelet felé, innen nem is túlságosan messze 
hegyek vannak, ki tudja hátha találunk ott jóízű forrásokat. Menjünk tehát csak toronyiránt oda, 
bizonyára találunk ott tiszta és elevenítő vizet. Talán sokkal jobbat, mint itt a lapátkerekektől össze 
roncsolt, elevenítőnek nevezett víznél, lénél!" 

10. Nézzétek, már egész tömeg indul el a víztartótól, és ahegyek irányába vonul nagy jókedvvel. 
Ez pedig már jó jel! Mi azonban ennek ellenére tartsunk ki egyelőre e vízmedence mellett, és 
figyeljünk tovább mi történik. 

11. Nem veszitek észre, hogy a parton állók között mily sokan vannak, akik erős távcsöveket 
szorongatnak kezeik között, és ezzel a lapátkerekeket minden oldalról figyelik? Többen már észre is 
vették, hogy a lapátkerekek már nagyon korhadtak, és sok sérülést szenvedtek. A lapátoknak több 
mint a fele máris hiányzik s vajon ebből mi is következik? Tartsuk szemmel e megfigyelőket és 
hallgassuk meg, hogy ezek egymás között mit is beszélgetnek. 

12. Nézd csak, előbb mit mondtam neked? Elérkezett az ideje annak, hogy ezek a fő kikiáltók 
elveszítsék a lábuk alól a talajt. A kereket nem állíthatják le, hogy új lapátokkal lássák el, mert ha ezt 
megkísérelnék, a víz a tartóban megállna, és a leggyatrább evezősök előtt is kézzelfoghatóvá válna e 
víz megelevenítő ereje. A kerekeket sem hajthatják már túl erősen, mert akkor az abban még meglévő 
sérült lapátok is tönkremennének. Ha pedig ez nyilván és biztosan mégis bekövetkezik, mondd csak 
kedves barátom, mi lesz akkor ennek a víznek a megelevenítő erejével? Mert a lapátok nélküli kerék 
nem tudja a vizet mozgásban tartani, hogy annak látszólagos elevenítő erőt tudjon adni miként a mi 
el sem gondolt gondolataink sem hathatósak. 

13. Testvérem, teljesen megértem, hogy hova is akarsz kilyukadni. Amikor is a csónakázók is 
meggyőződhetnek arról, hogy a mindig lassabban váló forgás miatt a part felé hajtó ereje lejár -ami 
szerény, véleményem szerint hamar be is következhet- az ellenállás csökkenése miatt az úgynevezett 
szentélyt is meg tudják közelíteni. Ott majd a szemükbe ötlik, amit mi innen a partról igen jól látunk: 
hogy ez a szentély milyen vonatkozásban áll a kerékkel. Azt bizonyára tudod, hogy a gőgös és 
fennhéjázó érdekeltek azt állítják, hogy a kerék időtlen-időkig sérthetetlen marad, ezért a vizet 

megelevenítő ereje is állandó. De mit szólnak majd akkor, ha a lapátokat számolgatni kezdik, s abban 
a legnagyobb bámulatukra és, megdöbbenésükre olyan nagy fogyatékosságokat fedeznek fel, hogy 
átérzik, elképzelik a kerék még meglévő lapátjai fokozatos sérüléseinek lehetőségét. Nem gondolod, 
hogy a dolog így áll? A csónakosokat majd elküldik a kerékoszlopok mellől, és a part felé irányítják. 
Hogy ez biztosan bekövetkezik, az olyan világos, mint a delelő nap. Különösen akkor, ha a víz part 
felé irányuló sodrának gyengülése az orrukat piszkálja majd, ami szavakban kifejezve így hangoznék: 

14. "Halljátok, ti csónakosok! távozzatok a víz felszínéről, mégpedig minél szaporábban, 
különben abba a veszélybe kerültök, hogy az élő víz helyett igen erősen bűzlő mocsárba kerültök a 
végén!" 

15. Nos tehát, hogyan tetszett nektek ez a párbeszéd? Úgy vélem, hogy nem tartjátok éppen 
rossznak, de vannak mások is a parton. Ezek kezükben kis rudakkal kerülnek-fordulnak a vízben, és 
mérik a víz mélységét. Könnyű csónakjaikkal szerte-széjjel siklanak minden irányban, és úgy 
forgolódnak, mintha ők is élővízi utasok lennének. De nézzétek csak, most száll ki a partra néhány 
ilyen medencevizsgáló, s nagyban tárgyalnak valamit. Menjetek oda, és hallgassátok meg, egymás 
között mit is beszélnek: 

16. Én mindig mondtam, hogy ez a kerek pocsolya igen sekély, és a vizet mesterséges úton 
sötétítették még ennyire, semmi mélysége sincs. Mivel pedig ez a vizikerék a korhadásra nagyon 
hajlamos, mégis erős mozgásban kell tartani, hogy az elevenség látszatát -amennyire csak lehet- 
fenntartsák. Most azonban már tudjuk, hogyan áll a dolog, tisztában vagyunk vele. Mit gondoltok, mi 
módon vethetnénk véget ennek a régóta húzódó félrevezetésnek? 

17. Szerintem kétféle módon, -szól egy másik- látjátok, a kerékmű vezetőségét ez a gond 
aggasztja, és teljesen tanácstalanul állnak e tekintetben, hogy mi módon tudnák a régi, korhadt 
kerekeket és lapátokat kijavítani. Mi tehát itt a legközelebbi teendő? Egy rejtett aknát kell ásni, és az 
ostoba vizüket levezetni a mélységbe. Amikor a medencében vizük már nem lenne, akkor hajthatják 
a kerekeiket, ahogyan csak akarják, és egészen biztosak lehettek afelől, hogy most még a víz felszínén 
csónakázók nagy igyekezettel rohannának ki a partra, ahol arról is meggyőződhetnek, hogy az "élet" 
nagy bőségben mindenütt megtalálható. 

18. De vajon sohasem hallottatok arról, -szólal meg egy harmadik- hogy ott, ahol a kerék áll, 
komolyan az élő víz forrása van elrejtve? Ha ezt hatalmunkba kerítenénk, ez jelentené számunkra a 
legnagyobb előnyt. 

19. De várjatok csak, -szólal meg egy negyedik- éppen most jött egy igen jó gondolatom. Ha a 
víz levezetésétől eltekintve figyelmünket a kerék alatti élő víz forrása felé fordítanánk: miképp 
lehetne azt megnyitni, hogy áldásdús, eleven erejével és tartalmánál fogva hamarosan megtöltse a 
lapályokat, és egy kis tengert alkothatna. Amint ez bekövetkezik, akkor afelől is biztosak lehetünk, 
hogy forgathatják a kerék forgatók a kerekeiket úgy, ahogyan csak akarják, az ujjainkon meg tudjuk 
számolni azokat a bolondokat, akik az ő sötét vizükön továbbra is álomba akarják magukat ringattatni 
korhadt csónakjaikon. 

20. Gratulálunk -mondja az első,- ez csakugyan okos ötlet volt tőled! Nos, azonnal fogjunk 
hozzá, mert egészen biztos az, hogy nemhiába állították ide, éppen erre a helyre a lapátkereket. Kell 
alatta valaminek lenni, amit rettenetesen féltenek, nehogy a napvilágra kerüljön. 

21. Bizonyára attól tartanak, hogy az ő lecsúszásukat idézné elő, ha az közkinccsé lenne. Azért 
rejtegetik azt olyan nagyon, és dugaszolják le olyan szorgalommal (Biblia). 

22. Ezt tehát az ég nevében elhatároztuk, a terv így bizonyára sikerülni is fog, csak meg kell 
kezdeni! 

23. Figyeljetek csak tovább! Ezek másokkal együtt a völgybe sietnek, s jó hegyismerők módjára 
már az első pillanatban felismerik az élő víz jelenlétének a nyomát. Lám, az érzékelt helyen már le is 
szúrták a földbe, és már az első szúrópróbánál is dúsan bugyogó forrásra akadtak, amely a 
napsugárhoz hasonlóan csillogó, erőteljes sugárban tör elő. Erre persze még tovább ásnak, a lyukat 
jól kitágítják, s mivel kőre nem akadnak, a munka gyors ütemben folyik tovább. Nézzétek! A sok 
feltárt forráslyukból fényesen csillogó patak hogyan folyik alá a völgybe! Sokan -különösen azok, 
akik nincsenek messze- ahogy csak bírják, úgy sietnek az élő vízű patakhoz, amely már egész kis 
tóvá alakult e helytől nem messze. A víz kellemes illata máris betölti az egész környéket, és annak 
partja mindinkább benépesedik. Ásóink már csak néhány ölnyire vannak a főforrástól, és nézzetek 
bele a fénylő nyílásba, mint közeledik az a főforráshoz. Most pedig ismét igen jól figyeljetek! Éppen 
most méri az egyikük az utolsó főütést a záró földrétegre, mire a forrás megnyílt. A munkásokat az 
örökélettel díjazva, ragadja ki magával az örökké tartó végtelen szabadságra! Hatalmas erővel és 

kimeríthetetlen bőséggel önti el az élő víz az összes lapályokat és sík vidékeket, hegyeket, és mindazt 
magával ragadja, ami eddig halott volt. Az élő víz mindent megelevenít. De látjátok hamarosan 
megneszeli ezt a lapátkerék érdekeltsége is, felhangzik jajgatásuk a vízikerék oszlopaitól. Ez azonban 
mit sem használ, bár továbbra is erőteljesen forgatják a lapátkerekeiket, de a korhadt lapátok 
egyenként hullanak le róla. A víz felszíne a part közelében megtelik üres csónakokkal, mert minden 
épkézláb ember ki a szabadba, a nagy élővíz tóhoz tódul, és egyedül csak a lapátkerekesek ülnek nagy 
búsan még mindig, mint az ázott verebek a csepegő ágakon, helyeiken. Némelyik egy letört lapátba 
kapaszkodva nagy igyekezettel úszik kifelé, a szerencseteljes partra, és egyedül csak a főérdekeltek 
számára nem marad más segítő gyógyír, mert a csónakosok csónakjaikat mind a partra hajtották, és 
senki sem ajánlkozik arra, hogy segítségükre siessen és a partra mentse őket. Az ő végzetük így 
csakhamar beteljesedik, vizük elbüdösödik, és az élővíz még befolyni sem akar abba. 

24. Látjátok, tökéletesen így állnak a dolgok, és ezzel azután hatodik szellembarátunk szférájában 
tapasztalt képek megfejtése is kész. A képeket most már teljesen megérthetitek, és ez elég is. 

25. Mert ezeket mind a "Szellemi Nap" megtekintése adta meg számotokra. Ahogy pedig a 
természetes Napon anyagi tekintetben a vele kapcsolatban álló bolygókra vonatkozólag teljes 
megfelelést találtok, ugyanez áll, sőt még sokkal fokozottabb mértékben a Szellemi Napnál szellemi 
vonatkozásban. 

26. De vajon ki ez a hetedik szellem, akinek szférájában mindezt oly kitűnően szemlélhettétek? 
Látjátok, ez egy igen idős szellem, s különösen éppen erre az időre való tekintettel tartottam itt. 

27. Ez a szellem Dániel próféta szelleme. Miután most már ezt is tudjátok, lépjetek ki az ő 
szférájából, hogy hamarosan beléphessetek a nyolcadik szellemébe, aki már közeledik is. 


16. Fejezet: 

A nyolcadik szellem szférája az isteni Igazság és Szeretet szférája. Szemet gyönyörködtető hegyvidék egyik 
magaslatán Nap-ingaóra jelzi, hogy az időleges világ megsemmisül. Az óramutató a 12. óra utolsó másodpercénél áll, 
és kezdődik a Földön egy mennyei korszak. Óriási kocka alakú az Igazság épülete, tetején hever egy külön kis kockán 
a Biblia. János Jelenések szerint belőle száguldanak ki a szellemek, amelyek elvégzik a Földön az utolsó időkre 
megjövendölt tisztító munkát. A megtisztult, megáldott Földbe új magvakat vetnek, s megjelenik az égen az 
Emberfiának jele. Kelet felől feltárul az Új Jeruzsálem. Swedenborg szférája. 


1. Barátunk már itt is van, azért késedelem nélkül lépjetek be az ő szférájába. E szellemet saját 
szférájában láthatjátok majd, és ebben ő maga vezet el benneteket. De jól vigyázzatok arra, amit 
mutat, mond majd nektek, mert abból sok olyanra derül fény bennetek, amit eddig helytelenül 
fogtatok fel. Lám már benn is vagytok az ő szférájában, s ezért figyeljetek és kövessétek őt, mivel ő 
igen alapos vezető, és Tőlem már sok bölcsességet nyert. A végén majd azt is megtudjátok, hogy ki 
ez a szellem. 

2. Jertek, jertek csak kedves barátaim és testvéreim, az Úr akaratából végig akarlak benneteket 
vezetni az Igazság és a Szeretet országában. Látjátok, ott kelet felé milyen gyönyörű hegység húzódik, 
s az istenien szép Nap -amelyben az Úr lakozik- mily magányosan áll annak ormai felett, és pompásan 
ragyogó sugarai szeretettel simogató hajnalpír gyanánt özönlenek a csodálatosan szép világ völgyeibe 
és mélységeibe. De tekintsetek vissza is e helytől, mily hatalmas tenger terül el előttetek. A tenger 
hatalmas hullámai mily kedvesen elevenítik meg annak ragyogó felszínét. A hullámok felett sok hajó 
himbálódzik, kicsinyek és nagyok vegyesen. S lám hogyan csapkodják a hullámok a lankás partokat, 
hogy a fenséges napsugarakat ölelkezve szívják fel magukba. A hajók vitorlái is mind úgy fordulnak, 
hogy a megvilágított part irányában haladjanak. Ebből is következtethettek a titokzatos, vonzó erejű 
isteni Napnak szépségére és hatására, amely hatalmas fényárban ragyog, és amelyben az Úr 
személyesen lakozik. 

3. Most pedig menjünk fel a hegyre, ahol más tündéri szépségű dolgokat is láthattok, hogy milyen 
módon nyilvánul meg az isteni Igazság. Persze, erre kételkedve mondjátok: "De kedves 
szellemtestvérünk, az a csodálatosan ragyogó hegy igen távolinak tűnik előttünk, hogyan érhetünk 
mi oda csak úgy hamarosan?" Óh, kedves barátaim és testvéreim, ez aztán csakugyan ne okozzon 
nektek gondot, mert a mi saját akaratunk azonnal odavisz bennünket. Csak akarni kell velem együtt, 
s íme, már helyben is vagyunk. 

4. Óh, kedves barátunk és testvérünk! Itt olyan kimondhatatlanul gyönyörű minden, hogy 
legszívesebben végleg itt maradnánk, mert olyan szép kilátásban, amelyet itt e magas hegyen 
találtunk, még sohasem részesültünk. 

5. De nézzetek most dél felé, ott egészen különlegeset láthattok, s bizonyára ki sem tudjátok 
találni, hogy ugyan mi is lehet az ott? Lám, ez a magas égboltról lenyúló hosszú aranykaró, végén 
egy tündöklő napot láthattok lefelé csúszni, mely a falióra ingájához hasonlóan méltóságteljesen leng 
jobbra és balra. Persze kíváncsiak vagytok arra, hogy ugyan mi is lehet ez? Ezért azt ajánlom, 
menjünk oda, közelebb hozzá, és akkor azonnal nyomára bukkanunk ennek. 

6. A hatalmas napinga mögött egy rendkívül nagy terjedelmű négyszögletes épületet láthattok, 
melynek piramishoz hasonlóan lépcsőzetesen keskenyedő, felfelé haladó csúcsa a kék égboltot szinte 
érinti. No, most odamegyünk, hogy az épületet alaposabban megszemléljük. Az egyik falán levő 
felirat majd megsejteti veletek annak rendeltetését. Most pedig mivel akartátok, íme ott is vagyunk. 
Most pedig nézzetek fel, az épület tizedik lépcsőjén két nagy fényes piramist láthattok, olvassátok 
csak el mind a kettő feliratát. 

7. "Igen ám -mondjátok- de az írás ismeretlen előttünk. No nem baj, majd én elolvasom 
helyettetek. A piramis felétek forduló oldalán ez áll: 

"Ez a teremtett dolgoknak nagy főmérője." 

A másik piramis oldalán pedig ez olvasható: 

, Minden dolognak és történésnek az isteni Rend szerinti egyetlen helyes mozgása." 

8. E két felírás tartalmából már igen könnyen kitalálhatjátok, hogy a jelenségnek mi a veleje. Ha 
velem együtt feljöttök az épület közepéig, akkor megláthatjátok e nagy lengő órának a számlapját is, 
és abból már tisztán láthatjátok, hogy most milyen időpontot mér. Láthatjátok, már előtte is állunk. 
Csodálkoztok ugye azon, hogy ennek az órának csak a baloldali felén vannak számok, mégpedig a ti 
rendszeretekhez hasonlóan 1-től 12-ig, csakhogy fél lapon, míg a kelet felé forduló jobb oldala 
teljesen üres, számnélküli. Ennek pedig az az oka, hogy a nyugati oldal itt az időlegesnek, míg a keleti 
oldal az örökkévalónak -azaz a szelleminek- felel meg. Most figyeljetek! Amikor az egész anyagi 
teremtés keletkezett, akkor a fényes mutató éppen alul az egyes számon állott, és ez a szám még most 
erősen fénylik. De hol áll most a mutató? Lám, most nyílegyenesen felfelé mutat, mégpedig majdnem 
a legutolsó számnál, a 12-nél áll. Még csak két pillanat, két kicsike másodperc pontocska áll előtte és 
akkor túlhaladta. Akkor a hegye a számnélküli fényes mezőre lép. Vajon sejthetitek-e, hogy ez mit 
jelent? (Diktálva 1843-ban!) Megmondom nektek. Látjátok, ez azt jelenti, hogy most az "utolsó 
időkben" vagytok! 

9. Most megdöbbenve kérdezitek: "Ha majd a mutató a szabad mezőre lép, minden anyagi létező 
meg fog semmisülni?" 

10. Erre csak a magasabban fekvő második számlap ad majd nektek feleletet. Gyertek azért 
velem együtt feljebb néhány lépcsőfokkal. Látjátok, ez már egészen más számlap. Mit láttok rajta? 

11. Itt éppen az ellenkező helyzetet tapasztaljuk. A nyugati oldal itt a számnélküli, viszont 
teljesen sötét. A kelet felé eső oldala világos, és itt új, fényesen világító számok vannak; ám az előbbi 
számlappal ellentétben itt az 1-es szám áll felül, a 12-es pedig alul van. A nagymutatónak a hegye az 
1-es szám felé, kiálló pontját majdnem súrolja már, s ez a szám olyan gyönyörűen ragyog, akár a 
hajnalcsillag. Minden egyes szám -lefelé haladva a sorban- mindig fényesebben ragyog úgy, hogy a 
legalsó fénye a felkelő Nap fényével vetekszik. 

12. Helyesen láttok! De vajon mit jelent ez? Mindjárt megmagyarázom nektek. Látjátok, egy 
régebbi, sötétebb idő így ragad magával egy újabbat és világosabbat. Ezért nem is semmisülhetnek 
meg a már létező dolgok, hanem csak egy újabb megtérési, fejlődési idő adatik számukra. S ahogy az 
első idő lefelé haladás, az éjszakába (a szellemi halálig) futó idő volt, a következő idő mindig a 
pirkadásnak, a szellemi ébredésnek, azaz a nappalba való bemenetnek az ideje lesz. Értitek tehát 
ennek a hatalmas órának a mély értelmét? Ezzel azután fordítsuk el tekintetünket másfelé, mert 
közelebbről kell megszemlélni olyan dolgokat, amelyek végtelenül sok és csodálatos dolgot láttatnak 
veletek. 

13. Nézzetek csak dél felé! Egy rendkívüli nagy kockához hasonló épülettömböt láthattok, amely 
négyszögletes, és minden oldala 12.000 öl magasságban, szélességben, hosszúságban egyaránt. 
Legfelül a négy sarkán hatalmas emberalakok láthatók, lábaiknál egy-egy különféle állattal. Menjünk 
oda, és nézzük meg közelebbről. Akartátok, és már ott is vagyunk. 

14. Amint láthatjátok, e hatalmas kocka fényes felületén itt felül középen még kisebb, de roppant 
erős fénnyel világító kocka van, melynek szintén a felső lapján hét pecséttel lepecsételt könyv hever. 
Amint látjátok, a hetedik pecsét is fel van törve, és ebből mindenféle hatalmas alakok szállnak ki, s 
tünnek el minden irányban. De most aztán nagyon figyeljetek! Az egyik íme a harsonájába fúj, mire 
abból háború, drágaság, éhínség és döghalál szabadulnak ki, most fúj bele a másik is a harsonába, 

abból állandóan fokozódó tűz szabadul ki, s ahová ez a tűz lehull, ott minden megsemmisül, még a 
legkeményebb kövek is folyékonnyá válnak, akár csak a vízcsepp az izzó vaslapon. Amott egy másik 
fúj a harsonába, s abból hatalmas vízáradat -telve mindenféle söpredékkel -zúdul kifelé. S nézzétek, 
ott lent, a ti öreg Földetek hogyan fullad bele a borzalmas vízáradatba. Még odább a hetedik is belefúj 
a harsonájába: abból azonban már egy megkötözött tüzes sárkány zuhan alá a feneketlen mélységbe, 
amelyben felmérhetetlen tűztenger hullámzik. De nézzétek az épület négy sarkán álló hatalmas 
alakokat is, hiszen az ő kezükben is nagy harsonák meredeznek felfelé. Figyeljétek csak: az északi 
sarkon levő milyen erőteljesen fúj bele harsonájába, s abból egy nagy szellem ugrik ki, kezében 
hatalmas korbácsot tartva, hogy megfenyítse a Föld lakóit. De lám, a nyugaton álló is belefúj a 
harsonájába, és ebből egy másik szellem száll ki; ez egy izzó és lángoló seprűt szorongat a kezében, 
hogy kitakarítsa a Földet szennyétől, salakjától. A déli oldalon levő is megfújta harsonáját, s az ebből 
kiszálló szellemek már vetőmagvakkal telt kosarakat hoznak magukkal, hogy az immár megáldott 
Föld új barázdáiba elvessék azokat. A kelet felé álló harsonájának hangjára világos felhőzet kél 
szárnyra. Megszámlálhatatlan sereg szellem látható ezen felhőzet felett, és egy nagy, ragyogó kereszt 
fénylik, s a kereszten egy ember áll, aki azonban jámbor, mint a bárány. 

15. Látjátok, ez az Emberfiának ama jele. Most már ezen a helyen is megláttuk mindazt, amit itt 
látnotok, hallanotok és tapasztalnotok megengedtetett. Ez pedig -jól jegyezzétek meg- az Igazságnak 
Világossága, amelyből figyelve láthattátok meg a dolgokat. 

16. Tekinteteteket -úgy látom- kelet felé irányítjátok, és legnagyobb csodálatunkra hatalmas és 
gyönyörű várost pillantottatok meg, amely éppen oly fenségesen világít, mint akár a hatalmas Nap a 
fejetek felett. Érdekelne benneteket ugye, hogy miféle város ez? Sőt szeretnétek egészen közelről 
megnézni! Akartátok, és íme, már egészen előttünk áll: Nos, hogyan tetszik nektek? 

17. Végtelenül! Hiszen itt minden kifejezhetetlenül szép, és szinte szeretetet lélegzünk be! 
Minden, amit csak látunk, a legszelídebb és kimondhatatlanul nagy szeretetet sugároz. Milyen 
csodálatosan szépen ragyognak e városnak még a falai is! Milyen fejedelmiek a kapui, s mily 
leírhatatlan fény sugárzik ki minden egyes ház ajtajából! 

18. Az üdvözült szellemeknek mily megszámlálhatatlan serege jár ki és be! Ó itt aztán igazán 
gyönyörűséges lesz benne lakni állandóan. 

19. Szeretnétek úgye a várost megtekinteni? Ezt meg is tehetjük, de előre figyelmeztetlek 
benneteket arra, hogy a város olyan végtelenül nagy, hogy még ha a gondolat sebességével járnánk 
is be, arra az idők örökkévalósága sem lenne elegendő. Ez a város folytonosan annál nagyobb lesz, 
minél mélyebben hatol be valaki a belsejébe. Ezért annak csak az egyik kapuját közelítjük meg, és 
azon keresztül vetünk egy pillantást a város belsejébe. 

20. De az Úr szent nevére, micsoda végtelen pompa, a micsoda beláthatatlan palotasor! Ennek 
az utcának, amelyet látunk, se vége, se hossza! 

21. Úgy is van -mondom nektek,- ha ezen az utcán végig akarnátok menni, sohasem érnétek a 
végére! De mindenesetre tudni szeretnétek azt, hogy ennek a városnak mi is a neve? Olvassátok el a 
feliratot, ott a kapu felett. Na persze ti nem ismeritek ezt az írást (óhéber), majd elolvasom én nektek. 
Ez azt jelenti: Isten Szent Városa, azaz Új Jeruzsálem. Én pedig, aki titeket idáig elvezettelek, 
Swedenborg szelleme vagyok. Ezzel most már mindent láttatók és megtudtatok, amit számotokra az 
Úr az én szférámban tartogatott. Most már ismét itt vagytok, megnéztetek jól mindent? Ti persze csak 
rám hagyjátok, de Én mondom nektek, amit esetleg most nem értettetek meg teljesen, annak is eljön 
majd az ideje, mégpedig a legközelebbi szellem szférájában, ahol minden tökéletesen világossá válik 
előttetek! 


17. Fejezet: 
A kilencedik szellem szférája. Földi bűnök, szenvedélyek, vágyak megjelenítő szférája. Hátborzongató képek a 
hústest szeretetébe, a nemi vágyba süllyedt lények kielégíthetetlen túlvilági paráznaságairól. 


1. E kilencedik szellemet is látni fogjátok a saját szférájában, beszéljetek vele, ő majd különféle 
helyre vezet el benneteket, ahol sok olyasmit láttok és tapasztaltok, ami eddig még teljesen ismeretlen 
volt előttetek. Ezen felül az eddig látottakat is jobban megértitek. 

2. -Kedves barátaim és testvéreim, jöjjetek velem, és lássátok, hogyan működik a végtelen atyai 
Szeretet, és hogy milyen szeretet Ő általában. Örüljetek, és csak örüljetek minden mértéken felül, 
amiért az Úr kedvét találta abban, hogy a ti szellemeteknek ezt megmutathassam. Mert most már 

csakugyan a saját szemeitekkel láthatjátok majd, hogy milyen felfoghatatlanok az Úr útjai, és milyen 
kikerülhetetlenek az Ő örök és végtelen Bölcsességének határozatai. 

3. Nézzetek szét, különösen itt balra, magatok körül, amennyire szellemi szemeitek csak 
hatóképesek, és mondjátok meg, amit szemeitek érzékel. Jól látom, hogy a sok látnivaló lehangol 
benneteket, és azt sem tudjátok, hogy hányadán vagytok, s hogy hol kezdjétek vagy végezzétek. Ezért, 
már csak a rend kedvéért is, sorban felsorolom nektek, amit most láttok. Észak felé meglehetősen 
sivár vidék terül el szemeitek előtt. 

Egymás mögött magas és meredek hegyek tornyosulnak, amelyek mintegy dorgáló bíróként 
tekintenek a szép síkság alá. A hegy között itt-ott -sőt a kisebb dombokon is- a ti Földeteken is 
szokásos épületeket láthattok, a mélyedés felé pedig kis templomocska tornya ötlik szemeitek elé. A 
hegyek magasabb régióiban fél sötét fellegek vonulnak csendesen tova, amíg a felettük kirajzolódó 
hegytetők csupa hóval és jéggel fedettek, akárcsak a ti Földetek havasai. Az északi részt nagy és 
széles folyó választja el ettől a vidéktől, amelyen mi most tartózkodunk. 

4. Ha a folyó kanyargó medrét követitek, láthatjátok, hogy az észak és kelet közötti irányban 
halad, még később majdnem félkörszerűen hajlik északnyugat felé. A víz erősen hullámos, és 
viharosan habos, ezért csak egy hidat pótló kis hajó teszi lehetővé az azon való átkelést azok számára, 
aki a folyam innenső partján laknak. Persze az is érdekelne benneteket, hogy kik azok, akik a folyam 
túlsó partján laknak? Erről azonnal meggyőződhetünk, jöjjetek csak velem, a hajócska éppen az 
innenső parton van, s a folyamon könnyűszerrel átkelhetünk rajta. Akartátok, és lám, már a folyó 
partján is vagyunk. Szálljatok be ebbe a kis csónakba, de ne féljetek a csapkodó hullámoktól, sem a 
víz fekete mélységétől, mert a csónakot ügyesen hajtják át a vízen, hogy egyetlen csepp víz sem 
csapódhat bele abba. 

5. No lám, már benne is vagytok, s az utazás ugye sokkal hamarabb ment végbe, mintsem 
gondoltátok volna, mivel íme, már a folyam közepén járunk. Meg ne ijedjetek azoktól a 
szörnyetegektől -bármennyire dugják is ki fejüket a víz hullámain- és ha a torkukat annyira ki is tátják 
mintha az egész világot el akarnák nyelni. Látjátok, már meg is érkeztünk a túlsó partra, szálljatok ki 
tehát a csónakból, és én azonnal követlek benneteket, csak a csónakot a parthoz erősítem. 

6. Látjátok, már a szárazföldön járunk. Ott meglehetősen távol a lapályon egy szennyes falut 
láthattok, de íme már ott is vagyunk. Hogyan tetszik ez nektek? Lám, már egészen lázba jöttetek, 
pedig itt még elég nagyszerűen néz ki minden, de azt nézzétek meg, ami majd ezután következik. 
Szóltatok valamit? 

7. De kedves barátunk! Máris megelégeltük ezt a látványt, mert ennek a falunak a rettenetesen 
piszkos házai olyanok, mint amikor a Föld valamelyik legnyomorultabb zugában egy legpiszkosabb 
falu a tűz és láng martalékává válik, csupa üszök és hamu itt minden. Na, azután az emberek, akiket 
itt láthatunk, olyan borzalmasan rendetlenek, hogy a Földön ezekhez hasonlót keveset találhatnánk. 
Éppen itt egy emberpár jön szembe velünk. A férfi félig meztelen, testének csupasz részei rettenetesen 
soványak és piszkosak, s az egész mellét égési sebek borítják. Hajának felét is a tűz perzselte le, s a 
fél arca is teljesen össze van égve. Kísérőjét nőnek vélhetnénk. Uram, bocsáss meg, micsoda női alak 
ez! Hát ha nem éppen úgy néz ki, mintha három évig a sírban feküdt volna, akkor nem jól látok! 
Borzalmas! Pusztán csak a vállán lóg lefelé rettenetes szennyes ruhadarab, de ezek is olyanok, mintha 
valamelyik legbűzösebb kanálisból éppen most kaparták volna ki. A teljesen mezítelen lábai inkább 
húsnélküli csontok, de semmiképpen sem normális emberi lábak. No és a karjai! Az egyik karja 
tisztán elégett csontváz, míg a másik telve van mindenféle szennyes daganatokkal. Na és a haja! 
Milyen borzalmas arc! Valóban, aki ezekből a legborzalmasabb halálnál egyebet ki tud venni, annak 
a legnagyobb bölcsnek kell lennie! 

8. Jaj kedves barátaim és testvéreim, ne zavarjon meg benneteket ez a látvány, mert e vidék lakói 
között ezek még a legemberibb külsejűek, és így annak a borzalmas (lelki) nyomorúságnak, amelyet 
ez a vidék magában rejt, ezek még csak a kezdetén vannak. De menjünk be a faluba, és ott lássátok 
meg az ottani tényleg csodálatos és rendkívüli állapotokat. 

9. Lássátok! Itt van az első ház, tekintsetek be ennek ablakán, s mondjátok el mit is láttok? Óh, 
hiszen szédelegve tántorodtok vissza! Mi az, mi lelt benneteket? Nos nem baj, tudom én jól, hogy mi 
az...! Látjátok, itt csakugyan nincs illatszertár. A szoba padlóján ugye félig elenyészett testű lényeket 
láttok egymáson henteregni nemi mámorban, s közben kezükkel a bűzös csontjaikról már félig 
lerothadt, levált húsukban kéjesen vájkálnak. Ez bizony nem valami gyönyörű látvány, de ez már itt 
így is van, és nem másképpen, mert ebben nyilvánul meg a hústest-szeretet őrülete. 

10. Azt kérdezitek, hogy ezek a lények teljesen elveszetteknek tekinthetők-e? 

11. Ti már bizonyára tudjátok, hogy az Úrnak Szeretete és Irgalma milyen határtalan! Látjátok, 
ezek mindegyike hústestének, illetve a hústest iránti szeretetének, hajlamának tökéletesen, mégpedig 
a legundorítóbb módon szét kell porladnia, meg kell semmisülnie, mielőtt olyan állapotba jut, hogy 
a segítés már lehetővé válik számukra. Vagy úgy gondoljátok, hogy a ti számotokra oly 
elképzelhetetlenül, elképesztően borzalmas és nyomorúságos állapotban sínylődő lelkek, lények, 
szerencsétlennek érzik magukat a jelenlegi helyzetükben? Ó korántsem! Ha úgy éreznék magukat, 
akkor bizonyára el is menekülhetnének erről a helyről, mert hiszen annyi ereje mindegyiknek van, 
hogy felállhat, és a többitől elválva a folyam irányában haladva innen végleg eltávozhat. Mert ennek 
a víznek is nagy gyógyító ereje van. Őket azonban egész lényükben a hústest szeretete tölti el, ez az 
ő elemük, s így mindaddig rágódnak a saját húsukon, amíg az tökéletesen fel nem bomlott (fel nem 
oszlott a földi sírjukban)! -De látom, valamit kérdezni akartok. 

12. Van-e ezeknek az embereknek egyáltalában valami ennivalójuk? Vagy egyáltalában 
táplálékot valamilyen formában vesznek-e magukhoz? 

13. Nézzetek be a másik ablakon, ott éppen étkezés közben találhatjátok őket. 

14. Miért nem álltok ott az ablaknál? Miért ugrottatok olyan hirtelen vissza? Látjátok, látjátok, 
mindezt a hústest oly nagy szeretete vonja maga után kikerülhetetlen következményeként. Hiszen 
nektek is van a földeteken egy szólásotok, hogy: A, vagy B nagyon szereti a hasát. Tehát azon nem 
kell annyira megütköznötök, hogy a ház lakói a ti földi szokásoktól eltérően az ő saját magukról 
levált, férgektől és kukacoktól nyüzsgő, elrothadt hústestük darabjait fogyasztják el. Így kell a saját 
hústestüknek felhasználódnia, és teljesen elpusztulnia, hogy a bennük netalán még megmaradt jobb 
szellemi részük felszabadítható legyen. Az is érdekelhetne benneteket, hogy ezeknek a szerencsétlen 
lényeknek van-e valamilyen elfoglaltságuk? Nos hát ezt is mindjárt megláthatjátok, mégpedig ebben 
a következő házban. 

15. Nézzetek csak be ezen a félig ledőlt ablakon, s mindjárt meglátjátok, hogy mivel foglalkoznak 
a ház lakói. Hát már megint olyan gyorsan elmenekültetek az ablaktól? Mi megy ott bent végbe, hogy 
ilyen gyorsan elűzött benneteket onnan? 

16. Vagy olyan igen rendkívülinek találjátok, ha a ház lakóit látjátok a maguk meztelen 
valóságában, hogy a földre lehullott, bűzös, félig elrothadt húscafatokat a csomókból kicibálják, és 
azokat a csupaszra rothadt csontjaikra göngyölgetik, rákötözik. Amikor a csontvázrészt az elgennyedt 
húscafatokkal begöngyölte, mindjárt a nemzésre, a paráznaságra gondol, s minden erejét megfeszíti 
arra, hogy annak segítségével még egyszer legalább a test gyönyöreinek élvezetébe ringassa magát 
illuzórikusan...! 

17. Miért csodálkoztok ezen olyan rendkívüli módon? Talán a ti Földeteken különb a helyzet? Ó 
ha azt a sok finom és patyolat hústestet, amelyet nálatok a Földön olyan nagy hódolat és vágyódás 
övez, szellemi szemeitekkel látnátok, még ennél is sokkal különb, illetve borzalmasabb csodákban 
lenne részetek. 

18. Arra a kérdésre, hogy e szerencsétlen lényeknek van-e valamilyen fogalmuk az Úrról, vagy 
valamiféle vágyódásuk sincsen iránta- szinte készen áll a felelet. Menjetek csak kicsit előre, látjátok, 
azon a kis dombon ott van valami olyan piszkos rom, az egy imaház. Menjünk csak közelebb oda, de 
ki tudja, hogy milyen különleges dolgokat fedezhettek fel ott is? 

19. Nézzétek csak, ott hátul a hegy felől van -természetesen szintén már csak omladozó- bejárati 
kapuja. Be sem kell mennetek, csak tekintsetek be a kapun keresztül, s e kérdésetekre máris 
megkaptátok a feleletet. Na, itt azután egészen visszahőköltetek! Milyen csodálatos dolgokat láttatok 
megint? 

20. Látom, hogy lélegzethez is alig jutottatok, nemhogy beszélni tudnátok. Ne tegyétek ezt 
minden esetben, kissé vegyetek erőt magatokon, mert különben ezen vándorutunk nem érhet véget, 
mert amit itt láttok, a természetszerűnél sem több, sem kevesebb! 

21. Gondolkozzatok kicsit! A hústest érzésű, érzéki vágyú ember az ilyen érzéseit általában 
mindig és mindenüvé magával viszi. Még ha templomba megy is, csinálhat amit csak akar, a hústest 
érzései, érzéki vágyai közben állandóan dolgoznak benne. Minden tárgy a saját mineműségének 
megfelelő módon rajzolódik meg, s az ilyen undorító szeretet szellemileg (a teremtő gondolat látható 
alakjai) minden egyes tárgyon láthatóvá válik, amelyre az érzéki vágyú ember csak reátekint. 

22. E templomban az oltáron éppen ez okból kifolyólag nem láthattok mást, a két nembeli nemi 
szerveknél: Az oltáron egy igen vékony pléhből készült feszület áll, amelyet minden oldalról ilyen 
nemi szervekkel aggattak tele, illetve díszítettek fel (teremtő képzelet). A templomban láthattok ide- 

oda járkálni néhány embert, mintha egy művészeti múzeumban volnának, szemeiket a művészi 
tárgyakon legeltetve teljesen elmerülve a szemlélésben, ábrándoznak..... 

23. Gondoljátok, hogy ez túlzás? Azt mondom nektek, hogy ebben semmi túlzás sincs, csak 
minden sallang nélküli szószerinti igazság. Mert a Földön ugyanígy van az emberek óriási 
tömegeinél, akik olykor-olykor gondolnak ugyan az Úrra, különösen akkor, ha képét vagy szobrát 
látják, ami Róla természetesen a nyers anyagit ábrázolja, de meddig tart az ilyen áhítatos 
szemlélődés? Elég egy rövid pillantás a valamelyik oldalán hirtelen meglátott elragadó asszonyi 
testre, s az Úrral való megemlékezés, valamint az Ő képe is képzeletükben azonnal mindenféle vonzó 
hústestrésszel van máris teleaggatva, átszőve. A Földön mindezt elrejti a test bőre. A szellem számára 
azonban mindez a maga csupasz, meztelen valóságában válik láthatóvá. 

24. Kérditek: De kedves barátom! Mélyen lent e szennyes völgyben még egész sereg ugyanilyen 
lehetetlenül feldíszített kocsma is van, azok a testi kedvtelésnek folytatásai? 

25. Kedves barátaim, tisztán csak azon múlik, hogyan kíséreljük meg a kérdés megoldását. Ha 
megtekintjük még néhány ilyen ház belsejét, úgy gondolom, már elég is lesz nektek, s a többi -mint 
látjátok egész tekintélyes számú házra vonatkozólag -már nem is lesz több kérdezni valótok. Most 
pedig már ide is értünk az egyikhez, tekintsetek csak be, s majd elcsodálkoztok az abban látottakon. 
Na megint úgy összegörnyedtetek, mintha görcs rángatná a gyomrotokat! Mi bajotok van? Én itt 
semmi újat nem látok, hiszen nálatok a Földön igen sok ehhez hasonló jelenség történik meg. 

26. Nem láttok semmi egyebet, minthogy egy csomó nő piszkos deszkán fekszik, s ezeknek még 
elég jó hústestük van. Csak különösnek tartjátok, hogy dühöngő érzéki indulattól tobzódó férfiak 
mászkálnak közöttük, akik hegyes késeikkel lyukakat hasítanak az asszonyok testén, és ezekbe a még 
friss sebekbe dugdossák a nemző szerveiket. Később az asszonyok összekötözik a férfiak kezét, majd 
egy cölöphöz kötözik őket, s nekiesnek nemző szerveiknek, s azokat izzó fogaikkal marcangolják. 
Később ismét a férfiak kerülnek sorra, kitépdesik a nők emlőit, és azokat a nemzőszerveikre, vagy 
mellé aggatják sőt némelyiknek már az egész teste tele van kiszakított női emlőkkel. Hogy azután az 
ilyen műveleteknél a vér úgy ömlik, s minden fürdik benne, azt mondanom sem kell. Nos, ennyi az 
egész, amin annyira megdöbbentetek. 

27. Erre azt mondjátok, hogy már ez igazán túlzás! Pedig én mondom nektek, egy cseppet sem, 
mert ha a ti Földeteken a nemi vágyaknak a kielégítését mindenféle fórmában csak egy 
négyzetmérföldnyi területen szellemi látással szemlélnétek, akkor ennél sokkal különb dolgokban is 
lenne részetek. Elhihetitek, ha egyik-másik Föld lakót a szentesített állami törvények vissza nem 
tartanának, valóban csodálatos dolgokat tapasztalhatnátok, amelyekből a legpokolibb kéjelgési 
módszerek kerülnének testi kedvtelések megnyilvánulásaiként a nyilvánosság elé. 

28. Szeretnétek talán betekinteni a szomszéd házba is? Látom, hogy tagadólag rázzátok fejeteket, 
azért nem is vezetlek tovább benneteket, csak úgy futólag említem meg, hogy a többi házban sokkal 
pokolibb rosszat látnátok. 

29. A legközelebbi házban fiúgyermekek meg gyalázásaink mindenféle módját látnátok. A 
következő házban a leánygyermekek megrontásának különféle válfajait látnátok az érzéki férfiak 
részéről, hogyan viszik bele azokba is a paráznaságot, és hogyan szórakoznak velük. Tekintve azt, 
hogy a hústestiségemnek további bemutatása reátok nézve már több kárral, mint haszonnal járna, 
azért jobb, ha azokat nem is látjátok. Csak annyit kell még megjegyeznem, hogy ha minél beljebb 
haladnánk, az emberek hústestét annál teltebbeknek találnátok külsőleg, míg a folyó mentén tovább 
haladva énnek éppen az ellenkezőjét tapasztalhatnátok. Ennek pedig az az oka, hogy a folyam 
mentiek már egy kissé lehültek, a hústest érzékisége már kissé alábbhagyott náluk. 

30. Tekintsetek bele ebbe a piszkos árokba jó messzire, több lángban álló házat láthattok ott. 
Hogy mit jelent ez? Ez azt jelenti, hogy azokban a házakban a hústestiség a leggonoszabb méreteket 
ölti már, ami a ti Földeteken féltékenységhez hasonlítható. Egy ilyen házba már be sem 
tekinthetnétek, mert az abban látottak -ha erre elő nem készülnétek- könnyen az életetekbe 
kerülnének. 

31. Ebben a szakadékban nincs most már tovább semmi dolgunk, s azért legközelebb egy másik 
falut keresünk fel, s majd meglátjátok, hogy semmi jóban ne reménykedjetek, mert ott egészen más 
dolgok várnak rátok. 

18. Fejezet: 
Vagyonszerzési lázban és uralmi tébolyban szenvedők szimbolikus fészkei. Tőke-és iparlovagok lelkiismeretlen 
gazságait tárják elénk a képek. 


1. Mielőtt azonban a másik völgyhöz érnétek, egy -az előbb még hozzám intézett -kérdésetekre 
röviden válaszolok. Azt kérdeztétek, hogy amit most láttatok, az talán maga a pokol? 

2. Erre sem igennel, sem nemmel nem válaszolhatok, csak annyit mondhatok, hogy bár mindaz 
amit láttatok pokoli dolog, de azért ez még mindig nem maga a pokol. Mindaz, amit itt nektek 
megmutattam nem egyéb, mint magának a bűnnek zártkörű szemlélete, különös tekintettel az ember 
hústesti vágyainak, vágyai irányának mibenlétére. Amilyen mértékben elpusztultnak láttátok az 
emberek testét, olyan méretű ott a bűn ereje, a gonosz vágyból kifolyólag még a bűn elkövetésére 
való hajlandóságnak is mind fokozottabb erejével párosul. Ezt már a Földeteken is egészen világosan 
bebizonyítva látjátok, mert találkozhattok olyan emberekkel, akik különféle hústesti bűnözésük, el 
nem fojtott vágyaik folytán magával a bűnnel már annyira egybeforrottak, hogy a testiség további 
élvezeteinek eltelítődésére semmiféle, még olyan különféle pokoli módon kitervelt módon sem 
alkalmasak többé. Látjátok, itt is az a helyzet. 

3. Mert ilyenkor vetődik fel bennük annak a gondolata, hogy effajta élvezetek mennyire 
múlandók és értéktelenek. Látjuk később azokat is, ahol az érzéki vágyódás, a bűnre hajlamos testi 
erővel még erősebb őszhangban áll. Figyeljétek meg a Földön is az ilyen embereket. Amíg erejük 
tart, mennyire pocsékolják és kockáztatják azt, s ahogy ezt ti kifejezitek, hogyan latorkodnak a 
testükkel. 

4. Mindezekből megérthetitek, hogy az általatok látottakra nem mondhatjátok azt, hogy ez maga 
a pokol, sem azt, hogy ez nem az, hanem csak azt, hogy ez a bűnnek a legpokolibb megnyilvánulása. 
Minthogy mindezeket már tudjátok, nyugodtan közeledhetünk az imént már említett völgyhöz. 

5. Ezt a völgyet az előbbitől csak egy alacsony hegyhát választja el, amely azonban semmivel 
sem kevésbé piszkos. Ezért csak át kell rajta mennünk, és máris szemünkbe ötlik a mások lapályos 
hely. Akartátok, már itt is vagyunk. Vajon hogyan tetszik nektek? Így távolról már valamivel különb, 
mint az előbbi falu. 

6. Akkor menjünk be a faluba, mindjárt a legelső házhoz, s ott majd megalkothatjátok róla 
véleményeteket. Nos, már előtte is vagyunk. E ház fala kifelé kerekített, és elől sem ablak, sem ajtó 
nincsen. Miért van ez így? 

7. Azért, mert e ház erre eső oldala keletre néz, s e falu lakosainak ez nagy gyötrelem. Így azután 
meg kell kerülnünk a házat, annak hátsó oldala felé, amely a hegyre néz, hogy e ház helyiségeibe 
betekinthessünk. Lám itt van egy jó tágas ablak, nézzetek be rajta, és mondjátok meg, hogy mit láttok 
odabent. " 

8. Na mindjárt az első ablaknál visszahőköltök? Mit csináltok akkor majd a másodiknál? 

9. Az Isten irgalmára, ez már hallatlan, embertestben elképzelhetetlen. A szoba hátterében egy 
padon egy emberszabású szörnyeteg ül. Emberi teste olyan vastag, hogy majdnem a fél szobát betölti 
borzalmasan nagy hasával. A nyakán az egyik szennyes zsírdaganat a másikat éri. Előtte egész tömeg 
csontvázzá aszott ember áll ezen hájtömeg körül, csoportosulva szoronganak és valósággal 
könyörögnek, hogy őket is falja fel. S tényleg, előtte már egész tömeg emberi csontváz hever. 
Némelyek ott a háttérben ennek ellenére átkozzák a szörnyeteget, és dühöngve szeretnének a szobából 
kiszabadulni. Ezeket azonban éppen azok akadályozzák meg, akiknek a szörnyeteg megigérte, hogy 
őket is felfalja, és húsukat a saját zsírjával egyesíti. Mit jelent ez a borzasztó látvány? Ezt azután értse 
meg aki tudja, de mi erre képesek nem vagyunk. 

10. Kedves barátaim és testvéreim! Ha ezt a képet az első pillanatban nem értettétek meg, akkor 
egészen vakon bolyongjátok át a ti földi életeteket! Hát nem tökéletesen hű képe ez egy uzsorásnak? 
Vagy inkább az önző iparlovagoknak, nagytőkéseknek, akik azt tűzték ki feladatuk egyetlen 
életcéljukként, hogy mindent felfaljanak, amiből csak a legcsekélyebb hasznot is kipréselhetik. 
Kíséreljétek meg elgondolástokban magatokban megvonni azt a határvonalat, ameddig egy ilyen 
uzsorás habzsolása terjedhet! Hát nem határtalan annak pénzszomja? Bántaná-e őt a lelkiismerete 
azért, ha a Föld valamennyi kincsét magához ragadná? Hullatna-e csak egy csepp könnyet is azért, 
hogy e miatt a Föld összes özvegyeinek, árváinak életét és boldogságát kellene is elpusztítani, 
felhabzsolni? 

11. Mondom nektek, a szegények és a szerencsétlenek valósággal rohannak hozzá tömegestől, 
és minden vagyonukat, munkaerejüket felkínálják neki. Engedik hogy a legnyomorúságosabb bérért, 

zsoldért felhabzsolja egész életerejüket. Mások kevés vagyonkájukat viszik hozzá, és valósággal 
szerencséseknek érzik magukat, ha azt még a legcsekélyebb kamatra is átveszi tőlük. Bizony igen sok 
félrevezetett ember már annyira megy, valósággal szükségesnek érzi a maga számára, hogy a dolgok 
alakulása miatt teljes felelősség nélkül becsapja és kihasználja! 

12. Néhány kapzsi természetű, de világi dolgokban járatlan ember szegény ördög, a gazdag 
uzsorás csalásainak láttára halálos fenyegetésekkel átkozza őt. Az uzsorás érdekeltjei -akik pénzüket 
rábízták -azonban e feletti aggodalmukban, hogy ennek halála, vagy törvényes elitélése folytán 
elvesztik vagyonukat, még hamarabb tönkremennek, míg ha kivárják, míg a nyereséggel jóllakik, 
azért ha csak tehetik, megakadályoznak minden ellene irányuló támadást, fenyegető, átkozódó 
kísérletet. 

13. Na mit szóltok most már a képhez? Vajon nem tökéletesen élethű? Nem mutatja meg a maga 
való elevenségében azt, ami az életben is megnyilvánul? Ez azonban még csak egy kezdeti, többé- 
kevésbé jóindulatú állapot, menjünk azért a szomszéd -ennél valamivel nagyobb- házhoz, és nézzétek 
meg annak belsejét, s majd meglátjátok, hogy amint befelé haladunk, a helyzet mind mérgesebbé 
válik. Látjátok, már itt is állunk a második ház ablaka előtt. 

14. Szükséges azonban, hogy itt nagyon erősen nézzetek be, mert a ház -bár nagyobb, mint az 
előbbi- amint látjátok hátul mégis csak két kicsiny ablaka van, s így belül sötétebb is. 

15. Mi az, ti remegve hátráltok? Ez a biztos jele annak, hogy bepillantást nyertetek. Látom, hogy 
nem jön ki hang a torkotokon, és ezt el is hiszem nektek. Mert az ilyen dolgok bennünket, erős 
szellemeket is megzavarnak, különösen azért, mert az utóbbi időben a bűnök sokoldalúbbak lettek, 
és erőteljesebben kaptak lábra. Már látom, hogy nekem kell a látottakat elmondani, mert a kép 
ecseteléséhez nehezen találtok szavakat. 

16. A háttérben fertelmesen rút, kövér lényt láttatok, elképzelhetetlenül nagy, felfújt hasa van, 
fején hatalmas száj tátong, akárcsak egy hiénáé, karjai két óriáskígyóhoz hasonlítanak, lábai pedig a 
medve lábára, hatalmas mancsaira emlékeztetnek. Borzalmas nagy hasán egy különös oltár van 
felállítva, amelynek közepéből egy kétélű kopjaszerű kard mered felfelé. A kopjára egész sereg 
teljesen lesoványodott emberi váz van feltűzdelve. Az egyik kígyókarja éppen azzal van elfoglalva, 
hogy a felnyársaltakat a kopjáról lerángassa, és a zabáló szörnyű nagy szájába dugdossa. A másik 
kígyókarja eközben minden irányban szerte kapdos, e borzalmas helyiségbe hajtott szerencsétlenek 
után, s az elkapottak közül mindjárt az elsőt fel is tűzte a hasán álló kopja hegyére. A szerencsétlenek 
borzalmas jajgatása még csak fokozza a kígyókarok tevékenységét. Ez volt a kép, amit láttatok. Na 
mit szóltok hozzá? 

17. Elrettentően borzalmas, s ez már csakugyan túl erős. A Földön igen gonosz dolgok folynak 
ugyan, de ez a kép bizonyára túloz. 

18. Higgyétek el nekem, hogy ez az igazság sem kevesebb, sem több! Figyeljétek meg a Földetek 
nagyszámú  iparfejedelmét. Vessétek csak mérték alá azoknak önzésre, nyereségvágyra, 
haszonlesésre kitátott torkát. Vonjátok ítélet alá karjaiknak mozgását, tevékenységét és 
beállítottságát, és majd meglátjátok, hogy nem hasonlít-e tökéletesen ehhez a képhez. Az egyik 
tevékenysége abban nyilvánul meg, hogy mindent csak a maga számára harácsoljon össze. A másik 
minden úton-módon, ha kell ravaszság, fortély, erőszak útján szerzi meg zsákmányát. Ha pedig 
sikerült valamelyiket könnyűszerrel megfognia, azt önzése áldozataként már az ismert oltárra tűzi. 
De miért van az oltár éppen a szörnyeteg hasán felállítva. 

19. Mert a legaljasabb haszonlesést, önzést és önszeretetet legjobban a hasa példázza. A 
rendkívül nagy has, az önszeretet mérhetetlen s mértéktelen elfajulását jelképezi. A hasra felállított 
oltár pedig a hírneves iparhősnek a világi tisztességét és fennköltségét, s ezzel együtt a gőgösségét 
példázza. 

20. Mit jelent az oltáron felállított kétélű kard? 

21. Látjátok, ezt már az első pillanatra meg kellett volna értenetek! Vagy sohasem hallottatok 
kereskedelmi vagy váltótörvényről? Látjátok, ez van az oltárra helyezve. Ezért ha egy szerencsétlen 
lény egyszer hagyta magát megfogatni, azonnal megragadják, és éppen ezen jog alapján szúrják fel 
őt a kardjukra minden irgalom, kegyelem és legkisebb részvét nélkül, halálát okozva. 

22. De vajon kicsodák ezek a szerencsétlenek, akiket olyan szorgalmasan összefognak, és miért 
éppen kétélű ez a kard? 

23. Ez a sok szerencsétlen mindenféle rendű és rangú ember. Az egyik része -akiket legelőször, 
pécéztek ki maguknak -a kiskereskedők, egy másik rész, akik nagy spekulánsoknak kénytelenek 
minden áron is szállítani, a harmadik része az a sok mindenféle ember, akik valamilyen címen az 

ilyen kereskedőkkel összeköttetésben állnak. Negyedik része mindenféle üzleti szellemű emberekből 
kerül elő, az ötödik rész meg olyanokból tevődik ki, akik valamilyen módon az ilyen üzletháztól 
függenek. Ezek számára a kétélű kard állandóan készenlétben áll. A kétélüség meg szintén 
kézenfekvő, mert az egyik él a kereskedő üzleti politikáját jelenti. 

24. No és mit jelent a másik éle? 

25. Azt jelenti, amire a társadalmi politika támaszkodik. De mire támaszkodik tulajdonképpen? 
Arra, hogy számukra megadott jog alapján a kereskedelem minden ágát úgy kezükbe kaparinthassák, 
hogy a részükre megkívánt uzsorakamatot megfogják. Értitek ti ezt? Ha egészen pontosan nem 
értenétek, kutassatok! Mondjátok meg, hogy a kereskedelem számára hol van a törvényes kamat 
előírva! Ugyanígy hasít a kétélű kard mind a két oldalán. Az egyik oldalon a közismert kereskedelmi 
politika útján, a másik oldalon pedig a határtalan haszonleséssel. A kereskedelmi joggal olyan 
szorosan együtt jár a kettő, mint amilyen szoros kapcsolatban áll a két él a kardon. Nos, még mindig 
nem találjátok találónak ezt a képet, s mint ahogyan már említettem is, sem több, sem kevesebb ez, 
mint a meztelen igazság? 

26. A kép valóban találó, s ezért semmi kétségünk sincs már afelől, hogy ez tényleg a pokol 
legmélyére tartozik! 

27. Alapjában véve nagyot nem tévedtek, de azért maradjunk meg a mondottaknál, mert ez mind 
csak a bűn képét vetíti elétek, tekintet nélkül azokra a személyekre, akik e bűnöket valóban űzik is, s 
éppen ezért mondottam, hogy csak e bűnözés módja pokoli, de nem maga a pokol. Mert ha valóban 
a pokolban szemlélnétek mindezt, amit itt tapasztaltok, már a legelső pillanatban másként éreznétek 
magatokat a bűn közvetlen közelében, mint itt. Látjátok, ehhez hasonló egész háztömeg van itt e 
piszkos szakadékban s azokban az önzés, még pokolibb módon jut kifejezésre, annyira, hogy már a 
legközelebbi házba való betekintést sem tudnátok elviselni, s ezért itt befejezzük utunkat e két ház 
megtekintésével. Mert amint a bűn a perzselő féltékenységbe csap át, akkor már azután csakugyan 
pokolivá válik. S mivel az ilyen nem a ti gyenge szemeitek számára való, ezért a legközelebbi 
alkalommal egy másik völgyet tekintünk meg, ahol majd egészen új jelenségekben lesz részetek. 


19. Fejezet: 
Uralomra vágyó politikusok, zsarnokok kígyófészkei. Emberi hullahegyeken át hatalomra törőknek, hatalmukat 
sorozatos kivégzésekkel biztosító emberszörnyetegeknek a helye. 


1. Hogy ezt a harmadik völgyet elérhessük, csak ezen a magas hegyháton kell átmennünk. 
Akartátok, s már ott is vagyunk. Most pedig nézzetek nyugat felé, a kérdéses falu nem kerülheti el 
tekinteteteket. 

2. Kedves barátunk és testvérünk, néhány otromba földhányáson kívül egyebet nem látunk, s 
azok éppenséggel nem hasonlítanak valamelyes faluhoz. 

3. Tényleg jól láttok, mert amilyen mélyen csak be tudtok nézni folyton szűkülő és mind 
sötétebbé váló völgybe, az egymáshoz. hasonló földhányásoknak egész tömegeit láthatjátok. 

4. De hiszen azokban -akármilyen bűnösek is legyenek, mégsem lakhatnak emberek? 

5. Csak hagyjátok ezt a dolgot, amíg a földhányásokhoz nem értünk el teljesen, s akkor majd 
másképpen látjátok a helyzetet. Látjátok, már itt is vagyunk a legelső földhányásnál. Nos mit szóltok 
hozzá? Lépjetek ehhez közelebb, de ne egészen közel, mellé, mert majd rögtön felhagytok a 
vállvonogatással! 

6. De miért nem szabad e látszólag teljesen érthetetlen földhányások közelébe menni? 

7. Erre azonnal megkapjátok a feleletet. Na, lépjetek kissé még közelebb, na miért pattantok oly 
hirtelen vissza? Hiszen jó előre megmondtam, hogy ezek a nagy távolságból nem látszanak, azonban 
amint megfelelő távolságra kerülünk, kiderül hogy a földhányások nem üresek. 

8. De az Isten szerelmére, mi volt ez? Amint a földhányásokat néhány lépésnyire 
megközelítettük, annak észrevehetetlen apró lyukain keresztül számtalan -általunk jól ismert- 
legveszedelmesebb fajtájú mérges kígyó dugta ki a fejét, s méregfogaik közül a szájukból reánk 
sziszegtek. Valóban, ha hirtelen vissza nem ugrunk, reánk ugorhattak volna, és bennünk borzalmas 
kárt tehettek volna. Ezek szerint ezek a földkupacok mind megannyi kígyófészkek, és nincs is bennük 
semmiféle emberhez hasonló lény? 

9. Hogy erről meggyőződhessünk, a földhányást annak az északi oldaláról kell megfigyelnünk, 
ahol egyben a legveszélyesebben is közelíthető meg. Ezért jöjjetek szorosan a hátam mögött, és csak 
úgy lopva tekintsetek szét, és majd mindent jól láthattok. Jöjjetek tehát. No, most már helyben is 

vagyunk! Most aztán jól figyeljetek, a földhányás elején egy lyuk vezet befelé, ahhoz hasonló, mint 
amit nálatok a Földön rókalyuknak hívnak. Erősen nézzetek be, és ott majd látni fogtok valamit. Ha 
bent észrevettetek valamit, bármilyen rettenetes is lesz az, mégis maradjatok tökéletesen nyugodtak, 
és őrizzétek meg hidegvéreteket, mert egyetlen heves mozdulat vagy egy aggodalmas felszisszenés 
olyan súlyos következményekkel járna, hogy az elképzelhető leggyorsabb menekülésre 
kényszerülnénk. Nos, benéztetek már? Egészen csendben bólintottátok az igent. No, akkor rendben 
van. Mielőtt azonban megtárgyalnánk a látottakat, amilyen hamar csak tudunk, távozzunk el jó 
messzire e helytől, mert ennek a helynek közelében még csak beszélgetni sem ajánlatos. A földhányás 
ugyanis sok ezer fülét dugta ki az apró lyukakon, még most is lesben áll, s azért csak megfelelő 
távolságban beszélgethetünk az itteni állapotokról, tapasztalatainkról. Na most már elmondhatjátok, 
hogy mi mindent láttatok. 

10. Kedves barátunk és testvérünk, borzalmas, hajmeresztő volt a látvány! Láttuk, amint a 
háttérben egy alak guggolt. Kinézése egy borzalmas rettenetes sárkányhoz hasonlított. Feje emberi 
volt ugyan, de haja helyett a fejét a legveszedelmesebb mérges kígyók tömege borította, amelyek 
minden irányban meredeztek, és tüzes szemeiket hol erre, hol arra meregették, hogy valamely rabló 
vagy zsákmányra leső lény nem közeledik-e e borzalmas lakás felé. A bejárattal szemben egész 
csomó nyomorúságos emberi alakot láttunk, kezeik és lábaik össze voltak láncolva, kötözve, és 
rengeteg mozgó kis kígyó tekergőzött körülöttük. Kimarták az áldozatok ereit, és úgy szívták ki azok 
vérét. A háttérben guggoló borzalmas lénynek a kígyóval körülcsavart jobb kezében tüzes kard volt, 
a másik keze egy összegöngyölt irattekercset szorongatott. E tekercsben az a kígyó, amely a rémalak 
bal karjára volt csavarodva, lapozgatott, mintha csak azt valamilyen dologra figyelmeztetni akarta 
volna. Ezután láttuk, amint egy csomó kígyó a sötét háttérből sok-sok roppant szerencsétlen kinézésű 
embert ráncigált elő. Az ülő szörnyeteg lángpallosával közéjük csapott, s néhányat összeszabdalt 
közülük, a többieket pedig az emberkezű kígyók nehéz láncokkal megkötözve, a már megkötözöttek 
közé fektették. 

11. Mondhatom nektek, ez a kép borzalmas dolgot festett elétek, de hasonlíthatatlanul 
borzalmasabbak azok a cselekedetek, amelyeket a Földeteken elkövettek ebben az irányban az 
emberek. Gondolkozzatok, hogy milyen bűn rejlik e kép mögött? Látjátok, ez a jelenet a világi 
kényurak, zsarnok hatalmi politikáját példázza. Mindaddig, amíg uralomvágyra hajlik, belső tartalmát 
tekintve tökéletesen e kép jellegzetességéhez igazodik. 

12. Ezalatt természetesen ne az Isten által felkent királyok és uralkodók megfontolt 
állambölcsességét értsétek, akiknek természetesen ügyelniük kell népeikre, hogy a belőlük időnként 
feltörő igen gonosz hajlamok miatt egymást meg ne rontsák, egészen el ne pusztítsák. E kép alatt az 
a valóban pokoli ravaszság és furfang értendő, amikor egyes emberek -tekintet nélkül állásukra, vagy 
rangjukra- a leggyalázatosabb csúszás-mászás révén iparkodnak a saját maguk számára valamilyen 
vezető állást megszerezni. Ha ez végül sikerült -természetesen csak külsőleg- a legfeltűnőbb 
alázatsággal, egyszerűséggel, igénytelenséggel bástyázzák körül magukat. Búvóhelyük azonban 
leselkedő kígyóktól hemzseg, amelyeket természetesen a csúszó-mászó hajlamú, furfangosan és 
titkon dolgozó kémek személyesítenek meg, akik a legszorgalmasabban tekintgetnek kifelé, hogy ezt 
a látszólagos igénytelenséget nem fenyegeti-e valamerről valamilyen veszedelem. Ha történetesen 
mégis készülődne ilyesmi, akkor az érdekelteket azonnal megragadnák, és valamely jól elfedett titkos 
úton az igénytelen nagyság lakásába hurcolnák. Hogy azután ott nem a legjobb sors vár reájuk, azt ez 
a kép elég jól szemléltette. 

13. A haj helyett a fejét elborító kígyók a folytonosan mindig nagyobb hatalom elérésére irányuló 
értelmi igyekezetet jelentik. A kígyóval körülfont tüzes kardot tartó kar, az álutakon megszerzett 
uralmi állást jelképezi, ami az ilyen uralomvágyót feljogosítja arra, hogy a számára megadott hatalmat 
gyakorolhassa is. A kard izzása, a láng kérlelhetetlen szigorúságát és kegyetlen kényúri voltát 
példázza. Hogy kezét a kígyó csavarja körül, ez azt jelenti, hogy az ilyen kardot rendesen nagy 
alattomossággal kezelik. Az irattekercs a bal kézben, amelyre azután a kígyó csavarodik, az 
uralomvágyó nagyravágyására utal, akinek a terveibe beletekinteni senkinek sem szabad, arra csakis 
a saját önző fortélyossága jogosult. 

14. A kígyók embereket cipeltek elő a háttérből, ez azt jelenti, hogy a zsarnok valamelyik sokfajta 
ravaszsága ejtette őket foglyul. Azok az emberkezű kígyók, akik a nyomorultakat megláncolták, a 
kényúr segítőtársai. Maguk a láncok azoknak a rabszolgai állapotát jelzik, akik ilyen zsarnok 
kardjának az uralma alatt állanak. Ezzel azután már mindent megmagyaráztunk. 

15. A kép teljesen szemléltető, de amellett túlságosan színpadias. Lehet, hogy ti ilyennek 
találjátok, de ezzel szemben néhány olyan kirívó példára mutatok rá, amelyeket Földetek, különösen 
az utóbbi időben olyan bőségesen kitermel, s ezekből majd megítélhetitek, hogy a kép túl erős-e, vagy 
sem. 

16. Nehogy sokáig kelljen ezek kikeresése felett gondolkoznotok, felhívom a figyelmeteket arra 
a sok forradalmárra, akik többnyire magasabb szempontoktól indíttatva, gonosz tervük kivitelénél az 
emberiség legnagyobb szörnyetegeivé lettek, váltak. Robespierre még csak nem is egyike annak a 
sok-sok borzalmas szörnyetegnek, akik a Föld emberiségét testileg és lelkileg egyaránt 
megszámlálhatatlan szenvedésbe és szerencsétlenségbe rántották (ide tartoztak régebben az 
inkvizíciók is) és éppen az ilyen emberek sátáni és pokoli politikáját szemlélteti ez a kép. Nemcsak, 
hogy nem túl erős, de még csak felületesen megközelítő. Ha lehetséges volna a mélyebben fekvő 
földhányások belsejét is megmutatnám nektek, vallóban elhihetitek nekem, hogy már csak a 
legközelebbi mélyén látottakból közületek a legkeményebb szívű ember sem volna képes egyetlen 
betüt sem papírra vetni, mert azok valóban a pokol legmélyére valók közé tartoznak. Mielőtt 
idejöttünk volna, már a magasból láttátok, hogy ez a völgyszakadék a borzalmak tanyáinak mily nagy 
tömegét rejtegeti, s csak azt teszem hozzá, hogy ti ezeknek csak a legelejét láttátok. De mondom 
nektek, hogy minden további földhányás az előtte levőnek -nem túlzok- de legalább a tízszeresét rejti 
a mélyén. 

17. Ennyi azután ebből legyen is elég, mert bízvást elhihetitek, hogy csakis a legerősebb 
angyalszellemek, akik az Úrnak már majdnem minden elképzelt erejével rendelkeznek, járhatják csak 
be minden veszély nélkül ezt a völgyszakadékot. Én azonban őszintén megmondom nektek, hogy 
csak a harmadik földhányásig mernék behatolni, mert addig az uralomvágy pusztán csak világi 
dolgokban mutatkozik meg, amint ezt az első földhányás belsejében láttátok is. Addig a szellemiek 
számára természetesen kellő elővigyázatosság mellett, nem is lehet veszélyes. Amint azonban -s ez a 
következő második földhányásnál is már fennáll- az uralomvágy csápjait már a szellemi térre is kiveti, 
ott már minden szellemnek vigyáznia kell, hogy az ilyen helynek, még csak a közelébe se jusson! 

18. Ezzel be is fejeztük a völgy megtekintését, legközelebbi alkalommal az északi vidéknek egy 
sokkal biztonságosabb és jobb indulatú magaslatára vezetlek el benneteket, amelyről betekintést 
nyerhettek az egész északi vidék mindenféle változatosságú helyzetképébe. 


20. Fejezet: 

A felfedezések folytatása. Átkelés a folyón. Kijelentések, tanítások különféle jelenségekről, a jó és a rossz, a 
gonoszság válfajairól. Utazás egy távoli hegy magaslatára, ahonnan belátni az északi, nyugati, déli szférákat. A 
magaslat és az onnan nyíló szabad kilátás a földi emberek által megtalált isteni igazságban való szabadságot példázza. 
Átkelés a hídon. 


1. Hogy a jobb indulatúak magaslatára eljuthassunk, ennek az északi vidéknek a keleti oldalán 
haladunk végig, majd onnan hágunk fel a magaslatokra, mivel észak felé a vidék sokkal 
terjedelmesebb, hogysem arra utazhatnánk, ettől eltekintve ezt a vidéket a maga egészében a 
magaslatról is jól áttekinthetjük. Jöjjetek velem, és a rendes szellemi módon akarjunk is odaérkezni. 

2. Látjátok, már az első völgynél vagyunk, és ha letekintünk a folyóra, az előzőleg velünk szembe 
jövő emberpárt láthatjátok, amint a folyó vizében tisztálkodnak, és máris sokkal emberibb formájuk 
van, mint az előbb. Kérditek miért? 

3. Ez mutatja az embernek azt az állapotát, amikor a hústesti bűnnel már betelt, abba belefáradt, 
és bűnbánattal teljes vágyódás támad benne a javulásra, s a bűn teljes elhagyására, és hogy ezáltal 
meg is szabaduljon a bűn minden nyomorúságos következményétől. 

4. Láthatjátok, hogy milyen nehéz a megtisztulás, és amellett kevés olyan öblöcskéje van a 
folyónak, amely a bűn levezetésére, illetve letisztogatására alkalmas. Ezenfelül mélyebbre sem 
szabad menni a vízben, mert egyrészt a víz sodra igen erős, másrészt pedig az ilyeneket elnyelni 
akaró, idejövetelünkkor a vízben látott szörnyek miatt. Ha azonban bátran ebben az öbölben 
maradnak, mindig több és több erőhöz és jobb egészséghez jutnak, s ezzel egyidejűleg több bátorság 
és több akaraterő tölti el őket. Amikor pedig az akaraterejüket visszanyerték, nyugodtan vonulhatnak 
felfelé a folyó mentén északkeleti irányba, amerről a folyó is ered. Amint azután egészen addig 
eljutottak -amint látjátok a folyó mindkét partján egy-egy domb húzódik- elérték annak egyetlen 
hídját, amelyen át a túlsó partra, azaz a nyugati vidékekre juthatnak. 

5. Hogy a nyugati rész milyen beállítottságú, azt majd magunk is jól megismerjük, amint ezt az 
északi vidéket megtekintettük, mi is odamegyünk. Miután már ezt is tudjátok, menjünk fel a már 
jelzett magaslatra, és onnan tekintsük át az egész északi vidéket. 

6. Azt a magaslatot innen még nem látjuk? 

7. De igen, nézzétek csak azt a meglehetősen távolban lévő, égbe meredő szürkés fehér 
hegykúpot, az a jelzett célpontunk. Úgy látom, féltek attól a szédítően magas hegycsúcstól, de ez ne 
aggasszon benneteket, mert azt is olyan könnyen, megerőltetés nélkül érhetjük el, amilyen fáradtság 
nélkül ide is elértünk. Azért, ha úgy akarjátok, már indulhatunk is. Akartátok íme, már ott is vagyunk. 

8. Amint láthatjátok, itt elég férőhely van mindnyájunk számára, de azért nem szükséges, hogy 
valamelyik oldalán nagyon a szélére menjetek, legkevésbé arra az oldalára, amely -mint láthatjátok- 
a teljesen sötét északi irányba néz. Most pedig jöjjetek ide mellém. Nézzetek le abba a három völgybe, 
amely tőlünk nyugati irányban húzódik a messze távolban. Nos, ezek a már látott helyek. E három 
völgyön kívül azonban még másik hetet láthattok innen, ha pedig erősen nézve figyelitek, láthatjátok, 
hogy csupa lyukakkal van tele, amelyekből sötétszürke köd gomolyog elő. 

9. És mit jeleznek ezek a ködök? 

10. Azok az ott élő embereknek a Földön eltöltött életük egy állapotát jelzik. Azokét, akik bár 
ismerték az igazságot, mégis helytelen útra tértek, és benső rosszaságuk szerint cselekedtek. A 
lyukak, amelyek dél felé fordulva nyitva állanak a dél felől érkező fény befogadására, a tényleges 
igazság ismeretét jelképezik. A lyukakból felszálló füst ellenben az isteni Igazságtól való 
elfordulásukat jelzi, a hiú és csaló élet felé forduló szabód akaratukból. Az a rejtett tűz, amelyből a 
füst származik, az elrejtőzött fő gonoszság, és ennek következménye a legnagyobb fokú önzés és 
uralomvágy. 

11. Ebből a fő gonoszságból kifolyólag válik a Világosságnak minden értéke és jó magva a gaz 
és dudva magjává, és ezt a gazt gyújtja fel azután a tűz, s el is hamvad benne, és általatok most látható 
módon szabadul fel a megkötöttségéből. 

12. Az említett hét völgyet -amint látjátok- hegyhátak választják el egymástól, és minden ilyen 
hegyhát 10-10 dombból áll, amelyek mindegyikét egy-egy kápolnához hasonló épület díszíti. 

13. Mit jelentenek ezek? 

14. A 10 domb Mózesnek roppant jelentőségű tízparancsolatát jelzi, a rajtuk emelkedő kápolna 
pedig a parancsolatokban rejlő mélységes bölcsességre utal. A hegyhátakkal különválasztott 7 völgy 
viszont a felebaráti szeretet 7 parancsát példázza. 

15. Most pedig jól figyeljetek! Minden egyes domb alatt egy gőzölgő lyukat vehettek észre, ezek 
az isteni törvények aláásására és a felebaráti szeretet teljes elsötétedésére és megsemmisülésére 
utalnak. És ezeket mind együttvéve nevezik: Bábel nagy kéjnőjének (új bálványimádó egyház). Ez a 
füst pedig veszedelmesebb minden pestisnél, mert aki egyszer magába szívta, az annyira 
megzavarodik és elvakul tőle, hogy nemcsak a völgyben nem talál magának szabad helyet a saját 
erejéből, hanem amennyiben a füst megmérgezte, bármennyire is forgolódik, sehol máshol. (Példa 
erre a katolikus hívő megkötöttsége). 

16. Mi történik ekkor az ilyenekkel? 

17. Tekintsetek csak egészen lefelé egyenesen, és majd egész könnyen a szemetekbe ötlik, hogy 
a jól elzárt kápolnából menekülő lények hogyan sietnek a mélybe lefelé, s az ártalmas gőzöket 
magukba szívókhoz közeledve, azokat milyen nagy igyekezettel kísérlik meg magukkal vonszolni a 
szabad térségbe? De azt is láthatjátok, hogy milyen keveset sikerült nekik magukkal ragadniuk, míg 
a makacsabb részük megmarad a helyén, és inkább engedik, hogy a lyukakból kirohanó fekete 
csatlósok a lyukakba vezessék őket, mintsem a kápolna őreitől vezetett tömeget követnék. 

18. Látjátok, ez a jelenlegi világotoknak igazi képe, és hűen adja vissza a Földetek embereinek 
testi életük alatti mindenféle bűnben való elmerülését. 

19. De látjátok ezt a magas hegyláncot, amint végtelen hosszában elterjedve, elválasztja ezt az 
északi elő vidéket az igazi teljesen sötét északi vidéktől, amely a hátunk mögött a maga 
legborzalmasabb valóságában terül el előttünk. Mielőtt azonban még egy tekintetet vetnénk a háttérre, 
még egy pillanatra irányítsuk figyelmünket a keleti oldalra. 

20. Látjátok, itt áll előttetek a már ismert három középső völgykatlan, azok tudniillik, amelyeket 
személyesen bejártunk, és ezeken kívül hét másik völgy. Ezek -amint láthatjátok- az éppen most 
nyugati irányban látottakhoz hasonlítva jóval magasabban fekszenek, és amellett meglehetősen szép 
falvakkal betelepültek. Ezen felül, ha kissé erősebben figyelitek, azt is láthatjátok, hogy ezekben igazi 
helyes rend nem is fedezhető fel. Sehol sem látható mozgalmasabb élet, a szántóföldek nagyrészt 

ugaron hevernek. Még ahol valamelyes búza, vagy más gabonavetés látható is, azoknak háromnegyed 
részét mindenféle dudva, gaz uralja. Csak a kelet felé elterülő legtávolabbi völgynél látható némi 
javulás, de ott is nagyobb a rendetlenség a helyes rendnél. A nyugati részen látott völgyek közötti 
dombokhoz tartozóan e keleti rész dombján is megtalálhatjátok a kápolnákat, de ha jól megfigyelitek 
láthatjátok, hogy a lakosság csak igen gyéren látogatja azokat. A kápolnák jóindulatú őrei -amennyire 
módjukban állott- a lehető legkényelmesebben készítették el a kápolnához vezető utakat, az itteni 
lakosok azonban még mindig nem találják eléggé kellemesnek és könnyen járhatónak. Sőt, amint 
láthatjátok, a kápolnák körül elterülő szép kert jó gyümölcsökkel dúsan megrakott, s a domboknál a 
folyón át az örökös nappal boldogabb mezőire a kilátás igen gyönyörű. Ez mind nem képes a hét 
völgy alvóit arra sarkalni, hogy alvó kuckóikból kimászva a vonzóan hívogató kápolnákhoz 
menjenek. Ez tényleg így is van, hiszen mindezt a saját szemeitekkel látjátok, de vajon mit jelent ez? 

21. Kedves barátaim és testvéreim! Úgy gondolom, hogy ezt már az első pillanatra magatoktól 
is kitalálhattátok volna! És éppen ezért ezzel kapcsolatban nem is mondok nektek más egyebet, mint 
amit az Úr Jánosnak mondott a Szardíszi Gyülekezetre vonatkozólag: "...S mivel langymeleg vagy, 
sem hideg, sem meleg, azért kivetlek Én a számból." Csak hasonlítsátok össze ezt a képet a jobb vagy 
előkelőbb világbeliekkel, s majd magatok is rájöttök, hogy mennyire élethű és találó ez a kép. 

22. Vajon nem általánosan ismert, sokszor felhangzó szólam ez nálatok: "Egyáltalán nem is 
értem, én semmi rosszat sem cselekszem, akkor mit törődjek még az úgynevezett isteni parancsokkal 
is? Ha én nyugodtan élek és nem bántok senkit sem, nem ölök, nem lopok, nem gyilkolok, mit 
kívánhattok akkor még többet is tőlem?! , Látjátok, ez az alapszellemiség hatja át e vidék egész 
népességét a benne levő összes kocsmáival együtt, és egyik sem törődik a másik bajával. Ha közülük 
valamelyik bajba kerül, és valakihez segítségért folyamodik, vagy egyszerűen senki sem siet a 
támogatására, vagy pedig valamelyik rámordul az alvófészkéből: "Segíts magadon, ahogyan tudsz, s 
majd én is segítek magamon, ha nekem valamilyen bajom lesz. Se nekem, se neked semmi közünk 
egymáshoz, mindenki csak törődjék magával, a maga bajával." 

23. Ezekből már egészen könnyen és egészen biztos véleményt alkothattok arról az egész 
világról. És tudni akarjátok hol terül el? Láthatjátok, hogy részben ez a végzetes folyó választja el a 
többi boldogabb lakosságú területtől, valamint a teljesen gonosz vidéktől is, részben pedig éppen úgy 
arra a két fő rész között elhúzódó magas hegyvonulatra támaszkodik, mint ez a vidék, amelyet már a 
nyugati oldalon megfigyeltünk. Ha pedig megfigyelitek az összes völgyeket, látjátok, hogy 
mindegyik e magas hegyfal alján levő sötét földalatti járatba torkollik bele, amely nyílegyenesen 
vezet a sötét túlsó világba, ami most a hátunk mögött terül el. 

24. De milyen ez a sötét túlsó világ? 

25. Miután ennek az előterét már megfigyeltük, forduljatok tehát csak meg, tekintsetek bele abba 
a világba, s három pillanat többet megmagyaráz nektek majd arról, mint amennyit megismerni 
akartok. Nos, most már megfordultatok, mit láttok? 

26. Egyelőre semmit sem, csak a folyton sötétedő éjszakát! 

27. De nézzetek bele még erősebben a sötétségbe! 

28. Óh, borzalmas, rettenetes, a nyomorúság nyomorúságra halmozódik! Itt csupa tűzben látunk 
mindent, és izzó kígyók tekergőznek mindenfelé a hátborzongató tűztengerben. 

29. Nos, hát még egyszer tekintsetek bele, de minden erőtökből! Úgy látom, hogy ez a tekintet 
ajkatokra forrasztja a szót, azért tehát csak azt mondom nektek, hogy amit a harmadik bepillantás 
előttetek felfedett, az a valóságos pokolnak még mindig csak az első fokozata! De van ennek még 
mindig egy második, sőt még egy harmadik fokozata is. Azokat ti már nem bírnátok elviselni, mert 
azokba való legrövidebb bepillantás is az életetekbe kerülne, mivel ott már valóban a legsötétebb 
halál uralkodik! Ezt is csak azért mutattam meg nektek, hogy lássátok, hogy az összes völgyből 
kivezető ama sötét földalatti járat visszavonhatatlanul hová vezet! 

30. Hogy ez egy szellemnek, különösen pedig az anyagias érzésekbe teljesen belemerült gonosz 
lelkeknek; innen milyen borzalmasan nehéz a visszavezetőút, már abból a felmérhetetlen mélységből 
is láthatjátok, ami e magas hegyháttól a legmeredekebben vezet lefelé, az örök sötétség szakadékába. 
Többet ennél egyelőre nem is kell tudnotok. 

31. Ez a pont, ahol mi most állunk, az emberi életnek a felvilágosult és teljesen szabad magaslata, 
amelyen állva egyaránt különbséget tud tenni az igaz és a hamis, valamint a jó és a rossz között. 
Amelyről mindeneket szemlélve a maga mély alapjában fel is ismerheti, és meg is értheti. 

32. Aki a magaslatra már felküzdötte magát, az felismerte az élet igazi jelentőségét, és többé már 
nem is veszhet el, ha csak eszelős módjára készakarva le nem veti magát e magaslatról a feneketlen 

szakadék örökké tartó éjszakájába. Ilyet azonban mégsem tesz, s ezért térjünk most már vissza e 
magaslatról oda, ahol már a csónakunk várakozik is reánk. Akartátok, íme már ott is vagyunk. 

33. Szálljatok hát be hamar, én majd leoldom a csónak kötelét, és ismét visszaviszlek benneteket 
a szerencsés partra. Fő az, hogy most már benne ültök, én közben el is oldottam, s már haladunk is! 

34. Nézzétek csak! Most még sokkal több szörny üti fel a fejét a vízből, mint előzőleg, s 
mindenáron el akarnak nyelni bennünket. De lám, már el is értük szerencsésen a túlsó partot, s most 
már akár a csónakunkba is ereszthetik a fogukat, mert íme mindnyájan a parton is vagyunk. Most 
pedig menjünk nyugat felé, és tekintsük meg az ottani látnivalókat is. Ezt az utunkat azonban majd a 
legközelebbi alkalommal kezdjük meg! 


21. Fejezet: 
Hitben gazdag, de szeretetben szegény szellemek szigetei mellett halad el a kis csapat. Távolabb a jóindulatú 
pogányok tartózkodási helye. A terület határa a nagy tenger. 


1. Nos, kedves barátaim és testvéreim, ezen a jó úton folytatjuk tovább utunkat, vándorlásunkat. 
Ha itt balra szétnéztek, a látóhatárotokat egy távolba vesző magas fennsík képezi, melyet szelíden 
lekerekített hegyek zárnak be. A hegyeket gyönyörű cédrusfák és más nemes fák borítják. A 
hegycsúcsok szabadok, és általában mindegyiket egy-egy piramis díszíti, melyek hegyén egy fényes 
csillag ragyog. Ha azonban egyenesen előre tekintünk, akkor egy széles völgy bontakozik ki 
szemeitek előtt, amely egyenes irányban halad tova, s ameddig a tekintetetek elér, mindenütt áldásdús 
termékenységet észlelhettek. E völgy különböző helyein láthattok csinos épületeket, amelyekből az 
emberek ki- és bejárnak, és figyelmeteket nem kerülheti el az az iparkodás sem, mellyel földjeiket 
müvelik. Nem az az érzés fog el benneteket, mintha a Földetek egy kies szép részén járnátok, ahol a 
nép kezében szaporán forog a kasza és a kapa? Ha pedig jobban széttekintetek, akkor egy távoli, sőt 
egészen a végtelenségbe vesző hegyláncot láthattok, amelynek mélyebb részeit ugyancsak dús fák 
borítják, melyek közül kicsillan egy-egy földműves házának a teteje. Az erdőségek felett azonban 
meredek köfalként merednek a hegyek, és felettük örök hóról és jégről verődik vissza az éltető 
napsugár. 

Ez a vidék csodálatosan szép, csak helyenként hiányzik belőle egy szép tó, vagy egy bővizű 
folyó, mert az még szebbé és színesebbé tenné e vidéket. Ennél szebb, vadregényesebb helyet még 
csak elképzelni sem tudnánk magunknak. 

2. Kedves barátaim és testvéreim, csak legyetek kis türelemmel, csakhamar ezekben is bőségesen 
lesz részetek, mert hiszen igen gyorsan haladunk! E nyugati vidéken -fogalmaitokat messze 
meghaladó területen- mentünk már át. Figyeljétek csak a piramisokkal ékesített hegycsúcsokat, 
ezeket nézve megállapíthatjátok, hogy mekkora utat tettünk meg eddig elindulásunk óta! 

3. Tényleg! De hát hogyan történhetett ez meg? Hiszen már nem is látjuk a hegylánc végét, és 
szinte úgy tetszik, mintha állandó végtelenben húzódnék a hátunk mögött. Legnagyobb távolságban 
napfényben csillogó porszemek módján csillannak fel itt-ott a piramisok hatalmas és fényes csillagai. 
Hát kedves barátunk és testvérünk, itt nálatok valóban hihetetlen sebességgel lehet utazni, haladni, 
anélkül, hogy az utasnak még csak sejtelme sem lehet erről az elképesztően gyors mozgásról. Ennek 
ellenére mindnyájan csak azt látjuk, hogy lépésről-lépésre szabályosan megyünk, és haladásunk 
mégis olyan elképesztően gyors, hogy erről a sebességről földi embernek még csak halvány fogalma 
sem lehet. 

4. Igen, igen, nekem elhihetitek azt, hogy ha lehetséges volna földi embernek testben ezt a 
sebességet valóra váltani, akkor egy pillanat alatt egész naprendszerek milliárdjain futnátok keresztül. 
Hogy azonban ez mégis miképpen lehetséges, arról majd még szólunk pár szót, most azonban csak 
előre tekintsünk, és nyugodtan folytassuk tovább utunkat! 

5. Várjunk egy kicsit! Ott messze, a távolban mi az a fel-felcsillanó nagy felület, amely felett a 
még sötét égbolthoz hasonló háttérből fényesen ragyogó csillagok tündökölnek? 

6. Mondtam már, várjatok türelemmel, nemsokára úgyis odaérünk. Inkább nézzetek kicsit jobb 
felé, és mondjátok meg, hogyan tetszik nektek ott? Szemetekből látom a helyeslést, a tetszést, hogy 
egy igazán, valóban nagy tó. Látjátok, szebbnél szebb szigetek egész tömkelegét, mint emelkednek a 
nyugodt és tiszta víztükör felé, milyen szép formásak, s minden egyes szigetet egy csinosan épített 
ház díszít. Nézzétek továbbá a gyönyörű vízi járműveket, mint libegnek a víztükör felületén, milyen 
sűrűn ülnek benne az egymással állandóan érintkező emberek. Máris csodálkoztok, pedig még csak 
a századrészét sem láttátok, sőt minél tovább haladunk előre, annál nyüzsgőbb és tágasabb térséget 
tölt be az élet. 

49 


7. Amint látjátok, a tó bal partja még mindig egy széles völgyet alkot, egészen a hegyláncolatig, 
s ezért még jókora utat kell megtennünk, míg a völgy összeszükül, illetve a tó kiszélesedik. 

8. Látjátok, itt balról egy szépen zöldelő dombon milyen gyönyörű aranytetejű templom áll, s ha 
jól megfigyelitek, azt is láthatjátok, hogy a nyitott templomba az emberek milyen nagy tömege vonul. 
Érdekelne talán titeket, hogy ott mit csinálnak? 

9. Nézzétek, itt a közeli tóparton egy bájosan megépített hajóból éppen most száll ki egy társaság, 
hogy a templomba menjenek. Kérdezzétek meg őket, s mindjárt megtudjátok, hogy mi hozta őket a 
templomba. Látom, hogy ti ettől húzódoztok, s így majd én végzem azt el helyettetek. Jól figyeljetek, 
most megszólítom őket. 

10. Bocsáss meg kedves testvérem az Úrban, ha megkérdezem tőled, hogy miért jöttök ma a zöld 
dombon épült templomba? 

11. Barátom és testvérem az Úrban, hogyan kérdezhetsz ilyet, vagy hová való vagy, hogy ezt 
nem tudod? 

12. Mit gondolsz, onnanjöttem? -Úgy látom, hogy keletről. 

13. Ha úgy látod, hogy keletről, akkor hogyan kérdezheted azt, hogy hová való vagyok? A velem 
együtt levők miatt azonban úgy akarom, hogy nyílt beszéddel felelj! 

14. A kérdezett meghajolt, és azután így válaszolt: -Hatalmas szolgája az Úrnak! Keletnek egyik 
bölcse -bizonyára valamelyik jól ismert testvéred- ma tanítani fog az Úr szeretetéről, ezért megyünk 
oda, hogy hallgassuk nagy bölcsességét. 

15. Mióta vagytok már ezen sziget halhatatlan lakói? 

16. Hatalmas követe az Úrnak! A megfelelő földi számítás szerint már 100 éve, hogy itt lehetünk. 

17. Miért nem vonultok inkább kelet felé? 

18. Mi nem ismerjük arra az utat. Na meg erre a szigetre igazítottak bennünket, hogy itt lakjunk, 
letelepedjünk, és senki sem jött még értünk, hogy bennünket továbbvigyen. Nekünk meg sohasem 
volt arra bátorságunk, hogy egy olyan végtelen nagy utazásra merészkedjünk, mert bölcseink azt 
tanítják, hogy a kelet, melynek fényét megpillantjuk, végtelen messze van tőlünk, s ennek okán úgy 
gondoljuk, hogy saját erőnkből azt úgysem érhetnénk el. Ezért nem marad más hátra, minthogy 
magunkban elcsitítsuk az odavaló vágyódásainkat. Emellett még azt is gondoljuk, hogy ami itt van, 
már amúgy is sok nekünk, és ez magában véve is az Urunk irántunk való nagy Kegyelme s 
Könyörülete, s egyet szeretnénk megérni -s abban végtelenül szerencsésnek éreznénk magunkat- ha 
legalább egyetlen egyszer az Urat személyesen láthatnánk! 

19. Akkor csak siessetek a templomba, ahol most az Úr iránti szeretetről tanítanak, mert ez az az 
út, amelyen az Úr benneteket megközelíthet. 

-Látjátok, a társaság gyors léptekkel siet a templomba a gyönyörű zöld gyepszőnyegen át. 

20. Milyen emberek lehettek ezek földi életükben? 

21. Ezek az úgynevezett hívő keresztények voltak, akiknek az egyedüli hitük a megigazulás volt. 
Az örök élet elnyerésére nem a szeretetet, hanem egyedül csak a hitet tartották fontosnak. Ezt az 
életfelfogásukat ide is áthozták, s ehhez tartják magukat továbbra is. 

22. A tó hozzáférhetetlenséget jelképez. Mindazok lelkületét példázza, akik beleásták magukat 
valamilyen elgondolásba. Maguk a szigetek azt jelképezik, hogy ez a "beleásás", illetve az erre az 
alapra való helyezkedés önmagában véve az Úr szavaiból eredt. Viszont mivel ezeknél az Igazság 
nincs együtt a Szeretettel, azaz mélyebb értelemmel kifejezve a hit igazsága nem áll mennyei 
házasságban -azaz kapcsolatban- a szeretet igazságával, ezért ezeknek az embereknek a lakóterülete 
el is van választva a szárazföldtől. A vízi járművek, melyek a tavon békésen közlekedhetnek, az ilyen 
beállítottságú emberek barátságos, jóindulatú egymásközti érintkezését példázzák. És amint 
láthatjátok, ez hozza a szigetlakókat kölcsönös érintkezésbe egymással. 

23. A baloldali vidék pedig azokat jelképezi, akik a hitbeli világosságból lassanként a szeretet 
tevékenységbe mennek át, azért a hitükben az Úr iránti szeretet is felvetődik, de azért mégis a hitet 
tartják fontosabbnak, mint a szeretetet. Erre utalnak a magas és erős fák, amelyek ennek ellenére nem 
teremnek élvezhető és tápláló gyümölcsöket. Ezért élelmiszereik -amint láthatjátok- bár ha csak kis 
növésűek, de azért a földön dús mennyiségben teremnek meg. A kerek hegytetőn levő, és a hegyükön 
ékes csillagokkal díszített piramisok a baloldalon szintén azt jelentik, hogy ezeknek az embereknek 
a legmagasabb rendű elvük a hit, és ez egyben az egyedüli világosságuk is. A hegyeknek nagy 
cédrusfákkal borított része a hit erőteljességére mutat. 

24. Hogy semmiféle táplálkozásra alkalmas gyümölcsük nincsen, ez azt jelképezi, hogy a hit 
magában nem teljesíti ki az életet, ha magában a hitben van is némi szellemi életképesség, a 

megtermett kevés és gyenge gyümölcse mégis kevés sikértartalmú ahhoz, hogy a vele való 
táplálkozás az életet magasabb rendű és tökéletes cél elérésére megerősíthetné, illetve képesíthetné. 

25. A jobboldal felé eső vidék meredek hegyei az északi vidéket határolják el, és éppen ezért 
olyan magasak és megmászhatatlan meredekek a hegyek, hogy jelezzék a határvonalat észak és 
nyugat között. 

26. Vajon a jobb oldalon elterülő vidék is lakott? 

27. Óh, igen, de csak jóindulatú pogányok lakják, valamint olyanok, akik hit imádatuk ellenére 
is meg tudták védeni szívüket a gonoszságtól, és egész életükön át rendes és jámbor világpolgárok 
maradtak. 

28. Azok a templomok, amelyeket a túlsó oldalon az erdőségek közül kibukkanni láttok, szintén 
tanítási helyek, amelyekben a lényeket a tévhitüktől megszabadítják, amennyiben ezt maguk is 
komolyan akarják. 

29. Mindaddig, amíg erre bennük a hajlandóság fel nem éled, nyugodtan hagyják őket úgy, amint 
vannak, és semmiféle erőltetést nem alkalmaznak velük szemben. Mivel pedig most már ezt is 
tudjátok, nyugodtan folytathatjuk utunkat. 

30. Ott baloldalon, ahol a tó kiszélesedik és a hegy összeszűkül, valami roppant magas oszlop 
áll. Mire való lehet ez? 

31. Menjünk csak toronyiránt, és rögtön oda is érünk. Figyeljétek csak, egyre inkább közeledik, 
s lám, már előtte is állunk. Olvassátok el a felírást. Helyesen olvastátok, mert tényleg ez áll rajta: 
Határkő a gyermekek országa és az elő ország között, amely azok lakóhelye, akik még nem értek meg 
az átmenetelre. 

32. Most pedig nézzetek ismét előre! Látjátok, egy beláthatatlan nagy tenger terül el előttetek, 
amelyben semmiféle szárazföld nem látható. Emlékeztek rá, ez az a csillámló nagy vízfelület, amelyet 
nagy távolságból előzőleg fel-felcsillanni láttatok, sőt a hátteréből még a jelzett csillagok sem 
hiányoznak. Ennek ellenére most megpihenünk ennek a hatalmas oszlopnak a tövében, és a 
legközelebbi nagy tengeri utazásunk alkalmával megtekintjük annak a csillag szőtte hatalmas nagy 
sötétkék háttérnek a látnivalóit. 


22. Fejezet: 
Száraz lábbal való átkelés a tengeren. A tenger halainak szellemi jelentősége. A hullámok és a vizi örvények között 
való áthaladás. Megérkezés a Gyermekek országának elő határához. 


1. De kedves barátunk és testvérünk, hogyan jutunk keresztül ezen a hatalmas tengeren, mivel 
sehol egy hajó, vagy egy csónak sem látható? 

2. Ó hát nekünk ilyenekre nem is lesz szükségünk, mert hiszen tisztán csak rajtatok áll, hogy 
akartok-e a vizen átmenni, mint annak idején az izraeliták a Vörös-tengeren, vagy amint Péter apostol 
az Úrral együtt járt a víz tetején a Galileai-tengeren Mind a kétféle módon jöhettek, amint csak 
akartok! 

3. Állapítsd meg te magad, hogy melyik mód lesz a legjobb! 

4. Ha rajtam múlik, akkor inkább, követem az Urat, mint Mózest, s azért lépjetek csak velem 
együtt egészen nyugodtan a vízre, és legkevésbé se aggódjatok, mert egészen biztos, hogy olyan 
könnyen megyünk a víz felületén, mint a szárazföldön. Na látjátok, máris a víz felszínén vagyunk, 
hogyan tetszik nektek a dolog? 

5. Igazán nagyon kellemes rajta a járás, a felszín, ahová lépünk, mindenütt roppant finom, 
rugalmas, és nem süppedős. A víz tökéletesen tiszta, és roppant mélynek látszik, de mégsem félünk, 
mert tökéletesén meg vagyunk győződve arról, hogy elbír bennünket. 

6. Ez mind nagyon fontos kedves barátaim és testvéreim, amíg a part közelében álltok, és egész 
csomó szilárd tárgyat és a szárazföldet látjátok magatok előtt, s emellett a víz felszíne is tükörsima, 
nyugodt, addig könnyen megtartjátok nyugalmatokat. Amikor azonban nagy távolságra leszünk a 
parttól, és a víz felületén hullámok futnak végig, erősen össze kell szedni magatokat, hogy 
víziszonyba ne essetek, és az egyensúlyotokat is megtartsátok. A víz számotokra éppen olyan szilárd 
marad akkor is, mint most, azért az utazásunkat egészen nyugodtan folytassuk tovább. Teljesen 
hozzám igazodjatok, keményen lépjetek, és a félelmet ne engedjétek magatokon úrrá lenni. 

Gyenge lépésekkel nem sokra mentek, amint láthatjátok a vízfelület csúszósan sima, gyenge 
lépéssel könnyen megcsúsztok, s a sima, csúszós talajon nem lesz könnyű egyensúlyotokat ismét 
visszanézni és felállni. Amint látom, jól és biztosan léptek, és így igen jól haladunk előre. Menjünk 

teljes gőzzel mindaddig, amíg a távoli horizontnál a magas hullámok emelkedése látszik. Látjátok, 
hogy milyen jól haladtunk előre, bár helyenként mozog ugyan a talaj a lábunk alatt: a tenger általában, 
általánosan mozog. Ez azonban, amint észrevehetitek, a legcsekélyebb mértékben sem gátol 
bennünket, a haladásban. 

7. De mit néztek kutatva a víz mélyében? Láttatok valamit, ami ismét lemerült a mélységbe? 

8. Egyáltalában nem, csak azt nézegettük, hogy találunk-e halakat, vagy más viziállatokat. 

9. Emiatt teljesen nyugodtak lehettek, mert itt vizi szörny nincs, de apró hal rengeteg sok van. 
Látni akarjátok azokat? Ha ezt akarjátok látni, forduljatok meg kissé, és látni fogjátok, amint kelet 
felől nyugati irányba húzódva vonulnak. Nos megfordultatok, tehát látjátok a rengeteg apró fényes 
halat, amelyek keletről jöve az egész tengert benépesítik. Nem hasonlítanak ezek a ti Földetek 
aranyhalaira? 

10. De igen, csak ezeknek sokkal erősebb a fényük. 

11. Látom, hogy ez is igen érdekel benneteket, hogy a halacskák mit jelképeznek. Megmondom 
nektek! Ezek az örök keletről kiáradó életet jelképezik, amely ezt az elemet keresztül-kasul élteti úgy, 
hogy abból az Isten teremtésének végtelen terébe, majdnem szabad életbe térjen. Mivel itt már amúgy 
is kis pihenőt tartunk, nézzetek szét kissé e hatalmas tenger vízfelületén. Na mi az, mitől ijedtetek 
meg annyira? 

12. Te jó Isten! Hiszen ez a tenger látszólag az egész végtelenséget kitölti, mivel szárazföldnek 
semmi nyomát sem látjuk! Ameddig a szemünk ellát, hullámzó végtelen vízfelületnél egyebet sem 
látunk. 

13. Ne törődjetek ezzel barátaim! Hanem inkább arra gondoljatok, hogy nekünk mégsem olyan 
reménytelen itt a helyzetünk, mint annak idején a szegény Kolombus Kristófnak, az ő igen 
kezdetleges vízi eszközeivel az Atlanti-Óceán közepén, ahol bizonyára aggodalommal telten keresték 
szemeikkel a várva-várt szárazföldet! 

14. Mi tehát folytassuk tovább utunkat, ismét előre, s amint látjátok, máris a nagy hullámok 
közelébe kerültünk. Amikor odaértünk, jól vigyázzatok, teljesen hozzám igazodjatok, mert már előre 
jeleztem, mily hatalmas vízhegyekben és vízvölgyekben lesz osztályrészetek. Nos, látjátok, már itt is 
van előttünk az első hatalmas hullámgyűrű, tartsátok magatokat erősen, még néhány lépés -a mi 
szellemi gyors mozgásunk szerint-s máris a hullámok között leszünk. Nézzétek, milyen hatalmas a 
hullámhegy, és hogy zúdul alá a víz a mélységbe hullámvölgyet alkotva. Amott a vízhegy teteje, 
milyen félelmetes áradattal csap fel egészen a látóhatár tetejéig. 

15. De kedves barátunk és testvérünk! Ezen mi képtelenek leszünk áthatolni! Ejnye-ejnye, ez 
azután már igazán borzalmas látvány, hiszen amott majdnem egészen az égig felszökő hullám csapott 
össze. Ott pedig irtózatosan nagy víztölcsér, amott pedig óriási vízi szakadék képződik, mintha csak 
a legmagasabb hegy tetejéről közvetlenül a legfeneketlenebb mélységbe tekintenénk le! 

16. Sohase féljetek kedves barátim, számunkra itt is egykettőre minden rendbe jön, s lám a vizi 
szakadék össze is omlott, ha utunkat most rögtön nem is folytatjuk, mire a tajtékzó víz hozzánk 
érhetne, addig már el is ül. Lám, már el is csitult, s ezáltal ismét sima út áll előttünk. De láthatjátok, 
itt van már ismét egy hatalmas vizi szakadék, mily vadul omlanak össze tombolva a vízfalak, várjunk 
ismét egy keveset, és a szakadék csakhamar kitöltődik. Lám, a vízfalak ismét összeomlottak, és így 
utunkat újból folytathatjuk. 

17. Figyeljetek csak, ott messziről egy irtózatosan nagy vízhegy közeledik felénk, míg hátunk 
mögött hatalmas vízi szakadék képződik. 

18. Óh, Istenem, hiszen ez a borzalmas vízhegy bennünket is magával sodor a feneketlen 
hullámsírba! 

19. Már mondtam, hogy ne törődjetek ezekkel, mert nekünk sem a vízhegy, sem a szakadék nem 
árthat. Maradjatok csak egészen nyugodtak, a hegy a szakadékot éppen hogy csak kitölti, és ezáltal 
jutunk sík területhez, hogy utunkat folytathassuk. Látjátok, a vihar után jön a napsütés! Ezzel a 
hullámheggyel be is fejeztük, illetve át is hatoltunk a tengernek viharos, hullámos részén, s ezután 
ismét csendes vízfelület várakozik reánk. Ellenben ott, a messze távolban, ahol egy csomó csillagot 
láttok a víz színe felett, ott újabb veszélyes terület következik, mert ott hatalmas vízörvények 
fogadnak bennünket. De ezek miatt se aggódjatok, mert azok éppen olyan ártalmatlanok lesznek 
számotokra, amint az előbb a hatalmas hullámok. Nos, ezen idő alatt a mi gyors haladásunkkal már 
el is jutottunk az első vizi örvényig. Itt mindig csak az örvény szélén járhatunk, s akkor egyáltalában 
nem árthat nekünk. Meg ne ijedjetek az örvénylő víztömeg mennydörgés szerű borzalmas 

morajlásától, s ha az égre felnéztek, láthatjátok, hogy máris a csillagok alatt járunk, holott az előbb 
azok még igen messze távolban voltak láthatók. 

20. Most pedig egy kissé erőltessétek meg a látásotokat, s jól figyeljetek előre. Nem láttok 
semmit? 

21. Föld, föld! 

22. Milyen örömmel kiáltottátok. Na látjátok, mégsem volt a tenger annyira végtelen, mint azt 
előbb elképzeltétek. Nézzétek csak ott, jó távol, a tengerbe nyúló félsziget végén ismét láthattok egy 
oszlopot. Mit jelent ez? Nemsokára ott leszünk, és elolvashatjátok annak a felírását. Még néhány 
lépés, és lám máris a szárazföldön vagyunk! Íme, itt áll az oszlop is, olvassátok el a felírást: A 
gyermekek országának előhatása. 

23. Nos, most már tudjátok hogy hol vagyunk. 

24. De az ég szerelmére, ez rémesen hegyes vidék, és annak a legbenső részébe is be kell 
mennünk! 

25. Nagyon természetes, hiszen éppen ez a legfőbb oka annak, hogy ezt a hosszú utazást 
megtettük. Ezt feltétlenül meg kell néznetek, mert a nyugat jelentőségét igazán egyedül csak itt 
ismerhetitek meg. A legközelebbi alkalommal tehát nekirugaszkodunk a hegyeknek, de előbb az 
oszlop tövében meg pihenünk. 


23. Fejezet: 

Volt gazdagok büntető szférája. Aki szűken vet, szűken arat. A földi életükben fösvény gazdagok tőkéje a 
szegényeknek adott alamizsna életéveik számával elosztva. E tőke minimális kamatának megfelelő birtokon 
gazdálkodhat. Az emelkedés lehetősége: a nála is szegényebbek befogadása, ellátása. Így jövedelme észrevétlenül 
emelkedik. Sok adomány esetén teljesen megszabadulhat e sovány termésű vidéktől. 


1. Tekintve, hogy az út fáradalmait itt már jól kipihentük, és kellő visszapillantást is tehettünk ez 
alkalommal azokra a helyekre, aonnanidejöttünk, a további utazás már nem okoz nehézséget. Amint 
látjátok, a tenger kis beszögelésével, öblével határolt meglehetősen széles völgy terül el előttünk. Itt 
ismét szabadon mozoghattok, mert szilárd talaj van a lábatok alatt. Most pedig nézettek bele egészen 
a völgybe, ahol egészen összeszűkül, oda kell eljutnunk azonnal, mert az lesz az első állomásunk. 
Lépjetek tehát jól ki, és akkor egy-kettőre ott is leszünk. Nézzétek, hogyan szűkül össze a völgy mind 
jobban és jobban, és azok a hátborzongató sziklák minden oldalról úgy lógnak le, mintha minden 
pillanatban lezuhannának. Ez azonban ne aggasszon benneteket, mert egyikkőtöknek sem fog 
meggörbülni egy haja szála sem. Nos látjátok, itt is vagyunk a szűk szakadéknál. Hogy tetszik nektek? 

2. Egy cseppet sem mondhatjuk, hogy valami nagyon jól! No ez még nem olyan nagy baj, majd 
ha jobban szemügyre veszitek ezt a vidéket, jobban megkedvelitek, mint eddig. Látjátok itt balra a 
szakadék mellett, szűk árok vezet befelé, délre nyúlóan! Mit láttok ott? 

3. Csupa lelógó hatalmas sziklát látunk, s azok felett itt-ott sovány szántóföldeket. Helyenként a 
mélyedésekben házikó is akad, de ezeket is háttal teljesen a sziklához tapasztották. Némely helyen 
nagy, magasról lezuhant sziklákat látunk, sőt helyenként kevés fa és bokor is felfedezhető. Az egész 
völgy valamely szűk, svájci hegyvidékhez hasonlít leginkább. 

4. Embereket nem láttok? 

5. Eddig még mutatóban sem láttunk egyet sem, de mindjárt jobban megfigyeljük. Az első 
parasztházból nagyon szegényes pórnépet láttunk előcammogni. Éppen olyan szürke darócruhát 
viselnek, mint nálunk a Földön. Ott messze az előtérben szintén hasonló népségen akad meg 
tekintetünk. Úgy látszik, mintha dolgoznának valamit a földjeiken, mintha gazt szednének ki a jobb 
veteményeik közül. S ha nem tévedünk, látunk ott a hegyi legelőn sovány juhnyájat a háttérben. 
Kedves barátunk és testvérünk, magad is beláthatod, hogy ez az egész, amit sikerült összeszednünk, 
észrevennünk az összes élőlények közül. Tovább is húzódik még ez a völgy, vagy pedig a látóhatár 
szélén be is fejeződik? 

6. Kedves barátaim és testvéreim! Ez a völgy még igen messze terjed. Ebben a tekintetben nem 
hasonlítható össze azzal a vidékkel, amelyeket az első oszlopnál tekintettünk meg. 

7. Mit jelképez ez a völgy? 

8. Ez a völgy és még egy csomó ehhez hasonló, annak a nagyon is helytálló mondásnak a 
megfelelése s bizonysága, hogy: , Aki szűken vet, szűken is arat!" 

9. Vajon kik lehettek ezek földi életükben? 

10. Ezek a ti Földeteken igen gazdag és nagyon tekintélyes emberek voltak, sőt még némi jót is 
tettek a szegény, nyomorgó embertársaikkal, legadakozóbbak azonban mégiscsak saját magukkal 
szemben voltak. 

11. Ennek az első kunyhónak a gazdája -akit itt legközelebb láttatok- nagyon gazdag ember volt. 
Alkalomadtán ugyan elég tekintélyes összegeket adományozott a szegényeknek is, azonban ezeknek 
a végösszege egy tizedrészét sem tette ki a vagyonának. S most lássátok, volt ebben az emberben egy 
kis felebaráti szeretet is, de ha összehasonlítjuk az őt uraló még sokkal erősebb önzésével, egyszerre 
megérthetitek alap okát az ő mostani nagy szegénységének és nélkülöző paraszti voltának. 

12. Nos jól van, akkor egészen nyíltan és részletesen elétek tárom ennek az okát. Mielőtt ezt 
megtenném, előzőleg azt is tudnotok kell, hogy itt a szellemvilágban is tökéletesen a tőke és kamat 
alapján számolunk (a gazdagoknál), mégpedig a kamatot egészen pontosan atomnyi pontossággal 
számoljuk ki. Jól figyeljetek tehát! 

13. Ennek a most igen szűkösen élő , parasztnak" a Földön kerek számban jó két millió ezüst 
tallérja volt. A ti törvényes kamatszámítástok alapján ezen tőke évente kezdetben 100000 ezüst tallért 
hozott, ami később kamatos kamatjával -leszámítva a megélhetését -évi 250.000 tallér jövedelemig 
nőtt, átlagban azon 30 év alatt, amíg ezt élvezhette. Harminc év alatt a tőkéje 5 millióra növekedett, 
tehát tőkéjét 3 millióval emelte, s egész vagyonának gyümölcsét élvezte. A kamatok kamatja az 
összes háztartási kiadásait bőségesen fedezte. Sőt, ebből a tekintélyes jövedelméből még 
jótékonyságot is gyakorolt. Vagyonának jövedelme felett 30 évig rendelkezett, ez ideig szegényeknek 
50.000 tallért adományozott. Most már hogyan aránylik ez az összeg az egész vagyonához, illetve 
annak a későbbi évi 250.000 tallért hozó jövedelméhez? Végeredmény az, hogy évi jövedelmének 
csak egyötöd része az az összeg, amit szegényeknek juttatott. Márpedig ő ennek az ötszörösét kapta 
meg minden évben, viszont a jótékonyságra adott, 50.000 tallér egész életére esett! 

14. Ezt az összeget nálunk tehát elosztják 30 felé, és ez az alaptőkéje itt, aminek természetesen 
csak a kamatját élvezheti. A részére kiszámított tőke megfelel a gazdasága értékének, sovány 
hozadékának szimbolikus értéke hajszálpontosan megegyezik a törvényesen járó kamat összegével. 
Az a két személy, akik mellette állnak, felesége és fia, akik az apa szellemisége szerint vele egy 
érzésben és közösségben dolgoztak, azért nincs is külön tőkéjük, kénytelenek hárman abból a 
kamatból, illetve hozadékból tengődni, amit gazdaságuk kitermel. 

15. Ezek után azt kérdezitek kedves barátaim, hogy ezek a szegények most már sohasem 
juthatnak valamivel jobb s nagyobb gazdasághoz? 

16. A lehetőség megvan erre, csakhogy ez itt sokkal nehezebb dolog, mint a Földön nálatok. 

17. Tudjátok ugye, hogy milyen nehéz nálatok 1.000 tallér tőkéből a törvényes kamat mellett egy 
millió tallért kivárni (amihez 110 év kell, ha a tőke minden 10 évben duplázódik meg). Nos még ennél 
is sokkal nehezebb itt nagyobb gazdagsághoz jutni, mert amit ez a sovány föld hoz, az alig elég a 
legszükségesebbre is, hogy három személyt kielégítsen, s ezért a takarékossággal jóformán semmire 
sem jut. Csak egyetlen mód áll a rendelkezésükre, melynek révén e vidék szegény lakója apránként 
segíthet mostoha helyzetén, ez pedig ebből áll: 

18. Időnként iszonyú szegény vándorok jönnek erre a vidékre, ehhez a szűk szakadékhoz. Ezek 
rendesen mezítelenek, és az éhségtől elcsigázottak. 

Ha ezek ilyen kis házat megpillantanak, azonnal odamennek koldulni. Ha a házigazda ilyen 
koldust -dacára szűkös anyagi helyzetének- tárt karokkal fogad, szegényes kunyhójába bevezeti, őt a 
szükséges ruházattal ellátja, és nyomorúságosan kiszabott ételét vele megosztja testvériesen, e 
támogatás jutalmaként tőkéjét 1 1/2-szeresre emelik anélkül, hogy azt észrevenné, hogy az anyagi 
helyzetének fellendülését minek köszönheti. Ha azután ezt többször is megismétli, sőt egy igen 
szegényt teljesen oltalmába fogadva így szól hozzá: 

19. "Kedves barátom, lásd, én igen szegény vagyok, és magam is roppant szűkösen élek, ennek 
ellenére csak maradj itt nálam, s én a kevesemet is testvériesen megosztom veled. Ha pedig mindent 
feléltünk, magam is szívesen társadul szegődöm a koldulásban." 

20. Amikor ilyen eset adódik, akkor az ilyennek a vagyona azonnal megszázszorozódik. Ha 
ilyenkor még több nyomorgó koldus is felkeresné őt, s ha azokat is mind szeretettel karolná fel és 
erejéhez képest mindent elkövetne, hogy azokat is ellássa, sőt ha ehhez a maga szegényes készlete 
sem volna elég annyira, hogy a koldussal együtt még a szomszédját is felkeresné szükségében, hogy 
részére ellátást kérjen, akkor az ilyennek a vagyona -anélkül, hogy tudná miért- ezerszeresre 
emelkedne, ilyen nagyon kivételes esetben. 

21. Amikor a benne megerősödött felebaráti szeretete folytán az önző emberi érzéseitől már 
annyira megszabadult, hogy a kapott alamizsnát társaival megosztja, s ily módon a nagyobb részt 
valóban ezeknek adja át, ilyen esetben azután az Úr kegyelme egy ismeretlen koldus alakjában angyal 
szellemet küldene hozzá, hogy őt a helyzete felől megkérdezze, ő pedig így szólna a vélt koldushoz: 
"Kedves barátom, amint láthatod, én is roppant szegény vagyok, ez a nyomorúság azonban engemet 
nem bántana, az azonban, hogy ezeken a szegény testvéreimen nem tudok segíteni, ez már csakugyan 
nagyon elszomorít." Nos mit gondoltok, mi történik az ilyen esetben? Erre a szegény vándor elfordul 
kissé, majd így szól hozzá: "Én mezítelenül jöttem hozzád, és te felruháztál, mint éhezőt és szomjazót 
étellel és itallal láttál el, sőt még attól sem riadtál vissza, hogy adományaid következtében magad is 
koldussá válsz, és minden elképzelhető módon kenyeret keress az én számomra is. Lásd, így most 
már Én magam vagyok a te nagy jutalmad, mert Én a szegény vándor koldus, a minden mennyek és 
világok egyedüli Ura vagyok, és azért jöttem most hozzád, hogy segítsek rajtad. Amíg a Földön éltél, 
szűkösen vetettél, és így szükségképpen sovány aratásod volt ideát osztályrészed, a sovány 
aratásoddal már nem űztél tovább uzsorát, hanem engedted, hogy a szíved meggyógyuljon. Egyetlen 
koldust sem engedtél tovább ajtód elől anélkül, hogy legalább a szűkös ételedet, vele meg ne osszad. 
Lásd ez a tevékenység segített rajtad, és a Mennyek egyik gazdag polgárává emelt, s lásd ez a szegény 
testvéred, aki most felkeresett, vezet az új birtokodba. 

22. E pillanatban az Úr eltűnik, és az Úr követe a vidék szegény lakóját átkíséri az aranyos déli 
vidékekre, ahol a jótékonyságának megfelelő hatalmas birtok várakozik reá. 

23. Ám még az is megtörténhet, -s erre már szintén voltak példák hogy az ilyen szerencsés az új 
otthonában így szól Isten követéhez: "Kedves barátom és testvérem! Hidd el nekem, hogy végtelenül 
boldog vagyok, amiért engem erre igazán annyira méltatlant az Úr Kegyelme és Irgalma 
megajándékozott. Jól tudom, hogy ez a birtok sokkal nagyobb és pompásabb, mint a másik, de lásd, 
ott még sok szegény testvérem maradt, és így átengedem e birtokot azok számára, engem pedig engedj 
vissza az én eddigi szegény és nyomorúságos viskómba. Megtörténhet ugyanis, hogy ama-sok koldus 
között, akik a kunyhómat majd felkeresik, még talán maga az Úr is újból megjelenik egyszer, s ezért 
inkább visszahúzódnék az én szegényes kis viskómba, hogy ezután még százszor nagyobb szeretettel 
fogadjam és lássam el az én szegényeimet, mint ahogyan eddig tettem., Őszintén mondom neked, ha 
az én szegényes kunyhómban olyan szerencse érne, hogy még egyszer az Urat ott láthatnám, akkor 
az én szegénységemben az örökkévalóságokra is sokkal boldogabb lennék, mintha a Mennyek 
legszebb vidékén a legszebb, legnagyobb birtokot is kapnám cserébe. Ezért újból arra kérlek, hogy 
engedj vissza!" 

24. Ilyenkor azután megengedtetik, hogy a követ a szegény embert az egész családjával 
visszavigye, amikor azonban ismét a régi szegényes kunyhójába lép, ott már az Úr várja őt tárt 
karokkal, és azonnal az örökös kelet üdvözült polgárává avatja! 

25. Látjátok, az ehhez hasonló esetek elég gyakran megtörténnek, de ti azt el sem tudjátok 
képzelni, hogy ehhez az önmegtagadás mekkora foka szükséges. 

26. Hiszen a szegénységgel az önszeretet majdnem elválaszthatatlanul összeforrt, és ezért kér 
mindig a szegény csak a maga számára támogatást, kis segítséget. Ha azután már a koldulással 
összekuporgatott egy kis tőkét, és ez alig lépi túl az ő szükségletének határát, a saját szüksége és 
nyomorúsága egyáltalán nem engedi meg -ritka kivételektől eltekintve -hogy az amúgy is szűkösen 
kapott alamizsnát egy másik szegény testvérével is megossza. Földeteken azért tapasztalhatjátok, 
hogy a szegények között általános az irigység. Ebből pedig önként adódik, hogy e völgynek szegény 
lakói a koldusok elől -amennyire csak lehet- teljesen elzárkóznak, elejtőznek, azért láttatok belőlük 
olyan keveset a házukon kívül, akiket meg láthattatok, azok már jobb indulatúak. Legközelebb az 
észak fel húzódó roppant hideg völgyet tekintjük meg, melyet jobboldalon láthattatok magatok előtt. 


24. Fejezet: 

Az egykedvűek (sztoikusok) szférája. Minden feleslegestől irtózó, Istent elismerni sem nagyon akaró, de 
jóindulatú, értelemimádatukban eltévedtek szektája. Megtérésük jelentősége és nehézsége. Ész értelem lovagjai, 
nehezen meggyőzhetők. 


1. Most pedig forduljatok meg, és nézzetek be a jobb oldalon levő völgybe. Mondjátok meg, 
hogyan tetszik nektek? 

2. Kedves barátunk és testvérünk, bizony ez roppant sivárul néz ki! A hegy lejtőjén itt-ott néhány 
elnyomorodott törpefát, a völgy mélyén pedig tövises cserjéket látunk, amelyek némelyikének igen 
ismerős a bogyója. A völgy legmélyén pedig egyenesen csak bogáncsot és dudvát látunk nagyobb 

mennyiségben. Az esties vörös színű lejtő igen kopár. Egyik sziklafal a másikra tornyosul, míg a 
sziklahasadékok között egy-egy dúsvizű patak rohan alá tajtékozva. A tájat néhány roppant egyszerű, 
magas alpesi kunyhó díszíti. Embereket azonban sehol sem látunk. Talán lejjebb, a völgyben 
tartózkodnak, itt elől, a közelünkben azonban semmiféle élőlény nyomát nem találjuk. 

3. Igen, teljesen igazatok van, erről a helyről nézve, ahol most állunk, valóban nem is láthattok 
egyebet. Menjünk le talán a völgybe, s majd ott beleütközünk valami élőlénybe is. Nézzetek csak itt 
felfelé, arra a mohával fedett kiugró sziklapárkányra. Ott áll a legközelebbi kunyhólakás, oda 
megyünk most. Már a közelében is vagyunk, azért erősítsétek meg egy kissé tekinteteteket, és jól 
figyeljétek meg, hogy mi történik ott. Látom, tanácsomat megfogadtátok. Nos, mit láttok? 

4. De az ég szerelmére, hiszen ezek nem is emberek, legfeljebb csak eleven csontvázak! Emellett 
aprók, akárcsak a törpék. Inkább a majmok közé sorolhatnám őket, mint emberek közé. Ugyan mi 
lehet ezekkel a szerencsétlen lényekkel? Borzalmas nyomorúságukban kiéhezettek és mezítelenek. 
Nahát, ezekkel a lényekkel azután biztosan nem lehet hasznos eredményre jutni!" 

5. Részben igazatok van, részben nincs! Mert bár mélységesen nyomorúságosnak látszanak ezek 
a lények, a maguk bensejében, a maguk énjében mégsem olyanok, mert ez a hely a sztoikusok 
lakóhelye: olyan embereké, akik önmagukkal meg vannak elégedve. Ezek földi életükben jóakaratú 
emberek voltak, de nem volt szeretetük felebarátaik, még kevésbé Isten iránt. Hanem azért voltak 
olyanok, mert mindenben csak a saját ész-értelmük diadalát látták, s ezért ezt az elvet vallották: Az 
embernek nincs szüksége semmire, sem Mennyországra, sem pokolra, még kevésbé Istenre, hanem 
egyedül csak önmagára, azaz az őt vezető értelmére, mint a legfontosabb alapelvre. Ezért úgy él, úgy 
cselekszik, hogy senki emberfiának terhére semmivel se lehessen, s ezért egyetlen embertársától sem 
vár semmit sem. 

6. Ezenfelül még azt is vallják: Ha magamat fő alapelvem alapján értelemből minden világias 
semmiség fölé helyezem, és a világtól semmit sem várok -a gyomromat megtöltő 
legnyomorúságosabb táplálékon és testemet befedő legegyszerűbb takarómon kívül- ezért a világon 
senkinek egy fillérrel sem tartozom. Mert amit megeszek, azt a Földnek vissza is adom, testem 
takarója is idővel porrá válik majd. Én magam pedig e két szükséglet között egy önmagamat irányító, 
vezető, tökéletesen uralkodó Isten vagyok, s mint ilyen, a saját lényemnek is korlátlan ura vagyok! 

7. De még az is az ő elveikhez tartozik, hogy: Ha pedig egy Isten tényleg van, vagy legalább 
kellene, hogy legyen, ugyan mit is adhatna nekem? Vagy mit is vehet el tőlem, ha önmagamban is 
nagy úr vagyok, és teljes megvetéssel tekintek mindenre, amit nekem egyáltalán adni, vagy tőlem 
elvenni akar? De ugyan mit is adhatna, vagy vehetne el tőlem valamelyes Isten? A legértékesebb a 
csupasz életem volna, amit már régen megtanultam az észértelmemmel tökéletesen megvetni. Vagy 
csak nem tisztán rajtam múlik-e, hogy addig éljek, ameddig én akarok? Ha értelmemmel mint a 
legfőbb alapelvemmel összeegyeztethetőnek találnám, hogy az életemet megszüntessem, azt minden 
nehézség nélkül meg is tehetném. De egyedül az önmagamban felismert Jó szándék és akarat tanított 
meg arra, hogy ez a legfőbb értelmem elleni cselekedet volna, mert egyedül csakis annak van joga 
elvenni az életemet, akitől azt szereztem. Csakis a "Természetnek" van joga ahhoz, hogy azt a 
táplálékot, amit tőle kölcsönvettem, tőlem természetes úton visszakövetelje. A testem takarója pedig 
az "idő" tulajdona, s az ezt a kölcsönt vissza is veszi. Ezt a tiszta értelmem helyben is hagyja, sőt ki 
is mondja: Mindenkinek add meg azt, ami az övé! Tehát éppen azon az alapon, hogy az ember a saját 
értelme szerint egyetlen porszemet sem tarthat az ő jogos tulajdonának, azért a legfennköltebb lény, 
fennköltebb minden Istennél és Mennynél, és magasan felette áll a pokolnak is. Ha minden ember így 
gondolkozna, akkor mindenkinek mindenből elegendője volna, és senki sem válna senkinek sem 
terhére, mert akkor távol állna tőle mindenféle nyereségvágy, minden irigység, fösvénység, 
falánkság, gőg, uralkodni vágyás, fajtalanság, hazugság, hamisság. De hol van az az Isten, aki mint a 
legfőbb értelem alapelve, ezek ellen valaha is óvást emelne? Ha pedig ellenvetése ellenére mindezek 
még tovább is fennmaradnak és állnak, akkor Ő nem is Isten, hanem jóval alatta áll a fennkölt emberi 
értelemnek! 

8. Nos, lássátok! Ezek az emberek leélték az ő földi életüket anélkül, hogy csak egy légytől is 
elvettek volna valamit. Sohasem váltak senkinek sem a terhére, és meg sem sértettek soha senkit. 
Magasan felülemelkedtek a testi fájdalmakon, bármilyenek is voltak azok. Ha pedig valaki őket 
valamely szívességre, vagy kis szolgálatra megkérte, sohasem utasították el, ha az értelmük jogi 
alapelvével ellentétben nem állott, sőt ellenszolgáltatást sem kértek ezért. Ha valamelyes hivatali 
tisztségre, vagy tiszteletbeli állásra hívták fel őket, sohasem fogadták el azt. Az ilyen ajánlattevőnek 

két ujjal a homlokára mutattak, és így szóltak: "Barátom, itt lakik az ember legfőbb hivatala és 
tiszteletbeli állása!" 

9. Ha már most megfigyelitek ezeket az embereket, ítéljétek meg ti magatok, hogy rászolgálnak- 
e valamilyen büntetésre? S erre csak egyetlen felelet lehet, hogy semmi esetre sem! S most a második 
kérdés: ezek szerint érdemesek tehát a jutalomra? A Mennyet megvetették, Istent nem ismerték el 
értelmük felett állónak, ezért nem helyesebb őket meghagyni abban a jutalomban, amivel a saját 
értelmük megajándékozza őket? 

10. De barátunk és testvérünk, nem tűnik fel e szerencsétlen lényeknek az ő nyomorúságuk és 
nyomorúságos helyzetük? 

11. Óh, nem, hiszen ez a legnagyobb diadaluk! Hiszen még a szúnyog boldogságát is irigylésre 
méltónak találták a Földön, s ezt mondták: "Nézzétek, e kis állatnak a legfejedelmibb ebédje alig 
látható harmatcsepp egy falevélen. Ennek az állatnak a teste felépítése a legcsekélyebb táplálékot 
kívánja. Ha vele szemben elképesztő nagy, szédítő és hatalmas testi méreteinket állítjuk, értelmünk 
teljes joggal elégedetlenkedhet emiatt. Ezért kell undok nagy hasamnak lenni, ezért kell oly 
rengeteget ennem, ebből kifolyólag sokat ülnöm. Értelmem ennek semmi más célját nem látja, már 
csak abból az egy alapból kiindulva sem, mert önmaga a legkevesebbel is megelégednék, ha ez a 
minden gazdasági szempontot a legteljesebb mértékben nélkülöző haszontalan test ezt megengedné!" 

12. Erősen bírálják és kifogásolják a sok felesleges húst a lábakon, az ülepen, kezeken és 
általában mindenütt, és erre ez a felfogásuk: "A szúnyog mindezt nélkülözi, és éppen ezért sokkal 
boldogabb is, mint a tenyeres-talpas, gazdaságtalan termetű ember. Ha már most ezeket mind 
tudjátok, akkor ezeknek az embereknek a kicsi, szinte csontváz alakjukat bizonyára nem találjátok 
oly nyomorúságosan szegénynek, amint azt talán első pillanatban gondoltátok, mert ez tökéletesen 
megfelel az ő értelmi alapjuknak, alapelveiknek. 

13. Jól van ez; most már így minden rendben is volna, és most már világosan belátjuk, hogy 
másként náluk nem is lehet, mint ahogyan tényleg van. És hogy ezek az emberek valamelyest jobb 
kinézésű alakban és kellemesebb környezetben szerencsétlennek éreznék magukat, mint éppen ebben, 
amit ők legmegfelelőbbnek ismernek el maguknak... Azonban itt már egy másik kérdés bukkan fel 
nagy erővel ennek a dolognak a hátteréből, mégpedig ez: Ilyen rettenetes körülmények között most 
már azután semmiféle mód sincs arra, hogy ezeket helyesebb felismerésre, belátásra bírjuk? 

14. Kedves barátaim és testvéreim! Mondom nektek, hogy még keresve sem találhatnátok ennél 
nehezebben megoldható kérdést. Csakis egy úton lehet hozzájuk vérkőzni, ez pedig a tudományos út, 
s ezen felül határtalan türelem és kitartás kell hozzá, hogy ezeknek az értelem-szatócsoknak valamit 
úgy tudj beállítani, hogy azt ők helyben is hagyják, és értelmükkel megegyezőnek tartsák. Mert ezt 
tartják: "Igen sok minden lehet igaz tudományos szempontból, hogy azonban az értelem elvével 
összeegyeztethető-e, ez már egészen más kérdés. "Hogy e mondásuk helyességét tökéletesen 
megerősítsék, egész csomó tudományos érvet sorolnak fel, amelyek -bár önmagukban helyesek, de- 
az értelem legfontosabb alapelvével ennek ellenére is a legnagyobb ellentmondásban állanak. 
Példaképpen néhány ilyen ellenvetést említek nektek. Azt mondják, hogy valamilyen sötétségnek 
számításba vétele tudományos szempontból tökéletesen helyes. Kérdezzétek meg azonban az 
értelmet, és annak kisegítőjét, az észok észt, hogy egy véletlenül bekövetkező sötétség 
tulajdonképpen jó volt-e valamire, s hogy annak a felfedezése vagy megismerése által az egész 
emberiség nyert-e valamilyen számottevő előnyt? Tudományos szempontból helyes az is, hogy az 
ember testének fenntartása céljából ennyi és annyi táplálékot, kalóriát kell magához vennie, s e 
magába vitt tápanyagból ennyit és annyit ürít ki, hogy ürülék gyanánt testéből ismét eltávolíttatson. 
Ha azonban erre vonatkozóan megkérdezitek az értelmet, az csak nevetni tud az ilyen nyomorúságos 
és célszerűtlenül megállapított helytelen dolgon. Tudományos szempontból helyes az is, hogy a vizet 
és a többi folyékony anyagot a benne uralkodó nehézségi törvény mindig a mélység felé hajtja. De 
mit szól ehhez az értelem, amikor tekintetét a csupasz sziklafalra irányítja azt látva, hogy azon még 
moha sem terem meg, mert a világnak olyannyira szükséges anyagát, a nedvességet nélkülözni 
kénytelen. E néhány példából is láthatjátok, hogy milyen nehéz a mindent agyonbíráló kemény 
észfejűeknek olyan tudományos példával előállni, hogy értelmükkel tökéletesen összhangban álljon, 
s mint ilyet elismerni kényszerüljenek. 

15. Hogy azonban az ilyenek megtérítésének módját, mikéntjét teljesen felfoghassátok és 
megértsétek, legközelebb egy ilyen esetnek lesztek szemtanút. 

25. Fejezet: 
Mennybéli küldöttség érkezik az egyik csoport megtérítésére. Magas színvonalú szellemi vita. 


1. Látjátok, ott lenn a völgyben éppen most megy három mennyei küldött egy ilyen térítő útra. 
Kövessük tehát őket, mert az ő működésük igen jó szemléltető példa lesz előttetek. Lefelé a völgy 
irányában haladnak, és ide, a harmadik házba tartanak, amely kunyhó lekerekített, s mohával fedett 
szikla tövében áll. Nézzétek, milyen óvatosan lépkednek a kunyhóhoz, és mennyire jelentéktelennek 
akarnak feltűnni. Siessünk tehát, hogy a fogadásnál már ott legyünk, s akkor egyetlen szó sem 
kerülheti el figyelmünket. Lám, már ott is vagyunk, tehát jól figyeljetek! 

2. A küldöttek vezetője üdvözli a ház sejthető vezetőjét, azaz a közöttük legokosabbat, aki 
vezetője és tanítója annak a tíz személynek, akik a társaságában vannak. Hallgassátok csak, hogyan 
köszönti a ház fejét. 

3. Igen bölcs férfiú, aki a dolgokat mindig a helyes szemszögből nézed, figyeled, és éles elméddel 
jól meg tudod különböztetni, hogy mi jogos és mi jogtalan, méltányos vagy méltánytalan. Valamint 
mi a rend szerinti, s mi azzal ellentétes. Mi innen igen távol lakunk, de még oda is eljutott a híre, hogy 
te milyen bölcs ember vagy, s így eljöttünk, hogy bölcs tanácsodat kikérjük. 

4. Ebben a tekintetben -feleli a bölcs- a legnagyobb örömmel látlak benneteket, amennyire erőm 
megengedi, a legszívesebben állok rendelkezésetekre. De azt már előre jelzem, hogy külsőleges 
segítségre ne is számítsatok, mert bizonyára tudjátok -a nyert értesülésetek alapján- hogy az én 
kincsem nem arany, sem ezüst. Dúsan terített asztalra, ízletes finom ételekre se gondoljatok, amim 
ellenben van, az a tiszta értelem feletti győzelemből van, s abból azután már tetszésetek szerint 
meríthettek. Biztosak lehettek abban, hogy ezek a kincsek sokkal szerencsésebbé és boldogabbá 
tesznek majd titeket, mintha az úgynevezett Mennyeknek valamennyi megálmodozott üdvössége 
lenne is a tiétek, amik önmagukban véve tulajdonképpen úgyis semmi egyebek mint a saját 
adottságaikkal elégedetlen szellemek titkon óhajtott, vagy akár kimondott szükségletei. Azt is 
bizonyára tudjátok, hogy a tér végtelen, s az ember e térben gondolkozik, aki pedig a végtelenségben 
gondolkozik, azt hordozza. Az először is arról feledkezik meg, hogy önmagában csak egy véges lény, 
másodszor pedig nem ügyel arra, sőt egyenesen tudomásul sem veszi azt, hogy számára az olyan 
gondolatokból végül is állandó elégedetlenségnél egyéb nem is következhet. Ebből tehát csakis 
elérhetetlen kincsek utáni állandóan fokozódó követelési vágy, azaz végső cselekményként csakis a 
szerencsétlen állapotnak folytonosan erősödő érzése következhet, amit viszont az emberi ostobaság 
csak nagyon távolba vesző és nagyon felfújt, üres, vak reménységekkel iparkodik elsimítani s 
kielégíteni. Ezért a Mennyország sem egyéb egy ilyen álombeli jónál, s tisztán csak a saját adott 
képességével elégedetlen szellem képzelgéseinek elkábítására való. Az alanyi lénye szükségleteinek 
igazi határát teljesen csakis a tiszta értelem állapíthatja meg, s mindenkitől a saját korlátozottságának 
megfelelően csakis a helyes mértéket követeli meg, és ez a mérték jelenti egyben a megelégedettség 
állapotát. Aki pedig ezzel megelégszik, amit a saját korlátoltságának keretén belül, a tiszta értelme 
révén, helyes mérték szerint valónak elismert, azt már meg is találta. De jegyezzük meg jól: 
önmagában a Mennyországot és örökkévalóságokon át egyebet sem kíván. Mert igen jól belátja, hogy 
megkötöttsége szerint számára más egyéb nem is jár, csak mint éppen az, ami helyes mértéknek 
tökéletesen meg is felel. 

A bölcs e beszéde után a küldöttek veszik át a szót: 

5. Már e néhány bevezető szavadból is láthatjuk, hogy a tiszta értelmen tökéletes győzelmet 
arattál, s ezért nagy bölcsességedre való tekintettel -ha megengeded-előadnánk kérésünket. 

6. Már említettem, hogy mily nagy örömmel állok rendelkezésetekre, és erőmhöz képest 
mindenben segítségetekre leszek. Ezért teljesen szabadon és nyíltan adjátok elő kérelmeteket! 

7. Úgy halld tehát! Abban a társaságban, amely a tanácsért hozzád küldött bennünket, nagy vita 
és vetélkedés támadt a világosság szükséges vagy szükségtelen volta felett. A világosság melletti 
érvek éppen olyan nyomósak, mint az ellene szólók, önmagukban pedig nem tudjuk eldönteni, hogy 
végeredményben melyik félnek van igaza. 

8. Említs meg néhány mellette és ellene szóló felmerült érvet, s biztosak lehettek afelől, hogy az 
én véleményem bizonyára a fején találja a szeget! 

9. Halld tehát! A világosság mellet egyik érv ez: Ugyan mi is lenne minden dologból világosság 
nélkül? Épp olyanok lennénk, mintha nem is lennénk. Továbbá, hogy a világosság minden hatásnak 
az alaplényege, és így a gondolkodásnak is. Mert a világosság -mint mindent mozgató és serkentő 
erő- nélkül soha semmi sem keletkezett volna, s így az okosan és értelmesen gondolkodó lények sem, 


58 


mert hiszen a világosság minden értelem alapelve, és a maga tiszta szellemi állapotában maga a tiszta 
értelem az. Lásd, ezek a világosság melletti érvek. 

10. Az ellenérvek pedig ezek: Miután nyilvánvaló az, hogy a világosság a sötétségből keletkezett, 
s így a világosság előtt az egész végtelenséget a tökéletes világosság nélküli állapota hatotta át. 
Kérdés, hogy a végtelenség a teljes világosság nélküli állapotában vajon kevésbé volt-e végtelen, 
mint a már megvilágosodott állapotában? Továbbá, mindenki tudja azt, hogy a Föld belseje teljesen 
fénynélküli, és annak belső anyaga fénynélküli állapotában mégis erőteljesebb, mint a bolygó 
felszíne, amely örökké fényárban úszik. Ha pedig egy egész égitest minden világosság nélkül 
fennállhat, a belső anyagát tekintve ilyenformán a világosság csak fényűzésnek tekinthető, amit a 
természet megenged magának. Ellentétes nézet a következő is: Mindenki tisztában van azzal, hogy a 
saját személye a sötét éjszakában nemződik, annak sötétségében nyert életet, s így csak az éjszakában 
nyert élete után kellett neki világosságra jönni. Ha valaki ezen csak kissé komolyan elgondolkodik, 
annak első pillanatban be kell látnia, hogy a világosság nemcsak teljesen nélkülözhető és felesleges, 
hanem a dolgokra nézve néha egyenesen káros is, mert azt megszokni kényszerül, s azután valamelyik 
véletlen baleset következtében elveszíti, akkor nyilván szerencsétlenné válik. Azt is felhozzák még 
ellene, hogy ha az emberek általában vakon születnének, semmi gondjuk nem volna a világosság 
elvesztése miatt, ami pedig a fényhez már hozzászokott szem számára a legnagyobb 
szerencsétlenséget jelentheti, különösen ha állandó további vakság vár rá. 

11. Ezzel szemben azonban ellenvetés hangzott el, hogy az ilyen általánosan vakon születés 
esetén az ember és a mélytengeri polip között semmi különbség nem lenne. Mert ha az ember semmit 
nem láthatna, akkor a benyomások, tapasztalatok hiányában semmiről sem tudna fogalmat alkotni 
magának, s ez esetben egy roppant súlyos kérdés vetődne fel, nevezetesen: Mi lenne a gondolkodással 
a fogalmak és azok ismerete nélkül? Különösen a véletlen szerencsétlenség folytán bekövetkezett 
vaksággal kapcsolatban a világosság védői azt hangoztatják, hogy ha a szerencsétlenség folytán 
bekövetkezett vakságot szerencsétlenségnek tekintjük, akkor ugyanezt megtehetjük a többi 
érzékszervünkre vonatkozólag is, amelyek a világossággal nem állnak kapcsolatban. Ha tehát 
mindenféle szerencsétlenséget el akarnánk kerülni, akkor az embereknek mindenféle érzékszerv 
nélkül kellene az éjszakába beleszületniük. Hogy azután egy teljesen érzéknélküli emberben milyen 
módon alakulna ki a gondolat, azt leginkább a köveknél látjuk meg. Nos tehát látod igen bölcs 
barátom; milyen nagy zűr-zavar közepette lebegnek a mi gondolataink. Benned van minden 
bizodalmunk, hogy ezt a kemény csomót megoldod. 

12. Halljátok igen kedves barátaim! Ez azután valóban egy igen fogas kérdés! Mert a saját 
szempontjából mindkét félnek igaza van. Mivel azonban a tiszta értelem szerint csak egy az igazság, 
csak egy helyes lehet, kettő azonban nem; ezért igen nehéz lesz a két igazság között a való igazságot 
megállapítani. Ezt pedig csak akkor érhetjük el, ha a saját magunk lényiségét mint egyéni létünket a 
helyes belső területre húzzuk vissza, s azért halljátok tehát: 

13. Előbb alapszabályt kell felállítani, hogy abból az eredményt levonhassuk. Hogy azonban ezt 
megtehessük, először is egy nemlétet majd egy kötötten működő létet, s végül egy szabadon 
gondolkodó létet kell feltételeznünk. A nemlétnek semmire sincs szüksége, tehát semmiféle kötött 
tevékenységre sem. Egy tisztán csak természetileg működő lét már e mivoltából kifolyólag 
szükségszerűen fejezi ki, hogy mint lét itt van ugyan, de csakis neki megfelelő erők felhasználása 
révén jutott a léthez. Ilyen léte van minden anyagnak, amely sötétben is és a világosságban is 
fennállhat. Minthogy az ember gondolkodó, s önmagával szabadon rendelkező lény, ez a magasabb 
rendű életnek egy előfeltétele, az anyag szabad felhasználásának a lehetősége, ami az ember léti 
mivoltának is megfelel. Ez a felhasználandó anyagszerű pedig nem is lehet más, mint a világosság. 
Így tehát a nemlétnek nincs szüksége semmire, a csupán kötött életnek -mint a sötétség termékének - 
szintén nincs másra szüksége, mint a saját léti mivoltának tökéletesen megfelelő táplálék, míg a 
világosan és szabadon gondolkodó létnek önként adódik: szintén olyan táplálékra van szüksége, ami 
az ő létének alapelveit képezi. Ennél fogva minden elv megfelel a saját termékének, és annak 
érdekében kell is így lennie. Így a nemlétből nem is keletkezhet más, mint nemlét, az éjszaka létéből 
a sötétségnek megfelelő lét, a világosság létéből pedig csakis az, ami a világossággal legalább is 
rokon. Amennyiben azután az ember a tiszta értelmének alapján felismeri, hogy szükségképpen a 
világosságból keletkezett, akkor már azt is fel kell ismernie, hogy e vonatkozásban a világosság éppen 
az ő számára szükséges anyagi. Ameddig azonban önmagát csak mint állati célú felhasználásnak 
tekinti, saját maga magasabb rendű, szabadon gondolkozó életét magában vitássá teszi, és újból az 

anyatest embriójának képzeli magát vissza, nos akkor természetes, hogy világosságra nincs szüksége. 
S most kedves barátom, amennyire csak lehetett, elétek tártam a világosság megdönthetetlen alapját. 

14. Halld bölcs testvérem, kijelentéseidből a te rendkívüli nagy értelmedet felismertük, és most 
már pontosan tudjuk, hogy hányadán állunk, csak még egyetlen pont húzódik meg a háttérben, 
amelyre még nem tudunk egészen pontos feleletet adni, és pedig ez abban áll: 

15. Miért van akkor a Földön megszámlálhatatlan virágnak, növénynek s az összes állatoknak 
világosságra szüksége a rendes kifejlődésükhöz? Mert hiszen minden természetismerő előtt 
köztudomású, hogy teljesen fénynélküli területeken a növényeket csaknem életképtelennek, az 
állatokat pedig szintén hamar megbetegedőknek tapasztaljuk, sőt hamar el is pusztulnak. Ezzel 
szemben a te kijelentéseid szerint pedig a világosságnak nem feltétlen felhasználói, miután nagy 
általánosságban nem gondolkodó lények, és erősen ítélet alatt álló lényiségük miatt nem is lehetnek 
azok. Ezt az ellenvetést nem azért tesszük, mintha a te tiszta meglátásodat kifogásolni akarnánk, 
hanem hogy a mieinknél az ebből várhatóan esetlegesen ellenünk vetendő hurokból kihúzhassuk 
magunkat. 

16. Nagyon örülök ennek az ellenvetésnek, s azonnal az értelem világos ítélőszéke elé hozzuk, 
ezért ide hallgassatok. A saját létükre vonatkozó szükségszerű némaságukra való tekintettel ezeknek 
éppen olyan kevéssé van szükségük a világosságra, mint akármelyik égitest központjának. Mivel 
azonban ezek mellett, mint a világosság termékei, mi emberek is itt vagyunk, éppen olyan lehetetlen 
abból azt a megfordított következtetést levonnunk, hogy mi őmiattuk vagyunk itt. Amint egy ember 
sem mondhatja azt, hogy csak azért vagyok itt, hogy ebben a házban lakjam, s ezzel a ház hasznára 
váljak, hanem éppen ellenkezőleg, a ház van egy ember miatt, és nem megfordítva. Ha tehát mindent 
a világosság nemzett, azért már előzőleg szükségszerűen gondoskodni kellett ama feltételekről, 
amelyek a mi világossággal kapcsolatos vándorlásunk, létünk lefolytatásához nélkülözhetetlen. Ezért 
az általatok említett dolgoknak is szükségük van a világosságra, hogy a mi világossággal kapcsolatos 
szükségleteinket fogyasztási anyagként rendelkezésünkre bocsássa, illetve rendelkezésünkre 
álljanak. Itt azonban nem az állatias, azaz testi gyomor kielégítésére gondolok, amelyet tényleg egy 
sötét kamrában is ki lehet elégíteni, hanem a szellem magasabb rendű táplálékára, mely a formáknak 
szintén a világosságból származó fogalmával táplálható. Egy, a Föld középpontjában levő fa, a 
szellem számára mindaddig semmi táplálékot sem nyújthat gyümölcsével, amíg világosságra nem 
kerül, és ezzel nem egyesül. Látjátok kedves barátaim, megoldottam a ti kényes csomótokat, s ha 
lenne még valami homály bennetek, úgy csak egészen nyíltan álljatok elő vele. 

17. Nagyon értékes és nagyon bölcs testvérünk! Miután a világosságra vonatkozó leghelyesebb 
véleményedet közölted velünk, megengedve, hogy veled kapcsolatban is tehessünk fel kérdést, ez 
pedig a következő: 

18. Mi az oka annak, hogy mint a világosság legbölcsebb hirdetője, lakásodat éppen ide, erre az 
árnyékos sötét zugba tetted? 

19. Ennek oka sokkal bölcsebb, mintsem gondolnátok! Ha ugyanis a dolgokat világosan akarjuk 
megtekinteni és egymástól jól megkülönböztetni, akkor az optika számtanilag pontos törvénye szerint 
nem szabad nekünk a világosságra mennünk, hanem megfelelő árnyékos, sötét helyre. Ezáltal a 
látóképességünk csak felerősödik, és így a megvizsgálandó tárgy annál inkább kidomborodik 
tekintetünk előtt. Ha azonban szemeiddel a világossággal szembefordulsz, akkor azokat a fény 
elvakítja, és ennek következtében a vizsgálandó tárgyat mintegy ködbeburkoltan, tehát csak 
bizonytalanul láthatod, s így meg kell elégedned annak árnyékképével. Az én lakásom ezek szerint a 
megvilágítandó tárgyak pontosabb látása szempontjából a legmegfelelőbb helyen fekszik, és nem 
fordul el a gyakorlati szempontból szükséges világosságtól. Ebből láthatod, hogy lakásom nem 
ellentétesen a fénynek, hanem a világosság kiszámított használható mennyiségének megfelelően van 
elhelyezve. Ha még más kifogásolnivalót találsz, annak megvilágítására bennem fáradhatatlan embert 
találhatsz, aki mindenben -ami csak módjában áll- a legnagyobb örömmel áll rendelkezésetekre. 

20. Ebből ismét csak azt tapasztalhatom, hogy te valóban mindenben jól kiszámított 
alaptörvények alapján gondolkodsz, beszélsz és cselekszel, s ezért roppant szeretném tőled még azt 
is megtudakolni, hogy te, mint a világossággal való táplálkozás harcosa, miért éppen ilyen zord 
vidéken telepedtél le, amely mind az emberi, mind az állati gyomor számára egyaránt igen keveset 
nyújthat? Vajon nem elszomorítóan káros számodra az, hogy olyan sok értelmileg gyenge ember 
érdekében nem valamelyik gazdagabb vidékre mentél, ahol a szellemed számára magad is bővebb 
táplálékot találva, szellemed dús színárnyalatú fénysugaraiból a gyenge szelleműeknek is sokkal 
többet adhatnál? 

21. Kedves barátaim! Kérdéseteknek erre a pontjára is azonnal megadom teljes kielégítő választ. 


26. Fejezet: 
A vita folytatása. Hol van egy ember értelmi körének határa. 


1. -Milyennek látjátok ti a végtelent? 

2. -Végesnek és elhatároltnak! 

3. A feleletben már benne van annak az alapoka, amiért éppen ezt a vidéket választottam ki 
tartózkodásom helyéül. Ezért azt mondom nektek: csak az lehet valóban bölcs, aki a saját értelmének 
határát megtalálta, s egyben értelmével felismerte, hogy a saját szellemének táplálására mennyire van 
szüksége. Ez a vidék az én felismert értelmem kimért határának pontosan meg is felel, s ezért a nektek 
adandó válaszom ez: 

4. Elégedj meg mindig annyival, amennyi a te korlátok közé szorított mivoltodnak megfelel. 
Sohase lépd túl a te megismerésed határát, de annál jobban ismerd ki és találd fel magadat abban, 
akkor életed szerencséjét a számodra elképzelhető legtökéletesebb mértékben találtad meg. 
Láthatjátok, ezért ez a vidék, amelyet ti olyan zordnak találtok, hozzám tökéletesen illő, amennyiben 
semmivel sem nyújt többet, mint pontosan annyit, mint amennyi az én értelmem határának megfelel. 
Ha tehát valakinek hasznára lehetek, annak mérve az én ismereteim látóhatárának keretéhez 
igazodhat. Azon túl pedig csak avatatlan lehet, s ez már önmagában természetszerüleg is kizárná azt, 
hogy bárkinek, még a legkisebb mértékben is hasznára lehessek. Ebből tehát megérthetitek, hogy 
miért éppen ezt a vidéket választottam ki tartózkodási helyemül. Ha pedig úgy gondolnátok, hogy 
engem bölcsességhiúság fog el, hogy mások előtt világosságként ragyogok, akkor ebben roppant 
tévedtek, mert rendíthetetlen alapelvem: Ha valakinek használni akarsz, akkor először ismerd meg 
azt az egész szférát, amelyben neki hasznára akarsz lenni, ha azonban a szférát nem ismered, úgy 
nagyképüsködéseddel csak maradj odahaza, mert aki többet akar adni, mint amije van, az vagy 
bolond, vagy nagy csaló! 

5. -Nagy bölcsességű barátunk! Ismét nagyon bölcsen beszéltél, ami ellen nagy általánosságban 
semmi ellenvetésünk nincs, csak egyetlen pont homályos még előttünk. Ha már eddig olyan kedves 
voltál, hogy eligazítottál minket, sőt kételyeinket is eloszlattad, akkor remélhetőleg nem tagadod meg 
erre az egy pontra sem bölcs tanácsodat. 

6. -Kedves testvéreim, mindaddig, amíg e területen tartózkodtok, bármilyen kérdéssel is 
előállhattok, és egészen biztosak lehettek abban, hogy e területen belül felmerülő minden pontra meg 
tudom adni nektek a teljes érvényű felvilágosítást. Adjátok elő a kérdéses pontokat! 

7. -Bölcs kijelentést tettél a te ismereteidnek megállapított határvonaláról, és azt is mondottad, 
hogy nem bölcs dolog e határon túl lendülni. Ezt tényleg megértjük, és be is látjuk, mert valóban igaz, 
hogy senki sem tehet az erején felül, s ha mégis, ezt megtenné, ostoba lenne annyiban, amennyiben 
az észszerűség határát átlépi. De lásd, amikor te megszülettél, ismereteid látóköre nem volt bizonyára 
oly messze kielégítő, mint amilyen ebben a pillanatban. Ennélfogva az ismereteid akkori szűk 
látókörét -ha szükségszerűen is, de- folytonosan kijjebb kellett tolnod, hogy ezt a mostani, valóban 
bámulatos és csodálatos méretre kitágíthasd. Ezért önmagától vetődik fel most már a kérdés, hogy a 
látókör mindenkinél határozottan megállapított-e, vagy pedig a további terjeszkedésre alkalmasnak 
tekinthető-e? 

8. -Nekem szerény véleményem az, hogy bármennyire is tolódjék ki valamely -még annyira is 
elhatárolt- látókör, akkor is csak mindig elhatárolt marad, és sohasem érheti az a veszély, hogy valaha 
is kitöltse az egész végtelenséget. 

9. Kedves barátaim, részben igazatok van, részben nincs. Ha ugyanis az ember adta volna magát 
önmagának, úgy annyit adhatott volna, amennyit csak akar, mert a végtelenben valamiben hiányt 
sohasem észlelt volna, ha akkor ismereteinek látókörét saját tetszése szerint állandóan és 
szakadatlanul irányíthatta, tágíthatta volna. Mivel azonban az ember nem önmaga által adott, hanem 
kapott képesség, ennélfogva látóköre is csak kapott lehet. Ha megfigyelitek valamelyik almát a 
Földbolygón, annál is láthatjátok, hogy keletkezésétől, azaz rögtön a virág lehullásától kezdve 
kiterjedési körét folyton kijjebb és kijjebb tolja. Amint azonban teljesen beérett, beszélhetnétek az 
almának annyit, amennyit akartok, mert az állapotáról semmi esetben sem mondhatna egyebet, mint 
"eddig és nem tovább! Az én mértékem betelt! , Vajon miért adná az alma nektek ezt a feleletet? Mert 
az szintén nem maga adta önmagát, hanem csak adták. Ha azután az almát terjedelmesebbé akarnátok 

tenni, bizonyára szét kellene vagdalnotok, és látjátok, ugyanígy van az embernél is. Az ember egy 
adott, és nem önmaga által létrehívott lény, és így látóköre is csak adott lehet. Aki ugyanis látókörének 
határát elérte, és felismerte a számára megadott kört, az önmagában tényleg az, ami, azaz olyan 
tökéletes, amilyen egyáltalában csak lehet. Ha a látókörén belül marad -anélkül, hogy azt betöltené- 
akkor csak elnyomorodott rabszolgája önmagának, és még akkor önmaga számára sem talál elég 
tevékenységi területet. Aki azonban a látókörén túlra fújja fel önmagát, ami számára meg lett adva, 
az beképzelt bolond, és csak önmagát teszi tönkre, s nem is történne vele más, mint az üres golyóval, 
amit puskaporral megtöltenek, és végül felgyújtanak. Ezáltal horizontja tényleg kitágul, de egyben 
szét is szakad, és részei távoli körben szóródnak szét. De erre most már csak kérdezzétek magatokat, 
hogy mi lesz a golyó mivoltával? 

10. -Alapjában véve ezen kijelentésedre sem lehetne semmi ellenvetésünk, mert alapjában véve 
tökéletes, de kedves barátunk, szándékosan úgy adod meg a választ, hogy az bennünket mindig újabb 
kérdést ösztönözzön, amelyre természetesen megint csak tőled kaphatunk megfelelő magyarázatot. 
Így az előbbi magyarázatodban arról beszéltél, hogy az ember -s vele együtt minden határok közé 
szorított dolog- nem önmagától adott lény, vagy más egyéb. Márpedig bizonnyal így áll a dolog. Ki 
akkor az a bizonyos adó? Mert az adott épp olyan biztosan nélkülözhetetlennek tételezi fel az adót, 
mint bármilyen jelenség annak a létrehozó alapját, és ezért erről az adóról szeretnék most már tőled 
valamit hallani. 

11. Kedves barátaim! Ami az adót illeti, ez bizony az ismereteink látókörén kívül áll, s mi teljesen 
eleget tettünk, ha magunkat az adott mivoltunkban felismerjük. Ha pedig az adót akarjuk felkutatni, 
akkor sem tehetnénk mást, minthogy a kezünkbe adott körzővel a végtelenség körét kellene 
kimérnünk. Az pedig bizonyos, hogy a végtelenség bármilyen nagy megadott körén túl egy még 
nagyobb kör létezik, amely kör a legkisebbhez mindenben hasonló. Ha azonban a legkisebb kör a 
következő nagyobbal akar egyenlő lenni, akkor annak szét kell szakadnia, s a saját sokkal rövidebb 
vonalát a nagy körbe szét kell terjesztenie, s azt megfelelően elhelyezve azzal eggyé válnia. Ez 
azonban még csak hagyján, mert közben beigazolódik, hogy a nagyobb kör vonalát legfeljebb csak 
annak egy részében fedi, s így csak azon területen belül válik a nagyobb kör belső területe sajátotokká, 
a többi vonal továbbra is elérhetetlen marad örökre. S lám, ez esetben csak két elhatárolt körről volt 
szó. Most azonban tegyétek a legkisebb vonalát a végtelenség körének vonala mellé, és kérdezzétek 
meg önmagatokat, hogy értelmünknek ilyen munkája, vagy akár csak igyekezete is, minek volna 
nevezhető? Úgy vélem, hogy ennél nagyobb ostobaságot emberi agy még csak el sem képzelhet 
magának, és ezzel teljesen egyenlő volna az is, ha mi a végtelen Adót akarnánk kikutatni, hogy 
megállapítsuk, vajon ki Ő? Éppen ezért -amint már azt előbb meg is mondottam- minden ember 
számára teljesen elegendő, ha önmagát adott mivoltában felismeri, s ezzel együtt a saját korlátozott 
ismert látókörét nem lépi túl. Ami pedig az Adót illeti, az adottnak hozzá a legkisebb köze sincs, 
mivel nyilvánvaló, hegy neki minden adottnál fennköltebbnek és magasztosabbnak kell lennie. 
Ugyan mi egyéb lehetne egy almából, ha egyszer elérte a teljes beérését? Vagy mi lehetne egy körből 
azon kívül ha valamely pontból kiindulva önmagát ismét elérte? Maradjon meg tehát az, ami, és akkor 
tökéletesnek marad meg abban, aminek adatott! 

12. -Kedves testvérünk, most azután valóban mindeneket felülmúlóan tökéletes feleletet adtál, 
ennek ellenére azonban még mindig volna egy kérdésünk hozzád, mégpedig ez: Arról a vidékről, 
ahonnan mi jöttünk, az úgynevezett jobb területekről érkezők állandóan egy Isten iránti szeretetről 
prédikálnak, s mi most már igazán nem tudjuk a te bölcs szavaid után, hogy mit is akarnak nekünk 
ezzel mondani. Mert mi a szeretet alatt valaminek a megragadását, magunkhoz való húzását, vonzását 
értjük. Márpedig, hogyan ragadhat meg, vagy húzhat, vonhat magához egy határok közé szorított lény 
vagy erő egy végtelen erőt, vagy valamilyen végtelen lényt? 


27. Fejezet: 
Attérés az adóra Istenre, Isten-szeretetre. A sztoikus megtérése. 


1. Kedves barátaim, mielőtt kérdésetekre megfelelő választ adnék, szükséges, hogy előzőleg 
bizonyos megkülönböztetéseket tegyek. Mindenekelőtt a szeretetet kell az értelem előtt tökéletesen 
megvilágítani, s majd csak azután láthatjuk meg, hogy milyen vonatkozásban van önmagával, s 
különösen előbb azzal is, ami körülveszi. Magának a szeretetnek a fogalma nem egyéb -és nem is 
lehet más- mint egy önmagát kifejező szükséglet, aminek alapja nem lehet más, mint annak 
hiányérzete, ami után a szükségérzés kiált. Minden szükséglet hasonló az éhséghez. Amikor az ember 

erős éhséget érez, olyan rettenetes étvágya van, hogy szinte meggyőződésszerűen érzi önmagában, 
hogy akár az egész világot is meg tudná enni, míg az éhségét lecsillapítja. A fellengzőknek ezen 
érzésére azonban mit mond a tapasztalat? Semmi mást: Hallod-e te nagyon éhes ember fogyassz el 
csak egyetlen font kenyeret, s meglásd, elmúlik a rettenetesen nagy éhséged! 

2. Látjátok, csaknem ehhez hasonló a szeretet, mint szellemi szükséglet. A szeretetre éhes ember 
ugyanis úgy érzi, hogy szívének gyomrát az egész végtelenséggel be tudná tölteni, míg ezzel végül is 
betelik. Mármost mi az alapja ennek a roppant téves kívánságnak? Semmi egyéb, mint a saját 
ismeretkör határának a be nem töltöttsége, minek folytán az üresség, a hiányérzések állandóan követik 
egymást a szükségleti érzettel párosulva. A szeretet kielégülést keres, mivel azonban mint ilyen, 
pusztán csak a szellem gépies kivárási lehetősége, megvan benne tehát az a másik lehetőség is, hogy 
megítélje, fel is ismerje azt, amit a kielégülés céljaként kíván. Minthogy a saját ismerete körében ür 
tátong, éppen ez a kíváncsi lehetőség domborítja ki -ez a szeretetbeli üresség, ez a szegénység, ami 
voltaképpen a semmi ismerettel egyenlő- a kielégüléshez szükséges anyagi mineműségét. Ilyen 
esetben azután az ilyen üresfejűek a vak megkívánó képességükkel persze a végtelen területre 
tévednek, és úgy vélik, hogy a számukra hiányzó dolgok ebből az örökélet bőségszaruból valósággal 
sült galamb módjára repülnek egyenesen a tátott szájukba. Hogy azután az ilyen őrült elképzelés 
valójában mennyit ér, már abból is látható, hogy az ilyen végtelenséget ostromlók éhségük teljes 
kielégülése helyett az eddigieknél is sokkal éhesebbekké válnak, ami persze nagyon természetes és 
magától értetődő. Ezt egy természetes példával még szembeötlőbbé teszem. 

3. Gondoljatok egy természete szerint igen éhes emberre, amikor is egy kenyérrel telt kosár 
mellett ül, de amellett száját továbbra is mind jobban kitátja a végtelen térség, a világos égbolt felé, 
mintha az egész Földet, Napot, Holdat és az összes csillagokat is el akarná nyelni, s a mellette levő 
telt kosárra ügyet sem vet. Világos tehát, hogy a végtelenséget bekapni kész szándéka mellett 
folytonosan még éhesebbé válik, és ha a kenyeres kosárhoz nem nyúl, végül mellette még éhen is 
halhat. Ebből pedig kedves barátaim, minden további magyarázat nélkül könnyen beláthatjátok, hogy 
az úgynevezett Isten-szeretet tulajdonképpen mire megy ki. Az igazi Istenszeretet tehát nem lehet 
más, s nem állhat egyébből, mint hogy minden egyes ember a számára juttatott ismeretkörét minél 
jobban töltse ki, ez pedig csakis akkor valósulhat meg, ha az ember önmagát és ezzel a számára 
megadott értelemét megismerte. Hogy azután ez bekövetkezhessék, az ember szorgalmasan hárítson 
el útjából minden akadályt, minden kicsinyes és külsőleges szükségletétől amennyire csak képes 
szabaduljon meg, vonuljon be a saját szellemi központjába, ahonnan majd azután lehetővé válik 
számára egész saját ismeretkörének áttekintése, s hogy ezt mindazzal kitöltse, ami megadatott 
számára. Ha azután ezt kitartással és mindenféle ostoba és felesleges dologról való tökéletes 
lemondással sikerült önmagában elérnie, akkor a szeretetét, vagyis a feltámadt szükségleti vágyát 
tökéletesen kielégítette. Amennyit aztán mindezekből megmért, azt a számra megadott mértékig már 
könnyen meg is tarthatja. Ez az állapot, természetesem a tiszta értelem szempontját tekintve, amikor 
a szeretet tökéletes kielégülést talál, többé sohasem mint éhségérzet, hanem mint boldog tudatos 
kielégültség nyilvánul meg. 

4. Nos, látjátok, ez az én látókörömnek megfelelő legtisztább meglátásom. Most pedig -amint 
már előbb is megmondottam- éppen olyan szabadon tehetitek meg észrevételeiteket, mint amilyen 
szabadon én is szembe tudok állni azokkal. 

5. -Kedves Barátom! Válaszodat alaposan kimérted, és így alapjában véve nem is lehet semmi 
kifogásolnivalónk. Mivel azonban a további beszélgetést is lehetővé tetted számunkra, egy igen 
rendkívüli és fontos dologra vonatkozólag kérnénk ki tanácsodat, s ezért légy szíves bennünket 
meghallgatni. 

6. Lásd, nálunk még más egyéb dolgot is tanítanak, ami ellen senki sem akar tiltakozni. A te 
felfogásod alapján már megint nem tudjuk, hogy milyen álláspontot foglaljunk el ezekkel 
kapcsolatban. Az ottani tanítás így szól: 

7. Isten a legátfogóbb erő és hatalomelv, önmagát saját központjában, Szeretetében megragadta, 
akként, hogy az Ő végtelen erejéből és Hatalmából egy legkisebb pontot képezett szeretetében 
összetömörülve, és mint ilyen -összes isteni Lényiségének csúcspontja- emberi alakot öltött a Földön, 
egy bizonyos Jézus Krisztus személyében, testében. Ekként lépett fel a Földön, ott saját Maga tanított, 
s az emberek -mint saját teremtményei- között testvérükként járva, vándorolva, és végül saját 
teremtményei iránt érzett végtelen nagy Szeretetéből azt is megengedte, hogy a felvett hústeste szerint 
Őt meg is öljék. /A feltámadás bizonyítására./ A saját isteni mivoltának bizonyságául természetes 
földi élete alatt olyan dolgokat, tetteket vitt végbe, amelyekre addig egyetlen ember sem volt képes. 

Sőt, a látszólagos természet szerinti testi halála után három nap múlva saját Erejéből feltámadt, és 
sokaknak szeme láttára (500 tanú) az Ő Isteni Központjába ismét visszatért! 

8. A Földön az embereket arra tanította, hogy Őt mindenek fölött szeressék tevékeny felebaráti 
szeretettel. Azok számára, akik ezt megteszik, az Ő mennyei országát ígérte jutalmul, ami szerinte 
Istennek minél mélységesebben való felismerésében, az Ő iránta való folytonosan fokozódó 
szeretetben, és e megismerésből és szeretetből fakadó kifejezhetetlenül gyönyörűséges üdvösségből 
áll, s amelyet az "Istenben való örökélet"-nek nevezett el! Lásd, ezek a dolgok nem üres semmiségek, 
amint te azt gondolod. Azon a vidéken, ahonnan mi Jöttünk, lakik ugyanaz a Krisztus, s mint ahogy 
arról eddig még minden esetben a legvilágosabban és legelevenebben meggyőződtünk, az egész 
végtelenség miden egyes teremtménye engedelmeskedik az Ő Akaratának! Annak egyetlen rezdülése 
elég, hogy napvilágok, naprendszerek tűnjenek el a semmiségben, s egy újabb rezdülése újból 
hatalmas sereget teremtve tölti meg a végtelen tér kikutathatatlan mélységeit. 

9. Mit szólsz mindahhoz, amit itt szférádban tudomásodra hoztunk? 

10. -Feltéve, hogy az általatok előadott dolog nem agyrém, a végtelen hatalomnak és erőnek 
valamilyen központba való ragadása lehetetlennek éppen nem mondható, mert hiszen bármely 
megadott pontból, vonalak végtelen sok kisugárzása elképzelhető. Azonban ez az isteni Erő- és 
Hatalomközpontnak az emberré válása ad némi vitára okot, a tiszta értelem ezt önmagában véve 
teljesen ellentmondásosnak nem tekintheti. Az azonban, hogy ez a Lény legfőképpen az Ő iránta való 
szeretetet tanította, ez egy isteni Lény részéről egy világosan gondolkodó előtt merő önzésnek tetszik. 
Márpedig, ha egy isteni Lénynél, vagyis önmagába sűrített Őserőnél az önzést mint saját szükségletet 
feltételezzük, ezzel már meg is szűnt tökéletesnek lenni. Ha pedig ez ellen küzdenie kell, úgy egész 
Lényében megsemmisülés előtt áll. 

11. Ennek a szeretetnek tehát más vonatkozásúnak kell lennie, s ez esetben valamilyen isteni 
központ már igen jól megnyilvánulhat külsőleges emberi formában. Ha azonban az általatok 
bemutatott szeretetnek az éhség az alapoka, valósággal kézzel foghatólag kell látnotok, hogy milyen 
kezekbe jutnának az összes lények és dolgok, ha ez a végtelen hatalom és erő azokat szükség szerint 
és egyaránt a saját táplálására használná fel! Mivel azonban Krisztusnál azt mondtátok, hogy az Ő 
adott ígérete szerint mint a mindenkori hatalom és erőközpont közöttetek működik, be kell látnotok, 
hogy én ebből a megszabott körömből sem mellette, sem ellene semmit sem mondhatok. Az ilyen 
dologban mindig a saját egyéni tapasztalat a mérvadó. 

12. Ha ezt a Krisztust, azaz emberré vált isteni központot személyesen megláthatnám, akkor 
bizonyára tudnám azt is, hogy hányadán állok vele. Így azonban kedves testvéreim, meg kell 
elégednetek az általam elmondottakkal. Ha azonban ezt a Krisztust ide tudnátok nekem hozni, 
egészen biztosak lehettek afelől, hogy én az Ő lénnyiségét -amennyire csak szférám megengedi- nem 
botorul ítélem meg, csak a szférámon kívül ne állítsátok. 

13. -Tegyük fel, hogy ez a Krisztus, mint a legszeretetteljesebb Lény idejönne, és hívna téged, 
hogy kövesd Őt, mit tennél? 

14. -Ha valóban Ő az, s annak ismerném fel, akinek Őt mondottátok, a napnál is világosabban 
elgondolható, hogy a végtelen kisebb elvnek a végtelenül nagyobbat már önmagától is hatva, 
szükségszerűen követnie kell, mert hiszen más kiút nincs ezen kívül, és még csak el sem képzelhető. 
Ha azonban a helyzet nem az, az is tökéletesen bizonyos, hogy én ebből az én szférámból 
önhatalmúlag nem léphetek ki, mert az én szférámmal együtt -amint azt már teljesen kielégítően 
megmagyaráztam- csak egyszerű adott, s nem pedig egy önmagam adta lény vagyok. 

15. -Úgy tekints tehát Reám, mert Én vagyok az a bizonyos Krisztus! Mit akarsz tehát Tőlem, 
hogy tegyek veled? 

16. Ha Te valóban az a Krisztus vagy, tégy előttem valami olyan jelt, és én azonnal követlek 
Téged. 

17. Legyen tehát világosság a szférádban, és a te eddigi sivár vidéked változzon át 
paradicsommá! 

18. Ez természetesen azonnal megtörténik, s láthatjátok a bölcs hogyan borul térdre, és imádja 
Őt, majd így szól: 

19. Így van ez tehát! Hogy az Istennek minden lehetséges! Uram, miután Te hozzám, az 
önmagam által száműzötthöz olyan kegyes voltál, végy fel engem a Te körödbe! Kérlek azonban, 
engedd meg, hogy a Te körödben a legkisebb legyek. Jól tudom, hogy az én körömet úgy kitágíthatod, 
amint engem -így ahogyan vagyok- szintén Önmagadból adtál. Ezt a kört, mint a legkisebb eleven 
szférát én már megszoktam, engedd meg, hogy abban a leendő körben mindazok között a legkisebb 

lehessek, akiket Te a kegyelmedre méltattál. Hidd el nekem Óh, Uram, Te, aki bizonyára látod is az 
én egész Belőled való lényemből, hogy az én szellemem alkalmatlan volt arra a gondolatra, hogy 
Téged, a végtelen Adót valaha is a Te Őslényi mivoltodban megérezhesselek, megláthassalak. 
Minthogy azonban már most megláthattalak, e tekintetben szellememnek a legnagyobb életfeltétele 
teljesedett be! 

20. -Kövess tehát Engem! De ott ahol Én vagyok, az Én gyermekeim között semmi esetre sem 
leszel a legkisebb: Mindazonáltal nem itt, hanem majd csak ott ismered fel Bennem a 
legszeretetteljesebb Atyát! 

21. S látjátok kedves barátaim, ez még legkönnyebb fajtája az ilyen észszellemek saját 
szférájukból való kiszabadításának. Ezen a jól látható vidéken egész sereg olyan szellem akad, akik 
térítése, kiszabadítása nem megy olyan könnyen, mint ez esetben. Különösen az nehezíti meg a 
helyzetet -ami egyébként nem ritka eset- ha az ilyen sztoikus ész-szellemeket meglehetősen erős gőg 
is hevíti tanultságuk miatt. Egy ilyen megtérés végigélése nem válna javatokra, mert elhihetitek 
nekem, hogy sokszor több száz látogatást kell náluk tennünk. Most pedig hagyjuk itt e vidéket, és 
térjünk beljebb, a középső szakadékba. 


28. Fejezet: 

Volt gazdagok völgyei -akik kevésbé voltak adakozók- és a magas értelmiségieké. Az értelmiségük révén vagyon 
felé törekvőktól jövő víz zavarosabb, piszkosabb, mint a jobban számoló gazdagoké, akik felől jövő víz tisztább. E vizek 
a csalfaságot, hamisságot, a rossz cselekedeteket jelképezik. Sziklakapu, amely megnyílt és bezárult. Mögötte vak 
sötétség -az úgynevezett külső sötétség. Istent nem ismerők, tagadók, ál jótékonyak helye, akik csak mohát és száraz 
füvet ehetnek. Az első lélek csontig soványodott testtel jelenik meg. Kérdésünkre elmondja, hogy a "Császár" 
kitüntetett, magas rangú állami hivatalnoka volt. Krisztust vénasszonyok dajkameséjének tartja, és az Ő nevében 
szegény emberekkel -mint testvéreikkel- teendő jócselekedetekkel kapcsolatos véleménye az, hogy "Az utcatöltelék neki 
nem testvére, és mint királyi ember, eszébe sem jut leereszkedni hozzájuk." Itt megértjük idekerülését. 


1. Látjátok, ismét itt vagyunk az előbbi kiindulási helyünkön. Bizonyára nem szolgál nagy 
tetszésetekre, hogy ide lemenjünk. A meredek sziklafalak között azonban van elég hely mindig a 
szakadékban arra, hogy a sziklákkal telerakott úton átvonulhassunk. Útközben jobbra és balra igen 
sok völgyszakadékot fedeztek majd fel. Bal, azaz a déli oldalon elterülő szakadékoknak ugyanaz a 
rendeltetésük, mint az első baloldali völgynek, ahol a Föld volt gazdagjai laknak, és különbség csak 
annyiban van, hogy a mélyebben fekvő völgyrészek lakóinak, kevesebb hajdani jó cselekedet szól 
mellettük, annak ellenére, hogy a Föld javaiban jóval nagyobb mértékben dúskáltak. 

2. A völgy jobboldali része mindenféle észember és értelmi emberek lakóhelye, s annak egyre 
mélyebb és mélyebb részeiben azok laknak, akiket rossz irányú cselekedeteik a Földön az Úrtól 
mindjobban eltávolítottak. S most, hogy mindezt tudjátok, jó reményekkel telten folytatjuk is utunkat, 
hogy arra a vidékre jussunk, ahol igen fontos dolgokat tanulhattok majd meg. Így induljunk tehát. 

3. Kedves testvérünk, ugyan onnanjönnek ezek a vizek, amelyek két oldalról a völgyekből erre 
haladva ebben a keskeny szakadékban egybefolynak, és zúgó hegyi patakként rohannak a nagy 
tengeröbölbe? 

4. E vizek a rossz cselekedeteket és azokból származó haszon eredményeket jelentik, amelyeket 
az itt lakó emberek a viselt dolgaik természetéből adódóan eszük és értelem világosságuk révén 
elértek. A jobb felől jövő vizek amint látjátok sokkal zavarosabbak, ez azt a sok csalfaságot és 
hamisságot jelzi, melyekkel ezek rossz cselekedetei telítve voltak. A baloldali vizek kevésbé zavaros 
volta arra utal, hogy e világ volt gazdagjai a csekélyebb értelmi gazdagságuk ellenére mégis jobban 
tudtak számolni, mint a csupán csak tanult emberek. Hogy a vizek a szakadékban összefolynak, az 
azt példázza, hogy az értelmi javak és a világ kincsei egyesülnek, és a végén egyben csúcsosodnak 
ki. Mert amíg a tanult ember azért kutat az ismeretek után, hogy ezek révén nehéz világi kincseket 
szerezzen magának, addig a világi kincsekben gazdag azért hajszolja magát az ismeretek 
megszerzésére, hogy a már meglévő vagyonát, azok segítségével még inkább megnövessze. Ez okból 
azt is tapasztalhatjátok, hogy a baloldali vizek távolról sem tajtékoznak innyira, mint a jobbról jövők, 
és ezen felül arra is rámutat, hogy a világi kincsekben gazdag jól ért ahhoz, hogy politikus módon a 
tanultak háta mögé húzódjék, s azok tudását egyik, vagy másik irányban spekulációi számára 
kihasználja, abból tőkét kovácsoljon. Most pedig ezeket megismerve folytatjuk utunkat. 

5. Nézzétek, ott még meglehetősen távol, a háttérben egy egyenes kőfal mered elénk, és a völgy 
vonulata ott jobbra és balra egyaránt véget ér. 

Ez a fal némelykor szétnyílik, és egy meglehetősen tág repedést képez. Ha kellő időben érünk 
oda, áthatolhatunk rajta. Ha azonban nem találjuk el az időpontot, akkor ezen a falon lehetetlenség 
áthatolni. 

6. Még olyan módon sem, ahogyan az északi vidéken egyszerűen csak a hegy tetejére 
emelkedtünk? 

7. Itt még ilyen módon sem lehet, mégpedig azért, mert még földies érzések vannak bennetek. 
Mi azonban a megfelelő időpontot eltaláljuk, amikor is a fal szétnyílik, s annak háta mögött azonnal 
hatalmas lapály kezdődik. Kellő időben -a fal szétnyílása és összezáródása között- könnyen 
áthatolhatunk majd a meglehetősen hosszú repedésen. S lám, eközben már a fal elé érkeztünk. Most 
várjatok kicsit türelemmel, mert mindjárt szét kell nyílnia. Most figyeljetek! Nyílj meg! Látjátok, 
most már szét is válik e hatalmas sziklafal. Na most már elég nagy a repedés, gyorsan át rajta! 
Látjátok, már át is jutottatok rajta, s nézzetek csak vissza, a fal ismét bezárult. De most már csak előre 
ezen a vidéken, amelyre jutottunk. Hogyan tetszik nektek? 

8. Ejnye, de furcsa kérdés ez! Hogyan is tetszhetne nekünk egy vidék, ahol olyan rettentő nagy 
a sötétség, hogy messzebbre nyúlunk, mint látunk! Hiszen teljesen szorosan melletted kell haladnunk, 
különben el is veszítünk, mert még a talajt sem látjuk, amelyen haladunk, s így arról sincs fogalmunk, 
hogy kövön, homokon, szennyen, vagy vízen járunk-e? A valóságban úgy van, ahogy mondjuk, 
semmit sem látunk, nemcsak téged, hanem még önmagunkat sem! 

9. Bizony, bizony kedves testvéreim, itt már csak ez a helyzet! -Vannak élőlények is ezen a 
vidéken? 

10. Igen, nehezen feltalálhatók, pedig ez a vidék dúsabb népességű. Mert itt aztán csakugyan 
elmondhatjátok, hogy a sötétség vásárán tolong a nép! 

11. Persze, hiszen megértem, szeretnétek ha csak egy kis világosság lenne ezen a helyen, hogy 
legalább e vidékből is láthassatok valamit! Erre azonban csak azt mondhatom nektek, hogy ez azután 
nem is válna javatokra, mert e vidék lakói azonnal úgy körülfognának bennünket, akárcsak egy rovart 
a hangyák, amikor a hangyaboly kellős közepébe esik. De várjatok kicsit, s szemetek csakhamar 
megszokja a sötétséget, és kitágul látástok. És ha látszólag hátrányunkra is, de ezen sötétségben is 
láttok valamit, menjünk tehát valamivel előbbre! Nos, láttok már valamit? 

12. Egészen gyengén már észrevesszük, hogy a talaj, amin állunk, jóformán tiszta homok, sőt 
nem messze előttünk mintha mozogna valami! 

13. Igen, igen jól látjátok. Menjünk csak egyenesen arra, és majd meglátjuk, hogy mi mozog ott! 
Látjátok már? Ez az összetöpörödött, igen szánalmas kinézésű ember. Talán meg akarjátok kérdezni, 
hogy ki ő? Látom, ettől húzódoztok. Na, majd megkérdezem én, figyeljetek! 

Mit csinálsz itt, te szegényes lény, ugyan onnanjöttél ide? 

14. -Már három éve bolyongok ezen a vidéken, össze-vissza járok, akárcsak az erdei vad, semmit 
sem találok, amellyel a borzalmas éhségemet csillapíthatnám. Hogy a földi halálom után miért kellet 
nekem e borzalmasan nyomorúságos vidékre kerülnöm, arról egyáltalában még csak halvány 
fogalmam sincs! A Földön igen nagy úr voltam, és igen fontos, nagy hivatalt töltöttem be, nem 
hagytam magamat megvesztegetni, hanem szigorúan a törvények szerint jártam el. 
Kötelességteljesítésem mindenkiből tiszteletet váltott ki, sőt még az uralkodó is felfigyelt rám, és ki 
is tüntetett. Hivatalos jövedelmemből a saját jó szántamból még jót is tettem, és minden tekintetben 
példaadó módon éltem. Amikor a természetszerű ideiglenes életet elhagytam, mindjárt erre a 
borzalmas vidékre kerültem, amelyen -amint említettem már- jó három éve bolyongok, semerre sem 
találok kiutat. 

15. Jó barátom! Sajnállak, és veled is érzek, de mondd csak, a hivatali működésed közben 
gondoltál-e valamikor is a Krisztusra, az Úrra, vagy hittél-e egyáltalán benne? Tettél-e valamit az 
Őiránta érzett szeretetből? Az eléd kerülő embereket testvérként kezelted-e? Mondd csak, hogyan 
jártál el e tekintetben? 

16. Hát hogyan hihet egy képzett, intelligens ember egy olyan vénasszonyok Krisztusában? De 
mindettől eltekintve; senkit sem botránkoztattam meg, s ezért mindenféle keresztényi ostobaságban 
részt vettem. De ugyan ki is lenne olyan balga, hogy egy magas állami hivatalt viselő férfitől 
megkívánná, hogy a durva utcatölteléket testvérének tekintse, és a vénasszonyok Krisztus iránti 
szeretetéből tegyen valami jót nekik? Valóban, akkor előbb meg kellene bolondulni, hogy egy ilyen 
Krisztusban higgyünk, s majd akkor meglátnánk, hogy abból a bizonyos Őiránta való szeretetből mit 
is lehetne tenni. Ennek ellenére mégis hittem egy Istenben, és úgy gondolom, ha az Isten igazságos, 
-amilyennek nyilvánvalóan lennie kell- akkor egy olyan igaz embert, amilyen én voltam -feltéve, 

hogy a halál után van valamelyes élet, feltétlenül igazságot kellett volna szolgáltatnia. Hogy a halál 
után tényleg van élet, azt már három évi nyomorúságomon át keserűen tapasztalom magamon. De 
éppen ezen állapotommal látom bebizonyosodva, hogy nincs Isten! Mert ha valóban lenne, akkor 
olybá kellene engem tekintenie, mint magát a fejedelmet a Földön. Mivel úgy látom, hogy minden 
csak a véletlenen múlik, és én ebbe a szerencsétlen helyzetbe véletlenül kerülhettem bele, most már 
ki kell csak várnom, hogy mit csinál majd újból velem. Ha pedig lenne valami ennivalótok, adjatok 
abból nekem valamit, mert rettenetesen éhes vagyok, és egy kevés véletlenül talált mohán kívül 
semmi egyebem sincs! 

17. Hallgass ide barátom! Van Isten, aki valóban, igazságos, és ez az Isten senki más, mint éppen 
a te vénasszonyos Krisztusod! Ezt pedig tekintsd az Ő kegyelmi sugarának, hogy tőlünk megtudd, 
hogy kihez fordulj ha hitetlenséged miatt még ennél is mostohább sorsra jutnál, mint amilyenben 
most vagy. 

18. Lásd, amiket te a Földön cselekedtél, legyenek azok bármilyen földi mértékkel mért 
igazságok is- mindezeket csakis önszeretetből tetted, mert a te egész szereteted a te jogos tekintélyed 
volt, és ennek alapján a világ elismerése és magasra értékelése. Ezért ide nem is hozhattál magaddal 
más egyebet, mint csak a saját szeretetedet, amelyben ideérkezésedtől kezdve semmi világosság 
nincsen, mert a földi világ nyújtotta világosságot már ott megkaptad. A szellemek világossága és 
igazsága azonban egyedül csak a Krisztus. Fordulj szíved bensejében szeretettel Hozzá, s akkor majd 
-természetesen csak a Hozzáfordulásod mértéke szerint- meg is kapod a világosságot meg a 
kenyeredet. Most pedig hagyjál el bennünket! 

19. Látjátok, most már mélyen elgondolkozva megy tovább, s ha jól megfigyelitek, azt is 
láthatjátok, hogy felette a fekete fellegek világos szürke színt öltenek. Ez onnan ered, hogy 
Krisztusban kezd gondolkozni. Most pedig menjünk csak tovább, mert ennél még sokkal érdekesebb 
jelenetben lesz részetek. 


29. Fejezet: 

A második pár: 20 éve itt bolyongók. Egyikük istentagadóvá lett római katolikus pap, aki a pogány elfáradtak 
felüdítésére a római főpapság elgondolásának tartja Jupiter leszületését a Jézus-legenda alakjában. Másikuk a jó 
papok tanítása szerint élte le életét, és ha "van Isten", úgy jutalmát várja önmegtartóztató földi életéért. Jézusban bízik, 
és a hitét vesztett papnak is azt ajánlja, keressék meg Jézust, mert tana volt a legjobb a Földön. 


1. -Nézzétek, nem messze tőlünk megint mozog valami. Észrevettétek már? 

2. Óh, igen, ha hihetünk a szemeinknek, most két szikár és teljesen csontig lefogyott férfialak 
bontakozik ki. 

3. Úgy van, iparkodjuk, hogy egy-kettőre beérjük őket. Látjátok, már itt is vannak. A mi 
jelenlétünkről még nem vettek tudomást, s ez így is van jól, mert megfigyelhetjük őket, hogy 
egymással mit is beszélnek. E kettőnek egyáltalán meg se mutatjuk magunkat, hanem csak az 
érzékeikre gyakorlunk befolyást, olyan irányban, hogy egymás gondolataira hangolja őket, azaz 
bajaikat beszéljék el. Hegyezzétek tehát füleiteket, mert épp most kezdik meg a legfontosabb dolgok 
tárgyalását. 

4. -Így áll a helyzet kedves barátom, és semmivel sem jobban, mint nálad. És mióta tartózkodsz 
ezen a helyen? 

5. -Tisztelt barátom, érzéseim után ítélve alig pár hete, de te mióta vagy itt? 

6. Drága barátom, az én érzéseim szerint 20 és egynéhány éve! Teljesen érthetetlen előttem, hogy 
miért jutottam ide, mert elhiheted nekem, akit nemcsak mint embert, hanem mint életerős, húsz éves 
ifjút ismetél már, hogy én mindig úgy éltem, amint ismereteim alapján a leghelyesebbnek tartottam. 
A papi hivatásomat mindig a legnagyobb hűséggel töltöttem be, az egyház parancsainak egyetlen 
betűjét sem hagytam betöltetlenül. Mindenkor tökéletesen az egyedül üdvözítő egyház szellemében 
beszéltem, prédikáltam, tőlem telhetőleg támogattam mindazokat a szegényebbeket, akik erre tényleg 
rászorultak, illetve rászorultaknak tartottam, és akik önhibájukon kívül kerültek ínséges helyzetbe. A 
szentmise áldozatokban minden nap megadtam az Istennek járó tiszteletet, és egészen az utolsó 
pillanatig egyetlen olyan napra sem emlékszem, amikor a breviáriumot el nem imádtam volna. 
Mindig az egyház főpapjának rendelkezéseihez tartottam magamat, és ha kellett, életre-halálra 
harcoltam az anyaszentegyház érdekeiért. A gyóntatószékben szigorú voltam, és úgy vélem, hogy 
ezzel igen sok lelket mentettem meg a Mennyország számára. Krisztus nevében osztoztam a 
szegénységben, az éhezőknek enni adtam, a szomjazókat megitattam, a mezíteleneket felruháztam, a 
foglyokat kiszabadítottam, s így elvártam, hogy testi halálom után -különösen, hogy ezeken kívül a 

szentséges atyánktól még teljes bűnbocsánatot és biztosítékot is nyertem- egészen biztosan a 
Mennyek országába fogok jutni. 

7. Hogy azután az általam olyan biztosan remélt Mennyek országa helyett ez a hely milyen, azt 
te is éppen olyan jól tudod, látod, akárcsak jómagam. 

8. Tudod kedves barátom, csak úgy magamban, egészen titkon -anélkül hogy azt valaha szóban 
is kifejeztem volna- néha már azt hittem, hogy az egész kereszténység Krisztussal együtt nem egyéb 
egy kiművelt, kifinomodott pogányságnál, s nemcsak Krisztusban, de az egész Szentháromságban 
sem sokat bíztam, s csak most válik már egészen világossá előttem, hogy e titkos kételkedésemben 
mennyire igazam volt! Na most mit szólsz te ehhez? 

9. Hát igen, kedves és drága barátom, mit is szólhatnék én erre? Én nem voltam ugyan pap, ennek 
ellenére azonban, s ezt egész őszintén mondom, csaknem olyan szigorú önmegtartóztatással éltem, 
ahogyan erre a jobb papok tanítottak. Nekem is voltak valamelyes kételyeim, de emellett úgy 
gondolkoztam, hogy legyen úgy, ahogyan van, én élek aszerint, ahogyan erre a jobb papok tanítottak, 
és ezt lehetetlen, hogy hibámul róhassák fel. Úgy gondoltam, ha a tanúk hamisak -és ez képtelenség 
lenne- akkor ők a felelősek, én pedig mosom kezeimet. Ha pedig Isten egészen komolyan olyan 
igazságos, mint amilyennek ők a szószékről mindenütt egyaránt hirdetik, akkor meg kell engem 
jutalmaznia, feltéve, ha egyáltalán létezik. Ha pedig nincs Isten, akkor minden úgyis teljesen egyre 
megy, hogy hogyan és miként élünk! Ha van túlvilági élet, úgy az feltétlenül csakis egyes emberek 
erkölcsös jellemének és életének megfelelő lehet. Ha pedig a testi halál után nincs további lét, akkor 
nem fontos, hogy az ember miként éli le a földi életét. Mindebből láthatod, hogy a Földön tökéletes 
erkölcsös, okos, az egyháznak hűségesen engedelmeskedő emberként éltem, most pedig milyen 
hosszú ideje vagyok már itt, és ezért a sok mindenért ez a jutalom! 

10. Mindenütt a sötét, csaknem áthatolhatatlanul sötét és fagyos éjszaka, amelyet sohasem vált 
fel egy-egy még oly komoly nappal sem. Valamilyen füféle mohán kívül nincs semmi más élelem, és 
ez mind összeegyeztethető Istennek az általatok, papok által oly fennen hirdetett szeretetével, 
irgalmasságával és igazságosságával? Már több mint 20 éve gondolkodom azon, hogy van-e 
egyáltalában Isten? Vagy nincs? Bárhol találkozom valakivel, ha erről a kérdésről beszélgetünk, az 
sem tud egyetlen betűvel sem többet, mint én magam. Azon meg legfőképpen csodálkozom, hogy te 
mint pap, aki állandóan csakis az úgynevezett Isten Országán munkálkodtál, ugyanabban a 
jutalomban részesültél, mint én magam! Úgy vélem, hogy Krisztussal minket egyformán becsaptak. 
Mert gyakran az is talányosnak tűnik fel előttem, hogy az Isten miképpen hagyta magát megöletni? 
Az öreg bölcs héberek bizonyára jobban ismerték azt a Krisztust, mint mi, és mintegy zsidó kegyeletet 
sértő rajongót, igen jól tudták, hogy mi módon tegyék félre az útból, s az előzően oly szerencsés 
rómaiaknak szép titkon, ravasz jutalmul játszották kezére fővárosunk elpusztításáért. Önmaguk 
számára természetesen megtartották régi Istenüket, Aki nyilvánvalóan mégis inkább viselte az Isten 
ábrázatát, mint ami Megfeszítettünk! Nekünk a zsidók lángeszű sakkhúzása folytán át kellett vennünk 
azt az Istent, Aki náluk a legcsúfondárosabb lény volt! Azt hiszem, ez mint szinte kézzelfogható, mert 
ha Krisztusban lett volna valami -mondhatom neked- ebben a végtelen nagy túlvilági szférában valaki 
mégis csak tudott volna erről valami megbízhatót mondani! Mondhatom, összejöttem olyan 
emberekkel, akik egy, sőt kétezer éve bolyonganak itt ezen a vidéken, s a mohával való táplálkozást 
is egészen megszokták. Azok Krisztussal egy időben éltek a Földön -és persze csak magunk között- 
feltéve, hogy egyáltalán volt-e Krisztus, és azok pontosan annyit tudtak róla, akárcsak mi. 
Megkérdezhetsz akár ezer olyat is, akiket mind józan és szerény embereknek ismertél, de azok közül 
egyetlen egy sem tud Róla többet. Sőt, némelyek még azt is állítják közülük, hogy még csak a nevét 
sem hallották soha! Lásd, ezek az én gondolataim, amelyek hosszú ittlétem alatt magamban 
leszürtem. Hogyan tetszik ez neked? 

11. Drága barátom! El kell ismernem, hogy elképzeléseidnek sok alapja van, viszont a bölcs 
zsidókról, akik az igaz Istent ismerték, nem lehetett feltételezni, hogy ezt a nagy római néppel 
szembeni bosszúból tették volna, akasztófavirágot varrva Isten gyanánt a nyakukba, mert ugyanabban 
az időben voltak a rómaiak között a legbölcsebb emberek, s ezért nem volna ésszerű ezt a nagy 
nemzetet olyan ostobának tartani, hogy az általuk annyira megénekelt és igen jól jövedelmező 
isteneiket egy ilyen nyomorúságos cserével kísérelték volna meg pótolni! 

12. Miután az erre vonatkozó véleményedet már közölted velem, ezért én is színt vallok, 
bevallom neked, hogy földi életem alatt gyakran milyen gondolatok foglalkoztattak. A rómaiak, 
helyesebben a római papság -persze csak úgy titokban- tudatára ébredt annak, hogy az ő sokistenhitük 
sokáig magát fenn nem tarthatja. S ezért a szellemileg ébredő nép számára egy újabb szellemi vallás 

után kezdtek kutatni. A népet eközben mondásaikkal úgy irányították, hogy Jupiter főistenük 
megkönyörült a népen, s mivel az összes népek között az egy igaz Isten hite a zsidóságnál volt a 
legrégibb keletű, ezért Jupiter zsidó alakjában szállt le a Földre, és a népet az egy igaz Isten igazságára 
tanította. A zsidók számára ezen tanítás iszonyat volt, annál is inkább, mert abban az időben a rómaiak 
már amúgy is megfeküdték a gyomrukat, s ezért mindent elkövettek, hogy ezt az emberi alakot öltött 
igaz Jupiter Istent eltegyék láb alól. Pilátus igen jól tudta, hogy ki húzódik meg Krisztus mögött, s 
ezért védte annyira, amennyire csak módjában állt, mivel azonban a zsidók magukat nem hagyták 
lecsendesíteni, sőt Pilátust egyenesen megfenyegették, hogy Cézárnál a lázadókkal való 
szövetkezéssel vádolják be. Akkor Pilátus így gondolkozott: Jól van, hát akkor átadom nektek a 
Mindenhatót, Ő bizonyára nálam jobban tudja, hogy mit enged meg magával csinálni. Ő, azaz a 
Mindenható pedig -természetesen csak a látszat kedvéért- engedte meg, hogy őt a zsidók a római 
szokásoknak megfelelően a keresztre feszítsék. Mint Jupiter azután csakhamar és igen könnyen 
feltámadt a halotti mivoltából, és a Rómában székelő főpapnak megjelentette, hogy mi lesz a további 
teendője. Természetesen az, hogy ez csak amúgy is áhított víz volt a papság uralmára, s a népet azután 
eszerint is tanították, ahogyan ezt a tant a Zsidó országban lakókkal együtt kitervelték. Idővel azután 
egész csomó vértanúval csak még jobban elködösítették a dolgot, s a császár tudtával és 
beleegyezésével részben ál, de részben néhány tényleges kegyetlenséget is elkövettek, s e 
jelenségeknél az ostoba népbe, egy sereg csodaesetet is belemagyaráztak. Így került azután a már 
korhadttá vált pogányság ebben az új formájában ugyanazon főpap alatt a nyakunkba, és ha csak 
kényszerből is, de mégis elég fajankók voltunk ahhoz, hogy ezt az igazi furfangos papi csalétket 
valódi gyanánt a nyakunkba vegyük. A jutalmunk pedig -legalábbis a saját véleményem szerint- 
ennek az újkeletű pogányságnak tökéletesen meg is felel. 

13. Drága barátom! Egészen nyíltan el kell ismernem, hogy a te elképzelésed sokkal 
helytállóbbnak látszik, mint az enyém, viszont akkor azt nem értem, hogy ilyen furfangos eljárás 
mellett hogyan alapíthatták ezt az új pogány vallást éppen a zsidóságra, mert -legalábbis amennyire 
az evangéliumot ismerem- az egész Krisztus-ügy a zsidóknak úgynevezett próféciáira támaszkodik, 
s ezért egykönnyen el nem fogadható, hogy a büszke és bölcs rómaiak egy újonnan alapított és jól 
jövedelmező vallás számára éppen az általuk annyira megvetett zsidók vallását fogadták volna el. 
Továbbá még arra is rá kell mutatnom, sőt őszintén be is ismerem, hogy a Krisztus tiszta tana, néhány 
egészen jelentéktelen csodatettől eltekintve önmagában azért egészen okos és emberséges tan! az én 
véleményem szerint egyáltalában nem felel meg a rómaiak közismert nagy nyereségvágyának. Ez 
okból nem volna egykönnyen a római papság művének tekinthető, de annál biztosabban a zsidókénak, 
mert már a történelemből is tudjuk, hogy a rómaiak a tan terjedése ellen mennyire tiltakoztak. 

14. Kedves barátom! E tekintetben úgy látom, hogy igen kevéssé vagy beavatva a papság titkos 
útjaiba. Lásd, az egész így alattomban igen ügyesen volt kitervelve, s az új vallás nem is találhatott 
volna jobb bevezetést, mint a római császár borzalmasnak látszó ellenintézkedéseit. Hogy ez az új 
vallás csakis a zsidókon alapult, ennek a legbiztosabb és kézzelfogható bizonysága az, hogy a római 
bölcseknek az eseményeknél bőséges alkalom jutott sokoldalúan újabb hódításokra. Sokféle vallással 
kerültek érintkezésbe, s ennek kapcsán jutottak arra a meggyőződésre, hogy az új vallás 
megalapítására a zsidóknál jobbat és megfelelőbbet keresve sem találnak. Ezért is engedték meg nagy 
bölcsen az emberré vált Jézusukat éppen a zsidók földjén fellépni, mert egészen biztosan tudták, hogy 
az minden egyéb vallásnál még sokkal romlottabb, mint a római papság. 

15. Tényleg kedves barátom, így már egészen más képe van az egész dolognak, s ezek után nem 
is tehetek mást, minthogy teljesen csatlakozzam a te felfogásodhoz. Úgy-úgy, ha ez nem így volna, 
akkor az a nagy arany-ezüst éhség hogyan is kerülhetett volna a római papságba? Ennek ellenére 
azonban amellett mégis csak meg kell emlékeznem arról, hogy Krisztusnak tiszta erkölcstana - 
akárhonnan került is- tulajdonképpen minden kritikán felül áll. Mindenen felülemelkedő, jó, és éppen 
ez az, ami eddig is megtartott a kereszténységben. Hogy idővel néhány haszonleső folton folyondár, 
vagy fagyöngy tapadt a tiszta fához, azért nem veszít a szépségéből. Ezt már -megengedjed- nem 
lehet letagadni, s ezért meg kellett mondanom, mert történetesen éppen most vetődött fel ez a gondolat 
bennem. Ha véletlenül azért ezzel a tiszta Krisztussal valahol összekerülnék, úgy érzem, lehetetlen 
lenne Vele szemben ellenséges érzéssel viseltetnem. 

16. Igen, ha Ő valóban léteznék, akkor én is ugyanúgy lennék vele szemben, de lásd, éppen itt 
van a kutya eltemetve! 

17. Tudod mit, induljunk neki, és próbáljuk megkeresni ennek a kutyának a sírját, ha pedig 
megtaláltuk, ezzel ráakadtunk a hűség mintaképére. 

18. Figyeljétek meg, testvérünk felett már derengeni kezd, a másik körül még teljes a sötétség, s 
most -mivel itt már nincs több keresnivalónk- folytassuk tovább a megkezdett utunkat. 


30. Fejezet: 

Csontig száradt roskatag emberalak kerül szemünk elé, aki már csak vonszolja magát. Római katolikus papi 
szeminárium igazgatója jó prédikátor volt. Itt Istent és a saját örökéletét tagadó állapotban van, mert nem mindjárt a 
mennyekbe érkezett! Társa, volt tanítványa, gazdag leány, aki Jézusért nem ment férjhez, és vagyonát az egyházra 
hagyományozta. Kettőjük vitája, amelyben a leány kitart Krisztusa mellett. 


1. Nézzétek! Ha jól megfigyelitek, 50 lépésnyire ismét egy emberpárt fedezhettek fel. Menjünk 
feléjük nyílegyenesen, s akkor mindjárt el is érjük őket, Úgy akarom, hogy ezek bennünket észre ne 
vegyenek. Úgy látszik, meg is álltak már, siessünk tehát, hátha valamilyen új és érdekes dolgot 
tapasztalhatunk. 

2. Na, most már mellettük is vagyunk, amint láthatjátok a párnál, az egyikük nő. Rettenetesen 
sovány, és igen fáradt kinézésű az asszonyi alak, a férfi pedig csaknem az utolsó vércseppig egészen 
mintegy a csontvázig kiszáradt, sőt még az ereje is olyan roppant kevésnek látszik, hogy a legnagyobb 
szükség esetén alig bírja testét tovább vonszolni, de akkor is csak a végső megerőltetéssel. Nézzétek, 
most a nő kinyújtja a kezét, üdvözli a férfit, és örül a találkozásnak. Figyeljétek meg, mit fognak 
beszélni egymással, a nő már meg is szólal: 

3. „A jó Mennyország hozta önt ide! Egész szívemből örülök e kedves véletlen szerencsének, 
amely egyszer már végre összehozott bennünket. De azért mégis őszintén csodálkozom, nem hittem 
volna, hogy önt ilyen helyen találom. Mert hiszen úgy gondoltam, hogy egyedül csak a jó Isten a 
megmondhatója, hogy milyen üdvözülten él itt a Mennyben. Mert legalább is, ameddig csak én vissza 
tudok emlékezni, a Földön jóakaratú és igen jámbor ember volt. Hiszen a papoknak egyik roppant 
nagy műveltségű tanára volt. Kezei alól sok igen jó, becsületes és arra érdemes pap került ki a lelkek 
gondozására. És íme, te jóságos Isten, most itt él, s még milyen nyomorúságosan, s még hozzá ilyen 
rettenetes vidéken kellett találkoznunk! Ahová én is, csak a jó Isten tudja megmondani, miért két 
hónappal ezelőtt megérkeztem!" 

4. -Hát igen drága barátnőm, igazán roppant sajnálom magam is, hogy Önt szintén itt kell 
találnom, de ez már csak így van. Ön is, mint én, ketten roppant becsapottak vagyunk itt. Még a földi 
életünk idején, csak az Isten tudná, ha egyáltalában van ilyen lény, micsoda mesés, szerencse-teljes 
életet reméltünk ideát. Hogy azután ez az élet itt milyen, s a jól betöltött földi élet után járó jutalom 
miképpen fest, már jó pár éve tapasztalom. S ön, drága barátnőm, saját szavai szerint két hónapja 
szinte ugyancsak e boldogság részese! 

5. Hanem -te jóságos egek!- ha visszagondolok arra, hogy milyen fegyelmezetten szigorú életet 
élt, s a világon semmi jóban nem dúskált. Ha pedig prédikált, hát mindenki felderült, és valósággal 
zokogott a templomban. Emellett gyönyörű tanításokat és buzdításokat adott a gyóntatószékben, és 
milyen áhítattal tartotta meg a miseáldozatokat! Ezért igazán nem is vagyok képes felfogni, hogy 
történhetett így. Mert hiszen megtörténhetett, hogy kifelejtettünk valamit a gyónásból, valamelyik 
bűnünket, mert minden jóakaratú lelkiismeret vizsgálás mellett sem emlékezhettünk rá vissza. 

-De aki -mint ön- az életet annyira ismerte, s cselekedeteit, gondolatait annyira átvizsgálta, s 
emellett mégis ide jutott, hát ezt már csakugyan a jó ég tudhatná, hogyan és miért történt ez önnel - 
ha ugyan van ilyen- mint ön is megjegyezte. Egyáltalában még csak sejtelme sincs, miért került ide? 

6. -Kedves barátnöm! Nagyon is sokféle sejtelmem van, de ezeket ön nehezen érthetné meg. 

7. -Ó, hát csak mondja egészen nyíltan, ki tudja, talán még használhat. 

8. -Nos, jól van. Valamennyit közlök azokból, én azonban oka ne legyek, ha javára nem válik, 
és nyíltan kimondom, hogy mit sejtek. 

9. Azt gyanítom, hogy sem Isten, sem pedig semmiféle Mennyország nincs. És gyanítom még 
azt is -mégpedig komoly alapon- hogy az emberek a természet művei, és semmi egyéb! Ha a durva 
anyagi test a természetes életerőről, mint egy hüvely lehull, a természetes életerő még egy darabig, 
egy ideig fenntartja magát, apránként azonban az is elhal, az életerő szétszóródik a térbe, akárcsak a 
puskapor ereje, ha nincs valamely hüvelybe lefojtva, és akkor az olyan nagy reményekkel telt és annyi 
gyönyörűséget remélő, örökké boldogító üdvösségre várakozó embernek vége, mégpedig örökre! Ha 
engem alaposan megnéz és jól megfigyel, hogy mennyire közeledem már a teljes feloszláshoz és 
megsemmisüléshez, akkor kételkedéseim jogos és alapos voltát még e vaksötét éjszakában is 
világosabban látja, mint a világot a legfényesebb napsütésnél! 

10. -Óh, jóságos egek -ha ugyan úgy van, mint ön mondja- ez valóban borzasztó! Igen, igen, 
önnek mégis csak jobban kell ezt tudnia, mint nekem. Földi életem alatt én is gondoltam arra, amit 
egyszer egy igen okos és előkelő ember mondott nekem, hogy a halál után nincs semmi, és csak most 
látom be, hogy az az ember igazat mondott, s idővel az én sorsom is ugyanaz lesz, mint most az öné. 
Földi életem alatt -ha nagyon rosszul ment a sorsom- legalább elmondhattam: Én Uram, én Istenem, 
ne hagyj el engemet! De mit tehetek most, amikor azt mondja, hogy valójában nincs Isten! Nem 
mondaná akkor drága barátom, hogy mi van akkor Krisztussal? És az Ő legüdvösségesebbnek 
mondott szűzével, Máriával? Miért kellett akkor mindkettőjükhöz annyi rózsafüzért leimádkoznunk 
életünk folyamán, és mire olvasta azt a sok áhítatos miséjét, ha minden úgy van, amint előtt mondotta? 

11. -Hát drága barátnőm, én ezek felől is teljesen tisztába jöttem itt. A nagy urak a földön nem 
zabolázhatták meg a népeket, ha számukra egy Istent, vagy általában valamilyen vallást ki nem 
találtak volna. Ezzel azután könnyű volt az ostoba népet féken tartani. Ennek révén szorgalmasan 
dolgoznak számukra, amíg ők ezalatt munka nélkül palotáikban, kastélyaikban, puha ágyaikban és 
párnázott székeikben zavartalanul kövérre híznak. Ezért is állítottak mindenhova papokat és tanítókat, 
akiket természetesen szintén ebben az ostoba hitben tartottak, hogy ezzel az amúgy is ostoba népet 
még nagyobb ostobaságba taszítsák. Ha azonban a papok józan és világos eszükre térnek, akkor igen 
jól élhetnek, és értelmükkel a nagyoknak nem is válnak kárára. Az olyan vallásnak azonban, amely 
önmagában semmi, valamilyen látszatot mégis csak kellett adni, és mindenféle misztikus, azaz 
természetfeletti dolgot, semmit érő, semmitmondó. szertartásokba kell burkolniuk, különben a 
tudatlan népnél nem is érhetnék el a kívánt hatást. Látja, drága barátnőm, ez volt az én esetem is. 
Földi életem alatt -persze csak úgy belülről- én magam is jól beláttam, hogy a túlvilági életben minden 
egészen másképp lesz, mint azt én a szószékről hirdettem. Tulajdonképpen persze csak úgy titokban, 
ki is jelentettem ezt bizalmasan a nagy urak előtt, és felvilágosítást kértem erre vonatkozólag. Ezt 
ugyan közvetlenül nem kaptam meg, ennek azonban jelentős következménye lett, mert magam sem 
tudom, hogyan és miért, de hamarosan magas javadalmazású tanár, végül szemináriumigazgató 
lettem. Úgy gondolom, hogy a vagyonosok belátták, hogy egy alacsony álláshoz túl okos vagyok, s 
ezért adtak egy jobbat, hogy már így a saját érdekemtől is sarkallva az okosságommal inkább 
hasznukra, mint kárukra legyek. Ettől eltekintve mindig legjellemesebb emberként éltem, amit 
azonban nagyon ostobán tettem, és amit ma is roppant sajnálok, az az, hogy ezzel az előléptetéssel 
végül mégis csak be voltam csapva. Továbbá pedig, ebben a nagyjövedelmű állásban nagy botorul 
szigorú papi életet éltem, ha látszólagosan is, mégis saját magam kárán. Úgy gondoltam ugyanis, 
hogy ez az önmegtagadó élet rövid idő alatt püspöki botot juttat, ezzel azonban csúfosan 
elszámítottam magamat. Mert a nagy urak pontosan kiszámították, hogy azután már úgysem lehetek 
a kárukra, s egészen nyugodtan ott is felejtettek a helyemen. Látja, kedves barátnőm! Így van a Földön 
minden vallásnál, s ezért jegyeztem meg a beszélgetésünk kezdetén, hogy mind a ketten alaposan be 
vagyunk csapva. 

12. -Nem, ez tovább már így nem megy, akkor dobjunk ki mindent a piacra. Ha én ezeket mind 
tudtam volna, milyen könnyen éltem volna a világban! Mert először is -ahogyan mondták- igen szép 
és jómódú lány voltam. Milyen csábos fiatalemberek esengtek a kezemért, kegyeimért, és én -csupán 
csak vallásos érzületből- jóformán rájuk sem hederítettem, rájuk sem tekintettem. Az Istent és a 
boldogságos szűz Máriát nagyon szerettem, ezért vénlány maradtam. Óh, de ostoba is voltam! Inkább 
egy víg kéjnő lettem volna, legalább nyertem volna valamit! Így azonban a maga egészében 
beteljesült rajtam azon szólás, hogy a lassú és ostoba koca sohasem jut meleg ételhez! Na, kedves 
barátom ha ez a dolog komolyan, valóban így van ahogyan elmondta, kedvem volna mindent 
elátkozni. De nem, mégsem teszem! Ha nagyon rosszul megy már majd a sorsom, ha talán már csak 
szokásból is, de mégis csak az Istenhez és a boldogságos Szűzanyához fordulok segítségért. Mert 
visszaemlékszem még földi életem alatt, valahányszor Jézus és a Szűzanya segítségül hívása mindig 
segített rajtam. Ezért úgy vélem, ha most is hozzájuk fordulok segítségért, ha talán nem is segít, de 
bizonyára káromra nem válik. Nem tehetek magamnak szemrehányást. Nem az életmódommal 
érdemeltem ki ezt a büntetést, hogy ilyen borzalmasan sötét helyre jussak. Ha csak az nem volt a 
bűnöm, hogy némelykor igen sokra értékeltem a papokat, már tudniillik a tisztességet és az 
erkölcsösséget. Megesett, hogy egyik másik rossznak vélt embert beárultam, kirohantam ellenük, és 
többször -de mindig csak a papok előtt- kikészítettem az összes lutheránust, zsidót, törököt és minden 
pogányt, az Atya Fiú, Szentszellem nevében, velük együtt elátkoztam. Ezt azonban -miként a papok 
mondták,- mert szerintük ezt tenni minden buzgó keresztény kötelessége volt. Igaz, hogy azt is 
mondták, hogy mindezekért imádkozni is kell, hogy az igaz vallásba megtérhessenek, és ezért ennek 

is eleget tettem. Úgy, mint kellett, először megátkoztam őket, hogy később imádkozzak értük! Ilyenek 
lehettek csakis a bűneim, s más egyébről nem tudok. A szegényeknek is adtam olykor, természetesen 
nem sokat, s ezért az egész vagyonomat inkább az egyháznak hagytam. Mert azt gondoltam, hogy a 
papok azt jobban el tudják osztani, mint én. Ezért, ha életemen végig tekintek, mindinkább arra 
eszmélek, hogy teljesen ártatlanul kerültem ide. Ha azonban minden úgy van, mint ahogyan ön 
mondja, akkor az egyik éppen úgy nem lehetett káromra, mint a másik. 

13. Amint azonban megmondottam, én mégis megmaradok az Isten és a Szűz Anyához 
fordulásnál, s addig vonszolom magamat ezen a borzalmas helyen, amíg csak bírom. Lehet, hogy 
idővel olyannal kerülök össze aki valami jobbat is tud mondani, mint ön, drága és igen kedves 
barátom! Szerencsét kívánok önnek, de azt már most belátom, hogy az ön társasága nem jelent valami 
nagy szerencsét számomra! Sőt, úgy érzem, hogy sokkal jobban jártam volna, ha még csak nem is 
találkozom önnel! Azt most már egészen világosan belátom, hogy az ostoba mindig boldogabb, mint 
a még olyan éles eszű! 

14. Csak annak örülök, hogy nem kerültem az annyira rettegett tisztítótűzbe, vagy talán meg 
éppenséggel nem egyenesen a pokolba. Most alapjában véve nincs is olyan rettenetesen rossz dolgom, 
mert semmi fájdalmam nincs, kivéve amit az éhség okoz. Igaz, hogy ezt fűvel kell csillapítanom, ami 
itt meglehetősen bőségesen található. Ha azonban ennél rosszabbra nem fordul a sorsom, ezt az 
étkezést is megszokom valahogy, tehát ég önnel! 

15. -Igen, igen, az ég önnel is. Iparkodjék a fűből minél többet enni, és mindenkorra igen jó 
étvágyat is kívánok hozzá. Egyébként engem még sohasem ért olyan szerencse, hogy dús füves helyre 
jutottam volna, hanem egyedül csak az igen szűkösen található moha volt az egyedüli táplálékom. 

16. Látjátok, most elválnak egymástól. A férfi a hitetlenebb északnak, a nő pedig dél felé megy 
tovább. Ti persze nem látjátok ezt a vidéket. A dél felé húzódó vidék -amelyre a nő távozott- saját 
bemondása szerint bizonyára jobb kilátásokkal kecsegtet. 

17. Kérditek ezek büntetésének okát? Kedves barátaim, ezt az első tekintetre felismerhettétek 
volna! Vajon miféle szeretete van annak, aki valamelyest felismert jót csakis vagy azonnali, vagy 
pedig csak későbbeni díjazás reményében tesz?! Nem önzés-e? Aki igazat és jót csak haszon 
reményében cselekszik, az mindenek felett csakis önmagát szereti és mindent elkövet, mindent 
felajánl, hogy önmagáról -amennyire csak lehet-gondoskodjék. Ugyanígy tett ez is, a Mennyország 
elnyeréséért feláldozva minden vagyonát: amint az emberek egyik világi értéküket eladva, egy másik 
világi értéket vásárolnak. Ellenben az igazi, Krisztus iránti (s a felebarát iránti) szeretetről még csak 
halvány fogalma, sejtelme sem volt. Éppen ezért kell most itt a nagy díj, a jutalom utáni éhséget 
kihajtani belőle, hogy Istent önmagáért keresse, és utána vágyódni kényszerüljön. Mert csak akkor 
válik alkalmassá és értelmessé arra, hogy az Úr Kegyelmét és Szeretetét megközelíthesse. A saját 
érzéseit teljesen elpusztítva kell látnia, hogy a magasabb kegyelemre alkalmas lehessen. 

18. Senkit se képzeljetek teljesen veszendőnek, még akkor sem, ha közben az évek ezreinek is 
kell lefutniuk, míg az magasabb rendű Kegyelemre alkalmassá válik. 

19. Hogy azonban több kapcsolatot, tapasztalatot szerezhessetek arról, hogy milyen okok miatt 
kerülnek ide az emberek, menjünk tovább előre! Ha majd egész társaságokkal találkozunk, még 
nagyobb világosságban lesz részetek. Majd meglátjátok, hogy különösen a világ jobb, előkelőbb 
emberei milyen rengeteg ostobasággal éltek, s hogy az egész tevékenységük jóformán tisztán csak az 
önszereteten alapult. 


31. Fejezet: 

Harminc volt nagyiparos, gazdag emberből álló társaság találkozik egy elmés, 20 éve itt bolyongó fiatalemberrel. 
Emberünk felcsap szónoknak, és hosszú, humoros előadás után meggyőzi a társaságot arról, hogy csakis Krisztus 
szeretettana szerint élve, itt is remélhetik a sorsuk jobbrafordulását. Krisztus szeretetéről és tanáról megemlékezve 
derül fel felettük a sötétség, és sietve jön két angyal, hogy kivezesse őket. 


1. Látjátok, ott meglehetősen távol, ahol egészen tompa, vöröses színben fény csillan fel, egy kb. 
30 emberből álló társaság tartózkodik, akik között minden nem képviselve van. Menjünk tehát 
egyenesen feléjük, mindjárt ott is leszünk. Nos, kivesztek már belőlük valamit? 

2. Óh, igen, társaságot látunk, amint vegyesen össze-vissza járkálnak, és ezen felül mintha az 
egész társaság ököllel dulakodna egymással. 

3. Nem helytelen a megállapítástok, ez azonban csak látszat, mert a szellemi társalgás bizonyos 
távolságról nézve kézitusának látszik. Ezért húzódjunk kissé közelebb, míg a kép előttetek más 
helyzetet mutat majd. Figyeljétek csak meg, minél közelebb megyünk a társasághoz, kezeik zakatoló 

mozdulatai annál nyugodtabbá válnak. Ellenben mindenféle csaholó hangok hallatszanak, amelyek a 
ti gabonamalmotok zajához hasonló, és közben üvöltés kivehető a zajból. 

4. Ez csaknem akképpen hangzik, kedves barátunk, ahogyan az Úr a világosság gyermekei előtt 
megjegyezte: azok között, akik a külső sötétségbe vettetnek, nagy lesz a sírás, jajgatás és fogak 
csikorgatása. 

5. Igen, igen kedves testvéreim, ez már valami olyasféle, és jelentősége is ugyanaz. Hogy 
azonban a külső sötétségbe taszítottak jajgatása és fogcsikorgatása alatt mi értendő szellemileg, azt a 
saját szemeitekkel és füleitekkel itt tapasztalhatjátok. Azért még néhány lépés, és látjátok, már ott is 
vagyunk. Na mit látunk? 

6. Amit látunk, nem mondható éppen nagyon rossznak, leszámítva a rettenetesen beesett és 
elsorvadt arcokat és testeket, amelyeket látni itt már egészen megszoktunk, s így az egész társaság 
még egészen elviselhetően néz ki. Egy szónokot fognak körül, még most akarja megkezdeni beszédét. 

7. Lám, kedves testvéreim, ez így is van, s éppen emiatt vezettelek ide benneteket. 

8. Kedves testvérünk! Miután itt egyetlen magasabb pontot sem találunk, mert ez az éjszakának 
hatalmas birodalma maga, teljes egészében csupa lapos homokterület! Hogy áll a beszélő mégis a 
többinél magasabb helyen? 

9. Igazatok van, ha ezt kérdezitek, mert itt a legjelentéktelenebb dolognak is igen nagy a 
jelentősége. Ez a szónok homokból egy hatalmas halmot hordott és taposott össze. Amilyen azonban 
a szónoki emelvény, olyan lesz majd annak beszéde is. Amíg a szónok a homokemelvényen 
nyugodtan tartózkodik, addig az el is bírja. Amint azonban lábaival dobbantani akar, a homokbucka 
szétesik, és a magasból oda süpped le, ahol a többiek állnak. Most azonban már megadta a jelt, hogy 
beszélni akar. Hallgassátok meg tehát rejtett módon, de annál feszültebb figyelemmel szavait. Már 
kezdi is! 

10. „Igen kedves barátaim és barátnőim! Most már mindegyikőtöktől tudom, külön-külön, hogy 
egyiktek ebben, a másiktok abban, de valamennyien mind igazságos, becsületes és tisztességes életet 
éltetek le a Földön. (Minden oldalról általános helyeslés, taps.) Mind valóban "jó keresztények", 
mindannyian megfelelően Istent félők voltatok, és a kívánt mértékben jótékonyak, szükségben lévő 
embertársaitokkal szemben. Neveiteket az újságok minden szerencsétlenségnél -jelentős összegű 
adományaitok miatt- mindig vastag betűkkel fennen hirdették, és ez a valóságnak meg is felelt, mert 
hiszen azt a vak és süket is elismerheti, hogy a támogatással kapcsolatban semmi sem lehet 
dicséretesebb és hasznosabb, mint az olyan emberek neveinek ismertető közlése, akik jótékonyságot 
gyakorolnak. Mert a rászorulók e nyilvános ismertetés révén tudják meg, hogy szükségük esetén hova 
forduljanak. Ezen kívül ezáltal másokat is arra ösztökélnek, hogy az emberbarátok eme gyönyörű 
listáján az ismertetett nagy jót, vagy alapítványt tevők magasztos sorába lépjen. (Minden oldalról 
általános nagy helyeslés.) 

11. Igen, ti mindenütt ott voltatok, ahol előadódott valamilyen ok a jótékonyságra, és csak 
elfogódott szívvel mondhatom, hogy a világnak ti a szó legnemesebb értelmében vett legnemesebb 
és legtiszteletreméltóbb polgárai voltatok!(Minden oldalról rettenetes nagy taps, és nagyon felhevült 
kiáltások a hallgatók közül: Nagyszerű! Isteni szónok! Csodálatos isteni egy ember!) 

12. A tudományt, művészetet mindenkor nagyban támogattátok, az államot -példaadó 
állampolgárokként- hűségesen szolgáltátok, s rólatok valóban elmondható, hogy tökéletesen az 
Evangélium szellemében éltetek. Mert mindenki, szinte kézzelfoghatóan láthatta és tapasztalhatta, 
hogy ti mindig megadtátok az Istennek ami az Istené. Sohasem a megbecsülés, vagy hírnév utáni 
vágy volt jócselekedeteiteknek és tetteiteknek az alapja, hanem mindig a helyesen felfogott 
szükségszerűség volt a hajtórugó, amely a ti pompás cselekedeteiteket életre hívta. (Ismét tomboló 
helyeslés, könnyekkel, sírással, felcsuklásokkal tarkítva.) 

13. A ti életetek makulátlan volt, mint az égbolt legtisztábbja, már tudniillik annak a világnak, 
amelyben éltünk, mert itt a napnak sajnos még csak a nyomát sem találjuk! S most kedves és nagyon 
értékes hallgatóim, engedjetek meg egy számomra igen fontos kérdést. Mi jutalmatok van az annyira 
feldicsőített Mennyországban, amelyet azoknak az embereknek ígérgetnek folytonosan, akiket 
mindenkor a legtisztább, és utánozhatatlanul a legérdemesebb keresztényeknek ismertek el?! 
(Rettenetes nagy helyeslés mindenfelől, és panaszos felkiáltások innen-onnan is: Hol van ez a 
behazudott Mennyország, amelynek elnyeréséért annyi sok áldozatot hoztunk?) 

14. Roppant nagyra becsült hallgatóim! Íme itt van, ez a homoksivatag, ez több, mint egyiptomi 
sötétség, valamint ez a finom és igen szűkös mohakoszt. Mindez a bizonyos mennyei jutalom, 
amelyet papjaink oly embertelenül, annyira díszesen felépítve elénk tártak. (Újból roppant helyeslés.) 

15. Hát hol van az igazságos Isten, Aki iránti szeretetből annyi sok nemes cselekedetet vittetek 
végbe, mert hiszen az Evangéliumban ez áll: Amit pedig a szegényeknek tesztek, adtok, azt mind 
Nekem adtátok, s ezért a Mennyben nagy és dicső lesz a ti helyetek! Tovább még ez is ott szerepel: 
Amilyen mértékkel mértek, ugyanolyan mértékkel mérnek majd nektek is. 

16. Nos, mélyen tisztelt hallatóim, ti mindezt megtettétek, s ezer szegényen segítettetek, és 
mindenben betartottátok a helyes mértéket és a helyes súlyt. De hol van, most már az a sok mennyei 
kincs? És hol van az a sok fennen hirdetett, beígért sok-sok visszaadott mértéke a jócselekedeteknek? 
Azok után, amit mint jó keresztények a Földön műveltetek? (Közbeszólás: Hol van mindez?!) 

17. Íme, itt van a nagy mennyei kincs, ez a nagy sötétség, a jól megrázott, visszanyert mérték 
pedig ez a szűk moha, amelyet a Földön legfeljebb csak a jávorszarvas evett meg, itt meg oly nagyra 
értékelt mennyei jutalomként mi magunkat tömhetjük meg vele, de ez is csak nagyon szűkösen 
adatott. 

18. Földi életünk folyamán különféle nevezetesebb alkalomkor hányszor énekeltük a Te Deum 
Laudamus-t, és papjaink hogy ordították bele fülünkbe a szószékről, hogy "Ott, a Mennyek ragyogó 
országában énekelhetitek el majd igazán a nagy és örökké élő istennek a Te Deum laudamust. Tisztelt 
hallgatóim, engedjetek meg egy kérdést itt! 

19. Ugyan hogy néz ki, és hogy tetszik itt nektek ezen gyönyörű Mennyországban az annyira 
feldicsért Te Deum laudamus? Ti csak vállatokat vonogatjátok? Valóban, én nemcsak a vállamat, 
hanem az egész testemet szeretném rángatni, ha e fontos helyemről le nem esnék! Úgy vélem -anélkül 
azonban, hogy befolyásoljam bárkinek a jó véleményét- hogy ehhez a hálaadó énekhez emellett az 
igen zsíros táplálék mellett aligha juthat a torkunk ércesen csengő hangon, mert ebben a 
gyönyörűséges fényárban úszó Mennyországban még egy másik súlyos kérdés is felvetődik bennünk! 

20. Vajon van-e egyáltalában Isten? Azon belül még ezzel a kijelentéssel is, hogy: Ábrahámmal 
és Izsákkal együtt a mennyei eledelekkel bizonyára dúsan megterített asztalhoz ülünk. Nos, úgy 
vélem, ezzel is valami baj lesz. Ha most lennék a Földön, azzal szórakoznék, hogy az írásoknak az 
olyan sokat ígérő fejezeteiről alapos magyarázatot készítsek. Így például: Ábrahám és Izsák helyett 
sötétséget és homokot írnék. A dúsan megterített asztalt pedig a legszebb és legfinomabb csemege a 
jávor- és iramszarvas számára, aki pedig közülünk ezt mondhatja, hogy nekünk a jeges észak 
állatainál jobb sorunk van, annak azonnal átengedem ezt az amúgy is igen laza szószékemet. Úgy 
vélem azonban, hogy ennek belátásra sem többet, sem kevesebbet nem kell tennünk, mint legelőször 
is tapogassuk meg hasunkat, mert igen jól megérezhetjük, amint ez a nehezen emészthető étel - 
akárcsak a száraz szalma- abban hogyan zörög. És csak egyetlen tekintet erre a jól megvilágított 
talajra, és a mi jávor- és iramszarvasunk előttünk áll. 

21. Úgy látszik, hogy a világot megváltó Krisztus valószínűleg maga sem tudta egészen biztosan, 
hogy az általa úgy hirdetett paradicsom képe hogyan fest. Mert ha tudta volna, akkor bizonyára nem 
hagyta volna magát a keresztre feszíttetni, ha az Istennel, az Ő dicsőített Atyjával a keresztre feszítés 
után hozzánk hasonlóan ültek az asztalhoz. Ez az önmagában legnagyobb megbecsülésre érdemes is 
bizonyára tágra nyitotta szemeit, amikor a már előre fenségesnek elképzelt ünnepi vacsorát ezzé a 
gyönyörűséges mohává látta átváltozni, aminek megtekintése nekünk sem került nagyobb fáradságba, 
mintha a tenger mélyén fekvő igazgyöngyöt a gyöngyhalászok révén tekintjük meg. Hogy tényleg 
így áll a dolog, azt hiszem erre semmiféle további bizonyíték nem szükséges. De mélyen tisztelt 
hallgatóim, még egy másik igen fontos kérdésem volna: 

22. Hogy egyszer már itt vagyunk, ehhez semmi kétség hozzá nem fér. De vajon meddig 
maradunk ennek az igen szűkös mértékkel szabott birodalomnak a lakói? Lesz-e a mi szellemi 
életünknek egyszer valamilyen kívánatos vége? Avagy abban a legszükségesebb szerencsében lesz 
részünk, hogy örökkévalóságon át e pusztaságban kóboroljunk? Látjátok, ez egy szintén igen súlyos 
kérdés. És éppen e nehéz kérdés keresi azt az egyet, aki erre megbízható feleletet adhat. Mélyen 
tisztelt hallgatóim, ha nekem kellene erre válaszolnom, biztosak lehettek abban, hogy erre 
vonatkozólag egy kőtől könnyebben kaphattok feleletet, mint tőlem. Éppen ezért senkinek sem 
akarok elébe vágni, mert hiszen a különféle fejekben különféle meglátások születhetnek. Úgy vélem 
azonban, hogy ebben a tekintetben a mi hatalmas nézőterünk ilyen rendkívüli megvilágítottsága 
mellett nehezen tud bárki is valamely hasznosat a napvilágra hozni. Mert valamilyen világos dolog 
előadásához világossággal is kellene rendelkeznünk, a nappali világossághoz pedig hozzátartozik a 
nap. 

23. Itt azonban valamilyen világos és tiszta dolgot a kellő megvilágításba helyezni más szavakkal 
annyit jelent, mint önmagát és a többit valamennyit bolondnak tartani. Ez az egy azonban bizonyos, 

hogy a Föld nagy, és sok lakójának itt azonban valóban bőven lesz ideje az elmélkedésekre. Ám 
örüljenek, hogy sok idejük jut a gondolkodásra, de persze csak úgy, ha jó sok anyagot is hoztak 
magukkal, mert a sötétséggel, homokkal és mohával egyhamar elkészülnek. A mikroszkópot és más 
földi látószerszámot egészen nyugodtan a Földön hagyhatják, ha a homokos talajon moha legelőre 
akadnak, és ezt szemlélhetik. A csillagokról pedig itt elképesztően rosszul gondoskodtak. A tudósok 
és az igen sokat ismerő könyvtárosok itt bizonyára rettenetesen unatkoznak majd, mert nekik valót 
egészen biztosan itt nem találnak. A művészek és mesterek is egészen rossz üzleteket köthetnek itt, 
mert itt azután valamennyinek csakugyan nemcsak a fűbe, hanem a mohába kell harapniuk a szó 
teljes értelmében. 

A fűbe harapni kiszólást már csak itt értettem meg teljesen, és csak itt látom be, hogy ez sokkal 
távolibb, őseredetibb, mint ahogyan ezt egyik-másik író, vagy történetíró megálmodta volna. Ez a 
kiszólás csak az ősrégi, egyiptomi bölcsektől származhatott, akiknek bizonyára volt már némi 
bepillantásuk abba, hogy a halandóra itt milyen örvendetes jutalom vár. 

24. Mélyen tisztelt hallgatóim, ha valamennyi földi emberre ilyen jutalom vár, mint amilyenben 
mi itt részesültünk, amiben most már nem is kételkedem, akkor úgy vélem, hogy a becsületes Mózes 
és a megfeszített Krisztus az adott törvényeik e tekintetében nagyon ingadozó hatású utat nyitottak 
meg. Ehelyett inkább Mózes vette volna elő a csodabotját, és ütötte volna meg a földet, s mellé meg 
ezt mondta volna: Nap sötétülj el a mi ostobaságaink számára, már elég volt a csillagos égből, te 
pedig Föld válj homoksivataggá, amelyen ne nőjön semmi más, mint moha. Akkor a nagy 
mennydörgés és villámlás között kapott szigorú törvények is egészen szépen elmaradtak volna, mert 
ily körülmények között a bűnözés már önmagában is jóval nagyobb ritkaság lett volna, mint a valódi 
gyémánt Grönlandban, a Spitzbergán, a Novaja Zemlján, mert szeretném látni azt, aki itt egy lopást, 
rablást végre tudna hajtani. Vagy nem tudok itt elképzelni egy gyönyörhajhászt, aki a zsíros koszttal, 
vagy a mi halotti csontvázszerű testünkkel valamilyen érzéki gyönyört akarna szerezni. Még a 
hazugot is arannyal jutalmaznám, ha lenne ilyen nálam, és itt nincsen semmi olyasmim, ami valakit 
gyilkosságra sarkallna. Ezeket találni a mi mostani kincseink és gazdagságunk mellett még sokkal 
nehezebb volna, mint csillagászainknak az ő műszereikkel felfedezni más napok kis bolygóit. 
Egyszóval most már röviden: 

25. Mi tehetünk, beszélhetünk akármit, s meg vagyok győződve arról is, hogy a sorsunkat 
egyetlen hajszállal sem javíthatjuk meg, mert én itt már nagyobb utat tettem meg, mint Kolombusz 
Kristóf, mikor ezt a homoktengert minden irányban átbolyongtam, barangoltam. Nekem nem jutott 
osztályrészemül, hogy "Föld! Föld!"-et kiálthassak, hanem mindenütt csak éjszaka, moha és homok 
fogadott. Ezért azután beszédemet befejezve azt a véleményemet nyilvánítom ki: 

26. Miután az összes emberek között, akik a Földön jártak, legbecsületesebbnek Krisztust 
találtam, Aki túl szigorú mózesi törvényeket -amelyek nagyon kényúri ízűek voltak bizonyos 
tekintetben feloldotta, és helyettük egyetlen törvényt, a felebaráti szeretetet hirdette. Ezért kijelentem, 
hogy ilyen törvények mellett -forgathatjuk a dolgokat, ahogyan csak akarjuk- intelligensebb lények 
bármely életkörülmények között is még mindig a legszerencsésebben tudnak élni. Már csak a saját 
érdekünkben is, maradjunk meg hűséggel ebben a törvényben, s ezzel Krisztust, mint a becsületesség 
igazi emberét tartsuk meg emlékezetünkben, s végül e körülményeink között a számunkra juttatott - 
bár igen savanyú- jutalommal amennyire csak tudunk, legyünk elégedettek, és akkor hiszem, hogy 
jutalmunkat ezáltal -akármennyi ideig tart is- a legelviselhetőbbé tudjuk tenni. 

27. De azért mégis arra kérem a tisztelt hallgatóközönségemet, hogy kívánságomat ne tekintsék 
határozott törvénynek, mert -amint említettem- elhangzott szavaimat csak egy igen ajánlatos 
kívánságnak vegyék. Ha tehát mi továbbra is egy társaságban maradunk, úgy gondolom, egyesült 
erővel jutalmunkat is könnyebben el tudjuk viselni, mint önző szempontok szerint ki-ki magában. A 
magam részéről bármikor kész vagyok szavaimmal -amennyire csak lehet és erőmből telik- 
benneteket alkalomszerűleg elszórakoztatni. Ezen kívánságommal és igézetemmel be is fejeztem 
beszédemet!" (Minden oldalról a legmelegebb helyeslés). 

28. Amint látjátok, a szónok most igen óvatosan leszáll szószékéről, és az egész társaság a 
legnagyobb szívélyességgel veszi őt körül. Sokan a kezét szorongatják, és így szólnak: 

29. , Egy társaságban egy olyan ember, akinek a feje és a szíve a helyén van, mindig nagy kincs, 
és ezért roppant örülünk, hogy téged drága barátunk megtaláltunk, s mindannyian szívesen követünk, 
akármerre, akárhova is menj." 

30. Nos, látjátok, hogy a társaság felett most valamivel világosabb lett, s a szónok és egész 
társasága efelett igen csodálkozik, s a szónok erre ismét a társaság közepére áll és megszólal: 

31. , Igen, igen, éppen ahogyan én gondoltam, ha a megfeszített Krisztus, az Ő rendkívüli 
emberbaráti tanával nem hoz nekünk világosságot, akkor az örök éjszaka vendégei maradunk!" 

32. Lám, lám, megint jobban kivilágosodott felettük, és nézzétek keleti irányból az Úr két 
kiküldött követe mint siet a társasághoz, hogy még több világosságot hozzon. Maradjunk ezért 
csendben tovább, és várjuk meg, miként fejlődik tovább a dolog! 


32. Fejezet: 
A mennyei küldöttek megérkezése. Beszédük a szónokkal, majd a társaság kimentése. 


1. Amint látjátok, a társaság már észre is vette a követeket, és a szónok igen barátságosan siet 
feléjük, s ők is milyen szívélyesen üdvözlik mindnyájukat. Na jól figyeljetek, már hallhatjátok is, 
amint megszólítja a küldötteket. 

2. "Fogadjátok üdvözletünket. Bár ismeretlenek vagytok előttem, annyit mégis látok, hogy ti 
hozzánk hasonlóan emberek vagytok, és bizonyára közvetlenül most érkeztetek ide a Földről, vagy 
valamely jobb mezőségre találtatok, mint mi? Ugyanis hasonlíthatatlanul jobban néztek ki, mint én, 
vagy társaságunk bármelyik tagja. Ha talán éppen a Földről jöttetek volna, úgy már eleve felhívom 
figyelmeteket arra, hogy a közismert Robinzonnak hasonlíthatatlanul jobb sorsa van, mint nekünk. 
Ennek megállapításához egyébre nincs is szükségetek, mint hogy tekintsetek végig rajtunk tetőtől- 
talpig, és a mi szinte már minden emberi mivoltunkat nélkülöző nagyszerű kinézésünk már az első 
pillanatban még ebben a rettenetes sötétségben is jelzi nektek, hogy a mi jólétünk itt milyen időket 
él. Ellenben azt is el kell ismernem, hogy betegség általában itt nem kínoz bennünket, mert ugyan 
mitől is betegednénk itt meg? Legfeljebb csak olyan dolog érhet bennünket, amilyennek a kő van 
alávetve, mert ha valakinek csaknem minden életnedve odavész, úgy vélem, ezzel együtt minden 
betegség csirája is eltávozott belőle. Az egyetlen nyomorúság ami különösen kezdetben erőt vesz 
rajtunk, az az éhség, tehát a gyomorfájás, mivel általában véve ez a legjobb szakács, és megvan hozzá 
a megfelelő élelem is, amely mellett rendkívüli művészetét be is bizonyíthatja. Láthatjátok a lábaink 
mellett a homok felett gyomrunknak ezen apró próbaköveit. Ez pedig a moha, hogy meg ne sértsem, 
egészen finom izlandi és szibériai moha. Azok az igen szűkös harmatcseppek -amelyek az apró 
levélkék között igen szerényen meghúzódva imitt-amott felcsillannak- az egyetlen szomjat oltó ital, 
amely a beláthatatlan homoksivatagban egyáltalában feltalálható. Az se szomorítson el benneteket, 
ha ez az állapot az örökkévalóságig húzódna el, mert hiszen a türelem és a megszokás a végén idővel 
mindent elviselhetővé tesz. Valamennyien végtelenül örülnénk annak, ha a foszforeszkáló 
ruháitokban közöttünk maradnátok, mert arról biztosíthatlak benneteket, hogy mindent sokkal 
könnyebben szokunk meg, mint a sötétséget, s ezért könnyen megérthetitek, hogy a ti foszforeszkáló 
villogástok számunkra valóságos napot jelent. Most pedig kedves barátaim, lennétek szívesek velünk 
közölni idejöveteletek célját, ami a Földről benneteket idehozott? Ha pedig valamelyik jobb mezőről 
jöttetek, akkor közöljétek velem azt az okot is, amely titeket arra indított, hogy azt mégis elhagyjátok 
és hozzánk jöjjetek. 

3. -Szegény barátom, te nagy tévedésben vagy felőlünk, mert mi nem a földről, s nem valamelyik 
jobb mezőről jöttünk ide, hanem egyenesen az Úrtól küldettünk ide, akit Krisztusnak hívnak, és Akit 
te csak egy roppant becsületes embernek ismersz, pedig Ő a Mennyek és a Földnek egyedüli Ura! Ő 
küldött, hogy rámutassunk nektek arra, aminek következtében már oly hosszú ideje bolyongtok - 
látszólag teljesen menthetetlenül- e végtélen sivár vidéken. Ha megkérdezitek önmagatokat, hogy 
földi életeteket hogyan éltétek le, a világos és tiszta emlékezetetek így szólal meg: Valamennyien 
mindenkor tisztességesen és becsületesen cselekedtünk, éltünk. Itt azonban azt is kérdezzétek meg, 
hogy miért éltünk és cselekedtünk így? Akkor önmagátokból más feleletet nem hozhattok ki, mint 
ezt: Főképpen csakis a saját érdekünkben tettük ezt! Világi megtiszteltetés, világi jutalom és más 
embereknek az erre alapított és elvárt megbecsülése volt fő mozgatóalapja valamennyi nemes 
cselekedetünknek. Az államnak és az egyháznak mindig hűséges tagjai voltatok. Vajon miért? Isten 
iránti szeretetből? Erről nálatok még egyáltalában szó sem lehet, hiszen Istent a legkevésbé sem 
ismertétek, és így természetesen arról sem lehetett tiszta fogalmatok, hogy mi is lenne az Ő szentséges 
akarata. Erre a kérdésre így kellene felelnetek: Az egész egyházi és állami hűségünk elsősorban csakis 
azon alapult, hogy éppen ezek révén igen könnyen és minél több előnyt biztosíthassunk magunknak, 
a többiekkel szemben, akik az állam és az egyház részéről nem részesültek olyan tekintélyben, mint 
mi. E nagy állami és egyházi hűségünknek további -hogy úgy mondjuk- vak szellemi alapja volt még 
az az elképzelésünk is, hogy amennyiben mégis volna túlvilági élet, amint ezt a papok és a 

halhatatlanságnak más lovagjai a testi halál utánra hirdetik, akkor történetesen abban sem mehetünk 
tönkre, ha adakozunk, ha pedig nem volna túlvilági lét, akkor adományaink gyermekeink és unokáink 
számára biztosítják legalábbis a Földön számukra a halhatatlanságot, s talán századok múltán is így 
szólnak rólunk: Igen, igen, ezek azután valóban emberek voltak, azok olyan idők voltak, amikor ilyen 
emberek élhettek! 

4. Látjátok, ezt kell a saját bensőtöknek mondani, és ennek következtében nyilvánvaló, hogy 
minden határozott benső nézet nélkül mentetek át a testi életetekből a halálba, szellemvilági életbe, 
és a leghalványabb sejtelmetek sem volt a szellemvilági szükségletekről, sőt azt még kevésbé 
tudtátok, hogy miként van az megteremtve, és lényegében miből is áll. Mi sem lehetett annál 
természetesebb, hogy ezen szellemi életetekben nem találtatok mást, csak azt, amit -mint szellemit- 
testi életetekből magatokkal hoztatok. Tehát lényetek legnyomorúságosabb, sovány alakját, valamint 
szellemi lényeteknek legtökéletesebb sötétségét. Azaz más szavakkal: csaknem úgy érkeztetek még 
ide, ahogyan a természetes nemzésnél az embrió az anyaméhbe kerülhet, ahol szintén általános 
sötétség uralkodik, és az embrió bizonyos tekintetben csak az anya vérének salakjából él, míg végül 
is roppant ízetlen és szűkös táplálék mellett annyi természetes erőhöz jut, amellyel keletkezésének 
sötét helyéről eltávozhat. Itt bizonyos szellemi vonatkozásban az anyaméhben voltatok, és ennek 
megfelelően ezen érési időtök alatt annak szennyéből is kellett táplálkoznotok. 

5. Mivel azonban él még bennetek az eleven életnek egy kis szikrája, mégpedig Krisztus iránti - 
bár gyenge és kicsi- szeretetetek, tiszteletetek, e kis szikra benneteket, mint szellemi embriókat 
megérlelt már arra, hogy e sötét szférátokból megszülethessetek. Legyen tehát úgy, mint 
társaságodhoz intézett beszéded végén megígérted, amikor azt mondottad: Ha Krisztus nem hoz 
nekünk világosságot, akkor biztosak lehetünk abban, hogy ennek az örökös éjszakának a vendégei 
maradunk! 

6. Íme, Krisztusban világosságot nyertetek, s így tudjátok meg azt is, hogy mit mondott az Úr az 
egyik tanítványának: "Senki sem juthat be az örök életbe, sem az Isten országába, míg újjá nem 
született!" 

7. Éjszaka mondta ezt az Úr tanítványainak, mintha ezzel is rá akart volna mutatni, hogy minden 
még újjá nem született szellem az éjszakában találja magát, akárcsak az embrió az anyaméhben. És 
hogy az újjá nem született szellemhez az Úr Kegyelme az éjszakában jön, hogy az éjszakából az 
örökélet világosságára szülje őket újra meg. Miután felébredtetek szellemben az Úr iránti -bár még 
igen gyenge, de mégis felébredt- szeretetetek miatt, a szellemi újjászületés perce számotokra is 
elérkezett. Mi most e szellemi újjászületésetek helyéről való kivezetés miatt küldettünk ide, hogy 
olyan helyre vigyünk benneteket, ahol akár csak a kis csecsemő dajkaságba kerültök, amelynek 
segítségével új életerőt, gyüjthettek. Ennek birtokában fejlődési folyamatotoknak megfelelő szférába 
kerültök, melynek milyenséget az Úr a legpontosabban ítéli meg. 

8. A Mennyországra ellenben ne úgy gondoljatok, mint az emberek által Földön teljesített 
jócselekedeteitek jutalmának helyére, hanem azt értsétek meg, hogy a Mennyország nem más, mint 
a benső lényeteknek az Úr iránt érzett szeretete! Minél erősebben tudjátok az Urat szeretetetekkel 
megragadni, magatokhoz vonzani, és minél alázatosabbak tudtok lenni Ő előtte és felebarátaitokkal 
szemben, annál inkább hordozzátok önmagatokban a Mennyországot. Ezért szedelődzködjetek most 
már össze, és kövessetek minket." 

9. Nézzétek, hogy felvidul az egész társaság, és követi a kiküldötteket! 

10. Ugyan hová vezetik most már ezt az egész társaságot? 

11. Forduljatok meg, és nézzétek a messze távolban lévő, de előttetek már ismertebb sziklafalat, 
amely előttetek is szétnyílt. Még most sem vesztek észre semmit? Hát nem úgy néz ki, mint amikor 
a gyermek születésekor az anyaméh kinyílik? 

12. Különös, de most már akárcsak varázsütésre, csodálatosan hasonlónak látjuk az egészet. Ha 
a társaság túljut ezen a szakadékon, vajon hova jut? 

13. Hát hova jut a gyermek megszületése után? Puha pólyába, és onnan a bölcsőbe! Tehát ennek 
megfelelően itt is mindig igen erősen korlátok közé szorított létkörülmények közé. Hiszen láttátok ott 
a falon túl jobbra is, balra is azt a sok völgyet, amikor kelet felől a nagy sziklafalhoz közeledtünk. 
Nos, lássátok azok az említett pólya, valamint a bölcső. E völgyekbe kerülnek innen ezek az emberek, 
s ezekben kb. olyan az állapot, amint ezt utunk kezdetén itt jobbra és balra néhány ilyen völgy 
megtekintésekor láttátok is. Volt gazdagok helyei, stb.) Amint az újszülött gyermek sem fejlődik ki 
máról-holnapra meglett emberré, ugyanúgy van ez az újszülött szellemnél is. Ez pedig különösen a 
szellemvilágban megy igen lassan előre. Most már tehát tudjátok azt is, hogy milyen vidék az, amiben 

tartózkodtok s ezért ne csodálkozzatok azon, ha az itt látott annyi sok bolyongó között kevés, vagy 
egyetlen magasabb rendű tanítót sem találhattok. Működésük itt ugyanis olyan eredménytelen volna, 
mintha valaki a Földön az anyaméhben lévő gyermek számára tartana előadást. 

14. Amint azonban a gyermekek számára az oktatás ideje elérkezik -s ezt magatok is jól tudjátok- 
az meg is kezdődik, éppen azért ezeket a követeket most nem is tanítóként küldték, hanem valóságos 
szellemi szülésznőként, tehát a szellemi szülés levezetésére, így ennek tekintsétek őket. Mivel pedig 
most már mindezeket tudjátok, ismét előre megyünk, ahol már egészen új jelenet várakozik reátok! 


33. Fejezet: 
Szélhámosok: volt magas rangú államhivatalnokok nagyzoló csoportja, amely messziről porfelhőnek látszik. 
Közöttük asszonyok is vannak. Ennek kapcsán a női papucs-kormány veszélyességéről. 


1. Ha szemeiteket kissé megeröltetitek, jobb felé észrevehettek valamit, ami porfelhő 
benyomását kelti. Nézzük csak meg, mi van ott! 

Menjünk egyenesen neki a felhőnek, és közelébe érve meglátjuk, mi bontakozik ki belőle. 

2. Mit jelent ez a porfelhő? 

3. Éppen nem sokat, Földön is hallottatok szélhámosokról, és úgynevezett széltolókról. Látjátok, 
az éppen annak a megfelelő képe! 

4. Hogyan értsük mi ezt? 

5. Ha közelebb érünk hozzá, magatok is meggyőződhettek róla, hogy ez a jelenség miből áll. 
Csak néhány lépés, és már ott is vagyunk. Na, látjátok, már ide is értünk, nos mit láttok? 

6. Most már nem látjuk a felhőt, hanem annál inkább nagyszámú, egészen összetöpörödött, törpe 
alakú, mindkét nembeli alakok alkotta társaságot. Érdekes, hogy ezek a kis emberek hogy felfújják 
magukat egymással szemben. Lábujjukra álnak, és mindegyik nagyobb akar lenni a másiknál. A 
legkisebbek még port is ragadnak a markukba, és fejük fölé hajigálják ezt a magasba, és ezzel akarják 
a másik tudomására hozni, hogy ők valósággal óriások. 

7. Látjátok, ezt egészen jól állapítottátok meg, mert ezáltal jut az ő benső érzésviláguk külsőleg 
is kifejezésre. Most azonban lépjünk a közelükbe, s akkor az egész társaság megint egészen más 
alakot ölt. Nos, látjátok, a sarkukban vagyunk már! Nos mit láttok? 

8. Most már valamivel nagyobbaknak látszanak, és kölcsönösen igen barátságosan tekintenek 
egymásra. Körülbelül úgy viselkednek egymással szemben, mint valamilyen megfelelő társaságban 
a kacér nők. 

9. Nagyon helyesen figyeltétek meg! 

10. De hogyan lehetséges az, hogy ilyen társaságot ha különböző pontokról figyelünk, akkor 
mindig más és más képet mutatnak? 

11. Ez azért van, mert ez a világban is így van! Közvetlen közelről egyetlen hatalmasnak sem 
meri senki sem a szemébe mondani az igazságot, sőt még a hatalmasok egymás között sem, ettől még 
ök is irtóznak, s ezért mindegyik kölcsönösen udvarol a másiknak. Ha egy ilyen társaság szétoszlik, 
önmagában mindegyik a másik fölé helyezi magát, mindenkiben talál kifogásolni valót, s ezáltal 
iparkodik a másik fölé emelkedni. Hangosan azonban biztosan egyik sem mond ki semmit, hanem 
csak egészen diszkrét célzásokat tesz. Egyedül csakis önmagában tud mindent a legmagasabb 
szempontból megítélni, és ezt jelzi a homoknak a feje fölé való dobálása. Vagyis más szavakkal: saját 
felfogását a többi fölé emeli. Aki azonban a társaságtól távol mindezt a legélesebb szemekkel figyeli, 
az egész társaságot esztelennek nyilvánítja, s cselekedeteik, beszédük és egész viselkedésük a figyelő 
szerint nem egyéb üres nagyzolásnál és hiú kérkedésnél! 

12. Ha pedig most a két helyzetváltozást egymással szembe állítjátok, abból a következő 
megállapítást vonhatjátok le: 

13. Valamilyen dolognak távolból helyes képe mutatkozik meg. A közelség növekedésével a 
kép, illetve a nézet tökéletessége mind többet és többet veszít, viszont annál inkább kidomborodik 
különlegessége. Míg közvetlen közelről tekintve a fő eredeti képből, vagy nézetből már semmi sem 
érzékelhető, annál szembeötlőbbé válik a részletkép. Aki ezt így teljesen átfogni, megérteni nem 
tudná, annak az anyagi világ természetes hasonló jelenségeire hívom fel a figyelmét. Ha mondjuk 
egy nevezetes hegyet, hegytetőt 10 km távolságból néz, és figyelmesen megnézi, akkor annak 
határozott képe áll előtte. Ha azután e hegyet egy órányi távolságra közelíti meg, akkor az már ágaira, 
nyúlványaira bomlik szét. Egész sereg völgyet, dombot, hajlatot fedez fel azon, melyek előzőleg 
egyetlen felületté olvadtak össze. Amint azonban az ember tényleg magára a hegyre lép, úgy jár, mint 

aki a fától nem látja az erdőt mert az előbbi távoli képnek még nyomát sem látja meg. Úgy vélem 
tehát -ennek a példának csak csekély felfogása, megfigyelése alapján is- teljesen világossá vált 
előttetek e társaság különféle arculata. 

14. Ez mind igaz és helyes dolog, de miféle tanulság vonható le ebből a képből, és miféle 
szellemek ezek? E lények viselkedéséből mégsem tudjuk megállapítani benső lényiségüket, mert 
hiszen beszédjük, tevékenységük számunkra inkább csak némajáték, mint érthető szavakból álló 
társalgás. 

15. Pedig ez egészen tiszta és világos, valóban nagyon vakoknak kellene lennetek, ha a 
tapasztalatokból nem tudjátok még kitalálni, hogy milyen beállítottságú lények ezek. Láthatjátok, 
hogy ez a társaság mind magas rangú, világi előnyöket hajszoló, önző államhivatalnokokból áll, akik 
a hivatalukat nem annyira az állam, vagy polgárainak érdekében és javára, hanem csakis a saját 
érdekükben viselték. Ezek az emberek egymás iránt egyaránt nagyon udvariasak és barátságosak, 
ennek ellenére mindegyik jól értett ahhoz, hogy igen finom módon érvényesüljön a másikkal 
szemben. Egyik sem bízott a másikban, ezért szükségesnek tartotta a többit mindenféle alattomos 
módon úgy félrevezetni, hogy a másik nem sok titkot rejthetett el a szomszédja elől. De alapjában 
véve az ilyen önző barátság és a másokkal szembeni ilyen finom figyelemmel párosult udvarlás nem 
egyéb, mint szemérmetlen kacérkodás, mint a paráználkodás tulajdonképpeni gyökere, magva. Mert 
ugyanígy kerít hálójába egy pénzéhes kéjnő barátságos és sokat ígérő pillantásával egy 
gyönyörhajhászót, hogy belőle hasznot húzzon. Így viszi a sas a teknősbékát a magasba, hogy Onnan 
leejtve a szétszóródott húsából lakmározzon. 

16. Az ilyen emberek a köznek csak csekély hasznára vannak, és lenyűgöző cselvetéseikkel ők 
maguk sincsenek a többinek semmiképpen sem javára. Igen, az ilyen emberek nagyon hasonlítanak 
a játékosokhoz, akik esténként barátságosan, testvériesen keresik fel egymást házaikban, amint 
azonban a játékasztalhoz leülnek, egyik sem érezné a legkisebb lelkifurdalást sem amiatt, ha 
játéktársa egész házát és mindenét elveszítené az ő javára. 

17. De kedves barátunk, hiszen ezek akkor gonosz emberek, hogyan kerülnek ide, ahol nem 
vesznek el? 

18. Itt nagyon kirívóan ítélkeztek! Nem tennétek különbséget az erőszakos rabló s az úgynevezett 
alkalmi rabló között? Látjátok, ilyen a mi társaságunk is. Világi állásuk, bizonyos állampolitikai jogot 
adott nekik arra, hogy így viselkedjenek, így cselekedjenek, s ezért önmagukban tökéletesen meg is 
vannak arról győződve, hogy hivatásukat a leghelyesebben töltötték be. 

19. A szellemvilágban az emberek cselekedeteit sohasem ítélik el kárhozatosnak, ha azokat nem 
a lelkiismeretük nyugtalanító érzésével végezték, és ezeknél az embereknél is ez áll fenn. Bennük 
semmi sem él tökéletes valóságként, sem a jó, sem pedig a rossz, hanem bizonyos tekintetben többé 
kevésbé minden csak furfangos komédia. Ez okból vannak itt, hogy bennük minden, ami értéktelen 
és hamis, felemésztődjék. Ha azután ez igen lassú előhaladás mellet, de egyszer mégis csak 
bekövetkezik, csak akkor születnek ki erről a vidékről, hogy a jobbról elhúzódó hátsó völgyek 
valamelyikébe kerüljenek, ahol a sztoikusokat is találtuk. 


34. Fejezet: 

A társaság asszonyairól. Egy fa példázata -a nő és a férfi összefüggéséről. Női tükör: a női uralomvágy, a 
gyermeki hang megtartása, és egyéb fegyvereikről. Veszélyes a férfinek az ilyen nőhöz való ragaszkodása. Szeretetünk 
vizsgálata! Melyik erősebb? Asszonyaink, vagy az Úr iránti szeretetünk? Lelki vizsgálat. 


1. Kedves testvérünk, ez eddig mind rendben is volna, s ezt meg is értjük, a társaságban azonban 
asszonyokat is látunk, akik bizonyára nem viseltek hivatali méltóságot, így önként vetődik fel 
bennünk a kérdés: mit csinálnak azok itt? Miért fűzték ezeket is a társasághoz? 

2. Kedves barátaim! Hiszen magatoknak kellene azon leginkább csodálkozni, hogy mindezt az 
első pillanatban még nem értettétek. Vajon nem régi igazság az, hogy minden gyengébb asszony 
semmire sem vágyik jobban sóvárogva, és semmit sem akar s kíván jobban, mint éppen azt, amire 
legkevésbé sem termett, s ez az uralkodás és a kormányzás. Ha valamelyik férfi valamilyen hivatalhoz 
jut és megnősül, vagy már előzőleg volt neki felesége, csaknem teljesen bizonyos, hogy végül az 
asszony kormányoz, mint a kormányzásra tulajdonképpen hivatott férfi. 

3. Hogy azután ezt a tervét keresztülvihesse, minden asszonyi ravaszságát latba veti, és igen 
szilárd és nagy eltökéltség szükséges a férfi részéről, hogy ha menekülni akar az alól, hogy az ő Évája 
megnyergelje. 

4. Igen, igen, de hát voltaképpen mi az alapja annak, hogy az asszonyi furfang rendszerint győztes 
marad? 

5. Ennek igen természetes oka van, és azért igen könnyen felfogható. Ha meggondoljátok, hogy 
az asszony tulajdonképpen a férfi gyökere, ezen keresztül már minden könnyen érthetővé válik. A fa 
összes ágaival együtt teljes egészében a Mennyek világosságában áll, és éteri táplálékot szív magába 
a Nap sugaraiból. Mégsem gondolja senki sem, hogy fő életnedveit ennek ellenére a fa mégis a 
gyökeréből kapja. Ha a gyökerek a fa ellen összeesküdnének, és ennek következtében minden táplálék 
nélkül hagynák, mi lenne a fából? 

6. Kiszáradna, és nem is hozna gyümölcsöt! 

7. Na látjátok, ezt nagyon jól tudja és érzi minden asszony a lelkében. De pontosan tudja azt is, 
hogy miben és milyen szükséglete van a férfinak. Ha azonban képzettsége hiányos, azaz a lelke 
romlott, akkor azt teszi, amit elég gyakran a fák gyökerei. Azaz új mellékhajtásokat ereszt ki a földből, 
táplálja azokat, azáltal a törzstől elvonja a szükséges mennyiségű táplálékot. Az ilyen újabb 
gyökérkinövésekből sohasem nőnek erős, termést hozó fák, hanem csak a fához hasonló, de kis 
cserjék. A fa a gyökere garázdálkodása ellen azzal védekezik, hogy lombkoronáját hatalmasan 
megnöveli a mennyei táplálék segítségével, és ezáltal gyökere gonosz hajtásait nagyobb árnyéka 
segítségénél sorvasztja el, és megfelelő hideg tél segítségével teljesen elfojtja. Ellenkező esetben azok 
kifejlődnek, és léte, további növekedése, valamint termőereje igen nagy kárt szenvedne. 

8. Ugyanígy van a férfinál is! Ha olyan felesége van, aki uralmi vággyal és nagy érvényesülési 
hajlammal telített: ha férfi mivoltában erősen ellent nem áll az asszony törekvéseinek, úgy csakhamar 
körülfogja őt vadhajtásaival. Ezáltal folyton gyengíti, és végül is teljesen elkorhad, s akkor már egész 
erejét az asszonynak férfivá lenni akaró gyökérkinövéseiben láthatja viszont anélkül, hogy ezen 
változtathatna. Látjátok, ez az asszonyi uralkodási és kormányzási vágy! 

9. A másik erre vonatkozó példát a gyermeknél látjuk, aki gyengeségében erősebb sokszor a 
legnagyobb hősnél is, aki előtt pedig ezrek és ezrek megremegnek. Tegyük fel, hogy ez egy nagy hős 
apa egyúttal, és még alig hogy felcseperedett értelmes gyermeke van. Ezrek és ezrek jöhetnek a nagy 
hőshöz, hogy valamilyen tervétől visszafordulásra bírják, de nála semmire sem mennek. 
Gyermekének azonban elég annyi, hogy rámosolyogjon, s ennyit mondjon: "Apukám, maradj 
mellettem, ne menj most el, mert nagyon félek, hogy valami nagy baj ér!" Erre a kérlelhetetlen nagy 
hős ellágyul, és hallgat a kis gyermek ártatlan szavára. Most pedig erről a példáról térjünk vissza az 
asszonyhoz. 

10. A férfi -amint tudjátok- már serdülő ifjú korában megváltoztatja gyermeki hangját, és 
erőteljesebb, mélyebb, férfias hangszínre tér át. Ezzel szemben a nő megtartja a gyermeki orgánumot, 
a hangját, és megtartja többé-kevésbé a gyermeki sajátosságait is lényében, ennek következtében bírja 
a gyermek hatalmát is! Amely -mint előbb említettem- sokszor erőteljesebb még olyan sok világot 
bejárt hősnél is. E képességéből kifolyólag tud, hatni a nő a férfi gyökerére, a férfire, és ha úgy látja, 
hogy egyszerű asszonyi politikájával már célt nem ér, akkor mindjárt sajátos, gyermekinek látszó, 
gyengének tetsző gyermekdedségéhez folyamodik, s ezzel rendszerint célt is ér, rendesen győzelmet 
arat a férfi felett! 

11. Úgy vélem, hogy e példákból a dolog már egészen világos előttetek, és a legkisebb 
fáradsággal is megérthetitek, hogy miért vannak a társaságba nők is belekeveredve. Ezen felül azt is 
kell tudnotok, hogy a szellemvilágban a férfi nyakán marad mindaddig az asszony, amíg a világ 
összes salakját le nem vetette magáról. 

12. Nagyon sok férfi sokkal hamarabb érné el az újjászületése szellemi tiszta állapotát, ha ebben 
nála sokszor érzékiesebb, világiasabb érzésvilágú nő hasonló körülmények között nem hátráltatná. 
Ugyanígy e társaság férfi tagjai is, már sokkal jobb, érettebb körülmények közé jutottak volna, ha 
asszonyaik nem ülnének a nyakukra. 

13. Valahányszor egy férfi lelkében jobb, nemesebb elhatározáshoz jut, és jobb útra térne, az 
asszony a benne lévő uralkodási vágya alapján mindig megtalálja annak a módját, hogy attól 
visszatartsa, és valamilyen más utat mutasson neki. Ami más szóval azt jelenti: hogy az olyan férfi, 
akinek ilyen felesége van, a szellemvilágban még sokkal nehezebben szabadulhat meg tőle, mint 
ahogy ez a világi életben van. Ha nyíltan és határozottabban akarja otthagyni, mindig megtalálja a 
megfelelő utat ahhoz, hogy kérés, sírás, vagy mindenféle gyengeségi trükkel, gyöngédségre szoruló 
beállítottsággal megragadásra bírja, sőt ráadásul ilyenkor még minden elképzelhető biztosítékot is 
kicsikar tőle, hogy őt soha el nem hagyja. 

14. Igen gyakran megtörténik, hogy jószívű emberek érnek ide olyan asszonyaikkal, akik már 
teljesen megértek a pokolra. Az ilyen asszonyok a legveszedelmesebbek, és egyben a 
legmakacsabbak is, mert mindaz, amin a szívük, vágyuk, gondolatuk csügg, a pokol tartozéka, de 
emellett különféle nyereség- és uralkodási vágyból csüggnek férjeik nyakán. Mivel azonban a 
nyilvánvaló érzésviláguk a pokol felé húzza őket, és a náluk sokkal jobb férfiaknak nincs elég 
akaraterejük ahhoz, hogy tőlük megszabaduljanak, így a látszólag gyengébb asszonyok akarata alá 
vetik magukat. Így lassanként a hatásterület határán túl, az általatok már ismert folyón túlra 
vonszolják őket magukkal, ahol -hogy úgy mondjuk- a legártatlanabb módon kerülnek a pokolba. Ott 
azután a legerősebb angyaloknak is roppant türelembe és sok fáradságos munkájukba kerül, hogy az 
ilyen férfit pokoli feleségétől megszabadítsák. Az ilyen munka sokszor nehezebb esetekben 
évszázadokat vesz igénybe a ti időszámítástok szerint, s nem is gondolnátok, hogy a társaságban is 
van egynéhány ilyen asszony. 

15. De kedves testvérünk, itt már azután csakugyan közbeléphetne az Úr, és egy erőteljes 
intézkedéssel egyszerűen keresztülhúzhatná az ilyen pokoli nő számítását. 

16. Az ilyen közbelépés igen jól hangzik, de csak annak, aki az isteni Rend magasabb rendű útját 
nem ismeri. Aki azonban azzal tisztában van, az már igen jól tudja, hogy a szellem életének az ilyen 
kényszer-igénybevételével való megtartása csaknem teljesen lehetetlenség. 

17. Azt már bizonyára tudjátok, hogy az embernek a szeretete egyszersmind az élete is annak, s 
ezt mindenki önmagában hordja. Most már mi az, amivel a férfi az asszonyt a nyakába engedi nőni? 
Az asszony iránt érzett túl nagy szeretete. 

18. Ezért azután minden férfi alaposan vizsgálja meg, és hasonlítsa össze az asszonya, és az Úr 
iránti szeretetét. De nagyon vigyázzon, s jól figyelje meg, hogy melyik serpenyőben mutatkozik 
túlsúly! Emellett szíve legmélyére hatolva kérdezze meg, s fontolja meg, hogy számára melyik volna 
a nagyobb veszteség? Ha az asszonyt veszítené el, a vele kapcsolatos összes előnyökkel együtt, vagy 
pedig az Úr szeretetét? 

19. Ennek azonban nem szabad csak úgy felületes külsőségnek megmaradnia, mintha csak azt 
mondaná: Óh, hiszen az Úr szeretetét nem egy, hanem tíz asszonyért sem adnám oda, érte tíz asszonyt 
is elveszítenék. Hanem az élet e nehéz kérdésének mindig egészen a gyökeréig való alapos 
megvizsgálásával kell a feleletet megadnunk. 

20. Tegyük fel, hogy egy olyan férfi feleségét, -aki az Úr iránti szeretetét tízszeresnek mondotta- 
az Úr tőle elvenné testi halál által. Ha most már az ilyen férfi a szíve mélyén érzi és tudja mondani 
ilyen esetben: "Uram, köszönöm neked, hogy ezt tetted velem, mert hiszen az Irántad érzett 
szeretetemből tudom, hogy amit Te teszel, az a legjobban van téve!" -ha abban a férfi a legteljesebb 
és kielégítő megnyugvást, kárpótlást találja, akkor valóban elmondhatja, hogy az Úr iránti szeretete 
nagyobb, erősebb benne. 

21. Ha azonban az Úr végzése után elszomorodik, és úgy szól: "Uram, lásd, hiszen úgy szerettem 
őt, miért okoztál nékem mégis ilyen szomorúságot és ekkora fájdalmat? „Lám, akkor már csakugyan 
elhihetitek, hogy az ilyen férfi a feleségét jobban szereti az Úrnál! Megtörténik, hogy az ilyen férfi 
több évvel túléli a felesége halálát, s az idő a sebeit begyógyítja és el is felejtkezik róla, és helyette 
egészen az Úrhoz fordul. Ez még nem bizonyítja azt, hogy az asszony iránti szeretetét teljesen 
száműzte volna szívéből, mert asszonya -ha 20 év múlva is, de- újból előjönne, megint, annak a hatása 
alá kerülne, és ismét a legnagyobb örömmel fogadná vissza szeretetébe. Különösen, ha szellemileg 
bizonyos tekintetben megfiatalodva jönne vissza eléje. 

22. De hogyan is volna az lehetséges, ha közben az özvegy férfi teljesen az Úrnak adta át magát? 

23. Arra gondoljátok, hogy az Úrnak való átadása teljésen önszántából történt, vagy pedig csak 
magára erőszakolt volt-e? Vajon megtette volna ezt, ha az Úr tőle a feleségét el nem veszi? Az Úr 
előtt azonban csak a teljes szabad akarat érvényes, és emellett a legtökéletesebb önmegtagadás. Ez a 
férfi bánkódott a felesége elvesztése miatt, és azért fordult az Úr felé, hogy lelkének megtöréséért 
számára a kijáró vigaszt és megnyugvást Nála megtalálja. E tekintetben tehát mi volt számára az Úr? 
Vajon szíve szeretetének központja-e, vagy inkább csak gyógytapasz volt-e? Ez esetben bizonyára 
nem mondhatok egyebet, minthogy az Úr itt csak az utóbbi, azaz csak eszköz, takaró, gyógytapasz 
lehetett. Azt pedig ki mondhatná, hogy a hálaérzetből fakadó szeretet teljesen egyező-e a szív alap 
szeretetével? 

24. Nem találtok-e ebben olyan különbséget, mint ahogy valaki az ő jótevőjét, aki őt szerencséssé 
tette, szereti, vagy pedig ahogy a szerencséssé vált ember a számára ölébe hullott szerencséjét szereti? 
Úgy vélem, e szeretetnek a két árnyalata között igen nagy különbség van. Mert a jótevő iránt érzett 

szeretet a szívében élő alapszeretetnek csak folyománya, amely az elnyert szerencséhez kötött, 
mondhatnánk, abban csak lakozik, így hát valójában nem maga az alapszeretet, hanem annak csak 
egy mellékterméke. 

25. Hogyan áll azonban az ilyen az Úr előtt, amikor az embernek a legnagyobb szerencséjét 
egyedül csakis az Úrban kell megtalálnia, minden más egyébnek semmivé és örökre nélkülözhetővé 
kell törpülnie mellette. Önmagában mindenkinek így kell gondolkoznia és éreznie: "Ha egyszer már 
az Úr az enyém, akkor nem érdekel engem sem a Mennyország, sem bármilyen Föld, és még sokkal 
kevésbé egy asszony." Mindezekből tehát igen jól láthatjátok, miért is hívtam fel a figyelmeteket 
olyan rendkívüli fontos dologra, hogy feltétlenül elevenen bírálja felül mindenki mint férfiúnak az Úr 
és az asszony iránti szeretetét. Hiszen az úr leghatározottabban megmondá: "Aki pedig az atyját, 
anyját, gyermekeit, feleségét és testvéreit jobban szereti nálamnál, az nem is érdemel meg engemet". 

26. Az ilyen férfi most már az Úr iránti e mellékszeretete következtében teljesen elveszett? 

27. Teljességgel nem, de mindaddig nem is érheti el az Urat, amíg e szeretetének alapját szívéből 
teljesen nem száműzte, és így a mellékszeretete főszeretetével ismét tökéletesen egymásba nem 
olvadt. Hogy azután itt, a szellemvilágban ez milyen nehézségekkel jár, részben már láttuk, e roppant 
fontos pontra vonatkozólag, másrészt pedig a legközelebbi jelenetnél e tárgyban sokkal több és 
alaposabb világosságban lesz részetek. Ott azután láthatjátok, hogy az ilyen látszólag elaludt 
mellékszereteten alapuló házasságban, ha a házastársak a szellemvilágban ismét találkoznak a 
szeretet hogyan lángol fel. 

28. Hagyjuk tehát ezt a társaságot szabadon útjára menni, mi pedig folytassuk tovább 
tapasztalatszerzésünket. 


35. Fejezet: 

Példa erre a következő házaspár. A nő ördögi lelkületű, a férfi vallásos, bibliás ember. Az angyali beállítottságú 
férfi szereti feleségét, aki lassan a mélybe rántja. A nő sajnálkozik a férfi filléres adományai miatt is. A férj kifejti 
bibliás elméletét. 


1. Nézzétek, nem messze tőlünk láthattok egy házaspárt, egy férfi és egy nő van ott, s egymáshoz 
éppen olyan viszonyban állnak, amilyet tanulságul az előbbi példa nyomán jól felhasználhatunk. 

2. Milyen viszonyban állnak ezek egymással? 

3. A célunknak megfelelőbbet nem is találhattunk volna, mint ahogyan éppen vannak! 

4. A helyzet az, hogy az asszony a férjénél hat évvel hamarabb halt meg. Férje sokat búsult utána; 
s néhány év alatt vigaszképpen a vallás karjaiba vetette magát, így hitének megfelelően elég hűséges 
életet élt. Most azonban már neki is lejárt az ideje, s még csak rövid ideje annak, hogy idekerült. 
Ennyi bevezetés elég is, mert a többit tőlük közvetlenül amúgy is megtudjátok. Minthogy közben 
szerencsésen el is értük őket, más tennivalónk nincs mint alaposan megfigyeljük a beszélgetésüket, 
és abból minden szükségeset kivehettek. Figyeljetek jól, az asszony kezdi is már: 

5. , Nahát, végtelenül örülök, hogy annyi idő után végre mégis csak láthatlak. Remélem, hogy a 
halál most már nem választ el többé bennünket egymástól. Mondd csak, annyiban talán vissza tudsz 
emlékezni, hogy az utolsó akaratomat mindenben pontosan teljesítetted-e? Ez ugyanis nagyon a 
lelkemen fekszik. 

6. Drága kis feleségem! Hogy lásd mennyire pontosan teljesítettem utolsó kívánságodat, csak 
annyit mondok, hogy a végrendeletemben a tiédet mindenben csak megerősítettem, azaz tökéletesen 
ahhoz tartottam magamat. Néhány jelentéktelen adománytól eltekintve az általam időközben 
csaknem ezerszeresére gyarapított vagyonunk a gyermekeinkre maradt. Meg vagy ezzel elégedve? 

7. Mi az drága hitvesem, hogy az adományok kivételével? Mondd csak, milyen összegről van 
szó, és kinek szóltak azok? 

8. Drága kis feleségem, hiszen az egész nem tesz ki többet 2000 forintnál, és ez is öt részre oszlik, 
és egy kivételével mind a te rokonságod kapta. Csak egy részt voltam kénytelen már csak a becsület 
miatt is a szegényalap számára juttatni, de még ezt sem tettem volna, ha még az életed folyamán ki 
nem jelented, hogy hozzátartozóidról nem feledkezel meg. Ami pedig a szegényeket illeti, nagyon jól 
tudod, hogy már csak a világ miatt is kell valamit adni. De meg azután az Istenre való tekintettel is, 
mert utóvégre keresztények vagyunk, és nem pogányok. De egyébként is ez a 2.000 forint a 
hátrahagyott óriási vagyonunk mellett számba sem jöhet. Mert amint legutóbb megállapítottam, hét 
gyermekünk fejenként legalább 150.000 forintot kapott. Emellett minden gyermekünk amúgy is 

nagyon jól el volt látva, s azért teljesen nyugodt lehetsz a hátrahagyott vagyon miatt, akárcsak én. S 
ezért itt is nézzünk most már velem együtt valamilyen vagyon után, amely majd itt is legalább is 
olyan helyzetet biztosítson számunkra, mint a Földön volt. 

8. Így hát akkor meg is vagyok elégedve, ha a gyermekek jól biztosítva vannak, bár abból a 2.000 
forintból mindegyik gyermek legalább is egy kis költőpénzt kaphatott volna a markába, amit ha kell, 
úgy hirtelen jól felhasználhatott volna, és nem szorult volna rá mindjárt a tőkéhez nyúlni. Na, de ha 
már egyszer így van, ezt megváltoztatni már úgy sem lehet, hát térjünk felette napirendre. 

9. Amit azonban te egy itt használható vagyonról mondottál mint a te hűséges feleséged, arra 
kérlek, hagyjál fel minden hiú reménnyel, mert már hat éve bolyongok ebben a sötét és rettenetes 
sivár pusztaságban, s az egész ennivaló, ami itt akad, s amelyet a borzalmas éhségtől hajtva 
fogyasztani kell, legfeljebb csak néhány száraz fücsomó, vagy némi moha. De ez is csak nagyon 
ritkán akad, és legfeljebb csak ezekkel tölthetjük meg a gyomrunkat. Ha a világból jövet kissé 
csillogva véletlenül nem éppen erre a helyre kerültél volna, úgy bizonyára egész örökkévalóságon át 
sem találkoztunk volna. 

10. De drága kis feleségem! Egyáltalában még csak halvány sejtelmed sincsen arról, hogy te 
tulajdonképpen miért is kerültél ide, erre a sötét helyre? Úgy gondolom, hogy bizonyára a túl világias 
érzéseid miatt kerültél ide! Olykor-olykor bizony nem egészen előnyösen beszéltél erről, és inkább a 
világias okosság, s a természet filozófia felé hajlottál. Lásd, pedig én igen sokszor megmondtam 
neked, drága kis feleségem, hogy ha egyáltalában van túlvilági élet, ott a legnagyobb világias 
okossággal nem sokra mehetsz, s azért sokkal jobb lenne Isten igéjére hallgatnod. Az időleges földi 
élet csak rövid tartamú, ha azonban van egy örökélet is, akkor mi az időleges okosságunkkal -amint 
már mondottam- ott igen rosszul járhatunk! Lásd drágám, szó szerint ezeket a szavakat mondottam 
neked igen bizalmasan, s most sajnálatos módon látom, szavaim pontosan be is teljesedtek. Ezért 
drágám számunkra a legjobbnak a legutolsó és a legsürgősebb menekülési lehetőség -ha ugyan azt 
még szabad is egyáltalában mondanom- hogy dobjuk el magunktól már most legalább mindenféle 
világias gondolatunkat, és forduljunk a mi Urunk Jézus Krisztus irgalmáért és kegyelméért, mert ha 
Ő nem segít, akkor itt mindörökre elveszünk! Miután ezt egészen biztosan érzem magamban, azért 
azt is tudom, hogy a Krisztuson kívül rajtunk az egész örökkévalóságban más Isten nem segíthet. De 
ha megsegít minket az Úr, mentve vagyunk mindörökké, ha pedig nem segít rajtunk, elvesztünk az 
egész örökkévalósággal. Most már sajnálom, hogy egész vagyonomat nem adtam oda a 
szegényeknek, és inkább gyermekeink jutottak volna koldusbotra, az bizonyára több áldást hozott 
volna számukra, és ránk is, mint gyermekeink világi helyzetének javára fordított összes világias 
gondolkodásunk, világiasan okos gondosságunk! 

11. Ezért drágám, amint mondottam is, nem marad más hátra számunkra, minthogy miután az 
elkövetett világias ostobaságainkat már meg nem változtathatjuk, legalább most magunktól elvetve 
minden egyéb gondolatot, teljesen komoly hittel és bizodalommal forduljunk Krisztushoz, hogy 
legyen kegyelmes, és a mi nagy ostobaságainkat tegye jóvá gyermekeink által, az Ő végtelen 
Kegyelméből és Irgalmából. 

12. Tudtam, hogy a te ostoba vallási rajongásaidat még ide, a túlvilágra is áthozod magaddal. 
Ugyan mi rosszat tettünk mi, akár te, akár én a világban? Nem voltunk mindig mindenkivel szemben 
igazságosak? Maradtunk valakinek valamire adósai? Vagy nem adtuk-e ki mindig a cselédeknek a 
bérét? Ha egyáltalán lenne valamilyen Isten, avagy a te elképzelésed szerinti Krisztus, akkor a 
legnagyobb igazságtalanság volna olyam embereket, amilyenek mi vagyunk, ilyen jutalomban 
részesíteni, mint amilyenben most vagyunk, illetve amit most magunk előtt látunk Vagy milyen Isten 
ítélhetne el, csak a legcsekélyebb mértékben is valamely embert azért, hogy egy olyan öreg mesét, 
amely a legnagyobb képtelenségekkel és nevetséges dolgokkal telített, nem hihetett el, és így nem is 
vehetett komolyan. Mert hiszen -legalábbis én úgy gondolom- még a vak is láthatja, hogy ha az Isten 
az emberi nemre adna is valamit -feltéve természetesen, ha egyáltalában van Isten- az ember annál 
nagyobb képtelenséget még csak nem is álmodhatna, mintha Isten teljes csoda erejével ellátva csak 
egyszer is emberhez közeledjék, és hozzá még egy ember kicsiny körzetén belül, amikor az egész 
Föld mindenütt népekkel lakott! 

13. Mondd csak, vajon jogosan elvárhatja akkor az Isten, hogy azok az emberek és népek, akik 
először is nem azon a kis körzeten belül laktak, mégis elfogadják teljes érvénnyel, hogy Ő volt az, 
aki ezt a tant megalapította? 

14. Elítélheti-e Isten -feltéve, ha egyáltalában van, és ha van akkor is igazságos- azokat, akik ezt 
a tant elfogadni nem tudják? Vagy talán az emberek, vagy egész népek nem léphetnek fel éppen úgy 

Isten ellen, jogosan mondván neki: "Hogyan akarsz itt aratni, ahol még csak nem is vetettél? Hogyan 
akarsz felettünk ítélkezni, ha Te is igazságtalan vagy? Ha pedig igazságos ítéletet akarsz tartani, akkor 
csak ítéld meg azokat, akik láttak Téged maguk is, és akiknek személyesen prédikáltál, bennünket 
azonban hagyjál békén, mert hiszen mi Téged sohasem láttunk, és így a Te lényiségedről alapos 
meggyőződést személyesen sohasem szerezhettünk! A hozzánk eljuttatott és Neked tulajdonított 
Igéid sohasem válhatnak a mi bíráinkká, mert azok éppen úgy lehetnek koholtak, mint ahogy igazak 
is. Mégpedig sokkal inkább koholt, mint igaz! Amíg a Földön éltünk, csak az Őstermészetet láttuk. 
Neked azonban semmi nyomod sem volt. Mint a természeti erő tiszta gyermekei születtünk le a 
világra, és az emberek és világi tanítók neveltek bennünket értelemmel rendelkezőkké. Neked egész 
életünk alatt még csak nyomodat sem voltunk képesek kifürkészni! Hogyan akarsz akkor mégis 
felettünk ítéletet tartani, ha sem Önmagadról, sem pedig Lényiségedről semmi bizonyítékot nem 
akartál adni?" 

15. Lásd kedves férjem, mindez igazán olyan világos, akárcsak a déli nap az égen! Te ezt azonban 
még nem tudod belátni, mert még csak nagyon rövid ideje vagy itt. De ha majd olyan sokáig 
bolyongsz itt, mint én, akkor ennek a roppant nagy sötétségnek ellenére majd ezeket te is egészen 
világosan belátod. 

16. Az irántad érzett szeretetem és hűségem nevében még azt is hozzáfűzöm, hogy itt, a téged 
mindenek felett szerető feleséged oldalán, hívhatod olyan sokáig és olyan erősen, ahogyan csak 
akarod a te vélt Isten-Krisztusodat, és én az egész irántad érzett szeretetemmel és hűségemmel állok 
jót azért, hogy a természetes értelmemmel sokkal tisztábban látok, mint a te Istenre vonatkozó 
ismereteiddel, amint önmagad is erre a világos belátásra jutsz majd. 

17. Lásd, a Bibliára vonatkozólag van egy igen régi szólás: "Óh, Biblia, Biblia, az emberiség 
nyomora!" 

18. Lásd, ennek a közmondásnak teljesen igaza is van! Ha a Földön élő embereknek volna szívük 
és bátorságuk ahhoz, hogy ezt az ósdi zsidó képtelenséget szőröstől-bőröstől kiirtsák, és a helyébe a 
tiszta emberi értelmet állítsák, akkor azóta az emberiség kultúrája, jó pár évszázaddal előbbre volna. 
Így azonban mindig -ki tudná megmondani milyen okból kifolyólag- kénytelen ezt az ósdi 
képtelekséget megtartani. Ami azután sokszor még a legderekabb, legjámborabb, legjobb, 
legrátermettebb emberek kezeit is megköti annak szabad használatában. S mi ennek a 
következménye? Gondolkozz csak okosan azután, hogy onnan kerül ki a semmirekellő, gonosz és 
szegény emberek legnagyobb tömege? Semmi esetre sem máshonnét, mint csakis onnét, ahol a Bibliát 
s különösen az új keresztény tanokat fogadták el. Menj csak Rómába, Spanyolországba, vagy akár 
csak Angliába, s tökéletesen bizonyítva látod e kijelentéseimet. Az emberek rábízzák magukat az egy 
Istenre, és az Ő segítségének reményében elkezdenek lustálkodni, majd henyélni. 

19. A várt segítség azonban nem érkezik meg, ennek pedig az a természetes következménye, 
hogy az emberekkel szegényednek, s még ha nem is lesznek gazemberekké, de a szorgalmas, dolgos, 
iparkodó embereknek végül is terhükre válnak. Mindenfelé csak azt kiabálják: Isten mindenható, igen 
szerető és végtelenül irgalmas, s még ezen sok koldus éhen veszhetne, ha azokról a dolgos és 
szorgalmas emberek nem gondoskodnának! 

20. Óh, lásd be végre már kedves párom, hogy a henye papság, a dolgos, becsületes, iparkodó és 
ezért jómódú emberek bőrére hogyan prédikál, s milyen könnyen szaval az irgalmas és végtelen jó 
Istenről. Töröljük azonban csak el a Föld színéről ezeket az embereket, s akkor csakhamar meglátjuk, 
hogy milyen szomorú végük lesz a prédikációknak. Ha a világnak eme feketébe, barnába, vagy akár 
fehérbe öltözött kiabálói tudnák, hogy milyen a túlvilág, bizonyára másképpen prédikálnának. Vagy 
pedig a sok üres beszéd helyett a még mindig tűrhető eke szarvához nyúlnának. Igen, lehet, hogy van 
Isten, de csak mint ős természeti erő, amely az egész világmindenséget irányítja, de semmi esetre 
sincs olyan Isten, amilyenről a zsidó Biblia beszél! 

21. Óh, drága feleségem, gondolataidban borzalmas tévútra kerültél, mert éppen ilyenekről 
olvastam a híres hittudósok írásaiban. Amelyek szerint már egészen pokoli szellemek ugyanilyen 
képen beszélnek. Biztosíthatlak, ez az oka annak, hogy ezen örökös éjszakába kerültél. Valóban igaz, 
hogy rettenetes az aggodalmam és bánatom miattad! Mert az ilyen alapelvek mellett menthetetlenül 
elveszni látlak. Ha ezeket a borzalmas elveidet megváltoztatni nem akarod, akkor téged kénytelen 
leszek mielőbb elhagyni! 

22. Mi az, te még ezt meg tudnád tenni? Engem, a te hűséges, örökre szerető asszonyodat 
elhagyni? Mondom neked, hogy én erre képtelen volnék, még akkor sem, ha tényleg a pokolra lennél 
kárhoztatva. Én pedig a legnagyobb tűzben sem hagynálak el, te meg bizonyára értelmes szavaim 

miatt akarsz elhagyni. Neked is jogodban áll, hogy véleményedet szabadon és okosan előadd, csak 
képtelenség ne legyen az. De még abban az esetben is sokkal jobban szeretlek annál, hogy valamilyen 
tévútra engedjelek elmenni! Kövess azonban engem, és elvezetlek egy másik helyre, ahol majd 
jobban érezzük magunkat, mint itt, s majd egy nagyobb társaságban tudod meg igazán, hogy 
tulajdonképpen itt hogyan is állunk. 

23. Szeretett feleségem, nem akarlak én téged elhagyni, mert hiszen annál sokkal jobban is 
szeretlek, és így már csak azért is követlek, mert látom, hogy az igazi vallásban való tudatlanságod 
ellenére is mégis, csak nemes szívű vagy, és ezen felül mindig-még az én jó asszonykám is vagy, 
legfeljebb nem tudlak nézeteimnek megnyerni. Ha tehát e sötétség birodalmában ennél megfelelőbb 
helyet ismersz, akkor csak vezess oda, s akkor ott meglátjuk, hogy mi lesz a tennivalónk!" 

24. Látjátok, már karon is fogta a férjét, és vezeti tovább. Mi pedig kövessük ezt az érdekes párt, 
hogy tanúi lehessünk helyzetük minden alakulásának. Már el is indultak, így mi is menjünk utánuk, 
kövessük őket. 


36. Fejezet: 
Az ördögi nő helytelen világi szemlélete, és a vagyonosoknál szokásos, szegényeket semmibe vevő bölcselete. 


1. Most azonban kedves testvéreim, ne ijedjetek meg, ha szemeitek erősebb próba alá kerülnek, 
mert utunk ez alkalommal északi irányban vezet, a már folyton sötétebb lesz. Ennek ellenére azonban 
mindig lesz annyi világosság, hogy a látnivalókból semmit se veszítsünk el. A távolban nem láttok 
még semmit sem? 

2. Valamit már hallunk, ez azonban egyáltalában nem hasonlít emberi hangokhoz, hanem inkább 
több kocsinak a távolból ideszürődő zajához lehetne hasonlítani, vagy távoli vízesések robajához. Ez 
mit jelent? 

3. Csak kövessük emberpárunkat, ha közelebb érünk, rájöttök ennek a okára. 

4. Valami tompa vöröset, amely a halványan izzó vashoz hasonlít, nem láttok még? Oda 
irányítsátok tekinteteteket, már ott vár reánk egy igen fontos jelenet. Látjátok, mindinkább közeledik, 
és a különös mennydörgésszerű robaj is mindinkább erősödik, természetes színt ölt. Most pedig 
álljunk meg, mert a tömeg egyenesen felénk tart, s látjátok a mi előcsapatunk is megállt és vár. 

5. Nézzétek csak, milyen aggodalmas várakozással figyeli a férfi a dolgok alakulását, és nagy 
aggodalmában és félelmében már vissza is akar fordulni. Az asszony azonban karon ragadja, és ami 
csak kedves a szívének, mindenre kéri, hogy hallgasson rá, s csak maradjon nyugodtan, mert ez az 
általa említett nagy szerencse, amelyből meggyőződhet arról, hogy mennyiben volt neki előbb igaza! 

6. , De drága feleségem, mi az ott, ami olyan félelmetesen közeledik? 

7. Ugyan mi lehet az?! Csupa igen komolyan gondolkodó ember az, amiről mindjárt saját 
füleiddel meggyőződhetsz! 

8. Látjátok, most már ő is egészen megnyugodva megelégedetten várja a közeledő, komolyan 
gondolkodók csapatát. Nos lám a meglehetősen nagy, s egészen jól kivehető társaság már látható is 
lett. A mi emberpárunk udvariasságból eléjük megy, s nekünk is hasonló mozdulatot kell tennünk, 
nem udvariasságból, hanem egészen más okból. 

9. Látjátok, már együtt is vannak, és kölcsönösen a legnagyobb udvariassággal üdvözlik 
egymást. Menjünk tehát mi is közelebb, hogy semmit el ne veszítsünk, ne mulasszunk. 

10. Amint észrevehettétek, a társaság közepéből egy rettenetesen lesoványodott férfialak 
közeledik a mi emberpárunkhoz, és az asszony megkülönböztetett bájossággal fogadja őt, s férje is 
maghajlással üdvözli a férfialakot, s ez mindjárt meg is szólal: 

11. , Óh, végtelenül nagyra becsült asszonyom, rendkívül örülök annak a nagy szerencsének, 
hogy ismét a magunkénak mondhatjuk, mert az ön értelme és egyébként roppant vonzó lénye 
társaságunknak nagy megtiszteltetés, és valóban legékesebb dísze. Nos, kedves asszonyom, talán van 
valami kívánság a leggyöngédebb szívében, mert ez esetben mondhatom, a legnagyobb szerencsének 
tekinteném, ha valamilyen édes kívánsággal óhajtana megtisztelni. 

12. Nagyra becsült, igen drága barátom! Látja, ez a mellettem álló férfi a legjobban szeretett 
férjem. A földi élete alatt minden cselekedete kifogástalan, tökéletes és igazságos volt, annyira, hogy 
legkomolyabban el kell ismernem, hogy a mi házasságunk egyike volt a legszerencsésebbeknek. Mert 
kívánhat egy asszony szerencsésebb házasságot a maga számára, mint ha olyan férjet mondhat 
magáénak, aki szívének minden gondolatát, vágyát valósággal lesi, és azonnal teljesíti is? Ebben tehát 
a legjelentéktelenebb csekélységet leszámítva, semmi kifogásolnivalóm nincs. 

13. Most jön azonban a bökkenő, amiben sohasem tudtunk megegyezni, ami tehát állandó tüske 
volt kettőnk között. Ezért erre a tüskére -természetesen csak amennyire egy asszonytól telik- akarok 
rámutatni. Ezért nagyon szépen kérem, drága barátom, legyen olyan kedves, és ebben az ügyben 
szóljon pár szót a férjemnek, mert abban biztos vagyok, hogy alapjában gyógyítja meg őt. 

14. Óh, drága asszonyom, ön igazán végtelenül kedves és jó, de én egyedül csak arról, 
biztosíthatom, hogy a legnagyobb megtiszteltetésnek tekintem, ha elmondhatom, hogy ilyen kedves 
asszonykának bármiben is szolgálatára lehettem. Igen kérném tehát, hogy közölje velem szívének ezt 
a tüskés pontját. 

15. Óh, drága barátom, ön valóban roppant jó és figyelmes, és éppen ez sarkalja a szívemet, hogy 
semmit se hallgassak el ön előtt, tehát hallgasson meg. 

16. Ami ezt a kényes tüskés pontot illeti, az abban áll: egészen őszintén kimondom, hogy ez az 
egyébként igazán derék, jó, kiválóan szeretett férjem képzelje el, egy "bibliás" ember, s mint ilyen, 
természetesen Krisztus hívő is. Annak az oka, hogy ennek a nevetséges szektának a karjaiba vetette 
magát csak az lehet, hogy szegényke roppant egyszerű családból származik. Erre való tekintettel - 
amint ez a szegény osztálynál általánosan tapasztalható- már a bölcsőjétől kezdve ebben a koldus 
bölcseletben ringatta magát. És éppen ezért milyen nehéz az ilyen dadától magába szívott, és így 
szinte testévé és vérévé vált badarságból kiemelni. Ezt ön kedves barátom sokkal jobban tudja, mint 
én. Az én egyébként igen kedves és nagyra becsült férjem ide is áthozta magával ezt a koldus 
bölcseletét, ide, az ősi mivoltában működő természeti erők birodalmába, ahogy ön ezeket előadni volt 
szíves számunkra. Ezt azonban ő sehogy sem képes bevenni, és szilárdan csügg most is még az ő 
Krisztusán, sőt tőlem is inkább el akar szakadni, hogy ezt a bizonyos sehol sem található Krisztusát 
megkeresse. Nos, legtudósabb és legbecsületesebb barátom, ezzel a lehető legrövidebben előadtam 
önnek kérésemet és bajaimat, nagyon kérem tehát, hogy az én ebben a tekintetben nagyon szegény 
férjemet legyen szíves pártfogásába venni! 

17. Óh, hát csak erről van szó, és nem egyébről? Ezzel itt a legmeztelenebb igazság birodalmában 
hamar elkészülünk! 

18. (Itt az alak a férfi felé fordul, és barátságosan nyújtja feléje a kezét, majd így szól.) 

19. De kedves barátom, csakugyan komoly a dolog, amiért az ön legbájosabb felesége imént 
hozzám panaszt emelt? 

20. -Nagyra becsült barátom! Őszintén meg kell mondanom, amilyen kedves és hűséges 
egyébként a feleségem, éppen olyan szilárdan hiszi, hogy neki van igaza. Tudom, hogy e pontban 
sohasem jutunk megegyezésre, mert bármiképpen van, vagy legyen is, én azt sziklaszilárdan hiszem, 
és Krisztusban való hitemben mindvégig megmaradok! Ugyanis arról meggyőzödést szereztem, hogy 
nekem ez a név még mindig igen nagy vigaszt nyújt, s Ő volt egyben az én állandó vezércsillagom 
is. Ha olykor tévutakra kerültem, ez csak azért történhetett meg, mert nem kapaszkodtam szorosan 
Krisztusba. Mihelyt azonban Hozzá fordultam, gyakran szinte varázsütésre azonnal segítve lett 
rajtam. 

21. Ön, mint gondolkodó és bölcs ember, bizonyára megértheti és belátja, hogy részemről a 
leghelytelenebb volna, ha a jótevőmtől éppen most távolodnék el, amikor -amint most erősen érzem- 
a legnagyobb szükségem van Reá. Éppen ezért drága barátom, e tekintetben ne is fárassza magát, 
mert már előre a legnyíltabb szívvel biztosíthatom arról, hogy e téren úgysem megy velem semmire 
sem! Éppen elég ideig voltam feleségem bájának ostoba rabszolgája, s a Földről Krisztusban, az én 
Uramban való eltávozása után megtanultam azt nélkülözni. Ezért remélem, hogy nem kerít többé 
hatalmába, és pedig annál is kevésbé, mert a testi halállal megszűntem az én hites feleségemnek 
törvényes férje lenni. Ha követni akar, mindig szívesen látom, megbecsült és értékes marad 
számomra. Krisztusomat azonban sohasem fogom vele elcserélni. Még akkor sem, ha minden erejével 
a pokol kellős közepére hurcolna le magával. Ha ezzel megelégszik, hogy mellette háborítatlanul 
hódolhatok az én Krisztusomnak, akkor az iránta érzett régi szeretet-köteléket nem is szakítom szét. 
Ha azonban nem elégszik meg ezzel, akkor ez volt az utolsó szavam is, amelyet az ő jelenlétében 
kiejtettem! 

22. Kedves barátom, szavait az elsőtől egészen az utolsóig türelmesen végighallgattam, és 
kijelentései felett a legkomolyabban csak a legmélyebb sajnálatomat fejezhetem ki! Hogy azonban 
mégis megtudja, hogy bennem kivel áll szemben, (itt a szellemalak a saját védelmére hazugsághoz 
menekül, ismert nagy nevet vesz fel) én az a nagy tanító Mellanchton vagyok, akiről földi élete alatt 
bizonyára hallott már valamit. 

23. Óh, igen, de mit akar ezzel mondani? 

24. Csak éppen annyit, kedves barátom, hogy én bizonyára jobban tudom, mint ön, hogy 
voltaképpen ki volt a Krisztus! Mert hiszen én egész földi életem alatt különösén nagy szorgalommal 
tanulmányoztam a Szent Írásokat, és létemnek egészen az utolsó percéig az Úr szőlőskertjében 
dolgoztam. Valóban, ez is igaz, ha szükség lett volna rá, úgy Krisztusért magam is halálba mentem 
volna. Én nemcsak a római, hanem Luther tiszta tanát is megtisztítottam minden salakjától. S magam 
is -ezt jól jegyezze meg- valósággal szó szerint az ő tana szerint éltem. S mindennek mi lett az 
eredménye? 

25. Ezt kedves barátom, azt hiszen nem szükséges önnek szóval is megmagyaráznom, mert elég 
egyetlen reám vetett tekintete, s már tökéletesen tisztán látja szemei előtt az én legkrisztusibb életem 
egész eredményét. Egyebet azért ugye nem is kell mondanom? Hagyjon fel az elavult, teljesen 
hiábavaló kísérletezéssel, és meg vagyok győződve arról, hogy 100 év múlva ugyanígy találkozunk 
egymással szemben állva -ha jól megy minden-mint most. Ön drága barátom itt még teljesen újonc, 
és nem is tudja -amint nem is tudhatja- hogy itt a központi alaperő birodalmában tulajdonképpen mi 
is a helyzet. Ha az itteni sötétségben folytonos éhségtől űzetve évtizedeken keresztül bolyongott, 
akkor bizonyára majd komolyabb és alaposabb ismeretek is találnak helyet a most még mindenféle 
világias ostobasággal teletömött fejében, mint eddig. 

26. -De kedves barátom! Ha ebben a tekintetben alaposabb ismeretei vannak, úgy azokat közölje 
velem, hiszen én már nem idegenkedem attól, hogy önt meghallgassam, de ennek ellenére az én 
álláspontomból semmit sem engedek, ha csak...az öné mint teljesen meggyőző erejű teljesen ki nem 
elégít! 

27. Jól van, kedves barátom! Akkor először is arra hívom fel a figyelmét, hogy eddig a 
kereszténység milyen gyümölcsöket hozott a Földre? A római állam igen nagy és szép volt, de csak 
addig, amíg az isteni ész-vallásnak a híve maradt. Minden egyes művük hatalmas volt, és nagy 
jelentőségű. Az ő Jog-elvük még ma is minden állam-és népi jog legbiztosabb alapja. Amint azonban 
a kereszténység bele csúszott, azzal együtt csúszott le a hatalmas római nép a halálba, és most azon 
a helyen, ahol egykoron a legnagyobb és leghűségesebb nép székelt, most lusta és henye papság, nagy 
és hitvány csőcselék tombol. Az utakat -kezeikben rózsafüzérrel- rablók állják el, úgy, hogy az 
országút egyetlen vándorának sem biztos az élete. Látja, kedves barátom, ez is a kereszténység 
kertjének egyik szép virága! De utazzék a pompás és szép Spanyolországba, tekintsen csak vissza 
annak a népnek is az őskorára, és úgy térjen át a keresztény középkorra. Akkor semmi esetre sem 
kerülheti el figyelmét az, hogy csupa keresztényi áldásból ezrek és ezrek véreztek el. Az izzó 
zsarátnokon, ahol hamuvá égtek, és így életüket nem is kilehelték, hanem kikételkedték. Figyelje csak 
meg a kereszténység bevezetését Nagy Károly alatt, hogy hányatott kardélre újból ezreket, s ezreket 
megint csak a kereszténység áldásaként. Vagy ha úgy tetszik, utazzunk át innen egyenesen 
Amerikába! Üsse fel a történelem lapját, és a legnyomorúságosabb, legborzalmasabb példáknak egész 
sora ötlik majd azonnal a szemébe, ami ott mind, mint a kereszténység áldásos gyümölcse termett 
meg. Onnan azután ugorjunk át a mai közelmúlt időkre, és kísérje figyelemmel a 30 éves háború 
borzalmait! Éppen ezért meg vagyok győződve arról, hogy az összes népek történelmét áttekintve 
vizsgálódó szemmel, arra is hajlandó vagyok kötelezni magamat, hogy az egész örökkévalóságon át 
karjaimban cipelem önt, ha valahol ezekhez hasonló borzalmasságokat tud kimutatni a kereszténység 
nélkül. Nem akarom a kereszténység más helyeken és más időben lezajlott áldásaira felhívni a 
figyelmét, hanem csak a kereszténységtől eddig mentes népek jelenlegi állapotára akarok rámutatni! 
Mint például a csaknem állandó békességben élő kínaiakra, és Ázsia ezekhez hasonló népeire, 
valamint a még fel nem fedezett szigetlakókra, s ezért háromszoros vaksággal kell önnek megverve 
lennie, ha rögtön az első pillanatban fel nem ismeri a különbséget a kereszténység, valamint a régi 
tapasztalatokban gazdag, békés hajlamú népek igazi bölcsessége között. Látja, mégis azt mondom 
önnek, hogy a kereszténységnek, azaz az új zsidóságnak az összes fogyatékosságait, rosszaságait el 
lehetne palástolni, vagy legalább áthidalni azáltal, ha valaki előállna és becsületesen kimondaná: Ezek 
a történelem által megállapított események tényleg mind igazak, csakhogy Krisztus ezeket sohasem 
tanította, s ezért nem is viselheti a felelősséget sem. Ami áldatlan dolgot az ő tanának kiterjesztése 
magával hozott -mert hiszen az Ő tana valóban igen tiszta és roppant emberbaráti volt- azt mind a 
terjesztők okozták. 

28. Látja kedves barátom, ez így milyen szépen hangzanék, s ezért a földi életem alatt mindig 
szorgalmas védője voltam a kereszténységnek, de itt láttam és tapasztaltam meg e tannak a népeket 
megfertőző mérgét, és ez a butaságra és a semmittevésre való egyenes felhívás! Az embereknek már 
amúgy is veleszületett a lustaságra való hajlama, e tanban annak a legnagyobb védelmezőjét találja. 

Annál is inkább, mert egészen nyíltan és komolyan azt tanítják, hogy semmit se tegyen, hanem mindig 
csak egy bizonyos szellemi országot keressen, és akkor a sült galambok egyenesen készen repülnek 
bele a kitátott szájába. Látja kérem, még nem is olyan régen, igen sok bölcs ember döbbent rá 
csakhamar arra, hogy az ennyire hirdetett sült galambokkal valami baj van! 

29. Ragadjon meg tehát valamilyen más eszközt, ha úgy tetszik, talán azt a bizonyos régi kardot, 
hagyja meg a népet az elkeresztényített vakságában és csak szerezzék meg maguknak éppen azzal a 
karddal a kezükben az ő sült galambjaikat. Kedves barátom, figyelje meg az eredményt, úgy ahogyan 
csak akarja, s akkor teljesen lehetetlen, hogy más következtetésre juthasson: még ha figyelmen kívül 
hagyja is azt a sok magasabb rendű szellemi tapasztalatot, amelyet az itteni megtisztultabb 
állapotában mindenki, akárcsak én, az itt eltöltött több évszázad folytán a kereszténységgel 
kapcsolatban megszereztünk. 

30. Igen, drága barátom, ezzel már meg is mondtam mindent Önnek, amit csak mondhattam, ön 
pedig azt hisz egyébként is, amit csak akar. Egyébként biztosítom önt állandó és legnagyobb 
tiszteletemről és barátságomról, és végtelen nagy örömmel üdvözlöm önt majd viszont, ha néhány 
évszázad elteltével ugyanitt majd újból találkozunk." 

31. Látjátok, ez az emberalak a férjet most mély meghajlással üdvözli köszönti, és tőle eltávozik. 
Az egész társasággal továbbvonul, itt hagyva a még erősen tanakodni látszó emberpárunkat. E 
pompás beszéd sikeréről és az egyébként roppant emberbaráti tanítás mikénti eredményéről a 
legközelebbi alkalommal szerzünk majd további tapasztalatokat. 


37. Fejezet: 

A férj megmagyarázza bibliás elméletét, és a Biblia verseivel bizonyítja, hogy földi tetteik, gondolkodásuk miatt 
nem is kerülhettek máshová, mint ide, a külső sötétségbe. Az asszony megmarad konoksága és tagadása mellett. 
Találkozás egy hitetlen társasággal. 


1. Látjátok, társaságunknak már teljesen nyoma veszett a sötétségben, s a mi emberpárunk 
mélyen magában tanakodva áll az előbbi helyen, de az asszony már meg is szólal. 

2. -Nos, drága férjem, mit szólsz te mindezekhez? 

3. -Drága kis feleségem -szól a férj elfogódottan- itt aztán nincs sok beszélnivaló. Vagy igaza 
van ennek a szónoknak, s ez esetben nincs értelme az efelett való további beszédnek, semmi helye 
sincs a további vitának, ha bizonyosan úgy van minden. Hogy pedig nekem van igazam, vagy őneki, 
ezt nem lehet oly egy-kettőre eldönteni, mert ezt, az én huzamosabb időn át szerzett tapasztalataim 
határozzák meg. 

4. De drágám, csak nem tartasz engem és ezt a nagyon értékes embert egyaránt hazugnak, pedig 
valóban ezt teszed, ha a tökéletesen meggyőző szavainak nem adsz hitelt azonnal? Lásd, az emberek 
csak ott hazudnak egymásnak, ahol valamilyen előnyt szerezhetnek maguknak. De mondd csak, itt 
milyen előnyt lehetne valakinek egy hazugság árán szereznie? Mert itt senki sem nyerhet, senki sem 
veszíthet semmit sem, csak az a bizonyos, hogy az egész nagy társaság, különösen élelmezés 
szempontjából mindig sokkal nehezebb körülmények közt van ezen a végtelen sivár vidéken, mint a 
magányosan bolyongó ember. Mert a magányos itt és ott talál annyi kis mohát, vagy száraz füvet, 
amivel a gyomrát igazán csak a legszűkösebben megtöltheti. Ha azonban többen vannak, egy útjukba 
kerülő mohacsomóval, sokkal rosszabbul járnak, mint a magányos bolyongó. 

5. Mit akarsz ezzel mondani? 

6. Semmi egyebet drágám, mint csak azt, hogy sem én, sem az a bölcs ember korántsem akarunk 
téged rábeszélni az előnyösebb út elfogadására, hogy ezt az elavult bibliai hitedet hagyd el. Mert 
hiszen éppen úgy mint te, ő is csak nyer, ha teljesen egyedül bolyong ezen a sivár, borzalmas 
pusztaságon, nem pedig mással, vagy többed magával. Ha tehát hazudni, vagy becsapni akart volna, 
akkor örömmel hagyott volna téged a felfogásodban, és ennek következtében eltávozva tőlünk, 
magad kerested volna meg a táplálékodat. Mi nem akarunk téged sem becsapni, sem hazudni, neked, 
hanem csak a tiszta igazságot közöltük veled, amiről a Földön egyetlen halandónak még csak halvány 
sejtelme sincs, s a legkevésbé olyan elvakult, bibliás, nagy fanatikus kereszténynek, mint amilyen te 
is vagy! Mit gondolkozol tehát? Engedj a mi okosságunknak, és kövess engem, a téged örökké szerető 
asszonyodat, legalábbis ebben a meztelen igazság birodalmában, ahol veled szemben már teljes hat 
év tapasztalatom van, ha már a Földön is e tekintetben nem akartál reám hallgatni. Lásd, a Földön 
minden hazugsággal van tele, mert annak révén mindenki csak nyerhet valamit, itt azonban minden 
nyerészkedésnek mindörökre befellegzett, s így a hazugság és a csalás önmagától elesik. Hidd el 

drágám, hogy hozzád semmi egyéb nem köt, mint a szerelem, csak ez az egy nyereségem maradt meg 
tőled. Ha azonban botor módon mégiscsak a te elavult rögeszmédhez ragaszkodnál, akkor számomra 
ez az egyetlen kedves kis nyereségem is elveszett. Ezek szerint szerencsések lehetünk lelkünkben és 
ismereteinknek az ilyen egyaránt hűséges kitartása mellett, amennyiben nem vesszük el egymás elől 
az értelmet. Ha tehát nem áll helyre közöttünk az egyetértés, akkor egész nyíltan megmondom, hogy 
nélküled egyedül bolyongva szerencsésebb lesz, mint a te üres és elvakult társaságodban. Mert hiszen 
előnyödre, igazán semmit sem tudnék felhozni, azonkívül én téged -s ezt jól jegyezd meg- még 
mindig őszintén szeretlek, és mindig is szerettelek, s ezzel odaadtam neked mindenemet, amivel 
bebizonyíthatom az irántad örökké érzett szeretetemet. Te azonban -most látom- aki engemet 
sohasem szerettél, szabadon teheted azt, amit csak akarsz, ostobaságod iránti szeretetedért örökre is 
elhagyhatsz. Nos tehát, határozz, hogy mit is akarsz tenni! 

7. Figyeljük csak meg, a férj a füle tövét kezdi vakargatni, és hosszabb szünet után már meg is 
szólal: 

8. , Drága kis feleségem! Lásd, szavaidból tisztán kivehetem, hogy te engem igazán szeretsz. 
Ebben most már egyáltalában nem is kételkedem. Csak azt nem tudom megérteni, hogy ha ebben a 
sötét szellemvilágban sem az igazsággal, sem a csalással, hazugsággal nem lehet semmit sem 
megnyerni, vagy akár veszíteni, akkor miért akarsz mindenáron szintén csak éppen olyan semmis 
igazságot a nyakamba varrni, amellyel végül semmit sem nyerhetek az én -teáltalad és más okos 
emberek által helytelennek és ósdinak lebecsült- tévutamon. Ezért úgy vélem, hogy ha az irántam 
érzett szereteted tényleg olyan erős és őszinte, amilyennek az előbb mondottad, akkor te is éppen úgy 
követhetsz engem, mint én téged. Kivéve, ha a te igazságkereső utadon ennél jobb helyet találtál 
volna. Mert ez esetben én tényleg követlek téged, már csak azért is, hogy a te igazságod felől még 
több meggyőződést szerezhessek. Ha azonban ez az eset nem áll fenn, akkor úgyis tökéletesen egyre 
megy, hogy hová és merre megyünk. 

9. De én úgy gondolom, hogy a Földön csak névleges keresztények módjára éltünk. Olvastuk az 
evangéliumot, voltaképpen azonban sohasem éltünk aszerint, hanem életünk vonalát mindig csak a 
saját belátásunk, kiszámított önzésünk, előnyünk vezette cselekedeteinkben, míg Krisztus 
tanításainak a cselekedetekben való gyakorlásáról nálam sem, nálad még kevésbé lehetett szó, pedig 
lásd Krisztus tanítása így szól: "Szeresd az Istent mindenek felett, felebarátodat pedig jobban, mint 
önmagadat!" Vajon csak ugyan eleget tettünk-e mi ennek? Ha a szívemet most megkérdezem, 
szellemileg azt mondja nekem, hogy bennem az Isten iránti szeretet teljesen idegen maradt. Te pedig 
egyáltalában még csak nem is hittél az Istenben, s azért a te szíved a legfontosabb szeretettől sokkal 
idegenebb maradt, mint az enyém. 

10. Az evangéliumban továbbá ez is áll: "Az, aki az örökéletbe Velem együtt be akar jutni, az 
vegye fel az ő keresztjét, s úgy kövessen engemet! , Mondd drága kis feleségem, mikor tettünk mi 
eleget ennek a mi földi életünkben? Én sohasem hordoztam keresztet, te pedig még sokkal kevésbé, 
a mi gondunk, keresztünk csak a világi, a pénz halmozásának mikénti gondjából állott. 

11. Az Evangéliumban más egyéb is található, amikor az Úr a gazdag ifjúhoz így szól: "Add el 
mindenedet, minden jószágodat. és oszd szét a szegények között, te pedig kövess engem, s akkor 
elnyered az örök életet!" És mit szólt még a nagy Tanító az ifjúhoz, illetve tanítványaihoz, amikor az 
ifjú elszomorodva eltávozott az Úrnak ezen kijelentése miatt? Lásd, e szavak roppant 
jelentőségteljesek voltak, és most úgy rémlik nekem, hogy mi éppen e szavak szomorú példáját 
személyesítjük meg, amennyiben az Úr ezt mondta: "Sokkal könnyebb egy tevének átjutni a tű fokán, 
mint egy gazdagnak bejutni a Mennyek országába!" 

12. Ugyancsak az Úr evangéliumában van az is, hogy az Úr egyszer egy lakomára igen sok 
vendéget hívott meg, a meghívottak azonban csupa világi dolgaik miatt lemondták ezt az Úr szellemi 
lakomájára -tanai szerint való élésre- való meghívást. Lásd, nem voltunk mi is számtalanszor 
meghíva? És eleget tettünk e meghívásoknak? Nos, drága feleségem, ha már most mi ezen a külső 
sötétségen találjuk magunkat, ahol a sírás és jajgatás, fogaknak csikorgatása dívik, amiről az Úr 
különben is így szól: amennyiben az olyan emberek, amilyenek mi is vagyunk, a külső sötétségre 
vettetnek ki -ezért drágám egyedül- csakis önmagunkra vethetünk, ha most azután arra a sorsra 
jutottunk, amelyben vagyunk! 

13. Mivel itt az Úrban senki sem hisz, a te társaságod éppen olyan elutasítólag beszél Róla, akár 
csak te, azért az a véleményem, hogy ők is mindnyájan abból az okból jutottak ide, mint mi ketten. S 
ha a Krisztusnak végtelen Szeretete és Irgalma mindannyiunkon egyaránt nem segít, akkor azt is 

biztosan tudom, hogy az egész örökkévalóság sem javíthatja meg a sorsunkat, a közölt Mellanchton 
féle igazság, egyetlen hajszállal sem. 

14. Mindazonáltal, ha te az alaposabbnak vélt igazságod révén valami jobbat tudsz, illetve jobbat 
találtál volna -amint már előbb is mondottam- igen szívesen követlek, hogy ezzel is bebizonyítsam, 
hogy én is szeretlek téged. Emellett az én felfogásomat sem akarom rád kényszeríteni, amint te a te 
vélt igazságoddal kapcsolatban velem teszed. 

15. Kérlek szépen beszélhetsz annyit, amennyit csak akarsz, nekem jogom van hozzád! Még 
biztosítékot sem tudok neked adni arra, hogy valamivel jobbat találtam volna, ennek ellenére úgy 
gondolom, ha követsz engem, akkor nemsokára mégis csak találunk valamerre olyan helyet, ahol lesz 
majd világosság, amennyi csak kell! Mert lásd, a benső igazságom alapján erre jobbra nagy utat tettem 
meg egyszer, és végül egy széles folyamhoz érkeztem. A folyam túlsó partján egy meglehetősen 
magas hegyet pillantottam meg, annak a háta mögött valamilyen fény világított, derengett, amely a 
hajnalpírhoz volt hasonló. Ha ezen a folyamon keresztül tudnánk jutni, akkor biztos vagyok abban, 
hogy ott világosabb vidékre jutunk, mint ez itt. 

16. Nos jól van drágám, követni akarlak, s azért vezess hát ahhoz a folyóhoz 

17. Látjátok, most mind a ketten megindulnak a folyam felé, és mi is kövessük őket, mert ezeknek 
a sorsát látnotok kell egészen a végső megoldásig. 


38. Fejezet: 

Az asszony győzelme: férje rábízza magát az asszony vezetésére, aki látott egy világosabb övezetet (ami nem más, 
mint az első pokol, és oda törekszik. Útjukban találkoznak egy pokolbeli várúrral, aki felveszi a férjet "magas 
iskolájába", és hajóján elviszi őket otthonába. 


1. Kedves barátunk! Ahogyan ez az emberpár halad előttünk, mi is régóta követjük őket épp 
olyan vakon és némán, mint amilyen maga az éjszaka, de még mindig nem látjuk az asszony által 
említett hegy háta mögötti hajnalpírt. Vajon merre találhatjuk azt meg? Vagy talán mégis hazudott az 
asszony a férfinak? 

2. Csak várjatok még egy kis türelemmel, és azt a barátságosnak mondott pírt még mindig kellő 
időben meglátjátok. Figyeljétek meg emberpárunkat, mint válik az asszony mindinkább vidámmá, a 
férfi pedig komorabbá! 

3. Mitől van ez? 

4. A válasz erre kézzel fogható! Az asszony mindinkább közeledik a saját életeleméhez, amerre 
a ferde szeretete vonzza, és azért válik is folyton vidámmá. A férfinél pedig éppen ellenkezőleg áll a 
dolog, az ő számára teljesen idegen elem felé közeledik, nem vonzza ahhoz a szeretete, hanem inkább 
csak az asszonya iránti vonzalma ragadja őt magával. 

5. Itt körülbelül az a helyzet, amit a régiek a "szirének" iránti nagy szeretetről beszéltek, meséltek. 
Amíg a szerető a szirén szférájából figyelte annak csábos egyéniségét, addig teljes elragadtatás 
töltötte el aziránt, s annak szerető ölelése mindent felülmúló gyönyörűséget keltett benne. Amikor 
azonban szerelmeséhez közeledett, és az a puha karjaival saját elemébe, a vízbe lehúzta, az előbbi 
képzeletbeli gyönyörűség már el is szállt tőle, hogy helyet adjon az ijedtség és a borzalmas 
halálfélelem érzésének. 

6. Látjátok, itt is ugyanaz az eset! A férfi már látja, hogy amint haladnak, a környezet mindinkább 
sötétebb lesz, és ez a folyton sötétülő éjszaka nem az ő eleme. Azért amint minél sötétebbé válik a 
környezete, annál inkább komorodik, mert az asszony szeretetének eleme a teljes sötétség, s ennek 
megfelelően ugyanaz az élete is. Most azonban már hallhatjátok a távoli morajt, ami egy nagy vízesés 
messziről ideszűrődő hangjához hasonló. 

7. De mit jelent ez a zaj? 

8. Ez annak a nagy elválasztó folyamnak a közelségét jelenti, amelyet az északi vidék 
megtekintésekor láttunk. Azért menjünk csak bátran utánuk, és nemsokára a folyamhoz érünk. 

9. Kedves testvérünk, az előbb említett hegy mögötti fény még mindig nem mutatkozik? 

10. Ugyan-ugyan, csak várjatok még egy kis türelemmel, amint a folyam partját -amelyhez már 
igen közel vagyunk- elérjük, amit az egyébként mindinkább erősödő morajból is sejthettek, akkor 
már a távoli háttérben a hegység mögötti vöröses fényt is meglátjátok. Most pedig jól figyeljétek meg 
a talajt a lábaitok alatt, mert egy-kettőre a nagy folyam partján leszünk. 

11. Nos, álljunk meg, lám már a célnál is vagyunk! 

12. Tekintsetek végig a folyamon, ott a távolba vesző háttérben láthatjátok már azt a vöröses 
fényt, ami egy roppant nagy és igen távolban lévő tűzvész fényéhez hasonlít leginkább. Figyeljétek 
meg jól emberpárunkat, mert az asszony már beszélni kezd. 

13. „Nos drágám, igazam volt-e, vagy sem? Lásd, ott a távolban van az a gyönyörű hajnalpír, és 
itt áll előttünk a hatalmas folyam is! De mit tegyünk most, hogy elérhessük azt a világos vidéket? A 
folyamon keresztül nem mehetünk, de a part mentén igen. Arrafelé folyton világosabb lesz, amint 
saját szemeiddel is látod, és így idővel majd az egész világos vidéket is elérjük. 

14. Édes kis feleségem. Ez a fény nem mondhatnám, hogy különösképpen tetszik nekem, ami 
pedig a hajnalpír voltát illeti, attól tartok, hogy ez azzal semmi vonatkozásban sincs. Bennem azt a 
benyomást kelti, mintha ez a fény nem a naptól, hanem inkább valamely lángokban álló várostól 
lenne. Hogy itt valamelyes lángokban álló város lehetne, azon még csak kételkednem sem kell hogy 
talán valamilyen nagy és hatalmas tűztől eredhet, az minden kétséget kizárónak látszik. Ezért hajlandó 
vagyok tovább menni mindaddig, amíg a tűzre vonatkozó valamilyen közelebbi felvilágosítást nem 
nyerhetünk. Tovább azonban nem engedelmeskedem, mert nem tudhatjuk, mi annak az eredete, s 
ezért még mindig előnyösebb, ha attól távol maradunk. Az ember sohase közeledjék ahhoz, ami a 
természetével nem egyeztethető össze, s amit nem ismer! 

15. Ugyan-ugyan, miféle ostobaságokat fecsegsz itt össze-vissza! Itt már csakugyan világosan 
kitetszik, hogy te milyen ostoba vagy, de vajon mi is lehet ennek az oka? De én mondom neked, hogy 
semmi más, mint hogy először is, te igen keveset törődtél még azzal, hogy a természeti erők különféle 
hatásai milyen formában mutatkoznak meg. Éppen ezért e jelenség megmagyarázására vagy 
megítélésére még csak képes sem lehetsz. Másodszor sokkal rövidebb ideje vagy itt, amiért sokkal 
kevesebb alkalmad lehetett különféle jelenségek alapos megfigyelésére, semhogy e vidék bölcsei erre 
megfelelően kioktathattak volna. De nézd csak! A folyam mentén két férfi jön sietve felénk, menjünk 
csak eléjük, s biztos vagyok abban, hogy ha ezekkel beszédbe elegyedünk, igen sokat tanulhatunk 
tőlük. 

16. Mindenesetre kedvesem, hiszen nagy barátja voltam mindig a sok tudással rendelkező 
embereknek, s miért tennék ebben éppen most kivételt? 

17. Na, ti éjféli baglyok, ki mutatja meg nektek a világosság mezejéhez vezető utat? 

18. Mélyen tisztelt barátom -szólal meg a férj- én még csak néhány nappal ezelőtt érkeztem ide, 
ebbe a sötét éjszakába, de a feleségem már hat éve itt tartózkodik, ezen a vidéken. Ő tudott erről a 
világos vidékről, én azonban nem, de annál nagyobb a vonzódás bennem a világosság iránt, s így más 
megoldás számomra nem is maradt, mint itt teljesen tapasztalatlan, a tapasztalatokat szerzett 
feleségemtől engedjem magamat vezettetni. Nagyon szépen kérem tehát azért, mélyen tisztelt 
barátom, hogy ezt ne rója fel hibámul. Ha ezért a lépésünkért valakit valamilyen hiba terhel, úgy az 
csakis a feleségem lehet! 

19. Akkor hát, mint férfi hogyan merészelsz mégis idejönni? Valóban, te roppant gyenge alak 
lehetsz, mert az olyan férfit, akik feleségük vezetésére szorulnak, mi semmivel sem tekintjük többre 
egy majomnál. /Azután az asszony felé fordulva mondja: / 

20. Ez tehát az ön komoly műve, végtelenül bájos és szende hölgyem? -Óh, végtelenül nagyra 
becsült barátom, sajnos kénytelen vagyok beismerni, bár a legnagyobb szégyenemre, hogy az én 
egyébként nagyon kedves férjem abban a legvaskosabb sötétségben bizonyára évszázadokon át 
sokkal szívesebben rágódnék a száraz mohán és füvön, mintsem lemondjon a közismert zsidó bölcs 
iránti legostobább és üres szeretetéről ahelyett, hogy inkább a világosság útját választaná nemcsak 
én, hanem mindenki által ismert bölcs Mellanchton tanácsára is. 

21. Óh, nagyra becsült és legdrágább asszonyom, valóban a szívem mélyéből sajnálom, de 
egyebekben csodálom a szívének végtelenül kitartó erejét is, amellyel az ilyen fajankó embert ilyen 
fáradhatatlanul akarja a helyes útra téríteni. Ön a legbájosabb és legértékesebb asszony, akit még 
eddig csak ismertem. Ezt már feltétlenül javamra kell írnia, mert amikor ebben a felvilágosult 
korszakban erről az ősdi keresztény-zsidó bölcseletről még csak beszélni is hallok, már éppen elég 
énnekem arra, hogy csupa méregből a bőrömből kiugorjak, mégis foglalkozom Önökkel. 

22. Igen, ez sokkal ostobábbnak tűnik fel előttem, és együgyübbnek, mint amikor valaki egy több 
ezer éves ódivatú ruhához köti magát, amikor körülötte az egész világ már egészen újfajta ruhában 
jár, és állandóan azt is viseli. -Ezután a férj felé fordulva így szól:-Hát valóban igaz az, amit a te 
valóban okos feleséged mond?" 

23. Látjátok, most a férj meghökken, és ebben a pillanatban csakugyan nem is tudja, hogy őt már 
túlságosan megleckéztetni akaró idegennek mit is mondjon. Krisztustól nem akar megválni. Róla 

említést tenni meg itt nem tartja tanácsosnak, ezelőtt a hatalmasnak látszó ember előtt, s ezért inkább 
hallgat. Az idegen erre hozzá még közelebb lépve folytatja: 

24. , Hát igen kedves barátom, ha már úgy áll a dolog, amint ezt egyébként most már tényleg 
látom is, akkor te egy "díjmentes" ember vagy. Érted mit jelent ez? 

25. Nem, ez a beszédmód teljesen ismeretlen előttem! 

26. Most már ezen sem csodálkozom, ami pedig a "díjmentes" jelzőt illeti, az már a régi görögök 
és rómaiak előtt is ismert kifejezés volt. Amennyiben a bolondokat s az együgyűeket mindenütt 
belépődíj menteseknek tekintették minden illeték, útvám alól, s ezeket a mostani korszakban is annak 
tekintik, amikor a hozzád hasonló embereket valamilyen tébolydába való felvételre viszik, amint te - 
aki tudomásom szerint- egy állami hivatal vezetője voltál a Földön bizonyára magad is nagyon jól 
tudod. Ezt a beszédmodort talán megérted már? 

27. Sajnos, ezt már meg kell értenem, de azért engedj meg te is nekem egy kérdést. Akkor, amikor 
én tehozzád a legudvariasabban közeledtem, a te nagy tanultságod mellet miféle jogon 
gorombáskodsz velem úgy, mint valamilyen hatalmas világi nagyság, egy ingyenes tanulóval? 

28. Hallgass csak ide kedves barátom! Hogy csak kissé beszélek veled nyersen, és ez már maga 
is nagy kivétel, és kitüntetés a részemről veled szemben, amit egyedül csakis az igen kedves és bájos 
feleségednek köszönhetsz, mert egyébként az ilyen ostoba Krisztus-kamasszal egészen másképpen 
beszélnék, mégpedig úgy, hogy örök időkre elmenne a kedved attól, hogy valaha is meg merd 
közelíteni ezt a vidéket. Ha azonban az asszonyod oldalán engedni akarsz az okosságnak, és 
biztosítékot tudsz nekem adni arra, hogy minden világias ostobaságodat -amelyek miatt 
tulajdonképpen idejöttél- megbánod, úgy hajlandó vagyok, de ezt jól jegyezd meg magadnak -ott a 
világosság helyének közelében egy tudományos intézetben elhelyezni, amelyben azután te majd- 
feltéve, hogy nem vagy begyepesedve tökéletesen, valahogy mégis csak jobb belátásra jutsz!" 

29. Nézzétek, a férj mennyire megdöbben, és milyen alázatosan felel: 

30. , Igen kedves és végtelenül nagyra becsült barátom! Ha már valóban így áll a dolog, akkor 
nagyon szépen kérlek arra, hogy vezess engem oda. Én mint diák a Földön mindig színjeles tanuló 
voltam és remélem, hogy a te iskoládban sem leszek utolsó! 

31. Rendben van, hát akkor felveszlek, de légy arra elkészülve, hogy rossz előmenetel esetén a 
felső iskolát azonnal el kell hagynod, és ismét vissza kell térned az örök éjszakába. Ha azonban kiváló 
tanuló leszel, úgy a megfelelő kitüntetés sem marad el. Ami pedig az ósdi keresztény-zsidó 
bölcsészetet illeti, arra vonatkozólag már jó előre figyelmeztetlek, hogy a felső iskolában erről szó 
sem lehet, soha még csak említést se tégy, különben annak a veszélynek teszed ki magadat, hogy 
alaposan kikacagnak érte, ez pedig igen rossz, hátrányodra szolgáló jel lenne. Mert az ábrándozók 
nem alkalmasak a komoly és magasabb rendű szellemi tudomány felvételére, az csak józan és 
szenvedélymentes gondolkozók számára való." 

32. Nézzétek, hogy most az asszony milyen nagy odaadással veszi körül a bölcset, s a 
leghízelgőbb szavakkal hogy köszöni meg neki ezt a hallatlan kitüntetést, mire a bölcs nagy kegyesen 
így felel: 

33. , Igen, igen nagyra becsült és végtelenül bájos asszonyom, ezt a férje sok-sokezer, sőt 
mondhatnám ezen éjszakai vidék sokmillió lakosa közül egyedül és kizárólag önnek köszönheti. S 
most asszonyom, kövessenek!" 

34. Lám, most az asszony karon ragadja férjét és így követi a tudós vezetőjüket s közben már 
oktatja is őt: 

35. , Na, mit szólsz mindehhez? Remélem, hogy most már csakugyan belátod, hogy itt egészen 
más helyzet uralkodik, mint ahogy ezt te a Földön megálmodtad! 

36. Drága asszonykám! Ez nyilvánvaló és világos, azonban hogy ez a helyzet jó-e, vagy pedig 
rossz irányba vezet-e, ezt majd csak a következmények igazolhatják! Őszintén szólva ez az egész 
dolog még mindig nagyon meggondolandónak tűnik számomra, de azért -már mint mondottam is- a 
következmények majd megmutatják, hogy mi fejlődik ki ebből a jelenetből! 

37. Pál, a kiváló apostol írásainak egyik fejezetében ez áll: "Mindent jól vizsgáljatok meg, és 
ezek közül csak a jót tartsátok meg!" Én is így teszek majd, s valóban, már most -persze csak úgy 
titokban -az a véleményem, hogy ebből a különös próbálkozásból reánk nézve semmi, vagy csak igen 
kevés előny, sőt talán hátrány származik. Ez a folyton kirívóbbá váló vény olyannak tűnik előttem, 
mintha csak egy nagy, lángokban égő városhoz közelednénk. Ez a világosságfajta nem lesz valami 
jónak az előhírnöke. Amint mondottam már, ez mind csak kísérletezés. Nézd csak, ott lefelé a 
folyamon, amint a távoli háttérben már csaknem izzóvá válnak a vízhullámok, és szinte gőzzé 

feloldani látszanak. Úgy látom, mintha egy hatalmas tűztengerhez közelednénk, amely ezt a rettenetes 
folyamot végül is egészen elnyeli! 

38. Kedves férjem, a természet szabad működő erőit itt a maguk alapjában ismerjük meg, és ez 
itt most a számunkra rendkívül nagyszabású dolognak tűnik, éppen úgy, mint amikor egy szegény 
tanuló diák a Földön valamelyik híres római klasszikus szerző művét egy nyomorúságos láma 
szomorúan derengő és pislogó világossága mellett tanulmányozza. De figyeljünk, mert a vezetőnk 
szól! 

39. Ha nagy szerencsétekre engem követni akartok, úgy szálljatok be a hajóba, hogy a folyamon 
lefelé haladva a világosság fenséges mezejére juthassunk. 

40. Figyeljétek meg, hogy az asszony milyen hirtelen ugrik be a csónakba, férje azonban milyen 
elgondolkodva vakarja füle tövét, és most nem is tudja, hogy mit tegyen! S most -csakis azért, hogy 
egyedül ne maradjon- bizonyos szégyenérzettel száll be a hajóba. A hajót most eloldják, és lám, hogy 
süvít lefelé a folyam hullámzó vizén. De most repüljünk mi is, legalább úgy, mint az a hajó. Sőt, ha 
lehet mi gyorsabbak is lehetünk. Nos -amint látjátok is- már elértük a hajót, s látjátok, amint a víz 
habja alatt mind izzóbbá válik egészen addig, ahol a folyam a hegy lábánál egészen össze szűkül. 
Most azonban tegyünk egy ugrást előre, a hegyen keresztül, és várjuk be a hajót a folyam torkolatánál. 
De nehogy megijedjetek, mert itt mi is "díjmentesek" vagyunk, s az a sok ijedelem, ami ott vár 
benneteket nem tehet kárt bennetek! 

41. Lám, már itt is vagyunk, de látom, hogy megijedtetek, mert a folyamot innen egy hatalmas 
méretű, tobzódó, izzó vízesésnek látjátok, amely felmérhetetlen lángtengerbe, mennydörgésszerű 
robajjal zuhan le. 

42. Mit jelent ez a látvány? 

43. Ez az előbb említett fő vagy magasiskola, amelyben a mi szegény emberünk az alap 
természeti erőket a maguk alaphatásaiban megtanulhatja. Ez tehát magyarán kifejezve a pokol első 
fokozata! 

44. De most nézzetek le a folyamra, éppen most ért ide a hajó. Figyeljétek meg, hogy emberünk 
hogyan kapja fel kezeit, és ki akar ugrani a hajóból, az asszony azonban átöleli őt, szorosan lefogja, 
s látjátok, amint a hajó mind a négyükkel együtt hogyan zuhan bele a "magas iskolába". 

45. Nekünk is oda kell utánuk mennünk? 

46. Már előbb megmondottam nektek, hogy a végmegoldást is meg kell néznetek, különben csak 
a felét látnátok meg annak, hogy mire vezet az emberi szívnek az Úr, valamint a világ iránti kettős 
szeretete! 

47. Ne féljetek azonban ezektől a lángoktól, mert ezek a pokolnak csak egyszerű jelenségei, 
szimbólumai. Amint azonban mi is ott leszünk, akkor ez a jelenség egészen más képet fog mutatni, 
kövessetek tehát egész nyugodtan, minden félelemérzés nélkül! 


39. Fejezet: 

A vezető szellem magyarázata a pokolbeli tűz stb. jelenségek szellemi értelméről és megfeleléséről. Hol van a 
mennyország, és hol a pokol? A vezető várurat szomszédja kirabolja, népét kardélre hányja. A férj a foglyok között van 
feleségével, akit csak most ismer fel ördögi alakjában. Jézushoz imádkozik szabadításáért. Két büntető angyal sietve 
érkezik. Rendet csinálnak, s a férfit kiemelve kimentik őt. 


1. Kedves testvérünk, itt igazán meredeken vezet le az út, a sok-sok szirten és meredek lejtőn 
keresztül. 

2. Igen, igen kedveseim, ez azonban csak olybá tűnik nektek, azoknak akiknek a lelkülete ennek 
megfelelő, azoknak ez az út megfelelően széles és jól járható. Menjünk tehát egész nyugodtan, mert 
nem sok idő kell ahhoz, hogy ezt a látszólagos lángfelületet elérjük. Nos, nézzetek lefelé, hogy tűnnek 
el apránként a lángok, és már egészen nagy felületeket láttok lángtól mentesnek. 

3. Nekünk is bele kell mennünk ebbe a tűzbe? 

4. Ne törődjetek ti ezzel! Ez mind csak látszat, és csak azoknak a lelkiállapotát jelzi, mutatja, 
akik odalent laknak. A lángok itt csak a gonoszok tevékenységét jelentik, a lángokból felszálló füst 
pedig a tökéletes rosszat, az izzó parázs pedig a teljes önszeretetet, és ezekből eredő gonosz 
igyekezetet, valamint azok tökéletes gonosszá vált akaratát, akik ebben az önszeretetben leleddzenek. 
Hogy ezek az egyes helyeken milyen módon és formákban nyilvánulnak meg, csakhamar a saját 
szemeitekkel is meglátjátok majd. Most pedig tekintsetek le újból. Mit láttok? 

5. A lángok tökéletesen eltüntek, és az izzó parázs is egy csomóban gyűlt össze. Az 
egyes-csomók között azonban a legsötétebb éjszakát látjuk. De hová tűnt el a folyam; amelyet előbb 
teljesen izzó állapotban láttunk lezuhanni? 

6. Ez az egész folyam is éppen úgy csak egy jelenség, és a hamisságnak útját jelzi, amint az a 
gonoszságba torkollik. Ez a látható mélység a gonoszság mérvét mutatja meg, amilyen erőteljes 
ravaszsággal a gonosz akarja terveit megvalósítani, melyeket előbb jól kiszámított. 

7. Most pedig, hogy mindezt tudjátok, menjünk oda bátran, hogy célunkat, illetve társaságunkat 
mielőbb elérjük. Csak néhány lépés, és már látjátok, síkságon vagyunk, s ezzel a legmélyebb helyen 
is. Igaz; hogy most semmit sem láttok, mert a sötétség olyan nagy, hogy szemeitekkel semmit sem 
tudtok kivenni, ezért feltétlen szükséges annyi világosságot teremtenünk, hogy valamit mégis 
kivehessünk a történendőkből. Az illetőknek azonban a mi világosságunkból semmit sem szabad 
észrevenniük, s ezért szorosan hozzám kell igazodnotok, és amellett egyetlen szellem szférájához 
sem szabad közelednetek, legfeljebb csak annyira, amennyire én ezt a ti számotokra lehetővé teszem. 

8. Na látjátok, már meg is van a szükséges világosságunk ahhoz, hogy az egész vidéket jól 
szemügyre vehessük. Mit láttok ebben -az úgy látom kissé remegő -állapototokban? 

9. Ó jóságos, irgalmas Isten, micsoda borzalmas egy vidék ez! Semmi más nem ötlik szemünkbe, 
mint fekete homok és koromfekete sziklaszirtek, s ebből áll itt a talaj. A homok és a sziklák között 
helyenként gőz száll fel, hasonlóan a Föld azon helységeihez, ahol a talaj felszíne alatt szén ég. De 
vajon hol lennének láthatók erre a lények, mert hiszen az egész vidék kihaltnak látszik? 

10. Igen, igen kedves testvéreim, de ne felejtsétek el, hogy ez is csupán egy jelenség, ami a halálra 
utal. Ám ez mégse aggasszon titeket -hogy e vidék látszólag kihalt -mert hamarosan igen sűrün 
benépesedve találjátok azt. 

11. Figyeljétek meg, nem messze tőlünk olyasmit láthattok, amit a Földeteken csak meglehetősen 
nagy máglyarakásnak vélnétek. Ezt közelítsük meg, és meglátjuk, hogy milyen anyagból állaz? No 
már közelebb vagyunk, mit láttok? 

12. Te jóságos Isten, mi is hát ez voltaképpen? De hiszen ezek emberek, s mintha egy heringes 
dobozba lennének összepréselve, s még hozzá erős láncokkal vannak a földhöz erősítve úgyannyira, 
hogy egyik sem képes a helyét még csak legkevésbé sem változtatni. Ha ez itt az általános helyzet, 
akkor a szellem általános és örökös szabadságával itt valami baj van! 

13. Igen, kedveseim, ez az első pillantóan valóban ilyennek tűnik, de csak akkor, ha mi ezt a 
dolgot a mi mennyei világosságunk fényénél figyeljük meg. De éppen ezért ez is csak egy jelenség, 
amely a dolgok lényegének és igazságának tökéletesen megfelel. Ha azonban ezt a jelenséget a dolgok 
alapjának mélységéből tekintjük, ebből azt láthatjátok, amint ezt az egész társaságot az alapjában 
téves felfogása és ebből származó gonoszsága miként tartja szorosan összeláncolva. De most hagyjuk 
itt ezt a rakást, és menjünk tovább. Látjátok, itt előttünk egy még nagyobb rakás van, s mivel közben 
egészen jól megközelítettük már, mondjátok csak meg, hogy mit láttok? 

14. Kedves barátunk! Itt sem látunk semmi mást, mint csak azt, hogy ez a rakás kúp alakú, s rajta 
keresztül a láncoknak elég tömege van átvetve, amely az embereket olyan szorosan köti egymáshoz, 
akárcsak az előbbieket. A másik különbség pedig az, hogy ezeknek az embereknek már az arcuk sem 
látható, mert arcukkal egyaránt a Föld felé fordultak. Kedves barátunk, az eddig megismert négy 
emberünk is ebben a rakásban lenne? 

15. Nem, kedves testvéreim, de később hozzájuk is eljuthatunk majd. Tekintve azt, hogy most 
már ezt is jól megnéztétek, menjünk ismét tovább. Nézzétek, hozzánk meglehetősen távol egy 
valóságos hegyforma látszik, s mivel közben csaknem melléje értünk, nézzétek meg jól, hogy mit 
láttok? 

16. Óh, jóságos Isten, mi ez már megint? Ezek éppen úgy emberi lények, mint az előbbiek, 
vasláncok és rostélyok közé szorítva, közöttük azonban egy csomó mindenféle kígyó és vipera van, 
amelyek borzalmasan tüzelő szemeikkel minden irányban sebesen tekintgetnek szét! 

17. Ez olyan társaságot jelez, amely a hamisságból már a gonoszságba ment át. De menjünk még 
tovább, előre, s látjátok, tőlünk nem messze ismét egy hegy áll, amelyet egyetlen tekintettel már fel 
sem mérhetünk. De ez nem is szükséges, mert az egyik hely magyarázza a másikat. Lám, itt a hegy 
lábának mintegy kifutója, figyeljétek meg közelebbről, mit láttok? 

18. Itt azután már mindén féle alakú, csupa leláncolt szörnyeteget látunk, csak közbe-közbe egy 
szétszóródott. emberi csontváz is kifehérlik. Mit jelentenek ezek? 

19. Ez a legmélyebbre zuhant összetetet, a világi hatalmat, nagyságot és gazdagságot jelenti, ha 
mindezeket a világ önző és gonosz céljaira használják fel. 

20. De kedves testvérünk! Miután nagyon jól tudjuk, hogy mi a te szférádban, de egyben a 
szellemi Napban is vagyunk, ahol csupa mennyei dolgot sejtettünk, hogy lehet az mégis, hogy itt a 
poklot a maga teljességében megtaláljuk? 

21. Hát kedves testvéreim, a Szellemi Napba való belépéstekkor nem maga az Úr mondta ezeket: 
"hogy a Szellemi Nap a legbenső, egy mindent átfogó, átható és magába foglaló, mindent átfogva 
összefoglaló? , Ha pedig a Szellemi Nap ilyen lényegű, ezek szerint áthatja az összes bolygókat és az 
összes szférákat, amennyire csak a természetes nap fénye elhat, sőt tisztán szellemileg véve még 
sokkal tovább. És így ti most nemcsak a tulajdonképpeni Napnak, hanem a bolygótoknak különleges 
szférájában is vagytok egyúttal. Amint az összes bolygó a tulajdonképpeni Napotoktól nyeri fényét 
és melegét, így annak hatása az összes bolygóin megnyilvánul. Ugyanígy áll a dolog a Szellemi Napra 
vonatkozólag is, amennyiben szellemi sugarainak szárnyán repülve a bolygók egész szellemi 
helyzetét áttekinthetjük. Mivel pedig most már ezt is megtudtátok, annak alapján remélhetőleg az is 
világosan áll előttetek, hogy ezen a szellemi napon keresztül a pokolnak a ti Földetekkel kapcsolatos 
lényeit is egészen a maguk valóságában megláthatjátok. 

22. De mindezektől eltekintve ne képzeljetek el magatok elé Mennyet és Poklot anyagi térfogattal 
és egymástól teljesen elkülönítve, hanem tisztán csak állapot belileg. Mert terület szempontjából a 
Menny és a Pokol teljesen szorosan egymás mellett éppen úgy megférhet, mint ahogyan egy 
mennyeien jó ember és egy pokolian gonosz másik ember mellett zavartalanul járhat-kelhet, sőt egy 
közös padon együtt is ülhet vele! Az egyik benseje tökéletes Mennyország, míg a másik bensejében 
a Pokol tüze lobog. Bizonyításképpen a saját szférámban is bármelyik pillanatban bemutathatnám 
nektek, hogy abban a tökéletes Mennyország éppen úgy megfér, mint a most általatok is meglátott 
Pokol, mert mindazt, amit most láttok, azt mind csak az én szférámban látjátok. S így semmi egyéb 
nem szükséges, mint egyetlen lépéssel kilépnetek a szférámból, s máris ugyanazon a ponton találjátok 
magatokat, ahol eredetileg beléptetek. Nos, kedveseim, tekintve, hogy most ezzel is tisztába jöttetek, 
már ettől a hegytől is búcsút vehettek, hogy más megvilágítás mellett is megfigyelhessétek azt. 

23. Figyeljetek csak, közben a világítás is megváltozott. Milyennek találjátok most a hegyet? 

24. Roppant csodálkozunk, mert az eddigi hegy helyett csupa szabadon bolyongó embercsoportot 
látunk, sőt mindenfelé lakások is tűnnek fel részben mint szennyes csapszékek, részben pedig régi 
öreg és fekete lovagvárak, s mindezeket valami különösen vöröses visszfény fogja át. 

25. Látjátok, ide elég közel, mintegy a sziklahegyből kiemelkedően megépített öreg lovagvárat? 

26. Nos, odamegyünk. Lám, már ott is vagyunk, s kapuja-nyitva áll éppen. Mi itt láthatatlanok 
vagyunk, és azért egészen nyugodtan menjünk be a várba, nézzük meg, mi minden történik odabent. 
Nos, láthatjátok, mi most az első teremben vagyunk. A falak telerakva mindenféle gyilkos és 
kínzóeszközzel, s a háttérben ott ül az állítólagos várúr a trónján, és cinkostársaival azon tanakodnak, 
hogy a szomszéd hozzá hasonló várúr kincseit és javait miképpen szerezzék meg. Hallgassatok, most 
tárja eléjük, hogy ezt a várat egészen csendben megszállják, aki csak abban él, azt kérlelhetetlenül 
lemészárolják, hogy összes kincsüket ily módon megszerezzék. Aki azonban ellenállás nélkül 
megadja magát, azt hurcolják eléje, -amint azt már más alkalommal is tették -s ezeket a 
legválogatottabb kínzások között teszik el láb alól. Lám, a tanácskozás már be is fejeződött, 
mindegyik fegyvert ragadva elrohan. S mivel itt más tennivalónk nincs, mi is siessünk a többiek után. 

27. Látjátok, ott nem messze tőlünk áll a kérdéses vár. Mindjárt körülfogják, és már meg is 
kezdődött a borzalmas mészárlás. A gonosz lények dühöngve küzdenek egymás ellen. Látjátok, a vár 
lakóit már mind kardélre hányták, s a cinkosok a vár urát éppen most hozzák összeláncolva -a mi már 
oly jól ismert négy személyes ismerősünkkel együtt. De most csatlakozzunk ezekhez, és hallgassuk 
meg, hogy mit beszélnek. A férj éppen most szólal meg: 

28. "Óh, te nyomorult kígyó! Csak most ismerek rád valójában. Az én keserű sejtelmem 
állandóan sugdosta a fülembe, milyen nyomorult szellem gyermeke vagy tulajdonképpen. Lásd, ez a 
magas iskola, és a te nyomorúságos világosságod, amiről mint egy szellemileg jól értesült lény 
színlelve oly sok mindent hazudtál, s ez a hozzánk láncolt szörnyeteg a magasiskola, tanára, a 
rettenetes fogságban ez velünk együtt a legborzalmasabb sors elé néz! 

29. De hogy is gondolhatsz ilyet rólam? Vajon ki tehet egy előre nem látott szerencsétlenségről? 
Hiszen én igazán csak a te javadat akartam véve még sokkal tovább. És így ti most nemcsak a 
tulajdonképpeni Napnak, hanem a bolygótoknak különleges szférájában is vagytok egyúttal. Amint 
az összes bolygó a tulajdonképpeni Napotoktól nyeri fényét és melegét, így annak hatása az összes 
bolygóin megnyilvánul. Ugyanígy áll a dolog a Szellemi Napra vonatkozólag is, amennyiben szellemi 
sugarainak szárnyán repülve a bolygók egész szellemi helyzetét áttekinthetjük. Mivel pedig most már 

ezt is megtudtátok, annak alapján remélhetőleg az is világosan áll előttetek, hogy ezen a szellemi úton 
keresztül a pokolnak a ti Földetekkel kapcsolatos lényeit is egészen a maguk valóságában 
megláthatjátok. 

30. De mindezektől eltekintve ne képzeljetek el magatok elé Mennyet és Poklot anyagi térfogattal 
és egymástól teljesen elkülönítve, hanem tisztán csak állapotbelileg. Mert terület szempontjából a 
Menny és a Pokol teljesen szorosan egymás mellett éppen úgy megférhet, mint ahogyan egy 
mennyeien jó ember és egy pokolian gonosz másik ember mellett zavartalanul járhat-kelhet, sőt egy 
közös padon együtt is ülhet vele! Az egyik benseje tökéletes Mennyország, míg a másik bensejében 
a Pokol tüze lobog. Bizonyításképpen a saját szférámban is bármelyik pillanatban bemutathatnám 
nektek, hogy abban a tökéletes Mennyország éppen úgy megfér, mint a most általatok is meglátott 
Pokol, mert mindazt, amit most láttok, azt mind csak az én szférámban látjátok. S így semmi egyéb 
nem szükséges, mint egyetlen lépéssel kilépnetek a szférámból, s máris ugyanazon a ponton találjátok 
magatokat, ahol eredetileg beléptetek. Nos, kedveseim, tekintve, hogy most ezzel is tisztába jöttetek, 
már ettől a hegytől is búcsút vehettek, hogy más megvilágítás mellett is megfigyelhessétek azt. 

31. Figyeljetek csak, közben a világítás is megváltozott. Milyennek találjátok most a hegyet? 

32. Roppant csodálkozunk, mert az eddigi hegy helyett csupa szabadon bolyongó embercsoportot 
látunk, sőt mindenfelé lakások is tűnnek fel részben mint szennyes csapszékek, részben pedig régi 
öreg és fekete lovagvárak, s mindezeket valami különösen vöröses visszfény fogja át. 

33. Látjátok, ide elég közel, mintegy a sziklahegyből kiemelkedően megépített öreg lovagvárat? 

34. Nos, odamegyünk. Lám, már ott is vagyunk, s kapuja nyitva áll éppen. Mi itt láthatatlanok 
vagyunk, és azért egészen nyugodtan menjünk be a várba, nézzük meg, mi minden történik odabent. 
Nos, láthatjátok, mi most az első teremben vagyunk. A falak telerakva mindenféle gyilkos és 
kínzóeszközzel, s a háttérben ott ül az állítólagos várúr a trónján, és cinkostársaival azon tanakodnak, 
hogy a szomszéd hozzá hasonló várúr kincseit és javait miképpen szerezzék meg. Hallgassatok, most 
tárja eléjük, hogy ezt a várat egészen csendben megszállják, aki csak abban él, azt kérlelhetetlenül 
lemészárolják, hogy összes kincsüket ily módon megszerezzék. Aki azonban ellenállás nélkül 
megadja magát, azt hurcolják eléje, -amint azt már más alkalommal is tették- s ezeket a 
legválogatottabb kínzások között teszik el láb alól. Lám, a tanácskozás már be is fejeződött, 
mindegyik fegyvert ragadva elrohan. S mivel itt más tennivalónk nincs, mi is siessünk a többiek után. 

35. Látjátok, ott nem messze tőlünk áll a kérdéses vár. Mindjárt körülfogják, és már meg is 
kezdődött a borzalmas mészárlás. A gonosz lények dühöngve küzdenek egymás ellen. Látjátok, a vár 
lakóit már mind kardélre hányták, s a cinkosok a vár urát éppen most hozzák összeláncolva a mi már 
oly jól ismert négy személyes ismerősünkkel együtt. De most csatlakozzunk ezekhez, és hallgassuk 
meg, hogy mit beszélnek. A férj éppen most szólal meg: 

36. , Óh, te nyomorult kígyó! Csak most ismerek rád valójában. Az én keserű sejtelmem 
állandóan sugdosta a fülembe, milyen nyomorult szellem gyermeke vagy tulajdonképpen. Lásd, ez a 
magas iskola, és a te nyomorúságos világosságod, amiről mint egy szellemileg jól értesült lény 
színlelve oly sok mindent hazudtál, s ez a hozzánk láncolt szörnyeteg a magasiskola, tanára a 
rettenetes fogságban ez velünk együtt a legborzalmasabb sors elé néz! 

37. De hogy is gondolhatsz ilyet rólam? Vajon ki tehet egy előre nem látott szerencsétlenségről? 
Hiszen én igazán csak a te javadat akartam! 

38. Hallgass, te nyomorult kígyó! Egyedül csakis neked köszönhetem, hogy a legmélyebb 
pokolba jutottam, s ezek után köztünk örökre vége minden köteléknek. Óh, én drága Jézusom, Akihez 
mindig fordultam, szabadíts meg ezen rettenetes fogságból. A Te szentséges Akaratodból sokkal 
szívesebben bolyongok akár egy évezreden át azon sötét vidéken, hogy jóvátehessen összes bűnömet, 
mint egyetlen perccel tovább maradjak ezen a borzalmas helyen, amely -úgy látszik- a Te 
kegyelmedből és irgalmadból egész örökkévalóságokra ki van zárva. Óh, drága Jézusom, segíts! Óh, 
Jézusom ments meg!" 

39. Nézzétek, két álcázott lény siet most a társaság felé, s íme ott is vannak! Lám, most már fel 
is fedték magukat, s íme ők az Úrnak két büntető angyala. Mindegyiküknek egy-egy lángoló kard van 
a kezében. Az egyik egy suhintást tesz a kirabolt vár felé, mire abban az össze-vissza kaszabolt és 
leöldösött lények ismét egész, sértetlen alakot öltenek, s a kiállott szenvedések és ijedelmek miatt - 
feléledve- rettenetes jajgatásba kezdenek. A másik angyal az előbbi hírhedt vár felé suhint egyet a 
karjával, mire az amint látjátok azonnal lángba borul. Égő és üvöltő alakok ugrálnak ki a vár 
ablakából, ajtajából, és eszeveszetten menekülnek a két büntető angyal elől. De most jól figyeljetek! 

40. Az egyik angyal a lángoló kardjával most a mi négyünk közé csap, mire a láncok lehullanak. 
A férfi a két angyal előtt arcra borulva köszöni meg a szabadítást. Az egyik angyal erre a férfi után 
nyúl, és magához öleli őt fél karjával. Az asszony azonban erősen kapaszkodik, s férjének szerelméért 
és irgalmáért könyörög, hogy el ne hagyja őt. Nézzétek, milyen messzire hagyja magát vonszolni a 
férfival együtt az angyaltól. A két angyal most felemelkedik, és az egyik a karjaiban viszi a férfit, az 
asszony azonban görcsösen kapaszkodik továbbra is a férfiba, és azzal együtt viteti magát. No most 
jól figyeljetek, már nagy magasságban vannak, s az egyik angyal a kardjával megérinti az asszonyt, 
s ezzel nagy nehezen leválasztja a férfiről. Az asszony ekkor borzalmas sikolyok és süvöltés közben 
zuhan vissza a saját elemébe, a férfit pedig az angyalok a gyermekek országának határára viszik, ahol 
azonban még nagyon sötét és sivár minden. 

41. Na, ezzel most már az egészet végignéztétek! De ez még mindig a legolcsóbb, egyik legjobb 
és legkönnyebb megszabadulás. Ennél természetesen sokkal makacsabb és megrázóbb jelenetek is 
zajlanak le, ezek azonban már olyan borzalmasak, hogy azokat ti egyáltalában nem tudnátok elviselni. 
Most tehát megint térjünk vissza az előbbi vidékünkre, s Onnan majd a déli vidékekre megyünk. 


40. Fejezet: 
A megmentett férj az új, neki megfelelő hajlékban. A pogányok teljesen elkülönített szférájáról. Utazás dél felé. 


1. Hogy az általatok már annyira jól ismert északi vidékeken nagyon sok, sőt mondhatnánk 
megszámlálhatatlan hasonló jelenet zajlik le, mint amilyet az eddigiek alapján megismertetek, úgy 
hiszem azt mondanom sem kell, és teljesen felesleges. 

2. De kedves és drága testvérünk, hol vannak az elhalt pogányok szelleme. 

3. Nagyobb részük szintén ezen a vidéken tartózkodik, azonban ezek a gyűjtőhelyek egymástól 
igen szigorúan vannak elválasztva, úgy, hogy a pogányok közül egyiknek sincs módjában a 
keresztények egyik szektáját sem megközelíteni. Ezek az elkülönítések azért vannak, mert sehol sincs 
a túlvilágon össze-vissza keverve, még a pokolban is roppant fontos az elkülönítés. 

4. Képzeljétek el úgy a dolgot, mint a Földeteken is van, hogy ott is különféle népek laknak, 
amelyek állandóan ellenséges érzülettel viselkednek egymás iránt. Ugyanígy van ez a 
szellemvilágban is. Vannak olyan lények, amelyeknek senkivel sem szabad érintkezniük, mert ha ez 
mégis bekövetkezik, gondot okoznak. 

41. Fejezet: 

A gyönyörű déli vidéken az egyszerű külső káprázatos belsőt rejt magában. Hit és a belőle fakadó szeretet révén 
jó minden az ittlétre. Az első megtekintett házban a ház ura szolgája testvéreinek, minden vágya önmagát mind jobban 
megalázni, és a többieknek mind nagyobb örömet szerezni. Barátainkat eleinte nem látja, később házába vezeti őket, 
és az Ur igéjét amit neki mondanak társaságával együtt térden állva fogadja. 


1. Nos látjátok, anélkül, hogy észrevehettétek volna -amint mondtam nektek- már ott is vagyunk, 
ahol akarunk, s így már a délvidéken vagyunk. Nézzetek szét, hogy tetszik nektek itt? 

2. Nagyon kellemes, szép itt minden, de emellett azt is meg kell állapítanunk, hogy azért mégis 
valahogy többet vártunk volna, mint ami most szemeink elé került. Ez a vidék olyan, mint a Föld 
valamelyik szebb vidéke, amilyen bizonyára igen sok akad a Földön, de valamilyen földöntúli 
gyönyörűséget nem tudunk itt felfedezni. 

3. Hát igen kedves testvéreim. Alapjában véve tökéletesen igazatok is van. Itt is olyan minden - 
amint látjátok- mint valamelyik napon, éppen a közepén valahol. Amellett az égbolt is éppen olyan 
kedvesen kék, mint nálatok a Földön. Körös-körül megművelt földek látszanak, termőföldek, 
olajfákkal benőtt dombok, még a szőlőskertek sem hiányoznak. A kisebb dombok háta mögött alpesi 
hegyek tünnek fel, magasba törő ormaikkal. Mélyebben fekvő részeiken épült házakba emberek 
járnak ki és be, s látható a földeken a gyümölcstermést betakarító emberek munkálkodása. 

3. Tény és való, hogy a felületes szemlélet mellett ez a kép a ti Földetek szép vidékeire 
emlékeztet, és roppant hasonlít. De mondom nektek, hogy csak valamelyik kis házhoz kell 
közelednünk, s annak berendezése mindjárt egészen másra tanít benneteket: Nézzétek itt, ezen a két 
olajfasor között húzódó úton áll -amint jól láthatjátok- egy egyszerű kis házacska, közeledjünk hozzá, 
és nézzük meg, milyen építésű. 

4. Láthatjátok, már ott is vagyunk, a ház gazdája éppen a tornácon áll, minket azonban nem láthat, 
mivel a délvidék lakói számára mi nem vagyunk láthatóak. Ennek ellenére érzi bensejében, hogy 
bensőséges lények tartózkodnak a közelében. Éppen ezért roppant erősen figyeli önmagát -amint 

látjátok- olyan emberhez hasonlít, aki mélyen önmaga gondolataiba merül. Menjünk tehát be a 
lakásába. 

5. Látjátok, már a ház belsejében vagyunk. Nos, hogy tetszik? Na mi az, miért csapjátok össze a 
kezeiteket a csodálkozástól? 

6. Te jó Isten! Hát ez hogyan lehetséges? A ház belsejét kifejezhetetlenül gyönyörűnek és 
ékesnek találjuk, és ennek a belső mérete a külsőt hasonlíthatatlanul felülmúlja! Na és, ha az ablakon 
keresztül kitekintünk, a kívül látott vidéknek még a nyomát sem találjuk, hanem minden 
hasonlíthatatlanul gyönyörűségesebb. Az ablakon át gyönyörű palotasorok, templomok láthatók. A 
távoli hegyek úgy ragyognak, mintha a nap egész fényözönét csak rájuk hintené, és egy távoli sík 
terület is jól látható, ezen is elképzelhetetlenül gyönyörű paloták sora húzódik. Középen egy folyam 
szeli át, melynek hullámai a legszebben csiszolt briliáns ragyogását is messze felülmúlják, a partot 
pedig lefesthetetlenül szép, hatalmas fák szegélyezik. Ehhez hasonló fákat a természetes napon 
láttunk ugyan, ezek azonban ezerszeresen fenségesebbek, amennyiben tökéletesen átlátszó, s a 
legélénkebb színű levelei mind megannyi szivárványként ragyognak. És milyen kimondhatatlanul 
pompás ezeknek az épületeknek a belseje! Ehhez éppen csak valamennyire megközelítőt láttunk a 
Nap középső övezetén, természetes szemlélődésünk közben, az azonban ügyetlennek, formátlannak 
tetszik ehhez képest, mert itt minden -komolyan elmondhatjuk, hogy-végtelenül tisztább és 
célszerűbb alkotású. Itt a legkisebb tárgy vagy részlet szemlélésén akár évekig elcsodálkozhatnánk. 
A végtelen nagy színpompáról még csak szólni sem tudunk. Mert mindenütt olyan gyönyörű és 
ízléses, és harmonikusan egybeolvadó, hogy ez már valósággal mennyeien elragadó, annyira, hogy 
ezt a házat többé talán elhagyni sem tudjuk. 

7. Igen, igen kedves testvéreim, ez így van itt! Itt a bensőben rejlik az érték, ha a mérték úgy 
mérhető, de a ti fogalmaitokat messze túlhaladja. Ez ugyanis annak a bölcsességből eredő 
világosságnak a hatása, amely az Úr iránti igazi hitből fakad, ennek megfelelő mértékben gyakorolt 
szeretet cselekedetekkel, ami az Úr iránti tulajdonképpeni igazi szeretet legelső, legalapvetőbb foka. 

8. Egy ilyen hatalmas palotát egyetlen szellem lakja? 

9. Ó nem, menjünk ebből a helyiségből a mellette levőbe, s itt több boldogságtól izzó 
emberszellemet is találhatunk, mindkét nemben. Nézzétek, ott a háttérben vannak 30 egynéhányan, 
és ezek valamennyien a ház lakói. Az pedig, akivel a tornácon találkoztunk, valamennyinek a 
szolgája, és minden igyekezete arra irányul, hogy a többieket mindennel és minél jobban ellássa. 
Éppen ezért a legnagyobb közülük, és hajdan ennek a birtoknak jogos tulajdonosa volt, most egyedül 
az Urat tekinti tulajdonosának. Nem vettétek észre, hogy azok odabent hogy voltak felöltözve? 
Egyesek még fényesen világító koronát is viseltek a fejükön! Ezek az üdvözültek minden 
gyönyörűséges érzésükben az Urat dicsőítik, magasztalják! 

10. Most nézzétek meg a mi tornácbeli emberünket, amint még most is az ajtóban áll, milyen 
példásan egyszerű a ruházata. Fehér ruháját egy öv szorítja a derekához, és ez minden, amit a mennyei 
pompából magára vett. Valami elképzelhetetlenül szépen is kiöltözhetne, ez azonban már nincs 
ínyére. Az ő üdvössége egyedül abban áll, hogy testvéreit állandóan boldoggá tegye, amennyire ereje 
erre képesíti. Amit csak az Úr iránti szeretetéből csak nyer, azzal azonnal a testvéreihez siet, s ha 
ezeknek afelett nagy az örömük, akkor ő maga is könnyekig meghatódik, s ha mindenét odaadta, 
akkor a legboldogabb. 

11. De miért is nincs benn a többiekkel együtt? 

12. Ezt már az arckifejezéséből is leolvashatjuk! Most is azon gondolkodik, hogy mit csinálhatna 
valami olyat, ami testvéreinél újabb boldogságot okozhatna. Látjátok, már ki is talált valamit. Az 
előbb mondottam, hogy ő még nem lát bennünket, csak sejti az ittlétünket. S ezért mindinkább 
önmagába merül, hogy végül is megláthasson bennünket. Most azon gondolkozik, hogyan tudna 
belőlünk valamit a hozzátartozói számára megszerezni. Azért is figyeli a vidéket, minden irányban, 
hogy nem láthatna-e meg erre haladtában valaki idegent, akinek lakása és helye nem volna, hogy 
elébe sietve őt magához vezethesse. 

13. Mindaddig, amíg a ház belsejében vagyunk, nem is láthat, amint azonban ismét kilépünk, 
majd megpillanthat minket, s akkor megláthatjátok azt a határtalan örömet, amelyről 
megismerhetitek, hogy milyen barátságos és szeretetre méltó, vendéglátó a mi emberünk. Lépjünk ki 
tehát a házából! 

14. Figyeljétek csak, most megpillantott bennünket, és már arcra is borul előttünk, és megszólal: 

15. Óh, ti az Úrnak -számomra ismeretlen- magas barátai! Sejtettelek benneteket, de mindeddig 
még nem láthattalak. Mivel most már a kegyelem ebben is megadatott nekem, a mindenható Úrnak 

végtelen szeretetére kérlek benneteket, hogy ne hagyjatok el engem olyan hamar, hanem lépjetek be 
velem még egyszer a házba, hogy az én kis társaságomat még sokkal boldogabbá tehessem, mint 
eddig voltam, mert hiszen ti az Úrról, a mi legjóságosabb Atyánkról bizonyára többet tudtok nálam. 
Nagyon kérlek benneteket, közöljetek velünk valamit Róla. Mert minden szó, amit Róla hallunk, 
hasonlíthatatlanul értékesebb minden gyönyörűségnél, amelyeknek itt kifejezhetetlen mértékben 
vagyunk részesei." 

16. Gemáliel, emelkedj fel, és vezess minket házadba! 

17. Látjátok, most azonnal felemelkedik, karját felénk tárja, és barátságosan mosolygó arccal 
szeretetteljesen hajol meg, karjaival mutatja, hogy mi lépjünk be előtte. Menjünk be most tehát 
valamennyien, és úgy akarom, hogy az egész társaság lásson bennünket. Látjátok, milyen szépen 
emelkedik fel az egész társaság, és siet felénk. De hallgassátok csak meg Gemalielt, hogyan mutat be 
minket! 

18. , Nézzétek, legbensőségesebben szeretett testvéreim, mint már meg is mondottam nektek, 
legjóságosabb Atyánk, az Úr, abban a kegyelemben részesít bennünket, hogy hozzánk küldi 
valamelyik jó barátját, hogy ennek révén legalább egyetlen szavát meg hallhassuk. És lám, jóságos 
Atyánk elénk jött e titkos kérésünkre, és még mielőtt sejthettük volna, e magas vendégek már meg is 
érkeztek otthonunkba. 

19. Avatatlan szemeink eleinte nem is láthatták őket az ő nagy dicsőségük miatt, a mi Urunk 
nagy kegyelme azonban megnyitotta szemeinket, s így -legnagyobb üdvösségünkre - meg is láthattuk 
őket. Mi ugyan nem ismerjük őket, nem tudjuk hogy kik is ők, de tudjuk, hogy az Úr közvetlen jó 
barátai, és ez önmagában véve is a legnagyobb üdvösség számunkra!" 

20. És látjátok, most Gemáliel felénk fordul, és a legmélyebb alázattal kér bennünket, hogy 
ismételjük meg az Úr, a mi jóságos Atyánk valamelyik mondását. 

21. , Óh, Urunknak ti magasságos barátai! Nagyon is jól tudom, hogy a mi Atyánk szava annál 
sokkal szentségesebb, semhogy azokat még a ti ajkaitokon keresztül is megérdemelnénk, ám a mi 
végtelen jóságos Atyánk iránt érzett szeretetünk nem hagy nyugton bennünket, s azért a legmélyebb 
alázattal kérünk titeket annak közlésére." 

22. Nos, meg is adom nekik az Atya néhány szavát, figyeljék meg, hogyan fogadják! 

23. Halld tehát kedves Gemalielem, és ti hozzá tartozó barátai, testvérei. Az Úr így szólott 
egykoron a Földön: Engedjétek hozzám jönni a kicsinyeket, mert ilyeneké a mennyeknek országa! 

24. Láthatjátok, e kijelentésre valamennyien leborulnak, s Gemaliel túl boldog örömében 
sóhajtva mondja: 

25. , Igen, igen, ez valóban a mi jóságos Atyánk szava és hangja! Aki nem kicsi, nem hasonló a 
gyermekhez, az nem is juthat be a Mennyek Országába. Ó kedves testvéreim és barátaim, tegyük meg 
e szentséges szavakat a mi házunk legnagyobb díszévé és ékességévé! 

26. A jövőben azért mindenkor kicsinyek akarunk lenni, hogy ezáltal kiérdemeljük azt a 
legnagyobb kegyelmet, hogyha véletlenül történetesen az Úr erre a vidékre jönne, és mi is ezen az 
úton feléje közelednénk, s barátai meg akarnának bennünket ebben akadályozni, hogy Őt 
megközelítsük, ezt Ő látva így szólna: "Engedjétek hozzám jönni a kicsinyeket, ne tiltsátok el Tőlem, 
mert ilyeneké a mennyeknek Országa! ,," 

27. Nos látjátok, hogy és mint megy itt az élet, de egy titkos kérdést látok bennetek! Csak ki vele 
kedveseim! 

28. De hiszen ezek maguk is a Mennyországban vannak /mennyei állapotban /, hogyan 
beszélhetnek tehát úgy, mintha az Urat közülük soha senki sem látta volna? 

29. Ezek az Urat állandóan úgy látják, akárcsak ti a Földeteken a napot, ami annyit jelent, hogy 
az Isten világossága sugárzik fejük körül, ami a bölcsesség szféráját jelenti bennük. Minthogy az 
Úrnak az emberi, az Ő legtisztább szeretetét jelképezi -aminek egészen más beállítottságúnak kell 
lennie, mint ahogy azt itt elképzelik -éppen ezért az Urat mint embert nem is láthatják. Ám éppen 
ezért még nagyobb tökéletesedésre képesek, s meg is történhet -természetesen igen ritkán- hogy 
amikor az Úr közvetlenül, vagy valamelyik angyalszelleme útján ezt a vidéket felkeresi, hogy közülük 
a legkisebbet, a legalázatosabbat felveszi és a keleti vidékekre vezett. 

30. Most pedig ezt a házat megáldva hagyjuk el, s induljunk tovább e vidéken, mégpedig ott a 
távolban oly gyönyörűen ragyogó havasokon keresztül, hogy ott azután a déli vidék egy másik részét 
is megismerhessük. 

42. Fejezet: 
A gondolatsebességű utazásról. A hegyre felfelé folyó folyam titka. 


1. De kedves barátunk, hát nem időzünk még egy kicsit ebben a házban, hogy köszönetünket 
fejezzük ki a ház gazdájának ezért a szíves fogadtatásért, amelyben részesített bennünket? 

2. Óh, kedves barátaim, igazán sajnálom, hogy erről előbb nekem nem szóltatok, de most már az 
előbb említett havas tetején vagyunk, és az előbbi kis ház már igen messze van tőlünk! Ezen persze 
egy kissé csodálkoztok. 

3. Hát hogyan lehet kedves barátunk, hogy itt ilyen elképesztő gondolatsebességgel haladunk, 
amikor az északi és a nyugati vidékeken -kevés kivételtől eltekintve- láthatólag mindig csak lépésről- 
lépésre mentünk. Az eddigi tapasztalatainkból ugyan nagyon jól tudjuk, hogy a szellemek haladása 
oly gyors, akárcsak a gondolat száguldása, azért ez számunkra nem nagyon meglepő. Az azonban, 
hogy éppen azon a vidéken -amely ehhez a szép vidékhez hasonlítva az összes jelenségeiben a lehető 
legsivárabb volt- lépésről-lépésre haladtunk, most ezen a mennyeien szép, gyönyörű vidéken, ahol 
minden a legcsodálatosabb, csaknem minden figyelés és érdeklődés nélkül villámgyorsan kellett 
átsiklanunk, ezt már azután igazán nem értjük! 

4. Kedves barátom, ti most úgy a magatok módja szerint egészen helyesen vélekedtetek, de nem 
a szellemiek szerint! 

5. Amikor mi abban az óriási szellembirodalomban azokon a vidékeken jártunk, amelyeknek 
mineműsége a természetszerünek mindinkább megfelelt, azokon a vidékeken minden gátlás alatt van, 
s azért az azokban való lassú haladásunk, járásunk a szellemnek abban a környezetben való alapos, 
és láthatóan nehézkes, fáradságos előrehaladását jelképezi. Ha tehát ilyen vidékeken minél mélyebbre 
haladunk a vidék belsejébe, annál lassúbbá, fáradságosabbá válik az előrehaladás is. Itt azonban, ahol 
a szellem már tökéletes szabadságot élvez, és a kötöttségétől is szabad, azért az előrehaladás is sokkal 
akadálytalanabb, s így gyorsabb is. 

6. De kedves testvérünk, ez mind lehet igaz, helyes és jó, csakhogy arra is visszaemlékezünk, 
hogy egyszer az északi vidéken is tettünk egy ilyen elképesztően gyors repülést a hegycsúcsra való 
feljutásunkkor, s ezen felül, a pokolból a gyermekek országába, majd Onnan egyenesen ide való 
utazásunk is csak egyetlen pillanatig tartott, hogyan értsük tehát a mondottakat? 

7. Kedves barátaim, mindenekelőtt azon kellene csodálkoznom, hogy ezt ti nem értitek! Mert 
hiszen szellemi fejlődésetek közben a földi életetek alatt is igen gyakran volt részetek ehhez hasonló 
jelenségben. Csak egy példát hozok fel, és abból e gyors utazástok e három jelenségét a maga 
alapjában beláthatjátok, és teljesen fel is foghatjátok. 

8. Ha például számtant, vagy valamely más tudományt elsajátítottatok, és ha az egész tanulmányi 
időtök alatt valamilyen igen nehezen megérthető fő alap tételt mégis a maga teljes egészében - 
nehezen megérthető mélységében, terjedelmében- elsajátítottátok, s ennek megértéséhez az összes 
egész tudományág anyagát meg kellett tanulnotok, így ezen eredmény, e tétel tökéletes megismerése 
csak hatalmas értelmi munka befektetése útján volt elérhető! Láthatjátok, ott is lépésről-lépésre, 
pontról-pontra kellett haladnotok, míg a fő alaptételt a maga teljességében magatokévá tettétek. 
Ezáltal a szellemetek nem tett-e gyors előrehaladást? S a végén a legnagyobb könnyedségé tenni át 
tanulmánya bármelyik nehéz pontját -amelyet azelőtt oly hosszú tanulási út után oly nagy fáradsággal 
ért csak el- s ezen oly sok idő alatt megtett utat egy pillanat alatt teljes egészében teljesen áttekintheti. 
Ám ilyenkor nemcsak azt látja, amit tanult, hanem lélekben felfog még sok más egyéb, előtte 
ismeretlen következményt is. E gyors gondolat röptével már egyben más egyéb magasabb rendű 
igazságoknak a meglátója, megfigyelője, feltalálója, sőt olyankor a megteremtője is válhat belőle. 
Megértitek-e már most a gyors repülést? 

9. Látjátok, ugyanígy van a szellemmel is. Amit ti a Földeteken szellemi munkának, azaz 
helyesebben a gondolat munkájának neveztek, az itt a szellemvilágban már egyben teljes valóság is. 
Lassú léptekkel mentünk az északi vidékre, közben különféle helyzeteket, illetve állapotokat 
ismertünk meg, s munkánk közben leereszkedtünk a szellemek számára elérhető legnagyobb 
nehézségekhez is. Mindenről a legapróbb részletekig nyertetek felvilágosítást, egészen a végső 
megoldásig. Mit tett ezáltal a szellemetek? Egy második további feltételt ismert meg, és éppen ezért 
a fontos tételeknek az elsajátítása végett tette érthetővé a második gyors repülést. 

10. A gyermekelv országának külső határáig jöttünk, itt azonban egy harmadik igen fontos 
közbenső tételt kell tanulmányoznunk, amely roppant fontos és szoros kapcsolatban áll az összes 
eddigiekkel, és igen alapos előjele a délvidéken rátok várakozó jelenségeknek: Hogy pedig e fontos 

és közbevető tételt hamar és könnyen felfoghassátok, azért volt szükséges a szellemetek számára az 
előbbihez hasonlóan a gyors repülés e fény vidékére. 

11. Most tehát magasabb rendű világosság vidékén vagyunk, hogy csodálkozhattok akkor, ha 
már a kész, gyakorlottabb, pallérozottabb szellemetek haladása itt gyorsabb, mint amilyen az előbbi 
vidéken volt. Mondom nektek, hogy itt már csak aprókat lépünk, de ezeket annál szaporábban, 
nagyobb területet ennek ellenére sem futunk be, mint ameddig a szellemi látásunk terjed. 

12. Amikor azonban erről a vidékről kelet felé közeledünk, akkor majd hasonlíthatatlanul 
nagyobb, gyorsabb mozgásokat végzünk, és látjátok szellemileg, hogy az is éppen olyan természetes 
és magától értetődő lesz. Ezt azonban a már felébredt szellemeknél minden világtesten igen jelentős 
mértékben tapasztalhatjátok. Amikor egy gyakorlott gondolkodó bármely elébe tett tárgyat igen 
gyorsan áttekint, és felfog, és azt képzeletében ugyancsak alaposan részleteire felbontja, mindezt csak 
akkor, ha a tárgy tényleg előtte van, mert e nélkül a szellemi tevékenysége megáll. Ugyanígy mi is 
hamar átsuhantunk a látott térségek felett, amint azonban a szellem még szabadabb és tökéletlenebb 
állapotba kerül, akkor már nem is foglalkozik a tárgyaknak részleteikre való boncolgatásával, hanem 
mivel minden tárgynál a hatványozás végtelen lehetőségét megismerte, ennek folytán -egyetlen 
tekintetével- végtelen mélyre tud tekinteni, és végtelen gyorsaság elérésére képes lesz. Értitek már 
ezt? 

13. Most már igen! 

14. Akkor rendben van, s azért tekintetünket e szép magaslatról, -amelyet előzően abból a kis 
házikóból csak oly igen távoli messzeségben láttatok- azonnal előre irányíthatjuk, az előttünk fekvő, 
az eddigieknél még sokkal szebb vidékre. 

15. Bizonyára csodálkoztok azon, hogy erről a szép magas hegyről most mint síkságról tekintünk 
előre. Tehát nem a hegyről tekintünk egy nagy területre, hanem e mostani helyünkről a legszebb, 
messze kiterjedő és növényekkel dúsan terített lapályos vidéket láthattok! Sőt még erősebben 
csodálkozhattok, az előbb még olyan nagy kedvvel szemlélt folyamon, amint az igen szélesen, meder 
nélkül nyitva, a hegyek felé felfelé folyik. 

16. De kedves testvérünk, ez már igazán természetellenes látvány. - Teljesen igazatok van, de 
csak addig, amíg ezt a jelenséget ti világias földi nézőpontotokból tekintitek. szellemi tekintettel 
nézve azonban egészen másként fest, amellett még olyan természetes is, mint amilyen természetes az 
a ti bolygótokon, hogy a vizek a magasból mindenütt a mélyebb pont felé igyekeznek. 

17. Ugyan, ugyan, hogyan lehet ez, ezt igazán nem tudjuk megérteni! -Nos, hát ezt elhiszem 
nektek! De azért annyira mégis kellett volna jutnotok, hogy e jelenségnek nyitját önmagatoktól is 
megtalálhattátok volna. De mondjátok csak, miért folyik a víz a ti Földeteken mindig a magasabb 
helyről a mélyebb helyekre? 

18. -A bennük rejlő súlyuk következtében! -De mi az oka a víz súlyának? 

19. -A Föld középpontjának vonzóereje. 

20. Jól feleltetek. Ha már most a Földetek általános középpontja az alapja a súlynak, illetve 
annak, hogy a vizek a magasból a mélyebb részekre ömlenek, mit gondoltok, hogy itt, a 
szellemvilágban mi lehet, illetve mi felelhet meg az általános, mindent magához vonzó erőpontnak? 
Hát nem az Úr az, aki a magasságok magasságában lakik? Látjátok, azért olyan természetes az, hogy 
itt a vizek a magasba, a folyók felfelé folynak, mint amilyen természetes az, hogy a bolygóitokon a 
vizek lefelé folynak. Ha pedig ezt megértettétek, akkor azt is megértitek, hogy mit jelent voltaképpen 
a hegy, és ebből a lapályosan elterülő, mintegy belőle kifutó egész vidék? 

21. -Az igazat megvallva csak igen halvány sejtelmünk van erről, de határozott kijelentést nem 
tehetünk. 

22. -Márpedig én azt mondom nektek, hogy ez éppen a ti ajkaitokról hangzik a 
legcsodálatosabban! Hát akkor miért emeltek a több emelet magas házaitok mellé lépcsőzetet is, és 
tulajdonképpen azok mire valók? Persze ezen nevettek, de inkább feleljetek! 

23. Nahát ez csak természetes. Hát hogyan lehetne feljutni az alsóbb emeletről a felsőbbekre 
azok nélkül, hacsak nem kötelekkel huzatnák fel magukat nagy fáradtsággal. 

24. Nagyon jól mondtátok. Hanem ha ti a házaitokat ilyen kényelemmel rendeztétek be, azt 
gondoljátok, hogy a legnagyobb építőmester a ti Jó megoldástok mögött háttérbe szorul? Vagy 
sohasem hallottatok arról, hogy az öreg Jákob lajtorjáról álmodott, amelyen az angyalok le-és 
felszállottak, és hogy annak a legfelső fokán maga az Úr állott? Látjátok az éppen egyik fokozata a 
mennyei létrának. Mivel azonban ennek minden egyes foka sokkal többet jelent, mint a ti házaitok 

lépcsőfokai, nézzük meg tehát ezen a létrafokon a csodálatos és gyönyörű dolgok végtelen sokaságát. 
De ezt most már hagyjuk a legközelebbi alkalomra. 


43. Fejezet: 
Az elsőnél még szebb déli vidék, palotákkal és színpompás kerttel. Belülről nézve a külső eltűnik, egy új, más, 
tündöklő szellemvilág látszik. Ennek magyarázata. 


1. Ha ezen a gyönyörű helyen egy kissé körültekintetek, mit láttok, és mi tetszik itt nektek 
legjobban? 

2. Kedves barátunk, hiszen lenne elég mondanivalónk, ha megfelelő szavunk lenne e sokféle 
gyönyörűség és szépség ecsetelésére. Ha pedig szavaink hiányoznak ehhez, nem marad más hátra, 
minthogy ujjainkkal mutogassunk le mindazokra, amelyek tetszésünket megnyerték. 

3. Ami bennünket legjobban megragad, nem nevezhetjük sem pusztán fának, vagy hegynek, vagy 
csak épületnek. Itt bizonyos tekintetben minden egymásba folyó, összetartozó egész, mégpedig a 
legtökéletesebben megalkotott részekből, a legkülönfélébb formában. 

4. Igen, igen, részben igazatok van, ha azonban a dolgokat kissé élesebben veszitek szemügyre, 
akkor a tárgyak lényege szemlélhetővé válik. De tegyünk csak egy kísérletet! Mit láttok például itt 
velünk szemben a folyó jobb partján? 

5. Egy szelíden emelkedő kör alakú domb áll előttünk, amelyet alul körös-körül különös alakú 
körfal vesz körül. Ez a körfal azonban inkább élő kerti növénynek vélhető, mint természetes falnak, 
a levélzet azonban mintha csak a falból nőne ki. Maga a fal a szivárvány minden színét kivetíti, 
emellett teljesen átlátszó, a fal magassága alig egy öl lehet. A fal tetejéről hidak emelkednek fel, s 
ezek teljesen üvegszerűek, az ívek tetején vályú van, mintha aranyból lenne. E csatornaszerű vájatban 
állandóan mindenféle színű és erősen fénylő golyók vannak, mozognak, melyek átmérője kb. két 
arasz. Az egyik a gyönyörű templomot díszíti, amelynek oszlopai a mi Földünk nyúlánk pálmafáihoz 
hasonlítanak. A templom teteje mintha szabadon lebegni látszana felette, a fallal semmiféle 
érintkezése nincs, nem vehető észre. A tetőzet legtetejét pedig egy átlátszó, de fényesen ragyogó 
gömb díszíti. Lásd kedves barátunk, ez az amit mi a szemeink előtt látunk, legközelebb a folyó 
gyönyörű jobbpartján. Ez mind együttvéve azonban egy tökéletes egészet képez. A mi szemünk ilyen 
tökéletest még sohasem látott, ahogyan egyetlen emberi elme sem képzelhet el magában ehhez 
hasonlót, és ezért nem tudjuk, hogy voltaképpen mi mire is való, és hogyan lehetne elnevezni. A szem 
számára valóban csodálatos és rendkívüli pompás látványosság, de ez azután egyben minden, ami 
valóságos dolgot mondhatok róla. 

6. Nos kedves barátaim, megfigyeléstek helyes, s most már azt megmondhatom nektek, hogy 
éppen ez az üdvözült szellemek lakása. 

7. Ez azonban lehet tökéletesen igaz, azonban eddig egyetlen lelket sem láttunk e különösen 
gyönyörű épületben. Nos, jól van, menjünk hát akkor közelebb ahhoz a különleges házhoz, s akkor 
mindjárt tudomást is vesznek rólunk. Nos, látjátok, már közvetlen a fal mellett vagyunk, és éppen itt 
van a bejárati kapu, menjünk be tehát a kapun, és akkor mindjárt ráakadunk a ház lakóira is. Íme, már 
benn is vagyunk! Nézzetek körül jól, és mondjátok meg, hogy mit láttok? Miért meresztitek úgy a 
szemeiteket? 

8. Mi a csoda, miféle ingerkedő játék ez már megint? Hiszen alig jöttünk keresztül kint az imént 
olyan jól megszemlélt körfalon, s íme itt bent nyoma sincs a körfalnak, de eltünt szemeink elől az 
egész domb, a különleges templom, de nyoma veszett az egész vidéknek is. Amerre szemünk csak 
ellát, minden más egészen, mint az előbb volt! Imént még a lapályon egész sereg ehhez hasonló 
különleges lakóházat találtunk, láthattunk hasonló vagy kisebb dombokon, most pedig ezek helyén a 
leggyönyörűbb palotáknak egész sorát látjuk magunk előtt, melyek a leggyönyörűbb stílusban 
épültek. A folyam partján -az egyedüli, ami az eddigiekből ugyanaz maradt- egyenesen hatalmas, 
gyönyörű város terpeszkedik. Kedves barátunk, mit jelent ez a hirtelen átváltozás? Nem lehetett volna 
az előbb kívülről megszemlélt házat éppen úgy látnunk belülről is? 

9. Hát kedves barátaim a földi felfogás szerint ez volna a természetes, de a szellemi mérték szerint 
ez már nem így megy! 

10. A szellem szeme talán nem arra való, hogy olyannak lássa a dolgokat, mint amilyenek azok 
valóban? Vajon miért lehet valamely dolgot csak az egyik oldaláról olyannak látni, mint amilyen 
tényleg az valójában? Ha pedig ugyanazt a másik oldalról is meg akarja nézni, akkor egyszerre csak 
úgy kámforrá válik, mintha soha ott nem lett volna? 

11. Úgy, úgy kedveseim! Ha ti a földeteken valamely tárgyat testi szemeitekkel néztek az 
természetesen állandóan ugyanaz marad. Nem változik meg annak a külső állapota, bármikor 
olyannak látjátok. Tegyük fel, hogy valaki nem elégszik meg csupán annak a külső alakjával, hanem 
az egész tárgy benső lényegét is meg akarja ismerni, mégpedig először gépies módon, azaz a tárgyat 
megfelelő alkatrészeire felbontva. Ha pedig ezzel végzett, s minden egyes szétszedett, szétszórt 
darabot megvizsgált, a további vizsgálathoz már a kémiát kell igénybe vennie, s ha a szétszedett 
tárgyat már felbontotta a kémia segítségével ős alapelemeire, akkor a legelső külső állapottal szemben 
már csupa alapanyag áll előtte, amelyekből valamikor az eredeti forma összetevődött. Így azután nem 
kérdezhetném én azt tőletek, hogy a kémiai vizsgálat után a megvizsgált, szétbontott tárgynak miért 
nem látható az az előtti alakja? 

12. De kedves barátunk, de hiszen ez egészen más, ez egészen természetes. Mert a tárgynak 
részeire való felbontása után az előbbi durva külső formát szükségszerűen el kellett veszítenie! 

13. Rendben van! De mi volt az ok, az alkalom erre, hogy az előbbi meghatározott formát alkotó 
részek így feloldás alá kerüljenek? Erre persze most már csak a vállaitokat vonogatjátok, ahelyett, 
hogy tökéletes választ adnátok! De nem baj, így is jó, s majd erre is megadom én a választ nektek. A 
felosztásnak az oka az a "szellem,, volt, aki mélyebben bele akart tekinteni az anyag belsejébe. Az 
lépett erre az útra, behatolt az anyag belsejébe, ezzel azonban az előbb megszemlélt külső forma 
nyilván megszűnt, azaz mint olyan tökéletesen eltűnt. Nos, látjátok, ami a ti Földeteken csak gépies 
a szellem szükséglete szerint, az itt a szellemvilágban a legszebb összhangban valósul meg. Ha itt ti 
valamely dolognak -amelyet előzőleg kívülről megszemléltetek- a mélyére hatoltok, ez azt jelenti, 
hogy annak a benső jelentőségébe, szétszedésével, teljes feloldásával behatoltok annak a legbenső 
alapjáig. Ezért nem is lehet itt, belülről a külső formát többé-kevésbé felfedeznetek, hanem csak a 
tökéletesen megfelelő, legmélyebb szellemi jelentését. 

14. Hogy azonban ezt még jobban megértsétek, azért most megismertetem veletek az előbb látott 
külső forma most meglátott benső jelentésének a megfelelését. A folyam önmagában általában a 
mindig látható szellemi életet jelenti, amint az szeretetből és bölcsességből tevődik össze, vagyis - 
ami ezekkel azonos- az igazi, élő hitből és szeretet cselekedetekből. 

15. A folyam jobb partján először megpillantott domb a bölcsesség előtörésére utal. A domb 
szelíd emelkedése a bölcsességnek a szeretetből való eredetére utal. A dombot körülvevő kőfal azt 
példázza, hogy a bölcsesség még mindig bizonyos formáját a szeretet nemesíti, szelídíti. Ugyanerre 
utalnak a falból kinőtt levelek, hogy a bölcsesség körét az élet hatja át, ami apjában véve maga a 
Szeretet. Hogy a fal helyenként átlátszó és színes, ez a Szeretetnek a Bölcsességgel való egyesülését 
bizonyítja. A fal felett emelkedő ívek a bölcsesség Rendjét magyarázzák meg, ha az a szeretettel 
tökéletesen egyesül. Az ívek felett körbe futó vájat egy nyitott felvevő edényt ábrázol, amely a 
világosság útja. A vájatban állandóan ragyogó és sugárzó, mozgó golyók a valóságos életet ecsetelik, 
amely a bölcsességből fakad, ha az a szeretettel teljesen egybeforrt. A dombokon álló templom, 
melynek oszlopai eleven pálmafákhoz hasonlók, amely felett a fényes golyóval ékesített tető lebeg, 
azt magyarázza meg, hogy az ilyen bölcsességet az Úr szeretete élteti, és azért élők ezek az oszlopok. 
A lebegő arany tető, az isteni Kegyelem Szeretetből eredő gazdagságát jelenti, míg a tető feletti 
sugárzó golyó az isteni dolgokban rejlő, élő magas bölcsességet példázza. Látjátok kedveseim, ezt 
jelenti a külső kép! Ha ebbe belemegyünk, ennek így vége is. Viszont belülről ezen szimbolikus kép 
helyett már a tényleges valóságot látjátok, amely ebben a szférában az Úr iránti szeretettel összefűzött 
bölcsességből ered. E paloták különféle épületek és városok e célirányos szeretetnek felelnek meg, 
azok pompás formája pedig az azokból mindenütt kisugárzó bölcsességnek. A külső forma 
mindegyikre ráillik. 

16. E mély tanulságot most már elsajátítottátok, s így gyors ütemben folytatjuk utunkat ezen a 
vidéken, szemlélve annak gyönyörűségeit. Ilyen épületbe azonban már többet nem megyünk be, mert 
minden épület bensejében más és más dolgot találhatnánk, ami túlságosan sok szóbeszédre, 
találgatásokra adna alkalmat, aminek természetesen sohasem jutnánk a végére. Ha azonban ti 
magatok is már tiszta szellemek lesztek, a csodálatosnál csodálatosabb dolgok végtelen változatát 
amúgy is mindörökké szemlélhetitek. A mi feladatunk most egyedül csakis az, hogy bepillantást 
nyerjetek az összes szellemi viszonyok mindenféle és fajta lehetőségeibe. Engedjétek tehát most már 
szabadon tekinteteteket a bennünket minden oldalról körülvevő csodálatos dolgok szemlélésére, s a 
legközelebbi alkalommal a látottakat összegezve levonjuk azokból a tanulságot, hogy 
tanulmányutunkat megfelelően tovább folytathassuk. 

44. Fejezet: 

Kelet és dél határán a vidék áttekintése egy magaslatról. Keleten egyszerű házacskák, ezek jobban tetszenek a 
társaságnak, mint dél tündöklő palotái és tündérkertjei. Betérnek a volt alpesi pásztor palotájába, annak kertjébe. 
Tulajdonosai tiszta hitbeli erkölcsös életük jutalmául tündöklően szép mennyei testet, szép ruhát és pompás környezetet 
kaptak. A dédszülők vezetése alatt száznál is többen laknak ott a családból, vallásos és erkölcsös életük 
következményeként. 


1. Most pedig, hogy minden oldalról széttekintettetek, és a csodálatosnál csodálatosabb 
dolgoknak szinte felmérhetetlen számát és változatát végigélveztétek, mondjátok meg, mi tetszett 
nektek a legjobban? 

2. Kedves barátunk, hiszen neked is megadatott az, hogy bensőnkbe tekints, s azért nagyon 
kérünk, válaszd ki magad az általunk látottak közül a legjobbat, legpompásabbat! 

3. Nos jól van, tisztán olvasok szemeitekből érzésetekből, így látom azt, hogy mi tetszett nektek 
itt a legjobban. 

4. A hatalmas és különösen ragyogó pompás paloták bizonyára nem, a folyam mentén épült 
városok szintén nem váltották ki bennetek a legnagyobb elragadtatást. Ellenben ott a folyam partján 
kelet felé láttatok egy alacsony dombot, amelyen szegényesen épült kis házak állnak, ezeken akadt 
meg leginkább a tekintetetek. 

5. Mondom nektek, ha a világias szépség szempontjából mondanátok bírálatot, úgy azt kellene 
mondanom, hogy nektek valóban megromlott ízlésetek van. Ám szellemi szemmel bírálva azt kell 
mondanom: kedves barátaim, csakugyan jó orrotok van, s jól megszimatoltátok, hogy ezen egyszerű 
elhagyatottnak látszó hely mögött sokkal nagyszerűbb, magasabb rendű valami rejtőzik, amint ezt a 
szemetek látása alapján feltételezhetnétek. De egészen biztosan mondjátok meg, hogy mégis mit 
gondoltok? 

6. Kedves barátunk, ha szabadon választhatnánk, úgy még 100 legpompásabb palotát sem 
cserélnénk fel egyetlen ilyen kicsiny házacskával! 

7. Látjátok, erre egyáltalán nem mondhatnám azt, hogy nincs igazatok! Ennek ellenére azonban 
e vidék gyönyörű palotái is megérdemlik a figyelmet. Nézzétek csak jól meg ezt, milyen ragyogó 
fehér kőből épült, és hét tökéletes emelete van, amely emeletek mindegyike 70 rőf magas. De a többi 
palota is szintén négyfrontú, s ezek mindegyikén hetven nagy ablak díszlik, egymástól 7 rőfnyi 
távolságban. Minden ablakból a napfényhez hasonlítható sugarak törnek elő. Az emeletek 
mindegyikén e fényesen világító ablakok előtt oszlopsorok oszlopcsarnokot alkotnak, melyek 
díszesen körülfutnak, s ezek is úgy ragyognak, mintha átlátszó és csiszolt aranyból öntötték volna 
királyi díszbe azokat. A teteje minden palotának mintha hatalmas gyémánt táblákkal lenne fedve, úgy 
ragyog. Minden palotát egy megfelelő méretű nagy díszkert vesz körül csodálatosnál csodálatosabb 
rózsafákkal, de ugyanitt a legpompásabb gyümölcsfák minden fajtája is megtalálható. A virágok és a 
fák között mindenféle színben ragyogó piramisok találhatók. Ezek mindegyikének a tetejét, illetve 
csúcsát oly erősen fénylő golyó díszíti, amelynek tetején mintha koronák ragyognának, s azok 
hegyeiből szökőkutak szöknek fel, amint látjátok, a fényes légkör olyan magasságába, amennyire 
csak szemeitek elláthatnak. E vízcseppecskék hatalmas fényözönben megnagyobbodnak, mire a 
szivárvány minden színében ragyogva, a legtökéletesebb rendben hullanak alá a kertekbe, hogy azt 
kellő nedvességben tartva, a legmennyeibb illattá párologjanak el szerte a környéken. 

8. Ha pedig szemeiteket még jobban megeröltetitek, a kertek belsejében gyönyörű szépségű, 
üdvözült, mindkét nemet képviselő szellememberek egész tömegét láthatjátok fel- és alásétálgatva. 
Figyeljétek csak, a legközelebbi pompás kertnek épp a bejáratánál áll most egy férfi fehér lepelben, 
ragyogó koronát visel a fején, arca hófehér, haja mint az arany. Látjátok, milyen fejedelmi látvány az 
egész így együttvéve? 

9. Igen előnyösen domborodik ki ruhájának ragyogó vörös szegélyezése s bőre színének 
különbözősége, s a dereka körüli öv nem úgy sziporkázik, mintha csillagokkal szórták volna tele? S 
látjátok, éppen most közeledik hozzá egy szép női szellem a kert bejáratánál. Nos, hogy tetszik nektek 
mindez? 

10. Kedves barátunk, e lény megpillantásánál még a lélegzetünk is eláll. Valóban, ilyen 
tökéletesen szép látványt a halandó ember egy pillanatnyi életveszedelem nélkül alig viselhetne el, 
még ha csak gondolna is ehhez hasonlóra! 

11. Ez a női lény valóban minden emberi képzeletet felülmúló, valóban elmondhatjuk, hogy 
csaknem a mennyeinél is szebb. Arcából milyen végtelenül édesen vonzó barátságosság sugárzik, 
mily leírhatatlan lágyság, és pompás színezéssel olvad össze arcvonásainak ecsetelhetetlen 

metszésével. Ragyogóan világos szőke haja, amely szinte érzékfelettien gyönyörű szép fejét díszíti, 
mintha mesébe illő gyémántkorona lenne, úgy övezi körül. Ruhája lágyan ragyogó égszínkék, s ennek 
szépségét annak halványpiros szegélyezése csodálatosan emeli ki még jobban. Óh, milyen csodálatos 
összhangban olvad össze itt ez a sok pompa! Az egyik karját is láthatjuk, amely csodaszép boglárral 
összefogott ruha redőzete alól kikandikál. Mily gyönyörű összhang egyesül a kar 
gömbölydedségében. Oly lágynak, törékenynek látszik, mint a tavaszi pirkadat. De ezen felül Óh, 
kedves barátunk, a térdén alul azok a gyönyörű lábak! Valóban, egy ilyen látvány még a szellemi 
szemnek is sok, mert a lágyságnak, a tökéletességeteknek az ölelkezése, harmóniája itt már egyenesen 
kifejezhetetlen! Bizony, bizony, csak egyedül az Isten lehet képes létrehozni az összeolvadó 
harmóniának ilyen tökéletességét! De kedves barátunk, ilyen mennyei tökéletességű lényeknek egész 
tömegét látjuk ott a háttérben, s valóban az üdvözült lelkek ilyen társaságában testvérnek lenni még 
üdvösséges is! 

12. Hát bizony kedves barátaim, az ilyen csodálatosságoknak itt se szeri, se száma nincs, de most 
már azt kérdezem tőletek: általában hogyan tetszik nektek egy ilyen palota? Úgy látom, hogy a fületek 
tövét vakargatjátok erre, de inkább mondjátok meg, ami kikívánkozik belőletek! 

13. Kedves barátunk, ha csakugyan rajtunk múlnék, e paloták mellett a folyam melletti kis 
házikókkal nem is törődnénk már, mert itt a meglátott, és teljesen tiszta szelleminek vélt üdvösség 
állapotával -ha másként nem lehet- még az egész örökkévalóságra is meg lennék elégedve. Feltéve 
azt, hogy legalább néha abban a kegyelemben részesülhetnénk, hogy az Urat is megláthatnánk. De ha 
ez itt nem volna lehetséges, akkor e szavainkat persze inkább mindjárt vissza is vonnánk. 

14. Tudjátok kedveseim, hogy az itteni üdvösségteljes állapotokat meglátva már igen sokan 
vélekedtek hozzátok hasonlóan. A különbség csak abban áll, hogy ti most minden felelősség nélkül 
estek át ezen, de a tényleg idekerült szellemek ebben roppant nagy megpróbáltatást éreznek, 
amennyiben rettenetes nagy önmegtagadásukba kerül, ha azért mégis a folyamon túli kis házacskákba 
akarnának kerülni! 

15. Mondd kedves testvérünk, honnan valók ezek az üdvözült szellemek, akik ezt a palotát 
lakják? 

16. Azok, akik e palotákat lakják, Földetek azon részben szegény, részben gazdag családjaiból 
kerültek elő, akik a már ismert nyugati vidékekről ide már átjöhettek, másrészt hitük, valamint a 
szigorúan az Úr tanítása szerint eltöltött életük révén ezt jogosan kiérdemelték. A délvidék belsőbb 
részein még üdvözült pogány szellemeket is találhattok, akik a volt hitük szerint valóban hűségesen 
élték le földi életüket, és ide, a szellemvilágba való érkezésük után az Úrban való hitet önként és 
teljesen szabadon tették tökéletesen a magukévá. 

17. Ebben az előttünk levő palotában azonban már eredetileg keresztény hitűek, mégpedig 
kálvinisták laknak. Közülük hárman a Földön igen gazdagok voltak, ezek itt már jobbára a szolgai 
sorban vannak. Az első kettő, akiket a kert ajtajában láttunk, s akik még most is ott vannak, igen 
szegények voltak a Földön. A férfi magas, hegyes vidék egyik pásztora volt, az asszony pedig még 
jelentéktelenebb, havasi istállócseléd volt. Később a jámbor pásztor a leánnyal megismerkedett, s 
megismertette vele a keresztény tanításokat, és az ő módjuk szerint feleségül is vette őt. Ez a házaspár 
életét igen erkölcsösen és szemérmesen élte le, s annak az utolsó percéig olyan maradt. Több 
gyermekük is volt, akiket szigorúan vallásuk szerint neveltek, és utódaik ezt öt generáción keresztül 
meg is őrizték. Ezért láthatjátok itt együtt -ami pedig igen ritka eset- egy szigorúan névszerinti család 
üdvözült együttesét. Ahol a dédnagyszülők, dédszülők, nagyszülők, gyermekek, unokák, dédunokák 
mind valamennyien együtt vannak. Ez előbb látott emberpár a tulajdonképpeni fő dédszülői az egész 
családnak. A társaság három egyszerűbb tagja -bár szintén a család sarja- azonban földi helyzetük 
szerencsés alakulása folytán világias tekintetben kiemelkedtek, s mint ilyenek, tekintélyes és gazdag 
emberekké váltak. Földi világtekintélyük és gazdagságuk miatt azonban igen sok előnyhöz, 
kényelmesebb élethez jutottak, ami a szegényen maradt többi családtag számára ismeretlen maradt. 
Éppen azért kell a volt gazdagoknak egyet és mást nélkülözniük, amit a volt szegények viszont most 
a maga teljességében élvezhetnek. Ezek azonban kisebb nélkülözésük mellett, a ti fogalmaitok szerint 
sokkal boldogabbak, mint az átlag gazdagok lehetnének, mert földi világi javaikat és tekintélyüket 
nagyrészt jó célra fordították. 

18. Ha azonban egyszer már úgyis itt vagyunk, ezt a kertajtóban levő kettőt látogassuk meg, már 
csak azért is, hogy megláthassátok, hogy ők milyen szellemi felfogás gyermekei. Menjünk tehát egy 
rövid látogatásra oda hozzájuk. 

19. Látjátok, már észre is vettek bennünket, elénk is jönnek, de azt is láthatjátok, hogy hirtelen 
megálltak. Persze ti nem is sejtitek, hogy ennek mi lehet az oka? Valamilyen érzékiséget vesznek 
még rajtatok észre, ezért inkább bevárják, amíg hozzájuk érünk. Nos, már ott is vagyunk, és az a 
gyönyörű ember szól is hozzánk. 

20. , Az Úr igéjének tisztaságában üdvözöllek benneteket. Mint e ház legkisebb szolgája szabad- 
e érdeklődnöm nálatok aziránt, hogy milyen tiszta és nemes szándék vezetett ide titeket hozzánk?" 

21. Tekintve, hogy ti nem tudjátok, mit feleljetek, azért a szót én veszem át. Figyeljetek tehát! 

22. , Kedves barátunk, a te kérésed jogos és helyes, és szavaid is a Mennyek tiszta bölcsességétől 
csengenek. Egy valami azonban hiányzik belőle, és ez a szeretet! Az egész háztartásodat, bár valóban 
nagy pompára állítottad be, és tiszta bölcsességedből ered az egész birtok, ámde lásd, az Úr 
Szeretetének országában még egyetlen parányi porszemecske is felülmúlja az itteninek összes 
gyönyörűségét! Lásd, itt velem együtt levők a Szeretetnek tanítványai, én pedig az Úrnak nevében a 
legnagyobb Szeretetből vagyok a vezetőjük. Ezért ebből a szempontból fogadj, fogj fel és ismerj meg 
minket. Lásd, az erkölcsi tisztaság pompás erény, és az igaz, mindenkor barátja az Úrnak. De lásd, 
ha valaki bűnös ugyan, de az Úr iránti szeretetétől vezéreltetve bűnbánatot és vezeklést tart, az Őelőtte 
sokkal kedvesebb, mint 99 olyan igaz, mint amilyen te is vagy -erkölcsiségednek minden tisztasága 
ellenére is - akinek bűnbánatra és vezeklésre sohasem volt szükséged! 

23. Te pedig, ennek a tiszta férfiúnak tiszta asszonya! Valóban, a legtisztább csillaghoz volt 
hasonló egész életed lefolyása, és törhetetlen szemérmesség volt e pompás szellemi birodalomba 
vezető utad! De lásd, az örökös keleten a te nem beliekből igen sokan laknak, akik a hústesti életük 
folyamán ismételten, többször is vétkeztek, e bűnös nők azonban beismerték hibáikat. A legnagyobb 
bűnbánattal alázkodtak meg az Úr előtt, s az Őiránta érzett szeretetük olyannyira fellángolt bennük, 
hogy semmi más vágyódás nem él bennük, mint hogy az Úr könyörüljön meg rajtuk, és testi haláluk 
után legalább a legkisebbnek vegye fel őket azok közé, akik az Ő végtelen Kegyelmére és Irgalmára 
érdemesnek találtak. S lásd, ezek a legüdvözültebben élnek az örökös Keleten, az Úr állandó 
társaságában. Itt valóban pompás és gyönyörű minden. De abban az országban, ahol az Úr lakik, a 
legegyszerűbb szalmaviskó is végtelenül felülmúlja az itteni összes pompás palotát!" 

24. Most nézzétek, a házaspár miként veri a mellét, és egyszerre meg is szólalnak: 

25. , Hatalmas barátai az Úrnak! Kevés szóval végtelenül sokat mondottatok most nekünk. Már 
régóta sejtettük, hogy valamilyen magasabb rendűnek, nagyszerűbbnek is kell lenni az ittenieknél, de 
semerre sem láttunk ebből kivezető utat. Mert bölcsességünk az itt elérhető legtökéletesebb dolgokat 
is létre tudta hozni, amit itt láthattok. Most azonban már tudjuk, hogy az mind csak azért volt 
megengedve számunkra, hogy a szeretet fokozatosan minél jobban feltámadjon bennünk. Éppen azért 
mondd meg nekünk, mit tegyünk, hogy a tulajdonképpeni alapszeretetnek legalább egyetlen 
cseppjére érdemesekké váljunk! 

26. Kedves barátaim és barátnőim! Nem hallottátok egykoron, mit mondott az Úr a gazdag 
ifjúnak? "Add el mindenedet, te pedig kövess Engemet!" Vagy azt a gyönyörű és örökké érvényes 
hasonlatot sem olvastátok még az Írásban, amit a templomban az Úr -egy önmagát a Mózes 
törvényeihez szigorúan ragaszkodó és önön cselekedeteit dicsérő farizeusnak mondott, mikor a 
templom egyik félreeső zugában egy bűnös vámos bűntudattal, bűnbánattal vezekelt, mellét verte és 
így szólt: "Óh, Uram, nem vagyok még arra sem méltó, hogy tekintetemet a Te szentséges 
személyedre felemeljem!" Vajon melyiket tartotta az Úr igazabbnak a kettő közül? 

37. A megtérő bűnöst! 

38. Ebből világosan láthatjátok tehát, s meg is találhatjátok az Úrhoz vezető leghelyesebb utat. 
Tegyetek ti is ezekhez hasonlóan, mert az Úrnak szavai a Mennyországban is, és örökkévalóságokon 
át is érvényesek. 

39. De azt se felejtsétek el, hogy előtte nincs tiszta, sem tulajdonképpen igaz, mert egyedül csak 
Ő a jó, Ő a tiszta és az igaz is, s az irgalom is! 

40. Ne tartsátok magatokat sem tökéletesnek, hanem tegyétek ti is azt, amit tett a bünös vámos a 
templomban. S amit tett az Úrral a keresztre feszített jobb lator, s akkor majd ti is meglátjátok a 
valóság felé igazodásotokat, ami egyedül csakis az Úr iránti tiszta szeretet. Ha szegények akartok 
lenni, akkor lesztek tökéletesen azok -hogy gazdagok lehessetek az Úr iránti szeretetben- ha érte 
mindent elhagytok. ,, 

41. Lám, most a pár visszafordul, és sírva térnek vissza övéik közé. De figyeljetek tovább! A 
palota összes lakója most a dédszülők köré csoportosul, s milyen nagy figyelemmel hallgatják őket. 
Látjátok, amint sorban minden díszüket lerakosgatják, és az ékes, díszes ruházatukat a legegyszerűbb 

ruhadarabbal cserélik fel. A dédszülők az előbb említett (gazdag rokonaik) három szegénynek 
ajándékoznak mindent, és amint láthatjátok, egy több száz főnyi társasággá alakulva közelednek 
felénk. 

42. De kedves testvérünk! Mit kezdünk most ezekkel? De kedves barátom, de kedves barátaim, 
ez alkalommal ez most ne aggasszon titeket, mert valóban olyan mennyei jelenetnek lesztek tanúi, 
hogy bízvást elakad a lélegzetetek! Erre azonban már csak a legközelebbi alkalommal kerül majd sor. 


45. Fejezet: 

Tanítás a vallási értelmi bölcselet felett álló szeretetről. Találkozás a dédszülőkkel, akiknek az isteni vezető 
megmagyarázza, hogy a pompa és az itteni jólét nem végcél, mert a végcél csak az Úr lehet, illetve az Ő közelsége. 
Ennek hatására a dédszülők és a rokonság megtér, kész követni a követet Isten kicsiny házaiba kelet felé, előbb tanítás 

alázat, a tőle való állandó függőség közti különbség. Indulás a válaszfolyón át a kelet kicsiny házacskáiba. 


1. Nos, láthatjátok, a meglehetősen nagy társaság már a közelünkben is van. Figyeljétek meg e 
kedves gyermekeket, egyik mennyeien szebb, mint a másik. Mindegyik arca más és más szépséget 
tár elétek. A férfi üdvözült szellemek ifjúak és erőteljesek, arcvonásaikból a gyöngéd komolyság csak 
úgy sugárzik mindegyiknél! Szemeik nagyok, bizonyítva, hogy bennük sok világosság rejlik. Arcuk 
alkotása különlegesen finom, s ez a bennük levő igen finom és éles megérzési képességekre vall. 
Szájuk puha, és általában zárt, ez annak bizonyítéka, hogy a bölcsességük hallgatag. Álluk éppen úgy 
szelíd ívelésű és szakállatlan, ez arra utal, hogy bölcsességük tulajdonképpen nyílt, és nem vonja 
körül a miszticizmus. A nyakuk sima és kerek, ez azt példázza, hogy az igazság a saját alapjából 
figyelve felvevőképes, és önmagában is tökéletes egészet képez. De figyeljétek meg kezeiket, milyen 
puhán bársonyosak azok. E jelenségekből pedig azt olvashatjátok ki, hogy az igazság mindenütt 
mindent az előírt rendnek megfelelően ragad meg, és tökéletlen dolgot még csak meg sem érint. 

2. -Kedves barátunk, általában különösen hat reánk, hogy ezek a férfi lények csaknem teljesen 
gömbölydedek, úgyannyira, hogy mi férfi szellemek magunk sem tudjuk már, hogy kikben találjuk 
meg a nagyobb gyönyörűségünket, a szinte hihetetlenül pompás férfi, vagy női alakokban! 

3. Ennek oka az igazi mennyei házasságban rejlik, éspedig azért, mert már az Írás is azt mondja: 
Mindnyájan Isten angyalaihoz hasonlókká válnak. Továbbá: A férfi és a nő pedig egy test lészen! 
Ezért különböznek itt oly kevéssé egymástól, és olyanok, mint az Úr angyalai! 

4. Ha szabad kérdeznünk, a szellemeknél mutatkozik-e valamilyen formában a nemi különbség? 

5. Nagyon természetesen, éppen úgy, mint az összes világtesteken, s ezek a szellemek itt esznek, 
isznak, és elvégzik a szükségleteiket, Ezen felül a mennyei házastársaknál -akárcsak a többi 
világokon- megvannak a házassági örömeik is, azonban természetesen itt minden -a maga jelentősége 
szempontjából véve a dolgokat- egészen más módon kerül kivitelre. 

6. Például az evés és az ivás itt az isteni jónak és igaznak az önmagukba való felvételét jelenti. 
Míg ez a cselekmény, amelyet ti érzékies felfogástok szerint nemzésnek neveztek, megfelel a jóra 
törekvő szeretetnek, az igazi élő hittel való egyesüléséből fakadó szeretettevékenységben jut 
kifejezésre. Itt minden általában mint ok, hatás, mint cél jön tekintetbe. Aki bizonyos irányban 
valamilyen módon hatni akar, annak a működő elvet előzően mint ős alapokat kell önmagába 
felvenni, és ez az, amit itt táplálék felvétele alatt kell értenetek. 

7. A táplálék megemésztését a szellemek örökös élete biztosítja és támogatja, maga az "élet" 
azonban nem önmagában lezárt folyamat, sőt nem is lehet ilyen, hanem mindig megragadja, magáévá 
teszi a neki megfelelő és neki való tárgyat, és úgy osztja ezt meg önmagával, hogy ezáltal a bizonyos 
vonatkozásban való élet tökéletesen eggyé válik. Ezt azután már lehet az élet szemszögéből tekinteni. 
Cél ellenben csakis így válhat beteljesedéssé, mert a két egyesült élet mindenben hatóképesebbé válik, 
mint a teljesen önmagába zárt egy, amely nem is tekinthető tökéletes életnek, mert önmagában nem 
juthat kifejezésre sem maga a cél, sem a teljes megvalósulás. Megértitek ti ezt? 

8. Kedves barátunk, részben igen, részben egyáltalán nem merném állítani, hogy tökéletesen 
világos előttünk. 

9. Hát akkor jól van, majd egy kissé jobban megvilágítom ezt nektek. A földi élet is kitermel 
olyan lehetőséget, amely hasonlítható a szellemek nemzéséhez. Mi történik akkor, amikor nálatok a 
Földön egy életerős férfi egy női lényt szeretetben megragad, magához vonz? Ilyenkor az történik, 
hogy a férfi az ő erősebb szellemével áthatja a gyengébb női szellemet, és ezáltal felébreszti, 
támogatja azt. Miután vele érzékelhetőleg, de részben érzés-rezgésileg is egyesül, vagy más szavakkal 
kifejezve vele szellemi házasság kötelékébe kerül. Már most mi ennek a köteléknek a 

következménye? Ha ezen a téren megnyilvánuló jelenségeket csak egy kicsit is komolyabban 
megfigyelitek, úgy semmi esetre sem mondhattok mást, hogy a gyenge női szellem a férfi szellem 
erejével egyesülve roppant nagymértékben annyira felerősödik, hogy ezen állapotában olyan dolgok 
véghezvitelére képes, amelyeket egy önmagába zárt szellem a maga természetes állapotában nagyon 
ritkán, vagy legalább roppant nagy megerőltetés árán tud megvalósítani. A tiszta látás, az önmagán 
vagy másokon keresztül való látás, szóval az egyébként kikutathatatlan teremtési mélységekbe való 
erőteljes és átható tiszta szellemi látás az eredménye az ilyen egyesülésnek. 

10. Nos, látjátok, ugyanígy történik a szellemi nemzés itt. Az lényegében két egymáshoz közel 
álló szellemi elvnek az egymáshoz, egymásba kapcsolódása, egymás megragadása, s ennek 
eredménye, illetve következménye a szellemi nemzés. Most azután teljesen megértettétek? 

11. Igen, most már teljesen világos előttünk, csak azt szeretnénk meg tudni, hogy a külső forma 
szerint itt ez miként zajlik le? 

12. Ez a külső megnyilvánulási formája szerint ugyanúgy megy végbe, mint a házastársaknál 
történik, csak azzal a különbséggel, hogy itt az érzékiségnek még csak a nyomát sem találhatjátok 
meg. 

13. Az első vallás szerint élő embereknél -ilyenek voltak az Ádám korabeliek- akik a 
Mennyországgal még állandó összeköttetésben, kapcsolatban voltak, a nemzés sokkal szellemibb 
módon zajlott le, mint később az érzékies érintkezési módnál. A nemzés alkalmával a házastársakat 
sokkal jobban áthatotta az isteni eredetű szellemük, mint ahogy azzal áthatva rendes körülmények 
között voltak, s így szembe kerültek a testi álmukban. Amint a természetes álmukból felébredtek, 
ezalatt szellemileg szellemükben már egyesültek, és így teljesen elmerültek a mennyei érzésekben. 
Csak ezután végezték el a nemzés tényét, és csak ennek utána tértek vissza a természetes világi élet 
érzéseibe. 

14. Ezért nevezték el a régiek együtthálásnak, vagy vele hálásnak ezt a megelőző szellemi 
egyesülést. Minthogy a későbbi emberek mindenféle világias, érzékies élvezeteik hatása 
következtében természetesebbé és érzékiesebbé váltak, mindenféle szellemi előkészítés nélkül, 
valóban állatias módra érintkeztek egymással, azaz az asszonyaikkal. Teljesen mellőzték az ezt 
megelőző szellemi alvást, legfeljebb csak természetes álomba merültek, hogy szellemileg szabaddá 
váljanak. Azért váltak a gyümölcsök is, amint az oknak és hatásnak céljai -mint maguk az okok és 
hatások- elvilágiasodottakká és érzékiesebbekké. Hiszen ti magatok is azt tanítjátok, hogy egy fatuskó 
sohasem válhat Mercuriusszá, hogyan is várhatjátok hát akkor, hogy a pusztán állatias, természetes 
módon történt nemzéseknél szellemi gyermekek születhessenek? Úgy gondolom, hogy ha ezt az 
östörténeti és igen fontos tanítást és teljesen élethű oktatást megfigyeltétek, úgy a tisztán mennyei 
nemzést is helyesen és jól megértettétek. Mert eddig ezt az egész dolgot csupán mint az érzékiességen 
alapuló jelenségnek könyvelve el -és éppen ezen érzékies okokból megadott mózesi törvényekre való 
tekintettel- a paráznaságot tisztátalan, és mint ilyet szentségtelen dolognak kell tartanotok (még 
házastársaknál is, ha a cél nem a gyermek). 

15. Ezt tehát tudjátok már, de mit jelent most még a szellemeknek a szükségleteik elvégzése 
szellemi vonatkozásban? Lássuk először, hogy mit is jelent a természetes. Semmi mást, mint a formai 
külsőségeknek az eltávolítását, ha ezek mint az életet fenntartó elemek hordozói a már bennük fogva 
tartott éltető elemeket már leadták. Most látjátok, lehetetlen az, hogy az élet mást tüntessen fel, vagy 
mást is adjon tudtunkra, mint csakis a neki teljesen megfelelő formai megnyilvánulást, ez pedig 
sohasem lehet más, mint amilyen a dolgoknak a mai mikénti külsőséges felfogása. Ezek az itt látott 
formák sem egyebek tehát, mint gyümölcsei eleven megfelelései az Úr ősszeretetének és 
bölcsességének. Éppen azért, mint a jóra való szeretet-cselekedeteknek, és az igazi élő hitnek itteni 
látható "megfelelései", nem is válhatnának külső forma nélkül láthatóvá, amint a gondolat sem 
fejezhető ki szavak nélkül. 

16. Amikor tehát szavakat hallotok, akkor szellemi gyümölccsel táplálkoztok. E szavakat, mint 
formákat ugyancsak szellemi módon csakhamar eltávolítjátok magatokból, de tovább is bennetek 
marad a szavak értelme. Látjátok, ez tökéletesen megfelel a szellemi szükséglet elvégzésének. 

17. A formák az éltető elemek hordozói, mivel valóban éltető elem csak isteni lehet, s mint ilyen, 
legbensőségteljesebb és legtisztább szellemi, ezért egy külső szellemi sem veheti fel azt a maga 
tökéletes tisztaságában önmagába. Éppen ezért teremtette az Úr a megfelelő szeretetformákat, 
amelyek az ő saját egyéni életük hordozói. Ha már mi most ezeket fel akarjuk venni magunkba, úgy 
azokat csakis a saját formájukkal együtt vehetjük fel. Az életet hordozó forma már csak bennünk 
szétrombolódik, majd szétesik, ezáltal szabadul fel belőle az élet, és egyesül a bennünk levő szintén 

isteni élettel, elevenebbé erősítve és fenntartva azt. A formák, mint széttört hüvelyek a teljesen eleven 
lényiségünkből a teremtő Rendjének megfelelő módon távoznak el belőlünk. 

18. A ti Földeteken ezt ürüléknek nevezitek, nálunk a szellemi világban szétválasztásnak 
mondjuk. Nálatok a külső forma durva anyagi, nálunk az is szellemi, s mint ilyen, azonnal illó és 
teljesen tovatűnő. S most pedig, hogy mindezeket is tudjátok, térjünk vissza ismét a mi népes és igen 
gyönyörűséges társaságunkhoz. 

19. Látjátok, az előbbi dédszülők már mellettünk is állnak, és a férfi felénk fordulva megszólal: 

20. „Az örökös Szeretetnek hatalmas lakója, aki bizonyára igen kedves barátja vagy az Úrnak, 
lásd, mi most már mindenünket itt hagytuk, és összes javainkat, drágaságainkat letettük tanácsod 
szerint. Te bizonyára látod azt, hogy sokan vagyunk, és mégsem akadt közöttünk egyetlen egy sem, 
akinek más véleménye lett volna, mint nekem. Alázatosan állok itt előtted, aki az Úr nevében vagy 
itt, mondd meg nekem tehát, hogy most mit tegyünk, és mi engedelmeskedünk neked. 

21. Kedves testvéreim, ne bánjátok meg az Úr Szeretete iránti szándékotokat, és kövessetek 
bennünket az Ő szent nevében. Nézzetek át a folyam túlsó partjára, ahol lakatlannak látszó kis 
dombokon egymástól megfelelő távolságban jelentéktelen házacskákat láthattok. Oda vezetlek el 
benneteket, és mindegyikőtöknek kijelölöm a saját lakását. Ott persze nem is lakhattok majd olyan 
kényelemben, pompával övezetten, mint itt, ebben a palotában laktatok, de látjátok, ezt már meg kell 
szoknotok. Mint az örökös keleten, az Úr közvetlen közelében nem laknak ilyen palotákban, hanem 
nagyon egyszerű és állandó kunyhóban. A ruházkodás sem olyan előkelő ott, mint itt, mert az Úr 
igazi gyermekei csaknem mezítelenül járnak. Ott senki sem henyélhet, mert az Úr igen jól ért ahhoz, 
hogy az ő gyermekeit állandóan foglalkoztassa. 

22. Itt üdvösséges nyugalomban éltetek, s az örökké tartó békét élveztétek mindazzal, ami csak 
olyan bőségesen rendelkezésetekre állt. Ott azonban más lesz a helyzet, mert szorgalmasan és 
tevékenyen kell a mindennapi kenyeret megkeressétek! 

23. Itt semmit sem kellett kérnetek és köszönnötök, mert az a saját jó szándékából szabadon látott 
el benneteket mindennel a legnagyobb bőségben (életetek jutalmául, de megpróbáltatásotokra). Ott 
azonban az Urat, az Atyát mindenre kérni kell, amit csak kaptok, és ezekért köszönetet is kell 
mondani. Itt mindegyikőtöknek, akár csak egy nagyúrnak megvolt a saját külön háza és a saját egyéni 
akarata, kedve szerint ehetett, ihatott mindent. Ott azonban a senkinek sincs külön asztala, hanem 
mindenkinek az Úr asztalához kell járulnia. Itt ehettetek, amit csak akartatok, ott azonban csak abból 
ehettek, amit elétek tesznek az asztalra. Ha ezen cserével meg lesztek elégedve, úgy kövessetek 
engem. A szabad akaratotokban azonban egy cseppet se engedjétek magatokat korlátozni, 
befolyásolni, szabad elhatározástok érvényesüljön! , Figyeljétek csak meg az egész társaság mint 
egyetembe mondja: 

24. „Ó te nagy és kedves barátja az Úrnak, ha ezer ilyen palotánk lehetne, akkor is örömmel 
elhagynánk, ha a mi nagy és szentséges Atyánk házának közelében lakva csak a legutolsó 
legjelentéktelenebb szolgái lehessünk. Minden feltétel, amelyet eddig velünk közöltél, mind 
nagyszerű és felemelő számunkra. Ha az Úr asztalánál csak a morzsákat kapjuk is, már ez esetben is 
végtelenül szerencsésebbek leszünk ott, mint itt voltunk. Mert minden csodálatos dolog és végtelen 
pompa között éppen azt kellett nélkülöznünk, Aki az összes angyalok számára a legnagyobb 
üdvösséget jelenti. S az Úr szemlélése aki szentséges Atyja mindezeknek a kiválasztottaknak, akik 
vele keleten lakhatnak, lesz a legnagyobb jutalmunk. 

25. Bár az Úr számára itt is láthatók vagyunk, a felettünk levő szent kegyelmi Napban, de az 
Atyát a gyermekei között nem láthattuk. Vezess csak bennünket ahová csak akarsz, rendelkezz velünk 
a te mennyei nézeted szerint, mert mi követni akarunk téged! 

26. Rendben van, kövessetek tehát a folyamon keresztül, arra a dombvidékre! Ne tekintsétek a 
hullámokat, melyek eddig benneteket egyébként sem tudtak elhordozni, mert a ti eddigi alapelvetek 
nem a tulajdonképpeni alapelv, azaz az Úr iránti szeretet volt. Mivel azonban most már egyedül az 
lett, így tehát a folyam vize is elhordoz benneteket, mert ez éppen ennek a megfelelése." 

27. Látjátok, már követnek is bennünket, és a folyam vize úgy hordozza őket, mintha csak szilárd 
talajon járnának! Menjünk tehát az egész társasággal a jelzett dombvidékre, helyezzük el ott az 
embereinket, s majd meglátjuk, hogy ott még mi minden adódik elő, s a társaság miként lesz 
megelégedve. 


46. Fejezet: 
Megérkezés a kelet kicsiny házaihoz, ahol belül már nem változik át minden, mint az előbbi szférákon, mert a 
kelet már állandó. A kicsiny ház földműves öltözetű gazdája, szeretetteljes tanítása. A palota volt lakóit keresztkérdések 

alá veszi, nem bánták-e meg elhatározásukat, s hogyan egyeztethetők össze cselekedeteik az Isten iránti hálával? A 
Földön juhpásztorok, tehát kicsinyek voltak, így itt jutalmul hatalmasak, palotát és hozzávaló módot kaptak. A 
dédszülők megfelelnek a kérdésekre, s a kiállt próba után az Atya kinyilvánítja magát. Első étkezés az Ur asztalánál. 


1. Látjátok, az eddigi gyors utazási módunkkal haladva már a kívánt helyen is vagyunk. Íme, 
éppen előttünk áll a már jelzett egyik házikó. Hát nem éppen olyan, mint a ti Földeteken Svájc egyik 
alpesi falujának kis házikója? 

2. Valóban, tökéletesen olyan, s bár a különbség igen nagy az előbbi alföldi rész palotája vagy 
városa között, ennek ellenére szívesebben laknék itt, mint egy olyan palotában. 

3. Nos, jól van, de most már menjünk be a kis házikó belsejébe, és nézzük meg a berendezését, 
s az esetleges lakóját. Lám, már bent is vagyunk a kis házikó belsejében! 

4. De kedves barátunk, hogy lehet az, hogy ennek a háznak a belseje nem változik át a rendes 
szellemi szokás szerint, ez csakugyan állandóan egyformának mutatkozik, e házban a belső a külső 
résznek egészen tökéletesen megfelel? 

5. Kedves barátom, ezt majd e vidék lakóival való érintkezés közben úgyis megtudjátok, éspedig 
annak megfelelően, amint a mi szemléletünk mindinkább kialakul, amint az itt lakókkal való 
érintkezésünk alatt azok előttünk ismeretesekké válnak. 

6. Nem láttok itt mindenféle mezőgazdasági felszerelést? Láthattok itt sarlót, kapát, gereblyét, 
csákányt, sőt a ház körül még az eke és a borona sem hiányzik. Ha jól körülnéztek, a háta mögötti kis 
gazdasági épületben egy-két ökör számára való istállót is találtok. Itt a konyha, ez a személyzet 
számára való szoba, és itt elől meglehetősen csinos kis szoba, e ház tulajdonosa számára való. Mit 
szóltok mindehhez? 

7. Amint látom, egy kissé csodálkoztok. 

8. Valóban, a dolog kezd rejtélyessé válni, és minden további nélkül szíves örömest itt 
maradnánk, jóllehet itt ez a teljesen földies berendezés -a nyilvánvaló Mennyországban- egy kissé 
különösen hat. 

9. Kedves barátaim, igen jól tudom azt, hogy egy kissé idegenszerűnek látszik előttetek, de 
sokkal jobban megütköznének ezen a fanatizmusba süllyedt papok, akik a Mennyországot örökös 
henyélésnek remélik és hirdetik. Hogy azután itt minden hogyan megy, alakul a vándorlás további 
folyamán, még kellő tájékoztatást szerezhettek a vidéken. 

10. Hogy pedig előre megtudjátok, hogy itt miért találtatok mezőgazdasági felszereléseket, 
mintha csak a Földeteken lennétek, bevezetésül csak annyit jegyzek meg, hogy a Földeteken e 
felszerelés formáit sohasem találhattátok volna meg, ha azok a legtökéletesebb megfelelésben már 
előbb a Mennyben nem lettek volna. 

11. Ugyanígy azon sem csodálkozhattok, hogy itt a Mennyben tulajdonképpeni megfelelő helyén 
ős sajátszerű dolgokat láthattok, mert ezek a felszerelések megfelelésben mint szeretettevékenységet 
jelentenek, és a jónak létrehozó kifejező eszközeként szerepelnek itt. Erről többet azonban nem is kell 
tudnotok. 

12. Most azonban igen Jól figyeljetek, mert a ház gazdája most jön haza földjeiről. Menjünk eléje, 
üdvözöljük őt, és kérésünket közöljük vele. Látjátok, tárt karokkal siet elénk! Hogy tetszik nektek a 
ruházata? 

13. Kedves barátunk, egyáltalában nem vagyunk tőle elragadtatva, mert az a ilyen ruházathoz 
hozzá vagyunk szokva. Éppen úgy néz ki, mint Földön akármelyik Istent félő becsületes, szorgalmas 
földművese. Közönséges és egyáltalán nem finom ing van rajta, s a nadrágja is ugyanolyan vászonból 
készült, de azután ez minden amit láthatunk rajta. Ha a derekán nem húzódna egy vörös öv, alig 
lehetne őt megkülönböztetni egy földműves munkástól. 

14. Bizony kedves barátaim, itt már nincs olyan fényes élet, mint a palotában. 

15. De kedves barátunk, ez az üdvösségnek mégis csak egy magasabb fokát jelentené, mint az 
előbbi végtelen nagy síkság, számtalan nagyszerűsége és végtelen pompája? 

16. Az üdvösségnek itteni fokozata annyival nagyobb, mint amennyivel a külsőséges pompa 
szempontjából az előbbinél hátrányosabbnak látszik. Hogy ez azután miként lehetséges, majd azt 
hamarosan megtudjátok. Lám, közben házigazdánk meg is érkezett, fogadjuk őt szeretettel! De már 
szól is hozzánk: 

17. , Legyetek ezerszeresen üdvözölve, igen kedves testvéreim! Látom, hogy szép nagy 
társaságot is hoztatok magatokkal. Már tudom, hogy miért jöttetek ide, és egyben meg is mondom 
nektek, hogy ennek a szép és nagy társaságnak még némi megerőltetésébe fog kerülni, és 

önmegtagadásába, amíg ezt a magasabb rendű életet megszokják. Sőt, még további jelentős 
megerőltetésükbe kerül az itt, hogy ezen magasabb rendű életet el is sajátítsák. Te azonban kedves 
testvérem nagyon jól tudod, hogy türelemmel, szeretettel minden nehézség legyőzhető. Én pedig nem 
is késlekedem, hogy mindenben, ami csak az igazi örökélethez szükséges, gondoskodjam a kedves 
testvéreimről. Most pedig kedves barátaim menjünk be a házba, s a társaság fő házaspárját is vigyük 
magunkkal, és megfelelően készítsük fel őket, hogy mielőbb bekapcsolódjanak az örökös 
szeretetrendbe, s így menjünk tehát." 

18. Látjátok, vendéglátó barátunk már itt int is a dédszülő párnak, s azok -amint látjátok- 
örömmel veszik a házigazda meghívását, és már követnek is bennünket a házikó belsejébe. Már bent 
vagyunk a szobában, jól figyeljetek, a házigazda már szól is a házaspárhoz. 

19. „Kedves barátaim, egész szeretetemmel üdvözöllek benneteket, és mondjátok csak meg 
egészen nyíltan, őszintén, hogy mi késztetett titeket arra, hogy további előrehaladásotok érdekében 
erre a dombra jöjjetek, ahol minden fény, pompa, gazdagság és bőség hiányzik, elhagyva az eddigi 
környezeteteket? 

20. Kedves barátom! Téged még nem ismerlek, így azt sem tudom, hogy lényedet tekintve ki 
vagy. Mivel azonban a legbenső életalapodból kérdezed tőlünk eljárásunk indítóokát, azért mondom 
neked, hogy nemcsak minekünk, hanem valamennyiünk idejövetelének fő indító alapoka maga az 
Ur! 

21. Ezt hallani tőletek egyetlen gyönyörűsége az én szívemnek. De hát az Úr mérhetetlen nagy 
jutalmat ígért nektek, kell tehát még egyéb is? Mert úgy gondolom, hogy az teljesen elég, ha az Úr 
nektek megadta mindazt, amit a szívetek legmélyén valaha is kívánhattatok, s ezért úgy vélem, hogy 
mostani eljárástok mintha kissé hálátlanságnak tűnnék! 

22. Kedves barátunk, a látszatot véve alapul ilyenformán is elgondolható cselekedetünk, de nem 
a mi bensőnk szerint. Mert lásd, mit tennél az én helyemben, ha a külső jelenségeket számítva ezerszer 
is nagyobb gyönyörűségeknek lennél az élvezője, mint amiben nekem volt részem, de ha mindezen 
gyönyörűségek mellett nem részesülhetnék a szentséges adományozó személyének lényszerinti 
megtekintésében, akkor lásd be azt, hogy te az Úr iránti nagy szeretettől indítva mindezeket 
otthagynád, hogy annak révén az Úr közvetlen közelébe juthass. 

23. -Kedves barátom, én mindezeket nagyon is jól belátom, s azt is tudom, hogy mindezeket 
miért mondottad el most nekem. Biztos vagy abban, hogy itt feltétlenül megtalálod az Urat? S ha 
igen, mikor? Vagy abban biztos vagy-e, hogy ez a vidék az, ahol az Úr személyesen is megjelenik? 

24. Kedves barátom, természetesen ezt biztosan nem tudhatom. Annyit azonban tudok, hogy az 
Úrnak a kicsiny kedvesebb, mint a nagy, s miután Ő mondotta: "Engedjétek Hozzám jönni a 
kicsinyeket!"... éppen ezért nem is gondolom, hogy tévúton járnék, amikor most így állok előtted, 
mert éppen az Úr iránti szeretetem alatt hagytam ott minden pompát, s ezért kerestem fel e dombok 
egyszerűségét és alacsony mivoltát is! 

25. Kedves barátom, nagyon jól feleltél, csak ennek ellenére mégis úgy vélem, hogy feleleted itt 
mégsem a megfelelő helyen hangzott el. Mert az Úr a világ előtt is annak beszél így. Mert azt is 
kijelentette, hogy a világi nagyság förtelem előtte, és egyben azt is mondotta, hogy aki a világ előtt a 
legkisebb, az Ő előtte, vagyis a Mennyekben a legnagyobb. Te azonban már nem a világban, hanem 
a Mennyországban élsz. A világban kicsiny voltál, amennyiben egy alpesi pásztor voltál a Földön. 
Az Úr tehát éppen ezért tett téged naggyá a Mennyben. S éppen ezért kérdezlek téged, hogy akkor 
tehát még mit keresel? 

26. Kedves barátom! Nagyon is beismerem, hogy te engem az Úrtól nyert bölcsességeddel 
messze felülmúlsz, annyit azonban még én is tudok, hogy az eddigi meglehetősen régóta tartó 
üdvösségem alatt másként, mint az Ő szent kegyelmi Napjaként Őt még sohasem láthattam. 

27. De hát akkor tulajdonképpen mit akarsz még? Vagy nem olvastad azt az Írásban, hogy Jehova 
megközelíthetetlen fényességben lakozik? Hogyan gondoltad, hogy Őt megláthatod? 

28. Kedves barátom! Ez mind igaz, de Jehova ember is volt a Földön, s mint ilyen felvette a mi 
természetünket, és mint ember azt az ígéretet tette, hogy vele együtt lakunk majd mindörökre (akik 
hisznek benne, és tanai szerint élnek). Még a Vele együtt megfeszített latornak is ezt mondotta: "Még 
ma Velem leszel a paradicsomban!". Ezen felül Pál apostol is örömét fejezte ki, hogy az Úrhoz megy. 
Mindezekért azt hiszem én is, hogy az Isten Mennyében mégis csak lehetővé válik, hogy az Atyát 
szellemben emberileg megközelíthessem, és Őt a legszeretetteljesebb szívvel és a legüdvözültebb 
tekintettel szemlélhessem. 

29. Nos jól van, mivel mindazokat elhiszed, amit a földi élete alatt mondott, s amit tényleg 
ugyanolyan érvénnyel jelentett ki összes mennyei számára, s épp ezért az összes Menny alapjában 
véve azokon az igéken épült fel, melyeket az Úr a Földön mondott. Most azonban kedves barátom, 
még valami más következik! Lásd, ott lent, te nagy birtoknak voltál valóságos ura, és az egész nagy 
társaságod hozzád hasonlóan. Itt azonban már szolgálnotok kell, és a mindennapi kenyeret munkával 
kell megkeresnetek. Mert lásd, nekem magamnak is dolgoznom kell, a földet meg kell művelnem, 
hogy arathassak, és ezzel a megélhetésemet biztosíthassam. 

30. Igaz, hogy ezt a földet az Úr nagyon megáldotta, és több mint százszoros termést hoz, ennek 
ellenére mégis szorgalmasan kell azt megművelnem, mert máskülönben arra az Úr az áldását nem 
terjeszti ki. Azért is szántanotok kell, és a földet mindenféle gazdasági gépek felhasználásával 
művelnetek kell. 

31. Sarlóval kell járnotok a Földet, hogy a gabonát learathassátok, kévébe kell kötnötök, csűrbe 
kell begyüjtenetek, és a magot a kalászból ki kell csépelnetek, fejtenetek. Ezeket mind mint 
szolgáknak és nem mint birtokosoknak kell elvégeznetek. Emellett még igen szorgalmasan kell 
igyekeznetek, mert itt nem tűrik el azt, hogy közületek bárki is zsebre tett kézzel sétáljon! Mindezeket 
gondoljátok meg jól, és ha ajánlatosnak tartjátok magatok számára, akkor maradjatok itt. Mert itt a 
munkában azután valóban nincs hiány, de annál inkább a munkásokban. Ha azonban ezek a 
megváltozhatatlan feltételek nektek nem tetszenek, akkor még mindig visszatérhettek az előbbi 
pompás helyetekre. 

32. Óh, kedves barátom, ezen te ne aggodalmaskodj, mert bár a puhaságot megszoktuk hosszú 
ideje, azért az áldás dús munkától még mindig nem szoktunk el. Mert amit a Földön valamennyien - 
jól lehet önzésből- megtettünk, azt itt az Úr iránti szeretetünkből bizonyára ezerszeresen szívesebben 
tesszük meg. És ebből kifolyólag természetesen a te irántad érzett szeretetünkből is, aki mindenesetre 
az Úrnak nem jelentéktelen barátja vagy. 

33. Na, ha így áll a dolog, akkor maradjatok csak itt! 

34. Óh, kedves barátom, de ne felejtsd el, hogy mi párszáz és egynéhány szellemlény vagyunk, 
s azért hogyan tudsz bennünket majd egy házban elhelyezni? 

35. Emiatt kedves barátom ugyancsak ne aggódj! Vagy nem hallottad, hogy az mit mondott még 
a Földön? Nem azt mondta, hogy "Az Én Atyám országában számos hajlék van..."? Nos, a dombon 
nézzetek csak szét, ameddig a szemetek ellát, és majd meglátjátok, hogy mennyi ehhez hasonló 
házacska van itt, azokban tehát elfértek valamennyien. 

36. De vajon kié itt ez a sok ház? 

37. E házak valamennyien egyetlen tulajdonosnak a birtoka, ebben helyezlek el tehát titeket, és 
mindegyikőtöknek fejenként a munkáját is kiosztom. 

38. Te vagy talán az összes házak tulajdonosának megbízottja? 

39. Kedves barátom, ha nem az volnék, hogyan tehetnék nektek ilyen ígéretet, és honnan 
vehetném önmagamtól azt a jogot, hogy veletek másnak a terhére legyek, ha nem volna jogom arra, 
hogy a saját szeretetteljes és igazságos akaratom szerint intézkedjek? 

40. Téged és feleségedet itt tartalak meg, e házamban, társaságod többi kedves tagját közvetlen 
szomszédságomban helyezem majd el, menjetek tehát hozzájuk, és közöljétek velük a hallottakat!" 

41. Látjátok, a házaspár kimegy, s már az aggodalmak között várakozókkal örömteljes arccal 
közlik a történteket. S lám az egész társaság arcra borulva ad hálát az Úrnak, hogy őket érdemesnek 
találta az itt elvégzendő örömteljes munkára és tartózkodásra. Erre azután kimegy közéjük a mi 
házigazdánk, s mindenki fejére ráteszi a kezét, és kijelöli helyüket, ahová ki-ki menjen. 

42. De figyeljétek meg, a kézrátétel után a társaság milyen változáson ment át. Az előbbi fehér 
színük természetes pirosba ment át, s az azelőtti finom, puha, gyengéd lényiségük valóságos 
szilárdságot öltött magára. Látjátok, milyen vidámaknak és elégedetteknek látszanak, míg az előbbi 
arckifejezésük titokzatos és komoly bölcsességről tanúskodott. De nézzétek, most szétválnak, és mint 
sietnek a számukra kijelölt házakba, s azok lakói már tárt karokkal várják őket. 

43. Most azonban házigazdánk a dédszülő párral sietve bejön, s feléjük, fordulva kérdést intéz 
hozzájuk: 

, De kedves barátaim, tulajdonképpen hogyan is képzelitek ti magatok elé az Urat, hogy, ha majd 
egyszer tényleg idejön, fel is ismerjétek őt? -Óh, kedves barátom, ki bennünket az Úr szent nevében 
felvettél olyan nagy szeretettel, lásd, már ez igen nehezen megválaszolható kérdés. Mert a Földön az 
Úrnak emberi alakjával vallásunk szerint nem foglalkozhattunk, hanem mindig csak mint az Igével, 
s amellett úgy gondolom, hogy az Úr ebben a világban valamilyen módon csak majd felismerteti 

magát, s azért Őt a hangjáról és szavairól majd csak felismerjük. Csak most látom azonban be, hogy 
az Úr iránti igazi szeretet az Ő szavai mellett a kialakult lényiséget is meg akarja ragadni, magáévá 
akarja tenni. De ez még nincs meg bennünk, mert hiszen erre eddig figyelmet nem fordítottunk, s azt 
így magunkba fel sem vehettük, azért légy szíves kedves barátunk, írd le nekünk az Úr alakját. 

44. Ha már azt a szívetek mélyéről ennyire óhajtjátok, hát legyen meg, s azért azt mondom 
nektek, hogy nézzetek meg jól engem, mert amilyen Én vagyok, éppen ilyen az Úr testi formája 
szerint. 

45. Óh, kedves testvérünk, ez már csakugyan nagy vigasz, és roppant nagy öröm számunkra, s 
ezért máris üdvözültnek érzem magamat, hogy az Úrnak ilyen tökéletes képmását láthatom magam 
előtt. De milyen üdvözült leszek akkor, ha majd az Urat látom meg így személyesen! 

46. Valóban, a te szereteted az Úr iránt igen nagy lett, ezért teljes mivoltodból és egész lényedből 
örülhetsz, mert lásd, Én magam vagyok az Úr, te pedig lakjál nálam mindörökre!" 

47. Most figyeljétek meg, hogy egy pillanat alatt hogyan változott meg minden. Lám, a déli 
vidékből már semmi sem látszik. E vidék azonban megmaradt továbbra is az ő egyszerűségében, de 
mint ilyen, az egyedüli igazi örök, legmagasabb kelet, azaz az Úr Mennyországa! 

48. Nekünk azonban még nem érkezett el az az idő, hogy itt tartózkodhassunk, ezért az Úr 
szentséges akarata szerint csak folytassuk tovább az ismeretszerző utunkat a déli vidéken. 


47. Fejezet: 

Gondolatsebességű utazás a külső déli vidékére a fehér felhők alatt levő római katolikus szférába, annak külön 
mennyországába. Misehallgatás után a hívek papjukkal együtt elindulnak a "Mennyországba", amely téves földi 
elképzelésük szüleménye. 


1. Az egész eddigi vidék eltűnt már a szemeink elől, és nem látjuk a dombot, sem annak házait, 
mert már mélyen bent járunk a déli vidékeken. Erre az éppen delelő napból, e vidék gyönyörű 
formájából, valamint a keleti irányban lassan haladó, helyenként fel-felcsillanó folyamokból is 
következtethettek? 

2. De kedves barátaim, hogy lehet az, hogy ez a legüdvösebb keleti vidék, csak úgy egyszerűen 
eltűnt a szemünk elől? 

3. Kedves barátaim, hát még mindig nem értitek meg, hogy a , Kelet" a tevékeny szeretet, a , Dél" 
pedig a kutató bölcsességet jelenti? Mi most szintén a kutató, tehát a bölcsességszerző úton járunk, e 
déli vidék pedig még kívül áll a szereteten. -De előbb is a déli vidéken jártunk, s abból láthattuk a 
kelet vidéket, miért ez akkor most is úgy? Vagy akkor nem voltunk kívül a szereteten? 

4. Akkor a déli vidéken voltunk, de a folyam partján állottunk. Ez pedig azt mutatta, hogy a 
szeretet és a bölcsesség hogyan ragadják meg egymást, miként egészítik ki egymást, hogy örök éltbe 
átmenjenek. Akkor a szeretet és a bölcsesség közti központban voltunk, s azért láthattátok mind a két 
vidéket egyszerre. Minthogy az előbb a kelet-vidékre át is mentünk, Onnan a dél vidéket 
természetesen végigszemlélhettük a maga végtelenségében, de miért? Mert a bölcsesség szeretetből 
fakad, így ugyanaz a helyzet, amikor valaki felismeri valaminek az ős alapokát, akkor bizonyára látja 
és felismeri ennek az oknak a határát. Aki azonban egyedül csak magát a határt látja, az bizony nem 
egykönnyen látja az okot is. Ha csak nem sikerül neki azon a ponton elhelyezkedni, ahol az ok a 
hatásba megy át. Mivel remélem, hogy most már belátjátok ezt, menjünk akadálytalanul a legkülsőbb 
déli vidékekre, ahol rövidesen roppant érdekes dolgokat láthattok majd. Nos, látjátok, már a kívánt 
helyen is vagyunk! 

5. Kedves barátunk, most már megint a végtelen tenger terül el szemeink előtt és láthatár 
legszélén csak most látunk először olyan fellegeket, mint amilyeneket a földön-szép és tiszta, 
verőfényes napokon, olyan gyakran a menyek felé szállni láttunk. Talán itt is újra a tenger színén kell 
átkelnünk? 

6. Kedves barátaim, ami a tengert illeti, az összeköttetésben áll azzal a tengerrel, amelybe már 
a nyugati vidékeken belebotlottunk, és éppen úgy terjed ez is, mint az, csakhogy nyugatról kiindulva 
dél vidékén keresztül a kelet végtelenségében vész el. De éppen ellenkező irányban nyúlik el a part 
szegélye, mint ahol a felhőt láthattátok, és a túlsó oldalon -ismét a ti fogalmaitok szerint- végtelen 
szárazföld terül el. Ezt nevezzük a , külső déli vidéknek", és mi éppen oda megyünk. 

7. De hogyan jutunk keresztül ezen a tengeren? 

8. Ezzel a gyors szellemi utazásunkkal száguldunk át, csak azt mondjuk hipp-hopp!, s már ott is 
leszünk, ahol akarunk! S íme, nézzétek, már ott is vagyunk! 

9. Látjátok, az egész tenger már mögöttünk van, s ha magatok fölé tekintetek, a fehér felhőket 
fejetek felett láthatjátok. 

10.  -Kedves barátunk, ez a felhő aztán pompásan világít, de a napot nem bírjuk felfedezni. Már 
megint hova került el? 

11. Kedves barátaim, a nap itt ugyanúgy süt, a lényi mivoltát azonban a felhők annyira elfedik, 
hogy fényét csak törve észlelhetitek. Maga a Nap csak itt-ott bújik ki a felhők közül. 

12. Micsoda vidék ez, s mi ennek a jelentősége? 

13. Látjátok, ez az úgynevezett Római Katolikus Menyország! Ide jobbára csak azon az igen 
jámbor római katolikusok kerülhetnek, akik az életüket a hitük szerint, a legjobb tudásukhoz 
hűségesen és cselekvőleg élték le. Ez a menny tehát inkább csak , próbamennynek" tekintendő, mint 
vallásosoknak. Hogy pedig ez milyen módon jut kifejezésre, ezt e mennyre vonatkozó további 
tapasztalataitokból majd részletesen is meglátjátok. 

14. Ha egyenesen előre nézve figyelitek a vidéket, az ismert római kakatolikus templomoknak, 
zárdáknak egész sokaságát látjátok. Nézzétek, tőlünk nem messze azon a síkságon, egy tekintélyes 
templom áll. Menjünk oda, nézzük meg, hogy most mit csinálnak. Halljátok a harangzúgást? Valóban 
úgy hangzik, mint a Földön már oly gyakran hallottuk. Ha jobban figyeltek, akkor még az orgona 
hangját is kivehetitek! 

15. Mit csinálnak most a templomban? 

16. Éppen az első áldásra érünk oda, s lám már a templom bejáratánál is vagyunk. Látjátok a 
főoltárt, a rajta heverő sok égő szívvel. Látjátok a pap is épp most tartja fel a szentségtartót, amivel a 
sok-sok jelenlevőre áldást oszt. Ha már az áldásban részesültünk, akkor vegyünk részt a misén is. 

17. Az egész szertartás ugyanúgy zajlik, mint valahol a Földön. Amint észrevehettétek, a misén 
az első áldás a rendes orgonajátékkal már be is fejeződött, és így a második áldás közeleg. 

18. Kedves testvérünk, melyik szentet tisztelik a főoltáron? Innen nem tudjuk kivenni, hogy mi 
áll a főoltár felett. 

19. Akkor menjünk közelebb. Nézzétek, milyen jelentőségteljesen és valóban szépen van itt a 
Szentháromság megfestve! Csakis abban rejlik az egyetlen különbség a földi és a próbamenny itteni 
templomai között, hogy itt semmiféle kép nem kerülhet a főoltárra ezen a képen kívül. A két 
mellékoltáron már más van elhelyezve, mégpedig a jobb oldalról a megfeszített Megváltó, balról 
pedig a Szentszellem galamb képében. E két mellékoltárra sem helyezhetnek más egyebet, azon okból 
kifolyólag, hogy az idesereglők valamilyen bálványimádatra ne vezettessenek, nehogy valamelyik 
szentet ugyanolyan tiszteletben részesítsék, mint az ő felfogásuk szerint Istennek jár. Éppen ezért 
tartják távol e vidéktől az összes szenteket és pápákat. Ha valamelyik itt mégis megjelennék, az 
ittenieknek nem szabad őket a rangjuk szerint olyanoknak tekinteni, hanem csak egy egyszerű áldozó 
papnak. 

20. Kedves testvérünk, akkor mi van azzal a bizonyos Mennyországgal, ahol a három isteni 
személy felhőn ül együtt, és az összes szentek és az angyalok-ugyancsak fényes felhőn körülöttük 
térdelnek, hogy az isten szemtől-szembe láthassék és imádhassák? 

21. Csak várjatok egy kicsit, amíg a mise befejeződik, és akkor végignézzük, hogy az isten 
tiszteleten részt vett, itt jelenlevő szellemek láthatóan hogyan mennek fel a Menyekbe. Figyeljétek, a 
pap éppen most jelenti be híveinek a mise befejezését, és ezt azonnal követő Mennybe való 
utazásukat. Most pedig menjünk ki gyorsan a templomból, és kívülről figyeljük meg őket s a további 
fejleményeket. 


48. Fejezet: 
A pap és a hívők küzdelme a véget érni nem akaró magaslatok megmászása közben. Teljesen kimerülve érik el a 
fennsíkot, melynek végén megpillantják a látszat Mennyet. Az ajtóban Péter és Mihály fogadja őket. 


1. Íme, már kinn vagyunk. Látjátok a pálmagallyakkal ékes szellemek hogyan özönlenek ki a 
templomból, és a pap követi őket teljes egyházi díszben, kezében a szentségtartóval. Négy fehér 
ruhába öltözött férfi szellem úgynevezett szimbolikus Mennyországot, előtte pedig nagy tömegben 
lépkednek a szellemek a processziós zászlót követve. Pontosan alkalmazkodnak a körmenetek ismert 
szokásaihoz. Nem hiányzik természetesen a ministránsok csengője sem. A baldachin előtt feszületet 
visznek, és az egész tömeg egyszerre énekli a jól ismert dallamot: „Szent vagy Uram, szent vagy..." . 
Közben imádkoznak. 

2. A menet -amint látjátok- egy kis emelkedésre kapaszkodik fel. Kövessük őket. Ez a magaslat 
azonban nagyon megtévesztő, mert nincs olyan hamar vége, ahogy azt az első pillanatban látjátok. 
Ez a felvezető út a tulajdonképpeni , katolikus mennyei út". Ha ezt az első látható magaslatot 
elértétek, onnan megpillanthatják a másodikat. Ha azután arra is feljutottak, akkor meredez eléjük a 
harmadik, és ez így folytatódik a Menny felé törekvők lelkiállapotának megfelelően úgy, hogy olykor 
ezer ilyen rejtett magaslatot is meg kell mászniuk, amíg az úgynevezett , mennyei felhő régióig" 
eljutnak. Az ilyen menyekbe való felkapaszkodás alkalmával gyakran az is megtörténik, hogy sokan 
végül is megunják ezt a hosszadalmas vándorlást, ekkor természetesen papjaikhoz fordulnak, és tőlük 
kérdezik meg, hogy meddig tart még ez a menetelés? A pap ilyenkor az Írás szavaival felel: , Aki 
végig kitart, az üdvözül." Erre persze a menet folytatja útját. Ha pedig a közben megtartott pihenő 
után egy néhány magaslaton átvergődők ismét pihenőt kérnek papjuktól, aki erre így válaszol: , Csak 
szüntelenül imádkozzatok!". Ez pedig a szellemvilágban azt jelenti, hogy ha valaki a Mennyekbe 
vezető úton van, egyetlen pillanatra se nyugodjék meg, mert mindenkinek tudnia kell, hogy a 
késlekedőket és hanyagokat az úr kiköpi a Ő szájából, és így nem juthatnak be a Mennyek országába, 
ezért szedik össze minden erejüket, és úgy vonulnak tovább mindaddig, amíg a Mennyország kapuját 
e nem érték. Az ilyen és ehhez hasonló vélemények kicserélése után a menet újból folytatja útját. 
Amikor újabb ötven magaslat leküzdése után már a pap is belefárad a dologba, és az egész társaság 
már alig vonszolja magát, már a pap is így szól: 

3. „Haljátok mindnyájan, ti nyájamnak kedves juhai! Íme, most már félúton vagyunk, adjuk meg 
tehát most az Úrnak a kellő tiszteletet, megköszönve neki, hogy ezt a pontot elérni megengedte". 

4. Ekkor már hosszabb pihenőt tartanak, és a pap véleménye szerint hálát adnak az Istennek, 
mégpedig külön-külön az Atyának, Fiúnak és legutoljára a Szentszellemnek (akit tévesen 
Szentléleknek fordítottak a Bibliai fordítók). Amikor ilyenkor az egész társaság magát erőben már 
összeszedte, ismét elindul a menet, és folytatja útját. Mivel most már a pap is saját lábán érzi, hogy a 
többi újabb esetleges emelkedőket már nem bírja újabb pihenés nélkül leküzdeni, előre bejelenti 
minden újabb emelkedő előtt, hogy egy passió állomást tartank, mindegyiknél imádkozni fognak. 
Ezeken azután ő is jól kipiheni magát. Ám ha ezután 12, vagy végső esetben 14 állomás is lezajlott, 
a folyamatosan meredekebbé váló magaslatok pedig mindig nem akarnak véget érni, az utolsó 
pihenőállomáson már rózsafüzér imádkozásra is sor kerül, a további magaslatokra elosztva. Ha pedig 
a utolsó tizedét is lepergették, s a most már teljesen meredekké váló emelkedések sem akarnak véget 
érni, valamennyien papjukhoz fordulnak magyarázatért, hogy voltaképpen mit is jelent, hogy ezek a 
rettenetes magaslatok az ő bejelentései ellenére sem akarnak végetérni? 

5. A pap erre így fel: 

6. , Jaj, ti nyájamnak kedves juhai, itt kezdődik el igazán, amikor a Mennyország erőszakot 
követel, aki tehát erőszakkal magához nem ragadja, az nem nyerheti el azt! Egyben azt is elrendelem 
hogy minden további magaslat előtt Dávidnak egy-egy zsoltárát kell elénekelnünk, elimádkoznunk!" 

7. Erre aztán a menet tovább vonszolja magát -igen nagy fáradsággal- mivel a sors játékát mind 
végigcsinálja. Ettől a rózsafüzér állomástól kezdve kövessük mi is őket az út végéig lépésről-lépésre! 

8. Látjátok, a most következő emelkedés már roppant meredek, s csakugyan nagy megerőltetést 
kíván annak megmászása. Lassan és roppant fáradsággal végül is feljutnak, erre az előttük lévő 
egészen keskeny csík sík területen valamennyien azonnal leheverednek, s a pap maga is, aki előveszi 
Dávid zsoltárkönyvét, a monstranciát maga elé téve kényelmesen elhelyezkedik. Dávid zsoltárát 
fennhangon énekli -de olyan lassan-amennyire csak olvasni tudja, hogy mind a maga, mind a társaság 
pihenő ideje minél hosszabbra nyúljék. 

9. Nos az előző zsoltár egyszer mégiscsak véget ér. A pap ismét felvesz a földről a monstranciát, 
közben odaszól a négy baldachinhordozó embernek, hogy -mivel a valódi Mennyországhoz már igen 
közel vannak- ezt a jelképes ún. tiszteletbeli Mennyországot már letehetik, és egészen nyugodtan itt 
hagyhatják. Ezután mindannyian felemelkednek, és újból nekiindulnak a most kezdődő még 
meredekebb kapaszkodónak, hogy az annak végén lévő magaslatot elérjék. Amint látjátok, a 
megmászása már inkább csak négykézláb lehetséges. Ennek folytán nemcsak a pap, hanem a 
zászlóvivő és a feszülethordó is igen nehéz helyzetbe kerül, és a pap azt is megengedi, hogy a néhány 
előttük kapaszkodó ezt az ékességüket botként használhassa. 

10. Na de hosszú erőlködés után mégiscsak feljutnak a magaslatra is. Ez azonban már olyan kis 
területű, hogy az egész társaság igen összehúzódva talál rajta nyugvóhelyet. A pap nagy nehezen 
elhelyezkedve belekezd Dávid második zsoltárának olvasásába. Mint láthatjátok, ő is igen rosszul 
érzi magát, mert az eddigieknél nehezebb kapaszkodót lát maga előtt, ha pedig feltekint annak 

tetejére, attól már előre szédelegni kezd. Magában tanakodik, hogy most már mit is csináljon? 
Magától értetődik, hogy a Mennybe törekvők is mindig erőszakosan zaklatják kérdéseikkel, hogy 
mikor látják már meg a Mennyek lépcsőjét? Erre a pap elszontyolodva mondja: 

11. , Úgy gondolom, hogy ezek a meredek kapaszkodók már maguk a lépcsők, ezért most 
önmagatokon tapasztalhatjátok, hogy milyen tisztának kell lennetek, hogy mindenféle bűn ne 
terheljen benneteket ezen a rettenetes meredek lépcsőzeten". De még azt is hozzáteszi: , Itt már ketté 
kell osztódnunk, mert könnyen megtörténhet, hogy a következő lépcsőkön -mivel ezek egyre 
keskenyebbek lesznek- egyszerre különben sem férnétek el, hogy az Urat és az isteni 
Szentháromságot dicsőítve kipihenhessük magunkat. Ezért ti, akik erősebbek vagytok, menjetek 
előre, és pihenjetek ott mindaddig, amíg látjátok, hogy mi is nekiindulunk, és csak akkor menjetek 
onnan a következő lépcsőfokra, ha ugyan lenne előttetek még ilyen." 

12. Amint látjátok, a társaság fele már el is készült, és négykézláb járva nekiindul a rettenetes 
meredek kapaszkodónak. Néhányan fel is jutnak, de a gyengébbek visszacsúsznak. A pap megkérdezi 
a felérkezettektől, hogy van-e további magaslat előttük? Azok visszakiáltják: , Győztünk! Nincs már 
több magaslat, egy hatalmas síkság szélén állunk, s a távolban látjuk már a mennyei felhőket, és annak 
közepén roppant erős fényt. Azt azonban már nem tudjuk kivenni, hogy mi is lehet az! 

13. Na de erre valamennyien fel is ugranak a lépcsőről, és mindenki összeszedi utolsó erejét, a 
pap is hátára kötözi a monstranciát, és mindnyájan nekifeszülnek, ahogyan csak bírnak, úgy 
igyekeznek négykézláb felfelé, hogy mielőbb túl lehessenek rajta. 

14. Mégis -nagy megerőltetés és fáradság árán végre- valamennyien felérnek az utolsó 
magaslatra, és nagyon dicsőítik papjukat. Ez már csakugyan csalhatatlan bizonyítéka annak, hogy 
egy ilyen szellemi vezető nélkül senki sem juthat be a mennyországba. 

15. A pap pedig meghatva feleli: , Bizony, így igaz ez, mert az Isten rendelte így, azért nem az 
enyém, hanem egyedül az Övé, az Istené minden dicséret. Mert ha önmagamba tekintek, úgy be kell 
látnom, hogy inkább csalással, mintsem a tudományommal hoztalak fel ide benneteket. Mivel 
azonban az úr már az apostolainak is ajánlotta a ravaszságot, ez igazol tehát előttetek engemet is. S 
az én vezetésemnek e sikere bizonyítja nektek, hogy én -az egyedül üdvözítő vallásunk szerint- 
helyesen jártam el, és hűségesen vezettelek benneteket! Majd így folytatja tovább: -Most álljunk be 
sorba, a régi rendbe, és így vonuljunk be örök célunkba, " 

16. Nézzétek, a menet új erőre kapva megindul a hatalmas fennsíkon. Ha jól megfigyelitek azt is 
észrevehetitek, hogy az egész társaság különös sebességgel halad. A mennyei felhőt is mind jobban 
megközelítik, s lám a mennyei felhők alatt is vagyunk, velük együtt. Nézzétek azt a hatalmas nagy 
falat, amelyen nagy aranykapu vezet keresztül, ez azonban nincs bezárva. 

17. A pap a kapu elé áll, és így szól: 

18. , Nos, látjátok kedves gyermekeim, íme kértünk és megadatott nekünk, kerestük és íme meg 
is találtuk! Most pedig kopogtatás és zörgetés következik! A feszülethordó zörgessen a feszülettel, 
mégpedig háromszor, az Atya, a Fiú és a Szentszellem nevében, s akkor a kapu bizonyára meg is 
nyílik majd." 

19. Látjátok, minden a pap szavai szerint történik, és a harmadik zörgetésre a kapu tényleg ki is 
tárul. S amint láthatjátok, Péter és Mihály arkangyal jelenik meg. Először végigvizsgálják 
tekintetükkel az egész társaságot, azután az egészet szépen be is engedik a Mennyországba. Csak 
Péter és Mihály jelenségek maradnak vissza tőlük, hogy a mennybe bevonulókban legalább az első 
anyagias szikra kialudjék. 

20. Persze, ti most azt szeretnétek tudni, ez a kettő tényleg Mihály és Péter angyalok voltak-e? 
Megmondom nektek, az úr engedelmével az egész csak látszat volt, és ezt az angyalszellemek idézték 
elő. De ugyanez vonatkozik az egész katolikus menyországra is. S ennek így kell lennie, mert 
máskülönben ezeket a szellemeket nem tudnánk meggyógyítani, hozzájuk férkőzni. Ők e téves 
elképzeléseitekbe a Földön annyira belerögződtek, ez az elgondolás életükké vált, hogy óvatosan 
lehet őket ezekből kivezetni. Ezért is látja mindenki olyannak a menyországot, mint amilyeneknek az 
ő hitében elképzelte, s ezzel a saját szellemében megteremtette, megalapozta -kivéve a tisztítótüzet- 
amelyet az Úr azért nem engedett meg, mert ezek a szellemek maguk is igen nagy kárát vallották 
volna. Az ott elképzelt nyomasztó helyzetekben ugyanis az Úr helyett sokkal erőteljesebben fordultak 
volna úgynevezett szentjeikhez, valamint világias szentmise áldozataikhoz, amelyek az élő szellemet 
idővel tökéletesen megölnék, amennyiben a szellem ilyen szorongatott helyzetében lemondana 
minden saját tevékenységéről, és az üdvösségét, szabadulását csak másokon keresztül az Úr közvetett, 

vagy közvetlen irgalmától várná, keresné. Ez pedig más szavakkal kifejezve a szellemi 
öngyilkosságot jelentené! 

21. De kedves testvérünk, hogyan értsük ezt? 

22. Ezt csakugyan nagyon könnyen megérthetitek, mert hiszen a szellem élete egyedül és 
kizárólag a benne lévő Szeretet, és szeretete fokának megfelelően gyakorolt szeretettevékenység! Mi 
történik azzal, aki a ti világotokban lemondott mindennemű tevékenységről? Végül annyira 
elerőtlenedik, tökéletesen legyengül, hogy egy légy erejével sem tudna szembeszállni, Ha pedig 
tétlensége következtében teljes nyomorba jut, e világi életből merített tapasztalatok azt igazolják, 
hogy a testi öngyilkosságok oka erre vezethető vissza a legtöbb esetben. A tétlenség a 
szellemvilágban is öngyilkosságba vezet, mert a szenvedő szellem minden segélyhívására sem kapna, 
nem találna enyhülést (mivel szenvedését belső helytelen fogalmai okozzák, így csak belülről lehet 
kezdeni az ezektől való szabadulást). A sikertelenség folytán a teljes hitetlenségbe és a tökéletes 
kételkedésbe merülnek, amit pedig a szellem valóságos halála! Mert a szellem kételkedése az Úrtól 
való tökéletes és erőszakos elszakadással egyenlő. Éppen ezért ez az állapot még a pokolban sincs 
megbocsátva. Ha ugyanis a gonosz e mivoltában tevékeny, úgy az Úr megengedi, hogy gonoszságáért 
a legérzékenyebben megbűnhődjék. Amint azonban a büntetés hatására gonoszságával felhagy, akkor 
a szenvedés is megszűnik, mint büntetés. Ami pedig a katolikus gyógyító menyországot illeti, ez a 
lélek számára nem hátrányos, sőt igen jó, és élően szemléltető iskolának tekinthető, melynek alapján 
a szellemek az igazi Mennyországot legalább kezdik kívánni megismerni, látva ezek elképzelt, 
kívánságukra megalkotott Menny fogyatékosságát. Hogy ebben a látszat Menyországban miképpen 
zajlik le a tisztulási folyamat, azt -amennyire csak lehet-alaposan majd a következő alkalommal látjuk 
meg. 


49. Fejezet: 


1. Bizonyára ismeritek azt a sokféle elképzelést, melyek -különösen a katolikusok között- 
általában otthonosak a Mennyországról. Ha ebbe nem lennétek beavatva, úgy itt bőséges alkalmatok 
nyílik ennek megismerésére. Menjünk tehát tovább előre a mi népes társaságunk után, hogy tanúi 
lehessünk az első jelenetnek. Mit láttok itt nem messze előttetek? 

2. A háttérben egy igen díszes palotát látunk, míg felettük roppant fényes felhőkből 
csoportosítva ez az írás olvasható: „Ábrahám lakása". 

3. Jól van, de mit láttok még? 

4. E nagy épület körül hatalmas kert terül el, amelynek kezdete tőlünk alig pár lépésnyire van. 

5. Ezen felül mit láttok még? 

6. Valóban csodálatos, mert majdnem egy végtelen hosszú asztal húzódik végig a saját szemeink 
előtt, amely -úgy látjuk, hogy- a legfinomabb ételekkel dúsan megrakott ha ugyan szemeink nem 
csalnak, mindkét oldalon az asztal mellett rengeteg vendég ül, és alaposan nekilátnak az evésnek, 
ivásnak, míg a vendégeket szorgalmas lények nagy igyekezettel szolgálják ki. Sőt, figyelmüket az 
sem kerüli el, hogy egyik-másik vendég a felszolgáló szellemekkel valamiről nagy buzgalommal 
beszélget. 

7. Mondhatom, mindent nagyon jól láttatok, azért csak kövessük nyugodtan társaságunkat a 
kertbe. Akik éppen most igyekeznek az asztalhoz, hogy megfigyeléseinket zavartalanul folytassuk. 
Látjátok, Péter és Mihály már ki is jelölik helyeiket, és így szólnak hozzájuk: 

8. „- Foglaljatok helyet, kedveseim, itt a Menyországban, Jákob, Izsák és Ábrahám asztalánál és 
élvezzétek a legnagyobb dicsőségben földi cselekedeteitek földöntúli gyümölcseit, mely 
cselekedeteiteket a Mennyek iránti nagy szeretetből, és az Isten dicsőségére jósszívvel végeztetek." 

9. Nézzétek, az asztalok végén alig látható messzeségben ülnek fényes glóriától övezetten: 
Ábrahám, Izsák és Jákob! És éppen itt, közvetlen előttünk az egyik vendég a mennyei felszolgálóval 
beszélget. Vajon kiről is beszélhetnek? Miről tárgyalhatnak olyan nagyon? Húzódjunk egy kissé 
közelebb hozzájuk és hallgassuk meg őket. 

10. Figyeljetek, ezek túl jóllakott vendégek, akik a ti időszámításotok szerint már négy hete ülnek 
itt, az asztalnál. Mit is mond a vendég a felszolgálónak? 

11. ,- Kedves barátom -mondja kissé leverten- én téged nem is kérdeznélek, mert ha most is a 
Földön lennénk, biztosra venném, hogy ezzel is bűnt követnék el. Mivel azonban most a 
Mennyországban vagyunk, ahol már senki sem követhet el bűnt, azt is tudom, hogy kérdésem bűn 
nem lehet. Hogy tehát mégis megszólítottalak kérdésemmel, ennek tulajdonképpen mégis az az oka, 

hogy bár itt kimondhatatlanul jó lenni, és az ételek és italok valósággal mennyeiek, de azért -az Úré 
legyen minden dicsőség és dicséret- mégis be kell vallanom azt, nagyon kezdem már unni ezt az 
állandó egyformaságot. Azért kérdezem meg tőled, hogy ez az étkezés meddig tart? 

12. Óh, kedves barátom! Hát földi életedben még sosem hallottad, hogy a mennyei örömök 
örökké és változatlanul megszakítás nélküliek? Hogyan kérdezheted azt, hogy ez a dínom-dánom 
meddig tart? Lásd, ez itt mindörökké így tart! 

13. Látjátok, erre vendégünk meghökken, és ijedten kérdi tovább: 

14. „- De kedves barátom! Ezt mind jól belátom, de a Földön nekünk az Isten örökös szemlélésről 
is beszéltek. Ott tőlünk jó messze tényleg látom ülni Ábrahámot, Izsákot és Jákobot, de magát az 
Atyaistent, Fiú Istent, s a szentlélek Istent sehol nem találom, nem látom!" 

15. Óh, kedves barátom, talán azt gondoltad, hogy az isteni Szentháromság talán éppen az orrod 
hegyére ül? Nézz csak felfelé, Ábrahám, Izsák és Jákob Feje fölé, ott majd meglátod a 
Szentháromságot, a maga elérhetetlen fényességében. Hiszen a Földön még arról is hallottál, hogy az 
Isten ugyan valóban a Mennyekben lakozik, és az üdvözültek őt szemtől-szemben láthatják is -már 
tudniillik az Atyát és Fiút és a Szentlelket (Helyesen: szentszellemet)- csakhogy itt a szentháromság 
a maga mivoltában itt mégis elérhetetlen fényességben lakozik. Nos, kedves barátom, mit akarsz te 
egyebet? Talán még ennél is tökéletesebb Mennyországot? 

16. Óh, kedves barátom, a világért sem, és ezzel is tökéletesen meg vagyok elégedve, csak hozzád 
hasonlóan legalább én is felszolgálhatnék, hogy egy kis mozgásban is lehetne részem. Vagy 
legalábbis azt engednéd meg nekünk, hogy itt, ebben a gyönyörű kertben egy kicsit 
körülsétálhassunk, mert úgy vélem, ezen mennyei üdvösség értékében csak fokozódnék! 

17. Kedves barátom, mit nem hallok tőled? Hiszen a te kívánságod egyenesen elégedettlenség 
aziránt, amit Isten számodra a Mennyországban megígért (illetve, ahogyan téged erre a Földön 
tanítottak). Te most a kertben való mozgásról, sétáról beszélsz. Hát te megad imádkoztál mindig azért, 
hogy az Isten adjon neked örökös nyugalmat és békességet! Vagy nem volna itt még a te annyira 
kívánt örökös békességed és nyugalmad? Hát akkor mire kell neked most már egyszerre mozgás is? 

18. Figyeljétek meg, hogy a vendég milyen zavarodottan kérdez tovább: 

19. ,-De kedves barátom, ősszintén beismerem, hogy ez mind így igaz, nekem ez a Mennyország 
az elképzelés szerint -ahogyan nekünk azt tanították- tökéletesen meg is felel. És most azt is belátom, 
hogy az , örök érvényűek" kijelentett igazság szerint ez már másképp nem is lehet. De ha ezzel 
szemben most már arra gondolok, hogy az egész örökkévalóságon át ezen a helyen kell ülnöm. ... 
valóban, igen kedves barátom, a hideg fut végig a hátamon. Ősszintén bevallom neked azt is, hogy a 
mennyeinek ilyen üdvösségével szemben a Földön mint egyszerű, szegény szántóvető ember sokkal 
boldogabb voltam, mint ezen örökös mennyei kilátások között! De ha már egyszer itt vagyok, legyen 
meg Istennek ez felajánlott áldozat. Az az egy itt mégis jó, hogy nem lehet bűnbe esni. 

20. Már látom kedves barátom, hogy te bizony nem vagy megelégedve ezzel a mennyországgal, 
de hát mégis mit csináljak veled? Hiedelmed szerint csak nem zavarhatom miattad a Mennyország 
rendjét? 

21. Kedves barátom, egy ízben hallottam a Földön -sőt séta képen megfestve is láttam, hogy- a 
szentek a felhőkön térdelve mozdulatlanul szemlélik az Istent, itt pedig csak ez a kert van, de hol 
vannak a felhők? 

22. Kedves barátom, figyeld meg a talajt egy kissé, és mindjárt meglátod, hogy mennyire laza az, 
vagy talán azt gondoltad, ez valamilyen föld? Hát csak nézz ide! Kezemmel a talajt csak egy kissé 
megbontom, s akkor meglátod, hogy most mi valamennyien a , mennyei felhőn" vagyunk. 

23. Nézzétek csak, a kiszolgáló egy kissé félrehatja a gyepet, a vendégünk nagy ámulatára látja, 
hogy annak alapja tényleg csak nagyon könnyű felhő, mire újból a felszolgálóhoz fordul kérdésével: 

24. , Kedves barátom, ha itt a talaj annyira laza és könnyű, nem történhetik-e meg az, hogy valaki 
valamilyen önkényes és ügyetlen mozdulat következtében keresztülesik ezen, s ha valamiképpen 
mégis megtörténik, hova zuhanna? Talán nincs alatta tisztító tűz? 

25. Kedves barátom, ettől egyáltalán nincs mit tartanod, mert te most már egy roppant könnyű 
szellem vagy, és ez most már számodra legalább is olyan szilárd, mint amilyennek annak idején a 
hústested a kemény föld volt. 

26. Kedves barátom, engedj meg még egy kérdést. A talaj mindenütt egyformán erős, vagy csak 
itt az asztal körül ilyen szilárd? 

27. De kedves barátom, miért kérdezel olyat, ami terád egyáltalán nem tartozik? Itt, ahol az 
üdvösségedet megtaláltad, s élvezted, jól láthatod, hogy a talaj az egész örökkévalóságokra is eléggé 

szilárd. Kint a kertben pedig egyébként sincs mit keresned, mit érdekel téged annak szilárdsága? De 
ha már egyszer megkérdeztél, én erre is felelek, és közlöm veled, hogy a kert mindenütt ilyen szilárd, 
különben minket sem hordozna el, amikor a pompás gyümölcsöket állandóan gyűjtjük, és idehozzuk, 
erre az örökké dúsan megrakott asztalra. 

28. Lám, erre a vendég elégedett arcot vág, és a felszolgáló is távozni akar. A vendégnek azonban 
hirtelen valami még eszébe ötlik, és ezért egy szóra visszatartja őt! 

29. „- Kedves barátom, ha már annyi szót váltottunk egymással, még egyet szeretnék tőled 
kérdezni, De természetesen csak úgy négyszemközt, Ha megtörténne az, hogy valaki rettenetes 
hosszú ideig tartó ülés után felállna unalmában, és egy kis sétát tenne itt ebben a gyönyörű kertben, 
mi történne akkor? 

30. Kedves barátom! Történni éppen nem történne semmi, de azt hiszem azzal az eggyel tisztában 
vagy, hogy az Isten nem venné szívesen, ha egy üdvözült szellem az Ő rendelkezésével elégedetlen 
volna. Hogy veled ilyen esetben mi történnék, azt most nem tudom részletezni. Annyit azonban 
egészen biztosan tudok, hogy a megürült helyedet azonnal elfoglalnák, és később visszatérve csak 
valahol hátul kapnál helyet újból. De kedves barátom, észrevettem, hogy e hosszadalmas 
beszélgetésünk alatt egyszer is alig tekintettél a Szentháromságra, pedig meg van írva, hogy Istent 
szakadatlanul szemléld, szemléljétek. 

31. Kedves barátom, ez mind igaz és helyes, de lásd, az én egész lényem most már roppant erősen 
vágyódik nagyobb szabadságra, s amennyire lehet, valamilyen tevékenység után, mert most már az 
Isten előtt úgy mondom neked, ahogyan érzem, ahogyan ez itt nap-nap után megy, egy percig sem 
bírom tovább, nemhogy az egész örökkévalóságon át! 

32. Most nézzétek, vendégünk felemelkedik, és úgy fut el az asztaltól, ahogy csak tud. S mint 
látjátok, az ő viselkedése számos követőre talál. A felszolgálók is utánuk vetik magukat, mire utolérik 
öket, már nekünk is sietni kell hogy további megfigyeléseinket megtehessük és láthassuk, hallhassuk 
mint alakul a dolog a továbbiakban. De ezt már legközelebbre hagyjuk. 


50. Fejezet: 

A főéthordó vitája a zendülők vezetőjével, főbeszélőjükkel arról, ez a menny csak látszat, mintegy büntető menny, 
mert unalmas folyton csak ülni és enni. A főbeszélő példának hozza fel nehezen megszerzett feleségét később megunta, 
mert az egyhangúság öl. 


1. No most már újból együtt vagyunk. A szétfutott vendégek egészen a kert faláig futottak el. A 
kertet átlátszó fal veszi körül, mely -erről meg is győződhettek- díszes keretét képezi. De éppen 
átlátszó mivolta okozta azt a szinte végzetesnek látszó hatást, hogy a kerten kívüli rész-rajta keresztül 
nézve elképesztő mélységnek látszik. Ha a vendégek rohanásukban a falat nem látták volna 
áthatolhatatlan akadálynak, bizonyára azon is túlhaladtak volna, ami annál is inkább lehetséges, mert 
a fal nem olyan nagyon magas, s azon is átjutottak volna, ha a csalóka fenti hatása vissza nem riasztja 
őket ettől. Itt látjuk társaságunkat, amint elképedve és megrettenve állnak a fal mellett, és most már 
egyikük sem tudja mit csináljanak. De azt is látják, hogy a kiszolgálók már közelednek feléjük, és 
vezetőjük a már erősen szégyenkező társasághoz így szól: 

2. Kedves barátaim és testvéreim, mit tettetek? 

3. Bocsáss meg nekünk kedves barátunk, de mi semmi mást nem csináltunk, mint amit a 
természetes életszükségletünk kívánt meg tőlünk. És ebből kifolyólag arról biztosíthatunk téged -a 
már megismert itteni állapotokra való tekintettel- hogy az ilyen Menny egyáltalában nem lehet valódi, 
igazi Menny, s ezért kiséreltük meg ezt a megmozdulást. 

4. Nagyon jól belátom -mondta a főételhordó- hogy a túl hosszú ideig tartó ülés, állandó evés és 
ivás, valamint az isteni Szentháromságotoknak a folyamatos és egyhangú szemlélése már unalmassá 
kezdett válni számotokra, de ti egész földi életetek alatt -ha visszaemlékeztek- egészen az utolsó 
órátokig egyébért sem imádkoztatok, mint: csak az örökös nyugalomért, és az örök világosságért. 
Valamint, hogy halálotok után a Mennyben, az Ábrahám, Izsák és Jákob asztalánál elégíthessetek ki, 
és az Istent, aki a örök hozzáférhetetlen fényességben lakozik, színről-színre láthassátok. Ha pedig 
ezen vágyatok az utolsó betűig itt beteljesedett, hogyan lehet mégis, hogy ezt igazságtalanak 
tartjátok? 

5. Kedves barátom, az egész társaságom nevében szólok most hozzád, azért légy szíves hallgass 
meg engem. Földi életünk alatt mindezt a mi vallásunk tanította, és ezt hinnünk elrendelték, minden 
kételkedés nélkül el is fogadtuk és hittük is, s amellett úgy gondolkoztunk: Ha a szó igaz és szigorú 
értelmében vallásunk tanítása szerint élünk és e hitünknek megfelelően szeretetben jót is cselekszünk, 

úgy semmi esetre sem lehetünk bűnösök. Állandóan azt prédikálták nekünk, hogy az egyház sohasem 
tévedhet, sem nem hibázhat, mert mindig a Szentlélek kegyelmében áll. S lásd egyházunk tanított, el 
is értük, amint azt tényleg szilárdan el is hittük mindenkor. 

6. Csak most, hogy mindezeket elértük, jutottunk nagyobb és jobb világossághoz, ennek alapján 
az a gyanú ébred fel bennünk, hogy valahol máshol egy igazi Mennyországnak kell lennie. Mert ez a 
menny, amelyben mi most vagyunk, a szó teljes értelmében nem egyéb fogságnál, mert mit ér itt az 
örökös terített asztal, mit a három isteni személy örökös szemlélése, ha mindezekkel semmiféle 
kellemes változás nincs egybekötve, már engedd meg kedves testvérem, de ez az egyhangú ülés, 
örökös egyhelyben! Hiszen ennek csak a gondolata is kételkedésre kell, hogy kényszerítsen minden 
egyes szellemet! 

7. Persze azt be kell ismernünk, hogy maga a nyugodt ülés senkinek sem okoz fájdalmat, amint 
ez a Földön is így van, és az sem kellemetlen, hogy állandóan nagyon szép és jámbor társaságban 
lehet tartózkodnunk, s a szemnek is elragadó látvány mindenkor az isteni szentháromság szemlélése. 
Emellett az ételek és italok is olyan ízletesek, hogy sem az ínynek, sem a gyomornak sem válhatnak 
terhére. Sőt esetenként a nagy társaság ajkáról elhangzott igazán roppant kellemes énekszó igazán 
nagyon kellemes, és csak gyönyörködteti a fület! 

8. Lásd, mindez tökéletesen rendben is volna, de gondold el kedves testvérem az 
örökkévalóságot -feltéve, hogy eleven emberi érzések még vannak benned- akkor ebbe egészen a 
legbensődig bele kell borsódznod. Mert akárhogyan is vesszük, fenn áll az a világi megállapítás, 
igazság, hogy maga az élet szabad mozgásra hivatott erőt érezzük most mi önmagunkban, s ennek 
ellenére mégis örökkévalóságokon át a dúsan megrakott asztal mellett üljünk. Hát nem ez a 
legkiválóbb ellentmondás magával az élettel szemben? 

9. Ezen felül földi tapasztalataim alapján azt a megjegyzést teszem, hogy ennek a mennynek az 
emberi érzésekkel szemben való tökéletes természetellenességét te megad is teljesen belátod majd. 
Amikor a Földön mint fiatal, 30 éves életerős férfi mentem az életem útján, mintha csak a véletlen 
hozta volna elém, egy leány került az utamba. Ez olyan gyönyörű volt, és annyira tetszett nekem, 
hogy szívemben így kiáltottam fel: , Óh, Istenem, ha megengednéd, hogy ezt a leányt feleségül 
vehessem, sokkal szerencsésebbnek érezném magamat, mintha szabad bemenetre azonnal 
megnyitnád előttem a Mennyország kapuját!" És ugyanakkor magamnak a szívemben megesküdtem, 
hogy ennek a mennyei angyalnak a feleségemmé kell lennie. Erre a fogadalmam után mindent 
elkövettem, hogy ő az enyém legyen. Mondhatom, nagyon sok fáradságomba és megerőltetésembe 
került, míg ezt elértem. És minél több és nehezebb küzdelmet kellett a földi angyalért elviselnem, 
annál üdvösebbnek képzeltem el már előre annak gyönyörűségét, amikor bírni fogom őt. Sőt, 
érzéseim annyira felfokozódtak, hogy egész komolyan azt gondoltam: , Ha ez az angyal örökké 
előttem állna, és én tetőtől-talpig csak nézhetném, és úgy valóban mennyei élvezet lenne, s ezzel talán 
soha nem tudnék betelni. Lásd, jó két évig tartó küzdelem után ez az asszony, angyal, a feleségem 
lett. Valóban, eleinte úgy éreztem, hogy én vagyok az a szerencsés boldog, aki ezt az angyalt 
magáénak mondhatja, hogy ez az angyal az én feleségem! 

10. Mondhatom Neked, kimondhatatlanul szerencsésnek és boldognak éreztem magamat, és alig 
telt el két év, ez az angyal olyan közömbössé vált számomra, hogy sokszor valóságos 
megerőltetésembe került, és nagy önmegtagadásomba, a becsület látszatának megtartása végett, hogy 
otthon maradjak. Eleinte olyan féltékenység dúlt szívemben, hogy az Istennek még egy angyalával is 
harcba keveredtem volna, ha a mennyein felülinek látott ideálomhoz közelíteni mert volna. Két év 
elteltével azonban -ezt saját szégyenemre be kell ismernem- valósággal boldog voltam, ha valaki 
meglátogatta a volt mennyei ideálomat, hogy én egy kis időre az isteni szabad természetbe 
menekülhessek! 

11. S lám, magamban akkor úgy gondoltam: , Óh, Uram Istenem, ha majd valamikor a 
Mennyországgal is így járnék. ... Hát akkor az sem felelne meg az én emberi szükségleteimnek. De 
amellett mégis olyan elgondolásom is volt, hogy a Mennyországban örökös egyformaság lesz is, 
akkor az Isten a halhatatlan szellem érzéseit úgy átalakítja, hogy számára az örökös egyformaságnak 
örökös üdvösségnek kell feltünnie. No de, hogy már megismertem ezt a Mennyországot, de egészen 
összintén mondom neked, hogy itt egyetlen hajszállal sem jobb, sőt, éppen ellenkezőleg, bizonyos 
tekintetben talán még sokkal rosszabbul is jártám, mint az én földi mennyországomban. Ha az Úr 
belőlem ki nem veszi az unalom végzetes érzését, különösen ezzel az örökös egyformasággal 
szemben, valóban sokkal jobban jártan volna, ha ismét leenged a földre! Akár örökös favágás sorsba, 


120 


mert kedves testvérem -ezt jól értsd meg- az az örökös egyformaság érzése, amiben itt részesültünk, 
számomra borzalmas lenne és elviselhetetlen! 

12. Most pedig e mentegető szavaim után ítélj te megad felettünk, s azután -nem bánom- jöjjön, 
aminek jönnie kell. Inkább mindörökre itt bolyongok a kertben, s ha megéhezem, magam szakítok le 
magamnak gyümölcsöt a fáról, de újból kijelentem neked, hogy a terített asztalhoz én többé vissza 
nem ülök! 

13. Még azt is megmondom neked, hogy a földi tevékeny életemre való visszaemlékezés is 
kellemesebb nekem, s nagyobb élvezet számomra, mint az egész mennyei asztal. Kivéve 
természetesen az isteni szentháromság szemlélését, amire vonatkozólag volna némi megjegyzésem. 
Viszont a Szentháromság sokkal szentebb, hogysem érdemesnek tartanánk magunkat arra, hogy vele 
szemben megjegyzést tegyünk.,, 


57. Fejezet: 

A főéthordó látva a csoport eltávolodását a lehetetlenül elképzelt mennytól, feltárja előttük a valóságot. 
Beszédében Pál versét János szájába adja, és ezért a meg nem értett "tévedés" miatt a főbeszélő kételkedik az egész 
tanításban, és önfejűen cselekszik. 


1. Figyeljétek csak, most a felszolgálók vezetője veszi át a szót. 

2. , Kedves barátom, én téged nagyon jól megértelek, tudom mit akartál mondani. Csak azt nem 
értem, hogy a Mennyországról magadnak a Földön jobb véleményt miért nem alkottál, annak 
ellenére, hogy elolvastad Pál leveleit. Mond meg, milyen gondolatod támadt, amikor azt Olvastad: 
, ahogyan a fa kidől, úgy marad fekve?" Lám, lám, csak a vállaidat vonogatod, és azt sem tudod, hogy 
erre mit is felelj. Én azonban mondom neked, hogy a fa a te hitedet jelenti, azaz más szavakkal 
kifejezve: amint hiszed, hogy történik majd veled. Amilyen a hit, olyan a tudás, olyan az ebből fakadó 
élet -tevékenységre való ösztönzés, és ugyanolyan a szeretete is- ami a tulajdonképpeni élete a 
szellemnek. 

3. Látjátok, mindnyájan egy olyan Mennyországban hittetek, amint ez itt most előttetek áll. 
Egész törekvésetek az életben csak arra irányul, hogy -azt mint ilyen-elnyerjék. Másrészt a földi 
életetek alatt szerzett szellemi ismereteitek beteljesedésének megfelelően dőlt ki a ti szellemi 
ismeretfátok, s ugyanúgy fekszik az most előttetek. Képtelen vagyok arra, hogy nektek más 
Mennyországot adjak, mint amilyen a földi óhajotokon, imátokon át önmagatoknak adtatok, mert 
benne van az Írásban: , A mennyeknek országa nem külsőleg, látható fényességek közt jön el, hanem 
tibennetek van!" 

4. Ugyanis a ti jelenlegi Mennyországotok is tisztán a ti bensőtökben megalkotott 
elképzeléseteknek, hiteteknek a szellemi világában megtestesült szüleménye. Amit kívántok, amit 
lelketekben megteremtetettek, talán akaratlanul is az most itt van. Mit akartok tehát most tenni? 
Elvethetitek egyszerre az egész eddigi hiteteket, például tudnátok most egyszerre evangélikusok 
lenni? 

5. Kedves barátom, ettől már csakugyan a Szentháromság Isten mentsen meg bennünket, hiszen 
az a végén egyenesen a pokolba juttatna bennünket. 

6. Nos jól van, de akkor tulajdonképpen mit akartok? Ezek szerint számotokra nem marad más, 
minthogy az idők végtelenségéig itt maradjatok, ebben a tökéletes nyugalomban! 

7. Kedves testvérem, mi lenne akkor, ha oda kellene visszatérnünk, ahová közvetlen halálunk 
után érkeztünk? Ott mégis csak sokkal kellemesebb volna számotokra. 

8. Én magam is szívesen megtennék mindent, amit csak kívánnának tőlem, szóval tisztán csak 
az életemért is szívesen dolgoznék a Földön, a többi jámbor érdekében. Ahogyan én ezt elgondolom, 
bizonyára összehasonlíthatatlanul jobb lenne számukra, mint itt a folytonos egy helyben való ülés. 

9. Igen, de kedves testvérem, ezt én mind nagyon jól megértem, akárcsak te magad. Csak azt 
nem értem meg -amint már az előbb is említettem neked,- hogy a földi életed alatt nem jutottál 
hasonló, helyesebb elképzelésre a Mennyország felől? Annál is inkább, mert -emlékezzetek vissza- a 
sokszor oly hosszú ideig tartó szentmisén annak hosszúra nyújtása hányszor tünt fel neked 
unalmasnak, és sokszor vágyakozással vártad, hogy a pap ajkán felhangozzék: 

10. „Ite missa est" 

11. -Óh, kedves barátom, mondom neked, hogy hajszálra eltaláltad! Mert tényleg kissé sok 
esetben történ meg ez velem, és ezt a bünömet mindig is gyóntam. Ennek ellenére ezt az érzést 
mégsem tudtam magamból kiküszöbölni. Papom ezt nálam mindig az ördög gonosz befolyásának 

tulajdonította, én pedig a legnagyobb önmegtagadással próbáltam a szentmisét -mint kedvező 
valamit- magam elé állítani, de sajnos minden fáradságom sikertelen maradt! Minden imát 
végigimádkoztam egy jó imádságos könyvből, s olyan áhítatosan voltam jelen a szentmisén, 
amennyire erre csak képes voltam, de sohasem tudtam eljutni annyira, hogy bánkódtam volna a mise 
ilyen korai befejezése miatt, amikor végre templomból kijutottam. Sőt, minden esetben titkos örömöt 
éreztem efelett, amikor végre kijutottam a templomból. Nyáron -ha nem volt túlságosan meleg, és 
különösen ha szép agyházi zene kísérte a misét- még csak ment valahogy a dolog, de télen-kedves 
barátom ezt őszintén be kell vallanom- igen gyakran valóságos tisztítótűzbeli fájdalmat szenvedtem 
át végig, de a mennyei érzéseknek még csak a legcsekélyebb fokát sem éreztem soha! Mivel tehát a 
földi életemben ehhez hasonló, de egyhangú dolgokat mégiscsak elviselhető tehernek találtam, 
bizonyára ez az oka, hogy a Mennyek ezen egyhangú üdvösségét -amint azt nekünk tanították- így 
mi el is hittük, nem találtam visszatetszőnek, Annál kevésbé, mivel az ottani ehhez hasonló dolgok 
mégis mindenféle jelenségekkel, tevékenység lehetőségével teletűzdelt világi életemben zajlottak le. 

12. Csak itt, ahol mindenféle változás egy ütésre megsemmisült, ahol soha este, vagy éjszaka 
nincs, nincs semmiféle tevékenység -annál inkább az örökös henyélés- állandóan ugyanaz a látvány. 
Lásd, csak itt hullott le a hályog a szemedről, s ezért nagyon szépen kérlek, beszélj érdekünkben 
Ábrahámmal, Izsákkal, Jákobbal, hogy nekünk valamilyen munkát adjanak, vagy pedig -amint előbb 
mondottam- egyszerűen eresszenek minket vissza az előbbi alsó vidékre, ahol mégis kapunk 
valamelyest munkát, mert ami itt megy, nem tudjuk elviselni. 

13. De kedves barátom, mond mégis mit kívánsz, mit akarsz odalent csinálni? Az Úr Isten 
Zebaoth mindenható Isten, és nincs szüksége az emberek támogatására, szolgálatára, csak a Földön 
engedi meg, hogy nagy irgalmából kifolyólag dolgozzanak, hogy azzal a mennyországot 
elnyerhessék, kiérdemelhessék. Az Ő országában mindenféle olyan természetű munkának vége van! 
Lásd, ez volt a ti hitetek! Mit akarsz te itt mégis az Isteni Mindenhatósággal szemben dolgozni? 
Gondolod, hogy talán mégis szükség volna a te munkádra? 

14. Óh, kedves barátom, hidd el nekem, most már belátom tévedésemet, és biztosíthatlak arról, 
hogy mi mindannyian itt egy , büntető Mennyországban" vagyunk, mert a te mostani kérdésedből 
tökéletesen meggyőződtem erről. Ha minket az Úr a Földön csupán irgalomból engedett dolgozni, 
hogy a Mennyországot kiérdemeljük, valóban nem tudnám belátni, hogy az irgalmas, végtelenül 
szerető jósága miért éppen a Mennyországban szünne meg velünk szemben? 

15. Kedves barátom, homlokodról látom, hogy valami mást rejtegetsz a háttérben, ezért a 
legnagyobb tisztelettel kérünk téged, ne hallgasd el ezt tovább előttünk, hanem közöld velünk az 
Istennek valóságos akaratát. Mindent megteszünk, és mindenkor engedelmeskedni akarunk, csak a 
szó szoros értelmében vett hosszú és unalmas asztalhoz ne ültess vissza bennünket, mert a magam 
részéről kijelentem, ha lehetséges volna, inkább teljesen megszűnnék létezni, mint a felmérhetetlen 
fénytenger falánk polipja legyek! 

16. Lásd kedves testvérem, csak most váltatok teljesen éretté arra, hogy a való igazságot 
közölhessem veletek, ezért nagyon figyeljetek most reám! Ez a mennyország-amit itt láttok nem 
egyéb, mint téves és balga földi hitetek egy jelensége. A Szentháromság -amelyet láttok- tévedésetek 
csúcspontját jelenti. Hogy is gondoltátok ti azt valaha is, hogy a három Isten az végül mégis egy Isten 
lehessen? Hogy a három isteni személy mindegyik mást és mást tegyen, s e három mégis tökéletesen 
egy és ugyanazon lény és természet legyen? 

17. Hogyan képzeltetek el magatoknak egy henyélő Istent, Aki már az örökkévalóság óta a 
legtevékenyebb lény? Látjátok, éppen ez okból képzeltetek el egy örökösen henye életet magatok elé 
anélkül, hogy arra gondoltatok volna, hogy az élet lényegében tetterő, amelyet az Isten -az Ő örökös 
végtelen tetterejéből- az összes élőlény mindegyikébe belelehelt. 

18. Vajon nem tanította maga az Úr -még a Földön Jézus testi alakjában- hogy Ő és az Atya 
teljesen egyek? Nem mondta azt, hogy „Aki Engem lát, az látja az Atyát is"? Nem azt mondta-e talán: 
„Higgyétek el, Én a Atyában vagyok, és az Atya Énbennem van"? Látjátok, ezek mind arra a 
gondolatra vezethettek volna bennetetek, hogy az Úr csak egy, s mint ilyen, csak egyetlen Személy 
lehet, nem pedig három személy, tehát nem három Isten, ahogy ti ezt elképzeltétek! 

19. De kedves barátunk! Te bizonyára tudod, hogy a mi hitünk milyen bilincsekbe van verve. 
Lehetetlen volt nekünk még megismernünk, mint egyedül csak azt, amit egyházunk mindenféle 
fenyegetésekkel, pokolbeli örök kárhozattal, vagy ellenkező esetben a Mennyországban bekövetkező 
bizonytalan jutalmazással egybekapcsolva tanított. Sőt, még azt is hozzátették: , szem sohasem látta, 

fül sohasem hallotta, és emberi értelem soha fel nem foghatja, amiket Isten azok számára készített, 
akik őt szeretik!" 

20. Óh, barátaim, mindezeket én nagyon jól tudom, és azt is, hogy benneteket nagyon becsaptak 
és félrevezettek. Ezért jött az a pillanat, amikor megtanulhatjátok megismerni az igazi Istent és az 
igazi Mennyországot. 

21. Az Úr Igéjében olvashatjátok, hogy milyen formában tárta fel előtettek a Mennyországot. 
Ha az ott tanítottak bármelyikét csak egy kis figyelemmel elolvastátok volna, úgy villámszerűen ötlött 
volna szemetekbe, hogy az Úr sohasem jelentette ki a Mennyet henye, hanem mindig ugyancsak igen 
tevékenységgel teljes helynek. Forduljatok tehát most már az egyedüli Úrhoz, mert Ő az összes 
Mennyek és földek egyedüli Ura és Istene, az Úr Jézus Krisztus! De csak az iránta való szeretetben 
forduljatok hozzá! Akkor majd mindjárt megtaláljátok, és tisztán felismeritek Őt, és Rajta keresztül 
önmagatokban is az örök élet igazi rendeltetését. 

22. Az eddigi téves értelmezésű Szentháromság pedig szűnjék meg bennetek teljesen, hogy az 
igaz isteni hármasságot, ami: a Szeretet, a Bölcsesség és a kettőből eredő örökkévaló Tetterő, Az 
egyedüli Úrban, az Úr Jézusban-Istenben valóban felismerhessétek. 

23. Ne gondoljátok azt, hogy Jézus megkeresztelésekor a hármas isteni személy nyilatkozta ki 
önmagát, mert az is csak egy az Úr által megengedett jelenség volt azért, hogy az emberek az egyedüli 
teljhatalmú Istenséget az egyedüli Úrban felismerhessék. Mert annak idején valóban az isteni 
Bölcsesség -mint az örök Szeretetből fakadó örökérvényű Igen- vette fel magára a hústestet, amelyet 
Isten Fiának nevezett. Ez más szavakkal azt jelenti, hogy a Bölcsesség és a szeretet gyümölcse. Abból 
ered, mint a fény a melegből, tűzből, hogy az Isten Szellemének látható alakja Jézusban jut 
kifejezésre, mégpedig annyiban, hogy az Isten örökkévaló és végtelen Ereje úgy ered Belőle, akárcsak 
a Szeretetből a Bölcsesség! Emellett azonban mégis csak a Bölcsesség révén hat, amint a Nap melege 
is csak a továbbított fényével hozza létre mindenféle hatásait. 

24. / Egy gyakorlati példa! Láthatatlan gázt a meggyújtott gyertya lángját képzeljük el 
szimbolikusan Atyának, akkor az égő láng -ahogyan az Atya kifejezésre juthat- ez a Fiú, és mindkettő 
működésének eredménye, hatóereje a fény szimbolizálja a belőlük eredő szentszellemet, amely mint 
erő tevékenykedik a világban./ 

25. Ennélfogva a végtelenség egész Szeretete, valamint a kettőből eredő összes végtelen tetterő 
is csak Benne egyesülhet. Hiszen már János is azt mondta: , Krisztusban az Istenség teljessége 
lakozik!" De azt is mondja: , Kezdetben volt Isten, Isten volt az Ige, és az Ige Istennél volt. Az Ige 
testté vált, és közöttünk lakozott!" 

26. Kedves testvérem, mi másként tudjuk ezt az Írásból: „Kezdetben volt az Ige, az Ige pedig az 
Isten volt, mert Ige Istennél volt, s az Isten az Igében volt!" 

27. Kedveseim, ez tökéletesen egyre megy, mert Isten és az Ige egy és ugyanaz, mint az Atya és 
a Fiú is egy. Mindegy tehát, akár így mondjátok: az Isten és az ige ugyanegy, mint Fiú és Atya. Mert 
egyikük sem volt előbb a másiknál, mivel az Atya és Fiú, vagy Isten és az Ige -vagy pedig a Szeretet 
és a Bölcsesség- örökkévalóságok óta tökéletesen egyek. Ezért Jánosnak e versét forgathatjátok 
ahogyan csak akarjátok, szellemi értelme annak mindig tökéletesen ugyanaz maradhat. Az tudniillik, 
hogy az Úr csak egyetlen egy, akár Atyának, akár Fiúnak, akár Szentszellemnek nevezik is 
/Szentlélek kifejezés helytelen/. 

28. De akkor hogyan értjük azt, hogy az Úr az Atya és a Fiú ellen elkövetett bűnöket 
megbocsáthatónak jelentette ki, de a Szentszellem ellen elkövetettet nem? 

29. Ugyan, ugyan kedves testvérem, ezt aztán csak könnyű megérteni! Aki az isteni Szeretet 
(Atya) ellen küzd, azt a szeretet idővel magával ragadja, és helyes útra téríti. Aki pedig az isteni 
Bölcsesség (Fiú) ellen száll szembe, azzal bölcsesség is ugyanazt teszi, mint a Szeretet. De mond 
csak, létezhet olyan balga, aki magával az isteni Hatalommal, Erővel (Szentszellem) száll szembe, 
komolyan merészkedik vele szembehelyezkedni? Ugyan milyen sors várhatna az ilyenre, mint hogy 
a végtelen isteni Erő ugyancsak megragadja, de egyben ki is röpíti a végtelen térségbe, ahonnan igen 
kétséges és hosszú utat kell megtennie, míg végül lehetőséget találjon arra, hogy az Isten 
Szeretetének, Irgalmának újból a közelébe férkőzzék. Lásd, mindezeket egy ugyanazon Úr cselekszi, 
s minden embernek olyan formában mutatja meg Lényiségét, amilyenben az illető saját magának 
akarja (tettei után). Aki tehát az Ő akaratával akar ellenkezni, azzal meg is ízlelteti, hogy milyen az 
Ő mindenhatósága, a botor ember tehetetlenségével szemben. Csak azt ne gondold, hogy az Úr ilyen 
emberi ostoba harcost kárhoztatja, vagy megsemmisíti, mert ilyet az Úr az Ő végtelen Szeretetéből 
kifolyólag sohasem tehet, nehogy bárki is elvesszen számára. 

30. Ezeket most már jól fontoljátok meg magatokban. Később újból visszajövök, és aszerint, 
hogy a hallottakat hogyan ismertétek fel és tettétek magatokévá, benső igazságotokká, annak 
megfelelő helyre vezetlek benneteket." 


52. Fejezet: 
A főbeszélő társaságával nem várja meg a főéthordót -aki megígérte nekik, hogy a valódi mennybe vezeti őket- 
hanem az előbbi hibás ponton rágódva kitalálják, hogy Abrahám házába kell menniük és ott otthont lelniük. 


1. Nos, látjátok, hogy a felszolgálók vezetője most eltávozik, és a társaság tagjai összedugják 
fejüket s ez szellemileg azt jelenti, hogy közös véleményre jutottak. 

2. Vajon miről tanakodnak egymás között? 

3. Csak egy kis türelem, és mindjárt megtudjátok. Az aki az éthordóval a legtovább tárgyalt, és 
a földi életben földműves volt, itt is mindjárt előáll, s véleményét az egész társasággal elfogadtatja 
majd. Ti már szeretnétek hallani véleményét, ez azonban a szellemeknél nem megy olyan hirtelen. A 
szellem öntudatra ébredése annak a tiszta és tökéletes állapotában a ti fogadalmaitok szerint bár 
elképzelhetetlenül gyors, a tökéletlen szellemeknél annál nehezebb és fáradságosabb, lassúbb. 

4. De miért van ez így? 

5. Ezt nagyon könnyen felfoghatjátok, mert a szellemnek semmije sincs, amit megragadhatna, 
hiszen egész tulajdona, értéke csakis a saját benseje. A tökéletes szellemben a tökéletes jó és igaz, 
végtelen nagy bőségben van meg, s éppen ezért olyan gyors is benn a szellemi igaznak és jónak a 
tudatossá válása. A tökéletlen szellemben azonban minden ismeret csak téves, ha tehát most már a 
jónak és a tökéletes igazban előre akar egyet lépni, úgy először a benne lévő tévedéseket kell 
megragadnia, azt önmagában tévesnek elismerve Onnan kivetve, és így nagy szellemi szegénységbe 
kell süllyednie, hogy szellemileg valóban szegénnyé válhassék (lelki szegény). Ez a szellemi 
szegénység -azaz tökéletes szellemi fogalom hiányérzet- által kezd benne életre kelni és 
terebélyesedni a szellemi szikra, ami a jóra irányuló szeretettevékenység, az izmosodik, növekszik 
benne. Akkor már szabadon, egyre inkább új világossággal töltve ki az előbbi tátongó nagy szellemi 
ürt, csakis ezen új világosság fénye mellett ébred folytonosan tökéletesedő öntudatra. Ezért lássátok 
be, hogy a társaságnak meglehetősen nagy megerőltetésébe kerül, hogy az eddig látott mennyei képtől 
megszabaduljon, még most is látják mindazt, amit kezdetben szemléltek, ez pedig azt jelenti, hogy a 
valóban jóból és igazból még igen keveset vettek fel, azaz öntudatuk még igen kevéssé változott az 
igaz jó irányába. 

6. Kedves testvérünk, mi ennek az oka, mikor az éthordó az egész társaságnak nyíltan és 
alaposan odadörzsölt mindent? 

7. Mondom nektek, hogy ez az egész egy nagyon kicsiny ponton fordul meg. Ezek a katolikus 
mennyei hősök alapjában véve nem egyebek vak kételkedőknél. A kételkedés pedig az embernél az, 
ami a tölgyfánál a gubacs darázs. Nem kell egyéb, mint csak egyetlen egy sebezhető pont a gubacson, 
és ez a kis pontocska egy rendkívüli módon sokszorosodó és ártalmas, az igazságot bomlasztó 
rovarnak a fészkévé válik, s e rovarok végül is az ismeretek, a felismerések hatalmas nagy erejét 
kipusztítják. 

8. Kedves barátom, ennél a társaságnál melyik ez a sebezhető pont? 

9. Ez a pont önmagában véve alig figyelemre méltó, a hihetetlen azonban, aki az élet és 
megismerés fájának minden egyes rostszálát megrágja, a jelentéktelen pontocskán az 
egyenetlenségnek valóságos hegyeit fedezi fel, ha e jelentéktelen pontocskát egy hatalmas nagyító 
mikroszkóp alá teszi. Ez pedig az élőfának a természetes szemmel nézett felületével persze nem is 
egyeztethető össze. Ennek oka abban rejlik, hogy a hitetlen az ő értelmi mikroszkópjával állandóan 
csak a jelentéktelen pontocskán nyargalászik keresztül-kasul, de egyiknek sem jut eszébe az, hogy 
értelmi mikroszkópjának csövét e pontocska határán kívülre irányítsa, és meggyőződhessen arról, 
hogy a számára oly egyenetlennek látszó pontocska életpályája az élet fájának többi részével hogyan 
kapcsolódik egybe. Hogy ti is lássátok, hogy e pont itt miből áll, arra hívom fel a figyelmeteket, hogy 
az éthordó a társasággal folytatott beszélgetések során az Írások verseit -amelyekre hivatkozott- 
látszólagosan felcserélte. Egy kis látszólagos hibát már a beszéde kezdetén észrevehettetek, amely 
szerint az éthordó Pálnak egyik versét látszólag tévedésből a János szájába adta. De mivel a szóvivő 
és a társaság többi tagjai közül egynéhányan az írásban eléggé járatosak, természetesen ez csakhamar 
feltűnt nekik. És főként ez az oka annak, hogy most annyira összedugják a fejüket, a szóvivő már 
kezdi is: 

10. „- Kedves üdvözült barátaim! Ha az éthordó az isteni igazságokban teljesen otthon lenne, 
bizonyára nem cserélte volna fel olyan könnyen Pál szavait Jánoséval. Mert olyat jelentett ki Jánostól 
eredőleg, amelyet Pál mondott. De már ezen egyetlen pont is elég nekem annak megítéléséhez, hogy 
a mi éthordónk az Isteni igazságokban nem otthonos, s azután így lehet tévedés mindabban, amit 
mondott. 

11. Épp ezért nekem az a véleményem, hogy ezen Mennyország valóságos és igazi 
Mennyország. Azt gondolnám, hogy mindaz amit az éthordó az asztal melletti fogságunkról mesélt 
és bizonygatott, nem egyéb a kék ködből kiragadott részleteknél. Mi szabadok vagyunk, és így az 
asztalhoz akkor ülhetünk, amikor akarunk, és itt e szép hatalmas kertben is szabadon járhatunk- 
kelhetünk, ha nekünk éppen úgy esik jól. Sőt, az a véleményem, hogy a nagy és hosszú asztal háta 
mögött álló különösen gyönyörű palota sem lesz elzárva előlünk és ki tudja, talán még pompás és 
hatalmas lakás is kínálkozik ott, és vár reánk! Különben is az Úr azt mondta: , Az Én Atyám házában 
sok lakás van!" Így a hatalmas palotában végtelen sora lehet a lakásoknak, sőt az sincs kizárva, hogy 
e palota mögött a hasonló palotának egész tömege sorakozik! Ezért úgy gondolom, hogy a 
Szentírásban járatos éthordónkat ne is várjuk be, hanem saját belátásunk és tetszésünk szerint most 
azonnal vonuljunk be egyenesen a gyönyörű és hatalmas palotába. Itt már úgysem vétkezhetünk, ezért 
tehetünk azt, amit csak akarunk. Mert hiszen jobb egészen bizonyosan világos öntudattal a 
Mennyekben lenni, mint éthordónk által oly erőszakosan elkészített paraszti Mennyországba jutni! 
Ha pedig ez mégsem volna az igazi Mennyország, tehetünk mi arról, hogy a földi életünkben nem 
mutattak mást nekünk? Ma pedig -ahogyan annak idején azt tanultuk- itt igen jó dolgunk lesz, ami 
egyébként tagadhatatlanul bizonyos is. Csakugyan nem érteném meg, miért kellett volna bennünket 
először egy hamis Mennyországgal becsapni, mert mi mindenkor egy valódi Mennyországban 
hittünk, nem pedig egy incselkedő, ingerkedő látszólagosban. Egyébként becstelen is volna tőlünk, 
hogy ha Istenről feltételeznék, hogy bennünket ilyen Mennyországgal ingerelne, vagy be akarna 
csapni, ezért csak menjünk egészen vidáman előre!" 

12. De miért is tette az éthordó? 

13. Az éthordó szellemi szempontból igen helyesen beszélt, de a mi tévedésben levő kétkedőink 
nem fordultak túl kényes pontjukon, hogy a mellette levő összefüggéseket is megismerhessék. 

14. Ha jól megfigyeltétek, az éthordó Pál versét nem mondta végig, és észrevehettétek, hogy a 
, Lényegileg" szót elhallgatta belőle. Látjátok, ez pedig roppant fontos összekötő pont. Ez az 
összekötő pont, ami ennél az egész társaságnál hibázik, és ez a pont jelenti az Úr iránt egyedül a tiszta 
hitből fakadó tevékenység szeretetcselekedetet. 

15. De nézzétek csak tovább az egész Jánost, amely a benső élő Igét, vagyis az Úr iránti 
szeretetet fejezi ki, és ezt az éthordó által említett vers önmagában foglalja össze, és az adja meg a 
teljes világosságot magára az Úrra vonatkozólag. 

16. Pál pedig önmagában fogta fel ezt a világosságot, amely Jánosban egyben az Úr iránti 
szeretet, és éppen ezért mondta Pál: „Most már én nem élek, hanem Krisztus él bennem! Ezért az 
éthordó által említett vers a maga teljes egészében -alapjában véve és lényegét tekintve- 
tulajdonképpen egészen Jánosból való, és nem is lehet Páléból, amint az egész társaságnál hiányzik 
még az Úr iránti szeretet lényege! 

17. E fontos jelenet további alakulását a társaság közvetlen közelében a legközelebbi 
alkalommal figyeljük meg. 


53. Fejezet: 

A csoport útját szakadék zárja el. Egy részük visszasiet az asztalokhoz, de többségüket az asztaltól is elzárja egy 
újabb szakadék. Menekvés a falra. A fal is süllyedni kezd velük. Az ijedt társaságot a főbeszélő tartja szóval: Isten 
végzése csak jó lehet. A fal alatt nagy vizet pillantanak meg, s mire ezt elérik, a fal hajóvá változik, s gyenge szél a part 
felsodorja. 


1. Nézzétek csak, mily nagy igyekezettel indul neki a társaság, s a fal mentén a palota felé 
menetel. De most jól figyeljetek, mert egy nagy jelenet következik. A társaság ugyanis egy hatalmas 
szakadék széléhez ér, amely egészen az asztalokig húzódik. Ezen a szakadékon keresztül senki sem 
juthat, aki pedig lenéz a szakadékba, azt fokozatosan mind mélyebbnek látja, és végül igen borzalmas 
mélynek és sötétnek látja majd. 

2. Figyeljetek csak, a társaság erősen közeledik ehhez a ponthoz. Az eddig szóvivő az első, aki 
odaér, még néhány lépés... és lám, már vissza is hökken és felkiált: 

3. , Te jó Isten, hát ez már megint mi? Idenézzetek, itt egy borzasztóan mély szakadék tátong, 
mintha a pokolba vezetne. Nem, ez már nem megy így tovább! Ha az éthordóval ismételten 
találkozom, majd a legértelmesebben hozom tudtára, hogy a mennyei földrajzban mennyire nem 
járatos, Mikor előzőleg beszélgettem vele a felhő talajról, nem azt mondta, hogy a talaj mindenütt 
olyan szilárd, mint amilyen a felemelt résznél volt. Most pedig a legnagyobb bánatomra itt áll előttem 
ez a borzalmas szakadék. 

4. Nézzétek csak, most mellélép a társaság egyik tagja, és nagy bölcselkedő képpel így szól: 

5. „Testvérem, ne légy olyan roppant haragos, mert még nekem is szememre veti a mi éthordónk, 
hogy igen gyengén ismered az Írásokat! Lásd, én magamból jobb tanácsot adhatok neked. Ez 
bizonyára az a szakadék, amelyen keresztül egykor Ábrahám a Mennyekből a pokolban levő 
dőzsölővel beszélt, s mikor az elkárhozott egy csepp vizet és egyéb dolgokat kért! Ez a szakadék 
bizonyára örökös emlékeztető jelként tartatott meg. Mivel pedig mi ezen szakadékon keresztül nem 
juthatunk -jóllehet mint üdvözült szellemek számára ez igen különösen hangzik- nem marad más 
hátra, térjünk vissza, és észrevétlenül lopakodjunk vissza asztalainkhoz. 

6. Testvérünk, ezen ajánlatod nem rossz, és bizonnyal úgy is teszünk, és nemcsak én, hanem 
valamennyien megfogadjuk e tanácsot. 

7. S látjátok, most a társaság megfordul, és szép csendesen visszafelé húzódik. De lám, ismét 
ijesztően kellemetlen helyzetbe jutottak, mert mialatt a szakadéknál tartózkodtak, hátuk mögött is 
keletkezett egy szakadék, és a szegény társaság valóban most két tűz közzé szorulva érezheti magát. 
Már csak alig egy ölnyi széles az a földnyelv, amely az asztalukhoz vezet. De hallgassátok csak, hogy 
a mi fő beszélőnk az újabb szakadék megpillantásakor hogyan tör ki magából: 

8. , Óh, az Úr szent Nevére! Nem mennyei huncutság ez már megint? Hát ez megy a 
Mennyországban? Ez nem egyéb, mint a mi igen barátságos éthordónk titkos rosszakarata. Ezt a mi 
beszélgetésünket valamilyen rejtekhelyről kihallgatta, és valamilyen rendelkezésére álló szellemi 
varázslattal úgy alakította ki ezt a szakadékot a hátunk mögött. Mi pedig úgy állunk itt, hogy -földi 
közmondással éljek- mint az ostoba borjú az új kapu előtt! De még látni sem hagyja magát, pedig már 
messziről érzi a pecsenye szagát. Való igaz, ha most a karjaim közé kerülne ez a mennyei fickó, még 
a mennyei karjaimmal is alaposan megragadnám! Két oldalon egy ilyen szakadék, hiszen ez 
borzalmas! Ha nem lettünk volna annyira óvatosak, ki tudja egyikünk-másikunk hol heverne e 
borzalmas mélység fenekén? Kedves barátaim és mennyei testvéreim! Én mondtam ki legelőször, s 
most amellett maradok, hogy ez a Menny nem egyéb csalfaságnál. Az éthordónk mindannyiunkat 
becsapott, s járkálásunkkal is be vagyunk csapva, és így összes földies mennyei reménységeink is 
csak merő locsogás! Most már csak az van hátra, hogy keresztben is kapjunk egy szakadékot, s akkor 
mindnyájan benne csücsülünk a legnagyobb mennyei csávában!" 

9. Nézzétek, egy másik milyen nagy aggodalommal figyelmezteti! 

10. , Testvérem, az Istenért ne beszélj ilyen hangosan! Hát nem halottad eleget a Földön azt a 
közmondást, hogy ahol farkast emlegetnek, az rögtön ott terem? Ha az éthordónk ezt a dupla tréfát 
megengedte velünk szemben, akkor könnyen húzhat újabb vonalat közénk és az asztallal kapcsolatos 
számításaink elé. Ezért az a véleményem, hogy húzódjunk egészen alázatosan és lassan az asztal felé, 
mert különben könnyű elképzelnünk, hogy mennyei éhség-börtönt kapunk ezen a földnyelven. Azon 
a véleményen vagyok ugyanis, hogyha már a Mennyben is bűnözhetünk, önhatalmúlag azért talán 
mégsem helyes cselekednünk, és ezért könnyen meglehet, hogy engedetlen mennyei szellemek 
számára van valamilyen mennyei büntetés, amiről természetesen semmiféle halandó nem tudhat. 
Mert mint magatok is igen jól tudjátok, éppen a Mennyország az, amiről a Földön semmi biztosat 
megtudni nem lehet, így először meg kell ismerkedni az itteni viszonyokkal. Azért azt gondolom, 
hogy tartsunk bűnbánatot a legszentségesebb Szentháromság előtt, hogy az ilyen baj elháruljon a 
fejünk felől. 

11. Kedves testvérem, egyáltalán nem azt mondom, hogy nincs igazad, de most olybá tűnik a 
helyzetünk, mint amilyenről a régi rómaiak a Scilla és Charybdis-szel kapcsolatban regélnek. Ezért 
úgy vélem, hogy a Mennyek ilyenkénti alakulása mellett egyik oldalon sem nyerhetünk sokat. Ha itt 
kell maradnunk, akkor nyilvánvalóan örökös éhezés vár ránk. Ha pedig az asztalhoz jutunk, az azt 
jelenti, hogy örökké ülni, enni és inni kel. Ezért azt gondolom, hogy akinek közülünk kedve van az 
asztalhoz visszajutni, az csak kísérelje meg, feltéve, hogy közben nem akad bele egy újabb 
szakadékba. Szerencséjét talán még sikerül elérnie, én azonban itt maradok, és addig egyetlen lépést 
sem teszek, amíg a mi éthordónk ide nem jön, -mint ahogyan megígérte- és a szakadékon való 
keresztüljutásunkra nézve magnyugtató válasz nem ad. 

12. Nézzétek, a társaság egy része a földnyelv hosszában már meg is indult, és teljesen 
akadálytalanul halad tovább. Erre utólag kedvet kap a mi szóvivőnk is, de mire nekiindul, hogy a 
társaság vele együtt maradt tagjaival kövesse a többiek példáját, addigra fent akadnak az előbb 
említett harántirányú, közben képződött szakadékon, melyet átugrani nem képesek. Hallgassátok 
meg, hogyan kesereg a mennyei lakó, hogy tör ki belőle az egész erejét bele vetve: 

13. , No lám, most ezt is megkaptuk! Éppen ahogy gondoltam, sőt jobbat még kívánnunk sem 
lehet, amit itt ebben a Mennyországban kaptunk, Kedves barátaim és testvéreim, ezek a mennyei 
örömök. Egészen őszintén megmondhatom, hogy a földi életem alatt nem tudok visszaemlékezni arra, 
hogy valaha is ennél rosszabb, vagy veszedelmesebb helyzetbe kerültem volna, mint éppen 
üdvösségemnek e honában. Óh, nem, ha világosan visszagondolok arra, hogy mi mindent meg nem 
tettem a földi életem alatt, hogy ezt a Mennyországot kiérdemelhessem! Te jó Isten, hogy és mennyit 
böjtöltem, hány száz, ó dehogy is, hány ezer rózsafüzért imádkoztam el nagy buzgalommal! Hány 
fizetett misét tartattam, sőt ezek közül nagy áhítatosan hányon voltam magam is jelen személyesen! 
Mint magam is szegény, egyszerű paraszt ember, az egész életem folyamán hány szegény embernek 
adtam enni! Valóban el kell ismernem, hogy ezért a Mennyországért egész életem alatt magyarán 
szólva-valósággal a bőrömet hagytam nyúzni. És most én is, ti is valamennyien élvezhetjük ezeknek 
a roppant értékes jutalmát, már tudniillik ezen a három mélység által határolt földdarabon, amelyről 
igaz, hogy a szabadulásig szemlélhetjük a szentháromságot, de eközben jóformán még 
megmozdulnunk sem szabad, mert különben a jó ég tudja hová zuhannánk le! Most aztán egyéb sincs 
hátra, hogy ez a kis darab mennyei föld a mélység felé lassan kezdjen el süllyedni, s azután az Isten 
nevében mást nem tehetünk, mint akár egyenesen, akár görbe úton lezuhanni a jó Isten tudja csak, 
hová. Vagy tetszik, vagy nem, felmászunk a falra, és azon annak tetején végigvonulunk e két 
borzalmas szakadék között, feltéve, hogy ez a fal is velünk együtt le nem zuhan. 

14. Kedves testvéreim, ha én most arra gondolok vissza, hogy amióta a szellemvilágba 
érkeztünk, valóban hány millió lépcsőfokon vezetett bennünket a papunk, az előttem egyre csak 
gyanúsabbnak tűnő dolog volt, és hozzá még milyen megerőltetésbe került, amíg a mennyei kapuhoz 
érkeztünk. Valóságban jobb dolgunk volt, mint itt. Most azonban jól figyeljetek! 

15. Egy másik megrántja egy kissé a beszélőt. És az ujjával az új keresztszakadékra mutat, 
amelynek szélétől éppen most vált le egy meglehetően nagy darab, s a mélységbe zuhant. Fő 
beszélőnk most egy kissé visszahúzódik, és nagyon levert hangon így szólal meg: 

16. Nos, mit mondtam, meglátjátok, még a falon való lovaglásra is rákerül a sor! Valóban, ha 
sziklaszilárd hitem nem volna, melynek alapján tökéletesen bizonyosan hiszem, hogy a 
Mennyországból nem lehet csak úgy egyszerre, hirtelen ledobni valakit a pokolba, e szegény mennyei 
életem mellett kénytelen volnék megállapítani, hogy az ilyen utazáshoz minden igazán célszerűen 
van elrendezve. Így most már azt ajánlom, másszunk fel azonnal a fal tetejére, mert hiszen most már 
csakugyan nem lehet tudni, hogy mekkora darab válik le a legközelebbi alkalommal a földnyelvből. 
Ha azonban már a falon fent vagyunk, akkor csak azon kell előre csúszkálnunk mindaddig, amíg a 
végzetes részen túl jutottunk. Onnan azután azonnal keressük meg a Mennyek kijárati kapuját, 
ahonnan azután ismét millió lépcsőn lefelé haladva az úton, könnyen visszatérhetünk oda, aonnan 
jöttünk. A jó Isten csak annyi könyörülettel legyen irántunk, hogy a falon szerencsésen végigmászva, 
közben valami baj ne történjen, s azt remélem, hogy ép bőrrel ússzuk meg ezt a roppant zavaros 
helyzetet. 

17. Látjátok, e beszédre valamennyien a falra sietnek, szerencsésen el is érik azt, de 
szerencsétlenségünkre túl magas ahhoz, hogy erre felmászhassanak. A társaság természetesen létrákat 
szed elő, és azokat a falhoz támasztva valósággal rohammal foglalja el azt. Szerencsésen fel is jutnak 
mindnyájan a fal tetejére, amint azonban az utolsó ember is rajra van, a fal egyszerre csak hajladozni 
kezd, s a főbeszélő -mint halljátok- meg is szólal: 

18. - Kedves barátaim, csak nyugalom, ne veszítsétek el bátorságotokat! Dicsőség Istennek, csak 
hadd jöjjön az aminek jönnie kell, mert nekünk már úgyis mindegy. Mert most már egészen világosan 
látom, hogy az isteni Szentháromság kivételével az egész nem más, és nem egyéb csalásnál. Mert a 
mi becsületes ételhordónk még csak nem is láttatja magát, annak ellenére, hogy nekünk hűségesen 
megígérte, visszatér, a most ebben a legnagyobb mennyei szükségünkben mégis teljesen magunkra 
hagy minket. De nézzétek csak, ez a mi félig lógó falunk már le is szakadt velünk együtt, és Isten 
tudja, hogy hová utazunk rajra! ,, 

19. De menjünk most már mi is velük, és figyeljük meg a mi beszélőnket az utazás alatt is. Az 
egész társaság rettenetesen meg van ijedve, egyedül a mi fő beszélőnket nem hagyja el humora. Amíg 
csak tőle telik, bátorítja a lefelé süllyedőket: 

20. „Ne is törődjetek ezzel kedves testvéreim! Az Úr mindig a legjobbat akarja az embereknek. 
Nem tudhatjuk még, hogy e kellemetlen utazás mire lesz még jó? Talán ez alkalommal tesszük meg 
az igazi értékes és teljesen szellemi mennyországba vezető utat. Talán most jutunk el bizonyára 
sokkal mélyebben fekvő csillagos éggel is érintkezésbe. Az is lehet, hogy ez alkalommal jutunk el 
egy igazán szép világba, hozzá teszem azt is, hogy az Ő akarata. Agyon nem üttethet bennünket, talán 
még itt jobb dolgunk lesz, mint odafenn a Mennyben. Bizonyos, hogy az végzetes volna, ha 
örökkévalóságokon át így esnénk lefelé, ezt azonban még feltételezni is alig lehet, mert akkor a még 
mindig látható Szentháromságnak is szellemi meteorrá kellene változnia. Ami azt illeti, már jó 
mélyen lehetünk, mert a Szentháromság képe már egészen kicsire zsugorodott össze előttünk annyira, 
hogy csakugyan kétessé kezd válni. Hát kedves barátaim, valóban legyen úgy, ahogyan lennie kell, 
de most már csakugyan rettenetesen kíváncsi vagyok, hogy ezen szellemi utazásunk alkalmával hová 
is jutunk majd!" 

21. Figyeljétek csak, az egyik társuk éppen most figyelmezteti a beszélőt arra, hogy alattuk a 
borzalmas mélységben mérhetetlen víz kezd kibontakozni. A főbeszélő ezt is észreveszi, és már 
folytatja is: 

22. „Ilyen kilátások mellett a mi darab falunk nem sok védelmet és biztonságot ígér ugyan, de 
ezen adott körülmények között már semmivel sem törődöm, elég már az eddigi életből. Csak történjék 
az, aminek történnie kell, vízzel, vagy akár anélkül, nekem most már egészen mindegy." 

23. Látjátok ez egész társaság elérte már a víz felszínét, s a faldarab, amelyen ültek, egyszerre 
átváltozott csónakká, és mindannyian teljesen sértetlenül egy nagy csónakban találták magukat. A 
szél is elkezd fújni a hajó nyugodtan kezd úszni a hullámokon. Most nézzétek csak! Kelet és Dél 
között mintha csak most emelkedne ki a habokból, egy csodálatosan szép és hatalmas földterület tünik 
elő, mire főbeszélőnk szinte új élettel telítve ismét megszólal: 

24. „Nos lám, mondtam én nektek, hogy a felső Mennyországgal nem sokat veszítünk! Hála és 
köszönet az Úrnak a csodálatos megmentéséért! Még a mi jómadár éthordónknak is megbocsátok 
már, ha azonban egyszer mégis találkozom vele, a zsidó lévita szolgálatából egy kis leckét adnék 
neki!,, 

25. Figyeljétek meg, a hajó már közeledik a parthoz, s a parton már ott várakozik rájuk, a 
gyorsan feléje közeledő társaságra a mi már jól ismert éthordónk, még a mi főbeszélőnknek is rá 
kellett ismernie távolból is, mert a legnagyobb ámulattal tekint a partra. 

26. A további fejleményeket hagyjuk a következő alkalomra. 


54. Fejezet: 

A főbeszélő a főéthordót tartja helyzetük okozójának, ezért neheztel rá. Társa azonban leinti: kérésüket teljesítette, 
hogy megszabadította őket a látszat mennytől. A parton a főéthordó várja a társaságot, és megmutatja nekik a valódi 
menny egyik palotáját messziről, odairányítva a társaságot. Eltűnik előlük azzal, hogy előre megy fogadásukat 
előkészíteni. 


1. Amint látjátok, mindinkább közeledik a hajó a parthoz, a mi főbeszélőnk is mind jobban 
felismeri az éthordót, mire a társaság felé fordul, és mindjárt beszélni kezd: 

2. „- Na nézzétek csak! Ha az ott nem a mi éthordónk, akkor a mi nedves alapunk sem lehet víz! 
De most már egész jól látom, hogy ő az, ez az ő alakja, az egész megjelenése, a szemei, a hosszú 
szőke haja, minden ugyanaz! Egyszóval minél közelebb érünk hozzá, annál kétségtelenebbé válik 
számomra, hogy csakugyan ő az. Ha most egy kis mindenható hatalmam lenne, nagy kedvvel egy kis 
égi vihart jutatnék nyakába, de ezt sajnos nem tehetem. Ha majd összetalálkozunk, néhány jól 
irányított nyelvvillámot azért mégis csak kipattantok ám reá. Mert azt már mégsem gondolnám, hogy 
ebben a szellemvilágban -már t.i. abban a felhőgyanús Mennyországban, valamint itt lent a földön- 
két ilyen tökéletes egyforma alak létezhessen. Ezért csak tegyünk úgy, mintha sohasem találkoztunk 
volna vele, várjuk ki nyugodtan, hogy majd a parthoz való megérkezésünkkor mit szól ő maga 

hozzánk. Ha nem tenne semmit az előzőekhez hasonlóan, akkor valahogy majdcsak kiveszem belőle 
egész bizonyossággal, hogy a mi jól ismert éthordónk-e, vagy sem?" 

3. De figyeljétek meg, a társaság tagjai közül valaki szól most a mi főbeszélőnkhöz. 

4. , Hallgass meg kedves barátom! Tegyük fel, hogy a parton várakozó szellem a mi jól ismert 
éthordónk, s ez esetben egészen más véleménnyel volnék mint te. Lásd, valamennyiünknek az volt 
a legfőbb vágya, hogy a felhőkön ülő, zabáló és szájtátva bámuló Mennyországból mindenáron 
kiszabadulásunk. Ez az éthordó ezt -legalább is az én szerény véleményem szerint- tökéletesen 
teljesítette is. Hogy azóta egyáltalán nem jött hozzánk, azon nem is csodálkozom, mert először is a 
tőlünk való eltávozása után az elhibázott vers miatt azonnal szabadulni igyekeztünk tőle. Másodszor 
pedig az ő javallatát éppen az említett ok miatt nem vettük figyelembe, amit pedig feltétlenül tennünk 
kellett volna, hogy rá várakozzunk ott. Ha aztán éppen az említett ok miatt nem vettük figyelembe, 
emiatt Ő egy kissé ficánkolni hagyott bennünket, ezt a vele szemben elkövetett igazságtalanságunkért 
egy cseppet sem tartom igazságtalanak. Mivel ilyen módon igen kellemesen megszabadultunk -s 
bizonyára senki más, mint egyedül az ő révén - úgy vélem, hogy a mi szóvillámunkkal és viharunkkal, 
ravasz kérdezősködéseinkkel csak maradjunk nyugodtan, mert még egyszer eszébe juthat, hogy 
rólunk teljesen megfeledkezve ezt a végre erősen közelgő szárazföldet is épp oly lazává tegye 
számunkra, akárcsak odafent a Mennyországot! 

5. Drága barátom és testvérem, alapjában véve igazad van, az előbb egy kissé borsos hangulatban 
voltam, a te szavaida azonban teljesen lecsillapítottak. Ez az éthordó lehet egy elrejtőzött angyal is. 
Jóllehet szárnyainak nyomát sem látom, amit azonban ruhái alatt egészen nyugodtan el is rejthetett. 
Ha pedig tényleg úgy volna, akkor a Szentháromság legyen hozzánk irgalmas, akkor bizony csakis a 
rövidebbet húzhatjuk vele szemben, mert egy angyal irtózatos erejű lehet. Egy igen jámbor papom 
mesélte egy alkalommal, hogy egy ilyen angyal lángpallosával és hatalmas erejével egyetlen 
csapással kettémetszhetné a Földet is. Ha tehát csak valamelyikünk is nyersen közelednék feléje, 
könnyen megeshetnék, hogy a ruhája alatt, a szárnyai mellett elrejtve egy lángpallosa is van... s 
tovább már nem mondom, hogy tekintettel a mi gyengeségünkre velünk mit művelhetne. 

6. Úgy, úgy barátom, ebben tökéletesen igazad lehet, ha a Szentírásban nem is látszik tökéletes 
tájékozottnak, ennek ellenére még mindig lehet angyal, s ezért tényleg a legnagyobb alázattal 
közeledjünk hozzá!" 

7. Nézzétek, most már a többi is belemelegszik a társalgásba, és megszólal egy harmadik is: 

8. „-Testvéreim, hallgassatok csak meg! Hat szem többet lát, mint egy fej két szemmel. Úgy 
tartanám helyesnek, hogy még csak említést se tegyünk a Szentírásbeli vers elcseréléséről, még 
kevésbé a vers írójának, nevének eltévesztéséről, mert mit tudunk mi, hogy azt egy mennyei szellem, 
hát még egy angyal mennyire ismeri az Isten Igéjét, hogyan olvassák azt, hogyan értelmezik! Sőt, 
könnyen lehetséges, hogy János is tett Krisztusról tényleg hasonló kijelentést, ezt azonban ő nem 
jegyezte fel, vagy talán a sokféle fordítás közben-akárcsak tudomásom szerint Pál egy egész levele- 
teljesen elveszett a világ számára. A mennyekben persze ez nem történhetett meg. Éppen azért -úgy 
gondolom-miért dicsekedjünk a tudatlanságunkkal, ne is verjünk fel vele nagy port, mert amint 
tudjátok, a földön én is pap voltam, sőt teológiai doktor. Mivel a Szentírásban mint pap sok 
hiányosságot találtam, azzal vigasztaltam meg magamat, hogy ha ezek a hiányosságok nem lennének 
valamilyen szempontból szükségesek az emberek lelki üdvéért, akkor az Úr meggátolta volna, hogy 
ezek a részletek elvesszenek. Sőt, még azt is hozzágondoltam, hogy ezeket a hiányzó részleteket 
egykor a Mennyben, a magasabb szellemi cél érdekében egyszer csak megtaláljuk." 

9. Látjátok, ezzel valamennyien meg vannak elégedve. Eközben a hajó partot ér, s a jóval százon 
felüli társaság a partra száll. A rájuk várakozó éthordó tárt karokkal siet eléjük. A mi főbeszélőnk 
mély tisztelettel megy hozzá, s csodálkozva kérdi: 

10. „- Hát tényleg te vagy az, vagy talán más?" 

11. Igen, én vagyok, és itt újból összekerültünk, mint ahogyan odafent már előre megmondtam 
neked. Az általam közölt feltételeket nem tartottátok be egész társaságotokkal egyetemben, s ezért én 
sem tarthattam be ígéretemet oly mértékben, mint ahogyan azt bejelentettem. Mégpedig azért, mert a 
sulykot te vetetted el. Ennek ellenére mégis meg akartalak benneteket szabadítani a ti téves 
Mennyországotokból, és azért kellett nekem is a ti elvetett sulykotokkal megfelelő útra vezetni 
benneteket, hogy téged és egész társaságodat kihozhassalak tévesen elképzelt Mennyországotokból. 

12. De kedves testvérünk, ezt is mondd meg nekünk, hogy ennek a különös útnak, az ilyen 
csodálatos módon való elrendezettsége tulajdonképpen mit is jelent? Valamint azt is, hogy a talaj 
asztal melletti szilárdsága, ami az egész kertjével egyenlőnek mondatott, valamint az ezt követőleg 

az egész Mennynek, illetve részének a lezuhanása közötti nagy ellentmondásnak mi a magyarázata? 
Természetes értelemben az egész dolog nyílt becsapásnak tűnt fel! 

13. Mondom neked kedves testvérem, hogy ez az egész a ti benső beállítottságotoknak és 
felfogásotoknak tökéletesen megfelel. Mert amikor az asztal mellett a te Mennyországod szilárdságát 
ismertettem meg veled, azzal semmi egyébre nem akartam rámutatni, mint a te téves 
Mennyországodra vonatkozó elképzelésedhez való alapos, és mindig megfelelően szilárd 
ragaszkodásodra. Mivel azonban a közelemben az eddig látott Mennyeknek a teljesen visszatetsző és 
tökéletesen elégtelen voltát kezdted megérezni, ezzel már kiemelkedtél a tévedések központjából, és 
sokakkal együtt -akik általam titokban ösztönözve ugyancsak a te véleményeden voltak- menekülni 
igyekeztél. A téves elképzeléseid határának további területén azután már rámutattam mindenre, ami 
téged a te balga Mennyedhez még kötött. Lásd, mindezeket neked figyelembe kellett volna venned. 
Te azonban tévedéseid határán fent és függve maradtál, nem akartad érteni a hozzád intézet 
szavaimat, és ezért akartál mindenáron tovább haladni tévedéseiben. Nem én, hanem az általam veled 
közölt ige mégis csak megporhanyósította valamennyire a te földedet, amelyen tévedéseidben 
továbbra is haladni akartál, és egy másik teljesen le is omlasztotta azt, aminek következtében látszat 
Mennyországod könnyű és teljes elpusztítására számítottál. Igen, szavaim végül is teljesen 
megfogtak, a még nagyon gyengéket egy újabb szakadék el is választotta tőletek, s így mint mondtam 
már, teljesen fogva, azaz az Ige foglyai lettetek. 

14. Minthogy bennetek a tévedések földje süllyedni kezdett, a falra menekültél. Ez a fal a téged 
már megragadott, benned kibontakozott, de azért még minden részében meg nem értett isteni Ige volt, 
s azért nem is lehetett számodra, sem társaságod számára hordképes. Látszólag le is szakadt veletek 
együtt, és a mélységbe zuhant, azaz a szent Ige, amely eddig csak az értelmeteket foglalkoztatta, kis 
részben a szívetek eleven mélységébe zuhant. Nemsokára azután hatalmas vizet pillantottatok meg 
magatok alatt, amely elnyeléssel fenyegetett benneteket. Ez a víz azonban a látható felismerési 
bölcsesség volt, mely a te benső mélységedbe zuhanó isteni Ige eme kis részében elrejtve szunnyad. 
A szívedben levő e kis Ige-fal révén azonban csakhamar bejutottál a megismerés hatalmas és fényes 
tengerébe. Az Ige vált azután neked és mindnyájatoknak biztos hordozójává az isteni bölcsesség 
tengerének áradatában, amely bölcsesség a kis Ige részletében szintén rejtve van. Amilyen mértékben 
sikerül azután felvenned az Ige szellemi értelmét, annál inkább vitt benneteket a megértésetek 
mértékének megfelelően a szilárd életponthoz folyton közelebb. Ám nem érthetted volna azt el 
mindaddig, míg az ige hangjának ereje szívedben még itt lévő gőgöt le nem küzdötte. Az Ige győzött 
benned, s te Vele együtt most már biztos partot értél. 

15. Gondolj vissza arra sok nevetséges fecsegésre, amelyek mind a te jóindulatú, különleges 
felfogásodból fakadtak, akkor a te Istenre és Mennyekre vonatkozó fogadalmaidnak tarthatatlanságát 
igen könnyen megértheted. Végre, most már az Ige valódi alapján első biztos nyomra akadtál. Kutass 
tehát tovább ezen az alapon, és akkor Isten, valamint a Mennyek is egészen más szemszögből nézve 
kezdenek megismerésed számára megmutatkozni. 

16. Nézz csak oda, kelet és dél között egy hatalmas palota emelkedik. Menjetek oda, s ott 
mindent megtalálhattok majd, ami csak szükséges lehet. 

17. De Kedves és nagyra becsült mennyei barátunk! Nem volnál szíves minket odavezetni? 

18. Erre semmi szükség nincs, mert az utat odáig úgysem téveszthetitek el. Egyébként én a 
gondolat segítségével akarok előre menni, hogy benneteket ott fogadhassalak, és bevezethesselek. 
Ott azután majd Jánosról és Pálról is beszélünk néhány felvilágosító szót, s majd meglátjátok, hogy 
közülük ki ismeri jobban az igére vonatkozó írásokat. Kövessétek tehát tanácsomat, és menjetek oda. 
Ámen." 

19. Lám, a látszólagos éthordó abban a pillanatban nyomtalanul eltűnt, társaságunk pedig 
elképedve indul a palota irányába. Mi is kövessük tehát őket, hogy tanúi lehessünk, milyen 
megfigyelésre érdemes dolgok történnek még velük. 


55. Fejezet: 

Miközben a társaság a palota felé vonul, útközben önkritikát gyakorolnak földi tévhitük felett. A főbeszélő 
elmondja, akárhogyan próbálta, nem sikerült a Szentháromság három személyét egyszerre szeretni. Elmondja a 
szeretet-próbáit is, anelyek nagyon tanulságosak, mert ezek vezették rá már a Földön arra, hogy valami nincs rendben 
a Szentháromság körül, valamint sok más tekintetben sem, amit papjaik tanítottak, és ők kénytelenek voltak vallásuk 
megkötése szerint elhinni. 

1. Miközben a társaság a palota felé vonul, a mi főbeszélőnk megint újból felveszi a beszéd 
fonalát. Figyeljétek csak! 

2. „- Hát, ami azt illeti, ez aztán mégis csak különös! 

3. Eddig azt gondoltam, hogy a szellemek csak a földi ember számára válhatnak láthatatlanná 
pillanatok alatt, de hogy a szellemek számára is ilyen könnyen láthatatlanná válhatnak, az még új 
előttem. Most már csak az a kérdés, hogy kit kérdezhetnénk meg, hogy megmagyarázná nekünk 
ennek a bizonyára angyal szellemnek a gyors eltűnését. Ki adhatna erre kielégítő feleletet? Földi 
életem alatt azt szoktam mondani, hogy könnyebb a Holdba beleharapni, mint erre felletet kapni. 

4. Kedves testvérem, -szólal meg egy harmadik- ezt én nem is tartom olyan különösnek. Földi 
életemben gyakran hallottam arról, hogy az angyalszellemek gondolatsebességgel utaznak. Ha pedig 
ez minden bizonnyal angyalszellem, aki hirtelen eltűnt, nem egyéb, mint látható bizonyítéka annak, 
amit a Földön olyan gyakran hallottunk. 

5. Kedves barátom, ez mind helyes és igaz -szól közbe egy másik- amit az előzőleg vélt 
éthordónak gondolt angyalszellem mivoltára vonatkozólag mondhatok, csak az, hogy egy ilyen gyors 
elpárolgás-elrepüléshez először a szárnyait kellett volna szabaddá tennie. Amíg egy angyalnál 
szárnyakat nem láttam, nem tudom elhinni, hogy valóban angyal legyen. A Földön az Istent félő 
emberek az angyalokat mindenütt szárnyakkal ellátva látták, de ezt is kizárólag az úgynevezett 
Szellemi elragadtatás pillanatában, tehát szellemi szemeikkel láthatták. Miért ne láthatnánk mi 
másképpen? Mégis csak egészen bizonyos, hogy valamennyien szellemek vagyunk. 

6. Figyeljétek meg vitatkozásukat, mert most újból a főbeszélő veszi át a szót. 

7. „Kedves testvérem és barátom Őszintén meg kell mondanom, hogy ez a kívánságod 
meglehetősen szellemi gyengeségeden nyugszik, mert hiszen a szárnyakra vonatkozólag minden 
értelmes ember tudja, hogy a képeken mindenütt megfestett szárnyak csupán a nagy gyorsaságra 
utalnak, és mint ilyen, tisztán csak jelképesek. Így egy szellem lehet tökéletes angyal szárnyak nélkül 
is. Az egész dologban csak az a feltűnő, hogy egyik szellem a másik számára láthatatlanná válhat. 
Engem az nem zavar meg, hogy mi szintén szellemek nem haladhatunk olyan gyorsan, mint a mi 
éthordónk, mert bizonyára megfelelő gyakorlat szükséges. Gyakorlattal mindenki mindenben mester 
lehet. De mint mondottam, a láthatatlanná válás sehogyan sem megy ki az eszemből. De hagyjuk 
most ezt, ha legközelebb találkozunk vele, bizonyára erre is megadja a feleletet, azaz magyarázatot. 
Ehelyett nézzétek talán ezt a gyönyörű vidéket! Valóban, ezerszer jobban tetszik nekem, mint a előbb 
a magas látszat-Mennyország. Itt azután igen szívesen letelepednék, hogy a hegyek valamelyikén 
gazdálkodjak. Nézzétek a fűnek gyönyörű növését, a csodálatosan szép virágokat-s ha jól látom-a 
legnemesebb gyümölcsökkel rakott fákat, nem különben ezt a szép kis patakot. 

8. De előre is nézzétek ezt a pompás és hatalmas síkságot a leggyönyörűbb hegyláncok övezik 
körül, a hegyeket pedig milyen szépen díszítik a legfejedelmibb palotaszerű épületek. Sőt, ha a 
szemem nem csal, az előttünk lévő palotában a hozzánk legközelebbi hegyen élőlényeket látok 
mozogni fehér ruhában. Ez már csakugyan tetszik nekem, és sokkal jobban hasonlít a 
Mennyországhoz, mint amelyben örökké zabáló polip módjára kellett volna élnünk! Igen, itt 
gyönyörű, és fényes pompa uralkodik mindenütt. Igaz, hogy itt a Szentháromságnak még csak nyoma 
sem látszik, de ezzel szemben a fenséges Nap világítja meg az egész vidéket, sőt még a 
Szentháromsággal kapcsolatban azt is őszintén meg kell mondanom, hogy az itteni pompás látvány 
mellett egész könnyen tudom azt is, hogy azt még földi életem alatt sem szemlélhettem. De várjunk 
csak, erről valami eszembe jutott! 

9. Ha most itt valahol Krisztussal találkozhatnék, mégpedig olyan testi formában, alakban, mint 
ahogy a Földön ált és apostolait tanította, számomra ez volna a legnagyobb gyönyörűség. Mert ezt az 
egyet meg kell vallanom, hogy ha az Isteni Szentháromság szemlélése felemelő látvány önmagában 
is, mindamellett hazudnék szívem mélyéből, ha azt állítanám, hogy annak szemlélése csak egy 
hajszálnyira is melegítette volna a szívemet. Amennyire csak tudtam, megkiséreltem magamat 
befolyásolni, de sehogyan sem tudtam annyira jutni, hogy egyszerre mind a három személyt 
szeressem! Mert ha az Atyát szeretem, ugyanakkor nem tudom a Fiút. Amikor ezt önmagamban 
tudomásul kellett vennem, akkor az a gondolatom támadt, hogy bizony sem az Atya, sem pedig Jézus 
nem venné tőlem jónéven. Ha csak magát a Fiút óhajtanám szeretni, akkor a kérdés az, hogy az Atya 
helyeselné-e ezt tőlem? Na azután a Szentszellemet, mint egy galambot szeressem? Hát be kell 
vallanom, hogy szívem az ellen minden erejével tiltakozott! Mert bizonyára ilyenformán akár egy 
fadarabot is éppen úgy szerethettem volna, mint ezt a harmadik isteni személy személytelen 

Személyét. A Szentszellemet legkevésbé részesítettem a kéréseimben, mégpedig azért, mert sohasem 
tudtam annyira menni, hogy Őt a maga lényiségében felfogjam, és így nem is tudtam, hogy mit 
kezdjek vele. Az Atya és a Fiú a szívemhez sokkal közelebb feküdt mindenesetre, és történetesen ha 
nem ketten lettek volna, hanem vagy csak az egyik, vagy csak a másik önmagában, akkor az Egyiket, 
vagy Másikat nagyon bensőségesen szerettem volna. 

10. Magamban sokszor elgondolkodtam -persze csak titokban- hogyha Krisztus a maga trónjáról 
leszállna legalább egyszer valahová, ahol Őt megtalálhatnám! Valósággal halálig megszerettem 
volna, de ez a hozzáférhetetlen fényesség iránti szeretet, ezzel csak azt akarom mondani, hogy az én 
igen rövid és gyenge szeretetemmel ilyen hozzáférhetetlen fényességben sem az Atyát, sem a Fiút 
nem tudtam megközelíteni szeretetemmel, számomra elérhetetlenek voltak. Egyébként már a 
természet szempontjából is roppant természetellenesnek találtam, hogy -akár testbeni, akár szellemi 
lény legyen is- a nagy végtelenségbe szétfolyó szeretetét csak úgy szerethessem. Mert a szeretetnek 
valami elérhetőre van szüksége, amíg az elérhetetlent szeretni a legképtelenebb badarságnak kell 
tekintenem! 

11. Amikor még a Földön éltem, egyszer feltettem magamban, hogy vajon nem szerethetnék-e 
bele valamilyen szép csillagba? Ettől a vágytól hajtva figyeltem ezután a kiválasztott csillagot 
huzamosabb időn át, és amennyire csak lehetett, megpróbáltam ráerőszakolni a szívemet. 
Gondoljátok, sikerült talán a kiválasztott csillag iránt a szívemben olyan valódi szeretetet 
ébresztenem, ami egy jó barát, vagy egy nagyon kedves barátnőm iránt érezhető szeretethez hasonló 
lett volna? Óh, ezt elérni sohasem tudtam! 

12. Ugyanígy történt a Szentháromság iránti szeretetemmel is, de nem sokkal jártam jobban a 
legszentségesebb Oltári szentséggel szemben sem. Mert valahányszor a szentáldozáshoz járultam, 
közben arra is figyeltem, hogy szívem szeretete az oltárszentség, vagy pedig inkább a feleségem, 
vagy esetleg a gyermekeim irányt nagyobb-e? Bizony be kell ismernem, hogy a feleségem és 
gyermekeim iránti szeretetem sokkal nagyobb, sokkal erősebb volt, mint a szentség iránt. Így a 
Szentháromságot éppen úgy nem tudtam a szíven igaz szeretetével megragadni, mint az 
Oltárszentséget sem, hanem valami titokzatossággal teljes szentségként tiszteletben tartva 
közeledtem hozzá. Egy ízben már annyira jutottam ebben a titokzatossággal teljes 
szentségtiszteletben, hogy a szívem természetes irányú szeretetét Isten elleni bűnnek tartottam. 

13. Ebben egyedül csak Krisztus volt kivétel. Ha ugyanis olvastam az Ő szent Evangéliumát, 
akkor mindig mint jelenlevőt képzeltem magam elé Őt, a szegényes életem alatt, mindig azt 
gondoltam: Ha én magam is részesülhettem volna abban a kegyelemben, amiben az apostolok, akkor 
valóban jómagam is apostollá lettem volna, és még csak a legkisebb megerőltetésembe sem került 
volna Őmiatta-Iránta való szeretetemből a feleségemet és gyermekeimet elhagyni. . .. Igen, mondom 
nektek, ha alapjában véve mindezt jól meggondolom, hogy mindent csak az evangéliumi Krisztus 
iránti szeretettből tettem, amire természetesen néhány Vele kapcsolatos álmom ösztökélt. 

14. Ami viszont megint a Szentháromságot és az Oltáriszentséget illeti, ezekkel szemben 
önkéntelenül és állandóan az áhítatnak a vértanúja voltam, mert a rendkívüli titokzatosság teljes, 
legfelfoghatatlanabb Isteni Fenségekkel szemben őszintén szólva az északi sark jege torlaszolta el a 
szívem. 

15. Kedves barátaim, ezeket nem azért ismertettem veletek, mintha ezzel nálatok valami 
befolyást akartam volna elérni, hanem ezen a szabad vidéken egyszer már jól kiszellőztethetem végre 
a szívemet. Ti is megtehetitek ugyanezt, mert amíg számunkra kijelölt palotához eljutunk, jó kis idő 
telik el." 

16. Figyeljétek meg, hogy kapnak kedvet a többiek is ilyenfajta szellőztetésre. De az egyik már 
kezdi is: 

17. , Kedves barátaim és testvéreim! A legnagyobb megértéssel biztosíthatlak benneteket arról, 
hogy e tekintetben az én szénám sem áll egy hajszálnyival sem jobban. Kötelességszerűen és is 
elhittem mindent, és a rendkívüli isteni dolgokkal szemben érzett szentségtisztelet bennem a legtöbb 
esetben az ostobaságig fokozódott. Én is csak az evangéliumi Krisztusban találtam meg a teljes 
nyugvásomat. Éppen ezért gyakran megtörtént, hogy Istennek a legszentségesebb Anyja, valamint a 
többi szentek iránti szeretetben szívünkben sokkal nagyobb szeretetre gyulladtunk, mint a 
legmagasabb Szentháromság iránt, amelyet valóban nagyon féltünk, egészen a kételkedésig. 
Márpedig az iránt való szeretet, akitől az ember oly irgalmatlanul fél, mindig valami nehézkes okkal 
bír. 

18. Hogy ezen a vidéken a boldogságos Szűz Máriát és a többi szentet megtaláljuk-e, ez még 
nagy kérdés. Mert abban a felső látszat Mennyországban, amelyben voltunk, a legszorgalmasabb 
megfigyeléseink ellenére sem találtuk semmi nyomát. De ha te kedves testvérünk -akinek mindig a 
legjobb ötletei szoktak lenni- ebben a tekintetben is tudsz talán nekünk valamit nyújtani, azt szívesen 
meghallgatjuk. 

19. Kedves barátaim, ebben a tekintetben még nekem is sok a kérdeznivalóm, most csupán arra 
kell törekednünk, hogy legelőször is minél hamarabb elérjük a palotát, hogy ott különösen Pállal és 
Jánossal kapcsolatos meg nem értett isteni Igék beígért magyarázatát megkaphassuk. Másodszor 
tekintve azt, hogy az isteni Szentháromság most már teljesen láthatatlanná vált, most már 
mindannyian visszatérhessünk az alaptörvényhez, és teljesen az evangéliumi Krisztushoz tartjuk 
magunkat. Mert ez a hely sokkal jobban megfelel annak az igének, hogy , Az én Atyám házában sok 
lakóhely van" mint a felső Menny, ahol alapjában véve mégiscsak egyetlen lakást találtunk, 
láthattunk. De most már ne beszéljünk tovább, mert a mi éthordónk siet is már felénk. Menjünk mi is 
tehát egész nyugodtan, csendesen eléje. 


56. Fejezet: 

A főéthordó a palotához közeledő társaság elé megy, és kéri a főbeszélőt, hogy neki is mondják el, miről 
beszélgettek útközben. A csoport vezetője neki is beszámol az Oltáriszentségben való titkos kételkedéséről, s hogy azt 
nem tudta annyira sem szeretni, mint a feleségét és barátait. Beszámol a számára érthetetlen Szentháromság 
szeretetével kapcsolatos gondolatairól is. Óriási asszony, csillagok, a "nagyság ,, szeretet-próbái. A mise unalmassága, 
Jézus szeretetének végtelensége. 


1. Figyeljétek meg, milyen barátságosan közelednek egymáshoz, és a vélt éthordó már meg is 
szólítja a mi főbeszélőnket. 

2. -Nos barátom, hogyan tetszett az út, és milyen vélemény hangzott el köztetek? 

3. -Kedves barátunk és testvérünk, igen épületes dolgokról beszélgettünk. Van egy régi 
közmondás, hogy sok a lárma és kevés a munka, nos nálunk is így történt. Sok mindenféle hiábavaló 
dolgot csevegtünk össze-vissza, ha azonban ezt mind összevéve mérlegre tennénk, igen kicsi, 
szánalmas súlyt jelentene. Ezért tehát az én szerény véleményem szerint egyáltalán nincs arra 
szükség, hogy neked a mi balgaságainkat elmondjuk. Bizonyára le is tudod olvasni a homlokunkról 
ezt a sok sekélyes dolgot. Megismételjük -egy kivételével- amelyet és magam mondottam. Ezzel 
azonban távolról sem akarom azt mondani, hogy ez súlyosabban eshetne latba, hanem már benső 
lényege miatt fontos. 

4. Nos, mi lenne az az önmagában fontos dolog? Látod, a palotáig még jó darab utat kell 
megtennünk, s ezalatt amíg odaérünk, közölheted ezt is velem. 

5. Kedves barátom! Ha tényleg meg akarsz hallgatni, akkor csakugyan igen nagy kedvem volna 
az érzésvilágomból felhozni, amit nemcsak a magam, hanem az egész társaság szempontjából 
legfontosabbnak tartok. 

6. Csak beszélj kedves testvérem, a legkisebb tartózkodás nélkül végy elő mindent, amit csak 
magadból kikívánkozónak ítélsz. 

7. Ilyen gondolataim -persze csak úgy nagy titokban- már a földi életem folyamán is éltek 
bennem, de ezek egy tovaröppenő képzeletnél nemigen voltak egyebek, és a katolikus hitemnek 
azonnal átengedték az őt megillető helyet. Ezek azonban már sokkal erőteljesebben kelnek bennem 
életre, mint akkor. Gondolataim ezek voltak: bármilyen magas tiszteletben állott előttem a maga 
végtelen fenségében a felfoghatatlan isteni Szentháromság, még sohasem sikerült a szívem igazi 
szeretetét a felfoghatatlan Szentháromságig felemelnem! Szinte szánalmas félelem élt bennem iránta, 
valóban valami hihetetlen szentségtisztelettel, de ez is volt aztán minden, amit a legfelső hármas Lény 
iránt érezni tudtam, s többet képtelen voltam kierőszakolni a szívemből Vele szemben. 

8. Amikor arra gondoltam, hogy Istent mindenek felett teljes erőmből, sőt még azon felül is 
szeretni kellene, még ezeket a kérdéseket is feltettem magamban: Nálam mindez úgy van-e? 
Alapjában véve nem szereted-e jobban a felségedet, sőt még néhány igazi jó barátodat, mint a 
legszentségesebb Szentháromságot? Bizony minden alkalommal önmagában azt a kétséget kizáró 
feleletet kaptam, hogy nemcsak a feleségemet és gyermekeimet, hanem még a jó barátomat is 
hasonlíthatatlanul jobban szeretem, mint a legszentségesebb Szentháromságot. Egészen nyíltan és 
öszintén beismerem előtted, hogy tulajdonképpen magamban még csak elképzelni sem tudtam, hogy 
voltaképpen hogyan is lehetséges egy embernek a Háromságot szeretni! Mert valahányszor csak 

hozzákezdtem a szeretetemet felgerjeszteni, minél nagyobb terjedelművé kiterjeszteni, annál inkább 
voltam kénytelen önmagamban rádöbbenni arra, hogy az ember a túl nagy iránt igazi szeretetre nem 
lehet képes. Ezt magamban különféle gondolatpróbákkal kísérleteztem ki. 

9. Egy ízben önmagamban azt a kérdést vetettem fel, hogy tudnék-e egy igen szép asszonyt 
szeretni, ha olyan magas volna, mint a templomtorony? Amennyire csak tudtam, magam elé 
képzeletem teljes élet hűségben. Jó ég tudja hogyan történt, a képzelőtehetségem űzött velem csalóka 
tréfát, vagy pedig egy szellem, de tényleg megpillantottam magam előtt egy hatalmas női alakot. 
Amennyire gondolatban vissza tudok emlékezni, ez az alak a körülményekhez képest csodálatosan 
szépnek volt nevezhető, s ahelyett, hogy szívemet iránta szeretet töltötte volna el, valóban pokoli 
félelem vett erőt rajtam vele szemben. Ezáltal gyakorlatilag is bizonyítva láttam magam előtt azt a 
tényt, hogy az emberi szív a túl nagy iránti szeretetre nem is lehet képes. Valahogy az ember vele 
szemben úgy érezheti magát, mint a kisgyermek amikor életében először lát páncélos vitézt. 

10. Magamtól azt is megkérdeztem, hogy esetleg egy gyönyörű hegyet, vagy egy egész földet 
tudnék-e szeretni? Amennyire csak bírtam, megkíséreltem felébreszteni szívem szeretetét, de ezzel is 
úgy jártam, amikor egy embernek erejét meghaladó terhet kell felemelnie. E szeretetoróbánál néhány 
híres hőst képzeltem magam elé, s így kérdeztem: Ezeknek mégis igen nagyon kell szeretniük az 
egész földet, hogy annak a birtokáért olyan dühvel harcolnak. A szívem erre is így felelt: Ahogy a 
hősök nem a Födet, hanem csupán önmagukat szeretik, mert az egész Földnek nem atyjai, hanem 
csak uralkodói, urai szeretnének lenni! 

11. Mikor mindezeket megállapítottam, annál jobban megerősítve láttam az Én alaptételemet, 
és így még több világossággal telve áll előttem, hogy az ember a hozzá képest túlságosan nagyot nem 
is képes igazán, a szíve mélyéből szeretni. 

12. Ugyanígy akartam szeretni egy gyönyörű csillagot is, de ez sem sikerült, túlságosan messze 
esett tőlem, s ennél a szeretet kísérletemnél is úgy jártam, akárcsak a hal a vízen kívül, ahol állandóan 
a víz után eped, de mégsem jut egyetlen cseppecske sem a szájába. Az ezekhez hasonló szeretet 
próbákkal sokszor kíséreltem a szívemet, de minden esetben pórul jártam. Ugyanígy volt ez nálam a 
Szentháromsággal is. Sőt vele kapcsolatban egy hajszálnyira sem jutottam jobb eredményre, hanem 
őszintén szólva csak rosszabbra. Mert a sok szeretet próbálgatásom alkalmával -kivéve az Óriás 
asszonyt-egyiknél sem éreztem félelmet, de a Szentháromsággal szemben kimondhatatlan félelem 
töltött el. Ezért a legnagyobb Lényeket a hitemben kérlelhetetlen és szigorú bíráknak képzeltem, akik 
a szegény emberrel szemben rövid földi életéért bizonyos körülmények között legfeljebb egy állandó 
és szigorú, vezeklő élet ítéletre képesek. Ha pedig az ember egyszer már meghalt, akkor ez a szűkös 
kegyelem is örökre véget ért, s a szerencsétlen bűnösre csak örök kárhozat várhat, vagy valamicskével 
jobb, de azért mindig borzalmas és félelmetes tisztítótűz! A Mennyországról pedig az utolsó ítélet 
napja előtt még egyáltalában szó sem lehet! Hogy azután tényleg mikor következik be, ennek a 
kérdésnek a megválaszolásánál még az angyalok nagy bölcsessége is csütörtököt mondott. Igaz, hogy 
utólagosan egy végtelen hosszú ideig tartó üdvösséges állapotot is hirdetnek, ígéretnek még csak 
olyan formájában, mint ahogyan azt most nemrégen megízlelnünk tényleg szerencsénk volt. 

13. Kedves barátom! Ha ezeket mind összegezed, mégpedig legelőször is az egészen sajátságos, 
legtitkosabb és legfelfoghatatlanabb lényiségű Szentháromságot, másodszor ezen Lényiségeknek a 
kifejezhetetlen bírói szigorát, harmadszor a poklot, a tisztítótüzet, az utolsó ítéletet, s mindezekhez 
negyediknek hozzátűzve az örökös szájtátva bámuló-zabáló Mennyországot a maga örökös ülésével 
és nyugalmával megspékelve, már engedd meg drága testvérem, de mégis csak szeretném azt a szívet 
Látni és megismerni, amely képes érzéseinek akár a legnagyobb megerőltetésével is, vagy ha 
szükséges még kényszer fenyítéssel is egy ilyen isteni Lányt a legeslegforróbb szeretetével 
körülövezni. 

14. Az első számú kérdéssel -ami közöttünk szóba került a palota felé vezető úton-ezzel talán 
végeztünk is volna, de a következő második kérdés sem jobb ennél! Ez pedig nem egyéb, mint a nem 
kevésbé titokzatos Oltárszentség! Ezzel kapcsolatban egy igen ostoba gondolatra bátorkodom 
felhívni a figyelmedet: 

15. Lásd, a mi vallásunk az ostyában az Istenség hiánytalan és megcáfolhatatlan, valóságos 
isteni jelenlétét tanítja. Már most rengeteg templom van, s mindegyikében rengeteg ostya. Amikor 
pedig így esik, hogy egy időben több pap celebrál misét, gyakran egy időre esik az átváltozás pillanata 
is! Barátom, nagyon sokszor valóságos harc dúl bennem, mert hiszen minden ostyában az Isten 
valóságos Lényét kellett látnom, mégpedig nem részleteire bontottan, hanem teljes egészében. Hogy 
jártam ezzel 15? Nem tudtam szabadulni a több istenség gondolatától. Különösen, ha hozzáteszem, 

illetve hozzágondolom, amit egyébként saját szememmel is úgy láttam, hogy a szemlélésre kiállított 
Legszentségesebb a valóságos Isten foglal helyet. Mert ahhoz teljesen hasonlót mutat fel egy időben 
történő Úrfelmutatáskor minden egyes pap, aminek megvalósításához sok száz Isten létezését kell 
okvetlenül feltételeznem. 

16. Már most képzeld el, hogy milyen helyzetben voltam gyakran, különösen akkor, amikor az 
ostyát legnagyobb szeretettel kellett volna magamhoz vennem! A soknak a megpillantásától képtelen 
voltam , Egyet" magam elé képzelni, ezzel viszont már arra kényszerültem, hogy egyiket se 
szeressem. Még legjobban sikerült ez a monstranciánál, mert a leghosszabb ideig mutatják fel. Ez 
azonban még a kisebb ostobaság volt részemről. Egy másik körülmény azonban teljesen lenyűgözte 
egész valómat, és ezt már sehogyan sem tudtam megemészteni. De nagyon szépen kérlek téged, ha 
majd neked ezt őszintén előadom, ezért túlságosan ne nevess ki. 

17. Lásd, amikor ilyen Isten-ostyát láttam, sokszor az a kérdés merült fel bennem: , Ha ez 
valóban Isten -úgy, mint azt a vallásunk tanítja- mi van akkor a Mennyekben levő Istennel? Ilyenkor 
tényleg neki kell leszállania, vagy ez alatt az Atya a Mennyekben marad, és tisztán csak Jézus, a Fiú 
száll alá, vagy pedig ezt a Szentszellem végzi el?" 

18. Néhányszor a papomhoz ez irányban kérdést intéztem, tőle azonban mindig azt a választ 
kaptam, hogy ez felfoghatatlan és áthatolhatatlan isteni titok, és efelett való töprengésem már egyike 
a legnagyobb bűnöknek, ami igen könnyen válhat a Szentszellem elleni bűnné. Az ilyen válasz után 
kénytelen voltam saját ostoba gondolataimat magamból kiküszöbölnöm, mert nagyon jól beláttam, 
hogy erre vonatkozólag a világon sohasem jöhetek teljesen tisztába, és ezért a túlvilággal kecsegtetem 
magamat. Közben természetesen Krisztus szavai felett is nagyon csodálkoztam, hogy az ostyában 
nem az Ő Istensége van jelen, hanem csak a teste, de ez nem sokat használt. A legjobban még az 
nyugtatott meg, ha az ostyában egy darab élő mennyei kenyeret képzeltem magam elé, ami a hívő 
ember számára az öröklét elnyeréséhez szükséges táplálékot képez, és így ebben a tudatban éltem le 
a földi életem még hátralévő részét. 

19. Kedves barátom, ez volt tehát a második számú nagy kérdés, de van még egy harmadik is, 
ez pedig az evangéliumi Krisztus. Őszintén megmondom, hogy Jézusba állandóan szerelmes voltam, 
akárcsak Magdolna, és miután néhányszor álmodtam Vele, és az életéből néhány jelenetet 
megmutatott nekem, teljesen a valóságot ecsetelem előtted, amikor kijelentem, hogy szívem mindig 
fellángolt iránta! Igazán nem tudnám megmondani, hogyan történt, gondolkozhattam felette 
akárhogy, de a katolikus tanítás ellenére sem tudtam Őt mint kérlelhetetlen bírót magam elé képzelni. 
Mert hiszen az a sok látott jelenet, amikor a haldokló az Atya bocsánatát kéri a bántalmazói számára, 
majd a tékozló fiú esete, az Irgalmas szamaritánusé, a farizeus és a vámos összehasonlítása a 
templomban, a házasságtörő asszony, és ki tudná megmondani hány ezekhez hasonló eset mind 
megannyi fal gyanánt meredezik elém, amelyek miatt a katolikus hitet nem tudtam magamévá tenni. 

20. Ezért a saját módja szerint ilyen formában képzelem el a Mennyet: ha a Menny a Föld 
valamilyen vidékéhez hasonló lenne, amelyben az a kimondhatatlan szerencse várakozik reánk, hogy 
a Krisztussal találkozhatunk, Ő tanítana bennünket, és tőle mint a tanítványai, kimért áldás dús 
munkát kaphatnánk. Ez valóban olyan Menny lenne, amelynél a halandó ember szebbet, 
magasztosabbat, üdvösségesebbet soha még csak elképzelni sem képzelhetne. Gyakran még ez a 
gondolatom is támadt, hogy amennyiben lehetséges volna Krisztust -még ha csak legalább 
ideiglenesen is, de- magamnak úgy megnyerhetném, akkor abban a Mennyben a legegyszerűbb 
kunyhó is a legmagasztosabb Mennyország lenne számomra. Sőt, gyakran azt is gondoltam: , Ha Te, 
a legforróbban szeretett Krisztusom az enyém volnál, akkor sohasem érdekelne többé sem a 
Mennyország, sem más szerencsés Föld." Lásd, kedves testvérem és barátom, állandóan ilyen érzések 
és gondolatok motoszkáltak bennem. A gondolatok pedig vámmentesek, s így Isten amit csak akar, 
az mind lehetséges. Te pedig most már gondolhatsz felőlem amit csak akarsz, ha a mi oktatásunkra 
ebből fel tudsz használni valamit, akkor jól van, ha pedig nem, nos akkor legyen minden úgy, 
mindenkor, amint a Szentháromság akarja." 

21. Figyeljétek meg, melyen kedvesen mosolyogva tekint a mi vélt éthordónk a főbeszélőre, 
majd feléje fordulva így szól: 

22. , Hallgass csak meg legkedvesebb barátom! A te gondolataid sokkal jobbak, mintsem azt 
gondolnád! Különben az, ami a harmadikat illeti, az vitathatatlanul a legjobb. Lásd, való igaz, hogy 
az Istenségben valóban rejlenek kifürkészhetetlen dolgok és helyzetek, utak és végzések, amiket a 
teremtett felfogni sohasem képes. Ami azonban Krisztus iránti szeretetedet illeti, arra nézve 
csakhamar teljes világosságot nyersz. Annyit el is árulok előre, hogy az általad elképzelt Menny 

egészen biztosan -s hozzá még igen hamar- nemcsak számodra, hanem az egész társaságod számára 
igen hamar beteljesedik, és tökéletesen valósággá válik. Minthogy azonban a palota kapujához értünk, 
lépjünk be, hogy azután a többi dologra nézve is felvilágosítást nyerjetek." 


57. Fejezet: 

A palota drágakövekkel kirakott arany kapujánál a csoport vezetője a mennyei pazarlásról beszél. A főéthordó 
megmagyarázza a "pazarlás,, jelentőségét. Belépve a kapun a palota eltűnik, helyén egy templom áll, melyből 
kitekintve végtelen mennyei világ tárul szemük elé. A főéthordó hasonlata a magba rejtett sokmillió hasonló növény- 
létről, ami a mag héján kívül nem látható. A főbeszélő nagy Krisztus iránti szeretete. A főéthordó kifogásolja, hogy 
Krisztus szeretetét földi felesége stb. iránti szeretetével méri, annak különbnek kell lennie! A főbeszélő kifejti, hogy 
nagyobb szeretet nem lehet, mint amilyet Jézus helyezett a szívébe, s ezt mind leteszi Jézus lába elé! Gyönyörű szavakba 
önti Jézus szeretetét, amire Ő kinyilvánítja magát. Őt itt kell megragadni, szeretni, mert Ő Jézus, a vélt éthordó! Az 
Atya örömmel vezeti ismert otthonába új gyermekeit. 


1. Most aztán figyeljétek meg, hogy a kapuk előtt álló társaság miként csodálkozik, mert az 
mintha csak színaranyból épült volna, szegélye gyémántokkal és rubinokkal dúsan ékesített. 
Főbeszélőnk sokáig meg nem álja szó nélkül mondván: 

2. , De kedves barátunk, itt elmondhatjuk, hogy a jóból is megárt a sok, mert ha nem tévedek 
számításomban, azt kell megállapítanom, hogy e kapu értéke a földi értékelést alapul véve-a Föld 
összes kincseit és gazdagságát jóval felülmúlva ragyog. A kapu magassága legalább három öl (6 
méter), és teljesen tömör arany, de ha anyagát nem is tekintjük, az ököl nagyságú gyémántok és 
rubinok! Óh, jóságos egek! Ezt a leggazdagabb király sem engedheti meg magának! És még hozzá 
hány száz darab van itt. De mire való ez a rettenetes pazarlás? 

3. Kedves barátom, ne törődj most te ezzel, mert te nem tudod azt, hogy Istennél pazarlásról szó 
sem lehet! Megszámlálta valaki az és csillagait, amelyek mind saját fényüknél fogva ragyognak? És 
ezek mindegyike sok milliószor nagyobb, mint a ti Földetek, amelyen te is laktál! Ott nem jutott 
eszedbe azt mondani, hogy mire való ez a napokkal és hatalmas világtestekkel való felmérhetetlen 
pazarlás? 

4. Lásd, az Úr bizonyára elég gazdag, az Ő kincsei felmérhetetlenek, és ezért a kis díszítés a 
kapun a legkevésbé sem tekinthető pazarlásnak. Sőt, a kapunak ilyen díszítése egyenesen célszerű és 
igen jelentőségteljes, és azt mutatja, hogy benned mennyi hitbéli és szeretet-igazság van a te hitben 
és szeretetben, tevékenységben eltöltött életed mértéke szerint. 

5. Ezért haladjunk át a kapukon a palota belsejébe. 

6. Látjátok, most valamennyien bevonulnak a palotába, és így mi is követhetjük őket, hogy 
rögtön kéznél legyünk, ha valamilyen fontosabb értelmű jelenet adódnék. 

7. Figyeljétek meg a mi főbeszélőnket, amint megrökönyödve tekinget szét maga körül, s vele 
együtt az egész társaság. De vajon miért? Ha jól megfigyeltek, hamarosan rájöttök, mert főbeszélőnk 
az egész palotából már semmit sem lát, hanem az éthordó mellett egy hatalmas tízoszlopos templom 
mellett áll, melynek oszlopa tiszta gyémántból vannak, azok alapja színarany, a felső díszítése pedig 
átlátszó arany, a tetőszerkezet pedig csupa rubin, míg a földet mesés ametiszt lapok borítják. A 
templomból kitekintve beláthatatlan síkság terül el, amit helyenként itt-ott ehhez hasonló díszes 
templomokkal ékesített dombok szakítanak meg. Az egész hatalmas síkságot a legnemesebb 
gyümölcsfák megszámlálhatatlan változata borítja. Az egész egyben oly pazar berendezésű, mintha 
csak egy leghíresebb kertész helyezte volna el azokat. De hallgassuk meg a mi főbeszélőnket, akiről 
már tudjuk, hogy nem sokáig bírja ki szó nélkül. De figyeljétek meg a volt éthordó válaszát is, amelyet 
neki a palota belsejére vonatkozólag ad! 

8. - De kedves batárunk! Micsoda újabb mennyei trükk ez már megint? Képzeletemben már 
szinte magam előtt láttam a palota fejedelmi pompájával berendezett termeit, és a kapun alighogy 
átléptünk, az egész palota úgy eltűnt, mintha szél fújta volna el. De most már a palota helyén ez a 
sokkal kifejezhetetlenebbül pompásabb templom áll. Körülötte minden irányban szinte végtelen 
méretben -a már előre elképzelt gondolatom helyett- az egész vidék leírhatatlan pompájában 
gyönyörködhetem. Nem, kedves barátaink, itt megint nincs valami rendben. Aki erre valami 
felvilágosítást adhatna, annak Ádám előtt legalább 10.000 évvel kellett volna születnie, mert Ádám 
gyerekei közül bizonyára senki sem volna erre képes. De mondd csak, kedves barátunk és testvérünk, 
de egészen őszintén, te ebben bizonyosan kiismered magadat? 

9. Efelől egészen nyugodt lehetsz. Csak egy példára akarok hivatkozni, s abból majd teljesen 
megérthetsz mindent. Ezért jól figyelj ide! Amikor még a Földön éltél, s megfigyeltél egy vetőmagot, 
abban tökéletesen ugyanezt láthattad, csak természetesen annak arányihoz képest kicsinyben. A 

magot ugyebár a földbe helyezed. Ez a talajban csakhamar elrothad, annak helyén egy pompás 
növény bújik ki a földből, amelynek a megérleléséhez és benső felépítéséhez egyszerre és csaknem 
összes képességeinek teljes latba vetésére volt szükség. Magadban bizonyára így szólhattál volna: 
, Istenem, hogyan volt lehetséges? Vajon ez a sok szépség és nagyszerűség ebben az egy kicsiny 
magban volt már meg? Erre a kérdésre lelked és értelmed így válaszolhat: , Hát ugyan hogy 
kerülhetett volna ki belőle, ha előzőleg benne nem lett volna? Ennek következtében a mag belsejének 
pompáját még sokkal nagyszerűbbnek találtad. Az emberiség nagy Tanítója a Mennyországot egy 
alkalommal nem éppen egy vetőmaghoz hasonlította-e? 

10. De igen, ezt nagyon jól tudom. 

11. Nos, lásd, a mustármag az Ige, az ő külsőleges, betüszerinti formájában. Amint az emberi 
szív talajába jut, kicsírázik, és valóságos fává növekszik, amelynek ágai között az ég madarai fészket 
raknak. De mi a fa a maga mély szellemi értelmében? A , fa" a külső Igének, benső szellemi 
felismerése! Az , ég madarai" pedig a Mennyet, azaz az ősalapot, az ős helyet jelentik, ahonnan Ige 
eredt! Ezért a fa a maga egész lényében a Szeretetből eredő bölcsességet jelképezi, és így egyedül 
csakis a bölcsesség nevezhető mennyeinek. Mikor a fa tökéletesen kifejlődik, nem ad-e ezer annyi 
termést? Ha pedig te azt a mennyiséget a földön újból elszórod, nem hatalmas aratásban részesülsz- 
e, mert egyetlen fád helyett ezer fában gyönyörködhetsz majd? 

12. De igen, ez valóban így van! 

13. De mond csak, sejtetted-e ezt a megszámlálhatatlan sokszorozódást az első egyszerűnek 
látszó magnál? Lásd, ugyanígy van ez a Mennyországgal is. 

14. Nem juthatsz be csak úgy valahol, valamilyen Mennyországba, hanem azt kizárólag és 
csakis saját magadnak kell előkészítened. E saját Mennyországod megteremtéséhez szükséges mag 
az Isten Igeéje. Aki ezt önmagában elvetette és a szerint is cselekszik, csakis az vetette el a mennyei 
magot saját földjében. Az ő Mennyországa tehát -egy fához hasonlóan- csakis a saját földjéből nőhet 
ki! 

15. De most halld tovább: amint a palota kapujához értünk, azt gyémántokkal ékesítve láttad, 
mert az Igét önmagadba felvetted. Rubinokkal azért, mert az Isteni Ige szerint cselekedtél is. Ez 
azonban még mindig csak külső mag volt. Azért ez az egész palota a te külső létedet példázza, míg a 
gyémántos, rubinos kapu -a magadba felvett isteni Ige révén- a magad építette bejáratot. 

16. Keresztül mentünk a kapun. Mit jelent ez? Bementünk a te lelked és valamennyiőtök lelki 
bensejébe, vagyis bejutottunk az Ige benső értelmébe. Az ige nem üres szó csupán, és nem is olyan 
igazság csak, mint mikor valaki azt mondja, hogy egy meg egy egyenlő kettő, hanem az Ige 
lényegében valóság. Így minden, amit csak itt látsz, sőt végtelenszer több és mélységesebb, a benned 
élő isteni Igében már jó előre meg van teremtve, amint egyetlen magban a növények, fák végtelen 
tömege is benne foglaltatik összes gyümölcseikkel együtt, már megtermésre készen áll. 

17. Csupán azzal a különbséggel, hogy a mag állandóan ugyanazt adja, amit önmagában hord 
minden külső formai változás nélkül. Míg ezzel szemben az Isten Igéje -mint a Menny maga- már a 
változatosság felmérhetetlen sokaságát hordja magában. 

18. De kedves testvérem, miért van ez így? 

19. Azért kedvesem, mert az Isten Igéje tökéletes mag. Most kedves testvéreim, ha ezeket mind 
jól meggondoltátok, úgy vélem, hogy minden különösebb fáradság nélkül felfoghatjuk, és érthetővé 
válik számotokra a most lejátszódó jelenség. 

20. Óh, kedves barátom! Most már nemcsak bennem, hanem bizonyára mindnyájunkban 
egészen új és erőteljes világosság kezd támadni. S ha most az előző mennyei elképzeléseimre 
gondolok, úgy tűnik előttem, mint amikor a földi életemnek egy verőfényes nappalán az éjszaka 
álomképeire gondoltam. Milyen elképzelhetetlen tartalomnak kell lenni az Úr Igéjében, ha már a 
mustármag első sarjában is ilyen rengeteg rejlik. Igen, most már megértem azt a verset is, hogy , az 
Isten országa nem látható pompával jön el, hanem tibennetek van." 

21. -Igen, most már minden megvilágosodik előttem, sőt most már azt is megértem, hogy a felső, 
látszat Mennyben Pál egy versét -látszólag- miért adtad János szájába! Pál ugyebár szintén egy kapu, 
amelyen keresztül Isten Igéjének magvai a legcsodálatosabb pompával gördülnek kifelé, de Jánosnál 
mindenütt Isten Lényének egész teljessége sugárzik ki Krisztusból! Úgy gondolom, hogy amit Pál 
egy versében mond, az magnak tekinthető, János verse ezzel szemben már maga az egész növény! 
Helyesen gondolkoztam? 

22. Óh, kedves barátom, mennyire igazad van! Itt most már valóban semmi sem hiányzik, csak 
az én egyetlen és mindenek felett szeretett Krisztusom! Csak legalább egyetlen egyszer kerülhetnék 

a közelébe, akkor igazán úgy felderülne a szívem, hogy arról senkinek még halvány fogalma sem 
lehet! 

23. -Csak maradj meg testvérem ebben az állapotodban, mert mondom neked, hogy szívednek 
e nagy derüjéhez sokkal közelebb állsz, mintsem gondolnád. Bizony, bizony mondom neked, ha 
szívedben Krisztust erősen megragadod, úgy már nálad is lesz! 

24. Figyeljétek meg, hogy a mi főbeszélőnknek mint derül fel az arca, amint ezeket a biztató 
szavakat hallja. 

25. - Kedves barátom és testvérem! Ez utóbbi szavaid roppant vigasztalólag hatnak reám, és 
ezzel szemben csak azt jegyzem meg, hogy míg Krisztust helyesen ragadom meg, még számos 
meglepetést hozó körülmény játszódhat le mindaddig, amíg csak elém nem áll. Ami a szívemet illeti, 
azzal már régóta megragadtam Őt, valamint a társaság többi tagja is. Kedves Krisztusunk azonban 
mindeddig nem engedte meg azt, hogy Őt Lényiségében megragadjuk. Most mindnyájan csak úgy 
égünk az Iránta való szeretetünkben, s ha tényleg sikerülne Őt megragadnunk Iránta érzett 
szeretetünkből kifolyólag talán sohasem engednénk el magunktól. Sajnos, e legüdvösségteljesebb 
vállalkozásunkhoz csak Maga az elragadó Jézus hiányzik, a fő személy! 

26. Kedves barátom, bizony jó lenne, nagyon is jó, ha Krisztust minden erőnkből 
megragadhatnánk, igen, egész Lényiségemben, a karjaim erre várnak, de legalább itt lenne már, és 
engedné, hogy e vidéken megtaláljuk valahol. Valóban, ha csak rajtam múlnék, még azzal sem 
törődnék semmit sem, ha szeretetből áthatott Krisztus utáni vágyakozásomért ezer ilyen 
Mennyországból is kidobnának -a felső látszat- Mennyről pedig még csak említést se tegyek. Csak 
legalább afelől lehetnék biztos, hogy az ezredik mennyből való kidobásom után éppen az Ő lábaihoz 
esem. Minthogy ezt előre nem tudhatom, a Krisztus utáni szeretetem többé-kevésbé ezen üdvösséges 
életlevegő körüli hiábavaló kapkodáshoz hasonló, vagy pedig egy olyan szférában eltöltött 
várakozáshoz, amelyben semmi, vagy igen kevés életlevegő van. 

27. Itt talán kevés levegőd van a lélegzéshez, hogy így beszélsz, mintha most itt kapkodnod 
kellene levegő után? 

28. Kedves barátom és testvérem! Nem akarom elhinni azt, hogy nem értettél volna meg, mert 
az én felfogásom szerint kétféle életlevegő van. Mégpedig az egyik fajta az, amit itt nagy bőségben 
tapasztalunk, s ez a tüdőnknek életszükséglete, ám én most nem erre gondolok. Maga a szív is egy 
magasabb rendű módon létező lényiség -már ahogyan azt én elképzelem- mint már előzőleg 
említettem, szeretet lélegzik ki, s éppen ezért szeretet akar belélegezni is. 

29. Lásd, amikor a Földön mint ember éltem, roppant beleszerettem egy női lénybe. A tüdőm 
számára ebben az állapotomban mindenütt volt elég levegő a belélegzéséhez. Valahányszor azonban 
nem voltam a szeretetem tárgya közelében annak ellenére, hogy a tüdőm számára sok levegő állt 
rendelkezésemre, csaknem megfulladtam. Mikor ismét mellette voltam -már bocsáss meg, he nem 
megfelelő kifejezést használok- a levegő a legillatosabb étherré vált volna nekem akkor is, ha 
történetesen vele egy illemhelyen ácsorogtam volna. 

30. Lásd, ugyanígy vagyok itt is, s bizonyára az egész társaság is velem együtt. Mondom neked, 
hogy innen eltávolíthatsz mennyei pompát, s ha akarod állíts a fejedelmi templom helyére egy 
közönséges parasztkunyhót, a finom díszruha helyett adj rám durva paraszti ruhát, és teremts dúsan 
termő gyümölcsfák helyett egészen silány fákat, valamint nagyon szűkösen termő gabonaföldet, és 
állítsd ezek mellé Krisztust valóságban, akkor sokkal, de sokkal szerencsétlenebbé teszel, mintha e 
mostani kilátáshoz mérten ezerszerte pompásabb vidéket csatolnál is. 

31. Sőt, még többet is mondok neked, ha mint előbb mondtam, lehetséges volna, úgy Krisztussal 
a Föld legsivárabb zugában, még ha olyan is lenne, mint a pokol tornáca, vagy maga a pokol is, 
kifejezéstelenül szerencsésebbnek érezném magamat, mint az Ő látható emberi Lényisége nélkül a 
legpazarabb és legcsodálatosabb Mennyben! Úgy gondolom kedves testvérem és barátom, hogy ezzel 
mindent világosan megmondottam! 

32. Legkedvesebb barátom! Hidd el, egészen jól megértelek! Csak azért nekem mégis úgy 
rémlik, mintha a te Krisztus iránti szeretetedet a te érzékies világi szereteteddel teljesen egy sorba 
állítod. Úgy vélem ugyanis, hogy az Úr iránti szeretetnek valahogyan más beállítottságúnak kell 
lennie, mint valamilyen szép és vonzó menyasszony iránti vonzalomnak. Éppen ezért úgy gondolom, 
hogy mindaddig, amíg ez utóbbi szeretetet szívedből ki nem váltod, Krisztust helyesen és teljesen 
nem szereted. Ameddig Őt teljesen szeretni nem tudod -legalábbis én ezt így gondolom- mindaddig 
Krisztus igen meggondolja magát, hogy neked megjelenjék, vagy inkább, hogy hozzád jöjjön! 

33. Kedves barátom! Ezt sokkal könnyebb kimondani, mint megtenni. Adj a szívembe még egy 
más szeretetet, mely az Úrnak bizonyára kedvesebb volna, mint amellyel most élek, és akkor a 
mostani szeretetemet azonnal elhagyom. Magamban mégis úgy gondolom, ha a szívemben egyesítek 
minden szeretetet, még azt is, amit valamikor a feleségem iránt éreztem, és mindezt már az Úr felé 
fordítottam titokban annyira, hogy már az életem, lényiségem legmélyéről mondhatom: mindent 
odaadtam Krisztusnak, amim csak volt! Nos, azt hiszem, egyelőre ennél többet nem tehetek. Ha 
azonban az Úr iránti szeretetem önmagában érdemtelen, éppen előbb mondottam, hogy állandóan 
mind érdemesebbé válik az Úr számára. Azt azonban nem tartom lehetségesnek, hogy az Úr a mi 
részünkről más szeretettel kívánna szeretve lenni, mint amelyet Ő maga helyezett el a szívünkben! 
Ha azonban az Úrnak a Földi életéből ismert kedvenceire gondolok mégis mindig azokat szeretem 
legjobban, akik egészen gyermeki szeretettel közelednek hozzá. Így volt ez Jánossal is, akit bizonyára 
az Úr össze-vissza csókolt, sőt az utolsó vacsorán még keblére is ölelt, mint kedvencét. Ugyanígy 
tette Márta testvérrel, Máriával, valamint Magdolnával, aki valósággal szerelmes is volt belé, s aki a 
feltámadása után legelőször láthatta Őt. 

34. A legszemléltetőbb és legkézzelfoghatóbb példáját akkor adta meg a kedves Krisztus, 
amikor a kis gyermeket magához engedve így szólt: , Engedjétek hozzám jönni a kicsinyeket, ne 
gátoljátok meg őket ebben, mert ilyeneké a mennyeknek országa." Látod, ezek a kicsinyek bizonyára 
nem tudnak semmit sem valamilyen magasabb rendű, Úr iránti szeretetről, hanem egészen 
természetes gyermeki szeretettel közeledtek a Mennyek és a Föld mindenható Urához. És mégis, így 
szólt a körülötte lévő apostolokhoz és tanítványaihoz: , Ha nem lesztek olyanok, mint ezek a 
kisgyermekek, nem juthattok be a Mennyek országába!" 

35. Kedves barátom, ezek bátorítottak fel engem arra, hogy az én természetes gyermeki 
szeretetemmel szeressem őt, és ki tudja, hogy az én részemről való -bár csakugyan egyszerű és 
önmagában véve gyermekies- szeretetem nem lesz az Ő számára kedvesebb, mintha a szefárok 
legtisztább szeretetével szeretném Őt? De hiszen szeretném őt a szefárok szeretetével, ha ezzel 
rendelkeznék egyáltalán! Valóban, a szívem nem takarékoskodik szeretetével, így azonban kénytelen 
vagyok a kedves Pál apostolhoz hasonlóan felkiáltani: , Drága Krisztusom! Lásd, aranyom és ezüstöm 
tényleg nincs a szívemben, de amim van, azt mind odaadom, odaadnám, csak Te lehess az enyém!" 

36. De most aztán nagyon Jól figyeljetek, mert a volt éthordó most széttárja a karjait, és így szól 
a mi főbeszélőnkhöz és egész társaságához: 

37. - Kedves szeretett barátaim és testvéreim! Hát nem megmondtam, hogy csak erősen meg 
kell ragadni Krisztust, és már itt is van? 

38. Te megragadtad Őt, és íme, már be is következett, amit neked előre megmondtam, mert 
Krisztus hozzád közeledett, és most már sohasem távolodsz el a közeléből és most már teljes szívvel 
át is ölelheted a te Krisztusodat!" 

39. Figyeljétek meg, hogy főbeszélőnk milyen lelki szeretetre gerjedve tekint a vélt éthordóra, 
és hozzá közeledve így szól: 

40. - Kedves barátom, de hol van Ő, hogy én és egész társaságom a lábai elé borulhassunk? 

41. Barátom, itt áll előttetek, hiszen Magam vagyok az, Akit szívetek egész szeretetével 
kerestek! De én még sokkal előbb veletek voltam, és Én kerestelek és hoztalak ide benneteket. 
Jöjjetek Hozzám tehát, és Én elvezetlek oda titeket, ahol azok közt lakom, akik úgy szeretnek engem, 
mint ti is szerettek. Mert mondom nektek, hogy Én nem aranyat, ezüstöt keresek, hanem csakis az Én 
irántam érzett tiszta, gyermeki szeretetet! Ha pompát és fenségességet akarnék, akkor kedveseim, 
hatalmamban állna, hogy akár az egész végtelent a legcsodálatosabb ékességekkel telítsem! 

42. Én nektek, kedves gyermekeim csak valóban Atyátok vagyok, és ezért a ti szívetek a maguk 
gyermeki egyszerűségben kedvesebb nekem a mennyek valamennyi pompájánál. Így most már 
kövessetek Engem! 

43. Nézzetek jól körül! Az egész környezet egyetlen pillanat alatt átváltozott, a társaság pedig 
körülveszi az Urat, úgy szorítják szívükbe Atyjukat, akárcsak a kisgyermekek teszik azt, amikor 
szülőjüket már régen nem látták. Az Úr pedig nézzétek csak, mint gondos, jóságos Atya mint vezeti 
őket, s eközben Maga tanítja meg őket arra, hogy az Ő csodálatos dolgait felismerhessék. Figyeljétek 
meg, hogyan sugárzik le a nagy üdvösség a társaság minden egyes tagja arcáról. A mi főbeszélőnk 
most sem tagadja meg önmagát, nem állja meg szó nélkül, és így kiállt fel: , Óh, milyen utazás is ez, 
amikor a szentséges Atya Maga vezeti el az Ő gyermekeit saját otthonába, ahol saját Maga is lakozik! 

58. Fejezet: 
Megérkezés új otthonukba. A kíváncsi csoportvezetőnek az Ur megmagyarázza, hogy itt, a dél és kelet határán 
milyen szellemlények élnek. 


1. E gyönyörű jelenet után most az a kérdés merül fel bennetek, hogy tovább követjük-e ezt a 
Társaságot? Én már felelek is rá: ez feltétlenül szükséges, mert ezt is elejétől fogva látnotok kell. 
Figyeljétek meg, hogy az egész társaság milyen kifejezhetetlenül üdvözült és megelégedett, s az Úr 
szeretete roppant erővel fogja őket. A szeretetérzés e fellángolása majd csak rendes helyükön 
csillapszik le, s rendeződik el teljesen, és a mi főbeszélőnk is a legjobb forrásból szerezheti meg 
tudnivalóit. Egyébként is ez minden józanabb katolikusnak sajátossága, hogy minden roppant 
világosságra szomjasan érkezik meg a szellemvilágba, és így a Mennyekbe is. Ezer kérdéssel állnak 
elő, hogy értelmük minden zugát megvilágosítsák, amit testi életük folyamán állandóan nagy 
sötétségben tartottak! 

2. Látjátok, már igen közel járnak kijelölt rendes helyükhöz, és a már jól ismert dombvidék újból 
barátságosan mosolyog feléjük. A nap is alacsonyan áll az égen, s csodálatosan vöröses fényt sugároz 
szerteszét. A mi társaságunkat is megkapja ez, és módfelett csodálkoznak a vidék roppant 
egyszerűsége felett. 

3. Na látjátok, itt is van már a jól ismert házikó, sőt annak lakói is ismeretesek már előtettetek. 
Nézzétek csak, mily nagy szeretettel és örömmel, a ezzel párosult nagy üdvösséggel sietnek az Atya 
és az őt követő egész társaság elé. Az Atya szintén tárt karokkal fogadja őket, majd így szól hozzájuk: 

4. , Nézzetek csak ide, mennyivel magasabb lettem újra! 

5. Minden munkás érdemes az Ő bérére, s mivel most Én is dolgoztam, lám már hoztam is az 
Én béremet magammal. Új testvéreket hozok íme nektek, legyenek ők éppen úgy az enyéim, akárcsak 
ti, hogy az Én Igém beteljesedjék mindörökre, amelyre talán még emlékeztek: , Ahol Én vagyok, ott 
legyenek az én szolgáim is, akik Engemet szeretnek, nálam lakjanak!" 

6. Most pedig jól figyeljetek, az Úr a mi főbeszélőnkhöz fordulva így szól hozzá: 

7. -Nos, kedves barátom, testvérem, fiam! Lásd, ez itt az Én helyecském, hogy tetszik ez neked? 

8. Óh, Uram, hogyan kérdezhetsz Te tőlem ilyet? De talán és annál inkább kérdezhetném, hogy 
Neked hogyan tetszik itt? Mert ami engem illet, bizonyára örökké és a végtelenségig mindig ott lesz 
a legjobb és a legszebb, ahol Te lakozol, és ahol Neked legjobban tetszik! Valóban minden úgy néz 
ki, mint nálunk a földön, a Szegény embereknél volt, és emellett még milyen csodálatosan szép 
kilátásban is gyönyörködhetünk itt! Alant ez a végtelenségbe vesző nagy kiterjedésű síkság mily 
kifejezhetetlenül pompás díszítésektől ékes! Városok, fejedelmi paloták szinte megszámlálhatatlanul 
sorakoznak, erre pedig ez a pompás dombvidék, rajta szétszórt takaros kis házikókkal szintén a 
végtelenségbe vész el. De hogyan lehet az, hogy az alsó rész éppen oly kimondhatatlanul pompásnak 
mutatkozik, mint a dombvidék? Óh, és nyomorult patkány, még csak most kapok észbe, hogy megint 
ezerféle kérdésbe kavarodok bele. Óh, Uram, bocsáss meg ezért. 

9. Látjátok, most a jó Atya kézen fogja a főbeszélőt, és szeretettel így szól hozzá: 

10. - Nézd, ott alul az egyszerű emberek élnek, akik a Bennem való hitük alapján tökéletes, jó, 
helyes, erkölcsös letetet éltek. Legnagyobb részük protestáns, s néhány fajta szektás. A távolabbi 
háttérben azok a volt pogányok laknak, akik a hitüknek megfelelően szintén rendes életet éltek, a 
Bennem való hitet már csak itt vették át. A határ vége felé, amely már a délnyugati irányban húzódik, 
azoknak a Krisztust hívő katolikusoknak a lakóhelye, akik részben római, részben görög vallás hívei 
voltak, azonos tévedésektől való  megtisztításuk nem történhetett meg eddig, életük 
sérthetetlenségének megóvása mellett. Az üdvösség érzése ezeknél is igen nagy mértékben megvan, 
s helyükhöz sincsenek kötve. További fejlődésük azonban a tulajdonképpeni igazság alapjának a 
mélységesebb megszerzése, és az azzal való egyesülésük után válik lehetővé. 

11. Szabad az iránt érdeklődnöm, hogy ugyan miben állhat egy ilyen tévedés? 

12. Óh, igen, lásd, ilyen tévedés például az is, amikor valódi hitet csupán az Istenfélelem 
kényszere alatt fogad el, s hitének megfelelően él is. Isten emiatt sohasem ragadja meg valóban 
szeretettel, mert egyébként nagyon is fél Tőle. Ez a túlhajtott Istenfélelem tehát ez is egy kis tévedés, 
ami azonban az élet szabadságának valamelyes megsértése nélkül nem egykönnyen távolítható el 
belőle. 

13. Hogyan mondhat ilyet a mindenható? 

14. Gondold meg, ahol egy lénynek a tökéletes szabad akaratáról van szó, ott Nekem 
mindenhatóságommal távol kell maradnom, mert ha Én ezt bármennyire is igénybe veszem, annál a 

lénynél vége is már a tökéletes szabadságnak, és teljesen szabadon elő, gondolkodó, működő, 
cselekvő gyermekek helyett csupán kötött gépeim lennének. Így kérlelhetetlen kényszer hatása alatt 
cselekednének, semmi esetre sem teljesen önként és szabadon, az én akaratomnak megfelelően. 
Mindenhatóságomat tehát csakis ott vehetem igénybe, ahol először erre feltétlenül szükség van, de 
akkor is igen vigyáznom kell arra, hogy a szabad szellemet a megismerésben és akaratában ne 
korlátozzam! 

15. Mindjárt egy példát is hozok fel neked arra, hogy milyen módon veszem igénybe 
mindenhatóságomat. A természetes világ és a teremtmények alakja az Én mindenhatóságom művei. 
Ha már most a szabad szellemek az ige hatása alatt és annak megfelelően lefolytatott életmódjukkal 
a Belőlem való életet így önmagukba felvették, a továbbiakban már az Én mindenhatóságom 
működik. Hogy mindazt, amit az így szabaddá vált élő szellemek hasznot hajtó jónak és igaznak 
önmagukban már felismertek, szabad használatra mint valóságot azonnal és a megkívánt mértékben 
meg is láthassák. Az itteni alsó mindenhatóságomnak ilyen műve, és a hit igazságainak és abból 
fakadó hasznos működésének tökéletesen abban a mértékben felelnek meg, mint az ott élő 
üdvösségben üdvözült szellemek bensejében valóságosan élnek. Mindenütt így van, bármerre is 
tekintesz szemeiddel akár a déli, akár a nyugati irány végtelenségbe. 

16. Ezen az örökös keleten már más a helyzet? 

17. Nem, ez már egészen másként alakult, mert ez a legkisebb részletében mint olyan tökéletesen 
változatlanul szilárd valóság, mint bármilyen természetes világ. E külső természetes szilárdsággal 
szemben a kelet rendíthetetlen szilárdsága mint benső örök alap-szilárdság áll szemben. Ennek alapja 
pedig abban rejlik, hogy Én magam az Én saját akaratomban örökké változatlan vagyok, amit Én 
egyszer megalkottam a maga meghatározott mivoltában és rendeltetésében, az ugyanolyon 
változatlan és meghatározott marad mindörökké s saját örökkévaló Akaratomban, mint amilyen 
változatlan és határozott vagyok. Másodszor azért is változatlan és szilárd ez a keleti vidék, mert ide, 
a Hozzám érkező gyermekeim az Irántam érzett nagy szeretetük révén a saját akaratukban és 
felismerésükben egyek velem. Vagy más szavakkal: mert önmagukat az utolsó életcseppjükig 
megalázva Irántam érzett szeretetüktől, egész akaratukat tökéletesen feladták, viszont annak helyében 
Engem örökre és elevenen felvettek. Éppen ezért nem is akarnak ők itt semmi egyebet, csupán 
egyedül azt, amit Én akarok. Az én akaratom pedig a jónak és az igaznak a legvilágosabb és 
mindörökké a legszilárdabb, leghatározottabb megnyilvánulása, kifejezője! 

18. Épp ezért ez a vidék, ahol enyéimmel lakozom, tökéletesen és változatlanul szilárd, és 
tévedés benne sohase történhet meg. Amit itt láttál, a fák, a gyümölcsök, a veteményes kertek nem 
látszólagos megfelelések, hanem mind-mind tökéletes valóságok. Ha tehát itt egyik helyről a másikra 
mégy, és lépésedet megszámlálod, a távolság oda és vissza tökéletesen azonos lesz. 

19. És ha szabad megkérdeznem, a világ szilárdsága anyagi szilárdságágában és az itteni 
szilárdság között van-e valami összefüggés? 

20. A Mennyek világának szilárdsága és az anyagi világok szilárdsága között általában nincs 
összefüggés, azonosság. Mert hiszen a világ szilárdsága szintén csak látszólagos, s egy bizonyos 
szellem számára csak addig tart, amíg az anyagának lakója. Amint elhagyta az anyagi világot, 
számára megszünik a világ szilárdsága is. Itt azonban már nem így van, mert itt ez igazi és a valóságos 
szilárdság és az örökkévalóságok örökkévalóságain keresztül is változatlan és megsemmisíthetetlen, 
mert az Én örök atyai Szeretetemnek tökéletes kifejezője. 

21. Milyen nagy kiterjedésű ez a vidék? 

22. Kedves barátom, testvérem, fiam, ha ezt a vidéket keleti irányban nézed, akkor annak végét 
örökké sem éred el. És így olyan nagy, hogy ha végtelen sok világtesten az örökkévalóságokon át 
születnek emberek, és ezek valamennyien ide jönnének, mind erre a vidékre, úgy ennek a területnek 
a nagyságához képest az a rész, amit állandó szaporulattal ezer örökkévalósági korszak alatt 
benépesítenének, még mindig nem jelentene annál többet, mint amennyit egyetlen homokszemcse 
jelent az örökös tér végtelenségével szemben! 

23. Szabad lenne akkor azt is megkérdeznem, hogyan lehet áttekinteni ezt, és azok, akik innen 
a Kelet végtelen távolságában laknak, vajon láthatnak-e valamikor Téged? 

24. Kedves barátom, testvérem, fiam, még ezt is megmagyarázom neked, hogy az Én 
gyermekeim előtt semmi se legyen elrejtve. 


59. Fejezet: 
Magas tanítás arról, hogy a felettük látható Napban van Jézus, Isten őseredeti székhelye, tehát ez nem anyagi, 
hanem lényi nap. Ahová e nap egy sugara elhat a végtelenségbe, belőle mindenhol egy és ugyan azon Jézus működik 

és válik láthatóvá. Sohasem több, hanem csak az az egy. Példa ennek megértéséhez: több ezer tükörben ugyanannak 
a napnak a képe. Jézus a keleti rész legtávolabbi házába helyezi a főbeszélőt, és ott is ő beszél vele. Visszatérve a 
társaság tagjai igazolják, hogy ott is velük volt. 


1. Most pedig nézz jól előre, és figyeld meg alaposan az előttünk alacsonyan álló Napot. Ebben 
vagyok Én őseredetileg tökéletesen otthon. Ez a Nap az Én isteni Lényemnek az örökké változatlanul, 
kimozdíthatatlanul a központjában áll. A napból kiáradó sugarak minémüségük szerint az egész 
végtelent betöltik, és önmagukban nem egyebek, mint az Én Szeretetem és Akaratom, s ebből 
mindörökké kiáradó Bölcsességem. E sugarak mind tökéletesen élők és éltetők, s az Én 
Lényiségemmel tökéletesen azonosak. 

2. Bármikor, bárhová jut el egy ilyen sugár, ott -akárcsak a Nap belsejében Én magam- 
tökéletesen jelen vagyok, de nemcsak mint hatóerő, hanem személyileg is Magam vagyok 
teljességében, és ez a Személyiség mindenütt egy és ugyanaz!!! 

3. Bárhová megj itt és ott, Engem mindenütt megtalálsz! Menj bármelyik itt látott házikóba, 
amelyikbe csak akarsz, biztos lehetsz abban, hogy Engem mindegyikben megtalálsz ott gazdaként. 

4. De hát akkor Te nem lehetsz ilyenformán az a tulajdonképpeni Krisztus, Aki a Földön járt és 
tanított, hanem Neki csak egy tökéletes és eleven képmása, és mégis abban az elérhetetlen 
fényességben lakozol. Ha pedig a dolog így áll, akkor már a több Istennél tartunk? 

5. Figyelj ide kedves barátom, fiam. E tekintetben te még igen természetes módon gondolkozol. 
Amint azonban te már teljesen a benned levő benső szellem szerint gondolkozol, ezt az egészet más 
megvilágításban látod majd! Hogy pedig a természetes gondolkodásodból minél könnyebben 
áttérhess a szellemire, ezért egy természetes példával állok elő, és ezzel vezetlek rá téged. 

6. Nézd, ha a földi világban széttekintesz, csak egy Napot láthatsz. Ha azonban vele szemben 
egy tükröt állítasz, akkor a Nap a tükörben is megjelent, képtelen voltál megállapítani azt, hogy az 
abban a tükörben mutatkozó Nap más lenne, mint amelyik az égen világít. Ha pedig több ezer tükröt 
állítottál volna fel akkor minden egyes tükörben vajon nem azt az egy Napot láthatnád tökéletesen, 
amely továbbra is ugyanaz, és ugyanolyan fényt és meleget sugároz? 

7. Ez bizonyára így lenne, így lett volna. 

8. Most pedig várj csak, egy más, még szemléltetőbb példára hivatkozom. Még földi életed alatt 
hallottál bizonyára homorú tükörről? 

9. Óh, igen, nekem is volt ilyen 

10. Ha már most egy ilyen tükörrel a Nap sugarait felfogod, azok a tükörből visszaverődésük 
következtében ezerszeresnél is nagyobb erővel hatnak, mint a Nap természetes közvetlen sugarai. Ha 
pedig több ezer ilyen tükröt állítasz fel, mindegyikből ugyanolyan erővel hatnak azok -mint magad is 
tudod- ez tökéletesen így igaz és való. A kérdés most már az, hogy mi is hat a tükrök mindegyikéből? 
Lásd, semmi más, mint csak egy és ugyanazon Nap, amely a tükrök tömegében megsokszorozódik. 
Most kérdem tőled, hogy a tükrök vajon magát a Napot, vagy csak annak megnyilvánulását 
sokszorozták meg? 

11. Természetesen csak a hatását, megnyilvánulását. 

12. Jól van, és hány Napod van így a tükrök révén? 

13. A tükrök számának megfelelően ahány tükör, annyi Nap. A Nap szempontjából azonban egy 
és ugyanazon Nap. 

14. Na lásd, amit a természetes tükör mutat, ugyanazt látod itt is, a maga teljes valóságában. 

15. Ezt most már be is látom, ha azonban minden egyes ilyen Napot megvizsgálás céljából meg 
akarnék közelíteni, azzal semmit sem érnék el, mert a Nap tulajdonképpeni Lényisége ismeretlen 
marad előttem. 

16. Ebben tökéletesen igazad van, de vajon mit nyertél volna vele a Földeddel együtt, ha a Napot 
annyira megközelítetted volna, mint ahogy ez a tükrök segítségével sikerült? Lásd, az egész Föld, 
veled együtt, pillanatok alatt úgy felforrósodott volna, akárcsak egy vízcsepp a fehéren izzó vaslapon, 
s így ebben az esetben semmi hasznod nem lett volna a Nap megközelítéséből. 

17. Lásd, ez az Én napomnál sokkal nagyobb mértékben áll fenn. Annak mindörökké 
hozzáférhetetlen központjában kell maradnia, amelyet a megállapított isteni Rendnél jobban egyetlen 
Lénynek sem szabad megközelítenie, Mert ezen Rendtől eltérő minden közeledési kísérlet, minden 
lény számára a teljes megsemmisülést jelentené. Mózes is ugyanilyen figyelmeztetést kapott, amikor 
Isten arculatát akarta megtekinteni, mert a megtekintés, vagyis a látás alatt nem a természetes 
szemmel való érzékelést kell értened, hanem az Isten Alaplényének a megközelítését! 

18. S amit most láttok, Én itt is ugyanaz vagyok, mint magán az Ősnapon, és mindennek ellenére 
megközelíthetsz, mint az egyik testvér a másikat. Ez nem többet ér így neked, s ez nem több Szeretet 
és Könyörület, mintha a valóságban közelítenéd meg azt a Napot, aminek következtében teljesen 
megsemmisülnél? 

19. Vagy milyen tökéletlen szerencse volna az egyaránt Reám és Rád, ha nem tehetném meg, 
hogy ott, ahol az én gyermekeim vannak, Én mint Atya, az Én tökéletes személyiségemben Lényileg 
nem jelenhetnék meg? 

20. Lásd, a Mennyország végtelen, de ha a saját Egyéniségemnek az ilyen sérthetetlen 
sokszorozódása nem volna lehetséges, milyen elárvultak volnának az Én gyermekeim, és milyen 
magányosan állnék Én is közöttük? 

21. Hogy pedig itt is tökéletesen ugyanaz vagyok, és ugyanaz az Isteni Tudat, Szeretet, 
Bölcsesség, Mindenhatóság él Bennem, azt abból is láthatod, hogy téged a saját személyemben 
vezettelek ide, és ugyanitt mutattam be neked az Én Szeretetemet, Bölcsességemet, és ugyanitt 
mutattam meg neked a tökéletes és csorbíthatatlan isteni Akaratomat. Ha pedig ez mindig nem volna 
még elég neked úgy gondolj akármit. Én majd akarom, hogy megteremtve, készen előtted is álljon! 

22. Lásd, egy jól ismert vidéket akartál most magad előtt látni. Nézz körül tehát jól, és íme, már 
meg is teremtettem azt a maga teljes valóságában, láthatólag és teljesen érzékelhetően! 

23. Valóban, erre egyedül Isten képes! 

24. Na jól van, most már belátod remélem, hogy Én, Aki előtted állok, és az Én Lényemnek 
csodáját előtted felfedem, tökéletesen ugyanaz vagyok, Aki ebben az elérhetetlen Napban 
Őslényemmel öröktől fogva, lakom! 

25. Igen, ezt már tökéletesen el is hiszem. Ha azonban mégis valamelyik más házba mennék, Te 
azonban itt maradnál, abban a másik házban bizonyára másik, Hozzád teljesen hasonló őseredetű 
Lényt találnék. Az Veled tökéletesen egy volna, és hozzád mindenben hasonlítana? 

26. Ez tisztán csak egy kísérleten múlik. Én tehát akarom, hogy ott egészen messze, a távoli 
háttér egyik házába menj most a gondolat sebességével, hogy meglásd mit találsz ott, és 
visszatértedkor a társaságod majd bizonyítani fogja ezt. Te pedig majd közlöd Velem akkor, hogy 
tökéletesen Engem találtál-e ott, vagy sem! Tehát akarom, hogy ott légy! 

27. Lásd kedves barátom, testvérem, fiam, amint látod, már itt is vagy a keleti vidék mélyén. 
Erről azonban meg is győződhetsz, ha alaposan körülnézel, mert semmi mást nem látsz már, még a 
társaságodat sem, mint a távolba vesző keleti vidéket szétszórt házaival. Mondd, itt nem ugyanaz 
vagyok, mint Aki az imént? 

28. De igen, tökéletesen ugyanaz! 

29. Lásd, ennek így kell lennie, és nem is lehet másként, mert ha nem így volna, akkor soha 
semmi sem lett volna megteremthető, és egyetlen ember sem volna elképzelhető a saját voltában, 
ugyanis minden ember szintén csak az én tökéletes hasonmásom, és ha az ember az Én Igém szerint 
élt, vagy ha milliók éltek volna aszerint, talán mindegyik, mind valamennyi, teljes joggal mondhatná 
el magáról ezt! Ha pedig valamennyien ezt mondhatnák, akkor már szétdarabolt Krisztus vagyok-e 
bennük, vagy mindörökké feloszthatatlan? 

30. Én mindenkor egy és ugyanaz vagyok minden ember szívében, és ha milliók töltenék meg 
velem a szívüket, mégpedig önmagában mindegyik tökéletesen, mégsem volna egyiknek sem saját 
különleges Krisztusa, hanem mindegyik szívében egy és ugyanazon Krisztus lakozik! Nos tehát, mit 
szólsz te most ehhez? Itt talán nem tökéletesen ugyanaz vagyok, mint Akit előbb a társaságnál 
hagytál? 

31. Igen Uram, Te tökéletesen egy és ugyanaz vagy, sem alakodban, sem szavaidban, sem pedig 
akaratodban nincs különbség, s így nem is gondolhatok másra, minthogy hasonló sebességgel velem 
együtt jöttél ide. 

32. Ez valóban így is tűnik, de mint mondottam, visszatéréskor társaságod bizonyítja majd az 
Én állandó velünk való tartózkodásomat, s erről mindjárt meg is győződhetsz. Mondom tehát, légy 
megint ott! 

33. No lásd, már itt is vagy?! Most pedig mond csak meg, hogy milyennek találtál Engem ott? 

34. Tökéletesen ugyanaz voltál ott is, mint aki itt vagy, és a legcsekélyebb különbséget sem 
észleltem! 

35. Teljesen igazad van, de kérdezd meg társaságod tagjait, hogy azalatt, amíg te távol voltál, 
vajon elmozdultam-e e helyről? 

36. Figyeljétek meg, hogy a társaság tagjai miként bizonyítják, hogy egy pillanatra sem volt 
távol, sőt az Úr állandóan magyarázta nekik, hogy ott mi és hogyan folyik le. 

37. , No lásd, hogy mereszd szemeidet a csodálkozástól, de Én mondom neked, hogy ez egy 
cseppet sem csodálatos, hanem tökéletesen az Én rendem szerint való. 

38. Ha földi életed alatt látszerész lettél volna, akkor ez érthetőbb lenne számodra. Hogyan van 
az mégis, hogy ha sok ember ugyanazt a tárgyat nézve, mind csak egy tárgyat lát, de amellett 
mindegyik csak a sajátját látja? Lásd, ennek oka egyedül az emberi szem természetében rejlik. A 
tárgyról ugyanis minden irányban sugarak vetődnek vissza, e sugarak képét mindegyik szem felveszi, 
a saját szemébe, és valamennyi ezt az önmagába felvett képet szemléli, amelyek a megtekintett 
tárgynak tökéletes hasonmásai. Ezáltal a megszemlélt tárgy vajon megsokszorozódott, vagy talán 
szétaprózódott-e, hogy mindegyik ugyanolyannak látta azt önmagában? 

39. Ó egyáltalában nem! 

40. Lásd, itt is éppen úgy történik. De úgy akarom, hogy ebbe a csodába még mélyebb 
betekintést nyerj, előbb azonban szükséges az, hogy a eddig kapott mennyei kenyeret kissé 
megemésszed! 

41. Én addig bemegyek a házamba, hogy szolgáimmal az asztalt elkészítsem, ahol társaságoddal 
együtt az első alkalommal tökéletesen Velem együtt ülhettek le az étkezéshez, és igazi mennyei 
Atyátok asztalánál élvezhetitek a mennyei kenyeret, Várakozzatok tehát itt egy keveset mindaddig, 
amíg újból visszatérek, hogy benneteket a házamba vezesselek. 


60. Fejezet: 
Étkezés az Úr ismert kis házában. Asztalánál gyermekeivel először. Felszólítja, majd felavatja őket 
munkásaivá, és elvezeti őket a szent városba, melynek polgárai elébe jönnek. Ezzel végetért a látszat-mennyból 
megszabadított, és a valódi, legfelsőbb mennybe felvett kis csoport útja. 


1. Kedves testvérünk, várjuk meg talán mi is a meghívást? 

2. Nagyon természetes, hiszen ez az egész a ti oktatásotokra történik, s így befejezéséig együtt 
leszünk velük. A végső befejezésnél majd meglátjátok az Isteni Rendbe való teljes belépést. De 
figyeljetek csak, mert az Úr már kilépett a házból, és int a társaságnak, hogy kövessék! 

3. Ezek valamennyien elférnek ebben a házban? 

4. Ne aggódjatok ti most emiatt, mert itt is érvényes az a ti közmondásotok: békés juhok számára 
mindig jut hely a karámban! Ugyanígy a jól elrendezett dolgok kis helyen elférnek. A társaság már 
meg is indult, azért mi i kövessük őket. 

5. Most már látjátok, hogy egy szobában milyen sokan elférnek, és maga az úr is kötényt kötött 
maga elé, sőt fel is szolgál! Vajon milyen ételeket hordanak fel? Íme, már fel is hordták a testnek való 
ételeket, mégpedig sült bárányt, kenyeret és bort helyeztek az asztalra. Az úr itt is megtöri a kenyeret, 
és mindenki elé tesz egy jókora darabot belőle, bor is van feltéve egy kehelyben, és mindannyian 
abból isznak. 

6. De figyeljétek meg, milyen nagy életerőre kap az egész társaság, és hálatelt szeretet sugárzik 
mindegyik arcáról az úr felé. A rövid hajat hamar meg lehet fésülni-mondja a szójárás -itt sem tart 
sokáig a vacsora, s az úr amint halljátok- már meg is szólal: 

7.- Nos kedves barátaim, testvéreim, fiam, gyermekem, most először étkeztetek az Én 
Országomban, most már azt is tudjátok, hogy a magam erőteljes Lényében állandóan jelen vagyok. 
Jöjjetek ki Velem, hogy teljesen felébresszelek benneteket a ti igaz örök rendeltetésetekre. Most, hogy 
itt a ház előtt összegyűltetek, vegyétek át az Én akaratomat! 

8. Már földi életetek alatt értesültetek arról, hogy sok az Én aratnivalóm, de igen kevés az én 
munkásom e nagy learatni való területen. Ez tehát az a hely, ahol valóban segédeim, munkásaim 
lehettek termésem betakarításában. Mégpedig olyan módon, ahogyan már eddig is nagyon sok 
testvéretek tette. Nézzetek ide! A jó háztartáshoz szükséges szerszámokat mindjárt meg is 
találhatjátok. Láthatjátok, van itt eke, borona, ásó, kapa, sarló és kerti olló, ha pedig körülnéztek, nagy 
szántóföldeket és szőlőskerteket láthattok, kelet felé pedig egy hatalmas erdő húzódik a legnemesebb 
gyümölcsfákból. 

9. Látjátok, ez az általatok megművelendő föld, de nem olyan formában kell ezen dolgoznotok, 
amint ezt a földeken végeztétek, hanem a legbensőbb, azaz a legmegelevenítőbb értelmezés szerint. 
Itt nem kell szántanotok, sem boronálnotok, sem sarlóznotok, még kevésbé a szőlőt művelnetek, vagy 
a gyümölcsöt összeszednetek, hanem ezek mind csupán benső megfelelései annak a 

szeretetmunkának, szeretettevékenységnek, amelyet innen kiindulva földi testvéreiteken fogtok 
végezni. 

10. De nem csupán a földi testvéreiteken, mert már itt nagyvonalú értelem szerint beszélek 
veletek, s ezért még azt mondom nektek: még nagyon sok nyájam van, amelyek nem laknak bent a 
karámban, hanem a saját módjuk szerint élnek a különféle világtesteken. Ezeket mind valamennyit 
az örök élet aklába kell vezetni. 

11. Ezért most az én Erőmből olyan teljességgel töltelek meg benneteket, hogy Azzal bárhová 
küldelek benneteket, tökéletesen úgy működhettek, mintha Én magam működnék, működöm. E 
hatalmamban pedig azért részesítelek benneteket, hogy az Én közelemben végzett munkátokkal nyert 
üdvösségetek egész örökkévalóságokon át csak sokszorozódjon bennetek. Éppen ezért, ha közületek 
bármelyiket ezen igen fontos cél szolgálatában ide, vagy oda elküldöm, Hozzám hasonlóan a 
teremtési térnek még a legtávolabbi sarkába kihelyezett természetes világokat azok legmélységesebb 
alapjáig láthassátok. Azokat legbensőbb alapjuktól a legkülső kérgéig és onnan megfordítva 
áttekinthessétek. Hogy küldetéseitek alkalmával mit és miként cselekedjetek, azt a legbensőtökben 
mindenkor és legtökéletesebben tudomásotokra adom. 

12. Ezzel tehát most közöltem veletek hatalmas rendeltetésteket, amely szerint Szeretetem, 
Bölcsességem, Rendem értelmében a legteljesebb mértékben tevékenykedhettek. Erre hívlak el - 
egyben az Én Országom angyalaivá is teszlek- benneteket, az Én szent városom, az Örökkévaló 
Jeruzsálem polgáraivá! Így azután most már nyíljanak fel benső szemeitek is, hogy megláthassátok, 
mily nagy és dicsőséges az, Aki most veletek beszél, és Aki mindörökké veletek is marad! 

13. Most pedig gyermekeim nézzetek kelet felé, mit láttok ott? 

14. Óh, Uram -feleli a főbeszélőnk- legdrágább Jézusom! Te valóban végtelenül szerető Atyám, 
szent vagy, legszentebb vagy! Mit láthatnak az én szemeim? Mily kimondhatatlan dicsfény, fényözön 
közepette egy végtelen kiterjedésű város, amelynek szélét sehol sem látom, tündöklik előttem! Na és 
a Nap, ez a pompás Nap, amely a város közepe felett áll, és az egész város is úgy világít, mint maga 
a Nap. De most már látom az én régi csillagos égboltomat is, s látom -Óh, Istenem- a Te 
teremtésednek végtelen mélységeit is. Ez aztán már valóban az igazi Mennyország! 

15. Itt csakugyan beteljesedik szó szerint: Soha egyetlen ember el nem képzelheti, amit Te szent, 
jóságos Atyánk azok számára készítettél, akit Téged igazán szeretnek! Igen, az üdvösségeknek mily 
végtelen üdvösségébe láthatnak most halhatatlan szemeim! Óh, legjóságosabb és legszentebb Atyám, 
engedd meg, hogy megölelhesselek, és Téged szívem egész szeretetével és erejével szerethesselek. 

16. Kedves barátom, testvérem, fiam. Itt állok előtted, szeress engem, mindenkor, amennyire 
csak bírsz, hiszen éppen ezért teremtettelek téged, hogy Engem a legbensőségesebben szeress, és az 
én egyik Engem szerető legdrágább gyermekem lehess, hogy Én is az Isten Atyai szívem egész 
teljességével szerethesselek! 

17. Most pedig vonuljunk be az Én városomba, és ne is kérdezzétek, hogy e házzal mi történjék, 
mert e házak az igazi alázatnak csak a megfelelései, amely az Irántam érzett tiszta szeretetből fakad. 
E házak azért megmaradnak, és igen gyakran fel is keressük azokat. Mivel közben a városom nagy 
hivatala elé érkeztünk, az én angyalaimnak is meg kell ott jelenniük, ahol az ő szeretettevékenységük 
fő rendelési helye várakozik rájuk. 

18. Drága jó Atyám, ha szabad megkérdeznem, ezekben a kis házakban akkor tulajdonképpen 
kik laknak? 

19. Látjátok gyermekeim, kedves barátaim, testvéreim! Hiszen ti már a földi életetekben is 
hallottátok Földeteken, hogy a városi lakosok egy részének vidéken is voltak házacskáik, amelyek 
pihenésre, felüdülésre igen alkalmasak voltak. Miért ne lehetnének ilyen kis házai az istennek is? 
Ezért mondom: ha nagy munkát végeztünk el, majd mindig idejövünk, hogy magunkat jól 
kipihenhessük, újból felüdülhessünk. Most pedig menjünk be a városba! 

20. Kedves barátaim, most figyeljetek jól, és nézzétek csak, az Úr személyesen vezeti be a 
városba az egész társaságot! Ahogy itt általában észrevétlenül és végtelen gyorsan haladnak, így 
közeledünk mi is a végtelenség városainak legnagyobb városához. Nézzétek, az Isten szent városának 
lakói a kapun keresztül milyen megszámlálhatatlan tömegben vonulnak Urunk elé! A legelsők között 
már fel is ismerhetitek az Úr jól ismert barátait: az apostolokat, és Ábrahámtól kezdve az összes 
ősatyákat és prófétákat. Halljátok a nagy üdvrivalgást, amely a sereg ajkáról hallatszik? Mily 
üdvösséggel telten tárják ki karjaikat, hogy Urukat a legforróbb szeretettel fogadják, és általában 
milyen nagy öröm sugárzik az égész sereg arcáról! 

21. A sereg már az Úr elé is ért, milyen csodálatos glória fonja körül mindannyiunkat, amely az 
Úrból kiáradva oszlik szét közöttük. 

22. Nos, mit szóltok ehhez a jelenethez? De menjünk csak tovább, előre, az Úr mindenkit maga 
előtt bocsát be a városba, ő pedig követi őket, a gyermekeit, amint az egyszerű pásztor az ő juhait. 
Íme, most már mi is a városban vagyunk. Látjátok emberi szavakkal ki nem fejezhető a pompa és 
gyönyörűség, ami az mindkét oldalán végig szemlélhető. Mindent az Úrból kiáradó glória övez körül, 
Szent fuvallatok lengedeznek az utcán végig, s a szent fuvallat maga az élet, amely végtelen 
mennyiségben árad az Úr szentséges Lényéből, de nézzétek csak egy nagy ház előtt az Úr megáll, és 
már szól is a társasághoz: 

23. , Ide, ide testvéreim! Ez a lakásotok, és egyben a nagy hivatal is, Menjünk be ide! ,, 

24. Látjátok, az Úr vezetésével most mindnyájan bevonulnak. Nézzétek e sok gyönyörű 
helységet, ahol minden elő van már készítve a mennyek új hercegeinek fogadására. Figyeljétek csak, 
most az Úr egy világos táblára mutat, és így szól: 

25. , E tábláról olvassátok le minden nap az Én akaratomat!" 

26. E szavak után az Úr mindegyikre ráteszi a kezét, és Szeretetének ható, mindenható 
Szellemével telíti meg őket. S lám, a végtelenség isteni dolgairól már meg is indul közöttük a 
beszélgetés, a legtisztább, legbizalmasabb barátok között. 

27. Most láttátok és megismertétek az ember igazi rendeltetését, a tulajdonképpeni és igazi, 
tökéletes Mennyországban, azt is láthattátok, hogy a mi társaságunk sorsa milyen úton-módon 
fejlődött és fejeződött be. 

28. Ne gondoljátok azt, hogy mindazokkal, akik a látszat Mennyországba jutnak, ugyanígy 
történhet. Ó nem, hanem csakis azokkal a kevesekkel, akik már a földi életük alatt az ott tanult 
mindenféle téves felfogásotok ellenére, egyedül és mindenek felett csakis az Urat szerették. Hogy 
azután másokkal miként alakul a helyzet, és miként fordul sorsuk az Úr akaratából, más alkalommal 
majd saját szemeitekkel nézitek végig, és így hagyjuk most el ezt a szent várost a mi gyors utazási 
módunkon. Térjünk vissza a római katolikus szellemi egyházi államba, szférába. Látjátok, alig 
mondtam ki, már ismét itt vagyunk, és egy kolostor közelében állunk. 

29. Kedves barátunk, bár végtelenül sajnáljuk, hogy az Istennek ezt a végtelenül gyönyörűséges 
városát oly hirtelen el kellett hagynunk, de ha már itt vagyunk mégis szeretnénk tudni, hogy milyen 
rend zárdája ez? 

30. Kedves barátaim, itt ez esetben egy női kolostort látogattunk meg, és ismerünk meg, 
mégpedig a karmeliták rendjéből. Sok minden érdekes és értékes tapasztalatot szerezhettek itt, hogy 
milyen az élet egy túlvilági szellemi kolostorban. Előzőleg jó volna, ha foglalkoznátok a rend 
ismeretével, hogy annál könnyebben láthassátok, melyik az a határ, amelynek keretén belül e rend 
élete az Úr előtt kellemes, vagy honnan kezdve ítélendő el. 


61. Fejezet: 

Ezután csoportunk gondolatsebességgel ismét a katolikus szférában terem, látogatásunk célja egy női apáca 
kolostor. Az üdvözült állapottal ellentétben a kolostor földi, téves megkötöttségben éli mennyei életét is. Felesleges 
ajakimák, bálványozássá fajult szentek tisztelete, a főnöknő őrült, gőgös uralomvágya alatt gyötrődnek a jobb sorsra 
érdemes lelkek, amíg Isten által titkon odavezérelt Teréz meg meri kérdezni, meddig tart ez így, mikor kapják meg tiszta 
és imádságos életük jutalmát. A főnöknő pofonnal bünteti, és gyónásra utasítja a vakmerőt. Szerinte az utolsó ítéletig 
így kell élni. 


1. Kedves barátunk, vajon beengednek ide bennünket? Ha itt ugyanis ugyanazon szabályok 
érvényesek, mint a Földön, akkor ismereteink szerint nem sok jót remélhetünk! 

2. Kedves testvéreim és barátaim, itt még amúgyabbul megy, mint a Földön, ez azonban a 
legkevésbé se zavarjon bennünket, mert ebben a tekintetben mi különbek vagyunk az élősdi 
legyeknél, és semmi sem akadályozhat meg bennünket abban, hogy a legmélyebb titkaikban akár az 
orruk hegyére is üljünk. Így teszünk itt is. Egészen titkon surranunk be ebbe a kolostorba, s mindent 
kiszimatolunk. Jöjjetek velem, és ne törődjetek semmivel sem. 

3. E lények számára mi sokáig láthatatlanok maradunk, mert annyit tudnotok kell, hogy a 
harmadik menny angyalai, illetve ezek akaratából mások is az alsóbb mennybéliek számára 
mindaddig láthatatlanok teljesen, amíg az alsóbb mennyek szellemei az Úr iránti szeretetet teljesen 
szabad akaratukból és belátásuktól benső  lényüket teljesen magukévá tették, és 
szeretettevékenységüket annak megfelelően gyakorolják is. 

4. Ezért minden akadály nélkül léphetünk be ebbe a kolostorba is anélkül, hogy ott minket bárki 
is megláthatna. Engem nem láthatnak meg, mert a szent város polgára vagyok, titeket azért nem 
láthatnak meg, mert először is az én szférámban vagytok, másodszor pedig a legfelsőbb Menny 
akarata alatt álltok, ami pedig egyesen az Úr akarata. 

5. Látjátok, már a refektóriumban vagyunk, ami a ti nyelveteken ebédlőt jelent. Éppen szigorú 
böjtös ételeket hordanak fel néhány tállal, az ételek már az asztalon is állnak, amint látjátok, s már 
jönnek is sorban az apácák a terembe. Ugyanolyan ruhát viselnek, mint a Földön! 

6. Figyeljétek csak, most fognak az esti imához. 

7. Vajon miből áll ez náluk? 

8. Amint azt rögtön meghalljátok, egy rózsafüzérből, majd ezt zsoltárok és egyházatyák néhány 
bevezető sora követi latin nyelven. Lám, most a főnöknő leül, a többiek meghajolnak előtte sorban, 
hogy azután a székek mögé álljanak. A főnöknő most leül, és jelet ad a leülésre. Látjátok mellette azt 
a kis csengőt? Éppen csenget is vele. Ez jel arra, hogy az apácák az ételekhez nyúlhatnak. Elől áll egy 
apáca, aki az étkezők számára az Úr kínszenvedéséről olvas fel. Nos, az apácák már be is fejezték a 
testi táplálkozást, mire a főnöknő újból jelt ad a csengetéssel, hogy mindenki álljon fel. Valamennyien 
felállnak, újból meghajolnak a főnöknő előtt, utána azonban ismét letérdelnek. Hála és köszönőimát 
mondanak, ami ismét egy rózsafüzérből áll. Ezt száz Ave Maria követi, ami után újabb latin imák 
következnek. Ha ezzel is elkészülnek, akkor a feszület elé vonulnak, és leborulnak előtte, majd Szűz 
Mária képe előtt, Szent József képe előtt, és végül a Rend alapítója, Teréz anya és szobra előtt is 
leborulnak. Ezután a főnöknő felállítja őket, és mondja, hogy még egy óra hosszat készüljenek elő a 
karimához. Ezalatt az idő alatt készüljenek fel, hogy a kórus imába hiba ne csússzék, mert ez könnyen 
okozhat bosszúságot, bocsánatos bűnt, hiszen Isten előtt még a legigazabb is hétszer vétkezik. 
Mennyire kell tehát vigyáznia annak, aki még ennél is többet vétkezik. 

9. Most Jól figyeljetek, mert az egyik apáca arra kér engedélyt, hogy a főnöknővel beszélhessen, 
s mivel a csendes hallgatás most nincs előírva, a főnöknő engedélyt erre meg is adja. Ebben a 
zárdában szót kérni nyílt kérést jelent. Ugyan mit kérdezhet egy apáca, de meg is halljuk, mert már 
kezdi is. 

10. -Krisztusnak legtiszteletreméltóbb menyasszonya! Amíg a Földön testben éltünk, mindaddig 
-a halál után elnyerendő Mennyország érdekében- a szigorú kolostori élet meglehetősen kellemes 
volt. Mivel azonban a földi életünket az örökkévalóval már régen felcseréltük, s ebben az örökéletben 
is a legszigorúbb életet folytatjuk, és Mennyországnak még semmi nyomát sem találjuk, az a kérdés 
most már, hogy a kolostori élet sohasem ér már véget? Ugyanis örökké ebben a szigorú 
megkötöttségben ez valóban borzalmas lenne! 

11. -Óh, te engedetlen gyermek! Hogyan engedhetted meg azt, hogy szívedet az ördög ennyire 
hatalmába kerítse, hogy emiatt ilyen borzalmas kérdést szándékoztál feltenni? Hát te nem tudod azt, 
hogy az utolsó ítélet napja előtt senki nem juthat be a Mennyországba, de azt is csak a boldogságos 
Szűz Mária, szent Teréz és a kettő között szent József közvetítésére, könyörgésére! Krisztus a mi 
rendünket mint a legszigorúbb tisztító tüzet elrendelte, sőt Kegyelmében megengedte, hogy földi 
életünk után ennek elengedése mellett önmagunkat ilyen módon a bocsánatos büntől és a halálos 
bűnök foltjaitól tökéletesen megtisztíthassuk. Éppen azért is kell, a mi magabiztos rendalapítónk 
szabályait a legszigorúbban betartanunk, mert különben megtörténhetik, hogy az olyan engedetlen 
gyermekek, mint amilyen te vagy, az utolsó ítélet napján a legszigorúbb, legigazságosabb és 
legkérlelhetetlenebb bíró szájából azt kell hallania: , Távozz tőlem te átkozott, mert és sohasem 
ismertelek téged!" 

12. Látjátok, a főnöknő szavai a mi kérdezőnket úgy érték, mintha ezer villám találta volna el. 
Összerogyik előtte, és jól megérdemelt büntetést kér tőle. A főnöknő már felel is: 

13. - Jól megérdemelt büntetésre szolgáltál volna rá, ez alkalommal azonban csak egy 
arculütéssel és egynapos böjtre utasítalak rendre. Emellett egy pillanatig se habozzál a gyóntató atyát 
elhívatni, és a te ördögi, s Isten előtt nagyon is kárhozatos hozzám intézett beszédedet a legnagyobb 
bűnbánattal meggyónni, és azt a penintenciát, amelyet majd a Szentháromság, Jézus öt sebének 
kínszenvedésének és halálnak, valamint a Szűz Atyának, Szent Józsefnek és Szent Teréznek 
dicséretére felad, azt legalább tízszeresen végezd el! Most pedig állj fel, és vedd át az arculütést! 

14. Nézzétek, az apáca feláll, s arcát engedelmesen a főnöknő elé tartja, az pedig az ördög 
elűzése céljából -amint látjátok éppenséggel nemcsak játékból, hanem- egy alaposan szédítő pofont 
ad neki. Az apáca ezt keservesen sírva megköszöni, mint a főnöknő büntetését, s már siet is a többi 

nővérrel együtt kifelé a refektóriumból cellájába. A további fejleményeket majd a legközelebbi 
alkalommal tapasztaljuk meg. 


62. Fejezet: 
Gyóntatóatya képében maga az Ur jelenik meg, és vezeti a helyes megismerés útjára az apácát. 


1. Amint a mi apácánk cellájába ér jelt ad esernyőjével, hogy a kolostorőr menjen be a cellájába. 
Vajon mi lehet a mondanivalója? 

2. Semmi más, minthogy egyszerűen kéretni fogja a gyóntató atyát, hogy még a kórus ima előtt 
oldozza fel attól a bűntől, amellyel a főnöknő elé járult. A kolostorőr azonnal eleget tesz 
kötelességének, az apácánk pedig egyenesen a gyóntató cellába megy, ott a gyóntató rács elé térdel, 
és ott várja be a gyóntató atyát. Most tehát menjünk mi is oda, és hallgassuk meg a gyónást. Hogy 
mit akar meggyónni, azt már tudjuk, amit a gyóntató atya erre felelni fog, azt még nem tudjuk, de 
mindjárt meghallgatjuk. 

3. A gyóntató atya íme megérkezett, fülét a rácshoz teszi. Az apáca már meg is gyónt. Erre a 
gyóntató atya is válaszol: 

4. - Hallgass meg kedves gyermekem. Ha a rendednek földi szabályait tekinted, úgy még nem 
vétettél az Isten ellen, mert Ő adta a gondolatot neked. De vétkeztél a kolostor rendje ellen, amely 
számodra az ilyen gondolatot megtiltotta. Ha a kolostor rendje ellen vétettél, ezért a hibádért már 
megkaptad a jól megérdemelt büntetést, és így ennek értelmében további rendelkezésig eleget is tettél. 
Most tehát bűnödnek az Isten részéről történő feloldozásáról lehetne szó. Isten azonban az ilyen 
kolostori rendszabályokat egyetlen Igéjében sem emelte törvénnyé! Emberi törvényeket -legyenek 
bár több ezer évesek is- Isten sehol sem ismert el sajátjának, és így nem is szentelhette meg azokat. 
Azért Isten nem is helyez arra sújt, hogy valaki bizonyos tekintetben szükségszerűleg -mintegy benső 
indításra- vét e világ szabályai ellen, így Isten részéről nincs mit megbocsátanom neked! 

5. Mélyen tisztelt lelki atyám, te, aki az isteni bírói székben ülsz itt előttem, hogyan mondhatod 
azt, hogy a mi kolostorunk rendje és annak szabályai nem isteni, hanem csak emberi szabályok? Lásd, 
ha és ezt a főnöknömnek tudomására hozom, mind a ketten abba a veszélybe kerülünk, hogy a 
legérzékenyebb büntetéssel sújtana bennünket. Engem majd az ördögtől megszállottként kezelnek, 
téged mint eretneket vagy kiközösítenek, vagy talán még tökéletes egyházi átokkal is súlytannak, azét 
kérlek, beszélj világosabban, hogy ezzel mit is akartál mondani. 

6. Halld meg tehát kedves testvérem! Aki Krisztust az ég és Föld egyedüli Uraként szereti 
mindenek felett, az nem fél a kiközösítéstől, sem pedig az egyházi átoktól. Lásd, a Földön azok az 
emberek, akik világi dolgokon csüngenek, és Krisztusról igen keveset, vagy talán semmit sem tudnak, 
általában csak nevetnek az ilyen önhatalmaskodás felett. S vajon miért nevetnek? Mert az ilyen 
önhatalmaskodásban a saját életüknek semmi kárát nem látják. Miért ne nevethetnének ezen azok is, 
akik az Istent, Krisztust igazán szeretik? Hiszen ezeknek még kevésbé kell attól tartaniuk, hogy ezen 
önhatalmaskodásnak kárát vallják! Sohasem hallottad azt, hogy mit mondott Krisztus a házasságtörő 
asszonynak a templomban, akit az írástudók és farizeusok a mózesi törvények szerint agyonkövezésre 
érdemesnek ítéltek? 

7. Ezt nagyon is jól tudom, de mit akarsz te ezzel mondani? 

8. Semmi egyebet, mint azt, hogy Krisztus az Ő ítélkezésénél sokkal szelídebb és elnézőbb, mint 
az Ő papjai és írástudói! Azok a házasságtörő asszonyt minden irgalom és kegyelem nélkül 
megkövezésre ítélték. Krisztus ellenben így szólt hozzájuk: , Az vesse rá az első követ, aki közületek 
bűn nélkül való!" Lásd, ez a beszéd mint a villám, úgy érte az írástudókat és farizeusokat. Mert van 
egy másik törvény is, amely szerint a magasabb papságnak bűntelennek kell lennie, és ezek erről a 
törvényről éppen olyan jól tudtak, mint a házasságtörő asszonyról szóló törvényről. De ezek azt is 
tudták, hogy a házasságtörés bűnét nem csak szellemileg, hanem testileg is elkövették valamennyien. 
Ezért is ijesztette meg őket ez a mélyreható felelet, hogy tökéletesen megfeledkezve a házasságtörő 
asszonyról, igyekeztek minél hamarabb eltünni. Nem merték tovább Krisztust izgatni, kísérteni, mert 
attól féltek, hogy az Úr a sok hívő előtt felfedi gyalázatukat, s a nép őket is- ugyancsak erre vonatkozó 
mózesi törvények szerint- szintén megkövezi. De mi történt a házasságtörő asszonnyal? Már csak 
magában állt ott. Elítélte az Úr? Óh, nem, sőt megkérdezte tőle: , Asszony hová lettek azok, akik 
téged idehoztak és kárhoztattak? -Óh, nem uram, senki nem kárhoztat már el. -Akkor tehát Én sem 
kárhoztatlak el -mondá az Úr- menj és többé ne vétkezz!" 

9. Nos gyermekem, mit szólsz az Úrnak ehhez az eljárásához? 

10. Semmi egyebet nem mondhatok, mint csak azt, hogy az Úr sokkal irgalmasabb volt, mint a 
többi földi ember együttvéve! 

11. Nos jól van, kedves testvérem, ha tehát az Urat ilyennek ismerted meg, akkor viszont azt is 
felismerheted, hogy a neked adott tanításom tökéletesen helytálló. Ha pedig az Úr irgalmában 
eltekintett a mózesi törvények alkalmazásától, amely pedig eredetileg tőle származik, mennyivel 
kevésbé köti magát akkor egy kolostori törvényekhez? Mert lásd, az Úr tökéletesen szabad, azt tehet 
amit csak akar, s ha valaki megkérdezi: Uram, mit miért teszel? Bizonyára nem válaszol reá. Mint 
gyóntató atyát, engem most tökéletesen az Ő nevében küldtek ide hozzád, s ezért az Ő szent nevében 
is beszélek és cselekszem. Amikor tehát az Ő nevében szólok és cselekszem, mond csak kedves 
gyermekem, ugyan kitől is kellene és kitől lehetne félnem? 

12. Az Úrnak bizonyára senkitől sem, s így neked sem, ha tökéletesen az Ő nevében cselekszel! 

13. Na látod! Ha Tőle nincs mit félnem, akkor miért félnék a Te kolostorodtól, vagy akármilyen 
más egyházi önhatalmaskodástól? Lásd kedves testvérem, erről szó sem lehet nálam, s ezért mondom 
neked, ha te valóban szereted az Urat, akkor az Ő iránta érzett szeretetedből te is merj megtenni 
valamit, nevezetesen azt, hogy a főnöknőhöz mégy, és elmondod neki mindazt, amiket neked 
mondtam, és azt is mondd meg neki, hogy veled együtt azonnal jöjjön ide! 

14. És milyen penitenciát tartsak bűnbánat gyanánt? 

15. Semmi egyebet annál, mint amit neked előbb mondottam! 

16. Nos, kedves testvérem és barátaim, most nagyon jól figyeljetek, mert apácánk íme felkel, s 
mivel a főnöknőnek az apáca hosszadalmas távolléte miatt aggodalmas gondolatai támadtak, a 
gyóntató cella küszöbén már közeledik is. Apácánk hűségesen elő is adja neki a gyónását, és a 
gyóntató atya szavait. A főnöknő meghökken, indulatosan összecsapja kezeit, és rátámad a szorongó 
apácára: 

17. -Lásd, milyen nagy bűnt követtél el, az Isten kegyelme teljesen elhagyott téged, és egy ördög 
vette fel a fényes angyal alakját és gyóntató atyaként ült be a gyóntatószékbe, s olyan kárhozatos 
tanokat adott elő neked és még azt is követelte, hogy és is beszédbe elegyedjek vele, hogy általam, 
aki a kolostor lelke vagyok, örök kárhozatba taszítsa az egész kolostort. Óh, én igen gyakran 
gondoltam arra, hogy te még majd nagy szerencsétlenséget hozol Istennek e szent házára! Most nincs 
is már más menekvés, mint minden erőnkből összefogjunk, és nagy bajunkban a legszentségesebb 
Szűz Máriához forduljunk, Szent Józsefhez és Szent Terézhez. Ha csak meg nem hallgatnak minket, 
akkor elvesztünk, mert itt az Isten előtt nincs se irgalom, se kegyelem. 

18. Márpedig mondhat a főtisztelendő Atyám akármit, a főtisztelendő gyóntató atyám tanítása 
szerint nem hiszek többet a megtévesztő szavainak, és ha lehetne, kész volnék még egyszer meghalni, 
mintsem a főtisztelendő gyóntató atyám tanítása felől csak a legkisebb rosszat is gondolni. 

19. Nézzétek, a főnöknő most csupa kolostori igyekezetből halálos csapást akar mérni a szegény 
apácánk szájára, ám a gyóntató atya elég merészen felrántja a gyóntatófülke ajtaját -amihez látjátok, 
elég ereje van- megragadja apácánkat, hogy ilyen módon mentse ki szorult helyzetéből. A további 
fejleményeket a legközelebbi alkalommal tudjuk meg. 


63. Fejezet: 

A főnöknő ördögként akarja kiűzni az elveivel ellenkezőt hirdető gyóntatóatyát, aki kinyilatkoztatja magát, mint 
Jézust, Istent, és elvezeti tőle gyermekeit. A főnöknő Teréz védnöksége mellett ott marad, amíg szívéből ki nem irtja a 
kolostort mindenestől, 


1. Amint a főnöknő ezt meglátja, egyik keresztet a másik után veti, és az egyik 
szenteltvíztartóhoz menekül, teljes erejéből a szenteltvizet a gyóntató atya és az apáca felé. Emellett 
teljes erejéből kiabál a többi testvér után, hogy jöjjenek segítségére. Ezek azonnal össze is verődnek, 
a gyóntató atyára merednek, de semmi ördögit nem találnak rajta. A főnöknő most egy nagy keresztet 
vesz maga elé, és úgy közeledik feléjük, hogy erőszakkal tegye ártalmatlanná őket, és újra felhangzik 
a hangja: 

2. - Óh, te förtelmes és pokolbeli ördög, te, aki hazugsággal és csalással besurrantál egy 
fényangyal alakjában a mi megszentelt helyünkre, a Szentháromság, legszentségesebb Szűz Mária, 
Szent József és Szent Teréz nevében parancsolom neked, hogy még ebben a pillanatban tűnj el erről 
a szentelt helyről a te örökös kárhozatodba, és pokol tüzében égj mindörökké! 

3. De látjátok, a gyóntató atyát a borzalmas átok egy cseppet sem zavarja, és nyugodtan így szól: 

4. - Hallod, te ennek a szegény nyájnak vak vezetője, te nevezel engem ördögnek, és ilyen 
alaposan meg is átkoztál! Mondd csak mint vélt ördög mit tettem ehhez hasonlót veled, vagy a 
testvérrel? 

5. Ennek a testvérnek csak azt mondtam, ami itt a szellemvilágban tökéletes igazság. Téged vele 
együtt azért hívattalak, hogy téged, mint vezetőt, az Isteni Igazságban közelebbről oktassalak. 
Ahelyett azonban, hogy meg akartad volna hallgatni, mindjárt a lángoló bírói kardot ragadtad 
kezedbe, és ezt a szegényt -ha módodban állt volna- egyetlen mozdulattal agyonütötted volna, vagy 
pedig egyenesen a pokolba száműzted volna. 

6. Mint a te ördögöd, én mégis megsajnáltam szegény testvért, és  hatalmammal 
megszabadítottam a te dühöd elöl, s ezért te engem ördögűzéssel, pokolbéli átokkal sújtottál. 

7. Ha szívünket szembeállítjuk egymással, egy nagy és igen fontos kérdés tolul előtérbe: vajon 
melyikünkben találunk több felebaráti szeretetet, a te látszólagos mennyei, vagy az én ördöginek 
nyilvánított szívemben? 

8. De én azt mondom neked, hogy a te uralmad e szegény nyáj felett egyszer és mindenkorra 
véget ért. Teréz a földön támogatta ezt a rendet. Az ő idejében, az ő szabályaiban a felebaráti szeretet 
volt az alap, a rend fő szabálya pedig a szeretettevékenység, valamint a szívek különös tisztasága, 
amely szabályokat Teréz az általa támogatott rendben be is vezetett. Ilyen feltételek és 
kötelezettségek mellett a rend természetesen kedves volt az Úr előtt. De a te szabályaid a maguk 
legszigorúbb megkötöttségével és a hozzáfűzött sokféle -és jórészt teljesen érthetetlen- ajakima utálat 
az Úr előtt, és semmiféle formában nem kedvére való. De legkevésbé úgy, miként a te esetedben, ha 
mindezeket még a legnagyobb zsarnoki önkényuralmi vágy és a legelvakultabb képzelgés is gyökeret 
vert a rendben. 

9. Földi életetek alatt hallottátok-e valaha is azt, hogy az elköltözött lelkekre itt a 
szellemvilágban kolostorok, vagy ehhez hasonló zárdák várnak a testi halál után? Avagy ti úgy 
gondoltátok, hogy a testi halál után a lélek valamilyen álomba merül az ítélet napjáig, vagy pedig a 
paradicsomba kerül. Esetleg az is megtörténhet, hogy egyenesen a Mennyországba jut. Ha pedig ezt 
megcáfolhatatlanul így hittétek, hogy állott elő mégis a kolostor? 

10. Látjátok, erre a kérdésre csak némán hallgattok, és egyetlen helyes szót sem tudtok 
hozzászólni! Ehhez hasonló kérdést intézett hozzád -mint főnökéhez- ez a szegény testvér is. Mivel 
neki e kérdésre éppen úgy nem tudtál felni, mint most az én kérdésemre sem, felelet helyett a 
legizzóbb haragodban a kérdezőnek egy siketítő pofont adtál. Nos hát, én megmondom neked, hogy 
ez a kolostor hogyan került előtérbe. Ez tisztán a te uralomvágyadból támadt magad, és e szegény 
testvérek számára itt a szellemvilágban. Ezért e zárda megtévesztő, csaló zárda, az Úrnak egyetlen 
parányi részében sem kedves. Nekem azonban megvan a hatalmam arra, hogy ezt a zárdát 
feloszlassam -ha előtted igazi ördögnek látszom is- s a testvéreket pedig innen kivezessem a 
szabadságra. Téged azonban itt hagylak egyedül a zárdában, amíg önmagadban töredelmesen be nem 
vallod, hogy ez a zárda pusztán a te szellemed téves elképzelése, és ennek belsejében semmi igazság, 
semmi jó sincsen. 

11. Hogy te és a testvérek meggyőződhessenek arról, hogy hatalmam van a zárda feloszlására, 
és hogy ezt nem Belzebubtól nyertem, akit te, főnöknő szentelt vízzel olyan szorgalmasan hintettél, 
hanem közvetlenül Istentől, először arra mutatok rá, hogy az én megmentett testvérem maga a Szent 
Teréz, akit én magam küldtem hozzátok, hogy tévelygéseitekből benneteket megszabadítson. 
Másodszor azt is felfedem előttetek, hogy az vagyok, akit Teréz olyan nagyon szeretett! Ha ezt nem 
akarnátok elhinni, úgy Tamáshoz hasonlóan dugjátok ujjaitokat sebhelyeimbe! 

12. S lásd, te főnöknője ennek a kolostornak, ki nagy vakságodban Engem megátkoztál! Nekem 
csakugyan megvan a hatalmam arra, hogy megátkozzalak, de lásd, hogy Én jobb vagyok, mint te, 
ezért Én nem is átkozlak meg, hanem tanítalak, és megmutatom neked a Hozzám vezető utat. Most 
azonban még nem követhetsz Engem, hanem csakis, akkor, ha a te csaló és hazug kolostorodat a 
maga legmélyebb alapjában kitéped önmagadból! 

13. Nézzétek, a testvérek most mind leborulnak az Úr előtt, dicsőítik és magasztalják Őt nagy 
szeretetéért és irgalmáért, majd könyörögnek kegyelemért a főnöknő számára. Hallgassátok meg, az 
Úr felel is már: 

14. - Legyen tehát, ahogyan kértétek, a főnöknőnek azonban szabad akarata van, s meg is marad 
neki mindörökké. Ha ki akarja önmagából szakítani a kolostort, akkor veletek jöhet, ha azonban 
inkább meg akarja tartani, akkor egy másodperccel sem veszem el hamarabb tőle, amint ő saját 
jószántából el nem áll tőle. 

15. No most figyeljetek, a főnöknő kővé meredten áll megdermedve a testvérek előtt, és nem 
tudja, hogy mit tegyen, mert önmagában az egész jelenetet még mindig valami ördögi cselnek tartja. 
Az Úr azonban már szól is hozzá: 

16. - Mit gondolkozol magadban? Nem volt-e hittantételetek az, hogy a Sátán Jézus Krisztus 
neve elől menekülni kénytelen, hogy e név előtt mindenkinek térdet kell hajtani, mind a Földön, mind 
a Mennyben egyaránt? Ha pedig a sátán ennyire fél Jézus nevétől, gondolod, hogy talán majd ő maga 
ejti ki e nevet, vagy pedig éppen az Ő alakját veszi fel magára? Lásd, milyen nagy a te ostobaságod! 
Te azonban még nem értél meg a nagyobb világosság számára. Mindaddig nem is lehetsz érett, amíg 
önmagadban ennek a kolostornak a legkisebb kődarabját is meg nem semmisítetted! De még azt is 
mondom neked, hogy egyedül csakis Hozzám kell fordulnod, ha ettől a kolostortól komolyan meg 
akarsz szabadulni. 

17. Hiába vársz te utolsó ítélet napodra, mert most van, és állandóan tart minden ember számára. 
A szeretetben igaznak ez az örökélet, feltámadásuk napja, ami az emberszellemeknél a tökéletes 
újjászületést jelenti. Az ítélet napja azonban mindazok számára, akik Engem nem szellemben, nem 
igazságban szeretnek, és így önmagukba felvenni nem a teljes szeretetből akarnak! 

18. Most már tudod, hogy mihez tartsd magadat! Ha ehhez igazodsz, akkor az örök életed első 
napját el is éred. Különben ez a nap, amely most nappal világít -ha úgy szükséges- akár az 
örökkévalóságig sem kel fel számodra. 

19. Nézzétek, most az Úr a testvérek felé fordul, és felszólítja őket, hogy kövessék. Amint 
azonban szellemi szemeitekkel láthatjátok a főnöknő -bár még mindig kételkedve- de szintén az Úr 
lábai elé veti magát, hogy most, miután tényleg felismerte, ne hagyja egyedül. Az Úr erre hozzáfordul, 
és így szól: 

20. - Nézd kedves testvérem, itt van Teréz, azt akarom, hogy ő veled maradjon, és segítsen neked 
a kolostor szétrombolásában! 

21. Figyeljétek csak meg, hogy milyen gyengéden és mennyi szeretettel emeli fel Teréz a 
főnöknőt. Visszavezeti őt, hogy megmutassa neki az Úrhoz vezető igazi utat. 

22. Az úr pedig ártatlan báránykáival az örök kelet felé vonul. Nem sok időbe kerül, amíg az Úr 
kedves tanítványa a még mindig vak testvérét megszabadítja kolostorától. Ő azonban, ha megtért is, 
nem kerülhet egyenesen az örök keletre, a déli vidékre, vagy a második Mennybe! 

23. Ezzel most már ismét láthattátok az egyik téves szellemi üdvösséghelyről való kiszabadítás 
másik módját, amely persze még mindig a jobb és könnyebb esetek közé tartozik. Van azonban ehhez 
hasonló helyzet sok, ahol jó eredményt elérni sokkal nehezebben sikerül. Legközelebb ehhez az 
esethez hasonló, de férfikolostort vesszük szemügyre. Ez azonban egyike lesz a legnehezebb 
eseteknek. Ebből azután megállapíthatjátok, hogy milyen nagy nehézségekkel jár az életküzdelem 
ott, ahol a téves magalapozás gaza az isteni vetést teljesen elfojtotta. 

24. Ezért senki se kösse le magát semmiféle dogmával, hanem élete egyedüli zsinórmértékéül 
mindig csak az Úr és a felebaráti szeretet szolgáljon, mert a szeretet a legjobb termőföld, amelyben 
az élet magva a legdúsabban kicsirázik. Ha azonban ezt a termőföldet dudvával vetik be, akkor a jó 
mag abban már nehezen érvényesül. 

25. Legközelebb erre vonatkozólag láthattok egy igen jó, szemléltető példát, amelyből sok 
világosságot meríthettek! 


64. Fejezet: 

A mezítlábas Ágoston-rendbeliek kolostorának megtekintése. Alapítójuk háromszögben egyesítette egy képben a 
szentháromságot, vallási iskolát alapított, melynek tagjai közül többen kapták meg az Úr benső Igéjét, hangját, ám a 
pápaság tiltására nem volt szabad elmondaniuk, s így elsorvadt az iskola. Utódaik teljesen behódoltak a pápaságnak 
és dogmáinak pápai pártfogás reményében. Most nem tevékenykednek másért, mint mennyei üdvükért. Ha ezt a hitet 
valaki elvenné tőlük, hitetlenségbe esve szétszóródnának földi kenyérkereset után nézve. 


1. E cél érdekében hagyjuk el a zárdát, és menjünk szaporán előre. Láthatjátok, ott arra dél és 
nyugat között már fel is tűnik egy ilyen kolostor, amit ebben a mivoltában első pillantásra 
felismerhettek. Látjátok a két harangtornyos templomot, és a templom két oldalán végighúzódó nagy 
kolostorépületet, kis ablakaival együtt, és azt a hatalmas körfalat, amely a kolostort a templommal 
együtt körülveszi. 

2. Kedves barátunk, vajon melyik rend lakik benne? 

3. -Ez a rend hajdan igen tekintélyes és vezeklő rend volt, mégpedig Ágoston, a híres 
egyháztanító rendszabályai szerint, aki tudvalevőleg nagy súlyt helyezett arra, hogy a Szentháromság 
Lényiségét nagyon megerősített fogalomként állítsák be. Ezt az egyébként nagyon törekvő keresztény 
embert az Úr maga figyelmeztette komolyan, hogy a Szentháromságra vonatkozó kutatásait hagyja 
abba, ne folytassa tovább. Ennek ellenére mégis szoros kötelékbe lépett a római püspökökkel, és 
teljesen azonosította magát Niceában kitermelt háromszemélyű Szentháromság kimondott elveivel. 
Sőt, amennyire ezt tudta, igen alaposan világi bölcsességével is megerősítette. A Szentháromság 
háromszemélyesnek kiterjesztett beállítottsága és éppen ez irányú nagy tevékenysége révén sikerült 
is egyházatyai, s egyháztanítói méltóságra felemelkednie. 

4. Mindenesetre különös volt, hogy magukat ilyen egyházatyáknak, egyháztanítónak engedték 
nevezni, hiszen olyan Evangéliumuk volt, amelyben Krisztus volt az emberiség igaz Atyja, és így az 
Ő igazi egyháza is meg volt határozva. Mivel azonban Ágoston e kutatásokat nem önérdekből, hanem 
tisztán csak nemes buzgalomból tette, ezért nem is íródott ez a tevékenysége terhére, és ideát, a 
szellemvilágban, de még részben földi életében rájött tévedésére, s azért fogadta Őt az Úr mindjárt 
halála után, azonnal a helyes útra vezetve. Bár világiasan -de helyesebb megismerései alapján- 
természetesen csak úgy rejtetten, még földi élete alatt iskolát tartott fenn maga mellett, s ez az iskola 
így jobb és élőbb ismerettel fordult a Szentháromság felé. 

5. Ágoston ennek érdekében még a benső Ige hangjával is megismerkedett, és megtanulta 
megismerni azt az utat, amelyen ehhez ellehet jutni. 

6. Ez az út pedig a legmélységesebb alázat, a világias érzékek tökéletes faladása, és az Úrnak 
szeretetben való erőteljes megragadása, elérése. 

7. Ez az iskola nagy látogatottságnak örvendett, annak ellenére, hogy amennyire csak lehetett, 
rejtve volt a világ előtt. Maga Róma püspöke is tudott erről, és bár nyíltan nem is lépett fel ellene, de 
azért az iskola mégis bezárta kapuit. Csakhamar belátta, hogy a nyilvános tanítás ezzel nem egyezik 
meg, az árral szemben azonban már nem tud úszni. Hogy tehát az iskola teljesen tönkre ne menjenm 
-amely abban az időben igen fontos szellemi értéket jelentett- ezért újból lehetővé tette ennek az 
iskolának a működését, és azt az igazi papok iskolájának nevezte el, mely később az , Egyházi 
Bölcselet" nevet kapta. Az innen kikerült világbölcseletet nem lehet az ősegyiptomi vallásbölcselettel 
összehasonlítani, mert azok varázslatos hitrejtelmekkel dolgoztak, ezek azonban a benső értelem 
szerinti bölcsészek voltak. 

8. Ezek természetesen már más képét festették meg a Szentháromságnak, és ezt egy 
háromszögbe rajzolt szemmel ábrázolták, amely napsugárszerű fénykoszorú közepén foglalt helyet: 
Bár ez a beállítás még mindig nem felelt meg a tényleges igazságnak, Istent mégis egy egységben 
tette szemlélhetővé, A szem az Úr napját jelentette, amelyben Ő mint örök szeretet és bölcsesség 
lakozik. Ezt azért ábrázolta ilyen módon, mert az emberi szem is e kettőt tartalmazza. Amennyiben a 
szeretet is az emberi szemen keresztül tekint ki, de ugyancsak abból sugárzik ki a világosság is. A 
háromszögnek három sarka -amelynek közepén a szem pihen- a három fokozatot jelenti, amelyen 
keresztül az isteni mint benső megnyilatkozik. A sarkaknál lévő három fokozatot úgy osztották be, 
hogy a két alsóból a természetszerüt a bal, a szellemit a jobb oldali sarok, míg végül a mennyeit a 
felső sarok jelenti. Ami pedig a három sarok felé irányuló sugarakat jelenti, ezek az Úrnak fokozatba 
való, azokon átáradó befolyását szemlélteti. A sugaraknak a háromszögön túli kiterjedésével pedig 
az Isten lényének végtelen hatalmát és kikutathatatlanságát jelezték. Ez a beállítás már meglehetős 
hieroglifája volt a háromszemélyes Istennek. E szabályokra alapították a , Mezítlábas 
Ágostonrendiek" rendjét. 

9. Miért nem tudták ezek az új bölcsészek a Szentháromságnak még megfelelőbb megoldását 
megtalálni, és vajon az Úr miért nem mutatta meg ezt nekik? 

10. Ennek oka az volt, hogy még mindig ragaszkodtak a háromszemélyes tévhithez. E 
bölcsészek egy része még jobban megközelítette az igazságot, s ezért a görögkeleti egyháznál volt 
kénytelen menedéket és védelmet keresni, ahonnan az unitáriusok szektája fejlődött ki, és működött 
is rendesen. 

11. A római püspököknél ez mind továbbra is az első legfontosabb alaptétel marad meg, 
mégpedig a szigorú kolostori elhallgatás kényszere mellett, amely hallgatás idővel már annyira ment, 
hogy a mély beavatottak is csak igen kevés szót váltottak egymással. A benső hang útján mindenki 
beszélhetett, de amit így kapott, azt már másik társával nem közölhette. 

12. Emiatt ez a jó rend is elsatnyult, és a későbbi egyházi vezetőség előtt nem volt valami nagy 
tekintélye. E rend mintájára később több hasonló rend is alakult, amelyek e jó miatt szigorúan 

elzárkóztak a világ elől. Ám ezek együttvéve sem értek el semmi eredményt, mert először is még 
mindig a külsőleges egyházi rend járma alatt nyögtek, másodszor pedig azért, mert munkájukat csakis 
a szigorú kolostori fegyelem és teljes elzártság mellett végezték, és abból kifelé, megengedett 
lélekgondozó papi tevékenységük során semmit nem volt szabad felhasználniuk. 

13. Ilyen alapokon nagyon sok rend alakult. Eleinte még csak jó munkát végeztek, és többé- 
kevésbé hódoltak is a benső bölcseletnek, idővel azonban ez csaknem teljesen feledésbe merült, s 
nem maradt meg egyéb a külső formánál. Mivel pedig a rendek közül némelyik a római püspök 
szekerét is jól tudták tolni, ezek részéről jelentős javadalmazásban is részesültek. Ezekből keletkeztek 
idővel az , Úr alapítványai", s mivel ezek a rendek anyagilag sokkal jobban álltak azoknál, melyek 
inkább a régi alapszabályokat követték, e jelenség a kisebb rendeket gondolkodóba ejtette, és ők is 
iparkodtak teljes erejükből tolni Róma szekerét. Természetes, hogy ez ezeknél is fokozatosabban 
előnyösebb helyzetet teremtett. Ilyen körülmények között természetesen minden bölcsesség kihalt 
ezekből a rendekből, és helyükre álalap épült. Egy ilyen kolostorba tekintünk most be, ahol az 
őseredeti alapítójának már csak a neve van meg, s ezt abból is azonnal felismerhetitek, hogy a 
templom főkapuja felett a háromszemélyes Szentháromság díszeleg, és csak azalatt látható -mintegy 
felhőkkel teljesen beárnyékolva - az , Isten szeme". Ez pedig azt jelenti, hogy a hamis az igaz alatt 
maradt. 

14. Ezen szellemiségre beállított emberek mégis csupasz lábbal járnak-kelnek, sőt ruházatuk is 
ugyanolyan. Ha azonban benső bölcseletüket vizsgáljuk meg, akkor az csak abban domborodik ki, 
hogy külsőleg ma is olyanok, mint régen voltak, és ugyanazt a ruhát viselik, mint régebben a régi 
Ágostonrendiek viseltek. Ám bensőleg Róma után mennek. Ha valamelyiket megkérdeznétek, a 
következőket felelné: 

15. „Ezt az állandó vezeklés miatt tesszük a Mennyország elnyerése céljából, mert a 
Mennyország erőszakot kíván, és akik ezt nem erőszakkal ragadják magukhoz, nem is jutnak be oda!" 

16. Ebből aztán magatok is könnyen felismerhetitek, hogy a szigorúan fegyelmezett életüknek 
mi a fő hajtórugója, Mindent a Mennyek érdekében cselekszenek. Szeretik és félik ők az Istent, nem 
Önmagáért, hanem a Mennyországért és a pokoltól való féltükben. Ha az Úr a poklot elvetné előlük, 
de ezzel együtt a hitük szerinti elérni remélt henyélő jólétet biztosító és örökké dúsan terített asztalú 
Menyet, akkor szigorú vezeklő életüknek örökre hátat fordítanának. Ez a helyzet ezeknél -a jobbik 
esetben- a szigorú rendi élet igen sokszor csupán egy politikai út, hogy ennek révén jelentős előnyt 
szerezhessenek, s amennyiben ezt lehet, maguk számára minél jobban biztosíthassák. Ez pedig már 
pokoli eljárási mód, és mint ilyen, förtelem az úr előtt. Ezeket itt nem találjuk meg, mert ezek vagy 
az északi vidékek mélyén, vagy -ha már nagyon mélyre süllyedtek- a pokolban találtak egyenesen 
helyet. 

17. Itt csak a szigorú mennyei örökösökkel találkozunk majd, akik a Mennyországot csupán a 
rend szabályinak -napi munkaként- a legszigorúbb betartásával reméli kiérdemelni. Hogy ez a 
kolostor is ilyen, annak oka az utolsó ítéletre vonatkozó anyagias hit, és éppen e balga hitből eredő 
elfajzásokra találunk itt szemléltető példát. E hit azon alapszik, hogy néhány érthetetlen misztikus 
szerint a test halála után a lélek tovább él, mégpedig az általános lelki álomba merülve, vagy 
valamilyen tétlen paradicsomi élet vár rá. Sőt, az sincs kizárva, hogy halála után egyenesen a 
Mennyországba kerülhet. 

18. Hogy ezek a felfogások miként jutnak külsőleg kifejezésre, azt a legközelebbi alakban 
szemlélhetjük meg. 


65. Fejezet: 

A kolostor nyitva várja barátainkat, ennek magyarázata. Belépés a csodálatosan művészies templomba. Az 
oltárkép üdvözülteket, szenteket ábrázol, de pórnép nincs közöttük. Jobban megnézve pokolba jutást ábrázoló részletén 
a sok pór elkárhozott mellett a nagyurak üdvözülése domborodik ki. A tabernákulumban átlátszó Jézus szobor van. 
testében kicsillannak az ostyák. Jelképesen jelzi az egyház holt anyagi voltát, és azt, hogy a kegyelmi eszközökhöz csak 
arannyal és ezüsttel, drágakővel lehet jutni. Tanítások. 


1. De kedves barátunk, a kolostor mindenütt zárva van, most a csukott ajtón át megyünk, vagy 
pedig kinyittatjuk azt? 

2. Sem az egyikre, sem a másikra nincs szükségünk, kedves barátaim és testvéreim, mert a 
kolostor csak bizonyos távolságra látszik csukottnak, ami azt jelenti, hogy a benne lakók nehezen 
hozzáférhetők. E bezárt kolostor ugyanis éppen a szellemek  zárkózottságának külső 
megnyilvánulása. Amint azonban megközelítjük a kolostort, és a szférájukba lépünk, illetve látszólag 

az ott lakók alapjára helyezkedünk, mindjárt nyitva is találjuk az épületet. Menjünk tehát kissé 
közelebb, hogy saját magatok is meggyőződhessetek erről. Nos, látjátok, már benn is vagyunk a 
kolostorbeliek szférájában, és a kapu nyitva áll. 

3. -De kedves testvérünk, még mindig nem látunk be, s nem tudjuk, hogy odabent mi minden 
történik. Vagy ez talán a bentlakó szellemek akaratán múlik, vagy erre a célra talán valamilyen 
szellemi gépezet áll rendelkezésre, amelynek segítségével egyetlen nyomásra az összes ajtók 
egyszerre felnyílnak? 

4. Kedves barátaim és testvéreim! Erről itt egyáltalán nincs szó. Hogy azonban ennek okát is 
meglássátok, azt igen egyszerű példával világítom meg számotokra. Valamely társaságban van egy 
filozófus. Ez azonban szófukar, és egyetlen szót sem szól. De vajon miért? Mert a saját gyönyöreit 
nem akarja a hozzá nem értők, sertések elé vetni, vagy pedig azért, mert a saját gondolatait ő maga is 
elég merésznek tartja, és éppen ezért nem akar ezekkel a világosság felé lépni. Részint azért, mert 
valamilyen rendőri vagy politikai titkosan figyelő fül meghallja, és emiatt valamilyen 
kellemetlensége támadhat. Miután tehát filozófusunk valamilyen irányból veszélytől tart, teljesen 
elzárkózik, jóformán lelki álomba merül, vagy más szóval a saját lelki paradicsomába vonul be, vagy 
ha úgy tetszik, az ő közönyös mennyországába. Ebben az állapotban azonban igen élesen figyel 
mindenfelé, hogy a társaság tagjai között nem talál-e valamilyen ismerős, hasonló gondolkodású 
szellemre. Ha azután sikerül neki ilyet találnia, benne azonban bizalom ébred az illatő iránt, és 
kolostorának elzárt ajtajait egymás után felnyitogatja. Ha azután egy vagy több olyanra akad, akik az 
ő gondolatkörébe teljesen behatolnak, ezek lesznek a beavatottak, aki vele együtt vannak, s ekkor 
egyszerre felnyitja kolostorának minden kapuját, és a mi emberünk sem lesz szűkszavú, s 
társaságának az őket megillető jutalmat kiosztja. 

5. Mi ugyan nem vagyunk a kolostorbeliek tévhitén komolyan velük együtt érzőnek tekinthetők, 
ennek ellenére közeledésünket az itteniek ilyennek tekintik majd. 

6. Kedves barátunk, vajon látnak-e minket a kolostor szellemei? 

7. Alapjában véve erre nem is volna szükségünk, miután itt csupán arról van szó, hogy az itteni 
állapotokat veletek megismertessem, s e célból bárhova akadálytalanul beléphetnénk, ahová csak 
akarunk, emellett teljesen rejtve figyelhetjük meg őket, és mindent, ami ott történik. Mivel azonban 
nektek mindent teljesen érzékelhető módon akarok megmutatni, ezért szükséges, hogy magunkat a 
kolostorbeliek előtt láthatóvá tegyük. Ezért észre is vették már közeledésünket, s ezért állnak 
számunkra nyitva a kapuk, s így akadálytalanul be is léphetünk rajra. Először lépjünk be a templomba, 
és nézzünk ott egy kissé körül. Nos, látjátok, már bent is vagyunk. Nos, mit láttok? 

8. Igazán érdekes, ez a templom olyan díszes, hogy valójában fejedelminek lehetne nevezni. A 
pompás stílus, hatalmas méretek, a falakat beborító valóban mesteri képek, komolyan bámulatra 
ragadják az embert. Maga a főoltár pedig el lehet mondani, hogy szobrászati szempontból valóságos 
mestermű. Még a Szentháromságot ábrázoló hatalmas oltárkép is csak még jobban kidomborítja a 
magasságot ábrázoló jelleget. Valóban, a Szentháromságnak bár csak téves elképzelésű képét, ennél 
tökéletesebben és művésziesebben megfestve még sehol sem láttuk, egyedül itt. Nagyon érdekes az 
a képes beállítás, hogy fejeiket az Atya és Fiú csaknem egymás mellett mutatják, s ezért fejük a 
megvilágított háromszögben van. A két fej mellett a háromszög csúcsa felé eső részben a 
Szentszellem galamb képében foglal helyet, mintha a háromszög felső sarkában ülne, és fejét -azaz 
nyakát- a két emberi fej közé nyújtja. Említésre méltó még, Hogy a Szentháromság alatt az angyalok 
egész serege felhőkön térdelve imádkozik: Míg az üdvözült sereg alatt a régi próféták, az Úr apostolai, 
Mária és József közvetlenül a Szentháromság alatt van, továbbá az ismeretlen mártíroknak egész 
serege látható. Ezek után következnek a pápák, bíbornokok, püspökök, prelátusok, néhány híres 
ember, császárok, királyok, hercegek, grófok lovagok -hogy hiba ne essék természetesen sorrend 
szerint- de női üdvözült is akad egynéhány, ám üdvözült földműves egy sem akad közöttük! 

9. Bár igen jól láttok, mindent még mindig nem láttatok! Nézzétek csak ennek a táblának az alsó 
részét, itt, a földön egész sereg pórnépet láthattok, amint esdeklően nyújtják kezüket az üdvözültek 
felé! S ott még távolabb a tisztítótűz is látszik, ahol egész sereg paraszt segítségkérően nyújtogatja 
védekezően kezeit a lángok felé, sóváran tekintve a Mennyben levő üdvözültek felé. A kép baloldalán 
terpeszkedik egy igen sötét felhő. Amelyhez a Földről egy létrát támasztottak. A létra felső fokánál 
egy kétszárnyas ajtó látható, Mózes két táblájához hasonló alakban, míg a kapu mögött Péter és 
Mihály arkangyal állnak, akik erősen figyelik a létra fokain felfelé igyekvő tömegeket. Látjátok azt 
is, hogy nagyobb részük már zuhan is vissza a létra felső végén domborodó felhőről. E sötét felhő 
mögött is láthattok néhány üdvözültet, ezek már az úgynevezett , Legszentebbek!" 

10. Ebből tehát láthatjátok, hogy a kép a poklot ábrázolja, mivel azonban az ezen együttes -az 
üdvözültek- fogalmán kívül áll, azért a képnek egy részét nem is jelenti. Ezzel tehát a főoltárképet a 
maga teljes egészében végig szemléltük. Egyébként mi tűnik fel még itt nektek? 

11. A gyönyörű tabernákulum (szentségház), amely a maga egészében egy csoport művészien 
egymás mellé helyezett szeráffejet ábrázol. Azután a tabernákulum kapu része, a feltámadt Krisztust 
ábrázolja, és ha jól láthatjuk, ez a Krisztus félig-meddig áttetsző, és szíve oldalán annak helyén egy 
monstrancia (szentségtartó) áll, amelyből az Oltárszentség ki-kivillan. 

12. Igen, igen, ez tényleg így is van, ahogyan a képen, úgy van a valóságban is. A Krisztus 
szeretete itt csak az arany, ezüst, s a drágakövek iránti szeretetüket jelképezi, az élet kenyerét pedig 
a világ legfőbb jelképeivel borítja be. 

13. -Kedves barátunk és testvérünk, ha ezeket a dolgokat egy kissé jobban megvilágítanád, 
bizony ez egy cseppet sem válnék kárukra! 

14. Óh, igen ezt nagyon szívesen meg is teszem! Kérdezzétek csak meg önmagatokat, hogy itt 
miként kellene keresztülhatolnunk, hogy az élet kenyeréhez eljuthassunk? Először is a drágaköves 
Krisztusion keresztül, ez pedig az egyház holt fala, illetve a befalazott egyházat jelenti. Aki ebben 
nincs keresztül-kasul belebérmálva, az nem is juthat az élő egyházi kegyelemhez. Aki azonban az így 
befalazott egyházba belekerült, az nem is felejti el többé az aranyat-ezüstöt, mert hiszen Péter kulcsai 
is aranyból és ezüstből vannak. Ha valaki aranyat és ezüstöt hoz, bizonyára hozzájuthat az , Élet 
Kenyeréhez". 

15. De nehogy azt gondoljátok, hogy az áldozásért fizetni kell, azt mindenki ingyen kapja 
teljesen, ahányszor csak áldozni akar. Ha azonban valaki a nagy ostyának a tökéletes hatását el akarja 
érni, akkor bizony fizetni kell, ezen felül hálaadó mise is szükséges, a többi misén felül, amelyet a 
halála után időnként el kell mondani. Ily esetben valamely fényes alapítvány is ajánlatos! Ha pedig 
ezeknek az áldásos hatását még jobban fokozni akarjuk, akkor külön erre a célra felállított oltár előtt 
kell ezeket elmondani. Úgy gondolom, hogy már ebből a kevésből is könnyen beláthatjátok, hogy a 
most látott arany ezüst és drágakő Isten dicsőítését jelenti. Mindent Isten legnagyobb dicsőségére! 

16. Itt természetesen az a kérdés merül fel, hogy az arany, ezüst és a drágakövek mellett, mögött 
hol nyugszik tulajdonképpen a keresztényi alázatosság és a világi dolgok megvetése? Hol az önzetlen 
felebaráti szeretet, hol az önmegtagadás, hol Krisztus fő élettanítása: Vegyétek fel az élet keresztjét, 
és kövessetek Engem? 

17. Mert aranya, ezüstje és drágaköve között az Úr bizonyára azt mondta volna: „Vegyétek ti az 
aranyatokat, ezüstötöket és drágaköveiteket, és kövessetek Engem!" Péternek sem kellett volna 
mondania a templom előtti sánta koldusnak, hogy: , Aranyom, ezüstöm nincsen nekem! ..." Sőt, még 
a gazdag ifjúnak sem mondta volna az Úr olyan kesernyésen, hogy még a hajókötél is előbb átmegy 
a tű fokán, mint egy gazdag ember a Mennyországba. Így fordítanak és törnek el minden krisztusit az 
emberek. A kereszténységből már alig van valami a nevén kívül. De jobb is, ha ezek taglalását nem 
folytatjuk tovább, mert a tévelygések oka már bizonyára egészen világosan áll előtettek. S mivel az 
igazi Mennyországot ismeritek már, gondolom semmi nehézséget nem jelent számotokra az itteni és 
az ottani helyzet közötti óriási különbség megértése, felmérése akár az első pillanatra is? 

18. De kedves testvérünk, az Úr miért nem vet véget e tévelygéseknek úgy egy-kettőre, és miért 
engedte ezt annyira fejlődni? 

19. Kedves testvéreim, az Úr útjai megfejthetetlenek, és az Úr végtelen jó. S milyen 
kimondhatatlan az Ő türelme, irgalma és végtelen szeretetével, bölcsességével milyen tévedhetetlen 
biztonsággal vezeti minden egyes gyümölcsét a teljes beéréshez! Amikor már beérett, milyen 
utolérhetetlenül tudja ezt az Ő legszeretetteljesebb céljaira a legmegfelelőbben és legeslegjobban 
felhasználni! 

20. De ugyanúgy azt is kérdezhetnétek, hogy az Úr minek teremtett annyi mérges növényt, 
dudvát, mérges és vérengző állatotokat a Földre, amelyeknek igazán senki semmiféle hasznát nem 
veszi? Erre azonban azt felelem, hogy éppen ebban rejlik az Úr útjainak megfejthetetlensége, és ezért 
is csak kövessétek mindig az Ő szent akaratát. Nekünk pedig teljesen elég annyit élő hittel tudnunk, 
hogy az Úr a mi végtelenül jó Atyánk ezt már tudjuk, akkor azt is tudjuk, hogy a világon semmit sem 
teremtett valamilyen cél nélkül sem pedig valamilyen rossz célból, hanem mindig a legbiztosabb, 
legjobb célhoz vezet, és vezetni fog mindörökké. 

21. -Kedves barátunk, végignézzük a templom többi részét is? 

22. Erre nincs szükség, menjünk be tehát a tulajdonképpeni kolostorba, és ott folytassuk 
megfigyeléseinket. 

23. Amint láthatjátok, a sekrestyéből már felénk is tart egy Ágostonrendi barát. Íme, bennünket 
üdvözöl, és int karjával, jelzi, hogy menjünk őhozzá. Kövessük tehát. 


66. Fejezet: 

A sekrestyéből kolostorbeli barát siet feléjük, aki felajánlja hamis kegyelmi eszközeiket, amelyeket tévesen 
értelmezett Biblia versekkel, az egyedül üdvözítő hamis dogmákkal támaszt alá. Isten követe visszautasítja a versek 
téves értelmezését, és megvilágítja helyes értelmüket. Péter sohasem volt Rómában, sohasem alapította meg ott a római 
katolikus egyházat. Bár ördögként akarják kiűzni a kolostorból, addig nem tágít, amíg ezt a Bibliából be nem bizonyítja 
neki a barát, hol van ott megírva, hogy az Úr rendeletére Péter alapította a római egyházat. 


1. -Kedves barátunk, mit akar nekünk mutatni ez az ember? 

2. -Semmi egyebet, csakis azt, amit látnunk szükséges. Nála vagyunk, s ezért csak jól figyeljetek 
rá, mert már szól is! 

3. -Végtelen nagy örömmel üdvözöllek benneteket! Kedves barátaim és testvéreim a titokteljes 
Szentháromság, a boldogságos Szűz Mária, Szent József és a mi egyháztanítónk, Szent Ágoston 
nevében, aki az Úr Krisztusnak igazi apostola és követője volt. Szabad-e nekem, mint a ti alázatos 
szolgátoknak megkérdeznem, hogy milyen jámbor szándék vezetett ide titeket az Istennek ebbe az 
igen tetsző templomába? Talán ti is a rendhez tartozó új érkezettek vagytok, avagy talán jámbor 
vezeklési szándék hozott benneteket ide bocsánatos bűneitek elengedése érdekében, hogy a tisztítótűz 
szenvedéseitől megszabaduljatok? Vagy talán az örök nyugalmat és az örök világosságot itt vélitek 
feltalálni, vagy pedig az angyalok valódi szellemei élő kenyerét? Vagy talán a Szentháromság 
legmélységesebb titkaiba való beavatásotok érdekében kerestetek fel minket? Szóval ezek bármelyike 
is az oka nagyon értékes látogatástoknak, minden tekintetben a legteljesebb kielégítésre számíthattok. 
Azt bizonyára tudjátok, hogy ezen az egyházon kívül sem gyógyulás, de még kevésbé semmiféle 
üdvösség sem található! Mert az Úr Krisztus az Ő anyaszentegyházát úgy alapította, hogy egyedül 
csakis Péternek adta át a Mennyország kulcsait. A mi egyházunk Péter kősziklájára épült fel. Tehát 
Péter alapította, és ő adta nekünk időtlen időkre a hatalmat, hogy titeket üdvözültekké tehessünk, 
vagy akár örök időkre kárhozatra taszítsunk. Hogy az egyházunk a örök kárhozatba való tasztítás 
jogát Krisztustól nyerte, azt az Írásnak az a fejezete bizonyítja világosan, mely így szól: , Ti pedig 
ültök velem az Én bírói székemben, és Velem együtt ítélkeztek Izrael 12 törzse felett." Valamint az a 
fejezet is: „Amit pedig feloldotok a Földön, az fel lesz oldva a Mennyben is, amit pedig megköttök, 
az meg lesz kötve a Mennyben is!" Vagy: , Vegyétek a Szentszellemet, és akiknek bűneit 
megbocsátjátok, azoknak meg lesz bocsátva a Mennyekben is, akinél azonban fenntartjátok, azoké 
fenn lesz tartva a Mennyekben is! De ugyanígy van több fejezet is, amelyekben az Úr Péternek a 
Földön minden hatalmat megadott, az egész emberi nem felett. Azért tehát a legkisebb kétely sem 
merülhet fel az iránt, hogy az Isten változhatatlan végzése szerint kizárólag csakis Péter által alapított 
egyház az egyedüli üdvözítő egyház! 

4. Ha tehát kétség kívül ennek az egyháznak vagytok a hívei, akkor egyedül csak itt találhatjátok 
meg a mennyek kapuját, ha pedig nem, akkor meg igen könnyen következtethetitek, hogy milyen sors 
vár itt reátok. Mert hiszen elég világosan benne van az Írásban: , Aki pedig történetesen nem ebben 
az egyházban hisz, és nem ez kereszteli meg, az legyen kárhozott!" 

5. Látjátok, erre már én is közbeszólok: 

6. - Kedves barátom és testvérem, sok mindent kérdeztél egyszerre tőlünk, és az Írásoknak az 
egyházatokra vonatkozó legfontosabb fejezeteiből is többet felsoroltál. Én azonban már előre 
biztosíthatlak, hogy az általad hozzánk intézett kérdéseid közül egyik sem képezi idejövetelünk célját, 
azonkívül az Írásoknak a hivatkozott fejezetei bennünket nem érdekelnek egy csöppet sem. 

7. Erre te most roppant meghökkent képet vágsz, és magadban azon tanakodsz, hát akkor mi 
keresnivalónk lehet itt, ha az általad jelzett okok közül egyik sem hozott ide bennünket, s emellett a 
római egyháznak az egyedüli üdvözítő voltának bizonyítására felhozott fejezetek a jelenlétünkkel 
kapcsolatban még csak nem is érdekelnek bennünket. De lásd, ez már így van, és nem másként, ebbe 
nyugodj bele. 

8. -Drága barátaim, sohasem hallottátok a Földön, hogy a szellemvilágban a tudásnak már nincs 
gyümölcse, hanem egyedül csakis a római katolikus hitnek, ha az a jócselekedetek útján élővé vált? 

9. -De igen, ezt gyakran hallottuk, de emellett azt is, hogy a szellemvilágban minden kételyre 
világosságnak kell derülnie, és ezt a világosságot már szellemi tudásnak is nevezhetjük, ez ugyanis 
már az isteni titokban való benső szemlélet. Azonban ha pedig már a szellemvilágban éppen úgy, 
mint ahogyan előzőleg a természetes világban elfalazott kolostorok és templomok vannak, amelyeket 

mindenféle művészi tárgy ékesít, miért kellene éppen a szellemvilágban az ismereteknek ami 
önmagában véve már a természetes világban sokkal szellemibb volt, ennyire anyagi jellegűnek lenni? 

10. -Halljátok-e, ahogy a szavaitokból kiveszem, ti eretnek és kárhozatos gondolatokkal 
telteknek látszotok, mert aki mindazt, ami Istennek a legmagasabb dicsőítésére szolgál, nem tiszta 
szelleminek, hanem anyaginak tekinti, az már nyíltan és világosan veti piacra, hogy szóval és tettel 
egyaránt a pokol fenekére való elkárhozott eretnek! Ha pedig ti komolyan úgy gondoljátok, ahogyan 
most beszéltetek, akkor a legnagyobb mértékben szükséges benneteket Istennek ebből a legtisztább 
templomából minden örökkévalóságotokra a pokol legmélységesebb fenekére taszítani! Mert hiszen 
írva van: , Az eretnek embertől menekülj!" Meg azután: , Az ilyen eretneket taszítsátok ki a 
közösségből!" s azokat -Pál szerint- adjátok át az ördögnek. Vagy talán azt sem tudtátok, hogy az, aki 
az egyedüli üdvözítő egyház ellen támad, az a legkárhozatosabb Szentszellem elleni bűnt követi el, 
amely bűnre azután soha többé nincs bocsánat! 

11. Ezért tehát beszélj világosabban, nehogy az örök kárhozatra kerülj! Mert valóban neked, az 
Isten tiszta szolgáinak, megfelelőbb, ha az egész világ elkárhozik is, mintsem hogy a Mennyek 
szentségén csak egy legkisebb bűnös is foltot ejthessen! Itt azután minden irgalomnak és 
kegyelemnek vége! Mert aki az anyaszentegyház igaz felfogása szerint nem olyan makulátlanul tiszta, 
mint az égen a Nap, az soha ne jusson be a Mennyek országába! 

12. Kedves barátom! Úgy látszik, hogy te Istennek szent Igéjét nem a legszelídebb értelemben 
fogtad fel, hanem egyenesen a legkérlelhetetlenebb bírói élében. Ezért most csak egyet kérdezek 
tőled, s ha akarsz, arra válaszolhatsz is. A kérdést csak abban az esetben teszem fel, ha már előre arról 
biztosítasz, hogy válaszoddal adós nem maradsz. 

13. Amennyiben a kérdés nem tisztán ördögi vonatkozású, úgy minden esetre választ akarok rá 
adni. Azt azonban tudnod kell, hogy az ördögnek nem tartozunk feleletet adni! 

14. Nos jól van. Feladom a kérdést, és önmagad állapítod meg, hogy az ördögtől való-e, s 
amennyiben olyannak találnád, akkor nem is tartozol rá feleletet adni. Ha azonban azt sem tudod 
olyannak bizonyítani, akkor mindaddig nem is távozom el e helyről, amíg nem feleltél. Előre 
figyelmeztetlek arra, hogy a hazugságtól óvakodj, mert igen drágán fizetnéd meg! A kérdésem tehát 
ez: Mivel tudod nekem az Írásokból bebizonyítani, hogy a római katolikus vallást valóban Péter 
apostol alapította? Tudomásom szerint a birtokunkban levő írásokban erről sehol kijelentés nincs. 
Hogy Pál Rómában valóban tanította és hirdette az Úr evangéliumát, az közismert. Arról azonban, 
hogy Péter Rómában járt, és ott a pápaságot megalapította volna, arra vonatkozólag a Szentírásban 
egyetlen szóra sem emlékszem. Ha te velem az egyházi átok kimondása jogodat akarod elismertetni, 
akkor bizonnyal kell, hogy a római egyházat valóban Péter alapította, és erre az Úr a jogot meg is 
adta neki! Ha azonban ezt a Szentírásból nekem bizonyítani nem tudod, akkor készülj el velem 
szemben a legkeményebb harcra!" 

15. -Látjátok, a barát milyen szánalmas arcot vág, egyik saroktól a másik felé tekinget, a 
megfelelő feleletet keresve, s azért valamilyen furfangos feleleten töri a fejét. Ez azonban majdnem 
semmit sem segít rajta. De már jelzi is, hogy felelni akar, és már kezdi is: 

16. -Óh, ti borzalmas ördögök, hiszen ez a legelképesztőbb pokoli kérdés, és olyan borzalmas 
eretnek, annyira Szentszellem ellenes, hogy egy ilyen eretnek számára ezer pokolnak a legmélyebb 
feneke, az ezerszeres örök kárhozattal együtt még mindig igen jó lenne! Egy ilyen kérdésre feleljek, 
hogy emiatt az összes ördögök egyszerre vigyenek el? Nos hát erre aztán csakugyan nem felelek! 

17. Hogy a római egyházat nem Péter alapította? Amikor Rómában ő maga három éven át 
tanított, a saját székét felállította, és ugyancsak ott fejjel lefelé keresztre feszítve mártírhalált halt? 
Ugyancsak ennek bizonyításához tartozik az ő elenyészhetetlen teste, amely még ma is az ő 
templomának sírboltjában nyugszik. A széke ma is a pápa hatalmas trónja! Te pedig pokolbeli ördög, 
ilyen kérdést tudsz nekem feltenni? Isten egyik tiszta szolgájának, felkent papjának ilyen hegykén 
még a szemem elé mersz lépni? Most pedig azonnal megparancsolom neked, mégpedig a 
Szentháromság egy Isten, a boldogságos Szűz Mária, szent József, az összes apostolok, tanítványok, 
mártírok, az összes többi szentek, valamint az egyedül üdvözítő római katolikus anyaszentegyház 
nevében, hogy te borzalmas ördög, ezt a szent helyet egész társaságoddal együtt azonnal hagyd el, 
különben előhívom valamennyi testvéremet, akik itt aparadicsomban nyugszanak, de a mennyekben 
vannak, hogy téged, s a te elkárhozott csatlósaidat három különösen felszentelt feszülettel és más 
nagyon megszentelt egyházi jelvényekkel mindaddig izgassanak, zavarjanak, amíg ez a hely 
szenvedésteljesebb lesz számodra, mint a pokol feneke! Ó te elátkozott ördög, te borzalmas ördög, te 

leírhatatlan ördögi szörny! Te minden emberek ámítója, te a teremtés hetedik napjának kivetettje, 
Istennek te mindörökre elkárhozott teremtménye, távozz innen, távozz el innen! 


67. Fejezet: 

A kolostorbeli barát vak dühében elátkozza őket, mint ördögöket, nem tudja gonosz szívében az Úr követét 
felismerni. Az Úr követe megdönthetetlenül bebizonyítja bibliai versekkel, hogy a római katolikus egyház nem más, 
mint haszonleső, új pogány emberi alkotás. Miben nyilvánul meg az apostoloknál a Szentszellem működése? Ha a 
papság által gyártott dogmák igazak, akkor a szentszellem tévedett! Vagy nem tudta a Szentszellem, hogy az 
istentisztelethez később templomok, zárdák, nagy központi papi fejedelmi trón, mise, fülbegyónás, szentek tisztelete is 
kell majd! Hol volt akkor Péternél a Szentszellem, amikor Pál igazította helyre tévedéseit? Jézus, Isten mindent a szív 
szeretetére épített fel, és sehol sem rendelt ceremóniás istentiszteleteket. Ez tehát modern bálványimádás! Kinyilvánítja 
magát, mint Isten követét. A vak barát övéihez menekül. Társaságunk a távolból követi őt. 


1. Most azután kedves testvéreim és barátaim, nagyon jól figyeljetek, mert a tulajdonképpeni 
munkánk még ezután kezdődik: 

2. - Hallod-e te, kedves barátom, a te rendkívüli szívtelen ördögüzésednek nincs semmi egyházi 
ereje, mert amint jól láthatod, mi a te pokol fenekére való ördögeid, mindnyájan sértetlenül és 
tökéletes szilárdan állunk továbbra is előtted, és immár arról is biztos lehetsz, hogy egész tanácsotok, 
valamint ezer feszület és 100 mérő szenteltvíz elől sem fogunk elmenekülni. Mindaddig ugyanis, 
amíg tőled az Írások alapján bebizonyítva nem látjuk, hogy az egyedül üdvözítő egyházadat Péter 
alapította, innen egy hajszálnyira sem megyünk el, sőt erős az elhatározásunk, hogy még mélyebben 
behatolunk a kolostorba, és ettől semmiféle ördögűzéssel sem engedjük magunkat visszatartani. 
Éppen erre való tekintettel most már egyenesen követelem, hogy vezess minket a többi hozzád 
hasonló társad cellájához! 

3. Nézzétek, háromszor is milyen nagy keresztet vet magára a barát, mielőtt felelne. 

4. - Már gyakran hallottam, hogy az ördög támadásai a szellemi világban még ezerszerte sokkal 
veszedelmesebbek, mint a természetes világban, és az Ördög rettentő erőszakosságáról csakis a 
szellemvilágban lehet helyes fogalmat alkotni. Amint erre vonatkozólag különféle jámbor és valóban 
Istent félő emberek könyvéből olvastam, s most szóról szóra bebizonyosodik előttem. Az Úr legyen 
velem! De mondom neked, te mindörökre fertelmes ördög, Istennek és az embereknek állandó és 
örökös csalója, gondolod, hogy Isten be hagyja magát csapni? Éppen annyira nem engedem, mint 
Istennek hű szolgája magamat én sem, és ahelyett, hogy engedelmeskednék neked, inkább Isten, 
valamint a boldogságos Szűz Mária segítségével mindaddig megkisérlem az ellenállást, amíg a velem 
való további harchoz elfogy a türelmed. Ezért azután most már beszélhetsz, amit csak akarsz, engem 
nem sikerül az egyházamtól eltántorítanod. 

5. Vagy talán nem hallottad, hogy éppen Krisztustól nyert hatalmánál fogva mit követel az 
egyház?! Azt ugyanis, hogy mindazt, amit az anyaszentegyház hinni rendelt, azt mind feltétlenül 
hinnünk kell anélkül, hogy azt kérdeznénk, hogy valahol írva van-e, vagy sem. Ami pedig valóban 
nagyon csekély követelés az egyház részéről. Mert ha az egyház birtokában van a Szentszellemeknek, 
akkor ki nem hinné el azt, ha valaki egyébként is becsületes és igazi keresztény? Ha azonban úgy 
akarunk kérdezni, ahogyan most te is kérdezed az anyaszentegyháznak ezeket a kijelentéseit, éppen 
úgy azt is kérdezhetnénk, hol voltak megírva azelőtt ezek a kijelentések is, amelyeket Mózes és a 
többi próféták Istenre vonatkozólag mondottak. Azok mind a Szentszellemtől erednek, s azért is 
maradtak fenn és maradnak is fenn mindörökké örök igazságnak! Ugyanígy bírja az egyház is a 
Szentszellemet, az azonban nem szorítkozik csupán azokra, amik már előzőleg megírattak, hanem 
mint olyan, szabadon beszélhet, taníthat mindenkor, s az egyház gyerekeinek ezeket mindenkor 
megcáfolhatatlan igazságnak kell elfogadniuk. 

6. Ha tehát az egyház történelmi szempontból kiadta, hogy Péter Rómában volt és valóban 
tanította ezeket, s ott elszenvedte a mártírhalált, kell, hogy ez legyen a hiteles igazság, mert az 
anyaszentegyház a Szentszellem teljes birtokában közölte. Nos, itt van tehát a kívánt bizonyítékotok, 
és most már a saját ígéreted szerint távozz innen! Nem lettem volna köteles ugyan számodra ezt a 
tanítást megadni, de mégis megtettem, hogy ezzel csak még nagyobb kárhozatot készítsek elő 
számodra. 

7. -Jól van kedves barátom és nagyon elszomorítóan elsötétedett testvérem! Ha már az 
egyházatok szentszellemét olyan szemléltetőleg állítottad be, erre most már kénytelen vagyok azt is 
megkérdezni, hogyan lehetséges az, hogy a Szentszellem éppen Péterrel kapcsolatban az 
egyháztörténelmi próféták állítása szerint -akik valamennyien együttvéve mind a szentszellem 

nevében írtak és beszéltek -éppen Péternek a Rómában való tartózkodására vonatkozólag hogyan 
tévedhetett mégis annyira? Mert hiszen Péternek Rómában való tartózkodását előbb határozottan 
három évben állapítottad meg. Ettől függetlenül biztosíthatlak hogy Péterre vonatkozó iratok közül 
egyetlen egy sem ismeretlen előttem. 

8. Ha te az egyháztörténelem e részében csak egy kissé is járatos vagy, úgy a te három éved és 
huszonnégy év között találhatsz különféle változásokat, de úgy az ő halálának az événél is igen sok 
változat áll fenn. Azért igen szerencsésnek lehetne tekinteni, ha a dús változatosság közepette csak 
két egyforma számot is találhatnánk! Hogy ezen kijelentésem helytálló, azt különféle 
egyháztörténelmi munkákból ellenőrizheted, mert szerencsére a könyvtárban mindezek a munkák 
megvannak. Most már azt mondd meg nekem, hogy a sok Szentszellemnek tulajdonított kijelentés 
közül melyiket részesíted tökéletes bizalmadban? 

9. -Nohát, ez már megint olyan pokolian fogas kérdés, vajon milyen választ is adjak neked erre? 
Mondom neked: igazi engedelmes keresztény mindent elhisz, és nem kutat a történelem bizonytalan 
adatai után. A tépelődő, az eretnek azonban minden felett tépelődik. Hiszen magában a szentírásban 
is vannak ellentmondások, s ezért most már abban se higgyünk? Ha már te nem is tudod, hogy a 
szentszellem hogyan szól, tehát megmondom neked, hogy az mindenkor a benső bölcsesség szerint 
beszél. Ezeknek pedig egészen más értelmük van, amit persze egyetlen egy ördög sem érthet meg. 
Mi Istennek tanultjai pedig ismerjük ezt az értelmet, és tudjuk, amit erre a kérdésre is megfeleltem, 
hogy nagyobb kárhozatban legyen részed. 

10. Pál a pogányok apostolául volt kirendelve. Péterre vonatkozólag sehol sincs nyoma annak, 
hogy az Úr őt is a pogányok számára hívta volna el. Ezenfelül pedig Péter igen jól ismerte Pál 
kiválóságát, és sehol sem tartotta szükségesnek, hogy másodapostolról gondoskodjék, ahol Pál 
valamilyen keresztényi gyülekezetet létesített. Az Írásból pedig magától Páltól tudjuk, hogy Pétert 
egy ízben rendreutasította, s ennek a megfordítottjáról már semmit sem tudunk. Ha pedig Pétert -mint 
az egyháznak első látható fejét- Pál egy tévedésért rendreutasította, és emiatt kérdőre is vonta, hogy 
a Szentszellem a szükséges világosságot nem adta meg neki. Azaz helyesebben mondom: a 
Szentszellemről ismét megfeledkezett, így tehát feltehető, hogy azok az egymástól eltérő történelmi 
számok, illetve adatok vagy teljesen önhatalmúlag egyenesen légből kapottak, vagy pedig a 
szentszellemet lennénk kénytelen akkor hűtlenséggel vádolni! 

11. Én azonban tudom, hogy az Úr Jézus Krisztus az Ő apostolainak mindegyiknek egyforma 
erőt adott, sőt amikor a feltámadása után -legalábbis János írása szerint- Péternek mondta, hogy Őt 
kövesse, akkor János is követni akarta. Amikor emiatt Péter feltartóztatta, az Úr így szólt: , Mi közöd 
hozzá, ha Én úgy akarom, hogy maradjon?" Ami azt jelenti hogy: engem hozzád hasonlóan kövessen! 
Mert ezzel határozottan mutatott rá az Úr arra, hogy az Ő művében a tanítványok is hozzá hasonlóan 
változatlanul kövessék, tehát, Péter ellenvetése dacára is csak maradjon Nála, és kövesse Őt, az Ő 
nagy művében. 

12. Azt is tudom még továbbá, hogy az Úr egy alkalommal az apostolok között egy hitetlen 
miatt bekövetkezett kellemetlenség alkalmával Jánost védelmébe vette, ezáltal az apostolok 
féltékenységtől feltüzelt lelkét ismét megnyugtatta. Arról sem találunk az Írásokban sehol egyetlen 
egy szót sem, hogy akár Krisztus, akár bármelyik apostola valaha is szólt, vagy csak ajánlotta volna 
valamilyen templom építését, de ugyanígy arról sem tudunk, hogy a Szentszellem -ha utólagosan is- 
adott volna valamilyen utsítást. 

13. Ellenben Krisztus annál inkább azt hangoztatta: , Hirdessétek az evangéliumot mindenütt!" 
Arról, hogy valamikor is azt mondta volna: építsetek nekem templomot, sehol még a legkisebb 
hivatkozás sem történt! Arról ellenben annál inkább tudunk, hogy a szamáriai asszonynak a Jákob 
kútjánál azt mondta: , Majd lesz idő, és ez már itt is van, amikor az igazán imádkozók Istent 
Szellemben és Igazságban imádják, és ahhoz nem is lesz szükség sem a jeruzsálemi templomra, sem 
a Garicim hegyére, hanem azt mindenütt megtehetik majd, de csakis szellemben és igazságban." 
(Ján.4.) Azt is tudjuk még, hogy az Úr azt ajánlja az imádkozóknak, hogy olyankor vonuljanak be a 
legbelsőbb kamrájukba, és az apostolainak sem mondotta egyetlen szóval sem, hogy zárkózzanak be 
egy kolostorba, hanem egyenesen azt, hogy: Menjetek ki a világba, és hirdessétek az evangéliumot 
minden teremtménynek!" 

14. Ha azonban te az egyházi kijelentéseidet a Szentszellemmel akarod szentesíteni, akkor 
nyilván Krisztust hazugsággal vádolod, vagy legalábbis tökéletlen tanítónak jelented ki. Aki nem 
tudta volna előre, hogy mi mindenre lesz szüksége tanának hirdetéséhez, például a későbbi időben 

kolostorokra és templomokra, s mindezt később mindenféle gyanús történelmi alakokkal volt 
kénytelen utólagosan kinyilvánítani. 

15. Szerinted tehát Ő nem tudta, nem látta előre, hogy Péternek később Rómába kell mennie, és 
ott az Ő egyházát megalapítani, később pedig, további idők elteltével ott egy hatalmas templomot, az 
Ő követői számára még sokkal hatalmasabb és irgalmatlanul nagy lakóhelyet építenie! 

16. Ugyanígy nem tudta belátni Krisztus azt sem, hogy később az Ő egyházát hirdető papságnál 
nagy ranglétrát is kell a tan hirdetése érdekében felállítani, mert ha mindezeket előre látta volna, akkor 
hogyan tehette volna apostolainak a jelenlegi egyházi renddel szemben homlokegyenest ellenkező 
kijelentést: , Köztetek csak egy a mester, az pedig Én vagyok, ti pedig valamennyien testvérei vagytok 
egymásnak!" De tudatlanságában szerintetek sokkal tovább ment, mert hiszen ki ne tudná, hogy ezt 
a kijelentést is tette: „Senki sem jó, hanem egyedül csak az Isten, azért senkit se hívjatok atyátoknak, 
mert egyedül csak az az Egy, a ti Mennyben lakó Atyátok az, és ugyanígy senki sem szent, hanem 
egyedül csak az Isten!" 

17. Ha tehát kedves barátom, ezek felett komolyan elgondolkozol, akkor a te krisztusi egyházad 
általános helyeslésénél ezeket a most veled közölt fogyatékosságokat mégis csak el kell ismerned. Ha 
pedig ezek ismeretében az Ő isteni mivoltára gondolsz, csakis azt mondhatod: Isten is -akárcsak egy 
gyenge ember- csak most utólag és apránként látja be hogyan is lesz a legjobb, mert most már engedni 
kénytelen az Ő teremtményeinek, még az Ő örökös Igazságának és végtelen bölcsességének rovására 
is! 

18. Nagyon jól tudjuk, hogy az Isten a zsidó egyházat Mózes és a próféták által csak 
előkészítőnek, minden részében az Úrra vonatkozólag alapította. Ezt azonban Mózes útján szó szerint 
közölte is. Hogy azonban az Úr a legmagasztosabb személyiségének Jézus Krisztusban való 
megjelenése alkalmával egy szertartásos és képes, szobros egyházat alapított, erre vonatkozólag még 
csak a leghalványabb említést, vagy gyenge célzást sem tett. Annál inkább megjelölte tanának a 
legszilárdabb alapjaként a felebaráti szeretetet, és annak elengedhetetlen és nélkülözhetetlen élő 
alapjaként az Isten iránti szeretetet, amennyiben kijelentette a leghatározottabban és 
félreérthetetlenebbül: , Szeressétek egymást, mint ahogy Én szerettelek és még most is szeretlen 
titeket, és arról ismernek fel, hogy valóban az Én tanítványaim vagytok! , Ugyancsak Ő mondotta 
tanítványainak és apostolainak ezt is: , Senkit se kárhoztassatok és megítéljetek!" Saját magáról pedig 
egészen nyíltan és határozottan kijelentette, hogy nem azért jött, hogy a világot megítélje, hanem 
üdvözítse, és megkeresse ami elveszett! 

19. Lásd, Krisztusnak e határozott tanítása ellenére hogyan nevzhetted ki magadat bírónak, sőt 
még az időleges és örök kárhoztatás és halálítélet jogát is eltulajdonítottad! 

20. Mit gondolsz e tekintetben, nem lehetne Krisztusnak ezt a fejezetet reátok tökéletesen 
alkalmazni, amely arról szól, mit mond Krisztus azoknak, akik annak idején így szólnának hozzá: 
„Mi a Te nevedben prédikálunk, jósolgatunk, és ördögöt űztünk!" Mire az Úr azután majd így felel: 
,, Távozzatok tőlem ti gonoszok, akiket soha nem ismertelek, mert ti vagytok azok, akik mindig a 
Szentszellem ellen vétettetek!" 

21. Ezért mondom neked, ítéld meg szavaimat önmagadban pontosan, és csak azután válaszolj. 
De óvakodj az ördögüzéstől, mert különben másfajta kiüzés hatalmát mutatom meg neked, ami 
felnyitja a te vak szemedet, és meglátod azt a szakadékot, amely reád vár, ha még továbbra is 
ragaszkodsz ostobaságaidhoz! 

22. Lásd, az Úr megkönyörült rajtatok és a ti megmentésetekre küldött ide. Ha hallgattok rám, 
meg lesztek mentve. Ha azonban nem, megvan a hatalmam arra is, hogy hirtelen odavesselek 
benneteket, amit mint nektek megfelelő helyet az Úr számotokra kijelölt." 

23. Látjátok, a barát erre igen komolyan gondolkodóba esik, és azt sem tudja, hogy most mit is 
csináljon. Hirtelen sarkon fordul, és ijedten vonul vissza társai közé. De mi is kövessük őt, hogy 
magatok is láthassátok, hogy ilyen és ehhez hasonló tévedések hogyan alakulnak itt a szellem 
országában. 


68. Fejezet: 

A barát beszámol övéinek a történtekről. Isten küldöttét Lucifernek véli, s szolgáit két másik fő ördögnek, s egy 
manipulált vérző Jézust ábrázoló szobor mögé tanácsolja társaságát az ebédlőben, hogy ott várják be szótlanul a 
betolakodót! A követ -hogy lelkükhöz közelebb férkőzzön -megsemmisíti ezt a csaló keresztet. A barát szája átokra 
nyílna, de elnémul, mert lába előtt mély szakadék támad, mely mind az ő, mind társai lelkiállapotát jelképezi, lelkükben 
csak vallási türelmetlenség, önzés, gőg pokoli érzése tombol. E szakadék mindaddig fennáll, míg Isten előtt meg nem 

alázzák magukat, és szívükből a sok gonoszságot ki nem dobják. Erre gondolkodási időt kapnak. A társaság az isteni 
követtel a "paradicsombeli barátokhoz" siet. 


1. Nézzétek, ott jár a nagy előcsarnokban, és egy egész sereg barát jön vele szemben. Minket 
meglátva megkérdezik tőle, kik vagyunk, és mit akarunk. A barát ijedten felel: 

2. - Neis kérdezzétek, a mi üdvözült nyugalmunkban a legerőszakosabban meg akarnak zavarni. 
Hogy közöttük a középső maga Lucifer, vagy pedig annak egyenesen helyettese-e, nem tudom. 
Annyit azonban biztosan tudok, hogy az én legerőteljesebb egyházi ördögűző eszközeimen csak 
gúnyolódott, és ezen felül még ráadásul kifejezetten egészen nyíltan a pokollal fenyegetett meg, ha a 
Szentírásból szóról-szóra be nem bizonyítom neki, hogy a római katolikus anyaszentegyházat 
egészen biztosan Péter alapította. Mondhatom nektek, összeszedtem minden bölcsességemet, és a 
legerőteljesebben érveltem nekik, de ezeknek a ravaszságával szemben azok épp oly hatástalanok 
voltak, akárcsak egy csepp víz egy tűzben álló ház lángjainak eloltásához. De ugyan mit is lehet az 
embernek ott tenni, ahol hajszálpontosan bizonyítják be a Szentírásból, hogyha a római katolikus 
anyaszentegyházat a mai fennálló rendjében a Szentszellem vezeti, és tartja fenn, akkor Krisztus vagy 
hazug, vagy pedig olyan lény volt, aki ha Istentől is eredt, mégis annyira tökéletlen volt, hogy éppen 
ezen tökéletlensége folytán az Istenség szükségét látja annak, hogy a Krisztus tanában a Szentszellem 
útján utólag hatalmas változtató helyesbítéseket vigyen keresztül. 

3. Röviden szólva hajszálra bebizonyította, hogy a jelenleg fennálló egyházi rend mellett 
Krisztus tanítása vagy tökéletesen isteni eredetűek, és akkor a mi egyházunk önhatalmú sötétségnél 
nem egyéb, vagy pedig a mi anyaszentegyházunk áll helyes alapokon, viszont akkor Krisztus annyi 
mint semmi, s akkor ez az egyházunkra is vonatkozik. 

4. Bárcsak ebben a világban is volna szent inkvizíció, és az ilyen eretnek szellemeket-akárcsak 
a testben lévő embereket a földön, alaposan megkínozhatnánk, s eretnekségüket bizonyára olyan 
forróvá tennénk számukra, hogy még a pokol feneke is elszégyellhetné magát miatta. 

5. De ugyan mit is lehet itt tenni, ha semmi hatalom nincs a kezünkben? Itt csakugyan nem marad 
más hátra, mint teljesen szó szerint véve, ezt a borzalmas keresztet a hátunkra vennünk, és Krisztust 
egészen türelmesen követnünk! 

6. Nézzétek, már jön is, belép ebbe a terembe is helyettesével, és így hamarosan más tanácsot 
nem tudok nektek adni, minthogy minden egyes szavával titkon keresztet vessetek magatokra, 
egyetlen szót sem szólni, és egyetlen kérdésére sem adni a legcsekélyebb feleletet sem! De 
meneküljünk talán az ebédlőnk feszülete mögé, és ott húzódjunk meg egész nyugodtan. Egyikőtök 
pedig álljon a kereszt mögé, hogy a Megfeszített sebeiből csepegjen a vér, és ekkor ezen pokoli 
vendégek bizonyára nem is árthatnak nekünk. 

7. -Figyeljétek meg kedves testvéreim, hogy az egész szerzet, mintegy 500 fő, hogyan húzódik 
sietve a feszület mögé. innen is jól láthatjátok, hogy a megfeszített Krisztust ábrázoló szobor sebeiből 
a vér tényleg alaposan csepegni kezd. A barátok úgy tesznek, mintha aludnának, a mi előbbi barátunk 
pedig jó távol a háttérben húzódik meg. 

8. Kedves barátunk és testvérünk! Úgy gondoljuk, hogy itt minden fáradság és munka igen csak 
kárba vész! Valóban, igen erősen az a véleményem, hogy ezeket -akárcsak a külső legsötétebb nyugat 
nehéz, mohás homok pusztáját- nem is lehet már rendbe hozni. Egyenesen elképesztő, hogy ezek a 
lények a Úr legerőteljesebb igéit is egyenesen a sátán szavainak tekintik. Igen, igen ide eljöhetne az 
Úr személyesen, ezeknek prédikálhatna tévedéseikről, Őt magát sem tartanák többre, mint ahogy 
téged semmibe vesznek. Ha pedig csodával bizonyítaná be az Ő lényének való voltát, erre is csak azt 
mondanák, mint annak idején a farizeusok: „Mindezt a pokol fejedelmével végzi." 

9. Igen kedves testvéreim, egészen helyes a megjegyzésetek. Ezekkel valóban úgy áll a helyzet, 
ahogyan mondtátok. Emellett az is igaz, hogy az Úr számára végtelen sok minden lehetséges, amit a 
mi összes bölcsességünk sem bír felfogni. Ezért itt is teszünk egy kísérletet, s majd elválik, hogy e 
lényekkel szemben mi mindent lehet tenni? Íme, nézzétek, ez a csaló feszület fő támaszpontjuk, és 
balgaságuk legjobb fegyvere. Először is tehát azt ragadjuk meg, szakítsuk le róluk, és semmisítsük 
meg szemeik láttára. 

10. Ezért csak közeledjünk hozzájuk. Figyeljétek meg, a vércsepp sajtoló máris visszahúzódott 
előlünk a közeledésünkre, ám most hangosan kimondom: 

11. -Te hazug kép, e lények hosszú ideig űzött csalásaiból keletkeztél, semmisülj meg! Mert az 
Úr színe előtt nincs nagyobb förtelem, mint egy Vele kapcsolatban fennálló ilyen csaló kép, amely 

által ezer és ezer hívő lélek, emberi szív teleik meg a legsötétebb babonával, képzelgéssel és a halál 
legförtelmesebb szennyével! 

12. Nézzétek csak, a feszület teljesen megsemmisítve, piszkos pelyvaként hever a földön, és 
látjátok, hogy a néma barátok egymás után hogyan emelkednek fel, és mindegyik arcáról rettenetes 
gyűlölet sugárzik, és düh. Ennek ellenére egyetlen egy sem mer kezet emelni ránk. Egyetlen szót sem 
szól egyikük sem, én azonban annál inkább szólok az általunk már ismert, de most a háttérben lapuló 
barátunkhoz: 

13. - Hallgass csak ide, te ott a háttérben meglapuló sötét szellem! Lépj elő, és adj feleletet 
kérdéseimre, amelyeket még a templomban intéztem hozzád! 

14. Látjátok, a barát nagy félelmek közt lép elő, és a válasz helyett a feszületet megsemmisítése 
miatt átkot akar ránk zúdítani. Íme azonban közvetlen a lába előtt megnyílik a föld, és egy ölnyi széles 
szakadék képződik, amelybe beletekintve a pokol tárul szemei elé. Erre újból szólok hozzá: 

15. -Látod, te sötét szellem, ez a te kereszténységed, amit ott lent látsz. Azzal van tele a te szíved! 
Krisztusnak mindent felülmúló végtelen szeretete helyett -amellyel mindent felülmúlóan a keresztfán 
vérző sebei közt az őt üldözőkért bocsánatért imádkozott- csupán gyűlölet, felekezeti düh, 
kárhoztatás, bíráskodás és pokoli tűz van bennetek, és mint ilyenek, a Krisztus alaptanításainak 
leghatározottabban ellenére törő Antikrisztusai vagytok. Híveitektől életük utolsó cseppjét is 
elvonjátok, és helyette a szíveiket halállal töltitek meg! 

16. Az élő kenyér helyett, -amely nem más mint az Istennek élő, igaz igéje- izzó követ adtok 
nekik táplálékul, hogy azok is hozzátok hasonlóan haraggal, gyűlölettel, bosszúval, ítélettel, 
kárhoztatással legyenek telve mindazok ellen, akiket az Atya saját maga akart nevelni és tanítani. 
Igen, ti a lelkiismeret furdalást nem érzitek amiatt, hogy a népre rákényszerített uralkodási és 
nyerészkedési vágyban izzó nyomástokat minél jobban megerősítsétek. Isten tiszta Igéjét, amennyire 
csak lehetett, a közösségből kiűztétek, s ha valaki mégis ragaszkodnék azokhoz, azt mint eretneket 
kárhoztatjátok, sőt egyenesen ki is átkozzátok. Isten Igéje helyett a népet nyereség és 
uralomvágyatokkal tápláljátok. Legfőbb erőfeszítésetek, hogy a világosság minden szikráját távol 
tartsátok tőlük. Jóllehet Krisztus az Úr a leghatározottabban kijelentette: , Legyetek tökéletesek, mint 
amilyen tökéletes a ti mennyei Atyátok!" 

17. Vajon mit is csináljak most veletek? Ti, akiknek az Isten nyáját kellett volna legeltetni - 
magatok falak közé bújva- farkastól félve, e hétszeres falak mögé bújva e vermetekből a hűséges 
pásztor tanyája helyett farkas tanyát csináltatok melynek irgalmatlanságát már megmutattátok, emiatt 
titeket jajgatva panaszolnak be Krisztus ítélőszéke előtt. Emiatt nem is tudom mit csináljak veletek, 
akik Istennek Szent Igéjét mindig csak lábbal tapostátok, mert annak alkalmazása nem felelt meg 
nektek? Mit csináljak veletek, akik a nép előtt fennhéjázva jelentettétek ki magatok felől: , Az egész 
föld a lábaink előtt hever!" 

18. De mondom nektek, ennél hátrányosabb s megfelelőbb bizonyságot nem is adhattatok volna 
magatokról, mint épen ezt! 

19. Mert valóban, a népeket -azok felkent királyaival, császáraival együtt- ahol csak tehettétek, 
uralkodási és nyereségvágytól űzött lábaitokkal valósággal csak tapostátok. A kezetek közt lévő 
Istennel pedig -akárcsak mint valamilyen árúval- valóságos kereskedést üztök! De éppen ezért is 
hiányzott szívetekből mindaz, ami isteni, ám annál inkább töltötte el az, amit te, sötét szellemed lábai 
előtt látsz: apokol maga! 

20. Valóban, mit is csináljak veletek? Magatokat kérditek: ki is lehetek én? Nahát ezt is 
megmondom nektek: Az Úrnak egyik igaz apostola vagyok és azért küldettem ide, hogy az Ő szent 
Nevében felébresszelek benneteket. De hogyan ébresszelek fel benneteket, amikor telve vagytok 
örökös ítélettel? Ezért még egyszer és utoljára kérdezlek benneteket: mit akartok tenni? Beszéljetek, 
vagy pedig mindnyájatokat elnyel ez a pokoli szakadék! 

21. Figyeljétek csak meg, mert erre megszólal a mi barátunk: 

22. -Összes testvérem nevében kérlek -bárki is vagy- kímélj meg bennünket ettől a rettenetes 
megpróbáltatástól, mert ha a mi Urunk, Jézus Krisztus igazi tanításai szerint valóban csalókká váltunk 
is, mégsem a magunk akaratából váltunk azzá. Olyanokká kellett lennünk, amilyenek vagyunk, mert 
hiszen közülünk senki sem cselekedett, vagy beszélhetett másképpen, mint ahogyan azt nekünk az 
egyház parancsolta. Igen, farkasok voltunk, de azoknak is kellett lennünk, így ha te valóban olyan 
magas rangú követ vagy, mint amilyenek állítod, akkor bizonyára azt is nagyon jól tudod, hogy 
milyen volt a mi helyzetünk, és milyen most is. Itt épp úgy fogva vagyunk, mint annak idején a 

Földön. Ezért, ha módodban áll, kérünk, szabadíts meg minket, és örömmel ragadjuk meg Krisztus 
tiszta Igéjét is. Csak most már takard be előttük ezt a szörnyű szakadékot! 

23. Ha ezen keresztül át akarsz jutni, akkor mindazt, amit abban látsz, előbb önmagadban 
szellemben és igazságban meg kell semmisíteni, mert ez csak a bensőtöknek megfelelő jelenség, amit 
te a saját szívedben rejtegetsz. Ezért vizsgáld meg jól önmagadat, és ti valamennyien ugyanezt 
tegyétek, és így ébredjetek fel szellemi halotti álmotokból, hogy azután ha majd ismét eljövök, akkor 
már benneteket tisztáknak és élőknek találjalak, s akkor kivezetlek innen benneteket a halálnak ebből 
a fogságából. E kolostorban többen is vannak még, ezeket szintén figyelmeztetnek kell, s ha majd 
azok is önmagukra találtak, ismét eljövök ide, hogy az Úr nevében új utat jelöljek meg számotokra! 

24. Figyeljétek csak, milyen nagy üvöltésbe kezdenek, ám mi ügyet sem vetünk rájuk, hanem 
menjünk a Paradicsom-barátokhoz. 


69. Fejezet: 

A paradicsombeli barátok kertje kívülről gondozott, nagyon szép benyomást kelt. A követ kifejti, hogy a pompa és 
fényűzés mögött mindig gőg húzódik meg. A pápa papucscsókja sem volna kitüntetés, ha az egy szalmakunyhóban, és 
nem fényes palotában zajlana le. A követ az ajtónál levő barát kérdésére -hogy honnan jött?- megmondja, hogy fentről. 
Erre furkósbotokkal felszerelt, angyaloknak álcázott szolgák a büntető toronyba kísérik őket. Bemenetelük előtt is 
feltűnt a tanítványoknak a tetőn ugrándozó, ragasztott angyalszárnyú szolgák mutatványa. A követ hagyja magát 
vezettetni, mert másképp nem tudja ezeket megtéríteni. 


1. Nézzetek végig a kolostor udvarán, egy nyitott kaput láttok, amely a kolostor meglehetősen 
nagy kertjébe vezet. Odamegyünk, hogy megnézzük, mi minden van abban. Látjátok, már előttünk 
terül el a kert. Hogy tetszik nektek? 

2. Kedves barátunk, valóban minden magasabb rendű és szép ellenségeinek kellene lennünk, ha 
ez a kert nem tetszene. A magas kerítés mellett haladó gyönyörű boltíves oszlopsor, szökőkutak, 
pompás sziklatemplom és rengeteg csodálatosan szép virág, valamint a tökéletes sorban nemes 
gyümölcsfák, ezt el kell ismernünk, hogy a művészet legmagasabb foka mellett egyesül a 
természettel, s minden a legtökéletesebb összhangban áll. A kert falai felett gyönyörű palota 
emelkedik, amelynek építési pompája semmi kívánnivalót nem hagy hátra. Így az a véleményünk, 
hogy a kertben lakozó szellemek csak valamelyest is megfelelnek a látható külső forma szépségének, 
akkor nem is lehetnek teljesen romlott érzésvilágúak! 

3. Igen kedves testvéreim, itt valóban minden igen szép, viszont egy szabályról sohase 
feledkezzetek meg: ahol az emberek között sok a pompa, ott sok a pazarlás, ott nagy az uralomvágy, 
ahol pedig az uralkodik, ott sok az önszeretet. Ez pedig együtt jár a haszonleséssel. És így a külső 
pompa biztos tükre annak, ami idebent dívik. Gondoljatok vissza a Földetekre! Kik laknak szép és 
hatalmas palotákban? Ritkán mások, mint gazdagok és hatalmasok. És kinek használ ez a pompa? 
Senkinek, legfeljebb csak a tulajdonosának, de ha annak használ, vajon milyen módon? Többféle 
módon, először is külső cégére az ő jómódjának, vagy állami hatalmának, s ezáltal az előtte haladó 
embereket hódolatra készteti, és visszatartja őket attól, hogy e gyönyörű palotához bármilyen okból 
is közeledjenek. Másodszor ilyen nagy pompa visszariasztja a valóban szegényeket attól, hogy a 
tulajdonost valamilyen csekély ajándék, vagy alamizsna miatt felkeressék. Harmadszor: az ilyen nagy 
pompa legyőzhetetlen forrása a gőg állandó közelségének, és ezzel az emberiség szegény osztályának 
a megvetéséhez, lenézéséhez. Ezenkívül a pompa mindig legjobb eszköz volt arra, hogy a szegény 
emberiséget a szükségnek megfelelő sötétségben és vakságban tartsa. 

4. De mi módon? 

5. Az ilyen pompás épület tulajdonosát az egyszerű szegény nép valamilyen magasabb rendű 
lénynek tartja, s az ilyen nagy fényűzés láttára az ilyen érzések alól magát nem is tudja kivonni. Igen 
meg kell nektek mondanom, ha szent Péter templomát és a Vatikánt nem építették volna fel, csaknem 
minden emberi elképzelést felülmúló pompával és méretben, akkor igen sokan nem tartották volna 
olyan rendkívüli kegynek, hogy abban megjelenhessenek. Mindenütt azt tapasztalhattátok, hogy 
bármilyen vallás -ha anyagiasságba süllyedt- külsőleg pompával övezi magát, hogy ennek révén az 
emberek vakságát -amennyire lehet- kihasználhassa. S most ezek után csak az lehet kérdéses, hogy 
az emberiségnek az ilyen módon való elkápráztatása használt-e valamit? 

6. Már magának Salamonnak a temploma sem volt egyéb néma prófétánál, amely a zsidó népnek 
azt mutatta be, hogy vallásuk hogyan csúszott át még Salamon idején a szellemiből az anyagiba 
úgyannyira, hogy a végén az egész templomból már semmi jó nem maradt, semmi igaz nem volt 
található, és az Úr a templomra vonatkozólag saját maga nyilatkoztatta, hogy azt gyilkosok 

barlangjává változtatták! Igen, bizony, abban a templomban elkövetett gyilkosságoknak se szeri, se 
száma nem volt. Sőt, a templom az embereket annyira elvakította már, hogy az Úr magasztosságát 
már fel sem ismerték, sőt a keresztre feszítést is egyenesen a templom határozta el! Még Júdást is a 
templom fizette ki, s később a vérdíjat ugyancsak a templomba hozták vissza bizonyságul arra, hogy 
a templom már előzőleg Isten Szellemének gyalázatos gyilkos barlangja volt. 

7. Ha a mondottak felett egy kissé elgondolkoztok, és ezt a pompát tekintitek, ne tekintsétek ezt 
olyan előnyös színben állónak. S hogy e tekintetben itt milyen a helyzet, már az első kerti templom 
megközelítésekor ízelítőt kapunk belőle. Nézzétek, két fehérbe öltözött barát már jön is felénk! Vajon 
milyen rendűek? Dominikánusok, vagy ciszterciszták? 

8. Óh, nem, ezek csupán paradicsombeli Ágoston rendi barátok, mert a paradicsomban a fekete 
csuklyát fehérrel cserélték fel. De mit figyeltek oly erősen a palotában? Ó igen, tudom már, mi ötlött 
szemetekbe: az ott ugrándozó angyalok, akiknek fehér szárny van vállaikhoz erősítve. 

9. Kedves barátunk, repülni is tudnak ezekkel a szárnyakkal? 

10. Azt éppen nem, mert ezek a szárnyak nem úgy nőttek oda, hanem csak úgy, mint a Földön s 
színpadon: Rájuk erősítve, és ugrándozásaikkal csak elevenségüket akarják szemléltetni. Úgy vannak 
betanítva, hogy a paradicsombeli barátok legrejtettebb intésére azonnal működésbe lépnek. Nézzétek, 
belőlük vagy fél tucat hogy rohan elibénk a barátok háta mögött. Azután meglátjátok, hogy ezek az 
angyalok karddal és furkósbottal is fel vannak szerelve -fehér ruhájuk alá rejtve- hogy netán hívatlan 
vendégeket éppen nem paradicsombeli módon űzzenek ki innen. 

11. Kedves testvérünk, ugyan kik lehettek a Földön ezek az angyalok? 

12. Nem hallottátok, hogy a szerzetesek szolgálatában világi személyek, kolostori szolgák 
álltak? Látjátok, ezek szellemei itt a kolostor szolgálatában állnak. Hogy azonban a szolgálathoz jobb 
kedvük legyen, angyaloknak öltöztették őket. Ez mind az ő téves felfogásukon alapszik, amely szerint 
időleges életüket az örökkévalóval cserélték fel. Az Úr végtelen nagy Szeretete és Könyörülete 
azonban mindaddig meghagyja ezeket a lényeket képzelgéseikben, amíg bensőjükben öntudatra nem 
ébrednek egész lassan, csendesen. De mégis rossz vége kell, hogy legyen a dolognak, mert ezekből a 
gyönyörű gyümölcsökből sohasem lakhatnak teljesen jól. Az evés és ivás úgy tűnik fel nekik, mintha 
olyankor mindig csak álmodnának. Ezen felül állandóan fehér felhőket látnak maguk felett elvonulni, 
hogy azonban világításukat onnan nyerik, sehogyan sem tudnak rájönni. De mindezektől függetlenül 
idővel még az is feltűnik nekik, hogy bár teljesen tudatában vannak szellemi állapotuknak, mégsem 
látnak soha egyetlen , szentet" sem, az Isten földi testének anyját, Máriát, sem Pétert, de még Mihály 
arkangyalt sem. Igen végzetes következményű helyzetnek látják azt is, hogy ha a kert faláról -amit 
létrákkal másznak meg -a távolba néznek, mindenfelé csak terméketlen pusztaságot láthatnak. És 
egyedül csak az a kert a belátható területen termékeny föld. Végül még az is ébresztőleg hat rájuk, 
hogy a kolostor templomát rajtuk kívül soha senki nem látogatja. Mindezeken felül még más bökkenő 
is kerül eléjük, amelyek lassanként arra figyelmeztetik, hogy ebben a paradicsomban valami nincs 
rendben. itt valami baj van. 

E paradicsomi lakók előtt természetesen még most is a kolostori Mennyország lebeg, amelyet mi 
majd később ismerünk meg, e Mennyországban is azonban igen sok megoldásra való akad. E mennyei 
lakóknak egyben még igen jó politikusoknak is kell lenniük, és a Menny kellemetlenségeit - 
amennyire csak módjukban áll- teljesen titokban tartaniuk. Különben az a , Paradicsom", amelynek 
még külön , Mennyországról,, is gondoskodnia kell, csakhamar igen nagy bajba kerülne. Ezért a mi 
éber angyalaink e hatalmas kertet esetleg nem lennének hajlandók tovább is művelni. Azt ugyanis 
tudnotok kell, hogy az Úr mindezeket igen jó célból engedi meg, hogy ezeknek az 
emberszellemeknek az itteni mindennapi kenyerüket -akárcsak a Földön- munkával és arcuk 
verejtékével kell megkeresniük, azért ha enni akarnak, azért itt is dolgozniuk kell. Látjátok, a 
paradicsomlakók már közelednek is hozzánk, tehát legyünk csendben és figyeljétek meg a 
fogadtatást. Látjátok, az egyik barát éppen jelt ad a két elbújtatott, furkósbotos angyalnak, hogy 
jöjjenek oldala mellé, s biztos kíséret mellett közeledjenek hozzánk. A másik barát a többi négy 
elrejtett kardokkal felfegyverzett angyallal együtt a hátvédet alkotja arra az esetre, ha az ellenséggel 
szemben az elsők kevésnek bizonyulnának. De most már igen jól figyeljetek, az első paradicsombeli 
barát már meg is szólal: 

13. - Honnan jöttetek ide? Felülről, vagy alulról? 

14. - Felülről 

15. - De hát hol van felül? 

16. (A kezemmel a keblemre mutatok és mondom.) -Itt a szívem, az Úr iránt érzett egyedüli 
szeretetben van felül! 

17. -Miféle ostobaságot fecsegsz te itt össze-vissza? Nem tudod tán, hogy hol a Mennyország? 
És most sem tudod talán, hogy itt az Isten paradicsomában vagy? 

18. -Nagyon jól tudom, hogy hol van a Mennyország és hol van a Paradicsom. De ezt a te 
paradicsomodat és a Mennyországodat nem ismerem el az igaz Paradicsomnak és az igazi 
Mennyországnak, mert azokat csak az igazságnak megfelelően fogadhatom el. Ez a paradicsom és a 
Mennyország azonban nem egyéb, mit a ti világi ostobaságaitok szüleménye! 

19. -Miféle beszéd ez, talán így beszélnek azok, akik felülről jönnek? Óh, nem, de várj csak egy 
kicsit, majd mindjárt megmutatjuk mi neked, mégpedig kézzel foghatóan, hogy hol van alul, és hol 
van felül! Gyertek csak Istennek angyalai, ragadjátok meg ezt a három pokolbeli csirkefogót, és 
vigyétek őket arra a helyre, ti már tudjátok, hogy hová gondolom, az iskolába, ahol majd megtanulják 
a fent és a lent közötti különbséget! 

20. Látjátok, most az angyalok körülfognak bennünket, és ezt nem fogadjuk ellenkezéssel, 
hanem hagyjuk vezessenek bennünket. Majd ha róluk és az ő emberszeretetükről helyes véleményt 
alkottatok, csak akkor kezdünk mi tevékenykedni, mert ez mind hozzátartozik a dologhoz. E nélkül 
nem is szerezhetnénk tökéletes betekintést az itteni szellemi állapotokba. Más úton módon nem is 
közelíthetjük meg ezeket a szellemeket egykönnyen, hogy tévelygéseiket a saját maguk által való 
felismerésre rávezessük őket. Engedjük meg, hogy vezessenek, hogy láthassátok: az Úr milyen 
sokféle módon tudja az Ő szolgáit felhasználni a szeretetmunkára! 


TO. Fejezet: 
Két barát beszélget a foglyok előtt haladva. Egyik, a jobb érzésű mossa kezeit, nem akar erőszakot alkalmazni 
többé. A másik konokul kitart a toronyba való bezárás mellett, 


1. A két paradicsombeli barát előre megy, a furkósbotokkal és kardokkal felfegyverezett 
angyalok pedig utánuk. 

2. Kedves testvérük, hová vezetnek ezek bennünket? 

3. Nézzétek, ott észak felé, a kert nagy falának sarkában áll egy szennyes torony, amelynek ajtaja 
jól idelátszik. Odavisznek bennünket, s hogy odabent mi történik, azt saját szemetekkel 
tapasztalhatjátok majd meg. De figyeljétek meg, hogy mielőtt odaérünk, az előttünk haladó két 
paradicsombeli barát mit beszél egymás között! 

4. - Mit gondolsz, ha ez a három csavargó mégiscsak valamelyik jobb hely küldöttjei lennének, 
mint a miénk, ahol soha még csak jól sem lakhatunk teljesen, nem volna e jó közelről 
megérdeklődnünk, hogy hová valók? Az a hozzájuk intézett kérdésünk, hogy alulról, vagy felülről 
jöttek, túl korai volt. Hogy így mondhatnám, ajtóstul rohantunk meg a házat. Tegyük fel, hogy mégis 
felülről valók lennének, mi pedig itt a paradicsomban ehhez egyáltalán nem illő és megfelelő módon 
járunk el velük szemben, erre nagyon is ráfizethetnénk! Az én véleményem ez ellen az lenne, hogy 
az erőszak tornya helyett inkább a déli oldalon levő barátság tornyába vezessük őket, amely kívülről 
mindenütt nyitva áll, és csak belülről zárható el. 

5. -Kedves barátom és testvérem, úgy vélem, hogy te itt a paradicsomban mégsem akarsz eretnek 
lenni? Magunk is jól tudjuk, hogy az Úr a Földön minden pompa nélkül vándorolt, és ugyanígy volt 
az Ő tanának első hirdetőivel és terjesztőivel is, de azt is tudod, hogy az Úr egyháza abban az időben 
nagyon nyomorúságos és szenvedésteljes volt. A nagy niceai zsinat után az egyház azonban a 
pogányság hatalmas területei felett diadalmaskodott, meg is szünt nyomorúságos és üldözött volta, 
sőt diadalmas és gazdag egyház lett. Bizony, fénnyel, magasztossággal, tekintéllyel, hatalommal és 
erővel egyházzá fejlődött. Ha pedig az Úr szolgáit, azok egyházát már a Földön olyan nagy dicsfény 
övezte, mennyivel inkább teszi ezt az üdvözült szellemek birodalmában. Ha tehát magasabb rangú 
követeket küld ide el hozzánk, akkor a legnagyobb bizalommal elvárhatod, hogy azok nem ilyen 
csavargó kinézésű alakban jelennek meg közöttünk, hanem nagy pompa és fejedelmi fenség 
kíséretében. Különben is írva van, hogy az Úr nagy fényesség és dicsőség között jelenik meg, az ég 
felhőiben. Hogyan lehetnek tehát ilyen útszéli csavargók Isten küldöttek? A pokol álcázott küldöttei 
azok igen, de semmi esetre sem a magas Menny kiküldöttei! Azért csak előre velük az erőszak 
toronyba. Amely torony csupa megszentelt kövekből épült fel, és azonnal meglátjuk, hogy miféle 
szellem gyermekei ezek, mert az ilyen megszentelt kövek az ördögöket sokkal jobban égetik meg a 
legmélyebb pokolnál. 

6. Jól van testvérem, tégy amit akarsz, én azonban maradok az én gondolatom mellett. Ha azután 
mégis rosszul végződnék, mindenben egyedül csak magadra vess! Most azután tedd, amit akarsz, én 
meg nem gátollak tervedben, se nem segítelek. De íme, közben megérkeztünk a toronyhoz. Itt van, 
átadom a kulcsokat, mert ebben a küldetésben nem óhajtok rész venni. Néhányszor meghánytam 
vetettem magamban, hogy gondolataink sokkal hamarabb állnak a kárhozatra, mint áldásra. Ilyenkor 
az Úr szavaira gondolok, aki az apostolait és tanítványait különösen nagy hangsúllyal óvta a 
kárhoztatástól és az ítélkezéstől, és gyakorta figyelmeztette! Éppen azért úgy titokban magamban is 
megfogadtam, hogy a jövőben csak bizonyos esetekben kárhoztatok, és soha meg nem ítélek senkit. 
Ezért ezzel hárommal szemben is az előbbi elhatározásomhoz kötöm magamat, ezért mondom, tégy 
amit akarsz, de én a te eljárásodban részt nem veszek! 

7. Jól van, akkor átveszem a kulcsokat, és végrehajtom az isteni igazságot. Mert igen nagy az Ő 
szeretete és igazságossága a szeretetének felette áll, hiszen Isten Fiának végét is elkívánta, hogy 
Igazságának eleget tegyen, hagyd tehát itt is gyakorolni az igazságot! 

8. A magam részéről még csak annyit jegyzek meg, hogy az Úr az Ő apostolainak és 
tanítványainak semmi más parancsot nem adott, mint egyedül csakis a szeretet parancsolatát. Tudom, 
hogy az Úr egy alkalommal az igazságtalan házvezetőnővel szemben igen követésre méltó példa 
szerint járt el. Egy más alkalommal azt is kijelentette, hogy egy bűnét töredelmesen megbánó 
bűnösnek megtérésén sokkal jobban örül, mint kilencvenkilenc igaznak. Viszont egyáltalán nem 
tudok visszaemlékezni az Úrnak egyetlen olyan kijelentésére sem, hogy a szigorú igazságtevést 
különösen kiemelte volna. Ellenben a vámos és a farizeusról szóló jelenetnél a vámos javára döntött, 
míg a törvényt szigorúan betartó farizeust egyenesen hibáztatta! Ha ezeket jól meggondoljuk, a 
részünkről oly ridegen gyakorolt igazságosság roppant sokat veszített előttem az értékéből. 
Egyébként, amint már többször megmondtam, tégy amit akarsz! A torony itt van, ez a három itt van, 
a kulcsok a kezedben, én tehát most már visszalépek... 


TT. Fejezet: 

A követ megérinti a torony falát, mire az eltűnik. A két barát ettől megrémülve szabadon cselekvő teret enged 
a háromnak. A követ összehívatja az egész kolostort. Isten követe megkérdi a priortól, hogy be tudja-e bizonyítani a 
Bibliából a római katolikus egyház isteni eredetét, és hogy Péter alapította azt? A prior ügyes, kitérő válasza, amelyben 
bevallja, hogy ezt nem tudja. 


1. Íme, megérkeztünk a toronyhoz. A kulcsokkal ellátott barátszellem -ennek az álmennyei 
paradicsomnak a lakója- Kinyitja a torony ajtaját, és felszólít bennünket a belépésre. Mit gondoltok, 
tegyünk eleget ennek a felszólításnak? Egyik-másik katolikus azt mondaná az engedelmesség ezt 
követeli meg. Mivel azonban egy másik parancsolat azt rendeli el, hogy inkább Istennek 
engedelmeskedjünk, mint embernek, ezért is nem engedelmeskedünk ennek a felszólításnak, hanem 
kívül maradunk. Sőt, ráadásul azt is megengedem magamnak, hogy jobb kezem egyetlen érintésével 
ezt az egész tornyot egy pillanat alatt porrá változtassam. A kulcsos barát azonban szigorú hangon, 
fenyegető arccal így szól: 

2. - Ha azonnal e pillanatban be nem mentek, erőszakhoz nyúlok! 

3. Így tehát látjátok, kénytelen vagyok a torony mellé lépni annyira legalább, hogy kezemmel 
megérintsem. Nos, már ott is vagyok, és lám, a torony már sehol sincs! De nézzétek, a kulcsos barát 
milyen szánalmas képet vág csodálkozva, míg a másik jobb érzésű barát hozzá közeledve megszólal: 

4. - Nos kedves barátom, mit szólsz ehhez a jelenséghez? Vajon az ördög véghez tud vinni ilyen 
dolgokat? 

5. Hát kedves testvérem, a dolog ilyen rejtélyesnek látszik. Eddig egyetlen sátán sem tudott a 
torony ellen semmit sem tenni, sőt valóban Isten igazi bevehetetlen tornyának bizonyult, és minden 
eretnek, valamint az egyedül üdvözítő egyházunk valamennyi ellensége -mint az ördög szolgája- meg 
is találta benne a menedékhelyét. És eddig egyetlen ördög sem merészelte a tornyot még csak meg 
sem közelíteni. S most nézz ide, ez a gonosztevő, vagy minek is nevezzem, csak egyetlen ujjával 
érintette meg e tornyot, s abban a pillanatban már nyoma sem volt. Más egyéb módot nem is tudok 
elképzelni, mint hogy amilyen gyorsan csak lehet, távolítsuk el ezt a hármat ebből a szent 
paradicsomból, mert még más egyebet is meg talál inteni, és azt így éppen úgy megsemmisíti, mint 
ezt a tornyot. 

6. Komolyan, az Isten egy rejtélyes lény. Amikor úgy gondoljuk, hogy a legjobbat cselekedjük, 
akkor egész tevékenységünket szégyenné változtatja. Így alapította egyik egyházat a másik után, s 

amikor az egyház már jól kifejlődött, hogy úgy mondjam, mintha dróton rángatnák az Úr nevében, 
egyszerre csak megjelenik egy pogány, párszihoz hasonlóan elvagdossa a drótokat, mire az égész 
egyházi lim-lom halomra dől, és a nevén kívül egyéb sem marad meg belőle. Akárcsak a Babilonnál, 
amely akkor még hatalmas világvárosnak hírlett, ma már még csak a helyét sem ismerik. Saját 
szempontjából most már e három lénnyel semmit sem akarok kezdeni. Ellenben, ha te tovább is 
kísérletezni akarsz velük, akkor csak rajta, hogy azonban ezek után valamire menj velük, abban 
erősen kételkedem! Véleményem szerint legjobb volna ezt az egész dolgot általános tanácskozás 
tárgyává tenni, de hogyan hívjuk össze, amíg ez a három itt van? 

7. Kedves testvérem, én úgy vélem, hogy erre nem is lesz szükség, mert ha ez a három felülről 
való, mire jó akkor a mi tanácskozásunk? A mi tanácskozásunkat éppen úgy széjjel szórják, mint 
akárcsak ezt a tornyot. Ennek a háromnak az alulról való voltát kapcsoljuk ki a számításunkból, mert 
meg van írva, hogy a sziklát, illetve Péter egyházát a poklok kapui sem dönthetik meg. De mi is 
lehetne annak a vége, ha a tanácskozás ítéletét úgy hozhatnánk meg, hogy a három pokol küldötte, 
emellett a tornyot Krisztus bizonysága ellenére megsemmisítették? Ezzel csak azt bizonyítanánk be, 
hogy a mi egyedül üdvözítő egyházunkat Péter, illetve Krisztus alapította volna. Ez a bizonyság 
viszont sokkal rosszabb és végzetesebb következményekkel járna, mint ennek a toronynak a 
megsemmisítése. Ha pedig azt ismerjük el ellenkezőleg hogy ezt az Úr az Ő felmérhetetlen 
elhatározásában tette meg velünk ezzel semmi kárt sem vallunk, s nem okozunk magunknak, mert 
hiszen az Úrnak teljes jogában áll azt tenni, amit csak akar, és mindazt amit Ő tesz, bizonyára a 
legjobban teszi. 

8. Tényleg igazad van, és ez ellen semmi ellenvetésem nem lehet. De mit szólnak ehhez a többi 
üdvözült testvérek? És az a sok szolgálatukra álló angyal, ha ezt megtudják? Ezért szükségesnek 
tartom, hogy ezt már most közöljük velük, mert igen gyanús színben tűnünk fel lőttük. 

9. Lásd kedves testvérem, erre vonatkozólag megint egészen más az én véleményem. Egyáltalán 
ne törődjünk azzal, hogy a testvérek mit szólnak rá, hanem engedjük tovább ezt a hármat Isten 
nevében, amíg itt vannak csináljanak amit csak akarnak, ahogyan jól esik nekik, mi pedig mossuk 
kezeinket. A testvérek pedig ha akarják, maguk kíséreljék meg, hogy tudnak-e szemben úszni a 
rohanó árral? 

10. No de most jól figyeljetek, mert én is közbelépek, és így szólok a jóindulatú baráthoz: 

11. - hallgass csak ide, kedves barátom! A te szavad nem ellenszenves nekem, és azért közelebb 
is vagy Isten országához, mint sok más közületek. Ha az a kevés jó, ami benned van, nem is több egy 
kicsiny szikránál, mégis több benned a világosság, mint a többiekben. Ezért nyíljék meg számotokra 
most az alkalom, hogy ami nálatok hiányzik még az Isten országának elnyeréséhez, azt behozhasd, 
tehát ennek érdekében intézkedj, hogy e látszat-paradicsom üdvözültjei most valamennyien igen 
hamar itt gyűljenek össze. 

12. -Kedves barátom, ez azonnal megtörténhet, mert csak egy jeladás, és erre valamennyien 
azonnal itt lehetnek. 

13. -Add meg kérlek a jelet, és hívd őket össze! 

14. A barát ezt meg is teszi, mire minden oldalról összejönnek a barátok. S nézzétek, hogy 
csapják össze kezeiket a csodálkozástól, hogy a torony eltünt szemük elől. Közöttük felhangzik az az 
általános kérdés: , A Szentháromság Isten nevében mi történt, melyik gonosztevő tette ezt? ,, 

15. A jobbindulatú barát erre megszólal: 

16. -Halljátok kedves testvéreim, ne kérdezzétek, mert ez a három hatalmas még mindig 
közöttünk tartózkodik! A középső aki amint a kárhozottak tornyába akartunk zárni-alighogy 
megérintette ujjával a tornyot, azt egyetlen szempillantás alatt teljesen megsemmisítette. Mi azonban 
tudjuk, hogy ehhez a sátánnak soha hatalma nem lett volna, s ezért legyetek okosak, nehogy még 
ennél nagyobb bajunk történhessen! 

17. Nézzétek, erre a paradicsombeli barátok legfelsőbb vezetője a prior milyen félelemmel 
közeledik felénk, és kérdezi: 

18. - Mi és minden jó szellem dicsérjük az Urat, de hát ha ti valóban jó szellemek vagytok, úgy 
adjátok elő kívánságaitokat! 

19. Lásd, az én kívánságom egészen egyszerű, és semmi egyébből nem áll, minthogy közöld 
velem, hogy milyen alkalommal alapította Péter a római egyházat, és mikor az összes különféle 
szerzetesrendeket? Ezeket azonban magából s szentírásból kell bizonyítanod, mert minden egyéb 
bizonyítékot elvetek! 

20. Egészen titkon így szól a prior szomszédjához: -Az Isten legyen velünk, mi most a pokol 
legfelsőbb hármassága előtt állunk. Hiszen ez a három Lucifer, Sátán és Leviathán! Az egészen 
biztos, hogy a kérdést feltették, és nekünk felelni kellene erre, de mit? Ha hallgatunk, akkor az Úr 
legyen hozzánk irgalmas, ez a három megsemmisíti az egész paradicsomunkat, sőt még ezt a 
gyönyörű mennyországot is, sőt még talán egyenesen a pokolba visznek bennünket. Ha pedig 
válaszolunk nekik, úgy ez már annyi, mintha el is jegyeztük volna magunkat a pokollal. Valóban, az 
Isten ebben a világban igen különös rendelkezések szerint jár el úgyannyira, hogy sem a 
paradicsomban, sem a Mennyben nem tudjuk egészem biztosan, hogy hányadán állunk. Minthogy 
pedig az Írásokból a római vallás eredetét én buta vagyok bebizonyítani, mégis csak az lesz talán a 
legjobb, ha egészen őszintén megmondom neki, úgy, amint az tényleg van! 

21. -Hald kedves barátom, az írásokban ezt bebizonyítani valóban nem tudom, de igen elhiszem, 
hogy a római vallást Péter alapította, és az egyik történelmi hagyomány is ezt látszik igazolni, 
amelynek értelmében Péter 20 és egynéhány évet töltött Rómában. Hogy azonban ez a hagyomány 
hiteles-e, ezt csakis a jó Isten tudhatja biztosan, nem én. Egykor én is római katolikus voltam, és 
hittel, tanítással egyaránt szolgáltam. Azért úgy hiszem, hogy nem tévedtem. Ha azonban mégis 
másképpen állna a dolog, úgy légy szíves világosíts fel bennünket erről. Egyáltalán nem idegenkedem 
attól, hogy téged meghallgassalak, azért tehát csak beszélj nyugodtan. Ha jó szellem vagy, nem 
akarhatsz rosszat, ha azonban gonosz szellem volnál, úgy gondolj arra, hogy Isten hatalmasabb nálad, 
s ezért most már mond meg azt, amit akarsz. 


72. Fejezet: 

Második kérdés a priorhoz: miért iparkodott akkor a Földön magas állásért? A prior elmondja, hogy a keresni 
akaró papság nem használhatja a Krisztus "szegénységet" tanító eredeti szeretettanát. Atformálták azt, hogy hasznot 
hajtó lehessen, amin keresztül urai lehettek az egész akkori világnak. A prior tehát inkább törtetett, ha már ezen nem 
segíthetett. 


1. Lásd, egy pillanatra igen ügyesen kibújtál a hínárból, mindenesetre magad is beismered, hogy 
kérdéseimre nem tudsz feleletet adni, ennek ellenére ezt a semleges válaszodat is egész válasznak 
tekintem. De most jól vigyázz, mert most egy másik kérdést teszek fel, erre talán mégis csak feleltet 
találsz magadban? Ha te, mint a Szentírást ismerő, földi életed alatt nem tudnál pontos értesülést 
szerezni arról, hogy Péter apostol tényleg volna Rómában, és hogy a római vallást tényleg ő alapította 
volna meg, azt azonban mégis szeretném megtudni tőled, hogy miért iparkodtál annyira földi életed 
alatt, hogy egy kolostorban priori állásba juthass? S ez, amikor ravasz eszközök segítségével sikerült 
végre, eztán az egyház fejénél több ízben tettél kísérletet arra nézve, hogy téged kolostorfőnökké, 
vagy ha lehetséges, püspökké nevezzen ki! 

2. Lásd, ez már egy igen fontos kérdés, és erre annál is könnyebben adhatsz feleletet, mert hiszen 
az egyéni tapasztalatod, s mint ilyen, most még elevenen él emlékezetedben! 

3. Nézzétek, milyen megdöbbent arcot vág erre a paradicsomi prior. 

4. Bensejében minden zugában keres valamilyen furfangos feleletet, amit arcvonásaiból is igen 
jól látni, de semmi megfelelőt sem találván, igen erősen arrafelé hajlik, hogy kirukkoljon az 
igazsággal. Amint azonban a szót nyelvére venné, úgy égeti az, mint a legforróbb ital, de mindez nem 
használ semmit sem, és a végén mégis csak nekirugaszkodik, és kirukkol az igazsággal. Nem bánja, 
jöjjön, aminek jönnie kell! No de igen vigyázzatok, és hallgassátok mi minden derül ki belőle! 

5. - Kedves barátom, bárhonnan való is vagy, mégis egészen őszintén megmondom neked, hogy 
ezt mind, szó szerint véve, csupán önmagamért tettem. 

6. Hogy miért? Mert a római vallás alapfeltételeinek pontos megismerése alapján nagyon is jól 
felismertem, hogy az egész keresztényi felfogás elmélete tulajdonképpen világuralmi törekvésre 
irányul. Ennek eléréséhez pedig nagy tekintélyre van szükség, hogy ezen keresztül kincseket és 
vagyont szerezhessen. Hogy azután a tiszta kereszténység ehhez milyen képet vág, azzal amint ezt 
bizonyára magad is nagyon Jól tudod, a római vallás nem törődött. Ez a kereszténységnél fennálló 
nélkülözésmentes állapot -ha nem tévedek- Nagy Károly idejében kezdődött. 

7. A kereszténységet a mag eredeti, tiszta voltában csak igen rejtett módon vették figyelembe. 
Mert az a tiszta egyszerűségében a világi tekintéllyel szöges ellentétben állott. Ennek következtében 
csupán csak a nevet tartották meg, magát a krisztusi tant pedig kifordították, az ő világi tekintély- 
kívánságaik szükségletének, követelményeinek megfelelően. 

8. Ehhez még azt is hozzá kell tennem, hogy néhány megfigyelésem a pogány Mausin istent 
jutatta eszembe, akinek oltárára aranyat, ezüstöt s drágakövet áldoztak, s amely vallásban egy 

szemernyi szeretet sincs. Mi hasznom volt azonban ebből? Igába voltam fogva, mint egy ökör, s ki 
fogott volna ki abból? Az azonban bizonyos, hogy a többiek előtt befogott ökörnek mindig kevesebbet 
kell húznia, mint annak, amely közvetlen a szekér után van befogva, és én örültem, hogy ezt be is 
tudtam látni, és ezért arra törekedtem, hogy egy minél előbbre befogott igába sorozzanak, és ily 
módon csak parádés, mint igavonó barom legyek. Vagy talán másként kellett volna tennem? 

9. Bizonyára másként jártam volna el, de az okosság szavát követtem, mert úgy gondoltam, hogy 
ilyen körülmények között az isteni Alapító eredeti tanítása szerint valamilyen keresztény jót 
gyakorolni tisztán lehetetlenség. Ezért inkább semmit sem teszek, úszom az árral, s amennyire lehet 
csak figyeltem hogy legalább időleges hasznom származzon belőle. Nagyon is jól tudtam, hogy hibát 
követtem el, de amellett azt gondoltam: 

10. Ha az Evangélium tanítását az Úr úgy alapította, alapozta meg, ahogyan abban meg van írva, 
akkor bizonyára megvan az oka annak is, miért nézi el, hogy az Ő csodálatosan egyszerű és tiszta 
tanát ennyire kiforgassák! Ezenfelül gyakran gondoltam Pálra is, aki arra szólította fel a gyülekezetet, 
hogy engedelmeskedjenek a világi hatalomnak, legyen az jó, akár rossz, mert semmiféle hatalom nem 
állhat fenn Isten hatalmas Akarata nélkül. Ha tehát az egyház vezetőinek cselekedetei rosszak, akkor 
egykoron úgyis nekik kell felelniük érte, és én inkább azt teszem, mint egykor Pontius Pilátus, aki 
mikor látta, hogy krisztust a keresztre való feszítéstől nem tudja megmenteni, kezeit mosta a 
továbbiak felől. Isten a legtökéletesebb Lény, bizonyára be is látja, hogy egy ilyen magamfajta 
legszűkebb korlátok közé szorított, hatalmával, illetve erejével nem úszhat szemben a világ akkori 
általános felfogásával. 

11. Most lásd, kedves barátom, bárhonnan kerültél is ide, a te kérdésedre adott őszinte feleltem 
ez, még ha a bőrömet nyúznád is meg, akkor sem kaphatnál tőlem más választ. 

12.-Jól van kedves testvérem, valóban semmit sem tartottál vissza magadban, hanem mindent 
komolyan elmondtál nekem, amit csak találtál emlékezetedben. Csak azt szeretném megtudni tőled, 
hogy tulajdonképpen miért is jöttél ide, ebbe a paradicsomba? Ha ugyanis saját kijelentéseid szerint 
a római egyház hibás eljárásáról meg voltál győződve, hogy kerültél ide? Azt is meg kell jegyeznem, 
hogy a katolikus vallás a felebaráti szeretetet és alázatot fő elvének vallja. Azért szeretném megtudni, 
hogyan történt mégis az, hogy -amit már az előbb is említettem- mégis ebbe a paradicsomba jöttél. 

13. Kedves barátom, báronnan való légy, erre a kérdésre megfelelni nehéz volna, mert én azt az 
okot, amely idehozott, éppen olyan kevésbé ismerem akárcsak a Föld kellős közepét. Ha ugyanis 
egészen őszinte akarok lenni, úgy be kell ismernem, hogy a test levetése után való életben 
kételkedtem. Ha pedig valaki a halál utáni szellemi életben kételkedik, akkor a földi életének 
tartalmára nem marad más hátra, minthogy a régi római mondáshoz igazodjék: Jól egyél és igyál, 
aludjál, mert a halál után már nem vár rád semmiféle gyönyörűség! Így éltem tehát én is világomat, 
ettem ittam, és éppen ezek érdekében a világ összes játékait végigjátszottam. 

14. Amikor azonban a feltétlenül mindig rosszkor bekövetkező testi halál -amellyel szemben 
földi életem alatt annyi sok és felesleges gondom volt- végül engem is utólért, akkor tudtam meg, 
hogy a testi halál egyáltalán nem tör meg, nem jelent utolsót, hanem a testemnek általam ismeretlen 
időpontban történt levetése után még mindig élek, mint ahogyan a Földön éltem. Csak mégis, azzal a 
különbséggel, hogy a volt piszkos Föld helyett ebben a szép kertben töltöm el az időmet. És a fekete 
csukja helyett fehéret hordok, misét nem olvasok, hanem úgy élek itt, mint egy értelemmel megáldott 
levéltetű, és a szó legteljesebb értelmében élősdi ember vagyok. Hogy a világi kolostori szabályzatot 
itt figyelembe veszik, az nekem éppen olyan megmagyarázhatatlan, mint sok minden más egyéb. Úgy 
érezzük magunkat, hogy boldogok vagyunk, és valóban azok is vagyunk az ismét megtalált, és már 
amúgy is megszokott, egy kissé kedvezőbb irányú kolostori szabályaink között. Ha ezt most elveszed 
tőlünk, akkor a mezei egerek is szerencsésebbek lesznek nálunk. Mindenesetre még csak azt jegyzem 
meg, hogy itt jóformán egyikünk sem tudja a maga valójában, hogy tulajdonképpen hogyan és miért 
jött éppen ide. 

15. Ha ennél jobbat tudsz, úgy közöld velünk, a biztosabb rosszal még mindig szívesebben 
felcseréljük ezt a bizonytalan jót. Tégy velem -s akár valamennyiünkkel- amit csak akarsz, csak a 
pokoltól és a további kérdezgetéstől kímélj meg bennünket. Most már igazán mindent elmondtam, és 
így hiába adnál fel további kérdést, azokra éppen úgy nem tudnék választ adni, mint akár egy kődarab. 
Mert ahol már semmi sincs, ott már a halál sem arathat. 


73. Fejezet: 
Hogyan állsz Krisztus szeretete ügyében? Elmondja a prior római útját, amikor a bűnbocsátó cédulákat kellett 
átvennie, és előtte Krisztus nevét ki sem ejtették, attól eltekintve, hogy "Krisztus földi helytartója,, hamis kifejezéssel 

illetik a pápát. Szeretete tehát így nem mélyülhetett el, azonban azt szikraként őrizte szívében. A követ ezután beszédével 
helyes útra vezeti őket. 


1. -Kedves testvérem és barátom! Úgy gondolom, hogy azért annyira mégsem vagy néma, mint 
egy kő egy kérdésemre csak meg tudsz felelni? Ez a kérdés olyan egyszerű, amennyire egyáltalán 
csak lehetséges! Ez a kérdés a következő: Egész papi működésed alatt sohasem gondoltál Krisztusra, 
és sohasem jött úgy eléd, hogy Őt szíved egész melegével megszeresd? Lásd, igazán roppant egyszerű 
kérdés, amelyet igennel és nemmel megválaszolhatsz, csak az a fontos, hogy élő valóság alapján 
álljon a válaszod! 

2. Kedves barátom, báronnan is jöttél, erre a kérdésre csakugyan megfelelek, még akár több 
ehhez hasonló kérdésre, csak a római egyházra vonatkozólag ne kérdezz többet. Mert valóban éppen 
olyan mérhetetlenül örülök annak, hogy mint obsitos katona az obsitadó katonasághoz nincs köze, s 
nekem sincs többé közöm hozzá! Ami azonban Krisztust illeti, róla szívesen beszélgetek veled, 
ameddig csak akarod, s azért ezt felelem kérdésedre: Természetesen csak úgy magamban igen 
gyakran gondoltam Rá, és minidig úgy éreztem önmagamban, hogy nem lennék rossz apostola, ha én 
is abban a szerencsében részesültem volna, hogy krisztussal együtt vándorlok, mint ezt Péter is tette. 
Igen őszintén mondom neked, ez az isteni Személy, Akit minden erőmből szeretni tudnék, ha 
megtalálhatnám. Hogy papi tevékenységem alatt Krisztussal keveset foglalkoztam hivatalos 
tevékenységemben, azt bizonyára nagyon jól tudod. Sőt azt is, hogy miért. Amikor főnökömtől 
valamely magasabb egyházi hatóság vagy valamelyik püspök magához rendelt, sőt amikor egy ízben 
Rómába is rendeltek, az ilyen összejöveteleken Krisztusról szó sem volt, hanem csakis arról, hogy a 
kolostorban miként folynak a dolgok, az egyház vagyonát hogyan kezelik. Ha pedig a kolostor kevés 
jövedelmű lenne, hogyan intézkedjek, hogy a jövedelem emelkedjék. S amikor egy alkalommal 
szintén Rómába rendeltettem, és úgy reméltem, hogy ott Krisztusra vonatkozólag bővebb 
felvilágosítást kaphatok, ennek semmi nyomát sem találtam. Annál szőrszálhasogatóbban faggattak 
ki arról, hogy miként áll az egyház jövedelme, és valamely jelentős összegű egyházi alapítvány nem 
szűnt-e meg. Ha pedig az alapítvány ideje lejárna, úgy mi történjék a felszabadult tőkével. 

3. Amikor feleletképpen azt jelentettem, hogy nálunk az alapítványok megszűnésével 
kapcsolatban megvan az előírt mód, hogy azonnal mi történjen: amennyiben azok régiek, úgy azok 
már régen az általános kolostori vagyonba olvadtak be egészen, újabb alapítványokról pedig ebben a 
felvilágosodott korban -különösebben jelentős mértékben- már szó sem lehet, s így csak egyszerűbb 
járadékokkal kell megelégednünk és néhány fizetett misével, az örökös alapítványokról pedig még 
csak álmodoznunk sem lehet. Az ilyen jelentésre először is a kardinális durva átkot szórt minden 
eretnekre és protestánsra, nekem pedig csak annyit mondott, hogy éles hangú prédikációkkal, 
valamint a gyóntatószék tanácsokkal és figyelmeztetésekkel hassak oda, hogy a hívek magukat 
protestánsoktól ne engedjék felvilágosítani, és gazdag alapítványaikkal -már csak a Mennyország 
elnyerése érdekében is- az egyedül üdvözítő Anyaszentegyházat támogassák. E komoly 
figyelmeztetések után néhány száz darabból álló teljes bűnbocsánatot biztosító levelet adtak át, hogy 
azokat -amilyen hamar csak lehet- okvetlen árusítsam ki, mégpedig darabonként legalább is 10 
tallérért. A saját részemre is átadtak egy teljes bűnbocsánati levelet, de azzal megkötötték, hogy a 
saját személyemre vonatkozóan lép csak életbe, ha az átadott összegeket Rómába már beszállítottam. 
Ez alkalommal szerettem volna néhány vallási tárgyú kérdésemre felvilágosítást kapni, de egyenesen 
megjegyezte, hogy most a legmélyebb alázattal mondjak köszönetet Krisztus helytartójának ezért a 
nagy kegyelemért, azután menjek utamra, és amilyen hamar csak lehet, hagyjam el Rómát, hogy 
minél hamarabb hazaérjek, és ott a Szentatya akaratát végrehajtsam. Meg is fogadtam a tanácsát, sőt 
még abban a kegyelemben is részesültem, hogy a papucs megcsókolására is engedélyt kaptam, de 
ezzel azt az utasítást is, hogy 24 óra alatt hagyjam el Rómát. 

4. Mindezekből most már megkérdezheted, hogy milyen kereszténységről volt szó ott! Rómát 
megjártam volna anélkül, hogy az egyház vezetősége csak egyszer is kiejtette volna Krisztus nevét, 
kivéve azt, amikor egyik kardinális említette Krisztus helytartója kifejezést, és természetesen 
leszámítva az egyházi ceremóniákkal előírt alkalmakat. 

5. Ez a római látogatásom a halhatatlanságban való hitem utolsó cseppjét, valamint az addigi 
Krisztustól való felfogásomat tökéletesen kimerítette. 

6. Amikor a bűnbocsátó cédulákkal hazaérkeztem, azokat elhelyezés céljából kiosztottam 
társaim között. Tudomásom szerint valamennyit sikerült eladnunk, csak meglehetősen alkudni kellett. 
Mikor azután közöltem, hogy a bűnbocsátó levelek nyilvános hirdetése végett erkölcsi nehézségeim 
voltak, Róma is megelégedett kisebb összeggel. Lásd ez a minden, amit kérdésedre felelni tudok. 

7. Ami Krisztus iránti szeretetemet illeti, az elmondottakból láthatod, hogy ilyen egyházi 
üzérkedéssel Krisztust az utolsó cseppig kidolgozták belőlünk, és az ember hitét -különösen a papság 
keretén belül- teljesen elveszíti, s akkor a Krisztus iránti szeretetnek is igen nehéz a sorsa. Ezzel 
természetesen nem azt akarom mondani, mintha Krisztust nem szeretném, ha valahol egyáltalában 
megtalálható lenne, sőt még mindenek felett is szeretni is tudnám, miután az Ő tanítása valóban a 
legtisztább és a legjobb, amit csak egy halandó ember elképzelhet. 

8. Csak az a bizonyos , mikor" a legborzasztóbb az egészben. Íme, idejöttem, most már itt élek - 
amint előbb is említettem- anélkül, hogy tudnám miért, hogyan és mikor, annak ellenére, hogy az 
emberi lélek halhatatlanságát már a földi életem folytán elvetettem magamtól. Krisztusról egészen 
mostanáig itt sem hallottam egy szót sem annál többet, mint amennyit a Földön már Róla tudtam. 

9. Ezért Krisztusról egészen mostanáig más elképzelésem van. Krisztus és én közöttem még 
mindig fennáll az a végzetes , mikor"! Ezt emeld ki belőlem, akkor bennem egy János apostolt, vagy 
egy Magdolnát nyerhetsz! 

10. -Jól van kedves barátom, testvérem! Te az én rövid kérdésedre nagyon is részletes feleletet 
adtál, és ezért most neked -egyben mindnyájatoknak is- mondok valamit. Ha ezt figyelembe veszitek, 
akkor az örök élet útjára léphettek. Ha azonban nem veszitek figyelembe, akkor azon a helyen, ahol 
a torony eltűnt, nyitva áll előttetek az út az örök halálba! Halljátok tehát! 

11. Jézus krisztus, a minden mennyek és az összes világok egyedül Ura, Istene. Ő egyedül 
Önmagában az örök és végtelen Szeretet, mégpedig mint az Atya, az Ő végtelen Bölcsessége szerint, 
maga a Szentszerelem is. Mint ahogyan Ő magáról meg is mondta, hogy Ő és az Atya - , Egy" - és 
aki Őt látja, az Atyát is látja, és hogy belőle sugárzik ki az Ő Szentszelleme, amit azzal is bizonyított, 
hogy amikor apostolaira rálehelt, ezt mondotta: „Vegyétek a Szentszellemet!" 

12. Ez legyen számotokra az első hitbéli lecke-szükséglet, ami nélkül senki sem nyerheti el az 
örök életet, mert az is benne áll az Írásotokban: , Aki nem hiszi, hogy Krisztus Fia az első Istennek, 
Aki az Atya Szeretetének Bölcsessége, az nem üdvözölhet!" Emellé még azt is mondom nektek: Ha 
az Atyát és a Szentszellemet Krisztusban meg nem ragadjátok, akkor nem is juthattok el az örök 
életbe! 

13. Ne ütközzetek meg azon a versen, amelyik így szól: , Az Atya több, mint a Fiú!" Mert ez azt 
jelenti, hogy a Szeretet önmagában az Istennek a tulajdonképpeni alaplényisége, és hogy mint Atya, 
Szeretetének Bölcsessége úgy sugárzik ki állandóan a Világosság és az örökké működő Szentszellem. 
Ez legyen számotokra a második szükséges hittétel. 

14. A harmadik hitszükségletek így szól: Legyetek szívetek legmélyéig alázatosak, és 
szeressétek Istent. Krisztusban szeressétek az Istent! Egymást pedig úgy, mint saját magatokat, 
emellett mindegyiktek vegye tekintetbe, és teljesítse a mások akartát, míg önmagát mindegyik 
lehetőleg legkisebbnek tekintse az összes között, és úgy álljon szolgálatára a többieknek. 

15. Ha ezt a három hitszükségletet önmagatokban felvettétek, majd csak akkor mutatom meg 
számotokra az örök életbe vezető utat. A Földről csupa csaló és gonosz elméletnél egyebet nem 
hoztatok ide magatokkal, azok itt állnak előttetek látható formában mindenfelé. Ezeknek semmiféle 
alapjuk nincs! És éppen ezért a szemetek láttára fognak teljesen megsemmisülni, és úgy eltűnnek 
mint a tiszavirág, amint a saját benső sötétségetek rajtatok keresztültör. Az Úr nevében adtam most 
nektek egy új magot, hogy vessétek el szívetekbe, hogy gyümölcshozó fává növekedjék fel abban. 
Ez a gyümölcs erősít meg, és tesz elevenné benneteket. Szellemetek lángolva lobogtatja majd meg a 
szeretet, és ez a láng világosítja is meg az utatokat, amely az örökéletbe vezet. 

16. Nézzétek csak kedves testvéreim s barátaim, az összes szolga hogyan kezdi verni a mellét 
nagy kiáltozások között: „Micsoda rettentő szakadék van alattunk, és mily magasztos mélység 
felettünk! Óh, Uram, légy hozzánk, bűnösökhöz irgalmas! Zárd be a szakadékot, és fedd be a 
mélységet felettünk, mert Kegyelmednek és Irgalmadnak egyetlen szikrájára sem vagyunk 
érdemesek. Semmisíts meg minket, mert egyedül azt érdemeljük meg, csak élni ne hagyj bennünket, 
nehogy Te kárhoztass el minket!" 

17. Látjátok, ezek már könnyebben találják meg önmaguk bensejét, mint az előbbiek. Hagyjuk 
meg őket ebben a hangulatban, és menjünk be a kolostori külön Mennyországba, ahol majd betű 
szerint látjátok magatok előtt beteljesülve, hogy „annál jobban remegnek a dolgok"- itt teljes 
valósággá válik az ottani Mennyország rosszabb, mint a lélek alvása. 


74. Fejezet: 
Látogatás a kolostor által eltartott külön mennyben. A követ itt is hangsúlyozza "fentről" való küldetését, az 
ál-Péter kérdésére, de az piszkolódással felel. A küldöttek erre egyszerűen behatolnak a mennybe. Az ál-Pétert és 

Mihályt félretolják, mire azok segítségért szaladnak. A tanítványok csodálkoznak a menny rettenetes 
egyszerűségén kartonpapír díszletek, mint egy színházban. 


1. Kedves testvérünk és barátunk, hol van itt a Mennyország? 

2. Egyáltalán nem kell messze mennünk, hogy megláthassuk. Nézzétek ezt az ellőttünk álló 
hatalmas palotát, és annak a közepén egy lépcső felett azt a kis kaput. Az a Mennyországunk bejárata, 
mert tudnotok kell, hogy paradicsom és a mennyország igen közel fekszenek egymáshoz. 

3. De vajon Péter és Mihály arkangyal szintén itt vannak? 

4. Ők sem hiányoznak, de nem a kapun kívül, hanem belül vannak. Nem erőszakkal hatolunk be 
ebbe a Mennybe, és ha kopogtatunk, Pétert és Mihályt is megláthatjátok. Menjünk tehát a kapuhoz, 
kopogtassunk be, hogy bejuthassunk a Mennyországba. 

5. Lám, már itt is vagyunk, figyeljétek meg, milyen kérdéseket kapunk a kapun keresztül. Most 
tehát kopogtatok, és halljátok, Péter már meg is szólal: 

6. - Honnan? 

7. Felülről! 

8. Mi a neved? 

9. Az Úrnak követe! 

10. Miféle Úrnak? 

11. Csak egyetlen Urat ismerünk, és az Jézus Krisztus! 

12. Te hazug vagy! Mert hogy is küldhetett volna téged Krisztus kívülről, mikor Ő itt bent a 
Mennyben lakozik, és az Atya jobbján ül? Ha Ő küldött volna, akkor innen a Mennyből kellett volna 
kiküldeni. Márpedig te idegen hanggal és kívülről jössz, s így hazug és csaló vagy, s mint ilyen, a 
Szentszellemem ellen a legdurvább bűnöző. Mars tehát a pokolba, minden kísérőddel együtt, akik 
veled vannak! 

13. Hallod-e, te vak mennyei kapus! Rettenetesen megcsalod önmagad! Mivel azonban 
megkérdeztél, hogyan és kinek a nevében jöttem, azért én megkérdezlek, hogy ki vagy te, mert 
azonnal kárhozatba küldtél, holott ezt az Úr összes apostolainak örökre megtiltotta. 

14. Én vagyok Péter, a kőszikla, amelyre Krisztus az Ő egyházát alapította, és ezt az egyházat 
az olyan alulról való követek, mint amilyen te vagy, nem dönthetitek meg, azért teljesen hiába 
várakozol bebocsátásra! 

15. Mond csak, te ugyan kinek tartanál engem, ha ezt a kaput a te Péteri és minden mennyei 
hatalmad ellenére mégis betörném, és a te Mennyországodat teljesen legyőzném? 

16. Ó te minden ördögök legfertelmesebb ördöge, kíséreld meg csak a kilincset megérinteni, s 
azonnal megérzed majd, hogy az milyen forró, s előre biztosítalak arról, hogy a kilincs egyetlen 
pillanat alatt is sokkal borzalmasabb kínokat okoz majd, mint amennyit ezer év a pokol legmélyebb 
fenekén! 

17. Hallod-e, hiszen ez csak egyszerű kísérleten múlik, megragadom ezt a veszedelmes kilincset, 
és a kapu már nyitva is áll, és arról is biztosíthatlak, hogy egy csepp fájdalmat sem éreztem. De a te 
kapud már be is vettem, s így most már veled szemben állva ismét kérdem tőled, kinek tartasz engem, 
mert a te sziklakapudat íme legyőztem. Nos, beszélj! 

18. Mit szóljak egy ilyen gonosztevő szemébe, aki az Isten szent lakását és annak szentjeit 
fertelmes látásával meggyalázta? 

19. Hát te, mint Péter beszélsz így? Hát nem tudod, hogy Krisztus apostolaitól azt kívánta, hogy 
szelídek legyenek, mint a galambok, te meg itt oly dühös és nyers vagy, mint egy láncos kutya! Ha 
te valóban Péter vagy, akkor tudnod kell, hogy az Úr apostolaitól és tanítványaitól semmit sem kívánt 
meg annyira, mint szívük igazi alázatát, lelkük legnagyobb szelídségét, és a felebarátok iránti 
tökéletes szeretetet. Ha pedig nekem, mint ördögnek kell erre téged figyelmeztetnem, vajon nem 
sokkal közelebb állok-e mint ilyen az isteni Igazsághoz, mint te, aki mégis csak Péternek tartod 
magadat, és úgy gondolkodsz, hogy a Mennyek egyik napszámosa vagy! 

20. Az Úr Igéje a maga cselekvő mivoltában mégis ismeretlenebb előtted a Föld középpontjánál. 
Ezért még egyszer felszólítalak, hogy az Úr élő szent nevében és igazában felelj: Ki vagy? 

21. -Hallod-e, te fertelmes ördög! Még csak feleletre sem vagy érdemes, és ha most rögtön el 
nem hagyod ezt a helyet, azonnal megtapasztalod a mennyei hatalmakat, és hozzá még legelőször az 
összes szenteket. Ha pedig még ezek elől sem menekültél el, úgy összehívom az összes angyalokat, 
és ha ezekkel is szembe helyezkedsz, akkor a legszentségesebb Szűz Máriát és szent Józsefet hívom. 
Ha pedig ezek elől sem menekültél el, akkor magát a Szentháromságot kérem segítségül, akkor azután 
majd elválik, hogy ki a hatalmasabb: te, vagy a Szentháromság! Ezért ne késlekedj, és távozz innen 

inkább saját jóvoltodból a te elátkozott poklodba, mert ha bevárod, amíg az összes mennyei hatalmak 
neked esnek, akkor izzó láncok között megvasalva, ezerszeres gyötrelmek között taszítanak le a pokol 
mélységes fenekére csatlósaiddal együtt, ahol majd ezerszeres kínok között égetnek, sütnek, főznek 
benneteket. 

22. -Hallgass csak ide! Ha te az én kérdésemre -amelyet az Úr iránti szeretet kísér- ilyen választ 
adsz, és amellett a Mennyek összes hatalmasaival fenyegetsz, úgy kénytelen vagyok magamnak 
megengedni, hogy csatlósaimmal együtt hatoljak be a te Mennyországodba -a te engedelmed nélkül- 
és személyesen győződjek meg arról, hogy az általad oly nagyon emlegetett mennyei hatalmaknak itt 
tényleg jelen vannak-e, hogy a te fenyegetéseidet beváltsák! 

23. Látjátok, e kijelentésre Péter kiáltásba tör ki, és Mihályt állítja elénk, Péter pedig mindjárt 
el is rohan, és a mennyek összes hatalmasságait hívja segítségül. Mi azonban egy kissé meglökjük 
Mihályt, és lám, már ős is rohan Péter után. Most már csak menjünk egyenesen, és meglátjuk, hogy 
Péter Mihállyal, valamint az összes mennyei hatalmakkal együtt csupán előzékeny mennyei 
politikából a mennynek csak a hátterében húzódnak majd meg. 

24. Most látjátok itt vagyunk, és ez a Mennyország egyáltalán nem valami nagy kiterjedésben, 
nyitva áll előttünk természetesen abban a formában, amint a menny lakóinak tudatában él. Nos, mit 
szótok ehhez a Mennyországhoz? 

25. -Hát ezt bizony éppenséggel nem mondhatom Mennyországnak! Az előbbi paradicsomkert 
után valami különb Mennyországot képzeltünk el, mint ezt a teljesen színpadias vásárt! Bizonyos 
azonban, hogy ilyen ostobáknak mégse gondoltuk e menny lakóit. Még ha legalább a római szent 
Péter templomot alakították volna ki, akkor vakságuk foka csak megbocsátható lett volna. De itt ez a 
különbség és durva kiállítás még egy parasztgyerekben is alig váltana ki elismerést, az értelmesebb 
emberek meg egyenesen kifütyülnék ezt a díszletet. Úgy látszik, hogy csak hevenyében összeállított 
és egymás mellé helyezett asztalok a menny e részében Ábrahám, Izsák és Jákob asztalát mintázzák 
meg. Elöl pedig egy szobor helyett egy igen gyatrán megfestett kép Ábrahámot és Jákobot ábrázolja. 
Ami pedig a kulissza-felhők közé elhelyezett, emelvényre állított, teljesen színpadias 
Szentháromságot illeti, az pedig egyenesen olyan mintha csak egészen durva kemény papírosból 
vágták volna ki nyersen, egészen művészietlenül, és egy teljesen jól látható szöggel a háttérben 
felfüggesztették. Na, azután a szentháromság köré odamázolt kerubok és szefárok! A legjobb a 
Szentháromság mögötti színes, sárga üveggel ellátott kerek ablak! 

26. Igen kedveseim, nagyon jól láttok mindent, de látom, hogy szeretnétek még valami mást is 
megtudni! 

27. Igen, de vajon miért ilyen roppant nyomorúságos ez a Mennyország? 

28. -Mindennek megvan a maga oka, és már a kertben is tapasztalhattátok, hogy a Mennyország 
fenntartásának gondját is nekik kell viselniük, nehogy a paradicsom lakói egy általános felkelésre 
ragadtassák magukat, különösen az ott szolgálatot teljesítő szolga-angyalok által. Itt természetesen 
nincs szükség elővigyázatosságra, mert egyik csalás a másikat vonja maga után. A most következő 
megfigyeléseink alkalmával egészen világos bepillantást nyerünk az egész hátérre, hogy miért ilyen 
esetlen és anyagias ez a mennyország. A legközelebbi alkalommal azt majd jól megismerjük, azt 
azonban már előre is megtudhatjátok, hogy a zárdáknak nagyon zárdaias a mennyországuk is. 
Minthogy ezeknek a kolostorában azonban két emberfajta lakik, mégpedig a szerzetesek és a 
háziszolgák, ezért ezeknek a mennyországát -amihez a barátoknak egyébként semmi kedvük sincs- 
leginkább csakis ezek veszik igénybe. Ezek azután az ilyen Mennyországgal -feltéve, hogy elegendő 
élelemmel látják el őket- tökéletesen meg is vannak elégedve. Ezek a rendkívül együgyű mivoltuk 
miatt ennél jobbat úgysem képzelhetnek maguknak. Ahhoz a teljesen sötét osztályhoz tartoznak, 
amely egy teljesen durván faragott, vagy megfestett képet sokkal nagyobb csodaerővel hatónak vél, 
mint valami leheletfinom művészi értéküt. Ezért figyelhettétek meg már a Földeteken is, hogy az 
úgynevezett Csodatevő képek a legegyszerűbb mázolmányok. Az olyan igazi Mennyország, amit már 
előzőleg láttatok, az ilyen mennyei lakók számára éppen ezért nagyon is szép volna, s így nem is 
lehetne olyan csodálatos hatású sem. Most azonban ne tegyük ezt a mennyországot részletes 
megfigyelés tárgyává, mert a menny lakóinak további vizsgálatánál az itteni helyzet apránként úgyis 
megvilágosodik előttetek. Itt a betű és a szó legterjedelmesebb értelmében mennyei vígjátékban lesz 
részetek hamarosan, amelyet a menny lakói fognak mindjárt lejátszani. Ezt azonnal meg is kezdik, 
hogy minket innen elriasszanak, kiüzzenek, s ezért figyeljétek meg jó alaposan e mennyei vígjátékot. 

75. Fejezet: 

A mennylakók gőgjükben felfújják magukat, s az elgondolásuk szerint kialakított menny is velük együtt tágul 
annyira, hogy lényük a föld százszoros nagyságára nő. Barátaink nem ijednek meg. Abrahám szennyes asztala is 
óriásira nő. 


1. Ezt a mennyet most még mindig csak az előbbi szükreszabottságában láttátok, mivel azonban 
lakói tévelygésük mellett még gonosz indulatúak is, mert a helyzeten javítani akarva felfújják 
magukat, és ezt a felfúvódást látjátok majd az egész mennyen is. 

2. Ez mind nagyon természetes, mert minden erősen természetes érzésvilágú ember sajátsága, 
amennyiben félelme, s egyben szomorúsága is nem egyéb az ezt követő haragjának tüzénél, vagy 
még további kifejlődésben izzó dühének kétségbeesett, ostoba vakmerőségénél. Ezt leginkább az 
ellenség ellen vonuló katonáknál lehet tapasztalni, amint nagy félelem és remegés között mennek az 
ellenség elé. Amint azonban megütköznek velük, és egy jól irányzott lövés kárt tett bennük, előbbi 
félelmük izzó gyűlöletté változik át, és ha kézitusára kerül a sor, a gyűlölet bennük olyan erős 
lángolássá fajul, hogy az előbb még félénk harcos dühöngve rohan a legnagyobb veszélybe is. 

3. Hasonló a helyzet ezeknél a szánalomra méltó szellemeknél is. Ha az ő szenvedő állapotuknak 
a valódi okát benső érzékelésként meg tudnák ragadni és elegendő hatalmuk lenne hozzá, akkor 
annak, aki előbbi szomorúságuk oka volt, valóban nem lenne jó sora. Ezreit mutathatnám azoknak, 
akik hiú szomorúságukban a legborzalmasabban átkozták már az Urat, és azért nem is vette az Úr jó 
néven a világi életben a szomorúságot. Kivéve azt a fajta szomorúságot, amelyet amiatt érez valaki, 
hogy egyénileg nem az Úr Rendje szerint halad, illetve éli világát. Ez esetben a szomorúság a szív 
igazi töredelmes bűnbánata, amelynek alapja az Úr iránt érzett nagy szeretet lehet, és a szomorkodó 
ilyenkor szívének egész szelídségével szomorkodik. 

4. Ezzel szemben viszont az is bizonyos, hogy annak, aki az Urat igazán szereti annak igen kevés 
oka lehet a szomorúságra, mert a szomorúság a maga alapjában csak valamilyen tárgynak, vagy 
dolognak az elvesztése miatt érzett fájdalom. Aki azonban bírja az Urat, ugyan mi olyasmit veszíthet 
el, ami miatt fájdalmat kellene éreznie? 

5. Az Írásokból azt is tudjátok, hogy Urunk megfeszítésénél a világnak borzalmasan megkínzott 
Megváltóját igen sok asszony követte, akik roppant sajnálták, és emiatt nagyon is megsiratták, és 
tudtukra is adta, hogy inkább önmagukat sajnálják, tehát a saját bűneiket, és a saját gyermekeik miatt 
sírjanak. Amint pedig ez a szomorúságra vonatkozik, ugyanez áll a félelemre vonatkozóan is, ami 
nem más, a saját gyengeségének és tehetetlenségének szánalmas öntudata. Aki azonban az Urat teljes 
szeretetében és bizalmában bírja, úgy mitől is kellene annak félnie? A félelem tehát mindig a 
tisztázatlan lelkiismeret következménye, és ezenfelül a saját gyengeségének és tehetetlenségének 
tudata. 

6. Ha ezt a megállapításunkat a mennyek e lakóira vonatkoztathatjuk, rájövünk, hogy ennek a 
megállapításnak a keretei tökéletesen rájuk illenek. Ezen az alapon figyeljétek meg ezt a mennyet, s 
akkor igen könnyen felfedezhetitek, hogy e menny minden tárgya nagyobbodni kezd, hogy ez a 
jelenség bennük legalább is tartózkodást idézzen elő. Ez az általános, mindenre kiterjedő 
megnagyobbodás a mennyeiek felfúvódásból ered. De nézzétek csak, az egész színházi pódium 
minden irányban kezd szélesedni! A kerubok és szeráfok ökölnyi fejei már csaknem egy ölesek. A 
Szentháromság képe már olyan nagy, hogy a Földön legalább 10 mérföldnyire is kiterjedne. A 
pódium egészen csekély háttere legalább 20 mérföldnyire kibővült. Míg a felhők a kulisszák felett a 
jól ismert hatalmas és nehéz viharfelhőkhöz hasonlítanak, amint az égbolton kelet és nyugat felől 
haladva egymással szemben feltornyosulnak. De nézzetek a földszinti előteret, milyen rendkívüli 
méretre terjedt ki. Mi pedig mint három kis pont állunk itt, amelyet ilyen hatalmas térben alig lehet 
észrevenni. Hogy tetszik ez nektek? 

7. Valóban, ez a színváltozás, illetve ez a színpadias elképzelés még legjobb ebben az egész 
mennyben és a leglátványosabb. Habár a józan gondolkodás mellett mégis csak azt kell mondanom, 
hogy a tárgyak ilyen rendkívüli megnagyobbodása mégiscsak az idegeinkre megy, -hogy földiesen 
szóljak- a játék már kezd komollyá válni! 

8. Jól mondtátok, de megmondtam előre, hogy a vígjáték meglepő lesz! A tulajdonképpeni játék 
még el sem kezdődött. Az eddigi jelenségek nem egyebek, mint a Föld legveszedelmesebb színházi 
függönyének széthúzása. Ha majd a színház szereplőit meglátjátok, akkor meresztitek igazán 
szemeiteket! De amint már mondottam, mindattól amit itt láttok, ami itt előadódik, attól ne tartsatok, 
mert mindez ezeknek a szellemeknek ügyes családias művészete. 

9. Figyeljetek, a pódium milyen irtózatos nagyra terjed ki széltében és magasságában is. E 
jelenség látszólagos magassága megfelel kb. a ti Földetek és a Hold közötti távolságnak, de csak 
látszólag. Most azonban el is érte teljes felfúvódási kiterjedését, s ezért a háttérben megjelennek a 
színek is. Nézzétek, az egyik lába ki is látszik a kulisszák mögött. Na de most már láthatóvá vált, ám 
úgy veszem észre, hogy ti egy kissé megremegtek. Mi történt veletek? 

10. Kedves barátunk, ez azután már csakugyan embertelenül nagy emberi alak! Valóban, ha a 
Földön egy ilyen óriás megjelennék, akkor még a Hold is rosszul járna, hiszen az elképesztő 
nagyságát -a rettenetes távolság ellenére is- ott a háttérben még csak áttekinteni sem tudjuk. Csak azt 
a hihetetlen nagy kardot nézzük, amelyet a kezében tart, azzal bizony a Földet egy csapásra a 
legnagyobb könnyedséggel úgy kettészelné, akárcsak mi egy gerezd almát. Kedves testvérünk és 
barátunk, ha ez csakugyan hozzánk közeledik, akkor mielőtt ideérne, legjobb lesz, ha szép csendesen 
kámforrá válunk, még mielőtt ez a Szíriusz nagyságú komédiás egyet közibénk nem csap félelmet 
gerjesztő kardjával. 

11. Óh, kedves barátaim, ez egyáltalában nem kell, hogy megfélemlítsen benneteket, mert itt a 
szellemvilágban nekünk Isten szolgáinak igen gyakran ennél még sokkal különb ütközeteket kell 
megvívnunk, mint amilyen ez itt, amelynek még mindig csak a kezdetét láttátok. Várjatok, amikor 
ezek a hősök mindenféle fegyverrel rakottan az előtérbe jönnek majd akkor látjátok meg igazán 
ezeknek a színházi hősöknek az igazi nagyságát. Ábrahámnak, Izsáknak és Jákobnak az asztalát is 
ugyancsak megfelelően megnagyobbodva látjátok. Majd mindjárt meglátjátok, milyen óriási 
ételhordók jelennek meg, és ránk ügyet sem vetve az asztalt megfelelő óriási nagyságú 
gyümölcsökkel rakják meg. Az óriási vendégek majd az asztalhoz ülnek, és a falásnak oly 
mesterművét szemlélhetitek meg, hogy a szó betűszerinti értelmében valóságos világtest falatokat 
nyelnek le. Egyelőre ez is elég, s a legközelebbi alkalommal a vígjáték fő részét nézzük meg. 


76. Fejezet: 

Az asztalterítő akkorának látszik, hogy benne piacra lehetne vinni a Föld napját bolygóival együtt. Óriási 
szellemek óriási gyümölcsöket falnak be az asztalnál. Társaságunk erre sem reagál, s akkor a szellemek a színpadon 
óriási páncélos vitézekként jelennek meg, egyikük hatalmas feszületet hordozva. A keresztre feszített Krisztus szól a 
társasághoz. A páncélosok óriási karjaikkal egymást püfölik, de most sem keltenek rémületet. 


1. Látjátok, az éthordók már itt is vannak, és mindegyik olyan nagy, mint az elsőnek látott 
színpadi hősünk. Nézzétek csak, négy ilyen éthordó Ábrahám díszesnek egyáltalán nem mondható 
asztalát egy akkora asztalterítővel fedi be, amelynek látszólagos kiterjedése igen nagy, olyannyira, 
hogy a ti egész naprendszereteket Nappal, csillagjaival együtt jelentéktelen almaként köthetné össze 
csomóra, hogy piacra vigye. Most már az asztalra tették a gyümölcsöket is, alakjuk szerint almát, 
körtét, szilvát és más ehhez hasonlókat hordanak fel, sőt egy bizonyos fajtájú kenyeret is, és ezen 
felül a személyek száma szerint serlegeket is, amelyek mindenkiébe a ti földi tengeritek háromszorosa 
is beleférne mennyiségileg! 

2. De hogy csodába lehetséges ekkora szemfényvesztés? 

3. A szellemeknél az ilyesmi nagyon könnyen lehetséges, mert hiszen ezt már magatok is 
tapasztalhattátok, ha képzelőtehetségetek csak egy kissé szabadjára eresztettétek, hogy nektek 
egészen könnyen ment, hogy egy jól ismert állatot, vagy akármilyen tárgyat oly irtóztató nagyságban 
képzeljetek el magatok előtt, hogy még saját magatok is elképedtek bele. Látjátok, ami nektek a 
Földön csupán csak a szellemetek képzelőereje által sikerült -és erre kivétel nélkül mindenki képes- 
itt a szellemvilágban természetesen csak látszólagos megvalósulásban, minden szellem számára 
szintén lehetséges. 

4. Itt e jelenségeknek a , csalás művészete" a neve, amelyet különösen a gonosz szellemek űznek 
igen nagy szeretettel, ha valamilyen titkos galádságot akarnak végrehajtani. Mivel pedig itt ezen 
szellemek is csalók, és bizonyos mértékben gonoszok is azért képesek bizonyos csaló művészetre, de 
jobbára ártalmatlanra. Céljuk, hogy bennünket -vélt ellenségeiket- elriasszanak, eltávolítsanak. 
Amint azonban arról meggyőződnek, hogy mi az ő csalásaikból nem ilyedünk meg , akkor ezen 
művészetük is a régi állapotba süllyed vissza, és többé meg sem kísérlik, hogy tőlünk ilyen módon 
megszabaduljanak. 

5. Nézzétek csak, a vendégek már minden oldalról jönnek az asztalokhoz, és mérhetetlen nagy 
kezeikkel mind megragadják a gyümölcsöket, s viszik szédítően nagy szájukhoz, amelyeknek 
látszólagos nagysága olyan, hogy Földeteket mint egy mogyorót tudná bekapni. Ti most csak 

csodálkoztok, hogy e csupa képzeletbeli jelenséget hogyan is látjátok? Ez Onnan van, hogy először 
is látszólagos nagyság egyáltalában nem nagy, hanem csupán csak csalás. Mi pedig az Úr 
kegyelméből a legvilágosabb fényben állunk. Ezért nem is állíthatnának elénk semmit sem csalás 
útján oly mértékben, hogy azt összes csaló részleteiben egyetlen pillanat alatt fel ne mérhetnénk. De 
van egy másik ok is, ez pedig az, hogy a szellemek számára a mi látszólagos kicsi alakunk az 
igazságnak megfelelően, pontosan ugyanolyan mértékben nagyobbodik, mint amilyen mértékben 
nagyít a csalás művészete itt mindent. Így értsétek meg az egészet. 

6. Most azonban jól figyeljetek a csaló színpadra, látjátok, hogy a felhők mögül egy egész sereg 
óriási nagyságú páncélos vitéz vonul befelé. Vezetőjük pedig egy feszülettel halad előttük, amely 
hordozójával együtt hasonlóképpen óriási. A keresztre feszített óriási Krisztus majd szól hozzánk, 
figyeljétek meg ezt a jelenséget. Figyeljetek, már kezdi is: 

7. -Távozzatok ti átkozottak e mennyből, mert ti mindig támadtátok az egyedüli egyházat, a 
Szentszellemet, és mindenkor az általam kárhoztatott eretnekek voltatok. Ki veletek tehát a legkülső 
sötétségre, mert számotokra nincs hely a Mennyországban, és Én sohasem ismertelek el benneteket. 
Ne kényszerítsetek arra, hogy veletek szemben erőszakot alkalmazzak, mert ha erre kényszerülök, a 
pokol feneke lesz osztályrészetek. Ha pedig nem hittetek Péter apostolnak, majd hisztek nekem, aki 
a keresztről szólok hozzátok! 

8. Ugye kedves testvéreim, most egy kissé csodálkoztok, de mondom nektek, semmit se adjatok 
erre a jelenségre, mert a kereszt és a rajta levő test belül üres. A kereszt vivője -amint ezt jól látjátok- 
száját a kereszten tartja, és így egy nyíláson beszél bele, mely nyílás a keresztre feszített Krisztus 
szájánál végződik. Ezért jött a hang a keresztre feszített szájából, ez tehát csak hiú és gonosz csalás, 
mert az Úr alakját csalásra használják fel. Maga a csalás azonban nem gonosz, mert az ezt végrehajtó 
vezetőnél nincs semmi gonosz akarat. Azt is láthatjátok, hogy a beszélő feszületével nem merészkedik 
túl közel hozzánk, s már ez is jele annak, hogy művészete nem a legáldásosabb hatású. Ezért mindjárt 
vissza is tér a harcosok közé, és jelt ad azoknak egy hatalmas kiáltással, mintegy további ijesztésül. 
Lám erre a harcosok is erőteljesebb mozdulatokba kezdenek, és borzalmas kardjaikkal egymást 
püfölik, s úgy tesznek, mintha hozzám közelednének, de azt is látják, hogy mi egyáltalán nem ijedünk 
meg. Ezért vezetőjükkel együtt máris visszahúzódnak a kulisszák mögé. Az asztalnál ülők is 
észreveszik, hogy a ő borzalmas evésüktől sem nagyon rémültünk meg, ezért egyenként lassan 
eltávoznak az asztaltól. A komédiának azonban ezzel korán sincs vége, mert mindjárt elkezdődik a 
második felvonás, és aki állatismerő, ebben a felvonásban majd sok érdekes dolgot lát. Most előre is 
jelzem, hogy ezek a mennyei lakók a legnagyobbat kísérlik meg, amennyiben mindenféle vérengző 
vadállatot állítanak majd elénk. Mi azonban ezt előre tudjuk, és így nem ijedünk meg tőlük. 


T7. Fejezet: 
A színpadon óriási ragadozó állatok jelennek meg. A szennyes színjáték földi megfelelése. 


1. No, odanézzetek, egy hatalmas, jól fejlett krokodilus már meg is jelent a színen, s méghozzá 
az egész környezethez mérten megfelelő nagyságú. Torkát kitátja, mintha legalább a fél teremtést el 
akarná nyelni. Mivel azonban semmi sem repül a torkába, szép nyugodtan ismét becsukja azt. De 
nézzétek csak onnan a háttérből egész csomó állat, tigrisek, hiénák, oroszlánok és medvék 
lopakodnak elő, utánuk meg félelmetes óriáskígyók surrannak be. Nézzétek, az összes állat milyen 
rettenetes nagy ugrásokkal és hajlásokkal esik egymásnak, mintha csak darabokra akarnák tépni 
egymást. Amott egész a sarokban egy hatalmas majomfej emelkedik fel. És erősen figyel bennünket, 
hogy vajon eléggé megijedtünk-e már? Miután azonban ennek sem volt meg a kívánt hatása, az egész 
állatcsorda lassan visszafordul. 

2. Kedves testvérünk, hogyan tudják ezeket a változásokat előidézni? 

3. Egy jó szellem önmagától ilyet nem tudna megvalósítani, az Úr erejével önmagán kívül az 
akaratával létrehozhat ilyen képeket is, amelyek éppúgy a valóságba lépnek, mintha itt volnának. A 
szellemvilágban ezt , képcsalásnak" nevezzük, de itt nem erről van szó. Azok a szellemek, 
amelyekben gonosz indulatok vannak, nem tudnak képcsalást létrehozni önmagukon kívül. A gonoszt 
önmagukból olyan módon mégis ki tudják hozni, hogy a bennük levő gonosz, az ő valóságos 
külsejükben látszik. Ezeknél a szellemeknél ez áll fenn, s így alkalmatok volt a szellemek saját nyers, 
benső állapotát látni, illetve gonoszságát alakokká formálva meglátni. Látjátok, ezek így néznek ki 
egyénileg a saját érzésviláguk szerint. Ez bár mind hazugság és ámítás, de azért a régi bibliai mondás 
szerint az is igaz, hogy , A tisztának minden tiszta". E csalási jelenetekben a mi számunkra még nincs 

semmi csaló, mert hiszen éppen e jelenségek révén mutatják be a szellemek egész benső lényiségüket. 
Mivel önmagában egy sem hozhat ki mást, mint éppen azt, ami az ő létalapjának megfelel. 

4. Legelőször az ál-Pétert ismertétek meg. Ezt sokszor a kolostorban is megtaláljátok. Amint az 
eset Péterrel kapcsolatban áll, ugyanígy áll a többi vonatkozásban is. Ezt a mennyet legelőször a saját 
értelmetek szerint külsőleges szennyes és nevetséges mivoltában ismertétek meg. De nézzétek meg 
és hasonlítsátok össze vele a ti templomotok valódi pogány csecse-becse kereskedését, s akkor be 
kell ismernetek, hogy ez a menny az ő megfeleléseivel még mindig igen jó a tietek botorságaihoz 
képest. A külsőleges, szennyes Ábrahám asztal igen találó képe a ti templomotok , Úrasztalainak", 
ahol, gyakran, méghozzá pénzért, beteg kutyákért, ökörért, lovakért, juhokért, disznókért és 
mindenféle állatért és különféle gyalázatos cselekedetekért Istennek igen tetsző áldozatot mutatnak 
be. 

5. Ezen az asztalon szolgálják az Úr kenyerét. Vajon melyik egy kissé is felvilágosodott szellemű 
ember képzelhet el ennél nagyobb képtelenséget? Az Úrnak ilyen asztala nem hasonló egy 
sertésvályúhoz, amelyben a sertések számára a moslékot öntik. Az, aki ebből iszik, vajon nem hasonló 
éppen úgy a sertésekhez? Igen, az egyik valóban sertés, a másik pedig belekeveri magár a sertések 
élelme közé, és csakis a saját hibája, ha megeszik a disznók! Az Úr az Ő szent Igéit a gyöngyökhöz 
hasonlította, amelyeket ne vessetek a disznók elé, s ezért így gondolom, hogy ilyen sertésvályúból 
nem sok élő kenyeret lehet kikotorni. Azért is könnyen beláthatjátok, hogy az Ábrahám asztal még 
mindig igen jó ahhoz, amint azt először láttátok, a templomaitokban található némelyik úrasztalához, 
amelyen annyi sok szégyenteljes dolgot végeztek el. Ennek oka pedig abban rejlik, hogy ezek a 
kolostorszolgák bensőjükben az Úr világi asztalánál szükségszerűen valami jobbat mutatnak, mint 
amit valóban, mert arról nekik még csak halvány fogalmuk sincs, hogy Ábrahám, Izsák és Jákob 
asztala a maga szellemi megfelelése szerint tulajdonképpen az Úr iránt érzett tiszta szeretet, és ebből 
kifolyólag felebarátaink szellemi javával kapcsolatban kifejtett minden elképzelhető vonatkozású 
szeretet-tevékenységet jelképezi. Amilyen az asztal, olyan a menny is. Mert ahogyan a 
tulajdonképpeni menny semmiféle pénzért meg nem vásárolható, miközben a ti egyházaitoknál 
pontosan megállapított díjakért megvásárolható. Éppen ez a baksis-menny is egészen jó megfelelés, 
és nem nézhet ki máskánt, mint az az eszköz, amelynek révén nevezték! 


78. Fejezet: 

Tanítás arról, hogy a Menny bennünk van. Önmagunkban kell megtalálni, s azt az Úr rendje szerint alakítani. 
Arannyal és ezüsttel éppúgy nem vehető meg, mint ahogy kavicsos földben nem terem meg a búza. Ha valaki faszobor 
nőt helyez az ágyába, eleven utódai nem lehetnek, mint ahogy halott kegyelmi eszközökkel nem lehet örökéletű 
kegyelmeket kapni. Isten valódi egyháza az ő eleven igéje, amint cselekedeteinken át veszünk magunkba, és csak ez 
nemzhet, indíthat bennünk igazi mennyországot. 


1. Ha csak egy kicsit is komolyan elgondolkoztok, figyelmeteket nem kerülheti el, hogy az 
Úrnak tulajdonképpeni Mennyországa mint életalap minden szellemben önmagában van, és az 
másként semmi esetre sem érhető el, ha az ember a saját szellemét ennek az életnek az eléréséhez 
szükséges követelményeivel cselekvőleg megtölti. Azaz, az életet először önmagában kell 
megtalálnia, s ha egyszer már megtalálta, akkor kell abban erősödnie, és erőteljessé válnia, az Úr 
előírt Rendje szerint. Mert csakis egyedül önmagában Ő tudhatja, hogy kinek-kinek a valóságos 
megállapított életének az eléréséhez mire van feltétlen szüksége. 

2. Ha már most valaki a Mennyországot ostoba, haszonleső, még emellett a legszennyesebb és 
tökéletes holt anyaggal akarja megvásárolni, -amely már mint mondottam, a szellem tulajdonképpeni 
megállapított és tökéletesen kifejlődött élete-akkor magától érthetően természetes, hogy az ily eljárás 
még annál is sokkal botorabb, mintha valaki teljesen köves talajon vetne el búzamagot, s mivel a 
magok nem kelnének ki, annak elősegítése céljából még több követ hordana arra. Az értelmes 
földművesnek nem az az első kötelessége, hogy a szántóföldjét először jól megművelje, megpuhítsa, 
és csak azután helyezze el a magot a föld barázdáiban, hogy az jól kicsírázva, majd felnövekedve dús 
termést hozhasson? Úgy vélem, hogy a mezőgazdaságban csak némileg is jártas embernek ezt 
feltétlenül tudnia kell! 

3. Ha pedig a búzamag is csak ezen szükséges előfeltételek biztosítása mellett hozhat jó termést, 
és semmiféle más módon dús aratás nem remélhető, ugyan hogy hozhatná meg a legesztelenebbül 
elhanyagolt talajon a szellem hasonlíthatatlanabbul nemesebb magja az örökélet eleven gyümölcsét? 

Így még ennél is szemléltetőbb példát mondok el nektek, melynek segítségével az ilyen súlyos pont 
megértéséhez még több világosságot kaptok. Halljátok hát: 

4. Azt bizonyára tudjátok, hogy egymástól eltérő csoportú és nagyságú számok nem 
szorozhatók, nem alkalmasak a számolásra. Így pedig valaki egy zacskó értéktelen, mondjuk ezer 
garasnyi pénzt megsokszorozhat-e azzal, hogy melléje ezer darab követ helyez? Ha valakinek van 
egy háza, több háza lesz-e azáltal, hogy a kárpitosnál egy csomó bútort szerez be? Ha valakinek az 
istállójában egy juha van, vajon több juha lesz-e azáltal, ha épít egy másik istállót? Ezekből a 
példákból világosan láthatjátok, hogy egy tárgynak vagy dolgoknak a megszaporodásához csakis a 
hozzájuk hasonló dolgok szükségesek. 

5. Ha már ezeket mind tudjátok, akkor tegyük az említett jó példaként: van egy igen ostoba 
ember, akinek minden vágya az, hogy saját gyermekei legyenek, hogy így bennük testileg tovább 
élhessen még halála után is. Mivel emberünk igen ostoba, és nem tudja kivel és hogyan kell gyermeket 
nemzeni, valamelyik hamis barátjához fordul tanácsért ennek megvalósítása érdekében. Mivel 
azonban pénzsóvár barátja a mi emberünk ostobaságát hamar felismeri, s azt is hogy vagyonnal 
rendelkező, külön magában így gondolkodik: Zavarosban jól lehet halászni, ennek az embernek az 
ostobaságát most egészen kedélyesen ki fogom használni! Miután magában ezt így kitervelte, így 
szól hozzá: Kedves drága barátom! Amit te elakarsz érni igen súlyos dolog, és sok költséggel is jár. 
Ennek ellenére, ha te azt komolyan akarod, megszerzem neked ehhez a lehetőséget, és meg is tanítalak 
rá, hogyan kell ezt elérni. Azt azonban előre kikötöm, szigorú alapfeltételként, hogy amit neked 
mondok és tanítok, tanácsolok, minden kétkedés nélkül kövesd, mert ha nem, úgy az idők 
végtelenségéig el vagy veszve! A hamis barát e kijelentésére az ostoba ember mindent megígér, és 
így szól: Nagyon jól tudom, hogy Te milyen okos ember vagy, és azért a tanácsodat a legnagyobb 
bizalommal követem is. Ezért bármibe kerüljön, segíts engem hozzá! Bármire lesz szükség, semmi 
sem lesz drága! 

6. No, most hallgassátok meg, mit mondott erre a hamis barát! 

7. Ahelyett, hogy az ostoba embernek eleven feleséget szerzett volna, drága pénzen egy holt 
faszobrot adott neki, és azt az utasítást adta hozzá: Fektesd bele az ágyadba a faszobrot, és 
szorgalmasan lehelj rá, és még ha melléje is fekszel az ágyba, számos utódod lesz. S lám, a mi 
emberünk hazaviszi a faszobrot, azonnal az ágyába fekteti, és melléje is fekszik, és közben 
szorgalmasan lehel rá, egy egész éven át ezt csinálja, de utódok csak nem akarnak jelentkezni. Újból 
felkeresi hamis barátját, és megkérdezi tőle ennek az okát. Ez pedig így felel: De hogyan is jut eszedbe 
az, hogy egy év alatt eleven gyümölcsöt kívánsz, amikor az egyszerű fát is földbe vetik, csak évek 
múlva hoz gyümölcsöt. S lám, erre mindenféle más dolgokat is ajánl neki, amiket persze busás áron 
kell neki megfizetnie. Az ostoba ember meg is veszi, és a kapott utasítások szerint jár el. Ennek 
ellenére az eleven gyümölcsök csak nem jelentkeznek. Mire ismét elmegy hamis barátjához tanácsért, 
ez meg igen titokzatosan mindenféle gonosz mellékkörülményre hivatkozva magyarázza meg 
sikertelenségét, s ezt mindaddig húzza, amíg emberünk megöregszik, s így nemzőképességét 
elvesztette. Erre hamis barátja bemagyarázza neki, hogy az eleven gyümölcsök bizonyára akkor 
jelentkeznek, amikor az időleges életből eltávozik. Ellátja mindenféle tanáccsal, hogy az életének 
végén mit is csináljon a szoborral, s akkor az eleven utódok egészen biztosan megjelennek. Látjátok, 
az ostoba ember ebbe is belenyugszik. Ezzel a példával már is készen vagyunk. 

8. Most már csak az a kérdés, hogy milyen szemszögből figyeljük meg ezt a példát, hogy a 
szükséges világosságot kihámozzam belőle? Mondom nektek, erre igen könnyű a felelet. Ebből 
világosan láthatjátok, hogy életet csakis egy másik életből, de semmi esetre sem lehet egy holt 
anyagból nemzeni, s ehhez a férfiúnak eleven asszonyra, nem pedig holt szoborra van szüksége. 
Másodszor: figyeljétek meg önmagatokat, mint embereket, akikben az igazi mennyországot kell 
megnemzeni, ezt azonban csakis az Élet szent menyasszonya révén nyerheti el, amely az Istennek 
eleven Igéje, azaz az , Úr egyháza!" 

9. Vajon Pál apostol nem szellemének jogos gerjedelmével prédikálta, hogy senki másfajta 
evangéliumot ne hirdessen, mint amit a keresztre feszített Isten, azaz Jézus Krisztus szellemben és 
igazságban cselekvőleg tanított? Hiszen Ő maga megmondta: , Aki nem születik újjá, az nem is juthat 
be a Mennyek országába!" Most nézzétek meg ezt a templomot, amely kőből épült, s amelynek 
legfőbb jelképe az arany és az ezüst. Azt az egyházat, amely olyan Mennyországot ígér, amelyet ő 
maga ismer a legkevésbé. Így ez az egyház, amely az ő balga híveit egy még balgább Mennyország 
eléréséért mindenféle titokzatos eszközökkel, még hozzá pénzért gyötri, hatja, megítéli, és amellett 
ugyancsak szorgalmasan kárhoztatja is, az ilyen egyház megfigyelésénél már az első pillanatra fel 

kell ismernetek a faszobrot ágyba fektető ostoba emberünket, akinek a végén az élő utódokat kívánó 
vágyódásánál egyebe sem maradt anélkül, hogy azoknak valamikor is örülhetett volna. 

10. Látjátok, így állnak az élet dolgai a földön, de nemcsak a római, hanem valamennyi magát 
egyháznak nevező testülettel! 

11. Ha most ezt az előttetek megmutatkozó mennyországot a megadott példákkal egybevetve 
megfigyelitek, már az első pillanatra tökéletesen megfelelőnek kell azzal találnotok, mert amelyik 
egyház gyümölcse holt faszoborhoz hasonló, éppen úgy minden dolog is, amelynek eleven és valódi 
életet kellene jelentenie, nem egyéb durva, halott szobornál, s mint ilyen, egy balga csaló, és nem 
egyéb egy soha be nem teljesülő vágyakozás szüleményénél! Hogy azután az ilyen Mennyország nem 
lehet állandó és időtálló, ezt abból is láthatjátok, ha meggondoljátok, hogy alapjában véve nem egyéb, 
mint a szellem csaló szobra, amelynek bár életet kellett volna nemzenie, arra nem volt képes, mert 
hiányzott hozzá az eleven eszköze. 

12. Most pedig, hogy már mindezeket tudjuk, s így ezt a mennyországot a maga megfelelésében 
ismerjük a további fejleményekre, és ezek megfejtésére, amelyek kapcsán még néhány csaló talányról 
lehull előttetek a titokzatosság leple. 


T9. Fejezet: 
Földi életből vett példa az előbb észlelt szellemi felfúvódásra. Tudálékos ember egy társaságban olyan témához 
szól hozzá, amihez nem ért, s kinevetik, kiviccelik: száz év alatt sem érthetik meg bölcsességét. Ő ekkor felfuvalkodik. 


1. Kedves barátunk és testvérünk, ezt most már nagyon jól megértjük, hogy ezek az 
emberszellemek önmagukat hogyan nagyobbíthatták meg annyira, és hogyan változtatták át 
alakjukat. Csak azzal nem vagyunk tisztában, hogy önmagunkkal együtt ezt az egész mennyet hogyan 
nagyobbíthatták meg, mert a mi érzésünk szerint-teljesen rajtuk kívül fekszik-s mégis úgy járnak 
kelnek azok is abban, mintha csak és szilárd talajon lennének. 

2. Kedves testvéreim, hiszen ezt épp oly könnyű megérteni, mint a másikat, mert ezen menny 
nem más, mint e szellemek téves elgondolásainak a megjelenési formája, illetve módja, s mint ilyen, 
velük együtt terpeszkedik szét olyan mértékben, amint magukat felfújják. Hogy azonban ezt is 
tökéletesen megértsétek, egy földi példával fogom megvilágítani. 

3. Valamely társaságban van egy ember, a társaság tagjai beszélgetnek valamiről, s a mi 
emberünknek halvány sejtelme sincs, hogy tulajdonképpen miről is társalognak. Nehogy ezt rajta 
észrevegyék, erről magában teljes téves alapot tervel ki, ami azonban a beszéd tárgyával a 
legcsekélyebb kapcsolatban sincs. Nos, amikor a sor rákerül, hogy a véleményét ő is nyilvánítsa ki, 
tényleg nyilatkozik, is. Ezt azonban mint tévest, általános nevetéssel fogadják. Mi történik ezzel? 

4. Előzőleg a mi emberünk maga sem bízott feltevése helyességében, mert önmagában így 
gondolkodott: , A szóban forgó tárgy előttem éppen olyan ismeretlen, akárcsak a föld középpontja. A 
többiek elhangzott véleménye is épp oly érthetetlen előttem, mint az én saját tudatlanságom, 
valamilyen feltevést önmagamban mégiscsak felállítok pusztán azért, hogy én is szóljak valamit." A 
mi emberünk eddig egészen szegénynek és elviselhetőnek tekinthető, a többiek nevetése azonban 
becsületérzést megsértette, és most már komolyan gondolkozik saját feltevéseinek esetleges 
helyessége felett, és ezt önmagában mindinkább helyesebbnek, jelentősebbnek, találóbbnak érzi. 
Saját feltevése szerinti dolog elképzelései szerinti helyességének tudatában -amit nem képes elrejteni- 
méregbe jön, s mindig többre és többre értékeli saját elképzeléseit, végül arra keres alkalmat, hogy 
az őt kinevető társaságon bosszút állhasson. Bizonyítgatni kezdi előttünk, hogy olyan üresfejűek, 
mint ők, őt meg sem érthetik, sőt legerőteljesebben mutat rá arra, hogy az egész társaság még száz év 
múlva sem fog ott tartani, hogy csak kis részét is felfoghassa annak, amit ő teljes egészében csak úgy 
odavetett nekik. A társaság tagja erre már így szól: , Hallod-e kedves barátom, a te százéves határidőd 
igen rövid, mert a te véleményed felett komolyan gondolkozva -annak rendkívüli mélységét- persze 
csak úgy, mint egy sűrű fátylon keresztül, ezért szinte csak sejtelemszerűen, de mégis belátom, s ezért 
úgy gondolkodom, hogy annak mélységébe csak 1000 év múlva leszünk képesek behatolni." 

5. Ezután hasonló dicshimnuszt zeng feléje a társaság egy másik tagja is, de ezzel már kész is a 
mi emberünk. Most kezd csak igazán elcsodálkozni saját bölcsessége felett, mire persze hatalmasra 
fújja fel magát, és a többi eddigi véleményét, no meg az egész társaságét parányi szúnyognak látja 
maga előtt. Végül annyira felette érzi magát, hogy így szól hozzájuk: , Olyan fejekkel, amelyek után 
legalább ezer évvel kullognak, lehetetlen eszmecserét folytatni, vagy disputálni a magamfajtának, 
mert hiszen előre is igen jól tudhatja, hogy valamilyen dolog felett megalkotott saját véleményét 
amazok ezer évig sem foghatják fel! ,, 

6. Nos, látjátok, ez a példa teljesen világos, és egészen nyugodtan rámondhatjuk, hogy teljesen 
a mi mindennapi életünkből való, s egészen félreérthetetlenül világít rá, hogy valami képtelenség, 
annak szerzőjével együtt hogyan fúvódhat fel és nagyobbodhat meg. Különösen akkor, ha ezt az egész 
dolgot az ellenfél bizonyos tekintetben, valljuk be őszintén, hogy gonoszkodó módon, tréfaként- 
jóindulatilag kezeli, az ilyen képtelenség végül is rögeszméjévé válik, s mint ilyen szellemileg 
valóságosan megalapozott csalfa szüleménnyé. 

7. Ahogy pedig az ilyen eset a Földön megtörténhet, a szellemvilágban még sokkal láthatóbb és 
elevenebb az. Ennek a mennynek lakói a mi itteni megjelenésünknek egyáltalán nem tulajdonítottak 
volna valami nagy értéket. Ha a paradicsombeliek a mennybelieket nem élelmeznék, az itteniek ezt a 
mennyet már régen a hátuk mögé tették volna. Minthogy mi most idejöttünk, és őket a 
mennyországukkal együtt gyanúba fogtuk, eleinte visszariadtak ugyan, mert látták, hogy az ő 
ostobaságukkal nem tudnak bennünket azonnal megnyerni. Mivel azonban éppen emiatt magukban 
szégyenkezni kezdtek, lassanként mindegyikben felgerjedt a nagyravágyás tüze, s önmagából mindig 
újabb tápot nyerve az ő mennyei beállítottságuk -mennyükkel együtt- dagadni, terebélyesedni 
kezdett. 

8. Csak most látták azután meg igazán saját beállítottságuk rendkívüliségét, s ezért mutattak be 
nekünk két színpadi és falási jeleneteket, hogy mennyük nagyvonalúságát láthassuk. Mi azonban - 
csupa jóindulatból- nem engedtük magunkat megfutamítani, megfélemlíteni, és még most is szilárdan 
állunk előbbi helyünkön. Ezért a mennylakók most komolyan bosszút akarnak rajtunk állni. Ezt a 
mesterkedést megengedjük nekik, mert csak ennek lezajlása után válnak felvevőképessé szavaim 
számára. A most következő jelenetből igen súlyos dolgot ismerhettek majd meg. Láthatjátok, hogy 
milyen bűntető, javító iskolát kellett teremteni a mindenféle tévelygésbe csontosodott szellemek 
számára, hogy lassan-lassan az élet igazi útjára nevelhetők legyenek. Az alaptörvény ugyanis ez: , A 
szabad akarata következtében egyetlen szellem sem téríthető, sem fogható meg mindaddig amíg ez 
önmagát meg nem ragadja, s a saját tévedésének beismerésére önmagától rá nem jön!" 

9. Ezért kell a szellemeknek is megadni minden alkalmat, hogy ezek révén a szabad akaratuk 
sérelme nélkül, mintegy önmaguktól, saját tévedéseik hálójába belefussanak, és ha aztán semmi 
kivezető utat nem találnak, úgy kénytelenek magukat megadni. Ami ugyanannyi, mint amikor a 
Földön egy híres tudósnak valamilyen téves elméletét előtte egy másik megcáfolja, minden oldalról 
számtani pontossággal bizonyítják be eddigi tévedését. Erre a tudós kénytelen meghajolni, és abba a 
dologban helyes útra térni. 

10. Hogy azután ez az ilyen a szellemvilágban valóban szó szerint véve miként nyilvánul meg, 
azt e szellemek most következő bosszú-mesterkedéseiből a napnál is világosabban meglátjátok. Igen, 
igen kedves testvéreim, a végtelen teremtési térben olyan jelenetek játszódnak le, amelyekről a földi 
embereknek még halványabb fogalmuk sincsen, és nem is lehet. 

11. Ha ti -amennyiben az Úr akarná- teljes bepillantást nyernétek azokba, és láthatnátok, mint a 
Föld emberei, valamint a megszámlálhatatlan sok világtest lényei az igazság útjára vezettetek-tehát 
milliárdszor milliárd jelenetet nézhetnétek végig, a látottak hatása alatt nem maradhatnátok életben, 
mert mondom nektek: sehol sem mutatkozik meg az Úr bölcsebben és csodálatosabban, mint a 
szellem élet végtelen változatos vezetési módjában, és mégis sikerül az Ő Bölcsességének végtelen 
változatossága ellenére is mindenütt megtartani a teljesen csalásmentes, tiszta és való, igaz utat és 
módot, azaz: az összeset egy tető alá hozni! 

12. De most már jól figyeljetek, mert a következő jelenet -amelyből nagyon sokat tanulhattok- 
azonnal el is kezdődik! 


80. Fejezet: 

A szellemlények félelme bosszúba csap át. Vihart idéznek elő villámokkal és földönfutó tűzzel. Ezzel akarják 
megégetni a jövevényeket. A követ a mennyei igazság fehér tüzét bocsátja rájuk, amely lánggömbbe foglalja őket, leég 
minden ruhájuk, és kiég belőlük minden rosszindulat. Erre alázatba esnek, meghajolnak a követen át hozzájuk érkező 
isteni irgalom előtt, és kérik őt, szabadítsa ki őket ebből a téves elképzeléseiken alapuló mennyükből. A követ az Úr 
nevében felruházza a mezíteleneket, és felszólítja őket, hogy kövessék. 


1. De most a mennyei pódiumra figyeljetek. A felhők elsötétednek, és a háttérben lévő fényes, 
nagy kerek nyílás összeszűkül, hogy a hatalmas fény nyílásból csak az alig parányi kis lyuk maradt. 
Jól vigyázzatok mindenre, amit most láttok, ami történik, következik. 

2. Látjátok, most tökéletes sötétség uralkodik az egész mennyei térségben, csak a felhők szélei 
válnak izzóvá, sőt igen tompa morgást, majd erőteljes dörgést is hallotok. A háttérben levő kerubok 

szájából villámok lövellnek ki, a vihar erősen közeledik, a felhők mögül lángnyelvek törnek elő, és 
hatalmas villámokká osztódva pásztázzák keresztül-kasul a hatalmas térséget. 

3. A jelenet egyre tüzesebbé és dörgőbbé válik. Amint látjátok -és jól meg is figyelhetitek- 
hatalmas tűzcsomók, irtózatos csattanások kíséretében jégveréshez hasonlóan zuhognak az előtérre, 
és ahová egy ilyen égő csóva esik, azonnal lángra lobbantja a vele érintkező anyagot, s így a tűz mind 
jobban terjed előre, felénk. Na mit szóltok ehhez a felvonáshoz? 

4. Mindjárt gondoltam, hogy erre egy kis szorongás vesz erőt rajtatok, és ajánlatosnak tartanátok, 
hogy ennek a kétségbeesett mennyei színjáték harmadik felvonásának végét ne is várjuk be! De én 
mondom nektek, hogy hatalmunkban áll ennek a tűznek azonnal véget vetni, ha úgy akarjuk, s ezért 
ettől a tűztől nincs okunk a legcsekélyebb félelemre sem. Amit azonban tehetnénk, illetve tenni 
fogunk-sőt most már meg is kell tennünk, az abban áll, hogy ezt a tüzet ellentűzzel közelítjük meg, 
ami az ellenfelünket alaposan égetni fogja. Amint azután ezek megérzik, akkor majd előretörnek, és 
menekülni kezdenek. A mi tüzünk pedig foglyul ejti őket, és megsemmisíti a bennük égő 
gonoszságukat, s majd csak ekkor lesznek arra alkalmasak, hogy szavainkat -saját üdvük érdekében- 
meghallgassák! 

5. Most nézzétek! Egyszerűen csak intek a kezemmel, s máris számtalan kis fehér lángnyelv hull 
a sötétvörös lángnyelveken keresztül a mennyei színpadra, és lám minden azonnal gőzölgő égésbe 
megy át. Sőt, most már halljátok a menny lakóinak keserves ordítását is? Nézzétek csak, a lángokon 
keresztül csapatosan törnek elő segítséget kérve, kiabálva, de látjátok, minden egyes menekülőt külön 
fényes fehér lángnyelv borít be, amelyből azután már nem tud többé kiszabadulni. Most már az egész 
színpad tele van, és a hatalmas égő tömeg szinte zuhan az előtérbe. De látjátok azt is, hogy a háttérben 
még mindig cikázó villámok, villámcsapások között egészen felhő sűrűségű vízáradat zuhan alá, ami 
az égő mennylakók fájdalmait igen jótékonyan enyhíti, szelídíti. 

6. De kedves barátunk, hiszen ez borzalmas gyógyító mód! 

7. Hiába, ennek így kell lennie, ha a súlyos betegeken segíteni akarunk. Az ilyen lények szellemi 
tekintetben a köszvényesek közé tartoznak, ez pedig csak ilyen alapos, igen forró szellemi gőzfürdő 
igénybevételével gyógyítható. Hiszen Földeteken is vannak gőzfürdők, amelyek különösen a 
köszvényes betegekre gyógyhatásúak. Miért ne lehetne a szellemvilágban is az ilyen betegségben 
szenvedő szellemek számára is ehhez hasonló gőzfürdő? Mondom nektek, nincs a Földön egyetlen 
olyan jelenség sem, ami hozzá hasonló megfelelésben a szellemvilágban is meg nem volna. Így az 
eljárás sem lehet oly idegen előttetek, mint azt először gondoltátok volna, csak azzal a különbséggel, 
hogy ti az itteni tüzet nem hasonlíthatjátok a ti földi tüzetekhez, mert ha az itteni tűz csak megjelenik, 
az itt csak „nagy buzgalmat" jelent! S mint láttátok, a mennylakók buzgalmukkal ami egyébként az 
ő tévelygésük, és az ebből eredő gonoszságukkal akartak rajtunk bosszút állni, s bennünket 
menekülésre kényszeríteni! 

8. Minthogy azonban az igazi Menny eljárási módja nem az, hogy a hasonlót hasonlóval 
viszonyozza, hanem jót tenni azokkal is, akik minket el akarnak pusztítani, és áldani azokat, akik 
bennünket átkoznak, ezért nem is mentünk ellenük hasonló tűzzel, azaz oly mértékben, amilyen erős 
az ellenünk irányuló harag-tüzük volt. Ami más szavakkal kifejezve annyi, hogy égő szenet 
gyűjtöttünk ellenségünk fejére. S csakhamar ezt be is látják, mert a mi részünkről rájuk bocsátott , élő 
vízfürdő" őket jól lemosva, számunkra alkalmassá teszi. 

9. Nézzétek, az itteni mennylakók egész tömege mint zsugorodik össze előbbi kis alakjára, ami 
azt mutatja, hogy az előbbi nagy buzgalmuk helyes alázatba menekült át. Míg felettük kiterjeszkedett 
égbolt eredeti alakja zsugorodott össze. A tűz kialudt, a mi mennyei lakóink meg teljesen mezítelenül 
állnak előttünk. S mint látjátok, jótékonyan halandó szégyenérzet is szorongatja őket. Ami mindig 
annak jele, hogy legyőzött kezdi a bátorságát és az azzal együtt járó igazságtalanságát belátni. 

10. Most azonban ezzel meg is értek arra, hogy barátságosabb, készségesebb szavakat intézzünk 
hozzájuk, mint előzőleg, s ezért legelőször a hozzánk legközelebb álló ál-Péterhez szólunk: 

11. - Látod-e te ál-Péter, mi mindig itt állunk, mert te összes mennyei erőd és hatalmad nem is 
tehetett ellenünk semmit. Mivel pedig ezek nemcsak te, hanem valamennyietek szeme láttára zajlott 
le, most már mond meg nekem ősszintén, hogy te kinek tartasz engem? Alulról, vagy felülről jöttem 
ide? 

12. Hallgass meg engem; én és mi valamennyien nemcsak voltunk, hanem még most is roppant 
nagy tévedésben vagyunk. Most azonban világosan belátjuk, hogy ebben a kétes mennyországban - 
amelyben most előbb igen keservesen megpróbáltattunk- megvan a maga erőteljes útja és oka, és így 
azt is belátjuk, hogy ha itt az ilyen jelenet még többször is megismétlődne, az egyértelmű lenne a 

legerősebb pokollal, vagy ha annak tökéletesen nem is felelne meg, annál biztosabban egy kimért 
tisztító tűzzel. 

13. Ezért nemcsak a magam, hanem valamennyiünk nevében arra kérlek, hogy amennyiben 
módodban áll, szabadíts ki ebből a végzetes mennyországból! E kérésem mellett fogadd a Péterre 
vonatkozó beismerésemet is, ezt is lábaid elé teszem, s szívem mélyéből beismerem azt, hogy 
nemcsak Péternek nem feleltem meg -s most sem fellelek meg- hanem ahhoz is nagyon ostoba 
vagyok, hogy valamennyire való kanász legyek valamelyes jobb legelőn, feltéve, hogy ezen a vidéken 
van ilyen. 

14. Ezért egyedül is arra kérlek, szabadíts meg bennünket ebből a papundekli /kartonpapír/ 
mennyországból, és akárhová is helyezel egyenként bennünket, még a legcsekélyebb táplálékért is 
boldogan szolgáljuk az Urat, csak a tisztító tűztől és a pokoltól szabadíts meg minket, habár rövid 
ideig tartott ezen előbbi tűz égetése, mégis számunkra örökre emlékezetes marad az 
örökkévalóságokra. 

15. Nos jól van, lásd, ezek a szavaid már sokkal jobban tetszenek nekem, mint az előbbiek, ezért 
készüljetek fel, és jöjjetek velünk a paradicsomba, ahol a többi testvéretek is hasonló megváltásra 
várakozik. 

16. S látjátok, az itt levő mezítelenek egy pillanat alatt világos barna /vezeklő/ vászonruhába 
lettek felöltözve, s amikor a helyet elhagyjuk, követnek minket. Az életükben talán ez az első eset, 
hogy szívünk mélyéből áldják és dicsőítik az Istent. 

17. Ezek a világosbarna len ruhák éppen olyanok, mint a katonai nyerszsávoly zubbonyok 
(cserkészing), és az egész tömeg úgy fest, mint egy roppant szegényes katonai szállítmány. 

18. Hát bizony kedves testvéreim, a ruházat a szellemvilágban teljesen az igazság felismerése, 
és ebből eredő jó arányához igazodik. Hogy mennyi igaz és jó volt a szellemekben, azt az ő 
mennyországukból és eljárásukból tisztán kivehettétek, és így az ő ruhájuk benső állapotuknak 
mindenképpen tökéletesen megfelelő. A dolgok további alakulását majd a következő alkalommal 
szemléljük végig. 


81. Fejezet: 
A barátok csodálkoznak azon, hogy a megvert mennyei sereg milyen alázatosan követi ezt a hármat. Ekkor 
megijednek, hogy tényleg Isten követe előtt állnak, és most kézhez kell venniük az elkárhoztatásra szóló parancsot. 


1. Íme, itt vagyunk újból a paradicsomban, amiről könnyen meg is győződhettek, mert még 
minden úgy van, ahogy az előbb láttuk és elhagytuk. Középen várakoznak ránk a paradicsom összes 
lakói, de most már sokkal alázatosabbak és megfontoltabbak, mint előzőleg voltak, amikor a 
kolostorból odamentünk. A mennylakók szintén nagyon alázatosan követnek minket, és ezzel a 
hatalmas új fogással jól megnövekedve nyílegyenesen tartunk a várakozó paradicsomlakók felé. 

2. Figyeljétek meg, hogy az előbbi két vitázó prior hogyan mereszti szemeiket, hogy az egész 
mennyei sereg által követve megláttak. Mert a mennybeliek meghódítására egyáltalán még csak nem 
is gondoltak, sőt titokban próbakőnek tekintették őket, amelyből küldetésük igaz voltára 
legbiztosabban következtethettek. Mivel azonban az egész mennyei sereg legyőzötten, alázatosan 
követ bennünket, egyikük meghökkenve így szól a társasághoz: 

3. -Halljátok barátaim, ilyen körülmények között az egész ügynek más arculata van. Ezt a hármat 
most már egészen biztosan az általunk nem ismert isteni hatalom küldte ide, de ez már olyan világos, 
mint akár a delelő nap. Hogy most ebben a rettenetes bizonyosság tudatában mit is tegyünk, ez már 
valóban egész már kérdés. Vajon mit szól ehhez a lelkiismeretünk? Hogyan áll meg most az előbbi 
viselkedésünk e magas rangú mennyei követtel szemben? Ez már önmagában is rettenetesen 
kellemetlen kérdés. Vajon a szigorú bírói kijelentések nyomán -ha minden jól megy- talán a tisztító 
tűzbe megyünk, vagy pedig-ó Atyám, őrizz meg tőle, talán egyenesen a pokolba is! Halljátok 
barátaim, ez igazán a legborzalmasabb és legkétségbeejtőbb kérdés most! Látjátok, olyan rettenetesen 
komoly ábrázattal közelednek felénk, hogy abból semmi jó sem látszik vigasztalásunkra. 

4. Ha most visszagondolok arra, -mondja a prior- hogy milyen volt a mi földi papi életünk, és 
azt is jól meggondolom, hogy mi az Úr Evangéliumát jól ismerve mégsem cselekedtünk egy 
hajszálnyit sem a valódi keresztény szellem szerint, sőt, az Ige szó szerinti értelmében mindig a 
Szentszellem ellen dolgoztunk. Óh, testvérek, sohasem állítottam magamról ezt az igazságot, mint 
éppen most, és így egészen bizonyos, hogy ilyen kétségbeejtően szomorú állapotok között nem is 
várhat ránk más, mint a legforróbb pokol! Legszívesebben felordítanék, hogy a hegyek essenek ránk, 
hogy ne legyünk kénytelenek ilyen hátborzongató bírák elé állni. 

5. Most -a prior felé fordulva- a legjobb indulatú barát veszi át a szót: -Kedves barátom és 
testvérem, én úgy gondolom, hogy idő előtt ne kételkedjünk már jó előre az Úr végtelen Irgalmában. 
Ki tudhatja azt előre, hogy ez a három követ vajon csakugyan olyan rettenetes és kérlelhetetlen bíránk 
lesz-e, mert ha valóban az Isten küldte őket, akkor bizonyára jobbak és szelídebbek lesznek 
ítéletünkben, mint mi voltunk az egyedül üdvözítő egyházunk ellen vető bűnösök ellen. 

6. Óh, kedves barátom, a te vigasztaló szavaid kellenek nekem, és éppen olyan jól esnek, 
akárcsak az édes méz, vagy a legfinomabb tej. De ha amellett Krisztus szavaira gondolok, amelyeket 
az Úr a hamis próféták, s így a névleges keresztények-különösen pedig a névleges papok ellen. szól, 
hogy: „Távozzatok tőlem ti átkozottak az örök tűzbe, amelyet az ördögök és azok angyalai számára 
készítettem, mert nem ismerlek benneteket ti gonoszok, mert mindig a Szentszellem ellen 
gondolkoztok! Barátom, te mit szólsz ehhez a vershez? 

7. Hát bizony kedves testvérem, ez a vers egyenesen borzalmas, és sajnos különösen reánk nézve 
illik. Sőt, azt is be kell ismernem, hogy én még a pokolnak sem lennék jó. Ha az Úr nem lesz 
irgalmasabb, mint mi általában a Földön voltunk, akkor ez a vers a legigazságosabb és a 
legrettenesebben teljesül be rajtunk. Mert az is meg van írva: „Legyetek irgalmasak, mert akkor ti is 
irgalmasságot nyertek!" Sajnos éppen itt van a kutya eltemetve! Mert az irgalmasság a Földön 
rettentően távol állt tőlünk! Most ha arra visszagondolok, hogy a győzelmi mámorunkban a népek 
egész tömegét milyen élvezettel kárhoztattuk a pokolra, hát bizony egészen meghül bennem a vér. 
Az előbbi vigasztaló szavaim most már előttem is kezdenek üresen csengeni! 

8. Erre közbeszól a harmadik: -Kedves testvéreim és barátaim. Teljesen megértelek titeket. 
Szóval el vagyunk veszve? Ezért úgy gondolom jónak, ha összeállnánk, és egyenesen a fő követhez 
mennénk -a középsőhöz- és megkérnénk, hogy a pokolnak legalább ne a legforróbb részébe küldjön 
bennünket, mert így talán megelőznénk őt abban, hogy kérlelhetetlen ítéletét kimondja. Már arra való 
tekintettel is, hogy a Földön mindezt csakis az egyház kényszere alatt cselekedtük meg, amit tettünk. 
Mi egyszerűen végrehajtottuk az egyház parancsait, tekintet nélkül arra, hogy azok jók-e, vagy 
rosszak. De egyben azt is be kell látnunk, hogy amit tettünk, tudtuk, hogy nem Isten Igéje szerint való 
volt, és hogy ezzel nem az Istent, hanem a Mammont szolgáltuk, viszont mégsem tehettünk másként! 

9. Persze, inkább kellett volna a mártírhalált választanunk, mintsem Isten igéje ellen 
cselekednünk, ehhez azonban igaz hitünk nem volt, éppen az egyház szelleme miatt, és így nem volt 
erőnk ennek vállalásához. Azért úgy gondoltam, hogy cselekedeteinkért talán mégsem vagyunk 
felelősek teljesen, és így talán mégsem értékelik cselekedeteinket olyan szigorral, és nem érdemeljük 
meg a pokol mélységes fenekét? Istené legyen minden dicséret és hála, és legyen áldott az Ő szent 
neve mindörökké! Ha így teszünk, remélem mégsem válik kárunkra, és nem bánik el velünk a 
legkegyetlenebbül. Ezért a legmélyebb alázattal várjuk ki, hogyan határoz felőlünk az Úr! 

10. Látjátok, az egész társaság egyetért vele, és ezzel valamennyire előidézte az alázatot, és a 
saját maguk lekicsinyítését, amivel önmagukban saját hibás voltukat beismerték. Most már 
közeledjünk hozzájuk, és teremtsünk közöttük jobb és igazságosabb hangulatot. Maradjatok oldalam 
mellett halálosan komolyak, mert még mindig ragad ehhez a társasághoz olyasmi, amit előbb el kell 
belőlük távolítani, hogy alkalmasak legyenek a magasabb rendű mennyei igazságok felvételére. 


82. Fejezet: 

A legfelsőbb Menny lakói mint tiszta szellemek meglátják, hogy mi van az alantas szellemekben, mégis szükséges, 
hogy azok bensejüket szavakban kifejezve hozzák nyilvánosságra, ezáltal benső salakjukat kiürítsék. A barátok egyike 
kijelenti, hogy 100 évi gyónással sem tudnának megtisztulni, azért ne a legforróbb pokolba száműzzék őket. A követ 
csodálkozik azon, hogy még csak itt tartanak. A gyónás értéktelenségét példázza a két adós és egy harmadik érdektelen 
fél esetével, aki nem ítélkezhet. 


1. Tekintve, közben már jó beszédtávolságnyira közelítettük meg a paradicsombeli társaságot, 
megismétlem a náluk már előzőleg faladott kérdést, hogy mennyire jutottak előbbi beszélgetésükkel 
kapcsolatban. 

2. Kedves testvérünk, a szellemvilágban is mindig szavakkal kell azt intézni, vagy neked nincs 
meg az a képességed, mint tökéletes szellemnek, hogy az ilyen csaló szellemek gondolatait és érzéseit 
mindjárt az első pillanatban szóváltás nélkül is felismerd? 

3. -E képessége megvan a felső Menny minden szellemének. Ezért minden tökéletes szellem 
már az első pillanatban keresztül lát minden tökéletlen szellemen. Ezzel azonban a tökéletlen 
szellemen még nem volna segítve, és itt csaknem ugyanaz a helyzet, mint amikor a Földön elfognak 
egy betörőt. A bíróság már az első tanúkihallgatásoknál teljesen bizonyos abban, hogy a gyanúsított 

a kérdéses tett elkövetésénél bűnös. Ennek ellenére az igazságos ítéletet mégsem hozhatják meg 
mindaddig, amíg a bűnös a tett elkövetését önmaga be nem ismerte. A benső kiürítésnek egyetlen 
eszköze a szó. Az ember -és egyben minden szellemlény is- szavai révén teszi külsőleg is 
szemléltetővé, hogy milyen a benső beállítottsága. 

4. A szellemnek abból semmi haszna sincs, ha én azonnal felismerem benső állapotát. Ám ha 
felismerésemmel rávezetem őket, az elől -mintegy kényszerítve- nem térhetnek ki, hogy bensőjüket 
szavak által nyilvánosan kitárják. Ezzel válik azután az igazság láthatóvá, mert írva van: , A tetőkről 
is hangosan hirdessétek ..." Ezt Pál is mondja: , Krisztus ítélőszéke előtt mindnyájunknak 
nyilvánvalókká kell lennünk!" Ez azt jelenti, hogy szavak útján mindent nyilvánvalóvá kell tenni, 
mert a szó Krisztus tulajdonképpeni ítélőszéke. A tetőkről hangosan hirdetni pedig azt jelenti, hogy 
mindenkit a saját szavai után ítélnek meg. Vagy még helyesebben: bensőjét mindenkinek a saját 
szavaival kell kinyilvánítania, mert ahogy a háznak a tető a védőeszköze, szellemileg véve a szó 
önmagát védő eszköz, amelynek segítségével az ember saját magát a kívülről ható viharok ellen - 
amennyire csak lehet- egész földi élete alatt állandóan védelmez. Minthogy ebben az értelemben a 
szó szellemi vonatkozásban a háztetőhöz hasonló -és itt a szellemvilágban már egyéb védelmezője 
nincs is- ennél fogva itt a , tetőről hirdessétek" azt jelenti, hogy mindenki a saját szavaival ürítse ki 
bensőjének salakját. 

5. Igen, benső kiteregetést már jó néhányszor láttatok, ennek ellenére az ezután következők sem 
lesznek számotokra feleslegesek. Ezért a most ismertetett okból kifolyólag megismétlem nekik az 
előzőleg feladott kérdést, s majd abból megállapíthatjátok, hogy milyen gonosz és sötét magvak 
vannak még bennük rejtve. Figyeljétek tehát, a priorhoz szólok. 

6. - Nos, testvéreim és barátaim, amint láthatjátok, a ti mennyetek legyőzése után ismét 
idejöttem. Hogyan álltok benső felismeréstek és az alázat szempontjából? Még mindig az Úr igaz hű 
szolgáinak tartjátok magatokat, vagy inkább a nép önfejű csalóinak? 

7. Alapos önvizsgálatot tartottunk, és sajnos, valamennyien érdemesnek találtuk magunkat a 
pokolbeli büntetésre! Mert komoly megfigyeléseink alapján tökéletesen felismertük, hogy te az isteni 
Igazság követe vagy, olyan hatalommal felruházva, amelytől a mi falaink és tornyaink pelyvaként 
szóródtak szét semmivé. Az Úrnak mindörökre adósai vagyunk és maradunk, és ebből mindegyikünk 
külön-külön olyan terhet cipel a saját vállán, hogy az isteni Igazságosság szerint soha bocsánatot nem 
nyerhet. Nekünk veled már nincs mit tovább beszélgetnünk, hanem egyedül csak arra kérünk meg, 
hogy amennyire lehetséges, annyi kegyelmet és irgalmat eszközölj ki számunkra, hogy bűneink 
büntetéseként a pokolnak legalább ne a legkeservesebb, legfájdalmasabb sarkába kárhoztassál 
bennünket. 

8. Ha most itt gyónnunk lehetne, akkor száz éven át is folyamatosan gyónnánk, hogy az ezzel 
összekötött penitencia elvégzésével -annak mérve szerint- legalább valamelyest bocsánatban, illetve 
könnyítésben részesüljünk. Mivel erről itt már szó sem lehet -és Pál szavai szerint úgy fekszünk itt, 
ahogyan kidőltünk- azért nem is marad más számunkra, mint tőled a legrettenetesebb és 
legszomorúbb ítéletünket, kárhoztatásunkat várjuk! 

9. -Úgy gondoljátok, hogy a gyónással meg lehet szabadulni a bűnöktől? Ha a ti hitetek csak 
ennyire terjed, akkor mondjátok csak meg, milyen alkalommal mondta az Úr földi élete alatt, hogy a 
gyónással bűnbocsánat jár? 

10. Kedves barátom, hiszen azt te is tudod, hogy az Úr az apostolainak hatalmat adott a bűnök 
bocsánatára, vagy pedig megkötésére. Hát az csak világos, hogy az Úr a gyónást bevezette, de semmi 
esetre sem mást. Jakab apostol le is írja, hogy az Úr kifejezetten így mondta: , Ismerjétek be 
egymásnak bűneiteket!" Ha ezt és a többi egyebet is figyelembe vesszük, lehetetlen tagadni, hogy az 
Úr a gyónást ne jelentette volna ki a bűnbocsánat eszközéül! 

11. Kedves testvérem, ha te Istennek Igéjét csak ennyire ismered, akkor nem csoda, hogy a 
kétségbeesés ekkora fokára süllyedtél. Mondd csak, melyik ostobaság lenne nagyobb: Ha két 
egymással ellenségeskedő ember (tehát Istennel szemben két bűnös, adós ember), akik lelkiismerete 
az idők múltával megszólal és nyomni kezdi őket bűnös, adós állapotuk, és ettől mindketten 
szabadulni igyekeznek, ezért e célból külön-külön egy olyan másik érdektelen emberhez mennek el, 
hogy a másikkal szemben fennálló tartozásukat törölje, akinek az egész ügyhöz semmi köze nincs? 
Márpedig ha az idegen ember, akinek az egész dologhoz semmi köze nincs, ezt a tartozást mégis 
elengedi, mondd meg nekem te megad, hogy milyen ez az ember? 

12. Mondjuk, hogy A ezer forinttal tartozik B-nek. A ahelyett, hogy ezt az ezer forintot 
visszafizetnék B-nek, elmegy C-hez, akitől hagyja magát félrevezetni azzal, hogy B-vel szemben 

fennálló ezer forint tartozást neki, C-nek kifizetendő száz forinttal teljesen kiegyenlítettnek ismeri el. 
Mit gondolsz, B az adósság ilyen módon való rendezéséhez ugyan mit szól majd? A vagy te is úgy 
véled, hogy ezzel a rendezéssel A tartozása B -vel szemben teljesen megszűnt? Úgy gondolom, hogy 
ezt még a pokol szellemei sem ismernék el helyesnek. Ha pedig ez így van akkor az Úrról még 
kevésbé tételezhetjük ezt fel, mivel Ő önmagában maga a legtökéletesebb Bölcsesség és szeretet. 
Ezért lásd, a te Evangéliumodból idézett szavaidat bűnöknek ilyen erőszakos módon való 
megbocsátásával kapcsolatban más kijelentéssel kell kicserélned, mert az előbb hangoztatott 
verseiddel semmire sem jutsz. Ezért rövid gondolkodási időt adok neked arra, hogy ezen elmélkedj, 
és ha ezt magadban alaposan meghánytad-vetetted, majd szólj, mire jutottál ezzel a kérdéssel 
kapcsolatban. Így csak gondolkozz rajta a szellem és igazság szerint! 


83. Fejezet: 

A prior belátja a példák nyomán, hogy a római katolikus egyház fő dogmája a gyónással egybekötött papi 
bűnbocsánat, mennyire lehetetlen és tarthatatlan Isten igazsága előtt. Felbuzdulásában kéri, hogy lejöhessen a földre 
halhatatlan testtel, hogy az egyház ezen tévedését kigyomlálhassa. A követ rápirít: kérésében gőg és titkos bosszúvágy 
van. A föld a szabad akarat életiskolája, és az ott vizsgázó társadalomnak harcot kell folytatnia minden anyagi, sátáni 
vonzalom, erő ellen, amely ellentétes az Úr igéjének igazságával. Máté 18,18., János 20,22. A bűnbocsánat helyes 
értelmezése. A tékozlófiú esete. 


1. Lám, a prior már be is fejezte az elmélkedést, és bele is kezd mondókájába. 

2. - Példáidat és kérdésedet magamban jól megforgattam, de semmi egyebet nem mondhatok rá, 
mint csak azt hogy tökéletesen igazad van. Mert csak most látom be kettős életemet. Hogy tényleg 
komolyan gondolkodom felette, butább dolgot el sem lehet képzelni -ahogy már be is látom- 
minthogy két egymással szemben álló adós olyan módon rendezze az egymással szembeni tartozását, 
hogy ebben az ügyben teljesen érdektelen harmadik valamelyik fél tartozását egyszerűen csak úgy 
elengedje. Vagy ha az a bizonyos harmadik egy csekély díj ellenében a világ legjogtalanabb módján 
azt akarja bemesélni az adósnak, hogy tényleges hitelezője ezzel az adósság kiegyenlítését helyben 
is hagyja, azaz elismeri. Óh, kedves barátom, most már olyan világosan áll előttem, mint az itteni 
tiszta levegő. Akkor viszont egy másik kérdés vetődik fel. Ez pedig meggyőzően, 
kétségbevonhatatlanul így szól: vajon milyen jutalmat várhat az oktalan gyóntató atya is a végén, s 
ugyan milyenre a gyónó gyermek? Ha most arra gondolok, hogy ez a legalapvetőbb bűnbocsánati 
feltétel, hát bizony egészen őszintén megmondom, hogy a jeges hidegzuhany, meg a pokoli forróság 
csak úgy futkos végig az egész lényemen! 

3. De hát az Úr szent Nevére! Hogyan volt hát ez mégis lehetséges, hogy ez a legszembeötlőbb 
dolog olyan mélyen és kiírthatatlanul gyökerezett meg? Ó kedves barátom, az én hibámért szívesen 
vezeklek a pokolban is csak ezt megelőzően kérlek, hogy három évre engedj lemennem a Földre 
halhatatlan testben. Majd világosságot gyújtok, hogy ez a képtelenség veszélyesebbé ne váljon 
számunkra, mint egy fehéren izzó vaslap egy vízcseppnek. Mert én igazán nagyon jól tudom, hogy 
az egyházban ezt nem hajlandók feladni. Ezért szeretnék halhatatlan és megsemmisíthetetlen testtel 
lenni, hogy ennek, valamint az egyház más dolgainak véget vethessek! 

4. Kedves barátom és testvérem! Erre az Úrnak igazán semmi szüksége nincs, de értsd meg 
bűnbocsánatot helyes szempontból megítélve. Még millió alkalom lesz arra, hogy itt kifejezhetetlenül 
jobban, hasznosabban használd fel az üdvösség érdekében mint a Földön még ezer éven át működtél 
volna is a legnagyobb csodatettek kíséretében. 

5. A Föld ugyanis nem a teljes tisztulásnak, hanem a szabad akaratnak a vizsgahelye, s ezért is 
ott mindent szabad. A jót akaró helyes felfogás, valamint a sátán és angyal egymás mellett könnyen 
megférnek. Hogy azonban a szellem (az ember testben) a saját akaratát a maga teljes 
függetlenségében gyakorolhassa, valamelyik világtesten (csillagon) mindenféle behatásnak meg kell 
lennie, amelyek oly irányban működjenek, hogy az embereket az igazságtól eltávolítani 
igyekezzenek, tévelygésbe vezessék. Ezáltal nemcsak minden egyes embernek, hanem az egész 
társadalomnak is állandóan harcot kell vívni, aminek következtében arra kényszerülnek, hogy 
életerejükben erősödjenek, és szabad akaratukban valamilyen vonatkozásban határozott irányt 
vegyenek. Ha tehát felfogásodat valamely égitesten -akárcsak egy egyházi társaság keretén belül- 
le kell ott szerelni, különösképpen a nemi ingert. Ezen felül hústestednek minden élénk érzelmét és 
szükségletét is. Ha azonban ezt megtennéd, és meg is tudnád valósítani, ugyan milyen emberek 

volnának azok azon a világtesten? Lásd, éppen ezen éles ingerek révén keletkezik maga az emberi 
nem is, valamint annak minden további tevékenységi vágya. Ezek után beláthatod, hogy ha egy 
világtesten, amelyen mindenféle hamisnak és ezzel összekapcsolt gonosznak az emberek közül való 
teljes kiírtása semmiféle más módon el nem képzelhető, mintha kiírtod az emberi nemet. Ugyanígy 
azt is beláthatod, hogy a te három évi csodatevő működésed a Földön nemcsak a jelenre, hanem a 
jövőre nézve is sokkal kevesebb eredménnyel járna a teljes bűnbánatra és a gonoszság kiírtására 
nézve, mint amennyi eredménye volt az Úr Jézusnak a maga legcsodálatosabb, szintén három évi 
személyes tanítói jelenléte, működése, sőt ezenkívül az Őt követő és az Ő szentszellemével megtöltött 
annyi sok apostol és tanítvány! 

6. De hallgass meg, én megmondom, hogy miért szeretnél te lemenni tulajdonképpen újból a 
Földre! Lásd ennek két oka van! Az egyik legfőbb oka a bosszú, a másik ok -teljesen téves módon- 
egészen hamis, rossz eszközökkel eddigi ostobaságaidat még sokkal bátrabb dolgok elkövetésével 
megkíséreld az Úr előtt jóvátenni. Ezért erről tégy le. Bosszú helyett sokkal inkább a felebaráti és 
testvéri szeretetet engedd kicsírázni, és akkor majd világosan látod magadban, hogy itt, tisztulásod 
igazi helyén, az Úr legbölcsebb szeretetterve szerint mennyire célszerűbben lehet a világ ostobaságait 
leküzdeni. 

7. Mivel azonban ezeket nem csak te, hanem -ahogyan egészen jól láthatod- egész társaságod is 
nagyon jól felfogta és belátja, még arra akarom felhívni a figyelmedet, hogy az Írásnak a 
bűnbocsánatra vonatkozó megfelelő versével még mindig adósom vagy. Márpedig mindaddig 
egyetlen lépést sem tehetünk tovább, amíg ezt a kérdést teljesen tisztán és elevenítően meg nem 
oldottuk, illetve rendeztük. Készülj tehát a felelethez, legelőször is Máté 18 / 18. (Bizony mondom 
nektek: amint megköttök a Földön, a mennyben is kötve leszel, és amit megoldotok a Földön, a 
mennyben is oldva leszen.), majd az ugyanilyen értelmű János 20 / 20. (És amikor azt mondta reájuk 
lehele és mondá nekik: Vegyétek A Szentszellemet.) 23. (Akinek bűneit. . megbocsátjátok, 
megbocsáttatnak azoknak, akiknek megtartjátok, megtartatnak.) verse alapján. Ha ezekre a versekre 
feleltél már, csak azután térünk rá Jakabra. Nos, tehát felelj. 

8. Ó kedves magasztos barátom, ez bizony kimondhatatlanul nehezen fog sikerülni, sőt bocsáss 
meg, és ne haragudj rám, ha a legalázatosabban éppen téged kérnélek meg ennek megválaszolására, 
mert erre vonatkozólag tőlem igen nehezen kaphatnál kielégítő feleletet. Mert még a halál sem vehet 
el onnét, ahol semmi sincs. 

9. Lásd kedves testvérem, pontosan tudtam, és nagyon jól gondoltam, hogy ide lyukadunk ki, és 
te mégis le akartál menni a Földre! 

10. Óh, magasztos barátom, az én ostobaságom úgy nő, mint a legnagyobb dudva a legjobb és 
legzsírosabb talajon. Erre a kérdésedre és felvilágosításodra bevallom, hogy még egy bojtárnak sem 
lennék jó, nemhogy egy egész egyház megjavítására. Vajon mennyi borzalmas képtelenség rejtőzik 
még bennem? 

11. Mondom neked, hogy éppen elegendő nagy adag, de a kérdés megválaszolása majd csodát 
tesz benned. Most azért különösképpen jól figyelj, miként válaszolom meg azokat. Idefigyelj! 

12. Jánost idézem neked, mert Ő Szentszellem megvilágítására is hivatkozik. , Vegyétek a 
Szentszellemet, akinek bűneit megbocsátjátok, azoknak megbocsáttatnak a Mennyben is. Akikéit 
azonban megtartjátok, azoknak megtartatnak a Mennyben is" Így szól ez a vers, de mi ennek az igazi 
értelme? 

13. Vegyétek a szentszellememet! Ez azt jelenti: Fel is lesztek világosítva az Én Igazságom által, 
továbbá, hogy: Kövessetek Engem mindenben. Még a legszellemibb értelme: Szeressétek egymást, 
mint ahogyan Én szeretlek benneteket, mert arról ismernek meg majd benneteket, hogy az Én 
tanítványaim vagytok, ha egymást szeretitek. Lásd, ezt jelenti az, hogy vegyétek a Szentszellemet, 
mert az Úr szeretetén kívül más törvényt nem adott, s így másféle szentszellemet sem adhatott, mint 
csakis a szeretet szellemét. Érted, most már a választ, ezt a verset? 

14. Igen, szívem mélyéig megértem! 

15. Jól van testvérem, akkor menjünk tovább. Akinek a bűneit megbocsátjátok, azoknak meg 
lesz bocsátva a Mennyben is. Ma ez azt jelenti: , Aki közületek testvérének az ellene elkövetett bűnét 
az Én Szeretetem és Igazságom szelleme szerint megbocsátja, akkor Én 

16. (Jézus) nemcsak a bűn elkövetőjének a bűneit. ,, 

17. , Aki azonban ezzel ellentétben -amit a vers második része fejez ki- a testvérek ellen 
elkövetett bűnt nem bocsátja meg, akkor Én a bűnt el nem engedőnek a saját Velem szembeni bűneit 
sem bocsátom meg (Máté 18, 27-35). Ha pedig a hívő ember az ellene vétő testvérével ki nem akar 

békülni, engesztelődni, az ellene vétő ennek ellenére mégis visszautasítja őt, akkor a vétkezővel 
szemben addig Én sem engesztelődöm ki, amíg a vétkező ellenfelével szemben ki nem engesztelődik. 
, (Máté 6, 14-15.). 

18. Lásd, ezen részek Mennyek előtti helyes értelmezése éppen ez. Ami pedig azt a bűnt illeti, 
amelyet valaki Isten, valamint saját szelleme ellen vét, ezt a bűnt tényleg nem bocsátja meg más, mint 
csakis a saját szelleme, azaz az Úr iránti szeretetből eredő komoly alázattal, teljes akaratával 
alázkodik meg, hogy ezt a bűnt soha többé el nem követi! 

19. Az a bűn, amely pedig egyenesen az Isten Szelleme ellen irányul, ami lényegében Istennek 
a belőle kisugárzó Szeretete, ez esetben talán már egészen világos: Ha valaki a legtökéletesebben ható 
kegyelmi Erővel önhatalmúlag szembeszáll, ellent áll, nagyon is kérdéses, hogy milyen módon volna 
az ilyen megmenthető, ha a Legmagasságosabb -Aki felett már senki sincs- ellen harcolni merészel. 

20. Lásd, ez tehát ennek a hivatkozott bűnbocsánatot hirdető, vagy azt megkötő versnek a teljes, 
mély magyarázata. Hasonló értelmezéssel a legvilágosabban és legjelentőségteljesebben -egészen 
röviden- az Úr magasztos imájában is domborodik, ahol visszavonhatatlanul ezt mondja az Úr: 
Bocsásd meg vétkeinket, mint ahogyan mi is megbocsátunk az ellenünk vétkezőknek! 

21. Még egy hely is szól az általános bűn megbocsátásáról, amikor azt mondja az Úr: Legyetek 
irgalmasak, akkor ti is irgalmasságot nyertek! Azt azonban sohasem mondta: „Csak gyónjatok meg, 
akkor bűneiteket majd elengedem!" A tékozló fiú példájában meg szinte ujjal mutat rá az Úr, hogy 
mi a bűnbocsánat leglényegesebb eszköze, és hogyan lehet ahhoz eljutni. Ez pedig az igazi szeretet 
tevékeny, alázatos szeretetteljes visszatérés Istenhez, az emberek legjóságosabb és legszeretőbb 
Atyjához! Érted most már? 

22. Óh, kedves testvérem, így már csakugyan megértem! 

23. Rendben van kedves testvérem, így most már rátérhetünk Jakabra is. 


84. Fejezet: 

Jakab bizonyos verse nem a fülbegyónásra utal, hanem arra, hogy ne titkolóddzunk a testvérek előtt, ne legyünk 
belül mások, mint amit kívülről mutatunk. A római katolikus egyház gyóntató székéről. 
A gyónás négyszeres csalás, ennek magyarázata. Új pogányság, mely az egy Istenből hármat csinált, és érthetetlen 
tanításáért híveitől sok pénzt csikart ki. Ingyen kaptátok, ingyen adjátok -ezzel ellentétben bűnlajstromot szerkesztettek, 
és az ezt megbocsátó egyházi gyónás révén jól jövedelmeztették. Az egyházi hatalom (János Jel. 13. I. fenevadja) előtt 
a királyok is megremegnek. Mint papok ebben részesek voltak, ezért mind a priornak, mind társainak védeniük kel 
magukat. 


1. Jakab sem azt mondja, hogy: gyónja meg a gyülekezet bűneit az egyik vénnek, hanem ezzel 
csak azt akarja kifejezni, hogy a gyülekezetben az egyik testvér ne titkolódzék a másik előtt semmiben 
sem, nehogy a gyülekezet őt jobbnak tartsa, mint amilyen valójában. Ez az alapja annak, amiért Jakab 
ajánlja, de nem rendeli, hogy bűneiket egymásnak kölcsönösen bevalljátok. 

2. Ha pedig ezt most már vitathatatlanul így van, mi akkor a fülbegyónás? Mondom neked, 
semmi más mint igen jól kamatozó bünpad, ahol az emberek életkötelezvényeiket és adósleveleiket 
elhelyezik, és ezzel az egyházi uzsorát kétszeresen kamatozóvá teszik. 

3. Először mindenki a saját érdekében a gyónással beköti embertársai szemét, nehogy 
megtudhassák, hogy ő valóságban a saját benseje szerint milyen, és legalább a gyónás után talpig 
becsületes embernek tartsák. Jóllehet, a gyónással a bűnök csak gyűjtetnek és megőriztetnek, és 
azokat ideát a szellemvilágban kamatos kamattal kivétel nélkül mindenki visszakapja. 

4. Mert e gyónás mellett mindenki becsapja először is önmagát, de amellett becsapja összes 
felebarátját is! Önmagát azzal csapja be, hogy minden gyónás után egy, az isteni Rendnek megfelelő, 
és isteni Kegyelemre érdemes embernek képzeli magát, és ennek következtében lelkiismeretében 
megnyugtató, jó érzés tölti el. 

5. Felebarátait azzal csapja be hogy azok sohasem láthatják tisztán, hogy tulajdonképpen 
hányadán állnak vele, így már csak kényszerűségből is sokkal jobb embernek kénytelenek őt 
elismerni, mint amilyen talán valaha is lett volna. Ezek tehát az úgynevezett Kamatok, s megérdemelt 
neve: kétszeres csalás! 

6. Ez azután később főcsalássá is módosul, ugyanis végül a gyónó maga is abban a képtelen 
tévhitben él, hogy most már ő az Úr előtt tökéletesen tisztán áll. 

7. Biztosíthatlak arról, hogy ha az áruló Júdás keresztény gyülekezetet alapított volna, bizonyára 
jobban nézett volna az ki, mint az, amely nem a kereszténységből, hanem a pogányságból eredt oly 
módon, hogy azt kissé felrázták. Mint ahogyan a só az ételben annak legkisebb része, ugyanígy ebben 

a pogányságban is az igazi keresztény rész a legkisebb. De ez még mindig elcsúszna valahogyan, ha 
legalább jó lenne! De ha már a só is ízetlen, akkor hogyan erősíthetné meg ezt a pogányságot? 

8. A pogányságnak sok istene volt, ezért is nem maradhatott fenn ezzel a rossz fűszerrel az egy 
Isten mellett, de csinált belőle hármat, és ezen három részre osztottal megistenítette a Földön élő 
embereket is, hogy ezzel pótolja az elnyűtt és házi isteneket. A régi pogányság a papság részére igen 
jövedelmező foglalkozás volt. A tiszta krisztusi kereszténység pedig az ilyen nyereségvágynak éppen 
ellenkezője. Hiszen az Úr határozottan kijelentette: , Ingyen kaptátok, tehát ingyen adjátok!" Az új 
pogányság inkább készített egy bűnlajtstromot, és mivel a mózesi törvények ellen aránylag keveset 
vétettek, önhatalmúlag még egy csomó nehezen betölthető törvényt készítettek. Ezek mellé egy 
csomó vezeklési módot, amelynek révén az igen jól jövedelmező ceremóniák segítségével olyan 
kihívó világi fénnyel és pompával övezetten tört előre, hogy előtte még a királyok is megremegtek! 

9. Hogy azután ez az üdvözítő főpap még függetlenebbül, korlátlanabbul működővé válhasson, 
megfelelő előnyös eszközökkel egy millió főt meghaladó hatalmas sereget szervezett és képezett ki, 
amely az összes várakat, erődítményeket, városokat, vidékeket, császárokat és királyokat, hercegeket 
ellenállhatatlanul megszállta, s ezáltal minden birodalmat adófizetővé tett. Ez a herceg az egész 
papság és a szerzetesek. Az eszköz pedig a papi nőtlenség, cölibátus volt. Ilyen módon ez az új 
pogányság legyőzhetetlenné vált. Ahogyan a királyoknak szükségük volt kémekre, titkos 
hírszerzőkre, ha tudni akarták, hogy alattvalóik hogyan viselkednek és miként vélekednek, úgy titkos 
kémre volt szükségük nekik is, s az egész papság maga lett a kémhálózat. És melyik az az eszköz, 
amelynek segítségével a titkos vélemények a legjobban kimutathatók voltak és lesznek továbbra is? 
Lásd, semmi más, mint fülbegyónás, s ez a másik nagy nyereség a gyóntató, rajta keresztül az egész 
papság számára. S most miben is áll ez a nyereség? Legfőképpen abban, hogy a gyónást végzők az 
egyháznak különösen a javára íródnak, aminek révén az embereket abba a tevékenységbe rántja, hogy 
minden egyes gyónással Isten előtt megigazulnak. 

10. Látjátok kedves testvéreim, épp ezzel a nyereséggel terhelten áltatok most ti is itt 
valamennyien, s ezért most azaz igen súlyos és fontos kérdés merül fel: Ugyan mit tudtok mentségül 
felhozni ennek a legképtelenebbül pokoli nyerészkedéssel járó büntetésetek csökkentésére, vagy talán 
teljes elengedésére? 

11. Azt már most közlöm veletek, hogy pusztán az Úr közvetlen irgalmából senki sem nyerheti 
el az örök életet, mert akinek nincs, attól az is elvétetik, amije van (Máté 25. 29.). Látjátok, ez fontos 
kérdés, amelyet meg kell még tárgyalnotok. Adok nektek esetleg határidőt. Ha itt, a tökéletes 
csalhatatlanság és puszta igazság hazájában is elő tudok állni valamilyen védekezéssel, akkor jó, és 
rendben van. Ha azonban nem tudtok, akkor már magatokban van az, ami megítél benneteket! 
Higgyétek el, hogy sem az Úr, sem pedig én nem ítéllek meg benneteket, hanem egyedül csak az Úr 
szent Igéje, amelyet Ő kijelentett. Az ítél meg majd benneteket önmagatokban, mivel-mint ezt a most 
elmondott kijelentéseiből tisztán és világosan kivehettétek, állandóan és egyenesen vele szemben 
tevékenykedtetek, s éppen ezért az Igének minden pontja egyenesen ellenetek irányul, s egyetlen egy 
sem mellettetek. 

12. -Kedves testvérem, bizony ez így is van, és most már pokolra szóló ítélet kész is. Ugyan mit 
is hozhatnék fel védelmemre, mentségemre? Semmi egyebet nem mondhatok: Uram, légy hozzánk 
szegény vak bolondokhoz és legdurvább bűnösökhöz irgalmas és könyörületes! Semmi mást nem 
látok, mint csak bűneink felmérhetetlen tömegét, és ehhez nincs szükség semmiféle határidőre. 
Különben is úgy látom, hogy az egész csak arra megy, hogy még tovább maradjunk ebben a kínos 
helyzetünkben, és úgy várjuk be a borzalmas ítéletet, aminek kivárása nemcsak magam, hanem úgy 
látom, valamennyiünk számára már most is kínosabbnak látszik, mint amilyennek a pokol tüzét 
elképzeltem. Ezért arra kérlek még ne is tarts fel minket tovább, hanem dobj bennünket oda, ahova 
valók vagyunk! 

13. -Itt semmi sem az én önkényemen múlik, hanem minden az isteni Renden, ezért 
engedelmeskedj annak, ha csak önhatalmúlag nem akarsz mindörökre tönkremenni. Ezért még 
egyszer mondom neked, hogy felelj a feltett kérdéseimre. Látok még benned néhány elgondolást a 
gyónással kapcsolatban, és mindaddig nem hagyhatod el ezt a helyet, amíg ezt ki nem adod magadból. 
Azért fogadd el a határidőt, azután beszélj. 


85. Fejezet: 
A prior védelméül a hamis sáfár példabeszédét hozza elő. A követ ezt a szalmaszálat is visszautasítja azzal, hogy 
hamis sáfárnak csak az tekinthető, aki maga Isten által felhatalmazva, de hamisan ül bele az Isten földi ítélő székébe, 

Csak az Isten bocsáthatja meg bűneiket, ha végleg felhagynak eddigi életükkel, és az evangéliumi szeretettanításokat 
életükbe cselekvőleg átviszik. Feloldozást ígér mégis a priornak, ha ezentúl szeretetben működik. Elküldi az alvó 
lelkűekhez, akik a lángoló szakadék mögött üvöltve várják szabadulásukat. 


1. A mi priorunk ezalatt az idő alatt lényének minden zugát átkutatta, s amint majd szavaiból is 
kivehetitek, szerencséjére talált is valamit, amivel azután mindjárt ki is rukkol. 

2. -Kedves és magasztos barátom! Mint minden, úgy e kérdésben is a legnagyobb figyelemmel 
kell megállapítanom, hogy magamra vonatkozólag éppen a gyónás volt a legvigasztalóbb, s hogy 
azután ez a nézőpontom helyes volt-e, vagy helytelen azt már megint nem tudom. Ez a pont pedig a 
hamis sáfár példázata (Luk. 16, 189.), aki maga helyén volt körülbelül, mint a gyóntatóatya a 
gyónóval szemben. Az Úr még meg is dicsérte a hamis sáfárt, sőt még tanítványait is figyelmeztette, 
hogy ők is hasonló módon szerezzenek hírnevet maguknak, bár a világ szemében igazságtalannak 
látszik is, hogy majd az Úr számadásra szólítja fel a sáfárt, őt azok a mennyei lakásukba befogadják. 

3. Lásd ez az egész, amit a javamra fel tudtam hozni. Úgy gondolom, hogy gyónó gyermekeim 
közül sokat felvett már az Úr, és így bizonyára ők mennyei lakásukban laknak. Beismerem, hogy én 
is hamis sáfár voltam. Bűnt követtem el az isteni Ige ellen, mert az értéktelen javakkal az Úr kárára 
gazdálkodtam, amelyeket legnagyobb mértékben a magam részére tekinthettem igazságtalan 
vagyonnak, mert az Ige értelmét szó szerint véve, a legfertelmesebb mammonban voltam 
belemerülve. 

4. Óh, hányszor oldoztam fel a gyóntatószékben az Úr ellen vétő legnagyobb bűnösöket is! A fő 
tőkét teljesen elengedtem, és csak a bocsánatos tőkét hagytam meg a bűnösöknek, amely mint 
bocsánatos bűn csak egy parányi folt volt az egész mellett. Ezt azután egy kis penitencia révén szintén 
elengedtem, azért melléje ajánlottam azokat az eszközöket, amelyek révén a bűnös igen könnyen, 
minden fáradság nélkül megszabadulhat még bocsánatos bűneitől is. Hogy azokat az eszközöket 
nekem és a többi papnak is ajánlani kellett, arról sem én, sem pedig a többi hozzám hasonló igazán 
nem tehet. Ez az egész, amit én még magamból ki tudtam adni, s ate bölcsességed sokkal helyesebben 
tudja ezt majd megítélni, mint az én ítéletem! 

5. -Nos, kedves testvérem, meghallgattam szavaidat, és mondom neked, hogy azok a 
fülbegyónást illetőleg a valóságnak tényleg megfelelnek, de hogy hogyan, az megint más kérdés, s 
ezt mindjárt tudtodra is adom. Ha a gyóntató szíve a szeretet igazi érzésével telített, és a gyónást mint 
alkalmat arra használja fel, hogy a gyónónak megmagyarázza, hogy bűneit egyedül az Úr -de Ő is 
csak milyen módon és feltételek mellett- bocsátja meg, s rámutat arra is, hogy a gyónás önmagában 
véve a szeretettel ajánlott feltételek szigorú betartása és azok követése nélkül érvénytelen, hatástalan, 
sőt ha a bűnös azt hiszi, hogy a gyónás által bűnei meg is bocsáttattak, ezzel magát becsapja. Ha 
azután a gyóntató mellé még a legbarátságosabb módon, legnagyobb szeretettel azt a tanácsot is adja, 
hogy a legszorgalmasabban ügyeljen arra, hogy ismert bűneit kerülje el azon az egy úton, amelyet az 
evangélium is előír, mert egyedül csak így juthat el szellemben és igazságban való újjászületéséhez. 
Ezen felül a gyóntatónak a legőszintébb ígéretet teszi arra, hogy a gyóntató tanácsát minden erejével 
követni fogja, és erre a látszólag élő biztosítékra a gyóntató a gyónó által vele közölt bűneit az Úr 
szent nevében elengedi. Nos, ebben az esetben igazi gyóntató, és joggal tekinthető hamis sáfárnak. 

6. De kedves testvérem, a gyóntató atya hogyan tekinthető még ilyen esetben is hamis sáfárnak? 

7. -Ezt részben láthatod az általam előadottakból, és tudhatnád, hogy két adós között 
harmadikként senki sem jogosult arra, hogy az adósságot elengedje kivéve, ha a két adós közé állna, 
s őket a szeretetre megtanítva abban egyesítve, a szegény hívő adós testvérét a sajátjából 
szeretettevékenység képen kifizeti. De ezt csakis azzal a feltétellel, ha a tartozás ily módon való 
rendezésbe a másik kettő a legbarátságosabb egyetértéssel beleegyezik. 

8. A becsületes gyóntató atyának a hamis sáfárhoz való mivolta az Írásnak különösen abból a 
verséből tűnik ki, amikor az úr így szól apostolaihoz: , Ha azután már mindent megtettetek, akkor 
még mindig ismerjétek be, hogy haszontalan szolgák vagytok!" Úgy gondolom, hogy abban a 
vonatkozásban nem szükséges téged tanítanom, mert ha az Evangéliumban csak egy szikrányi élő 
hited van, akkor az elmondottak örök és törhetetlen igazságként kell, hogy éljenek benned. 

9. -Kedves magasztos testvérem, ez most tökéletesen világos előttem, de mi történik most már 
velem, és valamennyiünkkel, miután közülünk egyetlen egy sem tekinthető hűtlen sáfárnak, miután 
mi úgy ahogy vagyunk, egyikünk sem az Evangélium tiszta szelleme szerint ült a gyóntatószékben! 

10. Mondom neked kedves testvérem, hogy az Út most már nyitva áll előtted, és igen hamar 
alkalom nyílik arra, hogy itt az igazság birodalmában egy sokkal jobb beállítású sáfár légy, mint 
amelyen a Földön voltál, ahol a világosság és az igazság élő hit tökéletesen hiányzott belőled. 

11. Nézzétek, a hátunk mögött álló becsapott szolgahadat, nézd a paradicsom hatalmas 
személyzetét, az alvó lelkek sokaságát, akik mind ebben a kolostorban éltek. Menj majd oda közéjük, 
és prédikáld nekik az igazi Evangéliumot, hozd őket mind ide, és ezzel megteszed az első lépést arra, 
hogy az Isten Országának igazi hűtlen sáfárja légy. Óh, te isteni barátom, hát mégis megtörténhet az 
hogy a pokoltól megmeneküljek? 

12. Ugyan, ugyan, ki kárhoztat téged a pokolra? Vagy azt gondolod, hogy az örök szeretet 
követei ilyet tennének? Ha te a saját hajlíthatatlan érzéseddel önmagadat kárhoztatod, és ha te -mint 
most már látom- szeretettel kezdesz megtelni az Úr iránt, vajon ki és hol lehetne az, akinek ezen tettek 
ellenére mégis hatalma lenne arra, hogy téged a pokolra kárhoztasson? Vagy úgy véled, hogy az Úr 
követét kárhoztatásra küldi ki? Ó, akkor te még igen nagy tévedésben vagy! 

13. Az Úr az Ő követeit mindig csak feloldozásra küldi ki, sohasem kárhoztatásra. Ne törődj 
tehát többé a botor dolgokkal, hanem hagyd inkább, hogy szívedben a szeretet lángja minél 
magasabban lobogjon az Úr iránt, a szeretetben menj a testvérek közé, s vezesd őket fogságukból ide. 
Akkor majd meglátod -először igazán- hogy az Úr hogyan ítéli meg az ő gyermekeit. 

14. Hidd el nekem kedves testvérem, hogy az Úr még a pokolban is csupa szeretet, és egyetlen 
gonosz szellem sincs abban, aki -a tékozló fiúhoz hasonlóan- saját akaratából tér vissza az Atyához! 
Ha pedig ez kétségbevonhatatlanul így van, és megdönthetetlenül igaz, akkor szívedben az Úr iránt 
érzett szereteted alapján neked is érezni, követni kell, hogy Ő mindenható hatalmával téged sem a 
pokolra teremtett! Menj tehát, és tedd azt, amit mondtam neked, hogy mielőbb teljes feloldozásban 
részesítessél! 


86. Fejezet: 

Az önsajnálkozás igazolja az ember tetteit önmaga előtt. Azért nem készült még eddig híd a szakadék felett, mert 
az alvólelkű barátok nem tértek az alázat útjára. Így a prior dolgavégezetlenül tér vissza. Egy másik barát ügyesen 
védelmébe veszi a gyónást: mégis igen sokan megigazultak általa. Ha lehet a testnek orvosa, miért nem lehet a léleknek 
is? Jobb az egyenes út Isten felé, mint a görbe. Vannak pogányok, akik vallásuk mellett szeretetben tevékeny életet 
éltek, a pogányság ennek ellenére mégsem mondható ajánlható útnak, így a fülbegyónás sem. 


1. Látjátok, a prior már megy is, hogy elhozza azokat, akiket ezt megelőzően a szakadék túlsó 
oldalán hagytunk. 

2. Kedves testvérünk, készült-e már azóta a szakadékon valamilyen híd, amelyen az alvó lelkűek 
átjöhetnének hozzánk? 

3. -Ebben a tekintetben még nem történt semmi, mert azok az alvólelkűek távozásuk után 
önmaguk sorsa felett kezdtek siránkozni. Ennek azonban -éppen ezeknél az embereknél- szellemi 
fejlődésük szempontjából a legkárosabb hatása van, mert az önsajnálat mindig igazolja az embert 
önmaga előtt, minden bűnt és tartozást más vállára tol, hogy így önmagát teljesen hibátlannak és 
minden könyörületre érdemesnek állítsa be saját maga előtt. Minthogy pedig az alvólelkűeknél ez az 
eset áll fenn, ezért nem készülhetett híd a szakadék felett, amelyen át idejöhettek volna hozzánk. Ez 
éppen igen nagy erőpróba elé állítja a mi priorunkat is, és elválik majd, hogy az alvólelkű társasága 
nehéz alaphelyzetében milyen hatással lesz rá. -Kedves testvérünk, szeretnénk jelen lenni a prior 
tevékenységénél: Nem tudnád ezt lehetővé tenni? 

4. Erre nincs szükség egyelőre, mert úgyis viszontlátjuk őt hamarosan ugyanis 
dolgavégezetlenül tér vissza hozzánk. Ebben a tekintetben forduljunk a másik páterhez, és attól tudjuk 
meg, hogy a prior viselkedése milyen hatással volt rá. Még azt sem kell neki mondani, hogy jöjjön 
ide és nyilatkozzon, mert amúgy is igen szorítja már a cipő a lábát, s mint látjátok, már jön is felénk. 
Íme már itt is van, és kérdez: 

5. - Jó testvérem és barátom! A gyónásra vonatkozó tanítást elejétől a végéig a legnagyobb 
figyelemmel és helyesléssel hallgattam végig, és ebből megértettem, hogy ez a tevékenység a 
legelfogultabb visszaélés, és a te tiszta igazkijelentéseidre csakugyan semmi ellenvetést sem lehet 
tenni. Ennek ellenére -jóllehet ezt már mi most tökéletesen belátjuk- de ez már így folyik, és így is 
fog bizonyára továbbra is. Ha pedig ez a tevékenység mind a gyóntatóra, mind a gyónóra nézve már 
ennyire hátrányos, különösen a szellemi örökélet szempontjából, a világ legjobb és legtermészetesebb 
lelkiismerete szerint önmagából mint igen súlyos kérdés vetődik fel, hogy az összes Mennyek és 

Földek legigazságosabb legegyszerűbb, legbölcsebb mindenható Ura és Istene miért tűri ezt az Ő 
szőlőjében? 

6. Ehhez képest nyíltan és ősszintén még azt is be kell ismernem, hogy a Földön éppen a gyónás 
által lett már igen sok ember az Úrnak is kedves gyermeke, sőt még testileg is több ízben kijelentette 
-sőt, ha jól emlékszem- egyetlen kedvencét sem vonta rosszallólag kérdésre, sőt éppen ellenkezőleg, 
több esetet tudok, amikor az Úr kedvencein keresztül közölte az emberekkel, hogy elkövetett bűneiket 
töredelmesen meggyónva, őszinte bűnbánatot tartsanak azok megbocsátásáért. 

7. Még több olyan esetet is tudok, hogy ezt a tanácsot megszívlelendő és követő emberek az 
ilyen módon tökéletesen végrehajtott gyónás után szellemben és igazságban tökéletesen újjászülettek, 
és ettől a perctől kezdve az Úrnak igazi és nagyon megbecsült gyermekei maradtak mindvégig! Ha 
pedig a gyónással az a helyzet, ahogyan nekünk előbb előadtad, akkor viszont egészen nyíltan be kell 
ismerned, hogy az Úrnak a földi emberek lelki vezetése, annak módja és formája teljesen 
megfoghatatlan rejtély! Amennyire jól vissza tudok emlékezni, a gyónás már maga is olyan beállítású, 
hogy a bűnös csakis a bűnbánati feltételek teljesítése után mentesül bűnei alól, s emellé még a 
legkomolyabb ígéretet is teszi a papnak, hogy további életében a most felismert hibájától a jövőben 
leghatározottabban tartózkodni fog, és azt többé el nem követi. Ha azután a gyónó azokat a 
feltételeket nem teljesíti, ilyen esetben a szószékről gyakran kihirdetik, és különösen az általános 
gyónások idején szintén figyelmeztetik a népet arra, hogy a bűnbocsánati feltételek tökéletes betartása 
és teljesítése sem számíthat bűnei elengedésére. 

8. Ugyancsak szorgalmasan hirdetik és tanítják nemcsak a szószékből, hanem a gyóntatószékből 
is, hogy az Úr senkinek egyetlen bűnét el nem engedi mindaddig, amíg a gyónó minden ellenségével, 
vagy bármilyen adósával már előzőleg ki nem békült, vagy meg nem egyezett. Ha valahol 
ténykedéseikkel talán mégis komolyan eltértek volna attól, mint ahogyan azt az egyház általános 
törvényei szerint végezniük kellett volna, az ilyen sajnálatos visszaélést azért mégsem szabad és lehet 
általánosítani, és magának a gyónás elvének, gyakorlatának terhére írni. 

9. Lásd, ebben a dologban még azt sem akarom érinteni, hogy az egyház részéről az Úr Igéjét az 
ismertetett versek szerint helyesen, vagy helytelenül fogták fel, azonban egészen biztos, hogy az Úr 
legalább is a Földön, nem tekintheti különös nehezteléssel, mert ezt a gyónási tevékenységet először 
is Ő csiráztatta ki, másodszor ezt a kicsirázott és ilyenné fejlődött fát mégis tűri kertjében, és emellett 
ez a fa -hiába tagadnánk is- bizonyos tekintetben az Ő számára is meglehetősen bő termést hoz. Mert 
bizony az is egészen helytálló elgondolás, hogy aki beteg, menjen el az orvoshoz, mutassa meg neki 
baját, hogy azt az orvos még gyökerében felismerhesse, és a szükséges gyógyszert számára 
megadhassa. Ha pedig ezt testi vonatkozásban senki sem kifogásolhatja, mert hiszen akkor azt is 
mondhatnánk, hogy egyedül csak a mindenható jó Istennek áll módjában minden betegséget 
gyógyítani, s amit az Ő saját rendje szerint bizonyára meg is tesz, ha a szenvedő beteg az ügyes 
orvostól kapott gyógyszert az Úr iránti élő hittel, és a tőle nyert áldás mellett használja. 

10. Ha pedig ez áll testi vonatkozásban -amint előbb mondottam- csakugyan nem tudom belátni, 
miért ne állhatna ez fenn éppen így az ember beteg lelkével kapcsolatban is. Ha már az isteni szeretet 
és Mindenhatóság mellett az ilyen földi testi orvos nem tekinthető feleslegesnek, ugyan milyen alapon 
lennének akkor szellemi szempontból az isteni szeretet és Irgalom előtt feleslegesek az embernek 
lelki orvosai? Nem is szóltam még arról, hogy az Úr különösen figyelmezteti az embereket arra, hogy 
egymás iránti szeretetben tevékenykedjenek. 

11. Ahogyan nem lehet hibául felróni, ha a mezteleneket ruházzák, az éhezőknek életet adnak, 
a szomjazót megitatják, a szomorút megvigasztalják, a foglyokat kiváltják, s más ehhez hasonlókat 
is említ az Úr ebben a példázatban, hogy ki a felebarátunk (a félholtra vert ember és az őt segítő 
irgalmas szamaritánus példázata), hogyan lehetnénk az Úr szeretetének és Irgalmának szellemi művei 
-az Ő szellemi alorvosai- abban a minőségükben, amelyben most is vannak, az Úr előtt förtelem? 

12. Még ha nem is olyan tökéletesen, amilyeneknek tulajdonképpen lenniük kellene, azaz nem 
felelnek meg egészen ennek, az igazság eme országának, azt hiszem, akkor mi az egyház kései 
követői és szolgái ezt a főszabályt úgy, amint ez megvan, az emberek megjavítására és bűneinek 
bocsánatára talán mégis csak felhasználhatjuk? Úgy vélem, hogy valamilyen tökéletesen förtelmeset 
az Úr bizonyára már régen kiirtott volna a Földről, mivel azonban ezek szerint ez mégsem állt elő, 
nem is állhat Előtte olyan rossz színben. Ezért nagyon szeretném, ha -amint már kezdetben is kértem- 
ebben a tekintetben egy kissé több világosságot adnál nekem! 

13. -Kedves testvérem a te kérésed sokkal fontosabb és jelentőségteljesebb, mint ahogyan azt te 
elgondolod, és ennek kellő megvilágosításához jóval több világosság kell, mint amit most jelenleg 

elbírnál. Elöljáróban csak annyit mondok neked, hogy a lelkek Úr általi vezetése sokkal csodálatosabb 
és rendkívülibb, semhogy annak legkisebb részét az egész örökkévalóságok alatt felfoghasd. 

14. Lásd, az Úr előtt nincs tér és idő. Őelőtte mindegyik egyaránt ismeretes, és mindegyik 
életszalaghoz hasonlóan belőled ered. De azért különbséget csak tudsz tenni az egyenes és görbe út 
között? Hogy az ÚR a görbe úton is kiismeri magát, az kétségen felül áll, s egy ember a görbe úton 
nem érhet el hamarabb a céljához, mint az egyenes úton, az is vitán felül áll. Ha valamelyik útnak 
sok mellékága van, amelyek a céliránytól eltérnek, s egy-egy ilyen mellékúton gyakran az egész 
Földet is körül lehet járni, amíg a helyes célba jutunk, talán ez is könnyen elérhető. Úgy az is világos, 
hogy az Úr előtt sem közömbös, hogy ha valaki az ilyen mellékutak egyikén közeledik Hozzá, vagy 
pedig a legrövidebb egyenes úton! 

15. Kedves testvérem ez mind tökéletesen igaz! 

16. Igen, de mégsem akarod belátni, hogy a gyónás ebbe a mellékútba mennyire beleillik, mert 
te abban a legrövidebb utat látod! 

17. Mondom neked, hogy az sem vitás, némely embernél a gyónás volt a legrövidebb út, de 
hogyan? Az Úr az olyan embereknek, akik az élete megjavítását, jobbá tételét tökéletesen komolyan 
veszi, elébe megy, és attól kezdve már Ő maga személyesen vezeti a legrövidebb és így egyenes úton! 
Ez azonban még nem jogalap arra, hogy a gyónást helyesnek tekintsük. Sok-sok ezer van a pogányok 
között is akiknek az Úr szintén elébe megy, és az ő mineműségük szerint vezeti őket az egyenes úton. 
Ez tehát az Úrnak teljesen szabad Kegyelme. Amiért a pogányokon is megkönyörült, tartsuk azért 
magát a pogányságot is helyesnek és előnyösnek? Tanításomban egyébként arra is rámutattam, hogy 
a gyónásnak milyennek kellene lennie, hogy az Úr előtt is megfelelő és ajánlatos legyen. Rámutattam 
a hamis sáfárra, amelyben az Úr a most fennálló gyónást látta előre. Ha tehát a gyóntató a hamis 
sáfárhoz hasonló, és munkáját eme egyetlen és igaz jelenetnek szellemében végzi, akkor a gyónás 
tényleg evangéliumi, tehát az élet igaz fájának ága. Ha azonban önhatalmú papi ítélet, akkor már csak 
az élet fájának leszáradt ága, ami gyümölcsöt nem teremhet többé. 

18. Hogy a katolikus egyház az Úrnak már igen sok jó gyümölcsöt termett és hogy a gyakorlat 
az emberek számára igen jó alázatiskola, kedves testvérem mi azt sokkal jobban tudjuk, mint te. Mert 
biztos lehetsz abban, hogy egy tökéletes visszaélést az Úr igen jól meg tud állapítani, mire a különféle 
egyházi reformátorok is bizonyítékul szolgáltak, ez azonban mégsem bizonyítja, hogy ez a tiszta 
igazság birodalma, és tökéletesen helyeselhető is! 

19. Ha a gyóntató azt mondja, hogy nem ő, hanem egyedül csak az Úr bocsátja meg a bűnt, és 
így egyébként csak mint egy szeretetteljes eszköz működik közre, aki a gyóntatószékből a lelki bajban 
lévőknek éppen úgy az Úrhoz vezető tiszta utat mutatja, mint a szószékből, akkor az igazi gyóntató, 
azaz mint ilyen, valóban szeretetteljes igazi emberbarát, aki testvérének szellemi, lelki jólétet valóban 
szívén is viseli. Ha azonban azt mondja: hatalmam van ahhoz, hogy bűneidet megbocsássam, vagy 
pedig megkössem, és tőlem függ, hogy a pokolba, vagy a Mennybe juttatlak-e, akkor az isteni 
hatalmat bitorolja, feleslegessé teszi Istent testvére előtt, megszakítja a köteléket Isten és az ember 
között, és az emberből egy kételkedőt képez, aki idővel minden törvényen túlteszi magát. Az is 
megtörtént, hogy embertársát ily módon képmutatóvá teszi, vagy a gyónás után teljesen nyugodt 
lelkiismeretű álmodozóvá, aki egy gyónás után egy hajszállal sem érzi magát másként, és nem 
gondolkozik másként, mint gyónás előtt. Úgy érzi ugyanis, hogy régi, megtelt bűniszákját teljesen 
kiürítette, s a legképtelenebb gondolat rak fészket benne: a legközelebbi gyónásig ismét komolyan 
valamilyen bűnt kell elkövetnie, hogy legyen mit meggyónnia, a papjának pedig már csak a szokásos 
kedvéért legyen mit megbocsátania. Amikor a gyónással kapcsolatban a helyzet így alakul, mondd te 
magad, lehet-e ezt egyáltalán helyeselni? 

20. -Nem kedves barátom, az ilyen csakugyan nem helyes! 

21. -No lásd, azért mondom neked, hogy először is a te kérdésed teljesen felesleges volt, 
legalábbis ebből a szempontból tekintve, másodszor meg ebben van megadva kérdésedre a teljes 
felelet is! A következő események egyébként is hatalmasabb világosságot nyújtanak nektek ezzel 
kapcsolatban is! 


87. Fejezet: 

A prior panasza sikertelensége miatt. A követ szemére veti: hite szerint a pápai hatalom helyetteseként misézett a 
lelkekért, és itt egy ilyen kis szakadékon sem tudott hidat alkotni! A prior észretér. Példa a király foglyairól, akiket csak 
a király szabadíthat ki, ha a kérelmezők megalázzák előtte magukat, és ha szeretetüket nyilvánítják a király iránt. 


1. Nézzétek, priorunk kétségbeesett arccal és dolgavégezetlenül jön vissza a kolostorból, és 

lelkének nagy kétségekkel teli lehangoltságával közeledik felénk. Ha ideér, azonnal nyilatkozni fog, 
azért jól figyeljetek rá, mert ezzel újból jelentős lépést tehettek az isteni vezetés mibenlétének 
megismerésében. A prior már itt is van, s tényleg azonnal rá is kezdi: 

2. -Óh, kedves barátom és testvérem! Hogy először is a te küldetésednek, azután pedig az 
enyémnek mi értelme van, azt egyedül csakis az Úr tudhatja, én azonban ebből kiokosodni egyáltalán 
nem tudok. Lásd, a te utasításodra elmentem az alvó lelkű testvéreimhez, és rendelkezésed szerint ide 
akartam őket hozni. De milyen borzalmas dolgot kellett tapasztalnom! Köztem és a jajveszékelők és 
üvöltözők között lásd, egy széles szakadék tátong, amelyből fényes lángok törnek elő. E lángok 
mögött voltak a testvéreim, akik, mindenféleképpen igyekeztek a lángokon átjutni, de minden 
kísérletük hiábavaló volt. Kerestem valamilyen tárgyat, hogy átfektessem a szakadékon, és így hidat 
képezzek számukra, de bármit is helyeztem oda, a lángok azonnal belekaptak és megsemmisítették 
azt. Minthogy minden erőlködésem és legjobb akaratom mellett sem tudtam a te felhívásodnak eleget 
tenni, úgy gondoltam, hogy annak a lehetetlen dolognak a megvalósítását Istentől egyedül csakis az 
Ő követe kérheti, és rajta kívül senki más. Ezen a szakadékon keresztül hidat építeni -ami ezzel a 
borzalmas elemmel dacolhasson-egyenesen képtelenség. Így dolgom végezetlenül voltam kénytelen 
visszatérni úgy, ahogyan elküldettem, és úgy is gondolkoztam, hogy vagy nem jól értettem meg 
utasításodat, vagy pedig számomra akartál ezzel kétségbevonhatatlan, kézzelfogható bizonyítékot 
adni annak felismerésére, hogy milyen alkalmatlan és ügyetlen vagyok még az Isten országában. Úgy 
gondoltam, legyen ahogyan lennie kell, egy részedről adandó utólagos felvilágosítás mégiscsak 
egyedüli és legcélravezetőbb volna. Ezért jöttem tehát újból vissza, és közöltem veled, hogy a dolgok 
miként állnak, te pedig tégy amit csak akarsz. Azt már látom, hogy mi valamennyien együttvéve sem 
állhatunk neked ellen, és ha nem felülről jövő volnál is, a mi kis erönknek mégis csak meg kell 
hajolnia a tied előtt, ugyanis a legcsekélyebb mértékben sem tiltakozhat ellene. 

3. Továbbá még azt is be kell ismernem, hogy testvéreim nagy jajveszékelésének hatására a te 
isteni küldetésedben már csaknem kételkedni kezdtem, de azután mégiscsak azt gondoltam, várjuk 
meg előbb a végét, és majd csak azután ítéljünk. Így most már várom a te megígért feloldozásodat, 
és csak akkor alkotok magamban véleményt egészen tisztán, hogy milyen kezek közé kerültem. 

4. -Kedves testvérem, különösnek találom részedről, hogy a tüzes szakadék felett nem sikerült 
hidat alkotnod! Mert te földi életed alatt sok lélekért olvastál szentmisét abban a tudatban, hogy az 
elhalt lelkek számára hidat építesz a tisztítótűz és a paradicsom között. Lásd, most még arra sem vagy 
képes, hogy hidat építs egy egészen keskeny kis szakadék fölött. 

5. -Kedves barátom és testvérem, most már kezd valami fény derengeni bennem, és ha nem 
tévedek, ezzel a megbízatással hagytad, hogy kissé felismerjem magam, hogy abból láthassam, 
milyen érdektelen a mi hatásunk! 

6. - Úgy-úgy, kedves barátom és testvérem, lásd, most csakugyan fején találtad a szöget. Tudod- 
e most már, mi az egyedüli eszköz, azaz az egyetlen híd a halál és az élet között? 

7. -Bizony kedves magasztos testvérem, még nem tisztán! 

8. -Tekints akkor az Úrra! Mi indította Őt arra, hogy a földi emberi nemet megváltsa, és ezzel az 
ember számára örökké tartó hidat építsen a halál és az örökélet között? Hát nem az Ő örökkévaló és 
irgalmas atyai szeretete volt az? 

9. -Valóban úgy van! 

10. -No lásd, csak azt fűzöm hozzá: ha valamelyik királynak foglyai vannak, de valaki segíteni 
szeretne rajtuk, a foglyokat azonban igen erős sziklaerődítményben őrzik, amelynek egyetlen kulcsa 
magánál a királynál van. 

11. A foglyok felett sajnálkozó ember ezt megtudja, és azt is, hogy ezt a királyt csak a 
legmélyebb alázat és az iránta érzett -minden más egyebet félretevő tiszta szeretet által- közelítheti 
meg. 
12. Ha pedig ezeket már tudjuk, kérdem tőled, mit kell tennie annak az embernek, aki a foglyokat 
ki akarja szabadítani fogságukból? Lásd, még ezt is megmondom neked. A foglyok iránt érzett 
szeretete először is erős vágyat ébreszt benne, hogy azokat mielőbb szabadon láthassa. Lásd, ez az 
egyik hídfő. Ha ezt már megépítette, akkor arra gondol, hogy egy olyan király, akit csak szeretet és 
alázat útján lehet megközelíteni, csak nagyon jó, nemes és igazságos lehet. Ha pedig ezt így 
végiggondolta, úgy bizonyára egész alázatát és szeretetét összpontosítja, és azt felajánlja a királynak. 
Ha ezt is megtette, akkor megépítette ezzel a másik hídfőt is. Mivel azonban a jó és nemes király az 
ilyen áldozatot a legszívesebben fogadja, sőt bizonyára a mi hídépítőnknek még az övéinél is nagyobb 
szeretettel megy elébe, természetesen csak abban az esetben, ha az elébe járulna. Mi sem 

természetesebb, hogy ez esetben a király és a hídépítő szeretete egy közös célban egyesül, mire a híd 
az erődítmény és a szakadék fölött megépül, s a király személyesen jön el, hogy az erődítmény kapuját 
kinyissa, a foglyokat mind kiszabadítsa, és e nagy gyalázat helyéről a gyönyörűségek országába 
vezeti őket. 

13. Nos kedves testvérem, ha megértetted ezt a képet is, akkor bizonyára előtted is világossá 
válik, hogy milyen anyagból, és hogyan kell a hidat megépíteni, amelyet az önzés, az önszeretet, az 
irigység és a meghasonlás lángja nem bír megemészteni! 

14. -Óh, kedves testvérem, tudom most már, ez a felebaráti szeretet, és az Isten iránti, 
mindenekfelett álló szeretet egyesítése! 

15. Jól van kedves testvérem, menj tehát ismét vissza, és építsd meg ebből az anyagból azt a 
hidat, és egészen biztos lehetsz abban, hogy a híd széttörhetetlen sziklává válik, amely a pokol minden 
erejével szemben ellenáll. Ez lesz az a kulcs, amellyel te, vagy közületek bárki minden börtönt 
felnyithattok, és a Mennyek valódi kapuját is feltárhatjátok! Földi életed folyamán nagyon sok 
mindent tettél az elhalt emberek lelke üdvéért. De lásd, akkor mindig csak homokra építettél, és az 
építőanyagod sem volt más egyéb, mint homok, mert nem a szereteted volt az alap e 
tevékenykedéseidnél, hanem mindig csak a jövedelmet nézted. Most láttad, hogy az anyagias, anyagi 
dolgokkal foglalkozó hídépítő kísérleted teljesen csőbement. Most menj, és építs hidat Péter első 
sziklájából, amely a szeretet, és ennek élő világossága, és bizonyára más eredményt érsz el, mint 
előbb! De arra vigyázz, szilárdan hidd el, hogy nem te, hanem egyedül csak a király szabadíthatja ki 
a foglyokat, és akkor minden úgy történik, mint ahogy azt szeretetből hiszed. Menj tehát az Úr szent 
nevében." 


88. Fejezet: 

A prior visszatér az alvólelkűekhez. A követ és társasága láthatatlanul nyomon követi. A prior kérése s beszéde a 
barátok tarthatatlan túlvilági hitéről. Isten irgalmára hívja fel figyelmüket. Értük Jézushoz könyörög, alázatra hívja 
fel őket, mert ideát csak az Úr előtti alázattal folytatódhat a tisztulási folyamat. A barátok a prior szavaitól áthangolva 
levetik ruháikat, és térden állva könny ördögnek irgalomért. Jézus egyszerű ember képében lép a prior mellé segítségül. 


1. A prior ismét visszatér az alvólelkűekhez. Most azonban majd nekem is kell szólnom 
hozzájuk. Menjünk tehát így mi is a prior után, hogy ti is láthassátok, mi minden történik. Látjátok, 
máris együtt vagyunk ismét, de egyelőre rejtve figyeljük a történendőket, mit csinál a prior az 
alvólelkűekkel. Már a szakadék szélén áll, s éppen hozzákezd beszédéhez. Figyeljetek jól: 

2. -Kedves testvéreim! Tudjátok-e, mi volt az, ami minket a tanácskozásainkban szétválasztott? 
Semmi más, mint az a véleménykülönbség, ami a léleknek a test halála utáni helyzetére vonatkozik. 
Ti azt állítottátok, hogy a lélek a test halála után egészen az utolsó napig bizonyos -minden 
tevékenység nélküli- csak alig érzékelhető álomszerű állapotban várakozik. Erre a felfogásra az 
egyház néhány erre vonatkozó tanítása indított. Mi pedig, akik kívül vagyunk, ennek éppen 
ellenkezőjét állítottuk, és rámutattunk arra, hogyha így állna is az eset, akkor ilyen módon az összes 
lelkek javára végzett egyházi tevékenységünk nem egyéb, mint üres és hiú csalás. Mert a lélek halál 
utáni ilyen állapotában sem a tisztítótűzről, sem pedig a pokol valamilyen formájáról nem lehet szó. 
Mindezek ellenbizonyítékai ellenére nagy hevességgel kitartottatok saját felfogástok mellet, ezért is 
volt közöttünk állandóan egy tüzes szakadék, amelyből előtörő lángok a mindenkori közeledéskor - 
amikorra szakadék felett hidat akartunk építeni- azt megsemmisíthették. A közöttünk a Földön 
fennálló elvi különbség -látjátok- ilyen módon valósult meg itt. 

3. Most azonban valami mást akarok veletek közölni. Isteni követe érkezett hozzánk, aki azért 
küldetett, hogy bennünket megszabadítson tévelygéseinktől, általa küldettem most hozzátok. Ez a 
követ a napnál is világosabban megmutatta, hogy mennyit tévedtünk, és milyen ostoba alapon álltunk 
valamennyien. 

4. Új utat mutatott meg nekünk a további haladásunkhoz. Ez az út pedig nem más, mint az 
egyedüli tiszta szeretet az Úr Jézus Krisztus iránt, Aki az összes mennyek és földek egyedüli Ura és 
Istene, Teremtője, Aki az Ő szent Igéjében ki jelentette önmagáról, hogy Ő és az Atya egyek, és aki 
Őt látja, az látja az Atyát is. Még azt is mondotta, hogy aki az Ő szavát hallja és aszerint is él, annak 
örökélete van önmagában. Aki benne hisz, hogy Ő az Isten egyszülött Fia, az sohasem ismeri és ízleli 
meg a halált. Ez az az út -igen- ez egy egészen új út, melyet a követ megjelölt. Ha pedig ezt az utat 
követjük, ezen haladunk -tehát egymással az Úr Jézus Krisztusban szeretetben egyesülünk igazi 
testvérként- akkor a közöttünk levő szakadékra csakhamar egy igen jó híd kerül, amelyen át mi 
valamennyien az Úr Jézus Krisztus Irgalmának isteni országába juthatunk. Ismerjétek fel tehát ezt a 

szeretet-utat, és vessétek el magatoktól a régi csaló áloméleteteket, és velem együtt forduljatok az 
egyedüli Úrhoz: Jézus Krisztushoz. Akkor majd Ő, aki előtt az egész végtelenségben semmi sem 
ismeretlen, az Ő végtelen irgalmában könyörül rajtunk, és azonnal tartós hidat teremt a szakadék 
felet, amelyen sértetlenül áthaladhattok. A mélyről feltörő lángok is azonnal kialszanak, mihelyt mi, 
ti és valamennyi testvérünk egész hitünkkel és szeretetünkkel az Úr Jézus Krisztushoz fordulunk. 

5. A prior ezzel befejezte a beszédét, s figyeljetek, mert a szakadék túlsó oldaláról az egyik felel 
is rá: 

6. -Jó barátom és testvérünk! A te szavaid bár barátságosan jóindulatúak, de nekünk ez mit sem 
használ, hiszen tudnod kell, hogy a testi halál után már egyetlen ember sem javíthat az örök életén 
semmit sem, és így minden hit és szeretet jóformán a szellemvilág felesleges gondolata. Ezért veled 
szemben előre is biztosíthatunk, hogy a te egyébként jó szándékú véleményed itt már semmi 
gyümölcsöt nem terem. 

7. -Óh, kedves testvéreim, és barátaim, a ti örökéletre vonatkozó vélt tehetetlenségetekben van 
üdvösségetek bomlasztó csontja eltemetve. Hát nem mondta az Úr -ahogy nekem követe nagyon 
jelentőségteljesen megmagyarázta -az apostoloknak: "Ha azután már mindent megtettetek, akkor még 
mindig azt mondjátok: haszontalan szolgák vagyunk!" De magától ettől a verstől eltekintve, 
mondjátok kedves testvéreim és barátaim, hogy miben is lehetne egy öntudatlan teremtmény 
szolgálatára a mindenható Istennek? Ki kísérelte meg közületek, hogy egyetlen fűszálat, vagy 
levélkukacot is teremtsen akaratával? Vajon ki volt az Úrnak csak egyetlen ujjmozdításával is 
segítségére a Mennyek és a Világok teremtésénél? Mivel járultunk hozzá a megváltás hatalmas 
tényéhez, hogy elmondhatnánk: a mindenható Istennek csak valamiben is szolgálatára lehettünk? Mit 
tettünk vajon az Úrtól nyert első életünk előtt? Miben lehet egy gyenge gyermek szüleinek 
szolgálatára, amiért azután elmondhatná: Adjátok ki, megszolgált béremet! Látjátok, nemcsak 
teljesen haszontalan szolgák voltunk mindenkor az Úr előtt, hanem beképzelt tévelygők, akik 
eltértünk az örök céltól és igazságtól! Ha mindazt, amit itt megtudtunk, még földi életünk alatt tudtuk 
volna, és a világnak átadhattuk volna, mennyivel jobban állnánk most itt, mint ahogy jelenlegi 
állapotunkban vagyunk. Mivel előbbi állapotunkba vissza nem térhetünk, annál inkább itt az ideje, 
hogy szellemi állapotunkban tévedéseinket belássuk, ami az örökkévalóságot jelenti egyúttal 
számunkra. Lássuk be bensőnkben az Úr előtt azt a rettenetes nagy hibánkat a legteljesebb alázattal, 
aminek következtében oly sokáig tévelyegtünk ahelyett, hogy saját lelkünk érdekében az Úr előtt 
valami számottevőt cselekedtünk volna. Testvéreim, verjük mellünket, és legalább egyszer kiáltsunk 
fel élő hittel: 

8. Óh, Uram! Ez mind a mi legnagyobb bűnünk, amelyért sohasem szűnünk meg -Neked Óh, 
szent Szeretet- örökös adósaid maradni! Testvéreim, meg vagyok győződve arról, hogy ha ezt élő 
hittel érzitek meg magatokban -amint ezt egészen tisztán érzem- bizonyára más állapotba kerültök 
mégpedig olyan hídon át, amiről most még nektek fogalmatok sem lehet! De most már szóljatok 
velem együtt szívetekben, és hangosan mondjátok: 

9. Óh, te mindenható szent Szeretet, Te legkegyelmesebb Úr és Atya Jézus Krisztusban! Most 
már beismerjük a mi nagy és régi bűneinket. Előtted elismerjük, hogy mindeddig nemcsak 
haszontalan, hanem a legrosszabb szolgák is voltunk. Előtted azt is beismerjük, hogy a mi eddig 
Neked teljesíteni vélt szolgálatunk Óh, szentséges Atyánk, csak förtelem lehetett. Mégis, a mi különös 
és legnagyobb szükségünkben légy hozzánk irgalmas és könyörületes. Engedd meg, hogy itt végre 
igazi testvérei lehessünk egymásnak, akik a Te Kegyelmed és Irgalmad útján szeretik egymást, és 
mindig megadhassuk neked a kellő tiszteletet, dicséretet, és dicsőíthessünk! Szívünk legmélyéből 
még arra is kérünk, hogy szentséges Atyánk, csak abban a legnagyobb kegyelemben részesíts 
bennünket, hogy mi -legnagyobb bűnösök- Téged örök Szeretet, teljes erőnkből mindezek ellenére 
szerethessünk! 

10. Óh, testvéreim, mondjátok el ezt élő hittel önmagatokban, és a végén azt tegyétek hozzá: 
Óh, Atyánk, amit kértünk -bár a mi akaratunkból kértük, de mégis- kérünk, hogy azért ne a mi 
akaratunk miatt könyörülj meg rajtunk, mert egyedül csak a Te Akaratod szent, azért csak a Te 
szentséges akaratod teljesüljön! 

11. Látjátok, a prior szavai az egész alvó társaságot áthangolták, azért le is vetik ruhájukat, és 
teljesen mezítelenül állnak előttünk. De figyeljétek csak, a refektórium ajtaján egy egyszerű ember 
jön be. Tudjátok ki az? Tudhatnátok, hogy Ő az, Akihez a prior segítségért imádkozott. De most 
kezdődik igazán a főjelenet, azért igen sokat várhattok a most következő eseményektől. 

89. Fejezet: 
A prior ismeretlenül neki panaszolja el baját. Az egyszerű ember megnézi és eloltja a lángokat, amiért a barátok 
térden állva mondanak köszönetet az Urnak. 


1. Kedves testvéreim, most azután jól figyeljetek! Az egyszerű ember most egyenesen a prior 
felé tart. Ez szintén észreveszi őt, és feléje, elébe megy, s azonnal kérdést intéz hozzá: 

2. -Kedves barátom, testvérem, fogadd igen szívélyes üdvözletemet. 

3. Te ugyan még idegennek látszol előttem, és nem emlékszem, hogy társaságodban valaha is 
lettem volna. De már a földön is jó emberismerő voltam, és ebből természetesen egy keveset ide is 
áthoztam magammal, persze csak az Úrnak meg nem érdemelt Kegyelméből. De mégis láttam rajtad, 
hogy igen nemes érzésvilágú embernek kell lenned, ezért az én szorult helyzetemet mindjárt eléd is 
tárom. Lásd, mi valamennyien papok, voltunk a Földön, amint azonban már ez a világban történni 
szokott, az Úr szemei előtt minden egyebek inkább voltunk, mint papok. Kötelességszerűen 
elvégeztük az előírt Istenszolgálatot, azonban hogy az milyen sok vagy helyesebben , hogy milyen 
kevés volt, a maga valójában azt csak itt most, az Úr ideküldött követe által ismertük fel a napnál is 
világosabban. Egyszóval mi egészen mostanáig önmagunk által megkötött tévelygők voltunk. Sőt, 
sajnos nagy részt még most is azok vagyunk, akik mindenféle hamis alapon állunk, s e hamis 
nézetektől a magunk erejéből sohasem szabadulhattunk volna meg, ha az Úr végtelen szeretete, a mi 
határtalan szegénységünkben meg nem könyörült volna rajtunk. E szakadékon túl láthatod még most 
is az én testvéreim legelveszettebb csoportját. Az Úr követe éppen ezek érdekében küldött ide engem, 
hogy e szegény testvéreimet e nagy megkötöttségükből kivezessem. A magam részéről én már 
mindent megtettem, hogy ezt az áldásos célt náluk elérjem, de e szakadékon keresztül még mindig 
nem mutatkozik semmiféle átjutási lehetőség, híd. Jól tudom, hogy az Úr követe mivel bízott meg, és 
a szívem legbensőbb érzéséig meg vagyok arról győződve, hogy ezeken a testvéreimen szívem egész 
szeretetével segíteni szeretnék, hacsak valamilyen módon megtehetném, s e munkához az Úr követe 
egyedüli segítségként az Urat jelölte meg, Vele tudok majd segíteni. 

4. Óh, kedves barátom és testvérem, az életem legutolsó cseppjéig, rezdüléséig meg vagyok arról 
győződve, hogy ezeken a testvéreimen, s akár jómagamon is az egész végtelenségben az Úron kívül 
senki sem segíthet. De azt is tudom, hogy az Úr segítségére vagyok a legméltatlanabb. Ha tehát ezen 
szegény testvéreim megmentéséhez valamivel hozzá tudsz, vagy akarsz járulni, abban biztos vagyok, 
hogy e végszükségben lévő testvéreimért mindent meg is teszel. Ha azután sikerülne nekünk ezeket 
a szegényeket az Úr szent nevében e borzalmas szakadékon áthoznunk, akkor veled együtt most 
először vetem magamat semmiségem porában valóban szellemben és igazságban az Úr elé e 
szavakkal: 

5. Óh, Uram, Te legkegyelmesebb és legjobb Atyám! Köszönöm Neked ezt a végtelen nagy 
Kegyelmet, amellyel nekem megadtad, hogy beláthassam és most már szívem legmélyéből 
mondhassam: Uram, én semmit, hanem mindent egyedül Te tettél, én pedig a legrosszabb, 
leghaszontalanabb szolgád vagyok!" 

6. Testvéreim, jól figyeljetek, mert az egyszerűnek látszó ember már felel: 

7. -Nos jól van, kedves barátom és testvérem. Tökéletesen megértet telek téged, de én mit 
csináljak itt most? Rakjunk talán gerendákat, pallókat a tűz felett a szakadékon keresztül? 

8. -Ó kedves barátom és testvérem, ezt én már mind megkíséreltem, de ez az alulról feltörő 
lángokban mind megsemmisült, akármit is helyeztem oda. 

9. Még látni is borzalmas, hogy alul milyen rettenetes tűz és láng tombol, én magam még csak a 
közelébe sem merek lépni. 

10. -Nos jól van, kedves testvérem, akkor én magam megyek oda, hogy megláthassam mi van 
ezzel a tűzzel! Nézd, már a szakadék szélén állok, de a tűznek még csak parányi szikráját sem látom! 

11. Látjátok, erre a prior is odamegy, a szakadékba belenéz, és személyesen is meggyőződik 
arról, hogy ott már nincs láng. Erre kezeit felnyújtja, és átkiált a túlsó oldalra: 

12. -Óh, kedves testvéreim, jöjjetek csak ide a szakadék szélére és magatok is győződjetek meg 
arról, milyen irgalmas és kegyelmes az Úr! Alig néhány kis szikra van már csak a szakadék mélyén. 
Boruljatok le, és adjatok hálát a mindenható Úrnak, mert Ő maga oltotta ki ezt a borzalmas tüzet, de 
ti is oltsátok el bünbánatotok és hálátok könnyeivel iránta, a mindenható és szentséges segítő iránt 
nagy szükségetekben, és legyetek arról tökéletesen meggyőződve, hogy ha jó szentséges Atyánk 
ennyire segített, akkor bizonyára továbbra is megteszi! De nézzetek ide, egy jó és kedves testvérünk 
érkezett hozzám. Nem tudom honnan jött és ki Ő, annyit azonban tudok, hogy a legirgalmasabb Úr 
Jézus küldte őt ide, hogy nékem segítségemre legyen a ti kiszabadításotoknál, mert ezt az ő nagy 

készségéből is látom. 

13. Látjátok, most már a tüzmentes szakadék túlsó oldalán lévő barátok a prior szavaitól mélyen 
érintve mind arcra borulnak, és köszönetet mondanak Istennek e nagy kegyelméért és irgalmáért! 

14. -Kedves testvérem és barátom, mit gondolsz, gerendákkal és deszkákkal áthidaljuk most már 
ezt a szakadékot? 

15. Úgy vélem, ha az Úr a te segítséged nélkül a tüzet már eloltotta, úgy az is megtörténhet, 
hogy kellő időre -ha kellő hited és bizalmad benne megvolna- ezt a szakadékot is úgy bezárnák mint 
előzőleg volt. 


90. Fejezet: 

Az egyszerű ember tanítást ad a priornak: az Úr az imádkozók kérését mindaddig teljesületlenül hagyja, amíg azt 
hiszik, hogy önmaguktól is elérhetnek valamit. Az Evangéliumban írva van, hogy az elfáradtak kihez forduljanak 
segítségért. Istentől olyan bizalommal várjunk mindent, mint a földi apánktól vártunk. A prior lelkesen és hálásan 
fogadja a mennyei szavakat, és szeretetében és örömében átöleli az egyszerű embert. Az egyszerű ember ruhát ígér a 
mezteleneknek. Eközben a szakadék eltűnt, s a prior az egyszerű embert karjain akarja vinni. Te azt hitted, hogy talán 
engem hordozhatsz? Előbb hordozlak én téged, és társaságodat, amint eddig is vezettelek benneteket. 


1. -Ó kedves barátom és testvérem, e felbecsülhetetlen és értékes gondolatod betöltötte egész 
lelkemet. A biztos beteljesedést az Úrban már teljesen be is látom. Emellett azonban azt is találom, 
hogy mi valamennyien együttvéve is milyen végtelenül érdemtelenek vagyunk rendkívüli szent 
segítségére. 

2. -Kedves barátom és testvérem, mondom neked, hogy számodra, valamint testvéreid számára 
ez a legjobb, ha ezt élően belátjátok valamennyien, mert mindaddig, amíg valaki azt hiszi, hogy saját 
magától is tehet valamit, vagy hogy ő érdemes az Úr kegyelmére és Irgalmára, úgy mindaddig arra 
számíthat, hogy őt az Úr várakozni hagyja, míg ezt az ostoba gondolatát magából teljesen ki nem űzi. 

3. Amint azonban önmagában arra a belátásra jut, hogy önmagában véve semmire sem képes, és 
semmi, hanem csak az Úr egyedül minden mindenben -az első és az utolsó, az Alfa és az Omega- 
csak akkor adja át magát teljes jószántából és szabad akaratából az Úrnak teljes egészében, egész 
lényiségében. Aki ezek után meg is ragadja őt, és a helyes útra vezeti. Ezért én a te esetedben is úgy 
gondolom, helyezd az Úr lábai elé felebarátod iránt érzett szeretetedet, valamint minden jó 
gondolatodat, gondolatban öleld át azokat szíved egész és legforróbb szeretetével, és akkor majd 
meggyőződhetsz arról, hogy az Úr éppen ott kezdi meg az Ő működését, ahol egy ember az egész 
semmis volta, semmis ereje és végtelenül gyenge akaratereje feletti legmélységesebb alázat érzéssel 
telített beismerésével iránta érzett szeretetét neki teljesen átadja. Hiszen ez már a Földön az 
embereknél is így van, a világi legfelsőbbekkel kapcsolatban. Aki vagyona kezelését saját maga 
végzi, azzal a világi vezető nem is törődik, nem kutatja ténykedéseit, hogy miként használja azt fel. 
Aki azonban beismeri gyengeségét, s vagyona kezelésénél, a világ fejéhez megy, ezt előadja, és 
egyben teljes szeretettel és engedelmességgel kéri, hogy vagyonát vegye át tőle és helyette teljesen 
gondoskodjék róla, akkor a világi legfőbb átveszi vagyonát, államilag elhelyezi, s a becsületes, de 
gyenge kérelmező pontosan és gazdaságosan megkapja annak a jövedelmét. Ez igen gyakori eset a 
Föld embereinél, habár természetesen sokkal tisztátalanabb és szeretetben gyengébb formában. 

4. Ha pedig a világ ostoba emberei is megtalálták annak a módját, hogy anyagi vagyonukat ilyen 
módon biztosítsák, és ezáltal biztos életjáradékhoz jussanak, mennyivel inkább be kell ezt látni a 
szellemi embernek, hogy ki az ő legtökéletesebb gondozója, intézője, ha már előzőleg egész 
élettőkéjét természetesen az Úr rendelkezésére bocsátotta. 

5. Éppen úgy megmondja az Úr az Evangéliumban is, hogy kihez menjenek az összes 
megfáradtak és megterheltek, hogy a megfelelő felüdítésben részesülhessenek, és kire hárítsák át 
összes gondjaikat! Ha mindezeket jól meggondolod, igen könnyen és hamar beláthatod, hogy 
testvéreid miatti nagy aggodalmaid, bármilyen jóindulatúak legyenek is önmagukban, egy kissé hiúk. 

6. Testvéreid teljes felszabadítása révén legalábbis annyit szeretnél elérni, aminek alapján azután 
elmondhasd az Úr előtt, hogy a leghaszontalanabb szolga voltál. Lásd, valamennyire nemes irányúnak 
is látszik a te segítségre kész igyekezeted, az Úrral kapcsolatban van mégis valami hiúság benned, 
mert a saját erődből akarnál az Úrnak jó szolgálatot tenni. A teljesített munka után pedig úgy tennél, 
mintha semmi szolgálatot sem tettél volna, de mindezt csak azért, mert hogy az Úr részéről a magad 
számára valami előnyt, vagy dicséretet szerezzél! Mondom neked, hogy ebben a birodalomban 
nagyon sokan vannak, akik azt mondják: "Én vagyok a legutolsó és legjelentéktelenebb az Isten előtt!" 
Akik, azonban ezt mondják, és ezt önmagukról el is ismerik, ezek éppen ezáltal akarnak az Úrtól 

valamilyen kegyet szerezni. Mert hiszen az Evangéliumban lefestett sáfár szavai szerint éppen ezek 
lesznek majd a legelsők és legnagyobbak Isten országában. 

7. Az Úr azonban egy másik helyen azt mondja: "Ha olyanok nem lesztek, mint e kis gyermekek, 
nem juthattok be a Mennyek országába!" De hogyan és miként kell ezt érteni? Lásd, mert a 
kisgyermek valóban a legcsekélyebb, legkisebb, mert összes gondját az ő egyetlen Atyjára bízza. 
Ugyan hol találhatnátok egy olyan gyermeket, aki gazdag szüleihez így szólna: Mit fogunk enni és 
inni, és vajon miből fogunk ruházkodni? Lásd, ezek a gondok ismeretlenek a gyermekek előtt. Ha 
éhesek, szomjasak, szüleikhez futnak, és kenyeret, vagy vizet kérnek tőlük. Ha azonban fáznak, azt 
jól látja az apa, mire nemcsak meleg, hanem szép ruhát is ad nekik egyúttal, mert igen kedvesek neki 
az ő gyermeket. 

8. Íme lásd kedves barátom és testvérem, így add át teljesen magadat az Úrnak te is, s biztos 
lehetsz abban, hogy Ő téged sem lát el kevésbé mindazzal, amire csak szükséged van, sőt hamarabb 
is, és kimondhatatlanul jobban, mint ahogyan a gazdag földi szülő gondoskodik a gyermeke 
szükségleteiről. 

9. -Hallod-e kedves barátom és testvérem, bármennyire szerénynek és egyszerűnek is látszanak 
szavaid, mégis be kell ismernem, hogy hasonlíthatatlanul magasztosabbak és igazabban csengők, 
mint az előbb említett követé. 

10. Igen, te most velem nemcsak a legfőbb igazságokat közölted, de őszintén be kell vallanom, 
hogy szavaid olyan élénk, élő vígasszal töltöttek el, hogy kifejezhetetlenül szeretetteljes Mennyei 
Atyánk iránti csupa alázatos hálából és szeretetből csaknem megsemmisülve érzem magamat. Az Úr 
követének magasztos szavai érzéseimre nyers legelők voltak, amelyekkel -örök hála érte az isteni 
Kegyelemnek- rólam azt a sok, durva tévelygést leszerelte. Olykor olyan volt, mint az éles kard, 
amely keresztül-kasul sebzett ugyan, viszont ezáltal a tévelygést okozó vér kifolyhatott. A te szavaid 
kedves barátom és testvérem, a leggyógyítóbb, legédesebb balzsam. Ó, még csak ki sem tudom 
magam fejezni, hogy minden szavad után mennyivel jobban és jobban érzem magamat. Igen, most 
már annyira jutottam -s erről komolyan biztosíthatlak- hogy a legfensőbb érzéseimből fakadó élő 
hittel elmondhatom: 

11. Óh, Uram, Te mindenható, szentséges, végtelen jó Atyám! Legyen meg most már magamra, 
és valamennyi testvéremre nézve egyedül csakis a Te legszentségesebb akaratod. Összes gondjaimat 
és egész akaratomat a Te legszentségesebb lábaid elé helyezem, s amit velem tenni akarsz, vagy 
számomra adni akarsz, teljesen minden a Te legszentségesebb Akaratod szerint teljesedjen be. Óh, te 
mennyei testvérem! Neked bizonyára az Úr legjobb barátjának kell lenned. De bocsáss meg, a Te 
szavaid olyan szeretettel töltenek el, hogy alig bírok magammal. Meg kell hogy öleljelek, s így 
fejezzem ki Neked hálámat mennyei tanításodért, és a legforróbb testvéri szeretetedért. Valóban, 
ahogyan nem szűnhetek meg sohasem legszentségesebb Atyámat szeretni, ugyanúgy nem tud majd 
Téged sem szívem soha elfelejteni! 

Gbemi az összes testvérek szeressék egymást! 

13. Látjátok, a prior szinte ráesik az egyszerü emberre, és átöleli őt teljes erejével szívére szorítja 
magát, és az egyszerü ember azt még elevenítőbben viszonozza. Mit gondoltok ti, vajon előnyös, 
vagy hátrányos jel ez a priorra nézve? Mondom nektek, nagyon is jó jel, mert már örökkévaló 
sajátossága az Úrnak, hogy velünk, az Ő mennyei követeivel együtt a legnagyobb örömünket fejezzük 
ki, és érezzük egy-egy visszatért, elveszett fiú felett. 

14. Amint látjátok, már ismét szétváltak, és az egyszerű ember már szól is: 

15. -Kedves barátom és testvérem, nézz csak oda! Ha jól látom beszélgetésünk és testvéri 
ölelkezésünk alatt az egész szakadék eltűnt, és úgy vélem, hogy most már nem lesz nehéz a szegény 
testvéreket áthozni. Ezért menjünk most már oda, és mutassuk meg nekik a változást. 

16. Mindketten odamennek az alvó lelkűekhez, ezek felnéznek oda, és csodálkozó, hálatelt 
szemekkel tekintenek arra a helyre, ahol az előbb még oly félelmetes szakadék volt. Az egyszerű 
ember ezután így szól: 

17. -Nézzétek, nincs már szakadék, kövessetek hát egészen nyugodtan bennünket! A 
mezítelenek megnyugodva felelik: 

18. Óh, kedves barátunk és magasztos testvérünk, láthatod, hogy teljesen mezítelenek vagyunk, 
és így a volt refektórium világosabb részeibe szégyellünk bemenni. 

19. Ne törődjetek a ruhával, mert aki rajtatok megkönyörült, aki a szakadékot eltüntette, ugyanaz 
gondoskodott már ruháról is számotokra. Nézzétek ott a terem közepén levő asztalon megtaláltok 

mindent, amire csak szükségetek van. Menjetek tehát, és öltözzetek fel, s úgy kövessetek bennünket 

20. Figyeljétek csak, hogyan igyekszik előre a prior, társai iránti nagy szeretetétől elragadtatva, 
s így szólal meg: 

21. -Óh, kedves testvérem és mennyei barátom! E nagy szeretet cselekedetért nem engedhetem 
meg, hogy hozzánk hasonlóan csak járj, hanem nagyon kérlek engedd meg, hogy én vigyelek! 

22. -Csak hagyd el kedves testvérem és barátom, mert ha erre sor kerülne, Én sokkal könnyebben 
vihetnélek összes testvéreddel együtt, ameddig csak akarnátok, mint hogy te Engemet akár csak az 
asztalig is elvihetnél. 

23. Az azonban kedves, hogy te Engem már a szívedben hordozol. Óh, ez nekem már sokkal 
kedvesebb, mintha talán karjaidon hordoztál volna, vagy hordozni akarnál. 

24. -De kedves testvérem mit értesz az alatt a szó alatt, hogy "talán"? -Ne törődj most ezzel! A 
kellő időben úgyis minden világossá válik előtted, ezért menjünk most már csak az asztalhoz, hogy a 
testvérek felvehessék ruháikat. 

25. Igen, igen kedves testvérem, ahogyan Te helyesnek tartod, számomra is ugyanúgy legyen a 
legjobb. De az a bizonyos „talán" szócska még mindig motoszkál a fejemben, de azt is az Úr 
szentséges lábai elé teszem, ezért legyen meg azt Ő akarata és a Te akaratod! 

26. Látjátok, már valamennyien az asztalhoz mentek, sőt a testvérek minden segítség nélkül 
felöltözve állnak. Ruháik természetesen még nem mennyeiek, de az "igazságosság" ruhái, és az Úr 
iránti szeretetüknek megfelelő. 


91. Fejezet: 

A prior feltárja a legközelebbi teendőt: a megmentetteket a követ parancsára a kolostor kertjébe kell vezetni. 
Felkéri az egyszerű embert, ne hagyja el őket. Az egyszerű ember kérdése: miután ő oldotta meg a feladatot, mit szól 
majd ehhez az isteni követ? 


1. Kedves barátaim, de most már igen jól figyeljetek az egyszerű ember és a prior között 
meginduló beszélgetésre. 

2. -Nos kedves testvérem, most már mi történjék az így felruházott és megmentett testvéreiddel? 

3. -Óh, kedves barátom és testvérem, az Úr követe által számomra megadott feladat szerint 
valamennyiüket abba a kertbe kell innen kivezetnem, amely azelőtt a hamis kolostor paradicsomkertje 
volt, ahol majd azután a követtől bizonyára megkapják a további utasítást. Ez az, ami még előttünk 
áll, és ami még az én dolgom velük kapcsolatban, hogy a kertbe vezessem őket. 

4. No ezt a feladatot most már igen könnyen megoldhatod, és így reám nincs szükséged? 

5. -Óh, kedves barátom, tégy amit csak akarsz, arra azonban megkérlek, hogy engem el ne hagyj! 
Mert nekem az az érzésem, ha Te elhagynál, akkor az ugyanannyi, mintha a saját életem hagyott 
volna el. Ezért tudom, hogy nem is hagysz el, ha ezt a feladatot még egyszer oly könnyen 
megoldhatnám, mint amilyen az valójában. Eddig mindent igen áldásosan vezettél le rajtam és 
testvéreimen, és az Úr nevében láthatóan segítettél egészen mostanáig, ahol állunk jelenleg. Ezért 
nagyon kérlek, az Úr Jézus Krisztus nevében, segíts ezeket a testvéreket végigvezetni egészen a 
befejezésig. Erre kedves barátom szívem legmélyéből kérlek. 

6. -Igen kedves barátom, ez eddig mind rendben volna, de egy dolgot nem szabad figyelmen 
kívül hagynod. Az isteni követ ugyanis téged bízott meg a testvérek feloldásával. Ha pedig Én most 
veled együtt vagyok és megyek ki, a követ rögtön meglátja, hogy nem te, hanem csak Én oldottam 
meg a feladatot. Mondd, biztos vagy-e abban, hogy veled ennek ellenére is meg volna elégedve? 

7. Milyen biztosítékot tudsz te Nekem adni arra nézve, hogy Én vajon nem ártok-e azzal neked, 
ha veled most kimegyek? Ha ezt megadod, akkor nagyon szívesen teljesítem a kérésedet. Ártani 
azonban semmi esetre sem akarok neked, sőt még kellemetlen helyzetbe sem akarlak hozni az isteni 
követ előtt. Nos, mi a véleményed? 

8. -Ó kedves barátom és testvérem, hát csak erről van szó? Akkor egészen nyugodtan közöltem 
volna az isteni követtel, hogy csak Te oldottad meg a feladatot, míg én az ötödik, de egészen 
nyugodtan a tizedik keréknek tekinthetem magamat ebben a kocsiban. Látod, ezt most már remélem, 
nem tekintheted oknak, amiért ne jönnél velem. Ami pedig az én javamat, vagy esetleges káromat 
illeti, őszintén meg kell mondanom, hogy Téged szívesen követnélek akár a pokolba is még akkor is, 
ha az isteni követ az irántad való szeretetem miatt pár kemény szóval illetne is! 

9. -Hát jól van kedves testvérem és barátom, akkor e tekintetben rendben is volnánk. De van 
ennél egy másik, sokkal fontosabb szempont is. Nagyon jól ismerem a te égi követed szigorú 
pontosságát, és tudom, hogy az Úr nevében egyetlen atomnyit sem enged el, és ezzel kapcsolatban 
ötlött fel egy súlyos gondolatom. Lásd, nagyon könnyen megtörténhet, hogy a követ a most 
felszabadított testvéreidet az ő megelőző állapotukba helyezi vissza, mert nem te, hanem Én oldottam 
meg a számodra kiadott feladatot. Annyit azonban megtehetek mégis, hogy a követ ne értesüljön 
arról, hogy Én segítettem szegény testvéreiden. Ebben az esetben te tökéletesen igaz embernek látszol 
majd a követ előtt, mint aki feladatát tökéletesen megoldotta. 

10. -Óh, kedves testvérem, ezerszer megyek inkább még a pokolba is, mint olyan valamit 
tulajdonítsanak az én érdememnek, amiben egy parányi részem sincs. Én pedig teljesen tisztán akarok 
a követ elé állni, és eléje tárni, hogy a feltétel teljesítése csak az Úr és a Te segítségeddel volt 
lehetséges, ami minket a legnagyobb hálára és köszönetre kötelez. Ha pedig ezzel a követ nem volna 
megelégedve, és testvéreim most elért szabadságát ismét kockára akarná tenni, akkor inkább azonnal 
elébe vetem magamat, és így kérem meg a legalázatosabban, hogy testvéreim helyett az Úr nevében 
egyedül csakis engemet fenyítsen meg, ahogyan csak akar, minden felelősséget magamra vállalok. 

11. -Kedves testvérem, te csakugyan komolyan tetszel nekem, s így ezt a második pontot is 
elintéztük volna. Ne tartson vissza ez sem attól, hogy veled menjek. Csakhogy van ám itt egy 
harmadik pont is! Egy szikla, amelyen ha át tudsz ugrani, akkor aztán már valóban semmi sem tart 
vissza attól, hogy kérésedet teljesítsem, s veled menjek. 

12. Lásd, itt a szellemvilágban általános és megváltoztathatatlan törvény és szokás, hogy a 
magasabb Mennyek tökéletes szellemei -ahová Én is tartozom- ugyanabban a pillanatban mindent 
tudnak, ami az Úrral kapcsolatban bárhol és bármikor is történik, vagy ha ilyet mondanak. Ugyanígy 
hallottam Én is azt a hasonlatot, amelyben a követ az Urat királynak tette meg, s megmondotta, hogy 
a fogda kulcsa egyedül csakis az Úr kezében van, és egyedül csakis Ő építheti meg a szakadék felett 
a hidat, mert rajta kívül ehhez joga nincs senkinek sem. Te ugyan egész lelkedből és igazságban 
kérted az Urat, hogy segítsen rajtad és testvéreiden, s amint te a legnagyobb bizalommal az Úrtól 
vártad a segítséget, s minthogy véletlenül Én léptem be a helyiségbe amint hozzád mentem, azonnal 
nekem adtad elő nagy bajodat. Megsajnáltalak téged, s mivel nagyon barátságosan kértél arra, hogy 
segítsek neked, azért erőmhöz mérten segítettem is. Na már most az a kérdés, hogy a követ elfogadja- 
e ezt a segítséget Én tőlem az Ő hasonlatára való tekintettel? Mert hiszen -a hasonlat értelmében- s 
ezt jól értsd meg, nyilván magának a királynak kellett volna segítségedre lennie! Nagyon is nehéz ez 
a kérdés, hogyan is nézzük ezt most? Nem mondja-e a követ: hogyan veszthetted el az Úr iránti hitedet 
és bizalmadat, hogy ezt a barátunkat és testvérünket kérted fel a segítségre, holott a hasonlatból 
nagyon jól kellett volna tudnod, hogy az ilyen fogságból való kiszabadításnak a kulcsa az Úron kívül 
jogosan mást nem illet? 

13. -Óh, kedves barátom és testvérem, ez már csakugyan kényes kérdés, s megválaszolásába 
belemelegszem majd, de tudod, azért én mégis az igazságnál maradok. Az Úron kívül én senki mást 
nem hívtam, s az Úr iránti legteljesebb és legtökéletesebb odaadásom közben jöttél Te. Vajon 
gondolhattam-e, és hihettem volna mást, minthogy az Úr az Ő végtelen irgalmától indíttatva teljes 
meghatalmazásával éppen Téged küldött segítségemre? Annál is inkább, mert az én nagy 
érdemtelenségemre való tekintettel még csak nem is gondolhattam volna arra, hogy Maga a Mennyek 
és Föld Ura jöjjön valaha is közvetlenül a segítségemre. Az övé lészen azért minden tisztelet, dicséret 
és hála, amiért a Te küldetéseddel rajtam és testvéreimen segített! Így beszélek majd a követ előtt is, 
s ő azután az Úr szent nevében tegyen velem amit csak akar, mert én mindent, szívesen magamra 
vállalok! 

14. -Kedves barátom és testvérem! Nos jól van, látom, hogy tökéletesen becsületes és hűséges 
akaratod van, s most semmi sem tart vissza attól, hogy veled menjek, és testvéreiddel együtt a kertbe 
vonuljunk. Ha azonban a követ annak ellenére mégis szigorúan ítélne feletted, ugyanakkor Én mit 
csináljak? 

15. -Kedves barátom és testvérem, e tekintetben semmi aggodalmam sincs! 

16. Biztos, hogy én segítségedre semmiképpen sem lehetek, de arra bizonyára semmi szükségem 
sem lesz. Először is Te olyan vagy, hogy valamilyen teremtett lény segítségére bizonyára nincs is 
szükséged, mert , mint a felső Menny lakója", amúgy is isteni erővel vagy felruházva. Ellenkező 
esetben azonban az Úr szent nevére csak arra kérlek, hogy ha netalán mégis rosszra fordulna az én 
sorsom, úgy akkor segíts rajtam majd, amint most is az Úr nevében segítettél. 

17. Nos jól van, kérésedet az Úr elé terjesztem. Most pedig menjünk ki a kertbe!" 

92. Fejezet: 
A követ visszasiet a kertben hagyottakhoz, akik azonban távozását nem vették észre, mert másik énjük működött 
az alatt ott. Tanítás erről, hogyan lehet az Uron keresztül működően egyszerre több helyen is jelen lenni. 


1. No de most már mi is igyekezzünk, hogy a kellő időben ott lehessünk, mert ennek a 
társaságnak nem sok időre van szüksége, hogy a többiekhez a kertbe érjen. Így nekünk is egy-kettőre 
a helyszínen kell lennünk. Látjátok, már itt is vagyunk, ahol lennünk kell. Az Úr ugyanis jól tudja, 
hogy mi is tanúi voltunk annak, ami most az alvó lelkűekkel történt. Rajta kívül azonban ezt senki 
nem tudja. 

2. De kedves testvérem, azok, akiket a kertben visszahagytunk, csak tudják, hogy távol voltunk? 

3. Látjátok, e tekintetben a szellemvilágban mégis csak más a helyzet, mint Földeteken volt. az 
anyagi világban megjelenéstek az egyéniségetekkel a legszorosabb kapcsolatban áll, és senki előtt 
sem mutatkozhattok másként, mint ahogyan személyileg láthatók vagytok. De -amint mondottam- itt 
más a helyzet. Ritkán ugyan a világban is megtörténhetik az az eset, amikor a jelenség az eredetihez 
hasonló, az azonban csak igen tökéletlen formában valósulhat meg. Az úgynevezett kettős, hármas, 
vagy többszörös "hasonmás,, ezekhez hasonló jelenség, amikor egy és ugyanazon ember abban a 
formában, amelyben tényleg él, önmagát látja, vagy esetleg más valaki látja őt egészen más helyen. 
Sőt, az is megtörténhet, hogy egyszerre több helyen is látják őt anélkül, hogy az illető személyesen, 
s így a valóságban jelen lett volna. Ez tehát egy igen hasonló eset, amely a jelenlegihez jóval inkább 
hasonlít, mint az előbbiek, amelyek gyakoriak, és általánosnak nevezhetők. Ezért nem is kelt fel olyan 
nagy figyelmet, nem is tárgyalnak róla, s az egész dolgot a maga mélységes alapjában meg sem értik. 

4. Ilyen eset történt Berlinben (e könyv diktálásának idejét, az 1850. évet számítva jelennek) kb. 
50-70 évvel ezelőtt, amikor egy philadelphiai híres mágus Berlint egyszerre, ugyanabban a 
pillanatban mind a hét kapuján hagyta el. 

5. Hogy mégis az itt megtörtént esetet jobban megértsétek, egy példát hozok fel. Képzeljetek el 
valakit, aki egy bizonyos helyen tartózkodik. Megtörténhet az is, hogy különböző helyeken 
tartózkodó barátai, ismerősei százan, ezren is egy időben rágondolnak, s őt pontosan ugyanabban a 
formában képzelik el maguk elé, amilyen Ő a valóságban. Most kérdezzétek meg önmagatokat, 
hogyan volt az lehetséges, hogy egyszerre ezren is gondolhattak rá, és így szellemükben őt 
megsokszorozzák, mikor alapjában véve csak egy emberről van szó. 

6. Ennek az az alapja, hogy szellemileg egyik ember a másikat végtelen számú képben hordja 
magával éppen úgy, mint ahogyan két egymással szemben felállított tükör is -mint kép- végtelen 
számban tükrözi vissza a benne megjelenő képet. A két legelső kép a legelevenebb és a legnagyobb, 
a továbbiak pedig fokozatosan kisebbek és homályosabbak lesznek. 

7. Ha ezt a példát csak kissé is felfogtátok, akkor ennek alapján könnyen megérthetitek a tiszta 
szellemvilág ennek megfelelő, ehhez hasonló jelenségeit. Mert ami nálatok kifejlődött, határozott 
gondolat, az itt külsőleg is kifejlődött, és tökéletesen kifejezett jelenség, a legkevésbé mulandó. A 
későbbi képződmények az úgynevezett utógondolatok, amelyeket ti csak futólagos 
visszaemlékezésnek neveztek, már nem is tartósak, s azokat önmagában hordozó, különös erős akarat 
nélkül nem is válnak látható jelenségekké. Márpedig mi előzőleg a kert lakói előtt álltunk, és nagyon 
fontos dolgokról tárgyaltunk velük, tehát nemcsak voltunk, hanem még most is a fő gondolatuk, 
illetve a visszatükröződéseik vagyunk bennük. Éppen ezért ők folytonosan láttak bennünket anélkül, 
hogy ezért nekünk -mint fő egyéniség- szükségünk lett volna a további és állandó ott maradásra. E 
jelenségek egyik fő tulajdonsága abban áll, hogy e jelenség annak számára, aki azt önmagában 
főgondolatként létrehívta, beszélőképes, és így mindenféle megbeszélésre is alkalmas. 

8. Kedves testvérünk, ez hogyan lehetséges? Erre vonatkozólag is találhattok példát a világban, 
mely ehhez hasonlítható. Például, ha valaki azt álmodja, hogy egyik ismerősével, vagy egy teljesen 
idegennel találkozott és vele erről, vagy arról beszélt, s ez ezt vagy azt mondta. Amikor ezen 
ismerősével éber állapotban találkozik, az természetesen semmit sem tud arról, hogy mit mondott az 
ő tökéletes szellemi képmása a barátjának. Pedig lásd, az álmodó beszéde, valamint az álomban 
beszélő barát olyan volt, hogy az álmodónak mindaddig még fogalma sem volt arról, hogy álmában 
beszélő barátja mit is fog neki mondani, mindaddig, amíg az álmában beszélő barátja száját szólásra 
meg nem nyitotta. Ez volna tehát egy hasonló jelenség. 

9. A kettős, vagy többszörös lényiséghez hasonló jelenség az is, amikor a főszemélyiség "másai" 
annak, akivel beszél, gyakran valóságban is megjelenik. Ebben az esetben a hasonlóság a tiszta 
szellemi jelenségeknél már határozottabb mértéket ölt. Mert ebben az esetben a főszemélyiség -habár 

csak homályos sejtés alakjában is- de mégis csak tud valamit arról, amit szabad szellemi állapotában 
valahol a látható megjelenési formájában mint jelenség mondott. 

10. Kedves barátunk, ez a jelenség vajon nem annak főgondolatától függ-e, aki mint jelenség 
megjelenik? 

11. Ez tényleg így is van, éppen ezért is tekinthetők ezek csak hasonlóknak, nem pedig teljesen 
azonosaknak. E kettőnél az alap lényegileg a maga mélységében bár teljesen ugyanaz, kifejlődésében 
ott azonban természetesen sokkal rejtettebben nyilvánul meg, mint itt ahol tiszta szellemileg minden 
teljesen nyitva áll előttünk. Könnyebb megértés céljából még azt is hozzá vehetitek, hogy e jelenségek 
a főszemélyiségtől függetlenül kétféleképpen valósíthatók meg. Először is a már ismertetett módon, 
másodszor meg annak a szilárd akarata által, aki a saját valódi személyiségén kívül mint jelenség meg 
kíván mutatkozni. Ez utóbbi módon már könnyebben felfogható a kettős, vagy többszörös 
"hasonmás,, (alterego) magyarázata. Ennek ellenére a világ számára tökéletesen tisztán mégsem 
fejezhető ki, mert a szellemi még a legjobb esetben is változhatatlan ellentétben áll az anyaggal. 

12. Van még egy harmadik módja az ilyen beszélő képességnek, ez az úgynevezett 
magánbeszélő ott az illető személyiség valakit önmaga helyez ki beszélőnek önmagából, és vele 
tetszése szerint beszélgethet. Ez az eset hasonlít az ittenihez legjobban. Itt a különbség főként abban 
áll, hogy a beszélő személy a magánbeszélőnél nem jelenik meg a valóságban, s abban is különbözik, 
hogy ez a képzeletbeli jelenség csakis azt mondhatja, amit maga a magánbeszélő -hogy így mondjuk- 
a szájába ad. Itt a jelenség a főszemélyiséggel teljesen azonosan beszél, de ennek az az alapja, hogy 
itt a jelenség már többé nem is képzeletbeli, hanem a főszemélyiség saját eleven előhívott lényisége. 

13. A dolog végső alakját tekintve ez tulajdonképpen a testvéri és felebaráti szeretetnek a formai 
megnyilvánulása, amelynek ősalapja az Úr. 

14. Így tehát minden egyes szellem az Úr iránt kifejlődött szeretetével állandó közvetlen és 
szakadatlan kapcsolatban áll magával az Úrral, és ezen keresztül mindenkivel, mindennel, ami csak 
minden egyes szellemben van. Ha már most mi valamelyik szellem előtt -amint ez a mostani esetben 
is fennáll- tehát nem főszemélyiségi megjelenésünkben, hanem mint nekünk megfelelő jelenség 
lépünk fel, e fellépésünk az Úrban eleven érzékelhető lesz. Amikor tehát valamit gondolunk, s 
gondolatunk az Úron keresztül a mi másod-, harmad-, vagy akár ezredik megjelenési énünk, azaz 
hasonmásunkba is átmegy, és ez a másod én, vagy akár ezredik én ugyanúgy cselekszik, beszél, 
mintha csak személyesen ott lennénk és beszélnénk. Ezért mi mint főszemélyiségek a legapróbb 
részletekig tudjuk mindazt, amit a mi bárhol megjelenő másunk, illetve jelenségünk valamit 
cselekedett, vagy mondott. 

15. Ez számotokra most nagyon csodálatosnak tűnik, az azonban az életnek e tökéletes 
birodalmában, ahol minden egyes szellem eleven életeredője olyan roppant sokoldalúan van igénybe 
véve, a legelevenebb módon -így van. Hiszen nálatok is hány nagyon tevékeny, mozgékony ember 
van, aki nagyon igénybe van véve és aki szorgalmas, és így kiáltott: Óh, ha én mindenütt személyesen 
jelen lehetnék, vagy legalább magamat szét tudnám osztani! Az ilyen beszéd, kívánság, vagy nagyon 
is erőteljes gondolat több mint beszédes bizonyítéka annak, hogy a szellemvilágban lehetségesnek 
kell lennie az egyén ily módon való cselekvőképes feloszthatóságának anélkül, hogy ezáltal a 
főszemélyiség a maga egyéniségében csak a legcsekélyebb szétosztódást is szenvedhetné. 

16. Mindaz ugyanis, amit csak egy szellem képes elképzelni, az a szellemek világában mint 
tökéletes valóság, a maga teljes kifejezettségében megtalálható. Eltérés legfeljebb csak ott 
mutatkozik, hogy a tökéletlen szellemnél ez formailag is tökéletlen, és a tökéletes szellemnél azonban 
az Úrban levő legtökéletesebb formának megfelelő. 

17. Úgy gondolom, nincs szükség arra, hogy több szót is vesztegessünk e tárgyra. Az értelmes 
megérti mit mondunk, az előadottakban, az értelmetlennek ezernyi sem volna elég. De most már jön 
is a mi kolostorbeli társaságunk, s ezért készüljünk fel a megfelelő fogadtatásukra! 


93. Fejezet: 

A másik sokat kérdező barát megkérdezi a követtől az egyszerű ember kilétét, de az kitér a válasz elől. Meginti őt, 
alázza meg magát az Úr előtt lélekben, s akkor minden kitisztul körülötte. Tanítványai a sátáni eredetű ravaszság 
elvéről, annak ártalmáról oktatja. Földi példa a vőlegényét kikémlelő ravasz leányról, aki ravaszságával el is veszítheti 
őt. Hogyan kell érteni: "Legyetek ravaszok, mint a kígyó, és olyan szelídek, mint a galamb." 


1. Látjátok, az a barát, akivel előbb beszélgettünk, máris hozzám jön, s mivel a priorral egy 
idegen embert lát jönni, meg is kérdi tőlem, hogy vajon ki lehet az, és mit keres itt? E kérdést bár az 

első pillanatban nem gondoljátok valami fontosnak, de ha meggondoljátok, hogy miről van itt szó - 
tudni illik az igazságról- úgy bizonyára rájöttök, hogy jóval fontosabb ez, mintsem először 
elképzeltétek. A kérdezőnek vajon mindjárt szemébe mondjuk az igazságot? Vagy adjak kitérő 
választ? Vagy semmiféle feleletet se adjunk? Vagy intsük várakozásra, és a választ toljuk ki az ügy 
befejezéséig? Látjátok, ezek mind igaz, figyelemreméltó pontok, amelyek a barát kérdéseiben benne 
foglaltatnak. Ezért lássuk, hogy a kérdező hogyan engedi magát irányítani, s azért annak megfelelően 
felelek majd neki. 

2. -Kedves testvérem és barátom, ez a hely nem alkalmas ennek megállapítására, hogy e 
kérdéseddel korán, vagy későn álltál-e elő. A kérdést ugyan helyesen tetted fel, azonban az isteni 
Rendnek mégsem volna megfelelő már most olyan választ adnom, amíg bensődben alkalmas és képes 
nem lettél a megfelelő felelet elbírálására. Mert lásd, itt a szellemvilágban vannak ilyen kérdések, 
amelyekre a megadott felelet a kérdezőnek igen könnyen a szellemi életébe kerülhetne, ha akkor idő 
előtt jutna hozzá, s ezért a kérdésedre választ most nem adhatok mást, mint hogy várj az Úr iránti 
szeretetben és alázatban, türelemmel, és megfelelő időben megkapod rá a szükséges feleletet. De most 
már hagyjuk is ezt, mert a társaság és az idegen a prior vezetésével már közeledik, és csakhamar 
ideérnek. 

3. Értem kedves magasztos barátom, feleleted teljesen világosan okos a te részedről, én azonban 
elégedjek meg a magam sötétségével. Ennek ellenére várakozásomon felül sokat mondtál el nekem - 
mert mint előzőleg megjegyeztem- bizonyos dolgok megítélésénél meglehetősen éles szellemű 
voltam, s a válaszból kitaláltam, hogy az idegen mögött valami igen rendkívülinek kell húzódnia. 
Mert ha nem így volna, akkor semmi okom nem lett volna arra, hogy téged megkérdezzelek, te pedig 
vele kapcsolatban kitérő választ voltál kénytelen adni. Ha az idegen a Mennyek hozzád hasonló 
követe volna, akkor az ő felismerése épp oly kevéssé volna életveszélyes számomra, akárcsak a tied. 
Éppen ezért nálad sokkal többnek, magasabb rendűnek kell lennie, ha már ilyen bizonyságot tettél 
róla. 

4. Ezenfelül az idegen közeledtével eddig még soha nem érzett vonzást érzek magamban, s ez a 
vonzás roppant gyenge sejtés formájában azt súgja nekem, hogy ez az idegen az Úrhoz nagyon, de 
nagyon közel áll, sőt senki sem lehet Hozzá közelebb, mint éppen Ő! Igazam van? 

5. Kedves barátom, most még nem mondhatok neked mást, minthogy légy alázatos és kizárólag 
az Úr iránti szeretetedbe kapaszkodj, akkor nem veszhetsz el. Ne légy kotnyeles, mert minden jó 
dologhoz idő kell. Aki idő előtt szedi le a fáról a gyümölcsöt az élet, illetve-a megismerés fájáról, az 
kétszeres kárt szenved. Először is éretlen gyümölcshöz jut, amely táplálékul nem alkalmas számára, 
sőt az egészségét is veszélyezteti, másodszor pedig megrontja azt a fát is, mert a korán leszedett 
gyümölccsel megfosztja őt attól, hogy áldást hozó nedvét a gyümölcsében elhelyezhesse, s ezáltal a 
további megtermékenyítésre alkalmassá tegye. Ezt bizonyára te is belátod, mert hiszen ha jól tudom, 
a Földön igen jó kertész voltál! 

6. -Igen ezt nagyon jól belátom, s ezért most már olyan csendben maradok, akár az egér, amikor 
macskát érez. 

7. Látjátok, ezzel barátunkat megnyugtattuk, és ez igen is jól van így. Gondoljátok, hogy ebben 
az egész nagy társaságban csak ez az egy barát a ravaszkodó? Óh, hozzá hasonló akad itt több is. Ez 
egyébként náluk még a régi papi világ maradványai, ezt a világi érzést azonban ki kell vetniük 
magukból, mert a szellemvilágban a révbejutáshoz nem lehet felhasználni. A szeretetnek ugyanis 
egészen tisztának kell lenni! Ez a szeretet, amelyben bizonyos fokú ravaszság van, nem tiszta, amint 
azt a Földön is tapasztalhattátok. 

8. Például, egy igen erkölcsös és nagyon jól nevelt leányt megszeret egy nagyon értékes 
fiatalember. A leány azonban, hogy a fiú szerelmében megbizonyosodjék, mindenféle ravaszul 
kitervelt praktikát vesz igénybe, amelyek révén titokban tudomást szerezzen arról, hogy szerelmének 
benső érzései mennyire megbízhatók. Ha ezt a dolgot természetes szemmel nézitek, azt mondjátok: a 
leány becsületesen járt el, mert ez a cselekedete csak arra keres bizonyítékot, hogy őt a fiatalember 
mennyire szereti, és milyen sokat ad az ő elnyerésére. 

9. Jól van, de mégis csak vizsgáljátok meg ezt a szeretetet egy kissé tüzetesebben, hogy 
csakugyan olyan próbaálló-e? 

10. Tegyük fel, hogy a fiatalember rájön szerelmese ravaszkodására, és ezt gondolja magában: 
milyen lehet a te szereteted, ha titkos megfigyelőket küldesz utánam? Ilyet én sohasem tettem, mert 
teljes szívemből bíztam benned. Mi okból tartottál engem hűtlenebbnek, mint én téged? No várj csak, 
majd kipróbállak én is, és úgy teszek, mintha volna másvalakim is, akkor majd elválik, milyen a te 

szereteted! Ha úgy szeretsz, mint én téged, akkor nem ütközöl meg rajtam. Ha azonban nem szeretsz 
olyan őszintén és tisztán, akkor elfordulsz tőlem, és a szíved szeretet helyett haraggal telik meg. Nos, 
látjátok, ha a férfi is így tesz, mi sem természetesebb, hogy erről a ravasz leány csakhamar értesül, és 
mi ennek a következménye? Hallgassuk csak meg őt magát, mert ami a szívében duzzad, az ömlik ki 
a száján is, s az ő szavai bizonyára így hangzanának: "Na, itt van, énnekem nagyon jó orrom volt. 
Szívemnek ez a csalója, ez a becstelen ember talán ostoba libának nézett engem, és azt gondolta, hogy 
ilyen ügyefogyott, egyszerű lénnyel hamar elkészül. De az egyszerű lény nem olyan ostoba, ahogyan 
a csaló és jellemtelen ember gondolja. Hamar milliószor okosabb, és így az okosnak és jónak 
mutatkozó ember egész gyalázatos lényét a felszínre hozza, feltárja. De jöjj csak te hűtelen és 
jellemtelen emberi alak, majd én megmutatom neked a te gyönyörű szereteted, hogy amíg élsz, 
eszedbe jut!" 

11. Nos, látjátok, mire volt jó a leány ravaszsága? Mondom nektek, ezzel a jövendőbelije előtt 
a tekintélyét és értékét nagymértékben lecsökkentette. De mi történik akkor, ha ezek után a 
fiatalember megjelenik a lányos háznál? Hallgassátok meg, éppen most megy hozzá, s hallgassuk 
végig a fogadtatást: 

12. A fiatalember a legnagyobb és legkifejezettebb szerelemmel megy be, de hogyan megy elébe 
a leány? Nézzétek csak ezt a fagyos hidegséget, s mellette egy egész szenes kályhára való jó tüzesen 
izzó féltékenységet! A fiú rettenetesen elcsodálkozik, e nem várt fogadtatás miatt, mire így szól: 
"Kedvesem, a te viselkedésed nekem teljesen idegen. Ugyan mi ennek az oka?" 

13. De hallgassuk meg a leánytól is, mit felel erre? 

14. "Egy becsületes leány egy legnagyobb mértékben jellemtelen embernek nem tartozik 
semmiféle felelettel. Legfeljebb csak annyit, hogy annál is elítélendőbb és gyalázatosabb részéről, ha 
mint szívbitorló és csaló szerelmes, még csak nem is átallja odamenni, ahol számára már úgysincs 
hely, ahová belépni a leghűtlenebb viselkedése miatt méltatlanná vált." 

15. "Mit kell hallanom? Hát csak ilyen volt a te irántam való szereteted? Szeretet helyett velem 
szemben bizalmatlansággal voltál tele. Valóban, ha tökéletesen úgy szerettél volna engem, mint 
ahogyan én szerettelek téged, akkor éppen úgy megbíztál volna bennem, mint ahogyan én benned, és 
nem küldtél volna utánam kémeket, mint ahogyan én sem állítottam melléd titkos megfigyelőket. 
Erről az eljárásodról azonban értesültem, és azért tettem próbára szerelmedet egy látszat hűtlenséggel, 
s lásd, szereteted nem állta ki ezt a próbát. Te sohasem szerettél, s csak önszerető módjára, általam 
akartál, tőlem kívántál szeretve lenni. Csakis a te képedet becsülted meg bennem, amíg az én képem 
benned a megvetés vagy legalábbis meg nem becsülés tárgya lett. Látod, az ilyen szeretet valóban 
nem jelenthet értéket számomra. Egy határidőt adok neked mégis, vizsgáld meg magadat, jól a 
szívedet, tudsz-e egyáltalában szeretni, mint ahogyan én szeretlek téged. Ha tudsz így szeretni, mint 
ahogyan én téged, akkor nem vetlek ki a szívemből, hanem tovább is megtartalak benne. Ha erre 
képes nem vagy, úgy a határidő leteltével még egyszer és utoljára meghallgatlak!" 

16. Vajon mit cselekedhet a leány ilyen párbeszéd után? Két alternatíva lehetséges. Ha a benne 
lévő sátáni gőgöt le tudja győzni a férfi okossága, s a leány hibáját beismerte, akkor a dolog rendben 
van. Ha azonban a megsértett hiúság győz, akkor a helyzet rosszra fordulhat, ami az ehhez hasonló 
eseteknél sokkal gyakoribb, mint a jó. A szeretettel nem telített női szív a férfi okosságától legyőzve 
érezvén magát, rendesen csak azután kezdi meg saját értékét mind magasabbra emelni, és a 
megbékélés helyett bosszúra törekszik. Úgy vélem, hogy ez a példa kellően meggyőz benneteket 
arról, hogy a ravaszság még kis mértékben sem lehet az igazi szeretet eleme, illetve része. 

17. De kedves barátunk és testvérünk, akkor hogyan értsük meg, hogy az Úr, Aki egyedüli 
parancsként tanítványainak és apostolainak a szeretetet adta mégis hozzátette: "Legyetek okosak és 
ravaszak, mint a kígyó, és szelídek, mint a galamb!" 

18. Óh, kedves barátaim, ez az okosság és ravaszság egészen más jelentőségű, és az értelme az, 
hogy az ember semmiféle megkísértés, megpróbáltatás között se engedje magát elvakíttatni, mintha 
az Úr kegyelme hagyta volna el, hanem ezek között is vonuljon vissza szíve legmélyébe, és a legélőbb 
hittel így szóljon magában: "Óh, Uram, engedj reám jönni mindent, amit csak Te, szentséges akaratod 
reám nézve előnyösnek talál, lát. Ha bármennyire különösnek, ellenszenvesnek is látszik előttem ez 
a megpróbáltatás, mivel ennek ellenére mégis tudom, hogy Te az én legszeretőbb, legjóságosabb 
Atyám vagy, és ezért minél jobban elrejtőzöm előled, még annál is jobban akarlak szeretni Téged. 
Tudom azt is, hogy minél távolabb lévőnek látszol tőlem, a valóságban annál közelebb vagy hozzám, 
és ezért akarlak egész életerőmből mindig csak jobban és jobban szeretni! 

19. Látjátok, ez esetben a szeretet okossága, és gyermeki együgyűsége teljesen együtt van. Ez 

természetesen a mi éles eszű ravaszdijainknak túl erős, és a továbbiak folyamán ezt még egészen 
különös módon leszünk kénytelenek belőlük kiemelni. 


94. Fejezet: 

A prior beszámol a követnek küldetése sikeréről, s hogy miben segített neki az egyszerű ember. A követ (további 
próbatétel miatt) ezt így nem fogadja el, és visszaküldi a lángoló szakadék mögötti helyre, legyen ő ott testvérei helyett. 
Ott azonban a priort mennyei küldöttek várják, akik felöltöztetik a mennyország polgárainak koronás díszruhájába. A 
prior szégyelli ezt a kitüntetést, és kéri az egyszerű embert, adjon neki egyszerűbb ruhát. Örül a kopott, egyszerű 
ruhának, ám fél Jézus bejelentett érkezésétől, akiben büntető bíráját várja. Az egyszerű ember teljesíti kérését, és vele 
a bokros térség lugasába vonul. 


1. Ezalatt az egyszerű emberrel együtt nagyon örvendező arccal hozzánk érkezett a mi priorunk 
is, és e szavakkal hívja fel rám az egyszerű ember figyelmét: 

2. -Lásd, kedves barátom és testvérem, ott, a két jelentéktelennek látszó szellem között áll a 
magasztos követ. 

3. -Jól van kedves barátom, csak menj hozzá, és mindent mondj el neki. 

4. -De kedves barátom, remélem Te is velem jössz! 

5. -Menj csak te magad egyelőre, ha szükség lesz rá, akkor majd Én is utánad megyek. 

6. Lám, a prior erre szót fogad, és hozzám érkezve, eként szól: 

7. -A mennyekben lakozó Istennek hatalmas követe, lásd, itt vannak valamennyien, akik ott 
foglyok voltak, egy sem maradt vissza közülük, hanem eggyel többen is vannak, mint amennyi fogva 
volt. Ez az egy pedig nem fogoly, hanem az Isten, a mindenható Úr után legelőször is csak neki 
köszönhetem azt, hogy a szegény fogoly testvéreimet kiszabadíthattam. 

8. -Igen, igen kedves barátom és testvérem, de ha idegen végezte el a számodra kitűzött feladatot, 
mi van akkor a te szolgálatoddal? Hiszen egyedül csak a te kötelességed lett volna az, hogy az Úr 
segítségével a foglyokat kiszabadítsd, hogyan kérhettél fel ehhez egy idegent? Nem is gondolva arra, 
hogy először neked kellett volna megoldanod a feladatot, másodszor pedig ki az az ember, aki neked 
segítségedre volt? Ha pedig ezek szerint te csak így dolgozol, hogyan lehetnék hozzád bizodalommal 
továbbra is? Nem tudod te azt, hogy az Úr téged azért lát el bizonyos erővel, hogy te azzal ne csak 
lustálkodjál? Azért adta neked az élet erejét, hogy az Ő végtelen kegyelméből és Irgalmából szeretet 
cselekedetként használd fel. Ezért csak kérdezd meg önmagadtól, hogy ezek után milyen színben 
tűnsz fel előttem? De mondom neked, hogy igazold magadat teljesen előttem, mert különben olybá 
veszem ténykedésedet, mintha semmit sem tettél volna, és végül majd téged helyezlek oda a szakadék 
mögé, s akkor majd gondolkodhatsz azon, hogyan kell az Úr útján helyesen cselekedni, miközben 
egyedül szemléled és viseled el annak lángját. 

9. -Ha csak más baj nincs kedves barátom és testvérem, úgy csak dugj engem oda minél 
hamarabb a lángoló szakadék mögé, és a földi mérték szerint gunnyasszak ott akár ezer évig is, csak 
azt tudjam, hogy ezeket a testvéreimet megmenthettem, s akkor a lángok mögött is áldom és dicsőítem 
az Urat teljes szívemből, hogy a szeretetre méltó idegen révén az én testvéreimhez ennyire 
könyörületes volt. Arról pedig teljesen meg vagyok győződve, hogy a te tanácsodat minden kényszer 
nélkül, teljesen szabad akaratommal pontosan követtem. A szegény testvéreim érdekében egyenesen 
az Úrhoz fordultam segítségért, és amikor az Ő iránta érzett szeretetem és bizodalmam tetőfokát 
elérte, akkor jött ez a "szabadító" hozzám, és így gondolkoztam magamban: Teljesen biztos vagyok 
abban, hogy örökké érdemtelen leszek arra, hogy az Úr személyesen jöjjön segítségemre. Mivel 
azonban az Úr végtelenül irgalmas, azért bizonyára az Ő legszentségesebb nevében küldte hozzám 
ezt az embert szabadítóul, legyen is azért minden hálánk és dicséretünk az Ő szentséges nevének! 
Testvéreim kiszabadultak! Ha pedig nekem kell most már a szakadék mögé mennem, csak add ki a 
parancsot, és én örömmel és ujjongva, az Urat dicsőítve sietek oda, s ha lehetséges, tízszeresen is 
bűnhődök mindegyikükért. 

10. -Jól van kedves testvérem, ezt azonban egészen komolyan mondtad? 

11. -Óh, kedves testvérem, hiszen ez csak egy próbába kerül. Add ki a parancsot, és meglátod, 
hogy úgy cselekszem, mint ahogyan megmondtam, és ami az Úr legszentségesebb akarata. 

12. -Rendben van, akkor már indulhatsz is, s menj most már te oda a testvéreid helyett! 

13. Nézzétek csak kedves testvéreim és barátaim, a prior még köszönetet is mond e 
parancsomért, megfordul és nyílegyenesen neki is indul, hogy elfoglalja helyét a szakadék mögött. 
Útközben az egyszerű ember mellett elmenvén, azt még megszólítja: 

14. -Kedves barátom és testvérem! Végül mégiscsak igazad volt, amit előre láttál. Most már 

komolyan nekem kell mennem a testvéreim helyett a szakadék mögé gondolkozni, hogy miként kell 
az Úr útján dolgoznom. De örömmel megyek mert legalább a testvéreimet szabadnak tudhatom, és 
értem úgysem kár! Ha emellett az Urat az Ő végtelen szeretetéért, irgalmáért továbbra is dicsőíthetem, 
és minden erőmből szerethetem, akkor azok a lángok nem zavarnak engem, és így az Úrnak szent 
nevében távozom. Ha azonban Te az Úr elé mégy, gondolj reám is! 

15. -Abban biztos lehetsz, hogy nem feledkezem meg rólad, de most menj oda, és teljesítsd a 
követ akaratát. 

16. Látjátok, csakugyan az Urat magasztalva és dicsőítve megy a kijelölt helyre. 

17. -Kedves testvérünk, mennyi ideig kell a szegénynek ott lennie? 

18. -Ne aggódjatok miatta, mert csak hamar újból itt lesz, a szakadék helyett azonban a Mennyek 
magas vendégei várják, akik őt új ruhákba öltöztetik! De lám, már nyílegyenesen jön is vissza felénk, 
ám most már fehér ruha van rajta, és fényes korona a fején. Már itt is van, és mindjárt meg is 
kérdezem! 

19. -Kedves testvérem, barátom! Mi van veled? Úgy látom, a lángoló szakadék mögötti vezeklés 
helyett mennyei ruhában jössz vissza. 

20. -Óh, kedves barátom és testvérem, a legkevésbé sem tehetek erről. 

21. -Lásd, amikor a szomorú refektórium végébe akartam menni, a szakadék helyett három 
ragyogó szépségű ifjú fogadott, és így szólt hozzám: 

22. , Az Úrban kedves testvérünk, mi tudjuk, hogy hová mégy, de nem ott van a te rendeltetési 
helyed, hanem ez csak a szíved utolsó próbatétele volt. Vesd le tehát magadról most már az eddigi 
tévelygéseid világát, és vedd fel ezt a szeretet ruháját." 

23. -Ez ellen tiltakoztam, és így felettem: Óh, Istennek barátai, ilyen nagy kegyelemre én 
sohasem leszek, méltó! 

24. De mindez nem használt semmit sem, akarva nem akarva levették rólam a régi ruhámat, és 
egyetlen pillanat alatt reám adták ezt. S íme, most abban vagyok, és csak szégyenkezem miatta, mert 
az ilyen ruhára igazán nem vagyok érdemes. De hát mit is csináljak, a ruha a testemen van, s miután 
más ruhám nincs, el nem dobhatom, le sem vethetem magamról, anélkül, hogy testvéreim hangos 
kacaját idézném elő. Úgy gondolom, azért engedte az Úr ezt rajtam megtörténni, hogy annál jobban 
megalázzon, de azért is minden hálám és dicséretem legyen az Övé mindörökké, mert egyedül csak 
Ő a jó és az igazán jó még a Mennyekben is! 

25. -Igen kedves testvérem és barátom, ha már így van, ebbe nekem is bele kell nyugodnom, s 
ezért még csak egy kérdést teszek fel neked, amelyre válaszolnod kell. Mondd, mit tennél, ha most 
az Úr hozzád jönne? 

26. -Óh, kedves barátom és testvérem, az rettenetes volna! Ha ez valóban lehetséges lenne, akkor 
nyilván jobb lenne nekem a lángoló szakadék mögött a legsötétebb zugban meghúzódnom, vagyis 
legalább a legsilányabb, legnyomorúságosabb ruha lenne rajtam, mert ha engem az Úr itt talál ebben 
a ruhában, és megkérdezné, hogy te bizonyára a legérdemtelenebb hogyan jutottál ehhez a mennyei 
tisztesség ruhájához, hát bizony kedves testvérem, száz hegy is kevés volna arra, hogy engem egészen 
betakarjon az elől a rettenetes és jól megérdemelt szégyen elől, amelyet az Úr szentséges arca előtt 
kénytelen lennék elviselni. Ha azonban módodban állna számomra más ruhát szerezni, úgy a 
legnagyobb szeretet cselekedetet végeznéd velem. Ruházd fel inkább a testvéreimet mindebbe a 
mennyei ruhába, hiszen azok jobban megérdemlik, mint én, csak engem takarjbe valamilyen más 
ruhába. Engedj engem a legutolsók közé, ha az Úr tényleg megjelenik közöttünk. A legnagyobb 
titokban szeretném Őt imádni, csak itt elöl ne tarts akkor engem, mert ebben a ruhában látom be, hogy 
az összes többi testvérem között én vagyok a legutolsó! 

27. -Kedves testvérem és barátom, ez nekem nem áll módomban, hanem menj oda a te egyszerű 
barátodhoz, Ő olyan teljhatalmú segítő az Úr nevében, bizonyára meghallgat téged, és kívánságodat 
teljesíti is. 

28. Látjátok, most a prior az egyszerű emberhez megy, és elpanaszolja neki a baját, mire az 
barátságosan feleli: 

29. -Kedves barátom és testvérem, ez a kívánság részedről igen kedves nekem, s azért legyen 
meg a te alázatos kérésed szerint. Menj oda a legközelebbi lugashoz, ott találsz magadnak másik 
ruhát. 

30. Nézzétek, a prior, milyen sebesen megy a lugashoz, szinte szökik, de dolgavégezetlenül tér 
vissza. 

31. -De kedves barátom és testvérem! Ez azután igazán varázslatos csere volna! Egy nekem 

megfelelő otromba ruha helyett egy sugárzó kék ruhát találtam ott, amelyet szélein fényesen világító 
csillagok szegélyeznek, a közepén világos piros övvel, s amellett olyan kifejezhetetlenül jó illatú volt, 
hogy a meglátás és az illat megérzésének első pillanatában a Mennyek összességében képzeltem 
magamat. 

32. Nagyon kérlek, ne tégy velem ilyet többet, mert nem tudnám elviselni, ellenben engedd meg, 
hogy egy közönséges bő földműves ruhát találjak ott, bármilyen szakadozott, foltos lenne, az sem 
lenne baj, és mégis hasonlíthatatlanul boldogabb leszek abban, mint az engem immár nagyon 
szomorító eme ruhában. 

33. -Nos jól van, menj akkor egy mellette levő másik lugasba, és találd meg a neked megfelelő 
ruhát. 

34. Lám, most már nagyobb örömmel siet el a prior, s nem jő azonnal vissza, valószínűleg 
ráakadt a számára megfelelőnek tartott ruhára. Látjátok, már jön is vissza egy egyszerű zsávoly barna 
zubbonyban, telve vidámsággal a talált ruha felett. Az egyszerű emberhez siet, és megköszöni előtte 
az Istennek ezt a nagy kegyelmét. Erre az egyszerű ember így válaszol neki: 

35. -Persze te sokkal jobban érzed magadat ebben az alázat-köntösben, de ha az Úr jönne és azt 
mondaná: Barátom, hogy jössz te ide, ha még ünneplő ruhád sincsen? 

36. -Kedves barátom és testvérem, ha engem emiatt kidobnak a külső sötétségre, még mindig 
nem történt velem más, mint csak az, ami tökéletesen helyénvaló is igazságos volt. Csak el innen, a 
legsivárabb zugba, mert ott az én helyem! Az, hogy magamat az összes között a legalacsonyabb 
Mennyre is érdemesnek tartsam, mindig csak a legutolsó gondolatom lesz. 

37. -Nos hát jól van. De egészen titkon mondok neked valamit: Lásd, a követ már nagyban 
készíti az összes testvéreidet az Úr várható igen közeli megjelenésére, és én is azt mondom neked, 
hogy Ő hamarosan itt lesz. Mit teszel most már? 

38. -Kedves barátom és testvérem! Az Úr szent nevében kérlek, vezess engem belátásod szerinti 
legutolsó zugába a kertnek, s ha neked ez terhedre nem volna, csak addig maradj nálam, amíg a 
mindenható Úr testvéreimmel az Ő szent dolgát el nem végezte, és ha legutoljára engem is fel akarna 
keresni, akkor teljesen egyedül szeretnék előtte arcra borulni, hogy az Ő isteni Kegyelmét 
kikönyöröghessem. 

39. -De hát hogyan állsz te az Úr iránti szeretet dolgában, ha annyira félsz tőle? 

40. -Az Úr iránti szeretetem olyan erős, hogy a világon mindent megtennék érte, amire csak 
képes lennék. De már ezzel is tökéletesen meg volnék elégedve, ha csak jó távol tőle, a szívemben 
egészen csendesen szeretni tudnám, ha szabad lenne Őt szeretnem. Az Ő közelségében élni az 
örökkévalóságokig se lennék érdemes. Csak vissza kell gondolnom az én földi nyárspolgári életemre, 
s amit sajnos elég gyakran az Isten hatalmára ráraktam, valósággal elsüllyedek szégyenemben. Ezért 
hát engedd meg, hogy innen, amilyen gyorsan csak lehet, eltűnhessek a jótékony elrejtőzésbe. 

41. Kedves testvérem és barátom, a te jogos alázatodnak semmiképpen sem akarok útjába állni, 
azért gyorsan jöjj velem abba a keleti sarokba, ott a legelrejtettebben húzódhatunk meg, mivel ezt a 
zugot olyan sűrű lombok fedik, amelyen egykönnyen nem lehet átlátni. Az Úr szeme úgyis mindent 
látó, de ez most egyelőre nem fontos. Menjünk tehát csak gyorsan oda, és ott alázatosan figyelve 
várjunk, hogy miként jelenik meg az Úr. Ha csak véletlenül legelőször nem éppen hozzánk téved be. 

42. -Efelől egészen biztos lehetsz! Az Úr bizonyára nem a legméltatlanabbhoz megy be 
legelőször. Menjünk tehát. 


95. Fejezet: 

A sokat beszélő barát is rettenetesen fél a büntető bíró megjelenésétől, mire a követ őt és a többieket is az egyszerű 
emberhez vezeti, védje meg őket az Isten haragja elől. Időközben az egyszerű ember a remegő priornak megmutatja 
Krisztus sebhelyeit a kezén, és így kinyilvánítja magát: Ő az, akitől annyira fél, mondván, hogy a nagyobb jövedelem 
reményében maguk a papok teremtették meg a szigorú büntető bírót, a szerető mennyei Atya helyett, és ez a képzet 
fedte őt el előlük. Jézus kiküldi a priort a többiek felvilágosítására. 


1. Látjátok, a prior és az egyszerű ember éppen most éri el azt a meglehetősen sötét fügefákkal 
borított lugast, és abba belépnek. 

2. De most jól vigyázzatok, mert az előbbi beszédes barát most újból nagy szerényen közeledik 
hozzám, s már kezdi is: 

3. -Kedves barátom és testvérem, mint az Úr követét téged valamennyien kételkedés nélkül 
elismerünk, de annál kevésbé tudjuk felismerni, ki lehet az az egyszerű ember. Légy szíves tehát 
nekünk megmondani, hogy ki lehet ez az ember, mert én alaposan megfigyeltem, és őszintén be kell 

vallanom, hogy e megfigyelésem alatt szinte pillanatról -pillanatra mind jobban felmelegedett iránta 
a szívem, és többi testvérem is hasonlóképpen nyilatkozott. Én úgy gondolom, hogy ennek az 
embernek a személyisége alatt nem egy jelentéktelen valaki húzódik meg, hanem Ő vagy Péter, vagy 
Pál, vagy egyenesen az Úr legkedvesebb tanítványa. Ha nem vetettem el túlságosan a sulykot, légy 
szíves, közöld velem. Távolról sem tudom, hogy a jövőben milyen sors vár reánk, hogy a pokolba 
jutunk, vagy a tisztítótűzbe, annyi azonban bizonyos, hogy ezt az egyszerű embert szeretni fogom, 
bárhol is találkozzak Vele az örökkévalóságban! Mégpedig azért, mert Ő annyira szelíd és 
szeretetteljes, különösen amikor megfigyeltem, hogy milyen leereszkedően, s igazi testvérként bánik 
a mi priorunkkal, és annak gyengeségét olyan megértéssel kezeli, hogy őt még az Úrnak közeli 
rettenetes eljövetele esetére is védelmébe vette. Igen, őt igazi ember barátnak ismerem el. A világban 
valakinek melléje állni igen nyílt és könnyű dolog, mert ott minden ember tökéletes szabadságban él. 
De ebben a borzalmas és kérlelhetetlen, minden szeretetet, kegyelmet és irgalmat nélkülöző szabad 
szellem-világban ez már egészen más dolog, egy ilyen barátra találni, akinek háta mögött az ilyen 
elképesztő gyorsan közeledő veszély elől védelmet találva meghúzódhat. Ezért az összes testvéreim 
nevében még egyszer kérlek, közöld velünk, hogy voltaképpen ki Ő, ki ez az egyszerű ember? Hátha 
Isten lenne olyan könyörületes hozzánk is, hogy megvédene és fedezne bennünket is, amikor az Úr a 
haragos bírói arcával rettenetes körülmények között megjelenik. Óh, kedves barátom és testvérem, te 
sem megérteni, sem felfogni nem lehetsz képes, hogy mit jelenthet egy szegény bűnös számára 
Krisztus kérlelhetetlen ítélőszéke előtt megjelenni! Inkább örökkévalóságokra eltemettetném 
magamat a Föld legnagyobb mélységeibe, minthogy csak egyetlen pillanatra is lássam az örökké 
kérlelhetetlen, szigorú bírói arcát! Nagyon kérünk tehát, tedd meg nekünk ezt az utolsó szolgálatot, 
persze csak úgy, ha a legcsekélyebb mértékben is érdemesek vagyunk rá. Azután örökre meg leszünk 
elégedve a kinyilvánított isteni ítélettel, csak a kérlelhetetlen bíró tekintete elől szabadíts meg minket! 

4. Kedves testvérem és barátom, te igen szokatlan dolgot kérsz tőlem, és arra nem gondolsz, 
hogy én nem az Úr, hanem csak egy egyszerű szolgája vagyok, s mint ilyen, nem tehetek azt, amit 
akarok, hanem csak azt, ami az Ő szentséges akarata. Ez az egyszerű idegen ember pedig nem Péter, 
sem Pál, sőt az Úrnak kedvenc tanítványa sem, hanem Ő igen közel áll Ahhoz, akit előbb említettél, 
és éppen annyira nincs távol tőlem, mint ahogy tőled sem. Ennyi egyelőre elég legyen nektek. 

5. Ami azt a kérésedet illeti, hogy az Úr tekintete elől az egyszerű ember háta mögé akartok 
húzódni, ez testvérem teljesen hiábavaló dolog. Úgy véled talán, hogy az Úr tekintete nem talál meg, 
bárhol lennél is? Akkor nagy tévedésben vagy! Ha azonban teljesen az lenne a véleményed, hogy 
annak az egyszerű embernek a háta mögött elrejtőzve kikerülheted az Úr tekintetét, csak menj 
valamennyi testvéreddel együtt a prior után, és a helyszínen majd elválik, hogy védve lesztek-e az Úr 
tekintete elől! 

6. Gondolod, hogy az Úr erre az üres térségre jön? Azt bizony nem teszi, hanem nyílegyenesen 
odamegy, ahol ti éppen lesztek, vagy talán már vár is benneteket ott a bokor mellett! 

7. -Óh, magasztos barátom és testvérem, te most rettenetes dolgokat mondtál nekem, mert ha így 
áll a dolog, akkor bizony nem megyek a bokor mögé, hanem teljesen egyedül, vagy legfeljebb még 
valamelyik testvéremmel, valamelyik legszennyesebb zugban rejtőzöm el, ahová annak szennyes 
volta miatt az Úr bizonyára nem fordítja szentséges arcát! 

8. -Kedves testvérem, azzal nem érnél el semmit sem, mert az Úr mégis csak megtalálna, még 
ha a mélységek legmélyére húzódnál is, vagy ott lennél eltemetve. Ezért úgy gondolom, tartózkodj 
inkább a testvéreid között, és bízd magadat teljesen az Úr akaratára, s akkor engedelmességed miatt 
bizonyára szívesebben tekint reád, mint magányosan bujkálva Ő előle akarnál elrejtőzni, Aki elől 
soha senki el nem rejtőzhet! 

9. Hát ha így van, akkor történjen minden az Ő mindenható szentséges Akarata szerint, mert 
szavaid után ítélve most már igazán mindenre el vagyunk készülve! 

10. Nos, tehát jól van, ha már ennyire jutottatok, akkor menjünk oda mindnyájan, ahová a prior 
az egyszerű emberrel ment, és ott mint erre megfelelő helyen várakozunk majd az Ő eljövetelére. 

11. Látjátok, a barátok, valamint a szolgák is valamennyien a legalázatosabban követnek minket, 
s miközben szívük aggodalmukban rettenetesen odavan, csendesen elérjük a fügefalombos helyet. 
Egyelőre hagyjuk itt a várakozó társaságot a bokros rész előtt, mi pedig menjünk annak háta mögé, 
és figyeljük meg kissé priorunk helyzetét. 

12. Figyeljétek csak, erősen levert hangulatban kérdez valamit az őt védelmező barátjától. 

13. -Ugyan, mit jelenthet az, hogy az én egyébként kedves testvéreim éppen most, a számomra 
legképtelenebb időben jöttek ide, a kertnek épp ebbe a zugába? Végül mégis csak beteljesedik, amint 

Te kedves barátom az előbb megjegyezted, hogy az Úr nagyon könnyen éppen odamegy legelőször, 
ahol én leszek elrejtve. Kedves barátom és testvérem, mit gondolsz, nem volna tanácsos ezt a helyet 
másikkal felcserélni? 

14. -De hát mi hasznod volna abból? Vagy talán nem tudod, amit Pál apostol mondott, illetve ki 
akart fejezni, amikor így szólt: "Mindnyájunknak nyilvánvalókká kell válnunk Krisztus ítélőszéke 
előtt." 

15. -Óh, kedves barátom és testvérem, ezeket a rettenetes szavakat nagyon jól ismerem! De mit 
tegyek mégis, ha ennek ellenére sem tudok megszabadulni ettől az Úr előtt való borzalmas félelemtől? 

16. Óh, kedves barátom és testvérem, egy jó tanácsot azért csak mégis tudnék adni. Az imént 
azt mondottad, hogy az Urat mindenek felett tudnád szeretni, és már azzal is tökéletesen meg volnál 
elégedve, ha egyszer csak úgy a távolból láthatnád magad előtt elmenni. De ha te azt is tudod, hogy 
az Úr jó barátja azoknak, akik Őt szeretik, sőt még annál is több, mivel félúton elébük megy. Mi 
történne tehát, ha a nagy félelmed helyett inkább az Úr iránti nagy szeretettel ragadnád meg őt, és 
akkor ismeretlenül -a te nagyon botor félelmedet megelőzve- elébed jönne? Úgy gondolom, hogy ez 
mégis sokkal előnyösebb volna, mint oly hiábavaló módon félned Attól, Akit mindenek felett inkább 
szeretned kellene? 

17. -Igen, igen kedves barátom és testvérem, mint mindig úgy most is tökéletesen igazad van. 
Óh, ha szabadna őt egyáltalában szeretnem, ha nem volnék az én szeretetemmel a rosszaságom miatt 
terhére, hiszen persze akkor mindenek felett és minden erőmből szeretném Őt, mert élő módon érzem 
magamban, hogy magán az Úron kívül senki mást nem nem tudnék leírhatatlanul és kimondhatatlanul 
szeretni. 

18. Lásd kedves testvérem, ezek a szavak hasonlíthatatlanul jobban tetszenek nekem, mint az 
előbbiek, és ezért leleplezek előtted egy titkot. Lásd, Az, Akitől te annyira féltél -sőt még mindig 
félsz- nincs messze tőled! Mondd csak, vajon akkor is annyira félnél Tőle, hogyha hozzám hasonlóan, 
egészen egyszerűen, szeretettel telve jelennék meg előtted? 

19. Óh, legkedvesebb barátom és testvérem, hiszen ha ilyen alakban jelennék meg előttem, 
bizonyára nem félnék Tőle. Ami azonban a szeretetet illeti úgy gondolom, hogy csaknem megölne 
engem, ha az Urat a Te egyszerűségedben látnám magam előtt. 

20. Lásd, a te félelmed az Úr felől alkotott tisztán csak földies elképzeléseden alapszik, holott 
az Úr a te elképzelésednek egyáltalán nem felel meg, és éppen a felőle megalkotott téves elképzelésed 
volt az oka annak, hogy Őt a te szereteteddel megragadnod eddig nem sikerült. 

21. Mivel azonban minden tévelygésnek egyszer meg kell szűnnie, nézz ide! Először is figyeld 
meg a lábaimat, amelyeken még most is látszanak a szögek nyoma, azután nézd a kezeimet, és dugd 
be ujjadat -Tamáshoz hasonlóan- az Én átdöfött oldalamba, s mindezekből könnyen beláthatod, hogy 
az Úr elől a sűrű bokrok háta mögött sem lehet elrejtőzni! 

22. Nézzétek, most egyszerre felismeri a prior az egyszerű emberben az Urat, s a leghatalmasabb 
szeretettel borul le lábai elé. De szólni nem bír, csak zokog, sír. Az Úr azonban rögtön lehajol hozzá, 
felemeli és szól hozzá: 

23. -Nos, mondd meg barátom és testvérem, hát csakugyan olyan rettenetes és félelmetes vagyok 
Én, mint ahogyan azt te eddig elképzelted? 

24. -Óh, Te legeslegjobban szeretett Jézusom! Ugyan ki mert volna közülünk valaha még csak 
gondolni is arra, hogy Te még a szellemvilágban is olyan végtelenül és kimondhatatlanul jó vagy? 
Óh, Uram, engedj kimennem, hogy teljes erőmből kiálthassam szerteszét a Te végtelen teremtésedbe, 
hogy mindenki tudja meg: Te a legvégtelenebb jóságú, legszeretetteljesebb Atya vagy! 

25. Óh, Uram, mily végtelenül boldog vagyok most, hogy így és ilyennek ismertelek fel téged! 
Igen, Te vagy a Mennyek Mennye, és az üdvösségek üdvössége. Ha már egyszer az enyém vagy, és 
én Téged mindig jobban és jobban szerethetlek, nem érdekel többé, se Mennyország, sem pedig 
semmiféle üdvösség. Engedd meg Uram, hogy itt egy hajlékot építhessek, mely elég nagy legyen 
arra, hogy engem és testvéreimet, valamint Téged befogadhasson, és azt semmiféle üdvösséggel nem 
cserélem fel többé. Óh, legszeretetteljesebb Jézusom, Neked nem szabad többé elhagyni bennünket, 
mert nélküled most már a legszerencsétlenebb lényekké válnánk. 

26. Kedves testvérem, ismerem a szívedet, ezért ne törődj most e kívánságaiddal, hanem inkább 
menj testvéreidhez, és nyilatkoztass ki Engem előttük, mint ahogy Én is kinyilatkoztattam magamat 
előtted. Én nemsokára követlek téged, hogy hozzád hasonlóan testvéreidet is feloldhassam, és a ti 
végleges és igazi rendeltetésetekre vezesselek el benneteket. Menj tehát, és tégy az Én szeretetem 
szerint! 

96. Fejezet: 

A prior megittasodva az Atya szeretetétől, testvéreihez megy, és nagyon ügyes beszéd keretében rávezeti őket az 
eddigi büntető bíró képzet lehetetlenségére, amikor is Jézus még a jobb latornak is a paradicsomot ígérte. Ne az 
engesztelhetetlen, kérlelhetetlen mennyei bírót várják, hanem a bűneiket megbocsátó, őket szeretettel váró és fogadó 
mennyei Atyát Jézusban. Megjelenik Jézus is, és kinyilvánítja magát mint Atyát, majd új gyermekeit is elvezeti kelet 
felé. A követ és a tanítványok követik őket. 


1. A prior a legnagyobb üdvösséggel telten megy ki testvéreihez, ahogyan ezt neki az Úr 
megparancsolta, és így menjünk ki mi is utána, s nézzük meg, hogyan tölti be feladatát. De figyeljétek 
csak, a már ismert kérdezősködni szerető barátunk már siet feléje, és nagy ijedelemmel kérdi: 

2. -Mondd kedves testvérem, hogyan lehet az, hogy ebben a képtelen helyzetben, amikor veled 
együtt valamennyien a kérlelhetetlen Bírót várjuk, te ilyen túlságos derült arccal jössz hozzánk arról 
a jó búvóhelyről? Az az egyszerű vezetőd hatott így reád, vagy saját magadnak beszéltél be valamit? 
Mondd meg legalább mindnyájunknak, hogyan jutottál ehhez a kedélyhez. Hála és dicsőség az Úrnak, 
hogy annyi derühöz juttatott téged, mi szegény bűnösök azonban annál nagyobb aggodalmakkal és 
gyötrelmek között állunk itt! 

3. Csak legalább rajtunk is segítve lenne egy kicsit, az bizony rendkívül örömteljes volna, a mi 
aggódó lelkünk számára. 

4. Valóban, milyen sokszor hirdettem a népnek a Földön a szószékről, hogy milyen borzalmas 
dolog a kérlelhetetlen bíró előtt megjelenni, és milyen rettenetes a mindenható élő Isten kezei közé 
esni! Ilyenkor a hallgatóságom egy része szíve mélyéig megrendült, én azonban ezeket a 
prédikációkat egy cseppet sem vettem a szívemre. Sőt -amint jól tudjátok- utána jól beebédeltem, 
mellé megittam egy üveg jó borocskát is. Itt azonban teljesen beigazolódik az a közmondás: , Aki 
másnak vermet ás, maga esik bele!" Most én aztán nyakig, sőt azon felül is benne vagyok saját 
vermemben, és a legelevenebben érzem most magamon beteljesedni mindazt, amit a földi életemben 
prédikációmmal a híveknél akartam előidézni. 

5. Ezért most már annál is jobban kérlek, mind a magam, mind a többiek nevében, közölj velünk 
valami vigasztaló dolgot, hogy ebben a szomorú helyzetünkben -amennyire csak lehetséges- mi is 
felvidulhassunk! 

6. Halljátok tehát kedves testvéreim! Az én volt, valamint a ti jelenlegi félelmetek az Úrtól 
Onnan ered, hogy mi valamennyien sohasem képzeltük el másnak, és akartuk magunknak megfesteni 
másképpen az Urat, mint az, összes lények legrettenetesebbjét. Ilyennek tettük meg önmagunkban, 
és így is hirdettük másoknak is, s nem olyannak, mint amilyen Ő a maga valóságában. Ezáltal 
természetesen elvesztettük az igazi Krisztust. Értsétek meg kedves testvéreim, aki még a keresztfán, 
haldokolva és sebeiből vérezve is az Ő legnagyobb ellenségeit, üldözőit és kínzóit is csak áldotta, és 
őket saját tudatlanságukkal mentegette, igen, ezt a Krisztust, Aki a hozzá forduló egyik latort tárt 
szívvel fogadta el, sőt még az őt gyalázó másikat sem átkozta, nem ismertük. És lám, ezen valódi 
Krisztus helyett egy kényúr Krisztust teremtettünk magunknak, Aki állandóan bosszút forral ellenünk 
egészen az utolsó -azaz általunk rettenetes tévesen- utolsónak megállapított ítéletnapig, pedig igazán 
könnyen rájöhettünk volna arra, hogy az Úr -ha már összes szegény teremtménye is bosszút akart 
volna állni- nem lett volna szüksége olyan hosszú és bizonytalan határidőre, hanem úgy járhatott 
volna el velünk szemben, mint Sodomával és Gomorával! 

7. Ezenkívül pedig Krisztust mindig olyan elérhetetlen magasan képzeltük el magunk elé, mintha 
Onnan a magasból vajmi keveset törődne az Ő teremtményeivel, hanem egészen az utolsó ítélet 
napjáig teljesen magukra hagyja őket, mert az Ő Igéjét és törvényeit már ismerik. 

8. Arra azonban már egyikőtök sem gondolt, amit a jó Pásztor mondott, sem ígéretére: "Veletek 
maradok a világ végezetéig!" Ez szívünket mind hidegen hagyta, és Krisztus állandó és eleven 
jelenléte helyett teljesen megelégedtünk a holt ceremóniákkal, s ezáltal az igazi Krisztust mindinkább 
elveszítettük. 

9. Mindent az anyagba helyeztünk, sőt egyenesen Krisztus naponkénti teremtőjének képzeltük 
el magunkat, és ezzel az eget ostromló elképzelt hatalmunkkal oly korlátlan szabadsággal vétkeztünk 
az isteni Szeretet és Irgalom ellen, hogy az már borzalmasan szégyenteljes volt. Mivel pedig nekünk 
az evangéliumbeli szeretetteljes Krisztus abban az időben sem lett volna jövedelmező, mint a 

félelmetes, legszigorúbban igazságos és sérthetetlen, azért mindent az Ő legszigorúbb Igazságossága 
alá helyeztünk és tettünk, ahelyett, hogy mint gyenge lények az Ő örök szeretetével párosult Irgalmára 
bíztuk volna magunkat. Ahogyan így Őt ideiglenesen elviselhetővé és jól jövedelmezővé tettük, mint 
ilyen maradt meg bennünk is egészen a mai napig. 

10. Úgy vélitek azonban, hogy az igazi Krisztus erre azután tényleg olyanná változott és alakult 
át, amilyennek hirdettük s amilyennek Őt ostoba módon elképzeltük, elképzelve megteremtettük? Óh, 
nem, kedves testvéreim! Olyan Ő most is, mint amilyen öröktől fogva volt, és még a jelen pillanatban 
is ugyanaz: legjobb és legszentségesebb Atya, és ugyanolyan marad az egész örökkévalóságon át. 

11. Még most is ugyanolyan végtelenül szerető barát, mint amilyen a Földön volt, Aki 
mindnyájunkhoz így szól: "Jöjjetek hozzám, akik elfáradtatok és megterheltettetek, és Én felüdítlek 
benneteket!" Ő ma is ugyanaz a Krisztus, aki üldözőit és kínzóit önmagában mentegette, és mindenkit 
isteni Szeretetének teljességébe ajánlott! 

12. Óh, barátaim és testvéreim! Mondom nektek, ha egy a Földön élő ember, ha valamilyen nagy 
és súlyos bűnt elkövetett, nagyobbat semmi esetre sem vétkezhet annál, mintha szégyenteljes földies 
haszonlesésből az Úrnak kifejezhetetlen jóságát és szeretetét úgy félreismeri, mint ahogyan azt mi 
tettük. 

13. Gondoljátok és figyeljétek meg a tékozló fiú esetét! Mit tett vajon ez a megtért lelkületű fiú, 
hogy kiengesztelje az ő súlyosan megszomorított atyját? Semmi egyebet, mint a kétségbeejtő 
szükségtől űzve és kényszerítve újból visszatért Atyjához, hogy annak utolsó szolgája lehessen. És 
mit tett az Atya? Félúton elébe sietett a megtért fiúnak, s amint ez hozzáérkezve leborult előtte, és 
nyomorúságos helyzetét feltárta előtte, Atyja felemelte őt, keblére ölelte, azonnal gyönyörű ruhát 
adatott rá, sőt még ünnepi lakomát is rendezett ennek örömére! 

14. Mondjátok kedves testvéreim, figyeltétek-e Krisztust valamikor is ebből a szempontból? 
Prédikáltunk ugyan mi egy tékozló fiúról, de hogyan? 

15. A tékozló fiúnak vissza kellett térnie gyónás által, s mindenféle vezeklési mód által, amelyek 
bizonyára olykor még gyötrelmesebbek voltak, mint az idegenben bolyongó tékozló fiúnak a sertés 
moslékszerű tápláléka. Vajon csakugyan megtért-e a mi tékozló fiúnk, amikor valóban jó édesatyja 
helyett bennünket talált, akik úgy véltük, hogy mi térítettük őt vissza, s közben még csak arra sem 
gondoltunk, hogy tulajdonképpen ki is ez az Atya, hol van Ő, és hogy tulajdonképpen kihez kellett 
volna fordulnia a tékozló fiúnak. 

16. Bizony, bizony kedves testvérem nem így jártunk el, de annál kevésbé változott meg a jó és 
szent Atya. Ti mindnyájan velem együtt nagyon elveszett fiúk vagyunk, akik az Atyától kapott 
javainkat még földi életünk alatt, nagyon régen eltékozoltuk és elparáználkodtuk. A mi nagy 
szegénységünket az Atya házán kívül már régóta érezzük. Térjünk tehát most valamennyien vissza, 
boruljunk le mi is az Ő lábai elé, de nem azért, hogy ünnepi lakomát készítsen számunkra, és nagy 
megbecsülésünkre felemeljen bennünket, hanem azért, hogy legalább a legutolsók lehessünk az Ő 
atyai házában, és ezentúl minden erőnkből szerethessem, és szeretem is. Mivel pedig Ő önmagában 
olyan végtelen jó és szeretetteljes, azért mindenütt szerencsésnek érzem magam most már, ahol csak 
Őt a legszeretetteljesebbet szerethetem! 

17. -Nagyon köszönöm neked kedves testvérem a magam és a többiek nevében, hogy ilyen 
pompás örömhírt hoztál számunkra, amelyet bizonyára az az egyszerű ember öntött beléd, és még 
arról is biztosíthatlak téged, hogy az igazi Krisztust mindörökre szeretni is fogjuk, és Őt mindörökre 
mindenek felett szeretni soha meg nem szűnünk. Mert mind Önmagában, mind pedig ténykedéseiben 
olyan végtelenül jó és szeretetteljes. Valóban, aki Őt nem szereti, annak a leggonoszabb ördögnél is 
pokolibb ördögnek kell lennie. S amennyire féltem valamikor attól, hogy egykor színe előtt kénytelen 
leszek megjelenni, mostantól kezdve ez lesz a legforróbban óhajtott vágyam, hogy az én nagy 
érdemtelenségem ellenére a legszentebb Atyát legalább egyszer személyesen láthassam! 

18. Óh, édes Krisztusom Te! Milyen nagyon szeretlek most már, miután íme sokkal jobban 
megismertelek, mint valaha is a Földön! Légy irántam, szegény bűnös iránt legalább annyira irgalmas 
és kegyelmes, hogy ne vedd el tőlem ezt az üdvösségemet, amely abból áll, hogy én Téged mindig és 
mindenütt, minden erőmből szerethesselek legalábbis annyira, mint amennyire a Te szereteted és 
Irgalma, Szentséges Akaratod engem érdemesít! Óh, Uram, semmi mást nem kérek Tőled, mert 
egyáltalán nem vagyok méltó a Te szentséges Kegyelmedre! Csak azt az egyet engedd meg, hogy 
szerethesselek, és ha lehetséges, engedd meg, hogy ebben az Irántad érzett szeretetemben tökéletesen 
megsemmisülhessek! 

19. -Kedves testvérem! Miután lelkedben ennyire átalakultál, hogyan tetszik neked ez az 

egyszerű ember, aki most a bokrok közül íme felénk tart? 

20. -Óh, kedves testvérem, ez az egyszerűember már megjelenésének első pillanatától kezdve 
roppant tetszik nekem. Őt követni tudnám bárhová is, akárhová állítana engem, hogy ott várjam be 
az Úr megjelenését. Sziklaként állnék azon az egy helyen, akár fél örökkévalóságokon át is, anélkül, 
hogy helyemet egy pillanatra is elhagynám. De ez az ember különben is olyan, hogy könnyen a 
keblére borulnék, és egész szeretetemmel övezném Őt körül. 

21. -De mit tennél akkor, ha a minden Mennyek és Földek egyedüli Ura Istene éppen ilyen 
egyszerű ember látható alakjában közeledne feléd? 

22. -Óh, kedves testvérem, olyan érzést szavakban kifejezni úgy vélem még a legnagyobb 
mennyei szellem sem volna képes, mert még a szívében elfulladna a szó, mert még akkor is 
elviselhetetlen volna az öröm, az üdvösség, ha csak egyetlen pillanatig tartana is! 

23. -Kedves barátom, beszélj erről magával az egyszerű emberrel, aki éppen itt közeledik, Ő 
adhatja meg neked erre vonatkozólag a legjobb felvilágosítást, mert nekem hidd el kedves barátom, 
már a tokomon akadt minden szó. 

24. Még annyit mondok nektek, hogy menjetek valamennyien az egyszerű ember elé, mert - 
amint nekem is- Ő mutatja meg majd az Atyához vezető utat, sőt magát az Urat, a jóságos Atyát is! 

25. De most jól figyeljetek kedves testvéreim és barátaim, mert az egyszerű ember karjait kitárva 
szól is a hozzá sietők felé: 

26. -Gyermekeim! Jöjjetek ide, a ti jó Atyátok karjaiba, mert hiszen Én vagyok Az, Akitől ti 
valamennyien annyira féltetek! 

27. Hallgassátok csak kedves testvéreim, és nézzétek! Általános nagy üdvrivalgás tör fel minden 
egyesből, valamennyien összeroskadva borulnak le eléje. Előtte sírásban és suttogásban törnek ki az 
Iránta érzett nagy-nagy szeretetben! 

28. -Óh, Te jó, szentséges Atya! Mily végtelenül jó is vagy, Óh, ha csak a legcsekélyebb 
mértékben tudhattuk volna, hogy Te milyen szeretetreméltó vagy, és szerethettünk volna! 

29. Nézzétek csak, az Úr lehajol hozzájuk, és egyenként felállítja őket, s így szól hozzájuk: 

30. -Gyermekeim! Halljátok meg, és vegyétek az Én kérlelhetetlenül szigorú bírói ítéletemet, 
amely így szól: Kövessetek Engem, mert Én a ti egyedüli igazi jó Atyátok, magam vezetlek be titeket 
az Én országomba, a ti folytonosan növekedő hivatástoknak megfelelő helyére. S nem itt, hanem ott 
fogom megmutatni nektek a további teendőket, nem e helyen, ahol még mindig láthatók a ti hamis 
elképzelésetek múló romjai. Majd csak egy tiszta és eleven helyen, megmutatom, hogyan kell Engem 
szellemben és igazságban tökéletesen szeretnetek, és szeretetetekben mint az egyedüli igaz Istent 
imádnotok. 

31. Nézzétek kedves testvéreim és barátaim, hogyan vezet az Atya ismét egy sereg elveszett 
gyermeket Hozzá, és azok az Ő szentséges nevét áldva és dicsőítve milyen örömujjongással követik 
Őt! 

32. Kövessük hát mi is őket most már, hogy végig szemlélhessük a teljes megoldást is. 


97. Fejezet: 
A dél és kelet közti nagy tengerrészt az Ur átkelésük idejére szárazfölddé változtatja, majd ismét tengerré. 
Megérkeznek a szélső kelet egyik legszebb vidékére. 


1. Látjátok kedves testvéreim és barátaim, már újból az ismert hatalmas tenger partján állunk. 
De hogyan jutunk ezen keresztül? Mondom nektek, hogy ilyen vezető mellett, mint az Úr a legkisebb 
gondunk se legyen emiatt, mert hiszen ha Ő akarja, a vizet is egyetlen pillanat alatt szilárd talajjá 
változtatja, amihez hasonlót ti sohasem tapasztalhattatok. S most nézzétek csak, a prior már közeledik 
is Hozzá, és valamit kérdezni akar Tőle. 

2. -Óh, én szeretetem, de vajon elhordoz-e bennünket? 

3. -Az Én oldalamon hogyan is kérdezhetsz te ilyet? Hát nem tudod azt, hogy Nekem minden 
lehetséges, és hogy Én az összes vizeknek is Ura vagyok? Lásd, ha Én akarom, hogy ez a hatalmas 
víz azonnal szilárd talajjá váljék, és mindaddig az is maradjon, bennünket hordozzon, amíg rajta 
valamennyien át nem megyünkm, az megtörténik. Amint azonban a túlsó partra átértünk, a szilárd 
talaj változzék vissza az előbbi hullámzó elemmé. Legyen meg tehát! 

4. Nos, látsz magad előtt tengert? 

5. Óh, te mindenható szentséges Szeretet! Édes jó szent Atyám! 

6. Hogyan történhetett meg ez egy pillanat alatt ily hirtelen? A szédítően mély és hullámzó, 
tenger végtelen vízfelülete íme szárazfölddé változott, s most már minden félelem és rettegés nélkül 

vonulhatunk át rajta! Ugyan hogyan is fejezzük ki hálánkat, hogy ilyen csodálatosan és mindenható 
szeretettel nyilvánítod ki Magad előttünk? 

7. Kedves testvérem és barátom! Az egyetlen Előttem tetsző és értékes köszönet és hála az 
Engem mindig s mindenek felett szerető szív. Mondom neked: semmiféle hálaáldozat, hálaima, 
hálából tett fogadalom, hálakörmenet, sem Tedeum, sem örömünnep s egyéb hálaceremónia nem 
kedves Előttem. Sőt, úgy undorodom ezektől, mint egy bűzös, rothadt haltól vagy a sír mélyén fekvő 
rothadó, oszló hullától irtózik mindenki! 

8. Ellenben egy alázatos és Engem állandóan szerető szív már felbecsülhetetlen igazgyöngy az 
Én örök isteni Hatalmam és Dicsőségem végtelen koronájában. És olyan, mintha valamilyen nagyon 
finom balzsam csöppet öntenétek az Én izzón szerető atyai szívembe, ami Engem módfelett felüdít, 
és az egész isteni mivoltomnak a feletted való örömét kifejezhetetlenül nagyra emeli. 

9. Maradj meg ezért az Irántam való nagy szeretetedben, és ne is keress soha más egyebet, akkor 
mindig az leszel számomra, aminek lenned kell, és viszont, Én is mindig az leszek neked, aki mint a 
Te Istened, Teremtőd, örökké szerető Atyád csak lehetek. 

10. A szeretet az egyetlen kötelék Köztem és közötted. Ez az egyetlen és csodálatos, mindenható 
híd az Én örökkévaló, mindenható és végtelen Teremtő, valamint te s az én véges teremtményeim 
között. E hídon át mehetek Én hozzád, és jöhetsz te Én hozzám, mint ahogy egy szerető Atya megy 
az Ő gyermekeihez, és azok vissza Hozzá. Szereteted egyben a te igazi szemed is, mint ahogyan az 
Én örökkévaló igazi szemem is. Egyedül csak e szemed révén láthatsz meg engem, mint a te Istenedet 
és Teremtődet úgy, ahogyan egyik testvér a másikat. Minden más szem számára pedig az Én 
Lényiségem láthatatlan örökké, és az is marad az irántam való szereteted ezenkívül még a te 
lényiséged jobbkarja, amellyel egy szerető testvérhez hasonlóan Engem magadhoz ölelhetsz, s éppen 
ezért a szeretet az igazi fül is, mert csakis ez veheti fel az Én atyai hangomat, amelyet semmiféle más 
fül nem érzékelhet. 

11. A szeretet egy végtelen távolságban elrejtett cél, melyet semmiféle tudás és értelem el nem 
érhet. A szeretet éppen ott kezdi a cél elérését, ahol az értelmesek és a tudósok vitorláikat már 
kénytelenek voltak bevonni. 

12. Igen, a szeretet a szellem benső és legerősebb távcsöve, az egyedüli, amely isteni csodáim 
mélységeibe bepillanthat. Ezalatt az értelem és a tudomány ruhámnak még csak a legkülsőbb 
szegélyét is alig-alig érintheti. Ezért vagy te üdvözült, valamint a te testvéreid is, mert a szeretet 
vezetett benneteket, az varázsolta át a vizet szilárd talajjá, amelyen át mint egyedüli igaz vezetőtök 
az Irántam, való szeretetetekben egyedüli igaz Atyátok és Testvéretek, de egyúttal az én irántatok 
érzett szeretetemmel akarlak most keresztül vezetni. 

13. Ne gondolj tehát soha többé semmiféle más köszönő, vagy hálaimára, mert a te szereteted 
minden mindenben, mint ahogyan az Én irántatok érzett Szeretetemben Én mindenben minden 
vagyok számodra, és valamennyíiőtök számára. Most pedig menjünk jó kedéllyel előre ezen a hídon. 
Kövessetek tehát! 

14. Amint láthatjátok, a menet mily gyorsan halad előre, s arról biztosíthatlak titeket, hogy bár 
úgy látjátok, hogy lépésről-lépésre haladtok, mégis általatok el nem képzelt sebességgel haladtok 
előre. Így az Úr oldalán haladva egyetlen lépés -vehetitek ezt akár anyagi, akár szellemi szempontból 
1- sokkal többet jelent, mintha a földi fogalmaitok mértéke szerint egyik napról a másik napra lépnétek 
át. A dolgok lényege és helyes mérlegelése, megértése céljából tudnotok kell a különbséget a világi 
és az ilyen tisztán szellemi előrehaladás között! 

15. A mozgás itt a szellemvilágban nemcsak a látható előre haladást jelenti, hanem ennek 
jelentősége inkább ahhoz hasonlítható, amikor valaki az Úr iránti szeretetben hagyja magát vezettetni, 
s akkor a benső megismerés, felismerés szférájában egyetlen pillanat alatt -amelynek egy lépés a 
tökéletes megfelelése- kifejezhetetlenül végtelen nagy felismerést, illetve tapasztalatot szerez. Egy 
ilyen lépéssel az igazságban oly végtelen nagy kiterjedésű és mélyreható áttekintést, bepillantást nyer, 
mint egy tisztán értelem és tudás alapján kutató tudós sok ezer földi év alatt. 

16. Hogy még érthetőbben fejezzem ki magamat: Az Úr vezetése mellett egyetlen lépés sokkal 
többet ér, mint még oly felvilágosult szellemű emberek millióinak összesített vezetése. Vagy még 
helyesebben szólva: az Úr szájából egyetlen szó sokkal értékesebb, mint valamennyi világtest összes 
lényei által kimondott, vagy leírt szó. Többet azután erre vonatkozólag nem is kell mondanom. 

17. Közben -amint láthatjátok- már át is jutottunk a vizen, s ha körülnéztek, ismét beláthatatlan 
tengert láthattok az előbbi szárazföld helyén. Nézzétek csak, az Úr éppen most hívja fel az őt követők 
figyelmét erre, a priorhoz így szólva: 

18. -Most nézz szét magad körül. Már el is értük helyünket. Hogyan tetszik itt neked? 

19. Óh, Uram, örök szeretetem, ahol Te vagy, ott mindenütt kimondhatatlanul tetszik nekem. 
Nélküled azonban mindenütt örökké kétségbeejtő volna a helyzet. 

20. Jól beszéltél, ugyanúgy van, és nem másképpen. Velem mindenre képesek lehettek, 
nélkülem azonban semmire sem, s ez így is van. Előttem, Velem mindig jó, nélkülem azonban sehol 
sincs olyan lét, ami valóban létnek, létezésnek volna nevezhető. Mert egyedül csakis Én vagyok az 
Úr, az Igazság és az Élet. Aki szeretete útján Bennem marad, és Én őbenne, annak van világossága, 
igazsága és élete. Most pedig kövessetek tovább, mert egy másik helyet mutatok nektek. Majd 
meglátjuk, hogy az hogyan tetszik nektek. Ha ott jól érzitek magatokat, válogathattok lakást magatok 
számára, de ha ott nem tetszenék nektek, akkor újból más helyet keresünk. Kövessetek hát tovább. 

21. , Látjátok, a menet folytatja útját kelet és dél között, és ott a fényesen világító hegyek mögött 
egy kimondhatatlanul szép, gyönyörű vidéken ismét megállapodnak, ahol azután a mi vendégeink 
igen erős próbának lesznek kitéve, mert egy rejtett világi csomó még mindig fészkel bennünk, ez 
pedig a női nem iránti nagy szeretetük, ami miatt maguk is ellene voltak a cölibátusnak, vagy 
legalábbis kényszerültek ellene lenni benső beállítottságuk folytán. A cölibátussal kapcsolatban 
ugyan elegettettek kötelezettségüknek, de közülük sok keresett szeretetteljes kapcsolatot a Földön az 
asszonyokkal. Éppen ezért e tekintetben nem is volt valami sok érdemük, mert azokon a helyeken, 
ahol leélték kolostori életüket, a női szépség szempontjából igen mostoha viszonyok uralkodtak. 
Mégpedig éppen a külső testi forma, a ruházat, a beszéd más egyéb világi tekintetben a szépérzéket 
érintő körülményekkel kapcsolatban. Ezen felül a kolostorokba leginkább csak öregasszonyok 
szoktak gyónni járni, mert a nép fiataljai számára a kolostori szabályok általánosan elismerten 
túlságosan szigorúak voltak, s ilyen körülmények között a cölibátus elleni mozgalomra nemigen volt 
alkalom. Így azután a cölibátusbelieknek efelett aratott győzelme nem is azok javára írható, akikről a 
későbbi generáció oly sokat beszélt. Most tehát az Urat ez a próba érdekli. Mondom nektek, hogy a 
legközelebbi helyen olyan üdvözült női szellemekkel találkozunk még, akik megpillantásánál még 
benneteket is szédület fog el! Ez a vidék azért is lesz oly rendkívülien szép, valósággal mennyeien 
gyönyörű, amelyhez hasonlót a Szent Várost kivéve eddig nem is láthattatok. Ezért rövidesen elválik, 
hogy a megmentettekben az Úr iránti szeretet milyen fokon áll. Ezt azonban csak a következő 
alkalommal tapasztaljuk meg. 


98. Fejezet: 

Tündéri szép vidék palotákkal, gyümölcsösökkel. Szemben velük jönnek ezen vidék üdvözült női angyalai szemet 
kápráztató üdvözült női bájjal. Próba elé állíttatnak a cölibátus hívei. Mi az első? Az Úr szeretete, közelsége, vagy ilyen 
szép női lény közelsége? Az Atya mindenkinek szép palotát és egy szép mennyei feleséget ajánl fel, ha elfogadják, és 
hozzá birtokot. A prior már-már beleszédül a lehetőségbe, ám figyelmeztetőleg mellé lép a beszélő barát, mondván: 
meddig várakoztatod meg az Urat feleleteddel? Istent kell mindenek felett szeretni, ezen ajándék elfogadásáról csak 
úgy lehet szó, ha Jézus is itt marad velük. 


1. Íme, itt vagyunk kedves testvéreim és barátaim, már a hegy tetején, amely előbb még fényesen 
ragyogónak látszott a távolból. Nézzétek ezt a gyönyörű vidéket, amint a hegyről lefelé nézve 
valamint még lejjebb elétek tárul. 

2. Mily végtelen nagy kiterjedés párosul az elképzelhető legnagyobb pompával, és mindenben 
csodálatos változatosság nyilvánul meg mindenfelé. Minden irányban szerteágazó és igen változatos 
dombvidékek szelik át a hatalmas sík területet, s a legszebb patakok vize átlátszó, folyékony aranynak 
látszik. Bájos elevenséggel egymásba ömölve mindenütt kerek tavakat képeznek, amelyek lágyan 
hullámzó felületén tovasikló kis hullámokon ragyogva tükröződik vissza a Nap fel-felcsillanó képe. 
E tavak partjain a legcsodálatosabb vörös fedelű paloták mutatkoznak, ezek teteje nem eső ellen 
készíttetett, hanem átlátszó volta folytán a felülről jövő fényt a legváltozatosabb színekben törve 
bocsátja át. Figyeljétek meg ezenkívül minden egyes palota építését is, azok csodálatos díszítését és 
nagy művészetét, s hogy minden egyes ablakból más és más színű fény sugárzik ki. Majd a palotákat 
övező gyönyörű kerteket láthatjátok csinos fáikkal, azok gyümölcseivel, amint éppen csoportosítva 
sorakoznak. A szinte elképzelhetetlen pompájú és fényesen világító virágokat, amelyek levegőben 
függni látszó lugasokat, kupola tornyokat, részben pedig mindenféle színben ragyogó oszlopos, majd 
kerek piramis tetejű fényesen sugárzó templomokat alkotnak. Nézzétek azt a gyönyörű fa-és 
lombsátor utat, amely minden irányban sétaútként vezet. De figyelmen kívül ne hagyjátok az 
elképzelhető legcsinosabb vízi járműveket sem, amelyeken az üdvözült szellemek bejárják a vidéket 
e csodálatos víz tükrén, és egyik parttól a másikig hajókáznak. Hallgassátok a szférikus éneket, amely 

távolból lágyan, simogatóan lopódzik a fületekbe. Láthatjátok a tornyos, templomszerű épületeket 
minden domb tetején, s minden egyes torony a legművésziesebb harangjátékoktól zeng. S hogy ezek 
hangja milyen elképzelhetetlenül szívhez szóló, onnan tudhatjátok, hogy a mi megjelenésünkre 
egyszerre mind zengeni kezd. 

3. E harangok hangja a földiekhez nem hasonlít, hanem szelíden suttogók, mint a szélhárfák 
búgása, csak ezek csengése hasonlíthatatlanul tisztább, s gyengeségük mellett mégis roppant távolba 
hatók. A magas és mély hangok csodálatos harmóniában olvadnak össze. 

4. Most pedig nézzetek egyenesen előre, a nyílegyenes útra, amely persze nem a ti földi 
útjaitokhoz hasonló, hanem több öl széles, pompás arany és sima ékkövekből készült bársony 
szalagszerű, kétoldalt fasorral, a fák teli frissen hajtott virágokkal, egyben dúsan rakottak teljesen 
beérett gyümölcsökkel. Láthatjátok, ezen a szép úton egy nagy menet közeledik, természetesen 
zászlók és feszület nélkül, ám kezükben fényesen ragyogó pálmalevelekkel, a női kezekben pedig 
igazi mennyei gyümölcsökkel telt kosarakkal vonulnak elénk, hogy az érkező vendégeket a 
legszeretetteljesebben és legbarátságosabban megvendégelhessék. 

5. Nézzétek, a menet mind jobban közeledik, s ezek a női angyal szellemek kosaraikkal mint 
sietnek előre, hogy mielőbb hozzánk érkezhessenek. 

6. Ketten már itt is vannak. Figyeljétek meg rajtuk a végtelen finomságot és a legcsodálatosabb 
alakot. Rajtuk minden, ami csak látható, világító, tündöklő fénykéve és gömbölyded. Arcukról igazi 
üdvözült vidám barátság tükröződik, és a legfinomabb, szinte leheletszerű ruházatuk a lények 
ártatlanságát sugározzák. De nézzétek, egyre többen és többen érnek ide, és rajtuk mind jobban 
kidomborodik alakjuk csodálatossága. 

7. De hallgassátok csak meg mennyeien lágy, csilingelő, gyönyörűséges kellemes beszédüket, 
amellyel a társaságot üdvözlik: 

8. , Óh, jöjjetek, jöjjetek ti, legszentségesebb Atyánk fejedelmi barátai, üdítsétek fel magatokat 
gyümölcseinkkel, amelyeket a legszeretetteljesebb szívvel hoztunk számotokra. Óh, milyen boldogok 
vagyunk, hogy végre újból ez a végtelen szerencse ér bennünket, és vezetőtökként a mi mindenek 
felett jó és szeretetteljes Urunkat, Istenünket, Atyánkat üdvözülten nézhetjük! 

9. De most figyeljétek a társaság tagjait, hogy meresztgetik szemeiket, és a prior éppen így szól 
az Úrhoz: 

10. -Óh, Uram, Te végtelen jóságú, legirgalmasabb Teremtője s Atyja a Mennyek és a Föld 
összes lényeinek! A Te szent nevedre kérlek, mondd kik ezek? Olyan angyalszellemek, akik már 
éltek egyszer a Földön, vagy a legfelsőbb Mennynek tiszta angyalai? Mert ilyen csodálatosan 
gyönyörű szépségeket még a legmélyebb sejtelmeinkben sem tudtam volna magamnak elképzelni. A 
Földön szigorú híve voltam a cölibátusnak, ha azonban legszigorúbb cölibátusi elveim ellenére egy 
ezeket csak igen távolról megközelítő jelenség közeledett volna hozzám, valóban még a gyalázatos 
mohamedánizmusba is belerohantam volna. Uram, itt aztán valóban betűről-betűre beigazolódik: 
, Uram segíts rajtunk, mert különben elveszünk!" Feltéve, hogy itt egyáltalában lehetséges elveszni. 
Nos, kedves testvéreim és barátaim, végre megtaláltuk a nekünk megfelelő helyünket. 

11. Kérdi az Úr: 

12. Úgy sejtem, nem nagyon tiltakoznál az ellen, hogy itt egy mennyei menyasszonnyal együtt 
megfelelő lakást keress magadnak, minthogy itt már elveszésről szó sem lehet többé. Így te és 
valamennyi testvéred -ha akarjátok- az Én jelenlétemben tetszésetek szerint választhattok 
magatokban, hogy maradtok-e itt, vagy sem? Ha itt akarsz maradni, úgy azonnal választhatsz 
magadnak egy mennyei mennyasszonyt és vele olyan palotát is. Én pedig téged és bármelyikőtöket 
is megáldom, és veled s a többiekkel is közlöm saját mennyei hivatását. Lásd, egészen röviden ez az 
Én ajánlatom, természetesen azonban teljesen szabadon választhattok. 

13. Figyeljétek csak barátaim! A prior és a többiek is nézegetik a szép vidéket, majd az Urat, 
majd pedig -de csaknem állandóan- a gyönyörű mennyei menyasszonyokat. Még a prior sem tud 
elkészülni hamarosan válaszával, közben önmagában megindul a tanakodás: 

14. „Egy ilyen gyönyörű menyasszony oldalán persze, hogy jó lenne itt maradni, és egy ilyen 
gondos mennyei birtokon, ahol szó szerint véve a sült galamb készen röpül az ember szájába! 
Valóban, a Mennyet még ennél is mennyeibbnek elképzelni teljes lehetetlenség, legalább amennyire 
képes lehet egy halhatatlan szellem az egész örökkévalóságokon át. Valóban, ha itt elnem kél egy jó 
tanács, akkor aztán sehol sem e széles világon. Ha arra gondolok, hogy milyen jó volna egy ilyen 
mennyei menyasszonyt átölelni, halhatatlanul szorítanám magamhoz a halhatatlan keblét, amely izzó, 
mennyei forró szeretettel telített, egészen beleszédülök, és igen szívesen, sőt úgy mondhatnám, 

végtelenül szívesen szeretném kimondani az erőteljes igent-feltételezve, hogy itt a minden oldalról 
megnyilvánuló csodálatosságnak tényleg szilárd alapja van?! 

15. Ha azonban ez még csak mindig egy vizsgáló próbatétel? Hm! Ha a paradicsomi Évához 
hasonlóan beleharapnék ebbe az almába, és a szegény Ádám velem együtt, s utána ez az egész vidék 
egyszerre, másként változna át, hát ettől a jó Isten mindörökre őrizzen meg bennünket! Ebbe a 
varázslatosan szép mennyei almába beleharapni mégis sokkal többe kerülne, mint a legjobb tanács 
ebben az ügyben! Ha valahogy arról értesülhetnék, hogy ennek az egésznek egészen bizonyos örökös 
állandósága van, alig kétséges, hogy legszentségesebb és legjóságosabb Atyánknak erre a mennyei 
ajánlatára az igent kimondom! 

16. Látjátok, most ismét ismert barátunk lép a prior mellé, és hozzá fordulva így szól: 

17. -Hallod-e kedves barátom! Meddig várakoztatod még a mi legjóságosabb és 
legszentségesebb Atyánkat feleleteiddel? Ha csak rajtam múlnék, úgy többedmagammal már régen 
készen volnék a válasszal. Semmi mást nem mondok neked, mint azt, amit a legbensőbb érzésem 
mond, és ez a következő: Óh, Urunk és Atyánk, a Te egész végtelen Szeretetedben és Irgalmadban! 
Veled és melletted mindenütt és így ezen csodálatos mennyei környezetben is jó lenni. Ha Te is itt 
maradsz, úgy a legüdvözültebb leszek, ha azonban -mint e csodálatos dolgok ősforrása,- Te Uram 
nem maradsz itt, sőt itt még állandó lakásod sincs, akkor én sem akarok itt maradni, hanem - 
amennyiben az volna szentséges akaratod- tovább követlek Téged mindaddig, ameddig ezt nem 
mondod: Itt vagyok Én otthon. Mit gondolsz testvérem, nem volna a legmegfelelőbb? 

18. Igazad van kedves testvérem! Te engem mintegy álomból ébresztettél fel! Tökéletesen 
igazad van! Ez a hang szól énbennem is, és így beszélek azért az Úr előtt is, mert Ő több a Mennyek 
összes csodálatosságánál is! 


99. Fejezet: 

A prior mintegy álomból ébredve, szép beszédben ecseteli, hogy neki az Úr szeretete mindennél előbb való, tehát 
visszautasítják az ajánlatot. Az Úr megdicséri őket, lemondásukkal lettek rá érdemesek. Kiosztja mindegyiküknek a 
mennyei feleséget és a birtokot, és elbocsátja őket áldásával mondván: vele milyen módon érintkezhetnek, s a felettük 
levő, lényi napban Őt mindig láthatják. Egy volt szolgának nem jutott mennyei feleség, egyedül, szégyenkezve áll 
egyedül. A prior lemond, az ő javára asszonyáról és földjéről. A volt kolostorszolga visszautasítja mondván: szívesen 
lesz szolga mellette. A prior akkor birtoka tulajdonosának, s nem szolgájának akarja megtenni. Jézus látva mindegyik 
nagylelkűségét, amivel bebizonyították, hogy méltók a legmagasabb mennyre, látszólag megváltoztatja rendelkezését 
rájuk nézve, s velük együtt elindul a legmagasabb mennybéli otthona felé, hogy ott beiktassa őket a szent város polgárai 
közé. 


1. A prior erre az Úrhoz fordulva így szól: 

2. Hallgass meg engem ó mindenható legszentségesebb Atyám! Jóllehet, Te hajszálpontosan 
tudod azt, hogy bensőm legmélyéig milyen vagyok, mégis beszélni szeretnék előtted, mert Te ezt így 
akarod. Ami az előbbi szeretetteljes ajánlatodat illeti, még csak a legkisebb kétségem sem él aziránt, 
hogy helyben hagytad volna választásomat, mert hiszen Te mindenütt az örök Szeretet, Hűség és 
Bölcsesség vagy. Való és igaz, ha én ezeket a tiszta mennyei angyalszellemeket látom, akik közül az 
egyik szebb és pompásabb mint a másik és a maga nemében mindegyik felülmúlhatatlan, ha pedig a 
szívemet kérdezem meg, hogy vajon meg volna-e elégedve a Te ilyen végtelen Kegyelmeddel, persze 
hogy a mellemre verve azt kell mondanom : 

3. Ó Uram, ilyen végtelen kegyelemre én még csak a legkisebb mértékig sem vagyok érdemes, 
mert hiszen mennyeien fejedelmi volna az ilyen jutalom egy vérszegény, összenyomorodott 
cölibátusi földi naplopó számára. Mert való igaz, hogy általad megáldva egy ilyen tökéletes mennyei 
házastárshoz, illetve közös élettárshoz jutva -ha itt egyébként a földihez hasonló módon kerül 
számítás alá- épp oly könnyen szökelnék tova, mint a szöcskék a ragyogó nyári napon, s így 
unalomról egy ilyen ragyogó mennyei társnő mellett csakugyan még csak szó sem lehetne. 

4. Ám Uram és Atyám, egy rettenetes "de" mered itt elénk! Lásd, igen nehéz előtted beszélnem, 
különösen ilyen helyzetben, amikor a Te részedről dupla szorítótól kell tartanunk. Mert ha az ilyen 
jutalommal szemben elégedetlenségünket Veled szemben azzal fejeznénk ki, hogy egy remélt 
nagyobb üdvösség elérése érdekében visszautasítjuk, az előttünk olybá tűnik, hogy ezzel a Te 
végtelen jóságoddal szemben nyilván bünt követnénk el. 

5. Ezt viszont vágyakozva és örömmel elfogadnunk azt jelentené, mintha tényleg erre 
érdemesnek tartanánk magunkat, ami pedig a magunkfajtánál sohasem állhat elő. Emellett egy titkos 
benső kérdés is felmerül bennünk, ami nálam legalább is így szól: 

6. Lásd, két jó áll előtted, egy csodálatos mennyei, azaz ez az itteni Mennyország, a másik pedig 

Óh, Urunk, Te saját magad! Ha neked te szegény bűnös -legalább is én így érzem magamban- 
szabadon lehet választanod, úgy nyíltan be kell vallanom, -legyen ez részemről önzés, vagy hívják 
bárminek- hogy Uram, én inkább Veled maradok, és az Irántad érzett szeretetemből inkább elhagyom 
ezt a csodálatosan szép mennyet összes csodás gyönyörűségével és mindennel együtt, ami csak benne 
van. Még akkor is, ha ezerszerte különb volna is, mint amilyen, feltéve természetesen, hogy egy ilyen 
bűnös -mint amilyen én is vagyok- e választása előtted ó Atyám, nem visszataszító. Mert ezáltal óh, 
Uram és Atyám, világért sem szeretnék olyan színben feltűnni, mintha egy ilyen Mennyországgal 
még csak a legcsekélyebb mértékben is nem volnék megelégedve. Óh, ezt bizonyára nem, sőt éppen 
minden erőmből mindörökre még jobban szeretnélek és dicsőítenélek s imádnálak, hogy engem, mint 
annyira érdemtelent, egy ilyen végtelen nagy kegyelemben részesítettél. 

7. De Uram, bocsáss meg, de ismét itt van ez a "de" ,ezzel csupán azt akarom kifejezni, hogy ha 
Te jóságos Atyám nem akarsz állandóan itt maradni, -amint hogy most is itt vagy- ha Téged legfeljebb 
néha, igen ritkán, alkalmanként láthatnálak, mégiscsak végtelenszer inkább Veled maradnék, a Te 
mennyed legeldugottabb zugában az egész örökkévalóságokon át, minthogy egyetlen órát is Nélküled 
maradjak, Te szentséges és legszeretőbb Atyám! 

8. -Nos jól van! Látom, hogy az irántam való szereteted életed egész alapjából Felém irányul, s 
te és társaid valamennyien ezt a nagy mennyei pompát és gyönyörűséget Nekem tetsző áldozatként 
ajánljátok fel. Ezért mondom nektek, hogy éppen ezen áldozattal tettétek magatokat érdemessé arra, 
hogy ezt a nagy boldogságot elnyerjétek. Számodra és társaid számára itt vár az Én Akaratomból való 
rendeltetésetek, s ezért minden aggodalom nélkül választhattok saját szívetek érzései szerint. 

9. Átvehet mindegyiktek egy ilyen palotát, és neki tökéletesen megfelelő mennyei asszonyt is 
választhat magának. Mint a birtok ura ezért nekem semmiféle más kötelezettséggel nem tartozik, mint 
Atyját örökre elismerjen, és ezerszeresen szeressen Engem. Azután az elég gyakran ideérkező 
szegény új jövevényeket felvegye, ruházza, ellássa minden szükségessel, és szeretetteljes oktatással 
Hozzám, mint Atyjához közelebb hozza. 

10. Ne kérdezd, hogy Én -mivel most látszólag itt vagyok- itt maradok-e, mert láthatóan vagy 
láthatatlanul Én mégis mindenhol és mindenkor tökéletesen jelen vagyok. Amikor ezt a Napot látod, 
gondolj arra, hogy a Te Atyád abban lakik, és ez a Nap -amely ezt a vidéket szelíden melegíti, s ilyen 
pompásan megvilágít rajta mindent- sohasem nyugszik le, ezért ezt mindig láthatod, így szereteted 
arcát sohase fordítsd el tőle. 

11. Amikor azonban a legfelfokozottabb szeretetedben ragadsz meg Engem, akkor azonnal 
láthatóan jelenek meg nálad, vagy akár a testvéreid közül bármelyiknél is. 

12. Az új mennyei házadban egy fehér táblára találsz. Ezt figyeld meg időnként, s időről-időre 
szeretettevékenységed szerint azon megtalálod mindig az Én kifejezett akaratomat. 

13. A neked adott asszonyt pedig szeresd úgy, mint önmagadat. Légy és válj teljesen eggyé vele, 
hogy ketten együtt alkossatok egy tökéletes embert, akit a tökéletes mennyei igazság és szeretet 
tevékenység tölt el. Abban az asszonyban érezd meg az Én irántam való szereteted hatalmát, az 
asszony pedig az Én bölcsességemet benned, és csakis így lehettek tökéletesen eggyé az Én örök 
Szeretetemben és Bölcsességemben. Üdvösségetek legnagyobb fokát abban találjátok meg, amikor 
az Irántam való szeretetetekben tökéletesen egyesültök! 

14. Ne legyen itt gondod élelemre, semmiféle más szükségletre, mert én már egész 
örökkévalóságra, gondoskodtam előre mindenről. Mert ez az az ország, amelyet kezdettől fogva azok 
számára készítettem, akik Engem szeretnek, és ez az a szent örökség, amit a keresztfán készítettem 
valamennyi gyermekem számára. Vedd tehát tőlem, mint az egyedüli adományozótól, és élj e 
javakkal, élvezd annak csodálatos kincseit az örökkévalóságokon át. 

15. Nem is öregedtek meg ebben a birodalomban, sőt üdvösségtek fokozódik, mindinkább 
fiatalosabbak, mindig pompásabbak legyetek. Ez tehát a ti jól kimért üdvösséges s jutalmatok. Most 
tehát menjetek, és válasszátok ki örökkévaló élettársatokat, hogy egy örökkévaló üdvösségre 
megáldjalak benneteket. 

16. Látjátok, a prior csaknem beleszédül a gyönyörűséges, üdvösségteli állapotba, s testvéreivel 
együtt csupa szemérmességből lábukat is alig tudják elmozdítani helyükről, hogy a reájuk várakozó 
szüzekhez közeledjenek. Az Úr azonban jelt ad a szüzeknek, mire ezek előre sietnek, és mindegyik 
egy pálmaágat nyújt át a számára kirendeltnek. A pálmaág átnyújtásával a barátok előző durvaszövetű 
ruhái egyidejűleg egyszerre megfelelő mennyei ruhákká változnak át, és az Úr most már megáldja 
őket. Erre valamennyien arcra borulnak Előtte, és dicsőítve, hálálkodnak, és imádják Őt az Ő 
mérhetetlen kegyelméért. 

17. De nézzétek csak! ott hátul a barátok és a szolgák között egy szolga áll pálmaág és asszony 
nélkül, szomorúan tekint szét, hogy hiszen mindenkiről gondoskodott az Úr, őt azonban nem vette 
figyelembe egyetlen szűz sem, és ruhája sem változott át, a régi zsávoly van rajta! 

18. De kedves barátunk, mi történt ezzel a szegénnyel? 

19. Csak várjuk meg a dolog végét, az Úr sohasem feledkezik meg senkiről sem! 

20. Figyeljétek meg jól, az Úr a mennyei párokhoz szól: 

21. -Engedjétek most már, hogy mennyei asszonyaitok házaitokba vezessenek titeket, és a 
megfelelő helyen vegye mindegyikőtök tökéletesen birtokába a számára Általam előkészített örök 
jószágát! 

22. Amint látjátok, az áldás után a mennyei párok mind felemelkednek, a prior azonban 
elszomorodva veszi észre a szegény árván maradt szolgát, s azonnal az Úrhoz fordul: 

23. -Óh, Uram, Te legszeretőbb és legjobb Atyám! Nem tudlak eléggé dicsőíteni és áldani a 
nagy Kegyelemért, amelyben minket részesítettél. De lásd, ott hátul egy szegény testvérem asszony 
és új ruha nélkül maradt, végtelenül sajnálom őt. Ha nem volna ellene kifogásod Atyám, inkább 
lemondanék az én asszonyomról és ruhámról, mintsem őt ilyen árván lássam! Tudom, hogy a Te 
végtelen atyai jóságod már gondoskodott őróla is, mivel azonban én tőled kaptam a megértő és szerető 
szívemet, őszintén meg kell Neked mondanom, hogy ha ezt a szegény testvéremet nem látom 
hozzám hasonlóan üdvözültnek, akkor a Te szent nevedben inkább több ezer évre lemondok az 
üdvösségemről, mint csak egy napig is kevésbé üdvözültnek lássam, mint magamat! 

24. -Valóban átadnád neki a te mennyei asszonyodat, ruhádat és jogaidat? 

25. -Igen Uram, akkor is, ha vissza kellene mennem az előbbi kolostoromba! 

26. Nézzétek csak, az Úr most magához hívja a szolgát, és szól hozzá: 

27. -Nézd te, a társaság megrövidített testvére! Ez a testvéred meglátta, hogy árván maradtál, s 
annyira megsajnált, hogy az Irántam való szeretetéből a te javadra visszalép, és az ő részét mindenben 
neked adja. Meg vagy ezzel elégedve? 

28. Óh, Uram, ami engem illet, én már azzal is teljesen üdvözültnek érzem magamat, ha csak 
ezen a helyen ülhetek, és örökké Téged dicsőítve, imádva gyönyörködhetem a mennyei táj csodálatos 
szépségében. Most, a jelen esetben különösen üdvözült leszek, ha nagyon szegényes mivoltom mellett 
a legjelentékenyebb testvérem házában olyan szolgaféle lehetek, akit Te Óh, Uram és Atyám, 
mennyei polgárként örökre megáldottál. A Földön is legutolsó szolga voltam a kolostorban, ahol igen 
csekély hasznomat látták. Egész tevékenységem csak az alamizsna volt, a többi kolostori szolga 
mellett, hogy mégis ne tűnjék fel teljesen úgy, mintha a kolostor a legnagyobb naplopót ruházná és 
táplálná, s ezért még sohasem szolgáltam rá arra, hogy a legkisebb jutalmat is kiérdemeljem. Hogy 
számíthatnék akkor itt is a többi sokkal jobb testvéremhez hasonló jutalomra? 

29. Nos kedves testvérem és barátom, mit tehetünk itt? Lásd, ez a testvér semmi esetre sem 
fogadja el a te ajánlatodat! 

30. Óh, Uram és Atyám, akkor engedd meg, hogy rajta gyakoroljam a legelső mennyei 
feladatomat, a felebarát iránti kötelességemet. Magamhoz veszem őt az Általad nekem ajándékozott 
házba, magamhoz hasonlónak tartva összes javaim urának tekintem, amelyet a Te szereteted, 
kegyelmed és irgalmad számomra biztosított. 

31. -Tudod mit, Nekem egészen más tervem van veletek, miután te és ez a testvéred 

úgy látom, hogy az Irántam érzett szeretetből kifolyólag, egymást kölcsönösen hagytátok 

megfogni. Azért Én is egészen az Én Szeretetembe fogadlak be titeket! Többi testvéredet, akik 

az ő mennyei párjukkal már eltávoztak, most megáldjuk, míg te, asszonyod és ez a testvér Velem 
jöttök tovább oda, ahol az Én szeretteim között mindörökké élek! 

32. Látjátok, erre a prior, asszonya és a magányos testvér e végtelen nagy üdvösségükben 
leborulnak az Úr előtt. Ő azonban megerősíti és felemeli őket, majd megszólal: 

33. -Nos, gyermekeim, most pedig kövessetek Engem saját házamba! 

34. Látjátok, a többiektől észrevétlenül az örök kelet felé indulnak, az üdvözült testvérek 
végtelen sokasága is sorra üdvözli a kis menetet, minden oldalról, amerre csak elhaladnak, dicsőítik 
az Urat az Ő végtelen jóságáért, szeretetéért és irgalmáért. De mi is induljunk utánuk, hogy jelen 
lehessünk e három új mennyei polgár beiktatásánál is. 


100. Fejezet: 

A prior gyors fejlődésének magyarázata: a vezetni, vinni, hordozni kifejezések megfelelései: Vezetni a mennyei 
világosság elnyerését jelenti. I. menny: Vinni, vonzani az Úr húzza azokat, akik a hitbeli világosságuk szerint 
cselekszenek. II. menny: Hordozni azt jelenti, hogy akik feláldozták az Úrnak önszeretetük utolsó cseppjétis, s teljesen 

az Úr akaratába vetik, bízzák földi sorsukat, ezeket az Úr már hordozza, mint az ő gyermekeit. A priornak adott feleség, 
és birtok csak próbatétel volt. 

Hordozás: a harmadik menny állapota. A prior mint áldozó pap azt hitte, hogy kezében hordozza Jézust, a helytelenül 
értelmezett, úrvacsorai szavak nyomán született pápai dogma folytán, ám ez valójában nem történt meg. Jézus azonban 
tényleg hordozta őt, amikor a sok próba után eljutott a harmadik menny állapotába. 


1.Úgy veszem észre kedves testvéreim és barátaim, hogy egy titkos kérdés húzódik meg 
bennetek, és pedig ez: különösen a prior gyors fejlődésének roppant örvendetes, gyors fordulatainál 
mutatkozik egy homályos pont. 

2. Nevezetesen az, hogy a prior ügyét annak jól megvilágított fő központjából, fogjuk fel és 
érthetjük meg jól. Az Úr ugyanis előzőleg minden előzetes feltétel nélkül megígérte az asszonyt és 
egyéb mennyei javakat is. A többiekhez teljesen hasonlóan meg is áldotta őket anélkül, hogy e 
rendelése tekintetében valamilyen feltételes tartózkodásra utalt volna. Az ő mennyei jutalmát is 
hivatalosan és határozottan kijelentette éppen úgy, mint ezt a többieknél is tette. Neki is -a többiekhez 
hasonlóan- határozott mennyei, isteni utasítást adott, hogy parancsát hol találják meg, és hogy 
személyesen is mindenkor megjelenik köztük, ha bármelyikük nagy szeretetével erőteljesen 
megragadja Őt. E mennyei rendelkezések közben az Úr a leghalványabb jelét sem adta annak, hogy 
a priorral kapcsolatban valamilyen magasabb terve van. 

3. Hogyan lehet tehát az most már, hogy a priornak világosan megadott és meghatározott 
rendeltetése most egyszerre hirtelen véget ér, az ő, valamint asszonya számára az Úr által kijelölt 
helyet még csak meg sem tekintették, hanem az Úr egyenesen a legfelsőbb mennybe vezeti őket? 

4. Kedves testvéreim és barátaim! Látjátok, ez a titkos kérdéstek duplán és alaposan csavaros, 
hiszen épp azért vezettelek a cselekménnyel ilyen módon, hogy egy kissé -méghozzá gyümölcsözően- 
megütközzetek rajta! 

5. Gondoljatok vissza arra a kolostori jelenetre, amikor a prior a szakadék mögötti testvérei 
megszabadításáért a szabadítót -a még teljesen ismeretlen, egyszerű ember iránt érzett roppant nagy 
szeretetében- átölelte, és az asztalhoz akarta vinni, azaz kezében kívánta hordozni. Ő azonban ez ellen 
tiltakozott, és beszéde közben titokzatosan hivatkozott arra a bizonyos "talán"-ra, amely szerint 
értésére adta a priornak, hogy Őt valamikor talán kezében hordozta volna. Már e jelenet felidézésekor 
és közelebbről való megfigyelésénél igazán nem lesz nehéz a mostani változó helyzet megítélése. 

6.E dolog benneteket eleinte kicsit gondolkozásra késztet, s bizonyos tekintetben talán 
meghökkentő, azonban nálunk, a szellem világban az 1, 2, 3 stb. nem mindig úgy esik, mint nálatok 
a Földön, hanem olykor hetvenet, háromszázat, vagy tizenötöt számoltok, ami ugyanakkor nálunk 1, 
23l 

7. Vagy hogy jobban megvilágítsam: valamelyik ember Dél-Amerika valamelyik területén él a 
Földön, egy másik Szibéria egyik elrejtett zugában. E két ember természet szempontjából bizony 
alaposan távol van egymástól, de nem úgy szellemileg, mert e vonatkozásban olyan szorosan állnak 
egymás mellett, mint az 1 és a 2! 

8. Gondoljátok csak meg most, hogy az Úr azzal a kérdéses talánnal az Ő hordozásával 
kapcsolatban a dolog mély alapját tekintve ugyan mit is akart mondani? S akkor a két dolog mindjárt 
összefüggőbbnek és világosabbnak tűnik előttünk. Halljátok tehát, az Úr ezt akarta neki mondani: 

9. "Földi életed alatt -úgy vélted- kenyér alakjában Engem kezeidben hordoztál. Pedig lásd, 
Engem mégsem vittél, hanem igen sokszor titokban a szívedben hordoztál, de azért mégsem hitted 
teljesen, hogy Engem ott hordozol. De Én mondom neked, hogy ennek ellenére mégis egyedül csakis 
éppen akkor hordoztál valóban és helyesen." 

10. Nos, látjátok, ilyen körülmények között alkalmazta az Úr azt a bizonyos talán kifejezést, 
mert a priorban akkor még nem élt tökéletes bizonyosságként az Úr végtelen Szeretete, Irgalma és 
Szelídsége. Ezért adta tudtára akkor azt is, hogy ha a hordozásra kerül a sor, sokkal könnyebben és 
hamarabb hordozza őt -a priort és összes testvéreit- mint megfordítva. 

11. Most azonban ismét igen jól figyeljetek, mert a "vezetni" és "hordozni" kifejezések között 
itt a szellemvilágban igen jelentőségteljes különbség áll fenn! 

12. Ha az Úr az embereket vezeti, ez azt jelenti, hogy megkapják a hit világosságát, és ennek 
révén eljutnak a legalsóbb mennybe. Amikor az Úr húzza, vagy vonja Magához az embereket, ez már 
azt jelenti, hogy arra az emberre az Isten ráöntötte az Ő Szeretetét, s ennek folytán az Atya Szeretetébe 
vétetik fel, ez a második, vagyis a középső Mennybe jut, ami az Úr iránti tevékeny szeretet 
világossága által megszerzett hit igazságából, és az ebből eredő felebaráti cselekedetből áll. Amikor 
pedig az Úr az embert hordozza, az már a tökéletes gyermeki állapot az emberben, amikor már annyira 

átment az Úr iránti szeretetébe, hogy a legalázatosabbá vált önszeretetnek még a legutolsó cseppjét 
is a legnagyobb önmegtagadással áldozza fel. Ami után valóban Isten gyermekévé válik. S mint 
tulajdonképpeni valóságos "istengyermeket" az egyedüli igazi Atya a legfelsőbb tiszta, azaz a 
"Szeretet Mennybe" veszi fel. 

13. Ha megfigyelitek ezeket a különbségeket, és az Úr által csak futólag említett "hordoz" 
kifejezést is hozzákapcsoljátok, akkor a prior rendeltetésének megváltoztatását -amelyben előbb még 
úgy megütköztetek-nem tartjátok többé annyira előkészítetlennek, mint azt az első percben 
gondoltátok. 

14. Emellett az Úr azzal a sokatmondó és mély értelmű "talán" szóba már akkor belefoglalta ezt 
a mostani jelenetet. Mert természetesen -igen mélyen elrejtve- már akkor tudtára adta a priornak: 
"kijelölöm majd a rendeltetésedet teljesen a te tökéletes szabad akaratodnak megfelelően, ugyanakkor 
figyelembe veszem azt is, hogy Engem egykor szívedben hordoztál." 

15. Mindenesetre alkalmat adok neked arra, hogy minden külön előkészítés nélkül, a te 
felfogásod keretén belül, de végleges rendeltetésed teljes elrejtésével tökéletesen szabadon 
mutatkozhassék meg benső érzésed kivetítéseként: mennyire hordoztál és hordozol még most is 
szívedben, s ezért Én is mennyire hordozhatlak téged. Akkor azonban szemeimet kissé elfordítom 
tőled, hogy tökéletesen önmagadtól működhess. E tevékenységed után tekintek csak ismét reád. Vagy 
megáldalak mennyei rendeltetésedre, vagy a kezembe veszlek, mint szentséges és szerető Atyád, s 
mint most már tökéletes gyermekemet viszlek el lakóhelyemre!" 

16. Nos látjátok, már minden együtt van, egyébre nincs is szükségünk, mint a most közölteket a 
jelen esetre akár csak úgy futólagosan is ráhúzzuk, s már kész is a kérdésre a felelet. 

17. De hogyan? 

18. Úgy, hogy a prior az ő szeretet tevékenységi szférájában annál szabadabb tevékenységi 
térhez juthasson, s emellett még csak halvány sejtelme se legyen arról, hogy vele kapcsolatban az 
Úrnak milyen terve is lehet. 

19. Ezért kellett mintegy véletlenül az Úrtól erre már régóta kiválasztott -kolostori szegénynek 
látszó- szolgának a többi között, háttérben meghúzódva egészen mostoha módon kezeltetni, aki 
egyébként már önmagában amúgy is a legfelsőbb Menny számára volt rendelve. Ám itt teljesen 
ismeretlenül meghúzódva, a priornak az Úr iránti, és ebből kifolyó felebaráti önzetlen szeretetének 
alapos próbaköveként kellett még előbb rendelkezésre állani. E jelenetnél az Úr a priortól elfordította 
mindent tudó és mindent látó szemeit, és átengedte őt a saját legszabadabb szeretet tevékenységre 
irányuló akaratának. A prior pedig, aki az Urat egykor szívében hordozta, csak most erősödött meg 
tökéletesen abban az érzésében, s elérte önmagában az Úr iránti szeretetének és legteljesebb 
önmegtagadásának legtökéletesebb fokát. 

20. És akkor nézett rá az Úr ismét, megváltoztatta az Ő titkos, örökké valóan legbölcsebb tervét, 
a prior szellemének szabad tevékenysége alapján. Ennek következménye a szemetek előtt lejátszódott 
jelenet. Folytatását a magasztos és legszentebb helyen együttesen megszemléljük -majd legközelebb. 


101. Fejezet: 

A már ismert mennyei vidék kis házaival nagyobb megvilágosításban. Hol lehet az Úr Lakóhelye? A ,, talán" szó 
megfejtése. Hol hordozza az Urat a Prior? Sem az Oltáriszentségben, sem a prédikációk igéjében, csak a szíve 
szeretetében. 


1. Íme ismét előttünk fekszik az a már jól ismert dombvidék a maga takaros kis házaival. Most 
azonban nagyobb fényárban úszik, mint az első alkalommal. Ennek pedig az az oka, hogy a háromnak 
igen nagy és hatalmas az Úr iránti szeretete. 

2. Nézzétek, az Úr a maga teljes egyszerűségében hogyan ismerteti meg a délvidék -a Menny- 
összes csodálatosságát, és megmagyarázza nekik, hogy e vidék valamennyi üdvözült lakója ki, és 
hogyan került ide. 

3.A Földön az ilyen magyarázat a mi priorunknak nagyon is eretnek színben tűnt volna fel, 
amennyiben ezt a különösen pompás és végtelen kiterjedésű vidéket csaknem teljesen a protestánsok 
lakják. Most azonban már teljesen új megvilágításban áll előttetek minden, és nem győzi az Úr 
végtelen jóságát, szeretetét és irgalmát eléggé dicsőíteni. 

4. Ez alkalommal mi is jól ismert folyamatukon át jöttünk ide, és az Úr kissé meg-meg állva szól 
most a priorhoz, a feleségéhez és a kolostorszolgához: 

5.-Látjátok, itt a határ a déli és keleti vidék között. Innen, az Én oldalamról mind a két vidéket 
szemlélheted, akik azonban itt laknak, erre nem képesek. Csakis az általuk lakott vidéket láthatják, 
azt azonban a legnagyobb tisztaságban. A keleti vidéket azonban csak pirosas glóriának láthatják, 
ami egy igen távoli, roppant magas jegy felől sugárzik reájuk. Te azonban most mind a két vidéket 
látod, ezért mondd meg, hogy gondolod, melyik vidéken van az én lakásom? 

6. A prior egy kissé körülnéz, a folyam bal partján hatalmas várost vesz észre, mire megszólal: 

7.Óh, legszeretettebb Atyám! Bizonyára ott, az élővízzel telt folyam partján áll a Te mennyei 
Jeruzsálemed! Bizonyára erről van megírva, hogy az élő Istennek városa. Ezért úgy gondolom, nem 
sokat tévedek, ha azt mondom, hogy Te ebben a szent városban laksz, amely olyan kimondhatatlanul 
szentséges, gyönyörű, hogy egyetlen angyalszellem sem gondolhatott ilyet az egész örökkévalóságon 
át soha, mint amilyen ez a város. 

8. Kedves fiam, testvérem, barátom. Olyan roppant nagyot úgysem tévedtél, mert az ilyen 
városokban -amelynek száma a végtelenbe futó folyam partján vég nélküli- bizonyos alkalmakkor 
elég gyakran vagyok található. A Tulajdonképpeni otthonom távolból sem ez, kivéve csupán azt a 
napot, amelyet látsz, amely által az összes Mennyekben egyaránt otthon vagyok. Ezért találgass csak 
tovább! 

9. Hát akkor Uram és legszeretettebb Atyám, talán ama csodapaloták egyikében laksz úgy, 
ahogyan most vagy, láthatólag, mert hiszen saját Magad tettél arról említést: egy nagy mennyei 
házadról, amelyben igen sok lakás van. Mivel pedig egy ilyen beláthatatlan nagyságú palotában 
nagyon is sok lakásod van, valószínű, hogy az egyik legnagyszerűbb lakásodban laksz az itt levő 
végtelen sok palota közül. 

10. Mondom neked fiam, testvérem és barátom, ebben sem tévedtél túlságosan nagyot, mert 
bizonyos rendkívüli alkalmakkor e nagy lakóházakban is megjelenek személyesen. Állandóan és 
személyesen azonban e palotákban legfeljebb csak olyan módon vagyok, mint magukban e 
városokban, ezért kíséreld meg másképpen eltalálni. 

11. Óh, szentséges és legszeretőbb Atyám, mintha valami világosság támadt volna bennem, mert 
a világon mindig a kicsinyhez és a jelenléktelenhez közeledtél a legnagyobb szeretettel és 
bizalommal, ezért itt is ennek megfelelően azokon a dombokon lesz a lakásod, amelyről azok a bájos 
kis házikók -valamennyien tökéletesen egyformák- olyan barátságosan mosolyognak felénk mert 
azok közül csakugyan bármelyiket választhatod. 

12. -De tudod-e, hogy földi életed alatt , talán" még te is vittél egyszer engem? Vajon nem 
tudnád-e most is eltalálni, hogy miként, mikor és ugyan hol? 

13. -Ó uram, arra a , talán" szóra nagyon is visszaemlékszem, és üdvözült várakozással ennek a 
megfejtésére. A Te legszentségesebb Lényednek a Földön általam való vitele alatt nem gondolhatok 
mást, minthogy a kenyér és a bor formájában hordoztalak kezeimben. Úgy sejtem, hogy ebbe mind a 
három felevetett kérdés beleillik: amiként, mikor, és hol, mert a Te hordozásodra vonatkozóan valami 
más érdemlegest valóban nem tudnék előadni. 

14. -Kedves fiam, testvérem, barátom! Lásd a gyönyörű palotákat, ezek mind fénnyel, 
világossággal és élettel vannak telve-Belőlem. Amint azonban őslényiségem szerint tulajdonképpen 
ezekben a palotákban vagyok, ugyanúgy hordoztál Engem s szádban és a nyelveddel. Te azonban 
láttad, hogy Én ezekben Őslényiségem és egyéni sajátosságom szerint nem vagyok jelen, s engem ily 
módon való hordozásoddal még mindig van egy kis hiba. Ebből tehát rájöhetsz, hogy ilyen módon 
nem hordozhattál, tehát sem kötelezettségből -mint az Én első tanítványaim barátja és utódja -sem 
pedig karjaidban-mint testvér, és Én Igém hirdetője és magyarázója. Ezért a , mikor, miként és hol" 
kérdésemre még jelentőségteljesebben kell nyilatkoznod. 

15. -Óh, Uram, legszeretőbb Atyám! Most már sejtek valamit, de ez olyan roppant nagy dolog, 
hogy még csak ki sem merem mondani. Talán csak arra gondolsz, hogy még mint gyermek annyira a 
szívem szerint szerettelek, hogy emiatt gyakran könnyekre fakadtam, vagy talán még hivatalomban 
is, amikor néha -persze csak úgy titokban- olyan erős szeretet töltött el, hogy annak hatása alatt 
valóban szinte beteg lettem. Vagy talán azokban a pillanatokban, amikor a szegény sorsú testvéreim 
megpillantása olykor egészen könnyekig meghatott, és ilyenkor a Te Kegyelmedből csekély erőmből 
segítettem rajtuk? Talán ilyen alkalmakkor hordoztalak volna Téged? De ezzel még mindig nem 
tudom, hogy a sok lakalom közül melyik volt az a magasztos, amelyben Téged Óh, szentséges Atyám, 
hordoztalak volna? 

16. Kedves fiam, testvéren és barátom! Nézz csak azokra a kelet felé fekvő kicsiny lakásokra. 
Amint ott, ugyanúgy itt is, akárhova nyúlsz, mindenütt jó helyre nyúlsz, és lásd, itt van: a miként és 

mikor és hol egybeolvad! Miként hordoztál? Ismeretlen számodra, hogy miként és hol hordoztál 
engem. Mivel most már e kérdés megoldódott, és a barát -meg a testvér is- fiúvá vált, ezért nem is 
szólítlak többé fiamnak, testvéremnek és barátomnak, hanem csak így: csak kedves és szeretettel 
teljes fiam, kövess Engem most már tovább azokhoz a magasan fekvő kis házacskákhoz. Ott lakunk 
majd együtt egy közös tető alatt. És onnan működünk mindörökké. , Ámen" 


102. Fejezet: 

Belépés az örökös szeretet-keletbe, a csillogó házak glóriával övezett térségébe. Mi a mennyei üdvösséges 
nyugalom? Az istengyermekek, akik az örökös kelet lakóivá lettek, egyben elnyerték a szent város polgárságát is. Az 
istengyermekek vezető szerepe a többi teremtménnyel szemben. Sok csillagról származó üdvözletek milliádjai 
hozsannával köszöntik az Urat és kíséretét. A kis ház egyszerűsége. Szent vacsora az Úr asztalánál vízzel és kenyérrel. 


1. Nézzétek csak, a legmagasztosabb Vezető már vonul is fel a hárommal együtt a magasba, 
melyet -amint már előre is jeleztem- most még erőteljesebb glória övez, s amint látjátok, a magasztos 
menet egyenesen halad előre. 

2. De nézzetek szét egy kissé ezen a keleti vidéken, és különösen a domb tetejére, ahol a 
legüdvözültebb angyalszellemek megszámlálhatatlan tömegében gyönyörködhettek. A Napnál is 
fénysebben ragyogó ruháikban várakozva, a legbarátságosabban integetnek az Úr felé, hogy a 
jövevényekkel megértessék, ki Az őket most hazavezeti. Zsoltárok csendülnek minden oldalról, és 
üdvözült örömujjongás tölti be az egész környéket. S ez mind különösen azért, hogy az újonnan 
érkezettek láthassák, hogy voltaképpen ki az Úr itt, az Ő saját otthonában. 

3. Kedves testvérünk, valahogy az a látszat, mintha az Úr e három iránt érzett szeretete miatt az 
egész legmagasabb Mennyet egy rövid időre elhagyta volna, és most, amikor ismét hazatér, az egész 
mennyei üdvözült sereg mérhetetlen örömujjongásban tör ki, hogy az Úr, a szentséges és legszeretőbb 
Atyánk komoly utazásáról újból visszatér. 

4. Bizonyos esetekben helytálló a megállapításotok, mert az ilyen formafeloldozásoknál gyakran 
tényleg úgy is tesz az Úr mintha eltávoznék keletről, és az ilyen elutazásnál -az állandó kegyelmi 
Napjában való jelenlétén kívül- személyes Lényisége szerint az egész végtelen mennyei 
birodalmában ez idő alatt sehol sem látható. 

5. Amikor azután az egyes ilyen elutazások alatt az üdvözült szellemek az Urat tényleg nem is 
láthatják, ezt az időszakot , üdvösséges nyugalomnak" nevezik, mert ezalatt a nyugalmi idő alatt 
készülnek el önmagukban egy magasabb üdvösségi fokozatra, és éppen ez a nagy vágyakozás - 
amellyel az Urat várják- az, amit önmagukban így előkészítenek. 

6. Ez okból látjuk most az egész keleti vidéket ilyen eleven életre kelőnek, mert a Menny egész 
végtelen vidékeiről ide sereglenek össze az angyalszellemek, hogy megérkező Atyát szívük 
legforróbb szeretetével fogadhassák. 

7. Most fordítsuk tekintetünket újból a rendkívül csodálkozó társaságra. A prior már az Úrhoz 
fordul kérésével: 
-Óh, Te végtelenül szentséges és legszeretőbb Atyám! A Te szentséges Nevedre, hát mi történik itt? 
Ezek itt valamennyien üdvözült angyalszellemek, vagy az egész csak látszat? Mert szinte még csak 
elképzelni is képtelenség, hogy a legmagasabb Menny -a földi emberek jól ismert rettenetes 
gonoszsága ellenére- ennyire túl népes legyen! Hiszen a földön a jámbor és tiszta szellemektől sugallt 
emberek ajkáról hallottuk és tudjuk, hogy csakis a legrendkívülibb esetben kerülhet onnan valaki a 
legfelsőbb mennybe, valamivel több a két alsóbb mennybe, és rendkívül sok az úgynevezett 
tisztítótűzbe, s végül rettenetesen sokan -Óh, szabadíts meg Uram tőle- a pokolba! 

8. Mivel pedig a Föld még alig 5.000 éve hordja hátán (az Isten gyerekségre hivatott) emberi 
nemet, ezért az itt látható megszámlálhatatlan mennyiségű szellemek tömege egészen érthetetlen, 
mert futólagos számítás mellett is, oly sokan vannak itt, mintha a Földet egy millió éven át évenként 
újabb és újabb emberekkel oly szorosan töltenék meg, hogy közöttük még egy alma sem hullana le a 
földre. Óh, Uram és legszeretőbb Atyám, ez valóban elképzelhetetlen és felfoghatatlan látvány 
számomra! Még a Te legfelsőbb Mennyedben is tökéletes bizonyítékra van szükségem, különben az 
egész dolgot teljesen értelmetlennek kellene találnom. 

9. Igen kedves fiam, az Én házamban még jó néhány olyan dologba ütközöl, amit 
felfoghatatlannak találsz majd, mint ezt is, és melyek korán sem puszta jelenségek, hanem mind a 
legtökéletesebb és legalaposabb igazságok. 

10. Itt semmi visszatükrözés, szemfényvesztés nincs, hanem mind, amit csak itt látsz, az 
tökéletes és kézzelfoghatóan igaz valóság, mert a szeretet országában minden csalódásmentes, és a 
legszorosabb kotlátok közözz egyesült, s ezért az itteni lények is -akárcsak te magad is most- 
tökéletesen igazi lények, és valamennyien az Én kedves igazi gyermekeim. Ha ezek számbeli 
mértékét a Földre vonatkoztatod, úgy rosszul számítasz, mert a földről származó gyermekeim itt 
persze nem sokan vannak, s akik itt vannak, azok kivétel nélkül az Én szent városom lakói is. 

11. Földi életed alatt, amikor egyik derült éjszaka a csillagos eget szemlélted, a csillagok 
megszámlálhatatlan tömegét láttad, s azt gondoltad, hogy azok a csillagok csakis kis fénylő 
pontocskák a felmérhetetlen égbolton? Lásd, azok mind megszámlálhatatlan világok, ahogy éppúgy 
emberek élnek, és Engem a Mennyek és az ő világuk Urának mindenütt elismernek. 

12. Lásd, földi gyerekeim mégis a legközelebb állnak Hozzám, mert őket ott lényileg és 
személyesen, hústestem útján, az Én első gyermekeimé avattam, s ezek itt Énutánam azok, akik Izrael 
tizenkét törzsét képviselik. Ami pedig a legmagasabb mennyei és legszemélyesebb szellemi értelme 
szerint azt jelenti: E gyermekeimnek -Önmagamból eredően- megadatott, hogy Velem együtt uralják 
és irányítsák az egész végtelenséget a benne élő összes teremtménnyel együtt, és a többi csillag 
gyerekei ugyanúgy állnak az ő szolgálatukra, mint ahogyan egy testnek tagjai, a benne élő szellem 
akaratának mindenkor a rendelkezésére állnak. Ezért a szellemek az Én gyerekeimmel együtt nagy 
számban, a szeretettevékenység szempontjából egyetlen emberként egyek, ellátva az akaratuk 
gyakorlásához szükséges összes tagokkal. 

13. Ezért a Föld egyetlen gyermeke Belőlem eredően megszámlálhatatlan más csillagok 
szellemeinek tökéletesen egyesített akarata, amely csillagok szellemeinek, önmaguknak szintén 
megvan a szabad akaratuk, és saját üdvösségteljes vágyaik szerint szabadon tehetnek, amit csak 
akarnak, a szeretet cselekedeteknél azonban mégis az Én fő gyermekeim akarata működik bennük, és 
ilyenkor milliárdnyi tömegük is egyetlen emberként engedelmeskedik az Én igazi gyerekeim 
akaratának szelleme értelmében. Ezt persze te még tökéletesen nem érted meg, de egyelőre most ne 
törődj ezzel. Az Én örök lakóhelyemen igen sok magas iskola van, amelyekben még nagyon sok új 
dolgot tanulhatsz. 

14. Kérdésedre elégedj meg egyelőre a szeretettel adott válaszommal, és most feleségeddel és 
testvéreddel együtt jöjjetek be az Én házikómba, amit éppen most íme, már el is értünk. Az Én 
országomban most étkezel először asztalomnál, hogy élvezd az örökkévaló igazi kenyeret és a 
legelevenítőbb vizet. 

15. Nézzétek csak, most valamennyien bemennek, és a prior hogyan mereszti szemét a 
házacskában talált egyszerűség felett amennyiben az egész berendezés teljesen egyszerű, falusi népies 
bútorzatból áll. Az Úr, felé fordulva meg is kérdi: 

16. -Nos, legkedvesebb fiam, hogy tetszik a lakásom? 

17. Óh, Uram, leszeretőbb szentséges Atyám! Nagyon tetszik nekem itt minden, hisz itt minden 
éppolyan, mintha a Földön egy békés földműves tiszta házába léptünk volna be. De azért mégis 
csodálatosnak találom, hogy Te a legjóságosabb, legszentségesebb Atyám a Mennyek és a Földek 
Legpompásabb dolgai tökéletesen rendelkezésedre állnak, mégis megelégszel e legegyszerűbb 
környezettel?! Valóban  hasonlíthatatlanul és kimondhatatlanul csak  szeretetteljesebben 
szentségesebbé tesz Téged mindannál, amit egy legtökéletesebb szellem csak elképzelni is képes! 

18. -Úgy bizony, kedves fiam. Nálam csakugyan joggal elmondhatjuk: A bölcseknek kevés is 
elég. 

19. Lám, prior szeretetében a földig hajol, és érzésekkel telten ellágyulva feleli: 

20. -Óh, legjóságosabb, legszentségesebb Atyám! Hiszem ez nem kevés, nagyon is ismert ez 
egyszerű és kevés önmagában is olyan elképesztően csodálatos és rendkívüli, mély jelentőségű, hogy 
annak még csak a legcsekélyebb töredékét sem leszek képes felfogni! 

21. -Kedves fiam! Állj csak ismét egyenesen, és az elfogyasztott vacsora után elválik majd, hogy 
a kevésből mennyit bírsz felfogni. A vacsoránál azonban ne csinálj nagy jeleneteket, mert itt olyan 
dolgoknak leszel szemtanúja, amelyektől rövid hajad teljes értelmében égnek fog állni. Az 
úgynevezett Mennyei nagy terített asztalról itt szó sem lehet, mert az étkezés itt nagyon egyszetű, és 
hogy úgy mondjam, valójában és egyszerűen csak kenyéren és vízen élünk. De azért az Én 
gyermekeimen megláthatod majd, hogy az egyszerű táplálkozás ellenére is nagyon jól néznek ki. Ülj 
tehát az asztalhoz, mert a kenyér és víz már tálalva van, s ezért egyél és igyál, amint azt majd Tőlem 
láthatod! 

103. Fejezet: 

A kenyér a szeretethez, a víz pedig a szeretet világosságához hasonló. Az Atya fukar a világban és nem jó szemmel 
nézi ott a magántulajdon gyűjtését. Ám itt bőkezű, egész naprendszereket ajándékoz gyermekeinek. A Prior leendő 
munkatársainak óriási tömege jön eléjük. 


1. Látjátok, a mi magasztos társaságunk most étkezik, és a prior s a többiek is valamennyien 
csodálkoznak a kenyér és az éltető víz végtelenül finom ízén. A prior végtelen elragadtatás hangján 
így szólal meg: 

2. -Óh, Uram és legszentségesebb Atyám! Ez a kenyér olyan ízletes, mintha csak a Föld 
legízletesebb legtáplálóbb ételeit keverték volna benne össze. A víz pedig mintha valamely 
legfinomabb bor volna, amelyet a Földön csak megtermelhetnek, ha egyáltalán szabad, vagy lehet e 
hasonlatot tennem. 

3. Igen, igen kedves fiam, nem is rosszul ítéled meg ez egyszer ezen egyszerű vacsora ízét. Mert 
lásd, ahogyan a Föld és valamennyi égitest összes jó gyümölcse a Bennem való tiszta szeretetből 
fakad, valamint azok íze s illata, az élelmezésre való miként alkalmas volta és azok értékes hatásai 
is, ugyanúgy tartalmazza ez a kenyér is az alapfogalmát mindannak, amit az összes világtesteken - 
mint szeretet jót- a maga használhatóságában őseredetileg feltalálhattak. Ebből a kenyérből ered 
ugyanis minden kenyér, mert ez valóban életet adó kenyér, amely hasonló az Én szeretetemhez, ami 
az összes itteni gyermekeim életet adó táplálékát képezi. A víz pedig -akárcsak a kenyér- minden 
dolog alapja, amennyiben a Szeretet Világossága, s mint ilyen az Én gyermekeimnek a 
Bölcsességemből való örökös ételének megfelelő párja, azaz mindazon gyermekeim, akik itt Velem 
együtt vannak, részesei az Én mély Bölcsességemnek, s ezzel Hatalmamnak és Erőmnek is. 

4. Lásd, ez az igazi élő víz amelyről a Földön Jákob kútjánál a szamáriai asszonnyal beszéltem: 
aki ebből a vízből iszik, többé nem szomjúhozik. 

5. Óh, Uram, én legszeretőbb és legjóságosabb Atyám! Ez most már egész világosan belátom s 
valóban ennek a víznek az élvezése után érzem, mint kezdtek a Te végtelen Hatalmad és Bölcsességed 
mélységeibe betekinteni, hogy annak magasztos, üdvözült meglátásától máris jóleső szédület fogott 
el. Csak azt az egyet szeretném még megtudni, hogy ezután már sohasem kapok többé ebből a vízből 
inni, s mellé ebből a jó kenyérből enni? 

6. Óh, szeretett fiam, emiatt igazán ne aggódj, ez az étel és ital itt sohasem fogy ki, és állandóan 
olyan bőségben áll rendelkezésedre, hogy az egész örökkévalóságon sem lesz okod emiatt panaszra. 
Ebben az Én országomban ugyanis az Én örökké kiapadhatatlan forrásom folyók és tengerek végtelen 
mennyiségében van, és ezért egyáltalában nincs mitől tartanod, hogy bármelyikőtök ne találna ebből 
kellő mennyiséget! 

7. Lásd, Én csak az anyagi világokon vagyok némileg gazdaságos, az Én igazi felismerőimet és 
követőimet csak ott tartom a lehető legszűkösebben. Mivel az embernek életútját cselekedetein 
keresztül kell kitanulmányoznia, hogy az örökéletet ezen az úton megszerezhesse, ahhoz egyáltalán 
nincs szüksége tele gyomorra. Van egy régi közmondásotok, mely szerint a teli has mindent a szélnek 
és a füstnek ereszt. 

8. Látod, ezért vagyok Én igen bölcs okból egy kissé fukar az egyes világtesteken, itt azonban 
maga a végtelen adakozás vagyok, és ezért kell itt mindennek a bőség legnagyobb teljességében 
meglennie. A világtesteken nem jó szemmel nézem, amikor valaki ezt mondja: , Ez a kő az enyém!" 
Itt pedig ezzel szemben -hogy úgy mondjam- egész naprendszereket sózok a nyakatokba! Az ily 
kincsből ugyanis végtelen sok van Nekem, hiszen az egész végtelenség Szeretetem, Bölcsességem és 
Hatalmam legcsodálatosabb műveivel van tele. Miért is lennék ott fukar? Ha a Földön egy ezer öles 
terület ezer tallérba kerül, ezzel szemben itt egyetlen tallérért ezer Napot adok annak összes 
bolygóival együtt. Gondolom, hogy ez a különbség mégis csak megszívlelendő és jelentőségteljes! 

9. Ezért ne is legyen itt soha gondod arra, hogy lesz -e mindig enni és innivalód, mert ilyen 
hatalmas birtokokon az elképzelhető legkisebb fáradsággal keríthető elő egy jó darab kenyér! 

10. Óh. Te legszívesebb és legkedvesebb Jézusom! E mostani házadban egyébként is oly 
végtelenül megelégedett és kifejezhetetlenül üdvözült vagyok, hogy még egy napsugárban táncoló 
porszemecskényi kívánnivalóm sem lehet. Ezért a most általad megígért jót biztosan látom, hogy 
neked ez az állandó lakásodban az egész örökkévalóságokra nincs többé semmi másra szükségem, 
mert a Te jelentétedben eltöltendő örökélet tudata és Mindenhatóságod műveinek üdvösséges 
szemlélete, s ezen felül az Általad nekem ajándékozott asszonyka és hozzá még e testvérem 

együttérzése, s ráadásul olykor-olykor egy kis darabka kenyér, no meg egy kis serleg bor, akkor már 
az egész örökkélvalóságokra a legüdvösségesebb módon gondoskodtál rólam! 

11. Úgy van kedves fiam, s ezt látom is rajtad, De mégis csak e mostani üdvösségérzésed még 
csak első megnyilvánulása a tulajdonképpeni igazi üdvösségérzésnek. Ha ugyanis mindezt a 
legteljesebb nyugalomban és tétlenségben élveznéd, idők múltán minden jóleső érzésed ellenére 
mégiscsak betelnél vele. És sok minden olyan, ami most megörvendeztet, később nem szerezne 
számodra örömet. Éppen ezért a folyamatosan fokozódó üdvösség biztosítására, már 
örökkévalóságok óta úgy gondolom, hogy minden egyes itteni gyermekemnek állandó, neki 
megfelelően kimért tevékenységi és hatókört biztosítottam. Ezért nem is maradhat állandóan egy 
helyben, s egy ilyen házacskában való örök tartózkodásról még csak szó sem lehet! 

12. Ezért egyelőre el is hagyjuk ezt a kicsi házikót, és bemegyünk a városba. Ott ismered meg 
igazán saját tulajdonodat, és ezzel a te tulajdonképpeni örök rendeltetésedet. Emelkedjünk most fel, 
és folytassuk utunkat. A szellemeknek ez a tömege, amelyet az előbb ránk várakozva láttál, egyáltalán 
nem ennek az örökös legfelsőbb keleti mennynek az összes lakosságát jelenti, hanem azok 
valamennyien a te leendő hatáskörödbe tartoznak. Ám ne itt, hanem majd a városomban -mégpedig 
a tulajdonképpeni lakóhelyeden- értesülj teljesen további teendőid felől. 

13. Nézzétek, a prior csaknem a földre roskad az Úrnak e végtelenül súlyos és nagy horderejű 
kinyilatkoztatására. Ő azonban megerősíti őt, és mindnyájuknak int, hogy őt kövessék. Kövessük mi 
is a magasztos társaságot további útjukon, hogy láthassuk a végső kifejlődést. 


104. Fejezet: 

Mennyei látványosság, ahol minden csillagvilágról egy pár van jelen. Tanítás a csillagvilágok szellemi részének 
és azok mennyei területi részeinek összefüggéséről. A Föld három szférája: földi légköri, légkör feletti, A földről 
származó tisztult szellemek uralják az összes szellemi szférákat. 


1. -Nézzétek csak, mint üdvözült szellemek megszámlálhatatlan tömege vonul végig az utcán, 
és egyben eleven sorfalat is képeznek, s ami -mint ahogy ti is a szellemetekben igen jól látjátok- 
egyenes vonalban beláthatatlan messzeségben húzódik végig. Figyeljétek meg a változatosan 
mennyei szépségű alakokat, akik mindkét oldalt láthatóvá válnak, mert ezek között az összes 
csillagok lakóit megláthatjátok. De ezért ne gondoljátok azt, hogy a beláthatatlan tömegben egy 
csillagról, vagy bolygóról sokan volnának jelen, hanem minden csillagról kettő, illetve egy férfi és 
egy női szellemlény. Ha ugyanis minden csillagról többen volnának képviselve, akkor az előttetek 
már most is beláthatatlan terület még szellemi viszonylatban is kicsi lenne azok befogadására, és nem 
tudnánk áttekinteni. 

2. -De kedves testvérünk, miután az eddigi ismereteink szerint egyes nagyobb bolygókon, 
különösen e napokon irtózatos óriási emberek is vannak, így nagyon csodálatos, hogy azok 
mindegyike mégis csak az egészen megszokott természetes nagyságú, legfeljebb csak elenyésző 
különbség észlelhető, mint ez a földön is általános. 

3. -Itt, ahol az Úr lakik, sehol nincs különbség, annál inkább a Mennyek más területein, 
amelyeken az Úr csak az Ő kegyelmi napjában van jelen. 

4. Ilyen mennyei területen az első, azaz a legalsó Menny, ahol csupán a bölcsesség, az Úr 
szeretet, tisztelet honos. Másodszor a második -vagy középső Menny- ahol azok laknak, akik hite a 
felebaráti szeretetükön, és ebből eredően az Úr iránti szeretetükön alapszik. E két Menny önmagában 
is végtelen, és annak a megszámlálhatatlan milliárdnyi tömegű lény lakóhelye, akik -a földi 
szempontok szerint- életüket saját világtesteiken helyesen élték le. Emellett mind a két Menny úgy 
van berendezve, illetve beosztva, hogy az egyes bolygók szellemei a Mennynek abban a részében 
kapják meg örök üdvösséges lakásukat, amelyben természet szempontjából a saját bolygólyuk 
fekszik. Ezt a Mennyet tehát úgy képzeljétek el magatok elé, hogy annak szellemi területe az összes 
napokat és bolygókat magában foglalja, és mintegy egyetlen pontban képes összefoglalni. 

5. -De hogyan lehetséges ez, hiszen egymástól teljesen különválasztott Menny is van, a bolygók 
azonban már nincsenek különválasztva, s ezen felül a napok és bolygók egymás között annyira össze 
vissza vannak keveredve és egymás mögé bújva, hogy azokat, mint egyetlen sík területen együvé 
fogni összehozni teljesen lehetetlen. Hogyan értsük ezt tehát? 

6. -Természetszetüleg véve a dolgot persze hogy nem is hozhatjátok össze, szellemi megfelelés 
szerint azonban könnyebben és világosabban. Ennek ellenére egy természetes példa mindjárt 

megvilágítja ezt előtettek. Nézzünk csak tehát körül, vajon nem keríthetnénk elő valamit, ami 
célunknak e tekintetben megfelel? Na már meg is van! Halljátok tehát! 

7. Képzeljétek magatok elé a ti Földeteket, annak szilárd talaját, és az azon elterülő benépesített 
területet vegyétek első Mennynek. A légréteget a felhőkkel együtt a második, középső Mennynek, és 
a felhők felett elterülő hatalmas fehér éther teret a legfelső, azaz a harmadik Mennynek. Látjátok, ez 
a három menny is egymásba nyúlik, amellett azonban annyira különválasztottak, hogy senki sem 
mehet pl. az alsóból a középsőbe, vagy kevésbé a harmadikba és ugyanúgy a másodikból sem a 
harmadikba, de annál inkább megteheti ezt megfordítva. 

8. E három régióban minden egyes világtesten a lények megszámlálhatatlan tömege él. A földi 
már a legkönnyebbek és teljesen láthatatlanok. Lám ez a három fajta lényiség minden világtesten 
mégis érintkezik egymással. 

9. Ezzel a példa egyik része már kész is volna. Hogy minden egyes szabadon mozgó világtestet 
három felületével az egész mindenségben. 

10. E folyton változó behatások révén áll állandó összeköttetésben az egész világmindenségben, 
Az étheri részében marad meg, a légköri annak légkörében, a földi pedig magán a föld testén, a 
földtestben. 

11. Ezáltal az összes nap és a bolygó légköre is állandó változó megfelelésben áll úgyannyira, 
az idegen világtestek étheri része a ti Földeteknek csakis az étheri részével, a légköri a légköriekkel, 
míg a földi része a ti földeteknek csak a talajával áll összekötetésben. 

12. Mivel ezekkel az összeköttetési módozatokkal most már tisztában vagyunk, áttérhetünk 
példaképünk harmadik szempontból való megfigyelésére, ez pedig a szellemi megfelelés. Szellemi 
szempontból tökéletesen azonosnak tekinthető mindama felület, amely általában hasonló összetételű. 
Éppen ezért a szellemi jelenség szempontjából a természetes, az a földi területek összessége egy 
végtelen hatalmas földterületnek számít, a ugyanígy a légköri, azaz az étheri területek is. 

13. A szellemvilág megfelelései a Föld embereinek csak a kedélyvilágban mutatkoznak meg. Ti 
azt mondjátok, hogy az anyagi világ a maga végtelen változatosságában megfelel sok természetes 
csillagnak, s ez tényleg így is van. 

14. De ugyanígy minden egyes földi ember kedélyvilága is megfelel az összes csillagok 
embereinek kedélyvilágával. Ugyanígy van ez a szellemvilágban is, valamint a föld embereinek 
szeretet-szellemi részében is. Most pedig jól figyeljetek ide! 

15. A ti Földetek embere -a maga nemében- központja a többi világtest embereinek, mégpedig 
azért, mert az Úr maga is Földeteken vált hústesti emberré. 

16. Az első, vagyis az alsó Menny, amit egyébként természetes szellemi Mennynek is neveztek, 
a ti Födetek embereinek Mennyországa, és minden egyes üdvözült szellem-ember egy-egy olyan 
felületet képez, amelyhez a többi csillagok emberei éppúgy tartoznak, mint azok a vonalak, amelyek 
egy körpontból kiindulva egy nagy kiterjedésű kör megtétele után ugyanabba a központba futnak 
ismét össze. 

17. Ez a természetes felület nem fut, sőt nem is futhat megszakítás nélküli folyamatosságban, 
hanem önmagában mindenkor egy teljesen bazárt égésznek látszik. Ezért látjátok a természetes 
Mennyet számtalan különálló, de egy egészet alkotó részekre felbontva magator előtt. 

18. A másik Menny, amelyet a déli vidéken láttatok, már sokkal valósabb, végtelen 
kiterjedésében azonban közbe-közbe bizonyos üres területek is jutnak, amelyek azután csaknem 
végtelen kiterjedésű tengernek látszanak, amelyeken át az ott tartózkodó szellemek csak magasabb 
vezetés mellett juthatnak keresztül. 

19. Most azonban figyeljétek meg a harmadik, azaz az étherikus részt, amelyben 
természetszerűleg az összes világtestek úsznak. Ez azonban már tökéletes valóság, és ezért annak 
megfelelő alakú is: a legmagasabb szeretet-Menny olyan módon, hogy az előbbi másik kettő 
körülövezve, azokat hordozza és vezeti. 

20. Ezek ismeretében most már nem lesz nehéz megértenetek, hogy a legmagasabb Mennyhez 
a többiek teljesen hozzá kell idomulnia, miután azokat cselekvőleg áthatja. 

21. Ezért van a Föld szellemeinek az Úr szeretetéből adódóan ebben a Mennyben oly határtalan 
hatáskörük. Ezért is mehetnek mindenhová, ahová csak akarnak, mindenfelé nyílegyenesen út vezet 
számukra, előttük sehol sincs , fel" vagy , le", mint ahogy megfelelő módon azt sem foghatnátok fel, 

hogy az étherien könnyű ember számára -akit már egyáltalán nem valamely világtest vonzóereje- a 
végtelen éthetértérben könnyebben fel-és lemozoghasson, mert hiszen minden irányban egyforma 
sebességgel, a gondolat gyorsaságával haladhat, s ezért előtte fel, vagy le -tökéletesen egyre megy! 

22. Ezt tehát szellemi megfelelésben síknak nevezzük és szemléltető formában egy lapályos 
területnek tekinthető. Éppen ez alapon a világ-szellemek, a nekik megfelelő világtesteiken 
tartózkodnak szükségszerűen állandóan, és velünk --az Úr Kegyelméből --mintegy „a központi 
szellemekkel szükségszerűleg szolgálatra kész" összeköttetésben is kell állniuk. 

23. Egyelőre elégedjetek meg ezzel a felelettel, ám ha az Úr ezt a társaságot a következő 
megfigyelésünk során rendeltetési helyére beiktatja, az Ő szájából mindezeket sokkal világosabban, 
éltetőbb módon meghalljátok. 

24. Igen nehéz dolog a szellemi vonatkozású dolgokat a természetes beszéd útján érthető, 
formába önteni. Az Úr végtelen nagy szeretete, bölcsessége azonban ennek ellenére is csodákra 
képes. Ezért az Úr szájából kell meghallgatnotok ennek világosabb ismertetését. 

25. Most azonban közben a szent Városhoz közeledünk, s ezért egész figyelmünket fordítsuk 
oda! 


105. Fejezet: 

Bevonulás a szent városba énekszó mellett. Az Ige zenéjéről. Testvéreinket az Úron keresztül kell szeretni az 
isteni Rend szerint. Távcsőbe nézés rendes és fordított módon. A szeretet lényege és világossága. Az Úr szeretetéből 
támadt mennyei üdvösség-érzések, mint a mennyei zene alapja. Az Úr ismerteti a priorral a közeledő apostolokat. 


1. Nézzétek csak, most már sokkal nagyobb, és a legpompásabban felöltözött tömeg közeledik 
felénk. Sőt ha jól kinyitjátok füleiteket, nagy kórusokat is hallhattok, melyekből az ,.Ige" az 
elképzelhető legtökéletesebben szólal meg. 

2. De hogyan lehetséges ez? 

3. Hiszen semmi sem lehetséges könnyebben, és szellemi szempontból semmi sem 
természetesebb, mint éppen az Ige zenéje! 

4. De miért? 

5. Ha a ti szótagolt beszédetekből indultok ki, amely az igazi Igének csak külső héja, amiben a 
belső Ige mélyen rejlik, akkor az Ige zenéjét igen nehezen érthetitek meg. Ha azonban a szavak mély 
alapjáig hatoltok be, akkor már az egész dolog roppant természetesnek találjátok. 

6. De voltaképpen mi is az Ige alapja? 

7. Az első alap természetesen mint mindenben, úgy az Igében is a szeretet. 

8. De milyen módon jut kifejezésre a szeretet? 

9. A szeretet mindig vágyódó vonzalomban nyilvánul meg, azaz mindent magához akar vonzani. 
E nemes vonzalom minden irányban széttekint maga körül, és amit csak megpillant, úgy ahogy van, 
magához vonja, és minden igyekezete arra irányul, hogy a szemben álló tárgyat közelebb vonzza 
magához s ha lehetséges, vele tökéletesen egyesüljön. 

10. Ezt a vonzódást vágynak nevezitek. S hogy voltaképpen mi rejlik a vágyódásban? Semmi 
egyéb, minthogy minél jobban telítődjék azzal, ami vele tökéletesen egybehangzó. Ez a vágyakozás 
egyben állandóan és elevenen működő érzés is, amely által a vágyódás szükségletként érzi 
önmagában, hogy minél jobban és jobban telítődjék. S most jól figyeljetek! Az Úr iránt, s ebből 
eredően a felebarátok iránt érzett szeretet állandó szükségletet érez az Úr iránt, és minden iránt, ami 
az Úr Lényiségét alkotja. 

11. A gonosz szeretet -amint bizonyára tudjátok- ennek mindenben épp az ellenkezője. Amikor 
tehát a jó és a nemes szeretet mindinkább megtelítődés után vágyódik azzal, ami ő egyedüli 
szükséglete, és ha ezt a telítődést érzi, a telítettségnek ez az érzése -mint tudatos üdvösség érzete, 
amely éppen e telítettség és ebből szeretet tevékenysége- szüli meg önmagában a szeretet 
világosságát. E világosságban ezután már minden, amit csak önmagába felvett, benne mintegy 
kidomborodik, és a legfelemelőbb formákká alakul át. 

12. A telitettség tudatából és a megelevenedett formák szemléléséből támad azután az üdvösség 
érzése, amit ti , az örök élet üdvössége" néven ismertek el. 

13. De figyeljetek még tovább! Ha az élő szeretet egyszer már ilyen módon telítődött, és benne 
világosság támadt, egy másik szükségszerű érzés is feltámadt benne, s ez a közlés érzete. Ez már 
hasonló a felebaráti, illetve a testvéri szeretethez, ami azonban mindaddig nem válhat benne 

tökéletessé, amíg az ember az Úr szeretetében való telítettségét éppen az Úr Kegyelméből meg nem 
érzi. 

14. Éppen ezért a felebaráti szeretetnek ez a helyes rendje és módja, ha valaki testvérét az Úron 
keresztül szereti, míg ellenkező esetben, ha valaki csak a testvérén keresztül szereti az Urat, az már 
rendellenes, ami az előbbi helyes renddel semmiféle összhangban sincs! 

15. De miért? 

16. Hát gondoljátok csak meg, mennyivel természetesebb -s remélhetőleg érthetőbb is- ott 
keresni mindent, ahol minden tényleg meg is van, mint ott feltalálni vélni „a tökéletes mindent" ahol 
ez távolról sincs meg, Vagy hogy még világosabban fejezzem ki magamat: mégis csak a Rendnek 
megfelelőbb Istenben keresni valamennyi testvérünket, mint a testvérekben a végtelen Istent! 
Istenben bizonyára mindenki mindent megtalálhat, még ezzel szemben a testvérekben olykor sajnos, 
bizony csak igen gyenge visszfényét találhatjuk meg Isten legmagasabb Lényiségének. Úgyis meg 
lehet ugyan találni, óriási nagy különbség mutatkozik a két , találat" között! 

17. A különbség talán földies fogalmaitok és mértéketek szerint úgy mérhető fel, ha egy jó 
távcsövön helyes rendnek megfelelően néztek át, azaz úgy, hogy a nagy tárgylencse tőletek távol, a 
szemeitek elé a kisebb okulárlencse kerüljön, s akkor a szemlélt tárgyat természetesnek, megfelelő 
nagyításban és megközelítve látjátok, ugyanis tulajdonképpen a tárgylencse gyújtópontjából 
sugárszerűen szemlélitek a keresett tárgyat. Ha azonban a távcsövet megfordítjátok, akkor is 
láthatjátok ugyan a keresett tárgyat, az azonban így nézve ugyanannyiszor kisebbé vált, mint 
ahányszor az előbb megnagyítva láttátok. Ugyanannyira, hogy nagy megerőltetésetekbe kerülne 
valamely tőletek távolleső tárgyat észrevenni, még kevésbé felismerni. 

18. Kedves testvérünk, szellemileg tekintve ezt a dolgot, bűnnek számítana? 

19. Óh, nem, bűnnek egyáltalán nem mondható, mert hiszen a kívánt tárgyat a fordított távcsővel 
is megláthatjátok a maga teljes szépségében, csakhogy annak -mint már mondtam- csak igen nagy 
fáradságotokba kerülne valamennyire is felismerni annak, ami az a maga valójában. 

20. Ugyanígy van az Úrnak a felebaráton keresztül való szeretetével is. Az Úr benne van ugyanis 
minden egyes testvérünkben, mert voltaképpen Ő az élet minden egyes emberben, viszont csak a 
legparányibb hasonmás formájában, ugyanúgy, mint az ember maga is az egész végtelen Mennynek 
egy legparányibb hasonmása, mert az ember a Mennynek végtelenül legkisebb alakja. 

21. Aki azonban testvérét az Úron keresztül szereti, az a lencse sugarainak gyújtópontjából, 
középpontjából nézi távcsövével szeretettel testvéreit, és így sokkal többet is lát meg azokból, mint 
amennyit előzőleg látott. Előzőleg csak azt látta és érzékelte testvéreiben, hogy azokban egy-egy 
isteni szikra él, és az egyes szikrácskák helyett nagy napokat lát azokban fellángolni, amelyek 
fényéből Isten csodálatos teremtményeinek mindig újabb és újabb, pompásabb formái bontakoznak 
ki. 

22. Úgy vélem, hogy ezeket most már világosan megértettétek, és ezek után nézzük, hogy 
mindezekből hogyan vonhatjuk ki az Ige zenéjét. Mondom nektek, hogy semmi sem könnyebb ennél, 
csak előzőleg még egy kérdést kell felvetnünk, és ez a következő: 

23. Voltaképpen mi is a zene önmagában? 

24. A zene földies formáját tekintve semmi más, mint benső, harmonikus érzéseknek valamely 
hangszer útján a külső, durvább érzékek számára érzékelhetővé tett, bizonyos tekintetben 
megtestesített bemutatása. Ha pedig a benső harmonikus érzések ilyen való külső megjelenítése a 
zene, akkor az érzéseknek önmagukban is annál inkább is igazi zenének kell lenniük, mert hiszen a 
külsőleg formában érzékelhetővé vált zene alapján képezik. 

25. Mi szellemek, a szeretett világosságunkból bennünk keletkezett formákon keresztül a mi 
üdvözült szeretet telítettségünket az Úrból érezzük és gondoljuk. Ez az érzés és gondolkodás a mi 
legnagyobb üdvösségünk, mert éppen ebben fejeződik ki bennünk az Úr élete. 

26. Most pedig gondoljatok magára a dallamra. Az Úr bennünk az alap-ige, azaz az alaphang. 
Az Úrból való telítettség bennünk a második a második harmonikus hangköz, a fényből kialakult 
forma pedig az, amit dallamnak neveztek. 

27. Nektek, a zenétekben -hogy egy tökéletesebb és egymásba jobban kapaszkodó egész 
lehessen -kontrapontotok van, hogy ennek alapján valamilyen dallamot elviselhetőbb módon 
kísérhessétek. E kíséret önmagában is ugyanúgy valamilyen rendes és tiszta témát alakíthat, illetve 
képezhet. 

28. Most pedig lássuk, hogy van-e a mi zenénkben ilyen? Minden bizonnyal, mert ugyan mi 
legyen a mi egymással való kölcsönös gondolat és forma kicserélgetésünk, vagy a mi benső 

üdvösséges érzésbeli állapotunk egymással való közlése, ha nem egy valóságos mennyei kontrapont, 
amelynek alapján az egyik üdvözült testvér a másik testvére üdvösségét átveszi, és azt a többiekével 
harmonikusan összeköti. Ilyen mód az üdvösséges érzések hol egybefolynak, hol ismét szétválnak, 
feloldódnak, s ezáltal a tiétekhez hasonlóan -de általatok elképzelhetetlen szépségű és művészien 
felépített- mennyei oratórium alakul. 

29. Megértitek ezt? 

30. Kedves testvérünk, ez a zene itt állandóan tart? 

31. Mikor hallgatattok a ti Földeteken zenét? 

32. Ha a zenészek ilyen célból összejönnek, és előírt jelzéseknek megfelelően játszani kezdenek. 

33. Jól van, így működik nálunk az alapzene itt a Mennyben is. Olyan alkalmakkor, amikor az 
Úr -mint ahogyan most is- újból visszatér, az üdvösség érzése minden mennyei szellemben a 
legmagasabbra fokozódik, és ez a legcsodálatosabb zenében jut kifejezésre. 

34. Rendes körülmények között az Ige itt is éppúgy szavakban fejeződik ki, akárcsak nálatok, 
ennek ellenére minden szellemnek tökéletes képessége van arra, hogy mindazt, amit csak akar, 
önmagában tökéletes harmóniában érzékelje, de ugyanakkor ugyanazt másokkal is érzékeltesse. Így 
például olyan hangszert, amit a Földön mint egyszólamút ismertek, itt önmagadban mint a 
leghatalmasabb zenekarral kisérve hallhatod. Úgy vélem, hogy immár mindent világosan 
megértettetek, s ezért velem együtt szellemben megelégedetten hallgatjátok az üdvözült szellemek 
egyre közeledő seregének mennyeien pompás, harmonikus zenéjét. 

35. De figyeljétek meg a priort, mint színültig telt üdvösséges állapotában már azt sem tudja, 
hogy hol áll a feje, és éppen kérdéssel fordul az Úrhoz. 

36. -Óh, legjóságosabb, szentséges Atyám, mit jelent ez a nagy ünneplés tulajdonképpen? 

37. -Kedves fiam, csak légy egy kis türelemmel, és élvezd az üdvösség első fokozatát. A 
megfelelő helyen és időben úgyis minden teljesen világossá válik előtted. Először érjük el a várost, 
majd azután elintézzük a továbbiakat. 

38. Nézd ezt az első kis sereget, amely legjobban közeledik felém, mit gondolsz, kik azok? 
Kikből áll ez a sereg? 

39. Óh, uram, hogy is tudhatnám én ezt? Hogy teljesen üdvözült testvérek és angyalok, az 
egészen biztos, hogy azonban név szerint kik lehetnek, azt sohasem tudnám kitalálni. 

40. Nos jól van, majd akkor én mondom meg neked. Ezek az én testvéreim: a két első általad 
már nagyon is jól ismert Péter és Pál, Péter mögött az én kedves jézusom jön, mögötte Máté és Lukács 
közeledik. Márk követ bennünket, mert ő volt az, aki az én küldöttemként felkeresett benneteket. A 
továbbiak pedig a többi apostol, de egyelőre ebből elég annyi kedves fiam. A Városban jön majd a 
megfejtés 


106. Fejezet: 
Drágakövekból készült ajtón át bepillantás az ujjongó szellemekkel teli főutcába. A prior újabb próbatétele a ház 
kapujánál. Az Úr mennyei hercegséget ad azoknak, akik a legkisebbek akaratának lenni, s lakosztályt az Ő házában. 


1. Íme, a város kapujában vagyunk, ami tiszta drágakövekből épült, éppen úgy, mint a város fala, 
és a városban lévő összes ház is. 

2. Nézzetek csak be a főutcába, amelyet az Úr útjának neveznek, vagy , a minden világosságok 
központja" útjának, s amelyből a legüdvözültebb angyalszellem gyerekek módjára minden minden 
oldalról özönlenek felénk. 

3. Tekintsetek körül, a legmagasabb rendű Szeretet és Bölcsesség pompája övez mindent, de ha 
közben az úrra esik a pillantásotok, Őt most is a legnagyobb egyszerűségben látjátok magatok előtt, 
mint ahogyan az első percben találkoztunk Vele. Egy kis kék kabát ami külsőleg díszíti, Tanítványai 
is ilyen egyszerűen öltözködnek csak mindegyik egy kis rendjelhez hasonlót visel a kabátján, ami a 
többi földi testvérétől megkülönbözteti aszerint, hogy földi életének ideje alatt természetes 
szükségleteként milyen foglalkozást űzött. 

4. Ez alkalommal Pétert két keresztbe fektetett kulcs díszíti, alatta pedig gyémántokból kirakva 
kis halászháló simul. E kettős jelzés jelentőségét remélem, nem szükséges magyaráznom. Néha - 
különleges alkalmakkor- egyik-másik apostol többféle jelzést is kap, s így büntudati jelezésként néha 
előkerül a kakas és kard is. 

5. Nézzétek csak Pált, néha kétélű kardot láthattok, alatta pedig gyémántokból kirakva kis 
szőnyeget. Különleges alkalmakkor még egy vörös ló is kerül rá, amely felett egy fénysugár, a ló alatt 

pedig tekercs és íróvessző látható. S ahogy ezt a két apostolnál láttuk, úgy van a többinél is: a 
ruhájukon levő jelvények földi életük, munkájuk alakulása szerintiek. 

6. E jelvények roppant nagy jelentőségűek, és viselőjükre vonatkozóan ugyanolyan mély a 
szellemi jelentőségük, értelmük, mint annak idején a zsidó főpapoknál a Thumin és Urin táblácskák 
voltak, mert legüdvözültebb szellemek sem állnak egyenesen első fokon az Úrtól nyert benső 
bölcsességük szerint. Itt is változó az állapot amely a működéshez vagy a nyugalmi időhöz 
alkalmazkodik. 

7. A működés ideje alatt a szükséghez képest a Úr bölcsessége állandóan, a legnagyobb 
mélységben telíti. A pihenés, a nyugalom óráiban erre nincs szükségük, mert itt is tartanak bizonyos 
sabati nyugalmat, ez azonban az Úrral való telített, csendes szeretetbeli kapcsolódásból áll. 

8. Ezért az apostolok és az összes szellemek munka közben hasonlóan jelvényeket viselnek, de 
nem azért, mintha ezek nélkül is nem volna meg az Úrtól nyert bölcsességük a maga teljességében, 
hanem csak azért, mert egy bizonyos tekintetben az őseredeti vetőmaghoz hasonlóan arra a gyökérre 
mutat rá, amelyből az Úrból nyert bölcsségük fakad. Ezért ők minden bölcsességbe beavatottak, és a 
Mennyek valóságos fejedelmei, minden igazság birtokosai. 

9. De nézzétek, most egy pazarul fénylő palota előtt állunk. Az Úr annak fejedelmi kapuja előtt 
állva, a kihallatszó gyönyörű dicsőítő ének hangjai között így szól a priorhoz: 

10. -Nos, legkedvesebb fiam, itt most már a mi változhatatlan és örökkévaló otthonunk előtt 
állunk. Hogy tetszik itt neked? Mondd, nagyon szívesen maradnál itt?A prior ezerszeres alázatba 
merülve feleli: 

11. -Óh, Uram, Te minden dicsőség királya, Istene; az összes Menyek és világok 
legszentségesebb teremtője! Amikor még az ezt megelőző Mennybe vezettél a szívemben még jutott 
mindig annyi hely, hogy egy kívánságom elférhetett. De itt, ahol a Te dicsőséged általam még csak 
soha el nem képzelt határtalan teljességében bontakozik ki, tekintetemmel megszámlálhatatlan 
teremtményedet fel- és leszállva érzékelhettem, és Te végtelen nagy terveidet, utadat íly 
legtökéletesebb megvilágításban láthatom, itt jó Uram, a szívem már szavakat nem talál Előtted, mert 
túl nagy, utolérhetetlenül fenséges vagy, és felfoghatatlanul szentséges vagy, míg én csak egy 
végtelen kicsiny parány! 

12. Az előbbi mennyei vidéken még csak bátorkodtam azzal a kéréssel előállni, hogy valamelyik 
üdvözült testvéremnek a legjelentéktelenebb szolgája lehessek, de itt, ahol minden annyira szent 
előttem, ahol még lélegzetet venni is alig tudok, merek, és legérdemtelenebb lábaimmal még csak 
rálépni is félek a szent Város talajára, amelyből sokkal nagyobb fény árad, mint az összes Napokból 
együttvéve, és ahol a szebb lakás jóformán csaknem teljes fényessége mellett saját semmiségem 
jóformán megsemmisül, itt Uram, már nem lehet semmit kívánnom! Ha azonban mégis szabad 
valamire megkérni Téged, úgy az legfeljebb csak az lenne, hogy helyezz ki engem ott valamely kis 
házikóba, mert erre a végtelen üdvösségre és gyönyörűségre én a végtelenségig is érdemtelen 
maradok. 

13. -De kedves fiam! Hisz a legnagyobb vágyad az volt, hogy Velem maradj, s ha most már Én 
itt lakom, miért húzódozol az Én házamtól? Hát nem te magad mondtad: Óh, Uram, ahol Te vagy, ott 
mindenütt jó lenni! Ha pedig már Én itt lakom, most már nem volna jó itt lenned? Gondold meg és 
beszélj! 

14. -Óh, Uram és legjobb, leghatalmasabb, legszentségesebb Atyám! E kijelentésed mindörökre 
igaz marad, valamint az is, hogy itt valóban végtelenül gyönyörűséges és üdvösség teljes lenne 
laknom, csak azt is látom jóságos Atyám, hogy itt csupa fejedelmek laknak, és közöttük egynek sincs 
szolgája, vagy valamilyen jelentéktelen kiszolgálója. Ha azonban lehetséges volna e szent Város 
legutolsó zugában valahol szolgaállást kapnom -feltéve, hogy egyáltalán van itt ilyen- akkor a 
végtelenség összes helye közül egy ilyen kis helyecskét kérnék Tőled. De egy ilyen palotában, 
melynek kapujában állunk, még a legkisebb részében is végtelenül nagyszerűbb, szentebb, hogy azt 
én még távolról is megközelíthessem. 

15. -Mond, te azt még nem hallottad, hogy az én országomban az a legnagyobb, aki a legkisebb 
akar lenni? Ha mégis a legkisebb akarsz lenni, akkor nem marad más hátra, hogy a lehető legnagyobbá 
tegyelek! 

16. Óh, Uram és legjóságosabb Atyám, hiszen ha biztosan tudnám, hogy itt a legkisebb, 
legjelentéktelenebb, aki magát nagynak tartja, akkor azonnal e város legnagyobb fejedelmének tartom 
magamat, hogy ennek révén a legutolsó és a legjelentéktelenebb maradhassak! 


230 


17. Kedves fiam, aki te módodon akar Nálam naggyá lenni, az Nálam valóban nagy, s ezért 
mondom most már neked, hogy e házban ne az Én kiszolgálóm légy, hanem egyenesen ezt a házat 
rendeztem be Neked Én, a te örök fejedelmi tulajdonodul. Vonuljunk tehát asszonyoddal, testvéreddel 
és Velem együtt be ide, itt akarlak téged beiktatni fejedelmi tisztségedbe, és ezt a palotát a te 
birtokodba átadni. E ház szolgaszemélyzetét már láttad, azok az üdvözült szellemek azok, akik ebbe 
az Én Országomba való belépésünkkor seregestül elénk jöttek. Jöjj tehát be Velem, a saját házadba, 
s majd bent felfedem előtted örök rendeltetésedet 


107. Fejezet: 

A ház belseje, az isteni Rend szerint épült mennyei ház leírása. A prior beiktatásakor a padlókon lángbetűk 
hirdetik szeretetcselekedeteit! Az oszlopok és falak díszítései között bibliai részletek olvashatók. Az oszlopok feletti 
szeretet Nap. Bárány, kenyér és bor a terített asztalon. Júdásnak is megbocsátott az Úr, így a 12apostol teljes számban 
ül az asztalnál. Két testvérünk szelleme és vezetőjük az asztal végén. 


1. Látjátok, előttünk egy széles lépcsőzet emelkedik, amelynek korlátja mintha csak átlátszó 
aranyból volna. Ez a lépcsőzet megy fel a palota közepéig. Társaságunk az apostolok kiséretében 
halad felfelé, így kövessük mi is őket. Íme, már a nagy úri terem bejáratánál vagyunk. Az Úr kinyitja 
az ajtót, mire valamennyien bevonulunk a terembe. Nézzétek, a terem végtelen pompáját és fenséges 
mivoltát. Padlózata szintén átlátszó arany, s ha jól megfigyelitek, annak felületét, egy írás csillan 
rajta. 

2. Kedves testvérünk, mit jelent ez az írás? 

3. Sem többet sem kevesebbet, mint felsorolását mindama cselekedeteknek, amelyeknek a prior 
élete folyamán igazi benső szeretetétől indíttatva cselekedett. De nézzétek csak, a két terem oldalán 
azt az öt világító vörös oszlopot, amelyek olyanok, mintha fehéren izzó vasat negyedórányi 
távolságról figyelnétek meg. Ahonnan világos vörösnek látszik, az annak a légrétegnek a 
következménye, amin a sugárnak át kell haladnia, csak ennek fénye -amint ezt szellemi szemeitekkel 
jól láthatjátok- sokkal erőteljesebb. 

4. De figyeljétek meg ezeknek az oszlopoknak az aljzatát is, amelyeket szintén a napnál 
fényesebb írások díszítenek. Olvassátok el, és meglátjátok, hogy tízparancsolatot tartalmazzák. Ha az 
írásokat még közelebbről figyelitek meg, úgy minden egyes betűben egy-egy kisebb írásszöveget is 
találhatok, amely a parancs belső értelmét magyarázza. 

5. Most pedig tekintsetek fel a magasba. Lám, az oszlopok mindegyikének tetejéről fehéren izzó, 
hatalmas fejedelmi ívek futnak a terem magas tetejének közepébe sugárszerűen. Azon a ponton, ahol 
a sugarak találkoznak, erőteljesen világító Napot láthattok, amelynek fényes, világító közepén világos 
piros lángoló betükkel ez a szó olvasható: Szeretet. 

6. Nézzétek csak ennek az épületnek a falait is. Ezek a legdrágább drágakövekből épültek. 
Közelítsük meg a fal valamelyik részét, és azt jól megfigyelve mindenütt írásokat találhatok rajta. Ha 
azután a szöveget el is olvassátok, arra is rájöttök, hogy a kövek széléhez betűszerinti, valamivel 
beljebb szellemi, s attól még beljebb a mennyei értelem szerint alakul a szöveg, mégpedig minden 
egyes kő közepén kis csillagocskákhoz hasonlóan, villogó apró betűivel. E négy fal az általatok ismert 
négy evangéliumot tartalmazza. A két hosszoldali: Máté és Lukács, míg a fal két keskenyebbik részén 
Márk és János evangéliumai olvashatók. 

7. Kedves testvérünk, az Ószövetségi írások itt nincsenek még sehol sem? 

8. Ebben a részben nincsenek. Amit ti a Földeteken sík földnek neveztek, az mind az 
Ószövetségből épült. Amit azonban nálatok valamely ház nem látható alapjának hívtak, az nálatok a 
Földetek ős egyházából áll. 

9. Most azonban nézzetek az előtérbe, egy gyönyörűen megterített asztalt láthattok. Sült 
bárányhoz hasonló, arany edényben feltálalva, mellette egy darab kenyér, és egy nagy kehely 
mennyei ízű, illatos bor. Az Úr éppen a priorhoz szól: 

10. - Kedves fiam, Itt egy másik terített asztal. Hogy tetszik ez neked? 

11. -Óh, Uram, legszentségesebb Atyám! Jóllehet, e teremnek végtelen volta a földig sújt már 
önmagában is, annyit mindenesetre látok, ez a terített asztal nagyon hasonlít ahhoz, amely a földi 
borzalmas szenvedéseid előtt a Te kedves apostolaid társasában ültél. 

12. Kedves fiam, jól mondtad, mert Én is ezt mondtam ott: , sem a bárányhoz, sem a borhoz 
addig nem nyúlok, amíg az Isten országa, azaz az én birodalmam újból elő nem lesz készítve! Lásd, 
íme itt van újból előkészítve, ünnepeljünk tehát együtt a vacsorát, de most már nem szomorúság 
kiséretében, hanem a legörömteljesebb hangulatban. Üljetek le tehát valamennyien Velem az 
asztalhoz, mégpedig a Földön megtörtént sorrend szerint, ahogyan akkor ott együtt ültünk. 

13. Legszentségesebb Atyám, vajon Júdás is ehhez az asztalhoz ül majd le? 

14. Mit gondolsz kedves fiam, vajon Júdás is idemerészkedik? 

15. Óh, Uram, legszeretőbb Atyám! Jól tudom, hogy a Te Igazságosságod éppoly végtelen, 
akárcsak Szereteted, Kegyelmed és Irgalmad! Ennek ellenére azért mégis nyíltan be kell ismernem, 
hogy valahogyan mégis nagyon keményen érintene, ha ezt az elbukott apostolt komolyan az egész 
örökkévalóságokig el kellene ítélnem. Hiszen Te Magad jelentetted ki, hogy ez az egy elveszett, hogy 
az Írás beteljesedjék. Ez a kinyilatkoztatásod viszont a szerencsétlen apostol iránt bennem egészen 
titkon vigasztaló érzést keltett, mert magamban így gondolkoztam: Judás, habár szabad akaratából is, 
de mégis csak egy szükséges eszköz volt számodra, azaz a halottak apostola, hogy éppen árulása által 
lehetővé tegye a már bizonyára örökkévalóságok óta előre megállapított szent terved 
legszentségesebb véghezvitelét. Ez a gondolat csupán üdvösséges reménységgel töltött el a 
szerencsétlen apostol iránt, de még inkább megnyugtatott az a tény amikor a keresztfán összes 
ellenségeidért az Atyához bocsánatért esedeztél, és ezért aszegény Judást még öngyilkossága ellenére 
sem tudom magamtól elvetni. Egyébként is az Írások szerint ezen tettéért egyedül csak a sátán felelős. 
Éppen azért ezt az apostolt nagyon szeretném -ha nem is itt éppen- de mégis csak valamilyen -nem a 
legszerencsétlenebb- helyen látni. 

16. Hallgass csak Rám kedves fiam! Nem is egy, hanem két Iskariot Júdás van. 

17. Az egyik az emberi Júdás, aki Velem együtt élt a Földön, a másik Júdás pedig a Sátán, aki 
az akkori szabadon engedett állapotában az emberi Júdást szolgálatába kényszerítette. Ez a második 
Júdás még most is a pokol legmélységesebb alapja, de nem az emberi Júdás, annak megbocsáttatott. 
Hogy mennyire, csak körül kell nézned, mert az aki testvéreddel beszélget és szeretetteljes 
tanácsokkal látja el -amennyiben testvérednek az Én nagy szeretetemet mutatja be- éppen az az 
Iskariot Júdás, aki felől aggodalmaid voltak. Nos meg vagy Velem elégedve? 

18. A priror erre az Úr iránti szeretetében majdnem elolvadva feleli : 

19. Óh, Uram, Te végtelen szeretetteljes legszentségesebb Atyám! Valóban igaz az, hogy Én 
mindig végtelen jónak, legszeretetreméltóbbnak gondoltalak, azt azonban mégsem mertem volna 
gondolni, hogy a Te végtelen Kegyelmed, Szereteted, Könyörületed egészen Júdásig elérjen. A 
Földön e gondolatommal úgy gondoltam, hogy valami durva bűnt követek el, most azonban látom, 
hogy végtelen jóságod, kegyelmed, irgalmad minden emberi fogalmat végtelenül felülmúlt. Óh, 
Uram, mit is tegyek, hogyan is szeresselek, hogy végtelen Szeretetedet az én szívemben csak 
valamennyire is megközelíthessem? 

20. Nézzétek, az Úr keblére öleli a priort és így szól hozzá: 

21. Kedves fiam, lásd, ahogyan most szeretsz, ezzel adsz kárpótlást az Én végtelen 
Szeretetemért. Jöjj tehát most Velem az asztalhoz, egyél és igyál, és vedd magadhoz az igazi életet 
adó vacsorát, hogy ennek élvezésével megkaphasd mindama erősítést, amelyre neked most, már - 
mint az Én Országom egyik nagy fejedelmének- állandóan és folytonosan erősödve szükséged lesz, 
és amellyel rendelkezned kell. 

22. Látjátok, most valamennyien az asztalhoz ülnek. Az Úr jobbján kap helyet a prior 
feleségével, barátjával együtt. Bal oldalán János, majd Péter, utána Pál, és így sorban a többi apostol 
és tanítvány. A prior szegény barátjának jobbján ül Judás, utána még néhányan, akiket már nem 
nevezünk meg. Az Úrtól távolabb kaptak helyet József és Mária, mellette Magdolna és a többi is mert 
női lény. Mellettük Lázár, Nikodémus következnek az Úr néhány nagy barátja társaságában. 

23. De kedves testvérünk, jó néhány szék üresen maradt, oda nem ül senki sem? 

24. Hát kedves testvéreim, nekem is az asztalhoz kell ülnöm, ti pedig mint még mindig földi 
szellemek, nem hagyhatjátok el az én szférámat, ezért nem marad más hátra, mint hogy az Úr titkosan 
közölt kívánságára, a három üres széket mi foglaljuk el, és a többiekhez hasonlóan mi is eszünk és 
iszunk. 

25. Ha azután a vacsorát -bár földi érzékeitek szerint észrevétlenül- már elfogyasztottátok, 
szellemetek kielégítettséget érzékel majd, ami bizonyíték lesz arra, hogy szellemben ennél az 
asztalnál étkeztetek. Igen nagy erőt meríthettek majd abból, amit itt láttok, találtok. Ne tartóztassátok 
meg magatokat, ha majd abból tálalnak, hanem szeretettel és alázattal élvezzétek az örök élet ételeit. 
Ezért csak nyugodtan kövessetek engem az asztalhoz. 


108. Fejezet: 

A feltámadt Jézus szavainak jelentősége: ,, Gyermekeim, nincs mit ennetek". A földi emberek kiszáradt és elsózott 
szellemi eledeléről. Ennek felfrissítése az Új Kinyilatkoztatások által, ez a mennyei kenyér. A bárányhús, az isteni 
Szeretet és Irgalom megfelelése, a bor pedig az Isten végtelen bölcsességének itala. A Prior eljövendő munkájáról: 
csillagok igazgatása az onnan származó emberpár segítségével. 


1. Mivel most már az asztalnál ülünk, vegyünk részt annak teljes értékében. A vacsora 
megkezdése előtt felszólal az Úr: 

2. - Kedves gyermekeim! Amikor még a Földön feltámadásom után egy ízben felkerestelek 
benneteket, éhesek voltatok, ennivalótok pedig meglehetősen kevés volt. Akkor ezt kérdeztem 
tőletek: 

3. Gyermekeim, nincs mit ennetek? Mire ti kevés kenyeret és néhány halat mutattatok. Akkor 
megáldottam a kenyeret a halakat, és az asztalhoz ültünk. Én is veletek ettem. Most miért nem 
kérdezem tőletek, hogy van-e ennivalótok? Mert végtelen sok kincsemből és tartalékomból 
kifogyhatatlan bőségben áll minden örökkévalóságokig rendelkezésetekre. Eme Földön kiejtett 
szavaimnak azonban itt ne legyen érvénye? 

4. Mondom nektek, hogy itt ez a kérdés még inkább helytálló, mint amilyen földi vonatkozásban, 
és így ebben az Országomban is mindig feltehetem a kérdést. Persze, erre ti így válaszolnátok: Ó 
legszeretőbb Atyának, itt ebben a Te nagy házadban nagyon is sok az ennivalónk! Én azonban 
mondom nektek: 

5. Ez a kérdés ne úgy tétessék fel, mintha hozzátok intéztem volna, hanem úgy, hogy az most 
Tőlem földi gyermekeimnek szóljon, és rajtuk keresztül az egész végtelenség számára. A Föld 
gyermekei most ugyanabban az állapotban vannak, amilyenben ti voltatok, mindjárt feltámadásom 
után. Telve vannak szomorú gondolatokkal, és még mindig nem tudják, hogy mi történt az Úrral. 
Nekik is igen szűkös a táplálékuk, ami hasonló a ti akkori kenyeretekhez és halaitokhoz. A halak az 
Ó-, a kenyér az Újszövetség. Amint azonban ezek az ételek gyermekeimnél részben elsózottak, 
részben pedig kiszáradtak, ezért közöttünk most már annál is inkább szükséges, hogy foglalkozzunk 
e kérdéssel, és kérdezzük is meg tőlük, hogy: gyermekeim, nincs ennivalótok? 

6. Erre ők elénk tárják készleteiket, mi pedig megáldjuk azokat az ő boldogulásukra, mint 
ahogyan Én is megáldottam az akkori kenyereteket és halatokat, s azután hitük és szeretetük 
asztalához ülünk le, és eszünk iszunk velük együtt. Azaz, a gyenge szellemi készlet-állapotukból 
szellemben és igazságban az örök élet igazi útjára vezetjük őket. 

7. Látjátok, itt a vacsora ideje, az asztal a jól elkészített báránnyal, kenyérrel és borral dúsan 
terített. A bárány az Én Szeretettem és Irgalmam étele, a bor pedig az Én végleten Bölcsességemnek 
itala. 

8. Ti ezt most Velem együtt fogyasztjátok el, ezért is szükséges tőletek megkérdeznem: 
, Gyermekeim, van ennivalótok?" Mikor azonban ezeket majd Velem együtt fogyasztjátok, 
gondoljatok szegény földi gyermekeimre, és legnagyobb szeretetemmel kérdezzétek meg 
bensőtökben: Gyermekeink, van ennivalótok? S a gyerekek majd így felelnek: , Óh, testvéreink, 
nézzétek csak a mi rettenetesen nagy szegénységünket, egy darab kiszáradt kenyerünk, néhány erősen 
elsózott hal az egész vagyonunk. Ó tegyétek ezeket legalábbis valamennyire élvezhetővé 
számunkra!" 

9. Amikor ezt halljátok tőlük, akkor siessetek hozzájuk, és vigyétek el nekik ennek az asztalnak 
életadó fölöslegét, azaz adjatok nekik elevenítő világosságot, segítsetek kitisztítani az ő kamrájukat, 
hogy hozzájuk is bevonulhassak, és Magam kérdezzem meg tőluk: Gyerekeim, nincsen ennivalótok? 

10. Ha akkor ők így felelnek: Legszentebb Atyám, csak néhány halunk és kevés kenyerünk van, 
akkor majd így szólok hozzájuk is: , Hozzátok ide mindazt, amitek csak van. Én pedig megáldom 
Szeretetemmel, Irgalmammal és Kegyelmemmel. És most már megelevenítő benső szellemi kenyeret 
adok nektek. Amikor pedig majd ezt a kenyeret eszitek, és az Én boromat isszátok, ezáltal kiszáradt 

kenyeretek elsózott halatok majd megpuhul és megtisztul. Így megelevenítő ételé válik számotokra, 
amelyből bőségesen kielégíthetitek magatokat az örök élet számára!" 

11. Így bizony kedves gyerekeim, testvéreim, barátaim, az egykor hozzátok intézett kérdésem 
íme most is a legnagyobb fontosságú és legmélyebb jelentőségű számotokra! 

12. Most pedig egyetek és igyatok Velem együtt, de közben egész szeretetetekkel gondoljatok 
azokra, akik még hústestük mélyébe temetve laknak, és így nem látják az Én Szeretetemet és 
Irgalmamat! 

13. Látjátok, most az Úr felszeleteli a bárányt és szétosztja a kenyeret és a bort is. Már szét is 
osztotta, a mi részünk is előttünk áll. Köszönjük meg tehát bensőkben a szentséges Adakozónknak a 
jóságát, és fogyasszuk el nagy örömmel, szívünk kimondhatatlan szeretet üdvösségével a örök élet e 
megszentelt vacsoráját! 

14. Nézzétek, valamennyien nagy örömmel kezdenek hozzá az előttük álló ételek 
elfogyasztásához, és mély elfogódottsággal tekintenek a szentséges Adakozóra. Fogjunk tehát mi is 
hozzá, és kövessük a többiek példáját! Óh, milyen pompás, milyen ízletes, milyen megelevenítő ez! 
Minden egyes falatnál úgy érezzük, hogy tekintetünk mind mélyebbre és mélyebbre hatol be, mind 
erősebben szítódik fel a szeretet szívünkben. A hús elfogyasztása után Istennek nagy és hatalmasan 
csodálatos gondolatai világosodnak meg előttünk. A kenyér elfogyasztásával e gondolatok végtelen 
nagy és új valósággá válnak bennünk, míg a bor élvezésével az új teremtésekbe áradó új csodálatos 
életerő válik érzékelhetővé, és valamennyi étel elfogyasztása után olyan fejlődés kibontakozása tárul 
fel előttünk az Úr Kegyelméből, amelynek nagysága, pompája, magasztossága és szentsége előtt a mi 
összes legnagyobb mennyei gondolataink és érzéseink a legkellemesebb üdvözült borzongás közben 
törpülnek el, és mint parányi semmiségek borulnak le az Úr, mindenható Atyánk fenséges színe előtt! 

15. Nos kedves testvéreim és barátaim, mit szóltok ehhez a vacsorához? 

16. Látom kedveseim, hogy elnémultatok a nagy felfedezésektől és leleplezéstől, amelyekből a 
vacsora alatt velem együtt részesültetek! 

17. De mondom nektek, hogy az ilyen alkalmakkor még magunk se tudjuk egy hajszálnyival 
sem jobban kivonni magunkat annak a szinte megsemmisítően édes és lenyűgöző hatása alól. Mert 
sohasem nagyobb és kifürkészhetetlenebb az Úr, mint az éppen ilyen alkalmakkor, amikor leginkább 
leereszkedik az Ő gyermekeihez! Jó Atyánk bár állandóan és egyformán szereti gyermekét, de nem 
mindig engedi meg, hogy Szeretetének nagy hatalmát a maga teljességében élvezhessék is. Az ilyen 
pillanatokban azonban ezt mindig megengedi. Ilyenkor tehát gyermekeit az üdvösségnek olyan 
hatalmas érzése járja át, amelyben az Úr iránti legnagyobb szeretet ragadja ugyan el őket, amellett 
szívüket az alázat legmélyebb érzése tölti el. 

18. Most pedig, amint már látjátok, a vacsora be is fejeződött, és az Úr a priorhoz fordulva így 
szól , Nos, kedves fiam, hogy ízlett a vacsorám?" 

19. -Óh, Uram, a legjobb és legszentségesebb Atyám! -felel a prior tejesen magába roskadva- a 
vacsorának nemcsak a végtelen üdvössége ízlett, hanem általa még teljesen új életerővel is telítődtem. 
Most már minden világos előttem. Látom rendeltetésemet, a Te végtelen csodálatos útjaidat, amelyek 
által gyermekeidet az örökéletbe vezeted. 

20. Most már tudom mi lesz a tennivalóm, a legnagyobb üdvösségemet világosan látom magam 
előtt, mely úton haladva működnöm kell. Bár végtelen nagy a hatókör, amelyet mint teljesen 
érdemtelen szolgádnak számomra legkegyelmesebben kijelöltél, de látom azt is, hogy mennyire 
minden vagy mindenben, és hogy Veled a legnagyobb dolgok is milyen könnyen megvalósíthatók. 
Éppen ezért vagyok máris túlüdvözült, hogy ilyen nagy hatókört osztottál ki számomra, és végtelenül 
örülök annak már előre is, amikor a Te tetszésedre először végezhetek szolgálatot a Te Országodban. 

21. Csak egyetlen egy nem világos még előttem Óh, Uram, legszeretőbb Atyám, mégpedig a 
ház lakása, annak mikéntje, valamint az Országodba való bejövetelemkor még a városon kívül 
megpillantott szolgaszemélyzet ügye. Én is itt lakjam talán házadban, vagy talán egy másik ház lesz 
kijelölve számomra? S azután a szolgálatomra kirendelt üdvözült szellemek is abban a házban 
lakjanak majd amelyikben én a város házai közül lakni fogok? 

22. -Kedves fiam! Általában véve az egész város az Én lakóhelyem, ennek ellenére éppen ez a 
része, amelyben most vagyunk, bizonyos szempontból véve a fő tartózkodási helyemnek tekinthető, 
és így itt vagyok a legtökéletesebben házigazda. 

23. Nagyon sok szellem lakik elkülönülten a város legkülönbözőbb házaiban, melyek már úgy 
is lakottak. De végtelen sok ház áll még itt üresen, ezért nagyon könnyen adhatok külön saját házat a 
te részedre, ezt azonban inkább mellőzném, és ehelyett Téged, asszonyoddal és testvéreiddel együtt 

itt tartanálak a fő lakóhelyemen, ahol mindazok, akikkel most az asztalnál együtt ülünk, 
valamennyien laknak, s ezért is fő alappilléreim Belőlem, és az Én egész Mennyemnek is fő 
kormányzói, valamint egész teremtésemnek. Maradj tehát te is mindörökké Nálam. A 
szolgaszemélyzet nem ebben a városban, hanem ennek végtelen nagy külső körzetében lakik 
házaikban. Ezek azonban valamennyien benned vannak. Akit akarsz, csak hívod önmagadban, és 
máris előtted áll. 

24. Amikor majd egyik, majd másik világtestre küldelek téged, akkor csak hívd magadhoz annak 
a világnak a szellemeit, s ekkor a szellemek szféráiban benne leszel az ő világukban is, és láthatod 
annak szükségleteit. Ha azután ezt már megállapítottad, akkor hívd elő szívedben az én Szeretetem 
erejét, és annak révén majd müködhetsz ama világnak megfelelően! 

25. Megadhatnám neked azt is, hogy egyetlen tekintettel a világ szféráját láthassad, ezzel 
azonban üdvösségednek igen nagy fokától fosztanálak meg, Éppen ezért a te legnagyobb üdvösséged 
biztosítása érdekében csak úgy láthatod meg bármelyik világot a Belőlem kiinduló csodálatosságának 
teljes mélységében, ha majd oda-Szeretetemből kifolyólag-tevékenykedni elküldelek. Lásd, a nagy 
teremben szemben éppen egy nagy lakás van, abban laksz majd az előbb említett gyermekeim, 
barátaim, testvéreim szomszédságában. 

26. Óh, legjóságosabb Atyám, megtudhatnám, hogy vajon hol fekszik a Te tulajdonképpeni 
lakásod e házban? 

27. Mondom neked, hogy nekem nincs saját külön lakásom e házban, amelyet mint közvetlen 
Úr, saját magam laknék, hanem Én állandóan csakis köztetek lakom, hol egyiknél, hol másiknál, Ez 
e terem a mi tanácstermünk, innen indulunk munkára. Az előbbi asztalnál mondott beszédem 
következtében éppen most többen lemennek a ti Földetekre, hogy ott feltehessék ezt a kérdést az én 
gyermekeimnek, Te pedig majd ennek következtében -a vacsora alkalmával- kapsz egy nagyon fontos 
megbízást. 

28. Ha azonban eközben gyermekeimmel az Ószövetségre vonatkozólag beszélgetni szeretnél, 
úgy vezettesd le megadat velük a földi síkra, ott valamennyit megtalálhatod. Most pedig megáldalak 
téged, valamint az összes itt jelenlevőt, s rajtuk keresztül az egész végtelenséget. Ezzel bazárjuk a 
vacsorát! 

29. Látjátok, most valamennyien felemelkednek az asztaltól, és mindannyian dicsőítik és 
magasztalják az Urat, Ő pedig magához öleli mindegyiküket, és valamennyit külön-külön megáldja. 
Mindenki távozik kötelességét teljesíteni. Az Úr pedig a priort, asszonyát és testvérüket a kijelölt 
lakásba vezeti ahol a szegény testvérhez így szól: 

30. - Lásd gyermekem, neked még nincs asszonyod, a földön azonban van már egy számodra 
rendelt. Mihelyt az idő elérkezik, házasságot kötsz vele. Addig légy hűséges testvére valamennyi 
testvérednek, mint amilyen kedves testvérüknek tekintenek ők is téged. 

31. Ezzel a nagy beiktatás befejeződött, sok csodálatos jelenségben volt részetek ennek kapcsán. 
Egészen addig kellett vezetnem titeket. Lépjetek ki most az Én szférámból. Nos, látjátok, az Úr már 
várakozik rátok a már ismert helyen. 


109. Fejezet: 

Az Úr tanítása, a mennyei kirándulásról visszaérkezett testvérek száma. A tökéletes szellemek szféráinak 
nagyszerűsége és gazdagsága minden szellemnél más és más. E különbözőségben rejlő változatosság szükségszerűsége: 
kiegészítik egymást. Példa: 100 tudós tudományos dolgozata, 100 zenész megzenésíti Dávid zsoltárát, 10 festő tájképe. 


-Most Én, mint a ti Fővezetőtök kérdezlek meg benneteket: hogyan tetszik nektek, és hogyan 
éreztétek magatokat az én testvérem szférájában? Lám, látom bennetek a választ sok-sok betűjével, 
de azért csak mondjátok ki. 

1. -Óh, Urunk és legszentségesebb Atyánk! E szellem szférájában oly súlyos és rendkívüli 
dolgokat láttunk, hogy még csak kifejezni sem tudjuk azokat emberi szavakkal. Bár nem láttuk összes 
utaidat, de mégis olyan általános képet kaptunk azokról, amelyekből megtudhattuk miként keresi és 
találja meg a Te végtelen Szereteted és Bölcsességed eltévedt juhaidat. Ezért ezekből komolyan 
megállapíthatjuk, hogy ennek a szellemnek a szférájában az általános szemlélet fő pontjához 
jutottunk, amelynek alapján a legtökéletesebbtől a legtökéletlenebbig minden szellemi szférát 
megismerhetünk a szellemvilágban, amiért örökké sem lehetünk eléggé hálásak Neked. Valóban úgy 
találjuk, hogy a szellemvilág lényegében ilyen rövid idő alatt a meglátás és a tapasztalatszerzés 

tekintetében lehetetlen alaposabb betekintést nyerni, mint ahogyan a Te Kegyelmedből a 
szellemvilágot megismerhettük szellemtestvéreink szféráján át! 

2. -Igen kedves gyermekeim, ez tényleg így is van, mert a tapasztalatokat valóban az igazság 
teljes fényében láthattátok. Ennek ellenére mégis felhívom figyelmeteket már a szellemi szférák előtt 
ismertetett látványos doboz sok ablakára. Ezzel kapcsolatban azt mondom nektek, hogy a 
szellemvilágban egyes szellemnek már más a szférája, és ezek -változatos felépítésük ellenére- éppen 
olyan igazak és helytállóak, mint bármelyik másiké. Ugyanígy van ez a legtökéletesebb angyalaim 
szférájában is, s ez nem is lehet másként, mert hiszen minden szellem teljesen nélkülönözhetné a 
másikat, és egyik sem nyújthatna a másiknak nagyobb üdvösséget: Mivel azonban minden egyes 
szellemnek van egészen sajátos különlegessége, és Én meg is engedem, hogy sajátját mindegyik a 
saját ízlése szerint alkossa is meg. Így azután az egyik angyal üdvösségöröme a másiknak is az 
üdvössége felett mindig csak nagyobb lesz, És így vége sem lehet soha. Hogy azonban, ezt jobban 
megérthessétek és felfoghassátok, néhány szemléltető példával világosítom meg előttetek, mielőtt a 
következő tizedik szellemi szférába engednélek be titeket. 

3. Képzeljétek el, egy teremben több száz bölcs tudós ember, akik elé egy komoly kérdést adnak 
fel megválaszolás céljából. Például, a fény sugártörésének felhasználásáról, annak mikéntjéről. Ám a 
tudósoknak nem mindegyike járatos e kérdésben, hanem sok mindenféle hivatásúak. Például van 
közöttük matematikus, filozófus, természettudós, csillagász, botanikus, természetrajz szakos, 
ásványtanos, földtanos, optikus, régész, költő, lélektanos, orvos, teológus, bölcsész stb. Mindezen 
száz tudósnak meg van a képessége arra, hogy a felvetett tárgykörrel kapcsolatos gondolatait a maga 
egyéni felfogása szerint a legszebben fejezze ki. Ha pedig valamennyien feldolgozták már 
véleményüket, és a kész írásokat kezetekbe veszitek, egészen bizonyosak lehettek abban, hogy két 
teljesen egyforma dolgozatot nem találtok, mert egészen másként fogta fel azt a matematikus, a 
fizikus, mint a költő, vagy a misztikus. Ha azután mindegyik dolgozatát alaposan megfigyelitek, 
mindegyikben felismerhetitek az illető tudós vesszőparipáját. 

4. Amikor pedig arra kellene felelnetek, hogy a száz tudós dolgozata közül melyik a legjobb, 
legtökéletesebb, akkor nem mondhatnátok mást, minthogy: Úgy találjuk, hogy önmagában véve 
mindegyik teljesen fején találta a szöget, a saját szempontja szerint mindegyiknek tökéletesen igaza 
van, és nem lehet arra semmiféle ellenvetést tenni. A főlényeg szempontjából valamennyien 
megegyeznek, csak a beállítás módja és színezete más és más a tárgy iránt érzett szeretetének fokozata 
szerint. 

5. Jól van, -mondom erre- látjátok, ahogyan a gondolatok egy és ugyanazon tárgy felett az egyes 
embereknél változók, ugyanolyan egymástól eltérők az angyalszellemek szférái is, alap legmélyebb 
lényegét tekintve valamennyi ugyanabba a közös Igazságba torkollik. Hogy azonban ezt a tárgyat 
még világosabban megértsétek, vegyünk elő egy másik példát. 

6. Dávid egyik zsoltárát kell megzenésíteni. Az egyik ország királya nagy díjat tűz ki a legjobb 
zenei műre, s erre a világ összes kiváló zeneszerzője mind munkához lát. A határidő letelte után az 
összes zeneművek befutnak, negyven pályamunka érkezik be. A király -aki maga is kiváló zenész- 
minden napra másik művet adat elő. Hallgassátok ti is a zeneműveket, és ha mindet végighallgattátok 
-annak ellenére, hogy valamennyi kiváló zeneszerző munkája lesz- mégis mi lesz a bírálatotok? 

7. Ezt felelitek: Valóban, mindegyik mü önmagában kiváló és nagyon szép, tökéletes, 
mindegyikből felismerhető a nagy mester, mégis milyen eltérő azok üteme, a szólamok, a felfogás, a 
hangszerelés, az énekszámok elosztása, a dallamok, nem is szólva a kísérőzene dús változatairól. 
Mindegyikben más az összekötés, és más a feldolgozás. 

8. Jól van, erre is csak azt mondom. De most már arra feleljetek -persze a legtökéletesebb 
előadást feltételezve- melyik tetszik nektek a legjobban? Erre sem felelhettek mást, mint hogy a maga 
nemében mindegyik kiváló és nagyon tetszik. Ennek ellenére van közöttünk olyan, amelyik jobban 
tetszett, mint a másik! 

9. Jól van, mondom ismét, de hogy jobban tetszik, annak oka abban rejlik, hogy annak a 
zeneműnek a szféráját közelebb fekszik a tiétekhez. Ettől függetlenül mindegyik zenemű tele van 
élettel és igazsággal. 

10. De most melyik kapja meg az első díjat? Mondom nektek, ha a szellemdús király Hozzám 
hasonlóan akar igazságos lenni, akkor jól kinyitja az erszényét, és mindegyiknek átadja a megígért 
első díjat! 

11. Mindezekből most már teljes világosan láthatjátok, hogy az angyalszellemek szféráinak is 
természetesen az ő magas fejlettségű és tisztán látóképességeikhez mérten, éppúgy a legeltérőbb 

változatúaknak kell lenniük. Az igazság mindegyikben benne van, minthogy benne van, minthogy a 
világosság formája a bennünk lévő szeretet szerint változó, ennélfogva a formák is másképpen 
csoportosulnak, amellett mégis úgy, hogy magának az alapigazságnak mégis mindegyik tökéletesen 
megfelel. 

12. Nehogy azt gondoljátok, hogy ez csak a két kiszemelt példában található és helytálló, az Én 
találékonyságomból kifolyólag. Még néhány példát hozok elő. Mondjuk például, hogy egy keleti 
vidéket tíz festőnek kellene megfestenie. Tekintsétek meg valamennyit, egyik szebb, és a valóságnak 
megfelelőbb, mint a másik. Mindegyik tényleg valamely keleti vidéket ábrázolja majd, de egy 
hajszálnyival sem hasonlít az egyik a másikhoz. 

13. Látjátok, ez onnan van, hogy a Belőlem megalkotottan, mindegyiknek a maga csodálatosan 
megalkotott, teljesen saját szférája van, amellyel mind magának mind testvéreinek ezen keresztül a 
legnagyobb gyönyörűséget és üdvösséget szerezheti meg. Emellett mindegyik szférája végtelen, és a 
maga nemében utánozhatatlan a legváltozatosabb csodálatos alakulásaiban. Mégis, bármennyire 
csodálatos is minden egyes angyalszellem szférájának változatossága és alakítása, ezek szemlélésénél 
mégis így kiáltanátok fel: E végtelenül sok változatosságon és csodálatos dolgokon felül még valami 
más, valami több már el sem képzelhető! 

14. Erre azonban csak azt mondom: Lépjetek be gyorsan egy másik szellem szférájába, és 
azonnal megváltozik a véleményetek, s majd ezt mondjátok: De hát mi is ez már megint? Hiszen itt 
egészen új, eddig még el nem képzelt formák tárulnak szemünk elé! Ezért mondom nektek: Látjátok, 
ez már így van a szellemi látószekrényeknél, a külső ablakocska teljesen ugyanaz, de ha bepillantotok 
rajta, mindenütt egészen más, csodavilág tárul szemeitek elé. 

15. De van még egy példám számotokra: 

16. Ha a próféták írásait, valamint az evangélisták, vagy Pál leveleit előveszitek, s a többi apostol 
írásait, végül János Jelenések Könyvét is áttanulmányozzátok, ismét így szóltok: Mindegyik más és 
más nyelven beszél, más képeket használ, más anyagot is dolgoz fel. Sőt, még a négy evangélista 
írásaiban sem egyeznek meg mindenben a történelmi adatok. Pál leveleiben sem egyik, sem a másik 
evangéliumot nem hirdeti, János Jelenései olyan képekbe burkoltak, hogy azokból sohasem lehet 
egészen kiokoskodni. 

17. Miután mindegyik más változatban ír, azt kérdezem tőletek, melyik írta meg tehát az igazat? 
A válasz nem is lehet más : 

18. Mindegyik egy és ugyanazon igazságot írta meg, mindegyik rólam prédikál, mindegyik 
szeretetet, az alázatos segítséget s türelmet hirdeti. Az eseményeket mind egyformán meséli el, s aki 
azokat helyes szellemi világosság mellett olvassa, tökéletesen egybehangzónak találja azokat. Ha a 
Próféták és evangélisták verseit egymás mellé állítjátok, a helyes szellemi világosság mellett egyazon 
fa gyümölcseit látjátok azokban. 

19. Nos ugyanígy van a tökéletes szellemi szférákban is. majd még ezer sereg példát hozhatnék 
fel nektek ennek bizonyítására, de egyelőre remélem ez is elég. 

20. Most azonban itt áll mellettem a tizedik szellem, akinek a szférájában mindezeket bizonyítva 
látjátok, és a végén meggyőződve jelentitek ki: Valóban, egészen máskánt láttuk a dolgokat e szellem 
szférájában kialakulva, a dolgok alapja, az egész azonban mégis csak egybe fut, és azt bizonyítja, 
hogy az Úr minden mindenben, azaz mindenütt Maga az örök és végtelen Szeretet és bölcsesség! 

21. Ezeket tudva most már lépjetek be a tizedik szellem szférájába, de nagyon jól figyeljétek 
mindazt, ami csak a szemetek elé kerül! 


110. Fejezet: 

A tizedik szellem: János apostol szférája. Különbség a hit és a szeretet szférája között. Nem értették meg szellemi 
magyarázat nélkül az előbbi szférák külső formáit. Az egész végtelenség a bennünk levő isteni szeretetszikrában 
parányban rejlik. Gonosz gondolat keletkezése. 


1. Íme már bent is vagytok a tizedik szellem szférájában, mégpedig most már előre közlöm 
veletek, hogy az én kedves Jánosom szférájában. Alkalmazkodjatok teljesen hozzá, és ő majd igen 
sok csodálatos és magasztos dolgot fog nektek bemutatni. Látjátok, János már int is nektek, hogy 
kövessétek, fogadjátok el hívását. 

2. -Kedves testvéreim a mi Urunk Jézus Krisztusunkban. Az egyik üdvözült igen kedves 
szellemtestvérem szférájában már láttatok ugyan, de akkor még nem volt itt az ideje annak, hogy az 
én szférámba lépjetek. Minthogy az én igen kedves Márk testvérem szférájában már sok igen súlyos 
és fontos dolgot megismertetek, így tehát itt az ideje annak, hogy az én szférámban is szerezzetek 

kapcsolatokat, amelyek révén mind jobb és mélyebb betekintést szerezzetek az Úr iránti tikos 
szeretetetekben. 

3. Az eddigi szférákban tapasztalt jelenségek alapján meg kellett már ismernetek az igazságot. 
Látjátok, ez az első szerzett nyereség, ami által az ember a saját hitbeli világosságánál felismeri a 
formát, de azt a maga legbensőbb alapjáig csak akkor, ha azt a legmagasabb szeretet számára a 
legmagasabb világosság mellett fejlődik. 

4. Éppen ezért az első kilenc testvérem szférájában a jelenséget úgy néztétek kb. mint a vak 
ember a színeket. Sokféle formát és cselekvést láttatok, amelyekből azonban az első pillanatban nem 
is értetetek meg többet, mint amennyit ti hitetek világossága abból meglátott. A további mély 
meglátás már az volna, ami a Szeretetből fakad. Így teljesen nem látható ami tényleg van, hanem csak 
az, amit ki-ki a saját szeretetével fel tudott fogni, s akkor érti meg a teremtett dolgokat a maguk 
alapjában. 

5. A hit világossága mellett az ember a meglévő dolgok kutató megfigyelője a benső szellem 
világossága mellett, ami az Úrból eredő tulajdonképpeni elő világosság az emberben. Az ember pedig 
már önmaga is teremtő, s mint ilyen, a teremtett dolgokat a maguk legnagyobb mélységében szemléli. 

6. Úgy vélitek, hogy az első állapot jobb, mint a második, a bensőbb a legmélységesebb. De 
mondom nektek, ez téves felfogás, mert minnél állandóbbnak látja valamely teremtett lény a külső 
formákat, annál tökéletesebb lényiség a maga nemében. 

7. Az ember az ő természetes életében inkább csak ilyen alapot lát mindenütt. Megelégszik a 
formák egyszerű szemlélésével, de vajon hogyan viszonyul ez a szelleméhez? Mondom nektek úgy, 
mint a legszegényebb koldus egy kőszívű gazdag palotájának pompájához. Ez is csak látja a hatalmas 
palota csodálatos fényűző díszítéseit, ha azonban oda be akarna menni, a szolgák azonnal elűznék 
onnan. Mit nyert tehát a szegény a fényűző palota szemlélésével? Semmi mást, mint egy szorongó 
hatalmas szívet, amely így szól hozzá: "Az ilyen főúri palotába való belépésre nem jó a te lábad." 
Látjátok, ugyanez a helyzet a határozott külső formák szemlélésénél is. Ez ugyan miféle szórakozás 
egy fa alá állni, és annak alakját úgy szemlélni. Ha azonban megkopogtatná a fát, és bebocsátást kérne 
annak belső életébe, csodálatos életműködésnek szemlélésébe, nyers visszautasításban részesülne a 
következőképpen: Csak felületemig, csak a külső alakomig szemlélhetsz, de tovább, mélyebben egy 
hajszálnyival sem. Egy követ is felemelhetek és eldobhatjátok, ahová csak akarjátok, vagy 
eltörhetitek, szétmorzsolhatjátok, feloldhatjátok, vagy talán teljesen légneművé is változtathatjátok, 
de a kő mégis csak erősebb marad, és és nem enged betekintést a titkaiba. 

8. Ugyanez a helyzet minden külső formánál, mely csak a szem elé kerül. Valamennyi egyaránt 
uralja a nézőt, aki tehet amit csak akar, mégsem tud semmiféle befolyást gyakorolni annak alapjára. 
Ezért szükségesek mindenütt hosszadalmas magyarázatok, felvilágosítások hozzáfűzése, ha a néző 
csak valamilyen kis világosságot is akar a látottakra vonatkozóan nyerni. Ugyanilyen módon 
szerepelnek a formák a szellemvilágban is a legtöbb esetben, amikor bizonyos határozottsággal 
jelennek meg a néző szemei előtt. Az látja azokat anélkül hogy meg is értené. Az előbbi nagyon 
kedves testvérem szférájában is igen sok formát láttatok, de mondjátok meg egészen őszintén, 
megértetettek egyet is azok közül, mielőtt azokra a vezető megadta volna a felvilágosítást? S vajon 
vezetőtök is úgy látta-e azokat, mint ti? Látjátok, ez már megint egészen más kérdés. Mondom nektek, 
ha úgy látta volna, akkor nehezen adhatott volna világosságot bármelyikre vonatkozólag. Ám azt 
önmagában szemlélte. Az Úrtól nyert világossága révén. Önmagában teremtette azokat, s ti pedig 
azokat, mint az ő teremtményeit láttátok. Azok mint tökéletes igazságok voltak a legapróbb 
részletekig, viszont az ő hozzáfűzött felvilágosítása nélkül nem értettétek volna meg. 

9. Most az én szférámban ezzel éppen ellenkező tapasztalatokat nyerhettek, amit az itteni 
jelenlegi alaktalan, ködszerű kiindulási pontunkból is következtethettek. Láttok valamilyen formát, 
világot, Mennyországot, vagy csak valamilyen világosságot is, ezen a minket körülvevő szürke ködön 
kívül? 

10. -Az Úr Jézusban legkedvesebb barátunk és testvérünk! Önmagunkon, rajtad kívül és e szürke 
ködön kívül itt semmi irányban nem láttunk semmit sem. 

11. -Jól van kedves testvéreim, többet nem is szükséges látnotok, mert épp ilyen nézőpontra van 
szükségetek ahhoz, hogy a szellemek a tulajdonképpeni alap meglátásába bevezesselek benneteket 

12. Azt már bizonyára tudjátok, hogy az ember szelleme az Úrnak tökéletes és eleven hasonmása 
és az Isten lényiségének szikráját, illetve gyújtópontját tartalmazza önmagában. Márpedig, ha ez 
tagadhatatlanul így van, akkor az Úrból minden benne van. Tartalmaznia kell az egész végtelenséget 

a legtökéletesebb isteni mivoltában, a legkisebb parányitól a legnagyobbig, vagyis Istent a maga teljes 
egészében az Iránta érzett hatalmas szeretete által, önmagában egyetlen pontban egyesítette. 

13. De hogyan lesz ez majd lehetséges? 

14. Hát sohasem vizsgáltátok meg közelebbről gondolataitokat, és az ezzel együtt támadó 
kívánságotokat? 

15. Ugyan honnan támadnak a gondolatok? A felelet erre roppant egyszerű. A végtelen Istennek 
a bennetek levő gyújtópontjában. 

16. Látjátok, a hatalmas Van a gondolataitok és kívánságaitok gyára. E pontból gondolkoztok 
eredetileg, és gondolataitok száma végtelen, mert bennetek levő isteni gyújtópontban és az Isten a 
maga teljes végtelenségében kell, hogy jelen legyen. 

17. De kedves testvérünk, ha ez így van, hogyan jutnak belénk a gonosz gondolatok? 

18. Óh, hiszen magában a gyújtópontban nincsenek gondolatok, és éppen úgy gonosz kívánság 
sincs. Az összes szabad és makulátlan tiszta, csak a kívánságok vannak az egyes embernek a szabad 
akartához kötve. Ha tehát önmagatokból gondolkoztok, azok mind szeretetből fakadnak, és 
csakhamar állandó szükségletként érzitek majd szinte közlésszerűen magatokban, hogy a 
testvéreitekkel mindent megosszatok, de ezáltal csupa jó gondolatok teremtőivé váltok. 

19. Mivel azonban minden embernek tökéletes szabad akarata van, egyben ez a képesség is, 
hogy önmagában a rajta kívül álló idegen formákat is szemlélhesse, a rajta kívül álló formákat 
megragadhatja és sajátjává teheti. Látjátok, ezek az idegen formák zsákmányvágyakat fakasztó 
gondlatokat képeznek az emberben, és ezek miután önzésből erednek, mert a rablási, uralkodási vágy 
minden idegen formát a sajátjává akar tenni, hogy azt uralja, a tulajdonképpeni gonosz gondolatok az 
emberben. 

20. Idegen jószág csak kárt csinál? 

21. Igen kedves Testvéreim és barátaim, az élet alapvető kérdéseiben az a legfontosabb feltétel, 
és mindaz, amit a saját birtokán épít, a homokra épít. Hogy azután miként építetek, azt tanuljátok meg 
most az én szférámban! 


111. Fejezet: 

Az első tetszés szerinti gondolat egy csillag, amely az akaraterő összpontosítására egy világgá alakul. A nézés 
fontos alapfeltételei. Ha nem volt bennetek az egész világmindenség, csillagtalannak látnátok az égboltot, s ez így van 
a szellemvilágban is. Az ismeret alapja a látás, ennek alapja a sugárzás. A tárgy az ellentárgy fogalma. 


1. -Most pedig gondoljatok valamire. Gondoljatok valamilyen tárgyra, ami nektek legjobban 
tetszik, de ne sokáig keresetek, hanem vegyétek a legközelebbi legjobbat. Ha pedig választottatok, 
ragadjátok meg azt erősen, ne engedjétek tovább? Mi az? 

2. -Egy csillag az, amire most gondolunk! 

3. -Nos jól van, amennyire csak tudjátok, gondoljátok azt minél erősebben magatok elé, ne 
tágítsatok egyetlen pillanatra sem tőle, és most már mondjátok meg hogyan néz ki? 

4. -Minél jobban figyeljük, annál nagyobbá és fényesebbé válik előttünk. 

5. -Nagyon jól van. Most figyeljétek meg sokkal erőteljesebben, és a benső látásotokkal. 
Nézzetek különös gondossággal. Na és most mit láttok? 

6. -Óh, kedves testvérünk, most úgy látjuk, hogy a csillag kezd szétnyílni, mint akár a termő 
rügy tavasszal, fénye is erősebb, hatalmasabb, emellett úgy látjuk, mintha a csillag felülete is most 
már mérhető módon gyarapodnék. 

7. -Nagyon jól figyelitek meg, de azért még mélységesebben figyeljétek meg továbbra is. 
Tekintetetekkel mérjétek jól fel, és amennyire csak tudjátok erőteljesen és önmagatokban 
igyekezzetek azt minél közelebbről kibontakozva látni. Akkor majd szóljatok, hogy mennyire 
jutottatok csillagotok megfigyelésénél. 

8. -Kedves barátunk és testvérünk, a csillag most már majdnem Hold nagyságúvá növekedett, 
fénye pedig már vakítja a mi szellemi látásunkat. 

9. -Nagyon jól van! Látjátok, így van ez, mert a ti csillagotok fényes ragyogását már a ti 
szemeitekből látom. De mondom nektek, ne engedjétek el ezt a csillagot, hanem állandóan mind 
erőteljesebben figyeljétek s ha akaratotok teljesen felerősödik, akkor a csillag alkalmazkodni fog 
kívánságaitokhoz. Nos mit láttok most? 

10. Már látom, hogy csodálat ragad el benneteket, mert a csillagotok már annyira 
megnagyobbodott előttetek, hogy annak kiemelkedő részeit könnyűszerrel szemügyre vehetitek. Sőt, 
már mozgást is észleltek a csillagotok felületén. Szeretnétek tudni mik azok a mozgások rajta? De 

nem szólok semmit, győződjetek meg róla személyesen. Csak figyeljétek még erősebben egész 
akaraterőtökkel s azonnal meglátjátok, hogy mik azok a mozgások, és miből keletkeznek. Nos, mit 
gondoltok e mozgások felől? 

11. -Inkább felhőknek, s hullámzó tengernek vélnénk! 

12. -Nos, akkor tartsátok meg szorosan ezt a gondolatotokat, s akár csak magát a csillagot 
is, amelyet most már úgysem veszíthettek el szemeitek elől. Ezek után mit láttok? 

13. -Kedves barátunk és testvérünk az Úrban! Most már komolyan, látjuk, amint előttünk 
egészen közel eső világrészek és felhőzetek fel és alá haladnak, s a nagy földterületek között még 
hatalmasabb területű hullámzó tengert. Kivesszük már a szárazföld nagyobb egyenetlenségeit is, 
fényes szigetek domborodnak ki a hullámok közül, de egyelőre nem tudunk mást kivenni. 

14. -Jól van! Most akaratotokkal vonjátok a nagy szárazföldeket és hatalmas tengerfelületet 
közelebb magatokhoz, s akkor majd egyebet is láttok azokon. Látom szemeitekben, hogy tanácsomat 
megfogadtátok. De most mondjátok, mit láttok? 

15. -A szárazföld most különösen közel került hozzánk, és nagy kiterjedésű erdőséget is látunk 
rajta, de közötte váltakozva lakóházat is nagy számban, különös alakúakat. Lám, most már az egészen 
kis patakokat is kivehetjük. A tenger partján mintha városok bontakoznának ki, a tenger habjain pedig 
mozgó hajókat látunk. 

16. -Igen jól van, s most mit gondoltok, honnan van mindez, amit most láttok? 

17. -Kedves barátunk és testvérünk, ezt mi nem tudhatjuk! 

18. -Hát akkor honnan került elő a csillag? 

19. -Szilárdan gondoltunk rá, és meg is tartottuk gondolatunkban! 

20. Nos ha a csillag belőletek került elő, hát akkor honnan került elő annak kifejlődése, ha 
szintén nem tibelőletek? Mert ahogyan erős akaratotok folytán a csillag egyre nagyobb lett, 
nagyságával együtt növekedett bennetek a vágyódás, hogy a csillagban egész világot láthassátok. Ezt 
a gondolatot a csillaggal együtt a változatlanul erősen tartottátok, s ezáltal annak teremtettétek meg, 
amit a csillag hatalmas felületén most észleltek. 

21. Tudjátok, hogy erő és ellenerő nélkül semmiféle hatás nem képzelhető el, ezért kérdezem 
tőletek először is, hogyan gondolhattatok először egy csillagra? 

22. Miért néztek rám oly nagy szemekkel? Na jól van, majd megfelelek én nektek erre. Azért, 
mert nemcsak egy, hanem igen sok csillag kicsinyített mása nyugszik szellemetek mélyén. Ebből a 
sokból emeltetek ki magatokból egy példányt, és azt állítottátok magatok elé. 

23. De hogyan áll elő a szellemetekben lévő kis másolatok megnagyobbodása? Látjátok, itt már 
az erő és az ellenerő működik. Az erő bennetek van, az ellenerőt pedig Isten teremtette és rögzítette 
meg. Ha az erőt önmagatokban életre hívjátok, mi sem természetesebb, hogy annak előhívása 
pillanatától kezdve -akaratotokból kifolyólag- Isten megfelelő ellenerejével mind erősebben össze 
kell ütköznie. Az erő ugyanis bennetek nyugszik, az ellenerő rajtatok kívül, s ezért mindannak, amit 
magatok előhívtok, Istenben -annak tökéletes és örök ellenpéldányának-meg kell lennie. A csillagot 
mint ellenpéldányának- meg kell lennie. A csillagot mint ellenpéldányt Isten teremtette, úgy mint az 
saját rendjének és alakjának megfelelően, azzal megegyezőleg tényleg meg is van. Annak azonban 
tökéletes ellenpéldányát, mint lefokozott erőt belétek helyezte, mint ahogyan szellemi részetek 
önmagában is Istennek egy-egy képmása. 

24. -Most már tudjátok, ugye? 

25. -Igen, a világosság által! 

26. -Nagyon jól van! A világosság földi szemmel tekintve is, a végtelen szabad teremtésbe jut, 
szóródik szét. Mit láttok azonban egy szép, derült nappalon a fényesen megvilágított égbolton, illetve 
a kék légkörben? 

27. Semmi egyebet a levegő kék színénél! Mert ott nincs semmiféle tárgy, amibe a fény 
beleütközhetne. 

28. De mit értetek ti szemben lévő tárgy alatt, miért nem mondjátok elő-tárgyak? Ugye, azt sem 
tudjátok, hogy mit feleljetek? No majd én megmondom! Ha valamely tárgyat alakja szerint néztek, 
az minden esetben olyan valami, ami veletek szemben fekszik, s ezért ellentárgyat képez. Ha azonban 
valamit magatok és a tárgy közé állíttok olyan formán, mint egy falat, vagy fátyolt, vagy egy felhőt, 
akkor bizonyára ezt mondhatnátok: ez az ellentárgy előtt áll, amelyet megnéznék, s azért az egy 
előtárgy, azaz egy akadályozó elő-ellentárgy. Ha pedig egy ilyen előtárgy útban van, s emiatt a 
tulajdonképpen ellentárgyat nem láthatnátok, mi lesz annak alapja? Látjátok semmi más, mint hogy 

az ellentárgyról visszaverődő sugarak nem érhetnek titeket, s éppen ezért a bennetek lévő képmását, 
képét sem hívhatja elő. 

29. Tudjátok-e, ha nem lennének meg bennetek az összes napok képei, akkor még ha millió 
szám is tüzelnének, sugároznának rátok az égboltozatról, egyetlen egyet sem láthatnátok azokból. Ha 
nem volna meg bennetek mindaz, ami a Földeteken van, akkor ami abban benne, felette, alatta, rajta 
a legkisebb atomig található egyetlen dolgot sem érzékelhetnétek, de még csak elgondolni, elképzelni 
sem tudnátok, nem is szólva arról, hogy még kevésbé tudnátok szavakban kifejezni. 

30. Ha nem volna bennetek az egész univerzum, akkor az egész égbolt csillagtalan lenne 
számotokra, és ha nem volna bennetek a Mennyek szellemi országa, és az Úrból maga az örökélet, 
valóban nemcsak kimondani, hanem még csak elképzelni sem tudnátok ezeket. Amint ez mind igaz, 
ugyanúgy van ez az erővel és az ellenerővel is. 

31. A természeti világban a kívülről reátok eső saját hasonmása hívja életre bennetek, és ti az 
erő és az ellenerő működésének következtében látjátok önmagatokban ilyen módon a megtekintett 
tárgyat. 

32. De hogyan történik mindez szellemileg? Milyen a helyes szellemi szemlélet? Ennek éppen 
az ellenkezője. Magatokból kiemeltek egy kis képmást, ez azonnal megtalálja a saját ellenképét, ha 
azt önmagatokban erőteljesen életre hívjátok. Már most minél erősebben ragadjátok meg azt 
önmagatokban, annál inkább törekszik az örökkévaló képének kiteljesedésére, hogy mind jobban 
kibontakozzon, és mihamar tökéletesen szemlélhetővé váljon. 

33. Ha azután az előttetek levő csillag szemlélésében már annyira jutottatok, hogy azt teljes 
részletességgel látjátok magatok előtt, ne gondoljátok, hogy az általatok látott dolgok merő fantázia! 

34. Óh, nem, legkevésbé sem, hanem a legtökéletesebb valóság, csak ismeretlen még bennetek, 
hogy hogyan és mi módon válhatott azzá számotokra. De vajon megtudjátok-e ezt? Minden 
bizonnyal, mert ahol az igazság nyugszik, ott található meg annak a neve, rendje, hatásköre, valamint 
helye is. Itt is helyálló az Úr szava: , Gyümölcséről ismeritek meg a fát." Ha pedig ezt tudjátok, akkor 
már nem lesz nehéz eljutnotok annak igazságához, ami íme most már egészen közelről bontakozik ki 
előtettek. Legyetek ezért az elképzelhető legtevékenyebbek szellemetekben, az előttetek álló világot 
szemléljétek meg alaposan és pontosan, hozzátok közelebb és közelebb magatokhoz, míg annyira 
megközelítettétek, hogy a lábatokat megvethetitek rajta. Ha azután már ez is megtörtént, akkor ez 
ellentárggyal eleven kapcsolatokba is kerülhettek, alappá válik bennetek, amelyen nyugodtan 
tevékenykedhettek is. Amikor képességeitekben ennyire jutottatok, hogy abban az Úr szeretetének 
hatalmas vonzáserejét is megérzitek önmagatokban, ez a Szeretet folytonosan forrósodva begyúl, és 
fényesen lobogó lángolásba megy át. 

35. Akkor ennek az alapnak minden egyes részecskéje -amit csak pillantásotok ér- önmagában 
élő formává olvad fel, aszerint, ahogyan az önmagatokban levő képmásban él. Ezek a formák a 
bennetek alapot képező visszaható életre hívják s ezek adják ezután tudtotokra, hogy valójában mi a 
ti alapotok, és hol található. 

36. Látjátok, minden megismerés csak a megelőző szemlélet következménye, a szemlélet pedig 
a sugárzásnak és az ellensugárzásnak a következménye, illetve: a bennetek levő erőnek és a rajtatok 
kívül működő ellenerőnek a hatása. Ezt a mi világunkat ilyen módon igen közel hoztuk magunkhoz, 
s ezért egy erőteljes vonzás szükséges szellemünkben, s csakhamar lábunkkal is ráléphetünk az 
előttetek most feltárulkozó és kibontakozó hatalmas nagy világtestre. 


112. Fejezet: 

Rálépés a szellemben megtalált csillagra. Teremtés az Úr erején át. A csodálkozás megelőzi a szeretetet. Kert, 
benne palota stb. Szeretni csak ismertet lehet. Istent megismerjük Igéje után, szívem fellángol a megismeréstől, és így 
imádhatom Istent szellemben és igazságban. Isten gondolatának önmagunkban való megrögzítése által eleven érzéssé 
emeltük magunkban Istent, s ekkor saját lábunkkal lépünk Isten országának földjére. 


1. Nos, látjátok, már rá is léptünk e világra, így járjuk is be azt egy kissé. Persze most azon 
csodálkoztok, hogy ez a világ milyen biztosan hordoz bennünket, és gyönyörködtök a pompás 
vidékek, erős hegyek, gyönyörű, művészien szép szántóföldeken, kerteken és mindenfelé szétszórt 
lakóhelyeken, ezek dús változatain. 

2. No, ezt igazán nem gondoltuk volna! 

3. Alapjában véve erre nem is volt szükség, mert a bennetek levő erő segítségégével magatokhoz 
vontátok az ellenerőt, amely a bennetek levő erőnek is az ősalapja. Ez a magatokhoz vont ellenerő 

adja azután nektek azt, ami őbenne van, mert a ti erőtöknek minden egyes részecskéje az ellenerőnek 
fel meg. 

4. A magatokhoz vont ellenerő hatására a bennetek levő részecskéi bennetek kifejlődnek, 
kibontakoznak, és így, ennek a látszólagos teremtésnek a tény tulajdonképpen nem egyéb, mint annak 
kifejlődése, ami bennetek van. 

5. Ezért valójában tetszésetek szerint egész világokat voltaképpen nem is teremthetek hanem 
csak életre hívhatjátok azt, ami bennetek mint alap megtalálható. Ezért nincs is szükség arra, hogy 
egy létrehívó világot ti a legapróbb részletekig magatok elé képzeljetek, elgondoljatok, mert ha magát 
a világot már egyszer átgondoltátok, és szeretetetek tökéletesen kibontakozott bennetek, elgondolt 
világotok nem támadhat másképp életre, mint abban a formában, ahogyan az Úr őseredetileg 
megteremtette. 

6. Tehát komolyan véve nem is ti vagytok ennek világnak megteremtői, mert a teremtés jogával 
egy teremtés, szellem sohasem rendelkezhetett. Ellenben ez a képesség, hogy bennetek lévő sok 
megteremtett dolgot önmagából már az ismertetett módon életre hívjatok, ez már minden 
tökéletességre fejlődött szellem képessége. A tökéletlen szellemeknek is van önmagukban ehhez 
valamennyire hasonló képességük, mivel azonban hiányzik bennük a megszilárdítási akartat, így a 
bennük nyugvó dolgokat nem is képesek valósában is életre hívni. A tökéletlen szellem egyben 
állhatatlan szellem is, olyan mint a szélkakas, vagy egy üres cső, amelyet a szél ide oda hajtogathat. 
Emellett még botor építőmester is, aki laza talajra építi, ezért nem képes egy tökéletlen szellem 
ephezeridáknál (változó, kétélű) egyebet életre hívni, amelyek hasonlóak a szertefoszló 
álomképekhez, amelyet éjszaka szemeiteket lehunyva nézegettek, amikor nagy zűrzavar közepette, 
töredékképként megjelennek, hogy alig kibontakozva mihamar semmivé foszladozzanak. 

7. A tökéletes szellemnél azonban, aki saját központjában már szilárdan áll, egészen más a 
helyzet. Amit életre hív, azt egyenesen az Úr Rendje szerint hívja létre. Nem valamilyen meg nem 
teremtett dolgot hív létre, hanem valamilyen ős teremtési dolgot. 

8. Látjátok, így állnak a dolgok, mi pedig már azon a világon vagyunk, amelyet önmagatoktól 
hívtatok életre, és ezért -ha már itt vagyunk- tekintsük is meg. 

9. Éppen egy hatalmas kertben állunk és abban egy díszes palota előtt, a kert közepén. Gyertek, 
menjünk be, és tekintsük azt meg! 

10. Látjátok, ez a kert kapuja. Amint látom, roppant pompaszerető építészek vagytok, mert a 
kert fala csupa drágakőből áll, maga a kapu pedig vert arany. Nézzétek a kerti utakat, homokjuk 
mindenütt arany és ezüstporral kevert, a kerti ágyak mindenütt alacsony korlátokkal kerítettek, 
amelyek összekötő lemezei pompás, változatos ékkövekkel díszítettek. Hát mondhatom, valóban 
szédítően káprázatos építkezés! Még a legfelső részben elhelyezett gyümölcsfákat is gyönyörűen 
díszített ezüst korlátok övezik. Minden egyes virágágy közepén kis szökőkút díszlik, amint vizét 
különféle alakban szórja ki magából. Tekintve, hogy a kert útjai ilyen csodálatos elrendezésűek, 
kénytelenek vagyunk nagyobb sétát tenni rajta. 

11. Az utak olyan puhák, mint egy kerevet. Valóban, minél tovább figyelek, annál nagyobb 
pazarlást látok a ti építőművészetetekben. Bár meglehetősen távol van a háttérben. 

12. Itt elöl azonban nagy kiterjedésű oszlopos erkélyt látok. Az oszlopok csiszolt gyémántok, az 
ezeket összekötő hídívek csupa rubin, az ívek feletti utak tiszta aranyból készültek, az erkélyzet 
átlátszó arany, és annak korlátait a legfinomabb csiszolt fehérarany lapok kötik össze. Ezt azután már 
csakugyan hatalmas pompának nevezhetjük! A galéria alatt a földön az oszlopok között gyönyörűen 
megépített kanális fut végig, melynek mesésen csillogó vize felett a legpompásabb hidak ívelnek át. 
A csatornán túl pedig hatalmas szabad tér terül el, melynek padlója a legfinomabb átlátszó arany. 
Közel a szép épülethez egekig tornyosuló fehér, faragott kövekből épített oszlopok emelkednek, 
melyek mindegyikének tetején hatalmas háromszínű, fehér-piros-zöld zászló lengedezik. 

13. Minél tovább nézi az ember a ti műveteket, annál nagyszabásúbb, merészebb lesz az, és a 
háttérben emelkedő tulajdonképpeni lakóház mérföldnyi fronttal, három emelettel fut körül. 
Mindegyik emelet a ti szemmértéketek szerint 666 rőf magasságú, az ablakok magasak és szélesek, 
a bejárati kapu túl magas, és túl széles, ez is színaranyból -amelyeknek száma szintén 666- az első 
emeletről fehér, a másodikról zöld, a legfelsőről pedig vörös fény sugárzik ki nagy erővel. Az egész 
hatalmas épület fedele nagy piramist alkot. Az egész épület tehát tökéletes, nem hiányzik abból 
semmi, csakis a lakók. De tényleg, hol is hagytátok őket az épület megalkotásánál? 

14. -Kedves barátunk és testvérünk, bár igen nagy kegyben állunk az Úr előtt, de szavaidból 
mégis egy kis kötekedés érezhető ki hiszen ilyen felmérhetetlen pompáról nekünk eddig még halvány 

fogalmunk sem volt, nem is szólva arról, hogy egy ilyen csodálatos és művészies alkotás megépítői 
lehetnénk! Egyébként is, ha mindezeket megépíthettük volna is, akkor mindenesetre jelen kellett 
volna lennünk. Ennek azonban nemcsak hogy semmi nyoma sincs, hanem még a gondolatunkban 
sem fordul meg. Éppen ezért roppant nehéz volna azokról az emberekről valamilyen felvilágosítást 
adnunk, akiknek ebben a leírhatatlan szépségű palotában kellene lakniuk. 

15. -Kedves barátaim és testvéreim. Helytelenül vélekedtek. Természetes az, hogy ezt a palotát 
nem ti építettétek, éppen úgy, mint az egész világot sem, de ezt a pompás lakóházat és ezt az egész 
világot önmagatokból hívtátok létre, ez pedig egészen mást jelent. Nem mondjátok ti is sokszor: ez, 
vagy az sokat épített rajtam! ? Ugyan mit is akartok ezzel kifejezni? Mondom nektek, semmi egyebet 
minthogy ez, vagy amaz az én legbensőmből valamilyen erőt keltett életre, amely ilyen, vagy olyan 
irányú életerővel telített. Ami azután bennem felemelő, magasztos formát öltött, s abban felismertem, 
hogy az Úr mindenütt Maga a legtökéletesebb szeretet és Bölcsesség. Szívem a felismerés hatása alatt 
fellángolt, és abban az Istent szellemben és igazságban imádhatom. Ez tehát az építés egy helyes 
módja, és látjátok, ennek egyik formája áll most előttünk. Önmagatokat építettétek meg magatokban, 
ez az építés bennetek formát öltött, s e formában az isteni Szeretet és Bölcsesség végtelen hatalmát 
és erejét szemléltétek. Ez pedig egy nagy csodálkozáshoz hasonló, ami a szeretetet rendesen 
megelőzi. De miért is van ez így? Vajon Lehet-e szerelmes valaki egy női lénybe, mielőtt azt látta és 
megcsodálta volna? 

16. Nos látjátok, itt is ez a helyzet. Ugyan ki szeretné az Istent, ha előzőleg meg nem ismerhetné? 
A megismerés, illetve a felismerés szükségszerűen előzi meg a szeretetet. 

17. Ha tehát az ember az Isten Igéit hallja, és az Ő műveit szemléli, ezáltal Isten gondolata kel 
bennünk életre. Ha pedig már életre kelt, ne is engedje el azt többé az ember önmagából, hanem 
ellenkezőleg mindig szorosabban ragadja meg, fűzze magához. A szorosabbá való fűzés pedig a hit. 
Ha szilárd hite alapján, vagyis az Isten gondolatának az önmagában való folytonosan erősödő 
megrögzítése által az ember az Istent magát eleven érzéssé emelte, akkor már a saját lábával lép az 
Isten országába önmagában, s ennek a felső világában gyönyörködhet csodálatosnál is csodálatosabb 
dolgokban. 

18. Ez a meglátás, illetve szemlélet a növekedő felismerés. E csodálatos világ akkor még 
lénynélküli, kihalt, a palotának még nincsenek lakói. De nézzétek csak, ott az épület közepén -ami 
épp most tárul elénk- egy áldozati oltár emelkedik, és azon frissen hordott fa nyugszik. Gyújtsuk talán 
meg, s akkor majd elválik, hogy vajon tényleg lénynélküli világ-e ez? De mivel gyújtsuk meg a fát? 

19. Mondom nektek, hogy a megfelelő gyújtószerszám is a ti szívetekben nyugszik, s annak 
szeretet a neve. Ezt alkalmazzuk ennél az oltárnál is, és meggyőződhettek róla azonnal, hogy az 
emberben nem csupán az Isten Gondolata, hanem eleven lények is élnek. 

20. Ugyan mi hasznotok lenne abból, ha valaki azt mondaná: "Nézd csak, itt van a testvérem! ", 
ha amellett nem szereti? Ha azonban szereti, akkor bizonyára nem a külsejében, hanem a szívében 
szereti azt, és ily módon azok sem az ő külseje számára léteznek, hanem az ő szívének szeretetében. 
Gyújtsuk meg tehát a fát, hogy ez a ház is lakókat kapjon. 


113. Fejezet: 

Egy gondolat Jézusra, és a szeretetszikra fellobbantja az oltárra helyezett fát. Isten neve a végtelenség fénye, de 
Jézus neve Isten lényének és hatalmának erőközpontját fejezi ki. Teológusok tévedése, hogy Istent hozzáférhetetlennek 
tekintik, pedig Jézus hústesti alakján át mindenki számára láthatóvá lett veszélytelenül. Mi lehet a csillag neve? A 
szeretet az idegen tájat, várost otthonná teheti. 


1. De hogyan csalhatunk ki mi a szívünkből tüzet, hogy azon meggyújtsuk a fát? 

2. Óh, testvéreim! Micsoda kérdés ez részetekről? Hát nem teljesen elegendő egyetlen gondolat 
Jézusra, hogy a szívetek Iránta annak minden részében lángra lobbanjon! Óh, testvéreim és barátaim! 
Fel tudjátok e fogni, hogy a neveknek e Neve mint jelent, voltaképpen mi, és milyen hatás rejlik 
benne? Hiszen jézus iránti szereteteknek egy pillanat alatt olyan hatalmasan kellene fellángolnia, 
hogy egy egész sereg Nap felgyújtására is alkalmas legyen, hogy azok lángja ezerszeresen 
fényesebben világítaná be a teret a végtelenségben, mint eddigi fényükkel tették! 

3. Mondom nektek: Jézus neve valami olyan hihetetlenül nagy, hogy amikor ezt a nevet kiejtitek, 
az Iránta érzett nagy hódolatában az egész Végtelenség megremeg. Ha azt mondjátok, hogy-Isten, 
bár akkor is legmagasabb Lényt neveztétek meg, de e névvel Őt a maga végtelenségében említettétek, 
amellyel az egész végtelenséget betölti, és végtelen erejével örökkévalóságokon át működik. A Jézus 

névvel azonban Isten Hatalmának és Lényének tökéletes központját jelölitek meg, illetve még 
világosabban kifejezve: Jézusban a valóságos, legtulajdonképpenibb, Isten jelent meg emberi 
formában, Akiből az egész Istenség (az összes isteni tulajdonság) az egész végtelenségbe 
Szellemének végtelen Erejével és Hatalmával a napsugárhoz hasonlóan kiárad. Éppen ezért Jézus az 
egész Istenség teljességének összefoglalata, vagyis Jézusban az Istenség a maga legvégtelenebb 
teljességében lényegileg hústestben lakozik, és éppen ezért remeg meg az egész végtelenség, amikor 
ezt a végtelenül legszentségesebb nevet kiejtik! 

4. De ez egyben az Isten végtelen kegyelme is, hogy a testi emberit önmagára venni érdemesnek 
tartotta. De vajon miért is tette Ő ezt? Nos, hallgassátok meg jól, mert most egy kis titkot fejtek meg 
számotokra. 

5. Az Úr testet öltése előtt egyetlen ember sem beszélhetett sohasem Isten tulajdonképpeni 
lényével. Senki sem láthatta meg Őt anélkül, hogy emiatt életét tökéletesen el ne vesztette volna, 
hiszen már Mózes is mondja: , Istent senki sem láthatja, hogy amellett tökéletesen életben is 
maradhasson!" 

6. Az ősegyházban, valamit Ábrahám bizonysága szerint Melchisedek egyházában az Úr szintén 
személyesen mutatkozott meg, beszélgetett az Ő szentjeivel, sőt még gyermekeit is Maga tanította. 
Az abban az időben mutatkozó személy nem közvetlenül Maga az Úr személye volt, hanem minden 
egyes esetben ebből a célból csakis erre az időre, Isten Szellemével eltöltött angyal szellem 
jelentkezett az Úr szentséges nevében. 

7. Az ilyen angyalszellemből beszélt azután az Úr úgy, mintha közvetlenül Ő szólt volna. Ebben 
azonban sohasem volt jelen az Istennek teljessége, hanem csak annyiban, amennyire a körülmények 
és a cél érdekében szükséges volt. 

8. Elhihetitek nekem, hogy abban az időben még a legtisztább angyalszellemek sem láthatták 
másként az urat, azaz az Istenséget, mint ahogyan ti a Napotokat az égbolton láthatjátok. Egyetlen 
angyalszellem sem merészelte volna Istent maga elé képzelni, mint ahogy ez Mózes idejében a 
zsidóknál is szigorúan tilos volt, amennyiben Istenről nemcsak faragott képet nem volt szabad 
készíteni, de Őt semmiféle formában elképzelni sem volt szabad. 

9. De figyeljetek csak rám! Isten végtelen Lényének mégis úgy tetszett, -mégpedig éppen abban 
az időben, amelyben az emberek legkevésbé sem gondoltak erre- hogy Lényének egész teljességét 
összpontosítsa, és ebben a szoros egyesülésében az emberi természetet öltse Magára. 

10. S most gondoljátok el! Istent, Akit teremtett lény szeme eddig még sohasem láthatott, mint 
végtelen Szeretettel és Bölcsességgel telt JÉZUS e világra jött! 

11. Ő a végtelen, az Örökkévaló, Akinek lehelete előtt örökkévalóságok szóródnak szerteszét, 
mint a laza polyva..., hústestbe vándorolt, és tanította teremtményeit, gyermekeit, de még csak nem 
is úgy mint egy Atya, hanem mint egy jó testvér. 

12. De ez még kevés! Ő a leghatalmasabb, engedi, hogy üldözzék, és hogy teremtményei 
elfogják, és test szerint meg is öljék! Mondjátok csak, el tudtok nagyobb, végtelenebb szeretetet, vagy 
leereszkedést képzelni, mint azt, amint Jézusban felismertetek? 

13. E felfoghatatlan tettével teljesen átalakította az egész Menyországot, bár az Ő szeretet 
Napjában is lakozik, amelyből a fény az összes Mennyekbe szakadatlanul sugárzik, amellett mégis Ő 
a testben élő Jézus, amit az Ő tökéletes isteni teljességében a Földön vándorolt, mint valódi Atya és 
testvér, mint tökéletes ember a gyermekei között, s részesítette azokat minden kegyelmében, egész 
Szeretetében és Hatalmában. Személyesen vezette őket, hogy majdan végtelen hatalommal 
működjenek az Ő Rendje szerint. 

14. Addig az Isten és a teremtett ember között végtelen szakadék tátongott. Jézus révén azonban 
ez a szakadék majdnem teljesen megszűnt. Mert -amint bizonyára jól tudjátok- Ő saját maga mutatta 
látható formában be ezt először az Ő emberi hústestben való lejövetelével. Másodszor, hogy gyakran 
testvéreinek nevezett bennünket. Harmadszor, hogy velünk együtt evett és ivott, és minden 
gyengeségünket velünk együtt hordozta. Negyedszer, hogy Ő mint az egész végtelenség Ura, 
engedelmeskedett az akkori világi hatalmasoknak. Ötödször, hogy magát a világi hatalom által 
elfogatni engedte. Hatodszor, hogy azoktól Magát még keresztre is hagyta feszíteni. Hetedszer, hogy 
a templom szentélyét a néptől elválasztó kárpitot kettéhasította. Éppen ezért, Ő az egyedüli Úr, Élet, 
Világosság, Igazság! Ő a kapu, Akin keresztül mi az Istenhez eljuthatunk. Azaz, ezen a kapun 
keresztül haladunk át az Isten és a közöttünk lévő végtelen szakadékon, és ott találjuk Jézust, mint 
örökkévaló és végtelen szentségű testvért! 

15. Őt -Aki úgy akarta, hogy az egész szakadék megszűnjék- most talán valóban szerethetjük 
mindenek felett? 

16. Ezért, amint azt mindjárt a legelején megjegyeztem, szeretetünknek Jézus iránt való 
felébresztésénél elég egy gondolat, elég ha szívünkben a Nevét kiejtjük, hogy az teljesen lángoljon 
Iránta. Ejtsétek ki tehát ti is szívetekben ezt a Nevet, s majd meglátjátok, hogyan tör elő a szeretet 
tüze, és hogyan gyújtja meg az élet fáját, hogy azon az új oltáron keresztül a pogányok is 
meggyógyulhassanak. 

17. Olyan pogányok, akiket annak idején Pál testvérem megtérített, a mai időben még igen sokan 
vannak. Igen sok a pogány, aki ugyan kereszténynek mondja magát, de szíve sokkal gonoszabb mint 
azoké, akik annak idején Molochot és Baált imádták. 

18. Ha ezen az oltáron a fa meggyullad, az általatok megteremtett világon sok olyan dolgot láttok 
még, amit addig sohasem láttatok, Egyetlen teremtett szellem sem mérheti fel azokat. Mi azonban 
most az Úr Szellemében vagyunk. Az Ő Szelleme pedig él, mozog, és hat bennünk élő szellem 
számára semmiféle mélység nem kikutathatatlan, mert senki sem tudhatja mi van a szellemben, 
egyedül csakis maga a Szellem. Ezért nem tudhatja senki, mi van az Istenben, egyedül csakis az Isten 
Szelleme. Jézus azonban a Maga isteni teljességében megtöltött bennünket Szellemével, s most 
Szellemének isteni mélységéig hatolhatunk. 

19. Gondoljatok tehát most a nevek Nevére, a szentek legszentebbjére: a minden szeretet 
Szeretetére, a minden Tüzére, s az oltárra helyezett fa égni fog! 


114. Fejezet: 

A szeretet lángja az oltáron magasra lobog. A ház oltára előtti udvar megtelik emberekkel. A Jézusban testet 
öltött Isten testvériessége. A Föld kicsinysége az Orion, Oroszlán, Nagykutya Plejádok csillagóriásai között. Onnan 
jöttek el gyermekeitek? Gyermeki szeretet csodálatos világa. Szeretetpéldák. 


1. Nos, most erősen e Névre gondoltatok, amely szent, szent, szent bennetek, és látjátok, máris 
csodálatos szép lángok lobognak az oltáron. Elhamvasztják az élet fáját, amely a bennetek teremtett 
világ lényeinek a tápláléka. 

3. Óh, kedves barátunk és testvérünk, mindkét nembeli emberek hatalmas tömegét látjuk ott, 
alakjuk pompás, és csodálatosan szép, ruhájuk is sokkal fejedelmibb a földi uralkodókénál. De 
hogyan lehetséges ez? Ezek valóban mind valamennyien bennünk vannak? 

4. Kedves testvéreim és barátaim, ott ahol egy egész világ nyugszik, ott meg kell lennie 
mindannak, amit csak egy világ a hátán hord. 

5. De a felmérhetetlen teremtés térségében csakugyan van ily csodálatos szépségekkel telített 
világ? 

6. Nagyon természetesen, csak a többi világtestet ne a ti Földetekhez mérjétek, mert az csak 
koldus kunyhó a királyi palota mellett. Hiszen a természetes Nap, valamint naprendszeretek egyes 
bolygóinak megtekintésénél már megfigyelhettétek, hogy mennyivel pompásabb berendezésűek 
azok, mint a ti Földetek. Én pedig azt mondom, hogy mindezek számba sem jöhetnek a nagy 
világtestek berendezéseihez képest, amelyek a felmérhetetlen teremtési teret benépesítik. Hiszen ez a 
világ, amelyet önmagatokból létrehoztatok, amelyen most járunk, még távolról sem nevezhető a 
legszebbek közül valónak! 

7. Az Orion, vagy a Nagy kutya csillagképek világában vannak olyan világtestek, hogy ha azokat 
csak egyetlen pillanatig szemlélnétek is, az életetekbe kerülne, mert nem bírnátok azt elviselni. 

8. Ti azonban azt szeretnétek tudni, hogy a ti világotok valójában milyen világ? De hogyan 
állapítsuk ezt meg? Ha megkérdeznétek talán a világ valamelyik lakóját, bizonyára valamilyen idegen 
névvel gazdagabbak lennétek, de ennyi is lesz amit tőle megtudhattok. Ha pedig én mondanám meg, 
azzal sem érnétek sokat. De keressétek meg ezt önmagatokban, s ha erre képesek lesztek, akkor 
szellemi ismeretek szférájának e világ megismerése tényleg hasznára is válik majd. 

9. De hogyan érhetitek ezt el? Hát bizony ez már megint más kérdés. Ennek ellenére azonban 
mégis kíséreljük meg. Egy példa majd megmutatja nekünk ehhez az utat. Figyeljetek jól tehát! Ha 
valamelyik pontból -ahol történetesen tartózkodtok- valamilyen tárgyat szemléltek, ami tőletek 
meglehetősen távol fekszik, nagyon jól meg tudjátok határozni, hogy az előttetek fekvő tárgy 
micsoda, mert ez esetben -ahogy ti mondjátok- jól tudtok tájékozódni. 

10. Ha már most a tájat közelebbről akarjátok megtekinteni, akkor egy jó erős távcsövet vesztek 
elő, vagy pedig egészen a tárgy közelébe mentek. Ha azonban -különösen kezdetben- a tárgyat 

különösnek találnátok, igen nehéz volna meghatározni, hogy melyik külső nézőpontból lehetne a 
kérdéses tárgyat felismerhetőbben és a legelőnyösebben megtekintenetek. Ha azután e különleges 
tárgy szemkélésének kedvező nézőpontját már megtaláltátok, akkor valamennyi pontot fel kell 
keresni, hogy meggyőződjetek róla, a most már közelfekvő tárgy azokból milyennek mutatkozik. Ha 
ezt is megtettétek, akkor rájöttök arra, hogy a kérdéses tárgy mégiscsak egyetlen pontból tekinthető 
meg a legjobban. 

11. Ez tökéletesen világos és érthető -mondanátok ti- de ezzel ez a világ, amin vagyunk, még 
mindig nem válik ismertté számunkra. Ez azonban nem tesz semmit, mert a példának, illetve a 
felvilágosításnak még nem értünk a végére. Kellő időben azonban mindenre világosság derül. 
Figyeljetek tehát! 

12. Ha most véletlenül a Földeteken lennétek, és egy derűs éjszakán a csillagos eget figyeljétek 
-kezetekben egy jó csillagtérképpel- számotokra semmi nehézséget sem okozna a csillagképek nevét 
megállapítani. Nyertetek ezzel valamit? Ismeritek-e ezzel magát a csillagot is? Vagy ezzel már 
olyannak ismeritek fel innen a Földről nézve, mintha már annak a felületére léptetek volna? Mondom 
nektek, hogy épp oly kevéssé, mint ahogyan a jelenlevő eset fennáll! 

13. Most azonban megfordítom a dolgot. Ti nem a Földeteken, hanem valamelyik igen távoli 
csillagon, pl. a Plejádon lennétek, és onnan visszatérve meg tudnátok-e mondani, hogy pontosan 
meghatározva a kilenc egynéhány csillaga közül melyik volt az, amelyről a Földet előbb néztétek? 
Úgy vélem, ez is igen nehéz dolog lenne, mert a csillagképek csillagai csak a Földetekről szemlélve 
mutatják azt a formát, amilyennek szabad szemmel látjátok, míg a valóságban annak csillagai szinte 
felmérhetetlen távolságra vannak egymástól. Ha pedig valamelyik más csillagról néznétek az 
égboltot, akkor azok a csillagok, amelyek Földetekről nézve valamilyen csillagképet alkotnak, más 
csillagról nézve egészen más csoportot alkotnának, másképp lesznek feltalálhatók az égbolton. Így 
sohasem tudnátok megállapítani a valóságnak megfelelően a ti Földetekről, hogy onnan mely 
csillagok alkotják a Plejádot! Azt pedig, hogy az előbb tudnátok meghatározni! 

14. Ez mind helyes és igaz, de még mindig idegen világon vagyunk! 

15. Ez is igaz, de még hozzáteszem, hogy e világ megfigyelésével is dűlőre jutunk még! 

16. De hogyan érhetünk célt? Hiszen itt igazán nem segít sem a megfigyelés, sem a számtan, 
sem csillagtérkép sem semmiféle, még a legtökéletesebb távcső sem. 

17. Ez tökéletesen így is van, ennek ellenére van egy roppant egyszerű eszköz, amellyel egy 
ilyen világot a legkönnyebben megismerhetünk. E felhozott példámnak csak egy lökést adok, s akkor 
magatoktól is fején találjátok a szöget. Megadom tehát ezt a lökést, jól figyeljetek ide! 

18. Tudjátok-e hogy honnan származnak gyermekeitek, s tudjátok-e, hogy az ő szellemi és lelki 
állaguk hol tartózkodott, mielőtt asszonyaitok a világra szülték volna őket? 

19. Bizony ezt egyáltalában nem tudnánk megmondani! 

20. Akkor mi alapon ismeritek el őket saját gyermekeiteknek? És mi alapon ismernek el ők 
titeket szülőknek? Már maga ez a kérdés is erős szikrát kell, hogy gyújtson bennetek! Hát nem a 
szeretet adta nektek a gyermekeket? Nem fogadjátok-e szeretettel őket? Látjátok, amikor a 
gyermekek e világra születnek, apjuk, anyjuk egyaránt nagy szeretettel veszik körül őket, és ez 
tulajdonképpen az első keresztelő. Neve ugyan ekkor még nincs a gyermeknek, a szülők szívén 
azonban erősen izzó jelként van bevésődve, s ezen jel eltörölhetetlen. Ez a jel pedig semmi más, mint 
a szeretet. E szeretet a szülők és a gyerekek részéről egyaránt erősödik, és folytonosan csak fejlődik 
a kölcsönös felismerés, megismerés úgyannyira, míg végül gyermeketeket bármely helyen és 
körülmények között -és viszont, a gyermek is titeket- azonnal felismeritek, különösen ha egy kis 
szűkös helyzet is járul hozzá. 

21. Látjátok, gyerekeitekben a szeretet révén csodálatosabb és maradandóbb világot ismertek 
meg, mint amilyenre itt most léptünk, amilyen ez, s ezt az emlékeztetőt nem is felejtitek el egyhamar, 
és egykönnyen nem is alszik ki szívetekből. 

22. Hogy tetszik nektek ez a lökés? Még mindig nem találjátok fején a szöget? Úgy látom, hogy 
ez az emelő még nem hoz tökéletes sikert, adjunk tehát egy újabb lökést. 

23. Tegyük fel, hogy Amerikának valamely ismeretlen részére kerülnétek, mégpedig annak 
egyik városába. Minden teljesen ismeretlen előttetek, körülöttetek. Nézhettek, figyeljetek, amerre 
csak akartok, a Napot, a Holdat és a csillagokat kivéve egyetlen világos fénysugár sem kerül 
szemeitekbe. Egyetlen ismerős hang sem érinti meg füleiteket, és annyira idegenül érzitek magatokat 
ott, hogy jóformán még önmagatokra sem ismertek rá. Amint azonban az utcákon bolyongtok 

céltalanul, egy ember jön veletek szembe, aki nagy szeretettel és barátságosan tekinget felétek. Ez a 
tekintet az egész utcát barátságosabb színbe öltözteti, és ezt az embert figyelitek a legjobban. 

24. Ez az ember egyenesen felétek tart, s a legnagyobb szeretettel, sőt még hozzá 
anyanyelveteken szól hozzátok. Lám, ebben a pillanatban az eddig még teljesen idegenül ható utca 
egyszerre barátságossá válik előtettek. Az ember pedig nagy szeretettel fogad meneteket, sőt még 
házába is bevezet. Ettől kezdve az idegen város ismerőssé és barátságossá válik számotokra, és 
szívetek szeretettel telik meg iránta. 

25. Az az ember több házba is bevezetett benneteket, ahol mindenütt nagy szeretettel és 
barátságosan fogadtak titeket, és ekkor már egészen otthonosan érzitek magatokat ebben az imént 
még olyan idegen városban. Nem sok idő múlva megtanuljátok a vidék nyelvét is, mintha csak idegen 
világ és vidéke egész otthonossá vált számotokra, és ha onnan eltávoztok, és ismét visszatértek, 
teljesen otthonosan érzitek magatokat. Mi az ismertetőjel, amely révén oly hirtelen és biztosan 
kiismeritek magatokat? Kérdezzétek meg csak szeretettel, és a szívetek barátságos érzései azonnal 
megadják rá a feletetet, hogy a felismeréséteknek mi az alapja? Ilyen módon a rajta megteendő rövid 
utunk után e világot is olyannak ismeritek majd fel, hogy lehetetlen azt mondanotok: nem ismeritek! 
Éppen ezért mondom nektek, ahogyan a szeretet minden mindenben, ugyanúgy minden szeretetből 
ered. 

26. Miről ismerhető fel valamilyen gyümölcs? 

27. Alakjáról, színéről. Ízéről! 

a. De minek a termékei mindezek? Mondom nektek: a Szerteté! A muskotály szőlőt az izéről 
ismeritek fel, de miért? Mert annak íze a szeretet egy részének felel meg ez a világ. Ha pedig ezt 
könnyűszerrel megtaláltuk, akkor minden kész is! Hol és honnan akkor már önként megoldódik! 


115. Fejezet: 
Az asztrológia alapja, egy lökés a szellemi megismerés érdekében, s a megfelelések okáról. Kain, Adám és 
Abrahám-a három napkeleti bölcs. Ez a ti szellem váratok, szülőhazátok. 


1. Mindenesetre jó lenne, ha mindjárt azt is megtudhatnánk, hogy szeretetünk melyik részének 
illetve melyik mennyei vidékének felel meg ez a világ! 

2. Kedves testvéreim és barátaim, mivel gondolatirányító lökéseim folytán a dolog háromnegyed 
részét magatoktól kitaláltátok, bizonyára nem lesz nehéz újabb lökés segítségével a negyedik részt is 
kitalálnotok. Ennek érdekében mindjárt egy kérdést adok fel nektek, melyekre a választ már előre 
tudom, hogy bennetek van. A kérdés pedig ez: nem hallottatok még sohasem csillagjósokról? 

3. Óh, dehogynem, hiszen erre vonatkozó könyvek még napjaikban is találhatók, de ezekre 
remélhetőleg éppenséggel nem kell adnunk? 

4. Abban a formában, ahogyan ti gondoljátok, nem is, mert képtelen tévhit volna az ilyenre adni 
valamit, egyenlő volna a bűnnel. Ne felejtsétek el azt azonban, hogy minden éremnek két oldala van, 
egy fényes oldala és egy árnyékos oldala. Hagyjuk figyelmen kívül az árnyékos oldalt, de annál 
nagyobb érdeklődéssel figyeljük meg a fényes oldalának rejtelmeit. 

5. Miben állnak azok? A neve: , A megfelelés tudománya" 

6. Eszerint minden formának minden dolognak, és ezek elhelyezkedésének bizonyos szellemi 
megfelelése van, és ezek nemcsak az elmúlt idők, hanem ma is éppen megvannak az összes 
csillagokban és csillagképekben. Aki tehát fényoldalát is el tudja olvasni és meg tudja fejteni e 
képeket, az fényszellemek csillagjósainak soraiba számítható, azaz valóban bölcsnek nevezhető, amit 
a bölcs volt az a bizonyos keletről érkező három csillagjós is, akik az Úr csillagát felismerték, s általa 
magukat. Ennek révén rá is találtak a Magasság -Országának Urára. 

7. De látok bennetek most egy kérdést, ami az említett három keleti bölcsre vonatkozik Tudom 
azt is, hogy ezekre vonatkozóan már kaptatok magyarázatot, azt azonban még nem tudjátok, hogy a 
Mennyekből semmiféle értesítés nem juthat teljesen kifejtve a Földre az emberekhez, hanem minden 
valamilyen burokba van rejtve, mert enélkül a mennyei tanítás -ami tisztán szellemi- épp oly kevéssé 
kerülhetne a földi emberek közé, mint amilyen lehetetlen a test számára a szükséges étherikus 
táplálékot durvább anyagi részekbe való keverés, illetve hozzáadás nélkül a testbe bevinni. Hiszen 
maga a kenyeretek -amit naponta esztek- szintén apró hüvelyecskékből áll, amelyek a 
tulajdonképpeni tápanyagnak csak hordozói. 

8. Ha pedig a napkeleti bölcsekre kapott értesítéseteknek szintén kissé burkoltnak kellett lennie, 
fejtsük ki most mi a burokból, s ebből a kifejtő munkából származik az az újabb lökés, ami a 

csillagjóslás (asztrológia) éppen megtekintendő fényoldalát a megszemlélésre alkalmassá teszi 
számunkra. 

9. A három bölcsre vonatkozólag azt a magyarázatot kaptátok: Ádámot, Kaint és Ábrahámot 
képviselték. Ez így igaz, ha azonban ezt teljesen szó szerint vennétek, éppen úgy tévedésbe esnétek, 
mintha ama bizonyos csillagképekben hinnetek, amelyekben naptáraitok szerint születtetek. 

10. De kedves testvérünk, rendben van, viszont akkor hogy értsük a dolgokat, amikor helyenként 
a leghatározottabb kijelentések történnek? 

11. Hogy miként értsétek, arra röviden világosság derül. Gondoljatok arra, hogy mindenféle 
kézzelfogható tárgy áll szemeitek előtt, mint például ásvány, állat, ember. Mondjátok csak, ha ezeket 
mind tökéletesen úgy veszitek, mint ahogyan szemeitek előtt vannak, megértitek azokat benső 
lényegükben? 

12. Mondhatnátok azt például: lásd, itt ez egy magas hegy. Igen vadregényes kinézése van, 
anyaga őszmész, a legmagasabb csúcsról felséges kilátásnak kell nyílnia, és belsejében bizonyára 
valamilyen fém is található. Ha ezeket a hegyről mind elmondjátok, akkor már készen is vagytok 
vele. 

13. Egyetlen hajszálnyival sem járnátok jobban növénnyel, vagy állattal sem, ha csak azt 
vennétek megfigyelés alá, és ezt is csak felületesen, ami az érzéketek alá esik, vagyis ami előttetek 
éppen tüntetőleg kidomborodik. Ami azonban a legbensőbb, magasabb rendű, -a szellemi rendet 
illetően- mondjátok csak, milyen mértékegységgel akarnátok azt felmérni? 

14. Ugyanígy áll előttetek e három napkelti bölcs képében Ádám, Kain és Ábrahám-Mennyből 
nyert értesítéstek szerint. Ahogyan az ásványokat, növényeket, állatokat általában nem értitek meg a 
maguk alapjában, ugyanaz a helyzet a három napkeleti bölccsel kapcsolatban is. 

15. Igen, Ádám, Kain s Ábrahám jelen voltak ott, így kaptátok ezt az ott megjelent keleti bölcsek 
lényének jelentősége miatt. De miképpen voltak ott jelen? Látjátok, ez már igazán más kérdés. Ezt 
természetesen meg sem kérdeztétek, és a nyert értesülés mellett továbbra is burokban rejtetten maradt. 
Most már azonban itt az ideje a burok felbontásának, hogy célunk elérése érdekében azt 
felhasználhassuk, és ezért halljátok. 

16. Az a három bölcs Asszíria vidékről való három pap volt. Tudjátok azt is, hogy Asszíriának 
az általatok jól ismert királynője Salamon idejében Jeruzsálembe jött, hogy Salamon bölcsességét 
hallhassa. Abban az időben a pogány asszír nép papjainak értelmesebb része olyan próféciát kapott, 
hogy fiaik egykoron egy csillagot fedeznek majd fel. E prófécia óta a nép értelmesebb papjai ezt 
állandóan szem előtt tartották, és figyelték a csillagos eget. E papok azután elutaztak mindenfelé 
abból a célból, hogy mélyebb bölcsességet tanuljanak más országok bölcseitől. Érdeklődésük 
különösen a , megfelelések" bölcsességére terjedt ki leginkább. Krisztus születésének idejében e 
papok testülete igen nagy volt, de e többit mind magával ragadta a nyereségvágy és teljesen a 
mammon szolgálatába álltak. Csak ez a három maradt meg bölcsességben, megvetették a világot és 
annak kincseit, és szellemi tevékenységük jutalmát csakis szellemben és igazságban keresték. 

17. Nos, mi történt annyira szeretett Urunk születésének időpontjában? 

18. Egy szokatlanul fényesen ragyogó csillagot fedeztek fel -éppen felkelőben- s ekkor figyelni 
kezdték annak útját a csillagképek között. Amikor pedig e csillagra vonatkozó benső megfeleléseket 
tanulmányozták, és a csillag az éjszaka közepén éppen a zeniten állt, három fehér ruhás szellemlény 
jelent meg előttük, és így szólt hozzájuk: 

19. -Ismeritek ezt a csillagot? 

20. -Nem ismerjük! 

21. -Engedjétek meg, hogy megérintsünk benneteket a homlokotokon melleteken, és akkor 
azonnal megérthetitek e csillag jelentőségét. 

22. -Talán indiai varázslók vagytok, hogy így akartok cselekedni? 

23. -Óh, a legkevésbé sem! Nem a pokol hatalmát akarjuk előttetek felfedni, hanem Isten erejét 
akarjuk bemutatni, hogy oda vezessünk el titeket, ahol az Ég és a Föld örökkévaló Ura az Ő isteni 
teljességében szállott alá. Egy szűznek jutott osztályrészül az a végtelen nagy kegyelem, hogy az Úr 
szállotta meg őt, és megszülte a gyermekek Gyermekét, az összes emberek Emberét, és az összes 
istenek Istenét! Látjátok, ezt akarjuk megmutatni, ezért engedjétek meg, hogy megérintsünk 
benneteket! 

24. -Legyen a ti akaratotok szerint, de legalább mondjátok meg, hogy kik vagytok? 

25. A három közül az egyik így szólt: 

-Hallottátok már, hogy miként volt a világ kezdetén? Látjátok, Isten testet adott nekem, és azt 
kilencszázharminc évig hordoztam, mert én voltam a Földön első embere, s a nevem Ádám volt: 
azaz Isten első szülötte ezen a földön. 

E szavak után a legidősebb bölcs -hogy Ádám szelleme őt megérinthesse- hozzálépett. Amint 
hozzáért, Ádám láthatatlanná vált, a papot azonban már betöltötte Ádám szelleme. 

Ugyanígy történt a másik kettőnél is. Ezek közül az idősebbet Káin, a fiatalabb Ábrahám szelleme 
töltötte be anélkül, hogy egyéniségük a legcsekélyebb mértékben csorbát szenvedett volna. E 
pillanattól kezdve azonnal felismerték a csillag hatalmas jelentőségét, egyúttal az országuk előbb 
már említett nagy királynője idejében kapott próféciát is. 

Szolgáikkal tevéket szereltettek fel, aranyat, myrhát és tömjént vásároltak, mert abban az időben 
abban az országban ez volt a szokásos áldozat egy újszülött királyért, akit ők az emberek 
Emberének, s mint királyi gyermeket a gyermekek Gyermekének neveztek, és megfigyelő helyükről 
azonnal útnak indultak. A tömjént királynak áldozták fel, miután őt az Isten felkent földi 
helytartójának és meghatalmazottjának tekintették. Amint ezek már mind együtt voltak, megkezdték 
útjukat, amelyen a csillag volt a vezetőjük, a három szellem pedig benső irányítójuk! 

Látjátok, a most közöltekkel az előbb burokban kapott értesüléseteket kihámoztuk, és ezzel együtt 
közöltük a benső igazságot: e három bölcsben milyen módon volt jelen Ádám, Káin és Ábrahám - 
aki szellemében a nagy elérkezte előtt már igen sok évvel előre-végtelenül örült, hogy végre 
személyesen azaz a bölcs testén keresztül testileg is megláthatja Őt, amint az neki annak idején 
megígértetett, míg szellemileg önmagába mennyeileg pedig a gyermekek Gyermekében, az 
emberek Emberében és az istenek Istenében! 

26. Mindezekből már könnyen és igen jól megérthetitek, hogy miben áll az igazi csillagjóslás: 
mint láttunk meg önmagunkban most egy szokatlanul fényes, nagy csillagot, azaz megpillantottuk 
szellemünk égboltozatán. Ha jó csillagjósok vagyunk, akkor a hiányzó negyedet könnyűszerrel, 
megtaláljuk. 

27. Igaz, hogy csillagok milliárdjai nyugszanak bennetek, a sok-sok milliárd közül most ez az 
egy fejtődött meg. És íme, már előttünk áll, ráléptünk, rajta vagyunk, mint egy gyönyörű mennyei 
hazában. De ti most magatokban azt kérdezitek: Vajon állsz te gyönyörű világ a te hatalmas 
valóságodban? A távoli égboltozat melyik részéről vetítik ki hatalmas sugaraidat a képmásodat 
felénk, bizonyítva pompás ragyogásoddal létezésedet? Nem tudhatjuk, hogy fényed sugara honnan 
érkezik? 

28. Ó kedves testvéreim és barátaim! Különösen hat ez a kérdés részetekről egy olyan csillag 
felöl, melyen lábatok nyugszik. Sohasem olvastatok a szellemek nagy váráról, valamint a lelkek 
váráról? Látjátok, eddig még semmi utalás nem történt ennek a titokzatos, nagy igazságra, ami éppen 
ezért felfedetlen maradt. De mondom nektek: aki az Úrhoz igyekszik eljutni, annak a Hozzá vezető 
utat is meg kell járnia. Ehhez azonban még azt a súlyos meggyjegyzést fűzöm: 

29. Módfelett örvendjetek, hogy az Úr az Ő megszámlálhatatlan milliárdnyi hatalmas világából 
a legkisebb porszemet, a földet választotta ki, ez lett szülőhelye mindazoknak a szellemeknek, akik a 
végtelenség teremtési térségéből feléje iparkodnak. 

30. Most pedig íme, itt van lábaitok alatt ez a ti szellemetek öreg szülőháza. Nagy pompát 
találtok itt. Ezt a pompaszereteteteket magatokkal vittétek le a földre. Az Úr azonban nem szereti a 
pompát, ezért választotta ki alázatból a Földet. Na még mindig nem tudjátok, hová lyukadunk ki ezzel 
a világgal? Látom, hogy e csillagjósokat igen nehezen emészti meg a gyomrotok, ezért felhívom még 
valamire a figyelmeteket. 

31. Minden népnél, minden időben szokás volt, hogy azt mondták -sőt ezt sok helyen szigorúan 
hitték is- hogy ez vagy az a csillag az , övék"! Szó szerint véve ennek természetesen igen kevés alapja 
lenne, szellemi szempontból azonban annál alaposabb oka van. Mert ahonnan való egy szellem, 
Onnan vette a szeretetét is. A csillagok milliárdjai a szellemek az első, vagy utólagos szülőhelyei. 
Most már ha ez így van, akkor az is bizonyos, hogy valamilyen csillag az előzetes születési helye 
minden földi ember szellemének. Ezért ez a csillag az, ami benső szeretetéből a tudatalattiból a 
tudatfelettibe legelőször felmerül. 

32. Ha tehát a csillagos eget figyelve valamelyik különösen megragadja a tetszésedet, és 
számotokra legmelegebben, a legbensőségesebben ragyog, amellett maradjatok. Látjátok, az lesz a 
megfelelő, amelynek révén bennetek éppen ez merült fel. 

33. De éppen ebben nyilvánul meg a különbség a világ gyermekei -akik alulról valók, a mint 
ilyenek a föld gyermekei- valamint a Fény gyermekei között akik felülről valók, így a Napok 

gyermekei, vagyis a fény gyermekeinek az a rendeltetésük, hogy az úr szolgáiként a világ gyermekeit 
így vagy úgy, az Urat szolgálva vezessék, hogy majdnem azok is a világosság gyermekei lehessenek, 
megnyerhetők az örök élet számára, s annak valódi örököseivé váljanak, amit az Úr az összes 
teremtett szellem számára már örökkévalóságok óta előkészített. Éppen ennek érdekében állította fel 
az örök élet elnyeréséhez a kiképző iskolát a végtelen teremtési térben éppen a Földünkön és az Ő 
keresztjében egy szentséges célt helyezett el a Földön, hogy az Ő szeretetének valóságos kerekeivé, 
kegyelmének és Irgalmának legüdvösségesebb örököseivé váljanak. 

34. Ezzel remélem, most a negyedik negyed is ismerté vált előttetek. Ha azonban egy darabon 
bejártuk már ezt a világot, akkor mintegy önmagától derül majd fény és világosság egyik-másik 
titokzatos dologra, melyről nem csak ti, de egész világotok is eddig még vajmi keveset álmodhattak. 

35. Feltámadása után az Úr velünk -mint kiválasztottaival- még igen sok mindent tudatott, 
amelyek feljegyzésre nem is kerültek, de még ha fel is jegyeztettek volna, a világ ezeket a könyveket 
részben sokaságuk, valamint azok tartalmának mélysége miatt ugyan fel nem foghatta volna. Ezekből 
most néhány dolgot felfedek előtettek, ezért erősítsétek meg szellemeteket a legnagyobb figyelemre, 
hogy felfoghassátok az élet nagy titkait, valamint a szellem hatalmas benső bölcsségét! (János 20/30- 
31;21/25.) 


116. Fejezet: 

A kerti ház fő aggja hívja a ház népét az oltár tüze mellé, és beszédében rámutat a teremtményi szellemi szabadság 
sorsára és az istengyermekségi fokozottságára. Egy jelentkező akad, hogy kezét az oltárra helyezze, és elinduljon a 
hatalmas istengyermekség felé. Megretten a tűzben olvasott feladatok súlyától, de az agg tanácsára, hogy a legkisebb 
akarjon lenni, és ne az emelkedés, hanem Isten szerethetése legyen a vágya, mégis eltűnik az oltár tüzén át, hogy Isten 
mellett a kisebb lehessen. 


1. Most induljunk el megkezdett utunkon, és ismerkedjünk meg ezekkel az emberi lényekkel, 
hogy megtudhassuk, milyen szellemiség gyermekei, és szellemi fejlődésük melyik fokozatán állnak. 
Ha ezeknek az embereknek alakját közelebbről megfigyeljük, úgy látjuk hogy a tiétekhez hasonló, s 
ebből a megfigyelésünkből arra lehet következtetni, hogy szellemi tekintetben is hasonlóknak kell 
lenniük, mert külső formájuk -ha csak felületesen nézve is- erre vall. 

2. Hogy azután belső szellemi beállítottságuk, nevezetesen szeretetük, vágyaik, valamint értelmi 
képességük a közelebbi és tisztább, alaposabb betekintés szempontjából meddig terjedhet, azt csak a 
velük folytatott beszélgetésünk során állapíthatjuk meg. Mert amivel telített a szív, arról beszél a száj. 
És az Úr minden ember szívében azt a vágyat ültette el, hogy teljesen sohase legyen megelégedve 
azzal, amije van, hanem mindig valamilyen magasabbrendű után törekedjék. Ennek a vágynak -mint 
általában mindennek- két oldala, azaz fény-és árnyoldala van. Az árnyoldalon levő ember még vak, 
és az a magasabbrendű, mint amije van. Ellenben a fényoldalon levő elvet magától minden anyagit, 
és általánosságban a legeslegnagyobbat akarja, mégpedig sem többet, sem kevesebbet, mint magát az 
Urat! 

3. Így tehát azonnal meggyőződhetünk arról, hogy az itteni emberek mennyire elégedettek azzal, 
amijük van. Lakásuk, kertjük leírhatatlan pompáját egész világukkal együtt -amelyért a ti Födetek 
fejedelmei ezer évig is háborúskodhatnának- ezek nem tekintik másként, mint ti egyszerűbb falusi 
házaitokat, ezért állandó vágy él bennük valamilyen szebb, nagyszabásúbb, értékesebb után. De 
figyeljük meg őket saját magunk egészen közelről, akkor felismerhetjük hogyan és mi módon 
alakulnak szellemi vágyaik. 

4. Látjátok, éppen itt előttünk tartózkodik egy tiszteletreméltó aggastyán, aki abból az 
alkalomból, hogy az oltáron a fa önmagától meggyulladt, szólni akar a palota lakóihoz, mert az ilyen 
mennyei jelenségeket mennyei jelnek tekintik, és abból arra következtetnek, hogy az Úr teljesíteni 
akarja kívánságukat, kérésüket. De jól figyeljetek, már kezdi is: 

5. - Ti, aki lakói vagytok ezen szülői háznak, valamennyien személyes tanúként bizonyíthatjátok, 
hogy kérésünkre szent tűz szállt alá oltárunkra, hogy a mi illatos áldozatunkat elfogyassza. Azok, 
akik ma a világban élnek, nem sokat törődnek az ilyesmivel, és alapjában véve ezért csalásnak vagy 
érzékeik csalódásának tartják. A mi házunk azonban híve a kinyilatkoztatásoknak, amelyekben írva 
van, hogy az Isten, a mi urunk az egyedüli Isten, Aki a világot -a mi lakóhelyünket- teremtette, s 
mellé adta még a szabad akaratot is, hogy szellemben örökkévalóságokon át állandó üdvözültjei 
maradjunk, vagy a világból távolabb emelkedve egy másikba jussunk, ahol Ő tartózkodik gyermekei 
között állandóan. 

6. Akiben tehát erős vágyakozás él közöttetek, és kedv arra, hogy az odavezető útra lépjen, az 
most forduljon az Úrhoz, Aki most felénk fordította füleit, hogy Ő maga alakítsa és helyezze át abba 
a világba, ahol Ő saját gyermekei között otthonában él. 

7. Tudjuk, hogy az Úr a mi Istenünk kétféle lényt teremtett, akik önmaguk, szabadon dönthetik 
el, hogy a kettő közül melyikhez tartozzanak. Az egyik fajtája teremtényeinek, értelmes lélekkel, 
szabadom tevékenykedhet saját örömükre és nagy előhaladásuk érdekében. E teremtményeket 
azonban a Úr testileg és szellemileg egyaránt csakis e világon való lakásra teremtette. 

8. E kellemes jutalom elérése igazán nagyon könnyű, mert aki hiszi, hogy az Úr a Menyek és 
minden elérhető és lakható világ egyedüli Istene, és e gondolat alapján az e világon általánosan 
szokásos módon hozott áldozatadás és imádat után saját felismerése szerint meg is adja neki az Őt 
megillető tiszteletet, az ilyen -amint tudjátok- már érdemessé is tette magát a jutalomra. Ez az 
átalakulás a jutalom elérésére -amint azt mindannyian jól tudjuk- nagyon kellemes és jótékony módon 
folyik le, amire örömmel tekintsen e világ minden lakója, és ehhez minden joga és alapja megvan. 

9. Ha azonban a teremtmények másik fajtáját nézzük -akikből természetesen sokkal kevesebb 
van- ezekre vonatkozólag határozottan mondja a isteni kinyilatkoztatás, hogy azok az egyedüli 
Istennek nemcsak hogy egyszerűen teremtményei, hanem valóságos gyermekei. Ezek a , gyermekek" 
Isten egész hatalmának részesei, és az Ő üdvösségük Isten üdvössége, mert amije csak Istennek van, 
mindent megtehetnek, amit az Isten megtesz, és az Isten is csak azt teszi, amit ők tesznek! 

10. Számukra az Isten nem olyan Isten, mint amilyen Ő a mi részünkre, nem olyan soha el nem 
érhető, s Akit a földi szem soha meg nem láthat, hanem ellenkezőleg, a legvalóságosabb Atyjuk, Aki 
állandóan közöttük él, vezeti és irányítja őket. Beszélget velük, akárcsak én most veletek, 
gondoskodik róluk, épít és főz számukra, hogy gondjuk soha többé semmiben ne legyen. Az ő 
, kiteljesedésükben" urai az egész végtelenségnek, akár csak Ő, a mindenható Atyjuk, és örvendeznek 
ennek a végtelen nagy hatalmuknak, amelyet jóságos Atyjukból merítenek. 

11. Az ilyen jutalom természetesen más, mint a miénk valóban, a mienkhez semmi esetre sem 
hasonlítható. 

12. Ám mi, ezen világ gyermekei örökre ki vagyunk zárva e kimondhatatlan jutalom eléréséből? 
Ugyan mit is mond erre nézve a kinyilatkoztatás, amelyet az idők kezdetén egy hatalmas szellem 
adott örök időkre világunk számára? 

13. Szavakban kifejezve így szól: Építsetek oltárt házatokban, amelyre helyezettek egymásra 
keresztbe fektetett jó illatú fahasábokat bőséges mennyiségben, hogy azok állandóan készenlétben 
heverjenek ott. Ha azután valamelyikőtök az egy igaz Isten hitében kérdezze meg szívét, hogy 
gyúlékonnyá vált-e az Isteni szeretet számára, és akkor szívének lángja megragadja az oltárra 
helyezett fát, amelyet fényesen világító lángokkal emészt meg. Az ilyen szívében lángragyúlt 
gyermek azután majd e lángokban elolvashatja azokat a roppant súlyos feltételeket, amelyek révén 
az Isten-gyermekséget elérheti. 

14. Most már azt kérdezem tőletek: az én testvéreim és gyermekeim köztük melyik az, aki ezeket 
a lángokban el tuja olvasni? Az álljon elő, és olvassa el! Aki tehát a feltételeket tudomásul vette, az 
helyezze kezét az oltárra, és akkor a mindenható Isten magához veszi annak szelemét, és elvezeti 
abba a világba, amelyben Ő lakik, Ennek szellemét pedig új testbe öltözteti, és azt a halandó és 
fájdalmas testet rövid ideig kell majd hordania, s ebben a testben egészen haláláig meg kell 
alázkodnia. Ha már mindenképpen és tökéletesen alázatossá vált, csak akkor hagyhatja ott fájdalmas 
halállal testét, és majd abból a halálból támadhat fel valódi istengyerekként! 

15. Figyeljétek csak, most egy férfi lép elő a hatalmas tömegből, és a lángokból a következő 
feletet olvassa ki: , A Te, Üdvözült jutalmaddal elégedetlen! A szenvedést mostanáig nem ismerted, 
hiszen a fájdalom még meg sem érintette lényedet. Mit akarsz? A halál is idegen előtted, és nehéz 
teher sem nyomta még sohasem válladat. Ha az Isten örökös rendje szerint maradsz meg ezen a 
világon, sohasem bukhatsz el, nem romolhatsz és semmisülhetsz meg, és amit szíved csak érez, vagy 
megkíván mindened megvan, s meglesz a jövőben is. 

16. Ha azonban mindezekkel nem vagy megelégedve, és oda akarsz jutni, ahol az Isten 
gyermekek nevelkednek, úgy tudd meg, hogy az Isten, a te Urad mindenféle -s hozzá még igen nagy- 
szenvedések, fájdalmak, megpróbáltatások, nyomorúságok útján életed utolsó napjáig kipróbál, 
mielőtt az így bekövetkezett testi halál után istengyerekké válhatsz! De jaj neked, ha ki nem állod ezt 
a próbát, mert e törekvésben megnyilvánuló hiúságodért örökkévalóságokon át kell az Isten 
haragjának tüzében szenvedned és vezekelned, s e szenvedésteljes állapotod sohasem javul, sőt egyre 
inkább fájdalmasabb és szenvedésteljesebb lesz! 

17. Ezen felül azon a világon, ahol az istengyerekek nevelődnek, tökéletes lelki vaksággal leszel 
sújtva, és mindabból, amit most tudsz, további vezetésed érdekében semmi sem marad meg a 
tudatodban, mert csak egy teljesen új, fájdalmas és nehéz életet kell megkezdened. Semmi sem marad 
meg tehát benned, mint egyedül -de ez is csak legnagyobb veszélyedre- ama világban való élet utáni 
vágyódásod. 

18. Vágyakozni fogsz minden mostanihoz hasonló tökéletesség és magasztosan pompás dolgok 
után. Nagy szellemi képességek és hajlamok élnek majd tudatosan benned, nehéz és fájdalmas 
testedben azonban semmit sem valósíthatsz meg azokból. Sőt, ha valamilyen úton és módon 
magadnak lehetőséget teremtettél arra, hogy tökéletlenebb formákban, de mégis megvalósítsd azokat, 
amik után szellemed a benned megmaradt vágyak miatt vonzódik, azzal már ott vétkeztél az Isten 
előtt, és ha le nem tettél előbbi szándékod megvalósításáról, akkor Isten haragjának örökös kárhozatos 
tüze lesz a jutalmad. 

19. Amid itt van, az Isten kegyelméből a tiéd is, ott azon a világon egyetlen fűszálat sem 
tekinthetsz sajátodnak. A gazdagság és a nagy pompa itt erénynek számít, ott azonban halálos bűnül 
róják fel neked. Itt csak akarnod kell, és a föld talaja engedelmeskedik intésednek, ezzel szemben az 
élelmet ott acod fájdalmas verítékével, súlyos munka árán kell megkeresned és előkészítened. 

20. Ezek a rád váró feltételek, ha az , istengyermekségre" törekszel. Nem lehetetlen, hogy 
kegyelmet és irgalmat szerzel Istentől, ha Őt mindenek felett szereted, és ha előtte a legkisebb és a 
legjelentéktelenebb akarsz lenni, és az összes szenvedésedet, fájdalmaidat s legnagyobb türelemmel, 
az Isten akaratában való tökéletes megnyugvással viseled el. De sokkal könnyebben megtörténhet, 
hogy elbuksz, mint ahogyan a helyedet megállod! Ezért nagyon is jól fontold meg, hogy mire 
határozod el magadat, és csak azután helyezd kezdet az oltárra, hogy történjék a saját akaratod 
szerint., 

21. Látjátok, itt ez a helyzet. Ne elégedjünk meg ennyivel, hanem figyeljük meg továbbra is a 
történéseket, abból nagy világosság támad bennetek, amiből már tisztán megértitek a „hol, hogyan és 
hová" kérdések mély értelmét. 


117. Fejezet: 
E jelenet magyarázata. 


1. A mi istengyerekségre jelentkezőnk íme már elolvasott mindent a lángokból, s tekintetét a 
főpapra szegezi. Az ő kérdését igen könnyű kitalálni, sőt már benetek is van. Azért azt hozzátok csak 
elő magatokból, s akkor jelentkezőnknek mindjárt olyan módon halljátok az istengyerekségről 
beszélni, amint őt előzőleg önmagatokban már hallottátok. 

2. A feltételek igen súlyosak, és a mi jelentkezőnk vissza is retten azoktól, s így szól az agghoz:- 
Olvastam Isten kikötéseit buzgalmának tűzében, s azokból felismerem ennek az életnek nagy 
előnyeit, de a magasabb rendű nagy veszélyeit is,ezért úgy gondolom, hogy okosabb megmaradnom 
annak, ami most vagyok, ezen az alacsonyabb fokozaton, mintsem megkíséreljem az ugrást a 
csaknem elérhetetlen felé. 

3. Természetesen elképzelhetetlen szinte egy magunkfajta számára, hogy mint „istengyermek 
, érezzük magunkat, sőt bizonyosan felfoghatatlanul fenséges érzés lehet egyetlen pillantással 
behatolni, és felmérni az isteni Bölcsesség és Hatalom végtelen mélységeit. Igen valami 
kifejezhetetlen üdvösség lehet az örökkévaló s végtelenség örökös és mindenható Teremtőjével 
állandóan látható és a legszeretetteljesebb közvetlen kapcsolatban állni, és Istennek segítőtársa lenni 
az egész végtelenségben-de e nagyság elérésének feltételei olyan súlyosak és olyan beállítottságúak, 
hogy sok-sokezerből aligha akad egy is, aki vállalkozásának magas célját valóban el is érheti. 

4. Ezért jól meggondoltam magamat, és tökéletesen lemondok, visszalépek az ajánlkozásomtól. 
Ha azonban valaki ennek ellenére is elvállalná, semmi esetre sem állnék utjába, de mindenesetre 
közlöm vele mindazt, amit a lángokban olvastam. ,, 

5. A jelentkező ezzel mondókáját befejezte, és az agg most belőlünk meríti most a választ, azaz 
ugyanazt mondja majd, ami bennünk már elhangzott: 

6. Ezt önmagatokban még nem tudjátok teljesen tisztán érzékelni, az Úr Rendjében azonban már 
minden úgy van elrendezve, hogy az ember beszéde mindannak a terméke, ami életének mélyén 
elrejtve nyugszik. Amikor tehát egy ember beszél, arra bizonyos mértékben belső ösztönzés hajtja, 
ami abból a sok megfelelésből ered, amik rejtve szunnyadnak életének mélyén. 

7. Mivel pedig most már ezeket is mind kitermeltük magunkból, vegyünk most már azt is 
tudomásul, amit az agg beszél. Hallgassátok meg tehát szavait nagy figyelemmel! 

8. „- Kedves fiam! Te elolvastad az Isten buzgalmának lángjában a nagy igazságot. Az utolsó 
kis parányáig igaz abban minden, és egyetlen kis jelecske sem támadt fel feleslegesen a lángokban. 
Egy jelet azonban-amely a láng közepén lévő parázs mélyén elrejtve húzódott meg-nem vettél észre, 
s így el sem olvastad azt. Pedig lásd, ha ezt a jelet is hozzáolvasod a többihez, akkor az egész 
felolvasott szöveg előtted más értelmet nyer. Lásd, én megmondom neked, hogy mi volt a jel. A 
parázs közepén-minden oldalról lángoktól körülvéve-állt ott egy szív amely szintén erősen lángolt. 
És éppen az ebből a szívből előtörő sok láng volt az a sok jel, amelyeket elolvastál. Ha ezeket a jeleket 
az önmaguk értelme szerint olvasod, akkor bizony rettenetesen elképesztőek ezek. Ha azonban abból 
a szívből tekintve olvasod azokat, akkor a legüdvösségesebb reménységekkel telve találod azokat. 
Önmagukban véve a szavak ítéletet jelentenek, amelyből egy jobb életre nemigen mutatkozik kiút, A 
szívből tekintve azonban az Isten Irgalmát jelentik azok, amelyben senki soha örökké sem veszhet el, 
ha egyszer ebbe a szívbe bele fészkelte magát. 

9. Lásd kedves fiam, minden egyedül azon múlik, tudod-e Isten szeretni, vagy nem? Ha Istent 
szíved egész alázatával tudod szeretni, akkor bejutottál abba a szívbe. Ha azonban Istent nem tudod 
úgy szeretni, akkor nem juthatsz be a szívbe, hanem ellenkezőleg, az ítéletben maradsz, mint 
üdvözült, mintsem megkíséreld elérni Isten gyermekségét. Annak elérése helyett azonban abba a nagy 
ítéletbe kerülsz, amelyből a lángokba olvasott szöveg szerint valóban igen nehezen találod meg a 
belőle kivezető utat. Ez tehát a helyzet a maga tejes igazságában. Valóban, az Isten angyalainak 
szájából tudjuk, hogy az Isten egyetlen világot sem áraszt el bőségesebb szeretetével, irgalmával s 
kegyelmével, mint azt, ahol az Ő gyermekeit nemzi és neveli a maga számára, mert annak a Rendjét 
Ő saját maga állapította meg. Úgy, hogy ott a hozzá hasonlóan emberré lett gyermekeiért elvisel 
minden terhet, sőt gyermekei iránt nagy szeretetéből egy rövid időre azoktól testileg meg is engedte 
magáz öletni. 

10. Lásd kedves fiam, mindezt jól ismert előttünk és mind való és igaz. De igaz az is, hogy 
Istent, a mi Urunkat teremtményei ott kérek a legerősebben arra, hogy az Ő Rendje szerint uralkodjék, 
mert az Ő isteni teljességben éppen ott munkálkodott legtöbbet gyermekei érdekében. Ezzel most már 
mindent tudsz, amire szükséged lehet, hogy bejuthass az istengyermekek országába. 

11. Most pedig tény ahogyan akarsz. Ha elfogadod a feltételeket, akkor a szíved mélyén kell 
vállalnod azokat, és akkor nem érhet baj, mert már mi is igen jól tudjuk azt, hogy az Úr hamarabb 
enged elpusztulni egy egész világot is, minthogy egyetlen gyermekét veszni hagyja! 

12. Ha tehát a szívbe jutottál, úgy az Úr a legjóságosabb Atyaként gondoskodik majd rólad. Ha 
azonban szív nélkül akarod magadra vállalni a feltételeket, nem bírsz helytállni Isten próbatételének 
hatalmas megterhelésében. Mert azok számára, az Ő szívében vannak, semmiféle törvényt nem adott 
azon kívül, hogy Őt mind jobban és jobban szeressék. 

13. Akik azonban a szívén kívül vannak, azok közül a törvény törvénybe tömörül, amelynek 
betartása nehéz, és azok áthágása bármelyikének halálos ítéletét vonja maga után, és a szaporodó 
törvények betartása is folyton nehezebbé válik, Mindezekből most már biztosan megállapíthatod, 
hogy mire van szükséged, ha az istengyermekséget el akarod érni. Ennek értelmében cselekedj, 
tökéletesen szabad vagy ,, 

14. Most pedig figyeljétek meg újból jól a jelentkezőnket. Látjátok, milyen komolyan 
elgondolkozik a dolgok felett, majd az agg felé fordulva így szól: „- Hald tehát, te ennek a háznak 
atya! Most egy gondolatom támadt, és ez a következő: Ha most arra a komoly elhatározásra jutnék, 
hogy nem az istengyermekségre törekszem, hanem csak arra, hogy a legkisebb gyermekének 
legutolsó szolgája lehessek csupán azért, hogy az Urat teljesen titkon szeretve, ily módon egy 
alkalommal egyszer mégis csak a közelébe kerülhessek -úgy gondolom, hogy ez a gondolatom talán 
nem is lenne olyan rossz! Ha az Úr az én elgondolásomat helyesnek tartja, és ennek megfelelően el 
is helyez, hogy ezt a célomat elérhessem, ebben az esetben az oltárra helyezném a kezemet! 

15. Most ól figyeljetek! Az agg feleli: -Teljesen bizonyos lehetsz abban. Mert amilyen okból el 
akarja valaki érni az istengyermekséget, ugyanazon az alapon engedi az Úr azzá lenni a jelentkezőt 
azon a világon, aminek révén elérheti azt ami életének alapját képezi. Ha a legkisebb akarsz lenni, 
akkor az Úr tenyerén hordoz majd téged. Aki azonban a legnagyobb akar lenni, annak az Úr nem lesz 
vezetője, mindenütt csak követi, úgy figyeli minden lépését és mozdulatát. S ha a naggyá lenni akaró 
valamelyes szakadékhoz ér, és Onnan önszántából nem akar visszafordulni, az Úr nem hívja vissza, 

teljesen szabad elhatározására bízza, hogy Onnan -ha akar-szabadon visszatérhessen, vagy pedig ha 
úgy akarja, az örök és feneketlen szakadékba zuhanhasson. 

16. Te azonban az alázat útját választottad. Ez alapot pedig az életedet, és az Úr irgalmát 
feltétlenül biztosítja számodra, ezért teljes bizalommal helyezted kezedet az oltárra! 

17. Most pedig jól figyeljetek, mert a jelentkező szól: -Uram! Te Mindenható a Te szeretetedben, 
kegyelmedben és Irgalmadban! Semmi más okból, egyedül csak tiszta szeretetből fordulok Hozzád. 
Azért ne hagyj el engemet gyengeségem idején, és egyedül TE légy erőm és erősségem. Akármi is 
leszek, bármiképpen is tevékenykedem a világban, a Te szereteted legyen életem egyetlen, örök, 
hatalmas célja és példaképe. Ez után akarok törekedni, Tőled nyert minden életerőmmel. Rejtsd el 
előttem, ami itt voltam, és amim itt volt, hogy csekélységemben annál inkább törekedhessem az 
Irántad való nagy szeretetemben. Csak ezt az alapot engedd felmerülni bennem, hogy Irántad való 
szeretetemben minél jobban megerősödhessek. Így most már teljesen átadom magamat Neked, Óh, 
uram, a Te végtelen nagy szeretetednek, Irgalmadnak és Kegyelmednek. Amen. ,, 

18. S nézzétek, a jelentkező az oltárra helyezi kezét, hatalmas lángok lepik el, és egyetlen 
pillanat alatt már el is tűnt a ház lakói közül. 

19. De vajon hová tünt el? 

20. Látjátok, ebben a pillanatban már egy földi anya lelkéhez kapcsolták, aki most fogant, s 
annak idején mint fiúgyermeket hozza majd a világra. Ez kissé csodálkozásba ejt benneteket, de 
mondom nektek, egy cseppet sem csodálatos, hogy a ti Napotok szellemi szemeitek láttára születnek 
meg Földetek növény-és állatvilágának legváltozatosabb fajtáiban. E jelenséget naponta látjátok, s 
alig csodálkoztok felette, pedig annak lefolyása sokkal bonyolultabb, nagyobb és lassúbb, mint egy 
itteni szellemeknek a most látott átköltözése. Mert a napbeli szellemek átvitele a ti testetekben és 
lelketeknek a fejlődésével kapcsolatos, amelyek mindegyike ezerszeresen önzetlenebbnek és 
bonyolultabbnak látszik, míg itt, a napvilágon-amely a maga valóságában egy központi Nap egy 
szellemnek csak az egyszerű átköltözéséről van szó, ahol a szellemeknek új testében más tennivalója 
nincs is, szeretetteljes élő lelkével teljesen eggyé váljon az Úr iránti szeretetben. 


118. Fejezet: 

Tanítás arról, hogy az Isten országába semmi tisztátalan nem mehet be. A kitűzött céltól, gondolattól eltérni a 
szellemnek sem szabad. A szellem egyesített akaratereje az Úr akaratával. Akinél ez megvan, annak végtelen nagy 
kincse van. Szilárdakarat nélkül nincs előrehaladás, másképp akinek kevese van (akarásban), attól is elvétetik. A 
szellem tolvajai a habozó, kételkedő vágyak gondolatok. Szentírásbeli példák a hitbeli szellem-szilárdságra. Recept 
ennek elérésére. 


1. Miután itt több látnivalótok nincs, ezért e világotokon tovább indulhatunk, mert ha az 
embernek már jó világa van, jó alapja, akkor azon tetszése szerint járhat-kelhet, és mindenféle jó 
tapasztalatot szerezhet. 

2. Most azonban forduljunk? Én magam nem mondom meg, hogy erre vagy arra, hanem ti 
magatok határozzátok meg. Egyre azonban figyelmeztetlek benneteket, mégpedig arra hogy szilárdan 
ragaszkodjatok az egyszer elhatározott szándékotokhoz, hogy merre induljatok, és maradjatok meg 
az első gondolatnál, mert itt azon múlik minden. Ha valaki azt mondja: mitévő legyék, kétségeim 
vannak, hogy balra, vagy jobbra forduljak-e?-az ilyen kételyeknél nyomban el is tűnik az egész világ, 
amelyen most jártok. Ezért minden gondolathoz szilárdan kell ragaszkodnotok, és a másodiknak nem 
szabad az elsőt kiszorítania. Szellemi tekintetben ez így van nagy általánosságban, mert aki nem 
szilárd, az nem alkalmas Isten Országára-amint az Úr maga is megmondta: , Aki kezét az eke szarvára 
teszi és hátratekint, az nem alkalmas az Isten Országa számára! ,, 

3. Ez pedig tisztán szellemi állapotunkkal kapcsolatban azt jelenti, hogy az ember semmilyen 
körülmények között se tétovázzék. Az első gondolat legyen az első elhatározás, de egyben az első 
tökéletes szilárdság is. Mert ha nem ez volna a szellemi elv is, akkor az egész teremtés is rosszul 
állna. 

4. Képzeljétek csak el: Isten Szellemében a legcsekélyebb ingatagság, megoszthatatlan szilárd 
akaratának egyetlen pillanatnyi visszavonása rögtön minden létező megsemmisülését vonná maga 
után. 

5. De kedves testvérünk, Isten szelleméről ez még csak elképzelhető, de hogy a dolgok 
fenntartása érdekében a Hozzá közelálló szellemeknek is hasonló szilárdságra lenne szükségünk, az 
már annyira világos. 

6. Kedves testvéreim! Az egyik olyan világos, mint a másik. Éppen azért Isten Országába semmi 
tisztátalan be nem mehet, mert a Mennyek lényei az Úr központi serege, a maguk módján az Úr 
Akaratával tökéletesen egyek. Ha ugyanis olyan is bejuthatna a Mennybe, aki az Úr Akaratával nem 
tökéletesen egy, ezzel csakhamar megérezné, és észrevenné az egész mindenség valamennyi része, 
mert mindenféle rendetlenséget idézne elő. A poklok legádázabb szabad érvényesülése mellett 
együttvéve sem okozhatnának annyi kárt, mint egy Rendellenes szellem okozhatna Isten Országában. 

7. Amíg ti más szellemek vezetése alatt álltatok, és szellemi viszonyotokat mintegy magatokon 
kívül szemléltétek, addig persze megváltoztathattátok gondolataitokat, ahogyan csak akartátok, és 
mégis minden a régiben maradt. Most azonban szellemi dolgok cselekvő szemlélői vagytok, és nem 
az én szférámban, vagyis a magam talaján lévő dolgokat szemlélik, hanem most mint szellemek a 
magatok szféráinak dolgait szemlélitek. Előzőleg egy másik testvér vendégei voltatok, akitől nem 
volt szabad eltávoznotok, ha annak a dolgait élvezni akartátok. Most azonban én vagyok a ti 
vendégeitek, és oda vezethettek, ahová csak akartok. 

8. De mit mondtam, a dolog azon fordul meg, hogy gondolataitokhoz szilárdan ragaszkodjatok, 
tehát teremtéstek megrögzítésével, különben mindhárman azonnal az előbbi körünkben találjuk 
magunkat. 

9. Amikor ismét a testvérem szférájában voltatok, neki is szilárdan kellett tartania teremtését, 
különben vajmi keveset láthattatok volna belőle. Ez pedig könnyű dolog a tiszta és tökéletes 
szellemnek, mert akaratereje teljesen az Úrból való. A ti akaratotok is az Úrból való ugyan, de még 
nem elég szilárd és tökéletes szellemekhez hasonlóan mindenben megrögzíthessétek. Ezt is csak 
azért, hogy tudjátok: az ember hogyan áll szellemében, és hogyan tarthatja meg szellemének kincseit. 

10. Ha valaki a Földön él, és tulajdonát meg akarja tartani, akkor azt jól kell őriznie, nehogy a 
tolvajok és rablók meglessék, és elvegyék azt, amije van. A tolvajok és rablók az ingatag és sóvár 
gondolatok a szellemben. Aki ezekkel szemben azonnal nem állít szilárd védőbástyát, az bizony 
hamar elveszti szép szellemi tulajdonát. 

11. Az Úr is azt mondotta: , Akinek van, annak adatik, hogy bővelkedjék. Akinek nincs, attól az 
is elvétetik, amije van. „Vagyis, el fogja veszíteni azt, amije van. Ugyan mi az, ami valakitől elvehető, 
amije nincsen és másnak mégis odaadható, olyannak akinek abból van, az még inkább 
bővelkedhessék abban? Ez a szellemnek az egyesített akaratereje az Úrban. Akinek ez megvan, az 
ezáltal végtelen kincset talál saját szellemében, és azoknak az erőknek és javaknak jut a birtokába. 
Ez a bővelkedés. Akinek azonban nincs meg szellemileg az Úrban egyesített akaratereje, vajon mi 
lehet a sorsa, amikor itt senkinek sincs egyéb tulajdona, mint a sajátja önmagától. Mondom nektek, 
az ilyen szellemnek nem lesz más sorsa, mint a hirtelen, vagy fokozatos elszegényedés. Mert ha valaki 
közületek egy kabátot akar a maga számára, ő maga pedig nem szabó, akkor a szabóhoz kell fordulnia, 
hogy az készítsen kabátot neki. Ha azonban szabó ott nem léteznék, ha mondjuk kiűzték volna abból 
a helyiségből mind a szabókat, akkor senki sem varrhatna neki kabátot. Akkor valamilyen különleges 
módra lenne szükség, hogy az emberek kabáthoz jussanak! 

12. Íme, itt ez az eset áll fenn. Az Úr az embert a saját szellemi képmására teremtette, és 
cselekvő, alkotóerővel látta el. Ezt azonban csak a maghoz hasonlóan helyezte beléje. A cselekedeteik 
pedig követik őket, amint magatok is mondjátok, a Szentírásból is tudjátok. 

13. Ha pedig ez már így van, akkor a nem szilárd, az erő és érték nélküli szellem-aki szilárdság 
tekintetében önmagát még sohasem tette próbára-lehetetlen, hogy a tiszta szellemvilágba másképpen 
érkezzék, mint teljesen üresen. Hogy pedig mennyire fontos az, ember szilárd és megingathatatlan 
szellemű legyen, ezt az Úr különböző alkalmakkor mutatja meg. 

14. Pétert szilárd hitéért kedves, okos embernek nevezi, aki sziklára épít. Keresztelő Jánosról 
azt mondja, hogy nem nádszál, akit a szél ide-oda lengethet. Gyakran mondja: , Legyen a te hited 
szerint! „„Hited megsegít téged! „Így nyilvánosan is mondja : „Legyetek tökéletesek, mint ahogyan 
a ti Mennyei Atyátok is tökéletes! , Amivel szintén azt akarja mondani, hogy Istenhez hasonlóan 
szilárd akaratúak legyetek, -tudniillik azok, akikhez szólott-és ne engedjétek, hogy a szellemük 
szilárd irányától bármennyire is elterjedjenek, bármi el téríthesse őket. 

15. A szilárd hatalmát a következő szavakkal dicséri: , Ha hitetek akkora volna, mint a 
mustármag, akkor így szólnátok a hegyeknek: Távozz innen, és zuhanj a tengerbe! És az hitetek 
szerint történne. , Ez a néhány idézet-hasonló sok van-elég világosan vetíti elétek, hogy a szellem 
világban mitől függ minden. 

16. De még ezekhez hozzáfűzöm-ami talán különösnek tűnik fel nektek mégis 
megvesztegethetetlen valóság: ha a Föld emberei tudnák, hogy szándékuk sikere és foganatossága 

min múlik, akkor nem egy csoda történne. Ám az emberek nagy része alig tudja, hogy nekik 
szellemük van, mert anyaguk már régen magába szívta azt, -akkor onnantudnák azt, hogy mi rejlik a 
szellemükben? 

17. Nektek azonban, akik már kissé megtanultátok megismerni a szellemet, némiképpen 
kinyilváníthatom, hogy miképpen, mitől függ, hogy éppen a szellemből kifolyólag hatalmas, 
csalhatatlanul, határozottan és valóban csodálatosan lehessen munkálkodni. 

18. Tulajdonképpen mitől is függ? Íme egy kis receptet adok nektek: Minden reggel és este 
szedjetek belőle egy kis evőkanálnyit, s meggyőződhettek róla, hogy a recept valóságos csodaszer. 

19. 1. Az első abból áll, hogy az ember felébredése után szeretete által egyesüljön az Úrral az Ő 
Akaratában, ennek este is meg kell történnie. 

20. 2. Azután, ha valakiben valamilyen óhaj él, úgy figyeljen az első gondolatára. Ez a másik 
szer. Ezt rögtön fogadja meg, és a világ minden kincsére se cserélje el másikkal. 

21. 3. Ha ezt megtette, akkor kérje az Urat, hogy egyesítse végtelen erejét a saját akaratának 
gyengeségével. Emellett az Urat szeretetével ragadja meg. Ez a harmadik szer. 

22. 4. Ha azután ezt megingathatatlan szilárdsággal megtette, akkor ehhez a három szerhez még 
egy negyediket is fűzzön hozzá, és pedig a rögzített szilárd hitet. 

23. Ha ez a négy szer már együtt van, akkor a csoda kész is. Aki nem hiszi, az nehezen fogja 
magán kipróbálni, aki azonban hiszi, az cselekedjék hasonlóan, és szellemében meggyőződhet az 
Úrral egyesített erejéről. Ezt a titkot itt kellett veletek közölni, mert itt helyénvaló. 

24. Most aztán azt is tudjátok, hogy világotokon mi a teendő ahhoz, hogy haladjunk: egy 
gondolatot és egy igen szilárd elhatározás-és előttünk az a hely, ahová jutni akarunk. E titok, amelyet 
most veletek közöltem, mind a természetes, mind pedig a szellemi világokra egyaránt érvényes, mert 
teljesen azonos amit az Úr és valamennyi tanítványa, apostola is tanított mégpedig akkor így szólt: 
, Nálam nélkül semmit sem tehettek, Velem magától értetődően mindent! , Továbbá más alkalommal: 
„Bármit is kértek az Atyától az én nevemben, megadatik nektek! „Itt az Atya nem tesz különbséget a 
kérésben, hanem azt mondja: bármit. Ezt is megmutatta, ha ketten-hárman összejönnek az Ő nevében, 
Ő közöttük lesz, és amit kérnek Az Ő nevében, megadja nekik! 

25. E világotok beutazásának meglesz az a jó következménye, hogy minden elrejtett titokra fény 
derül majd. A új hely íme már előttünk áll, tekintsük meg tehát nagy figyelemmel! 


119. Fejezet: 

E világ másik fejedelmi lakásának megtekintése. A hegyoldal galériás teraszokból áll, arany és drágakő, csillogás 
pompa mindenütt. Az épület három emeletes. Az első smaragd, a második rubin, legfelül jácint drágakőfalat láthatunk, 
amely alatt áttűz a belső fehér fénykő fénye. Az épület 7000 négyzetöl területű. 


1. Most meg kellene ugyan kérdeznem tőletek, hogy mennyire tetszik nektek ez a hely, de mivel 
jelenleg a ti birtokotokon tartózkodom, már a dolgok helyes rendje miatt sem tehetem meg ezt veletek. 
Ha ugyanis idegen érkezik egy ház-, vagy ingatlantulajdonoshoz, a vendég nem kérdezheti meg tőle, 
hogyan tetszik neki, hanem csakis a tulajdonos kérdezheti meg a vendégtől. Ti azonban bizonyára 
nem kérdezitek meg tőlem, mert még magatok is jobbára idegenek vagytok a saját birtokotokon, ezért 
mégis csak meg kell kerülnöm a rendet, ha megkérdezem tőletek azt, amit nekem kellene feltennetek. 

2. Ez azonban még csak hagyján, mert más fogyatékosság is van bennetek, s ez a ti benső 
szellemi szemléletbeli hiányotok, ami miatt azután megfelelő helyes feleletet még csak megadni sem 
vagytok képesek. Mit tegyünk tehát? Keressük meg a középutat, amelyen mind ketten közös nevezőre 
juthatunk, ez pedig abban áll, hogy a kérdést egyszerűen mellőzzük, ám annál nagyobb figyelemmel 
tekintünk körül. 

3. Tekintsetek tehát jól szét, ez a vidék pompásabb és jelentőségteljesebb mint az első volt. Azon 
a meglehetősen magas hegyen különösen pazar épület áll. Falai átlátszó aranyból öntöttek. A fal előtti 
oszlopok gyémántból és rubinból valók, mint már mondottuk. A lépcsőzet két oldalán a korlátot 
piramisok alkotják, amelynek csúcsait vörös aranylánc köti össze egymással. 

4. Minden egyes piramis közepébe egy fehér napkő van beépítve, s azok gyönyörű fényt 
lövellnek ki magukból. A láncsorok közötti piramisok között egy-egy sudár jegenyefa emelkedik a 
magasba, melynek levelei mintha csak arannyal átszőtt bársonyból lennének, úgy fénylenek a teljes 
egyforma magas fák ágairól. Ezen felül azt is látom, hogy a széles lépcsőzeten három öl széles 
bársony csík fut lefelé úgy, hogy a középső a legélénkebb vörös, míg a két szélső gyönyörű zöld, a 
lépcsőhöz annyira hozzásimulnak, mintha azokba vésetek lennének. 

5. A lépcsőzet azonban nem szakítás nélkül fut felfelé, hanem harminc fokonként tágas pihenő, 
sík térség következik, amelyek felett ecsetelhetetlen szépségű diadalívek emelkednek. E diadalívek a 
lépcsőzet egész szélességében harminc gyémánt oszlopon nyugszanak, amelyek felül roppant 
fényesen ragyogó napkövekből alkotott kisebb ívecskékkel ellátottak. Ezen ívecskék felett galéria fut 
végig, amelyen pompás sétára nyílik alkalom. Ez a galéria tiszta rubinból és smaragdból készült: ezt 
a pompát azután valóban napkirályinak mondhatjuk. 

6. De idenézzetek csak! Ennek a tökéletesen kerek hegynek -amely felül lecsapott piramishoz 
hasonló- meglehetősen sima alján jó száz öl széles csatorna húzódik körbe. Az egész csatorna a 
legművésziesebb csiszolt márványból készült, s két oldalt a partján gyönyörű korlát vonul végig. A 
korláthoz vezető út két oldala jáspis kövekből rakott, míg a csatornától elforduló utakat a legszebb 
gyümölcsfák szegélyezik. 

7. Ott, ahol a lépcsőzet a hegynek felfelé tart, vörös márványból készült fejedelmi híd emelkedik, 
amelynek művészies korlátja fehérarany ékkövekkel van díszítve. Legelragadóbb látvány azonban a 
csatorna vizének közepéből emelkedő harminc öl magas fehér obeliszkek. Az obeliszkek topázból 
készültek, és ezek hegyéből 60 ölnyi magas vízsugár tör fel a magasba, megszámolhatatlan fényes 
ragyogó gyöngyszemként hullva vissza a csatornába. De nézzetek bele a vízbe, amelyet ragyogó 
halak tömege tesz elevenebbé. Valóban kedves testvéreim, ez már utolérhetetlen fejedelmi pompa! 

8. Menjünk fel a lépcsőn ebbe a hegyen épült pompás palotába, és nézzük meg azt is közelebbről. 
A lépcsőn igazán kényelmesen haladunk felfelé, és az első pihenőt már el is értük. 

9. Nézzétek kék talaját, amelyben fehéren ragyogó napkő csillagok szórják fényüket, és 
ezenfelül az a kifejezhetetlen tisztaság, ami itt uralkodik, minden képzeletet felülmúlt. 

10. De menjünk csak tovább, ez már a harmadik pihenő. A talaj itt topázságra, és belőle 
kárminvörös csillagok ragyognak. Menjünk tovább, és lám már a hatodik pihenőnél tartunk. Itt a talaj 
sötétzöld, és felületét díszítő csillagok briliánsként sziporkáznak, mindenfelé színváltozatban 
tündökölve. 

11. Tovább haladva elértünk a hetedik pihenőt, az alap itt sötétpiros, akárcsak a királyi palást, a 
díszítő csillagok pedig narancssárga színben, szinte elviselhetetlen fénnyel ragyognak, s ezáltal a 
sötétpiros alap sejtelmes, különleges megvilágítást kap. Őszintén szólva nem néztem volna ki belőle 
ilyen felmérhetetlen pompát. Ha jól számolom, még 25 pihenő áll előttünk! 

12. A többit azonban járjuk végig megállás nélkül, mert a nagy pompába szinte már 
belefáradtam. Na lám, milyen hamar felértünk, és már az első ív alatt állunk, amely csupa gyémánt 
oszlopon nyugszik. Nézzétek csak, az oszlopok között futó út alapját, maga is fényesen ragyogó 
szivárványívet képez, és a színváltozatok minden vonalát különféle színben fénylő csillagok díszítik. 
Ez csakugyan még a mennyei pompát is felülmúlja! Az íveken nyugvó galérián túl az épület felé egy 
nagy körlépcső látható, amely harminc lépcsőfokból áll. Ezek mindegyike smaragd és világos piros 
színben ragyogó csillagokkal ékesített. E harminc körlépcsőből további ívgaléria húzódik, amelyek a 
legnagyobb és legértékesebb napkövekből készültek. Az oszlopok felett emelkedő ívek rubinból 
valók, míg a korlátja zöld arany. Az ívek alappadozata égszínkék, hasonló színű jácintokkal díszített, 
és hét sávban egymás után váltakozó zöld és piros fényt sugárzó csillagokkal. 

13. Most már áthaladtunk ezen az ívjáraton is, és lám, egy újabb körlépcsőhöz értünk, amely 
ismét 30 lépcsőfokból áll, és ezen keresztül a hegy tágas fennsíkjára jutunk, amelyen az épület 
tulajdonképpen épült. A lépcsők itt is jácint kövekből faragottak, és ezeket is piros és zöld fényt 
sugárzó csillagok díszítik. Még csak most jutottunk fel a tulajdonképpeni magaslatra, ahol a csodás 
palota emelkedik. A fennsík talaja a legfinomabban csiszolt gyémánttal vetekedik ragyogásában, 
azúrkék színben csillog, és különféle színt lövellő csillagok csoportja díszíti, amelyek mozaikképeket 
alkotnak. Ez a sík az épület falig jó száz öl szélességű. Az a pompa, ami itt tárul szemeink elé, 
egyenesen leírhatatlan. 

14. De most nézzétek a főépületet, három emelet magas! 

15. Az emeletek mindegyike harminc-harminc öl magas, a falakat a szorosan egymás mellé 
simuló oszlopok alkotják, és mindegyik emeleten más és más színben ragyog, egymástól pedig rajtuk 
kívülről körbefutó galériák választják el. Belül az oszlopfalon egy másik tömör fal is húzódik, 
amelynek anyaga a legértékesebb tiszta napkövekből áll, és hozzá még az a leírhatatlan pompa, és 
kifejezhetetlen művészi beállítás! A külső oszlopfal alaprésze smaragd, a második emeleten rubin, a 
harmadik emelet jácintkő. Hogy a belső napkőből épült rész milyen gyönyörű ragyogásban tör 
keresztül az említett átlátszó drágakő oszlopfalon, azt még csak kifejezni sem lehet. Elmondhatjuk, 

hogy a szivárvány összes színárnyalata a legnagyobb fényességben tobzódik előttünk. Itt, ezen a 
ponton olyan pompa és fényűzés összpontosult, amely minden emberi fogalmat túlszárnyal. 

16. Az épület terjedelme szemmel való becslés szerint 7000 négyzetöl lehet, ahol a szem ilyen 
nagy távlatban gyönyörködhet. Sajnos azonban a gyönyörűségek ilyen nagy tömege már valósággal 
fárasztólag hat. Menjünk be azért az épület belsejébe, nézzünk szét csendes légkörében. 


120. Fejezet: 

Az aranykapu mérete: 30 x 12 öl. Rajta áthaladva mindenütt leírhatatlan pompa. A körönd mennyezete a csillagos 
eget utánozza, felette koronát alakító kupola van. A körönd közepén oltár van, jó illatú fákkal előkészítve. Példa a szép 
fehér, de alvó téli tálról, melyet a tavasz melege kelt életre. A fösvény és a szeretetteljes ember háza tája. Itt is 
szeretettűzzel meggyújtott oltár fellángolása után lehet csak élő embereket látni. 


1. Nos, kedveseim, itt állunk már a bejárati kapu előtt, de amint nekem, úgy bizonyára nektek is 
feltűnik, hogy itt cseberből vederbe jutottunk. Nézzétek csak ennek a kapunak is szinte 
elképzelhetetlen pompáját. Magassága majdnem az első emeletig ér, és így majdnem 30 öl magas, 
még szélessége 12 öl. 

2. A kapu oldalpillérjei tömör gyémántoszlopok szögletes formában, amelyeket három sávban - 
a fényesen csiszolt lapján- kék, piros, zöld fényben ragyogó csillagok díszítenek. A padló pedig a 
fényesebb napkövekből kirakott, és az említett három színben ragyogó csillagok díszítik. A kapu alján 
a falazat alsó részét igen szilárd, roppant finoman kidolgozott vörös aranykorlát díszíti, amelynek 
felső kézvezető rúdjain megfelelő távolságban fehér napkő gömbök állnak, és ezek gyönyörű finom 
fehér fényt ontanak ki magukból. A kapu szárnyai a legfinomabb, művésziesen áttört aranyból 
készültek, melyeket fehérarany pántok kötnek össze, azok pedig a legnemesebb drágakövekből 
létrehozott, s utolérhetetlenül művészies díszítésekkel rakottak. 

3. De ez még csak a kapu, amelyen keresztül a csodálatosan szép előcsarnokba jutunk, amelyet 
mindkét oldalán háromszoros, csupa hófehér oszlopon nyugvó galéria díszít. E galéria járatait rubin 
és gyémánt korlátok szegélyezik. Most nézzétek a föld színével egy magasságban futó galéria 
padlózatát. Csupa mozaiklap, s azokon a legszebben ragyogó és színpompás virágfüzérek 
sorakoznak. Ezek a virágok szinte minden rezdülésüknél villognak, de mindig a legfinomabban 
kidolgozott szivárvány színekben. Ha megvalósítható lenne, hogy a szivárvány helyett a 
legváltozatosabb színezetű virágkoszorút tennék oda, az egyes virágok színüket éppúgy állandóan 
változtatják, mint ahogyan a legfinomabb csiszolt briliáns változtatja és szórja minden mozzanatnál 
színeit a Nap sugarainak fényében. Nos mit szóltok ehhez a felmérhetetlen pompához? Vajon nem 
több-e annál, amit egy emberszellem egyszerre elviselhet? 

4. De menjünk csak be az épület középhelyiségébe, amelyből a fények egész áradatát látjuk 
özönleni. Látjátok, az egy hatalmas körönd, a padlózata azúrkék, és általában a tilolimert 
csillagképeitek díszítik a ti égboltozatotok mintájára. Ennek csillagai sokkal fényesebben ragyognak, 
mint nálatok az éjszakai égbolton láthatók. E körönd falai szintén három egymásra helyezett 
oszlopsorból állnak. Az első oszlopsor rubinból, a középső smaragdból, a felső sor pedig jácintkőből 
készült. Mindegyik sorozatot fehér ívek kötik össze egymással, amelyeken átlátszó aranyból a 
legművészibben készített galéria fut végig. Az oszlopsor mögött világos rózsaszínű, sajátfényű 
kövekből épített falat láthattok, amelyen át megfelelő nagy ajtók és ablakok nyílnak a galériákra. 

5. Most pedig emeljétek fel a tekinteteteket a körönd mennyezetére. Látjátok, az egy 
csodálatosan szép kupola, amelyet kívülről nézve leírhatatlan gyönyörű királyi koronának láttunk, 
amint a központi Nap fejedelmi és sajátfényű ékköveinek ragyogása, s a körönd belsejében csodálatos 
színű és erejű fényt lövell. 

6. De mi az, ami a körönd közepén emelkedik? 

7. Látjátok, újból egy oltár, mégpedig egy darab rubinból faragva, s abból fehér ragyogó 
csillagsorozatok csillognak felénk, a legművészibben rögzítve azokat. Az oltáron, lám, ismét csak 
keresztbe rakott fahasábok vannak. Ugye, már nem is kérdezitek, hogy mire valók, mert csak az 
előbbi palotára kell gondolnotok, és a válasz kész is. 

8. De látok valamit bennetek, mégpedig ezt: kifejezhetetlen, szinte elképesztő ennek a palotának 
a fénye és pompája. Valóban, ha a mi Földünkön ilyen létrehozható lenne, annak összes királyai és 
császárai érdemtelennek éreznék magukat ilyenre, s nagy áhítattal emelnék egy az tiszteletére 
templomul. Tényleg, ez apompa még a leghűségesebb szellem számára is elviselhetetlen már. 

9. E nagy pompa mellett azonban mégis hiányzik nekünk a legfontosabb, az emberek! Ezek 
nélkül pedig a legnagyobb pompa is halott! ezek nélkül semmi belső gyönyörűséget nem találhatunk 
abban. Csakugyan elmondhatjuk: végtelen nagy az Úr csodálatos hatalma és bölcsessége, mert hiszen 
egyedül csak Ő lehet képes e gyönyörűségek létrehozására, de ha testvérek nélkül kényszerülnék ezek 
élvezésére, akkor a legegyszerűbb falusi kunyhó is sokkal kedvesebb volna ennél, ha a kunyhóban 
embertestvéreink várakoznának ránk. 

10. Úgy-úgy testvéreim, helyes és jó érzésetek alapján ítéltek, de tudjátok-e mi az oka annak, 
hogy sem épületben, sem azon kívül nem látok embereket? Látjátok kedves testvéreim, ennek az az 
oka, hogy ti most még jobbára természetes, azaz jó kétharmad részben még anyagi emberek vagytok, 
azon csüggtök, nem pedig a benső szellemin. Ez az anyag holt, ítélet alatt áll, hogy formálható legyen. 
Éppen ezért a természetes szférátokból tekintitek ezeket, mint nektek megfelelőt. 

11. Ha azonban az eleveneket is látni akarjátok, úgy át kell tömörülnötök a kétharmadon, ismét 
a szeretetetek központjába nyúlnotok, ahol az élet székel. Akkor majd újra lángra lobban az oltárra 
helyezett fa, és akkor azonnal meggyőződtök arról, hogy ennek a palotának csarnokai és helységei 
nem is olyan élettelenek, mint azt az első természetes tekintettel érzékeltétek. 

12. De kedves testvérünk, vajon miért szükséges a palota embereinek a meglátása, illetve 
érzékelésének lehetővé tétele, az oltáron elhelyezett fa meggyújtása? 

13. Ennek megértésére Földeteken számos példát találhattok, néhányra rámutattok, és akkor 
rögtön sokkal világosabban megértetek mindent. Figyeljétek meg a téli nappalnak és egy világos téli 
éjszakának a pompáját. Földetek egész nagy felületét ilyenkor megszámlálhatatlan szétszórt gyémánt 
borítja, amelyek a napfényben megszámlálhatatlan csillagént ragyognak annyira, hogy a figyelő 
szemeket a túlerős fény elvakítja. A fák gallyait is megszámlálhatatlan gyémánt borítja, és egy tiszta 
téli éjszakán az ég csillagai is jóval fokozottabb fénnyel ragyognak. De ha a számtalan gyémántból 
ragyogó felületet nézitek, mégis holtnak találjátok, mert az élet ilyenkor a meleg helyiséget keresi, és 
nem keres hideg és merev pompában szórakozást. Amikor azonban tavasszal a Nap nem csak fényt, 
hanem meleget is szór szét, akkor elmúlik ugyan e pompája a földnek, de ezzel szemben előkerül a 
hideg pompa elől meleg helyre visszahúzódott élet. Ez az élet megsemmisíti ugyan a téli pompáját, 
viszont újabb és sokkal nagyobb pompával változtatja azt. 

14. -E példához semmit sem kell hozzátennetek, legfeljebb csak azt, hogy a meleg hasonló, 
illetve megfelel a megelevenítő szeretetnek, amely a Nap központjából árad szét. Így már könnyen 
megérthetitek, hogy miért kell ezen az oltáron elhelyezett fának előbb lángra lobbannia, mielőtt e 
pompás hely eleven lakóit megláthatnátok. 

15. Egy másik, még szemléltetőbb példát láthattok két földi ember közt. Figyeljetek meg ott egy 
palotát, ahol mind a két emberi nemet kerülő fösvény lakik. Menjetek oda, még csak legyeket sem 
igen találhattok ott a palota közelében szállongani, nemhogy emberre akadnátok. Ugyan miért sivár 
ott minden? 

16. Mert ott nem lakik szeretet! De csak menjünk egy másik, szintén nagyon szép kunyhóhoz, 
amelyben egy nagy emberbarát lakik, s majd meglátjátok, hogy sürögnek-forognak ott az emberek, 
kicsik, nagyok, fiatalok, öregek egyaránt. A fákon madarak fészkelnek, csicseregnek, a háztetőn 
galambok turbékolnak, az udvar szárnyas állatoktól és más egyéb háziállatoktól népes, sőt még a 
legjobb, állandó lakmározásra nyílik itt alkalom és minden, amit itt csak láttok, kedélyes és vidám. 
De miért olyan eleven itt minden? Mert ebben a házban a szeretet honol. A szeretet melege nagy 
távolságra érezteti hatását, mert mindent magához vonz! 

17. Úgy vélem, a két képből világosan látjátok, hogy miért kell itt a fákat meggyújtanunk ahhoz, 
hogy az élet a palotában megindulhasson számunkra. Ragadjátok meg az Úr iránti szereteteteket, akik 
Belőle származnak, ezáltal a fa lángra lobban, bennünket pedig azonnal az emberek egész serege vesz 
körül, akik e gyönyörű és pompás palota állandó lakói. 


121. Fejezet: 
A tűz illatára a körönd emberekkel telik meg. Az uralkodó jogarral kezében siet a tűzhöz. Társadalmi rend, 
nagy asszonytisztelet. Vidéki fiatalemberek jutalma: egy éterikus szépségű, a kormányzó palotából származó 
menyasszony. 


1. Követtétek tanácsomat, és látjátok, pompás lángok lepik el az oltárra helyezett hasábokat, 
amelyek anyaga most már a hajnalpírhoz hasonlóan ragyog kifejezhetetlenül finom és édes illatot 
áraszt e hatalmas palota fejedelmi előcsarnokába a pazar szépségű galériákra. Hogy hemzseg most 
egyszerre azokon az emberek sokasága, valamennyien a nagy köröndbe tartanak. 

2. De nézzétek meg ezeket az embereket, mily leírhatatlanul szépek! Az asszonyok, mintha a 
legfinomabb fényétherből lettek volna megtervezve, a férfiak pedig fényes tűzlánghoz hasonlóan, ám 
a legcsodálatosabb szépségű emberalakká formálódva. 

3. Figyeljétek meg, az embertömegből ismét a legidősebb közeledik felénk, kezében uralkodói 
jogarhoz hasonlót tartva. Haja -akárcsak a frissen hullott napsütötte hó- hátának feléig bodrozva 
hullámzik lefelé. Szakálla ugyanolyan fehér, és a derekán alul érő. Testi nagyságra is kiemelkedik a 
többiek közül, s mértékeitek szerint jó hét láb magas. 

4. Kedves testvérünk, vajon miért hordja magánál a kormánypálca szerű jogarát? Uralkodója, 
vagy valamilyen kiválósága az itteni embereknek? 

5. Nem kedveseim, csupán egyik legidősebb közülük, de valóban pátriárka szerű a megjelenése. 
Az Ő vezetése alatt áll a palota, és még ezer ilyen palota, amilyent az előbb láttunk, és egyben ő a 
bölcsesség netovábbja is. 

6. Ha a hatáskörébe tartozó házak lakóinak valamilyen tanácsra van szükségük, úgy hozzá 
fordulnak. Ő azért sohasem küld ki követeket, hogy alárendeltjeit a bölcsesség valamelyik ágába 
bevezessék, mert itt az alaptétel a tökéletes szabadság, és azt önhatalmúlag sem szóval, sem tettel 
senkinél és senkinek sem szabad megsértenie. Éppen ezért a többi palota lakói saját portájukon a 
főpalotára való minden tekintet nélkül egymás között azt tehetnek, amit csak akarnak. 

7. Ellenségesen azonban nem szabad még csak a palota legtávolabbi határát sem érinteni, mert 
ha mégis megtörténnék, akkor e hatalmas uralkodói pálca a pátriárka akaratából azonnal működésbe 
lépne. Ilyesmi azonban e központi Napon nemigen képzelhető el, bár ennek lehetősége sincs kizárva. 
Minden egyes alattvalója a háznak ugyanis bőségben él, mindenféle elképzelhető gazdagság, pompa, 
kincs rendelkezésre áll, ezenfelül minden háznak meg van a legidősebbje -amint láttatok egyet már 
azok közül-azért ellenséges érzületről nemigen lehet még csak szó sem. 

8. Egyetlen lehetőség van, amikor olykor-olykor izzóvá válik közöttük a hangulat, s ez a 
központi napon uralkodó asszonyimádat! 

9. Az ilyen főpalota asszonyai -amint láttátok- jelentékenyen szebbek, mint az alárendelt paloták 
asszonyai. A helyzet körülbelül olyan, mint nálatok a Földön, ahol nagyon természetesnek veszi 
mindenki, hogy egy előkelő, gazdag háznak, vagy városnak egy asszonya szebb, vonzóbb, mint a 
vidéki népeké, ami a csekélyebb szellemi képzettség és a testi bájak részbeni elhanyagolása, 
mostohább kezelése folytán, a nehezebb kézimunka hatásával egybevetve természetszerűvé válik. Ha 
egy kiváló vidéki fiú valamelyik tekintélyes, gazdag és művelt városi ház valamelyikéből jut 
asszonyhoz, a vidéki leányokat könnyen nélkülözi, sőt ott is hagyja. Hogy miért? Ennek oka több, 
mint kézzel fogható. 

10. A földiekhez hasonló esetek itt is előfordulhatnak, sőt bizonyos tekintetben könnyebben, 
mint Földeteken. Ha vidéki átlagemberek szabadságuk révén esetenként egy ilyen főpalotába jutnak, 
s ezeket az étherikus, gyönyörű leányokat meglátják, roppant hatásuk alá kerülnek, és 
felhevülésükben minden elképzelhetőt elkövetnek, hogy egy-egy ilyen rendkívüli szépséghez 
jussanak. Igen nagy kérdés azonban, hogy ez jogtalan úton sikerülhet-e nekik? Sikerülhet 
olyanformában, amint az a Földön is meg szokott történni. 

11. De hogyan juthat hozzá rendes körülmények között egy falusi fiú egy gazdag, városi, 
előkelőbb leányhoz? Szellemi szorgalmával! A fiatalember erre nekifeszült, szorgalmával megszerzi 
a magasabb tudományos képzetséget és az ezzel járó műveltséget. Kiváló képességeivel magára vonja 
az uralkodó figyelmét, aki magas méltóságra emeli őt. Az ezelőtt egyszerű parasztfiú pedig nyugodt 
lelkiismerettel kopogtathat az előkelő ház ajtaján, és egészen bizonyos, hogy nem zárják be előtte az 
ajtót. Ez az egyik ilyen út. 

12. Egy másik parasztfiú meg katonának megy -ami a Mennyek szempontjából sem a legjobb, 
nem előnyös, sőt elmondhatjuk, hogy igen előnytelennek minősített pálya, bár vannak kivételes 
esetek, amikor szükségből- amint Dávid idejében is előfordult, sőt jogos is lehet. 

13. Amikor az ilyen parasztfiú bátorságával, rátermettségével mint katona, hazája védelmében 
kitüntette magát, a király, vagy császár földesúrrá teszi, s az ilyen azután bízvást megjelenhet grófi, 
akár hercegi házban is, ahol a császár kegyeltjeként mindig tárt karokkal fogadják azt, aki -születésére 
nézve- mégis csak egyszerű parasztfiú. 

14. Látjátok, itt is ez a helyzet, csakhogy úgy egyszerű kívánságra természetesen nem megy, de 
a szolgálat és megkülönböztetett bölcsesség révén még a legalacsonyabb rendű ember is szerezhet 
magának itt étherikus palotaszépséget! 

15. De ugyan miben állhat egy ilyen szolgálat? Figyeljetek csak meg e palota nagy 
palotáját, és mindjárt észbekaptok és így gondolkodtok: Ha ezt a mesés palotát emberek keze 
építette, akkor az építőknek, az építészetben, valamint többféle vonatkozásban is művészeknek kellett 
lenniük. No lám, ez itt így is van. Amit ugyanis láttok, az mind emberkezek munkája, mivel a nemes 
anyag nagy mennyiségben áll rendelkezésre ezen a világtesten. El is követnek mindent e téren, hogy 
lakóházukat -amennyire csak tehetitek- a legcsodálatosabban építsék, díszítsék. Tehát, ha valaki 
bölcsessége révén valami kiváló dolgot talált fel, vagy hozott létre, s azt a ház legidősebbje előtt 
bemutatta, s ha ő a művet valami különlegességnek elismeri, úgy , mester" címmel jutalmazzák. Ha 
azután még azzal a főpalota fényét még pompásabbá tudja tenni, akkor egészen nyugodtan 
kopogtathat a főpalota kapuján, és megkapja az általa kiválasztott palotaszépséget. Ez azonban 
már a legmagasabb díjazás is, amelyet az ilyen bölcsességmester elérhet. De ha nem is kér nagyobbat, 
az ilyen jutalomért odaadna egy egész császárságot! Az ilyen szerencsés bölcsességmester számára a 
szerencséjével együtt még egész sereg más előny is jár. Először is azonnal kap birtokot, amelyet egy 
bizonyos területméterig a főpalota legidősebbje adományozhat. Erre a birtokra azután tetszése szerint 
palotát építhet. De hogyan jut építőmesterekhez? Semmi sem egyszerűbb annál, mert ilyen szerencsés 
köré sereglik mindenki, s azon igyekszik, hogy valamivel szolgálatára lehessen, hogy ezáltal 
pártfogót szerezzen saját maga számára. A szerencsésen keresztül reméli a főpalotához kapcsolatokat 
szerezni, ami azután az ilyen esetekben olykor sikerül is, de ugyanígy előfordulhat sokaknál az az 
eset is, hogy nem sikerül ezt elérniük. Ennek azután természetes következménye a keserűség. Az 
ilyen elkeseredettek néha szövetkeznek, és erőszakkal kísérlik meg elérni azt, amit szolgálatukkal 
nem sikerült. Ilyenkor bizony kisebb háborúk keletkeznek, ami az erőszakoskodók számára mindig 
eredménytelenül végződnek, mert a palota vénjének botjával csak rá kell mutatnia, és az 
erőszakoskodóknak már menekülniük kell. De miért félnek az erőszakoskodók annyira attól a bottól? 
Azért kedves testvéreim, mert a bot a ház vénjének, erejének megszemélyesítője. A Nap emberei 
akaratának erejét már volt alkalmatok megismerni az előzmények kapcsán, a természetes Nap 
ismereténél, ahol szintén a legöregebbnél domborodott ki az akarat nagysága. A központi napon 
ezeknek ereje még fokozottabb, és a különbség a palota vénjei és az ottani egyszerű lakos között 
olyan szembetűnő, mint a központi nap, bolygónap, vagy a bolygók és azok holdjainak nagysága 
közötti különbség. Ezért a főpalota vénjeinek erejét már ismeri mindaz a sok ember, akik az ő 
palotáikban laknak. Hogy azután ennek ereje miképpen nyilvánul meg, azt a legközelebbi alkalommal 
tapasztaljuk meg. 


122. Fejezet: 

A vén botjának erejéről. Botját felemeli és beszélni kezd. A Nagy Szellem tanításairól, melyeket csillagírással 
örökítettek meg, s amely mindenfelé látható. Az istengyermekség elérése az oltár tűzén át. A férfiak nem hajlandók 
felcserélni kellemes életüket veszélyes, próbákkal teli istengyermekei földi létre. Csak egy éterikus leányszépség 
vágyakozik Isten után, és tűnik el az oltár lángjai között. 


1. Látjátok, most is felemelte botját, ami azt jelenti: Figyeljetek rám a legfeszültebb és 
legmélységesebb figyelemmel! Mivel pedig -amint jól láthatjátok- az egész nép felfigyelt rá, az agg 
leereszti botját, és beszélni kezd: -Kedves összegyűlt gyermekeim és unokáim! Ti már be vagytok 
avatva a legmagasabb isteni dolgokba, minden dolgok Teremtőjének és Fenntartójának a vezetése 
sem ismeretlen előttetek. Ugyanúgy be vagytok avatva prófétáinak tanításaiba. Aki egykor mint 
hatalmas szellem járta be az Isten nevében világunk végtelen berkeit, és annak területét, amelyet soha 
senki még fel nem mérhetett, s így senkinek sincs arról még csak fogalma sem, hogy ennek felülete 
a teremtésnek milyen mélységeibe nyúlik be. 

2. Egyedül csak a nagyszellem járhatja be e világot egyik végétől a másik végéig, mert az Ő 
mozgása egyenlő a fény felvillanásával, szava a mennydörgéssel, és egész világunk alapja beleremeg, 
ha beszélni kezd. 

3. Szavai meg is maradnak közöttünk, és mi a csillagírásainkban meg is őrizzük azokat. Bárhova 
mentek, vagy álltok e házban, a csillagírások mindenütt szemeitekbe tűnnek, s azok állandó, messze 
ragyogó fénye állandóan beragyogja új élettel telített szellemetek legbenső kötelességét, bölcsességét. 
De hogyan is szól a prófétaszellem szavaiból a tartalmas tanítás, amely csillagírással az oltár köré 

van feljegyezve? Ugyan ki mondhatná ki közületek azt, hogy nem tudja elolvasni, mert magam 
tanítottalak mindegyikőtöket a csillagírások elolvasására! 

4. De nézzünk csak fel a végtelen légtenger kékségébe, ott is a nagy Teremtő ugyanilyen írását 
láthatjátok, hiszen a mi kezünk is csak onnan másolhatta le. 

5. Hogyan is szól tehát ez a tanítás? Hallgassatok csak ide, most megismétlem nektek: 

6. , A csillagpalota udvarán te legidősebb állíts fel egy oltárt középen, az egyedüli egy Isten 
tiszteletére, és rakj száraz fahasábokat keresztbe rakva. A fa azonban hibátlan, és a legjobb illatú 
fajtájú legyen. Ezt a fát azonban sohase gyújtsátok meg világi tűzzel, hanem a lelketek szeretettüze 
borítsa azt lángra. Amikor a fa lelketek tüzétől lángra borult, akkor menj oda, és figyeld meg a lángok 
fényében önmagadat és fiaidat egyaránt, hogy házadnak valamelyik hozzátartozója nem hajlandó-e 
Isten lakhelyébe belépni. Aki magát erre alkalmasnak érzi, az lépjen az oltárhoz, és az oltár tüzében 
olvassa el azokat a feltételeket, amelyeknek eleget kell tenni azon a világon, amelyet a nagy Isten a 
saját maga és gyermekei számára teremtett." Így szól az írás erre vonatkozó része! 

7. Mindannyian tudjátok pontos időszámítás szerint, hogy mily régóta fekszik már ez a farakás 
az oltáron anélkül, hogy valaki meg akarta volna gyújtani, mert mindannyiotokból hiányzott az ehhez 
való lelkierő. Jól tudom, hogy az Úrnak ezt az oltárát a fa felhordása óta senki még ujja hegyével sem 
érintette, s ennek ellenére most a megszentelt fa csodálatos módon lángra lobbant! Mit tegyünk most? 
Mondom nektek, tartson szigorú önvizsgálatot minden férfi és nő, hogy áll lelkében a mindenható 
Isten előtt. Kinek volna közületek bátorsága ahhoz, hogy az Isten legmagasabb Lényét megragadja 
szeretetével? Ki képes ezen az oltáron mindenét feláldozni, hogy semmit se tartson meg magának a 
mindenható örökkévaló Isten iránt szívében érzett szeretetén kívül? Aki ezt meg tudja tenni annak 
nagy utat kell megtennie a legtökéletesebb szabadságból a legnagyobb szolgaságba. E tökéletes 
életből a halálon keresztül nehéz utat a fényvilágból a legsötétebb éjszakába, és ezeken keresztül az 
általunk élvezett legnagyobb üdvösségből, gyönyörűségből a legnagyobb sanyargatásba, szükségbe, 
szegénységbe, szomorúságba, és a megszakítás nélküli állandó kellemes közérzetünkből 
elviselhetetlen fájdalmakon keresztül egy teljesen bizonytalan útra lépni, hogy előre 
meghatározhatatlan idők multán Isten lakhelyéhez elérhessen. Boldog az, aki ezt a lakhelyet 
valamikor is elérheti, mert Isten gyermeke lehet! 

8. De milyen nehéz út megtétele után és árán! Sokkal könnyebb volna ezt a mi világunkat - 
bármilyen végtelen nagy is- keresztül-kasul kutatni mint, ezt a legmagasabb célt elérni. 

9. Ennyit előre megmondhatok nektek. Akinek azonban mindennek ellenére mégis van 
bátorsága, az előtt nincs az út zárva, mert ahol az Úr a Mindenható A-t mond, ott bizonyára B-vel 
sem marad adós. 

10. Látjátok, a pátriárka befejezte mondanivalóját. Nagy bölcsességgel és szakértelemmel 
hangzottak el szavai, és figyeljük meg jól, hogy ezek milyen hatást váltottak ki gyermekeinél és 
unokáinál. Gondoljátok, hogy a megteendő út ilyen borzalmas leírása útján lesz mégis valakinek 
bátorsága Isten lakóhelyének elérésére vállalkozni? 

11. Látjátok, egyetlen férfi sem mozdul a sok közül, de nézzétek csak, de nézzétek csak, egy 
csodálatosan gyönyörű szép lány lép elő, és a pátriárka elé lépve megszólal: 

12. - Istennek a benned levő erejéből való Atyám! A keblem duzzad az egy igaz Isten iránti 
szeretettől, ami nélkül az Ő látható jelenlétének elérése feletti üdvösség soha el nem érhető. Én 
vágyódom utána, és az Ő bármelyik legkisebb házában örömmel leszek szolgálója, márpedig olyan 
kicsiny házak megszámlálhatatlan sokaságban vannak. Az út nehézségei nem rémítenek meg, 
bármelyek legyenek is azok, amire a lángok úgyis utasítást adnak. Ha azután a biztosat tudom, 
követem tanácsát a nagy prófétának, aki e hatalmas világ összes népeihez a mindenható Isten nevében 
és erejével szólott. 

13. Jöjj tehát elém, fordítsd arcodat a lángok felé, és olvasd el azt, amit számodra mutat. 

14. A nő erre a pátriárka elé lép, és a lángokból a következő szavakat olvassa ki: 

15. , A te Urad és Istened a Szeretet és Irgalom Istene, azért csak könnyű halált, szelíd terhet és 
könnyű igát helyez vállaidra. Légy szívedben alázatos, felejtsd el a világ nagy pompáját, és ajánld 
magad a Mindenható nagy Isten védelmébe. E rövid anyagi életen keresztül saját karjaival vezet téged 
láthatatlanul lakóhelyére, ahol a nagy istengyermekség részévé válhatsz, és a mindenható Isten, az 
Atya házának örökéletű lakója leszel. Ha tehát az Isten iránti szeretetből van elég bátorságod erre, 
úgy helyezd kezedet az oltárra!" 

16. Nos kedves leányom, olvastad a nagy Isten feltételeit. Most mit teszel? 

17. Az én Istenem és a te Istened iránti folyton csak erősödő szeretetem miatt akarok, és azért 
megyek is Őhozzá. Ezért, ha az úr szent akarata is, úgy szeretném, hogy te még sokakkal előbb kövess 
engem. Jól tudom, hogy ezen a világon pompás és tiszta szellemekkel -akiknek a miénknél sokkal 
finomabb testük van- állandó és közvetlen érintkezésben állhatunk. Könnyűszerrel szemlélhetjük az 
ő nagy boldogságukat, ami olyan beállítású, hogy a mi természetes életünket nem zavarja, mert a 
túlvilági üdvözült szellemeknek velünk szemben nincs is valami sok előnyük, legfeljebb csak az, 
hogy akaratuk szerint felemelkedhetnek, és gyorsabban mozoghatnak, mint a természetes 
állapotukban, mert mi hozzájuk hasonlóan nem emelkedhetünk fel az erős fény országába. 

18. De gondold meg, mit jelent isten gyermekének lenni, aki egyetlen pillantással többet lát, 
mint mi felmérhetetlen idők alatt. Ezért akarom kezemet az oltárra tenni. 

19. Látjátok, a leány kezeit az oltárra helyezi, és ebben a pillanatban már el is tünt társai szemei 
elől. Na és mit csinálnak a többiek? Figyeljétek meg jól! 


123. Fejezet: 

A mindenható Isten bölcsességéhez nehéz eljutni, de aki eljutott oda bölcsességben és szeretetben. Aki aszerint is 
él, annak nagy kincse van. ,, Nem is sejtettük ezt erről a kis leánykáról!" A jövőben nem szabad eltiltani leányainkat a 
sík vidék fiataljaitól. Boruljatok le velem együtt az Isten kegyelme előtt, és kövessétek a leányka példáját. 


1. Amint látjátok, ismét a pátriárka lép elő, és szól övéihez: - Szeretett gyermekeim és unokáim! 
Jól tudjátok, hogy honnan szerezzük azokat a köveket, amelyeket mint saját fényű csillagokat rakjuk 
bele értékes építőköveinkbe. A roppant mély és hatalmas vizeinkből gyakorlott búvárok hozzák fel 
ezeket. De ugyanilyen módon van elrejtve minden pompás és nagy értékű dolog nehezen 
hozzáférhető mélységekben, s ugyanezért vagyunk mi is csak felszínesen képesítve a mindenható 
nagy Isten mély bölcsességének megértésére. 

2. Mivel egyszer már itt vagyunk, és itteni létünk semmiféle nehézséggel nem jár, ezért igen 
könnyen élhetünk egyhuzamban végig. Ha azonban a bennünk szunnyadó képességeket elevenekké 
akarjuk tenni, illetve a bölcsesség legnagyobb mélységeibe akarunk behatolni, akkor azonnal 
megszűnik az élet szórakozás lenni, sőt igen komolyan kell vennünk, és megeröltető kutatásba kell 
kezdenünk mindazok után, melyek az isteni bölcsesség keretébe tartoznak. 

3. Azok az emberek, akik saját életterük mélységének nagy kincsét már megtalálták, éppen 
olyanokká válnak, mint éppen a tenger. Látszólag épp olyan hullámzó kedélyűek, mint a többi ember, 
csakhogy ez a hullámzásuk igen sokirányú, és bölcs tevékenységre vall. A felébredt tevékenységű 
ember és a közönséges átlagember között az a különbség, hogy az önmagában felébredt ember az 
önmagában felismert isteni Rend örökkévaló törvényeihez alkalmazkodva él és tevékenykedik. Az 
átlagember pedig a külsőleges törvények szerint jár el, amelyek azoknak az ellentörvényeiből 
erednek, akik önmagukban már megtalálták a belső bölcsességet, amelyet már őseredetileg helyezett 
bele a Teremtő, mint legmélyebb bölcsességét. 

4. De ha a most már önmagában felébredt, valamint az emezt csak külsőleges utánzó emberek 
között egyáltalában nem, vagy legalábbis alig vehető észre, mi módon kell tehát megfigyelnünk, hogy 
a tapasztalataink alapján világosan felismerve elmondhassuk: Lásd, ez egyszer már önmagára ébredt, 
amaz pedig csak ezt a külsőségekben utánzó ember! 

5. Szeretett gyermekeim és unokáim, tekintsetek valamennyien az oltárra, ahol a megszentelt 
lángok még lobognak. Vajon volna-e közületek valakinek bátorsága az imént hallott feltételek közlése 
után az istengyermekség elérése céljából kezét az oltárra tenni? 

6. Amikor a következményeket veletek -saját bölcsességem szerint- közöltem veletek, 
mindannyian beleremegtetek, és az istengyermekké való átváltozás miatt az oltártól 
visszahúzódtatok. Ez a leány, aki ebben a palotában a legegyszerűbb volt, úgy hogy közületek még 
csak nem is gyaníthatta senki, hogy ez a mély bölcsesség épp ebben a legszerényebb fiatal leánykában 
él ilyen felébredt módon. S íme, ez megmutatta valamennyiünknek, hogy milyen kötésűeknek, és 
milyeneknek kell lenniük azoknak a benső bölcsesség szerint felébredt-benső szellemeknek, csendes 
tevékenység és szigorú önmegfigyelés útján. 

7. Mi valamennyien a főpalota lakói vagyunk, mély és bensőséges bölcsesség különböztessen 
meg bennünket a többi egyszerű embertől. De hogyan állunk most a mi férfiúi bölcsességünkkel, ha 
szégyenkeznünk kell egy gyenge leányka előtt? Igen, hogyan áll a mi bölcsességünk, ha az alárendelt 
házak lakói között ugyanilyen esetek fordulnának elő, és még arra is volna bátorságuk, hogy az Isten 
iránt érzett mély szeretetük és alázatuk folytán kezüket az oltárra helyezzék. 

8. Persze most vonogatjátok vállaitokat, és fejeitekkel, szemeitekkel dupla mozgást is végeztek, 
de mondom nektek: a mi bölcsességünk olyan, mint a tenger habja, amelynek a víz felszínén szép 
színjátékot és csillogást kölcsönöznek ugyan, de egy ilyen kicsiny hólyagra rá kell csak lehelni és az 
egész buborék a színváltozó villogásával együtt teljesen el is tünt a semmiben. 

9. Azok bölcsessége azonban, akiknek a leánykához hasonlóan volt bátorságuk ahhoz, hogy 
kezüket az oltárra tegyék, hasonló a tenger mélyén fekvő ama fénykövekhez, amelyekkel házainkat 
és helységeinket csillagok formájában feldíszítjük. Ezek megfelelő elhelyezésével a próféta szavait 
is belehelyezzük, mi magunk pedig alig vagyunk sima építőkövek, amelyek felületéről már nem 
sugárzik fényes csillagírás, mely benső értelem. 

10. Ugyan ki tudja közületek szavaimat tettekkel megcáfolni? Vajon kinek közületek van még 
bátorsága kezét az oltárra helyezni, amelyen még most is lobognak a lángok? Látom, hogy senki sem 
emelkedik, nem lép elő, ellenben valamennyien annál inkább visszahúzódtok, és egyikőtök sem 
válaszol szavaimra. 

11. Mit tegyünk tehát? A lángok még lobognak! Egy tanácsot adok nektek, és az a következő: 

12. Boruljatok arcra az Isten oltára előtt, dicsérjétek és dicsőítsétek a mindenható Istent, hogy 
mindannyiunk bölcsességét legalább annyira ébressze fel, hogy életünk mélységében legalább azt 
felismerhessük, mennyi van nekünk még hátra, míg annyira jutunk, mint ez a most eltűnt testvérünk, 
ez a mi bölcs leányunk! 

13. De ha már nem tudjuk megszerezni azt a bátorságot, hogy kezünket az oltárra helyezzük, 
legalább kérjük meg a mindenható Istent, elevenítsen meg bennünket az Ő bölcsességében annyira, 
hogy még e világunkon bölcs előfutárai lehessünk azoknak, akik a főpalotánk alárendelt összes 
lakóinak tömegéből nálunk megjelenve valamilyen kedvezmény engedélyezését, vagy pedig a 
legértékesebb és legnagyobb szerencséjüknek elismerve, maguk számára egy menyasszonyt 
kérhettek, illetve kaphattak. Most pedig, amint beigazolódott, hogy minden bölcsességük ellenére is 
elég ostobák vagyunk ahhoz, hogy menyasszonyról van szó, akkor rendesen a legokosabbat adjuk 
oda, miközben abban a véleményben leledzünk, hogy attól szabadulunk meg, aki a mi palotánk 
számára a legkevésbé alkalmas. De vajon helyes-e ez, ha így teszünk? 

14. Mondom nektek, abból a szempontból tekintve a dolgot, ahogyan ezt tesszük, bizonyára 
helytelen, miképpen a Menny és Föld mindenható Istene a mi ostobaságunkat hasznosítani tudja, 
tökéletesen helyes és különösen a menyasszonyok ajándékozásánál, ahol a mi ostobaságunkat 
rejtegetjük. Amikor a legbölcsebb Isten éppen ezeket a virágokat viszi el a főpalotánkból, akikre az 
nem érdemes, mint ahogyan mi sem vagyunk érdemesek arra, hogy a szent láng az oltárunkon még 
most is olyan erősen lobogjon, mint a előbb. Hogy a hozzátok intézett szavaim mennyire helyesek, 
vagy nem helyesek, azt hiszem eléggé bizonyítja ez a rendkívüli és csodálatos pompa, amely olyan 
szemlélően árad ki a pátriárka lakásból! 

15. Mondom: vajon ki teremtett közülünk csak egy, egyetlen követ is, vajon ki alkotott meg 
legalább egy építési tervet? Látjátok, ezek mind a sík területen lakó emberek munkái, akik a mi nagy, 
helyesebben igen nagyra tartott bölcsességünknek önszántából alattvalói. Ha pedig ez tagadhatatlanul 
így van, úgy egészen világos, hogy a síkság nagy kiterjedésű területén olyan emberek élnek, akikkel 
szemben nem vagyunk még arra érdemesek, hogy szemükbe tekintsünk! 

16. Ha tehát ezek az emberek saját bölcsességük szolgálatával közelednek a mi főpalotánkhoz, 
egy jobb és szebb menyasszonyért, hát tökéletesen helyes és jogos, hogy éppen a Legfenségesebb 
részesíti őket kegyelmébe? Bizony kedves gyermekeim és unokáim, amint a mindenható Isten 
cselekszik, egyedül csakis az helyes. És ezért sokkal helyesebb, ha lányainkat Isten barátainak adjuk 
oda az ő nagy örömére, mintha elzárnánk őket előlük. 

17. Boruljatok le tehát velem együtt az oltár elé, és kérjünk legalábbis annyi bölcsességet, hogy 
titokban ne kelljen szégyenkeznünk azok előtt, akik előttünk kicsik akarnak maradni. A lángokban 
bizonyára olvashatjuk most már, hogy mit kell tennünk a jövőben ahhoz, hogy Istentől elérhessük 
azt, ami legnagyobb üdvösségünkre válik. Úgy legyen. Ámen. 

124. Fejezet: 

A palotabeliek ész-imája. Különbség a szívbeli és az ész-ima között. Akik felismerték az igazságot, azok el is 
hagyták e napot. Földi példa: sokan vannak a hivatottak, de kevesen a választottak-mondja az Úr. Itt sincs másképpen. 
A meghaltak lelkei társaloghatnak az élőkkel, és láthatják is egymást! 


1. Most láthatjátok amint a főpalota lakóinak egész hatalmas tömege nagy kört alkot az oltár 
előtt, amelyen a lángok most még sokkal erőteljesebben lobognak, sőt még maga a pátriárka sem 
átallja, hogy övéivel együtt ezt megtegye. 

2. Kedves testvérünk, nem mondanád meg nekünk, hogyan imádkoznak ezek az emberek? 

3. Ezek az emberek az ő módjuk szerint éppen úgy imádkoznak, mint ti a saját módotok szerint. 
Istenhez, mint a Menny és Földjük legnagyobb Urához imádkoznak. Imádságuk alapjában véve kérés, 
amelyeknek az az eleven kívánságtartalma, hogy Isten adja meg nekik azt, amit éppen kérnek. Amikor 
ti a magatok módja szerint imádkoztok -már tudniillik, amikor valóban komolyan imádkoztok- 
szívetek mélyéből imádkoztok, és ezzel együtt él bennetek az a kívánság is, hogy kérésetek 
meghallgatásra találjon, mert hiszen az imátok voltaképpen ebből áll. 

4. Ezeknek az embereknek az imája inkább jelképes, mint bensőséges, vagy a szívük mélyéből 
fakadó. Kb. olyanformán, mint amikor az értelmetek szerint dolgozva önkéntelenül is a 
gondolataitoknak megfelelő mozdulatokat tesztek. Ezért ezeknek az embereknek sem szívük 
mélyéből tör fel imájuk, hanem az agyukból, s mint ilyen, a lelkük gondolatából eredve értelmi 
imának tekintendő. Itt tehát minden ember saját bölcsessége szerint fontolja meg, hogy imáját hogyan 
fogja leghelyesebben elvégezni. 

5. Imájuk közben felvett helyzetük nem azt jelenti, mint nálatok általában: a szív a magába 
mélyedő ájtatosságát, hanem náluk ez annak csak jelképes kifejezése, s hogy ebben az állapotukban 
egymást ne zavarják. Így azután mindegyik zavartalanul kapcsolhatja leghelyesebbnek talált 
gondolatához azt a kívántságát, hogy a mindenható Isten azt beteljesedni engedje. Amikor valamelyik 
azután véleménye szerint a legbölcsebb pontot megtalálta önmagában, akkor egész nyugodt 
lelkiismeretével áll fel, hogy a lángokból kiolvassa egyéni bölcsességének, véleményének 
helyességét. Ha a lángokban talált betűk szerint azt igazolva látja, nyugodtan állva marad. Ha pedig 
nem találja meg ott saját gondolatának helyességét, akkor újból elborul és azon gondolkozik tovább 
hogy mi is lehet az okosabb, helyesebb az ő szférájának megfelelőbb. 

6. Látjátok, e nagy világtest embereinél nagyjából így folyik le az imádkozás, különösen a 
pátriárka házának lakóinál. 

7. De kedves testvérem, miért nem fordulnak ezek az emberek inkább az Úrhoz, hogy Ő mutassa 
meg nekik mi a helyes, a legokosabb tennivalójuk? Azzal ugyanis feltétlenül tisztában kell lenniük, 
hogy az Úr okosabb, mint ők, és Ő mindenkinél jobban megadja, amit tőle kérnek! 

8. Ez a gondolat helyes, de csak azok részéről, akik a való helyzetet a nagy világviszonylatban 
nem ismerik. Aki azonban ezt, az ebben az Úr Rendjét ismeri fel, s erre csak azt mondhatja, hogy 
ezek az emberek a maguk módján helyesen imádkoznak, mert az imának ez a módja tökéletesen az ő 
rendjük szerinti. 

9. De miért helyes ez így? 

10. Ennek okát kedves testvéreim, mindjárt megtudjátok. Hallgassatok figyelmesen: 

11. Ha azzal fordulnánk Istenhez, hogy az igazi és értelmes okosságot megadja nekünk, ezáltal 
tulajdonképpen csak szemrehányást tennénk, és nagyban panaszkodnának Isten ellen, mert ezzel 
voltaképpen azt akarnánk bebizonyítani Ő előtte, hogy a legigazságosabb és legokosabb létére 
bennünket be akart csapni, és ezért azt az okosságot, amelyet a minden menny és Föld Ura belénk 
helyezett, a legnagyobb megtiszteltetésnek tartsuk, és azt az Ő rendje szerint használjuk fel. Ha 
azonban okosságunkat önmagunkban már felhasználtuk, és így további, még nagyobb értelemre van 
szükségünk, csak akkor lehet jogos és indokolt annak pótlásáért Istenhez fordulnunk, amiben immár 
hiányt szenvedünk. 

12. Látjátok, a Rend szerint élnek a bolygó emberei, és eszerint imádkoznak is. 

13. Kedves testvérünk, lényegileg véve vajon minek felelnek meg az itteni emberek? Tekintve, 
hogy a központi Nap lakói az „egy"-nek felelnek meg, a nagy teremtési világember egy egy idegének 
felelnek meg, mégpedig a homlokbőrtől nem messze futó valamelyik látóideg közelében. Éppen ezért 
ilyen módon alkotott a rendjük is. Hogy mindazzal, amijük van tökéletesen meg is vannak elégedve, 
ezzel hasonlóak a ti embereitekhez, akik az világukon semmivel sincsenek annyira megelégedve, 

mint saját értelmi képességükkel. Mert mindegyik önmagát tartja a legokosabbnak, és ezt annál 
erőteljesebben érzi önmagában, minél kevesebb valóságos értelemmel rendelkezik. 

14. Az érzelmi emberekben egészen más a helyzet, akik a szívükkel gondolkoznak. Ezek 
felismerik, hogy az egész érzelmi tudás csak egy kis részlettöredék, és hogy csakis a legértelmesebb 
és legbölcsebb ember viheti annyira, hogy teljesen alázattal mondhassa el őszinte beismeréssel: 
Valóban semmit sem tudok, mert az egész tudásom együttvéve sem több Isten végtelen 
bölcsességével szemben, mint egy láthatatlan porszemecske! Az ilyen ember jut el valóban a 
bölcsességhez, amelyben megtalálhatja azt a készlettárat, amelyet az Úr számunkra berendezett. 

15. Ezen a központi Napon nem élnek vajon ilyen emberek? 

16. Óh, igen, kettőt már láttunk közülük. Éppen ők voltak azok, akik kezüket az oltárra 
helyezték. Mert a kéz oltárra helyezése azt jelenti, hogy az ember az ő nagy szegénységét önmagában 
felismeri, de emellett fényesen világító kis lámpácskája is van, amely a szívében elhelyezett, teleírt 
tábla mellett áll, s így a tisztán és világosan írt írásból ez olvasható ki: 

17. Halhatatlan szellem! Alázkodj meg vélt nagyságodban, gyúlj szeretetre Isten iránt, és így 
térj vissza ahhoz, aki téged teremtett. Az Ő nagy atyai házában végtelen bőségben találod meg 
mindazt, amiben most oly nagy szükséget szenvedsz! 

18. Látjátok, ha az emberek közül valamelyik ezt önmagában megtalálta, az már csendes bölcs 
lett, és semmi más egyébre nem figyel vágyakozóbban, mint hogy arra az útra léphessen, amely ahhoz 
a célhoz vezet, amit szívében a kivilágított táblán látott, s megismert. E világtest minden egyes 
emberében van egy ilyen táblácska, de nem mindegyik helyezi fényesen világító lámpácskáját 
melléje, hanem inkább agyának központjába azt. Ezért történik meg az, hogy e világtest végtelen sok 
emberéből csak igen kevés jut el oda, hogy kezét az oltárra helyezze. 

19. Ha azonban Földetekre vettek egy pillantást, a legkisebb keresgélés mellett igen könnyen 
felfedezhettek ehhez hasonló jelenséget. Gondoljatok csak az Úr Jézus Krisztus szavaira, amikor így 
szólt: „Sokan vannak a hivatottak, de kevesen a választottak!" S valóban, igen nagy terület 
választottjait az ujjaitokon számlálhatjátok meg. 

20. De miért van ez így kedves testvérünk? 

21. Azért kedveseim, mert senki, illetve az igen sokból csak roppant kevesen veszik szívükben 
az Úr szavait : , Alázkodj meg, vedd vállaidra a keresztedet és kövess engem!" 

22. E központi Nap emberei számára ez a végtelen nagy kegyelem persze nem jutott 
osztályrészül, s még kevésbé, hogy az ehhez vezető legegyenesebb és legrövidebb utat az Úr saját 
szentséges ajkával tanította és cselekedeteivel mutatta volna meg nekik, ilyen módon nemcsak egy 
kis pislogó lámpácskát, hanem egy egész központi Napot helyezett volna el táblájuk mellé. Ennek 
ellenére azonban még sincs elvonva tőlünk a lehetőség, hogy az örök élet táblácskáját szívükben 
megtalálhassák, és így életüket eszerint igazíthassák. Ezenfelül pedig elég hosszú életet élnek ahhoz, 
hogy ezt önmagukban megtalálhassák, mert hiszen vannak itt olyan emberek, akik olyan régiek, mint 
egy-egy fél emberi nem a ti Földeteken. Hozzá mégis az itt elhaltak szellemei -természetesen csakis 
úgy, ha akarják- megtehetik ugyanazt, amit földi életük alatt is megtettek volna, s ezt annál is inkább, 
mert az itteni emberek anyagi és túlvilági élete között nincs olyan számottevő különbség, amennyiben 
ezek egymást láthatják, sőt mindenkor beszélhetnek is egymással, hacsak akarják. 

23. Mi pedig most már eléggé megfigyeltük az itteni emberek imádkozási módját. Közben ők is 
felálltak leborult helyzetükből az oltár körül. Figyeljük meg további viselkedésüket, s majd csak 
azután folytassuk felfedező tanulmányunkat ezen a mi gyönyörű világunkon! 


125. Fejezet: 

Ima után a főpap kiolvassa a lángokból Isten üzenetét a nap bölcsességgel teljes emberei számára. Eddigi életük 
minden előnyéről le kell mondaniuk, ha istengyermekké akarnak válni, és eddigi hatalmas akaraterejük helyett a 
szenvedések keresztfáját kell felvenniük, az Úr akaratát teljesítve. Aki a próbát nem állják ki, azok a bűntető tűzben 
sokáig szenvednek. A fiatalok szószólója lemond az istengyermekség eléréséről, kérve Istent, hagyja meg őket 
szabadságukban. 


1. A pátriákra botját újra felemelve beszélni kezd. Vajon mit akar mondani gyermekeinek? 
Hallgassuk meg! 

2. - Kedves gyermekeim! Íme összesereglettünk az oltár körül, amelyen az Isten lángja még 
mindig lobog. Meghallgatásra talált dicsőítést zengünk most a Mindenhatóhoz, és ezért szól az Isten 
Szelleme hozzánk a következőképpen: 

3. , A nagynak Nagy vagyok, a kicsinynek Kicsiny, az erősnek Erős, és a gyengének Gyenge. E 
gyengeségben azonban titokzatos erő lakozik, ami hatalmasabb a nagy minden pompájánál. Aki 
könyörületes szívű, ahhoz irgalmas vagyok, aki jól cselekszik, azzal én is jól cselekszem. Az urak 
számára Úr vagyok, de a szolgák számára Szolga. A bölcs nem játszhat az Én világosságommal, az 
együgyűek számára isteni teljességem egész területe nyitva áll. A csupa értelem előtt hozzáférhetetlen 
fényességben lakozom, ellenben a világ és annak fényessége előtt balgákkal testvérként járok-kelek. 
A Nap gyermekeinek nagy a hatalmuk, egyetlen leheletük erősebb egy kis bolygó leghatalmasabb 
viharnál. Gondolatuk előtt meghajol az ő egész világuk, és új lángokat vet ki a távoli térségekbe. Az 
Én gyermekeimnek, illetve akik azok akarnak lenni, azoknak gyengének kell lenniük, s e 
gyengeségük csakis bennem válhat erővé. A Nap gyermekei csak az ő fényességükben imádhatnak 
Engem, az Én gyermekeim azonban nem maradhatnak meg azoknak amik, -mint ilyeneknek meg kell 
semmisülniük- hogy a megsemmisülésükben válhassanak azzá, amivé lenniük kellene! 

4. De mit is akartok ti, Napnak gyermekei? A jól kimért részetek hiánytalanul megvan. Ha többet 
akarnátok, legyen úgy és kaptok többet! Vagy talán nagyobb üdvösségre vágytok? Hogyan 
követelhettek többet, mint amennyit ismeretetek és kívánságaitok szerint máris megkaptatok? Ha 
azonban az Én gyermekeim akartok lenni, akkor szó sem lehet arról, hogy valamit még kapjatok, de 
akarnotok kell mindent elveszteni. Mert mint a Nap gyermekeinek az a jutalmatok, hogy folytonosan 
gyarapodó kincseitekkel egész örökkévalóságokon át ékesíthetitek magatokat, de mint az Én 
gyermekeimnek, az a sorsotok, hogy állandóan szegényebbekké váljatok, hogy végül még a saját 
életeteket se tekintsétek a magatokénak. Szeretetetekkel pedig -ami pedig egész lényetek alapját kell 
képezze- állandóan készenlétben kell állnotok arra, hogy megszámlálhatatlan testvéretek számára 
szétosztogassátok. 

5. Amit a magatok számára kaptok, az vitathatatlanul örökre tulajdonotok. Az Én 
gyermekeimnek azonban semmijük sem lehet, még saját asztalt sem vihetnek, hanem mindazt, amire 
csak szükségük van, vagy lehet, sehol másutt, csak az Én házamnál kapják meg. Ti hatalmas urai 
vagytok a ti világotoknak, az Én gyermekeimnek szolgáknak kell lenniük, és kezük munkájával, 
dolgozva kell megélniük. Ha azonban munkájukkal valamit meg is kerestek, azt sem tarthatják meg 
maguk számára saját tulajdonuknak, hanem azonnal be kell szállítaniuk az Én házamba, és csak akkor 
adok abból kinek-kinek annyit, amennyire éppen szüksége van. Ti palotában laktok, aminek fénye 
minden képzeletet felülmúló, pompás, az Én gyermekeimnek azonban csak olyan kunyhóban kell 
lakniuk, amelynek kicsiny és dísztelen voltán elborzadnátok. Az Én gyermekeim azonban ennek 
ellenére mégis csak az Én gyermekeim, mindig Mellettem vannak, és állandóan az Én akaratomat 
cselekszik, amely végtelenül hatalmasabb a hatalmasokénál, és ugyancsak szelídebb és gyengébb a 
gyengékénél és a kicsinyekénél. 

6. Ha az én gyermekeim akartok lenni, mindezeket jól meg kell gondolnotok, és az eddigi 
életetek összes előnyéről örök időkre le kell mondanotok. Életeteknek még csak a tiszta öntudatát is 
fel kell áldoznotok nekem, semmit nem tarthattok meg magatoknak tökéletesen kiürített 
lényiségeteken kívül. Ugyanis így, mint az Én gyermekeimnek azonban az Én örök szellemi 
lakóhelyemmé kell válnotok. Az azonban nem létezhet a ti tovaröppenő fényetekben, hanem csak 
olyan nagy szilárdságban, amely ellenállóképes az Én örökös, sajátságos mindenható szeretetemmel 
szemben. 

7. Tibennetek hatalmas akaraterő feszül. s amikor ezzel éltek, e hatalmas világotok beleremeg 
az erős kényszer hatásába. Az Én gyermekeimnek ezzel szemben egy nehéz keresztfát kell vállaikra 
emelniük, amely nemcsak a Földhöz szorítja, hanem egyenesen a halálba taszítja őket, ami felett az 
ő kis világuk hatalmas üdvrivalgásban tobzódik. Majd csak ebből a halálból támadhatnak fel később, 
és akkor lesznek Hozzám hasonlók, s cselekszik azt, amit Én teszek. De nem azért, hogy Hozzám 
hasonlóan uralkodjanak, hanem hogy az Én Akaratomban való tökéletes megnyugvással a 
legnagyobb szelídséggel és szeretettel szolgáljanak mindenkinek. Gondoljátok talán, hogy magatokat 
tökéletesen az Én Akaratom alá rendelnetek csekélység? Hogy ezt jól megértsétek, hallgassatok ide! 

8. Valakinek az Én Akaratom alá rendelni magát többet jelent, mintha az egész anyagi teremtést 
a markotokba tudnátok szorítani, s a tenyereteken játszadoznátok vele, akárcsak egy homokszemmel. 
Valóban többet jelent annál, mintha e világotoknak arra a távoli helyére mennétek, ahol 
felmérhetetlen szakadékokban a lángok a hatalmasabb izzással megszakítás nélkül tombolnak, s 
valamennyiőtöket látnánk annak borzalmas kráterébe beugrani, hogy az irtózatosan tomboló parázs 
és lángtömeg egyetlen szippantással felszürcsöljön! S lám, az Én gyermekeimnek az Én örökké 

végtelen hatalmas utolsó csöppjéig fel kell magukba venniük, mielőtt tökéletesen az Én 
gyermekeimmé válnának! 

9. Ti megtudjátok ítélni, ti ismeritek az Én Akaratom végtelen erejét, közületek ugyan ki állhatna 
Velem szemben így szólva: Uram, engedd, hogy megküzdhessek Veled! A legparányibb szikrám nem 
úgy semmisítené-e, mintha sohasem állt volna ott? Igen Akaratom legparányibb rezdülése elég ahhoz, 
hogy megszámlálhatatlan olyan napvilágot, mint a tietek, egyetlen pillanat alatt semmivé 
változtasson. 

10. Ha pedig ezeket a ti felfogóképességetek szerint megértitek, mindezeket teljesen világosan 
látjátok, mit szóltok ahhoz, ha az Én lángomból közlöm veletek, hogy megoldandó feladat és 
elengedhetetlen feltétel, hogy az Én gyermekeimnek saját akaratukat tökéletesen az Én Akaratom alá 
kell rendelniük. Hogy pedig ezt az általatok még csak ki sem fejezhető feltételt tényleg meg is 
oldhassátok, az Én gyermekeimnek, illetve mindazoknak, akik az Én gyermekeimmé akarnak lenni, 
szabad akaratuk próbaideje alatt meg kell tanulniuk Akaratom terhét állandóan hordozni, és sok 
aggodalom és szenvedés közötti kénytelek az Én igyekezetem tüzében egyénileg teljesen 
felmorzsolódni, hogy ezáltal az Én örökké végtelen Akaratom tüzéhez hozzászokjanak. Igen sokan 
azok közül, akik akaratuk teljes szabadságának idején az egyéniségükhöz szabott próbát meg nem 
állták, átváltozásuk után kénytelenek eltűrni, hogy Akaratom tüzében -általatok elképzelhetetlen 
hosszú időn keresztül- tisztuljanak, s ezt nagy keservek között megszokják, mielőtt a teljes igazságnak 
megfelelően az Én tökéletes gyermekeim közé felvehetők lesznek. 

11. Most tehát mit akartok tenni? Maradtok, vagy pedig komolyan az Én gyermekeim akartok 
lenni? Látjátok, Akaratom tüzének még egy kis szikrája sziporkázik oltárotokon! Ha maradni akartok, 
maradhattok, de ha még ezek után is az Istengyerekséget akarjátok elérni, úgy csak helyezzétek 
kezeiteket az oltárra!,, 

12. Látjátok kedveseim, a pátriárka a többiek számára ezeket olvasta ki a lángokból. De vajon 
mit szólnak mindehhez gyermekei és unokái? Figyeljétek meg jól, mindjárt meghalljátok! Az egyik 
már kezdi is: 

13. - Nagy és hatalmas Isten! Bizonyára valami végtelen nagy dolognak kell lennie a Te 
gyermekednek neveztetni, de ha a Te Akaratod hevesebb, mint az a nagy izzó tűz, amely abban a 
távoli szakadékban sistereg, ugyan melyikünk viselné el azt, hogy mellette életben maradhasson? 
Ezért csak hagyj minket azoknak, amik vagyunk, és engedd meg, hogy mindenkor meghozhassuk 
áldozatunkat a mi bölcsességünk szerint! Vond vissza tehát ijesztő tüzedet a Te oltárodról és engedj 
minket innen elvonulni és tovább élni a mi békés nyugalmunkban! 

14. Figyeljétek meg, a lángokból ismét szó hangzik: 

15. ,- Legyen meg tehát a ti akaratotok! Ennek ellenére azonban állandóan álljon fa az 
oltárotokon, mert továbbra is fenn akarom tartani ezt az utat, amelyen nagy Szeretetemben és 
könyörületemben elvonul! 

16. Tudjátok meg azonban, hogy előttem könnyű, ami a szerintetek súlyosnak lázszik, és 
kemény ami számotokra puha. Számotokra kellemesebb ugyan uralkodó szabadságotok. Én azonban 
gyönyörűségemet gyermekeim együgyűségében alázatos szolgálatkészségében találom. Mert 
egyetlen olyan úr sincs, akinek egy másik úr kedvesebb volna, mint az ő szolgája, aki állandó 
hűségben szolgálja. Ezért egyik úr a másik iránt kijáró tisztelettel adózik, a szolgát azonban 
megjutalmazza. Az Én gyermekeim egyúttal az én szolgáim is, s ezért a jutalom is az ő szolgái 
mivoltuknak megfelelő, ami viszont örökség is minden gyermekem számára. Ezeket mind jól 
gondoljátok meg, s ha az oltárotokon elhelyezett fa egyszer csak újra lángra lobbanna, jusson 
eszetekbe, hogy egy , Atya" mindig jobb egy , Úr"-nál! 

17. Most pedig vonuljatok el békességgel, s Akaratom lángja aludjon ki, hogy a ti akaratotok 
uralkodjon a ti világotokban. Ahhoz a távoli területhez azonban, ahol az Én Akaratom lángja a 
végtelen mélységekből fellobog, közületek senki se közeledjék, mert csak a termékeny terület áll a ti 
akaratotok alatt, A lángok maradjanak az Enyémek. ...Ámen" 

18. Nos, látjátok, a lángok kialudtak, a pátriárka is leengedi botját és a hatalmas palota népe a 
szabadba vonul, hogy a rendkívüli és magasztos jelenet után megerősítse magát. Mi is távozzunk 
tehát, és kövesük őket a szabadba, hogy onnan másfelé is érdeklődhessünk! 


126. Fejezet: 
A központi nap óriási nagyságról, rajta egyes körzetek úgy oszlanak el, mint lakott területek, mint égen a 
csillagok, ha a közbenső levegőétert itt napföld lakatlan részének vesszük! A körzeteket egymástól vulkanikus tüzek és 

fény-folyók választják el, melyek magassága nagyobb, mint a Föld és Hold távolsága! Amint a Földünk körzetében 
nem lehet testben eljutni az egyik csillagról a másikra, itt sem lehet a körzetek között közlekedni. 


1. Ismét a pompás fennsíkon vagyunk, amely előbbi szépségében áll előttünk. Persze szeretnétek 
végignézni, hogy e palotából kivonulók mit fognak csinálni, hogyan szórakoznak: Menjetek csak e 
sík terület szélére, s ott mindjárt meglátjátok, hogy miként szórakozik e gyönyörű nép. Egyik része a 
körgalérián, mások a magaslat felett elhúzódó diadalíveken tanyázik, és ha lenéztek, egy hatalmas 
sereg a csatorna mellett nyüzsög. 

2. Kedves testvérünk, hogyan tudnak ezek az emberek ilyen gyorsan mozogni? 

3. Óh, hiszen semmi sem egyszerűbb ennél. Először is az itteniek sokkal könnyebbek, mint a ti 
Földeteken az emberek. Azután a naplakók erős akaraterejükkel sok olyasmire képesek, amire a földi 
emberek képtelenek volnának, ezért földjük talaján oly gyorsan közlekedhetnek, hogy az a ti 
Földeteken lakók számára elképzelhetetlen. E képességük -tekintve az ő világuk rettenetes nagyságát- 
szükséges is, mert ha csak a Földeteken magadott gyorsasággal közlekednének, akkor hogyan 
boldogulnának körzeteik beutazásánál? Amikor egy-egy körzet nagysága jó többszöröse a Földetek 
egész felületének, és így ekkora a főpalotáé is. Nincs úgy lakható felülete a központi Napnak, mint a 
bolygó Napoknál, hanem csak nagyobb, egymástól elkülönített lakható területeik, övezeteik vannak, 
ezért ezeket oázisnak is nevezhetnénk. Hogy egy ilyen központi Napon hány ilyen-több millió 
mérföldnyi átmérőjű-oázis van, azt természetesen határozottan nem lehetne megállapítani: Annyi 
azonban egészen biztosra vehettek, hogy egy ilyen központi Nap köré sok bolygónap csoportosul, s 
ezek tőle el nem szakadnak. (A vonzási törvények szerint tömege ezerszerese összes napjainknak és 
azok bolygóinak. Lásd: Blum Róbert.) 

4. Kedves testvérünk, az előbb említett hatalmas körzetek, melyeknek se szeri, se száma, 
egymástól vajon elhatároltak-e? 

5. Óh, igen. Mégpedig nagyon is élesen elhatároltak, főként nagy kiterjedésű tűzhányó 
kráterekkel, sőt helyenként irtózatosan magas hegységekkel, amelyeket ha a Földetekre helyeznénk, 
úgy a Hold pályáját gátolnánk. A hegyek tetején nagy kiterjedésű fennsíkok vannak, amelyek 
nagysága eléri Földetek fél területét. Hogy pedig a hegyek lába milyen területet foglal el, már 
magatok is elképzelhetitek. E körzetek elválasztását képezik még hatalmas folyamok, sőt helyenként 
felmérhetetlen világtengerek, amelyek víztartalma olyan elképesztően nagy, hogy ha a földeteket 
belehelyeznénk, az benne annyit jelentene, mintha tengereitekbe egy gyöngyszemet dobnátok bele. 
Ez a borzalmas víztömeg azonban itt szükséges is, mert egy olyan világtesten, ahol helyenként 
leírhatatlan nagyméretű tűztünemények zajlanak le, nélkülözhetetlen, hogy megfelelő tűzoltó 
felszereléssel is el legyen látva. 

6. Helyenként lathatók a világtesten tovahúzó igen széles fény-vízáramlások is. E víztömegek 
nem olyan átlátszóak, mint a rendes víz. E fényes áramlásokat nem lehet összehasonlítani a ti 
Földeteken semmivel sem, mert ezek csak ilyen központi napokon találhatók. A lakosok összegyűjtik 
ezt a fényvizet különféle formákba, ahol csakhamar megszilárdul, és a már említett erős fényű fehér 
kővé válik. E víz sajátossága csak annyiban hasonlítható a tengeretek vizéhez, hogy azt kivéve és 
elpárologtatva szintén sókristályokká tömörül. Ez az anyag fényvíz, medrében nem szilárdul meg, 
állandóan puhán, folyékonyan marad, s anyagát a medréből kapja. 

7. Mibe torkollik vajon egy ilyen fényfolyó? 

8. E fényvíz rendesen egy tűzhányó kráteréből szökik fel, ott gyülemlik össze sok száz mérföld 
széles folyammá, s olykor keresztül folyik egy-egy körzeten is, mely körzet szélessége nagyobb, mint 
a Föld, és a Nap közötti távolság. Ez azután néha egy nagy világtengerbe ömlik bele, legtöbbször 
azonban hatalmas kiégett kráterbe folyik, kitölti ezeket a borzalmas széles szakadékokat, és idővel 
egyenesen termőföld alapját képezi, mely általatok el sem képzelhető fényben tündöklik. Idővel ez is 
megszilárdul, és akkor a legjobb termőföldként használható fel. Az ilyen kövek kifaragott 
állapotukban már nem olyan értékesek mint az öntött kő, mert sokkal fényesebben világít, mint a 
faragott kő. 

9. Ilyen módon határolódik el egy-egy körzet. 

10. Áthatolhatók-e ezek a határok? 

11. Ez bizony igen nehezen történhet meg, mert egy ilyen körzet oly rettenetesen nagy, hogy 
azon az emberek százmilliói férhetnek kényelmesen. Egy ilyen körzet területén olyan 
megszámlálhatatlan gyönyörűség élvezésére nyíllik alkalom, az ott lakó emberek egész tartamára a 
gyönyörűségek üdvösség teljes szemléletére állandóan újabb és újabb alkalmuk nyílik, hogy oly 

kevéssé érdekli őket egy másik körzet viszony és helyzete, mint a földeteken valamelyik jól ellátott 
embert nem érdekli a csillagos ég, a közeli bolygók élete és azok létviszonyai. 

12. Egyébként a lakosok legnagyobb része még tudomással sem bír arról, hogy az övéken kívül 
még más hasonló körzet is van. Ha utazásaik alatt elérik az említett hegyeket és folyamokat, tüzeket, 
vagy tengerparti helyeket, úgy képzelik, hogy a megpillantott tűz vagy fény vízfolyam a 
végtelenségig húzódik tovább! 

13. Közülük a bölcsebbek a szellemek tanítása révén nagyon jól tudják, hogy 
megszámlálhatatlan ilyen körzet van, ezeket azonban a legnagyobb titoktartás mellett közlik velük a 
szellemek, és csak azokkal közlik, akik az ilyen isteni titkokba kérik bevezetésüket. 

14. (A fény másodpercenként 300.000 kilométernyi utat tesz meg, s egy ilyen központi Nap 
egyik sarkától a másikig milliónyi földi év alatt juthatna el. Tehát a nap terjedelme olyan nagy, mintha 
tömegével betöltené az egész közeli csillagos eget, tehát földi mértékkel elképzelhetetlenül nagy) 

15. A lakosok között akadnak olyanok is, akik megszeretik a magas hegyeket és megmásszák a 
kisebbeket, de a magas határhelyek azokon is kifognak. Úgyannyira, hogy elmegy a kedvük tőle 
egyrészt mert ezek számára is túl magasak és meredekek, miután ezek felső csúccsal rendesen már a 
legfelső fényétherbe nyúlnak, amelyekben még az ő tűztestük sem bírja a hideget-még annyira sem, 
mint a ti hústestetek a Földön a ti magas hegyeitek csúcsain, amelyek a magas légkörbe nyúlnak. 
Ezen felül a magas fény csúcsokat roppant erős fényű felhők világítóan borítják, amelyeket a lakosok 
meg sem közelíthetnek, mert azok végtelen erős fénye szemüket annyira elvakítja, hogy már a 
környezetükből sem tudnak semmit kivenni. 

16. Látjátok, így találja meg az Úr a módját annak, hogy az Ő szabad akaratra bocsátott 
teremtményeit megfelelő határok közé szorítsa. 

17. Kedves testvéreim. Mi történne akkor, ha a szomszédos körzet lakói valamilyen módon 
egyszer csak összetalálkoznának? 

18. Erre kedveseim csak azt felehetem, hogy az Úr Bölcsessége és Rendje mindenfelé sokkal 
mélyebben hat el, hogysem ezt az ember és az ő csekély értelme fel tudná fogni, de ugyanígy a 
földeteken is megkérdezhetné valaki, hogy azon a kicsiny bolygón elő népek vajon miért nem akarják, 
hogy összekeveredjenek, mint a fű, a növényzet a mezőn? Erre bizonyára úgy felelne: Mert az ottani 
népek különféle politikai és erkölcsi hagyományaik szerint élnek, amelyek általában sohasem 
hozhatók tökéletesen össze. A menny szigorú törvényei között önmagában mindegyik megállhat, míg 
ha az egészet egy halomba raknánk, még sokkal borzalmasabb diszharmónia támadna belőle, mintha 
egy orgona összes sípjait egyszerre szólaltatnánk meg. 

19. Ebből a feltételekből is megérthetitek, hogy egy ilyen végtelen világtest sorsa, ha annak lakói 
úgy érintkeznek egymással, akárcsak a ti bolygóitok népei. Többet azt hiszem, nem is kell ezzel 
kapcsolatban mondom. Hogy azonban ezt még jobban belássátok, menjünk el egy másik körzetbe is 
s mindjárt hatalmas különbséget észleltek a két körzet helyzete és viszonyai között. 

20. Induljunk tehát a ti akaratotok szerint! 


127. Fejezet: 

Az állatvilág szegényes, ennek oka. Az emberek sokféle változata, vezetésük. A gazdag ifjú példázatának 
megvilágítása. A zöld szín elnyeli a fehéret, ennek magyarázata. Áthaladás az egyik körzetből a másikba-nehézségeken 
át.. 


1. Már sejtem is azt az utat, amelyen menni akartok, menjünk tehát arra. Látjátok amint a 
körzeten áthaladunk jobbra és balra mindenfelé elképzelhetetlen pompa uralkodik. A paloták és 
miden féle lakások sorozatait láthatjuk, s egyik szebb mint a másik. 

2. Kedves testvérünk, e körzetben a leírhatatlan pompa szinte agyonnyom már bennünket. De 
mi az oka annak, hogy a halakon kívül -amelyeket a palota hegye körül futó csatornákon láthattunk- 
valamilyen négylábú állatnak még csak a nyomát sem láttuk? 

3. Kedves barátaim, bizony a halakon és nagyon gyér madárvilágon kívül e központi Napon más 
egyéb állatot nemigen láthattok! A keresett állatok csak a bolygónapokon és azok bolygóin találhatók, 
mert azok fokozatosan lefelé mind a központi napok salakjából erednek, ezáltal -legalábbis az én 
rólatok nyert ismeretem szerint- már ti is eléggé tapasztalhattátok, hogy a visszafejlődésben 
erőteljesebb átgyúráson kell keresztülmennie, hogy fejlődéséhez szükséges simulékonyságot és 
tisztaságot megszerezhesse. Éppen ennek alapján jegyezzétek meg: minél több tüzet rejt egy-egy 
világ a mélyében, annál kevesebb a szilárd és durva anyag, amely az élethez nemhogy nem szükséges, 
hanem azt egyenesen hátráltatja. Minél kevesebb a mélyében a tűz, annál durvább az anyaga, és a 


270 


rajta levő életnek is annál keményebb küzdelmekkel kell szembeszállnia megbirkóznia, hogy a 
mindig állandóbbá váló szabadságát és tisztaságát elérhesse és bizonyíthassa. 

4. De miért van ez így, és miben nyilvánul meg ez a különbség? 

5. Kedves barátaim, ezt a Földeteken már maguknál az embereknél is megfigyelhettétek. Azok 
az emberek ugyanis, akik szívüket Isten és a felebarátaik iránti szeretetből hevülni érzik, hasonlóak 
azokhoz a világokhoz, amelyek tűzzel telítettek. Milyen könnyen jutnak az ilyen emberek az igazi 
bensőséges élethez, amit az élettapasztalatuk igazol, bizonyít számukra. De ugyanezt igazolják az Úr 
Jézus Krisztus szavai is, amikor így szól: Az Én igám szelíd, az Én terhem könnyű! 

6. Azok az emberek viszont, akikben kevés a tűz, tehát inkább hűvösek mert erősebb 
iskoláztatásnak vannak alávetve. Hogy felébredjenek, a bensőséges életre alkalmassá váljanak nem 
is történhet meg egyhamar, mert az anyagias érzések az anyagot az élet tüzének oltárán oltogatásra 
használják fel, azzal keverik, s így szellemük felébresztéséhez ez igen nagymértékben hátráltatja. 

7. Vagy figyeljük meg egy másik embert, aki az Úr iránti szeretet szempontjából teljesen 
hidegnek mondható. Ez már olyan bolygóhoz hasonló, s itt már igen sok és erős taszításra és 
vágyakozásra van szükség, amíg szabályozott életpályát elérheti, és fokozatosan engedi, hogy az 
alulról és kívülről ható sugarak megvilágítsák és felmelegítsék. 

8. És miért van ez így? 

9. Mert az ilyen ember teljesen a durva anyagba ágyazza bele magát, amiből azután igen nehéz 
a tiszta szellembe való felemelkedés. Vannak azután olyan emberek is, akik teljesen tűz nélkül valók, 
ezek a kialudt vulkánokhoz hasonlítanak, s a náluk a szellemieknek már semmi nyoma sem látszik. 
Hasonlóak a holdhoz, amelynek légköre-legalábbis az egyik oldalon-teljesen hiányzik. Az ilyen 
holdak bolygójuk felé a kopár és sivár oldalukat fordítják, míg a valódibb arcukat tőle elfordítják. Így 
cselekszenek az ilyen emberek is! 

10. Az ilyen emberek nem is alkalmasak a magasabb rendű élet felvételére, amilyen a bolygón 
még nem található, de ezért is van ezeknek csak egyirányú forgásuk, működésük-az pedig saját 
önzésük. Ha olykor-olykor a fény felé fordul a sivár oldaluk, azt csakis anyagi előnyeikre használják 
fel, sohasem szellemi életük képzésére, vagy éltetésére, ami a szférák felé történő változó jótékony 
mozgásban nyilvánul meg, ahol már minden szellemi élet hatékony. Az ilyen embereknek csak fél 
szférájuk van, ez pedig az önzéshez hasonló, amikor is a felebaráti szeretettől állandóan elfordulva 
áll. Az emberek jobbik részével ezek is együtt futnak ugyan, bizonyos tekintetben mégis elzárkóznak 
azoktól, nehogy az értékesnek vélt -de alapjában véve semmis- anyagi javaikból valamit is 
elveszítsenek. Cselekedeteikben állandó imbolygó mozgást végeznek, amelynek segítsége révén 
gondosan kikerülnek minden olyan alkalmat, amelyben a szeretettevékenység számára igénybe 
vehetnék őket. 

11. Hogy milyen nehezen jutnak az ilyen emberek bensőséges élethez, az Úr nyilatkozik erről 
annál a jelenetnél, amikor a gazdag ifjú járult eléje, hogy az Ő fényében gyarapodjék, mégpedig 
kétszeresen: anyagilag és szellemileg egyaránt, de végeredményben mégis csak tisztán anyagi 
értelemben. 

12. - Kedves testvérünk, de miért éppen egy gazdag ifjú, s miért nem inkább egy öreg zsugori 
került az Evangéliumba? 

13. - Látjátok, testvéreim, mindennek sokféle és megfelelő alapjának kell lennie. Ilyenformán 
minden egyes hold egy-egy világias ifjú s az önzés lényege is elevenebben szólal meg egy ifjú mint 
egy vénember alakjából. Ezer ősz hajú öregember közül alig találnátok tizet, aki teljesen az önzésbe 
merül, és ezek így inkább a távoli bolygóhoz hasonlók. Viszont ezer világias ifjú közül alig találsz 
tízet, akit nem az önzés hajt és vezet. 

14. Figyeljetek csak meg egy ifjút, aki mi mindent meg nem tesz, hogy az ő világias felfogása 
és előnyös elhelyezkedése sikerüljön! Egyik a lábát is lerohanja egy megfelelő gazdag házasság után, 
a másik félholtra tanulja magát, hogy majd egyszer valamikor valamilyen tekintélyes hivatalnok 
válhassék belőle. Egy másik mindenféle tülekedési módot felhasznál arra nézve, hogy tehetetlenségét 
valamiképpen egyensúlyozza. Ezen nagy-nagy igyekezetükben valamennyien teljesen félredobnak 
minden isteni és szellemi vonatkozású értéket, és szélkakas módjára forognak az anyagias széljárás 
alantas és értéktelen célja felé. 

15. Látjátok, ez okból szerepel az evangéliumban is ifjú, mégpedig egy gazdag ifjú, mert 
általában az ilyent fűti a legjobban a világ anyagias érdeke. A dolog mély szellemi értelme szerint 
azért példáz gazdag ifjút, mert az ifjúnak valóban a legnagyobb mértékben megvan minden olyan 

képessége és lehetősége hogy az Isten országát elérhesse. Természetesen azonban, hogy csak akkor, 
ha önmagát megalázza, az Úrhoz csatlakozik és Vele együtt vándorol. 

16. Úgy vélem, hogy a példákból a feladott kérdést jól megértettétek, s azért alapul vehetitek. 
Minél több tűz, ebből kifolyólag meleg, azaz az Isten és a felebarát iránti szeretet van jelen, annál 
kevesebb az anyag, és így kevesebb a halál, tehát annál erőteljesebb a benső élet. Ezért az ilyen 
központi napon -amely a maga lényegében merő tüz- az anyagias, állati élet leglényegtelenebb 
néhány fajtáját kivéve, csaknem teljesen hiányzik. 

17. Minthogy pedig most már ezt is tudjátok, annál elevenebb lélekkel folytathatjuk az utunkat. 
Nézzetek előre, éppen az előbb említett fényfolyam partján állunk, amelyen -tekintve, hogy egy másik 
körzet területére szándékozunk átmenni- mindenképpen keresztül kell jutnunk. 

18. Persze, szellemi szemlélettel erre a végtelenül fényesen világító és beláthatatlan folyam 
felületére nézve lélekben meghökkentetek. 

19. - Valóban kedves testvérünk, de hogyan is juthatunk át ép lábakkal és elvakítatlan szemekkel 
ezen az irtózatos naptűz tengeren? 

20. Mostis csak azt felelhetem nektek, amit más alkalommal már mondottam is, hogy a szellem 
előtt sohasem képződhet meggondolásra késztető akadály. A szellem állandó és örökös zsinórmértéke 
a szilárd akarat, és a megrendíthetetlen hit legyen. Épp ezért ti se gondolkozzatok, hanem akarjatok 
és higgyetek, s akkor az elemek akaratunk és hitünk szolgálatára állnak. Nos látjátok, akartatok és 
hittetek, és a fényes sugárzó tűzfolyam villámsebességgel való haladásunkban kényelmesen hordoz 
egy távoli más körzet irányába. 

21. Nézzétek, ott, a meglehetősen távolban a fényes sugárzó habokból már ki is emelkedik egy 
szilárd föld. Zöld fénnyel világító erdőkkel borított, eget ostromló hegyek az első jelei a távoli lakott 
körzetnek, amit szemeink végtelen jólesően üdvözölnek. 

22. Vajon meredek utunk lesz ezeken az égbekiáltó hegyeken keresztül? 

23. Ugyan mikor kérdi meg egy szellem valamelyik világon a hegységen átvezető út nehézségeit 
ott, ahol egy világok közti út a maga teljességében nyitva áll? Ezért a legkisebb meredeken keresztül, 
miként a legnagyobbon is, a legkisebb fáradsággal jutunk át. 

24. Lám, már a parton, azaz a hegy lábánál vagyunk. Nézzétek csak a talajt, milyen szelíden 
rugalmas fű borítja, és milyen üdén csillog tekintetünk előtt. Hát nem kap-e kedvet az ember arra, 
hogy az ilyen talajon, a zöld fényben ragyogó fák alatt sétáljon? 

25. Csakugyan, ez már magában is mennyei élvezet. Ezek a fák gyümölcsöt is teremnek? 

26. Ezek nem teremnek gyümölcsöt, zöld fényük sugarai azonban egybeolvadnak a folyam fehér 
fényű sugaraival, és így a fehér fényt erőteljesebbé, elevenebbé és végtelen távolságra hatékonnyá 
teszi. Ennek megfelelése csaknem ugyanaz, mint amikor valaki hitének fehér fényével, a reménynek 
zöld fényét egybekapcsolva figyeli, hogy a hit ezáltal csak erőteljesebbé vált, mert a hit remény nélkül 
elviselhetetlen fény volna. E két fény egybeolvadásával a szeretet nemződik, mert aki hisz és remél, 
az csakhamar szeretni is kezdi azt, akiben hisz és bízik. 

27. Így a hatalmas hegység nagy kiterjedésű zöld erdejének előttünk fekvő területe a fényfolyam 
fehér fényének tápláléka. S most ha e fény folyásának irányában lefelé néztek, látjátok, amint a két 
fény vörösbe megy át, s ez azt jelenti, hogy a hit és bizalom következtében a szeretet is bontakozni 
kezd már. Ehhez hasonlót mutatok nektek minden szivárványban, s ezért nevezitek a szivárványt a 
„béke ívének", ami igen természetes szellemi vonatkoztatásban. 

28. Tekintve, hogy ezeket is tudjuk már, nyugodtan indulhatunk neki a szelíden emelkedő 
erdőség megtekintésének. 


128. Fejezet: 

Az akarat és a bizalom mindent legyőz. Az érés színe a piros, a fehér fényéterrel jóllakott zöld fény piros színe, és 
a Földön az érett gyümölcsök piros színe. A fehér szín a hit színe, a zöld fény az emberek reménysége. A kételkedés 
feléli a reménységet, hasonló sötét helyen lévő cserép virágot hoz. A reménységben csalódott ember hit tápláléka. A hit 
által beteljesült remény a szeretetben kulminál. Így a kettő ősalapja a szeretet (vörös szín). Mag példa. Az Úr először a 
magot teremtette meg, amiben benne volt a fa. 


1. Nézzétek csak, a hegy lefelé menet nem is olyan meredek, mint azt első pillantásra 
gondoltátok. Az ilyen hegyek csak bizonyos távolságból nézve látszanak meredeknek, a valóságban 
azonban távolról sem olyanok. Így azonban, hogy az emelkedés szelíd, annál nagyobb területet foglal 
el. Ez azonban szükséges is, hogy a nagyobb erdőfelületből kisugárzó zöld fény a fényfolyam fehér 

fényéből a kellő mennyiségű tápláló, finom éteranyagi részt fel tudja venni. A folyam fehér fénye 
ugyanis még tökéletesen tiszta étheri, azaz önmagában tiszta éther, amely még semmit sem vett fel 
magába. Ennek ellenére felbontatlanul mindenféle részt magában egyesít, mint ahogyan a vízben 
található valamennyi anyagparány, ami csak a föld anyagában létezik. 

2. A zöld fényéther bizonyos tekintetben éhes, miután az a zöld kivételével mindenféle étheri 
anyagot felemészt, s éppen ezért is sugározza ki magából ezt a fényt, színt. Éhsége következtében 
azután a fehér fényétherből minden táplálékát megkapja, ami a pirosba menő árnyalatában jut 
kifejezésre. 

3. Többféle, ehhez hasonló megnyilvánulást tapasztalhattok Földeteken is, csak figyeljétek meg 
a fák gyümölcseit, vagy az igen sokféle virágot. Milyenek ezek éretlen állapotukban? Zöldek, de az 
éhes zöld fényanyag állandóan a Nap fehér fényanyagából táplálkozik. És vajon miben nyilvánul meg 
ezzel a fénytáplálékkal való telítettség-amit népiesen gyümölcs beérésnek nevezünk? 
Általánosságban több-kevesebb pirosodásban, vagy legalább olyan színben, ami a pirossal rokon, 
vagy abba átmenő. 

4. Földeteken ez azonban még igen tökéletlen módon történik, ellenben a központi Napon a 
legtökéletesebb formában megy végbe. 

5. - Kedves testvérünk, miért van az, hogy Földünkön némely gyümölcs a teljes beérés 
állapotában kék színbe megy át? Ugyanígy rengeteg kék színű virágunk is van, s nem tudjuk, hogy 
azok ugyan hogyan jönnek létre a piros színből. 

6. Kedveseim, figyeljétek meg, de alaposan, bármelyik kék gyümölcsötöket. Például a szilvát. 
Akkor csakhamar rájöttök arra, hogy a kék színű külső rész könnyen lehántható hártyaszerű anyag, s 
alatta a fő szín mégiscsak piros. 

7. Egyébként, ha valamilyen piros felületet finom üvegporral beporoztok, annak felülete a 
pirosból azonnal a kékesbe megy át. Vagy még szemléltetőbben, ha valamelyik kék gyümölcsnek 
kisajtoljátok a levét, akkor azonnal megláthatjátok, hogy a kék alapja mégiscsak a piros. Még 
szemléltetőbben bizonyítja ezt a hajnali és az alkony pír, amikor a levegő kék színe a sugarak 
bizonyos irányú mozgásnál a pirosba milyen gyönyörűen megy át. Ezért a kék színt csak a piros 
ködszerű elburkolásának tekinthetjük. Teljesen szemléltetően láthatjátok ezt például a kék 
búzavirágnál is, ha a mikroszkóp alá teszitek. Azt ezernyi egymásra boruló kristályocskából tökéletes 
piros színben láthatjátok előcsillanni. Úgy vélem, elég példát tekintettünk meg annak bizonyítására, 
hogy a fehér és zöld színek egymással való táplálkozása éppen úgy nyilvánul meg a piros színben, 
mint ahogy a hittel táplált és kielégített reménység a szeretetben tökéletesedik ki, aminek megfelelő 
színe a piros. Ezt bár jól megértettétek, egy kis hézagot mégis látok bennetek, amit majd a hegy 
megmászása közben bőségesen lesz időnk kitölteni. 

8. -Ugyan miben látod bennünk még azt a hézagot? 

9. Megmondom nektek! Kedveseim, abban áll, hogy nem értitek, milyen összefüggésben áll az 
előbb jelzett kölcsönös fénybeli táplálkozás a hit, reménység és szeretet állapotával! Figyeljetek jól 
ide, mert közelebbről világítom meg: 

10. A fehér szín a hit színe. Ahogy azonban tulajdonképpen a fehér színben a legfinomabb étheri 
anyag az összes színt magában összpontosítja, ugyanígy egyesíti magában a legfinomabb szellemi 
állagában a hit Isten országának, valamint Isten lényének egész végtelenségét. Minden ember 
azonban a zöld fénnyel ragyogó fákkal borított hegyhez hasonló, amelyből a reménység zöld fénye 
sugárzik állandóan, s ezért az egész Földön alig találtok egy reménységet nélkülöző embert, míg hit 
és szeretet nélkülieket annál nagyobb tömegben. 

11. A reménység azonban állandóan felemészti magát, és sohasem kap erőre, ha nem kap 
elegendő táplálékot. Erre a Földeteken elegendő erkölcsi és természetes példát találhattok. 

12. Erkölcsi példa gyanánt a kételkedés mindenféle neme és foka, tárgya, iránya bőséges 
anyagot szolgáltat. Mert minden kételkedés alapja az ember valamire vonatkozó reménységének 
teljes felélésére vezethető vissza. Természetes példát sokkal többet találhattok erre vonatkozólag. 

13. Ha egy cserepes virágot hosszabb időre teljesen sötét helyre tesztek, s egy negyedév múlva 
megtekintitek, világosan tapasztalhatjátok, hogy előbbi zöld színe világos fakó sárgába megy át, tehát 
teljesen a halál színét veszi fel. Magától értetődő, hogy ez esetben az eleven növényvilág, nem pedig 
az ásványvilág színéről van szó, mert az ásványban a piros tökéletesen fogva van, s a reménység 
számára a teljes halott emberhez hasonló, ahol a reménység az ő saját lényének fogságába esik. Az 
ilyen emberek odaát ezért legtöbbször sötét színben mutatkoznak, amely azután később -annak 
kényszerű beismerése miatt, hogy reménységük sohasem teljesedik- penészes szürkébe, vagy pedig 

egyenesen feketébe megy át. Ez tulajdonképpen nem is fény, hanem mindkettő teljes hiánya. Így tehát 
itt csak az eleven növények színéről lehet szó. 

14. A zöld erdő természetesen kisugározza magából a zöld színt, és feléli az étherben lévő összes 
többi színt, de épp ez a reménység sajátossága. A reménység nagy éhséggel él fel mindent, sőt annál 
falánkabb valamit még csak elképzelni sem tudod ugyan mi mindent nem remél néha az ember, és a 
remélt dolgokat a képzeletvilágában a legragyogóbb színekkel festi meg. S vajon az általa 
képzeletében kirajzolt, megfestett képeket nem úgy éli-e fel -amikor bekövetkezik ez az állapot, hogy 
a képzeletvilága már nem képes több képet festeni- milyen szomorúság üli meg a lelkét, mert akkor 
már saját reménységébe harap bele, és ezt is feléli. Ilyenkor van a cserép virág teljes sötét helyen. 

15. Hogyan lehet akkor a reménységet kielégíteni? 

16. Helyezzétek a cserép virágot újból a napfényre, de ne egyszerre, s akkor csakhamar ismét 
kizöldül. S miért? Mert tulajdonképpen kiéhezett a megkívánt táplálékára. 

17. De térjünk vissza a megfelelő erkölcsi részre. Vajon ki engedi magát szívesebben támogatni, 
mint egy reménységében csalódott ember? Vajon ki kutat nagyobb vágyakozással megfelelő jó 
táplálék, azaz egy kiéhezett reménység erkölcsi tápláléka után, mint egy csaknem teljesen reményt 
vesztett ember? Hozzátok őt a fényfolyamhoz, és a legnagyobb hevességgel vonja ki abból mindazt, 
amire elsősorban szüksége van. 

18. Ezek alapján mostmár világosan láttátok, hogy a reménység a hit útján mindinkább, sőt végül 
teljesen kielégíthető. 

19. Az éhes ember szomorú. Ha jobb hangulatba akarjátok hozni, akkor lakassátok jól, s minden 
szomorúsága megszűnik, jókedv tölti el, s ennek hatása alatt a leghálásabb szeretet érzi vendéglátója 
iránt. Látjátok, ugyanez a helyzet az elképzelt reménység beteljesülése esetén a reménységre éhes 
embernél is. Hozzátok őt a fény igazi folyamához, s csakhamar érintkezésbe kerül azzal, teleszedi 
magát szükséglete szerint, s mihelyt meggyőződik arról, hogy a nyert tápláléka tényleg a valódi, 
amely teljesen fedi elképzelését, reménységeit, azonnal jókedv tölti el, és a jótékonyságot 
szeretetének nagy fellángolásával övezi. Ez a szeretet már a teljes kielégülésre vall, azaz a szeretetben 
-a maga teljes beérésének- van meg a hit és a beteljesült reménység egyaránt. 

20. Ilyenképpen azután a szeretet egyrészt a hit által kielégített reménység, másrészt éppen ezért, 
mert a reménységet és a hitet kielégítve önmagába zárja, voltaképpen mindkettőnek az ősalapja. 

21. - Kedves testvérünk, hogyan lehet ez? 

22. -Na halljátok, hiszen ennél természetesebbet s könnyebben felfoghatóbbat még csak 
elgondolni is alig lehet! Hát mondjátok csak, honnan keletkezik a fa? 

23. Egy magból kel ki. 

24. És honnan kerül ki a mag? 

25. A fából! 

26. Nos, ha pedig így van, akkor a magnak mindazt kell tartalmaznia, ami csak a belső 

keletkezett fában megvan. Ha tehát a fa egy újabb magon át meg akar újulni, szaporodni, akkor 
önmagát teljesen a magba kell elhelyeznie. 

27. -Kedves testvérünk, akkor hát a magot, vagy a fát teremtette meg először az Úr? 

28. -Kedves testvéreim, úgy vélem, hogy most már ez a titok több mint kézzel fogható! Ha 
ugyanis mondjuk az Úr a fát előbb teremtette volna meg, mint a magot, úgy biztosak lehettek abban, 
hogy Ő ezt megfordítva is megtehette volna, mert tevékenységében az Úr változatlan, és nem 
cselekszik ma így, holnap úgy. Az első esetben -mintegy varázsütésre- egyetlen pillanat alatt 
keletkezett hatalmas fákat is láthattatok volna, ti azonban a fákat folyamatosan látjátok kifejlődni és 
kikelni. 

29. Ez a napnál is világosabban igazolja, hogy az Úrnak nem volt szüksége arra, hogy a fát 
teljesen készen teremtse meg, hanem csakis a magot, s amint a földbe kerül kifejlődik, s a 
kifejlődésben tökéletes formáját veszi fel annak, amit az Úr benne elrejtett. 

30. A magban ismét benne rejlik az a képesség hogy önmagát újból ismét feltalálja. És így, a fa 
egész tevékenysége nem is egyéb, mint a magból a magig való fejlődés egyszerű, természetes és 
célszerű folyamata. Ezt legalábbis az én szerény véleményem szerint sokkal helyesebb és okosabb 
elhinnetek. Vagy például a vonal sok egymás mellé szorított pontból tevődik össze, azaz ezek 
terméke, s mint ilyet, két végpont határolja, sokkal helyesebb magyarázat, mint az hogy a pont egy 
össze zsúfolt vonaltömeg terméke, és mindkét oldalát egy-egy újabb vonal határolja! 

31. Úgy hiszem, e kevésből is megértitek, hogy az Úr magot előbb teremtette meg a fánál, azaz 
mindkettőt egyszerre teremtette, de ugyanakkor magát a fát is elhelyezte a mag belsejében. 

32. Bizonyára ilyen módon mindennek az ősapja a szeretet, de egykor mindennek ugyanígy kell 
visszatérnie a szeretetbe, ebbe az ősalapba, ha csak nem akar teljesen tönkremenni. 

33. Közben -amint látjátok- már el is értük a hegy tetejét, így kezdjük meg azonnal ebbe az új 
körzetbe való leszállásunkat. 


129. Fejezet: 

A szellemi haladás nyílegyenes volna, a letérés lehetetlen, az egyenlő lenne a cél feladásával. Távoli fényt, 
ragyogást árasztó 10-12 emeletes körpiramis épületet láthatunk. A bástyafal az ima hatására szétnyílik az egyenes 
vonalú haladás érdekében. Haladás a nyílegyenes fasoron keresztül. 


1. Most nézzetek erre az alattunk levő szinte végtelen fennsíkra, amelyet jobbra és balra is - 
ameddig a szem ellát- egyaránt erdő és hegyek szegélyeznek. 

2. De mi mindent láttok itt? Bizonyára semmi más egyebet, mint ott, vagyis meglehetősen távol 
egy lépcsőzetes körpiramis emelkedik előttünk. Ebből a nagy távolságból a nagy ragyogáson kívül 
egyebet nem tudok ugyan kivenni, ennek ellenére azonban már az első megpillantása is valami 
nagyszabású dologra enged következtetni. Ezért lépteinket gyorsítsuk meg, hogy minél előbb 
közelébe kerülhessünk. Amint látjátok, bár nincs előttünk kitaposott út, még kevésbé utazásra 
alkalmas műút, de ha ezt a pompás talajt figyelem, ami sokkal finomabbnak látszik, mint a 
legfinomabb selyem, bársony szövet, akkor úgy vélem, hogy nincs szükségünk semmiféle útra, 
hanem egyedül csakis a nyílegyenes vonalirány betartására, és így toronyiránt szellemileg haladva 
egy-kettőre ott leszünk, ahol akarunk! 

3. Tudjátok-e kedves testvéreim, hogy szellemi értelemben mit jelent az egyenes vonal? Az 
, egyenes vonal" a változatlan akaratot jelenti, illetve példázza, amely erős akaratot semmiféle, még 
oly rettenetes jelenség sem tudja az útjából kitéríteni. Tehát itt is ebben a vonatkozásban értsétek! 

4. Kedves testvérünk! Ebben az utunkban talán valamilyen akadályba ütközhetünk, ami célunk 
elérésében bennünket megakadályozhatna? 

5. Útközben majd meglátjátok, egyelőre még jól megy minden, s beszélgetésünk közben már 
jókora utat tettünk meg. Ha most odanéztek, ahol az a rendkívüli épület áll, most már sok mindent 
kivehettek, amit a fennsík elejéről még nem láttatok. 

6. Most már kivehető, hogy az épületnek 12 emelete van, s úgy néz ki, mint ha Földeteken 
felállítanátok egy távcsövet felfelé merőlegesen kihúzva, amelynek 12 egymásba szaladó része van. 
Ha jól megfigyelitek, tisztán kivehetitek, hogy azok az emeletek egymásra felállított oszlopoknak 
látszanak, és azok mindegyike más és más színben ragyog. 

7. De minek erőltetjük szemeinket távolról, amikor az egészet közvetlen közelről úgyis 
megtekinthetjük. Ezért csak induljunk neki gyorsan. Úgy vélem, tekinteteteket tőlünk immár nem 
messze levő meglehetősen magas földsáncra irányítjátok. Ez valóban úgy néz ki, mintha akadályt 
képezne utunkban, mivel faltörő kos nem áll rendelkezésünkre, ezért egyenes utunkból való kitérésre 
kényszerít bennünket. 

8. Ha ez a földfal gyertya egyenesen emelkedik fel előttünk a magasba, és ha nincs rajta kapu, 
akkor valóban bajos lesz az egyenes utat megtartanunk, s mégsem szabad azt elhagynunk. Mert 
szellemileg véve az egyenes vonaltól csak egy hajszálnyira is eltérni annyit jelent, hogy ezt az egész 
gyönyörű világot egyetlen szempillantás alatt elveszítjük szemünk elől. Hiszen még a fal tövében 
sem vagyunk. Ne veszítsétek el kedveteket, hátha nem lesz a dolog annyira veszedelmes, mint most 
itt láthatjuk. Ne felejtsétek el, az Úr is zárt ajtón keresztül ment el az apostolokhoz! 

9. Ez való igaz, de mi nem vagyunk az Úr, hanem csak a szolgái, akik nem tehetnek meg 
mindent, amit Ő maga megtett, hanem csak ha Ő azt egyenesen úgy akarja. De már meg is találtam 
magamban a jó tanácsot! az Úrhoz fordulunk, az Ő nagy Kegyelméért szívünk egész szeretetével, és 
meg vagyok győződve arról, hogy az egyenes út rendelkezésünkre fog állni. 

10. Nos, látjátok, már meg is tettem, és ti velem együtt, s kérésünk máris teljesült. Amint 
látjátok, egy férfi siet elő a háttérből, megérinti az oltárt a földhányásnál, mire az kettéválva 
széttolódik középen, s most már szabadon folytathatjuk utunkat nyílegyenesen tovább. 

11. Kedves testvérünk, ez az oltár voltaképpen egy olyan gépies elő berendezés, amely az 
egyenesben való utazásoknál hasonló módon mindig kétfelé nyílik? 

12. Az Úrnál minden a legcélszerűbben van berendezve. Az embernek az egyenes dolgokat 
szorosan egymásba kell fűznie, az Úr azonban az anyag mestere, az ember ismeri műveinek egyes 

részeit, és azt is hogy azok hogyan választhatók szét. Az Úr azonban az anyag részeit minden 
részletébent ismeri, és azt is tudja ezért, hogy miként választhatók szét! 

13. Ezért életetek egyenes vonalához egyébre nincs is szükség, mint egyedül az Úr iránti folyton 
növekedő szeretetekre, s akkor ha kell, sziklán, tűzön, vízen olyan könnyen hatolhattok át, mintha 
semmiféle akadállyal sem kellene megküzdenetek. 

14. De még másra is felhívom a figyelmeteket! 

15. Nagyon erősen figyeljetek meg minden jelenséget, ami utunk alkalmával elénk adódik, és 
akkor a ti világotok néhány helyzetét -mint egy csodálatosan nagyszerű varázstükörben- ismerhetitek 
fel. Most roppant messze nyúló, nyílegyenesen haladó allé (árnyékos fasor) tárul elénk, s azért 
nyugodt lelkiismerettel haladhatunk rajta előre. 

16. -Kedves testvérünk! Mi történt ketté vált templommal, oltárral? Újból összehúzódik, vagy 
kettéváltan marad? 

17. Hagyjátok el, és ne törődjetek azzal ami már utánatok van, mert igen sok, és sokkal nagyobb 
dolog van előttünk. Amint azonban főcélunkhoz érünk, a magaslatról úgyis általános áttekintést 
nyerhetünk az egészről. Menjünk tehát tovább előre! 


130. Fejezet: 

Az út fás köröndbe torkollik, melynek közepén csillogó víztölcsért utánzó szobor áll. Példa a kölcsönt kérő ember 
alázatossága és a „mindent az Utról kérjünk" fő elv közötti párhuzamról. A kovácsmester példája. Az Ur szétnyitja 
víztölcsért is. A világ csillogásának leküzdéséről. 


1. Az előttünk húzódó fasor valamivel szűkebb ugyan mint kezdetben volt, ez azonban az 
egyenes vonalban haladásunkat egyáltalán nem hátráltatja, sőt, minél kevesebb az utca, annál 
könnyebb annak közepét megfigyelni és pontosan azon haladni. Ennek a jelenségnek pedig az az oka, 
hogy ezek az allék az épület középpontjában sugárszerűen futnak szét, és így ezt a főépület felett, ha 
a magasból tekinthettük volna, ezt az egész épületet sugárzó napnak láttuk volna. 

2. Látjátok, önmagában véve már ez is jó jel. Az egyenes vonal így adva van, s most azonban 
csak haladnunk kell rajta, s még csak meg sem történhet, hogy fő célunktól eltérjünk s azt el ne érjük. 
Amint jól láthatjátok, a második fasor felénél járunk, s az előttünk kibontakozó cél is jól kivehető 
már. Az allé végén ismét akadályt látok megcsillanni, ami egyenes utunkból kissé kitéríthet 
bennünket, ezt a második akadályt azonban még annyira sem vesszük komolyan, mint az elsőt, mert 
bizonyára ennek is helyet kell számunkra adnia. 

3. - Kedves testvérünk, ami lehet az, ami velünk szemben ragyog? 

4. Csak néhány szapora lépés kedveseim, és megtudjuk. De nézzétek csak ide, valóban, az első 
pillanatban még csak fel sem foghatja az ember, mert olyan nagy a fasor díszítésének pompája. Ugyan 
mik volnának ezzel szemben Földeteken legművésziesebben kiképzett vízi művei és tűzijátékai? Itt 
valóban minden csak úgy ontja a pompát és a szépséget! 

5. Nézzétek csak ezt a sík területet, amely a másik nagy fa köröndöt elborítja. Éppen olyan, mint 
a legtisztább víz igen apró hullámokat vető felülete, s ennek ellenére a hullámzani látszó felület 
tökéletesen sima és szilárd. Ennél az egész dolognál a legcsodálatosabb a rendkívüli szépség, ami az 
embert annyira csodálatba ejti. Az egész felület állandóan hullámzik, s emellett minden egyes hullám 
más-más színben játszik, ezáltal az egész felület brilliánsként ragyogó, sugárzó képnek tűnik. 

6. E széles fáskörönd közepén egy vízi tölcsér alakú oszlop áll. Nézzétek, akárcsak egy forgó 
víztölcsér szökik majd, süllyed is sebes sodrással, és minden látszólagos fordulásnál más-más szint 
ölt. Ez az oszlop minden látszólagos elevensége mellett szilárd, akárcsak a gyémánt. Valóban, aki az 
anyag megmunkálásának ilyen utolérhetetlen pompáját nem tartja csodálatosnak, annak szájából 
szeretném hallani, hogy vajon mit tart csodálatoknak. 

7. Most tekintsünk fel az oszlop tetejére, amint annak ágai szomorú fűz módjára nagy ragyogás 
közben hajlanak le, s levelek helyett mindenféle kis fényes tobozok csüngnek rajtuk. 

8. Most mit szóltok ehhez a pompához? Teljesen megértem, ha elnémultok, mert az ilyet az 
érzéseknek megfelelően sem leírni, sem kimondani nem lehet. Teljesen meg kell elégednünk azzal, 
ha a legkiválóbb leíró képesség ellenére is csak igen torz képben tudjuk visszaadni a valóságot. De 
mindez rendben volna, csak ne állna ez a csodálatos dolog a mi utunk egyenes vonalában. Ugyan mit 
gondoltok, vajon ez a csodálatos fasor dísz az előbbihez hasonlóan szintén engedi magát kétfelé 
választani? Az előbbi esetben még el lehetett képzelni, hogy az egész művészien megépített gépi 
alapon nyugszik, ennél a hatalmas dísznél az ilyen műszaki megoldás még csak el sem képzelhető. 
Nos most mit tegyünk? 

9. Kedves testvérünk! Hát az előbbi akadályt megoldotta, már tudniillik az Úr, bizonyára ezzel 
is könnyen elkészül. 

10. Helyesen válaszoltatok, valamit azonban itt még figyelembe kell vennetek, amit eddig még 
nem ismertetek. Hallgassatok meg tehát: 

11. Habár az Úr minden akadálynál a mindenható segítő és gyümölcsöző, de azért minden 
esetben az akadály módjának és mértékének megfelelően kell Őt kérnünk és segítségül hívnunk. 
Csakis ebben az esetben történik meg az, aminek történnie kell! 

12. Na de hát miért van ez így? Hisz ha az Úrhoz fordulunk segítségért, hát csak nem segít 
kevésbé rajtunk, minthogy akkor arra csakugyan szükségünk van?! 

13. Kedveseim, mondom nektek, hogy részben igazatok van, de csak annyiban, amennyiben 
szükségképpen el kellene fogadnotok azt a balga nézetet, hogy az Úr egyáltalán nem venné 
figyelembe a ti értelmetek felfogó képességének mértékét! Ilyet azonban még csak elgondolnotok is 
botor dolog lenne. 

14. Az Úr azonban mindenek előtt az önmegismerést akarja a gyermekeiben kifejleszteni, ezért 
engedi meg, hogy előbb önmagunk ítéljenek és mérjenek fel mindent, és ugyanígy az ő szükségüket, 
nyomorúságukat, hogy azt saját ismereteik foka szerint hordozva, saját ismeretük és kérésük fokozata 
szerint legyen segítségükre. 

15. Éppen ezért kedves barátaim és testvéreim, földi sémára tervezett életpályán eléje tornyosuló 
valamilyen bűvös akadályt senki se mérje fel felületes mértékkel, mert különben mindenki magára 
vessen, ha bármilyen sok imája és könyörgése ellenére sem kapja meg a remélt segítséget. 

16. Jól lehet az Úr szeretettel teljesen jó, és Kegyelmével, Irgalmával adakozó, ugyanakkor 
tökéletesen tiszteletben tartja minden szellem szabad tevékenységét az ő saját értelmi foka szerint. 

17. Teljesen magunk közt szólva tehát miden ember -már csak a saját jól felfogott érdekében is- 
helyesen teszi, ha a ti szavaitokkal élve a szúnyogból elefántot csinál, s nem megfordítva, mert ha 
ilyen alapon véve valaki sokat kér, úgy sokat is kapva sokkal jobban jár, mintha az akadályt 
leértékelve kicsit kér. Az ilyen azután ne is várja, vagy remélje, hogy az Úr általa fel nem ismert és 
így nem is kért többletet csak úgy utána vesse. 

18. Hát nem ezt teszitek ti is egymás között? Miért ne tenné az Úr ezt? 

19. Akinek hozzá még a legszeretetteljesebb és bölcs oka is van?! Vagy talán egy legjobb 
indulatú gazdag ember a hozzá kétszáz tallérnyi kölcsönért fordulónak csak úgy saját magától a 
nyakába sóz kétezer tallért? Biztosítalak benneteket, hogy ezt nem teszi még akkor sem, ha biztosan 
tudná, hogy a kölcsönkérőnek a nagyobb összegre is szüksége volna. 

20. Szívének nemes indulatától indíttatva így szól bizonyára a kölcsönkérőhöz: Szívesen 
odaadom neked a kért összeget, ha úgy gondolod, hogy az helyzeted rendezéséhez elegendő lesz. Ha 
azután az ilyen nógatásra a kölcsönt kérő ostoba elvakultságában, vagy gátló szégyenérzetében még 
mindig megmarad az előbbi kijelentésénél, mondjátok meg, ki az oka annak, ha a kölcsönt kérő a kért 
2000 tallérral nem lesz kisegítve? Éppen ezért a saját szükségét pontosan figyelje és mérje is fel, és 
csak azután forduljon a mindenható Segítőhöz, és akkor bizonyára meg is kapja a szükséges 
segítséget. Természetesen azonban, hogy amennyiben azt szilárd hittel, teljes bizalommal és 
legmélységesebb szeretettel várja tőle! 

21. Ezért most már nekünk is kissé erőteljesebben kell az Úrhoz fordulnunk, mint az első 
akadálynál, s bizonyára akkor itt is megnyitja számunkra az utat. De miben áll most már az Úrhoz 
való erőteljesebb fordulás? 

22. A kovácsmester is így szól az inasához: Kevés vas megolvasztásához kevés szénparázsra 
van szükség, és a levegőt fújtatónak sem kell teljes erővel fújni. Ha azonban egy nagy darab vasat 
kell megolvasztani, akkor már úgy szól a mester az inasához, hogy rakjon fel jó három kosár darabos 
szenet, és a fújtatót is engedje ki teljes szabad mozgásra, mert máskülönben a nagy darab alig ha éri 
el a teljes izzást. Úgy gondolom, hogy ez a kovácspélda -ami szinte kézzel fogható- a mi számunkra 
is tökéletesen elegendő. Több szén, több levegő azt jelenti: több szeretet és több bizalom, s akkor 
teljesül a hívő kérése. 

23. A magam részéről már mindent megtettem, a tieteket is meg kell tennetek bensőtökben, s 
látjátok, a víztölcsér máris kettévált, és most már a legkisebb döccenő nélkül folytathatjuk egyenes 
vonalban utunkat a továbbiak megtekintésére. 

24. Megértitek most már a második akadályt, ami csupa csalóka jelenség volt, és mégis úgy 
látszott, mintha minden ízében, porcikájában való élet lett volna? Ha hozzányúlunk, mindenütt szilárd 
és ellenálló. Látjátok, a tévedéseken keresztül dolgozni magunkon sokkal könnyebb ennél, mert ha 


21I 


csak egy kissé is felébredt szellemű valaki, úgy az alantas butaságot a tisztán ragyogó igazságtól 
valóban könnyen megkülönböztetheti. Ez az első az akadályok leküzdésére. Itt azonban a világ összes 
színes csillogása már a legteljesebb mértékben bontakozott ki, s ezért jóval több is kellett ahhoz, hogy 
az akadályt az útból éppen úgy hárítsuk el, mint az imént. 

25. Bizonyára sok olyan ember él Földeteken, akik az igazságot a maga tiszta fényében 
felismerték, a világtól azonban mégsem képesek megválni, mert annak sugarai igen sokat nyújtanak 
nekik. Hogy azonban mennyi ilyen lebilincselő csillogással uralkodik a világ, és milyen szellem élteti 
azt, a fényes csillogásnak csak egy kissé élesebb megfigyelése is hajszálpontosan felismerhetővé 
teszi. Földbirtok, pénz, mindenféle kényelem, dúsan terített asztal, csinos ruhák és mindenféle más, 
világias gyönyörűség még az igazán komoly és bölcs férfiak számára is kísértést jelentenek. Az 
asszonyokról erre vonatkozóan még csak nem is szólok, mert az ostobaság náluk már ősrégi keletű! 

26. Az ember, aki ilyen világi csillogásba merül, hasonló az álmában gazdaghoz, aki a milliókat 
szinte szórja, amikor azonban felébred, egyetlen garas sincs a tárcájában. Remélem megértettétek, s 
mivel az akadályt elhárítottuk utunkból, folytatjuk tovább tanulmányutunkat. 


131. Fejezet: 

Vége felé szűkülő fasor. Példa: egy tudós könyvének előszava, mely a végére -az értelmet tekintve-beszűkül. A fő 
mű jelentéktelen befejezése. A torony is fent szűkül össze a tető alatt. Külsőséges istentisztelet nagy lendülettel indul és 
hirtelen ér véget. A gyerekek nevelésével kapcsolatos nagy tervek, végül semmit mondó, szürke befejezés. Az akadályok 
többsége nem látszik. 


1. Látjátok, ismét pompás fasor húzódik előttünk, ami a vége felé szintén állandóan szűkül, s így 
már ez a harmadik fasor, amire lépünk. Ha megfigyeltétek ezt a három egymás utáni következő fasort, 
ezek egymás után úgy következnek, mintha három kúpot állítnának egymás tetejére úgy hogy a kúp 
hegye a felette állónak éppen az aljába ér. Amennyiben az első allé vonalával tovább futna, éppen 
azon a ponton kellett volna kereszteznie, ahol az első építményt találtuk. Az út azonban már úgy van 
megtervezve, hogy a két fasor éppen ott fejeződik be ahol a végén mindig egy nagy köröndre akadunk, 
amelynek közepén az ismert műépítmény áll, s így ez az út is szélesen kezdődik, hogy a végén -az 
előbbiekhez hasonlóan- szintén keskenyre szűkülve végződik. 

2. -Kedves testvérünk, ezt nem találjuk valami tetszetősnek, mert sokkal szebb volna, ha az út 
és a fasor egyforma szélességben futna, vagy pedig megfelelően szélesednek, mégpedig olyan módon, 
hogy párhuzamosan futó fasor a távolságnak megfelelően összeszűkül, és ezáltal egy ilyen út a 
kezdetétől nézve végig egyforma szélesnek látszanék. Az ilyen módon megépített út sokkal több 
tudást és szellemiséget árulna el, mint az ilyen folyamatosan szűkülő fasor. 

3. -Ez tényleg igaz és helyes, mert ilyen szűkülő út a szemre nézve nyomasztólag hat, különösen 
az ilyen hosszú útnál, mint amelyen az is. Azok az emberek, akik ezt az utat megépítették, sokkal 
magasabb célt tűztek ki maguk elé, mint a látszólagos szépség. Mert ez a három allé együttesen a 
maga mélyebb szellemi értelmében az anyagaiból a benső szellemi életbe való bemenetel tökéletes 
megfelelése... 

4. -De hogyan értsük ezt? 

5. -Azonnal, és igen könnyen megértitek, mert hiszen ehhez hasonlót Földeteken is találhattok, 
habár nem éppen egy fasorban nyilvánul meg. Egyébként, mire ezen az úton végighaladunk -amelyen 
különösen sincs különösebb megfigyelni vagy tanulni valónk- néhány példával teljesen megvilágítom 
előttetek. Tegyük fel, hogy egy szakember a saját szakmájával kapcsolatban könyvet ír. Könyvét -ezt 
már saját tapasztalatotokból tudhatjátok- rendes széles alapokra fektetett, hosszú és rendesen igen 
unalmas előszó előzi meg. Az előszó annál terjedelmesebb, minél szellemdúsabb és átfogóbb az utána 
következő mü. Ez az előszó a végén -legalábbis értelmét tekintve- mind jobban összeszűkül, és 
valamilyen hasznosat ígérve néhány egyszerű szóval összesűríti mindazt, amit előzőleg igazán 
feleslegesen, oly sok szóval mondott el. Ezzel az előző előszó szerencsésen be is fejeződik. Ezt 
sokszor egy teljesen üres oldal követi, esetleg nagy betűkkel ez áll rajta: Bevezetés! Ha azután ezen 
a végzetes lapon is átfordítottunk, akkor még szélesebb alapokra fektetett , bevezetés" kezdődik, 
amely annál is terjedelmesebb. Ebben -mint az előszóban- általában nem találunk egyebet, mint 
dicséretét és ajánlását annak, ami a fő műben szőnyegre kerül. S miben végződik sokszor több rőfnyi 
bevezetés? Hogy tovább nem foglalkozunk az alapfogalmakkal, hanem egyenesen a fődologra térünk, 
ahol a tisztelettel üdvözölt olvasó mindazt tökéletesen megvilágítva találja meg, amit a bevezetés 
csak úgy futólagosan érintett. Ezzel azután -szerencsénkre- ennek is vége van. 

6. Vajon miért kezdete a szerző a bevezetést olyan széles lapokon, hogy azután olyan rettenetes 
szűken fejezze be? Erre igenlő, de tagadó választ is adhatunk. Vajon nem hagyhatta volna el az 
egészet? Indokolt lehet a saját célja érdekében. Hogy ez azután megfelel-e az olvasó felfogásának, 
azt csak az olvasó állapíthatja meg a mű elolvasása után a legkönnyebben, legmegfelelőbben 

7. A bevezetés után maga a fő mű következik. Vajon nem tartalmaz az ugyanolyan terjengősen 
sok ígéretet? Bizonyára, csak természetesen sokkal bővebb lére eresztve mondja el mindazt, amit a 
legelején már első előszóban elmondott. A földrajztudós is rendesen így fejezi be művét, valamilyen 
egész jelentételen kis területtel, mert a nagy helyeket másképpen csoportosította, azokat a mű elején 
alkalmazza. 

8. A számtan tudós mélyen átgondolt munkájának végére néhány megoldatlan feladatott ragaszt, 
melyek közül az utolsó a leggyengébb értékű. 

9. A történetíró legtöbbször a legjelentéktelenebb történéseket közli az utolsó oldalon míg a mű 
elején irgalmatlan nagy távlatokban pillanthatja meg talán az égész Föld felületét. Ehhez hasonló 
jelenségek észlelhetők -az Isten igéit kivéve- csaknem valamennyi emberi műnél, mert a végén úgy 
érzitek, mintha teljesen összeszűkülne. Ez is egy példa, ami úgy gondolom, eléggé világos. 

10. Figyeljük meg egy háznak, vagy egy templomnak a felépítését. Milyen széles területen indul 
meg, míg végül a ház egymásba futó tetőszerkezetében a torony egyetlen helyben, még a templom is 
rendesen igen összeszűkülő tetőzetben végződik. Ennél a példánál további magyarázat nem 
szükséges, mert a mindennapi élet ezerszeresen is bizonyítja. 

11. Egy harmadik példa egy különleges Istentisztelet. Nagy pompával indulnak neki a 
sekrestyéből, amelyet azután az oltár előtt végezve közben a kóruson nagy énekkarral, esetleg az 
orgonán kívül még nagy zenekarral is hatalmas nagyra kiterebélyesítik. A mise az első harmadrésze 
után már szürkülni kezd, és tartalma is kevesebbet mond, míg ott, ahol az ember a legkevesebbnek 
várná -tudniillik az átváltozásnál- már egészen összeszűkül, és Onnan kedve rohamosan kezd 
hanyatlani, s valóban igen rövid ideig „ite missa est"-tbe is végez. 

12. Vagy például nálatok a színdarabok gyakran nagyon titokzatosan kezdődnek, és a végén 
semmitmondó házassággal végződnek. A zeneműveket is nagy hangszereléssel, széles mederbe 
kezdik, hogy a végén egy hirtelen és váratlanul véget érő, akkorddal fejeződjön be. Hogy az emberben 
sokszor az a gondolat vetődik fel, hogy ezért a rövid és egyszerű befejezésért kár az a nagy kezdeti 
hűhó! De ugyanígy a skálátok is mennydörgésszerű, szélesen hullámzó. Öblös és mély basszussal 
kezdődik, hogy a végén felül igen vékony és idétlen egércincogással fejeződjön be. Nos elég volt már 
a példákból? 

13. Mivel azonban még nem értünk az allé végére, és annak szűkebbre összezsugorodott 
részénél tartunk, habár feleslegesen is, de hozzáfűzhetünk még egy példát, amely a mostani dologra 
fényt vethet, mert szellemileg másképpen történik, mint a világban. A világon az embereknek soha 
nincs elég pénzük, s ha még oly sok volna valakinek egy csöppet sem húzódna attól, hogy még többje 
ne legyen! Ugyanígy van ez szellemileg is, sohasem elég a világosság, a bölcs is még bölcsebb akar 
lenni. Ezért komolyan véve a dolgot, az említett példa sem lesz felesleges, mert a világosságot 
gyarapítja majd. 

14. De még nem mondtam el kedves testvérünk, hogy mi is hát az a példa. 

15. Pedig mennyire közel fekszik hozzátok! Csak a gyerekeitek jelenlegi nevelési rendszerére 
kell nézzetek, és az egész példa egy csomóban hever előtettek. Milyen nagyszabású tervet eszel ki 
még egy közepes fokozatú emberpár is gyermekük jövőjével kapcsolatban. A fiúnak tanulni kell, 
amellett mindenféle művészetet és egyéb képesítéseket is meg kell szereznie, nagyon fontos dolog. 
A leány miatt sokszor fél tucat mester is jár a házhoz. Valahogy úgy fest a dolog, mintha a fiúból 
uralkodót, a leányból pedig legalább is hercegnőnek kellene lennie. A Fiú végre a tanulmányait 
befejezi, a leány is többé kevésbé elsajátította mestereitől a sokféle semmitmondó képességet. De mi 
történik most? 

16. A jól kifejlődött és sokat tanult fiatalember egy szűk irodában szerény gyakornok beosztásba 
kerül, ahonnan bizony nem szerezhet kitágult látókört. A leánynál pedig elhatározzák, hogy egy 
kevéssé mégis csak be kell avatni a háztartás dolgaiba is. Ha már most a dolgok akként alakultak, és 
azt csak egy kevéssé is figyelmesen szemlélitek, az oly tágra méretezett emberi méret sorának a 
fokozatosan egyre inkább összeszükülő volta nem kerülheti el a figyelmeteket. 

17. A fiatalember számára a szük gyakornok szféra után azért nemsokára mégis egy újból 
szélesen meginduló hivatalnoki pálya kezdődik. A leány pedig férjez megy, s a házasságtól - 
legalábbis kezdetben- igen sokat várnak. A fiatalembernek a hivatala végül mégiscsak a kis 

nyugdíjban zsugorodik össze, míg a leány a házasságának eredménye, kilátásai -a ti asszonyotok 
kezdeti vérmes reményeihez hasonlóan- szintén folyamatosan csak szükebbé és színtelenebbé válnak. 

18. Most nézzük, hogy az életút harmadik, azaz utolsó részének mi a sorsa? Úgy gondolom, ezt 
már nem is szükséges bővebben részleteznem, mert csak a legközelebbi temetőbe kell kimennetek, 
ott életutak egész tömegének mikénti lefolyása tárul szemeitek elé. S látjátok, éppen e szellemnek 
megfelelően építenek ezek a központi Nap-emberek mindent, hogy az életviszonyoknak tökéletesen 
megfeleljen. 

19. Annak idején a ti Földetek emberei is ennak megfelelően építkeztek, s az egykori piramisok 
ma is élő beszéde, mert azok voltaképpen nagy és hatalmas emberek síremlékei. Minél hatalmasabb 
és befolyásosabb volt, annál nagyobb síremléket építetett a saját maga számára. Ha valaki felismerné 
ezek alapzatát, nagy méretbeli különbségeket találna közöttük, felül azonban valamennyi hajszálra 
egyformán végződik. 

20. E bölcsességnek még sokkal töklétesebb mértékét találhatjuk meg e fényvilágon, ahol az 
emberek -de különösen ennek a régiónak az emberei -alapvetően nagy bölcsek. Erre vonatkozólag a 
továbbiak élénk fényt tárnak majd elénk. 

21. Tekintve, hogy az út közbeni beszélgetésünk közben az allénak éppen a komolyan 
összeszűkült végére értünk, nézzünk alaposan előre, nem emelkedik előttünk ismét valami titokzatos, 
ami az egyenes vonalban való haladásukból utunkon kitérésre akarna kényszeríteni. Egyelőre a tőlünk 
nem messze húzódó körfalig nem látunk semmi akadályt, ezért a körfalig terjedő sík területet akadály 
nélkül befuthatjuk. Hogy a falnál mi vár ránk, azt meglátjuk a következőkből! 


132. Fejezet: 

Zöldes homokon menetelve útjuk pompás oszlopgalériában végződik. Minden oszlop mellett csigalépcső vezet 
felfelé. Az oszlopok tanítókat jelképeznek. Mindegyik tanításán fel lehet jutni a hit és bölcsesség magasabb fokára, 
ezért van minden oszlop körül lépcső. Fasor út, és az oszlopok magas szellemi bölcsesség megfelelői. Testi, lelki, 
szellemi képek. A testi halál jelképe. Tizenkét lépcső: a tízparancsolat és az Úr két legfőbb parancsolatának jelképe. 


1. A körfalig megteendő utunk földi mértékkel kb. két mérföld, azaz jó nyolcezer ölnyi lehet. Az 
út egyenletesen sima, rajta akadály sehol sem észlelhető. A jelenlegi helyünktől egy kisebbfajta 
piramis körnél egyebet nem tudunk kivenni. A piramisok sem állnak a mi haladásunk vonalában, 
tehát azok sem képezhetnek most akadályt, hacsak a hátuk mögött nem húzódik meg valami. Mi csak 
haladunk nyugodtan előre, és majd elválik, hogy találunk-e valamilyen legyőzendő akadályt: 

2. Ha én itt nem a ti vendégetek lennék, hanem megfordítva, ti lennétek az én vendégeim, már 
régen a célnál lennénk. Azonban a ti tájékozatlanságotokat és határozatlanságotokat levetközően 
osztoznom kell veletek, s így előrehaladásunk is lassúbb. A dolgok természetét tekintve ez nem is 
baj, mert az Úr kegyelméből ez a késedelmünk legalábbis javunkra szól. 

3. Kellemes a zöldes homokon való járás, ezért a lassú haladásunk nem kellemetlen. Menet 
közben a körfal közepén álló különleges palota is épp látókörünkbe esik, s így félúton szemeinket 
állandóan leköti a látvány. Amint látjátok, a piramisokat akadályok nélkül elértük, utunkba most már 
más nem áll mint az egyre magasabbnak látszó körfal. Ez a körfal sem látszik már egyenesnek, hanem 
csupán egy oszlopsornak, amely annál pompásabb látványt nyújt, minél jobban közeledünk hozzá. 

4. Ó nézzétek csak, hiszen ott három egymásra épített oszlopsor van innen legalább is úgy 
látszik, hogy az oszlopok tökéletesen egymásba érnek. Menjünk csak gyorsabban, nehogy kedvetek 
megtorpanjon. Rövidesen elérjük ezt az akadályt nem képező nagyszerűnek látszó oszlopgalériát. 
Minél közelebb érünk, annál jelentősebbé válik az egyes oszlopok közti távolság, s ha jól 
megfigyelitek, az oszlopok előtt lépcsőzet emelkedik, amelyen át bizonyára mindkét oldalról el lehet 
jutni legalábbis az alsó oszlopsorig. Közelebb érve most már tisztán kivehető, hogy az oszlopok olyan 
távolságban állnak egymástól, hogy nyugodtan átsétálhatunk. 

5. Igen, igen kedves barátaim és testvéreim, tényleg így is van! Minden jó munka elnyeri a maga 
jutalmát. Lám, most hogy jól nekilendültünk, ahol a legnagyobb akadályra számíthattunk, kiderül, 
hogy még csak nem is akadály. Sőt, most már el is értük ezt a pompás lépcsőzetet, amely -mint most 
látom- átlátszó piros aranyból épült. A gyalogjárók számára készített oszlopok közti út, általam még 
nem ismert anyaggal van borítva, a legdíszesebben. 

6. Csupán 12 lépcső az egész tehát bátran neki hát, hamar megjárjuk. De nézzétek csak a 10 öl 
széles út talaját. Nem olyan, mintha legfinomabban csiszolt kerek alakú gyémántlap lenne? S mellette 
sehol sem találjátok rajta az összeállítás nyomát, hanem tökéletesen egész darabnak látszik. Vagy 
tekintsetek a belső oszlopsarokra, vagy akár mind a két oszlopsorozatra, mindegyiken rubinból 

készült legszebb körlépcső fut felfelé, amelynek karfáin a díszek fehér anyagból, fehér aranyból 
készültek: mindegyik rudacska végén egy világoskék fényt árasztó golyó ül, csodálatosan szép 
világosságot terjesztve szerteszét. Érdekelne benneteket, hogy mire valók lehetnek minden oszlop 
körül ezek a felfelé futó csigalépcsők? Az első természetes oka az lehet, hogy ezen feljuthassanak a 
felettük lévő galériákra, viszont ehhez nem volna szükség minden oszlopnál csigalépcsőre. 

7. Az itteni emberek bölcsessége kívánta meg, hogy anélkül feljuthassanak a második galériára, 
hogy egymást még csak legcsekélyebb mértékben is gátolják. Ezek az oszlopok ugyanis a tanítókat, 
vezetőket jelképezik, s azt, hogy egy tanító, vagy vezető se legyen olyan, hogy az ő vezetése mellett 
tanítványai ne juthassanak fel a magasba. Ugyanúgy ne legyen egy oszlop sem felfelé vezető 
csigalépcső nélkül. 

8. -De kedves testvérünk! Ilyen alapon a külső sor oszlopainak is mind körlépcsővel ellátottnak 
kellene lenniük? 

9. -Látjátok, ez már megint az itteni emberek bölcsessége, amennyiben bár a külső oszlopok is 
a tanítókat és vezetőket jelképezik, de csak természetszerű, külsőleges dolgokkal kapcsolatban. Az 
ilyen tanítások pedig senkit magasba nem emelnek, ezért is hiányoznak a körlépcsők a külső 
oszlopoknál. 

10. Egyébként is, itt bármit figyeltek meg, az mind kapcsolódik a legmélyebb bölcsességgel, az 
emberek külsőleges, vagy akár a belső körülményeivel kapcsolatban egyaránt. Látjátok, utunk az előtt 
elhagyva azért tünt egyhangúnak, mert nem láttunk mást, mint a szép, talajt lábaink előtt, nem láttunk 
piramis sort, azon szerencsésen elhelyezkedő galériát, sem távolból akadálynak látszó körfalat, felette 
főépületet. Ez volt minden egyébként, amint utazásunk közben a fennsíkra nézve láthattunk. 

11. Gondoljátok, hogy e roppant egyszerűnek látszó jelenségek mögött nem rejtőzik valami 
jelentőségteljes megfelelés? Mondom nektek, hogy e látszólag egyhangúnak mutatkozó utazás helyén 
és mélyén rendkívül különleges dolgok rejlenek. Igaz ugyan, hogy utunk közben kevés benyomás ért 
bennünket, de a ti közmondásotok szerint: , A bölcsnek kevés is elegendő, hogy nagy dolgokat 
találjon abban", s ez itt is fennáll, e látszólag kevésre vonatkozóan. Minket is tökéletesen ki fog 
elégíteni, ha ezeket a dolgokat a szükséges bölcsesség szemszögéből nézzük. Hogy tehát erről kellő 
fogalmatok legyen, egy jelentéktelen kis indítást adok nektek, s annak alapján már saját magatok is 
rájöhettek a mélyebb dologra. 

12. A három fasorból, azaz a három alázati fokozatból, nevezetesen a testi, a lelki s a szellemiből 
egyszerre csak a szabad térségbe, vagyis megfelelésében a szellem szabad benső állapotába jutottunk, 
mégpedig azon eszköz révén, amit maga az Úr ajánlott, s ami az Úr tanának külső bölcsessége. Vagyis 
az Úr tanát az embereknek először betű szerint kell megfigyelniük, hogy azután a benső szellemi 
öntudatra juthassanak. 

13. A pompás út, amelyen haladtok, szabad és mindenfelé akadálymentes. Színe kék, szelíden 
fénylő, Ugyanígy a szellem szabad öntudata is, amely változatlan állandóságot fejez ki. A szabad 
terek közepén azonban piramisok állnak, ezek síremlékek. 

14. Ugyan mit is példázhatnak ezek a világ számára? Talán a teljes meghalást? 

15. Igen kedves testvéreim, ez fejeződik ki a három fasorban történt utazásunkban. 

16. Itt a piramisok voltaképpen csak azt példázzák, hogy a világi külsőségek iránti 
bölcselkedéseinket helyezzük nyugalomra, s akkor abba a szférában semmi akadálytól sem kell 
tartanunk. Azaz ezzel megszüntetjük annak lehetőségét, hogy Isten előtt még valaha is vétkezhessünk, 
mert minden egyes szellem, akihez többé már semmi külsőséges nem tapad, nem vétkezhet, és ennek 
alapján megtisztultnak tekintendő. 

17. Hogy miért? Azért, mert az Úrral teljesen eggyé vált. Ezzel kapcsolatban többé nem kell 
mondanom, mert ha valaki azt cselekszi, amit az Úr akar és cselekszik, azáltal talán mégsem követhet 
el bűnt? 

18. Amikor az utolsó fasor végénél jártunk, a gyönyörű oszlopos galériák még áthághatatlan 
akadálynak tűntek számunkra körfalukkal. Azaz, egy olyan szemléltető vonalnak, amelyen keresztül 
jutunk csaknem lehetetlen. Amint azonban túljutottunk a piramisok vonalán, a fal is egymástól 
különvált oszlopsorokká oldódott fel, s már csak igen rövid útra volt szükség, hogy nagy 
gyönyörűségünkre felismerhessük, hogy ott semmi akadály nincs számunkra, ahol pedig huzamosabb 
akadályra számítottunk. 

19. Kedves testvérünk, akkor mit is jelképez ez? 

20. Gondoljatok testetek halálára. Ez minden külsőleges érzésvilágú ember számára a 
legfélelmetesebb pillanat, tehát az egész életpályának legnagyobb és legerősebb akadálya, és az is 
valóban mindazok számára, akik a piramisok vonalán keresztül nem vergődtek. 

21. Amikor azonban valaki önmagáról minden külsőségest és világiast levetve szellemében 
felvette magába az Urat, ez az eddig oly félelmetes akadály végtelenül pompás kilátásokká válik 
benne. Ekkor mindenkiben felébred a vágy aziránt hogy amilyen hamar csak lehet, a tizenkét lépcsőn 
át legalábbis az alsó galériákba juthasson 

22. De mit jelent a 12 lépcső? 

23. Ezek Mózes tíz parancsolatát, és az Úr szentséges szájából vett két szeretet parancsolatot 
példázzák. Az egymás felett álló három galéria pedig a szellemiben lévő természetszerűt, a 
szellemiben lévő szellemit, s végül a szellemiben lévő mennyeit jelentik. 

24. Úgy vélem, hogy ezzel a kis lendítéssel utunk alatt a szabad térségben észlelt jelenségeket 
kellően érthetővé tettem számotokra, egészen a középső épület felének szemléléséig. Ami egyébként 
az Úr kegyelmét jelképezi, és ahol többet egyelőre nem is láthattok belőle, csupán a galéria túlsó 
oldaláig, ahol már az alap is láthatóvá válik, ami az Úr szeretetét jelenti, azaz az Urat a maga 
Személyiségében! 

25. Most, hogy mindezekkel tisztába jöttünk, folytassuk tovább utunkat! 


133. Fejezet: 

A főépületig a talaj hullámzó csillogású. A Bábel tornya-szerű épület csillogó pompája. Harminc körben 
elhelyezett oszlop, a távolból egynek látszó főoszlop. Az oszlopkörök talaja világos zöld, a lángoló arany galériához 
vezető lépcsőzet. 


1. Ha mégis nehéz volna továbbjutnunk, akkor mindig csak az egyenes vonal betartására kell 
ügyelnünk. Menjünk ki arra a szabad térségre, amely a főépület és a messze elnyúló galéria kör között 
van, s akkor azonnal megláthatjuk, hogy mi lesz a további teendőnk. Most nézzetek ki az előttünk 
álló csigalépcsős belső két oszlop között, és mondjátok meg, hogy mit láttok? 

2. Kedves testvérünk és barátunk! Arra már igazán roppant szegény az emberi nyelv, s azért nem 
is találhat szavakat e minden csodát felülmúló látvány visszaadására, ami a mi szegényes emberi 
tekintetünk elé tárul. Hullámzó fényfelület ragyog előttünk, s a hullámok mindegyikéből mindenféle 
színárnyalatú sugarak milliói szóródnak szerteszét egymással versenyezve, kölcsönösen 
egybeolvadva, majd különféle csodálatos formákat alkotva. Ezek egymástól eltávolodva folytonosan 
újabb formába öltve kezdik elölről fenséges játékaikat. 

3. A főépület felé a fényhullámzás tarka-barka forgásba megy át, és a forgások helyenként kúp 
alakban emelkednek felfelé. Ilyenkor olyan dús színárnyalatú a ragyogásuk, hogy ennek magával 
ragadó szépségét emberi szavakkal még csak kifejezni sem lehet. Annál kevésbé, mivel a hatalmas 
középső főpalota alsó oszlopsora domborodik ki e fényhullámok játékában fenséges, komoly 
szépségével. 

4. Ezek az oszlopok alulról felfelé lobogó világos, vörös lángoknak látszanak, amelyek mögött 
világos kék fal tűnik fel. A vörösesen lobogó oszlopok között látható kapukon át tiszta, csodálatosan 
szépséges, zöldes fehér fény sugárzik ki. Egyelőre ez minden, amit most ki tudunk venni! 

5. Ha rátekintünk az előttünk hullámzó fényfelületre, úgy tűnik, mintha a talaj voltaképpen víz 
lenne, amelyen áthaladhatunk lábainkkal. De mégis, az nyugtat meg bennünket afelől, hogy ezen át 
lehet hatolni, hogy amikor a fasorok között haladtunk át, akkor is ragyogó hullámzó fényfelület terült 
el lábaink alatt, s az sem látszott kevésbé folyékonynak, mint ez. Azért lehetséges, hogy e talajfelület 
fényhullámai épp olyan csalódások lesznek, mint az előbbiek voltak. 

6. Igen kedves testvéreim, tényleg így áll a dolog! Minden, ami itt hullámzó ragyogásnak látszik, 
az csak játéka a fénynek, ami a központi napok földjén otthonos, és ez még fokozottabb mértékben 
nyilvánul meg, minél közelebb fekszik a kérdéses hely a központi nap egyenlítőjéhez. E központi nap 
földanyaga bár tökéletlen is, mégis sokkal ragyogóbb, mint a ti gyémántotok. Ha az ilyen felület 
megfelelően sima is, az ilyen a központokat övező fényétherből annál szomjasabban veszi magába a 
fénysugarakat, hogy azokkal betelve, azokat annál erőteljesebben verje vissza. Ebből az oda- és 
visszaverődésből keletkezik a látszólagos fényhullámzás. Közelről szemlélve a hullámok egymástól 
eltávolodó, majd ismét egybeolvadó szebbnél szebb formákat öltenek, míg távolról szemlélve már 
körforgásnak látjuk őket. 

7. De miért van ez így? 

8. Azért kedves testvéreim, mert távoli szemlélésnél minden forma, minden mozgás egyre 
jobban ellaposodik, amit már a ti Földeteken is tapasztalhattatok különféle jelenségekkel. 

9. Menjetek csak fel egy magaslatra, és tekintsetek szét a távoli vidéken a látóhatárig. A vidék 
természetszerűleg nagyon egyenetlen felület, de távolról mégis legömbölyítettnek, egyenesnek 
látszik. Ennek pedig az az egyszerű magyarázata, hogy a talaj apró egyenetlenségei a látótávolság 
óriási mérete miatt csaknem egészen eltünnek. 

10. Vagy figyeljétek meg a többszögletű oszlopot. Távolról teljesen kerekeknek látjátok. 

11. Vagy menjetek ki egy folyó partjára, és szemléljétek meg annak vizét az innenső parttól 
egészen a túlsó partjáig, s e jelenség még jobban beigazolódik. A part menti víz egymás hegyén-hátán 
hullámzik, míg a túlsó parton a víz örvénylőnek látszik, annak gyűrűi egymást, közben a víz lassan 
csavarodva halad medrében. 

12. Hogy a világtestek felülete milyen egyenlőtlen, azt a földetek felszíne eléggé bizonyítja, 
mégis igen nagy távolságból tekintve simának látszik, s ha nem is minden esetben szabályos, de azért 
jóformán hiánytalanul kerek alakot mutat. 

13. Egész csomó hasonló példát hozhatnék fel az elénk táruló jelenség magyarázatára, remélem 
azonban, hogy ezek teljesen elegendők. Természetesen a belső megfelelésekről majd később lesz szó. 

14. Most egyelőre annyit kell tudnotok, hogy az előttetek kiterjedő hullámzó talaj szilárd, és 
azért nyugodt lélekkel neki is indulhatunk, lépjünk rá bátran. 

15. Látjátok, a galériáról lefelé jövet már a talajon haladunk, ami csakugyan szilárd, s innen a 
hullámok játékát már nem is látjuk. Haladjunk tovább a főépület felé, s vessetek arra egy pillantást. 
Az teljes szépségében bontakozik ki előttünk. Nos, mit szóltok ehhez a műhöz? 

16. Hát kedves testvérünk, itt már belénk fullad a szó, mert az elénk táruló látvány megnémítja 
az embert! Ha egy végtelenül kifinomult, kinemesedett és művésziessé tökéletesedett babiloni tornyot 
képzelünk magunk elé, a legjobban még azzal közelítjük meg a valóságot, csak a babiloni torony 
csigaszerű feljáratát kell elhagyni róla. Ellenben képzeletben az egész tornyot 10 emeletre kell 
felosztanunk, az emeletek mindegyike felfelé menet jobban összeszűkül. Ez azonban csupán még 
csak a nyers forma, minden fény nélkül. Itt azonban a nemes formát a fény leírhatatlan színárnyalatai, 
glóriája övezi. Éppen azért minden elképzelt forma messze mögötte marad a fény minden képzeletet 
felülmúló, csodálatos szépsége mellett. Ha közelebb megyünk, a pompa teljes szépségében 
bontakozik ki. 

17. Az épület alsó része mintha csupa hatalmas oszlopból állna, s azok magassága legalább 30 
öl. 

18. A magasságot helyesen ítéltétek meg csak az oszlopokat nem. Ha jól megfigyelitek, minden 
oszlopot kerek rudak borítanak. Mivel azonban már közelebb értünk, kivehetitek, hogy ezek a 
rudacskák voltaképpen egész oszlopot jelentenek, s ezek az oszlopok csak bizonyos távolságban 
látszanak egynek. 

19. Közben szerencsésen elértük a központi épület lépcsőzetét is, s innen már tisztán láthatjátok, 
hogy minden egyes ilyen főoszlop harminc körbe szorított oszlopból áll, melyek egymástól olyan 
távolságban állnak, hogy közéjük lépve valóságos oszloperdőbe, oszlop köröndbe jutunk, amely 
számos ember befogadására alkalmas. Figyeljétek meg egyidejűleg ezek gyönyörű berendezését. 
Minden oszlopkör belsején igen díszes lépcsőzet emelkedik felfelé a legközelebbi emeletig, pazar 
korláttal ellátva. Minden oszlop körtalaja világos zöld, a galériák pedig -melyhez ez a lépcsőzet vezet- 
lángoló aranyhoz hasonlók. Ennek az első galériának a talaja a legszebb ametiszt, mely a 
leggyönyörűbb briliánsokkal mozaikszerűen kirakott. Nos, mit szóltok ehhez az elképesztő 
pompához? 

20. Látom, ti is úgy vagytok vele, mint én. Nem tálátok megfelelő szavakat ecsetelésére. De 
menjünk fel ezen a lépcsőn és tekintsük meg a második emeletet is, s olyan dolgok tárulnak szemeink 
elé, amelyek az összes eddig látottakat felülmúlják. Kövessetek tehát a második emeletre! 


134. Fejezet: 

Az első emelet oszlopköröndjének közepén oltár áll. Isten megismerésének első fokozatát jelzi. Galériájának 
padozata ametiszt, a korlát zafír, a falak belseje onix drágakó. Az oszlopok ívei opálból készültek, az ajtók lángoló 
aranyból. A lángoló arany szellemi megfelelései. Az emberek feltűnő szépsége. 


EAN 


elénk, de ezek az oszlopok hatalmas méretűek és magányosan állnak. A körönd közepén oltárszerű 

emelvény emelkedik, mely igen hasonlít ahhoz, amelyik idejövet a fasorokban láttunk. Ezenkívül 
pedig a körönd belsejéhez leírhatatlan szépségű további lépcső vezet. 

2. De mire valók ezek az oltárok a köröndök közepén? 

3. Részben a körönd díszét lépezik, részben pedig az Isten megismerésének első fokozatát 
jelentik, amellett a körönd talaja a csupasz földig üres. Ez az embert a maga természetes állapotában 
jelképezi. 

4. Figyeljétek meg az oszlopok Díszítését. Ezek már nem simák, hanem csavartak. A csavarodás 
magasságában gyönyörű lombdísz övezi, míg a csavarodások között a legcsodálatosabb tüzelő 
ékkövekkel van teleszórva, amelyek bemélyedésükből félgömbszerűen domborodnak ki. Az 
oszlopok saját színe kékes-zöld, a lomdíszítés a lomdíszítés lángoló arany, a körönd teteje pedig 
roppant erősfényű rubin, míg a lépcső fehér fényben lobogó ezüst. 

5. A galéria padozata már a legfinomabban csiszolt ametiszt. A pazar korlát zafír, a falak belseje 
pedig ónix, ami igen fejedelmi ékkő. A folyamatosan futó-a fal és az oszlopok között ívszerűen 
áthatható-bolthajtás legpazarabb csiszolású opál, amelyben a saját fényű kövek a legcsodálatosabb 
rendszerbe foglalva sorakoznak. 

6. Figyeljétek meg azt is, hogy minden egyes oszlop körönd között húzódó falban magas és tágas 
és kétszárnyú kapu van, amelynek szárnyai a középen felállított négyszögletes oszlophoz vannak 
rögzítve. Ezért nem középről ki felé, hanem a két szélétől a közép felé nyílnak. a négyszögletes oszlop 
erős fényárban lángoló gyémántdarab, az ajtószárnyak pedig lobogó fényű aranyból készültek. Ezért 
sokkal pompásabb látványt nyújtanak, mint az átlátszó arany. Ez azonban földeteken teljesen 
ismeretlen. 

7. Nem lehetne a Földön is előállítani átlátszó aranyat? 

8. De igen, üvegesítés útján. Tudjátok ugyanis azt, hogy minden fém-ha legmagasabb fokát 
elérte -abban el is ég. Az elégése után bizonyos fajta salakféle marad vissza. Ha most ezt a salakot 
megőrlik, és ugyancsak ilyen úton feloldott sóval keverik, újabb felmelegítésre a keverék 
folyékonnyá válik, s a nagy hőfokutáni lehűlése eredményeként átlátszó üveghez lesz hasonló. Tehát 
Földeteken roppant nagy költséggel lehetne aranysalakból sárgás vöröses színű üveget előállítani, 
ami voltaképpen arany lenne. 

9. A lángoló arany már teljesen képtelenség volna Földeteken előállítani. Még a bolygó napokon 
sem sikerülne, egyedül csakis a központi napokon, ahol a fény már általatok el sem képzelhető 
méreteket ölt. Itt már minden egyes átlátszó tárgy állandó lángolásra képes, mert a saját magába 
felvett fényt -a körülötte tobzódó még nagyobb fény miatt -felhasználni nem képes. Így az egymással 
érintkező fények állandó lángolásban vezetődnek le. Ha azonban az ilyen anyagot megérintjük, azt 
teljesen szilárdnak találjuk, és forróságnak nyomát sem érzékeljük. Ellenkezőleg, minél jobban 
lángol, annál hűvösebb a tapintása. 

10. Éppen e tulajdonságánál fogva Földetek azon embereinek felel meg, akik látszatra roppant 
tüzesek, azaz a legnagyobb iparkodást mutatják, ha azonban szívüket megérintitek, elcsodálkoztok 
annak hideg és dermedt voltán. Éppen így találhattok olyan embert, akik a szegények megsegítése 
érdekében nagyon sebesen járatják a szájukat, de titkon, ha egy szegény közeledik hozzájuk, 
hidegebbek az ezer éves jégnél is, amelyet még a nap sugara sem képes megolvasztani, csak itt-ott 
részleteiben egy-egy súlyos villámcsapás. 

11. Legtöbbször ugyanez a helyzet a szószékről prédikálónál is. Tüzes beszédével szinte pokoli 
melegséget gyújt, amelyben még a legnagyobb hőséghez szokott lények sem bírják ki sokáig. Ha 
megkérdezitek, hogy az őszíve mit érez egy ilyen gyújtó prédikációja után, egészen közönyösen 
feleli: Egészen jól érzem magam. Ezeknél egy jó darab ízetlen sült, no meg egy üveg jófajta bor az 
ilyen tüzes beszéd után tökéletesen rendbehoz. 

12. Ez volna tehát lángoló aranyunk megfelelése. Ez azonban még nem az igazi, értékes 
megfelelése, mert van ennek ennél még jobb sokkal megszívlelendőbb szellemi megfelelése is, ami 
a következő. 

13. Az olyan emberekben. Akik szíve szeretettel van tele, az Úr szeretete is hatékonyan 
működik. Ilyenkor egymásba ütközik a két szeretet, és az áldásos tevékenységben nyilvánul meg 
kifelé. Megvilágítva felmelegíti mindazt, ami őt körülveszi, de önmagában belül hűvös marad. 

14. De miért van ez így? 

15. Azért, mert ez nem önszeretet. Ez is megfelelés a lángoló aranynak. Miután pedig most már 
ezt is tudjuk, fordítsuk teljes figyelmünket a kapuszárnyak felé. 

16. Nézzétek, milyen kiváló dombormű díszítések emelik nagyszabásúvá ezt a kapuszárnyat. 
Hát nem úgy néz ki, mintha szép képírás lenne? A képek az ajtószárnyak anyagának közepéből a 
legcsodálatosabb színezésben törnek kifelé. Most az egyik ajtószárny sima felületén keresztül 
tekintsetek be az épület belsejébe. No miért hökkentek vissza hirtelen? Mit láttatok odabent? Óh, már 
látom az arcotokról. Embereket láttatok odabent, mégpedig soha még csak el sem képzelhető 
szépségben. Igen, így van ez itt! 

17. Ezeket az embereket csak úgy nem közelíthetjük meg, hanem az épület folytonosan 
fokozódó pompája révén előbb még megfelelően le kell tompítanunk magunkban a lángolásukat, 
különben szellemi épségünk könnyen kárát vallaná. Oly tökéletes azonban nem lehet egyetlen szellem 
sem-még a legfelsőbb Mennyben sem-hogy előkészület nélkül nézhesse az Úr teremtéseinek 
szépségét anélkül, hogy annak kárát ne vallaná. Nehogy mindenféle támadás érhessen bennünket, 
lépjünk be egyenesen valamelyik oszlopköröndbe, és menjünk a második emeletre, vagy ahogyan a 
lépcsőzet mutatja, a harmadik galériára, ahol egészen más dolgok várakoznak ránk. 

18. Egy kétes pontot látok még bennetek, s ismét valami számbeli dologról van szó. Arról, hogy 
ezen a főfelületen messziről tizenkét emeletet olvashatunk meg, most közvetlen közelről pedig csak 
tíz emeletet. Ezt egyelőre ne vegyük figyelembe, amíg fel nem érünk a tizedik emeletre, mert ott majd 
világosság derül mindenre. Egyelőre csak menjünk a második, illetve a harmadik galériára. 


135. Fejezet: 

Pihenésekkel könnyebb a felfelé jutás. Az oszlopkörönd közepén nem oltár, hanem facsemete van. Az első emeleti 
oltár Isten megismerését jelenti, azaz szellemi magot, ami itt, a hit földjében fává nőtt erkölcsös lénnyé válna. 
Pihenéseink alatt az Urtól kapott életerőről. Ezek az emeleti emberek még szebbek, ragyogásuk a Földet atomjaira 
bontaná. 


1. Látjátok, tisztán csak gyakorlat kérdése, hogy a magasabb szférából egy még magasabba 
éppen olyan könnyedén jutottunk fel, mint előzőleg az alacsonyabból az utána következőbe. 

2. Kedves testvérünk, a földön más a helyzet, mert minél feljebb megy valaki, annál jobban 
elnehezednek a lábai így felfelé minden további lépés nagyobb erőfeszítést kíván. 

3. Igazatok van, mert nálatok tényleg így van. De arra gondoljatok, hogyha kint a természetben 
felfelé haladtok, akkor folyamatosan mentek, és nem tartotok pihenőt minden magaslati ponton, 
ennélfogva természetes, hogy el is fáradtok. Osszátok fel a megszállandó magaslat útját olyan apró 
részekre, hogy az egyiktől a másikig nem fáradhattok ki, s így pihenőről-pihenőre haladva minden 
megerőltetés nélkül egyforma könnyen teszitek meg az utat. 

4. Hogy ez így van, azt a mindennapi élet is bizonyítja, mert hiszen folyton jöttök-mentek ide- 
oda, és mégsem fáradtok el. Nos, ha most már az egész nap megtett lépésetek számát összeadhatnátok, 
az egyenes vonalban átszámítva kb. tíz órát tenne ki. Kíséreljétek meg ezt az utat egy szuszra 
megtenni, s meglátjátok, hogy csaknem összerogynátok a fáradságtól. 

5. Ebből tehát láthatjátok, hogy megállapításom, illetve kijelentésem helytálló. Azért ha valaki 
a felfelé való útján fáradság nélkül akar haladni akkor tartson megfelelő pihenőket, s tíz órai út után 
-akár sík földön halad, akár hegynek felfelé- ugyanolyan erőt érez tagjaiban az indulásnál s haladása 
közben egyaránt. Ahelyett, hogy elfáradt volna, inkább erősnek érzi magát. 

6. Ugyanígy van ez a szellemi haladásnál, fél szellemi téren is. Képzeljétek el, hogy valaki egy 
hangszeren művészi képesítést akar szerezni. Mit gondoltok mi történik, ha hangszerét egész napon 
át, sőt még fél éjjel sem teszi le, szünet nélkül gyakorol? Mondom nektek, hogy nyolc napnál tovább 
nem bírná az iramot! S miért? Azért, mert a mozgásnál a testnek meg a szellemnek is több erőre van 
szüksége, amit nyugalmi állapotban visszaszerezhet. A megerőltetés ugyanis az életerő felélését 
jelenti, ami által természetszerűleg csak gyengülni, nem pedig erősödni lehet. Az ember azonban úgy 
van teremtve, hogy a nyugalmi élet ideje alatt a felhasznált életerőt az Úr kegyelme által pótolhatja. 
A mindig pótolt életerőt célszerű beosztás mellett használhatja fel, mint felvevő edényt, éppen ezáltal 
válik alkalmassá mindig több és több életerő felvételére. Így, e fokozatos beosztással az emberek 
erejében és képességeiben csakis gyarapodni kell, mert mint felvevő edény ily módon mindig több és 
több életerőt tud magába felvenni. 

7. Ezért lesznek a vándorló lábai -erejének célszerű beosztása mellett- folyton csak erősebbek. 
A hangszeren gyakorló pedig -erejének beosztásával- nagy jártasságra tesz szert napról-napra, míg a 
szellemi téren haladni akaró is időről-időre nagyobb képességet szerez, s a bölcsesség legnagyobb 
magasságát is elérheti, vagy kikutathatja anélkül, hogy szelleme ártalmas fáradságot érezne. 

8. Ha pedig valaki máról-holnapra akarná azt elérni, aminek eléréséhez célszerű beosztás mellett 
évekre van szükség, az csakis bolond lehet, mert a rá sugárzó életerejét rövid idő alatt feléli, s 
szellemileg kimerül, visszaesik, elgyengül. Még öntudatát is elveszítheti. 

9. Az életerőre így szomjassá vált edény valósággal mindent felhabzsoló polippá korcsosul, és 
válogatás nélkül kapja be ami elé kerül -sár, vagy arany, világosság, vagy sötétség- neki mindegy. Az 
ilyen összekapkodott dolgok azután mint vegyes, össze nem illők az edényben forrásba jönnek, s ha 
ez a meggyengült főzőedényt szétrepeszti, ilyenkor következik be az az állapot, amikor ti joggal 
mondjátok valakire: Na ennek hiányzik egy kereke. 

10. Ebből láthatjátok, minden célirányos előrehaladásnak, vagy felfelé való törekvésnek 
megfelelő szüksége van pihenőhelyekkel beosztottnak kell lennie. Ilyen módon a világ minden jó és 
nemes célja a legkönnyebben elérhető. 

11. Akinek nagy hordó friss mustja van, s azt folyamatosan az egyik hordóból a másikba húzza 
át, ezáltal azt tisztábbá és erősebbé tegye, a századik áthúzás után erősen fog csalódni, mert minden 
egyes áthúzás után marad vissza valami a hordóban, aminek jó részét el is veszíti, azután jó részt 
elpárolog közben, a kényesebb must meg is törik, szeszereje lecsökken. Ha azonban a mustot 
nyugodni hagyja a hordóban, akkor az magában válik tevékenyé, minden tisztátalanságát kiveti 
magából, s ezáltal egyre jobban megtisztul, és szellemi erejében is csak gyarapodik. 

12. Amint a bor tisztaságának első fokozatát elérte, akkor már helyes áthúzni egy másik tiszta 
hordóba amiben nincs semmiféle tisztátalanság, törköly, vagy seprő, ami szellemi erejét 
csökkenthetné. Az új tiszta alapon ismét érlelheti magát, s ereje fokozódik. 

13. Ugyanúgy van ez az embernél is. Fokról -fokra, lépcsőről-lépcsőre kell menni felfelé 
emelkedőn. Ismereteiben gyarapodva Így jut magasabb életszférába. Mi is így jutottunk el a második 
emeletre anélkül, hogy a legkisebb fáradságot éreztük volna. A pompás galérián jó alkalmunk 
kínálkozik arra, hogy nyugodtan megnézhessük az itt elénk táruló gyönyörűséget. 

14. Ennek építési módja tökéletesen azonos az általunk már bejárt mási két galériáéval, csak a 
következő galériát hordozó oszlopok valamivel hátrább esnek. 

15. Szembeötlő különbség csak a színezésben mutatkozik, és abban főképpen, hogy az oszlop 
körönd közepén itt nem oltár, hanem az elképzelhető legdíszesebb kerti váza emelkedik, annak 
közepéből pedig egy kis fa nő ki. 

16. Persze ti úgy vélitek, hogy a fa növekedésével idővel a váza kicsi lesz, s azt szétfeszítheti. 
Erre azonban semmi gondotok ne legyen, mert az itteni emberek bölcsessége erről is gondoskodott. 
Amint a fácska erősödik, kiveszi tartályából, és egy nagyobba helyezik, amiről a következő galérián 
megis győződhetünk. Ebbe a vázába a fácska helyett magot helyeznek el, amiből ismét fácska sarjad. 

17. Van szellemi magyarázata ezeknek a tartályoknak és fácskáknak? 

18. Bizony van, kedves testvéreim! Az első emeleten lévő oltár Isten igéjének betű szerinti 
megismerését, jelenti, ami alapjában véve tulajdonképp a vetőmag, amelynek mindenek előtt 
termőföldbe kell kerülnie, hogy fává növekedhessék, amelynek ágai között az ég madarai majd 
fészket rakhatnak. 

19. Látjátok, az első emeleten a mag már termőföldbe vettetett, és abból egy kis fácska nőtt ki. 
Ez az embernek azt az állapotát jelzi, amikor erkölcsös lénnyé vált, Isten felismerését magába 
felveszi, amivel a jövőre nézve gyümölcsöt termő képességet nyer, és az ég madarai szállást találnak 
rajta. A másik emeleten ugyanígy megtalálhatjátok ennek a szellemi magyarázatát. 

20. Ennek a galériának a padozata fehéren izzó érchez hasonló, az oszlopok vöröses zöldek, az 
oszlop körönd padozata olyan fehér, akárcsak a nap. maga a váza egyetlen darab rubinból való, és 
háromlábú állványon nyugszik, ami lángoló aranyból készült, a vázában levő föld pedig smaragd 
homoknak látszik. Az oszlopok körül futó lépcső itt világoskék anyagból épült, és erősen csillogó 
lombdíszítésekkel van ellátva. A főépület falai rózsa vörösek, míg a galéria mennyezete díszítéseivel 
együtt világos zöld, és fényesebben löveli sugarait, mintha a napot zöld üvegen át néznék. Ámde itt 
is egy ajtóhoz érkeztünk, aminek átlátszó anyagán könnyen áttekinthetünk a helység belsejébe. Nos, 
már itt is vagyunk. Tekintsetek hát be. No, mi az, hiszen majdnem eszméletlenül estek össze! Ugyan 
mi ráz meg annyira titeket? Ó már tudom, ezeknek az embereknek az előbbieknél is nagyobb 
szépsége! 

21. Bizony mondom nektek, ezeknek az embereknek a szépsége olyan nagymértékű, hogy 
Földeteken meg sem jelenhetnének anélkül, hogy azonnal bele ne halnátok. De még azt mondom 
nektek, hogy e szépség ragyogása Földeteket pár pillanat alatt a szó teljes értelmében atomjaira 

bontaná fel. Hagyjuk el tehát most ezt az emeletet, és vonuljunk feljebb a harmadik emeletre, a 
negyedik galériára. 


136. Fejezet: 

A harmadik emeleten hajószerű tartályban már nagyobb fácska van. A korlátcsövekből víz permetez rá. A padozat 
fényhullámos, az oszlopok belsejében piros folyadék mozog. Szellemi tudást gyűjtő ember külső ismeretei révén is 
termelhet nemesebb gyümölcsöt, de helyzete nem végleges. 


1. Elértünk tehát a harmadik emeletet, illetve a negyedik galériát, s hogy itt minden többszörösen 
szebb, mint az előbbi emeleten, ezt úgy hiszem, nem is kell említenem. 

2. Az ezerféle színben pompázó, ragyogó galéria egyetlen pillantásra elegendő annak 
megértéséhez, hogy milyen kifejezhetetlen szépség uralkodik a negyedik galérián, és ezenfelül 
említésre érdemes az oszlopkörönd közepére helyezett különleges edény. Minden oldaláról 
tekintsétek meg figyelmesen, s akkor így szóljatok majd: Valóban, ez inkább egy hajóhoz, mint kerti 
vázához hasonló. E hajószerű tartály mégis erősen kénesen csillogó földdel van megtöltve, s 
közepéből már egy meglehetősen erőteljes fa nőtt ki, amelynek törzse vakítóan fehér, és csiszolt 
ezüsthöz hasonló sima. Ágai és levelei a ti Földetek fügefájához hasonlíthatók, csak ennél ágai 
korallpiros színűek, levelei kékeszöldek, szélein keskeny és fényesen ragyogó aranycsíkokkal 
mintázottak. A levelek felett rügyek látszanak, amelyek közül némelyek már bontakoznak is. 

3. A hajószerű tartály úgy látszik világos piros aranyból készült s szélein díszes, meglehetősen 
erős, átlátszó aranyból készült korlát húzódik. A korlátok belül üresek, s a csövecskéből, állandóan 
víz permetez-ívszerűen meghajlított végeikből-a tartály földjére. Ezzel a folyton csepegő vízzel 
állandóan nedvesen tartják a tartályt, ami inkább kellemesen hat, mert a víz a nárdusolaj legfinomabb 
illatát ontja magából. Az oszlopok közti padozat olyan anyagból készült, mint a háromszoros galéria 
gyűrű és a főépület között elterülő hatalmas térség, mert bárhonnan is nézze az ember, egyformán 
hajladozik, hullámzik annak felszíne, bár biztosan tudjuk, hogy szilárd anyag az. Különlegesek még 
a körönd oszlopai is, színük világosszürke, az oszlop belsejében vésett csatornákon piros folyadék 
süllyed, majd emelkedik állandóan fényesen, ami az oszlopoknak roppant különleges és felemelő 
színt ad. Az is érdekességet jelent, hogy az oszlopköröndök közepén hajószerű tartály van fával, és 
az idevezető körlépcsők meredekebbek, mint az előbbieknél. A lépcsők anyaga sötétzöld üveghez 
hasonló, de ez is fényes, saját fényt sugárzó nemeskő. 

4. Ez itt minden, amit látni lehet, de kedves barátaim és testvéreim, vajon mit jelentenek? Nem 
kerülgetem sokat, hanem röviden el is mondom. 

5. Ami a hajószetű tartályban levő fát illeti, azt gondolhatjátok, hogy a előbbi emeletről lett ide 
átültetve, mihelyt a megkívánt nagyságot elérte. De mi történik vele, ha ebből a tartályból is kinőtte 
magát? E fákból álló fasorokra akadtunk már idejövet is. Amikor a fa itt meghozza első gyümölcsét, 
leszedik azt, a fát pedig gondosan, de azért könnyűszerrel kiemelik és kiültetik az allé hasonló fái 
közé, ahol azután állandóan virágozva szakadatlanul onthatja termését. Amikor már e rendeltetését is 
betöltötte, akkor az egész fát, amint van, kiveszik, és az ott látott oltárok egyikén elégetik, s ezzel 
Istennek áldozzák fel. Ez volna a fa sorsa, de nem szóltunk még az edényről! 

6. -Kedves testvérünk, miért van ennek olyan alakja? 

7. -Azért kedves barátaim, mert a hajó vízfelületen igen előnyösen használható eszköz 
utazásokra, haladásra. Hogy jelezzék, a fának itt még mindig nem lesz maradása, ezért helyezik 
edénybe, A hullámzó talaj azt jelenti, hogy ez az a hely, amely még nem megfelelő alap az itt 
tartózkodásra. Az oszlopok szürke színe mintegy kifejezi a fa itteni bizonytalan élete miatti 
aggódásukat, bánkódásukat. Míg a piros fényes nedv az oszlopok csöveiben azt jelképezi, hogy a 
külső szilárdság mellett annak közepében az igazi életnek kell hullámzania, a benső élet szabad 
mozgásának és állandó hordozásának bizonyítására, magyarázatként. Ez egy ilyen oszlopkörönd 
külső formájának belső értelme. 

8. A valamivel meredekebb lépcső azt jelképezi, hogy az előrehaladás nem szilárd talajon 
nehezebben történik. Vagyis az ember, aki egyszer már önálló erkölcsű lénnyé fejlődött, csupán a 
tudás cseppjei révén nehezebben jut felfelé és előre, amint azt az oszlopok belsejében levő le- és 
felmozgó nedv is mutatja. Az erkölcsileg szabad ember számára nemcsak sejteti, hanem meg is 
mutatja tisztán és világosan, hogy az élet igazi útja elérésének melyik a legmegfelelőbb és legkevésbé 
nehézkes módja. 

9. A korlátok csöveiből lecsepegő víznek és az oszlopok belsejében szakadatlanul le-és felfelé 
mozgó folyadéknak vajon mi a szellemi értelme? 

10. A csövekből lehulló cseppek a külső ismeretet jelképezik, és önmagukban még nem teljesen 
kész egészet, hanem csak részleteket példáznak. Ezek a külsőleges látszatéletet jelentik, nem pedig a 
benső életet. 

11. Ugyanígy képezi ki az embert a sokféle ismeret, ám a sok ismeret révén való kiképzés 
ellenére mégiscsak egy maradandó, semmi esetre sem tökéletes egységgé tömörült még az ember. 
Mint ilyen, egy olyan fához hasonló, ami egy hajóban nőtt fel, ahol biztos és állandó helye nincs, s 
ez a helye nem is lehet végleges. Az egészben az a legjobb, ha külső ismeretei révén azok sűrű tarka 
ágain jó gyümölcsöket termel, és ezeket meg is tartja, de magát a fát nem. Az oszlop, amelynek 
belsejében az egyesített életet állandóan hullámzani és mozogni engedi, Isten Országának, illetve 
hordozásának állandó szilárd, pompás támasza marad. 

12. Látjátok, a negyedik galérián előttünk álló oszlopok ezeket milyen szemléltetően tárják 
elénk, s e most közölt magyarázat ismeretében könnyen vonhatjátok le a következtetést: azoknak az 
embereknek, akik épületeiket ilyen magasrendű dolgok megfelelései szerint építik, bizonyára igen 
bölcseknek kell lenniük. Ugyanezt mondja az ő rendkívüli sugárzó szépségük. Általában azok az 
emberek, akik itt a negyedik galérián laknak, megfelelnek mindannak, amit itt láthattatok. Rendkívül 
bölcsek és szépek, s méghozzá sokkal tökéletesebb mértékben, mint mindazok, akiket eddig láttunk. 

13. Ezért nem is nézzük meg őket, mert az ő megtekintésük számotokra több kárral, mint 
haszonnal járna. Ugyanis -amint már említettem- a főépület pompájának és bölcs megépítésének 
megszemlélésével fellángoló érzéseiteknek előbb kissé még el kell tompulniuk, majd csak azáltal 
váltok alkalmassá annak a sok embernek a nyugodt megtekintésére, akik ezt a roppant hatalmas 
épületet lakják. Most azonban tovább folytatjuk utunkat az ötödik galériára, azaz a negyedik emeletre, 
hogy az ott lakó emberek újabb pompáját, fényűző bölcsességét láthassátok. Ezért most vonuljunk 
felfelé a meredekebb lépcsőn. 


137. Fejezet: 

A negyedik emelet közepén piramis. A tetején vörös emberszobor. A dús ismeret megszámlálhatatlan vágyhoz 
kötött, melynek vége a testi halál. A szellemi gyümölcsök közül csak az értékes, amint az ember fejlődése alatt magából 
kitermel, élete folyamán jót cselekedett. Testével együtt eltemetik az ember világi ismereteit is. Istenhez kapcsolt 
ismereteinket példázza a szűkülő piramis csúcsa, ezeken az ismereteken át szeretetből, hitből, alázatból, 
önmegtagadásból születik újjá a lélek. Ezt példázza a piramis tetején levő emberszobor. 


1. -Most tehát itt vagyunk az ötödik galérián, azaz a negyedik emeleten. Mit láttok itt, ami az 
előbbiektől különbözik? 

2. -A legkülönösebb, amit feltűnik, az a fehér és meglehetősen nagy piramis, amely -mint a többi 
helyen is- az oszlopkörönd közepén áll. A legkülönösebb az, ami figyelmünket megragadta, hogy a 
piramis hegyét egy kis mezítelen emberi alak, egy szobor díszíti, amely egyébként vöröses fehér 
színben játszik, s amellett olyan tökéletesen mintázott élőnek látszik. Mióta ezen a világon 
tartózkodunk, ilyen beállítással még nem találkoztunk. Ami pedig magát az emeletet és a galériát 
illeti, az előbbiektől annyiban különbözik, hogy a padlózata lángoló kék, az oszlopok vöröses fehérek, 
hasonlók a piramis tetején levő szoborhoz, valamint a fő épület csaknem vörösbe átmenő szilárd 
falához. Azt azonban mindenesetre be kell ismernünk, hogy az eddig tapasztalt nagy fényáradatok és 
a színek dús tobzódása annyira letompította már az előbbi nagy lángolásunkat, hogy a csodálatosan 
szépnek az itteni rendkívüli mértéke sem képes érdeklődésüket különösképpen felkelteni. Az 
oszlopkörönd rendkívüli díszítése mindenesetre olyan különlegesség, amelyet a világtesten ez ideig 
még nem tapasztaltunk. Az oszlopokat ezekkel a díszítésekkel nem magáért a széphatásért látták el, 
hanem ezek valamilyen mélyebb értelmének kell lennie. Kíséreljük meg tehát, hogy erről 
felvilágosítást szerezzünk. 

3. -E kívánságtok kedves barátaim, tényleg jogos, ezért figyeljetek jól ide, hogy a díszítések 
jelentőségét még megmagyarázhassam, érthetővé tegyem. 

4. -Mit jelent kedves testvérünk először is maga a piramis? 

5. -Ennek értelmét egy előbbi alkalommal már felfedtem előttetek, de ha az itteni jelentését meg 
akarjátok találni, figyeljétek annak alakját, s hogy miként felel meg céljának, s ezzel már alapos 
betekintést nyerhettek a díszítésre vonatkozólag is. 

6. A piramis alul széles, felül hegyben végződik. Ugyanilyen legyen az igaz ember alázatos élete 
is. Hogy azután az ilyen ember miként hasonlít a magas piramishoz, azt a maga természetes 

menetében az előbbi galéria kis fájánál láttuk: miként bontakozik ki magából a magból gallyakká, 
ágakká. Ugyanígy bontakozik ki ember is a magból hasonló alaplényi adottságaiból, és az ezekből 
feltörő dús változatú ismereteiből amelyek azután megszámlálhatatlan színárnyalatú vágyakhoz 
kötöttek. 

7. S hogy mivé teljesedik ki idők múltán az ilyen kiterebélyesedett ember? 

8. A hullámzó talajból kiemelkedik, és az allénál lévő árkok mögé temetik őket. Vagyis más 
szavakkal kifejezve: mindazt, ami az anyaghoz tartozik, az anyag újból elnyeli, és senki sem törődik 
többé azzal a gyümölccsel amit az anyag által újból elnyelt anyag egy ideig még hoz. Csak azokat a 
gyümölcsöket tekintik állóképesnek, és azokat gyűjtik össze és rakják el, amelyeket a fa a tartójában 
való léte ideje alatt hoz. 

9. Látjátok, ugyanígy van az embernél is. Ami jót élete folyamán cselekedett -ami egy kifejlett 
fának felel meg- azt elraktározzák. Amint az ember meghal, s eltemetik, ezzel együtt eltemetik összes 
világi ismereteit is. 

10. Kedves testvérünk! A test minden gyümölcshozam nélkül marad a sírjában? 

11. Ó nem kedves testvéreim és barátaim! Ágain és gallyain egész csomó féreg nő fel, amelyek 
önmagukban szintén megvannak a saját vendégeik, amelyek viszont ezeket változtatják át a föld 
iszapjává, azaz tulajdonképpen magává a földdé. 

12. Ez egy átlagos világias ember képe. A piramis útján azonban egy rendkívüli embert 
példáznak, mégpedig olyanformában, hogy az embert úgy mutatják be, amilyennek az alaplényeget 
tekintve lennie kellene. 

13. -De kedves testvérünk, hogyan értsük ezt? 

14. -A kiteljesedett ember ismeretein és vágyain keresztül mind jobban iparkodik egy ponthoz 
tömörülni, s ez a magasságban lakozó Isten. Minél inkább feltekint Ahhoz, Aki őt szabad életre 
megteremtette, annál szűkebb körben keringenek és vezettetnek ismereteik és vágyaik, s ez 
mindaddig fokozódik, amíg az ember teljesen önmegtagadása révén a világias vágyakozásában 
alázatosságának csúcspontját -azaz a legmagasabb szintet- el nem érte. 

15. De mi lesz most az alázat csúcspontján álló emberszellem számára a piramis? 

16. Ugyanaz, ami az ó-egyiptomiaknál volt, azaz a világ számára teljesen meghalt ismereteinek 
és vágyainak, és az ebből keletkezett szenvedélyeinek a temetője. 

17. És mit láttok a piramis tetején? Egy teljesen kifejlődött, amellett kistermetű, vöröses fehér 
színű emberalakot. Látjátok testvéreim, milyen találó kép az ember újjászületésére. A teljes 
önmegtagadásból és alázatból -azaz a piramis csúcsából- lép elő. 

18. -De miáltal jutott el annak a csúcsára? 

19. -Ez már színéből is megláthatjátok, azaz: Isten iránti hite és szeretete által. A kicsi, ám 
tökéletes test azt jelenti, amit az Úr egykor nekünk tanítványainak is mondott: 

20. , Ha nem lesztek olyanok, mint ezek a kicsinyek, akkor nem juthattok be a mennyek 
országába!" 

21. A rendkívüli lágysággal mintázott szoboralak a szelídséget jelképezi, az anyag szilárdsága 
pedig, amelyből a kis szobor készült, az örök élet változhatatlan szilárdságát jelenti, ahová az ember 
szellemében való igaz újjászületése révén eljut. A lángoló kék padozat szintén az örökélet -bár 
egyszerű, de mégis- állandó alapjára utal. A szoborral egyenlő színű oszlopok pedig az ezt hordozó 
támaszokat jelentik, amelyek: az igazi élő hit Istenben, az Úrban, és az abból eredő Iránta való 
szeretet. 

22. Látjátok kedveseim, ez a díszítések szellemi magyarázata. Ezek ismeretében folytassuk 
utunkat a hatodik galéria, illetve az ötödik emeletre, ahol a központi épület lakóinak még magasabb 
bölcsességére vonatkozólag újabb bizonyítékokat láthatunk. 

23. Úgy látom, hogy a negyedik emelet lakóit szeretnétek legalább egy pillanatra megtekinteni. 
Erre csak azt mondhatom nektek, szereljétek le magatokban ez irányú vágyaitokat, mert az itteniek 
szépségét sokkal kevésbé hordoznátok el, mint az előbbi emelet lakóiét! A kellő időben azonban 
érintkezésbe kerülünk e központi épület lakóival, ezért ne is késlekedjünk itt tovább, és folytassuk 
utunkat az ötödik emeletre, a hatodik galériára. 

138. Fejezet: 

Az ötödik emeleten az oszlopkörönd közepén kiteljesedett nagy ember áll egy golyón. A zöld lap összepréselt 
piramis, az elvetett világiasságot jelképezi. A golyó a szeretetben és a bölcsességben való kiteljesedést, az új világot 
példázza. A kiteljesedett ember minden felett álló nagysága. 


1. Nos, már itt is vagyunk. Hogy tetszik itt nektek? 

2. Ó, nagyon is! De erről a hatodik erkélyről már félelmetes a mélybe nézni. Még az a szerencse, 
hogy az alsóbb galériák mindig előbbre ugranak a felette való szélénél, különben ezt a rettenetes 
magasságot alig tudnánk elviselni. Hogy ez is az előbbihez hasonló, azt rögtön észrevettük, csak az 
oszlopkörönd díszítése újszerű, mert egy fejedelmien nagy, erősen fénylő golyó nyugszik a kör 
magasabban fekvő zöld színű lapjának közepén. A golyón azonban már megfelelően férfias tartásban 
egy tökéletes, mesterien mintázott férfi szobor áll. A szobor felfelé tekint, bal kezét a mellére teszi, 
míg jobb karjával úgy mutat előre a távolba, mint egy fejedelem. A szobor színe a fehérből vörösbe 
átmenő, haja azonban tökéletesen fehér, éppúgy a szakálla is. Ujjai körmei valóságos csillagok 
módjára ragyognak, a szája pedig félig nyitott. Ez minden, ami figyelmünket a külsőleges díszítés 
terén megragadja. Feltűnő még az is, hogy az oszlopok itt kék színűek, a padozat ellenben vörös, 
viszont nem annyira hullámzó, lángszerűen lobogó, mint az előbb. A padozat itteni hulláma inkább 
valamilyen rugalmas test tovasiklásához hasonlítható. Az épület belsejének fala itt már sötétzöld, 
amelyből azonban állandóan világos vörös fény csillámlik elő. 

3. Ha mindezeket szemügyre vesszük, úgy tűnik mintha az épület állandóan vibrálna 

4. Egyedül az oszlopból árad sima kék fény. Ezeken az oszlopokon az eddigiektől eltérően, 
leírhatatlan szép átlátszó arany díszítés található a tetejükön, s ez tetszésünket méltán felkelti. 

5. Kedves testvéreim és barátaim, ugyebár ez minden, ami ezen a helyen mint különlegesség 
feltűnhet. Hogy azután mindezeknek mi a mély szellemi értelme, az igazán meghaladja a ti felfogó 
képességeteket, különösen az, ami az oszlopkörönd legmélyebb szellemi értelmét jelenti. 

6. Kedveseim, miután a szükséges dolgokat megtekintettétek, amelyek figyelmeteket leginkább 
megragadták, azokat használjuk fel leginkább további célunkhoz. Itt még oly jelentéktelen 
díszítésnek is igen bölcs oka, megfelelése van, amelyek azonban olyan irányúak, hogy csupán e 
világtestre, sőt pontosabban csakis erre a körzetre vonatkoznak. Ami azonban a különleges 
díszítéseket illeti, azoknak általános értelmük is van, amely mint a központi Napból kiáradó fény, az 
egész teremtésre nézve érvényes. De mielőtt ezek mélyebb értelmét megérthetnétek, vessük 
emlékezetünkbe még egy pillantást az előző galériára. Ott a piramis tetején egy kis szobrot láthattunk, 
amely az ember újjászületését jelképezi, míg alatta a levetett világiasságot egy tökéletes piramis 
formájában szemlélhettük. 

7. Itt azonban a középen magasra emelt kis zöld kerek lapot láthattok. Ez nem egyéb, mint az 
újjászületéskor az új ember nagyra nőtt súlya alatt összepréselt piramis. Ez tehát az a hely, ahol , a 
hegy és völgy egyaránt elsimíttatik". 

8. De kedves testvérünk, hogyan került ide a fehér golyó, és mi annak a jelentése, mit jelképez 
az? 

9. A golyó és a kör egyaránt a fejlődést jelképezi, egyben arra is utal, hogy az ember a benne 
lévő világiasság feletti tökéletes győzelmével önmagában egy teljes új világot teremt, ami az ő 
kiteljesedett bölcsességéből származik. Ugyanígy lesz egykor minden tökéletessé fejlődött szellem a 
saját világának megteremtője, azaz azon a világon lakik majd, ami az ő szeretetének a műve, s élő 
hitének fényeként jött létre. A golyó alakja az ilyen világ tökéletessé fejlődését példázza: amikor az 
ilyen világ tökéletessé fejlődött szeretetben, bölcsességben és minden szükségben egyaránt. 

10. Hogy a golyó a tökéletessé fejlődést jelenti, már abból is világosan láthatjátok, ha 
megtekintitek azokat a világtesteket, amelyeket az Úr mint tökéleteseket hívott létre. Hát nem mind 
tökéletesen golyó alakú? 

11. -De kedves testvérünk, miért éppen golyó alakban fejeződik ki a tökéletessé fejlődés? 

12. -Kedves testvéreim, mérjetek fel egyszer körzőtökkel egy gömböt, s majd meglátjátok, hogy 
abba számtalan kört rajzolhattok a legkisebbtől a legnagyobbig. A gömb külső kerülete, felülete 
minden irányban azonos lesz. Számtalan kört húzhattok a felületén is, azok mindig a gömb egész 
felületének közepén lesznek. Ezt a jelenséget semmiféle más alakú testen nem tapasztalhatjátok, még 
a kör esetében sem, mert ha például a kör szélén húztok egy kis kört, az semmi esetre sem esik annak 
közepébe. A gömbnél azonban minden egyes esetben pontosan a közepébe esik. Látjátok, ezért fejezi 
ki a gömb-mint semmilyen más alakú test a legtökéletesebb kifejlődést, ugyanakkor a szellemi élet 
tökéletes szabadságát is jelképezi. 

13. -De hogyan értsük ezt? 

14. -Úgy kedveseim, hogy a gömb felületén bárhol rajzoltok, vagy jelöltök egy kis pontot, vagy 
kört, az a gömb felületének mindenkor pontosan a közepébe esik, és tehettek amit csak akartok, e 
fontos számtani törvény alól nem bújhattok ki. 

15. Látjátok, így van ez a tökéletes szellem cselekvési szabadságával is. Mindent megtehet, amit 
csak akar vagy tud. Valósággal teljes lehetetlenség számára, hogy bármilyen módon, vagy irányban 
is beleütközzék a legtökéletesebb isteni Rendbe. S látjátok, a szobor éppen e sokféle lehetőséget és 
képességet jelképezi. Ezek ismeretében most már azt is megérthetitek, hogy az emberszobor nem 
jelenthet egyebet, mint a szellemileg tökéletessé fejlődést. A felfelé néző tekintet Isten keresését 
jelenti, és az , Állandóan csak Reám tekintsetek!" igét példázza. A szívre helyezett balkéz a 
kizárólagos Isten-szeretetet mutatja. Az uralkodóan kifelé jutató jobb kéz pedig azt jelenti, hogy 
minden a Szeretet törvényének van alávetve. 

16. A gömb tetején álló emberalak az ember minden más egyéb teremtmény felett való voltát 
jelzi. Az összes többi teremtmény végső kifejlődését a gomb már önmagában véve is kifejezi. Semmi 
más nem emelkedik a felszín felé, egyedül az ember áll minden felett -valóságos uralkodó módjára- 
akárcsak Maga az Isten az egész végtelen teremtés felett. 

17. A félig nyitott száj azt jelzi, hogy az emberen kívül egyetlen lény sem képes értelmes 
beszédre. Ujjai hegyének csillag szerűen fénylő körmei a teremtői hatalmat, az erőt, bölcsességet 
jelentik, amellyel minden tökéletes szellem rendelkezik. 

18. Ezeken felül a kék oszlopok a rendíthetetlen állandóságot, az átlátszó arany homlokzata az 
isteni bölcsességet, míg a padozat gyenge, ringó fénye nyugodt, egyszerű, szabályzott életet jelentik. 
Bővebben említenem talán felesleges is. 

19. Tekintve, hogy ezzel az ötödik emelet díszítéseit a maguk hasznos és célszerű mivoltukban 
megismertük, folytathatjuk utunkat egy emelettel ismét feljebb. 

20. -De kedves testvérünk, hogyan jutunk innen feljebb? Ebben a köröndben nyoma sincs a 
körlépcsőnek! 

21. Tekintsetek csak egy kissé figyelmesebben körül, s akkor majd meglátjátok, hogy az nem 
hiányzik itt sem, csak teljesen átlátszó, ám teljesen szilárd anyagból épült, s ezzel is a tiszta szellemi 
lendületet, illetve a magasba vezető fedhetetlen utat, amelyen a haladás közben minden egyes lépés 
pontosan megfigyelhető és áttekinthető. 

22. S most, hogy már ezt is tudjuk, folytassuk utunkat derűsen a hatodik emeletre, illetve a 
hetedik galériára. 


139. Fejezet: 

A hatodik emeletre átlátszó csigalépcső vezet-tiszta, anyagtalan, a további szellemi haladást jelzi. Földi példák a 
felfelé jutás szédületéről és legyőzéséről. A vőlegény izgalma leánykérésnél, amikor felfelé nősül. A sík földön gyalogló 
félelme a hegymászástól. A fejedelemhez igyekvő zavara kicsiségének érzetében. Felérkezés a hatodik emeletre. 


1. Kedves testvérünk, ezen a teljesen átlátszó csigalépcsőn mégis csak borzasztó dolog felfelé 
előremenni, mert az ember úgy érzi, mintha az üres, csupasz levegőbe lépne. Azonkívül a folyton 
mélyebben fekvő talajra tekintve az embert szédülés foghatja el. Ha pedig a felfelé haladás ilyen 
borzalmas, milyen lesz a lefelé jövet? Milyen kellemetlen érzések fognak el majd akkor is minket? 

2. Kedves barátaim és testvéreim, a dolog valóban így is áll, és aggodalmatok nagyon alaposnak 
látszik. Ám ennek ellenére meglátjátok majd, hogy a mostani helyzet úgy átalakul, hogy észre sem 
veszitek majd, milyen kellemesen és könnyen jöhettek vissza. 

3. E tekintetben ne feledkezzetek meg arról, hogy a magasság csak azok számára szédítő, akik a 
sík földön laknak. Azok viszont, akik a magaslatok lakói, vagy sokszor járnak dolgaik után magas 
hegyeken, egyáltalán nem érzik a szédülést sem természeti, sem pedig lelki szempontból. A hegyi 
lakók, vagy a magaslat barátai azokon a falakon, vagy meredek helyeken, amelyek megpillantásakor 
a sík föld lakóját szédülés fogja el, vígan tekintenek le, és a legfélelmetesebb szakadék sincs rájuk 
semmiféle kellemetlen hatással. 

4. Ugyanígy van ez, amikor az egyik kisállású embernek uralkodója előtt kell megjelennie - 
különösen akkor, ha azt a fényes környezetében, udvarában kell felkeresnie- milyen félelem és 
különös bátortalanság vesz erőt rajta az uralkodó palotája előtt. A szobája felé vezető lépcsőfokok 
annál izzóbbá válnak lába alatt, minél inkább közeledik hozzá. 

5. Figyeljétek meg ezzel szemben valamelyik miniszteri, vagy fejedelmi sarjat, különösen, ha az 
egyenesen kegyeltje is a fejedelemnek, s mint ilyen, egyenesen az udvarhoz tartozik. Ezeket 
bizonyára a legkisebb szorongás sem fogja el a fejedelem közelében. Különösen az utóbbi -mint a 
magasságban született- megszokott környezete folytán is amelyen a nép alsó rétegének gyermekei 
szédelegve és verejtékezve juthatnak előre. 

6. Már maga polgári élet is számtalan példát szolgáltat erre. Képzeljetek magatok elé egy 
szerény, de azért jól kiképzett fiatalembert, akinek létkörülményei kedvező alakulása folytán 
lehetősége van arra, hogy asszonyt keressen magának. 

7. Ismer is egy házat, ahol olyan kisleány lakik, aki roppantul tetszik is. E család vagyoni 
helyzete azonban az övét jóval felülmúlja, s bár jól tudja, hogy atyja jóindulatú és köztiszteletben álló 
ember, a mi fiatalemberünk alig-alig merne megfelelő vezető, közös jó ismerős nélkül a lányos 
házban e célból megjelenni. Mivel azonban a dolognak mégis csak meg kell történnie, nagy nehezen 
mégis rászánja magát erre a lépésre. De vajon milyen érzések fogják el a végzetes ház küszöbén, ahol 
egész szerencséje dől el? Pulzusa egyszerre gyorsabban ver, mint egy magas hegy megmászásánál. 
Lélegzete gyorsabban és rövidebb lesz, amint közeledik ahhoz az ajtóhoz, amely mögött kedves 
leányka és annak atyja tartózkodik. Járása szédelgővé válik, és szívében a hit, a remény és a szeretet 
félelemmel valóságos boszorkánytáncot jár! 

8. Eleinte nehezen jönnek a szavak, vagy talán jól megfontol minden egyes szót, mielőtt kiejtené, 
nehogy elárulja azt a vihart, ami a szívében dúl. Miért van ez? Mert az ember sohasem árulja el 
könnyebben belső meztelenségét, vagy gyengéjét, sőt legrejtettebb hibáit és fogyatékosságait, mint 
akkor, amikor a félelem erőt vesz rajta. 

9. Képzeljétek el azt a művészt, aki bár tökéletes mestere hangszerének, de egyik előadandó 
darabjában van egy kis rész, amelyik gyakorlása közben nem mindig sikerül. E kis rész miatt nem bír 
tökéletesen uralkodni magán, félelem fogja el a nyilvánosság előtt, s ezért történik meg olykor, hogy 
a félelem miatt hibát is ejt, vagy elakad előadás közben egy pillanatra, s ezzel elárulja gyengeségét a 
benne faltámadt félelem következtében. 

10. Egy jó síkföldi gyalogló tudni sem akar arról, hogy a gyaloglásban bárhol is gyenge lenne. 
Ha most felszólítanád őt, hogy tartson veled egy hegy megmászásában, amennyiben alkalmasnak 
tartja magát egy hegyi túrára, barátunk bizonyára így felelne neked: , Mit gondolsz te rólam, én ne 
mernék erős lábaimmal nekiindulni annak a hegynek, amikor azokkal már sok száz mérföldet 
gyalogoltam? Ne felejtsük el azonban, hogy gyaloglónk életében most először kerül szembe egy 
heggyel, annak magasságával! 

11. Az egyik meredek részénél lábai remegni kezdenek, a ha egy lépést megtett, a másodiknál 
már erősen tanakodni kend önmagában, hogy a másodikat megtegye-e. S ha most társa felmutat az 
előttük meredező hegycsúcsra mint célra, gyalogló barátunkon erős aggodalom vesz erőt, a 
megadással tűri, hogy a többiekkel együtt az ő derekára is rátegyék a kötelet. 

12. Vajon mi történik itt? A magasságtól való félelem kiváltotta a lábában levő gyengeséget 
ennél az erős gyaloglónál is, azért minden lépésnél kapkod a biztonsági kötél után, és állandó 
aggodalommal remeg, hátha a legközelebbi lépésnél megcsúszik. Ugyanígy jár a mi lánykérőnk is. A 
megszokott életkörülményei között igen jól pergeti a nyelvét, de e komoly magaslaton, ahol minden 
egyes lépés fontos, minden egyes szót a mérlegre tesz, nehogy egy vigyázatlanul kiejtett szóval 
mindent elrontson. 

13. Ahogy a három földi példánál fennáll a szabály, ugyanúgy áll megfelelő módon a szellemi 
is. A szédület -mint a félelem gyümölcse- nem marad el, s minél magasabbra hág, annál nagyobb 
félelem és óvatossági kényszer tölti el egész kedélyét, s ezzel együtt hitének kamráját. 

14. Látjátok, ha most a legmegfelelőbb mennyei bölcsesség formája szerint beszélnék veletek, 
azonnal elcsüggednétek, és kételkedni kezdenétek. Még a legnagyobb szeretettel telve sem akadna 
egy sem, aki abból még csak három betüt is le tudna írni. 

15. Éppen ezért megyek veletek, és beszélek a ti nyelvjárásotok szerint, és általatok alig 
érzékelhetően emellek titeket feljebb és feljebb, s lám, ezen alig sejtett emelésnél is szédület vesz erőt 
rajtatok -a hatodik emelet, illetve a hetedik galéria megmászásánál- mert egy kissé erősebben átlátszó 
e csigalépcső. 

16. Amit azonban a mi egyszerű polgárunk elől a vele leereszkedő fejedelem a palota izzó 
lépcsőfokaival együtt csakhamar eltűnik, sokkal kellemesebb lesz számára a vissza jövet, mint 
amilyen előzőleg a fejedelem elé menet alkalmával volt. 

17. A távgyalogló is erőteljesebbé és vidámabbá válik később a magaslaton, s szédülése is 
alábbhagy úgyannyira, hogy a visszatérés valóságos gyerekjáték lesz számára. 

18. A leánykérő is, amint arról értesül, hogy az úgy szeretett leányka házánál sokkal erősebb és 
biztosabb alapokon áll, mint ahogyan azt remélni merte volna, az ő visszatérésére bizonyára sokkal 
örömtelibb lesz, mint amilyen az odamenetele volt. 

19. Látjátok kedveseim, ugyanígy lesz veletek is rövidesen. Mire elérjük ennek az épületnek a 
tetejére, néhány szédelgős helyzeten átestek még, ám a csúcs elérése mindnyájatokat egyensúlyba 
hoz majd, s a visszafelé utat már víg kedéllyel, nyugodtan teszitek meg. 

20. E nagyon tanulságos beszélgetésünk alatt a roppant átlátszó lépcsőzeten -amint látjátok- 
egészen nyugodt lélekkel haladunk felfelé, s így minden egyes lépcsőfokot a hasznunkra fordítunk. 

21. Közben már fel is érkeztünk a hetedik galériára, illetve a hatodik emeletre, s ezért azt 
mondom nektek: mindent alaposan, figyelmesen szemléljetek meg itt, mert mindazok, amiket itt 
láthattok, sokkal magasabb rendűek és különbek mindazoknál, amiket eddig láttatok és hallottatok. 
Éppen ezért -ahogyan már mondottam- vegyétek figyelmesen szemügyre mindazt, ami elétek kerül, 
azaz alaposan nézzetek meg s figyeljetek meg jól mindent. Azután mondjátok el nekem mindazt, amit 
láttatok, s akkor bizonyára nem kerüli el figyelmeteket az, hogy az általatok tapasztalt dolgoknak 
mély szellemi jelentősége van. 


140. Fejezet: 

Az oszlopkörönd itt csak 20 oszlopból áll. A kék szín dominál, és csillagcsoportokat jelképez a díszítés. A 
szeretetből a bölcsességbe jutás kifejezése. Földi példák, a világosság hordozása a tárgyakon. A meleg megragadja a 
világosság csak ebben a fogságában élvezhető. Csupán a maga szabad állapotában élvezhetetlen, ám ha azt az Isten 
Rendje fogja be, valódi táplálék. A bölcsesség tiszta formáinak látását engedjük az Úr iránti szeretetünk foglyává tenni, 
hogy belőle szellemi táplálékot nyerhessünk. 


1. Úgy látom, hogy már mindent jól megtekintettetek, s azért itt az ideje annak, hogy közöljétek 
a látottakat. Nos, mondjátok egész bátran, mi ragadta meg figyelmeteket a hetedik galérián, illetve a 
hatodik emeleten? 

2. Látjátok kedveseim, nem is olyan egyszerű dolog valamit előadni, különösen akkor, ha a 
látottak előadási módját előbb meg is kell tanulni. A látottakat megfelelő módon mégsem tudjátok 
leírni, ezért mégis csak nekem kell ebben is segítségetekre lennem. 

3. Tehát kedves testvéreim, a hetedik galérián először is a kerekdedség tűnik fel, mert a többi 
galérián a kör nagysága miatt ebből nem sok volt kivehető. Másodszor az oszlopköröndök itt már 
nem óriási méretűek, mint az alsóbb galérián voltak. Ezen felül itt egy-egy oszlopkörönd nem 30, 
hanem csak 20 oszlopból áll, s természetesen ezek miatt a belső terek is szükebbek. Harmadszor az 
tűnhet fel, hogy itt a padozat világos piros, az oszlopok is, a falak és a mennyezet ezzel szemben 
világos kék, míg a falon át a főépületbe vezető kapu sötétpirosba átmenő. Ezeken itt már nyoma sincs 
a lángolásnak, viszont minden roppant erős fényben ragyog. Ezért látom, hogy bennetek ez a 
megjegyzés vetődik fel: Hát bizony, ami e galéria külső pompáját illeti, az előbbiekkel szemben 
hátrányban van. A galéria külső korlátja és az oszlopköröndök díszítése ellenben az előbbiekkel 
szemben -legalább is első tekintete- bizonyos tekintetben előnyösnek mondható. 

4. Ez a galéria valóban úgy fest, mintha csupa csillagból állna, melyek díszítésükben egészen 
szilárd formába tömörültek egy használható egésszé. E csillagok valamennyien csodás fényben 
ragyognak, és ezernyi színárnyalatot sugároznak szerte széjjel. Az oszlopkörönd belsejéből felé futó 
lépcsőzet is tökéletes csillagsorozatot mutat, a lépcső átlátszó anyaga folytán a csillagok között anyag 
nem látható, és a téren függni látszanak. Az oszlopkörönd belső részét tulajdonképpeni szavakban 
kifejezni nem lehet, nincs erre emberi kifejezés és leíróképesség, ezért ennek ismertetésétől el kell 
tekintenünk. Ez minden, amit szavakkal vissza tudunk adni. 

5. Úgy bizony kedves testvéreim és barátaim, ezért tettem előbb azt a kijelentést, hogy a 
látottakat, illetve annak leírási módját nehezen találnátok meg magatokban, ezért vállalom magamra. 
De azért mégis kíséreljük meg valahogyan az említett díszítéseket legalább megközelítően visszaadni. 
Figyeljetek tehát! 

6. Itt állunk az oszlopkörönd közvetlen középében. Nézzétek annak padozatát. Mit látunk? 
Körülbelül hét öl átmérőjű csillagkört, amely önmagában is hétszeres csillagkörből áll, mégpedig a 
szivárvány hét fő színe szerint. Ezek egymástól való távolsága 3-3 arasz. A kör középen kb. 6 arasznyi 
magas ibolya színű oltár emelkedik, amely három földi emberi öl átmérőjű, már tudniillik három 
széttárt karú ember méretét véve alapul. Az oltár felső szélén lángoló arany abroncs fut körbe, és 

ennek külső szélén ragyogó fehér kerek, félarasznyi magas oszlopocskákból álló korlát vonul végig 
körben, amelyet felül világos piros ragyogó átlátszó arany abroncs fog körül és tart össze. E felső 
abroncson ott, ahol alul oszlopocskák vannak, azok folytatásaként sötétkékbe átmenő tökéletesen 
gömbölyű golyócskák ragyognak, és ezek tetején is egy-egy fényes csillag pompázik, csillagkört 
alkotva. 

7. Az ilyen rácsozattal díszített oltár közepéből egy tökéletesen világos zöld oszlop emelkedik 
ki, amelynek tetejére egymással összefüggő csillagkör van szerelve. E kör belsejében világos piros 
és fehér csillagocskákból mértani alakok rajzolódnak ki, s ezek összhatásukban titokzatos és szinte 
lenyűgöző erőről tanúskodnak. A mennyezetről arany zsinóron felfüggesztett kör függ, amely a zöld 
oltár közepén lévő oszlop felett arányosan helyezkedik el, az azon lévő csillagközhöz igazodik 
színben és méretben egyaránt. Látjátok, ez az, amit visszaadni lehetetlen írásban a körönd nehezen 
leírható szépségeiről. 

8. -De kedves testvérünk és barátunk az Úrban! Ez mind szép és igaz lenne, de ezeknek a 
díszítéseknek mély szellemi értelme lehet az előbbiekhez hasonlóan, amire vonatkozólag mi 
felvilágosítást adni nem tudunk. Ha ezt önmagunkból kellene merítenünk akkor a megfeleléseket 
bízvást az örök időkre hagyhatnánk. Minthogy azonban már olyan sokszor kisegítettél bennünket a 
szellemi megfelelések magyarázatával, most is kérünk erre, mert neked nem jelent különösebb 
megterhelést. Nyújts számunkra egy kis világosságot ezekre vonatkozólag. 

9. Úgy, úgy kedveseim, az egész épület félmagasságában az első lépcsőfokon állunk. Itt már 
csak a bölcsesség alapján kell keresnünk a megfeleléseket. Eddig még csak az első alapon, a szeretet 
alapján álltunk, most azonban a szeretetből a bölcsességbe megyünk át, ami az Isten felé vezető helyes 
út. Tekintve azonban, hogy a bölcsesség tárgyai sokkal nehezebben foghatók fel, mint a szeretet 
tárgyai, azért itt már alaposabban össze kell szednünk magunkat, nehogy a két szék között a pad alá 
kerüljünk. 

10. -Ne haragudj ránk kedves testvérünk, ha ezt azonnal nem látjuk be, mert hiszen a szeretetben 
a bölcsesség is benne foglaltatik. Ha pedig ott már egyszer a szeretettel együtt felvettük magunkba, 
akkor nemigen kerülheti el figyelmünket még a legtökéletesebb állapotában sem. 

11. -Igen kedves testvéreim és barátaim, meglehetősen helyesen bölcselkedtek, de azért mégis 
figyelmeztetnem kell benneteket, hogy ez esetben is van egy igen vaskos szálka a szemetekben. De 
ne csak tőlem halljátok ezt, hanem saját magatok is vegyétek észre, és találjátok meg szemetekben 
ezt a vaskos szálkát, ezért néhány példára hivatkozom, nagyon figyeljetek tehát rám! 

12. Ha Földeteken ide- és odajárván utatokban sok tárgy kerül elétek, amelyeket a nap sugarai 
fényesen megvilágítanak, ezek közül egyet sem találtok olyat, melyet kezetekkel megragadva el ne 
vihetnétek, kivéve azokat a tárgyakat, melyek súlya erőtöket meghaladja. Egyre sem mondhatjátok 
azt, hogy nem vehető fel, s ha már felvettétek, vele együtt viszitek annak a ráeső világosságát is. 
Kíséreljétek meg e tárgyakon levő világosságot csomóba kötni, és azt továbbvinni. 

13. -Úgy gondolom, ez már nehéz lenne. 

14. -Látjátok, ha a világosság valamely tárgyhoz már hozzá van kötve -ami a szeretetnek felel 
meg- akkor a világosságot a tárgyal együtt persze, hogy magatokkal vihetitek, tetszéstek szerint 
hordozhatjátok, de magához a világossághoz elkülönítve nem férkőzhettek. Ez tehát az egyik példa, 
de vegyünk elő egy másikat, amiből megláthatjuk, hogy az ember a világosságot élvezheti, sőt 
felhasználhatja testének táplálására de csak is az isteni Rend keretén belül. Hogy milyen úton és 
módon, figyeljétek meg! 

15. Hogyan és honnan érlelődik be valamely fa gyümölcse, vagy a búza kalásza? 

16. Minden bizonnyal a nap sugarainak világosságából, és az ahhoz kötött meleg által. 

17. Jól van, helyesen feleltetek, s így láthatjátok, hogy a gyümölcs a fény és a meleg terméke, 
és semmi más egyéb! De látjátok kedveseim, a világosság itt engedi, hogy a meleg megragadja, és 
minél nagyobb a meleg, annál több fény kerül annak fogságába. E kettőből származik az érett 
gyümölcs, amelyet táplálékul vesztek magatokhoz. Ezzel a legegyszerűbb a legérthetőbb módon 
veszitek fel magatokba a fogva tartott világosságot, s éppen ez az a bizonyos étheri anyag, amely a 
szervezeteket ellátja életadó táplálékkal. 

18. Kedves testvérünk nem mondhatnánk akkor ezen az alapon: Ha az elhangzottak 
nyílvánvalóan igazak, akkor talán egyebet sem kellene tennünk, mint a fényre állnunk, és a ránk 
sugárzó napsugarakat jól magunkba szednünk. Akkor minden más egyéb durva anyagi táplálékot 
megtakaríthatnánk? 

19. Erre csak azt mondom: próbáljátok meg. A napfénnyel való táplálkozás már régóta ismert 
dolog. Kísérelje meg valaki tíz napon át tisztán csak napsugarakkal táplálkozni, s szervezete már a 
második napon tudtára adja, hogy mennyi tápanyagot szedett fel magába. 

20. Ebből a példából is láthatjátok, hogy a világosság szabad állapotában élvezhetetlen táplálék, 
azért vele senki sem elégítheti ki magát. Amikor azonban az isteni Rend szerint ezt az Isten Rendje 
fogja be, csakis akkor, csak azáltal válik élvezhető táplálékká. 

21. Éppen ezért raktározza el az ember az egész életvilágosságot szívébe, ahol az élet melege 
azt megköti, és a szellem számára táplálékot készít magának belőle. Engedjük meg tehát azért mi is, 
hogy a bölcsesség e tiszta formáinak látását az Úr iránti szeretetünk foglyává tegye, s akkor majd 
kibontakozik bennünk a maga teljességében annak értéke, amiből majd tökéletes táplálékot 
készíthetünk magunknak belőle. Az Úr bizonyára megnyitja majd előttünk azt az oltárt is, mint 
ahogyan megnyitotta előttünk annak idején az alé-ban az előttünk álló oltárt is. 


141. Fejezet: 

Az épület felénél magasabban vagyunk, szimbolikusan egy ember mellkasának felel meg, ami felett már az 
értelemnek, tehát a bölcsességnek van helye. Az oltár csillagdíszítése azt fejezi ki, hogy a szeretet bölcsességbe nyúlik. 
A szeretet, alázat, bölcsesség isteni őseredetű. Senki sem szeretheti Istent, ha akaratát nem teljesíti. Az ember szelleme 
mennyei és isteni dolgokat is felfoghat. Istenével együtt lehet, Vele úgy beszélhet, mint gyermek az édesapjával. 
Honnan szerzik a naplakók bölcsességüket? Honnan szerzik testünk ujjai élelmüket? Az anyagi teremtés a 
világmindenség emberalakja. Ennek életkenyere az Isten Szeretetének végtelensége. 


1. Azért most nézzetek jól körül, figyeljetek meg mindent, s akkor könnyű lesz az Úr erejével 
magunkba fogadnunk és felfognunk az elénk táruló igazságot felfogó képességünkhöz mérten. Hogy 
ez tényleg meg is valósulhasson, legelőször is az emeleteket és a galériákat figyeljétek meg. 

2. Ugye most a hatodik emeleten, azaz a hetedik galérián vagyunk, tehát minden tekintetben az 
épület felénél magasabban. Ez a hely az ember mellkasa nagyobbik felének-azaz a szeretet helyének- 
felel meg. Ezek szerint a felettünk levő rész már a fejnek, mint ilyennek az értelemnek, és az abban 
helyet foglaló bölcsességnek felel meg. Ennélfogva itt a bölcsesség első lépcsőfokán állunk, tehát 
azon a lépcsőfokon, ahol a tiszta bölcsesség és a szeretet egymásba karol. Ha tehát ezek ismeretében 
néztek körül, akkor ennek és a többi oszlopköröndnek a díszítései hamarosan kibontakoznak 
értelmetek száma. 

3. Nézzétek például ezt az oltárt. Alakja, színe valamint díszítése a bölcsességgel kapcsolatban 
lévő szeretetet példázza. A kis oszlop, amelyre az a titokzatos csillagkarika van rögzítve, bizonyos 
tekintetben az emberi nyakat ábrázolja, ami viszont a legmélyebb alázatnak felel meg. De vajon mi 
keletkezik az alázatból? Nézzetek bele a körbe. Ez a kör az ember fejét jelképezi mint megfelelés a 
bölcsesség világosságát ábrázolja, ami viszont a szeretet melegéből árad. 

4. A csillagocskák, amiből összetevődik, -s vele együtt a szintén csillagokból szerkesztett 
ábrákkal, amelyek a szabad teret tölti ki- a felismeréseknek és meglátásoknak a sokféleségét jelentik, 
amelyek együttvéve valamennyien a bölcsesség tartozékai. Az oltár körül a talajba rakott csillagkör 
azt jelenti, hogy a szeretet igazi alázata, valamint annak bölcsessége is egyaránt isteni eredetűek, 
amelyek egyébként az embernek az isteni Akarat szerint tevékenységéből erednek. 

5. A hétszeres csillagkör az isteni Akaratot jelképezi, míg az egyes csillagocskák-amelyből mind 
az egész összetevődik, azokat a cselekedeteket, illetve műveket példázza, amelyeket az ember az 
isteni Akarat megismerése alapján az isteni Rendnek megfelelően megvalósít. Ebből pedig önként 
következik, hogy az Istent nem szeretheti senki sem, ha nem tölti be az Ő Akaratát. Aki azonban ezt 
betölti -feltéve természetesen, hogy a saját akaratát megtagadta- csakis az részesül Isten szeretetében. 
Ezért az Isten akarata szerinti cselekedetek azok a nemes vetőmagvak, amelyekből Isten mindenek 
felett való üdvözítő s emellett örökre megelevenítő szeretete sarjad. 

6. Aki tehát ezt a szeretetet már megszerezte, az azzal együtt megszerezte azt a bölcsességet is, 
amely az isteni bölcsességhez hasonló, mert hiszen maga a szeretet, amelyből a bölcsesség sarjad, 
szintén isteni. A kör különböző alakú jelei az isteni és Bölcsességen alapuló, és egymással összefüggő 
legkiválóbb képességeket és ismereteket jelentik, talán felesleges is bővebben magyaráznom, 
részleteznem. 

7. Ilyenformán a díszítés tartalmát már meg is oldottuk volna, de a mennyezetről egy hasonló 
kört látunk teljesen szabadon csüngeni, amely a kis oszlophoz erősített csillagkörrel csaknem teljesen 
megegyezik. E lebegő kör közepe majdnem érinti a kis oszlopra erősített kör felső részét. 

8. Kedves testvérünk, vajon mit jelent a kör? 

9. Ez a vízszintesen lebegő kör a Mennyekből állandóan lefelé áradó isteni Bölcsességet 
jelképezi, amely folytonosan élteti és irányítja az isteni Rend szerint élő valamennyi ember megfelelő 
bölcsességét. 

10. Ez a két kör egymást majdnem érinti, s ez jelenti, hogy az isteni bölcsesség igazi szelleme 
az ember szívének legmélyén -amit egyébként a kör középpontja szemléltet- hatásosan működik, s 
ennek révén képes a mennyei és isteni dolgokat felfogni és megérteni. Sőt, magával az Úrral együtt 
járhat kelhet, és akár egy gyerek az Atyjával, vagy testvér a testvérrel, közvetlenül beszélgethet. Nos, 
ez az egész amit a látottak szellemi értelemben jelentenek. 

11. Kedves barátunk és testvérünk! A központi nap emberei honnan veszik ezt a rendkívüli nagy 
bölcsességet, amelyben Földünk összes emberének valóban és szó szerint egész szellemi lényisége a 
legnagyobb és legnyíltabb megvilágításban jut kifejezésre. Amennyiben ehhez hasonló szellemi 
megfeleléseket a mi földi embereink kísérelnének meg visszaadni, illetve képletesen kifejezésre 
juttatni, az még érthető volna valahogy. Mert ahogyan te magad is nagyon jól tudod, minden Mennyek 
és világok Ura és Teremtője valóban a mi Földünkön járt testben, és tanított. De ezen a napvilágon - 
amely a mi Földünktől mérhetetlen távolságban van- ilyen bölcsességet találjunk -amely a Föld 
ismereteinek is tökéletesen megfelel- valóban, mégis csak különös dolog. De hogyan is lehetséges 
ez? 

12. Csakugyan honnan táplálkoznak ujjaitok, és testetek végtagjai? Bizonyára nem a 
végtagjaitokkal esztek. Lábaitoknak nincs szája és nyelőcsöve, hogy a kizárólag számára rendeltet 
átvegye. Kezeiteknek és ujjaitoknak szintén nincsenek szemeik, s testeteknek is még igen sok része 
van, ahol nincs külön szerv a táplálék közvetlen felvételére. 

13. Az embernek csak egy szája van és egy gyomra! Amit ezekkel felvesz, azt elküldi az egész 
szervezetébe, s éppen ezért nincs minden szervének külön szíve sem, csak egy, a keblében, s annak 
érhálózata fut végig a testben, s azon át küldi az életet minden idegszálhoz, minden szervhez, 
mégpedig az egész test számára mindenhová tökéletesen megelevenítő erővel, teljes mértékben. 

14. De aztis hallottátok már, hogy Istennek egész eddigi teremtése természetszerűleg éppen úgy 
mint szellemileg is, tökéletesen egy embert alkot, s ennek egész, szinte végtelen kiterjedésében és 
általánosságban szintén csak egy szája és gyomra van. Ti ismeritek a nagy Élelmezőt, s magát is, 
amivel a nagy Élelmező hatalmas emberét táplálja. Ezt az , Élet Kenyerének" nevezik, ami más 
szavakkal kifejezve az , Isten Szeretete"! 

15. Ahogyan az anyagi test is valamennyi részében ugyanazt a táplálékot kapja, amit a gyomor 
felvett, és ugyanazt a vért, amelyet szívetek az egész szervezetbe széthajt az embereken át. Akkor 
mégsem tekinthetitek csodának, ha ennek a hatalmas világembernek ebbe a központi Nap részében 
ugyanazt az isteni szeretetet és bölcsességet találjátok, amelyet Földeteken találhattok meg, és ezután 
is megtaláltok. 

16. Egy-egy központi Nap bizonyos tekintetben ugyanis a nagy világember egy-egy főidegének 
tekinthető, amíg a kisebb napok és bolybók kisebb mellékidegeknek, ereknek és rostoknak felelnek 
meg, márpedig mindezeket bizonyára ugyanaz a nedv élteti, ami magát a fő szervet, elevenen tartja, 
munkára képesíti. Ahol egy Úr, egy Teremtő, egy Isten van, az Ő egész végtelenségében mindenütt 
ugyanaz az isteni Szeretet, isteni Bölcsesség, isteni Rend lehetséges. 

17. Ha azonban rajta kívül még másik Istent és teremtőt akarnátok találni -feltéve, ha lelketek 
és értelmetek ilyen bátor dologra lenne hajlamos- akkor lehetne csak a dolog más rendjét keresni, és 
olyan kérdést feltennetek, mint amilyen az előbbi volt. Tökéletesen egy Isten léte mellett csak egy és 
ugyanazon táplálék, Bölcsesség és Rend tételezhető fel. 

18. Tekintve azt, hogy ezeket tökéletesen megértettétek, és be is láttátok, menjünk ismét tovább 
egy emelettel. Mégpedig a hetedikre, illetve a nyolcadik galériára. Bármennyire is puszta légneműnek 
lássék ez a csigalépcső, azért ne törődjetek vele, és ne félemlítsen meg titeket, mert tökéletesen 
teherbíró az egész, s nyugodtan haladhattok végig rajta. 


142. Fejezet: 

A nyolcadik galéria üvegszerű, átlátszó anyagból van. Átlátszósága a bölcsességnek felel meg. Az átlátszó anyag 
igen szilárd, épp azért oly nehezen lehet ebből a bölcsességből valamit érzékeltetni, mint gyémántból egy darabkát. 
Bölcsesség-példa. 


1. -Amint láthatjátok, felmenetelünk jobban sikerült, mint ahogy elképzeltétek, s így már a 
hetedik emeleten, a nyolcadik galérián vagyunk. 

2. -Kedves testvérünk, itt már csakugyan nagyon szellős. A körönd oszlopai mintha a 
legfinomabb üvegből lennének, a padozat pedig, amelyen állunk, szintén kékesfehéren világító 
anyagból készült, amely tökéletesen sima, és roppant erősen fénylik. Az oszlopköröndtől- 
oszlopköröndig húzódó korlát, amely az egész galériát körülveszi, ugyancsak nagyon átlátszó 
anyagból készült. Úgyannyira, hogy azon keresztül alig tompítva halad át tekintetünk. Ha pedig a 
mennyezetre nézünk, az is hasonlóan világos, és meglehetősen átlátszó kékes anyagból készült, s 
emiatt most helyzetünkből fellátunk a kilencedik galériára. 

3. Igen, kedves barátaim és testvéreim, ez mind így is van, s most persze érdekelne benneteket, 
hogy e roppant átlátszó anyag ugyanolyan szilárdságú-e mint az alattunk elterülő galériák kevésbé 
áttetsző anyaga? Mondom nektek, hogy efelől tökéletesen bizonyosak lehettek, mert kemény 
állapotában minél átlátszóbb egy anyag, belső részében annál szilárdabb az. 

4. Tehát kedves testvérünk, ezek szerint nem az volna-e helyes építési mód, hogy a szilárd 
anyagot az alaphoz használnánk fel, amely az egész épület terhét hordozná, míg a kevésbé szilárd 
anyag a nem annyira átlátszó anyagot a felső részekhez használnánk fel, ahol az épület súlya felfelé 
haladva mindinkább könnyebb lesz? 

5. Ti kedves barátaim saját felfogásotok szerint ezt helyesen gondoljátok, és földetek építési 
módjában ez is felelne meg, ám egy másik égitesten egészen más az építési mód is. De ti azt is 
tudjátok, hogy a kemény anyag rendesen igen merev is, s mint ilyen, könnyebben repedezik meg, míg 
ezzel szemben a valamivel kevésbé szilárd anyag szívósabb, és ezenfelül hajlékonyabb is, ebből 
kifolyólag kevésbé törékeny. Ezért könnyebben hordoz el minden sérelem nélkül annál nagyobb 
terhet, nyomást, mint az egészen szilárd anyag. Gondoljak arra, hogy vajon melyik keményebb? Egy 
tiszta üvegből, vagy tiszta rézből készült golyó? A rézgolyó megvizsgálásához megvágásához nincs 
szükség kemény vágó szerszámra, még egy jó kenyérvágó késsel is minden megerőltetés nélkül 
levághatsz egy darabkát. Az üveggolyó megvágáshoz már igen kemény anyag kell, kvarc, a 
legkeményebb acél, vagy gyémánt. Ha azonban a két golyót tökéletesen kemény alapra helyezve 
mindegyikre 1000 mázsa súlyt helyeztek, az üveggolyó tiszta fehér porrá zúzódik, míg a rézgolyón 
alig lehet egy lapos benyomódást találni. 

6. Már e példákból is tisztán láthatjátok, hogy ennél az épületnél miért használták a keményebb 
anyagot, és jobbat a magasabban fekvő részekre. Fordított esetben valószínűleg az üveggolyó sorsára 
jutott volna, míg így teljesen nyugodtak lehettek afelől, hogy az épület hordozási biztonsága mellett 
a mi súlyunk sem fogja annak biztonságát veszélyeztetni. 

7. Hogy azonban itt minden keményebbé, merevebbé egyben átlátszóbbá is válik, annak igen 
nagy jelentősége van. Erről azonban éppúgy nem sokat mondhatunk, mint ahogyan a kemény 
anyagokról még a legkeményebb szerszámokkal is alig lehet valamit lefaragni. Földeteken a gyémánt 
a legkeményebb, egyben a legátlátszóbb anyag is. Akik azonban vágásával és csiszolásával 
foglalkoznak, azok mondhatnák csak meg nektek, hogy mi minden szükséges ahhoz, hogy arról egy 
atomnyi, parányi részecskét lefaragjanak. 

8. Látjátok kedveseim, úgy van a mindinkább tökéletesedő bölcsességgel is. Ebből egy parányit 
is sokkal keményebb munkával kell leválasztani, megemészteni, mint egy egész világnyi szeretetből. 
A bölcsesség kutatása hasonlítható egy kis helyre szorított bolhához, amelyet ha felszabadítunk, a 
legnagyobb dühvel szökken el, és igen nagy fürgeség kell ahhoz, hogy megfoghassunk. Éppen ezért 
e hetedik emelet, azaz nyolcadik galériáról nem lesz sok mondanivalónk. Annyi azonban bizonyos és 
világos, hogy a tárgyak az igazi bölcsesség megvilágításában mindinkább átlátszóbbak, amelyet annál 
áthatolhatatlanabbak lesznek, minél magasabb fokot ér az el annyira, hogy végül a szilárd anyagon 
jár-kel anélkül, hogy a nagy átlátszósága következtében valamit is láthatna belőle az ember. 

9. Ugyanez a helyzet az abszolút igazsággal is. Ott is megvan az alap amelyen áll valaki, de 
aztán ez minden amit elérhetünk. Ha pedig mégis közelebbről akarjátok megvizsgálni -mégpedig 
saját szemetekkel- az igazság tárgyát, szellemetek világossága elől annál inkább eltűnik. Ahol az első 
pillanatban valamit látni véltek, többé már semmit sem találtok ott. 

10. Hát nem éppen így van ez az abszolút igazsággal is? Igen, ezt már néhány jelenségből 
láthattátok. Ha azonban mindenek ellenére még mindig nem látjátok tisztán, hogy az abszolút igazság 
ezen palota épület anyagával milyen megfelelésben áll, csak példaképpen egy kis bölcsesség morzsát 
vetek közétek, ezen azután rágódhattok, kísérletezhettek, ahogyan csak akartok, s mégsem tudtok 
belőle semmit sem kihozni. Halljátok tehát: Hét kör folyik egymásba. E körök áthatják egymást, az 
egymást áthatók felemésztik önmagukat, és e felemésztettek azokhoz emelkednek, amelyek még 

nincsenek felemésztve és ennek a hét körnek nincs mértéke, sem középpontja. E hét vég nélküli olyan 
szám, amelynek mindegyike külön áthatja a hét körét, és a hét azt az egyet! 

11. Látjátok kedveseim, egy abszolút igazság töredéke. E kevés szóval olyan elképesztően sokat 
mondtam nektek, hogy azt a ti szokásos fogalmaitokkal egész örökkévalóságokon át sem 
boncolhatnátok szét a maga teljességében. Ha azonban magát a bölcsesség tételt olvassátok ki belőle, 
akkor szinte az első pillanatban feltűnik nektek: ha a tökéletes megfejtést akarjátok elérni ha az nem 
is sikerülne, de valamilyen részleges megoldásra mégis számíthattok a megfejtésben. Ha azonban 
komolyan és mélyen kezditek boncolgatni, farigcsálni, és annak tárgyát teszitek értelmetek 
mikroszkópja alá, minél behatóbban foglalkoztok vele, annál lazábbá, levegősebbé válik az anyag-és 
amellett önmagában annál kevésbé érzékelhetővé, láthatóvá-hogy ezáltal tekintetek előtt mindinkább 
halványodik, s végleg el is tűnik szemeitek elől. Úgy vélem, ennyi is elég számotokra annak 
felismeréséhez, hogy a még kötött szelleménél az abszolút igazsággal nem sokra mehettek Ezért 
maradjunk meg azon táplálék mellett, melyet a mi szentséges, jó Atyánk megáldott és elkészített 
számunkra. Abban a pillanatban, amikor szellemetek kötöttségéből felszabadul, az abszolút 
táplálékból is jóval nagyobb darabot kaphattok be, mint most. Tekintve, hogy a bölcs kevés szóból is 
ért, ezért, mi is megelégszünk most e kevés bölcsesség töredékével, amelyet számunkra ez a 
bölcsesség galéria nyújt. 

12. Előttünk van még az oszlopkörönd díszítése, ezt is figyeljétek meg jól, s majd meglátjuk, 
hogy mennyit sikerül erről lefaragunk! 


143. Fejezet: 

Az oszlopkörönd díszítése egy kétméteres abroncsban forgó üveggolyó, melynek belseje kaleidoszkópszerűen 
folyton változik. Mozgásának titka: az abszolút bölcsességet példázza, melyet földi értelemben felfogni nem lehet, 
miként az üveggolyó képeit sem. Itt nem boncolgatunk tovább. 


1. -Úgy látom, hogy a díszítéseket igen alaposan megnéztétek, és így nem lesz nehéz számotokra 
elmondani és tökéletesen leírni mindazt, amit szemlélődésetek folyamán láttatok. Így mindjárt a 
díszítések ecsetelésével kezdhetnétek. De mi az? A látványok annyira lekötik figyelmeteket, hogy 
nem tudok betelni vele? Ugyan mi az, amire szemetek annyira tapad? Maga az egész díszítmény, 
vagy csak annak egy kis része? 

2. De már látom, mi az amivel nem tudtok betelni. Az oszlopkörönd díszítése nem nyugtalan, 
nem vibráló, s úgy látom, hogy az ott látható formák jelentésével nem tudtok tisztába jönni. Igen, így 
is van, mert ez a díszítmény valóságos kaleidoszkóp, ahol minden fordulatnál újabb formák jelennek 
meg szemeitek előtt. De azért mondom nektek, hogy nem jutnátok ezzel előbbre akkor sem, ha egész 
örökkévalóságon át figyelnétek is, nem értenétek meg a formák utolsó változatát, mert az eltűnt 
helyére mindig egy újabb kerül anélkül, hogy az egyszer látott forma megismétlődne. Éppen ezért a 
díszítésnek csak azt a részét írjátok le, ami állandónak mutatkozik, a folyton változó belső 
ismertetését mellőzzétek. Halljuk tehát! . . . 

3. -Kedves barátunk és testvérünk. Maga a díszítés itt roppant egyszerű, már csak úgy rátekintve 
is pillanat alatt láthatjuk. Egy kb. két méter átmérőjű arany abroncsban üveggömb van elhelyezve, 
amely állandóan forog, miként nálunk a földgömböt egy vasrúdra helyezik. Az abroncsban lévő forgó 
gömb az abroncs belsejét csaknem egészen kitölti. 

4. Az abroncs nincs a talajhoz erősítve, hanem szilárd arany zsinóron függ, amelyet lefelé a 
mennyezetről csillagok tartanak össze. A teljesen átlátszó gömb belsejében szintén átlátszó, de azért 
mégis sötétebb árnyalatú más és más formák változnak, melyek némelykor annyira tetszetősek és 
vonzóak, hogy látásukkal nem lehet betelni. Mire egy-egy formát jól megfigyelhetnénk, már el is tűnt 
szemeink elől, és egy másik, hozzá legkevésbé sem hasonló jelenik meg azonnal helyette. S ez 
állandóan így megy. Aki úgy gondolja, hogy amint a gömb fordul, az előbbi formát viszontláthatja, 
az roppant csalódik, mert a már egyszer látott formát még megközelítően sem láthatjuk viszont. Ez 
kedves barátunk minden, amit e különös díszítésről elmondhatunk. 

5. Hogy a többi oszlopkörönd is ehhez hasonló, azt innen megállapítjuk, s most már csak az 
marad nyitott kérdésnek, hogy milyen erő hajtja és tartja a gömböt állandó forgásban, és mi a 
megfelelése ennek a díszítésnek? 

6. -Kedves barátaim és testvéreim! Látjátok, itt a mennyezeten ismét egy ilyen végzetes abszolút 
igazság-csomó függ, amelyből számotokra nem valami sok tanulság vonható le. Ami azonban a gömb 
forgását illeti, azt igen könnyű lesz megérteni magyarázatom után. 

7. Tudnotok kell, hogy az abroncs belül üres, és ott ahol a gömb tengelye vele érintkezik, roppant 
okos ügyesen elhelyezett szerkezet rejtőzik ami valóságos perpetuum mobileként hajtja a gömböt. 
Ezzel a magyarázattal remélem meg vagytok elégedve? 

8. Persze, hogy az örökmozgó gép szerkezetét szeretnétek megismerni. Ha azonban ezt meg is 
ismernétek -amit veletek megértetni nem lesz nehéz- ezzel magát a díszítést még semmivel sem 
értenétek meg jobban. Mivel látom rajtatok, hogy a perpetuum mobile szerkezet mennyire érdekel 
benneteket, ezért szétszedem azt egy kissé előttetek. Hogy ezt megtehessük, előbb egy olyan 
hasznavehetetlen anyagra kell gondolnotok, ami egyedül csakis az ilyen központi napon található, 
míg az olyan bolygón, mint a ti Földetek, elő sem fordulhat, mert a Földön található anyagok sokkal 
kisebb hőfokot rejtenek magukban, mint a központi napokon találhatók. Ha már most ezt tudjuk, a 
hajtó szerkezet összeállítása az elképzelhető legegyszerűbb. 

9. -De mégis miben áll ez? 

10. -Nézzétek csak! A tökéletesen elzárható üres abroncs alsó egyharmad egy bizonyos 
párolgásmentes, tökéletesen átlátszó és folyékony anyaggal van megtöltve, ami hasonlít a ti 
higanyotokhoz. Az abroncs felső részéből egy bizonyos fajtájú összetett szerv nyúlik bele, de csak az 
egyik oldalon. Ez a szerv a folyadék iránti erős vonzásával állandóan szívja magába a folyadékot. Ez 
a szervezet az abroncs üres belsejének felső egyharmad részét foglalja el és a végén a felszívott 
anyagot cseppenként engedi ki magából. Ezek a cseppek egy tölcsérbe hullanak, amely alatt egy 
lapátkerék szerkezet van, ami közvetlen összeköttetésben áll a golyó tengelyével. Amint a lapátka 
vályúja megtelik, lesüllyed, mivel nehezebbé válik, és ezzel mozgásba hozza a tengelyt. Amint az 
egyik lapát kiöntötte tartalmát, feljebb megtelik egy másik, amely súlyával az üreset ismét felhúzza. 
A szívó szerkezet pontosan annyit szív fel az egyik végén, amint a másikon enged kicsepegni. 
Ilyenformán kész is a perpetuum mobile. Emellett azt a körülményt is vegyétek figyelembe, hogy a 
tengely és az abroncs olyan anyagból készült, amelynek sem kopása, sem súrlódása nincs. A tengely 
és a vele érintkező felület olyan sima hogy a forgás során a legkisebb ellenállása sincs, mintha a 
tengely magában az étherben mozogna. A hatalmas üveggömb is olyan mértani és mennyiségtani 
pontossággal, tökéletes egyensúlyban fekszik a tengelyen, hogy egyetlen vízcsepp mozgása, illetve 
ütődése is elegendő a tengely nyugalmának megzavarásához. Az ilyen szerkezet megalkotása az itteni 
roppant bölcs emberek számára egyáltalán nem számít valami nagyon csodálatosnak. 

11. -Kedves testvérünk, a perpetuum mobile szerkezetét most már ismernénk de az üveggömb 
belsejében a formák állandó változása még mindig talány előttünk. 

12. -Ennek megértése kedves testvéreim már egy kis fejtörést okozhat nektek, de azért mégis 
megpróbálom megmagyarázni. Földeteken ilyet előállítani képtelenség, mert úgy nevezett súlytalan 
anyagokat állandóan felfogni és együtt tartani nem lehet, míg a központi napokon ez könnyen 
megvalósítható. Ezen felül mégis tudnotok kell, hogy az üvegszerű gömb belül teljesen légüres, de 
mindenféle -előbb említett- súlytalan anyaggal van megtöltve. A forgás következtében az anyagok 
állandóan keverednek anélkül, hogy egymástól való távolságuk a keveredés folytán megváltozna. 
Épp ezért képződnek mindig új és új formák, melyeknek a forgás miatt állandóan változniuk kell. 
Ehhez hasonló jelenségeket nagyobb mértékben ti is láthattok a Földön, ahol a szintén súlytalan anyag 
a Föld hatalmas légterében állandóan más és más alakot ölt. Földeteken azonban ez az anyag sokkal 
tehetetlenebb mint a központi napokon. Ugyanez az oka annak is, hogy ezen formák a Földön 
rendesen csak kezdetlegesen fejlődnek ki, s ezt a felhőknél és más hasonló égi jelenségeknél elég 
határozottan észlelhetitek. Az itt levő gömbben ezek az anyagok sűrített állapotukban vannak 
elhelyezve, ezért az itt képződő formák is leírhatatlan szépek, s bár kis méretben, de igen gyönyörű 
látványt nyújtanak. 

13. Úgy gondolom, ezzel -figyelembe véve felfogó képességeteket- kívánságotoknak eleget 
tettem e jelenségek magyarázatával. 

14. De kedves testvérünk! Mi ezeknek a megfelelése? 

15. Látjátok kedveseim, ez már egészen más kérdés! Éppen olyan, mint amiről az előbb 
beszéltem: egy bölcsesség-csomó, amiről nem sok lenyesegetni való akad, és igazán nagyon 
elégedettek lehettek, ha csak egy futó pillantást vethetünk erre a dologra. Tehát az egész díszítés 
önmagában az abszolút bölcsességet példázza, ami ebből a szemszögből tekintve valami állandóan 
mozgót és alakjában változót jelent. Ez mélyebb értelemben kapcsolatot jelent azzal az Egy-gyel, Aki 
azonban mindörökre megfejthetetlen marad. 

16. Ugyanez a helyzet a ti Földeteken is! Ugyan ki szabhatja meg és értheti meg a tovaszálló 
felhők alakját? Ezek soha vissza nem térő változatai előtt a legnagyobb földi bölcsesség porba hull, 

és így kiálthat fel: , Uram, milyen parányi semmiségek a Föld emberei és szellemei Előtted 
valamennyien együttvéve!" Mi is ezt tesszük tehát, és minden további boncolgatás mellőzésével 
tovább indulunk a kilencedik galériára, illetve menjünk fel a nyolcadik emeletre. A lépcső előttünk 
áll, bár itt minden légies, de azért tökéletesen erős ahhoz, hogy minket hordozzon. 


144. Fejezet: 

A nyolcadik emelet, a kilencedik galéria. Oly átlátszó, hogy csak tapogatni lehet, látni semmit sem. Földi példa: 
a kelő, vagy nyugvó Napba nézve látásuk megerősödik. Zsinóron átlátszó gömb függ, alatta a talajtól felfelé kúp 
emelkedik, amely majdnem érinti a gömböt. Mit jelent ez? 


1. Íme, már fent is vagyunk. Nézzetek jól széjjel, de különösen az oszlopkörönd díszítéseit 
figyeljétek meg. Amint már tapasztalhattátok, emeletről emeletre ezeken át ismerhetjük meg az itt 
lakó emberek bölcsességét, de ezzel együtt egész naprendszer ember, illetve világrendjének általános 
képét és különösképpen azét, amelynek központi napján vagyunk. 

2. E galéria egyéb berendezéséből nem sok tanulságot vonhattok le, mert az épület legbelső 
faláig tökéletesen átlátszó úgyannyira, hogy csak a csillámló fényből lehet következtetni az anyag 
jelenlétére. Egyébként annyira átlátszó, akárcsak a levegő. Maga a legfelső fal is tökéletesen fehér, a 
belül levő ajtók világoskékek. Ezzel a színekkel már készen is vagyunk, már tudniillik a galéria 
építését illetően. Menjünk be azért az egyik oszlopköröndbe, és tekintsük meg az abban levő 
különlegességeket, hogy mit találunk ott olyat, amivel bennünket ez a galéria szellemileg emelni 
képes. 

3. Nos, mit találtok itt? 

4. -Kedves barátunk és testvérünk! Itt az oszlopokat inkább tapogathatjuk, mint láthatjuk. 
Valóban, rendkívüli módon csillognak, amikor az emberfelületük tükre elé lép, emellett azonban úgy 
keresztül láthatunk rajtuk, hogy egész könnyedén beléjük rohanhatna az ember anélkül, hogy csak 
sejthetné, hogy ott kemény kő ütése fogja érni. 

5. Az imént említetted, hogy jól figyeljük meg az oszlopköröndöt itt, mert valami súlyos rejlik 
mögötte. Most azonban bármilyen feszülten figyelünk is, az oszlopokat is csak nehezen látjuk meg, 
azok belsejében a rendkívül finom, szerényen meghúzódó csigalépcsőt-teljesen átlátszóan-és az 
átlátszó korlátot. Magából az oszlop díszítésből azonban a legnagyobb figyelemmel sem tudunk 
semmit sem észrevenni. Ha pedig a tudást, bölcsességet tekintve akarnánk valamit szerezni 
magunknak, akkor legalábbis valamilyen látható, érzékelhető dologra lenne szükségünk, mivel ebből 
a semmiből lehetetlen, hogy a semminél többet olvashassunk ki. 

6. -Úgy, úgy kedves barátaim és testvéreim. Az ember látóképessége általában olyan beállítású, 
hogy a két végletből kilépve egy ideig hasznavehetetlen. Amikor valaki erős fényben állt, és hirtelen 
sötét helységbe lép, akkor a tárgyakat a legnagyobb igyekezettel sem tudja azonnal 
megkülönböztetni. De ugyanez az eset fordítva is: ha valaki huzamosabb ideig tartózkodik sötét 
helyiségben, és utána hirtelen világosságra lép, az erős fénytől elvakítva hirtelen semmit sem lát. Mint 
ahogy az éjszaka madarai fényes nappal semmit sem látnak. A hirtelen fényre kilépő ember előtt a 
képek csak néhány pillanat elmúltával kezdenek kibontakozni. Ugyanez a helyzet itt is. A fénybeli 
különbség emeletről-emeletre igen nagy, ami az építőanyag folyton fokozódó fényességének is a 
következménye. Így a látóképességünk megerősödése érdekében egy ideig ebben a fényességben kell 
tartózkodnunk, s akkor azok a dolgok is kibontakoznak előttünk, amelyeket az első pillanatban nem 
voltunk képesek érzékelni. 

7. -Kedves testvérünk, tulajdonképpen hogyan értsük ezt? 

8. -Nézzetek csak a fehér falra. Annak erős fénye mennyire elvakít benneteket, s csak később 
kezd kibontakozni előttetek az egész díszítés körvonala. 

9. -De kedves testvérünk, valahogy úgy tűnik, ez az egész dolog még sincs rendben. Ha a 
szelleminek ez a kép, a szellemi szem a testivel azonos sajátosságú, akkor az erős fénybe való 
erőszakolt betekintés még jobban tönkre teszi a szemet, és semmi esetre sem hat erősítőleg, vagy 
elevenítőleg. Ezért úgy gondoljuk, helyesebb, ha szemeinkkel pihentetés céljából először a sötétségbe 
mennénk, hogy alkalmasakká váljanak a világosság felvételére. 

10. -Igaz kedves testvéreim, a látszat ezt mutatná. Ez az elgondolás azonban nem helytálló. 
Hogy pedig ennek okát is tisztán láthassátok, ezt egy megfelelő példával világítom meg számotokra. 
Ha a reggeli, vagy a lenyugvó napba tekintetek, első pillantásra milyennek látjátok? 

11. Szinte elviselhetetlenül erős fényűnek, s naptest kerek alakját jóformán ki sem tudjuk venni, 
hanem inkább valamilyen alaktalan tűzgomolynak vélnénk. 

12. De mi történik akkor, ha a fényhatást legyőzve, továbbra is állandóan a napba tekintenénk? 

13. A fény apródonként veszít erejéből, a napkorong fehéren izzani látszik, szélei mintha csak 
égnének, s ha tovább is megfigyeljük, akkor feketébb pontok alakjában még a napfoltokat is 
kivehetjük rajta. 

14. Nagyon jól van. De vajon miért történik ez így? Gondoljátok talán, hogy a naptest állandó 
szemlélése folytán a látóképességetek megerősödött, illetve fokozódott? Ó nem, kedves testvéreim, 
sőt ezáltal gyengül, amiről azonnal meggyőződhettek, ha szemeiteket elfordítjátok a napról, s 
valamilyen más tárgyat akartok szemlélni. Ugyan milyennek látjátok a másik tárgyat? Szinte 
álomszerűnek, vagy mintha már esthomályban tekintetnétek rá. Ha pedig a gyakorlati tapasztalat ezt 
bizonyítja, akkor ebből már azt is könnyen megérthetitek, hogy mire való lenne a fehér fényű fal 
állandó szemlélése: ugyanarra, amire a napbolygó hosszabb szemlélése volt. A hosszabb 
szemlélésben nemcsak a napkorongot, hanem azon a napfoltokat is láthattátok szabad szemmel. 
Éppen így látjátok meg e fényözönben is lassanként az oszlopkörönd gyönyörű díszítéseit is. 

15. -De kedves testvérünk, ezen emelet lakóinak is ilyen hosszú előkészület kell ahhoz, hogy 
körönd díszítéseit szemlélhessék? 

16. -Ó nem, kedves testvéreim! Az itteniek ezeket épp olyan könnyen és zavartalanul 
szemlélhetik, akárcsak ti a saját dolgaitokat Földeteken. A ti szemeitekkel azonban gyakorolnotok 
kell, hogy az itteni dolgokat érzékelhessétek. 

17. -Kedves testvérünk, bocsáss meg, de a szemre vonatkozó tanításod olyan hiábavalónak tűnik 
számunkra, hiszen alapjába véve mi most is csak a Földünkön vagyunk, és mindazokból, amiket te 
az Úr kegyelméből most elénk társz, a maguk valójában tulajdonképpen semmit sem látunk. Csak 
úgy szóban leírjuk ugyan a dolgokat, de amellett mi csak azt látjuk, ami körülvesz bennünket. E 
rengeteg csodának, a gyönyörű oszlopoknak és dolgoknak, ezek tudomásulvételének tulajdonképpeni 
érzékelő szerve mindazonáltal nem a szemünk, hanem a fülünk. 

18. -A dolog természetes szemszögéből természetesen így is helyes és világos, a szellemi 
szempontokat figyelembe véve azonban tökéletesen hamis. Ha ti a külsőleges, durva testi 
érzékeitekkel akarnátok mindezt érzékelni, természetesen igen nehezen menne. Én azonban most 
szellemi módon beszélek veletek, tisztán csak szellemi dolgokról, s szellemetek szeme a ti 
elképzelésetek, azaz érzéseitek, valamint az ezzel kapcsolatban álló eleven képzelőerőtök. 

19. Ezt a látószerveteket -a szemetek- ki kell nyitnotok, s a szellem fehér fénye felé 
irányítanotok. Egy bizonyos ideig ebben a nyugodt helyzetben kell maradnotok, s akkor mindazt, 
amit valódi szellemi szemetekkel érzékeltek, oly kifogástalanul szemlélhetitek, mintha csak testi 
szemeitekkel látnátok. 

20. Azért most jól figyeljétek meg ezt: mindazok, akik saját szellemük életébe, mélységébe 
akarnak betekinteni, bizonyos ideig szellemük nyugalmába kell behatoljanak, s abban tökéletesen 
elmerüljenek. De nem úgy közben mindenféle gondolatokkal elkalandozunk képzeletünkben, hanem 
egyetlen gondolatot kell teljes erővel megragadni, és azt biztos alapként állandóan megfigyelni. 

21. E tekintetben a legtökéletesebb gondolat maga az Úr, s ha vele valaki minden igyekezetével, 
az elképzelhető legnagyobb önmegtagadásával és önfegyelmezéssel kitartóan foglalkozik, ezáltal 
szellemének látó-és hallószervei mind jobban megerősödnek, kiéleződnek, és valóban, nem sok idő 
elteltével csodálatosan gyönyörű szellemformákat lát azon a helyen, ahol eddig forma nélküli 
ürességnél egyebet nem is láthatott. Ugyanilyen könnyedséggel érzékelhet ezen felül hangokat, vagy 
szavakatis, ott ahol azelőtt a legteljesebb csendet találta. Úgy hiszem megértettétek, hogy mit akartam 
ezzel nektek mondani, és egyben azt is belátjátok, hogy a látásotokkal kapcsolatos előbbi 
megjegyzésetek teljesen hiábavaló volt, s igaz az én azon figyelmeztetésem, hogy a további 
gyönyörűségek helyes és megfelelő szemlélésének biztosítása érdekében tekinteteket miként kell 
megerősítenetek! 

22. Csak kövessétek tehát tanácsomat, és szemléljétek erőteljesen a fehéren fénylő és ragyogó 
falat, illetve önmagatokban találjátok meg a készségeteket, amely tökéletesen mentes a hiú, világias 
gondolatoktól, és akkor ezt az oszlopköröndöt egyszerű, de azért mégis oly hatalmas díszítéseivel 
igen hamar és igen könnyen szemlélhetitek majd, most már szellemi látásotok segítségével. 

23. Nézzetek csak oda, a fehér, átlátszó zsinóron egészen egyszerű, kb. egy öl átmérőjű, 
tökéletesen átlátszó gömb és labda csüng. Talajából pedig -közvetlen a golyó alatt- egy igen nyúlánk 
kúppiramis emelkedik felfelé úgy, hogy a hegye azt csaknem érinteni látszik. E piramis is épp oly 
átlátszó, mint maga a gömb. Látjátok jól? 

24. Bár egészen jól látjuk, mégis inkább csak mint egy halvány képet önmagunkban. 

25. Jól van ez így, de gondolkozzatok csak egy kissé ezen, s majd meglátjátok a díszítés 
jelentőségét magatokban. még nem is kezditek sejteni? 
26. A legközelebbi alkalommal majd erre is kellő világosságot nyertek! 


145. Fejezet: 

Az Isten szellemi bölcsessége bolondság a világ előtt. Példák számrendszerünk elképzelt hiányosságáról. A 
szellemi bölcsességet nem lehet világi mértékkel mérni. Vagyok és gondolkozom megfelelései. Számok változatos 
szellemi értelmezhetősége. 2 x 4 = Jeruzsálem. 


1. -Remélem, gondolkoztatok az elhangzottak felett, s ezért mondom nektek a helyzet itt a 

következő: 

2. Gondolkozzatok bárhogyan, ahogy csak akartok, díszítés megfelelő képét, jelentését el kell 

találnotok. De úgy látom, hogy ezen csodálkoztok! 

1. -Kedves testvérem! Ha így áll a dolog, akkor a szellemvilágban könnyű a helyzet. Ilyenformán 
a legsúlyosabb életkérdésekkel kapcsolatban gondolkozhatunk össze-vissza, kotyoghatunk 
akármilyen zagyvaságot, a végén az üres fecsegésből a legnagyobb butaság kerekedik ki. 

2. Mi pedig ennek ellenére azon a nézeten vagyunk, hogy a valóban szellemi beszédhez sokkal 
tömörebb és mélyebb értelmű, valóságosabb beszéd szükséges, mint a földi nyelvezet. Mégpedig 
azon komoly oknál fogva, hogy a szellemi nyelv számára mindig sokkal több, mélyebb és találóbb 
segédeszköz áll rendelkezésre éppen tökéletes tisztasága következtében, mint az ennyire szétmorzsolt 
külső világ keretében, s különösen ha ezen felül még súlyos hústömegbe zárva, teljesen elnyomott 
állapotban sínylődik. 

3. Igen kedves testvéreim és barátaim, részben igazatok van, már akkor ha a szellemit teljesen a 
földi mértékhez szabjátok. Ha azonban a szellemieket szellemi szempontok alapján méritek, akkor 
egész könnyen rájöttök, hogy megalkotott véleményetek nagyon bizonytalan alapon nyugszik. 
Bizonyára olvastátok az én nagyon kedves Pál testvérem levelében, amikor több ízben kijelenti, hogy 
Krisztusban a bölcsek bölcsessége e világ előtt merő ostobaság. S látjátok, ez így is van! 

4. De hogyan értsük ezt kedves testvérünk? 

5. Látjátok, ha számolni kezdtek, úgy vélitek, hogy számrendszeretek tökéletes, és nincs abban 
semmi hiba, fogyatékosság. Erre azonban én csak azt mondhatom, hogy minden egymás után 
következő két számotok között kitöltetlen szakadék tátong, sőt ezt is csak a tökéletes szellemek látják 
kitöltve. De mit szólnátok most már ahhoz, ha egy legnagyobb kegyelmi világossággal telt szellem 
elétek lépve az 1 és 2 közé megszámlálhatatlan milliárdot számolna, és a végén még ki is jelentené, 
hogy számolásotokban az 1 és 2 közötti hézag még ezzel sincs kitöltve? És ha az így kiszámolt 
milliárdok valamennyije az 1 és 2 között még további kitöltetlen űrt tárna elétek, bizonyára így 
szólnátok: , Nahát, ennek a lénynek igazán túlfeszített képzelőereje van, mert végtelen távolságokat 
lát ott, ahol mi csak szorosan egymás mellé simuló egységeket látunk." 

6. Vagy ha egy másik szellem állna elétek, és Földetek őskoráról, vagy a letűnt legújabb időkből 
olyan eseteket sorolna fel előttetek valójában sohasem történtek meg? Igen, még egyéb mókákat is 
megengedhet magának: a legújabb eseményeket átteheti a régmúlt időbe, vagy megfordítva, a 
mostani a régmúlt időkbe. Ugyanígy felcserélheti a történések helyeit is, ahol azok a valóságtól 
eltérően megtörténhettek volna. Ugyancsak e mintára felcserélheti a Napot képletesen, vagy a Földet, 
vagy más egészen hasonló elképesztő dolgot. Ezret helyezhet oda, ahol ti csak egyet láttok, vagy 
ugyanígy megfordítva is. Ugyan mit szólnátok ehhez a Földeteket bölcsen eltervezett rendje alapján? 
Bizonyára nem mást: , Nézzétek milyen koholmányokat szól ez a szellem!" 

7. Földi bölcsességetek szerint ezt mondjátok: , Ha vagyok létezem, gondolkozom, így tehát az 
vagyok, aki vagyok és ahogyan gondolkodom." 

8. A szellem bennetek pedig így szól: , Én vagyok és mégse vagyok, gondolkodom és mégsem 
gondolkodom." Ehhez vajon mit szólnátok? 

9. Semmi más egyebet, mint: , Ez a szellem már megint valótlanságot fecseg össze-vissza, mert 
hiszen az , értelem" természetes rendje szerint egy bizonyos lét nem lehet nemlét is!" 

10. Mindebből most már belátjátok, hogy a szellemi bölcsesség nem engedi sohasem, hogy a 
földi világi mértékekkel mérjék. Hogy pedig erre vonatkozólag is legyen némi fogalmatok, a létet és 
a nemlétet, valamint a gondolkozást és nem gondolkozást hadd világítsam meg előttetek, a szellem 
bölcsessége szerint. Halljátok tehát: 

11. Ha a szellem így szól: „Én vagyok és gondolkozom ,,, ez azt jelenti: az Úr Minden 
mindenben. Ha pedig önmagáról ezt mondja: , Én nem vagyok és nem gondolkodom ,,, ezzel csak azt 
fejezi ki, hogy az Úr nélkül önmagában voltaképpen minden lény semmi, s még kevéssé képes 
valamire. De mit jelent most már az, amikor a legeslegmélyebb bölcsesség szerint önmagáról az Úr 
mondja ugyanezt? Aki Minden mindenben? Látjátok, ez már azt jelenti, hogy az Úr önmagában 
mindörökké tökéletes, és ugyanígy gondoskodik is. Ha pedig Önmagáról azt mondja: én nem vagyok, 
illetve nem gondolkozom, ez szellemileg azt jelenti, hogy bár teremtett lény az Én művem, s mint 
ilyennek az Én saját Akaratom által fenntartott gondolataim, s ebből kifolyólag az egész 
végtelenségben egyetlen dolog sem képzelhető el, amelyet ne Én gondoltam volna el, s teremtő 
Akaratommal meg ne rögzítettem volna, illetve szilárdítottam volna. Hogy azonban mindezek mellett 
teremtményeimnek a szabad akaratuk is tökéletes maradjon, eme gondolataimnak olyan tökéletes 
szabadságot adok, mintha sohasem gondoltam volna el, sőt egyenesen meg sem teremtetem volna. 
Így ezek most már önmagukból tökéletesen szabadon gondolkoznak, tehetnek, vehetnek úgy, mintha 
a legcsekélyebb mértékben sem függnének Tőlem. Sőt, egyenesen úgy, mintha én nem léteznék! 

12. Látjátok, ilyen a bölcsesség szelleme a szellemi fogalmakban, amelyet a maga szellemi 
egyszerűségében a ti földi elgondolásotok mértéke szerint értéktelen fecsegésnél egyébnek nem is 
tarthattok. Tehát, miként fennáll ez számotokra egy kissé megvilágított bölcsességi példánál, 
ugyanúgy áll fenn az előzőleg elétek tárt számtani és történelmi példáknál is. Ha pedig valamelyik 
szellemtől megkérdeznétek, hogy kétszer négy az mennyi, s a szellem erre azt válaszolná, hogy 
kétszer négy az annyi mint Júdea, vagy Kína, vagy azt felelné, hogy Ázsia, vagy Európa, esetleg 
Jeruzsálem, vagy Betlehem, vagy talán maga Salamon király -vagy más, ehhez hasonló feleletet adna- 
ezek bármelyikével minden esetben a tökéletesen igaz és minden félrevezetéstől mentes feleletet adna 
nektek. 

13. Kedves testvérünk, kétszer négy az nyolc, ezt természetesen belátnánk, de hogy a kétszer 
négy városok, földrészek, vagy népek legyen, az már egy kissé sok, és erős mókánál nem is lehet 
egyéb! 

14. Földies értelmetek és fogalmaitok szerint persze, hogy ennek tekintitek, de szellemi 
vonatkozásban, ahol minden egyes számnak szinte elképzelhetetlen teremtési szellemi alapértelme, 
megfelelése van, ez a válasz tökéletesen helytálló és igaz. Látom rajtatok, hogy válaszom roppant 
izgatja értelmeteket, és igen szeretnétek, ha legalább valamely halvány szikra kis derengést 
támasztana erre vonatkozólag tudatotokban. Ezért ezzel kapcsolatban néhány kis szikrácskát 
pattintok elétek. 

15. Hallgassatok ide! Kétszer négy az nyolc, de hogyan lehet Jeruzsálem? Nos így: a nyolcas 
számban a hetes hiánytalanul benne van, s ez a hetes szám Isten hét szellemének teljességét jelenti, 
ami közvetlen megfelelésben áll a hét színnel, valamint egyes emberrel, valamint minden egyes 
ember életével is. A hetes szám mellett találhattok még egy számot: az egyest is (7+1= 8), mit jelent 
ez? Ez azt jelenti, hogy a hét szellem voltaképpen nem is hét, hanem a dolgok legvégső mélyebb 
értelme szerint csak egyetlen egy szellem, s ilyenformán a nyolcas számban a legvilágosabban és 
leghatározottabban jut kifejezésre, hogy ebben a számban Isten hét szelleme nemcsak egymástól 
elkülönítve, hanem ezzel egy időben mint tökéletes egység, annak megfelelési formájában is 
kifejeződik. 

16. Ez az egyesített egy a mellette lévő előbbi héttel együtt az említett nyolcas számot vetíti 
elénk a maga teljességében! 

17. Nos, most menjünk tovább! Jeruzsálem az Úr szeretetének és Bölcsességének -de ezzel 
együtt az isteni tulajdonságoknak is- a szellemi ható alappontját képezte, mint egyébként e város 
keletkezésének okából, valamint annak egész berendezéséből is teljesen tisztán láthatjátok. Így tehát 
az Úr, illetve az Ő szeretete és bölcsessége, azaz az Ő városa Jeruzsálem alapjában véve teljesen 
megfelelésének tekinthető, és éppen ezért az Urat a maga teljességében kifejező, az Ő lényiségét 
tökéletesen visszaadó nyolcas számmal egyidejűleg mind azt is jelenti, ami valamilyen -tehát az Urat 
az Ő egyesített, vagy akár elkülönített Lényiségében bármilyen- vonatkozásban, illetve bármilyen 
szemszögből is tekintve szemlélheti. Márpedig Jeruzsálemben ezt mind valóban jelenti, és ezért a 
város a nyolcas számmal is teljes joggal jelezhető. 

18. Tehát amiként a nyolcas szám Jeruzsálemre vonatkozik, ugyanígy vonatkozik a dolgok 
legmélyebb alapját tekintve minden más egyébre is, annál is inkább, mert hiszen az Úr -mint azt 
tudjátok- minden tekintetben minden a mindenben, ezért a nyolcas számmal megfelelő szemszögből 
tekintve az említettek közül bármelyikre egyaránt tökéletesen vonatkoztatható. 

19. Kedves testvérünk, ha így áll a dolog, akkor ez talán valamennyi számra vonatkoztatható 
megfelelő formában? 

20. Természetesen kedveseim, azonban -s itt jól figyeljetek- mind eddig, amíg ti csak a földi 
szám és mértékegységeitek között szorongva ugrándoztok, és úgy vélitek, hogy Istennek és a tisztább 
szellemeknek a ti sötét számolási módotokhoz kell alkalmazkodniuk, nos addig nem is tekinthettek 
be a szükséges mértékben a szellemi értelmezés mélységeibe. 

21. Amikor tehát valamelyik próféta azt mondja: Isten előtt 1000 év olyan, mint egy nap, és az 
emberek valamennyi száma nulla csak előtte, mit szól ehhez a ti matematikátok? Mert hiszen 
alapjában véve mégis csak be kell ismernetek, hogy az éveket és a napokat Maga Isten határozta meg, 
és az évet 365 napból állította össze, így a napokat és az éveket önmagában már előzőleg külön kellett 
választania. Különben neki sem sikerülhetett volna az éveket ilyen tökéletes rendben és egymásután 
következően ilyen jól megkülönböztetően szétválasztania és elrendeznie. 

22. Ha ezt az Úr olyan megkülönböztethetően a legtökéletesebben megvalósította, -amint 
látjátok- bizonyára Ő tudja a legjobban, hogy az év hány napból áll, hogy tekinthetné akkor a saját 
Rendjét látszólag feledve és azzal ellentétben, amikor ezer esztendőt egyetlen napnak mond? 

23. Látjátok, ez mégis természetesnek hangzik előttetek, mert erről már többet hallottatok, 
megszoktátok, sokféle összehasonlításban tárták elétek. Ha azonban sohasem hallottatok volna erről, 
akkor ezt is éppen olyan csodálatosnak találnátok, mintha csak azt mondanám: hétszázharminc és 
négy év egyenlő huszonhét nappal és néhány órával, vagy önmagában véve egy órával és néhány 
perccel. 

24. Ezzel csak arra akarok rámutatni, hogy az éveknek, az óráknak, napoknak és perceknek a 
száma szellemi nyelven nem azt jelenti, amit ti azokban láttok, mert a szellemi bölcsesség egészen 
más, mint a földi. Így tehát remélem, kezditek belátni annak helyességét, amikor így szóltam 
hozzátok: Akárhogyan, bármiképpen magyarázzátok, bármilyen megfelelés szerint is eme 
oszlopkörönd díszítésének értelmét, mindenképpen eltaláljátok annak a helyes jelentőségét. 

25. Hogy pedig ezt bizonyítva lássátok, szemeljetek ki egy részletet a díszítésből, s az Úr 
kegyelméből bebizonyítom nektek állításom helyes voltát. 


146. Fejezet: 

Az oszlopkörönd díszítésének értelme. A gömb az örökkévalóság jelképe. A nyújtott gömb és csúcsban végződő 
piramis elhatárolt időt jelent, műveket alkotó időszakot. Példa: a macska állandóan el akarja nyelni az egeret, így nyeli 
el a gömb mint örökkévalóság a belőle kilépett időszakot és az abban alkotott időszaki műveket is. 


1. Látom bennetek az általatok kiszemelt képet, sőt még azt is hozzáteszem, hogy a Földeteken 
igen rövid idő alatt milliomosok lehetnétek, ha a főnyeremény a lutrin olyan biztos lenne számotokra, 
mint amilyen bizonyosan az általatok felállított hasonlat kép az előttetek álló oszlopok díszítésének, 
belső tartalmának, jelentésének megfelel. Valóban, fején találtátok a szeget, ez azonban itt nem sokat 
jelent, mert ott, ahol a szöget sehol máshol eltalálni nem lehet, mint egyedül a fején, nem is jelenthet 
valami nagy művészetet. Éppen úgy mondhattátok volna, hogy az alsó hegyes piramis egeret jelent, 
míg a felette függő golyó egy macskát, vagy ugyanúgy jelöltétek volna meg e kettőt az idő és 
örökkévalóság jelképeként is, mint ezt a következőkből látni fogjuk. 

2. Hogy a golyó -amelynek sem kezdete sem vége nincs- az örökkévalóságot, valamint ennek 
megfelelését: a végtelenséget együtt, a legtalálóbban jelenti, ez már ősrégi beidegzett igazság. 

3. Maga a kör is jelképezheti az örökkévalóságot, de csak annyiban, amennyiben az idő 
végtelenségére vonatkozik, ám az örökkévalóságot annak mély értelmében -amelynek sem múltja, 
sem jövője nincs, hanem az elképzelhetetlen távoli időkben elmúlt, valamint a még ezután 
elkövetkező végtelen időkben megvalósuló eseményeket mint tökéletes jelent szemlélteti- ezt már 
egyedül csak a golyó fejezheti ki legtökéletesebben. 

4. Egy kör alapú hegyes piramis -azaz kúp- már mindenesetre az időtartamot jelképezi, de miért? 
Azért, mert a kúp az örökkévalóságból az időbe való belépést jelenti, mert egy megnyújtott gömböt 
képez, ami közepe felé haladva mind jobban összeszűkül. Az ilyen, mindkét oldalán megnyújtott 
gömböt a közepén vágjátok ketté -az övnél- akkor két tökéletes körpiramist kaphattok, s ez azt jelenti, 
hogy ezzel a művelettel az örökkévalóság önmagában bizonyos időfolyamattá zsugorodott. E 
kettévágásnál már minden adva van, a kezdet is éppúgy, mint a vég. 

5. Ilyen alapon azután már nem is képzelhettek magatok elé valamiféle határtalan időt, hanem 
csak határok közé szorítottat. Amikor tehát a mindkét oldalán megnyújtott golyót mint egy elhatárolt 

idővé zsugorodott örökkévalóságot megosztjátok, abban már benne fekszik a kezdet és vég is. Ezek 
nélkül pedig valamilyen időbeosztás el sem képzelhető, mert gondoljatok csak arra, hogy vajon mióta 
méritek már az időt. Ugyebár a születésetektől a mostani életszakaszotokig. Látjátok ez a ti 
keresztmetszetetek, ez foglalja magában a ti életeteket a Földön -annak kezdetétől egészen mostanáig- 
míg mindkét oldalon egy végtelenbe futó vonal képzelhető el, melynek végét csak a kettévágott 
résznél találhatjátok meg. Mert a születésetek előtt már egy fél örökkévalóság telt el, s az örökéletbe 
való belépésetek után ismét egy végtelen idő következik. 

6. Most nézzétek a mi oszlopköröndünket. Egy tökéletes átlátszó golyó függ egy szintén 
tökéletesen átlátszó zsinóron. Ennek a golyónak az alja szinte érinti a körpiramis hegyét. Ez vajon 
mit jelenthet? 

7. Önmagában a teljes örökkévalóság, vagy végtelenség, amit a golyó példáz, a piramisban 
örökké tartó idővé terebélyesedik ki, és a golyóból mint az örökös ősforrásból a hegyes piramison át 
egyben a cselekvő, műveket alkotó időszakká is alakul át. 

8. Ebből a most már -lehetőség szerint- eléggé megvilágított tételből tisztán láthatjátok, hogy az 
említett képetek az oszlopkörönd díszítésének magyarázatául teljesen megfelel, mert bármennyire 
csűritek-csavarjátok is ezt a dolgot, mindenképpen csakis erre a végső eredményre juthattok. 

9. -De kedves testvérünk, mi van még a macskával és az egérrel? 

10. Látjátok ezt a dolog egyszerű megfordításával megértitek, mert a kép máris egyenesben 
mutat! A macska ugyanis olyan állat, amely állandóan az egérrel, illetve az egérhez hasonló állatokkal 
kapcsolatos gyilkolási vággyal telített. Ha tehát a piramist egérnek vesszük -amit már jeleztem- akkor 
a golyó a macskát szemlélteti előttetek Ahogy a macska ragadozó állatként az egeret állandóan csak 
el akarja nyelni, ugyanúgy nyeli el az örökkévalóság is a belőle kilépő időszakot, és ezzel együtt a 
benne létrehozott műveket is. 

11. Az örökkévalóságban mindent -azaz a múltat, jelent valamint a jövőt is- egyetlen pontban 
találhattok együtt. Ha pedig ezt tényleg így együtt találjátok, azt csakis mint elnyelt valamit 
találhatjátok így. 

12. Gondoljatok most az előbb említett macskára, ha ezt a képet mély szellemi látással 
szemlélnétek, akkor ebben az állatban is megszámlálhatatlan egérnek és egérhez hasonló állatnak a 
felhalmozódását látnátok. Hogy pedig ez valóban így van, azt a két állat közötti nagy hasonlatosság 
bizonyítja. A macskánál minden kigömbölyödöttebb, nagyobb testű, éppúgy a gólyánál, míg a jóval 
kisebb egérnél minden hegyesebb, ami a jóval kisebb tartalmi tökéletességre mutat. 

13. Kedves testvérünk, hogy ez a felvetett kép tökéletes lehessen, ahhoz nemcsak a megindulást 
és a visszatérést, hanem a keletkezést, azaz a termelést és a feloldást, azaz a felhasználást egyaránt 
jelképnek kell tekinteni. Tökéletesen igaz, hogy a macska úgy nyeli az egeret, akár az örökkévalóság 
az időszakokat azok összes műveivel együtt, ezek azonban mind az örökkévalóságból is jöttek elő! 
Arról azonban, hogy az egerek a macskából keletkeztek, illetve származtak volna, erről teljesen 
hallgatnak a nagy Kelet összes legnagyobb bölcsei is. Ezért e tekintetben ez a véleményünk, hogy ezt 
a bölcseknek egy központi Nap nagyságú köve birtokában sem tudnák kétségbevonhatatlanul 
bebizonyítani! 

14. Hát bizony kedves testvéreim és barátaim, a ti földies bölcseletetekkel ez valóban igen 
nehezen sikerülhetne. De a régi bölcsességnek egész sereg módja és szólásmondása van, amelyek 
segítségével egy valóban bölcs-bizonyos természetszerinti közfejlődési folyamat útján, az egérnek a 
macskából való származását egész könnyen be tudja bizonyítani. Közmondásokból ti is sokat 
használhattok, pl.: „Mindenkinek a saját gyereke legyen a legszebb." Vagy: „Hasonló a hasonlóhoz 
vonzódik." Sok ehhez hasonlót ismertek! 

15. Azt már tudjátok, hogy az állatok kimúlása után azok idegszelleme egy fokkal magasabb 
rendűbe lép, míg a visszamaradó állati test mint alsóbbrendű halmaz, szétbontatik, és megfelelő 
körforgás után pontosan ugyanarra a pontra kerül vissza, amely az előbbi természet rendjének 
megfelel. 

16. A macska az általa elfogyasztott állatok életét magába veszi fel, és azokat önmagában egy 
magasabb fokozatra emeli. A macska állati testei azonban egy visszatérő körforgást végez, és az 
abban még benne maradt erő -az említett körforgás alatt- a volt macska testének felbomlott anyagából 
ismét egy egértestet épít. Éppen ezért a hasonló hasonlót vonz elv alapján szereti a macska az egeret, 
azaz azokat a lényeket, amelyek a törvényes körforgás után a volt saját testének anyaga mindama 
állatokba visszakerül, amelyek vele azonos fokozaton állnak. 

17. Amint látjátok, még ez kép is tökéletesen találó, így tehát az oszlopkörönd díszítését ezúttal 
igen jól megismertetve és megmagyarázva, annál is inkább folytassuk utunkat, mert tökéletesen 
átlátszó anyag miatt más egyebet látnunk itt úgysem lehet. Induljunk tehát neki a kilencedik 
emeletnek, azaz menjünk fel a tizedik galériára. 


147. Fejezet: 

A kilencedik emelet, a tizedik galéria teljesen átlátszó. Aki nem lát, az tapogatni, fogni kényszerül. Az 
oszlopkörönd 12 oszlopa. Földi példák a környezettel egyenlő színű láthatatlanságból. Bölcs emberek társalgása. Két 
ismerős találkozása és hírek átadása. A szellemek láthatatlansága. A szeretet benső fénye által látottak azonnal 
eltűnnek, amint azokat gondolatába felveszi. 


1. Eme egészen különlegesen finom, légies lépcsőzet végre mégiscsak véget ért. Induljunk neki 
tehát most már a kilencedik emeletnek, azaz a tizedik galéria látnivalóit nézzük meg. Nézzetek körül 
alaposan, és mondjátok meg őszintén, hogy mi minden említésre méltó dolgot láttok! 

2. Úgy látom, hogy szemeiteket igen meresztgetitek. Ugyan mi lehet az ami olyan idegenszerűen 
vagy rendkívülien hat itt reátok? 

3. -Kedves testvérünk, a főépület megszakítás nélküli világos, szürkésfehéres falán kívül semmi 
egyebet nem látunk, kivéve, ha az előbb látott galériára tekintünk, mivel pedig most épp ezek felett 
állunk, így sem azok padozatát, sem az oszlopköröndöket, sem korlátokat, még kevésbé az 
oszlopkörönd díszeit sem láthatjuk. Ha azonban e tökéletesen levegős tizedik galérián valami akadna, 
akkor arra kell téged kérnünk, hogy adj ennek érzékeléséhez megfelelő szemet, illetve szemüveget, 
mert a mi jelenlegi berendezésű szemeinkkel teljesen képtelenek lennénk meglátni és felbecsülni azt 
a sok csodálatos és értékes dolgot, amit a tizedik galéria magában rejt. 

4. Kedves barátunk és testvérünk, ha ezen az emeleten történetesen olyan emberek laknak, akik 
épp oly átlátszóak és általuk tökéletesen láthatatlanok, mint e galéria egész berendezése, akkor olybá 
vehetjük, hogy ezek megtekintése éppen olyan veszélytelen számunkra, mintha a Földünkön 
elképzelhetetlenül csábító mennyei szépségű lényekkel volnánk körülvéve, akikből azonban egy 
atomnyit sem tudunk érzékelni. 

5. Ha folyamatosan futó falra tekintünk, még a legfigyelmesebb szemlélés mellett sem 
fedezhetünk fel azon még egy bejárati ajtót sem. Azért azt a látszatot kelti, hogy itt már csak teljesen 
láthatatlan szellemlények laknak, vagy pedig tökéletesen lakatlan ez a hely. Valóban e tökéletesen 
átlátszó berendezés között igen könnyen átnézhetünk, mert ahol semmi sem látható, ott megfigyelés 
céljából semmiféle tárgyat sem vehetünk tekintetbe, valamilyen tárgy nélkül pedig számíthatunk arra, 
hogy valamelyes fogalmat alkothassunk arról, ha csak saját képzeleterőnkkel nem kovácsolunk egy 
egész sereg feltevést és azokat sorsjegyek módjára össze nem keverjük, bedobjuk a szerencsekerékbe, 
találomra egyet kihúzunk belőle, és azt a valóságos főnyereménynek tekintjük. 

6. Ezen a galérián csakugyan az a helyzet, hogy igenis csak a képzelőerőnkre kell 
támaszkodnunk, és annak alapján kell kijelentenünk, hogy mi minden volna itt feltalálható, nem pedig 
azt, amit a maga valójában tényleg találtunk is. 

7. Igen, igen kedves barátaim és testvéreim, bizonyos tekintetben a látszat szerint tökéletesen 
igazatok van, az igazság mély lényege szempontjából azonban feltevéseitek, elképzeléseitek, vagy 
általában sejtelmeitek legnagyobb része még inkább légből kapottak, s mint ilyenek, átlátszóbbak a 
tiszta galéria tárgyainál is. 

8. Hát nem láttátok, hogy a vakok Földeteken hogyan és milyen módon helyettesítik, vagy 
pótolják a szemük hiányát? 

9. Hát igen a vakok tapintanak, és így érzékelik az előttük álló tárgyat. 

10. Nos jól van kedveseim, ha tehát az itteni tárgyakkal kapcsolatban a vakokhoz hasonló 
helyzetbe kerültök, akkor csak tapintsátok ki hát, és így tegyétek magatokévá azok megismerését, és 
győződjetek meg arról, hogy tényleg van-e itt valami vagy nincs? 

11. Mondom nektek, most éppen az oszlopköröndben vagyunk, amely tizenkét oszlopból áll. 
Figyeljetek jól magatok körül, és érzéseitek megmondják, hogy mi a való helyzet. Nézzétek, illetve 
tapintsátok meg, a hátatok mögött is egy oszlop áll. Nyúljatok csak oda, és azonnal érzékelitek, hogy 
valóban ott van. Már látom, oda is nyúltatok. Ott van, vagyis nincs? 

12. -Tényleg kedves barátom és testvérem! És még hozzá milyen szilárd oszlopot érintett meg a 
kezünk. De vajon milyen elképzelhető anyagból is lehet ez, hogy ilyen rendkívüli szilárdsága mellett 
is annyira átlátszó, hogy azt még a legerősebben figyelő tekintet sem láthatja meg? A Földön ilyennek 
nyomát sem láttuk, és ott ilyesmi el sem képzelhető. 

13. -Bizony kedves testvéreim, itt valóban egy nagyon szilárd oszlopra akadtunk, és még azt is 
hozzáfűzöm, hogy mindent a dolgok lényege szerint ítéljetek meg. De akadtok ti itt olyan példára is, 
amelynek alapján ugyanazt a jelenséget a földi viszonylatban is megmagyarázva találhatjátok. Ez a 
tapasztalat majd megtanít benneteket arra, hogy ezekhez hasonló tárgyakat azonos színben, bizonyos 
megfelelő körülmények között még a legélesebb tekintettel sem lehet megkülönböztetni egymástól. 

14. Első példának mindjárt egy tökéletesen fehér falat vegyetek, amire szintén tökéletesen fehér 
festékkel fessétek egy egész gazdaság képét. Ha elkészülök vele, még a legélesebb megfigyeléssel is 
vajon kivehetitek azt azon? Láthatjátok már, ez egy példa a Földetekről! 

15. Vagy vegyetek elő egy csiszolt gyémántot, és helyezzétek azt egy kürtővel felszított parázs 
közepébe. A gyémánt abban a pillanatban -a szénhez hasonló- izzásba jön, bár még kisebb mellett 
sem ég el, még nem éri sérülés. Most hívjatok oda valakit, hogy vizsgálja meg a parazsat, és keresse 
meg benne a gyémántot. Biztosíthatlak benneteket arról, hogy a leghosszabb szemlélés után sem 
találhatjátok meg a gyémántnak a legkisebb nyomát sem. 

16. De vajon miért nem? 

17. Azért kedvesem, mert a gyémánt tökéletesen átlátszó anyag -egyben mint rendkívüli 
szilárdságú is- hasonló fény és hőfok mellett nem különböztethető meg a környezetétől, mert 
körvonalai nem domborodnak ki határozottan. 

18. Látjátok, ez ismét egy földi példa, ami közismert. 

19. Vagy menjetek el például egy üveggyárba, és vegyetek elő üveggyöngyöket, vagy más 
hasonló kisebb üvegtárgyakat, és dobjátok ezeket az olvasztó tégely fehéren izzó anyagába. 
Belenézve próbáljátok megkülönböztetni őket a folyékony tömegben. Bizony, még csak a nyomát 
sem találhatjátok meg. Látjátok ez ismét egy földi példa mindennapi életetekből. 

20. Most pedig lássunk egy hozzátok igen közelálló példát. Egy egészen tiszta üvegbe töltsetek 
tiszta, átlátszó vizet. Beletekintve próbáljátok külön választani az üveg falát-amelyhez a víz 
természetesen hozzátapad magától a víztől. 

21. Másik példa: Helyezzetek egy teljesen tiszta üveget szintén tökéletesen tiszta vízbe, s 
tapasztalhatjátok, hogy az üvegből alig tudtok valamit is meglátni. 

22. Vagy például tökéletesen tiszta és hólyagmentes üvegből -amelynek mindkét oldala 
tükörfényesre van csiszolva- vágjatok ki egy ablakra való üveglapot, és helyezzétek azt egy 
ablakkeretbe. A szobából kifele nézve kíséreljétek meg észlelni az üveglapot. Biztosak lehettek afelől, 
hogy ha valaki idegen megy be hozzátok, önkéntelenül is megkérdezi, hogy vajon miért nem 
vágattatok üveglapot az ablakrámába? Ugyan miért történhet meg ez? Azért, mert az illető teljesen 
tiszta üveglapot lát, és nem tudja megkülönböztetni a teljesen tiszta üveg anyagát a hozzá hasonló 
egészen tiszta levegőtől. 

23. Vagy menjünk tovább. Egy ködös reggelen menjetek le a víz partjára, amikor a köd ráfolyik 
a vízre. Meg tudjátok-e különböztetni a vizet a ködtől? 

24. Hasonló távolságban minden más egyéb tárgyat tisztán különválaszthattok, csak éppen a víz 
felszínét nem, mert a felette lebegő köd színét tökéletesen átveszi. Ugyanígy járhattok bármelyik 
havas tetején a legkisebb köd esetében is, mert még a közvetlen lábaitok előtti jégdarabokat sem 
tudjátok ilyenkor egymástól megkülönböztetni. Ennek oka szintén a hasonló megvilágításban rejlik. 

25. Végül képzeljétek el, hogy egy kettős napvilág szférájában vagytok, ahol a nap bolygóinak 
lakói -csak természetesen megfelelően nagyobb távolságban- egyik nap a másik előtt vonul el mint 
nálatok napfogyatkozás alkalmával, amikor holdjának korongja látszólag eltakarja a nap korongját. 
A Hold esetében egészen pontosan megláthatjátok, amint annak látszólagos korongja a nap 
látszólagos korongját elfedi. Ám a két egymást takaró napkorongot vajon ilyen jól meg tudnátok 
különböztetni? Ó nem, hanem a két napot teljesen egy korongként látnátok, ami szintén az azonos 
fényhatás következménye. 

26. Ezzel úgy vélem, elég földi példát szolgáltattam az e galérián levő tárgyak 
láthatatlanságának megértéséhez, s ennek alapján mondhatjuk: az ugyanolyan színű és egyformán 
átlátszó tárgyakat tökéletesen azonos fényéther övezi. 

27. Ez az elv azonban nemcsak anyagi tekintetben, hanem szellemi vonatkozásban is egyaránt 
fennáll. Gondoljatok magatok elé egy egyformán bölcs emberekből álló társaságot. Mit gondoltok, 
vajon hogyan társaloghatnak azok egymás között? 

28. Mondom nektek, akárcsak a vakok és a süketek, vagy pedig a némák, mert egyiknek sem 
igen lesz a másik számára mondanivalója, ugyanis már előre jól tudja, hogy mindazt, amit 
szomszédjának mondana, maga is épp oly tökéletesen tudja. 

29. A ti mindennapi életetek is igen könnyen szolgál erre példával. Mit tesz két ismerős, ha 
egymással itt-ott találkoznak? Ugye azonnal megkérdi egyik a másiktól, hogy: Nos, mi újság? Ha 
valamelyik újságot tud mondani, nagy figyelemmel hallgatja a másik, ha pedig egyik sem tud a 
másiknak valami érdekes dolgot mondani, közölnivalóval kedveskedni, úgy igen rövidre zsugorodik 
a társalgásuk. S miért? Mert ebben az esetben az érdeklődési körük színe és fénye egészen egyforma. 
De ugyan ez az eset áll fenn, ha ugyanazt az újságot már mindketten egyformán Jól ismerik. Ilyenkor 
az egyik éppen csak belekezd az újság elmondásába, a másik azonnal a szavába vág: Óh, hiszen ez 
már igen régi dolog, s ha ennél jobbat nem tudsz, akkor már végeztünk is! 

30. Ehhez hasonló az is, ha a vak vezetné a világtalant, vagy az egyik ostoba akarná a másikat 
tanítani. Hogy az ilyenek mire jutnak, úgy vélem, nem is kell közelebbről ismertetnem! 

31. Ugyanezen elv alapján nem láthatják a föld lakói a körülöttük élő túlvilági szellemeket sem, 
mert csak azt láthatnák a szemeikkel, ami azonos az értelmükkel, és épp úgy azonos a szellemek 
nyugalmával, annak állagával. 

32. Ha pedig valaki az ő szeretetének mélyébe vonul-aminek más a fénye, mint magáé, a 
bölcsességé-azonnal látni kezdi maga körül a szellemi formákat, s viszont rögtön el is tűnik, mihelyt 
azokat a gondolatába felveszi. Látjátok, ez mind szükséges bevezetés ahhoz, amit itt tanulhattatok. 
Értelmetekkel tegyétek magatokévá, ragadjatok meg tehát jól mindent magatok körül, s akkor 
bőséges anyag tárul majd elétek tanulmányozás céljára. 


148. Fejezet: 

A körönd díszítése. Kereszttel ellátott golyó. A szatíra az emberi gyengeség terméke. Az oszlopok az ember életerőit 
példázzák. A tizenkét oszlop: az életerőnek hordozói, azok neve: a tizenkét parancsolat komoly szellemi magyarázata. 
Nem látjuk, hanem hiszünk, a hit titka van előttünk. A kereszt függőleges része az Isten iránti, vízszintes gerenda része 
a felebaráti szeretet jelenti. 


1. Több oszlopot megtapintottatok már, most jöjjetek ide, a hely közepére, ahol én állok, és 
nyúljatok kissé felfelé. Mondjátok meg hogy mit fogtatok meg? 

2. Kedves testvérünk, ha érzéseink nem csalnak, úgy egy jó emberfej nagyságú golyókat fogtunk 
meg, melyek két harántrúdra vannak erősítve, és ilyen formán függőleges helyzetben lévő keresztet 
képeznek a földtől csak olyan magasságba állítva, hogy azokat kezünkkel még kényelmesen 
elérhetjük. De ez minden, amit észlelhetünk. 

3. Az oszlopok megtapogatásánál egy felfelé vezető lépcsőt is felfedeztünk, ami sima korláttal 
övezett. Hogy azonban egy ilyen láthatatlan lépcsőn közlekedni hogyan lehet, bizonyára majd a 
későbbi tapasztalat mutatja meg. Ebben aztán már benne is van minden, amit felfedeztünk, és így 
kedves barátunk és testvérünk, most már rajtad a sor, hogy ezekre vonatkozólag fejvilágosítást adj, 
ha ez egyáltalán módodban áll. 

4. Egyébként, ha csak rajtunk állna, e roppant átlátszó galériáról a legszívesebben azonnal 
feljebb húzódnánk néhány emelettel, inkább, minthogy egy valószínűleg még átlátszóbb lépcsőn 
menjünk fel. Ám amint mondottuk, teljesen rajtad áll. E roppant átlátszó dolgokkal mi már röviden 
végeztünk, ezért tégy amint jónak látod. Kíváncsian várjuk a válaszodat ez úgy hiszem, számodra 
nem újság. 

5. Rendben van, kedves barátaim és testvéreim. E tizedik galéria különösségét igen jól 
érzékeltettétek egy kis gyenge komikummal, ami természetesen itt nem egészen helyénvaló. Az 
elmeél ugyan a bölcsesség terméke, de annak a legalsó fokán áll. Minden úgynevezett szatíra 
bizonyos emberi gyengeségekre épül fel, és éppen azért nagyon rossz vívómester. Az a hős ugyanis, 
aki csak gyermekek ellen vonul, és a gyenge ellenfelekkel szemben akarja erejét kimutatni, az igazi 
hőssel szemben nem is érdemli meg a , hős" nevet. 

6. Az oroszlán nem szúnyogfogó, aki tehát szúnyogokat fogdos, és közben juhgyapjú 
mérlegelésével foglalkozik, az bizonyára nem oroszlán természetű. Ugyanígy igen gyenge kapcsolata 
van a szatírának -vagy más ehhez hasonló viccelődésnek- a voltaképpeni mély bölcsességgel. Éppen 
ezért legjobban és legtalálóbban az élet mélységes megismerésének fáján élősködő fagyöngyhöz 
hasonlíthatnám legtalálóbban. 

7. Ezért igen helyes, hogy ezt tudjátok, mert az előttetek levő dolgok sokkal magasabb rendűek 
és meggondolásra érdemesebbek, semhogy élősdiekhez hasonlíthassuk őket. Hogy milyen 
nagyszabásúnak és jelentőségteljeseknek kell tartanunk ezeket a dolgokat, azt az alábbiakban jól 
megérthetitek, ezért figyeljetek jól ide. 

8. A körönd oszlopai az ember életerejét példázzák. Tizenkét oszlopot fedeztek itt fel. Ha az élet 
külső erőinek működési erőit áttekintjük, könnyen rájöhettek, illetve felismerhetitek, hogy az is 12 
hasonló hordozón nyugszik. 

9. Ugyan melyek ezek a hordozók, mi a nevük? 

10. Csak röviden fussunk át rajtuk. Az első oszlop: csakis egy Istenben higgy! 

11. A második oszlop: Istennek nevét -ami szent mindenek felett- sem szavakban, sem 
gondolatokban, még kevésbé vágyaidban, vagy cselekedeteidben meg ne szentségtelenítsd! 

12. A harmadik oszlop: El ne feledkezz arról, hogy az Úr nyugalmát megünnepeld, sőt szívedben 
annál inkább gondolj ilyenkor a te Istenedre, Uradra és Teremtődre! 

13. A negyedik oszlop: Mindenkor adózz engedelmességgel, szeretettel és teljes figyelmeddel 
azok iránt, akik az Istennek bennük megnyilvánuló erejével téged nemzettek, mert ezzel Istennek 
tetszését nyerheted el, és az életednek ez lesz midenkori legerősebb támasza. 

14. Az élet ötödik hordozója: Becsüld meg minden egyes testvéred életét, mert azok révén 
ismerheted fel saját életed értékét is. Ha azonban csak egyet is megölnél testvéreid közül, azzal saját 
életeden ejtenél halálos sebet. 

15. A hatodik hordozó oszlop: Óvd meg a benned lévő mennyei erőt, valamint az asszonyodban 
levő felvevő erőt is, mert lásd, a te Urad és Istened az Ő legnagyobb és legmélységesebb szeretetéből 
helyezte ezt a mindenható szikrát beléd. Becsüld meg tehát Istennek ezt a benned levő szent erejét, 
és feleslegesen sohase szórd azt szét, mert csak úgy lehetsz a saját életed megsokszorozója, illetve a 
nemzendő gyermekeidnek életadója. 

16. A hetedik oszlop: Lásd, mindaz, ami itt van egyedül csakis az Úrnak, Istenednek és 
Teremtődnek a tulajdona, Amit Ő teremtett, azt mindnyájunk számára teremtette. Ha valamelyik 
testvéred bármelyik fáról levett volna egy szem gyümölcsöt, úgy azt az Úr kezéből vette, és azért 
magadnak semmi önző jogot ne táplálj érette, hogy a testvéred által levett gyümölcsöt valamilyen 
ürüggyel visszaköveteld. Sokkal jobb semmit sem elvenni, vagy semmivel sem rendelkezni, mint azt 
elvenni, vagy olyannal bírni, amit testvéred az Úr kezéből nyerve a magáévá tett, mert egyedül csak 
az Úr a legjogosabb ajándékozója az Ő dolgainak. Aki tehát Istennek e jogát bitorolja, az csaló, és az 
isteni könyörület tolvaja. Ezzel úgy megkövesíti a saját szívét, hogy nem lehet többé alkalmas, és 
képtelenné válik az igazi élet felvételére. 

17. A nyolcadik hordozó: Isten az örök igazság, és ebben a mivoltában hangzik az örök Ige, ami 
már önmagában véve is Isten örök igazsága. Ebből az Igéből nyerted te ember az életedet, épp ezért 
maradj ezen örökké szentséges eredethez mindenkor hűséges. Szavaidban minden időben hűségesen 
és az igazságnak megfelelően ahhoz igazodjál, akiből -a szó mély szellemi értelme szerint- magad is 
életet nyertél. Ha pedig ezzel ellenkezőleg teszel, akkor azzal az Ős-Igét ölöd meg önmagadban, azaz 
a tulajdonképpeni és valóságos életedet! 

18. A kilencedik hordozó oszlop: Isten, az Úr különféle érzékeket és erőt kölcsönzött neked, 
hogy azokat-akárcsak életed kertjében fácskáit-neveld és fejleszd, hogy a hatalmas faóriás erejét és 
kitartását érhessed el. 

19. Ha azonban ezeket az érzékeidet, vágyaidat, hajlamaidat engeded minden irányba elkallódni, 
életed fája sosem nőhet egyetemlegesen erőssé, hanem vagy idő előtt elkorhad, vagy pedig 
jelentéktelen cserjévé, vagy bokorrá csenevészesedik, amit mindenféle rovar felkeres ugyan, de a 
Menny madarai sohasem raknak fészket azon maguknak! 

20. A tizedik oszlop: Az asszonyra sohase tekints vágyakozó szemmel. Szomszédod, vagy 
bármelyik testvéred asszonyát szíved vágyakozásának szempontjából tekintsd úgy, mintha ott sem 
lenne, mert ha így cselekszel, úgy szellemed teljesen szabadon bontja ki szárnyait. Ha pedig szellemi 
erődet teljesen elnyered, akkor könnyen sikerül szellemed erejét az asszonyodban valósággal 
egybeházasítani, s az lesz az igazi házasság Isten előtt. Ha azonban csupán éretlen vágyaidon át kötöd 
magadhoz asszonyodat, akkor annak szellemével úgy megkötözöd magadat, hogy ezáltal a két 
szellemből egy menthetetlen rabszolga válik, s a két szellem közül egyik sem adhatja meg a másiknak 
a szent életszabadságot, hanem még az ős eredeti is elvész a kötelék mindjobban lenyűgöző erejében. 

21. A tizenegyedik oszlop: Isten önmagában maga az örökkévaló és a legtisztább szeretet, és 
ebből a Végtelen Szeretetből eredtél te is, Föld embere. A szeretet műve vagy tehát, azért Istent, 
Teremtődet, Aki tisztán csak az Ő Szeretetéből alkotott téged, szíved egész szeretetével ragadd 
magadhoz, és szeresd Őt mindenek felett. Ha ennek eleget teszel, ezzel az örök és elmúlhatatlan életet 
ragadod meg, és örökké abban élsz. Ha azonban ezt nem követed, eltaszítod magadtól az életet, s 
annak jutalma az örök halálnál egyéb nem is lehet! 

22. Végül a tizenkettedik oszlop: Lásd te ember, hogy miként te, úgy minden testvéred is az 
Istennek ugyanabból a végtelen szeretetéből származtok. Ezért Istent nem is szeretheted mindenek 
felett, ha testvéreidet nem szereted, akik pedig -akárcsak te- semmi egyebek, mint az Úr mindenható 
Szeretetének a megjelenései. 

23. Kedves testvéreim, ezzel -úgy vélem- ezt az oszlopköröndöket tökéletesen megvilágítottuk. 
Egy láthatatlan kereszt lóg annak közepén, és vízszintes irányban annyi golyóból van összeállítva, 
ahány oszlopot itt megszámoltunk. Mindezeket azonban tisztán csak érzéseitekkel, nem pedig 
szemeitek világosságának fényében vettétek tudomásul. 

24. Nem látjátok ebben a hit titkát? Nem láthatjátok, amit tényleg hisztek, noha az örökkévaló 
érvénnyel és valóságban áll előttetek! 

25. Érezzétek meg először önmagatokban a belső élethordozótokat, és úgy vonuljatok be a 
legbensőtökbe, akkor a szentséges jelben az összes életerőiteket egyesítve találjátok meg. Minden jel, 
minden egyes életerőtök egy-egy oszlop és a golyó pedig az élet fejlődése annak minden ágában. 

26. A Földeteken felállított kereszt a hit összetartozóságát jelképezi. A maga különleges 
változataiban áll az egyenesen álló oszlopon, amely nagyobb és hosszabb a harántgerendánál. A 
függőleges oszlop az Isten iránti, míg a vízszintes gerenda a felebaráti szeretetet jelenti. A függőleges 
gerenda még a Bölcsességet is szemlélteti, a szellem világosságát a maga kifejletségében, de éppen 
úgy annak a tiszta mennyei szeretet szerinti részletezése, színezése szerint, ami Istenben az isteni és 
felebaráti szeretet. Látjátok, ez mér igen nagy és mély bölcsesség, és a kereszt nagy misztériumában 
rejlik, valamint abban a tizenkettőben, akiket az Úr Magának kiválasztott. Mindazt, amit most 
hallottatok megérhetitek immár. De vajon miként? A szeretettel! 


149. Fejezet: 

A szellemi titok felfedezésének folytatása. A bölcsességfényében távol eső dolgokat a szeretet látható, szűkebb 
körbe vonja. Példa: ház építésének vágya és a szeretet szükségletének való megépítése. Szépérzékű ember szeretet 
hiánya miatt nem fest képeket. Sok művészjelöltből igazi erős szeretet híján alig akad nagy művész. A szeretet és a 
leghatalmasabb megelevenítő hit ereje. 


1. Talán mélyebben el akartok ezek felett gondolkozni? Vagy talán az értelem világosságánál 
megfejteni ezt a titkot? Vagy pedig kezeitekkel akarjátok megragadni? 

2. Mondom nektek, hogy ez itt mind hiábavaló! Amint nem vagytok képesek testi szemeitekkel 
kivenni egy fehér falra festett fehér festményt -még ha esztendőszámra figyelnétek is- épp oly 
nehezen hatolhatnátok be a közönséges látó, ítélőképességetekkel az ilyen mély titokba, mert itt 
minden egyazon mértékhez igazodik. 

3. E galéria -általatok nem látott- dolgainak szemlélése, valamint a legmélyebb bölcsesség 
megértése -mint már említettem- teljesen egy vonalban halad. Megmondottam, szeretettel mindent 
felfoghattok, az Úr iránti szeretettel párosulva mindent megérthettek! A szeretet a bölcsességből 
eredő, dogoknak új alakot és színt teremt. Ami a bölcsesség fényében oly távol fekszik, azt a szeretet 
-a megtekintés érdekében- szűk körre húzza össze. Ennek a szeretetnek azonban igaznak és 
tökéletesnek kell lennie, mert fél, vagy negyed szeretettel nem juthattok sokra. Ez remélem, 
tökéletesen kézzel fogható, sőt elmondhatnánk, hogy ennél természetesebb és könnyebben érthető 
már semmi sem lehet. Igen sok példa van erre, s azok mind szemeitek előtt fekszenek, s amelyek 
mindegyikéből okulhattok! 

4. Tegyük fel, hogy valaki az anyagi körülményeihez mérten házat szeretne magának építeni, 
ehhez azonban nagy mennyiségű sokféle anyagra van szüksége. Igen sok fáradságba és munkájába 
kerül, amíg a szükséges építőanyagot összehordja. Ezen felül még sok türelem, önfeláldozás, sok 
figyelem és sok egyéb dolog kell, amíg a ház el nem készül. 

5. Magából a vágyakozásból, meg az örömteli gondolatokból a ház igen nehezen kerülhetne tető 
alá. Ha azonban annak lelkében, aki házat akar építeni, hatalmas szeretet ébred egy ilyen ház iránt, 
akkor valamennyi szükséges eszközt nagyobb erővel ragadja meg. E szükséges kellékek folyton 
közelebb kerülnek a telekhez, mire a szeretet is hevesebbé fokozódik, végül mindent a ház telkére 
von össze, majd sok munkáskezet mozgat meg életelevenséggel, mire a ház-mint szeretetének 
terméke csakhamar el is készül. S ha a csinos házra tekintetek, akkor el is mondhatjátok: fél évvel 
ezelőtt, amikor az építőanyag szanaszét hevert, ki gondolta volna, hogy ilyen hamar, ilyen helyes kis 
ház lesz belőle? Nos, az emberi szellem rendelkezett, és a ház, íme itt áll, mint különféle anyagoknak 
foglalata, amelyek egy célból lettek egymáshoz kötve, illetve egyesítve. 

6. Csak kérdezzétek meg önmagatokat: itt ugyan ki is volt tulajdonképpen az építőmester? Vajon 
mi hozta össze az építőanyagot és a munkásokat? A házigazda pénze, vagy akarata, vagy talán az ő 
elhatározása? Mondom nektek, sem az egyik, sem a másik, hanem tisztán csak a szeretet: a ház tiszta 
alapköve: A házigazda szeretete hozta egybe az anyagot, és hívta egybe a munkásokat. Ennek 
hiányában a tulajdonos sem áldozta volna rá a pénzét, s így nem lett volna látható sem az anyag, sem 
a munkás. 

7. Mivel a ház ilyenformán már elkészült, mindenki gyönyörködhet annak kecses alakjában, s a 
gazda szilárd szeretete nélkül az összes építőanyag a maga nyers, alaktalan formájában heverne az 
eredeti helyén. Azt hiszem, ez a példa alapos, szinte kézzel fogható, s további részletezést már nem 
is igényel. Így térjünk át egy másik példára. 

8. Képzeljetek magatok elé egy olyan embert, akinek a nagy képzelőtehetsége mellett még 
jelentős festőművészi képessége is van. Ez az ember a szép képek, de a természet szépségeinek 
szemlélésénél is erős vágyat érez magában arra, hogy magát festőművésszé képezze ki. Már csak 
egyedül a végső komoly elhatározás hiányzik ahhoz, hogy a művészetet gyakorlatilag tényleg el is 
sajátítsa. 

9. Ugyan mi lehet az oka annak, hogy ez az ember -ilyen nagyszerű kilátások ellenére- még 
mindig nem ragad ecsetet és palettát, és nem kezd hozzá a művészet alapelemeinek és alapvázlatának 
tanulmányozásához? Mondom nektek, ennél az embernél semmi más nem hiányzik, mint a művészet 
iránt érzett igaz szeretet. Ha majd az igaz szeretet áthatja, úgy a festő keze alól csakhamar pompás 
képek kerülnek elő, amelyeket az igazi mesterművek egész sora követ. 

10. Mit gondoltok, ki lenne itt a tulajdonképpeni szerző? Ki köti egybe a benső képzeletvilágot 
a külső formákkal? Ki varázsolja a fehér vászonra gyönyörűen kiszínezve ecsettel a kibontakozó 
formákat? Úgy gondoljátok, hogy ez a jó tanítómestertől, vagy talán magától az előrajzolótól függ? 

11. Óh, mondom nektek, ezek mind semmik, és nem is számítanak, hanem egyedül csakis a 
művészet iránti nagy szeretet képez ki egy új és nagy művészt, aki az alaktalant a végtelen 
messzeségből szétszórt bölcsesség-fény szférából összevonja, és új, pompás formákba csoportosítja 
úgyannyira, hogy most már arról bárki meggyőződhet a saját szemével. 

12. Látjátok, ez már megint egy olyan világos példa a mi dolgunkra, hogy többre talán már nincs 
is szükség. Ennek ellenére még egy példát hozzunk elő, amely valósággal kézzelfoghatóan 
terpeszkedik orrotok hegyén. 

13. Térjünk át az oly sokatmondó kifejező zene- és hangművészetre. Az emberek között igen 
sok művészetbarátra akadnátok, akik feltétlenül roppant nagy gyönyörűséget találnak abban, ha egy 
valóban híres művészt meghallgatnának. De most már ezek valamennyien művészek is? 

14. Úgy vélem, hogy magatok is megállapíthatjátok: a sok elragadtatott hallgató között roppant 
kevés van olyan, akik jogosan viselhetnék a művész nevet. 

15. Igen, de az sok elragadtatott hallgató vajon miért nem művész is egyben? Miért csak egy 
közülük olyan kiváló a pódiumon, hogy a Mennyből kölcsönzött hangokkal olyan emelkedett 
hangulatban képes emelni hallgatóit, lelkükben egy magasabb rendű életről téve tanúbizonyságot 
ezáltal? 

16. Vajon nem joggal mondhatnánk azt, hogy ami az egyik embernek lehetséges, miért ne lenne 
elérhető egy másiknak? Hiszen szellemének tökéletes felébresztésével -amely egyébként 
mindenkiben isteni tökéletességű sarj- saját módjához és képességeihez mérten bizonyára minden 
egyes ember kitermelhetné önmagából valamiben a tökéletes fokot? Vagy elfogadnátok-e erre azt a 
magyarázatot, hogy ennek elérése pusztán csak megfelelő tanítómestertől függ? Akinek egy 
teljesedett művész a mestere, az maga is tökéletes művésszé fejlődik, és éppen ezért a tökéletes mester 
igen nehezen nevelhetne a saját művészetében tökéletes mesterré valakit! Az valóban igaz, hogy aki 
maga sem tud, az nehezen adhat másnak megfelelő oktatást. 

17. De lám, milyen sok tanítvány jár egy ilyen híres művész iskolájába, és mégis, milyen 
rettenetes kevés művész kerül ki belőlük, s e megfigyelésünk alapján a következő eredményt, 
megállapítást kell levonnunk: 

18. Mivel a legtökéletesebb mester iskolájából olyan elszomorítóan kevés igazi művész kerül 
ki, ebből önként adódik, hogy az igazi művészet elérhetőségének tulajdonképpeni alap oka mégis 
csak másvalamiben rejlik, mint magában a tanítómesterben, aki pedig a maga művészetében valóban 
igazi művész. Hiányzik a tanítványokból a megfelelő képesség, vagy talán a szorgalom, vagy valami 
más akadályozza abban őket, hogy a művészetükben a tökéletes fokot elérhessék? Ohó, látom, hogy 
mit akartok mondani! Úgy vélitek, hogy a kiváló művészek tanítványai között -a tanár 

szerencsétlenségére- egy igazi zseni sem akadt. Erre azt felelem nektek, hogy a mester tanítványai - 
kevés kivétellel- mind valóságos zsenik, mégsem lehet egyikükből sem igazi művész! 

19. Látjátok, a sok tanítvány között egy sem akadt, akit a művészet iránt a legbenső, hatalmas 
szeretet töltött volna el. Mert csak abból fejlődhet igazi művész, akinek szívében állandóan fényes 
lángként ég a művészet iránti hatalmas szeretet. Lehelj ki önmagadból, azaz árassz ki igazi 
megelevenítő szeretetet tanítványaid szívébe, s akkor biztos lehetsz abban, hogy szereteted tüze által 
tanítványaidban a művészet összes szükséges szervei rövid idő alatt oly tökéletesen fejlődnek ki, hogy 
minden hallgató csodálkozva csapja össze a kezét, s ámulatban így kiált fel: Valóban, itt már kiérzik 
előre egy hatalmas művész fejlődése! 

20. Látjátok, így bizonyul a szeretet tulajdonképpeni mesternek, hangművészetét olyan érzelmi 
nagyságra képezi ki, amilyenről egy másik embernek fogalma sem lehet. És ez az érzésbeli hatalmas 
erő az egész szervezetét rövid idő alatt annyira, hogy ennek révén az összes úgynevezett technikai 
akadályokat is a legcsodálatosabb könnyedséggel győzi le. 

21. Ahogy pedig itt a szeretet minden a mindenben, ugyanúgy -mégpedig egészen különleges 
módon- minden a mindenben az élet művészetében is! Szeretettel olyan mélységekbe hatolhattok be, 
amely előtt még a szellemek is megtorpannak. A szeretet nélkül azonban egyetlen szellem sem érheti 
el az igazi művészi tökéletességet semmiben sem. (Ezért mondja az Úr: , Nélkülem -mármint a 
Szeretet nélkül- semmire sem mehettek, de Velem minden lehetséges számotokra!") S így mondja 
Pál is: „A szellem -mármint az isteni Szeretetszikra- minden dolgot kikutathat, még az isteni 
mélységeket is!") 

22. Ezért mondtam mindjárt az elején, hogy ha a magasabb bölcsesség dolgaiba akartok 
belepillantani, komolyan elő kell vennetek a szereteteteket, nem elég fél, vagy negyed szeretet, hanem 
csakis a szeretetetek teljessége! 

23. Ragadjátok meg azért legszorosabban a mi legszeretetteljesebb Urunkat és Atyánkat a Jézus 
Krisztusban a szívetekben, s akkor csakhamar meggyőződhettek arról, hogy az Isten iránti 
szeretetetek mi mindenre képes! 

24. Valóban- s ezzel nem mondok sokat- ha a szeretet teljességével rendelkeznétek, akkor a 
leghatalmasabb, megelevenítő hitetek is meglenne, s az ilyen egyesített szeretettel és hitbeli 
világossággal a csillagokat is lehozzátok az égről. Ébredjetek fel tehát a Jézus Krisztusban, s akkor 
ebben a láthatatlan tizedik galériában is csodálatos dolgokat láthattok majd! 


150. Fejezet: 

Az Úr szeretetén keresztül a láthatatlan dolog is láthatóvá válik. Testvéreink kétsége a szeretet ilyen gyors 
felébresztésének lehetőségével kapcsolatban. Földi megfelelések. Lehet-e szeretni valaki csak a nevét ismerve? 
Közelebbi vonzó adatok után már felébredhet a szeretet. Az Úr megismerésén át szeretetszikráink összetömörülnek, s 
szívünket lángolóvá teszi. Az Úr szeretete lágy, tiszteletet parancsoló érzés, a legmagasabb sejtelmekkel telve, szabad 
akaratában senkit sem gátol. Szívetekben csak hívjátok az Atyát, és szeretetén át mindent láthattok. 


1. Kedves barátunk és testvérünk, neked teljesen igazad van, és minden úgy is van, ahogyan 
mondod, de lásd, a szeretet hirtelen felébresztése igen nehéz dolog, legalábbis a mi eddigi 
tapasztalataink szerint. Ilyen tekintetben az úgynevezett , szerelemmel" is baj van. Ha alaposan 
meghányjuk-vetjük a dolgot, arra a következtetésre jutunk, hogy a szeretet feletti döntés voltaképpen 
nem is a mi hatalmunkban áll, és még csak azt sem mondhatjuk, hogy egy lénybe -ha egyáltalán 
akarunk- bármikor beleszerethetünk. Ez ugyanis mindig a körülményektől függ, és mint szerető, 
alapjába véve nem is aktív, hanem tisztán passzív szerepet tölt be. Igen sok esetben a szeretetet a szó 
teljes értelmében valósággal mázsaszám cipeli magával, és rendesen semmi lehetőség sincs arra, hogy 
más teher módjára eldobhassa magától azt. 

2. Ezért úgy gondoljuk, ha a szeretetnek mesterei volnának akkor semmi akadálya nem lenne 
annak, hogy az Urat szívünk lángoló szeretetével a leghevesebben magunkhoz ragadjuk! Mi azonban 
tehetünk amit csak akarunk, hogy az Urat a szívünk érzéseivel szorongassuk, érzéseinket a présben 
lévő szőlőhöz hasonlóan préselhetjük, minden egyéb könnyebben kikerül belőle, mint az általad 
jelzett lángoló szeretet! 

3. Ezek alapján úgy véljük, hogy vagy az Úr iránti szeretet egészen más természetű és lényegű 
mint az a szeretet, amit az ember életének virágzásában például egy szép leány iránt érezni szokott, 
vagy pedig az Úr iránti szeretet egy menyasszony iránti szeretethez mégis hasonló, akkor annak 
feltétlenül és kifejezhetetlen nagy kegyelemképpen közvetlenül az Úrból kell belénk áramlania 

szívünkbe, különben egyenesen lehetetlen volna, hogy amikor az ember csak akarná, az Urat heves 
szeretetével saját erejéből magához ragadja. 

4. Ha pedig itt most már azon múlik, hogy hirtelen a legnagyobb szeretetre ébredjünk az Úr iránt, 
akkor az említett csodás dolgoknak a galérián általunk való szemlélése bizonyára igen nehezen fog 
menni. Mert mi akarhatjuk, amennyire csak erőnkből telik, szívünk legerőteljesebb akarata ellenére 
sem lángoltathatjuk fel azt hirtelen akaratunk pillanatában olyan könnyen, mint ahogyan este egy 
gyertyát meggyújtunk. Épp ezért kedves barátunk, most valamilyen jó tanács nagyon is ránk férne! 

5. -Igen kedves barátaim és testvéreim! Részben teljesen igazatok van, mert hiszen voltaképpen 
a szeretet az ember állandó mestere, amint azt az előző példázatban láthattátok is, amennyiben az 
tulajdonképpen az ember élete. Az életet azonban nem uralhatja olyasvalami, ami önmagában véve 
maga is nem élet, hanem , valami más egyébnek" kell annak lennie, aminek a szeretet 
engedelmeskedik, és önmagából követi annak a tanácsát, akinek engedelmeskedik. 

6. Na már most, miben áll az a , valami egyéb"? Ez a tiszta megnyilvánulása annak, amit a szó 
maga valójában, teljes értelmében és mély lényegében a szeretet fogalmába beleképzelünk. 

7. Kíséreljük meg, hogy vajon sikerülne-e nektek egy szűzbe beleszeretni csupán csak a neve 
után, bármilyen szép hangzású is legyen az. Ilyen laza kapcsolatok mellett a szeretetben nem fogtok 
messze jutni, mert egyáltalán nem, vagy csak nagyon kevéssé ismerjük, s épp foghatjuk át 
szeretetünkkel, mint ahogyan kezeinkkel nem foghatjuk meg azt, ami itt ha van is, csak légiesen. 

8. Ha azonban az említett szűzről pontos leírást kaptok, hogyan néz ki, milyen alakú, sőt ha 
történetesen mintegy véletlenül egy másnak szóló leveléhez is hozzájutnátok, amelyben megírja, 
hogy miután rólatok mindenfelől csak szépet és jót hallott, s azért szívesen venné 
közeledéseteket...Nos, csakhamar felébredne az iránta való szeretetek, és erős vágyakozás kelne 
bennetek, hogy amilyen hamar csak lehet, felkeressétek őt, és az általatok már előre megszeretett 
otthonában szeretetetek annál erősebbé fokozódik iránta, minél több szépet és jót hallotok időközben 
felőle. 

9. Látjátok, a tapasztalás alapján ez bizonyára így van, de most kérdezem tőletek: hogyan 
zárhatjátok szívetekbe a szüzet, amikor még sohasem láttátok, és még csak egyetlen arcképe sem 
jutott a kezetekbe -és talán semmi más ízelítőt sem kaptatok belőle- ami pedig magába véve is 
csökkentőleg hatna szeretetetekre? A felelet erre igen könnyű, és gyakorlat által is igazolt: mert alapos 
és kielégítő leírást kaptatok róla, amely alapján a szűz mindig több és több oldalról, és mindig csak 
még előnyösebben jelent meg képzeletetekben. 

10. Nemes tulajdonságai, szépsége magához bilincselt titeket, és így egyáltalában nem tehettek 
róla, ha az általa nyújtandó előnyök reményében felébredt bennetek az iránta való szeretet és 
megbecsülés. 

11. Látjátok, e természetes példából teljesen világos, hogy miként tehetitek magatokévá az Úr 
iránti szeretetet. 

12. Az Úr megismerése az erőteljes hajtórugó, amely a szívben levő szeretetszikrákat 
összevonja, és ezáltal az egész szíved erősen lángolóvá teszi. 

13. Ugyan ki szerethetné az Istent, ha Őt nem ismerné? Minél jobban halad az ember az Ő 
megismerésében, annál jobban meg is szeretheti! 

14. Az Úr iránti szeretet azonban nem hasonlítható teljesen az előbb leírt -egy szűz iránti- 
szeretethez, hanem inkább egy sokkal tisztább szeretetfajtához, amely pl. a gyermek és szülő közötti 
szeretet. 

15. A szeretet azonban nem valamilyen fájdalmas égés, hanem szelíd, lágy, jóleső fájdalom, 
amely az embert az ő szabadsága tekintetében éppúgy nem akadályozza, s nem téveszti meg, mint 
ahogy a gyermeki szeretet sem a gyermeket cselekedeteiben, amikor szüleit kimondhatatlanul szereti. 
Valóban sokszor még csak nem is tudja, hogy mennyire szereti a szüleit! 

16. Hogy ennek mértékét felfoghassátok, csak az apának, vagy anyának az elhalálozása 
alkalmával figyeljétek meg a gyerekek megrázó fájdalmát, s könnyeik és kezük tördelése igen 
szomorú, de való mértékét mutatja a gyerekeknek a szülők iránt érzett szeretetének. Látjátok, 
szüleitek élete alatt minden szorgos megfigyelésetek mellet se jöttetek rá a szeretetnek e hatalmas 
erejére! S lám, így van ez az Úr iránti szeretettel is. Az -amint már mondottam- egy szelíd, lágy 
hullámzás, roppant tiszteletet parancsoló érzés, telve a legmagasabb rendű sejtelmek zenéjével. 
Senkit sem gátol a szabad akaratának teljesítésében. Nem szorítja össze fájdalmasan az Istent szerető 
szívét, hanem örömmel tölti el, s az ember szellemi szíve és teste így nyer állandó kielégítő és 
megelevenítő táplálékot. Ezért csak hívjátok szívetekben az Atyát, s ezzel már eleget is tettetek! 

Ilyenkor az Atya -amennyire az számotokra szükséges- mindenkor betölti és megerősíti szíveteket 
szeretetével. 

17. Nincs szükségetek képre sem, elég, ha az Atya ismerete él szívetekben, s a szükséghez 
mérten máris van elegendő szeretetetek azoknak a csodáknak a világos megértéséhez, amelyek 
szemeitek előtt állnak. 

18. Kövessétek tehát tanácsomat, és azután tekintsetek körbe magatok körül! 


151. Fejezet: 

Az Úrra gondoltunk, és íme, a tárgyakat vöröses fény övezi, amelyben mindent láthatunk! A szeretet árasztja a 
legtisztább fényt. A hét fő szín. A szeretet és a bölcsesség világossága, lényege. A szeretettől elfordult, elvont bölcsesség 
ártalmas volta. Gyümölcstelen filozófia az igaz élet szempontjából. Példák Arisztotelesz, Szokratesz, Plato. Ennek 
ellentéte: akié a szeretet, azé minden. A tudósok elvesztették Istent a végtelenségben, így maguknak teremtettek 
másikat. A filozófia ostobasága. A dongólégy és a filozófus. 


1. Úgy látom, amennyire csak tudtátok, megfogadtátok tanácsomat, mert mégis csodálkozva 
szemlélitek azokat a dolgokat, amelyek most már egészen más megvilágításban bontakoznak ki a 
szemeitek előtt. 

2. De kedves barátunk és testvérünk, hogy az Isten csodájában lehetséges ez? Lásd, ahogyan 
bensőkben az Úrra gondoltunk, a fehér fény, amely a dolgokat, formákat körülveszi, vöröses fénnyé 
változott át, és ez a vöröses fény most már egészen világosan látni engedi az itt levő tárgyakat. Igen, 
most már egészen jól látjuk az oszlopköröndöt, a galériát, a belső épület ajtóit, a golyókból egyforma 
szárral képezett keresztet. A 12 golyót is most már pontosan meg tudjuk számolni, mert előzőleg csak 
úgy találomra gondoltunk annyinak. 

3. De nézzetek csak, milyen pompásak ezek a golyók! Mindegyik mintha csak külön világot 
képezne, amelyek kerületén belül megszámlálhatatlan csodadolog szinte megelevenedve látható, s 
méghozzá mindegyik golyó más és más. Amennyire szemeinkkel jól meg tudjuk ítélni, a 12 golyó 
annak a 12 hordozónak megfelelése lesz, amelyeket te kedves barátunk és testvérünk az előbb 12 
gyönyörű metszetben tártál elénk. 

4. Óh, milyen gyönyörű is ennyi csodálatos dolog szemlélése! Valóban, ezekkel sohasem telhet 
el az ember. A parányi világok is folyton újabb képet mutatnak a 12 golyóban, amelyekből az említett 
kereszt összetevődik. 

5. S most nézzétek csak meg az oszlopokat, valóban, kívülről oly tökéletesen fényesre csiszoltak, 
hogy magát az étert sem képzelhetjük el különbnek. Az oszlopok belseje azonban olyan tökéletesen 
eleven életet él, hogy tökéletesen megfelel-természetesen nagyobb és kiterjedtebb formában-a golyók 
csodálatos benső jelenségeinek. A legcsodálatosabb látni a  színárnyalatoknak azt a 
megszámlálhatatlan változást, amelyek az oszlopok keretén belül állandóan mozognak. 

6. Szelíd csillogás ragadja magával a szemet, mert a legkisebb mozdulás már színváltozatot is 
eredményez, és ez a színpompában a legcsodálatosabb, hogy azoknak a színeknek, amelyek nálunk a 
Földön is előfordulnak, itt egészen más jelentőségük van. zöld, kék, ibolya, sárga színűek, és ezeknek 
tengernyi árnyalatai változata, de ami itt van, -kísérelje meg valaki e színek mindegyikéből az 
alapszínt meghatározni. Meg tudná-e valaki is állapítani, hogy az itteni színeknél melyik az alap piros, 
melyik a zöld alap zöldje, s így tovább a kéknél, az ibolyánál, s az összes többi színárnyalat ugyan 
melyik alapszínből fakad? 

7. Vajon melyik piros a tulajdonképpeni piros: a vérvörös-e, vagy a rózsapiros, esetleg a bíbor, 
vagy talán a skarlát, ha nem éppen a karminpiros? Mindegyik piros és mégis mindegyik teljesen más. 
A sötétpiros tekinthető-e alap pirosnak inkább, mint a világos piros? De ugyan ez áll fenn valamennyi 
más színnél is, és ugyan melyik tekinthető az alap színnek? De lásd kedves barátunk és testvérünk, 
nálunk a Földön ezt bizonyára senki sem tudná biztosan megállapítani. Itt azonban maga az alapszín 
domborodik ki a legjobban, s ezt körülbelül úgy érezzük, mint ahogyan a Földön az érett finom 
ananászra azt mondjuk, hogy mindegyiknek speciális íze van, amit benne megérzünk. 

8. Itt is komolyan látjuk az egyes színeket de úgy, mintha csak a háttérből törne elő, s a színeknek 
oly csodálatos csillogásuk van. Például a pirosban az összes elképzelhető színárnyalatot egyszerre 
látjuk, sőt e csillogás mintha egyenesen a néző kívánságához igazodna. Amelyik pirosra gondol az 

ember legerősebben, az tör előre a szeme elé anélkül azonban, hogy a piros színe jellegét csak a 
legcsekélyebb mértékben is veszélyeztetné. 

9. A Földön csupa megosztott és megtört szín található, de olyan alapszínek, amelyek az összes 
árnyalatokat is magukba foglalnák, általában nincsenek. Nálunk is előfordulnak színt játszó 
csillogások, ezeknél azonban minden mozdulatnál más és más szín játszik, az itteni színjátszásnál 
azonban a pirosnál az összes piros árnyalat a változás, a zöldnél az összes zöld árnyalat és így tovább, 
valamennyi színnél. 

10. Ezen felül még csodálatos módon új színeket is felfedeztünk, melyek a mi szegény 
Földünkön elő sem fordulhatnának. Valóban, a Földön minden egy-egy mesterkélt darab csak egy 
szegényes töredékcsillogása annak a csodálatos szépségnek és tökéletességnek, amit itt a maga 
teljességében élvezünk! 

11. Óh, kedves testvérünk és barátunk, mondd meg nekünk, hogy miként fogjuk fel s 
magyarázzuk meg magunknak ezeket a dolgokat? Miért nem tudtunk az előbbi fehér fényben 
éppenséggel semmit, a mostani vörös fényben annál több, szebb és csodálatosabb dolgot meglátni? 

12. Óh, kedves testvéreim és barátaim! Látjátok, ezt mind a szeretet és annak fénye okozta. 
Hiszen mindjárt kezdetben mondottam nektek, hogy a bölcsesség tökéletesen tiszta fényében egy 
korlátok közé szorított szellem legfeljebb csak igen keveset, vagy éppen semmit sem láthat. A szeretet 
fényében ellenben a bölcsesség világossága formákba kényszerül, s az egyszer felvett formákból nem 
bír szabadulni addig, amíg a szeretet világossága -vagyis helyesebben kifejezve a szeretet tüze- 
mintegy hatalmas karjaiban szorítva tartja. A bölcsesség tiszta fényében hasonló egy szőlőtőkéről 
lemetszett vesszőhöz, amely elkorhad, elenyészik, és sohasem hozhat gyümölcsöt. A szeretet 
világosságában azonban a szőlőtőkén marad, és ezerszeres termést hoz. Hogy ez szó szerint így is 
van, a ti úgynevezett rideg világi tudósaitokat megfigyelve, a napnál is világosabban-könnyűszerrel 
bebizonyítva-láthatjátok. Ezek a tudósok semmibe sem veszik a szeretetet, sőt egyenesen a 
legnagyobb ostobaságnak tartják, állandóan a legelvontabb értelmű tervezgetések között kóborolnak. 
Egyik alaptételt a másik után rögzítik le, feltevéseket feltevésekre halmoznak, hogy ezekben teljesen 
eltévedve számtalan olyan értéktelen következtetést vonjanak le, mint amennyire rövid életűek 
önmagukban alaptételeik és feltevéseik. Ha pedig ezekre vonatkozóan komolyan kérdést intéztek 
hozzájuk, olyan válaszokat kaptok, amelyekből kiviláglik, hogy még maguk sem értik meg ezt 
tökéletesen, és így még kevésbé érthetitek meg azokat ti. Míg a legbölcsebbek feletti legbölcsebb 
megállapítás az lesz, hogy ők a legbölcsebbek sem tudnak semmit, nincs semmijük sem, s így ők 
maguk sem érnek semmit. 

13. Hogy ennek igazságát még jobban belássátok, megemlítek nektek a régi és az újabb időkből 
néhányat az ilyen világon élő bölcsek közül. Bizonyára sokat olvastatok és hallottatok már Platoról, 
Aristotelesről, Sokratesről. E három legnagyobb ókori bölcs még csak milliomod részét sem hozta ki 
annak, amit egy alig írni és olvasni tudó gyermek termel ki magából, amikor az Urat teljes hittel, 
életében először szólítja az őt szerető, jóságos édes Atyjának. 

14. E tudósok mind jelenségekbe és tapasztalatokba kapaszkodtak, de ugyan mi hasznuk lehetett 
ebből, amikor még csak meg sem bírták közelíteni az alapot, amely egyedül csakis az Úr iránti 
szereteten nyugszik. De ugyan ki vállalkozna annak megszámlálhatatlan sok jelenségnek a 
megolvasására, amelyek az egész végtelenségben az ő alapjukra épülnek? Mert ahol úgy vélik, hogy 
egy ilyen létrejön, az bizonyára a végtelenség megtévesztő központjába esik, ahonnan természetesen 
minden irányban végtelen módon hat. 

15. Akinek azonban szeretete van, az minden dolognak és jelenségnek az alapját hordja 
önmagában, s így az elképzelhető legkönnyebb módon jut el az alaphoz is. A bölcsesség -azaz a 
végtelenség- vadásza azonban nehezen talál célba a végtelenségben, ahová az ő légies, értéktelen 
bölcsesség lövegét irányíthatná. 

16. Úgy gondolom, néhány példa alapján a dolog világosan áll előttetek, különösen, ha a ti 
mostani időtökben világi bölcsekre vettek néhány pillantást, akik nyilaikat az Úrra irányítva Őt meg 
akarják fogni, vagy legalábbis röffel megmérni. E nagy bölcsességüknek mi volt az eredménye? 
Semmi egyéb, minthogy végleg elvesztették szemük elől az Urat. 

17. Ez azonban érthető is, mert hiszen a végtelenségben és a hozzáférhetetlenségben keresték 
Őt, s természetes az, hogy ott nem is találhatták. Így nem is marad más hátra számukra, mint saját 
semmiségükből teremtsenek maguknak valami Istent, aki természetesen csak akkor válhat valóban 
Istenükké, ha mint szeretett főistent képzeletvilágukban fogalomként el tudják helyezni megfelelően. 
Úgy vélem, hogy ennek a kézzelfogható ostobaságnak a felismeréséhez teljesen elegendő egy 5-7 

éves gyermek értelmi képessége a legegyszerűbb ember előtt is, aki előtt a bölcsesség, vagy a filozófia 
éppoly ismeretlen fogalom, mint a Föld két sarka, s már az első pillanatban igen találóan tiltakoznék 
egy ilyen Istentanra , Halod-e barátom, hogy lehetséges ez? Ha Isten csak akkor lehetne Isten, ha ti 
annak gondoljátok, akkor azt szeretném tudni, hogy akkor titeket ki teremtett? Ki adta nektek az 
ahhoz szükséges képességet, hogy egyáltalában egy Istent el tudjatok képzelni magatok elé? Mert 
amit ti Istenről megállapítottatok, az sokkal ostobább annál, mintha valaki egészen komolyan azt 
állítaná, hogy ez a ház önmagában, építőmester nélkül épült fel, és hogy ember csak akkor válhat 
építőmesterré, ha egy ilyen önmagától felépült ház őt építőmesternek elismeri." Látjátok, az egyszerű 
ember az ő természetes szavaival nem hasonlíthatatlanul bölcsebben beszél-e, mint az egész filozófus 
társaság együttvéve? Ennél csakugyan elmondhatjuk: ez aztán fején találta a szöget, és egy csapásra 
egy egész veder dongólegyet ütött agyon, mert a dongólégy vitathatatlanul a legtalálóbb képe és 
jelképe egy vérbeli filozófusnak, amennyiben ez úgy ragyog, mintha csak aranyba mártották volna. 
Amikor ugyanis szabad állapotában figyeljük meg ezt az állatot, úgy vélnénk, mintha a legfényesebb 
fényétherrel táplálkozott volna, olyan ragyogó a teste. Figyeljetek meg egy csomó ürüléket, mindegy, 
hogy állati, vagy emberi, s azonnal meglátjátok, hogy milyen szellem gyermeke, és mivel táplálkozik 
az állatka. Ha ebből valahol egy csomót talál, addig röpköd körülötte, amíg abból minden táplálékot 
el nem fogyasztott. A maradékba azután egy csomó férget helyez el, amiből rövid idő alatt ugyancsak 
hasonló legyek születnek meg. 

18. A ti filozófus bölcseitek nem hajszálra ugyanezt cselekszik-e? Ha megfigyeljük őket, azt a 
látszatot keltik, mintha az igazi bölcsesség színaranyától ragyognának és foglalkozásukat tiszta 
szelleminek tekintik. De kérdezzetek tőlük valamilyen tiszta szellemi vonatkozású dolgot, azonnal 
felismeritek bennük a tiszta materialistát, sőt azonnal közlik is veled, hogy anyag nélkül semmi 
életszellemi még csak el sem képzelhető. S így a szellemi csakis az anyagiból keletkeztethető, s így 
semmiképpen állhat meg önmagában. Sőt, megnyilvánulásánál az anyagot egyszerűen nem is 
nélkülözheti, s ha az anyagot elvonjuk, akkor mindenféle szellemi megnyilvánulás elesik. Az emberi 
gondolkodás tehát nem egyéb az anyagi szervezet hatásánál, ahol az erőknek -akárcsak egy 
retortának- először ki kell bontakozniuk, és csak azután működhetnek, de csak addig amíg a retorta 
szét nem törik. Ha pedig a retorta valamilyen szerencsétlen lökés következtében eltörik, akkor már a 
kémiai úton kifejlődött erőnek is vége! 

19. Látjátok, ugyanígy filozofál a mi dongólegyünk is ténykedésével, szinte azt közli velünk: 
, Én csak ürülékből élek, s mindaddig élek, amíg csak ilyen szennyet találok valahol. Ha pedig ezt 
elvonják tőlem-akkor vége is az életemnek. Az életerőt ugyanis csakis a szennyből szívom ki, és azért 
az egész testem sem más, s mint ragyogó ürülék. Ha pedig ezt elveszik tőlem, akkor mint ragyogó 
dongólégy megszűnök létezni. Még szerencse, hogy sokszorozó képességgel rendelkezem, különben 
a szenny elvételével nemcsak én, hanem velem együtt egy egész nemzedék elpusztul. 

20. A filozófusok tehát ezért tapadnak ennyire az anyaghoz, mert ebben a központot, vagyis a 
tulajdonképpeni álláspontjukat vélték megtalálni. 

21. És miért kötik magukat annyira az anyaghoz? Mert a dongólégyhez hasonlóan az ő 
tarthatatlan saját bölcsesség-világosságukban keringenek. Mivel azonban ott nem találnak semmit 
sem, azzal is megelégszenek, ha legalább valamilyen anyagi tömbre ülhetnek, és a tudományos szívó 
ormányukkal a szellemi életanyagot megkísérlik felszürcsölni. Amikor az igen rövid idő alatt kiürül, 
számukra nem marad más hátra, mint vagy tanítványaikban, vagy a hátrahagyott írásaikban 
sokszorosítani magukat, hogy ezek révén a maradékot is felélhessék, s végül semmi más szellemi 
nem marad utánuk, mint a nevük, s hogy egész szellemi munkájukkal semmi szellemire nem 
bukkantak. 

22. Látjátok, a vörös fény lényegileg ezekre tanít meg bennünket, s e megvilágításban folytassuk 
utunkat a tizedik emeletre, illetve a tizenegyedik galériára. Itt áll előttünk a lépcső. No, csak haladjunk 
vígan felfelé. 


152. Fejezet: 

A tizedik emelet, tizenegyedik galéria. Kérdező gondolat indíttatása a kérdezettnél feleletet indít, s ez hamarabb 
megszületik, mint ahogy a gondolatban megjelenik. Így szellemileg kiolvasható akkor is, amikor a kérdezett még nem 
is tud róla. Természeti példák: anatómus, sebész, kertész előrelátása. Az anatómus a csontból leírja az egykor élt 
embert. A kertész a magot látva leírja a belőle kifejlődő növényt. 

1. -Íme, helyben is vagyunk. Nézzetek szét, mi mindent láttok, de jól jegyezzétek meg, hogyha 
az itteni tárgyakat tényleg látni akarjátok, állandóan a vörös fényben kell maradnotok, mert a fehér 
fényben éppúgy nem láttok semmit, mint az előbbi galérián. 

2. De egy kérdést látok bennetek, ami igen különlegesen hangzik. Nem illik ugyan tökéletesen 
ide, mivel azonban bennetek már felvetődött, adjunk rá ki elégítő feleletet. Gyerünk hát, ki vele! 

3. -Kedves barátunk és testvérünk! Amit itt láttunk, igen felemelő, szép, igaz és jó, különösen 
azok, amiket ajkaidról hallottunk elhangzani. Egy dolog azonban van mégis, aminek nem tudunk 
nyomára jönni, s e dolog éppen azzal a bizonyos kérdéssel kapcsolatos, amit olyan jól megláttál 
bennünk. 

4. Lásd, mi tulajdonképpen kérdezünk és felelünk, sőt erre egyenesen fel is szólítottál, hogy ezt 
tegyük. Ennek ellenére sem nem kérdezünk, sem pedig nem felelünk semmit, hanem te magad vagy 
az, aki önmagadért önmagadtól és helyettünk is kérdezel és felelsz. Így azután olyan kérdéseket is 
látsz bennünk, amelyről nekünk halvány fogalmunk sincs. De ugyanúgy felvilágosításokat és 
véleményt tulajdonítasz nekünk, amilyenekről még csak nem is álmodhatunk. Te kérdezel bennünket, 
és mi ugyancsak a te ajkaidon át felelünk, mert ha valójában nekünk kellene felelnünk, akkor igen- 
igen sokat hallgatnánk, és számtalan kérdésedre képtelen lennék megfelelni, akár egy szót is szólni. 
Áruld el tehát nekünk kedves barátunk és testvérünk, hogyan fejtsük meg ezt mi önmagunkban, 
hogyan beszélünk mi belőled, sőt ezt a mostani kérdésünket is hogyan tettük fel most neked? Mert 
hiszen néhány pillanattal ezelőtt mindezekről még csak halvány sejtelmünk sem volt. 

5. -Kedves barátaim és testvéreim, mindjárt kisegítelek benneteket álmotokból. Ha egy képzett 
kertész-füvésznek valamely gyökeret megmutattok, azonnal leírja nektek abból az egész növényt: 
alakját, pontról pontra minden tulajdonságát, célját, amit tartalmaz. S ha egy ilyen növény előttetek a 
gyökérből ki is fejlődik, a növényt már mint ismerőst fogjátok látni és felismerni. Ha pedig egy 
csontdarabot mutatnátok egy anatómusnak, sebésznek, az ebből egész pontosan leírja nektek a 
valamikor élő személyiség egész alakját, mert mindezeket a csontdarab alakjából és szövettani 
alakulásaiból pontosan kiszámíthatja. Ha pedig az anatómus egyben igazi mestere lenne a viasznak, 
akkor a csontvázat oly pontosan be tudná vonni és kitölteni, hogy az általa előbb ismertetett személy 
mintegy újra feltámadva állna előttetek. 

6. Ha egy ügyes kémikusnak olyan folyadékot adtok át megvizsgálásra, amelyről nem tudjátok, 
hogy miből áll, az egészen könnyűszerrel szétbontja alkotórészeire, s abból azután már ti is 
megláthatjátok, hogy mennyi volt abban a mész, kén, szén vagy egyéb anyag. 

7. Ha pedig valahol egy magot találtok és azt nem tudjátok felismerni, hogy milyen növény, 
vagy fa magja, mutassátok meg egy ügyes kertésznek, s az már az első pillanatban megállapítja, hogy 
milyen növény magja, sőt bizonyára mutatni is tud nektek olyan növényt, amelyik egy ilyen magból 
kikel. 

8. Nem kérdeznétek meg ilyen esetben is: de hogyan lehetséges ez, hogyan lehet az ilyen 
csekélységeket annyira megfigyelni, hogy abból a megelőző állapotra, vagy a bekövetkező fejlődésre 
ilyen biztosan tudjon következtetni? 

9. Látjátok kedves testvéreim, itt bizonyos tekintetben minden a gyökérből indul ki. 

10. Az, hogy kérdéseiteket előre tudom, és feleleteitekkel együtt mindjárt közlöm is, onnan van, 
hogy én mint tiszta szellem, egyben szellemi botanikus is vagyok. A bennetek lévő, de általatok 
ismeretlen gyökérből már jó előre tudom, hogy abból idővel milyen kérdés jön elő. Mint anatómus, 
látom egész benső épületeket, és így teljesen tisztán látom érzéseitek villogását és az ezekből eredő 
ítéleteket és következtetéseiteket. Mint kémikus látom azokat a véleményeiteket, amelyek még 
bennetek kaotikusan, ziláltan szoronganak egymásba gabalyodva, s azokat még nem tudjátok 
tökéletesen különválasztani, csoportosítani helyes rendjükben. Mint kertész ismerem mindazokat a 
magvakat, amelyek bennetek különféle szavakból és fogalmakból állnak. Ti még nem is tudhatjátok 
azt, hogy azokból majd mik képződhetnek, ha szellemetek benső élettalaján majd kikelnek. Azért 
vagyok én kertész, hogy már előre megmutassam nektek azokat a dús változatú növényeket, 
melyeknek e magvakból ki kell kelniük, s amit ti előre nem is tudhattok. 

11. Ezért kérdezhettek és felelhettek mindig úgy, ahogyan azt ti magatok is kérdeznétek és 
felelnétek. A dolog mély alapját tekintve egyébként ti a Földön ugyanezt teszitek. 

12. Ha valakitől kérdeztek valamit, azt azért teszitek, mert magatokban már érzitek a magot 
anélkül, hogy a felelet kész növényét ismernétek. És ha a kérdezett válaszol nektek, az voltaképpen 
nem az ő válasza, hanem a tietek, csakhogy az ő szájából. A kérdezettnél ez a növény már készen, 

kifejlődve állt, nálatok azonban még nem. A közlés után azonban már megismertétek, és a kérdezett 
érzéseit átvéve úgy érzitek, mintha az teljesen a saját talajotokon termett volna. 

13. Ugyanez az eset, ha titeket kérdez meg valaki, és olykor -ahogyan mondani szokták- szinte 
a szátokba adja a szót. Ilyenkor persze azonnal feleltek és kérdeztek, de nem úgy, mintha a felelet és 
a kérdésetek a tiétek volna, hanem azé, aki nektek azt feladta. Mert ugyebár egészen bizonyos, hogy 
senkitől sem kérdeztek olyat, amit már amúgy is jól tudtok, és feleletet sem adtok olyat annak, aki 
tőletek valamit nem kérdezett. 

14. A kérdés tulajdonképpen szükséglet, amely mint a sarj, a felelet előtt jár. Ha pedig a kérdés 
egy hajtás, nem lenne-e a legnagyobb dőreség megállapítani azt, hogy e hajtásból a kívülről ható 
meleg folytán kifejlődött virág és beért gyümölcs azért mégis egy idegen fáé, és nem azé, ahonnan a 
hajtás eredt? 

15. Úgy gondolom, hogy mindaz, aki kérdez, szükségletből tesz fel kérdéseket, hogy valamilyen 
megfelelő választ kaphasson. Ha pedig a feleletet számára szükséglet, akkor világos, hogy az csak a 
saját életszférájába tartozhat, és semmi esetre se a másikéba, akinél már azért sem képezhetett 
szükségletet, mert hiszen ő azzal nem is rendelkezett. 

16. Úgy hiszem, az előadottakból most már könnyűszerrel kivehetitek milyen közöttünk a 
szellemi helyzet, amikor úgy kérdezlek titeket és felelek is nektek, mintha csak ti tettétek volna ezeket 
velem (tudniillik ti is úgy kérdeznétek és felelnétek, mint ahogyan én titeket), ha kérdéseitek és 
feleleteitek már érettek lennének. Mivel azonban még éretlenek, és időnk sincs ahhoz, hogy azok 
bennetek való megérlelődését kivárjuk, azért kénytelen vagyok a ti gyökér alap gondolataitokból -a 
kaotikus összevisszaságtól- kérdezni olyan módon, mintha ezeket ti már kitermeltétek volna. 

17. Azthiszem, hogy ezzel a kényes ponttal rendben vagyunk, s így hasonló jelenség ne zavarjon 
meg benneteket a képzelődésben, hanem minden döccenő nélkül folytassuk kutatásainkat. Figyeljétek 
meg a körülöttetek alakuló helyzetet, mert itt mint ahogyan a legelején mondtam, én a ti vendégetek 
vagyok, s azért én is merítek a ti kincseitekből, s azt elétek is tárom. Ha a ti Földeteken ez különösen 
is hangzanék, azért ne lepődjetek meg ezen, mert a szellem szerint ez a társalgás módja. A beszélgetés 
itt nem kérdésből és feleletből áll, hanem kölcsönös felismerésben, és így beszél állandóan egyik a 
másikból, mint ahogyan egy mindenkiből, és mindenki egyből. Ha aztán ilyenformán kérdezek 
belőletek és felelek is, akkor szellemileg semmi különös dolgot nem csinálok, még kevésbé 
természetellenest. E tizedik emeleten azaz tizenegyedik galérián nézzetek jól körül, s még egy csomó 
kérdés és felelet vetődik fel számotokra. 


153. Fejezet: 

A házigazdának vendége elé kell mennie, miként a Föld is a Napsugár elé megy, elébe fordul. Így testvéreinknek 
kell elmondani amit látnak, csak azután adhat vezetőjük nagyobb világosságot. A tizedik emeleten csak tíz oszlop van, 
középen oltár helyett két erős oszlop, és a láthatatlan lépcső két oszlophoz erősítve vezet fel a tetőre. A tíz oszlop az 
isteni Rend alapköve. A tíz parancsolat törvénye, melyek mint támpontok a sötétség éjszakájában világítanak. Tovább 
haladás csak a szeretet két új törvényén át lehetséges. Az emberi képzeletváltozásokat a sötétség és a fény hullámai 
között példázza az oszlopok változó színjátszása. A fehér az egyszerűséget, a meztelen igazságot példázza. 


1. -Nos, tekintve, hogy jól körülnéztetek, kezdjétek meg a látottak közlését. 

2. -Kedves barátunk, a legcsodálatosabb dolgok tömegére akadtunk itt, de a mi szegényes 
fogalmaink és szókincsünk mellett ugyan ki tudná mindezt hűen visszaadni, hogy valaki ezen 
leírásokból kiokoskodhatna, kihámozhatna valamit, s érzékelhetné, hogy mik is ezek a dolgok a 
maguk valóságában? Ezért úgy gondoltuk, hogy igen helyénvaló lenne, ha ezúttal te vennéd át a 
tolmács szerepét. 

3. -Igen, igen kedves barátaim, a ti nyelvetek szó- és fogalomszegénysége helytálló, ennek 
ellenére a látottakról legalább annyit mondjatok el, amennyit gyenge szóbőségetekkel képesek 
vagytok kifejezni. Azt ugyanis mindig szem előtt kell tartanotok, hogy itt tulajdonképpen a saját 
talajotokon álltok, és így az én felvilágosításaim szellemileg csak akkor válik hasznotokra, ha előbb 
ehhez az alapot ti teremtitek meg. Ha a ti előzetes közlésetek nélkül ismertetném veletek az itt 
látottakat, ezzel elvonnám tőletek a ti alapotokat, s így megszűnne a kapcsolat a ti felétek irányított 
közlésem és a ti benső felvevő képességetek között. 

4. A helyzet olyformán áll, mint mikor két barát kézfogással üdvözli egymást az egyik 
otthonában, amikor is az elfogadott szabályok szerint a házigazdának kell elsősorban üdvözlésre 
nyújtani a kezét, s csak azután a vendégnek. 


318 


5. De kedves testvérünk, ezt a szabályt nem vesszük olyan szigorúan ezért ne tekintsd ezt olyan 
rendes bizonyságnak, amelyből kifolyólag az általunk látottakról előzetes értesülést adni 
kényszerüljünk. 

6. Kedves barátaim és testvéreim, ha nektek e barátságos házi példa nem elég a ti 
meggyőződésetekre, akkor egy súlyosabb és komolyabb példával is szolgálok. 

7. Gondoljatok csak a Nap és Földetek egymás közötti helyzetére. A Föld önmagában bizonyára 
otthon van, míg vele szemben a Nap egy őt állandóan meglátogató barátnak tekinthető. Mit kell 
azonban először tennie a Földnek, ha a Nap sugaraival akarja magát megvilágíttatni? 

8. A Földnek minden oldalát sorozatosan feléje kell fordítania, s akkor a feléje fordított részekre 
azonnal rázúdulnak a Nap sugarai. Helyes kedves barátaim és testvéreim, most nézzétek meg a Földet 
éjszaka, nem éppen úgy van tele a felszíne mindenféle dolgokkal, akárcsak nappal? Látjátok, mégis 
milyen kevés az, amit láthattok rajta, pedig nagyon sok minden van rajta. Ha azonban a Föld állva 
maradna, és így akarná kivárni azt, míg a Nap a sötétben levő részek fölé emelkedik, nos, akkor 
valóban igen hosszú ideig kellene várakoznia, és a rajta levő dolgok nem maradnának meg teljes 
számban, sőt még a megmaradottak is elvesztenék külső alakjukat. Mivel azonban a Föld állandóan 
forog és felületének részeit állandóan felváltva helyezi a Nap sugarai elé a rajta levő dolgok 
csakhamar a maguk tökéletességében válnak láthatóvá, még azok is amelyek éjszaka nem voltak 
kivehetők. 

9. Látjátok, mint házigazdának, nektek is így kell felém fordulnotok, mivel én az Úr nevében 
vagyok nálatok, ezáltal az a rész, amelyet felém fordítottatok, azonnal láthatóvá válik a 
megvilágításban: azt sokkal tisztábban és helyesebben láthatjátok meg, és annak jelentőségét is 
ugyanígy foghatjátok fel. 

10. Most pedig fogjatok hozzá általatok visszaadható mértékben közölni mindazt, amit láttok, 
számoljátok meg, hogy egy oszlopkörönd hány oszlopból tevődik össze e tizedik emeleten. 

11. -Kedves barátunk és testvérünk, ha a számokban nem csalódunk, úgy kettővel kevesebb van, 
mint az alsó emeleten, azaz tíz oszlop van. Ezzel szemben az oszlopkörönd közepén a szokásos 
díszítés helyett csak két igen erős egymás mellé állított oszlopot láthatunk, amely a tíz oszlophoz 
hasonlóan az oszlopkörönd mennyezetét tartják, egyben az egész galériát is. A feljebb vezető lépcső 
itt nem a tíz oszlop körén belül, hanem a két oszlop között fut felfelé. Egyébként itt minden 
tökéletesen sima, és bármerre is tekintünk, nem fedezünk fel semmilyen díszítést. Amennyire ki 
tudjuk venni, a mennyezet itt nem bolthajtásos, hanem sima, egyenes. Minden tökéletesen hófehér és 
átlátszó, s csak a belső, folytatólagosan húzódó fal látszik vöröses-kéknek. A befelé nyíló ajtók pedig 
olyanok, mintha színezüstből lennének. 

12. Most pedig kedves barátunk és testvérünk, dolgok leírásával -amennyire csak lehetett- 
elkészültünk. 

13. A váltakozó légies formákat, amelyek az oszlopok és az egész galéria szilárd anyagának 
belsejében folytonosan új és újabb alakot öltenek, képtelenek vagyunk tökéletesen visszaadni. 
Részben mert túlságosan légiesek, részben pedig mert nem eléggé határozottak. Nem tudunk belőlük 
többet érzékelni, csak mintha az ember egy kaotikus berendezésből kiragad egy pillanatnyi részletet. 
Ezzel azonban teljesen végére is értünk a látottak közlésének. 

14. -Nos jól van, kedves barátaim és testvéreim, meg vagyok veletek elégedve. Botor dolog 
volna tőletek többet követelnem, mint amennyit adni képesek vagytok. Most pedig jól figyeljetek ide, 
mert megvilágítom nektek a látottakat. 

15. Az oszlopkörönd tíz oszlopának jelentősége szinte kézzel fogható, mert hiszen ezek 
szemmel lázhatóan az isteni tízparancsolatot jelképezik, amely az isteni Bölcsességből ered. A 
szeretet ugyanis nem rendel el törvényeket, hanem csak az isteni Bölcsesség, ami viszont alapja az 
isteni Rendnek. A törvények adják az előírt utat, amelyen az élet céljának elérésére haladni kell. Ezek 
egyben alapkövek is, amelyen az élet folyamán az isteni Rend nyugszik. 

16. De vajon kinek válna előnyére ez az út a koromsötét éjszakában, ha mégoly szívesen is 
vándorolna rajta? Éppen olyan keveset használna valakinek egy felállított támpont, ha azt sötét 
éjszakában kellene megkeresnie. 

17. Ezért a szeretet éjszakája számára út és támpont gyanánt adott törvényeknek világítóknak 
kell lenniük, hogy az út vándora el ne tévedjen haladása közben, és az élet Rendjének megfelelő 
támpontot bármikor megtalálhassa. 

18. Így tehát könnyen látható, hogy a tíz fehéren sugárzó oszlop- az Istenből eredő tíz 
parancsolat- az élet rendjét szinte kézzel foghatóan jelzi. Az alsóbb galériákon a szeretet két oszlopát 

külön részekre láttuk besorolva, viszont középen állott az annyira meggondolandó kereszt, amely a 
szenvedő szeretetet példázza. Itt azonban a szeretet két oszlopát az oszlopkörönd közepén látjuk, 
szorosan egymás mellett állnak, és a felfelé vezető lépcső tisztán csak a két középsőre épült. 

19. Úgy gondolom, ennek jelentését nem nehéz kitalálni. Vegyétek kezetekbe az Úr 
Evangéliumát, s ott megtaláljátok, hogy az egész mózesi törvényt, az összes próféták tanításait kettős 
szeretetparanccsá tömörítette e szavaival: , Szeresd Istent mindenek felett, és felebarátodat, mint 
önmagadat!" E két parancsolatot az Úr együvé tartozónak jelezte, s ezért a két oszlop középen teljesen 
egyforma, és tökéletesen egymáshoz simul, a felfelé haladó útnak egyedüli hordozója. Úgy 
gondolom, hogy ezeket mind megértettétek. 

20. Ami az oszlopok anyagában mutatkozó kaotikus formai változásokat illeti, azok az emberi 
kedély változékonyságát jelentik, amelyek a törvények keretén belül hullámzanak. Honnan jön 
azonban az oszlopok belsejébe a kaotikus, állandó formai változás, mi ennek az alapja? 

21. Ennek oka a kívülről befelé ható roppant erős fénybesugárzás, ami a levegőt állandóan 
hullámzásra kényszeríti. Minthogy az oszlopok anyaga roppantul tükörsimára csiszolt, és emellett 
nagyon átlátszó is, így a sugártörésre nagyon alkalmas. Emiatt ezekben a levegő hullámzásai igen 
elevenen tükröződnek vissza, s ezért vélünk az oszlopok belsejében ide-oda imbolygó formákat látni. 
Képzeljetek magatok elé egy embert, aki a törvények alatt áll. 

22. E törvények fényes világosságától érzi magát körülvéve, mely kívülről hullámozva hat rá. 
Ennek következtében mi támad fel az emberben? Állandó képzetváltozás. Hol a világ, hol pedig 
benső életének formái nyernek bennük világos életet. Ha a külső fény behatása erős, akkor a benső 
világosság formái elsötétednek, és elveszítik világosságukat, míg ellenkező esetben a külső 
világosság formái halványodnak el aszerint, ahogyan a benső világosság erőre kap. 

23. Ha azután valaki a benső formákat megragadja és szellemének erejével azokat fokozatosan 
mind jobban megrögzíti önmagában, az előzőleg állandóan váltakozó formák határozott fényformát 
öltenek. Ezek a kívülről befelé irányuló fénnyel alázatosan szembehelyezkedve ellenállást képeznek, 
s az ember ezáltal szelleme benső örökéletének meghatározott és látható elképzeléséhez jut. 

24. A megfelelő képet mutatja a két középső oszlop is, amelyekben ilyen alakváltozásokat nem 
figyelhettek meg. Ám ha erősen azok belsejébe figyeltek, mindkettőben egy tökéletesen kifejlődött, 
legnemesebb emberi alakot vehettek észre, melyeknek minden része határozottan és egyformán 
átvilágított. 

25. Látjátok, ez most már azt példázza, hogy az ember egyedül és kizárólag az Úr iránti szeretet 
és ebből eredő felebaráti szeretet által juthat el a tökéletes élet ősfundamentumához. Úgy velem, most 
már némileg mégis tisztába jöttök. Ami a galéria többi részét illeti, azok már az igazi bölcsesség 
tökéletes rendjére vonatkoznak. Ami pedig a szellem alapigazsága, minden dísz és cikornya nélküli 
világosság és mindaz amit csupa igazságnak neveztek. Mindezeket tudva most már a két oszlop körüli 
körlépcsőn haladjunk fel a nagy szabad térségre. 


154. Fejezet: 

A szellem előrehaladása az Úr iránti szeretetének függvénye. Az egyszerű keresztények szellemi fejlődéséről. 
Szellemi előrehaladás földi példája: zenész iskola, külön kis városrész és a tanulók. Kiránduló, ásítva gyakorló, verés 
miatt sírva gyakorló zenetanulók. Sikertelenségük oka kézenfekvő. A szerény, otthon napi nyolc órát gyakorló, zenét 
szerető tanuló, akit erőszakkal kell sétára vinni szüleinek. Aki az Úr hívását nem fogadja el, annak bele kell törődnie 
az Úr kegyelmeinek késlekedésébe. Kilépés a térre. 


1. -Kedves barátunk és testvérünk, ezekszerint ezen épület tulajdonképpeni tetejére jutunk? Mert 
előbb egy szabad térről tettél említést. Ez mind jó, és egyébként helyes volna, ha a szabad téren a 
tizenegyedik emeleten, azaz a tizenkettedik galérián leszünk. Mivel pedig a tetőn sem galéria, sem 
emelet nem lehet, így most már nem tudjuk magunknak megmagyarázni a távolból látott képet, 
miszerint idejövet az épületet tizenkét emeletesnek láttuk. A tizenkét emelet tehát csak optikai 
csalódás, vagy ennek is valamilyen jelentősége van? E csodálatos palotában való járkálásunk alatt 
ilyen nem egyező dologban már volt részünk, akkor a megoldást jobb időkre hagytad, mert azt 
mondottad: , hogy ennek mi az oka, ezt megfelelő időben, megfelelő helyen majd megtudjátok." Ezért 
most azt szeretném tudni, hogy ahová most felmegyünk, az a hely lesz-e, ahol mindent 
megtudhatunk? 

2. -Kedves testvéreim, mondom nektek, csak igyekezzetek feljutni, és a többit majd odafent 
meglátjátok. 

3. Az a dolog, ami szíveteket nyomja, nem olyan jelentőségteljes, mint azt ti gondoljátok, hanem 
inkább olyan természetű, ami odafent a szabadban mindjárt az első tekintetre megoldódik. Odafent a 
szabadban majd egészen másfajta dolgokkal találjátok magatokat szembe, amelyeknek sokkal 
súlyosabb és jóval magasabb rendű szellemi értelme van, illetve lesz, mint az általatok annyira vitatott 
12 emelet. Igyekezzetek tehát gyorsan felfelé, hogy mielőbb elérhessük a szabad teret. 

4. Látjátok, ha lépéseiteket meggyorsítjátok, hamarabb célhoz értek mintha lassítanátok azokat. 
Ez bizonyosan igaz, és ehhez még számtani bizonyíték sem szükséges. Ám a szellemnek is van 
haladóképessége, sőt sokkal fokozottabb mértékben, mint a testnek. 

5. Vajon miként gyorsítja, vagy lassíthatja lépéseit a szellem? Látjátok, ezt azután már nem lehet 
oly hirtelen, csak úgy egy-kettőre felfogni. Ezért szükségesnek tartom -mielőtt felérünk a szabad 
térségre- hogy beszélgessünk erről néhány szót. Hallgassatok csak ide. 

6. Azt tudjátok, hogy a szellem előrehaladása nem fokozatosan -a mind bölcsebbé válásban, - 
hanem az Úr iránti szeretetének minél erőteljesebbé válásában rejlik, amivel más képességben való 
tökéletesedése is együtt jár. Ha pedig ez már tényleg így is van, akkor önmagától adódik a kérdés: 

7. Hogyan állítsa be az ember az életét, hogy az Úr iránti szeretetének teljességét mielőbb 
elnyerhesse? Hiszen ismeretes dolog az, hogy vannak emberek, akik szeretetükkel igazán mélyen 
megközelítik az Urat, s ha kérdést intézünk hozzájuk szellemi előrehaladásuk tekintetében, így 
felelnek: 

8. Ami a szellemben való tökéletesedésünket illeti, egyedül csakis a jó Isten tudhatja, hogy 
állunk vele. Parancsait -amennyire csak tőlünk telik- igyekszünk végrehajtani, figyelemmel vagyunk 
a többi szabályra is, betartjuk a naponkénti elmélyedést, sokat imádkozunk az Úrhoz, és minden nap 
azért imádkozunk, imáinkban arra kérjük, hogy engedje meg szellemünk mielőbbi kifejlődését. 
Ennek ellenére alig-alig érzünk valamilyen szellemi előrehaladást, sőt ha nem ügyelünk erősen 
magunkra, úgy tűnik, mintha szellemünk nemcsak hogy semmi előrehaladást nem tett, hanem mintha 
inkább visszaesett volna úgyannyira, hogy néha még a kétely is elfog bennünket és titokban így 
gondolkodunk: vagy nem vagyunk hivatva szellemi előrehaladásra, vagy szellemi előrehaladásunk a 
földi életünk alatt nem egyéb jámbor óhajnál, vagy pedig legfeljebb egy nem bizonyítható feltevés. 

9. Látjátok kedves barátaim és testvéreim, ez a földi emberek szellemi haladására vonatkozó 
válasz, ami a legtöbbször általánosan ismert vélemény. 

10. A szellemi előrehaladásban tehát valóban nem lehetne aprózni a lépéseket, illetve gyorsítani 
az előrehaladást? Vagy nincsenek többé Kornéliusok, akikben az Isten szelleme hamarabb kiárad, 
mielőtt Péter megkeresztelné őket? Látjátok, ez már egészen más kérdés, és megválaszolása már 
tényleg igen súlyos gyakorlati értéket jelent! De hogyan adjunk erre a mindenki számára igen fontos 
kérdésre olyan választ, hogy mindenki tökéletesen meg is értse? Alapjában véve ez nem is olyan 
nehéz feladat, mert ahol valamilyen dologra elég szemléltető példa kínálkozik akkor tegyünk úgy, 
mint az evangélisták, s a válasz önmagától adódik meg. 

11. Tegyük fel például, hogy egy városban több ezren tanulnak zenét, akik között akad néhány 
száz kiváló zenei érzékkel rendelkező. De vajon hány igazi művész kerül ki a több száz közül? Lehet, 
hogy egy, de az is lehet hogy egy sem, s így igazán szerencsésnek nevezheti magát az a város, ahol 
10 év alatt legalább egy, vagy két olyan zenész kerül ki, aki valóban kivívta és megérdemli a művész 
nevet. Nem merő rágalom az egész emberiségre nézve, mikor mindenki joggal elmondhatja magáról: 
, Bennem is halhatatlan szellem lakozik, Isten hasonmása!" Mi van azonban az ilyen hasonmással a 
legmagasabb rendű tökéletességgel, amikor legtöbbjük még az átlagos középen is alig képesek 
felülkerekedni, felküzdeni magukat? A legtöbben pedig a fagyponton alul maradnak jóllehet ők is 
Isten hasonmásai! Hogy ez miért van így, a zenészek gyakorló termében azonnal feleletet kapunk rá. 

12. Látjátok, éppen itt van egy utca, mely kb. száz házból áll, és legalább ezer muzsikus lakik 
benne. De lépjünk be az első számú házba. Látjátok, az itt lakó tanuló éppen turista útra készül, 
aminek igen nagy barátja, az idő is gyönyörű, amit roppant sajnálna kiaknázatlanul hagyni. Lesz-e 
ebből művész? Úgy gondolom, hogy az utcán, mezőn, vagy az erdőben nem lehet a művészetet 
megtanulni. Lássuk most már a hármas számú házat! Na itt már a hangszere mellett találjuk a 
növendéket, sajnos azonban csak nagyokat ásítva gyilkolja gyakorlatait. 

13. Lesz-e vajon ebből művész? Úgy tudom, hogy az ásítozó igyekezet a művész megnyeréséhez 
kevés! Nézzük a következőt! No, itt már növendéket sem találunk. Ellenben szanaszét heverő új 
kottafüzetek teljesen elegendő bizonyítékot nyújtanak a növendék szorgalmáról. Lesz-e ebből 
művész? Úgy hiszem, a hangszere előbb válhat színarannyá, mint ez a növendék művésszé! Gyerünk 
a szomszédba, hátha ott egy zenei hőst találunk! Na látjátok, ez már tényleg gyakorol, de szemei telve 

vannak könnyekkel, mert az édesapja -aki sokat költ rá- éppen most fenyítette meg alaposan. Lesz-e 
ebből művész? Szinte hallom, amint erre azt mondjátok: Bottal kivert zene iránti szeretetből nemigen 
születik művész! Menjünk még tovább tanulmány céljából? Úgy látom, hogy ti sem tartjátok 
szükségesnek. 

14. De nézzétek csak, az utca végén egészen jelentéktelen viskóban egy igen szegény család 
lakik. Menjünk be oda is, a szegény szülők gyermeke zenét tanul. Látjátok, a fiú ma már nyolc órát 
gyakorolt, és az apa csak este viszi magával egy egészségügyi sétára. Nézzétek, hogyan szorítja a 
gyermek szívére a hangszerét, és úgy csókolgatja, mintha a legjobb barátja lenne. Csak az apa erős 
rábeszélésére hajlandó a hangszerétől csak egy rövid időre is megválni, és akkor édes-bús szavakkal 
búcsúzik el tőle. Nos, lesz-e ebből művész? Menjetek csak be, hallgassátok meg a hangokat, rövid 
idejű tanulás ellenére máris milyen csodás hangokat hoz ki hangszeréből, s erre csak azt 
mondhatjátok: Óh, de csodálatosan szép hangok! Igen kedves barátaim és testvéreim, ebből a fiúból 
igazi művész lesz, mert ennek a szívében van a legjobb tanítómester: mindent feláldozni a zenéért, a 
művészetért. Sehol semmiben sem lehet nagyobb gyönyörűséget találni, mint éppen a megtanulandó 
művészetben! 

15. A többiek valamennyien tanulói voltak a művészetnek, de nem volt bennük kellő szeretet 
iránta, s a mester nélkül nem juthatnak tovább. De miért hiányzott nálunk a szeretet? Mert a világi 
örömök kedvesebbek voltak nekik, mint a művészet miatti önmegtagadásuk és erős, elhatározásuk. 
Éppen ezért sohasem arathatják le a művészet gyümölcsét, csakis a világi örömökét. 

16. Na látjátok, ez a példa kellő világosságot vet a szellemi haladás rejtelmeire. 

17. Lehet-e szellemi fellendüléshez jutni séta közben, a színházban, vagy barátságos világi társas 
összejövetelen, vagy bármilyen más irányú világias mulatságon? Óh, nem, az ilyen világias 
szórakozásból nem teremnek Kornéliusok, amire maga az Úr is adott tanítást példabeszédeiben, 
amikor sokakat vendégségbe hív, de különféle kifogásokkal mind visszautasítja a meghívást. Az 
egyiknek az ökreivel van dolga, a másik lakodalomba megy, a harmadik a földjével takaródzott, és 
így nem jöhetett el. Látjátok, ezek mind a világ rajongói, akik szellemi haladásukat nem is iparkodnak 
gyorsítani. Ezek az Úrnak bizonyára mind elismert barátai voltak, mert különben nem is hívta volna 
meg őket az asztalához, csak éppen idejük nem volt a meghívást elfogadni. 

18. Az Úr azonban így szólt a gazdag ifjúhoz: , Add el mindenedet, és úgy kövess Engem, s 
akkor majd érdemeket szerzel magadnak a Mennyekben.” Azaz más szóval kifejezve: szellemed 
kiteljesedését elérheted. Aki az Úr hívását nem fogadja el első szóra, mint ahogyan azt az apostolok 
is tették, annak bele kell abba törődnie, hogy az Úr is kegyelmivel késlekedve, lassan közeledik hozzá, 
amint ő is tette az Úrral szemben. Minél több a világias cammogás, annál kevesebb a szellemi 
előrehaladás. Minél kevesebb a világi vonatkozás, annál szaporább a szellem lépése. Világias 
érdeklődés nélkül minden ember Kornéliussá nőheti ki magát, ezzel kapcsolatban egyébre nincs is 
szükségetek, s ezért nyissátok csak ki ezt az ajtócskát, és lépjünk ki rajta a napsugaras, fényes szabad 
térségbe. 


155. Fejezet: 

Enyhe, nem vibráló csillagtűzszerű zöld fényű térség, körben színes világító gömböket tartó obeliszkekkel az óriási 
fehér fényhatás csökkentésére. Példa erre az erős fényű lámpa köré állított színes burájú lámpák üdítő fényhatása. Aki 
mindenhonnan összeszed egy kis tudást, annak annyi lelki világossága sincs, mint egy szentjános bogárkának. A tér 
közepén harminc hatalmas oszlop hordoz egy sötét vörös fényben úszó koronát. Az oszlopok közötti körönd közepén 
kárminvörös oltár emelkedik, rajta a megszokott fával. 


1. Íme, helyben vagyunk. Na mit szóltok a szép látnivalókhoz? A földi ember szeme - 
természetesen lelki szemekre gondolok- láthatott-e ehhez hasonlót? 

2. Látjátok, ez a rendkívül nagy kerek tér, amin állunk világoszöld színben ragyog. Ez a ragyogás 
azonban nem vibráló, hanem tökéletesen nyugodt. Ugyan mihez is hasonlíthatnánk ennek a 
padlózatát? Egy különös csiszolt smaragdhoz? Óh, milyen szegényes hasonlat lenne ez?! Vagy talán 
a legfinomabb selyem bársonyhoz, amelynek szálai zöldes aranyból készültek volna? 

3. Mondom nektek, hogy ez a hasonlat sem felel meg, és nem is idevaló. Bizony, földies 
hasonlatokkal itt nem sokra mehetünk, ezért valami magasabbhoz kell nyúlnunk. Kezünket a végtelen 
térbe kell kinyújtanunk, sőt néhány bolygónapot megragadnunk, amelyek ilyen zöldes fénnyel 
világítanak. Igen, ilyen napot kell egy sima korongként idefektetnünk, hogy a hasonlat legalább 
valamennyire helyes legyen! 

4. Ez a padlózat, amin állunk, olyan volna mint egy nap erőteljesen sugárzó éther felülete, és 
ennek ellenére mégis oly szilárd, akárcsak a gyémánt. Nos mit szóltok ehhez a végtelen pompához? 
Némák maradtok, és egyetlen hang sem talál az ajkaitokra? Igen bizony kedves barátaim és 
testvéreim, ez teljesen érthető is, mert ahol nekünk -a fényhez hozzászokott szellemeknek- 
nehezünkre esik a beszéd, ott nektek sokkal inkább nehezebb lehet az, mert ilyen elképzelhetetlen 
ragyogásról nektek eddig még csak halvány sejtelmetek sem lehetett. 

5. De hogy most már láttuk a padlózatot, fordítsuk szemeinket, tekintetünket a nagy tér 
kifejezhetetlenül pompás környékre is. Amint látjátok, fehér korlátok kerítik be ezt a nagy térséget. 
Tíz ölenként száz öl magas oszlopok emelkednek fel a korlátok között, amelyek színe vakító fehér. 
Felül minden obeliszket roppant erősen fénylő, egy-egy -hol piros, hol zöld, kék, ibolya, sárga és 
mindenféle más színekben játszó- hatalmas golyó díszít. Olyan formán mutatkoznak, mintha ezt a 
szabad nagy teret néhány száz obeliszk tetejéről a leghatalmasabb méretű napok világítanák meg. 

6. Itt persze ezt kérdezhetnétek, hogy mire való egy központi napon ennyi világító test? A 
szemnek kellemesebb volna az ilyen óriási méretű fénynek inkább a mérséklése, mint a fokozása, de 
mondom nektek, éppen ezt a célt szolgálják a körös-körül felállított hatalmas világító gömbök. 

7. Nahát kedves testvérünk és barátunk, ezt már nagyon nehéz megérteni! 

8. Pedig látjátok, ennek megértése igen könnyű! 

9. De miként lehet ez természetesen érthető? 

10. Megértésére egész sereg kézzel fogható példát találhattok Földeteken is, mégpedig 
természetszerinti és szellemi értelemben egyaránt. 

11. Látjátok, ha nyár idején az egész növényzetek fehér színt öltene mégpedig olyan formában, 
mint télen a hó, akkor biztosíthatnálak benneteket arról, hogy a napvilágra nappal nem léphetnétek ki 
szabadon anélkül, hogy az erős fény meg ne semmisítsen, fel ne oldjon titeket. Mert nyár idején a 
Nap sugarai olyan erőteljesen áradnak a Földre, hogy annak ez lenne a hatása. Télen ellenben annál 
jobb hatású a fehér szín, mert e nélkül a meglevő gyenge fény igen gyenge hatású lenne, sőt időként 
még a hideg is annyira elviselhetetlenné válna, hogy képtelenek lennétek a szabadban tartózkodni. A 
fehér hó azonban erősen visszaveri a fényt, ezáltal elviselhetővé melegíti a levegőtöket. 

12. Nyár idején a természet sötétebb színnel borítja el a Földet, és ezzel az óvintézkedéssel a 
Nap sugarainak hatása felére leszelídül, és csak a lecsökkentett rész verődik vissza a földfelületről, 
ennek egy kicsinyített mását ti is megcsinálhatjátok a műúton a következő módon: 

13. Este állítsatok fel az asztalotokon egy igen erős fényű lámpát. Amint az asztal közepén lenő 
lámpát önmagában szemlélitek, annak fénye elvakítja a szemeteket. Ha azonban az erős fényű lámpa 
mellé, köré több olyan lámpát állítottatok, amelyeknek fehér fényére valamilyen színes cilindert, 
üveget helyeztetek többféle színben a következmény az lesz, hogy a fehér fényű lámpát a legkisebb 
kellemetlen érzés nélkül nézhetitek, és ha rajta kívül még tíz lámpa is égne az asztalon, mégis úgy 
érzitek, hogy tompább lett a fény, mint amikor csak azaz egy lámpa égett. Hogy ez így van, nemcsak 
ez a kísérlet, hanem az egész természet bizonyítja nektek. 

14. Ennek azonban szellemileg is igaznak kell lennie! S miért? Mert annak szellemileg 
erőteljesebben kell megnyilvánulnia, mint a természetben. S ha szellemileg is helytálló, akkor 
megvan a bizonyíték a természetszerintire is! 

15. Szellemi vonatkozásban azonban jóval nehezebb bizonyítékot találnunk? 

16. Óh nem, hiszen erre egy igen találó közmondásotok is van, amely ezt megerősíti: , Aki sokat 
markol, keveset fog." Az olyan ember aki az emberi tudás minden ágában jártas, lelki világosságának 
kamrájában igenis homály dereng. Ha a világosságot minden irányból felhalmoznánk, összesnek 
annyi fényereje is alig lenne, mint egy szentjános bogárkának, ami pedig alig világítana be egy 
parányi kamrácskát. Szellemi vonatkozásban ez azt jelenti, hogy az ilyen minden téren képzett ember 
sem külön-külön, sem pedig általános tekintetben sem lesz képes minden következménynek 
kielégítően megfelelni. 

17. Úgy vélem, ez már annyira világos, hogy nem érdemes hovatovább több szót vesztegetnem 
erre, s hogy ezek most már mind ismeretesek. Fordítsuk figyelmünket arra a pompás szabad térségre, 
és világosan felismerhetjük, hogy mire szükséges itt ez a roppant erőteljes világítás, és ezzel a tér 
alapját és környékét is már kellőképpen megfigyelhetjük. 

18. Most azonban jól figyeljétek meg a tér közepén emelkedő nagy oszlopköröndöt, amit felül 
sötétvörös fényben úszó korona fed be. Harminc oszlop hordozza ezt a hatalmas koronát, s azok 
egymástól két-két ölnyire állnak. Az oszlopkörönd közepén egy karmin vörös oltár emelkedik, 
amelyen az általatok már ismert fahasábok vannak. Mi most egyenesen oda tartunk. Figyeljétek meg, 

mi minden történik e gyönyörű nagy téren. Egyben arra is felhívom a figyelmeteket, hogy éppen ez 
a hatalmas oszlopkörönd -amelynek oszlopai kék fényben ragyognak- képezi az általatok keresett és 
kifogásolt tizenkettedik emeletet, amit messze távolból megállapítottatok ezt az épületet nézve. S 
most, hogy már ezt is tudjátok, menjünk oda az oszlopköröndhöz, és nyugodtan várjuk be az ezután 
következő eseményeket. Induljunk tehát, hogy mielőbb odaérjünk! 


156. Fejezet: 

Miért nem látni e hatalmas térségen élőlényt? Az itt lakóknak most nyugalmi idejük van. A téren Európa 
akármelyik fővárosa elférne! Nem megfelelő mértékben alkalmazott szeretet káros is lehet, azért e naplopókkal csak 
az Isten Rendje szellemében érintkezhetünk. Az oltáron a fát lángra lobbantva a tér megtelik emberekkel. 


1. Lám, már itt is vagyunk a köröndben az oltár mellett, teljesen egyedül. A legkülönösebb 
azonban ezen a világon az, hogy mindenütt a legnagyobb pompára akadunk, amiből szinte kikiált a 
legnagyobb bölcsesség, s mégis az itteni emberek -mintha örökös ünnepünk lenne- a legnagyobb 
pompájuk közepette a kamrájukban ülne. Pedig igazán kellemesen és felvidítóan ható látvány lenne, 
ha belőlük néhányat legalább sétálni látnánk. Így azonban egyet sem látunk e nagy pompa közepette, 
s az élet tökéletesen hiányozni látszik. E szabad téren is csodálatos emberi merészséggel és 
bölcsességgel vagyunk körülvéve, ám az Isten tudja csak, hogy az építőmesterek hol rejtőzködnek. 

2. Ez a főépület a maga rettenetes nagy terjedelmével oly utolérhetetlenül díszes, hogy 
csakugyan még elképzelni sem voltunk képesek azt emberei műnek, mert ilyet egyedül csakis Isten 
építhet, ez egy teremtmény számára lehetetlen. Ha pedig mégis e világ teremtményei építették volna, 
akkor először is óriási erejüknek kell lenniük, másodszor pedig annyi kitartással és bátorsággal kell 
rendelkezniük, amiről nekünk emberi szellemeknek még csak fogalmunk sincs. Harmadszor pedig 
kiteljesedett érzékeiknek kell oly bölcs és szép iránti hajlammal teljesnek lenni, hogy efelett még 
gondolkozni sem lehet már. E csodálatos embereknek e szabad téren azonban még nyomát sem látjuk. 
Vajon miért? 

3. Annyira bátortalanok és magukba zárkózottak az itteni emberek, vagy talán -amint előbb is 
megjegyeztem- ünnepük van, vagy mivel itt ünnepek nincsenek, talán a kimért nyugalmi idejük van? 

4. -Kedves barátaim és testvéreim! Az utolsó kijelentéseteknél maradjatok meg, s akkor éppen 
eltaláltátok az igazit, mert ebben az időben -amikor ezt a helyet felkerestük- az itteni embereknek 
éppen pihenő idejük van. Ha azután ez véget ér, elgondolhatjátok, hogy a Földeteken a legnagyobb 
fővárosban sem lehet nagyobb forgalom, mint éppen itt ezen a helyen. 

5. A Földön elképzelhetetlen volna ennél népesebb helyet találnotok. Képzeljétek el, hogy ebben 
a palotában tízmillió embernél több lakik, mert az épület nagyságából s a megtett nagy távolságból 
már fogalmat nyerhettetek erről magatoknak. 

6. Figyeljétek meg ezt a helyet, ezt a térséget, amelyen most vagyunk, s akkor kénytelenek 
lesztek elismerni, hogy elég volna arra, hogy rajta Európa legnagyobb városa elférjen, s ez még 
negyedét sem teszi ki e hatalmas épületnek. 

7. E rettenetes nagyságot csakis szellemi szemmel tekinthetitek át könnyedén, azért tudunk mi 
is meg birkózni vele. Testi szemmel ennek csak igen kis részét tudnátok felmérni, mert a hústesti 
szem pupillájának befogadó képességéhez mérten e terület túlságosan nagy, még ha minden oldalról 
összeszükülne is, a kékségbe beleolvadna is. Ebből levonhatjátok azt a következtetést, hogy 
munkaidőben ezek a helységek, valamint a távoli vidék is, és a környék is, nagyon is életteljes lehet. 

8. Különösen arra is figyelemmel kell lenni, hogy szükség nélkül közvetlen érintkezésbe ne 
kerüljetek e palota rendkívül szép embereivel mindaddig, amíg el nem tompultok az itteni roppant 
magasztos dolgok iránt, amelyek mindegyikének roppant súlyos jelentősége van. Mert ha e rendkívül 
szép emberekkel túl korán kerülnétek érintkezésbe, mielőtt minden hasznos dolgot meg nem néztetek 
és át nem tanulmányoztatok, annyira elbámészkodnátok rajtuk, hogy mellettük minden még oly 
tökéletes pompa és jelentőségteljesség csak üres diónak tűnne számotokra. Éppen ezért kellett 
magammal hoznom titeket, ide éppen ebben az időben amikor e hely lakói éppen nyugalmi idejüket 
töltik. 

9. Hogy ez a hely mennyire népes és eleven, arról csakhamar személyesen is meggyőződhettek. 
A már ismert módon felgyújtjuk az oltáron előkészített fadarabokat, s akkor minden oldalról 
egyszerre kezdik elözönleni a teret az itteniek. Persze azt is szeretnétek tudni, hogy ezek az emberek 
tudomást szereznek-e jelenlétükről, egyáltalában láthatnak-e bennünket? Egyenlőre -mondom 
nektek- sem az egyik, sem a másik nem fontos, de majd megmutatkozik előttünk, sőt beszélgetésbe 

is elegyedünk velük. Ezt pedig azért, hogy megtudjátok, hogyan folynak itt a dolgok, mielőtt e helyről 
eltávozva elhagyjuk ezt a világot is, hogy a ti Napotok fényfelületén is tegyünk még egy látogatást. 

10. Ezért megmutatkozunk az itteni lakók előtt, hogy velünk beszélgetni tudjunk, ezáltal 
megismerjük, hogy milyen szellemiség gyermekei ők. 

11. De már jó előre figyelmeztetlek benneteket arra, hogy senkit se közelítsetek meg, s még 
kevésbé érintsetek meg, mert az azonnal eltávolítana bennünket erről a világról, a roppant vonzó 
benyomást sem tudnátok elviselni. Erre még nekem is nagyon vigyáznom kell aki pedig régen 
megszabadultam már minden természet szerinti vonatkozástól, s ezért egyetlen itt élő embert sem 
érinthetek meg. 

12. -De kedves testvérünk, miért nem teheted meg ezt még te sem? 

13. -Nálam már egészen megfordítva áll a dolog, mert ezeknek az Isten gyermekeiről egészen 
különleges és magasztos fogalmaik vannak, és az Istengyermekek iránti szeretetük kifejezetten erős, 
heves, annyira, hogy részemről csupán egy érintés megsemmisíthetné őket, sőt abban teljesen fel is 
oldódnának. Azért ne csodálkozzatok azon, ha mereven és túlságosan komolyan hallhattok majd 
engem ezekkel az emberekkel beszélni, mert erre éppen az irántunk érzett szeretetem kényszerít. Erre 
tehát nagyon vigyázzatok. 

14. A külsőleges szeretetteljes érintkezés több kárral, mint haszonnal járna rájuk nézve, mert ez 
mind az Úr Rendje miatt történt így. 

15. Az emberi testnek különböző részei vannak, amelyek bizonyos életcél szolgálatában 
tevékenykednek, működnek. Ha azonban valaki az egyik tagot levágná és a tag iránti szeretetből ezt 
saját szívébe akarná beleszorítani, ezzel nemcsak a tagot, hanem magát a szívet is megölné. 

16. Ugyanaz a Rend uralkodik az Úr felmérhetetlen dolgai, teremtményei között is. Valamennyi 
mind kölcsönösen egymásért van, egyaránt ugyanazon életcél szolgálatában állnak. Csak nem szabad 
másvalamibe beleképzelniük magukat, vagy magukat megváltoztatni, ami szabálytalan és 
időszerűtlen szeretet által történhet meg, s ez egymás kölcsönös romlását idézné elő. A törvényszerű 
igazi és bölcs korlátok között valamennyi embert megközelíthetjük itt, és kölcsönösen 
beszélgethetünk, hasonlóan egy test tagjainak érintkezési módjához. Ami ezen felül van, az már 
pusztító hatású. Most tehát jól figyeljetek, mert kezemet az oltárra helyezem, s a lángok belekapnak 
a hasábokba. Erre száz és százfelől látjátok elősietni az embereket. 

17. Megérintem tehát az ujjammal az oltárt, s lám, lángra is lobbant. Most nézzétek, hogyan 
nyílnak fel egymás után a kis ajtócskák. 


157. Fejezet: 

Az itt élő emberek külsejének leírása. Erős fényt sugároznak ki magukból, mint egy bolygónap. Minden égitestnek 
külön törvénye van. A természet minden anyaga életet rejt magában, s ha azokat kivesszük életalapjukból, 
elpusztulnak. Sötét, súlyos szellemek a föld anyagában, a könnyebb szellemek a vizekben élnek, mások az alsóbb 
légrétegben, a tisztábbak a felsőbb légrétegben, a legfejlettebbek a szabad világnapok közti fényértékben lakoznak, 
valamint a Napvilágok fényéterében. Az alacsonyabb rendű nem látja a magasabb rendűt, hogy szabad akaratában ne 
legyen gátolva, de fordítva igen, hogy jó tanácsokkal szolgálhassanak az alantiaknak. A fény belűről kifelé hat, azért 
lehetnek a Napon élőlények, és azért nem robban szét, nem oldódik fel a Nap sem. 


1. Figyeljétek, hogy özönlenek a kis kapuk százain keresztül a komolyan derűs seregek, fürgén 
sietve errefelé. Milyen leírhatatlan szép alakjuk van, harmonikus lágyság és gyengédség csodálatos 
mértéke ömlik végig tagjaikon! A férfi a nőtől csak meglehetősen nagy szakállával és egyenes 
mellkasával különbözik, minden más egyébben a nővel teljesen megegyezik lágyság, harmonikus 
gyöngédség tekintetében férfias is. Az egész ruházatuk amint láthatjátok, egyetlen ing, amely 
valamivel térden alul ér, s olyan fényes, mint páváitok nyakán a toll. A nők inge rózsa vörös, csupán 
csípőjükre akasztva oly módon, hogy testüket a hasuktól le egészen a lábujjuk hegyéig -tehát a 
bokájukat is- elől és hátul egyaránt fedi. Felső testrészük szabadon van, csupán helyenként fedi be 
dús világos aranyszínű hajuk itt-ott. 

2. Figyeljetek meg közelebbről egy ilyen női alakot. Látjátok leírhatatlanul finom bőrét, 
visszaemlékeztek a Földön ilyen finom törékeny felületre? Láttok-e ezen a testen egy parányi ráncot, 
vagy dudort, esetleg a csont kiemelkedését valahol? Látjátok, milyen sima és tiszta, amilyen csak egy 
legfinomabban csiszolt golyó lehet, oly tökéletesen sima egy ilyen nő teste. Amellett itt semmi 
különbség nincs fiatal és öreg között, sőt ellenkezőleg, minél korosabb egy nő, vagy akár a férfi, annál 
tökéletesebbre fejlődik az alakjuk is. Így ezeréves korukra néha már olyan kimondhatatlanul széppé 

válnak, hogy valóban étheri puhaságú és gyöngédségű szépségük szavakban már egyáltalán ki sem 
fejezhető. 

3. Igen, az idős emberpár szépsége sokszor már olyan elképzelhetetlen mértékűre fokozódik, 
hogyha a ti Földeteken megjelennének, -szó szerint vehetitek- láttukra még a legkeményebb kő is 
viaszpuhára változna. 

4. Bizony, a ti Földetek sem lenne képes egy ilyen ragyogó szépségű ember elhordozására úgy, 
hogy amellett fenn is maradjon. Még ha Földetek az igazi szép formák mestere volna is, a Föld 
emberei az itteni emberek kifejezhetetlenül fényes ragyogását nem tudnák elviselni. Mert mondom 
nektek, hogy az itteni ember nagyobb mennyiségű fényt sugároz ki magából, mint amennyit egy 
bolygó nap a hozzá tartozó bolygók megvilágítására. 

5. Kedves barátunk és testvérünk, akkor milyen anyagból kell lenniük ezeknek az embereknek, 
ha tényleg úgy áll minden, ahogyan mondod, hogy ebben a végtelenül erős és szokatlan fényárban 
létezni bírnak? Hiszen még a Földről tudjuk, hogy a gyémánt a homorú tükör összegyűjtött napfényét 
sem bírja ki, hanem légneművé válik, holott összesűrített fénysugár a Nap fényének egy parányi kis 
része. Itt pedig azt mondom, hogy egyetlen -nálunk alig valamicskével nagyobb ember- olyan világos, 
irtózatosan erős fényt áraszt magából, amennyi egy egész bolygónap, s összes bolygói számára 
tökéletesen elegendő volna? 

6. Az ilyen összehasonlításnál önkéntelenül vetődik fel az a kérdés, hogy milyen anyagból kell 
lennie az ember testének, hogy ezt a kifejezhetetlenül nagy erejű fényt képesek állandóan elviselni? 

7. Kedves barátaim és testvéreim! Ha e központi Napon tisztán csak a ti Földi fogalmaitok 
szerint ítéltek meg valamit, akkor igen nehezen juthattok helyes ítélethez. Ha azonban alaptételül 
fogadjátok el, hogy minden világnak, illetve minden Napnak megvannak a saját törvényei, amelyek 
alapján fennállhat, akkor ennek világosságánál már sokkal jobban megközelíthetitek a valóságot és 
az igazságot. 

8. Erre vonatkozólag utalást találtok a ti Földeteken is. Menjetek egyik vidékről a másikra, egyik 
világrészről a másikra, vagy egyik szigetről a másikra, s már ebben az esetben is olyan eltéréseket 
találhattok az életfeltételeket tekintve, hogy alig tudtok magatokhoz térni a bámulattól és 
csodálkozástól. Ha még hozzáteszitek azt is, hogy a különféle elemekben megszámlálhatatlan lény 
él, úgy mindenképpen eljuttok ahhoz az igazsághoz, hogy az élet a legkülönfélébb külső feltételek 
között is megnyilvánulhat és fennmaradhat. Ha pedig ez a Földeteken anyagi vonatkozásban tisztán 
és világosan megfigyelhető, mennyire helytálló ez a különféle világtesteken. 

9. A Földön megszámlálhatatlan mennyiségben élnek olyan állatok, amelyek víz nélkül egy 
percnél tovább nem élhetnek. Viszont vannak olyan állatok is, amelyek a föld alatt, a legsűrűbb 
iszapban, vagy olyanok is, amelyek tisztán és kizárólag csak a kövekben találják meg egyedül 
életfeltételeiket. Ezek az iszapállatok, amelyek a földalatti rétegekben élnek, előttetek teljesen 
ismeretlenek. A kőállatok azonban, mint pl. a kőlégy, a kőpók, a kőméh, vagy a kőbéka stb. 
természettudósaitok előtt többé-kevésbé ismeretesek. Csak azt nem tudják, hogy a kő állatok a kő 
anyagában szaporodnak, és a követ átható életerőből táplálkoznak, s intelligenciájuknak megfelelő 
alakot öltenek-az Úr lefektetett Rendje szerint. Igen, ha ezt a dolgot megfigyelnétek -a kellő 
világosság mellett- akkor rájönnétek arra, hogy az összes kövek -sőt Földetek más lényei is- mid- 
mind levetett és egymáshoz tapadó testek, illetve lárvák tömbje. És hogy a lárvák tömegét még mindig 
-bár szorosan megkötötte, de- erős életerő hatja át. A lárvák tömegei különösen a kissé könnyebb 
helyeken, itt-ott egymásba kapaszkodva a lazább anyagban újabb alakot öltenek, s abban új életet 
élnek, s még jobban erősítik az előbbi életfokozatukban levő életet. 

10. Látjátok, az ilyen lény egészen jól megél az anyagban, ha azonban onnan kivéve a szabad 
levegőbe helyeznék, néhány perc alatt már ki is múlna. Fordított esetben viszont vannak olyan lények, 
melyek eleme a szabad levegő. Ha pedig ti, akik a szabad levegőben találjátok meg életelemeteket, a 
roppant könnyű életétherbe mennétek, ugyanúgy járnátok abban, mint a halak, amikor a vízből 
kiveszik őket, és a levegőn hagyják. 

11. Ugyanígy vannak megszámlálhatatlan mennyiségben állatok, nem látható lények az 
étherben is. Ezek pedig csak ott életképesek, s a levegőt pedig már nem bírják el, még kevésbé az 
anyagot. Azok a lények, amelyek az étherben élnek, annak megfelelően bírják el a fényt is. Ezeknek 
természetesen már nincs látható állati testük, ennek ellenére azonban mégis léteznek, méghozzá oly 
elképzelhetetlenül nagy számban, hogy arról fogalmatok sem lehet. 

12. Épp ezért ezeket az embereket se képzeljétek el a tieteknek megfelelő durva anyagi testtel, 
hanem étherikus, különösen finom és könnyed, legtisztább fényanyagival, amelyben a fény 
legerősebb foka sem tehet már semmi kárt. 

13. Ugyanezt az állapotot találjuk a tiszta szemvilágban is, ahol igen súlyos és sötét szellemek 
is vannak, ezért ezek csak a Föld legsűrűbb részében, azaz a Föld alatt találják meg életlehetőségeiket. 
Vannak ezeknél könnyebb szellemek is, ezek már a magasban fekvő részeken, vagy a vizekben 
laknak, és ott élik világukat. Más szellemek viszont az alsó légrétegekben tartózkodnak, míg a 
fejlettebbek a felső rétegekben, a havasok vonalától felfelé is lakhatnak. Majd mások az alsó éther 
rétegében és az ezeknél is fejlettebbek a legfelső, teljesen szabad, égitestek között lévő étherben 
élnek. Végül a legtökéletesebb szellemek hazája -legmagasabb szférák, napvilágok éthere- s ez már 
az örökös fény hona. Az összes szférák lakói természetesen egymást nem láthatják, azaz az 
alacsonyabb szférák lakói a magasabb szférák lakóit sohasem láthatják, megfordítva azonban annál 
inkább, s ezt teljesen az isteni Rend szerint való! 

14. Ennek -szükségszerűen- így kell lennie, mert ha az alsóbb szférák lakói láthatnák a 
magasabb rendű szférákat, ezzel már befolyásolva lennének szabad akaratukban. A fejlettebbeknek 
azonban látniuk kell a fejletlenebbet, hogy a szükséges jó tanácsokkal ellássák őket. 

15. Mindezekből már tisztán láthatjátok, hogy az itteni emberek miért bírják el minden sérelem 
nélkül ezt az állandó és roppant erős fényt. Az előbb a napfénynek egy homorú tükörben eszközölt 
hatásáról beszéltünk, s erre most azt mondom nektek: tényleg való és igaz, hogy a homorú tükörben 
összegyűjtött fény leghatékonyabb gyújtópontjának felbontó ereje van, de az a kérdés, hogy honnan 
jön ez a sugár? Másonnannem jöhet, mint a Napból. Erre önként felvetődik az a kérdés, hogyan bontja 
fel a gyémántot, mikor a sokkal lazább anyagú homorú tükröt nem érinti, ennek semmi baja sem lesz? 

16. Egy még súlyosabb kérdés az is, hogy a homorú tükörből kisugárzó fény gyújtópontjának 
feloldó erejét megérthessük, tudnunk kell, hogy a Nap fényfelületének oly rendkívül erős feloldó 
erejűnek kell lennie, hogy nemcsak a Földeteket, hanem annál sokkal nagyobb égitestet is fel kellene 
oldania, akárcsak egy fehéren izzó vas a rácsöppent vizet, természetesen akkor ha a Naphoz néhány 
ezer mérföld közelsége kerülne. 

17. A Nap önmagában azonban szintén sűrűbb anyag, mégpedig hatalmas gömb, ezért hogyan 
lehet az, hogy a gömböt ez a végtelen feloldó erő azonnal szét nem bontja? Látjátok, hogy lehet az, 
hogy a Nap így önmagában megállhat, sőt még az Úrtól kapott közvetlen tanítások szerint élőlények 
is vannak rajta. Most ezekre a kérdésekre csak annyit mondhatok nektek, hogy a fény mindig csak a 
világító testről kifelé hat, míg befelé sohasem hatóképes ily megsemmisítő erővel. 

18. Jól tudjátok azt, hogy itt jelenleg egy központi Napon vagyunk, ahol a fény felmérhetetlen 
erővel áll fenn. Ezért oly különleges fényesre csiszolt itt minden, hogy a tárgyakra eső fény az utolsó 
cseppig visszaverődjön, és így annak ereje magukban a visszaverő tárgyakban semmi kárt ne 
okozzon. 

19. Látjátok, ugyanezen okból kifejezhetetlenül finom az itteni ember bőre is, alakjuk a 
lehetőséghez képest gömbölyded, mert ezáltal a rájuk eső fény a legkönnyebben verődik vissza, és 
így bennük kárt nem tehet. Mint ahogy a homorú tükör anyagában sem tehet kárt a fény, mert 
visszaverődik róla. Természetes az tehát, hogy a tárgyak felületének csiszolása mindenkor 
alkalmazkodni kénytelen a rá eső fény erejéhez. 

20. Ezt tehát most már megérthetitek, hiszen ez egyenesen következik is hogy a neki megfelelő 
törvények közé szorított élet minden egyes világban elképzelhető. Úgy vélem erre kár lenne tovább 
szót vesztegetni, mert a hallottakból épp eléggé megérthetitek, hogy a központi Napok -rettenetes 
fényerejük ellenére- élőlények hordozására tökéletesen alkalmasak, s ezen felül szinte 
kézzelfoghatóan beláthatjátok, hogy egy ilyen világon az élőlények oly csodálatosan finomak és 
szépek, különben nem is létezhetnének egy ilyen magasabb rendű világon. 

21. Tekintve, hogy most már mindezeket tudjuk, ezért egész nyugodtan kereshetjük a közvetlen 
érintkezést e gyönyörű lényekkel. 


158. Fejezet: 
Az Ur segítségével láthatóvá válunk a palota lakói előtt, akik szelleműzéssel próbálnak meg mindent eltávolítani. 
Az agg, a körzet feje magát megalázva közeledik felénk, s megkérdezi jövetelünk célját. 


1. De hogyan valósítsuk ezt meg? az ilyen dolog megvalósítása először is az Úrtól függ, a mi 
erős akaratunktól is. Ezzel kell önmagunkban lerögzítenünk, s ha ezt megtettük, akkor azonnal 
láthatóvá is válunk az itteni emberek előtt. Tegyétek meg ezt tehát, s benső látószerveitek révén 

azonnal tudomást szerezhettek arról, hogy az itteni emberek valóban látnak benneteket, illetve 
bennünket. 

2. No látjátok, meresztik szemüket az itteni emberek, hogy három idegen világbeli vendéget 
láthatnak maguk előtt. Egyesek számára egészen kellemetlenné válik jelenlétünk, ezért húzódnak úgy 
vissza, de a többiek sem tudják, hogy mit kezdjenek velünk. 

3. Lám, már menesztettek is egy küldöttséget a legidősebbhez, hogy azonnal jöjjön ide, és 
mondjon véleményt rólunk, és állapítsa meg kilétünket. 

4. Közülük a bölcs vének összedugták ugyan már fejüket, ám amint láthatjátok, egynek sincs 
bátorsága ahhoz, hogy hozzánk közeledjék, s bennünket megkérdezzen kilétünk felől. 

5. -Kedves barátunk és testvérünk, ugyan mi oka lehet annak, hogy e valóban bölcs embereknek 
még annyi bátorságuk sincs, hogy bennünket közvetlenül megkérdezzenek? 

6. -Ennek okát nem olyan nehéz eltalálni, mint az első pillanatban gondolnátok, de rögtön meg 
is magyarázom nektek. 

7. Egyes alkalmakkor jelentek meg itt ugyan szellemek az itteni emberek előtt, de az ő 
bölcsességük előtt még teljesen ismeretlen, hogy ezen a helyen (az oltár mellett) valamilyen szellem 
valaha is megjelenhetett volna, vagy egyáltalán meg is jelenhetnék. Minthogy a szellemeket az eddig 
megszokott helyeiken látták megjelenni, most már annál inkább feltűnik nekik, hogy a szellemek 
számára tiltott helyen találkozhatnak ismeretlen lényekkel. Ez az ok előttetek lényegtelennek tűnik, 
pedig ez nem úgy van, mert Földeteken is megtörténendő hasonló jelenséggel is állítható. 

8. Gondoljatok csak arra, hogy földeteken is vannak például olyan képességgel rendelkező 
emberek, akik látják a szellemeket, olyanok pedig még többen vannak, akik csak megérzik a 
jelenlétünket. Ha az ilyen emberek pl. régi várakban, temetőkben, vagy más hírhedt helyekre 
mennének éjnek idején (vagy akár nappal), hogy szellemeket láthassanak, a jelenség alig tünne 
előttük szokatlannak. Ha azonban ilyeneket egészen szokatlan helyen például nyílt utcán, vagy 
nyilvános népünnepélyen látnák, az bizonyára megdöbbentő hatással lenne arra nézve, aki előtt e 
jelenség láthatóvá válna. 

9. Látjátok, ugyanilyen hatást váltunk ki mi is itt ezekben az emberekben, annál is inkább, mert 
az itteni szabályok és rend szerint itt szellemek nem is jelenhetnek meg, mert ez a hely szabad tér, 
amelynek mindenféle szellemtől mentesnek kell lennie. 

10. Hogy ennek a dolognak mindjárt komoly folytatása lesz, az rögtön elválik, mert a legidősebb 
már közeledik is felénk, megrakottan mindenféle szellempróbához szükséges kellékekkel. 

11. Nézzétek csak azt a mindenféle fényesen ragyogó csíkkal mintázott hosszú botot a kezében. 
A másik egy hétszögletű asztalkát hoz, amelynek minden sarkára más és másféle jel van bevésve. Ez 
mind arra mutat, hogy most szellempróbára készülnek. Egy másik közvetlen az agg mellett egy 
hatalmas arany kört cipel, amely belül természetesen üres. A benső ürben azonban művészies módon 
kifeszített kötél van, s az itteni emberek felfogása szerint ennek ugyanolyan mágikus ereje van, mint 
nálatok egy amulettnek. Egy harmadik -akárcsak a liktorok a rómaiaknál- egy nyaláb veresen csillogó 
vesszőt visz az agg és bölcs vének után. Végül a negyedik gombolyagba csavart zsineget hoz. 

12. Kedves barátunk és testvérünk! Mire valók ezek a felszerelések? 

13. Azonnal meglátjátok, de azért ne gondoljátok, hogy valamelyik most mindjárt megszólít 
minket, hogy kik vagyunk. Ez mind a műszereken keresztül történik majd, azért nagyon jól 
figyeljetek. 

14. Látjátok, az agg a kört a földre helyeztette, és a két bölcs által a körbe emelteti magát. A 
saját lábán nem mehet, mert akkor nem volna elkülönítve a szellemtől, és szükség esetén velük 
szemben nem tudna a szükséges akaraterővel fellépni. No most már a kör közepén áll. Előveszi a 
nagy botját, és úgy tesz, mintha hatalmas ütést szándékozna reánk mérni. Ezzel azonban csupán 
akaratának hatalmát, valamint felettünk, mint szellemek feletti uralmának a csorbíthatatlan erejét 
akarja bemutatni. Ha e világnak valóban csak közönséges szellemei volnánk akkor hogy úgy 
mondjuk, azonnal hátat kellene fordítanunk. Mivel azonban nem e világ szellemei vagyunk, így most 
itt állva maradunk. De mi történik most? 

15. Lám, most már a titokzatos asztal is a kör közepére kerül. Az agg rálehel annak mindegyik 
sarkára, s a bottal jelet húz az asztalra, és arcunk felé fordítja azt. Ha e világ szellemei volnánk, hozzá 
még makacs természetűek is, úgy erre azonnal menekülni lennénk kénytelenek, hacsak nem akarnánk 
azt, hogy a fejünk lángba boruljon. 

16. Tekintve, hogy ez a művelet is sikertelen maradt velünk szemben, most a kötegcsomó kerül 
elő, annak egyik végét a botra erősítik, míg a másik végét az agg tartja kezében, és úgy támasztja neki 

az asztalnak, a kötélcsomót pedig kinyújtja a körből. No most kézről-kézre jár a kötélcsomó, és 
mindenki a kezében tartja, fogja a kötelet. 

17. Kedves barátunk és testvérünk, mit jelent ez? 

18. Ez akaratuk összpontosítását megerősítését jelenti. Delejes láncnak is nevezhetnénk. Ennek 
az általános akaraterő hatása alatt most csakugyan menekülni lennénk kénytelenek, mihelyt a bot így 
rajtunk túlér, mi azonban rendíthetetlenül itt maradunk! 

19. Nézzétek csak, most már mindkét nembeli szelleműző szépségeink ijedt arcot kezdenek 
vágni, s így nem marad más hátra számukra, mint a hatalmas köteg ördögűző vesszőhöz nyúlniuk. 
Látjátok, a botokat gyorsan szétosztják, a körben lévő agg három darabot tart meg magának, míg a 
többi csak egyet-egyet ragad a kezébe. Az agg most egymásután háromszor vállon üti magát, s 
ugyanezt teszik a többiek is. Ez ugyanis feltétlen menekülésre indítania bennünket, ha csak egyszerű 
szellemek volnánk. Minthogy azonban nem menekülünk, sőt mindenféle ördögűző kísérlet alatt igen 
jól érezzük magunkat, ezért nem szellemeknek, hanem hozzájuk hasonló lényeknek tartanak 
bennünket. Persze nem olyanoknak, akik ilyen palotában születhettek volna, hanem egészen 
közönséges útszéli vándoroknak, akik egészen hetyke módon egyszerűen csak bejöttünk ide e 
hatalmas terület legelőkelőbb és legbölcsebb embereinek rendkívüli szentélyébe, amelynek területe 
legalábbis százszor olyan nagy, mint a ti egész Földetek! De mi történik ezek után velünk? 

20. Nézzétek csak, a kört most felemelik a földről, és elviszik az asztallal együtt, s a vesszőket 
anyagi értelemben felénk fordítják. 

21. Az agg most három vesszejével a vállamra ütött, s az egyébként könnyű, sima vessző 
egészen simán keresztülhatolt az én látszólagos testemen. Ez már tökéletesen elég volt ahhoz, hogy 
az egész embertömegen kétségbeesett félelem legyen úrrá. 

22. Nos, vajon mit csinálnak ezek az ijedt emberek? Néhányan elszéledtek, s akik a kis kapukhoz 
közel voltak, és a kötél tartásában nem voltak érdekelve, már diszkréten igen gyorsan el is távoztak. 
Ezt azonban az agg is és valamennyi kötéltartó is szívesen megtenné, azonban gyermekei előtt 
mégsem akarna gyáván megfutamodni, s ezért nem hozzánk, hanem az övéihez kezd beszélni. Int 
nekik, hogy hallgassák meg amit mondani akar, és így mi is hallgassuk meg. 

23. , Halljátok gyermekeim és unokáim! E három titokzatos lénnyel szemben minden olyan 
kísérletet megtettem, amelyek az elképzelhetetlen idők óta feltétlen biztosan hatottak minden 
szellemmel szemben, bárhol is mutatkoztak azok. Ha jóindulatúak voltak, akárcsak mi magunk, 
rögtön nyilatkoztak, és őszintén előadták az okot, ami miatt bennünket felkerestek. Ha azonban 
rosszindulatúak voltak -mint általában a vidéki kerületekből származó szellemek- akik ezt a 
megszentelt helyet helytelen életmódjuk miatt még meg sem közelíthetik, az ilyen szellemek -ha 
hamarabb nem is- de az utolsó kísérletnél kénytelenek voltak elmenekülni összpontosított erős 
akaratunk következtében. 

24. Ha természetes lények lennének, úgy a hármas vesszővel való ütésre rögtön menekülni 
kényszerültek volna, mint ahogyan jól láthattátok, a vessző teljesen keresztülment a középső lényen, 
sőt még csak nem is érintette. Ez annak a jele, hogy magasabb rendű lényekkel állunk szemben. 

25. Ezért az életemet szánom arra, hogy e lényeket megközelítsem, és hogy teljes alázattal 
kérdezzem meg e teljesen szokatlan módon történt megjelenésük okát. A kötelet azonban tartsátok 
valamennyien jó erősen, hogy ezáltal egy szívvel, egy lélekkel, egy akarattal kellő hatással 
közelíthessem meg e titokzatos lényeket." 

26. S látjátok, hogy az agg -aki kinézését tekintve akár a legfiatalabb is lehetne, itt azonban ez a 
legidősebb közöttük- a legnagyobb és az itt szokásos tisztelettel jön hozzám. S ez a nagy 
megtiszteltetés abban áll, hogy mindkét kezét a homloka fölé helyezi, s ezzel arra mutat rá, hogy az 
ő bölcsessége a mienkkel szemben semmi, míg szabadon hagyott keble annyit jelent, hogy egész 
szeretetét, egész életét hajlandó feláldozni értünk! 

27. Lám, már itt is áll előttünk! Nézzétek testének nemességét, és szinte szédítő szépségét! 
Elképzelhető ennél finomabb és puhább? Úgy vélem, hogy ennél különb már el sem képzelhető. Úgy 
látom, hogy a mi emberünk szólni készül, figyeljünk tehát jól! 


159. Fejezet: 

Isten gyermekei vagytok-e, mert akkor jaj nekünk! Azok vagyunk, de szeretetet árasztani és tanítani jöttünk 
hozzátok, egyúttal világotokat megismerni. Ha istengyermek akarsz lenni, ezt elérheted az oltár tüzén keresztül történő 
átváltozás nélkül is: alázatos és szeretetteljes élet árán. 

1. , Hallgassatok meg engem, ti roppant titokzatos lények! Az ősidők óta gyakorolt és bölcs 
módon megállapított összes biztosan ható védőintézkedést igénybe vettem veletek szemben, de 
semmit sem használt. Ti szellemek vagytok, ezt a vesszővel való ütésből rögtön megállapítottam, s 
ezen felül még igen hatalmas szellemnek kell lennetek, mert az összes védőeszközünk csődöt mondott 
veletek szemben. Mégis arra kérlek benneteket, közöljétek velünk, kik vagytok, és honnan jöttetek, 
hogy velem együtt e hatalmas ház megfelelő fogadtatásban részesítsen benneteket. 

2. Legmélyebb bölcsességeink alapján tudomásunk van arról, hogy Isten az Úr, minden dolgok, 
a mi hatalmas világunk és más világok, valamint magas rangú angyalok teremtője, valamelyik kis 
világra lement, és annak embereit az Ő gyermekeivé tette. És azok -mint a végtelen Isten gyermekei- 
végtelen erővel és hatalommal rendelkeznek, mégpedig mindenféle vonatkozásban, valamint az 
ehhez megfelelő bölcsességgel is. 

3. Mondjátok, nem Onnan jöttetek ide? Ha ugyanis Onnan jöttetek, akkor jaj nekünk, e világ 
erőtlen gyermekeinek! Azt tudjuk ugyanis -még bölcsességük révén- hogy az ilyen istengyermek 
szellemek nemcsak egy ilyen világot, mint a miénk, hanem egy egész sereg ilyen világot 
megsemmisíthetnek egyetlen leheletükkel! 

4. Ha tehát ilyen gyermekek vagytok, s mi nagy bűnösök vagyunk előttetek, követeljetek tőlünk 
áldozatot kiengesztelésül, csak bennünket és ezt a gyönyörű világunkat ne pusztítsátok el!" 

5. Figyeljetek ide, mert most majd én felelek nektek: 

6. , Hallgass meg engem te, a hely legidősebb bölcse! 

7. Azok vagyunk, akiknek te minket gondoltál. Ám a legkevésbé sem azért jöttünk ide hozzátok, 
hogy titeket és világotokat megsemmisítsük, sőt még egy hajatok szála sem görbül meg, és még 
kevésbé hozzatok bármilyen áldozatot is, mert mindez egyedül a mi Atyánkat illeti meg, az Urat, 
Istent, Aki él, teremt s kormányoz már örökkévalóságok óta. 

8. Így csak arra kérünk benneteket, hogy legalább igen rövid időre ugyanolyan szeretettel 
fogadjatok bennünket, mint amilyennel mi idejöttünk, azaz a szívetek Isten iránti szeretetével. 

9. Idejövetelünk célja az volt, hogy az Úr akarata szerint tanulmányozó betekintést nyerhessünk 
a ti világotokba. Egyúttal felhasználjuk ezt az alkalmat, most annak a nagy és végtelen szeretetnek és 
Irgalomnak a veletek való megismertetésére, amelyben az Isten valamennyi szellemben élő 
gyermekét, teremtményeit részesíti. 

10. Ezért ne is féljetek tőlünk, hanem legyetek vidámak és jókedvűek, mert az Isten, a mi Urunk 
és Atyánk valamennyi teremtményét csakis örömre és üdvösségre, nem pedig ijedtségre, 
szomorúságra, kínra és gyötrelemre teremtette! 

11. -Végtelenül nagy dicsőség és hála -feleli az agg- a minden dolgok szentséges teremtőjének, 
hogy bennünket, az Ő végtelenül hatalmas gyermekei útján íme meglátogatott. Most már bizonyosak 
vagyunk abban, hogy ti nem a romlásunkra, hanem egyenesen legnagyobb előnyükre jöttetek ide. 
Ezért engedjétek meg, hogy szívünk egész melegével üdvözöljünk benneteket, ahogyan e világon 
más senki sem teheti! 

12. Erre az agg gyermekei felé fordulva folytatja: 

13. - Nézzetek ide, házamnak összes gyermekei! A nagy Isten az Ő szeretetével meglátogatott 
minket, hogy rámutasson bölcsességünk fontosságára és szeretetünk gyengeségére. Nézzétek ezeket, 
akik legegyszerűbben, minden fény és pompa nélkül állnak előttünk, a Mindenható hatalmas Isten 
gyermekei. Ugyan mit ér a mi összes fényünk s pompánk ennek a fénytelen egyszerűségnek a 
felfoghatatlan nagyszerűséghez képest, ami azonban mégis -ennek ellenére- az isteni erő egész 
teljességével telített! 

14. Boruljunk le, dicsérjük és magasztaljuk a nagy Istent, Akinek Kegyelméből és Irgalmából 
most ebben a látványban részesülhettünk. 

15. Látjátok, több ízben meggyulladt a fa oltárunkon, de egyikötöknek sem volt bátorsága ahhoz, 
hogy kezét az oltárra tegye, hogy ezzel arra a világra kerüljön, amelyet Isten a saját gyermekei 
számára teremtett, hogy ott egy új testben, vagy védőszellem minőségben mi is odamehessünk. Most 
tehát nagyszerű alkalom kínálkozik az összes feltételek pontos megismerésére, melyek az 
istengyermekség eléréséhez szükségesek. A láng betűiből eddig is tudtunk ugyan, hogy a nagy Isten 
mi mindent követel meg attól, aki gyermeke szeretne lenni. A lángokból olvasott jelek bizonyára 
helyek voltak, de nem a mi ismereteink és a hitünk. Ezek majd megmondják, hogy mit kell tennünk, 
hogy a végtelen Kegyelem részeseivé válhassunk. Figyeljetek tehát jól, mert a középen álló nagy 
szellem megértett engem, és ő mindazt, amit tudnunk kell, közli velem, mi a nagy Isten tiszta Akarata, 
és hogy mit tegyünk Isten tetszésére. 

16. -Halld tehát e háznak kiváló legidősebbje! A ti ceremóniátok és lángjeleitek jelentősége a 
jelzett ok szempontjából a következő. Ez a ceremónia alig nevezhető gyenge képmásaként annak, 
amit a belsőtökben tennetek kellene. Most azonban -neked s rajtad keresztül- mindannyiótoknak 
megmutatom a teljes igazságot, hogy mi ennek a rendes útja, s ezért hallgass meg nagyon 
figyelmesen. 

17. Tudod-e mi az Isten iránti szeretet? Ha az Isten gyereke akarsz lenni, akkor ne akarj az első 
és legelőkelőbb lenni, hanem a legkisebb mindazok között, akiket idevezetsz. Ne magát a 
bölcsességet tanítsd önmagában, hanem az alázatot és szeretetet, és majd csak akkor juttok el -te és a 
tieid- ahhoz az igazi bölcsességhez, amelynek az alaplényege minden működő és ható erő. Az 
alaptétel a következő: 

18. Szíved egész lényével légy alázatos, szeresd Istent teljes erődből, mindenek felett, és abban 
teljesítsd az Ő Akaratát, hogy testvéreidet jobban szereted, mint önmagadat. 

19. Ha ezeket valóban megteszed, akkor máris istengyermek vagy, és még csak a kezedet sem 
kell az oltárra helyezned, mert hiszen éppen abban áll az istengyermekek és a többi értelmes lény 
közötti különbség, hogy a gyermekek szívüket, a többi teremtmény pedig csak kezét helyezi az 
oltárra. Isten azonban sosem a kéznek, hanem csupán a szívnek a műveit és jeleit veszi figyelembe. 

20. Ugyan mi hasznod van abból, hogy gyermekeiddel -eltanult bölcsességükkel és erejükkel- 
még nagyobb műveket alkothatsz mint ez az épület, amely bennünket hordoz? Lásd az Úr egyetlen 
gondolatával megteremt, és az Ő gyermekei is megtehetik ugyanezt az Úr bennük levő ereje által. 
Igen, azok nemcsak ilyen műveket teremthetnek meg egyetlen pillanat alatt, hanem egész 
teremtéseket hívhatnak életre egyetlen gondolatukkal. S ha ezek mellett gyermekeid munkájára 
tekintesz -amit nagy fáradsággal tudtak csak összehozni- ugyan mik ezek azokkal szemben? Semmi 
egyéb, mint egy hiú kísérlet az után, ami ilyen módon soha el nem érhető. 

21. Tegyétek tehát magatokévá azt, amire most rámutattam s meglátjátok hogy milyen más 
világosság támad fel bennetek, mert az olyan lényeket, mint amilyenek ti is vagytok, Isten végtelen 
szeretete nemcsak szolgaságra, hanem inkább örökös szabadságra teremtett. A teljes szabadságot 
azonban bölcsesség révén sohasem érhetitek el, hanem egyedül csakis az alázat és az Isten iránti 
szeretet által. Erre persze most magadban azt kérdezed, hogyan lehet Istent mindenek felett szeretni? 

22. Mondom neked, éppen úgy miként szíved érez akkor, amikor szeretetre gyúl egy elképzelt, 
létrehozandó alkotás iránt. Ilyenkor számodra minden más mellékes, olyan mintha nem is léteznének, 
és egyedül csakis művednek élsz! 

23. Fordíts most egyet a helyzeten, és tekints magad körül mindent értéktelennek, s helyezd 
szívedben az Urat mindezek, mindenek felé. Akkor már szereted az Urat mindenek felett. Ebben a 
szeretetben az Isten Szelleme is helyet foglal szívedben, s ettől a pillanattól fogva Istennek valóságos 
gyermekévé lettél. Most tehát már mindent tudsz! 

24. Ha eszerint is cselekszel, akkor tudsz mindent, akkor mindazt el is érheted, ami után 
törekszel. Mert lásd, az Úr az Ő gyermekeinek Atyja nem leli örömét a fényben és pompában, s ezért 
vagyunk mi is -mint az Ő gyermekei- szerények és egyszerűek, Ő pedig mint Atya a legegyszerűbb 
az összes gyermekei között. 

25. Ezzel a nagy pompával Őt sohasem kenyerezhetitek le, mert az ilyeneket neki létrehoznia 
csak röpke gondolat műve, miként ezt a ti világotokat -megszámlálhatatlanul sok, ennél is nagyobbat- 
ugyanígy megteremtett. 

26. Egy tiszta szeretettől duzzadó szívvel azonban már le is kenyerezheted, s akkor Ő egyetlen 
pillanat alatt sokkal többet ad neked, mint amennyit egész bölcsességedet is latba vetve felmérhetnél, 
azaz fel tudnál fogni, s annyit végtelen hosszú idők alatt sem bírsz megszerezni. 

27. Nos most már azt is tudod, hogy Isten miként vélekedik és hogyan kell Őt szeretni. Járj tehát 
eszerint, s akkor nincs szükséged arra, hogy egy másik világba helyeztesd át magadat. 

28. Gondolkozz azon, amit most tőlem hallottál. Vesd össze szavaimat, és mondd meg őszintén, 
hogy értetted meg azokat, s ha szükséges, még világosabban megmagyarázom neked, miként 
cselekedj, hogy Isten igazi szeretetéhez eljuthass! 

29. Látjátok, az agg mellére helyezi kezét, és erősen gondolkozni kezd. Mi pedig csak várjuk, 
és figyeljük meg, milyen ellenvetésekkel hozakodik elő. 


160. Fejezet: 
Ez a világ a teremtési ember szemének felel meg, tehát hogyan lehet belőle szív? Szeretettel Isten iránt lényünk 
kiszabadul kötöttségéből. A földre leszületett Isten szeretetéből testet öltött, hogy utat nyisson az Öt szeretőknek a 

szeretet által a földi rabságból az istengyermekség felé. Ti Jézus „más akolból való" juhai vagytok, ragadjátok Őt 
szívetek szeretetével, földi dolgoknak semmi értéket ne tulajdonítsatok, és akkor itt is istengyermekké válhattok. 


1. Az agg most ismét szólni akar, hallgassuk meg tehát, mert magában igen bölcsen mérlegelte 
a dolgot és csodálkoztok majd, milyen bölcselkedéssel jön majd elő ez az ember. De már kezdi is: 

2. - Magas küldöttei Annak, Aki Mindenható, és a világ összes anyagát megteremtette! A te 
tanácsod annyira jó és nyomós, bensőségesen bölcs, hogy arra nekem -mint e hely legbölcsebbjének- 
semmi ellenvetésem sem lehet. 

3. Tökéletesen igaz, hogy a szeretet, illetve a szívnek a Teremtője utáni vágyakozása mindenre 
képes lehet, mert ha szívemmel -mint életem alapjával- képes vagyok Teremtőmet megragadni, akkor 
tökéletes kapcsolatba kerültem Vele. S minthogy ezáltal életem alapján felül még az akaratomat is 
teljesen a Teremtő akaratának vetettem alá, másként tehát el sem képzelhető, minthogy attól kezdve 
már egyebet nem is gondolhatok, mint ami a mindenható Isten Akarata. 

4. Eddig tehát hatalmas küldött, minden rendben is volna, és a legkisebb ellenvetést sem lehet rá 
tenni. De van itt valami más is! Ha ez a fenti alaptétellel egyesíthető, akkor persze minden meg van 
nyerve. Ha pedig nem tehető meg, akkor az istengyermekség elérése továbbra is roppant vitatható 
kérdés marad, és legfeljebb mint jámbor óhaj élhet bennünk anélkül, hogy az istengyermekséget 
valaha is elérhetnénk. Ez a pont ami a fenti alaptétellel ellenkezik, a következő: 

5. Tudomásom van arról, hogy az összes világok, azok valamennyi lakójával együtt egy 
tökéletes teremtési embert alkotnak, s ezzel a tökéletes emberrel állandó kapcsolatban vannak 
olyformán, hogy az egyes világtestek ennek a nagy embernek az egyes testrészei. 

6. Így a megszámlálhatatlan világok egymással mint ugyanannyi egyéniséggel állnak folytonos 
kapcsolatban, amelyekből az isteni Hatalom és Bölcsesség megteremtette azt a tökéletes embert. 

7. Tudjuk azt is, hogy az egyes tagok, illetve az emberi test egyes részei mind egy-egy bizonyos 
cél szolgálatában állnak. A tapasztalat szerint a lábból sohasem lehet kéz, a kézből fej, a szájból fül, 
a nyelvből szem, az orrból mell, stb. Az embernek egy élő szíve van, és az a mellkasában dolgozik. 
Az a szív élteti az egész testet, mégsem mondhatnánk a test egyetlen részére sem, hogy az isteni Rend 
szerint kevésbé fontos volna, mint valamilyen másik, ennek ellenére az egész élet alapja mégis csak 
itt nyugszik, és a test többi tagja a szívet egyáltalán nem nélkülözheti. 

8. Ha pedig ez vitathatatlanul igaz, akkor hogyan tehetnék azt a tagok, azaz azok, akik -még ha 
saját mivoltukban mint tökéletes teremtmények az istengyermekséget elérték volna- létük mivoltában 
nem éppen a nagy teremtési ember szívének felelnek meg? Ha történetesen nem olyan világról valók, 
amelyek közvetlen az Isten szívének felel meg? Vajon mi haszna lenne abból valamelyik tagnak, ha 
a legerősebb vágy is töltené el aziránt, hogy szív lehessen belőle, vajon megtörténhetne ez is? 

9. Az a véleményem, hogy miután mi az Isten szemének felelünk meg, ezért sohasem jöhetünk 
kapcsolatba az Ő szívével. Vagyis sohasem érhetjük el az istengyermekséget anélkül, hogy először 
teljesen meg ne semmisítsenek, és csak azután lehetnénk -mint új teremtések- máshová is tartozók. 
Ez történik akkor, amikor valaki látható módon kezét a lángoló oltárra helyezi, amennyiben abban a 
pillanatban tényleg megszűnik létezni, és semmi sem marad meg belőle -azon a néma fluidon kívül, 
amely minden egyes teremtmény, legyen az egy világon egy lény, vagy kő, növény, vagy akármilyen 
teremtmény- teljesen öntudatlanul a Teremtő szívével megfelelésbe hoz. 

10. Mindezekből láthatod hatalmas küldött, hogy ez a második alaptétel reánk, e világ lakóira - 
legalábbis eddigi ismereteink szerint- a te előadott alaptételeddel szemben természetszerüleg teljesen 
megsemmisítőnek hat. 

11. Ha ehelyett más világosságot tudsz nekem adni, ami az én megalapozott ismereteimet jobban 
átsugározza és megdönti, úgy légyszíves azt nekem megadni, és azt akkor át is veszem és magamévá 
teszem, mintha soha más világosság nem érte volna életem benső kamráját! 

12. -Halld tehát te, a ház legidősebbje! A te felfogásod szerint valóban igen bölcsen szóltál, a te 
bölcsességed azonban nem hajlítható, s azért nem is alkalmas a továbbhaladásra, mert mereven a 
külső formákhoz kötött, s ezért tapadsz egyetlen testrészhez, úgy hogy tőle nem bírsz elszakadni. 

13. Lásd, ez csakis a külső formák sajátossága, a szabad, tiszta szellem azonban nem kötött, és 
ezért a maga teljes egészében mindenkor kapcsolatba kerülhet az Isten Szeretetével, mert az egész 
végtelenségben nincs más élet, mint az az egyetlen élet, amely az Isten Szeretetének erejéből árad 
szerte-szét. 

14. Ha lényiséged a külső forma szerint nem felelne meg az Isten szívének, azért tökéletesen 
meglelhetsz az életed szerint Isten szívének. Ha nem így állna a dolog, akkor nem is lenne életed az 

örökkévalóságokig, szellemed nem volna szellem, ha nem lenne egy és ugyanazon erő, mint ami az 
Isten szívének élő szeretetéből kiáradó végtelen Erő! 

15. A mostani formai lényed szerint -amely a kemény megfelelésekbe merevedett bele- persze 
hogy nem érheted el az istengyermekséget. Szellemed szerint azonban éppen úgy, akárcsak én, ha az 
Isten iránti szereteteddel ezt a mostani kötött lényiségedet fel tudod oldozni merevségéből. 

16. Erre viszont csak akkor lehetsz képes, ha a világi pompa és nagyszerűségek utáni benső 
vágyaidtól teljesen meg tudsz szabadulni, és így egész életerőddel ragadod meg az Isten szeretetteljes 
Lényét! 

17. Istennek ez a Szeretet-Lénye pedig az Isten-Ember, azaz az általad elképzelhetetlen Isten az 
Ő lényében szintén egy tökéletes ember, amennyiben az egyik világon -s ennek Föld a neve- hústestet 
öltött magára, és ezáltal épp olyan emberré vált, mint amilyen a többi általa teremtett ember. 

18. Tudd meg azt is, hogy ez az összes emberek legtökéletesebbje a saját teremtményei iránt 
végtelen nagy szeretetéből a hústeste szerinti legfájdalmasabb halált is el akarta szenvedni, hogy 
ezáltal szentséges kaput nyisson, amelyen keresztül annak a Földnek az emberei -mint az Ő 
gyermekei- Hozzá mehessenek, láthassák Őt, s mint Hozzá hasonlók beszélhessenek Vele, mintha 
éppen olyan istenek lennének, mint amilyen Ő örökkévalóságok óta! 

19. Ennek az Emberek Emberének -Aki voltaképpen az örökkévaló Isten és minden dolgok 
Teremtője- neve: JÉZUS, ami azt jelenti, hogy Ő teremtményeinek a Megváltója, s szavai, melyeket 
kiejtett, valamennyi teremtményéhez egyaránt szólnak. Mert szavaival az egész világmindenség 
összes lényét hívta Magához, szeretetéhez -mindannyiunk üdvére- és te ebből épp oly kevéssé vagy 
kizárva, akárcsak én, aki az említett Földön Vele együtt élő kortársa voltam. 

20. Ő maga mondta: , Nekem vannak juhaim, amelyek nem ebben az akolban vannak, és azokat 
szintén ide akarom vezetni, hogy legyen egy akol és egy pásztor!" 

21. Lásd, te is azok közé a juhok közé, illetve teremtmények közé tartozol, amelyek nem a 
Földről valók, s ugyanígy világotok valamennyi lakója. Ragadjátok meg tehát ezt a Jézust 
szívetekben, és e világotoknak ne tulajdonítsatok semmi értéket, és akkor már Isten gyermekei 
lesztek, amint itt jártok és keltek. 

22. Természetesen ezzel nem azt mondom neked, hogy ezt a gyönyörű palotádat most már 
pusztítsd el, és ennek helyébe egy kis igénytelen kunyhót építs, hanem szakítsd ki ezt a szíved 
szeretetéből, és tekintsd úgy, mintha nem is létezne számodra. Add egész magadat, mindenedet oda 
az Úrnak, és teljes alázattal s szeretettel járulj eléje, ugyanígy gyermekeidhez és testvéreidhez. Akkor 
majd eltölt Isten Szelleme, és Ő vezet el téged a Mennyek minden bölcsességéhez. Lásd, tisztán csak 
ennyi szükséges, a többi minden más egyéb csak értéktelen és semmi, s értéktelen az Isten előtt! 

23. Képzeld csak el, milyen nagynak kell lennie az Isten-Ember szeretetének, ha mint 
örökkévaló egyedüli Úr és Teremtő teljesen szegény akar lenni, hogy ezáltal az Ő gyermekei 
gazdagabbak lehessenek! 

24. Ha pedig most már mindezeket tudod, a benned levő isteni bölcsesség révén és a szeretet 
mélységéből, egész gazdagságodat hagyd magad mögött, s a legnagyobb szeretettel adj vissza 
mindent az Úr végtelen Szeretetének, és mint a legnagyobb gazdagságot, keresd meg Őt önmagadban. 
Akkor a legnagyobb kincsnek végtelen mennyiségével rendelkező boldog tulajdonosává leszel. 

25. Ne akard az Úr erejét és hatalmát a magad számára megszerezni, hanem igyekezz az Ő 
környezetében a leggyengébb és legjelentéktelenebb maradni, azon iparkodva, hogy ezen a világon 
semmid se legyen, mint egyedül csakis az Ő szeretete, és semmi más vágyad és kívánságod se legyen, 
mint hogy állandóan nála lehess! Akkor örökké csak úgy élhetsz, akárcsak egy nagyon szeretett bájos 
kis gyermek az ő örökké legszeretőbb Atyja legszentségesebb karján! 

26. Lásd, ez az igazi élet alapfeltétele. Élj eszerint, s akkor sem neked, sem a tieidnek nem kell 
az oltárt egyetlen ujjal sem megérinteni, és mégis tökéletesen elérheted az istengyerekséget ezen a te 
mostani világodon is. 

27. Vigyázz azonban, hogy az én tiédnél sokkal kevésbé szép alakom vissza ne riasszon téged, 
mert az alakon semmi sem múlik. A végtelen szép alakotok csak külső szükséglete a ti világotoknak, 
amit az Úr azért állított ide, hogy hatalmas fényével megvilágítsa ezt a csaknem megszámlálhatatlan 
kisebb világot, melyeket -mint titeket- nem övez állandó fény. A ti külső finomságú lényetek tehát e 
világ szükséglete, mert más formában itt nem is létezhetnétek. Egész más azonban a helyzet a szellem 
szépségénél. Az sohasem igazodik a külső formákhoz, hanem mindig egyedül csak az Úr iránti 
szeretethez, mert ez az élet igazi és egyetlen legnagyobb szépsége. 

28. Most pedig gondolkozz szavaim felett, és mondd meg nekem, mennyire értetted meg azokat. 
Ha szükséges, a te gondolataidban felvetődő kételyt úgy megvilágítom neked, hogy egész 
könnyűszerrel tekintesz majd bele az Isten örök igazságának valódi alapjába. Várom tehát a 
válaszodat! 

29. Látjátok, az agg és összes gyermekei most valamennyien arcra borulnak, és egész erejükkel 
próbálják érezni szívükben az Isten iránti szeretetet. Mi pedig türelmesen várjunk, mivé fejlődik a 
dolog. 


161. Fejezet: 

Mint a Földön megtestesült Isten kortársának minden szavadat elhiszem, de nem értem meg azt az alázatot, azt 
a legkisebbé levést, amivel istengyermekké lehetünk, amikor ezzel tulajdonképpen alattomosan a legnagyobbak 
akarunk lenni. E világon elvi alap a segítségadás, hála, ellenérték várása nélkül. Szerintünk képmutatás a többé 
levésért való törekvés. 


1. A bölcs erre újból felemelkedik, s -amint észrevehetitek- ismét beszélni akar velem. Legyen 
hát, hiszen azért beszéltem vele, hogy szóljon is! 

2. De már kezdi is, jól figyeljetek! 

3. -A nagy Isten küldötteinek legmagasztosabbika! Habár szavaid szerint a Földi kortársa voltál 
a nagy Istennek, Aki ott -teremtményeihez hasonlóan- szintén emberré lett, hogy ezáltal az örökélet 
kapuját valamennyi teremtménye számára megnyissa, mégis azt mondom neked, hogy szavaidat azok 
legmélyebb alapjáig elbíráltam, és azokat mindenben teljesen valóknak találtam, és egész 
bölcsességemet latba vetettem, hogy azokban valamilyen ellentmondást találjak. Nem akadtam 
egyetlen olyan pontra sem, ami kijelentéseid igazságát csak a legcsekélyebb mértékben is 
elhomályosíthatná. 

4. Most már tisztán és világosan belátom, hogy a te tanításod szerint az istengyermekséget 
minden egyes világon el lehet nyerni, természetesen csakis akkor, ha aszerint is él, és belső életét az 
Isten-Ember nevében szabaddá akarja tenni. Azt is belátom, hogy a kéznek a lángoló oltárra helyezése 
csak külső képe annak, amit teremtett embernek önmagában, a dolog legmélyebb értelme szerint, 
szellemileg kellene elvégeznie. Ehhez tehát még csak a legkisebb kétely sem férhet. Igen ám, de 
ennek hátterében egy egészen más természetű dolog húzódik meg. Dacára ennek a fényárban úszó 
világnak, mégis alapos sötétségben topogok. Ez pedig a következő: 

5. Azt mondottad, hogy az istengyermekség elérésének alapfeltétele az alázat, mert csakis ennek 
révén érheti el a szeretet az egyedül való Istent! Márpedig lásd, az örökkévalóságokig sem vonhatja 
senki sem kétségbe, hogy , istengyermeknek" lenni végtelenül több, mint ezen a világon a legnagyobb 
és a legtökéletesebb szellemlény. Ezért egyáltalán nem tudok magamban eligazodni, és felismerni, 
hogy mint cselekvési alapfeltétel, voltaképpen milyen alázatról is van itt szó? 

6. Tegyük fel, hogy mint istengyermek a legutolsó fokon akarok állni, s amellett semmi erőre, 
hatalomra nem vágyom, de annál inkább arra az üdvösséges képességre, hogy a mindenható Istent 
egy szellemi lény minden erejével minél jobban és jobban szerethessem. Ez bizonyára a lehető 
legcsekélyebb kívánság lenne az istengyermekségi állapot elérésére? 

7. Ha ugyanakkor arra gondolok, hogy az én jelenlegi állapotomban még csak egyetlen 
atomnyira sem közelíthetem meg, még csak a legjelentéktelenebb, a legkisebb istengyermeki lét 
elérésének a sikeréért szükségképpen kell, hogy több, nagyobb akarjak lenni. Lásd, nálunk olyan 
alázatosságot, melynek révén valaki mégis nagyobb akar lenni, gyalázatos csúszó-mászásnak hívjuk. 
Milyennek tekinthető most már Isten előtt az ilyen szellemű alázatosság, amelyben az ember 
szükségszerűen kénytelen többnek, nagyobbnak kívánkozni, mint amilyen őseredetileg Isten Rendje 
szerint volt vagy pedig a jobbik esetben nyilvánvalóan nagyobbá lenni kényszerül? Ha tehát a 
nagyobbra való törekvés nem volna kényszerű előfeltétel, úgy az általad mutatott út tökéletesen 
követhető lenne. Mivelhogy ezt a bizonyos többé-levést sem az egyik, sem a másik esetben nem lehet 
elkerülni, az ilyen alázatot nem tekinthetem olyan erénynek, ami az Istengyermekség eléréséhez 
szükséges lehet. Mivel pedig az az erény a nagyobbra, a többre való törekvés folytán csakis 
képmutatás, csúszás-mászás, vagy kétszínűség lehet. 

8. Ehhez azonban egy másik kérdés is kapcsolódik. Ez pedig a következő: Egy szabadon 
gondolkozó, öntudatos és szabad akaratú teremtménynek bizonyos körülmények között van-e joga a 
helyzetével elégedetlennek lennie, amelybe az Isten legnagyobb Kegyelme és Bölcsessége őt 
helyezte? Voltaképpen mi is az elégedetlenség? Ez mindenekelőtt tehetetlenség az adománnyal 
szemben, s mint ilyen, igen nagy hálátlanság az adományért. 

9. Ezek után már csak az a kérdés, hogy ha én a szeretet és az alázat alapján istengyermek, tehát 
kimondhatatlanul több akarok lenni, mint amennyi most vagyok, milyen akkor az én megelégedésem, 
milyen az én hálám azért, ami itt az Isten végtelen kegyelméből vagyok? 

10. Ilyen körülmények között az alázat és a szeretet elegendő-e ennyi hálátlanság 
kiegyensúlyozására, különösen akkor, amikor ezen bizonyos többet még az Isten Maga sem törölheti 
el az istengyermekség útjából? 

11. Úgy gondolom -magasztos küldött,- hogy megértetted ezzel mit akartam mondani? Mert ha 
például ezt mondanád, mit istengyermek rendkívüli módon kisebb, gyengébb leszek, mint amilyen 
most vagyok, akkor az istengyermekség eléréséhez az alázat egészen helyes és elfogadható út. A 
többé, nagyobbá, hatalmasabbá levés tudata mellett azonban az alázat -legalább is az én jelenlegi 
felfogásom mellett- nem lehet az igazi és helyes út. 

12. Mert lásd, nálunk -amint ezt az Úr bölcsességének erejénél fogva bizonyára nagyon jól 
tudod- változhatatlan elvi alap, hogy önmagától egyetlen ember sem tehet semmit, hanem minden 
tevékenységnek csakis a kölcsönös szükséglet és a kölcsönösen ható testvéri szeretet lehet és 
maradhat az alapja időtlen-időkig. Ha azonban akkor, és csak azért szeretem testvéremet, hogy ezért 
valami szolgálatot tegyen nekem, vagy hogy engem azért szeressen, vagy ha az én testvéri 
szeretetemért egyebet nem is, de legalább viszont szeretetet akarok, vagy valamelyes csekély 
szolgálatért a legrövidebb köszönetet kívánom tőle, lásd ez minálunk nagyon durva hiba és bűn. 

13. Ha én valaki előtt megalázkodom csak azért, hogy ezért legalábbis barátságos arccal 
tekintsen reám, ezzel már kissé -de mégis első fokozatú- képmutatóvá lettem. Egy szó mint száz, mi 
a te más szellemű eljárási módodat célszerűtlennek találjuk. Ahol segítségre van szükség, ott azonnal 
cselekszünk tekintet nélkül a hálára, vagy hálátlanságra. Szükség nélkül azonban sem egyetlen kéz, 
sem egyetlen lábmozdulatot nem teszünk! Éppen ezért minden ember állandóan ugyanabban a 
rangban van, és senki sem kerülhet másként a többi elé, mint egyedül a nagyobb bölcsessége révén, 
amelynek birtokában olyan helyre kerül, ahol a testvéreiben szunnyadó képességeket felismerheti, s 
úgy intézheti cselekedeteit, hogy minden ellenszolgáltatás nélkül leginkább hasznára, javára lehet. 
Ha azután az ilyen jótettben részesült testvérek felkeresik, hogy köszönetüket és hálájukat, 
szeretetüket fejezzék ki a jótettért, ezt elfogadja a testvéreinek boldogsága érdekében, de a 
legcsekélyebb mértékben sem azért, mintha ezzel valamilyen díjazást fogadott volna el. Ha 
meggondolod, most már ezen szokásunkat, bármilyen magas állású is vagy, és bármennyire magasan 
állsz felettünk, beláthatod, hogy az istengyermekség eléréséért az alázat és a szeretet ebben a 
formában nem működik. 

14. Ha megengeded azt, hogy semmit se kívánjak, akkor ha kell akár a következő pillanatban 
hajlandó vagyok körülöttem ezt a sok pompás dolgot megsemmisíteni, s egy földbe vájt lyukban 
tartózkodni azon férgekhez hasonlóan, melyek földjeink bizonyos mélységig való meglazítása végett 
teremtettek. De hogy továbbra is létezni akarjak, ezzel éppen az ellenkező útra lépnék, mert nem 
akarok látszólag lefelé lépni, hogy így kerüljek feljebb. Hanem igenis előre akarok haladni, és Isten 
előtt minden lépésem legyen tökéletes, s igaz, amit csak megteszek még látszólag sem képmutató. 

15. Ha valaki azért jön hozzám, hogy több legyen, azt alaposan megvizsgáztatom, hogy a 
, többhöz" szükséges képességekkel valóban rendelkezik-e? Ha csakugyan megszerezte, akkor 
magasabb helyre teszem, mert tényleg őszinte szívvel keresett fel engem. Ha azonban valaki felkeres 
és rögtön arcra borulva így szól: , Hallgass meg parancsolónk! Végtelenül boldog lennék, ha ott a 
legtávolabbi körzetben utcaseprőnek alkalmaznál." Az ilyenhez így szólok: , Távozz tőlem, mert te 
csúszó-mászó, alattomos lelkű vagy. A legutolsónak akartál alkalmazásba jutni, hogy magadat 
apránként behízelegve a legfelsőbb emeletre furakodhass. Itt azonban csúszó-mászó lélek számára 
nincs hely, és ezért egészen alázkodj meg, és hagyd el ezt a helyet minden kilátás nélkül, hogy itt 
álláshoz juthatsz! Mert ugyan miért nem jöttél őszintén és igazságosan hozzám? Ha így jöttél volna, 
vizsgálatnak vetettelek volna alá, s így mindaddig, amíg alattomos vagy, távolról kerüld el az én 
lakóhelyemet." 

16. Úgy vélem, a felhozott indokkal szemben a legnagyobb bölcsnek sem lehet semmi 
ellenvetése sem, mert az igazság az alapja minden isteni Rendnek, és ezzel szembe ne helyezkedjék 
egy szabad akaratú lény sem mindaddig, amíg saját Istene előtt érdemes akar maradni. 

17. E számomra világos szempontokkal természetesen nem akarok eléd vágni mert a benső 
igazság alapján minden Istentől szabadon gondolkodó, szabad akaratú teremtett lénynek joga van 
ahhoz, hogy a saját benső rendjét közölhesse mindazokkal, akiket tisztán jóakaratból és szeretetből 
egy más rendbe akar átvinni, illetve áthelyezni. Ezért remélem, hogy jóindulattal fogadtad az én 

megnyilatkozásomat, és azt is remélem, hogy bizonyára nem zárkózol el az elől, hogy a 
várakozásomnak megfelelő kielégítő választ adj. 

18. Az is lehetséges, hogy az istengyermekség lényegét nem fogtam fel még teljesen, anélkül 
pedig -én legalább is úgy gondolom- igen nehéz lesz az arany középutat megtalálnunk, mert az 
igazság mindenütt csak egy és ugyanaz lehet, és csakis az lehet az egyedüli öntudatos alapja minden 
teremtett embernek. Két igazság sohasem haladhat egymás mellett, még kevésbé állhat fenn, mert 
egyiknek meg kell döntenie a másikat, és nekem és neked így egyszerre nem is lehet igazunk. Ha 
pedig nálad az igazság, így csakis az én értelmetlenségemen múlik, hogy a te igazságodat a 
magaménak nem tudtam elismerni. Éppen ezért szükséges volna számomra, hogy világosabban 
fejezd ki magad, először pedig főképpen azt, hogy a dolog mély alapját tekintve megértsük mi is az 
igazi alázat, és mi a szeretet, és mi az ezek révén elérendő istengyermekség? Nagyon kérlek, közöld 
ezeket velem, és akkor a tökéletesen felismert igazságnak megfelelően rendezem át egész házamat, s 
ezért mind a magam, mind pedig egész házam nevében kérem a szíves felvilágosításodat! 


162. Fejezet: 

A bölcs tévedése. ,, Itt szabadon azt csinálsz, amit akarsz, ha látod utána ura, parancsolója leszel ennek az óriási 
naprendszernek. Az Istengyermek még a küszöböt sem lépheti át az Atya engedélye nélkül. Jézus Urunké mindenünk! 
Ti szabadon találkoztok, mi csak azt esszük meg, amit az Atya kezéből ad nekünk. Palotába laktok, a mi lakásunk 
kunyhó. Haszontalan szolgák vagyunk akkor is, ha az Atya földjét műveljük, a termést mind átadjuk Neki az alázat 
szellemében. Önmagunktól semmire sem vagyunk képesek, csak ha az Úr akarja. Ti elérhettek mindent, amit csak 
akartok. Mi úgy vagyunk az Úrral, mint a test tagjai a fejjel. Bár egy lényt képeznek, a test tagjai nem tehetik azt, amit 
akarnak, munkájuk eredményét az élet belső kamrájának adják át, s ez az erő osztja vissza, ami szükséges. Minden 
jutalom az, hogy Istent Atya-ként szerethetjük! 


1. Most tehát jól figyeljetek, mert meg kell válaszolnom a feltett kérdéseket. 

2. -Halld tehát, e hely nagyra becsült vénje, s e hatalmas körzet legfelsőbb vezetője! 

3. Amit te alázatnak nevezel, az nálunk is tökéletesen ugyanaz, amint ezt meghatároztad, 
tudniillik már legkevésbé sem alázat, annál inkább csalás. Ahol az ily módon való alázatos önmagát 
csalja meg, mert életének -egy sajátjának nem tekinthető fokozata által- egy még magasabb 
fokozatára akar eljutni. 

4. Ha azonban azt mondod, hogy az istengyermekség elérésénél, a többnek lenni akarást a 
legjobb akarattal sem lehet elkerülni, ebben a tekintetben nagyot tévedtél. Hogy pedig ez az állításom 
tökéletesen igaz és való, a legcsalhatatlanabb szavakkal bizonyítom, melyeket az Úr, az Isten, a 
Mennyek és Földek Ura Teremtője saját maga mondott nekünk, és ezzel vezetlek rá a legfényesebb 
világosságra. 

5. Az Ő szavai pedig így szólnak: 

6. , Engedjétek a kicsinyeket Hozzám jönni, és ettől ne tiltsátok el, mert övék a Mennyek 
Országa!" 

7. , Ha nem lesztek olyanok, mint ezek a kisgyermekek, nem mehettek be az Isten Országába!" 

8. , Aki közületek az első és a legnagyobb akar lenni, az legyen a legkisebb, és mindenkinek a 
szolgája!" 

9. Lásd, ebben rejlik az istengyermekség lényege! Ha tehát úgy véled, hogy mint istengyermek 
több leszel, nagyobb lesz az erőd, és hogy pompában és hatalomban gazdagabb leszel, akkor csak 
tanácsolom neked, hogy maradj meg annak, ami most vagy, mert arról hogy bármiben is több lennél, 
vagy többhöz jutnál, még csak szó sem lehet. Itt testileg, miként szellemileg tökéletes úr vagy. Amíg 
itt testben élsz, úgy e világon minden anyag kénytelen a te bölcsességednek engedelmeskedni. Ha 
pedig már szellem leszel, e világod már a központjából hatalmad alá kerül, valamint a hozzád hasonló 
összes szellemek is, mert mind valamennyien ennek a világnak a lakói voltak, szellemben és 
bölcsességben egy akaratban egyesültek, ami egyébként társadalmi és állami berendezkedésekből 
már az első pillanatra megállapítható. Mivel azonban e világtól, amelyben most laksz, számtalan más 
világ sorsa függ -mint központi napjuktól- gondold csak el, hogy milyen nagy hatalommal 
rendelkezel szellemileg. Mert e világ mindenki vezetésétől -amely szellemileg teljesen reád van 
bízva- igen sok világ és azok valamennyi lakójának a rendje és egész fennállása függ. 

10. S lásd, ezzel szemben milyen hatalma van egy istengyermeknek, és milyen hatósugara? Ezt 
már a legpontosabban megmondtam neked. Egy istengyermek mindaddig, amíg földi testben él, 
egyetlen porszemet sem mondhat magáénak, sőt nemcsak a saját testét, hanem még az életét sem, 
hanem mindenét fel kell adnia, és elismernie: „Semmi sem az enyém, és én magam is semmi és senki 


336 


vagyok, sőt még a jelenlegi életem is az Úré." Ez tehát a világi helyzete, s gondolod, hogy talán a 
szellemi fényesebb? Óh, korántsem! A szellemi még egyenesebb sűrített szegénységből áll! 

11. E világban legalább egy darab kenyeret mindenki vehet magának, és saját tetszése szerint 
járhat-kelhet, szellemileg azonban ennek a szabadságnak vége. Ott örökösen csak vendégei vagyunk 
az Atyának, és a gyermekek csak azt a kenyeret ehetik, amit az Atya kezeiből kapnak közvetlenül. 
Csakis oda mehetnek, ahová az Atya akarja, és ragyogó paloták helyett egyszerű kunyhókban laknak. 

12. A gyerekek sohasem henyélhetnek, s amikor csak az Atya akarja, kötelesek a földjét 
megművelni, a termést pedig gyorsan és hűségesen az Ő csűrjébe betakarítani. Amikor pedig minden 
munkájukat -ha még oly hűségesen és serényen is- elvégezték, a megérdemelt jutalom helyett a 
legmélyebb alázattal kell az Atya előtt beismerniük, hogy teljesen haszontalan és hanyag szolgák 
voltak! 

13. Te -mint már előbb is mondottam- fényűző hatalommal és erővel járhatod be szellemedben 
a saját akaratod szerint a te üdvösséges gyönyörűségedre a hozzád tartozó világterületeket a végtelen 
térben, ezzel szemben mi istengyermekek -az Ő akarata nélkül- még csak a küszöbről sem 
mozdíthatjuk el lábainkat. Te emellett beszélhetsz, amit csak akarsz, mi istengyermekek csakis azt 
beszélhetjük, amit a szánkba adtak. 

14. Lásd, ezek a dolgok és sok ehhez hasonló mutatják a különbséget ti -mint Istennek hatalmas 
teremrését kormányzó fenkölt és hatalmas szellemek- valamint mi, istengyermekek között. 

15. Ti önmagatoktól mindent elérhettek, amit csak akartok! Mi azonban önmagunktól semmire 
sem vagyunk képesek, hanem egyedül csakis akkor, ha az Úr akarja, de akkor egy hajszálnyival sem 
többet, mint amennyit éppen az Úr akar! 

16. Mi voltaképpen úgy vagyunk az Úrral, mint ahogyan a test tagjai magával a testtel. A tagok 
együttvéve a test benső életével bár egy lényt képeznek, azonban a test egyetlen tagja sem teheti azt, 
amit akar, mert a tagok tevékenysége és az egész tettereje a testben uralkodó alaperőhöz igazodik, 
attól függ. Ugyanígy a tagok önmaguktól nem is táplálkozhatnak, bármilyen szorgalmasan dolgoznak 
is, hanem egész szerzeményüket előbb az élet kamrájában kell beszállítaniuk, s a belső erő csak 
azután osztja szét a tagok között megfelelő arányban a végzett munka szerint. 

17. Így tehát egészen más a helyzet egy külsőleg szabad embernél, akik nincsenek egy testhez 
kötve tagokként, hanem mint teljesen szabad és független lények élnek a nagy mindenségben. Lásd, 
azt is mondhatnám, hogy: Legyetek szívesek, és végezzétek el ezt, vagy azt a munkát, s a jóindulatú 
emberek el is végzik azt, de a munka befejezése után teljesen szabadok az én akaratomtól, tehát 
tehetnek amit csak akarnak. 

18. Kérdem azonban, hogy ez így van-e testem tagjaival is? Óh, egyáltalán nem! Azok minden 
részükben és állandóan az én benső akaratomtól függenek, s nem helyezkedhetnek szembe azzal, 
mert a benső életerővel teljesen egy akaraton kell lenniük, különben az egész emberi lény belepusztul. 

19. Lám, ha most a tőlem hallottakat összevetve ezeken elgondolkozol, akkor majd egészen 
világossá válik előtted, hogy az istengyermekség megszerzéséhez szükséges többnek lenni akarással 
hogyan is áll a dolog. 

20. Ha tehát az istengyermekséget el akarod érni, akkor azt a gondolatot, hogy azzal valamit 
nyernél, teljesen el kell vetni magadtól. Az istengyermekségben ne láss valamilyen végtelenül 
tökéletes helyzetet, vagy állást, hanem ennek éppen az ellenkezőjét vedd. S ha majd ebből a 
szemszögből figyeled a dolgokat, akkor már önmagától is kitűnik, hogy az istengyermekség 
megszerzéséhez szükséges igazi alázat és szeretet helyes, vagy pedig helytelen útnak minősíthető-e? 

21. Mindenesetre feltételezhető-e Istenről, -Aki már önmagában is a végtelen és legtökéletesebb 
igazság- hogy egy megadott eszközzel egészen más célt akarjon elérni, mint amire maga az az eszköz 
beállíttatott? 

22. Aki szívének alázatában magát mind jobban csökkenti és kisebbíti, számíthat-e vajon arra, 
hogy az Úr őt ellenértékül majd megnagyobbítja? Óh, igen Ő mindenesetre megnagyobbíthatja 
ugyan, de semmi esetre sem az általad vélt , többé levés" szerint, hanem egyedül és csakis a még 
mélyebb alázatban és még fokozottabb szeretetben. Márpedig a szellemben ez az igazi nagyobbá 
levés, azaz növekedés, mivel mint istengyermek abban, ami után törekedett -tehát a kisebbé levésben- 
a legtökéletesebb fokot eléri. 

23. Éppen azért az Isten gyermekének, az Isten iránt érzett szeretete nem is lehet valamilyen 
hízelgés, ami által önmagát Isten előtt valamilyen előnyös helyzetbe tolhatná, hanem az igazi szeretet 
nála igazi benső ösztönös vágy, hogy Istent, mint a legtökéletesebb Urat felismerje, Őt szeresse 
mindenek felett, önmagát pedig tökéletesen semminek tekintse. A legnagyobb üdvösségét kell hogy 

keresse, és meg is találja abban, hogy Istent, az Atyát mindenek felett szeretheti, mert egyedül csak 
Ő az Isten, az Atya, és szeretetéért egész örökkévalóságokon át nem várhat más jutalmat annál a nagy 
kegyelemnél, hogy Istent, az ő legjóságosabb Atyját szabad és lehet szeretnie! 

24. Lásd fennkölt időse e népnek, így állnak a dolgok. Most pedig gondolkozzál a hallottakon, 
és azután közöld majd velem, hogy az általam közölt -istengyermekség eléréshez vezető- utat 
milyennek találod most? Csupán arról ne feledkezz meg, hogy mint istengyermeknél az általad vélt 
többé levés soha örökké meg nem valósítható. Ha mindezeket jól megértetted, akkor közöld velem 
véleményedet! 


163. Fejezet: 

Okosságunk azt mondaná: botorság lenne szabadságunkat az istengyermekség kötött állapotára felcserélni! 
Szellemünk bejárhatja a teremtett világ szépségeit, ám egy istengyermek ezt Atyja mellől egy pillanat alatt áttekintheti. 
Mi csak e népes világunkat kormányozzuk az istengyermekek, mint az Atya teremtő társai hatalmat nyernek az egész 
teremtés és összes szellemei felett. Aki Isten mellől szemlélhet mindent, minek is lépné át a küszöbét saját külön 
akaratéból? Aki a mindenséget éltető központban lakik, minek kellene annak önmagát külön étellel ellátnia? Szabadok 
vagytok az Atya akaratában, a mi szabadságunk pedig látszólagos. Megtaláltad a helyes mértéket! Ne légy elégedetlen. 
Ha a teremtett szeretetet ad és vár, magát megalázva, mindent kap, és ezzel elérte az istengyermekséget! 


1. Látjátok, az agg már döntött is magában, és szólni kíván. Hallgassátok meg őt nagy 
figyelemmel. 

2. -A nagy Istennek hatalmas küldötte! Most már teljesen tisztában vagyok, és az 
istengyermekségre vonatkozó egész dolognak egészen más színezete van! Mivel pedig a dolog így 
áll, mert hiszen másként nem is lehet, meg kell bocstanod nekem, hogy az általad elmondottakat -az 
én szemszögemből nézve- az isteni Renddel bizonyos mértékig ellentétesnek találtam. Különösen, 
hogy szerinted az igazi istengyermekség voltaképpen semmi előnnyel nem jár. Sőt, egyenesen 
nyilvánvaló botorságnak is megtehetnénk, ha az itteni jót és gazdagságot, amellyel most 
rendelkezünk, az általad említett semmivel felcseréljük, és magunktól eldobjuk! Ezért érthető lenne, 
ha azt mondanám, hogy: Isten és az Atya ide vagy oda, mind nem ér az én számomra annyit, hogy 
mint istengyermek minden előny nélkül kelljen élnem! 

3. Egyrészt tagadhatatlan, hogy az a gondolat, hogy Istent a legbensőségesebb kölcsönös szeretet 
alapján Atyaként hívhassuk, minden más egyéb gondolatot tisztára megsemmisít, mert egy teremtett 
lény valamely magasztosabb helyzetet el sem gondolhat. Amikor azonban a másik oldalról figyeljük 
a dolgot, hogy ennek a magasztos gondolatnak és névnek a birtokában az ember tulajdonképpen 
semmi és ennél többnek lenni nem is szabad, sőt minden teremtménynek a legalsóbb rendű 
szolgálatára mindig és állandóan rendelkezésre állnia köteles, nos az olyannak, mint amilyenek e 
világunkon mi vagyunk, az ilyen gondolatot és a nagy nevet inkább nem vállaljuk. 

4. Ha ugyanis itt mindaz, ami után a szívünk csak vágyódik, ideiglenesen és szellemben örökre 
a mienk lehet, mint istengyermeknek pedig saját akaratából még csak a küszöböt sem szabad átlépnie. 
Nos, hallod-e, akkor inkább megmaradunk azoknak, amik most vagyunk, mert semmivé lenni 
esetében, igazán nincs szükségünk a létre. Ha pedig egy lény már itt van, ez a létezése már önmagában 
is erejéhez mérten az állandó magasabbra fejlődést feltételezi, nem pedig -a helyett, hogy az elérhető 
legnagyobb fejlődést várná- már minden itt megszerzett erejének, ismeretének és szeretetének teljes 
megsemmisülését vállalja. Különösen akkor nem, ha meggondoljuk, hogy az itteni élete alatt 
mindenki mind erejében, mind ismereteiben egyaránt csak gyarapszik. 

5. Remélem, alaposan megértettél engem, mert úgy beszéltem, ahogyan minden valamennyire 
is bölcsen gondolkozó embernek beszélnie kell, ha az istengyermekké válásának ismertetését tőled 
hallotta. 

6. A magam részéről azonban az istengyermekségre vonatkozólag már egészen más 
véleményem van, és teljes biztos tudattal állapítom meg, hogy az istengyermekség mögött valami 
egészen más, valami roppant rendkívüli módon többnek kell lennie, mint amennyit te velem közöltél. 

7. Az bizonyára úgy is van, hogy mint gyermek, az Atya iránti legnagyobb szeretetében Neki 
mindent önként átad. Hiszen ez a szeretet lényéből és jellegzetességéből önként következik. Hogy 
azonban ezért az igazán csekély áldozatért másrészt valami rendkívülit elvárhasson, ezt egy 
örökkévalóságig sem beszélhetné be nekem senki sem. 

8. Nekünk -szellemi tanításaink szerint- megvan azon képességünk, hogy mint szellemek Isten 
teremtésének összes mélységeit bejárhatjuk, és kedvük szerint szórakozhatunk és gyönyörködhetünk 
az Ő csodálatos műveinek végtelen változatosságában. De lásd -ahogyan most mély sejtelem alatt 

érzékelem- az istengyermekek egyetlen pillantás alatt áttekinthetik mindazt, amire nekünk 
örökkévalóságokra van szükségünk. 

9. Nekünk megvan a hatalmunk ahhoz, hogy mint szellemek e világ dolgait, valamint ebből 
kifolyólag e világunkhoz tartozó s tőlünk függő világokat kormányozzuk. Az istengyermekek 
azonban Istennel a legbensőségesebb és legközelebbi kapcsolatban állva bizonyára neki 
teremtőtársai, s amíg mi végeredményben mindig csak anyagi dolgokat uralunk, addig az 
istengyermekek az Ő atyjuktól nemcsak az egész végtelen anyagi teremtés felett nyernek hatalmat, 
hanem valamennyi szellemi teremtmény felett is! 

10. Lásd, ez az én véleményem, aminek igaz voltáért mindazt kockára merném tenni, amim csak 
ezen a világon van. Igaz, hogy te azt is kijelentetted, hogy a gyermekeknek Atyjuk akarata nélkül 
még a küszöbjüket sem léphetitek át, ezenfelül a szükséges táplálékot sem vehetik önmaguktól, sőt 
még egyszerű kunyhóban is kell lakniuk. De ha az istengyermek, az Isten végtelen teremtésének 
összes gyönyörűségeit egyetlen pillantással képes átfogni, akkor szeretném tudni, hogy ugyan miért 
és hová kellene neki a lábát a küszöbről áthelyeznie? 

11. Ezenfelül, ha valaki teremtői képességgel magával az Istennel örökös közösségben él, 
ahonnan az egész végtelenség összes teremtményei táplálékukat nyerik, akkor annak is szeretném 
tudni az okát, mi szüksége volna önmagától étkeznie, annak aki minden élet középpontjában él. Úgy 
vélem, ugyanez a helyzet az istengyermek egyszerű lakásával is, hogy annak egy kunyhót, vagy 
palotát szemléljen, teljesen egyre kell mennie annál, amikor valaki önmagában Isten valamennyi 
csodás alkotásával együtt lehet. 

12. Ha valaki a végtelenség és az örökkévalóság összes pompája között azzal az Egyetlennel 
van együtt, Akit az egész végtelenség egyetlen teremtménye sem kisebbíthet meg, Annak azután 
igazán könnyen lehet a legjelentéktelenebb szolgája, mert ugyan mit is veszíthetne az ilyen ezáltal? 
Nem kénytelen-e Neki -éppen úgy, mint akár az egész teremtés is- a legkisebb intésére a 
legpontosabban engedelmeskedni? 

13. Igaz, hogy a mi szellemünknek is van erejük és hatalmuk saját világunk uralására, de 
mindezek ellenére tényleg urai vagyunk-e ennek? Ó nem! 

14. Azt tesszük ugyan amit csak akarunk, de nem mindig akarhatjuk azt, amit szeretnénk! Ők 
azonban szabadok Annak az akaratában, aki Atyjuk! 

15. Az Úrnak magasztos küldötte! Hiszem, hogy teljesen helyesen fogtam fel a dolgokat, ennek 
ellenére mégis kérlek, ne sajnálj még néhány szót tőlem, hogy azokból megtudhassam, mennyire 
közelítette meg véleményem a legmagasabb rendű igazságot! 

16. -Halld tehát e hely legidősebb bölcse! Nagyon jól tudtam, hogy rátalálsz a helyes 
világosságra, ha csak rámutatok a helyes útra. Ítéleted helyes, az istengyermekség lényegét jól ismerd 
fel. Ahogyan jelezted a dolgot, tényleg úgy is van minden. De az alázattal és szeretettel ismét 
kényszerítve érzed majd magad az imént még annyira feldicsért , kevésbé levést" megszerezni. 

17. De mit csináljunk most már? Mert lásd, te sem az egyikkel, sem a másikkal nem vagy 
megelégedve. A , több lenni akaráshoz" az alázat és szeretet előtted nem jó eszköz, tehát nem erény, 
a , kevesebbé lenni akarás" mint erény pedig bolondság előtted. Hogyan kellene tehát állni a 
dolgoknak, hogy kielégítve érezd magad? Ezt a kérdést most megadom neked! 

18. Lásd, te még mindig azt képzeled hogy valaki csak akkor kaphat többet, ha többet is kér. 
Kevesebbet kap, ha kevesebbet kér, én azonban azt mondom neked: ez egy teremtett egyén 
gondolkodási mértéke. Magánál a Teremtőnél azonban éppen fordítva áll a dolog: aki sokat akar, 
keveset kap, aki keveset kér, annak sok adatik, aki semmit sem kér, az mindent kap. 

19. Ezt persze egy kissé természetellenesnek találod, de lásd, nálad is előfordul ehhez hasonló 
helyzet, s ilyen esetben te is az Úrhoz hasonlóan cselekszel. Például, ha valaki neked elvégez egy 
munkát, és ezért igen keveset kér, hogyan fogadod őt a szívedben? Nagy örömmel fogadod! Ha valaki 
pedig neked mindent megtesz, amit csak tőle kívánsz, s a végén mindezekért semmit sem kér, mert 
az neked mindent az irántad érzett szeretetéből tett, hogyan fogadod az ilyet a szívedben? Ugyebár a 
jobbodra ülteted, és mindent megosztasz vele, mert az ilyen a szívedet teljes mértékben adósoddá 
tette! 

20. Lásd kiváló bölcsem, ez hajszálra ugyanaz a helyzet, mint a teremtett és a Teremtő közötti 
viszony. Ha pedig az utolsó esetnek megfelelően jársz el, akkor már el is érted az Istengyermekséget, 
és Ő ugyanúgy a jobbjára ültet téged. Ez a szeretet eredménye, mert az Isten nem a művet tekinti, 
hanem egyedül csakis a szeretetet. Ha a művet a szeretet kelti életre, akkor az értékes az Isten előtt. 
Ha azonban tisztán csak a bölcsesség szülötte, akkor annak semmi értéke sincs Isten előtt, legfeljebb 


339 


csak annyiban, amennyiben közrejátszott benne a szeretet is! Most azután már mindent tudsz, és így 
többet nem is kell neked mondanom. Ha a világosan megjelölt úton akarsz haladni, most már jól 
tudod, hogy milyen célt érhetsz el. Ha pedig maradsz az, aki eddig is voltál, akkor éppen úgy eléred 
a jó célodat, csak éppen az istengyermekséget nem! 

21. Nézzétek csak, milyen alázatos lett a mi vénünk, és hogyan gondolkodik szavaim felett. 
Most mindjárt beszélni fog gyermekeihez, hallgassuk meg tehát, utána pedig megáldjuk ezt a népet, 
és azonnal tovább megyünk. 


164. Fejezet: 
Az agg beszéde népéhez. Isten egy tökéletes ember. Az istengyermekség előfeltétele: alázat, szeretet, 
önmegtagadás. Mindenki megígéri, hogy az istengyermekséghez vezető útra lép. Távozás e központi Napról. 


1. Az agg bölcs beszélni kezd: 

2. -Hallgassatok meg gyermekeim, akik itt vagytok, és közöljétek azokkal is, akik most távol 
vannak mindazt, amit most tőlem hallani fogtok. 

3. Jól tudjuk, hogy hasonló alkalmakkor, amikor a fa az oltáron magasabb hatalom hatására 
meggyulladt, az égő fa lángja között olvastuk ki azokat a roppant nehéz feltételeket, amelyeknek a 
teljesítése által érhető el egyedül az istengyermekség magas fokozata. Sohasem volt még alkalmunk 
arra a rendkívüli nagy szerencsére, hogy közvetlenül hallhassunk egy istengyermek szájából 
útmutatást arra, hogy melyik a legrövidebb természetes út, amelyen át az istengyermekség elérhető, 
s különösképpen mi is az, ami az istengyermekség fogalma mögött rejtőzik. 

4. E magasztos vendég két kísérőjével együtt az ősforrástól az ősalapig megmutatta nekünk azt, 
amit az egész bölcsességünkkel sem érhettünk volna el sohasem. Most azonban már tudjuk, hogy 
Isten, a minden dolgok Teremtője, szintén egy tökéletes ember, és állandóan azok között lakozik, 
akiket mint Atya saját gyermekeinek nevez. 

5. Ezenkívül legpontosabban, egészen a dolgok mély alapjáig megtudtuk, hogy tulajdonképpen 
mit is értsünk istengyermekség alatt, és hogy voltaképpen miért ez a neve. Mint harmadik roppant 
fontos dolgot most már világosan látjuk, hogy a szabad teremtmények, akik öntudatosak, és az Istent 
az ő Teremtőjüknek el is ismerik, a legegyszerűbb és a legcélszerűbb módon válhatnak Isten 
gyermekeivé. 

6. Ha pedig ez tényleg így igaz, ennek bizonyítására nincs szükség, mert először is ennek az 
igazságnak a kezese még mindig közöttünk tartózkodik, másrészt kezeskedik erről saját bölcsességem 
is -amiből mint valamennyien jól láthattátok és hallhattátok- a magasztos követ szavaival szemben 
mindenfelé ellenvetést tettem annak bizonyítására, hogy az ő kijelentései a bölcsesség legszigorúbb 
vizsgálata mellett is helytállóknak mutatkoznak-e. 

7. Magatok is hallottátok, hogy a magasztos vendég milyen fém-keménységgel, szilárdsággal 
bizonyította be igazát, és szavainak igazsága által az én téves felfogásomból csaknem tökéletesen 
egyenes útra vezetett. Ha pedig a magasztos követ szavain keresztül -mondhatnánk- ilyen kézzel 
fogható bizonyítékokat kaptunk, ugyan mi okból lenne még szükségünk további bizonyítékokra? 

8. Így mostmár egyedül csak arról lehet szó, hogy a jelzett úton komolyan akarunk -e haladni, 
vagy sem. Akarjuk-e az alázat, önmegtagadás, szeretet útját járni, vagy pedig nem? E kérdés tehát a 
maga valójában ezt jelenti: 

9. E mostani légies testünk levetése után mint szellemek e hatalmas világunk örökös őrei 
akarunk-e lenni, vagy pedig testünk levetése után azonnal istengyermekek akarunk-e lenni, és 
odamenni, ahol Ő örökkévaló végtelen és mindenek felett hatalmas Isten és Úr gyermekei között 
lakik, és szívének végtelen szeretetével szereti őket? 

10. Látjátok kedves gyermekeim, ez rendkívül súlyos kérdés, amelyre csakis a legbölcsebb 
szavakkal lehet válaszolni. Szükségesnek tartom felhívni a figyelmeteket arra, hogy a mi testünk 
levetése utáni állapotunk szellemben szintén fejedelmi, ami a külső pompa és gyönyörűségek 
szempontjából minden elképzelhető mértéket messze túlhalad. 

11. Testünk már itt is oly rendkívüli szépnek alkotott, hogy annak szépsége -amint 
észrevehettétek- még az istengyermekeket is nagy csodálkozásra késztette, pedig a mi testi 
szépségünk egy alig észrevehetően tovasuhanó árnyék a mi halhatatlan szellemünkhöz képest. 
Ugyanúgy már a mi külső testünk lakásai is oly fényűzően pompásak, hogy a kisebb világok lakói 
ezt látva már az első pillanatban életüket vesztenék, pedig ezek megépítése milyen kis fáradságunkba 
került, mert egyesített akaratunk erejével teljesen uraltuk az anyagot, aminek engedelmeskednie, 

simulnia és emelkednie kell akaratunk szerint. De mégis mi a legnagyszerűbb és legpompásabb 
anyagi építkezés azokhoz az épületekhez képest, amelyeket azok a szellemek emelnek, akik a távoli 
fénytengert lakják, amely a mi hatalmas világunkat teljesen körülfogja. 

12. Látjátok, mindezeket már sokszoros tapasztalatunkból tudjuk, mert többen vannak 
közöttünk olyanok, akiknek már többször jutott osztályrészül az a kegyelem, hogy világunk szellemi 
dolgait a legtisztábban szemlélhették. A mi jutalmunk tehát általában felfoghatatlanul pompásnak 
tekinthető, mert mint szellemek valóban urai vagyunk nemcsak e végtelen nagy világunknak, hanem 
szemlélhetjük és urai vagyunk azoknak a világoknak is, amelyek többé-kevésbé e világunktól 
függnek. Gyermekeim, mindezeket összevetve ez a helyzet: 

13. Mit akartok még, ti amúgy is nagyon szerencsés gyermekei e világnak, amely milliárd és 
milliárdnyi világ fényhordozója? 

14. Most valóban igaz, hogy aki olyan szerencsés, mint amilyenek mi vagyunk, egy még 
magasabb fokú helyzet megkívánása valóságos bátorságszámba megy! 

15. Látjátok, ezt a bölcs utókövetkeztetést is előadtam magasztos vendégünknek, és ezt ő is 
ugyanígy megerősítette. De azért mégis hallgassatok meg gyermekeim! Az istengyermekségnél a 
hangsúly általában nem azon van, hogy , több", vagy , szerencsésebb", hanem az Isten szeretetében 
való tökéletesebbé és élőbbé váláson. Ti azonban már személyes tapasztalataitokból tudjátok, hogy a 
mi legnagyobb szerencsénk, valamint legnagyobb üdvösségünk nem másban, mint egyedül a mi 
egymás iránti szeretetünkben áll. Minél jobban szeretjük egymást, minél jobban tudunk egyesülni 
testileg s szellemileg egyaránt szeretetünkben, annál szerencsésebbeknek érezzük magunkat. 

16. Vajon nem ez az idő számunkra a legszerencsésebb, amikor házunk falai között kölcsönös 
szeretetünkben egyesülhetünk, és ilyenkor gyönyörű külső világunkat még csak pillantásra sem 
méltatjuk? Személyes tapasztalataitok alapján egyikőtök sem felelhet másként, mint hogy ez mind 
valóban és tökéletesen igaz! 

17. Nos jól van, de látjátok éppen ebben rejlik a nagy különbség a mi legnagyobb -ám emellett 
még mindig külsőséges- üdvösségünk, valamint az istengyermekek legbensőségesebb üdvössége 
között! Ha pedig bennünket a mi kölcsönös e teremtményi szeretetünk is ennyire szerencsésekké tesz, 
mily végtelenül boldogítóbbnak kell lennie annak a szeretetnek, ahol a teremtmények -mint 
istengyermekek- Teremtőjüket mint Atyjukat láthatóan és a legnagyobb szeretettel, Általa is 
mindenható módon ragadhatnák meg? E hatalmas világunkon lehetne-e olyan lényt találni, aki az 
ilyen üdvösség nagyságának egy atomját is el bírná képzelni, ahol a teremtmény mint gyermek 
Teremtőjét nem mint Istent, hanem mint az Ő Atyját egész szeretetével közelítheti meg, és viszont, 
Általa is a legnagyobb szeretettel övezve? 

18. Látjátok, ez a végtelen nagy különbség az istengyermekek és mi közöttünk! Gondoljátok 
csak el, milyen végtelen kicsinek kell lennie a nekünk üdvösséget adó szeretetszikrának az Istenben 
lakozó szeretet végtelen teljességéhez képest, és mégis ez a parányi kicsi szikra adja a mi egész 
üdvösségünket. Most már milyen elképzelhetetlenül nagynak kell lennie ama lény üdvösségének, aki 
az ő szeretet Atyja szeretetének egész teljességében fürödhet, élhet! 

19. Mit tegyünk tehát? Maradni akarunk ott, ahol most vagyunk, vagy új életerővel telve 
gyermekként sietünk a mindenható szentséges, örök Atya karjaiba? 

20. Gyermekeim, azt olvasom ki mindnyájatok arcából, hogy mindent hajlandók vagytok 
elhagyni azért, hogy az Atyához érkezzetek! Igen, ez az én legtökéletesebb akaratom is! Szeretni 
akarjuk Őt, mintha ezer szívünk volna, olyan alázatosak akarunk lenni, mintha csak létünk sem lenne, 
hogy külsőséges életünk után oda juthassunk, ahol a szentséges Atya lakozik! 

21. Te pedig magasztos követ, vedd át igazságként a mi biztos ígéretünket, hogy mi 
valamennyien egy szándékkal vagyunk, és az általad megmutatott úton akarunk haladni. Áldj meg 
tehát minket ezen az új utunkon, hogy szerencsésen megérkezhessünk oda, ahol te bizonyára teljesen 
üdvözölten már régóta tartózkodsz, a te végtelenül szentséges Atyád és Istened házában! 

22. Nézzétek csak kedves barátaim és testvéreim, e szavai nyomán az agg bölcs arcra borul, és 
gyermekei követik az ő példáját. Most tehát megáldjuk őket! Miután ez megtörtént, engedjétek meg, 
hogy egy kissé felemeljelek benneteket. No látjátok, már fel is emelkedtünk, és az előbbi világunk 
már csak egy parányi csillagképként lebeg újból alattunk a végtelen tér felmérhetetlen mélységében. 

23. Most pedig nézzetek le. Amit most láttok, az a ti Napotok. Már nem vagyunk messze tőle, 
ennek ellenére mégsem sietünk feléje, hanem inkább óvatosan közelítjük meg annak megszentelt 
felületét. Most azonban nem az anyagi, hanem a szellemi Nap felületét, amely az anyagi mellett 
ugyanazon a helyen, annak tökéletesen megfelel. 

24. Most pedig szép lassan ereszkedjünk alá. 


165. Fejezet: 
A Szellemi Napba -mint az Ur szférájába- hatoltatok be, amely egyesíti magában a végtelen szférát. Példaként 
szolgálnak erre az egyes szellemek, szellemcsoportok. 


1. No lám, már a Napotok szellemi felületén is vagyunk. Hogy tetszik itt nektek? Arcotokról 
látom, hogy roppant csodálkoztok. 

2. Valóban, itt is felfoghatatlanul szép és csodálatos minden, és nagyon kellemes itt lenni. Az 
előbbi napvilág fényűző pompájából itt már semmi sincs. Ennek ellenére bájosan berendezett kertek, 
helyes kis házikókkal teletűzdelt rózsarétek kellemesen pazar látványt nyújtanak. Ezt a gyönyörű 
látványt még az is emeli, hogy a kertekben a kis házikók körül a réteken sok kis gyermeket láthatunk, 
akikkel felnőtt szellemek igen barátságosan foglalkoznak. 

2. Egyedül az tűnik fel kedves testvérünk, hogy a természetes Nap megtekintése után az Úr Maga 
helyezett át bennünket a Szellemi Napra. Ott azonban abból, amit itt látunk, ott semmi sem látható, 
hanem csak végtelenbe vesző nagy földterület, melyet helyenként fű borított, itt-ott kis fácskákkal 
volt díszítve. E nagy területen láthattunk még szellemlényeket járkálni, akárcsak nálunk a kérész 
lepkéket napkelte előtt, vagy naplemente után. De ez is volt csupán az egész! Ha ennél többet akartunk 
látni, akkor be kellett lépnünk valamilyen szellem szférájába. 

3. Mindezekből három igen súlyos, komoly kérdés vetődik fel: 

1. A Szellemi Nap, ahová akkor az Úr vitt bennünket, s amit az Ő közelében olyan könnyen 
szemlélhettünk, azonos-e ezzel? 

2. Ha a mostani Szellemi Nap azonos az első ízben látottal, akkor az a kérdés, hogy ennek 
felülete most miért egészen más, mint az akkor látott volt? 

3. Abban az esetben, ha ez a Nap ugyanaz, s ennek ellenére mégsem ugyanazt látjuk annak 
felületén, mint akkor, mi okozza ezt a különbséget? Az okozza-e, hogy most a te szférádban vagyunk, 
akkor pedig az Úréban voltunk? 

4. Mindjárt az elején azt is közölted velünk, hogy mi most nem a te szférádban vagyunk, hanem 
ellenkezőleg, most te vagy a miénkben. Mindazonáltal -számunkra észrevétlenül- történhetett egy 
szféra-csere is. Ezért kérdezünk meg most téged! 

5. -Kedves barátaim és testvéreim, már jó előre megmondom nektek, hogy három kérdésetek 
közül egyikre sem kaphattok kielégítő feleletet. Mégpedig azon egyszerű okból, hogy nem arról 
kérdeztetek, ami a tapasztalt jelenséggel kapcsolatban kérdezni valótok lehetett volna. 

6. Amikor is az Úr jelenlétében a Szellemi Nap felületére léptetek, ennek nem egy külső részébe, 
hanem az Úr végtelen szférájába hatoltatok. Ezen túl az Úr szférájában nem annak egy elkülönített 
különleges -végesen elhatárolt- területére léptetek, ami el sem képzelhető, hanem mivel ott minden 
látszólagos külön rész önmagában is végtelent tartalmaz. Az az egyszerűnek látszó talaj, amire ott 
léptetek, az Úr végtelen Szellemi Napjának talaja volt, ami magába foglalja az összes végtelen szférát. 

7. Azok a szellemek, akiket ott fel és alá járni láttatok, nem egyes szellemek, hanem 
szellemcsoportok voltak. Azaz a szellemek olyan megszámlálhatatlan tömegeinek egyesülései voltak, 
amelyekben a további kisebb egyesülések megszámlálhatatlan tömegek vannak, s ezek is mind-mind 
az üdvözült szellemek csoportjaiból tevődnek össze, mint ahogyan most itt mi is együtt vagyunk. 

8. Mindezekből most már könnyen bizonyítva látjátok a dolgot, mert a szellemi és mennyei 
dolgok különleges megtekintéséhez most is egy ilyen általános, nagy szellem szférájába jutottatok. 
Nos, miért vágtok ilyen meghökkent képet? 

9. -Kedves barátunk és testvérünk, hogyan lehetséges ez? Valóban, ez a kijelentésed 
képtelenségnek tűnik számunkra. Az Úr az egyik-másik hozzánk közeledő szellemet nevén nevezte 
meg. Sőt, akadt közöttük néhány volt földi Jó barátunk, közös ismerősünk is, márpedig ők igazán nem 
lehettek megszámlálhatatlan mennyei szeregek egyesülései. Amellett, amikor beléptünk az ő 
szférájukba, ott is ugyanolyannak találtuk őket, mint azelőtt, ugyanúgy beszélgettünk velük, mint te 
most velünk, s ezért igazán nem tudjuk, hogyan értsük a mondottakat. 

10. -Kedves barátaim és testvéreim! Mondom nektek, hogy nehéz mennyei dolgokat teljesen 
felfognotok, amit azonban megtehetek szellemi látásotok helyes irányba terelése érdekében, azt meg 
is teszem, néhány , lökést" adva nektek, amelyek révén a nagy igazsághoz talán mégis közelebb 
juthattok! Halljátok! 

11. Mit mondott egykor az Úr, amikor egy ízben bizonyságot tett Keresztelő János felől? 
, Anyaméhtől születettek közül -az összes eddigiek között- egy sem volt nagyobb nála, az Isten 


342 


országában azonban a legkisebb is nagyobb nála. Ugyan mit is akart ezzel mondani az Úr? Semmi 
mást, minthogy az összes eddig születettek között egy sem volt egyénileg nagyobb, mint János. Akik 
azonban újjászületnek az Úr tana által, és az Új Mennyországba felvétetnek, azok közül a legkisebb 
is nagyobb lesz, mint a földi egyéniségek között a legnagyobb! 

12. S vajon miért? Nemcsak azért, mert az Úr iránti szeretetük révén napokká válnak, hanem 
mert szeretetük révén még a végtelenséget is megértik, és ilyen módon a mennyei alakulatok vezetői 
lesznek. Az ilyen szellemek szeretetszférája az Úr előtt egy második, hatalmas teremtési emberré 
terebélyesedik ki. Egy ilyen szféra voltaképpen mennyei közösség, amelybe minden jóindulatú 
szellem felvétetik, aki a vezetővel -és így a közösség megteremtőjével- egy az Úr iránti szeretetben. 

13. Ehhez hasonló példák vannak a Földön is. Az állami alakulatok ezek külsőleges képének 
felelnek meg, és az állam minden egyes polgára bizonyos tekintetben viseli a vezetőjük -legyen az 
császár, király, herceg, vagy más- nevét. Szűkebb közösségek esetén is -például városok, falvak stb.- 
minden ott lakó bizonyos mértékig ugyancsak magán viseli a közösség nevét. Ezért azt mondják, 
hogy valaki például párizsi, londoni, bécsi, pesti stb. A mi közösségünk pedig egyházi közösség, amit 
-elég helytelenül- olykor szektának is mondanak. Ha megfigyelitek a szektákat, mindegyiknél 
megtalálhatjátok az alapító nevét. Vajon a fő alapító mi lehet a szekta számára? Ő a vezetője, s a 
szekta olyan általános formát ölt, olyanná fejlődik, ami tökéletesen megfelel alapítója egyéniségének. 

14. Aki például Luther vallását követi, s azt tökéletesen átvette, az szellemileg is általánosan 
Luthernek él, azaz szellemi formájában is a lutheri közösség lakója. Az ilyen közösség már 
meglehetősen nagy, amiben sok további kis közösség fér el, s ezek mindegyikében ugyanaz a vezető 
és előjáró. Ezzel tulajdonképpen egy általános szellemi testet alkot, azaz e közösség lakóhelye 
mindazoknak, akik hitben és szeretetben vele egyek. 

15. Ugyanez a helyzet az Úr tanának első hirdetői, valamint Swedenborg esetében is, akiket már 
ti is ismertek. Világi ismerőseitek szintén csak lakói egy ilyen szellemi közösségnek. Minthogy 
azonban szeretet tevékenységüknél fogva egyes embereket szívükhöz közelebb hoztak, ezáltal egy- 
egy saját közösséget is alkottak, s mint ilyenek, vezetői is a saját maguk által teremtett közösségnek. 
Ezek a közösségek azután az Úr általános szférájában mint egyes különálló szellemek láthatók. 

16. Remélem, hogy ezzel a kis lökéssel meglehetősen tisztába jöttetek a dolgokkal. Hogy pedig 
így van, ezt abból is megtudhatjátok, amit az Úr az apostoloknak mondott akkor, amikor 
megkérdezték tőle, hogy mit kapnak ők annak idején azért, mert miatta mindenüket elhagyták? „Ti 
pedig tizenkét széken ültök, és Izrael tizenkét törzsét vezetitek majd!" Ez pedig azt jelenti: az Igével, 
amit Nevemben a világ összes népeinek hirdettek majd, számotokra megfelelő közösségeket fogtok 
alapítani, amelyeknek -saját egyéniségetek szerint- vezetői és elöljárói lesztek! 


166. Fejezet: 
Szellemi közösség képviselője egy ember képében hogyan testesülhet meg? Miért éppen emberi alakot öltöttek 
ezek a közösségek? A szellemi távolság titka. 


1. Hogyan lehet valaki egy szellemi közösség általános szelleme, amikor minden egyes szellem 
egyéni sajátos szellem is? Egy újabb lökésként most ezt a kérdést vesszük elő. Ehhez a legjobb alapot 
az Úr szavai adják, amikor így szólt: „Én vagyok a szőlőtő, és ti vagytok a vesszők rajta." 

2. Mit akart ezzel mondani az Úr? Hogyan kapcsolódhat ez a mi fogalmainkhoz? Az Úr a 
legőseredetibb , közös szellem", mert hiszen minden egyes angyalszellem és ember az Ő hasonmása. 
Ugyanígy a végtelen sok szellem együttvéve -mint egység- hasonló az Isten egyetlen szelleméhez. 
Mármost ahogyan az Úr és az egyes szellemek, valamint a végtelen sokból összetevődő egy 
viszonyulnak egymáshoz, ugyanúgy van az egyes emberszellemek között is. 

3. Az az emberszellem, aki alázatával, szeretetével és bölcsességével a legjobban meg tudja 
közelíteni az Urat, az ezáltal mindinkább közös szellemmé is válik, mert szeretetével, alázatával és 
bölcsességével igen sok szellemet magához vonz. Sőt, egyeseknél ez itt még akkor is folytatódik, ha 
már régóta nem él testben a Földön. Az ilyen azután a szellemvilágban mint nagyobb közösség válik 
érzékelhetővé, míg az egyéni, sajátos szellem mint magányos szellem látható. 

4. -De kedves barátunk és testvérünk, hogyan jut emberi alakhoz egy ilyen közösségi szellem, 
hiszen egy lakott világként is érzékelhetnénk? Miért kell a szellemek magas birodalmában egy 
mennyei lények számára lakható közösségnek -mint formai állagnak- éppen emberi alakot öltenie? 

5. -Kedves barátaim és testvéreim, erre a kérdésre igen nehéz általatok teljesen megérthető 
választ adni. Különösen arra hívom fel a figyelmeteket, hogy azok a világok, amelyeket ti egészen 
természetesen lakhatónak találtok, önmagukban véve tulajdonképpen lelki atomok gyűjteményei, 

343 


amelyek az ősidők kezdetén az Istentől eredő szellemek -a Rendnek megfelelő- felvevő edényei 
voltak, akik a legnagyobb közös szellemek bukásakor szükségképpen vele együtt buktak. Az Úr 
végtelen akaratereje és kegyelme e lelkekből, illetve szellemi felvevő edényekből teremtette meg az 
anyagi világokat, amelyeknek most már az a rendeltetésük, hogy a lelkeket szellemükkel -az előírt 
fejlődési rendnek megfelelően- újból egyesítse. 

6. Ha látjátok a megszámlálhatatlan sok előkészítő fokozatot, felvetődik bennetek a kérdés: 
Ugyan mi célja lehet ennek a fokozatos haladásnak? A legjobb választ erre az egyes emberek 
tanulmányozása adja meg. 

7. Ezek szerint tehát mi is az ember? A teljesen kifejlett, Istenhez hasonló formájában 
megszámlálhatatlan egyéni előéletek közös élete, melyek a kő-, mohaéletnél kezdték el életüket, majd 
a növényvilág összes formáján, valamint az állati közös formákon keresztül fejlődtek fel egészen az 
emberi formáig. 

8. Az embernél kezd először az előbbi szétszaggatott lelki-szellemi egyéniség az őseredeti 
formájához visszatérni, így tehát magától értetődő, hogy a tökéletessé felfejlődött szellemek 
birodalmában a dolgok legmélyebb alapja értelmében másféle forma nem létezhet, mint az Istenhez 
hasonló ember ősi alakja. 

9. Ugyanígy a törvénynek megfelelő a közösségnél is az emberi alak, s ez az igazi, 
legtökéletesebb felfogás szerint a szellemek számára valóban pompás, lakható világnak nevezhető, 
mert ez a forma önmagában minden részletében az embernek felel meg. Az ilyen világ egyetlen 
lakójának sem kell vetni, hogy arathasson, hanem minden egyes ember megtalálja az ilyen világon 
az őt megillető helyet, ami mindent megad saját lakói számára, amire csak szükségük van. Ugyanígy 
nem kell vetnie sem, aratnia sem önmagáért az emberi test egyetlen tagjának sem, hogy ebből 
táplálkozzék, mert a testnek azon a részén, ahol éppen van, már mindenről gondoskodás történt -róla 
is-, így semmi más dolga nincs, mint éppen az, hogy éljen, és amit kap, azt élvezze. 

10. Remélem, ez a meglehetősen erős lökés világosságot teremtett bennetek annyira, hogy most 
már csupán annak megállapítása marad hátra, hogy mit jelent egy közös szellem szemlélete egy 
személy alakjában az Úr szférájából tekintve, és ezért ennek megértése érdekében is adok egy kis 
lökést nektek. Egy sajátos egyéni szellem az ő egy mivoltában hogyan emelhető fel erre az 
álláspontra, hogy egy ilyen egész szellemi közösséget -mint tömeget- egyetlen személyiségnek 
láthat? 

11. Látjátok, ez már csakugyan kényes és nehéz pont, ám egy jól irányzott lökés most is 
helyrebillent majd benneteket. Hogy pedig meg is hozhassa a várt eredményt, vessünk előbb egy 
pillantást a természetes világba. Halljátok tehát! 

12. Át tudjátok-e tekinteni egyetlen pillanat alatt a Földeteket? Egyáltalán nem, hiszen annak 
felülete olyan óriási kiterjedésű, hogy lehetetlen azt egyszerre áttekintenünk! 

13. Jól van kedves testvéreim és barátaim, de miért tudjátok akkor a ti Napotokat -ami sokkal 
nagyobb- egyszerre áttekinteni? Azért, mert az annyira távol fekszik a szemünktől, hogy sugarai - 
amik a felületéről jönnek- mind szemeinkben futnak össze, és így annak egész alakját könnyen 
kivehetjük. 

14. Nagyon jól van, akkor most már helyben is vagyunk! 

15. Látjátok, amint a természetes életben is támadnak jelenségek, amelyekre azt mondhatjátok: 
Ez a dolog nagyon közel, a másik nagyon távol fekszik tőlünk. Ugyanúgy vannak a szellemvilágban 
is jelenségek, állapotok, ahol a tárgy igen nagy távolságban helyezkedik el. Emellett ez a tárgy lehet 
bármilyen elképesztően nagy, vagy állhat a szellemi sokaságnak bármilyen nagy tömegéből is, 
szellemi távolság következtében mégis e szellem valóságos lény látszatát kelti, és igen könnyen annak 
tekinthető. 

16. A látszat szempontjából a szellemi távolság mégsem olyan természetű, mint amilyen a 
teremtményi, természetszerinti, ahol a tárgy a maga teljes nagyságában tényleg nagy távolságra 
fekszik, s ezért a szem azt magától nagy távolságban levőnek érzékeli. Szellemi vonatkozásban 
azonban e bizonyos tárgyak, amelyek távolinak látszanak, a valóságban térben nem fekszenek távol 
vizsgálódó szemeinktől, hanem lehetnek annyira közel is, mint a legközelebb látszó jelenség. A 
szellem számára a látszólagos távolság ugyanis amúgy sem számít semmit sem. Ennek ellenére 
azonban látszólag igen közel álló dolgok mérhetetlen távolságra esnek, bár szinte kézzelfoghatóan 
elérhetőnek látszanak, szellemileg mégis utolérhetetlen távol esnek. 

1. -De kedves barátunk és testvérünk, nem gondolod, hogy ez kissé rejtélyesen hangzik? 

2. -Ó, a legkevésbé sem. Ha egy kissé megvilágítom, a rejtély azonnal tisztán áll előttetek. 

17. Nos, mit gondoltok, mikor van valaki minden más lénytől a lehető legtávolabb? Bizonyára 
akkor, amikor az Úr közvetlen közelében van, mert Ő és valamennyi más lény között állandóan egy 
örökké áthidalhatatlan szakadék van. Ennek ellenére ezt megfordítva a maga közösségében minden 
dolog éppen az Úr közvetlen közelében van hozzánk a lehető legközelebb, mert mint jól tudjátok: Az 
Úr minden mindenben! 

18. Márpedig ti az első alkalommal a Szellemi Napon közvetlenül az Úr szférájában voltatok, 
hogyan lehetett tehát a mennyei szellemeknek számotokra is láthatókká válniuk? Tisztán és világosan 
megérthető módon, és mégis teljesen közellevőknek láttátok őket. 

19. Ez pedig azért van, mert először is az Úr minden mindenben, és az Úr szférájában minden 
egyes szellem szeme egy kiskorú gyermekéhez hasonló, aki gyakran nyúl kezével a Hold, vagy a 
csillagok után, mintha azok közvetlen közelében volnának jóllehet, amint ezt igen jól tudjátok, 
nagyon nagy távolságban vannak tőle. 

20. Ezzel úgy vélem, hogy most már tisztán áll előttetek a Szellemi Napnak az első alkalommal 
az Úr szférájából való megtekintése. Ezért most már menjünk a rétekre, a kertekbe, a virágok közé, a 
ti Napotoknak megfelelő , Szellemi Napra", s ismerkedjünk meg ennek igen fiatal lakóival. Lépjünk 
be tehát ebbe a közeli kertbe. 


167. Fejezet: 
Belépés a gyermekek országába. Az itteni tanítók a Földön nagy gyermekbarátok voltak. Tíz tanulóra egy tanító 
jut. A földi és a szellemi iskola közötti különbségről. 


1. Épp előttünk áll a kapu, tehát hamar lépjünk be rajta! Na, már bent is vagyunk. Nézzetek csak 
szét, milyen csinos és rendes ám itt minden. Kis fasorok szelik át keresztül-kasul a kertet, és minden 
kereszteződésnél egy-egy kis fakörönd van kiképezve és azoknak a közepét egy kis templomocska 
díszíti. Az utakat a legszebb gyep fedi, és ezáltal igen finom, puha a járás rajta. A fasorok között 
olyan szabadon álló fák is vannak, amelyek úgy virágoznak, mint nálatok tavasszal a Földetek 
mezején, rétjén. 

2. -Kedves barátunk és testvérünk, hogy van az, hogy a virágokat nem kertész módra rendeztétek 
itt, hanem csak össze-vissza nyílnak a talajon? 

3. -Ez kedveseim azért van így, mert ez már egy tökéletes világ, s ezért minden egyes növény 
tökéletesen megfelel az adott helyen lakók szellemi felfogó képességének. 

4. Itt ugyanis a legkisebb gyermekek szellemei laknak, akik a Földön rövid idővel születésük 
után haltak meg. Ezeknek a gyermekeknek még csak fogalmuk, elképzelésük sem lehet az Úrról. 
Ezért láttok itt mindent fiatalnak, kicsinek összevisszaságban. 

5. De nézzetek csak előre, ott a nagy kert közepén egy épületet fedezhettek fel, amely a ti 
üvegházaitokhoz hasonló. 

6. Vajon mi lehet az? 

7. Csak menjünk oda, és rögtön személyesen is meggyőződhettek arról, hogy mi is az! 

8. No lám, már itt is vagyunk! Ha belépünk az ajtón -amit számunkra kinyitottak- azonnal 
meglátjuk, hogy mit találhatunk benne. Nos, nézzétek csak! Sok kis ágyacska csaknem 
végeláthatatlan sora húzódik itt, mintegy teraszosan, kb. három lábnyira a talaj felett. De nézzétek 
csak, az első ágysor mögött -mint az utcák- egymástól elválasztva másik sor ágy húzódik, s így 
tovább, összesen tíz ágysor. S lám, mindegyik ágyacskában egy-egy gyermek nyugszik. Minden 
utcában az ápolónők százai jönnek-mennek fel és alá, és nagy gonddal figyelnek arra, hogy egyik- 
másik gyermeknek nincs-e valamire szüksége. 

9. Ugyan hány ilyen ágy lehet ebben a helyiségben? 

10. Ó hát ezt igazán könnyű kiszámítani. Egy-egy ilyen sorban tízezer ágyacska van, s miután 
tíz sort számoltunk meg előbb, így tehát százezernek kell lennie. 

11. Vajon hány ilyen terem lehet ebben a helyiségben? 

12. Tíz ilyen terem van, és így ebben az épületben éppen egymillió ágyacska van. Ám itt minden 
osztály naponta változik, mert azok a gyermekek, akiket ma ezekbe a csodálatos életágyacskákba 
elhelyeztek, holnap már a szomszédos terembe kerülnek. Ha ilyen módon mind a tíz osztályon 
átvezették, érlelték őket, egy másik épületbe helyezik őket, ahol már nem pihenhetnek ilyen kicsi 
ágyacskákban, hanem szelíd korlátsorok közé kerülnek, ahol állni, később járni tanulnak. Ennek az 
épületnek tíz osztálya van, amelyekben a járást fokozatosan, mind jobban megtanulják. Amikor már 
tökéletesen tudnak járni, ismét egy másik tíz osztályos épületbe viszik őket, ahol beszélni tanítják 

őket. Ez a tanítóintézet pedig olyan bölcsen van berendezve, hogy megéri a fáradságot, hogy 
közelebbről megnézzük. 

13. Ebben az épületben különben sem akadna több látnivalónk, mert magától értetődő, hogy az 
idő előtt áthozott gyermekeket csakis az Úr szeretetében nevelhetik fel, és így felettük olyan 
angyalszellemek őrködnek, akik a földi életükben nagy gyermeknevelők voltak. Mi pedig -minthogy 
most már mindezt tudjuk- menjünk a harmadik épületbe. 

14. Látjátok, ott dél felé már látszik a terjedelmes épület alakja, menjünk hát egyenesen oda, és 
térjünk is be. Nos, bent is vagyunk, az első osztályban. Látjátok, hogy nyüzsög itt a sok kis tanítvány, 
és közöttük hogyan munkálkodik a sok türelmes tanító és tanítónő? A gyermekeket mindenféle tarka- 
barka, és a legválasztékosabb játékokkal látták el. Ugyan mire kell az itt nekik? Különösen mint néma 
fogalomgyűjtők szerepelnek itt ezek a lelkükben, ami itt a tulajdonképpeni lényük. Itt nem hallunk 
még beszédet, ezért menjünk át a második osztályba. 

15. Látjátok, itt a gyermekek nem össze-vissza nyüzsögnek, hanem hosszan elnyúló 
padsorokban ülnek, és minden tíz-tíz gyermek előtt egy tanító látható, aki egy tárgyat a kezében tartva 
azt megnevezi, a gyermekek pedig amennyire képesek rá, utánamondják. A tárgyakat mindig úgy 
változtatják, hogy a gyermekek érdeklődését megragadják. Azt is megfigyelhetitek, hogy a padsorok 
tíz gyermekenként kis válaszfalakkal vannak elkülönítve. Ez azért szükséges, hogy a tárgyak 
magyarázatakor a kis gyermekek figyelme el ne terelődjék. 

16. Ebben az osztályban a gyermekek csak egyes tárgyak megnevezését tanulják, a következő 
osztályban már összetett fogalmakat fűznek a tárgyak megnevezéséhez, amennyiben az alap a tárgy 
fogalma, a másik fogalom pedig már a tárgy rendeltetése. A negyedik osztályban megtanulják a 
tárgyakat önmaguktól összefűzni, és itt tanulják meg azokat az egyéb szavakat, amelyekkel 
eljárásokat, tevékenységeket, állapotot, teremtettséget, sajátosságokat fejeznek ki. 

17. Az ötödik osztályban kezdődik a szabályos beszélgetés. Ezt pedig úgy valósítják meg, hogy 
a tanító mindenféle tárgyakkal, táblákkal szemléltető oktatást ad, majd kis színdarabokat is 
eljátszanak előttük, s azután a gyermekekkel meséltetik el, hogy mit láttak, mit hallottak és mi minden 
történik. 

18. A hatodik osztályban a tanterv már valamivel összetettebb, és értelmet tágító módon 
folytatódik. Itt már nagyobb képes táblák és változatosabb színdarabok kerülnek sorra, amelyek az 
Úrral valamilyen kapcsolatban állnak. A gyermekeknek ezeken a képeken kívül egyebet még nem 
adnak, majd el kell mesélniük mit és hogyan láttak. 

19. A hetedik osztályban a gyermekek már tökéletesen tudnak beszélni, és a felfogó képességük 
is észrevehetően fejlődik, mert az Úrra vonatkozó jelentős eseményekről már tartalmas jeleneteket 
közölnek velük nemcsak képes táblák útján, hanem drámai előadásokkal. Mindezeket olyan vonzó 
formában, hogy a gyermekek lelke megragadhatja azokat, magáévá teheti, és éppen ezért ezeken az 
előadásokon a gyermekek kifelé sem nem látnak, sem nem hallanak, oly elmerülve figyelnek. A 
lelkükben ezért is marad meg olyan mélyen mindaz, amit láttak, hallottak. 

20. A nyolcadik osztályban már engedik a tanítók, hogy a gyermekek maguk adhassanak elő 
kisebb darabokat, és azok értelmét el is meséltetik velük. Ezzel vezetik rá a gyermekeket az önálló 
gondolkodásra és tevékenykedésre. 

21. A kilencedik osztályban a gyermekeknek már saját maguknak kell új előadásokat 
kitalálniuk, természetesen bölcs tanítók vezetése mellett, és a kitalált dolgokat be is kell mutatniuk 
először némán, majd beszéd formájában. 

22. A tizedik osztályban már egész sereg színészt és dramatikust hallhatunk, akiknek már a 
beszédjük is olyan finom, kifejlett, hogy nyugodtan elmondhatjuk: a Földön igen sok gyermek még 
beszélni sem tud ilyen szépen akkor sem, ha egyetemet végzett. Azt is el kell azonban ismernünk, 
hogy mint szellemek, hamarabb tanulhatnak, mint földi testbe zártan, ahol a gyermek igen nagy 
gyengeséggel és gyámoltalansággal terhelt. Ám ha a Földeteken az isteni tanterv szerint oktatnák a 
gyermekeket, az úgy élő és felnövekedő gyermekek hasonlíthatatlanul hamarabb érnék el szellemi 
céljaikat, mint a mostani tantervek szerint. Az itteni tantervek először mindenféle szennyel töltik meg 
a gyermek szívét és értelmét, amit az alaposabb továbbképzésnél erőszakos és fáradságos módon kell 
belőlük eltávolítani, hogy a gyermek valamilyen tiszta eszme felvételére alkalmas legyen. 

23. Hogy pedig ezt valamilyen képpel szemlélhetővé tegyem számotokra, felhívom a 
figyelmeteket arra, amit saját magatok is gyakran tapasztalhattok. Gondoljatok például egy zeneileg 
tehetséges gyermekre, milyen eredményekre képes megfelelő szakképzett mester vezetése mellett. 
Ha azonban az ilyen gyermeket egy jó mester vezetése helyett egy kontár kezébe adják, aki talán 

minden máshoz jobban ért, mint amit tanít, ráadásul még ha rossz hangszert is ad a tanuló kezébe, 
aminek megfelelő hangja sincs, s ami lenne, az is hamis s ezt azzal indokolja, hogy kezdőknek ez is 
jó! Vajon jut-e az ilyen tanítvány valamire? Aligha! 

24. Ha három évi kínlódás után jobb mester kezeibe kerül a tehetséges gyermek, az még három 
évet kínlódhat vele, amíg a gyermek által felszedett sok szennyet, rossz szokást le tudja fejteni róla. 
Eltelik hat év, s a tanítvány még mindig nem tud semmit. Ha pedig a hibát úgy próbálnák jóvátenni, 
hogy a gyermeket most a lehető legjobb mester kezébe adják, az sem hozza meg a kívánt eredményt. 
Az előkelő mesternek rendszerint nincs elég türelme, és a gyermeknek sincs hozzá elég kedve. Eltelik 
ismét három év, s a tehetséges tanulónk alig üti meg a közepes mértéket, holott a helyes rend mellett 
az első három év után sokkal nagyobb eredményt ért volna el. 

25. Látjátok kedves barátaim és testvéreim, mindenféle tanítás így megy nálatok a Földön, éppen 
ezért a szellemi előrehaladásotok is oly borzalmasan lassú a Földön. Itt azonban minden a célnak 
megfelelően van beállítva, és az előrehaladás valósággal óriási léptekkel mérhető a tietekkel szemben. 
A továbbiakban majd ennek még fényesebb példáival ismerkedhettek meg. 


168. Fejezet: 
Magasabb szellemi iskola -fokozatos szemléltetés- az alapforma az ember. Az ősírás. Az olvasás és írás tökéletes 
tanítása. Örökös továbbfejlődés a mennyekben. 


1. Kedves barátaim és testvéreim, az imént láttátok, hogy a kis gyermekek beszélni tanultak, de 
tudjátok-e, mi következik a beszéd után? Nézzétek, már előttünk is áll egy másik épület, oda fogunk 
most belépni, s ott majd elválik, hogy a továbbiakban mi történik a kisgyermekekkel. Lám, már az 
épületben is vagyunk, amely igen pompás. Itt már hiába keressük az előbbi osztályokat, mert az egész 
épület egyetlen hatalmas termet alkot, olyan hatalmas méretű, hogy szemmértékkel megállapítva 
egymillió gyermek befogadására is alkalmas, ideszámítva tíz-tizenkét gyermekenként a tanítókat is. 

2. Mi történik itt? 

3. Látjátok, itt előttünk van egy kis csapat. Középen egy kis kerek asztal, ami mellett 10 gyermek 
a tanítóval együtt kényelmesen szórakoznak. 

4. Mi van a gyermekek előtt az asztalon? 

5. Könyvek. Ezek lapjain apró művészi képek vannak, szép sorrendben elhelyezve. 

6. Mit csinálnak a tanulók a képekkel? 

7. Jól megnézik azokat, azután felelnek belőle, elmondják azok tartalmát a tanítójuknak. 
Látjátok, ez az olvasásnak csak a kezdete, mert itt még csak kidolgozott képek vannak. 

8. Nézzétek, milyen sok asztal van elhelyezve végig a terem hosszában egyvonalban, és 
széltében is. Itt csupa kezdő van. 

9. -Kedves testvérünk, ez mind szép, igaz és jó, ha tisztán a képek olvasására vonatkozik. Ha 
azonban az írás és olvasás itt is némajelekkel, azaz betükkel történik, nem látjuk, hogy ezekből a 
kedves képekből hogyan jönnek elő majd a betűk? 

10. -Csak várjatok türelemmel kedves barátaim és testvéreim! A legközelebbi asztalnál majd azt 
is megláthatjátok, hogy minden további silabizálás nélkül is milyen tökéletesen megtanulnak olvasni. 
De nézzétek, mit láttok a második asztalnál? 

11. Ugyanolyan könyveket, mint előbb, csakhogy ezekben a kis képek nincsenek úgy 
kidolgozva, hanem csak vázlatosak. 

12. Látjátok, ehhez már több gondolkozás szükséges, hogy a vonalak képzeletbeli 
összekötésével a képet újból kiolvassák belőle. Ebből azt is láthatjátok, hogy a gyermek belső 
kedélyét erősebb tevékenységre késztetik aszerint, hogy a külső szemlélet mennyire tér el a tökéletes, 
egész rajzú képtől. Vagyis, a benső lelkiségét rávezetik arra, hogy a képből hiányzó részeket 
hozzáteremtse. Hogy a tanulók mit csinálnak, azt már láttuk. De mit láttok itt a harmadik asztalnál? 

13. -Ugyanolyan könyveket, mint előbb, ezekben azonban már csak az alapvonalak vannak meg, 
míg a többi vonalból csak néhány, apró pontokkal. 

14. -Látjátok, itt már nehéz a tulajdonképpeni képet kiolvasni, de ezzel mégis a képek 
alapgondolatára és értelmére vezetik rá a gyermeket, az egész tisztán kivehető. Itt a képek jelentőségét 
mélyebb meglátással tárgyalják, így a meglevő vonalaknak is nagyobb jelentőségük lesz. 

15. Itt megtanulhatják mi az egyenes, mi a görbe vonal, mi a körvonal. De itt a negyedik asztal. 
Mit láttok itt? 

16. -Ismét csak az ismert könyveket, alapvonalakkal, a többi vonalat csak pontozva. 

17. -A képek most már az Úr életéből vett történelmi részleteket tartalmazzák. 

18. Ezen túl ezeken a képeken több emberi alak is szerepel, s az alapvonalak az emberi test 
tagjait jól kidomborítják. Ebből a tanulók jól láthatják, hogy az emberi test hogyan van 
megszerkesztve. Hogy azonban ebből mi következik, azt majd a legközelebbi asztalsornál láthatjuk 
meg legjobban. 

19. Lám, itt a vonalak még kevésbé rajzoltak, és a vonalak végső szakaszai is pontokba mennek 
át. Mit jelent ez? Itt a vonalak már némajelekbe mennek át, s a tanulóknak ezeket a némajeleket éppen 
úgy fel kell ismerniük, mintha az egész kép feküdne előttük. 

20. Menjünk a következő sorhoz. Itt a könyvekben már csak egy-két, legfeljebb három 
alapvonalat láthattok, sőt a képek is sokkal kisebbre szabottak. Ezeket az egyedülálló fővonalakat itt- 
ott kis húzások kötik össze, figyelmeztetésül arra, hogy ezek összetartoznak. A mellékvonalakat itt 
már csak helyenként látható rövid kis vonalak, vagy pontocskák jelzik. 

21. Nézzétek csak, hát nem éppen olyan, mint egy rendes írás? Sőt, teljesen annak tekinthető, 
mert ez volt az ősírás, ami az ember egész lényével kapcsolatban áll. 

22. -Igen kedves barátunk és testvérünk, ezt mind értjük, de mi van az egyes hangokkal? Mi van 
az ABC-vel? 

23. -Mondom nektek, hogy abban az írásban már minden benne is van, mert az egyes hangok, 
betük kis vonalkákkal és pontokkal vannak jelezve, a mássalhangzókat pedig az egyes fővonalakkal 
és azok összekötésével jelzik. Végül pedig itt nem az egyes betükből olvasnak, s ezeket nem is az 
olvasás kedvéért tanulják meg előre, hanem éppen megfordítva. Itt az általános jelekből tanulnak meg 
olvasni. Amint láttátok, ezekből az általános jelekből tanulják megismerni az egyes jeleket és azok 
összeállítását, majd ezekből visszafelé az általános jeleket felismerni. 

24. Látjátok, itt áll előttetek a legrövidebb és legcélszerűbb módja annak, hogyan lehet a 
gyermekeket megtanítani olvasni. Hogy az olvasás megtanulását az előzetes beszédtanulás nagyon 
megkönnyíti, az már annyira természetes, hogy szinte kézzelfogható. A kettő között csupán annyi a 
különbség, hogy a beszéd tanulása kidomborítva, szavakkal kiszínezve történik, míg az olvasás szín 
nélkül, alaposabban. 

25. Még több ilyen épületet látunk. Mi történik azokban? 

26. Ott a még tökéletesebb olvasást tanulják meg, ami abból áll, hogy ennek a bensőséges 
írásnak az alakjából -ami tehát szellemi olvasás- a megfelelések útján végül is mindenféle külsőleges, 
világi írást is megtanuljanak olvasni. Abban az épületben tehát kizárólag csak olvasást tanulnak. Hogy 
ezek után az írást a tanulók önmaguktól is megtanulják, azt mondanom is felesleges, mert ezzel a 
tanulási móddal egy csapásra két legyet is ütnek. 

27. -Kedves testvérünk, ha ezek -a földi számítás szerint 5-6 éves- gyermekek ennyi mindent 
megtanulnak, mi marad nekik majd későbbre? Mert amint láttuk, a beszédtanulás közben a képek 
segítségével mindazt megtanulták, amit csak az ember szellemileg elképzelni képes, de ezen túl sokat 
nyújt nekik az élet tanulására. Az eléjük tett képeken olyan sokféle helyzet adatott nekik, hogy azok 
megvalósulásához fél örökkévalóságok kellenének. Így valóban nehéz elképzelni, hogy milyen ennél 
még magasabb iskola lehetne itt? 

28. -Hagyjátok el ezt! Majd meglátjátok, hogy a következőkben még mi mindent tanulnak. Ne 
gondoljátok azt, hogy a szellemvilágban a szellemek valósággal kanállal eszik a bölcsességet, és egy 
falatra mindent lenyelhetnek! Az élet roppant unalmas egyhangúságát jelentené az, ha olyan helyzet 
adódnék elő, ahol már nem volna lehetőség a továbbfejlődésre. Ha pedig az Úr az Ő erejének 
kifejlődésében nem ismer megállást -amit tökéletesen megérteni már nem tudtok, de a folytonos 
teremtésből és minden dolog további növeléséből világosan láthatjátok- akkor miért lenne megállás 
az Ő gyermekeinek fejlődésében és előrehaladásában? E további fejlődésről majd legközelebb 
szólunk. 


169. Fejezet: 
Nagy iskola, ahol a kis gyermekek földrajzot tanulnak. A Földhöz hasonló élő földgömbök. A tanulás egy-egy 
szakasza 7 napig tart, 


1. Amint látjátok, már előttünk is áll egy, az előbbinél jóval magasabb ház. Mindjárt meglátjuk, 
mit tanulnak abban. Ugyanis -jól tudjátok- ezek a kis gyermekek a Földet, mint szülőhelyüket nem 
ismerhették meg, mert idő előtt, mégpedig a születésük után haltak meg. Minthogy azonban az Úr 
megismerése miatt szükséges nekik ezt a helyet -amelyet az Ő Irgalmának, Kegyelmének helyéül 

kiválasztott- közelebbről megismerni, ebből megtanulhatják, hogy hol és miként lett az Úr emberré 
az emberiség megváltására, és hogy a Földet az Ő gyermekeinek tanulóhelyéül rendezte be. Így tehát 
itt a Föld földrajzát tanítják, s bizonyára sokkal célszerűbb módon, mint azt nálatok teszik. 

2. De győződjünk meg személyesen arról, hogy miként történik a tanítás. Látjátok, e hatalmas 
terem közepén áll egy földgömb az állványon, miként ez nálatok is látható az iskolákban. Azt azonban 
mindenesetre szükséges tudnotok, hogy a Földön soha semmi olyan nem található, ami itt szellemi 
megfelelésképpen megtalálható ne lenne. Így tehát az ilyen földgömb sem olyan találmány, ami az 
örökkévalóságok óta itt előzően meg ne lett volna. 

3. Ezt már abból is biztosra vehetitek, ha önmagatokban megkérdezitek, hogy melyik volt előbb: 
a Föld mint égitest, vagy pedig az emberek készítette földgömb, ami -mint ez a jelenlegi is- a régi 
Földet nagyon is fogyatékosan és szegényesen szemlélteti. 

4. Úgy vélem azonban, hogy-mivel az Úr a Földet szellemben sokkal hamarabb megteremtette, 
e képnek is jóval régebbinek kell lennie. Így tehát a földgömb szellemileg bizonyára rendben van, sőt 
valószínűleg sokkal nagyobb rendben van, mint amilyenben az nálatok valaha is lehetne. 

5. Menjetek egész közel hozzá, és nézzétek meg jól. A felszíne nem olyan, mint nálatok, hanem 
-miként egy domború fénykép- a legkisebb tárgyat is visszaadja kicsiben. A ti Földetek 
domborzatának képei és az itteni benső szellemi között kifejezhetetlen a különbség, mert itt a pontos 
megfigyelés mellett egyetlen atom sem hiányozhat, így Földetek egész természetét a legpontosabban 
kell jeleznie. 

6. Hogy pedig ez így van, közvetlen közelről már az első pillanatban megállapíthatjátok, mert 
láthatjátok, hogy a patakok, folyók és a tengerek itt egészen természetesek, az előbbiek mind folynak, 
és a tenger mind felszívja azokat. De nézzétek csak tovább! 

7. A hegyek egészen kicsinyek, de ugyanabból az anyagból állnak, mint nálatok a valóságban. 
A havasokon ott a hó és a jég, a mészkőhegyben a mészkő, az Alpok alacsonyabban fekvő tájain a 
rétek, lejjebb az erdőségek. De nézzétek csak, itt van minden város, sőt a legkisebb falu is. Itt van 
például a ti lakóhelyetek. Nézzétek meg jól, s majd meglátjátok, hogy semmi sem hiányzik róla. 
Látjátok, még a felhők és a ködök is ugyanabban az irányban és formában húzódnak el, mint a 
valóságban, és ugyanabban az időben is. Ez tehát egy tökéletes glóbusz. Természetesen a nagysága 
is ennek megfelelő, mert az átmérője a ti mértéketek szerint 20 öl. 

8. De hogy lehet ezt minden oldalról áttekinteni? 

9. Igen jól, mert amint láthatjátok, úgy függ, illetve nyugszik egy orsón, hogy az egyenlítőjén 
körbefutó erkélyről mindent pontosan megláthattok. Ezen a galérián vannak a mi kis tanulóink 
tanítómesterükkel, és egyszerre az egész délkört végigszemlélik. Emiatt van az, hogy amint ezzel 
elkészülnek, tovább fordítják a gömböt, amíg csak az egészet végig nem vették. 

10. -Csak ez az egy földgömb van itt, és ennek áttanulmányozásával a tanulók már végeztek is 
a földrajzzal? 

11. -Ó nem, látjátok, ott rajtunk túl van egy másik ilyen terem, ott ugyanilyen földgömb van, 
csakhogy ez a Földet ezer évvel korábbi állapotában mutatja. De tovább folytatódnak a termek, és 
azok mindegyikében a Föld újabb ezer évvel azelőtti állapotát mutatja az ott levő földgömb. És így 
megy ez, egészen Ádámig visszamenőleg. 

12. Látjátok, így a tanulók a földrajzzal együtt megtanulják a világtörténelmet is, csakhogy 
mindig fordított sorrendben. A jelennél kezdik a dolgokat, és úgy mennek vissza egészen az ős-okig, 
ami annyit jelent, hogy kívülről haladnak befelé. 

13. -De kedves testvérünk, nem ritkán évről-évre hatalmas változások vannak a Földön. Hogyan 
tanulják meg akkor ezeket az ezeréves földgömbjükön? 

14. Erre csak azt felelhetem, hogy nézzetek körül a teremben, mi minden van még benne. 
Látjátok, oldalt megfelelő távolságban még tíz földgömb áll kisebb nagyságban, azok a Földnek 
százévenkénti alakulását mutatják be olyan élethűen, ahogy ez a valóságban az eredetivel tényleg 
megtörtént. E gömbök mögött egész csomó kisebb gömböt találunk, amelyek azután az évenkénti 
változásokat adják vissza, ezek mögött megint sok apró kis gömb a naponként bekövetkezett 
eltéréseket mutatja. 

15. Az első teremben láthatjátok a sok apró gömböt a sor végén. Az utolsó napokban állították 
be, és minden nap állítanak be egy újat abban a teremben, amely a jelenlegi évezredre vonatkozik. 
Hogy azonban a tanulóknak ne kelljen a sok apró gömbbel foglalkozniuk, bajlódniuk, a tanító a nagy 
földgömbön mindent úgy magyaráz el, ahogyan az a Földön már végbement. Így a kis tanulók 
mindenről értesülnek, és ha van hozzá kedvük, a kis gömbökön mindent átnézhetnek. 

16. Az utolsó terem végén, ahol az Ádám idejéből való állapot jegyeztetett fel, egy nagy nyílás 
van, amelyen keresztül a tanulók a Földet -mintha csak egy távcsövön át néznék- világosan 
szemlélhetik, s személyesen győződhetnek meg mindarról, amit az egyes termekben tanultak. 

17. -A mi időszámításunk szerint vajon meddig tart egy ilyen tanulási idő? 

18. -Legfeljebb hat, vagy hét napig, mert itt minden tekintetben sokkal nagyobb és 
akadálytalanul tiszta szellemi felfogóképességet kell számításba venni. Az ilyen felébredt szellemű 
gyermek egy perc alatt sokkal többet felfog, mint nálatok egy egész év alatt. Viszont a fejletlen 
szellemek szférájában megeshet, hogy egy szellem egy év alatt kevesebbet halad, mint a Földön egy 
perc alatt. 

19. A tieteknek megfelelőt képező Földön -de különösen a Holdon- vannak olyan javítóhelyek 
is a szellemek számára, ahol bizony borzasztóan szánalmas az előrehaladás. Ez azonban már nem ide 
tartozik, itt ugyanis a szellemek már csak tökéletességükben és őseredeti tisztaságukban találhatók. 

20. -Mit tanulnak a gyermekek a kurzus után? 

21. -Ott, dél felé találhattok egy másik hatalmas épületet, azt is megtekintjük. Ott a Föld 
természetes alapját, a természetes Földtant tanítják, azaz, hogy miként keletkezett a Föld. Ha azután 
ezeket is mind megtanulták, akkor a történelmi, majd a szellemi Földre térnek át. Hogy ezek miként 
folynak le, a következőkben éppoly részletesen meglátjátok, mint az eddigiek folyamán. 


170. Fejezet: 

A föld belseje. A föld középpontjából a megkötözött élet számtalan fokozaton át emelkedik felfelé. A kápolnaszerű 
múzeumokban a föld születéséből minden egyes kápolna néhány millió évnyi fejlődést szemléltet, nagyobb eltérés csak 
minden századik kápolnában látható. 


1. -Lépjünk be ebbe az újabb épületbe. Nos, mit láttok itt? 

2. -Ismét egy felállított glóbuszt látunk itt, látszólag semmiben sem különbözik az előbbitől. De 
hogyan tanulmányozzák ezen a Földet? 

3. -Menjünk közelebb hozzá, s akkor mindent közelebbről megfigyelhettek. 

5. Csak egy nyomás, és a Föld egész belseje egyik sarkától a másik sarkáig láthatóvá válik. Az 
egész beállítása, felépítése, szerkezete pontosan a valóságos Földnek megfelelően előttünk áll, sőt 
még az ásványok is tökéletesen azonosak. Láthatjátok, hogy a Föld bizonyos módon egy másik kisebb 
földet tartalmaz belsejében, amely azonban a külső földdel szilárd anyaggal van összekötve. 

6. Ebben a kisebb földgömbben inkább az északi sark felé még egy harmadik -itt persze 
kettészelt- hosszúkás gömböt figyelhettek meg, amelyet erek és csatornák hálóznak be. Közvetlen az 
egyenlítő alatt egy nagy, üres teret találhattok, amely itt látható módon tűzhöz hasonló anyaggal van 
tele, amely az említett erezeteken és csatornákon át a felszín felé tör. Ugyancsak a tűzzel telt térségből 
a déli sark felé több hatalmas, csavarmenetben futó csövet láthatunk, amelyekben az égő gőzök nagy 
tömegben áramlanak, s amelyek a Föld felületéről befelé szivárgó vizek beáramlása miatt képződnek. 
Ezeknek a déli sark felé hatalmas erővel előtörő gőzöknek rettenetes erejű kiáramlása biztosítja a 
Föld saját tengelye körüli forgását. 

7. Nincs alkalom most arra, hogy az egész Föld lényegét elmagyarázzam nektek, csupán arra 
akartam rámutatni, hogy az előrehaladott tanulók a Föld belső mivoltát hogyan tanulják megismerni. 
Több szót erre -úgy vélem- nem is kell vesztegetnünk, mert hiszen az első pillanatban is 
megállapíthattátok, hogy a földtant, illetve a Föld egész felépítését és belső lényegét semmilyen más 
módon jobban és értelmesebben sehol nem tanították és tanítanák, mint ahogyan azt itt végzik. 

8. Az anyagi földtan mellett itt még arról is tanítanak, hogy a Föld egész anyaga és az abból 
alkotott szervei alapjában véve nem egyebek a megfelelő szellemi formáknál, amelyekben a 
megkötött szellemi kap előkészítést felszabadítására. Ezenfelül még a fokozatos fejlődés menetét is 
ismertetik a tanulókkal, hogy a megkötözött élet elindulva a Föld középpontjából, számtalan 
fokozaton át hogyan jut felfelé, majd a Föld felszínére jutva -újabb számtalan formán keresztül- 
miként halad előre a fejlődés útján. Látjátok, ezeket mind ebben a teremben tanulják meg a tanulók. 

9. -Kedves barátunk és testvérünk, azért mégis úgy gondoljuk, hogy ilyen rengeteg sok szellemi 
tanuló számára egyetlen ilyen földgömb mégis csak kevés lehet. 

10. -Ó, hát nézzetek csak körül a teremben, s akkor egész sor ilyen szerkezetet láthattok részben 
hasonló, részben pedig kisebb alakban. Ezek a gömbök olyan természetűek, hogy minden egyes 
részük szétbontható. S most, hogy ezzel is tisztában vagytok, menjünk át a következő nagy terembe. 

11. Na, már itt vagyunk. Látjátok, ez egy hatalmas körépület, amelyben mélyen elhúzódva ezer 
oszlopszerű kápolna látható. A körönd közepén egy roppant nagy asztal áll, felette fehéren világos 
szürke felhő terül el. 

12. Vajon ez micsoda? 

13. Nézzetek csak jól körül, s akkor bizonyára feltűnik, hogy a kápolnák nagy kerek ablakaiból 
kiáradó fény mindenfelől erre az asztalra esik. S lám, e fénysugarak egybeesése idézi elő a ködöt. 

14. De mit tanulnak ebben a tanulók? 

15. Semmi mást, mint egy világ rendes kialakulását: a fény összpontosításából az Úr akarata 
szerint hogyan lesz, miként alakul egy-egy új világ. Ezt mutatja be ez az ezer körbefutó kápolna. 

16. Az első kápolnában -valamivel kisebb formában- azt a ködöt láthatjátok, amit középen már 
láttunk. A következő kápolnában az alaktalan köd már hosszúkás formát kap, ami azonban még 
mindig igen határozatlan. A forma minden kápolnában határozottabb alakot ölt, állandóbbá és 
határozottabbá válik. Most menjünk száz kápolnával odébb. A századiknál már kristálytiszta vízcsepp 
lebeg, amely az átlátszó ködtömeget felváltotta. Ha újból átugrunk száz kápolnát, és így tovább, a 
vízcsepp is mind nagyobbá válik, míg végül eléri az eredeti köd nagyságát. 

17. Ezután már kis átlátszó kristályokat is láthatunk a víztömegben, fagyott hópihékhez 
hasonlókat, amelyek nagy hidegben kis gyémánttáblaként röpködnek a levegőben. 

18. A következő kápolnákban már egyre több és több kristályt találhatunk, amelyek a központ 
felé irányulva kékes színben fonódnak össze, és ily módon kötik össze egymással az előbbi 
kristályokat is. 

19. A további kápolnákban a víz közepén már szürke, nem átlátszó tönköt láthatunk, amelyre - 
akárcsak télen nagy hidegben a fa ágaira- folyton újabb és újabb kristályok rakódnak le, gyémántként 
csillogva a víztömegen át. 

20. Ha tovább megyünk, és figyeljük a kékesen csillogó kristályokat, az újonnan képződötteket 
is kékesen összekötve találjuk, és az egyre inkább sötétedő tönkből minden oldalról apró, kerek 
légbuborékok szállnak felfelé, s azok a víztömeg felett lassanként légkört kezdenek alkotni. Amint 
tovább haladunk, láthatjuk, hogy ez a művelet egyre erőteljesebbé válik, nagyobbá és érzékelhetőbbé 
lesz. 

21. Miután e lassú fejlődés szemlélése közben néhány száz kápolna előtt elhaladtunk, a most 
előttünk levő kápolnában már egy hatalmas, forrongó tönköt láthatunk a nagy víztömeg közepén. 
Most már jelentős hólyagok szállnak felfelé, s ezek már egy páraszerű képződmény hordozói. A pára 
a buborékok szétpattanását követően a vízfelület felett ködhöz hasonlóan terjed szét, és lám, ez a 
folyamat is egyre csak fokozódik amint azt a következő kápolnákban láthatjuk. Még száz kápolnával 
odébb a már elkristályosodott vízben a tönk egyes részei izzásban állnak, s abból -a forrásban levő 
vízhez hasonlóan- nagy buborékok alakjában gőzök szállnak fel. 

22. Még tovább haladva már kristályhegyek állnak ki a vízből, és a vízfelület csak itt-ott mentes 
a gőzöktől és a ködtől. 

23. Hátrább már jelentős tűzsugarak törnek fel a tömeg belsejéből a víz felszínén, szétszaggatva 
azt, s erre a víz erős hullámzásba jön. Az így támadt barázdákban az újonnan képződött kristályok 
eltünnek, a tönkhöz tapadnak, ezáltal annak felülete -a vízfelület irányában- mindinkább szilárdabb, 
tömörebb állagúvá és gömbölyübbé válik. 

24. Az ezután következő további kápolnákban a ködökben -bár még csak kis mértékben- 
villámlásokat észlelünk. A köd azonban annyira ellepi az egész tömeget, hogy alig-alig vehető ki 
annak alakja. 

25. A világképződés múzeuma végén levő kápolnákban már hatalmas tűzkitörések tanúi 
lehetünk, amelyek a belső, szilárd részeket a víz felszíne felé emelve, hegyeket és szilárd, száraz 
darabokat képeznek. Később láthatjuk a csupasz, szilárd köveket, amint azokat moha lepi el, a 
mélyebb részeken pedig az elmohásodott kövekből villámcsapások által puhává oldott, valaha 
kemény földet láthatunk. 

26. A továbbiakban a vizet élettel telítve láthatjátok, és a föld képződése is rohamosan halad. 
Nem sokkal hátrább már férgeket is találunk a vízben az ázalag állatkákon kívül, s egyre tovább 
haladva az állatvilág is egyre gazdagabb lesz. Így halad a föld fejlődése a kápolnákban mindaddig, 
amíg végül az ember kifejlődéséhez szükséges, az ember teremtésére való fejlett állapotát el nem ért. 
Ezt azonban már nem itt, hanem az ezután következő teremben láthatjuk majd. 

27. -Kedves testvérünk és barátunk, a mi időszámításunkban kifejezve mennyi időt 
számolhatunk egyik kápolnában található állapotból a másikig való fejlődésre? 

28. -Habár a fejlődés egyik szakaszától a másikig való fejlődés időtartama nem vehető 
egyformának, átlagosan számítva mégis néhány millió földi évet számíthatunk kápolnánként anélkül, 
hogy nagyobb tévedés származhatna belőle. Ha ugyanis figyelembe veszitek a Földetek nagyságát, 
elképzelhetitek azt, hogy mennyi idő kellett ahhoz, amíg a teljesen érzékelhetetlen fényéterből 
egyetlen harmatcsepp alakul fokozatosan, a ti Földetek óriási szilárd anyagtömegéig. 

29. Hogy pedig az itteni tanulók egy világ -s különösen a Föld- keletkezését az itt látható 
gyakorlati példákból alaposan megtanulhatják, talán említenem sem szükséges. Menjünk tehát a 
következő terembe, ahol az ember teremtése kerül sorra, ahol tehát mind a történelmi, mind a szellemi 
Föld képződése kezdődik. 


171. Fejezet: 

Az emberiség történelmét bemutató tantermek. A szellemi újjászületés. A mártírok iskolájának tanulságai. Világi 
bölcsek, tudósok a világi fejedelmek előtt nem szállnak síkra kutatásaik eredménye mellett, ha azért máglya járna. 
Bizonyságot kell tenni Istenről mindenütt, kivetni minden világit, hogy elérhessük a szellemi újjászületést, az 
istengyermekséget. 


4. Talán mondanom sem kell, hogy itt sem ideje, sem helye nincs annak, hogy az emberiség 
teremtését és történelmét egészen napjainkig részletesen ismertessék, hanem csupán annyit 
mindezekből, amennyit az itteni kis tanulóknak mutatnak be ezekből. 

5. Azt bizonyára jó előre megfogadhatjuk, hogy itt a tökéletes szellemek világában mindent 
megfelelőbben, bölcsebben és okosabban adnak elő a jó cél elérése érdekében, mint ahogyan azt a 
Földeteken teszik. Mert itt bizony a számolást nem az elejétől a végéig ejtik meg, hanem a végén 
kezdve, egészen visszafelé. Ami azt jelenti, hogy nem belülről kifelé, hanem megfordítva: kívülről 
befelé tekintve viszik a dolgokat. Ez a Földön is igen jól beválna, persze csak akkor, ha ott az emberek 
nem lennének annyira ostobák! 

6. Miután a Föld emberei csupa értéktelen és hiú dolgok után törekszenek, az Úrra pedig csak 
addig gondolnak, addig hisznek és bíznak benne -természetesen csak az emberek legjobbjait véve 
alapul- amíg testileg jól érzik magukat. Mihelyt azonban a legkisebb megpróbáltatás éri őket, azonnal 
visszaesnek régi kételyeikbe, és az Úr helyett -az igen kevéssé hasznos, de annál rosszabbul segítő- 
világ karjaiba vetik magukat. Ezek pedig nálatok a jobb belátású és érzésű emberek. Ebből pedig 
önmagától következik, hogy a látásmódotok, felfogásotok nem befelé, hanem éppen fordítva: kifelé 
irányul. 

7. Ahol az Úr iránti hit, szeretet és bizalom csak ilyen szegényes alapokon nyugszik, 
természetesen nem is várható az ittenihez hasonló gyors szellemi előrehaladás, amikor az ember 
egyetlen perc alatt többet haladhat, mint amennyire a nyomorúságos világi alapokon élő ember húsz 
teljes év, olykor akár száz év alatt képes, ha egyáltalán valaki ezt a kort meg is érhetné. 

8. Az emberek az Úr akaratából valamennyien arra vannak hivatva, hogy egyedül csakis ezt a 
fejlődési módot kövessék. Az emberek az életnek ezt a szent iskoláját nem veszik figyelembe, 
eltaszítják maguktól, és így jóformán még azt sem tudják, hogy mit is tegyenek, és egész életükben a 
holt természet és különféle körülményeinek értéktelen ismeretével bíbelődnek. Életük befejezésekor 
pedig megkérdezik önmaguktól, hogy ugyan milyen fontos és nagy eredményt értek el egész életükön 
át tartó szorgalmas tanulmányaik alatt. Erre saját érzésük is csak így felelhet nekik: , Annyira 
jutottunk, hogy életünknek ebben a legfontosabb pillanatában voltaképpen még azt sem tudjuk, hogy 
remélhetünk-e-mostani életünk után-egy másik életet, vagy sem? 

9. Vannak ugyan meséink a Mennyországról, pokolról és a szellemvilágról, ezeket azonban csak 
a munkakerülő szerzetesek találták ki, vagy lenne talán ezeknek mégis valami alapja? Ha pedig még 
sincs, mi van? Azaz mi lesz velünk? Vagy ha mégis volna, hova kerülünk: le, vagy fel? 

10. Látjátok, ezek a világias, külsőleges tanulmányok eredményei! Erre viszont azt is 
kérdezhetnétek: Ha a sok tanulásnak ez a biztos gyümölcse, ugyan milyen gyümölcsük lehet azoknak 
az embereknek, akik a vidéken, vagy akár a városokban nem sokkal okosabban nőnek fel, mint a 
legelők barmai, vagy pedig az erdők vadjai? Erre csak azt felelem nektek, amit az Úr maga mondott: 

11. , Aki szellemben újjá nem születik, az nem juthat be a Mennyek országába, s az ökör-életet 
sem éri el!" 

12. A szellemi újjászületéshez pedig csak az jut el, aki figyelembe veszi az életnek ezt a szent 
iskoláját minden részletében, mint ahogyan azt a minden élet Ura a Föld embereinek saját ajkáról 
tanította, és saját vérével meg is pecsételte! 


352 


13. Aki ezt az iskolát nem úgy járja végig, ahogyan ezt számára megmutatták, csakis önmagára 
vessen, ha a szellemi életét elhibázza. 

14. Az is bizonyos azonban, hogy minden, még a legjelentéktelenebb birtokosnak is tudnia kell, 
-és bizonyára tudja is,- hogy ő valamilyen birtoknak -legyen az bár a legkisebb is- a tulajdonosa. De 
bizonyára azt is tudja, hogy az a birtok milyen, és mennyi annak az értéke. 

15. Ha pedig valaki ezt a birtokát el akarná venni tőle, azzal feltétlenül szembeszáll, mert 
egészen biztosan tudja azt is, hogy mennyivel bír. 

16. S látjátok, ha már most valaki szellemben az örök élet birtokosa, vajon kérdezheti-e azt, 
hogy a lelke és szelleme testének halálával szintén elmúlik-e? Aki azonban még ezt kérdezi, hogy 
hogyan, miként, mikor, honnan, hová? -az bizonyára nem birtokosa az örökéletnek, hanem csak a 
világ megvesztegethető szolgája, és semmitől sem fél annyira, mint éppen a testi halálától. Ugyan 
miért? Mert semmiféle más életet nem ismer. 

17. Azok azonban, akik kijárták az Úr , örökélet" iskoláját, azok csak megvetik a testi halált, és 
nagy, üdvösséggel teli várakozással tekintenek az e világ külsőséges kötelékéből való 
felszabadulásukra, és ha kell, vérükkel is tanúskodnak az Úr örökélet iskolájának igazsága mellett. 

18. Tekintsetek csak vissza a mártírok idejére. Olykor-olykor igen bátor védelmezői akadtak az 
Úr Jézus örökélet iskolájának. Később jöttek más idők, az üldözés megszűnt, az emberek kezdtek a 
Föld polgáraivá válni. Jöttek a túlzó beállítások. Ilyenek voltak a kakirókhoz hasonlítható synkok 
(oszlopon ülő János). Ők is hirdették Krisztus tanításait, azonban a fa magaslatán biztonságban 
érezték magukat a világi rókák támadásaitól. Ösztönösen érezték, hogy az ellenség nem férhet 
hozzájuk, amikor azonban a Földön vannak, és a róka közeledik, vége a mulatságnak, és a mi bátor 
szárnyas hőseink nagy halálfélelem mellett keresnek szégyenletes menekülést. 

19. Ugyanígy vannak a mai emberek is, hitük erejével. Amíg valaki a Föld valamelyik félreeső 
zugában biztonságban érzi magát a világ hatalmasságaitól, addig úgy beszél, akárcsak egy Mózes a 
Sinai hegyen. Ha azonban a világ urai -akik Krisztusnak mindenkori ellenségei- felelősségre vonják 
őket tanításaikért, s kilátásba helyezik nekik a legszörnyűbb megpróbáltatásokat (máglyát), a mi 
bölcseinkből egyszerre nagyon kicsiny emberek lesznek, akik szorgalmasan eltüntetnek minden 
nyomot, ami bármit is rájuk bizonyíthatna. Ha pedig erre már nem lenne lehetőségük, akkor a próféták 
Kopernikusz csillagász példájára tanaikkal együtt visszavonultak, és az Úrtól kapott egyenes tanítást 
hagyták máglyán elhamvadni maguk helyett, hogy ők megmaradhassanak a világ örömeinek. 

20. Az Úr azonban világosan meg mondotta: , Aki bizonyságot tesz rólam az emberek előtt, azt 
én is megvallom az Atya előtt." 

21. Ami más szavakkal azt jelenti: , Aki engem szellemben felvesz, és igazságomat szellemben 
elismeri az egész világ előtt, az ilyen szellemben Én atyai teljességemben jelen vagyok." 

22. Ha pedig ez valóban így is van, abból az következik, hogy érvényesül az Úr szava: , Sokan 
vannak a hivatottak, de kevesen a választottak!" Vagyis más szóval: sokan érik el az örökéletet odaát, 
de csak igen kevesen részesülnek abban a szerencsében, hogy mint gyermekek léphessenek be a 
tulajdonképpeni atyai házba, mert ennek a kegyelemnek az elérése erőszakot kíván. Akik tehát ezt 
nem erőszakkal ragadják magukhoz, azok nem is érhetik el. 

23. , Az Én igám szelíd, az Én terhem könnyű." Ez az ige azoknak szolgáljon vigaszul, akik az 
igazságról meg vannak győződve bensőleg, ám amellett még sok bennük a világi szeretet, és ez 
elveszi bátorságukat attól, hogy az igazságot a világ előtt nyíltan beismerjék. Azok a kevesek 
azonban, akik önmagukból minden világit kivetettek, megkapják a szellem erejét és hatalmát. Nem 
félnek már többé a világtól, nyíltan tanúskodnak az igazság mellett, és így hitüknek, s az Úr iránti 
szeretetüknek egész erejével, erőszakkal ragadják magukhoz az Atya házát. 

24. Világi példával érthető meg legjobban az istengyermekség. Egy vidéki birtokosnak saját 
gyermekei mellett hűséges cselédjei is voltak. Ha történetesen ezt a házat rablók támadnák meg, a 
cselédek mind elbújnának félelmükben. A gyermekek azonban erejük teljes latba vetésével 
rontanának neki a rablóknak, és erejükkel és bátorságukkal megvédenék szüleik életét és vagyonát. 

25. Ezek a cselédek, akik elbújtak félelmükben, most már rossznak tekintendők? 

26. Nem, nem mondhatjuk rájuk, hogy rosszak, hanem csak azt, hogy kevés életerővel 
rendelkező, bátortalan lények. A gyermekeknek azonban életalapjuk atyjuk élete, éppen ezért semmi 
sem olyan szent előttük, mint éppen ez. 

27. Ha tehát a cselédek nem voltak rosszak, most már jutalmazzuk meg őket, mert elbújtak 
félelmükben? 

28. Úgy vélem, hogy minden jogi tudás nélkül is könnyű belátni, elbújásukért nem érdemesek a 
jutalomra. Ezt bizonyítja az élet maga is: , Aki bőven vet, bőven is arat, aki keveset vet, kevesebbet is 
arat!" 

29. Úgy gondolom, az eddigiekből beláthatjátok, hogy az emberek a mai iskolarendszerük 
mellett az örökéletből kevesebbet ismerhetnek meg, s így a sovány vetésből csak keveset arathatnak 
majd. 

30. Az Ur akaratából azért mutatom meg nektek a Nap szellemi iskoláit és az elevenítő oktatást, 
hogy beláthassátok, hogyan kellene a ti iskoláitokat berendezni. Közben megérkeztünk abba a 
terembe, ahol a földi emberek teremtését, további történelmüket és szellemi állapotukat fogjátok 
megismerni. 


172. Fejezet: 

Az emberi fejlődés tanításának terme. Ádám teremtése és a Föld történelme végigszemlélve a valóságnak 
megfelelően. Az elbukott szférák elsötétülése, süllyedése, a gyűlölet izzása. A hetedik nap a mennyben pihenőnap. 
Mária a gyermekek között. 


1. Látjátok, e roppant nagy terem közepét egy rendkívül nagy földgömb foglalja el, ami körül 
még egy galéria is húzódik. A terem kerek falán kápolnaszerű bemélyedések vannak, és számtalan 
kisebb földgömb is, hasonló rendeltetéssel. 
megláthatjátok az ember teremtésének történetét is. Lám, már fent is vagyunk. Jól figyeljetek, mert 
az itt tartózkodó tanító épp most magyarázza ezt a tanulóinak. 

3. Nézzétek, most a gömb fölé hajol, és megérinti azt. Azon a helyen, ahol hozzáért, erős fény 
támad, ami gomolyogva formává alakul, és egy tökéletes emberi alakot mutat. De figyeljetek csak 
tovább! A tanító újból megérinti a gömböt, s erről a helyről finom por száll fel, teljesen bevonva az 
előbbi fényalakot. A fény ekkor teljesen elhalványodik, és megszűnik, de ezzel már a fényalakot 
tökéletes földi burok veszi körül. 

4. Lám, a tanító most újból lehajol, s megérinti a most még teljesen élettelen alakot. Ekkor az 
megelevenedik, mozogni, járkálni kezd, és figyeli a körülötte levő dolgokat. De figyeljetek csak 
tovább! Ez az alak a sok szemlélődésbe belefárad, leborul, és álomba merül. 

5. A tanító ismét lehajol, és megérinti a fekvő alakot az oldalán, mire arról a pontról belőle fény 
árad ki. Ez a fény az előbbihez hasonló módon szintén emberi alakot ölt, és mozdulatlanul megáll a 
még mindig fekvő alak mellett. A tanító most megérinti az alvót, mire az izzadáshoz hasonló nedves 
cseppet bocsát ki magából, amely felhővé alakul, és teljesen körülfogja a második fényalakot. Erre a 
fény itt is kialszik -az elsőhöz hasonlóan- azonban ez a második emberi alak még élettelen. S lám, a 
tanító ezt 15 megérinti, mire megmozdul, és jókedvűen szemlélődik, jár-kel a másik körül. 

6. Most a tanító megérinti az első fekvő alakot, ekkor az felébred, és igen nagy örömmel szemléli 
a másik, hozzá hasonló emberi alakot, sőt már jelbeszéddel társalogni is kezdenek. 

7. A tanító itt bizonyos tekintetben az Urat képviseli, és látszólag ugyanazokat cselekszi az Ő 
erejével, mint amit annak idején az Úr a valóságban is tett. A tanító ugyanazokat a szavakat is 
használja, mint amiket annak idején az Úr mondott, és a tanulók látják szavainak nagy erejét. De most 
jól figyeljétek meg, hogyan nyilatkoztatja ki magát a tanító az első teremtett emberpárnak, és mint 
tanítja őket! 

8. S most látjátok, a tanító saját mellét érinti meg, ebből fényes sugár tör elő az újonnan teremtett 
emberek felé, és ez egy harmadik fényember alakjában áll előttük, s amit a tanító a gyermekeknek 
mond, ugyanezt mondja el ez a fényember is az első emberpárnak. 

9. Nem sok értelme lenne most a további események részletezésének és bemutatásának, mert 
azokat az Írásból amúgy is ismerhetitek, csak a nemzés kérdésére derítünk még egy kis fényt. Ezt egy 
későbbi időben mutatják be a tanulóknak, amikor szellemileg már érettebbek lesznek, és akkor igen 
épületes módon kapnak erre vonatkozólag tanítást. 

10. Annyit azonban mondhatok, hogy a tanító az egész emberi nem további vezetését a 
legcélszerűbb módon adja elő a tanítványainak, majd benépesíti az egész Földet, az emberek 
szabadon tevékenykednek, városokat építenek, saját hasznukra állatokat szelídítenek, befognak, 
háborúkat viselnek, egyszóval ugyanúgy tevékenykednek, ahogyan ez a valóságban egyszer már 
megtörtént, egészen a jelen pillanatáig. 

11. A világtörténelem nagy eseményei -mint az ember teremtése, Noé és a vízözön, Ábrahám, 
Izsák és Jákob közti szövetség, a zsidó nép vezetése Mózes és későbbi követői által, Dávid és Salamon 
történetei, az Úr születése és ettől kezdve az Ő tanításának terjedésével kapcsolatos események- mind 
a további tanítás anyagát képezik. 

12. Amikor azután a tanítás ily módon befejeződött, a tanulókat a kápolnákban elhelyezett kis 
földgömbökhöz vezetik, és itt a saját teremtésükként kell végig megismételniük mindent, amit a 
tanítójuktól láttak, tanultak és hallottak. Így az egész tananyag elevenné válik bennük, és a tanulók a 
Föld összes eseményét pontról-pontra oly elevenen megtanulják, mintha csak személyesen is tanúi 
lettek volna az akkori eseményeknek. 

13. Ha már mindent jól elsajátítottak, akkor ismét a nagy gömbhöz vezetik őket, s a tanító a 
szellemi Földet mutatja be nekik, hogy hogyan és miként képződik és fejlődik ki ez az emberiségből. 

14. Bemutatja nekik a szférákat, hogyan alakulnak és tisztulnak azok fokozatosan a 
tulajdonképpeni anyagi földből. Hogyan képződnek belőlük gazdaságok, s miként él abban a Föld 
embere, ha testi halála után bejut valamelyik szférába, s ott a számára kijelölt helyet elfoglalhatja. 

15. A tanítók bemutatják a tanulóknak a mind jobban sötétlő föld alatti szférákat is, hogyan 
süllyednek el abban az elhalt gonosz emberek lelkei, hová kerülnek voltaképpen, hogyan 
csoportosulnak, miként sanyargatják egymást, s maguk is -gyűlölettől fütve- hogyan gyulladnak meg. 
Míg önmagukban átizzanak, -a tanulók szeme láttára- átváltoznak mindenféle szörnyekké, közben 
folyton sötétebb és sötétebb szférákba merülnek. 

16. Ez alkalommal magyarázzák meg a tanulóknak, hogy tulajdonképpen mi a bűn, és hogy egy 
szabad földi lény mi módon süllyedhet el a bűn fertőjében. 

17. Ha a tanulók ezt is jól megértették, akkor ebből a teremből egy nagy kertbe vezetik őket, 
ahol már magasabb iskola vár rájuk. Magától értetődik, hogy ebben a kertben nem megszakítás nélkül 
és állandóan folyik a tanítás, hanem közben pihenő és játék óráik is vannak. A szellem számára is 
szükséges a pihenőidő beiktatása a rendnek megfelelően, s ezt már az Úr is közölte az első emberpár 
megteremtésekor azzal, hogy az ismert hat teremtési nap után a hetediket mint pihenő napot rendelte 
el. 

18. Az Úr Jézus földi élete alatt maga is bemutatta azt, hogy a munkás napok után a többi 
emberhez hasonlóan Ő maga is pihent. Ugyanúgy kell a szellemnek is pihenőnapot tartania, amikor 
a további tanuláshoz új erőt gyűjthet. Ezért az egyik tanulókertből a másikba való átmenetnél mindig 
jelentős pihenőidőt tarthatnak. Ez idő alatt a tanulók tanítójuk kíséretében meglátogathatják volt földi 
hozzátartozóikat. Ez azonban rendesen csak olyankor történik meg, amikor azok mély álomban 
pihennek, s így éber állapotukban erről mit sem tudnak. Különösen akkor a legkevésbé, ha az illetők 
erősen világias felfogásúak. 

19. Némelyik tanuló sok mindent tud már az Úrról, és így felébred benne a vágy, hogy láthassa 
Őt, ez azonban csak igen ritkán jut nekik osztályrészül, mert szellemük még igen gyenge ahhoz, hogy 
az Isten mindenható szelleme előtt megállhassanak, és Őt elérhessék. A legnagyobb gyönyörűségük 
abban áll, hogy Szűz Máriát, mint mindnyájuk legfelsőbb vezetőjét és édesanyját felkereshetik. A 
Szűzanya igen gyakran felkeresi ezeket a termeket, de csak ritkán látható a gyermekek számára, 
csupán a tanítók láthatják. 

20. Kedves barátunk és testvérünk, születésüktől kezdve egészen 12 éves korig minden gyermek 
ide kerül, aki korán halt el? 

24. Mindenesetre, csak nem mind ugyanabba a kertbe. Ugyanis itt mindenféle korú gyermek 
számára van kezdő kert, a második kertben azonban mindannyian összekerülnek. Hogy ez a csaknem 
megszámlálhatatlan gyermeksereg a többi kertben mit tanul, és milyen benső változásokon megy 
keresztül, azt a továbbiakban meglátjuk. 


173. Fejezet: 
Istent kereső tanulók kételyei, gondolatai, a helyes útra terelésük. Hol keressük és találjuk meg őt? 


1. Innen már igazán nem kell nagy utat megtennünk, hogy a legközelebbi kertet megláthassuk. 
Nézzétek, meglehetősen távol végeláthatatlan fasor integet felénk, ami mögött fejedelmi palota áll. 
Ez a kert, ahová igyekszünk, ott már azokat a gyermekeket találjuk, akiket az Úr vett el tőletek a 
Földön. 

2. Hogy őket azonnal megismeritek-e, ez egészen más kérdés! Szellemi mivoltukban a 
gyermekek hasonlítanak a földi szüleik alakjához, de csupán az Úrban és az Úrral való szeretet- és 

hitbeli kapcsolatuknak megfelelően, közös felvevő képességük szerint alakul ki a szellemi testük. 
Bizonyos esetben azonban fel tudják venni a lelkükhöz tapadó, volt földi testi alakjukat is, hogy ilyen 
módon felismertessék magukat azokkal, akik őket a Földről keresik ugyan, de szellemi viszonylatban 
még igen tájékozatlanok. 

3. Nem akarok most erről többet beszélni, hanem inkább menjünk be a kertbe, hogy szellemi 
szemeinkkel meggyőződhessünk mindarról, amit egyébként szóval kellett volna mondanom. 

4. Látjátok, már a fasorban vagyunk, amely számtalan alléra ágazik, s ezek között is számtalan 
rózsákkal szegélyezett, díszített utak kanyarognak, s a gyermekek helyenként vidáman sétálgatnak 
rajtuk. De menjünk csak beljebb, s azonnal elérjük az előbb látott palotát. Lám, beláthatatlan 
hosszúságban már előttünk is áll. Ezerszer ezer ablak fut végig egyenes sorban körben a falon, melyek 
magassága hét öl. A nagy ablakok felett kisebb ablakokból álló sor is végig fut, pontosan abban a 
síkban. 

5. De kedves barátunk, csak nem egyetlen terem ez az épület? 

6. Ó nem, sőt tizenkét teremből áll. A magasban, ahol a kis ablakok látszanak, pompás galéria 
fut körül belül a falak mentén. Így erről a galériáról mind a tizenkét termen keresztül lehet látni 
anélkül, hogy a földszinten járva a tanulókat zavarnánk. 

7. Látjátok, már itt is vagyunk, előttünk a nagy terem. Lépjünk be az ajtón. A kis gyermekek 
előtt láthatatlanoknak kell maradnunk, csak a tanítók láthatnak bennünket, ők azonban már értesültek 
arról, hogy mi járatban vagyunk itt. 

8. Fent vagyunk tehát a galérián, és innen szemléljük az első termet. Mit láttok e hatalmas terem 
közepén a fehér táblára felírva, amely egy magas oszlop tetején áll? 

9. Felül a jól ismert l-es szám, amely valószínűleg a terem számát jelentheti, alatta pedig ez áll: 
A szellem szabadságának útja. 

10. Na látjátok, itt az egyes szám nem a terem számát jelenti (ha szükségszerűen azzal meg is 
egyezik), hanem az Úrnak Mózes által adott első parancsolatát jelenti. 

11. Ugyan mire valók ezeknek a meglehetősen felnőtt gyermekeknek Mózes törvényei, amelyek 
csak a földi hitetlen és halandó emberek számára adatott, és semmi esetre sem ezeknek a 
gyermekeknek, akik mint tiszta szellemek már régóta közvetlen és a legelevenebb bizonyítékkal 
rendelkeznek az egy Istenről? Hiszen az iskola legelején jól láthattuk, hogy minden alkalommal a 
legszemléltetőbb bizonyítékokat kapták erre vonatkozólag! 

12. Kedves barátaim, a dolog egész másképpen áll, mint azt ti elképzelitek. Ehhez hasonló eset 
a Földön is adódik. Kérdezősködjetek bárhol gyermekeknél, mindenütt megtaláljátok az Istenhitet, 
mert senki sem olyan hiszékeny, mint a gyermek, s alig akad olyan gonosz szülői pár, akik 
megtiltanák, vagy meg is akadályoznák még gyermekeik életének legelején, hogy azok Istent 
megismerhessék. 

13. Vajon nem éppen úgy feltehető, hogy az Úr által tanított gyermekeknél is szükségessé válhat 
idővel, hogy az Úrtól további tanításokban részesüljenek? 

14. -Kedves testvérünk, ez valóban így is van, mindenkinek egészen az utolsó órájáig szüksége 
van az újabb és újabb tanításokra, mert a gyermekévek első benyomásai kiszorulnak a gyermekek 
tudatából, és a gyermekcipőből kinőtt nagy emberek igen gyakran úgy állnak, mintha soha semmit 
sem hallottak volna Róla. 

15. -Kedves barátaim, az ilyen emlékezetből való kiesés itt már nehezen történhet meg ugyan, 
de ezeknek a gyermekeknek a korai átköltözésük miatt nem volt alkalmuk a Földön , szellemük 
szabadság életiskoláját , elvégezni, ami a tulajdonképpeni életpróba. Éppen ezért a szellem életének 
érdekében ezt a roppant fontos és súlyos ténykedést, itt kell elvégezniük teljes egészében. Mert ezek 
a gyermekek eddig jóformán eleven szellemi gépek voltak, itt azonban a legbensőbb életükben kell 
elevenekké válniuk önmagukban. Ezért kell tehát nekik is minden parancsolatot megtanulniuk, és 
azokat önmagukban megvalósítaniuk és kipróbálniuk, hogy a saját élő szellem-lényük az adott 
parancsok mellett miként viselkedik. Itt is adva van az első parancsolat, amely így szól: , Higgy egy 
Istenben, s ne gondold, hogy talán nincs Isten, vagy pedig azt ne, hogy kettő, három is lehetséges!" 

16. -De kedves testvérünk, hogyan lehet valakit figyelmeztetni, hogy higgyen az egy élő 
Istenben, aki már teljesen élően hiszi, és Vele szemben a legcsekélyebb kételye sincs! 

17. -Kedves testvéreim, látjátok, ez már helyénvaló kérdés. De éppen ezért juttatják a tanítók a 
növendékeiket olyan állapotba -mindenféle cselekmények és tanítások által- amelyek következtében 
az egy Istenben való hitük erős támadásoknak van kitéve, s itt e tanítási módszert a saját szelleme 
pusztításának nevezik. 

18. Hogy ezt a gyermekeknél előidézhessék, sokszor mintegy egészen véletlenül egészen 
különleges dolgokat engednek történni, illetve keletkezni előttük. Hagyják, hogy ezeket jól 
megfigyelhessék. Utána megkérdezik őket, hogy ennek eléréséhez szüksége volt-e Istenre, Akinek a 
működését nem láthatták. A gyermekek erre azt felelik, hogy Isten pusztán az akaraterejével 
létrehozhat ilyesmiket anélkül, hogy személyesen jelen kellene lennie. 

19. Ekkor a tanítók különféle dolgokat gondoltatnak el a tanulókkal, s azok az elgondolás 
pillanatában meg is valósulnak. Most megkérdezik tőlük, hogy ezeket vajon ki teremtette meg? 

20. Erre azután többen kételkedni kezdenek. Egyesek rámondják, hogy ők maguk csinálták, 
mások meg úgy vélekednek, hogy az ő gondolataikat tanítójuk akarata valósította meg, de azért mégis 
a mindenható Istennek kellett itt közreműködnie, hogy az ő gondolataik tökéletes valósággá 
válhassanak. 

21. Ha pedig a tanulók szilárdan megmaradnak hitük mellett, akkor azt kérdezik tőlük, honnan 
veszik azt, hogy egyáltalán van Isten? A gyermekek rendesen úgy felelnek, hogy az előbbi bölcs 
tanítóiktól tudják ezt. Erre a tanítók azt mondják nekik, mit szólnának ahhoz, ha ők most -mint 
bölcsebb tanítók- azt mondanák, hogy egyáltalán nincs Isten, s amit láttak, azt mind az ő tanítóik 
hozták létre? És ahhoz különösen mit szólnának, ha a tanítók kijelentenék azt, hogy ők voltaképpen 
istenek? 

22. Látjátok, erre a gyermekek meghökkennek, nagyot néznek. Megkérdezik tanítójukat, hogy 
most már mit csináljanak? 

23. Ekkor a tanítók így szólnak: , Keressétek a feleletet magatokban, hogy most mit tegyetek. 
Ha tényleg van Isten, meg kell Őt találnotok magatokban, ha pedig nincs, akkor természetesen 
sohasem találjátok meg." 

24. Ha most a gyermekek megkérdezik, hogyan kereshetik meg magukban Istent, a tanító azt 
feleli: , Istent, Akiről úgy gondoljátok, hogy van, kíséreljétek meg magatokban, a szívetek mélyén 
úgy szeretni, mintha valóban lenne. Szívetekben vegyétek körül Őt egész szeretetetekkel, és ha 
tényleg van Isten, bizonyára válaszol is szeretetetekre. Ha pedig nincs, hiába várjátok, sohasem 
kaptok tőle feleletet. ,, 

25. Látjátok, erre a gyermekek kezdenek magukba tekinteni, s az előbb még gyermekesen 
szeretett Istent most komolyan kezdik szeretni. Gyakran megesik azonban, hogy Isten nem 
jelentkezik azonnal, és akkor a gyermekek kételybe esnek. 


174. Fejezet: 
A második gyermekkert. Ut a szellemi szabadság felé. Istenkeresési gyakorlatok, próbarombolás hit terén. 


1. Figyeljétek meg, egyesek épp most fordulnak tanítójukhoz azzal a megjegyzéssel, hogy most 
már csakugyan kénytelenek elhinni, hogy tanítóikon kívül-akik előttük a csodadolgokat művelték- 
tényleg nincs más Isten, mert a szívükben iránta érzett heves szeretetük ellenére, közülük egynek sem 
adatott meg még csak egy legcsekélyebb életjel sem Róla. 

2. Most vajon mit tesznek a tanítók a tanítványok ilyen kijelentésére? Hallgassátok meg 
figyelmesen, mert az egyik tanító épp most szól emiatt tanítványaihoz. 

3. , Kedves gyermekeim! Valóban meglehet, hogy Isten eddig még nem nyilvánította ki Magát 
nektek, de ugyanúgy az is lehetséges, hogy Ő ezt megtette ugyan, de ti nem voltatok elég figyelmesek, 
s ezért nem vettetek tudomást az Ő jelenlétéről. 

4. Mondjátok csak, hol voltatok akkor, amikor Istent a szívetekben megragadtátok? Talán a kert 
fái alatt, vagy a teremben, a galérián? Esetleg valamelyik más helyiségben, vagy lakószobátokban, 
ami a nagyterem mögött bújik meg? Mondjátok meg egyben az is, hogy itt mi mindent láttatok, 
hallottatok és találtatok? 

5. Kint voltunk a kertben, a fák alatt, és a teremtés csodálatosságait szemléltük, melyeket Isten 
teremtett, Akiben hinnünk kellett volna. Dicsőítettük Őt ezért, hogy olyan csodálatos dolgokat 
teremtett, és mint a legszeretőbb Atyát képzeltük Őt magunk elé, Aki örömmel jön az Ő 
gyermekeihez. Ezért nagy vágyódást éreztünk már a szívünkben arra, hogy Őt megláthassuk, és teljes 
gyermeki szeretettel siessünk elé, és megragadva minden erőnkkel, kedveskedhessünk Neki. 

6. Az Atya azonban semerről sem közeledett felénk, sőt folyton kérdezgettük egymást, hogy 
valamelyikünk nem sejti-e Őt valamerre, de mindegyikünk teljes őszinteséggel ismerte el, hogy a 
legcsekélyebb jelét sem veszi észre. 

7. Ekkor elhagytuk ezt a helyet, és a nagy terem erkélyén álltunk meg, ám az eredmény azonos 
volt az előbbivel, mint a fák alatt is. Innen is tovább mentünk a lakószobánkba, abban a reményben, 
hogy jó Atyánk bizonyára ott keres fel bennünket leginkább. Sokat imádkoztunk Hozzá, és szívünk 
mélyéből kértük Őt, legalább mutassa meg magát nekünk. De ez mind semmit nem használt nekünk! 
Mivel pedig a te tanácsodat hűségesen követtük minden vonatkozásban, kénytelenek voltunk a te 
tanításodhoz alkalmazkodni, hogy Isten inkább nincs, mint van, és így a következő vélemény alakult 
ki közöttünk. Ha mégis netalán volna Isten, Ő akkor sem lehet egy egész, hanem csak részekre bontva 
minden élő és szabad akaratú lényben, mint amilyenek ti, meg mi is vagyunk. Isten tehát voltaképpen 
csak az élő Erő foglalata, Aki elsősorban is az olyan lényekben nyilatkozik meg szabadon, mint 
amilyenek ti vagytok, majd másokban is, hogy ezáltal hatékonyan és erőteljesen léphessen fel." 

8. Látjátok, kedves barátaim és testvéreim, így beszélnek ezek a kis filozófusok, és ebben már 
meg is láthatjátok a hamis magvak alapját, melyekből az észbeli okoskodások sikamlós gyümölcsei 
teremnek. De vajon mit válaszol most a tanító a kis filozófusoknak? Figyeljetek jól, már kezdi is! 

9. , Drága gyermekeim, most már egész tisztán látom bennetek annak okát, miért nem 
mutatkozott meg nektek az Isten sem a fák alatt, sem az erkélyen, sem a lakószobátokban, s 
legkevésbé nem a természet jelenségeinek megfigyelésénél, vagy azokban való szétosztottságában, 
legkevésbé pedig a magasabb ész és értelem számítgatásaiban, mert az egész kereséshez és kutatáshoz 
kétellyel kezdtetek hozzá. 

10. Egyáltalában nem is vártátok biztosra Istent, hanem csak úgy ímmel-ámmal, a 
lehetőségekhez képest. Isten azonban -feltételezve természetesen, hogy van- Önmagában is a 
leghatározottabban zárt bizonyosságnak kell lennie. Ha pedig a legtökéletesebb isteni bizonyosságot 
gondolataitok, hitetek, akaratotok bizonytalanságában keresitek, akkor hogyan nyilatkozhatott volna 
meg előttetek? Ezért jól figyeljétek meg, amit most mondok nektek! 

11. Ha Istent akarjátok keresni és Őt megtalálni, meglátni, akkor a leghatározottabban kell 
indulnotok Őt keresni. Állandóan-mégpedig a legcsekélyebb kétely nélkül-hinnetek kell abban, hogy 
Ő létezik, és ha bármilyen sok időbe telik is Őt megtalálnotok, meglátnotok, az Iránta érzett 
szeretetetekkel éppoly erősen kell megragadnotok, mint amennyire hisztek Benne. Akkor elválik, 
hogy elgondolt hitetekkel, akaratotokkal és szeretetetekkel a tőletek elvárható legtökéletesebb 
határozottsággal közeledtetek-e Feléje? 

12. Ha ez sikerül nektek, akkor Isten is megmutatkozik előttetek-feltéve, hogy egyáltalában van! 
Ha azonban ezt határozottsággal önmagatokban elérni nem sikerül, akkor éppúgy dolgotok 
végezetlenül tértek vissza hozzám, mint ez a jelen esetben is történt." 

13. Látjátok, a gyermekek most alaposan elgondolkoznak tanítójuk szavain, s közülük egy a 
tanítója elé lépve megszólal: 

14. , Hallgass meg, kedves tanítómesterünk! Ha most egyedül mennék a lakószobámba, és ott 
Istent, az Urat, mint a legszeretőbb Atyát csupán szeretetemmel ragadnám meg, mert hiszen egészen 
mégsem kételkedhetek abban, hogy vajon létezik-e Isten a valóságban, vagy sem! Sőt, önmagamban 
-minden ellenérv ellenére is- állandóan Isten közelében érzem magamat, nem gondolod, hogy így 
megmutatkozna nekem, ha -mint említettem- csupán szeretettel lennék Iránta? A sok gondolkodás a 
hit körül ugyanis valahogy fáradságosnak tűnik számomra." 

15. Menj csak, menj kedves gyermekem, és tégy úgy, amint azt érzed. Ki tudja, vajon nem lesz- 
e neked igazad? Sem igent, sem nemet nem mondok neked, annál inkább azt, hogy menj, és 
személyesen győződj meg arról, mi mindenre képes a szeretet. ,, 

16. Látjátok, a kisgyermek lakószobája felé szalad, a többi tanítvány pedig újból megkérdezi 
tanítóját, hogy jobban jár-e, mint ők, akik tanácsa szerint most azon dolgoznak, hogy teljes 
határozottsággal induljanak ki a kertbe Istent a fák árnyékában keresni? 

17. , Hallottátok gyermekeim, mit mondtam a társatoknak. Sem igen, sem pedig nemet. 
Ugyanazt mondom nektek is. Tegyetek úgy, ahogyan gondoljátok, s a tapasztalat igazolja majd, hogy 
melyik út a jobb és rövidebb, melyik az igazi, melyik a hamis, vagy esetleg mindkettő hamis, vagy 
esetleg helyes is!" 

18. Látjátok, a gyermekek egy része a határozottságot választja, másik része pusztán a szeretet 
szavát követi. A határozottságot választók gondolatokkal, akarattal és hittel eltelve mennek ki a 
kertbe, a többiek lakószobájukba vonulnak Istent keresni. 

19. De nézzétek csak, az imént Istent csak szeretettel kereső gyermek már vissza is tér egy 
egyszerű ember kíséretében, és egyenesen a nagyteremben levő tanítójához megy. Vajon mi lesz 
ebből? Jól figyeljetek! 

20. , Kedves tanítómesterünk! Nézz csak ide! Amint előbb a szobámban kedves és hatalmas 
mennyei Atyámat egész szívemből szeretni kezdtem, ez az egyszerű ember jött hozzám, és azt 
kérdezte tőlem, hogy mennyei Atyámat csakugyan nagyon komolyan szeretem-e? Ó kedves bácsikám 
-feleltem neki- hiszen ezt az arcomról is láthatod! Erre azt kérdezte tőlem, milyennek képzelem el 
mennyei Atyámat? Azt feleltem neki, hogy olyannak képzelem el, mint más embert, csak roppant 
nagynak és erősnek kell lennie, valamint rettenetes nagy fénnyel övezettnek, mert ez a világ, meg a 
mi napunk, amely ezt megvilágítja, már maga is milyen pompás és ragyogó! 

21. Akkor az egyszerű ember felemelt, és szívéhez szorított, megcsókolt, majd így szólt hozzám: 
Vezess most Engem a nagyterembe tanítómesteredhez, s majd ott minden elválik, és a továbbiakat is 
megbeszéljük, hogyan néz ki a mennyei Atya -ha ugyan egyáltalán létezik- miként teremt mindent 
önmagából, s hogyan vezet és irányít. S lásd kedves tanítómesterem, most itt vagyok ezzel az 
egyszerű emberrel. Mit gondolsz, ki lehet vajon Ő, Aki oly nagy szeretettel van irántam?" 

22. Látjátok, a tanító szemmel látható nagy szeretettel mondja: „Ó, te mindenek felett szerencsés 
gyermek, te már megtaláltad az Igazit! Lásd, Ő maga az Isten, a mi legszeretőbb Atyánk!" 

23. Az Úr most lehajlik, és a gyermeket karjába véve így szól: , Vajon tényleg az vagyok-e, 
akinek a tanító bácsi mondott?" 

24. A gyermek nagy izgalommal feleli: , Ó igen, Az vagy, végtelen nagy jóságodról ismerlek 
meg, mert ugyan ki más lehetne olyan jó, mint Te, hogy karjaiba vegyen és szeretgessen, babusgasson 
engem, ahogyan most Te teszel velem! Ezért is szeretlek én Téged olyan elképzelhetetlenül, hogy 
soha többé nem bírok Tőled elszakadni. Ezért drága szentséges Atyám, nem is hagyhatsz itt engem 
tovább, mert ilyen nagy jóságra és szeretetre még sohasem találtam, egyedül csakis a Te karodon." 

25. Halljátok, mit felelt erre az Úr! 

26. , Ne félj kicsikém! Aki Engem-ahogyan most te-egyszer már megtalált, az többé nem is 
veszíthet el. Most azonban egészen csendben kell Nálam maradnod, mert mindjárt itt lesz a többi 
Engem kereső gyermek is, akik még nem találtak meg. Őket majd egy kis próba elé állítom, hogy ők 
is megtalálhassanak. Maradj tehát nyugodtan, amíg nem intek neked!" 


175. Fejezet: 
A téves istenkeresés kételyei. További keresés a helyes módon. Vágyakozás Isten után, létének bizonyítékai. A kis 
gyermek szerencséje Isten, azaz a tulajdonképpeni életigazságok megtalálása. 


1. De lám, jön is már a többi kereső gyermek befelé, és arcukról lerí, hogy Akit kerestek, sem az 
egyik, sem a másik módon nem találták meg. Ezért másodjára nagyon félénken közelednek 
tanítójukhoz, aki meg is kérdezi őket: 

2. „Nos, kedves gyermekeim, hogy sikerült nektek a keresés a fák alatt, a galérián, vagy 
önmagatokban, hogy az Urat lakószobátokban megtaláljátok? Amint látom csak a vállatokat 
vonogatjátok. Hát csakugyan nem láttátok, nem találtátok meg a szerető Atyát, a Mennyek és a Földek 
egyedüli Istenét? 

3. Ó kedves tanítómesterünk, ami a kételyt illeti, az még jobban megerősödött bennünk, mint 
ahogyan eddig volt, mert lásd, sem a szilárd akaratunkra, sem a legelevenebb hitünkre, sem az Istenre 
vonatkozó legmélyebb elmélkedésre, sem a legerőteljesebb szeretet akaratunkra nem sikerült Őt 
elérnünk. Ha valóban létezne Isten, az Úr, akkor vagy az egyik, vagy a másik módon, de valamilyen 
módon meg kellett volna nyilvánulnia. Mert lásd, végül valamennyien egyesítettük szilárd hitünket 
azért, hogy egy szentséges, jó édes Atyánk és Istenünk legyen! Szeretetünkkel valamennyien 
megragadtuk Őt, és a tőled tanult nevén is hívtuk ilyen formán: Ó legkedvesebb szentséges Jézus 
egyáltalán létezel és szeretsz is bennünket, mint ahogyan mi is nagyon szeretünk Téged! Lásd, 
magasztos tanítónk, huzamos időn át így könyörögtünk Hozzá, de mennyei Atyánknak semmi nyomát 
sem észleltük. Mindez hiábavaló volt, s ezért már most biztosak vagyunk a saját megállapításunkban, 
hogy rajtatok-magasztos tanítókon-kívül magasabb rendű tanítók, vagy Isten nem is igen létezhet. 

4. Ezzel nem azt akarjuk mondani, hogy kételyeink szilárd alapokon nyugszanak, azt azonban 
minden esetre el kell ismernünk, hogy annyi eredménytelen kutatás folytán Isten létezését illetően 
inkább kétely, mint szilárd hit támadhat bennünk. Látjuk egyébként azt is, hogy tőlünk elkülönült 
társunk, aki az Urat egyedül csak szeretetével kereste, szintén nem találta meg Őt! 

5. Kedves gyermekeim, erre, látjátok, újból nem mondhatok sem igent, sem nemet nektek. 

6. De kedves tanítómesterünk, ki lehet az az egyszerű idegen ember ott, akit egyik társunk úgy 
ölelget, és annyira kedveskedik neki? Talán volt földi atyja jött hozzá? 

7. Édes kicsinyeim, látjátok, ez ismét olyan valami, amire nem felelhetek nektek, elöljáróban 
azonban mégis annyit mondok, hogy ez az egyszerű ember nagyon bölcs, s ezért igen-igen szedjétek 
össze magatokat, ha Ő esetleg erről, vagy arról beszélgetni kezdene veletek! 

8. Kedves tanítónk, hát az ilyen egyszerű emberek is lehetnek nagyon bölcsek? Mert eddig azt 
tapasztaltuk, hogy tanítóink -egészen fel hozzád- mindig bölcsebbek voltak, kiválóbbak és 
fényesebbek! Ez az ember pedig sokkal egyszerűbb, és nem olyan fényesen ragyogó, mint például te 
is vagy, és így roppant különösen hangzik számunkra az Ő nagy bölcsessége. 

9. Hát bizony kedves gyermekek, a legbenső legnagyobb bölcsesség nem mutatkozik mindig 
külső fényben, mert hiszen a Földön helytálló az a közmondás: , Minél nagyobb valakinek a külső 
csillogása, annál kisebb a belső értéke, benső világossága. És minél nagyobb valakinek a benső 
fényessége, annál csekélyebb a külső ragyogása!" De menjetek csak hozzá, és kérdezzetek tőle 
valamit, hamarosan meg is győződhettek arról, hogy mennyire bölcs!" 

10. Lám, a gyermekek már hozzá is sietnek, és anélkül, hogy felismernék, kérdést intéznek az 
Úrhoz. 

11. , Kedves szerény és egyszerű ember! Megengeded nekünk, hogy egyről-másról kérdést 
intézzünk hozzád? 

12. Ó a legnagyobb örömmel, drága gyermekeim, csak bátran kérdezzetek, és majd jól meg is 
felelek nektek. 

13. Mivel megengedted, hogy kérdést intézzünk Hozzád, ezért most afelől kérdezősködünk 
Tőled, aki leginkább a szívünkön fekszik! 

14. Lásd, már huzamosabb ideje kutatunk, keresünk abban az irányban, hogy van-e egyáltalán 
Isten, aki az összes embereknek mennyekben lakozó legjóságosabb Atyja lenne. Sajnos azonban 
ennek a jó Atyának nem bírunk a nyomára akadni, sőt a tanítónk -nem tudjuk, hogy nem akar, vagy 
nem tud- sem ad erre vonatkozólag semmilyen alaposabb felvilágosítást. Azt azonban megmondta, 
hogy Te igen bölcs vagy, ezért most már tőled szeretnénk megtudni, hogy csakugyan van-e ilyen 
Isten és egyben Atya, vagy pedig nincs? Ha erre vonatkozólag tudnál nekünk valamit adni, légy 
szíves, mondd meg nekünk, és mi figyelemmel hallgatjuk. Egyetlen szó sem hagyhatja el az ajkadat, 
amit mi a legnagyobb figyelemmel ne fogadnánk. 

15. Bizony kedves kis gyermekeim, ti aztán csakugyan roppant nehéz kérdést adtatok fel nekem, 
amire valóban alig tudok megfelelni. Mert ha azt mondom nektek, hogy: igen Isten és Atya tényleg 
van! Erre mindnyájan mindjárt azt felelitek, hogy ez bizony nekünk mindaddig nem elég, amíg Őt 
meg nem látjuk! Vagy pedig akkor azt mondanátok: Mutasd meg nekünk az Atyát! Ugyan mit is 
mondjak akkor nektek? 

16. Bármennyire mutogatnék is nektek az ujjammal, hogy itt, vagy ott van, mégsem látnátok Őt, 
mert ahová mutatnék, ott sohasem találnátok meg! Ha pedig azt mondanám nektek: az Atya itt van 
közöttetek, vajon elhinnenek-e ezt nekem? 

17. Nem kérdeznétek-e nyomban azt, hogy vajon nem egyike-e a terem tanítóinak? Ha pedig azt 
felelném nektek erre: Ó nem, kedves gyermekeim! Ugyan mit is csinálnátok ekkor? Nem gyanúsan 
néznétek-e rám, és azt mondanátok egymás között: ez az ember félre akar vezetni minket, mert ha Ő 
egyik sem a mi tanítóink közül, akkor ugyan ki lehetne? Csak nem azt akarnád mondani, hogy Te 
magad lennél az, mert olyan egyszerű és fénytelen, szerény, amilyen Te vagy, a legmagasztosabb 
mennyei Atya semmiképpen nem lehet! 

18. Ha pedig valóban így beszélnétek, vajon mit is felelhetnék Én erre? Ezért inkább másvalami 
felől kérdezzetek meg Engem, mert erre a kérdésetekre nem lehet kielégítő választ adnom! 

19. -Ó kedves, bölcs ember! Ez a kérdés még ezzel nincs elintézve! Egy másik kérdés 
megválaszolásával mi nem sokat nyerünk, ellenben azon fordul meg létünk és egész boldogságunk, 
hogy tényleg van, vagy nincs mennyei Atyánk. Ha ugyanis van Mennyekben lakozó édes Atyánk, 
akkor mi valamennyien túlontúl boldogok vagyunk. Ha pedig nincs, akkor úgy állunk mindnyájan, 
mintha a levegőben lógnánk, s még akkor azt sem tudhatjuk, hogy miért, mi által s mi célból élünk? 
Ezért ha csak lehet, válaszolj a kérdésünkre, mi mindnyájan egyaránt tisztelettel kérünk erre! 

20. Hogy valóban igen bölcs ember vagy, azt már kitérő válaszodból is látjuk, s ezért nagyon 
kérünk, vezess el minket a mi mennyei Atyánk közelébe. Hogy tényleg kell lennie, azt abból is 
láthatjuk, hogy az Iránta való vágyódásunk állandóan csak fokozódik bennünk, minél inkább el akar 
rejtőzni gyermekei szemei elől. 

21. Ha történetesen nem lenne, akkor honnan került volna belénk az erős, utána való 
vágyakozás, ami épp oly élő bennünk, mint mi magunk. E vágyakozással az Ő léte feletti 
bizonyosságunknak is növekednie kell! 

22. -Nos kicsinyeim, most látjátok, valóban az Én számból kaptátok ki a szót. Bizony mondom 
nektek, hogy vágyakozásaitokban hatalmas bizonyosság rejlik, és mit gondoltok, mi lehet ennek a 
vágyakozásnak a következménye? Ugyebár az kicsinyeim, hogy afelől, Aki iránt vágyódtok, 
meggyőződést akartok szerezni? 

23. -Lásd, ez már csakugyan nagyon jó felelet! 

24. -De várjatok csak, most azt kérdezem tőletek, hogy mi a vágyakozásotok alapja? 

25. -A szeretet Az iránt, Aki után vágyakozunk! 

26. -Jól van, ha azonban valamit a maga alapjában is az igazság teljességében akartok szemlélni, 
elég-e, ha megmaradtok magánál a vágyakozásnál? 

27. -Ó nem, Te bölcs emberünk! Ilyenkor tényleg vissza kell menni az alaphoz. Ha az igazság 
ott nem nyilatkozik meg, akkor minden hamis. Ha pedig megnyilatkozik, akkor már hozzá is jutottunk 
az élő bizonyossághoz, hogy az igazság csakis annak alapjában ismerhető fel, és válik szemlélhetővé. 

28. -Most nézzetek ide kicsinyeim! Ez az egyetlen testvéretek haladt azon az úton, és lám, ő már 
meg is találta Atyját. Kérdezzétek meg tőle, hogy hol van Ő, és ujjával azonnal Rá is mutat majd 
nektek. 

29. Látjátok kedves barátaim és testvéreim, a gyermekek most mind ahhoz az egyhez fordulnak, 
és nagy izgalommal kérdik őt egyszerre. Ez pedig szól is már hozzájuk, figyeljétek csak! 

30. „Ó kedves testvéreim! Hát nézzetek csak ide, Akit olyan szerénynek és egyszerű embernek 
tartottatok, éppen Ő az maga. . . Akit oly soká hiába kerestetek. Íme, Ő a jóságos mennyei Atya, legyen 
áldott örökre az Ő szentséges neve. Higgyetek nekem, mert én már láttam az Ő dicsőségét. De ne 
azért higgyetek benne, mert én mondom, hanem szívetekkel közeledjetek Hozzá mindannyian, és 
akkor épp oly igaznak és magasztosnak találjátok Őt, mint amilyennek én találtam!" 

31. S lám, a gyermekek most mind felkiáltanak örömükben, mert valamennyien felismerik az ő 
mennyei Atyjukat. 

32. -Ó Atyánk, Atyánk, Atyánk, Te vagy hát az, mégis csak Te vagy az! Amint közeledbe értünk, 
már megsejtettünk Téged! Most azonban végre megtaláltunk, ne is rejtsd el Magad előlünk, nehogy 
ismét ilyen nehezen találjunk Reád! 

33. -Ámen kicsinyeim, többé ne fordítsátok el Tőlem az arcotokat, de azért abban a Napban, 
amely reátok világít, mégis állandóan a közeletekben leszek! Amit még tudnotok kell, majd tanítótok 
közli veletek! 


176. Fejezet: 

Mózes tíz parancsolatának és az Úr két szeretetparancsolatának iskolája. A második terem a második 
parancsolat tanulóhelye. A harmadik teremben a harmadik parancsot tanítják. A szombat megszenteléséről, Isten 
megszentelt napját annak nyugalmával önmagunkban teremtsük meg. 


1. Nem szükséges tovább figyelnünk, hogy ezek a gyermekek milyen tanítást kapnak tanítójuktól 
az Úrra vonatkozólag, mert azt a próbaidőt, mely alatt az Urat elvesztették, kiállták, és ezzel kinőttek 
az első tanteremből. Az előbb mondottam már, hogy ezekből a tantermekből tizenkettő van. Igen 
hosszadalmas lenne a termek mindegyikében végig tanulmányozni a tanítást, hogy azonban mégis 
megtudjátok mi folyik itt, gondoljatok vissza az első terem nagy táblájára, amelyen olvashattuk, hogy 
az első teremben miről is tanítanak. Az összes teremben tehát Mózes tíz parancsolatát, ezt folytatva 
az Úr két szeretet parancsolatát veszik tananyag gyanánt. 

2. Minden következő teremben a következő parancsolat kerül sorra gyakorlatban és elméletben 
olyanformán, ahogyan ezt már az első teremben is láttátok. 

3. A legközelebbi teremben tehát a második parancs: , Istennek nevét hiába ne vegyed!" kerül 
sorra. Tekintve, hogy egyáltalán nem értitek, mit jelent ez a parancs a maga mélységes lényegében, 
ezért kis szemelvényeket adok nektek belőle! 

4. Nos tehát, ebben a teremben ezt a második parancsot nem úgy állítják be, hogy Isten nevét 
jelentéktelen alkalomból és a számára kijáró tisztelet nélkül soha senki ki ne ejtse. Az ilyen tanítás 
jóformán semmit sem érne, mert ha valaki úgy vélekedik, hogy az Úr nevét legfeljebb csak nagy 
szükség esetén, igen nehéz esetekben és akkor is csak igen nagy alázattal és megbecsüléssel szabad 
kiejteni, ez valójában azt jelentené, hogy Isten nevét sohase ejtsük ki, mivel ezen kettős feltételhez 

lenne kötve. E feltételek pedig olyanok, hogy egyetlen ember sem lehetne biztos afelől, hogy milyen 
végszükségben ejtheti csak ki az Isten nevét. Másodszor, ha ilyen borzalmasan nehéz és szerencsétlen 
helyzetbe kerülne is -ami egy ember életében bármikor előadódhat- akkor is nagy kérdés az, hogy 
akadna-e olyan ember, aki megfelelő lélekjelenléttel rendelkezne, és válságos helyzetében Isten nevét 
a jelzett nagy alázat és tisztelet mellett hívja segítségül. 

5. Ha a második parancsot ebből a szempontból figyelitek meg, akkor arra a következtetésre kell 
jutnotok, hogy az Isten nevét ilyen formán sohasem lehetne kiejteni, és pedig abból az egyszerű okból, 
hogy ez a két feltétel nehezen hozható összhangba. Szeretném azt a földi embert látni, aki valamilyen 
életveszélyes pillanatban egészen nyugodtan kezdené mérlegelni, hogy vajon mikor ejtheti ki jogosan 
az Úr nevét. 

6. Ha ez a felfogás helyes lenne, akkor az ember nem imádkozhatna, mert még imájában is félne 
Isten nevét felemlíteni. Márpedig emberi kötelesség naponta imádkozni, megadni Istennek a 
tiszteletet, és nem lehet az imát a végső és legnagyobb szükség esetére korlátozni. 

7. Az elmondottakból tehát jól láthatjátok, hogy ezt a parancsot Földeteken helytelenül fogják 
fel, de hogy ezt a kérdést is befejezhessük, elmondom nektek röviden, hogy ezt a parancsolatot mély 
értelme szerint hogyan lehetne értelmezni. Ez a parancs, hogy Istennek nevét hiába ne vegyed, azt 
jelenti: 

8. Isten a te létednek alapja, tehát nevét ne csak üres szóként ejtsd ki, hanem egész életalapodból. 
Ne csak gépiesen, mélyebb érzés nélkül, hanem mindig élően és cselekvőleg. 

9. Mindazt, amit cselekszel, csakis az Istentől nyert életerődből teheted meg! Ha ezt az erőt 
gonosz célra használod fel, természetes, hogy ezzel a benned lévő istenit szentségteleníted meg, az 
pedig a te erőd, Isten élő neve benned! 

10. Látjátok kedves barátaim és testvéreim, ez a parancs tehát azt jeleni, hogy ismerjük Istent, 
ki is Ő, miben is áll az, ha az Ő nevét nem ejtjük ki csupán egy szóval, mint valamilyen más érdektelen 
nevet, hanem cselekvő erővel. Mert hiszen Isten neve maga a tetterő az emberben. Ezért cselekedjen 
az ember mindent, ami csak tesz Isten nevében. Ha így cselekedtek, akkor azok közé tartoztok, akik 
Isten nevét nemcsak hiú, külsőleges szóval ejtik ki, hanem önmagatokban életteljesen és cselekvően. 

11. Látjátok, ebben a második teremben ezt a parancsolatot ilyen gyakorlati módon adják elő, 
és ezt addig gyakoroltatják a tanulókkal, amíg azt tökéletesen el nem sajátították. Ha már ezt elérik, 
akkor átviszik őket a harmadik terembe, ahol a harmadik parancsolatra tanítják meg őket, amely így 
szól: , Szenteld meg a szabbatot!" 

12. Nos, vajon mit jelent ez itt, ahol nem váltakozik a nappal az éjszakával, hanem állandóan és 
megszakítatlanul nappal van? Mikor lehet itt tulajdonképpen szabbat? Ha ez a parancs isteni eredetű, 
akkor nem lehet időleges, hanem örök érvényű, és a szellemvilágban is éppen úgy érvényesnek kell 
lennie, mint akárcsak a Földeteken. 

13. Nálatok a Földön azt jelenti, hogy szombaton, azaz egy Istennek szentelt napon, mint 
engedélyezett ünnepnapon általában semmiféle szolgai munka ne végeztessék, ami alatt a 
jövedelmező tevékenység értendő. De annál inkább megengedett dolog a zajos látványosság, 
kártyázás és pogány módon való táncolás. A szabbat előtti napon böjtölni kell, hogy szabbaton annál 
többet falhasson az ember. A vendéglősnek meg van engedve, hogy ételeit eladhassa, és ezen az 
ünnepnapon még jobban becsaphassa vendégeit, mint valamelyik más hétköznapon. Nálatok a 
szabbat megünneplése abban áll, hogy a termőföldeken semmiféle áldásos munkát végezni nem 
szabad, de mindenféle más egyéb munka megengedett. 

14. Az Úr földi élete alatt megmutatta, hogy szabbaton is lehet eredményesen dolgozni, 
különösen jót tenni! Ha pedig szabbaton az Úr maga is dolgozott, úgy vélem ez kellő bizonyíték 
minden embernek arra, hogy a szabbat megünneplése alatt bizonyára egészen más értendő, mint nem 
dolgozni és kézbe nem venni ami hasznos és üdvös. 

15. Hát akkor mit kell érteni a szabbat megünneplése alatt? Mi is ez a szabbat? Röviden 
megmondom nektek. 

16. A szabbat sem nem szombat, sem nem vasárnap, sem Húsvét, sem Pünkösd ünnepe, hanem 
az emberben levő szellemének napja. Azaz az emberi szellemnek isteni világossága, az emberi lélek 
életének felkelő napja, az Úr megelevenítő napja az emberben, amelyet Isten, s az ebből eredő 
felebaráti szeretet gyakorlása által mind jobban és jobban meg kell szentelnie. 

17. Mivel pedig az ember az Úrnak ezt a nyugalmi napját a nyüzsgő világi élet mozgása 
közepette nem találhatja meg, éppen azért e napon vonuljon vissza a világtól, és életének ezt a 
megszentelt napját Isten megszentelt nyugalmával, önmagában teremtse meg. 

18. Ezért parancsolta meg Mózes a zsidó népnek, hogy a hétnek legalább egy napját szentelje 
Istennek. E napon húzódjék vissza a világi üzleteitől, és életének isteni napját keresse meg 
önmagában. A világ azonban tisztán csak külsőséges, anyagi módon magyarázta ezt a parancsot, s a 
végén még annyira vitte, hogy szabbaton még az Urat sem ismerte el, Aki végtelen szeretetétől hajtva 
mint szentséges, jó Atya jött le a Földre az Ő gyermekeihez. 

19. Úgy vélem, hogy ezekből megérthetitek, mi értendő a szabbat megünneplése alatt, és 
miképpen kellene azt megünnepelni. Ezzel kapcsolatban arra is ráeszmélhettek, hogy a vasárnapotok 
megünneplése mennyire nem felel meg a maga valójában a szabbat megünneplésének. Gondoljátok, 
hogy az egy óráig tartó templomi áhítattal, és az azt követő egész napos világi szórakozással az Úr 
nyugalmi napját kellő bensőségességgel ünnepeltétek meg? 

20. Ha én most élnék köztetek a Földön, igen nagy díjat tüznék ki annak bebizonyítására, hogy 
ti az igazi szabbatot szellemben: a templomba járásban, táncolásban, mindenféle játékban, 
dorbézolásban, mindenféle hazudozásban, csalásban, erényesdit játszó látogatásokban csupa hasonló 
áltevékenységben vélitek kellő bensőséggel megünnepelni. Lehet, hogy a ti filozófusaitok között 
akadnának, akik ezt helyesnek tartanák, minálunk azonban mindez csak hamis pénznek felelhetne 
meg. 

21. Hogy itt a gyermekeket valóban csak a szabbat helyes megünneplésére tanítják, azt hiszem 
nem szorul bővebb bizonyítékra. Sőt, egyenesen alapos ismeretet szerezhettetek arról, hogy a dolgok 
mély, tulajdonképpeni alapját tekintve az Úrnak ez a parancsolata voltaképpen mit is jelent. 

22. Most az első két parancsolat ismertetéséhez hasonlóan tekintsük át a többi parancsolat 
megfelelő oktatását is, hogy legalább némi fogalmunk legyen arról, hogyan tanítják a gyermekeket 
az Írások betöltésére. 


177. Fejezet: 
A negyedik parancsolat: engedelmeskedj az isteni Rendnek, mely az Ő szeretetének bölcsességéből ered, hogy 
örökké tartó túlvilági életed lehessen, és ebbe lelkednek jó sora legyen szellemi értelemben. 


1. A negyedik parancsolat így szól: , Tiszteld atyádat és anyádat a Földön, hogy hosszú életű 
légy a Földön, és jó sorod lehessen!" 

2. Ez a parancs éppen úgy isteni eredetű, mint az első három. Mit kíván ez a parancsolat? A 
gyermekektől engedelmességet szüleik iránt, és ezért az engedelmességért kapnak egy ígéretet. 

3. Nem kérdezhetné-e valaki, hogy ez hogyan lehet? Az isteni törvény szentesíthet egy csupán 
ideiglenes ígéretet? Nem is húzódna meg e mögött egy örökérvényű szellemi érték? Mert mit ér egy 
ilyen ideiglenes ígéret, mit ér a hosszú élet, mit ér a jólét, ha ezt nem követi valami magasabb rendű? 

4. Tény és való, hogy a hosszú és jó élet mindenesetre jobb, mint a rövid és rossz élet. Ha 
azonban a földi élet befejezésekor megjelenik a halál, mi előnye van a hosszú és jó életnek a rövid és 
rossz élettel szemben? Azt hiszem, minden számtani tudás nélkül is tudja mindenki, hogy a kettő 
között nincs semmi különbség, mert az egyik éppúgy nem kap érte semmit a bizonytalan haláltól, 
mint a másik, és igazán nem lényeges, hogy a hozzá vezető út jó, vagy rossz volt-e. 

5. Ezen az alapon a negyedik parancsolat roppant csúszós talajra épült volna, s a szülők is nagyon 
rosszul járnának, ha a gyermekek ilyen filozófiával jönnének a világra, de maguknak a gyermekeknek 
is igen kevés alapjuk lenne arra, hogy szüleiknek engedelmeskedjenek. Ettől eltekintve a parancsolat 
ideiglenes csengésű, s csupán a gyermekeknek a szüleikkel szembeni kötelességéről szól. 

6. Mi történik most tehát ezzel a parancsolattal itt, e szellemvilágban, ahol a gyermekek földi 
szüleiktől örökre eltávoztak? Ha pedig elvonták őket a szüleiktől, akkor földi kötelességeik alól is 
mentesítve lettek. A terem tábláján pedig mégis ott a felírás e parancsolatról! Vagy talán a gyermekek 
számára ez a parancsolat az Úrra vonatkozik? Ez is elfogadható lenne, ha az a bizonyos ígéret nem 
volna a végén: , hogy hosszú életű légy, és jó dolgod lehessen a Földön." Itt ugye úgy kellene szólnia: 
, örökké élj és jó sorod legyen a Mennyekben!" Így szellemileg is könnyebben érthető lenne, de a 
szellemek örökéletű hazájában egy ilyen ideiglenes hangzású ígéret roppant zavarólag hat! 

7. Mit gondoltok, mi lenne itt a teendő, hogy e parancsolat komoly isteni színezetet nyerjen? 
Persze csak a vállatokat vonogatjátok! 

8. Kedves barátunk és testvérünk! Ha a mi fejtegetésünkre lenne szükséged, akkor e parancsolat 
tiszta szellemi vonatkozása igen rosszul állna, mert az eddigiekből még nem sok szellemi tanulságot 
vonhattunk ki! 

9. Látjátok, én pedig azt mondom nektek, hogy egyik parancsolatban sincs annyi mély szellemi 
értelem és vonatkozás, mint épp ebben. Hiába meresztitek úgy a szemeiteket, a dolgok mégis csak 
így vannak, s nem másképpen. Hogy azonban ezt egy csapásra megértsétek, egy kissé felcserélt 
szavakkal közlöm veletek a parancsolatot, amint azt e gyermekeknek ebben a teremben is tanítják, s 
akkor bizonyára azonnal felismeritek benne az igazságot. Más szavakkal kifejezve ez tehát így szól: 
, Gyermekek, engedelmeskedjetek az Isten Rendjének, amely az Ő szeretetének (Atya) Bölcsességéből 
(Anya) ered, hogy hosszú életű légy és jó dolgod legyen a Földön!" 

10. Mi a hosszú élet, és mi ezzel szemben az örökélet? 

11. A hosszú élet a bölcsességben való életet jelenti, a hosszú tehát nem időmértékben, hanem 
kiterjedésben az élet fokozatos és folytonos megerősödését példázza, mert az , élet" szó, illetve 
fogalom már önmagában hordja az örökké tartó mivoltát. A , hosszú" szó tehát nem időtartamot jelent, 
hanem az életerő kiterjedését jelenti, amellyel az élő lény, az isteni lét mélységeibe képes mind jobban 
behatolni, s ezáltal a saját élete is egyre szilárdabb, hatásosabb, egyszóval tökéletesebb lesz. Ezzel 
szemben mit jelent ez: , Jó dolgod legyen a Földön?" 

12. Ez azt jelenti, hogy tedd magadévá az isteni életet, mert a Föld alatt az egyéni lét értendő, és 
a lények , jóléte" pedig éppen a vérükké vált isteni Rend révén megszerzett saját, szabad benső 
létükben áll. 

13. E rövid ismertetés bizonyára elég annak belátására, hogy ez a parancsolat tisztán szellemi 
értelmű. Ha azonban ezt pontosabban át akarjátok vizsgálni rájöttök, hogy ez pontosan így is van. 
Ugyanilyen szellemben tanítják itt a gyermekeket, mégpedig a legjobb eredménnyel! 


178. Fejezet: 
Az ötödik parancsolat: Ne ölj! Hogyan, hol, mikor, mit? Példák. Helyes értelme: ne rombolj, ne öld meg testvéred 
szellemét! 


1. Ebben az ötödik teremben újból egy táblát láthattok elhelyezve, melyen ez áll: , Ne ölj!" 

2. Ha ezt a parancsolatot csak némileg is megvilágítva szemlélitek, és párhuzamba állítjátok vele 
a zsidó nép történetét, akkor több mint háromszoros hályognak kell lennie a szemeteken, ha azonnal 
nem látjátok, hogy e parancsolatnak valami bökkenője van. 

3. , Ne ölj!" Hogyan, hol és mikor, és mit? 

4. Mit jelent egyáltalában ölni? Vajon csupán a test élettelenné tételét jelenti, vagy pedig inkább 
a szellem mennyei erejének megrablását? Vajon az ölés csupán az emberi testre vonatkozhat? Ez 
esetben lehetetlen volna, hogy a szellem megölésről legyen szó, hiszen megíratott, hogy minden 
ember ölje meg a testét (testiségét), hogy ezzel szemben a szellemit megelevenítse-miként az Úr 
mondja: , Aki életét (vagyis testi életét) szereti, az el fogja veszíteni, aki pedig Én érettem szabadulni 
akar tőle, az meg fogja tartani (örökéletét) !" 

5. Hasonlóképpen mutatkozik meg ez a dolgok természetében is. Ha a gyümölcs külső hüvelye 
nem hal el, akkor a termés nem indul eleven csirázásnak. Mindebből az következik, hogy az anyagi 
test megölése nem jelenti egyúttal a szellem megölését is. Ha pedig a parancsolat alatt tisztán csak a 
szellem megölése értendő, vajon akkor kinek biztos a testi élete? 

6. Az is ismert viszont mindenki előtt, hogy a testnek-különösen a jelen időkben-igen gyakran 
előforduló , megelevenítése" nem egyéb, mint a szellem , megölése"! 

7. Ha a zsidó nép történetét is figyeltétek, amelynek ezek a törvények -a ti szójárásotok szerint 
mondva- még azon melegében adattak, akkor azt a figyelemre méltó ellentétet láthatjátok, hogy 
először a törvényt hozó Mózes öletett le egész csomó zsidót, utódaiknak pedig hasonlóképpen kellett 
eljárniuk a törvényt megszegőkkel szemben. 

8. , Ne ölj!" Az összes többi törvénnyel együtt ez is a szövetségládában volt elhelyezve. Mit tett 
azonban a zsidó hadsereg az ország korábbi lakóival, amikor bevonult az , Ígéret Földjére"? Mit tett 
maga az Isten szíve szerint való férfiú, Dávid is? Mit tett Illés, a legnagyobb próféta? Valamennyien 
öltek, igen sok ízben, és ráadásul néha nagyon kegyetlenül! 

9. Akik közületek józanok és nem elfogultak, az nem mondhatja magában: , Milyen parancsolat 
az, amelyet kivételesen -a többiek közül egyetlen mást sem- még az Isten első prófétái is kénytelenek 
megszegni? 

10. Az ilyen parancsolat olyan, mintha nem is volna! A mai időkben pedig, a háborúkban, a 
testvéreink megölése valósággal becsületbeli dolog! Sőt, maga az Úr az emberek légióit öli meg, 

pedig meg van írva: , Ne ölj". Dávidnak pedig egy kedvesét is meg kellett ölnie, mert kíméletes volt 
egy elpusztítandó helyiséggel szemben, ahol hitszegők laktak! 

11. Helyes, -mondjuk- így áll a dolog ezzel a parancsolattal a Földön, ha azonban a Mennyek 
Országában látjuk ezt a parancsolatot, ahol először is már senki sem ölheti meg a másikat, másodszor 
senki sem határozza el magát -még a leghalványabb gondolatában sem- arra, hogy valakit megöljön. 
Miért van itt a táblán mégis felírva? Talán pusztán csak történelmi szempontból? Hogy a tanulók 
megtanulják, hogy a Földön egykor milyen parancsolatok léteztek? Avagy a legjóságosabb 
gyermekszellemekben a gyilkolási vágy helyeztessék el, hogy ezt a vágyukat e parancsolat szerint 
legyőzzék? Ez még valahogyan elfogadható lenne, de milyen végkövetkeztetés, vagy eredmény 
származik ebből? Nem mondok nektek egyebet, mint: Ha a gyilkolási vágyat a gyermekekből 
végeredményképpen mégis csak el kell venni, amennyiben helytálltak a törvénnyel szemben, akkor 
azt is el kell fogadni, hogy sem nem nyertek, sem nem veszítettek volna, ha sohasem telítették volna 
meg őket gyilkolási vággyal. 

12. Látom, hogy a dolgok ilyen alapos megvilágítása után magatok sem tudjátok, hogyan is 
értelmezzétek ezt a parancsolatot. Én azt mondom nektek, ne aggódjatok, mert néhány szó elég lesz 
ahhoz, hogy mindaz, ami eddig kétséges volt, élesen megvilágítva a törvény mindjárt méltóvá lesz, 
hogy -miként a Földön, úgy- az égben is napként ragyogjon. 

13. Hogy a most következő magyarázatot könnyebben megértsétek, csak arra hívom fel a 
figyelmeteket, hogy a teremtett szellemek megtartása mindörökké Istenben, egysége minden isteni 
Rend megváltoztathatatlan alapfeltétele. Ha ezt így tudjátok, akkor tekintsetek az ellenkezőre, vagyis 
a pusztításra, és előttetek áll e parancsolat szellemi és testi jelentősége egyaránt. 

14. Tehát „Ne ölj!" helyett mondjátok: , ne rombolj!", sem magadat, sem ami a testvéredé, mert 
a megtartás örök alaptörvény Istenben, aminek következtében Ő örökkévaló hatalmában végtelen. 
Mivel pedig az embernek a Földön szüksége van testére is, az Istentől meghatározott ideig, a szellem 
örökéletének örökké tartó kiképzésére, ezért Istennek kifejezett parancsa nélkül senkinek sincs joga 
önhatalmúlag sem a saját testét, sem pedig testvére testét elpusztítani. 

15. Ha itt a parancsolat megtartásáról van szó, akkor magától értetődik az, hogy még kevésbé 
van joga bárkinek is testvére szellemét-miként a sajátját sem-bármilyen eszközzel elpusztítani és az 
örökélet számára alkalmatlanná tenni. Igaz, hogy az Isten naponta öldökli az emberek testét, ám a 
kellő időben -amikor a szellem ilyen, vagy olyan módon megérett. A mennyei angyalok is-mint Isten 
állandó szolgái- fojtogatják az emberek testét, de nem előbb, mint ahogy erre az Úrtól megbízást 
kapnak, és akkor is csak olyan módon, ahogyan az Úr akarja. 

16. A gyermekek itt -szellemi gyakorlati úton- azt is megtanulják, hogy miben áll a teremtett 
dolgok megtartása, és hogyan kell azt -az Úr akaratával egyesítve- a leggondosabban kezelni. 

17. Ha csak némileg is felfogjátok ezt, akkor bizonyára világossá vált előttetek elsősorban ennek 
nagy méltósága, másodszor, hogy miért fordul elő a mennyei gyermekek szellembirodalmában is. Ezt 
tudva most már folytassuk utunkat a hatodik terembe! 


179. Fejezet: 

A hatodik terem. Hatodik parancsolat: Ne paráználkodjál, s házasságot ne törj! Bűn-e az élvezet? A test is felel, 
nemcsak a lélek? A lélek sem, mert az önmagában csupán egy éhes polip. A szellem a kormányzó. A hülyék és szellemi 
állapotuk. Mi tehát e parancs értelme? 


1. A hatodik terem közepén újból szemünkbe ötlik a nagy tábla, s rajta jól látható írással a 
parancs: , Ne paráználkodjál és házasságot ne törj!" 

2. Félreérthetetlenül ez a hatodik parancsolat, amelyet az Úr Mózesen keresztül a zsidó népnek 
adott. Alapfeltételében éppen ez a parancsolat az, amelyet a legnehezebb megérteni és teljes 
mélységéig be is tartani! 

3. Tulajdonképpen mit is tilt ez a parancsolat? Ezen felül voltaképpen kinek is szól? A 
szellemnek, a léleknek, vagy a testnek? E három életelemből melyik ne paráználkodjék? Először az 
is nagy kérdés, hogy tulajdonképpen mi a paráználkodás és a házasságtörés? Vajon paráználkodás-e 
a kölcsönös nemzési tevékenység? Ha az, akkor általában minden nemzést tilt ez a parancsolat, mert 
magából a parancsolatból nem tűnik ki, hogy bizonyos kivételes esetekben nem lenne annak 
tekintendő. A parancsolat ugyanis így szól: „Ne paráználkodjál!" 

4. Ha tehát a nemzés aktusa a paráználkodás tényét kimeríti, akkor szeretném látni, hogy ki 
lehetne a Földön, aki ennek a parancsolatnak a megsértése nélkül nemzhetne, mert hiszen akár a 

házasság keretén belül, akár azon kívül történik, maga az aktus ugyanaz. Hogy a gyermeknemzés a 
tényleges cél, vagy sem, a cselekmény ugyanaz! Maga a parancsolat pedig semmiféle 
megkülönböztetést nem tartalmaz arra vonatkozóan, hogy a törvényes házasság esete kivételt képezne 
a paráznaság ténye alól! 

5. Más oldalról is szemlélve a dolgot, az Úr előtt fontos, hogy az emberi nem szaporodjék, és 
hogy az utódok megfelelő nevelésben is részesüljenek. Ez tisztán áll az emberek előtt. De hogyan 
szaporodjék nyugodtan az emberi nem, ha a nemzés cselekménye az örök halál terhe mellett tilos? 
Úgy vélem, minden gondolkodó ember előtt kézzel fogható, hogy itt valamilyen hibának kell lennie! 

6. Mindenkinek megegyezik a véleménye abban is, hogy az emberi természet számára egyetlen 
megtartandó parancsolat esetében sem került annyi tuskó a lába alá, amelyekben olyan könnyen és 
gyakran megbotlana, mint éppen ennél. Minden ember, aki rendes nevelésben részesül, egyetlen 
szellemi parancsolatban sem talál semmi aggodalomra okot adó jelenséget, vagy legalábbis igen 
lényegtelent, ennél a parancsolatnál azonban a természet igen erősen beleszól, és áthúzza a 
számítását. Ezt láttuk még a Pál apostol-féle embereknél is! 

7. Nyilvánvaló tilalmat látunk itt a hústest élvezetével szemben, ami pedig a nemzés 
cselekményével szétválaszthatatlanul egybekötött, vele együtt jár. Az a kérdés tehát, hogy ennek a 
parancsolatnak a tilalma csak a hústest élvezetére szól, vagy ezzel együtt magára a cselekményre is 
vonatkozik? De kérdés az is, hogy egyáltalán elválasztható-e a Rend szerinti nemzés a hústest 
élvezetétől? Ki tudná ezt közületek megállapítani, és be is bizonyítani? De ettől eltekintve is a 
törvényes házasfelek nem találják-e meg nemzésük közben a hústest élvezetét is? Vagy van-e olyan 
házaspár, akit legalább fele részben nem a nemzéssel járó élvezet hajtana a nemzésre? 

8. Mindezekből látható, hogy a paráznaság elleni parancsolatnál a hústest nemzéssel 
kapcsolatban nemigen tudunk zöldágra vergődni, mert vagy kell egy olyan nemzési aktusnak lennie, 
amely nincs összekötve a testi élvezettel, vagy pedig ha ilyen nem lenne, akkor maga a hústesti 
nemzés nem is állhat a törvény alatt, hanem az ember teljesen szabad, és minden büntetéstől mentes 
tevékenységének kell tekinteni. Ez egyébként magából a parancsolatból is következtethető, mert a 
nemzést semmiféle feltételhez, vagy tilalmi időhöz nem köti. 

9. Az emberi nem szükségszerű fenntartása pedig egyenesen ellentmond e parancsolat 
tilalmának a nemzéssel kapcsolatban, valamint minden korlátozás nélkül vágyakozó emberi 
természet is. Mert akárki akármit is mond, ha valakinél elérkezett az érettség ideje, a vágy alól úgysem 
tud menekülni, hacsak meg nem csonkítja magát, és így nem öli meg a természetét, különben a 
nemzés utáni vágy akkor is fog benne élni, ha a külső körülményei a tényleges cselekvésben meg is 
akadályozzák. 

10. Ha a hústestre ezen parancsolat nem vonatkozhat, nézzük, hogy akkor nem vonatkozik-e a 
lélekre? Úgy vélem, mivel a lélek a test éltető eleme, és annak szabad tevékenysége tisztán csak a 
lélektől függ -mert lélek nélkül a test tökéletesen holt- azért igen nehezen akadnátok olyan 
bölcselkedőre, aki megállapíthatná azt, hogy a léleknek a test szabad cselekedeteihez semmi köze 
nincsen! A test a léleknek igen művésziesen megszerkesztett szerszáma, mi köze lenne tehát a 
törvénynek magához a testhez, mely önmagában csupán csak egy holt gép? Ha valaki a fejszével 
ügyetlen csapást mér, vajon ki volt annak az oka, ki volt a hibás a fejsze vagy a kéz? Remélem nem 
akarjátok azt bizonyítani, hogy az ügyetlen csapásnak a fejsze volt az oka? 

11. Ezért nem tekinthető maga a nemzés cselekménye a test bűnének, hanem látszólag teljesen 
egyedül csakis a lélek terhére írandó, mert ez a test megelevenítő eleme. Tehát e parancsolat egész 
eddigi bírálatát csupán a lélekre vonatkoztatni -amely a testben gondolkodik, akar és cselekszik, 
viszont a későbbi megállapításaink alapján éppen a lélek szabad a törvény hatása alól- nem lehet 
teljesen. Amint látni fogjuk, e parancsolat a lélekre nem vonatkozhat, s így bizonyára a szellemet kell 
érintenie. Lássuk tehát, hogy van-e valami kapcsolata vele! 

12. Mi a szellem? A szellem a lélek tulajdonképpeni éltető eleme, és a lélek szellem nélkül 
végeredményben egy étherikus állományú szerv, amely rendelkezik ugyan az élet felvételéhez 
minden képességgel, de az szellem nélkül csupán csak egy étherikus állományú polip, amely csápjait 
állandóan az élet felé nyújtogatja, s mindent felszív magába, ami saját természetének megfelel. 

13. A lélek tehát szellem nélkül csupán néma, sarkított erő nyers értelemben, és érzésekkel 
táplálkozásának megfelelően rendelkezik, de ítélőképessége önmagában nincs. Így nem is állhat 
tisztán előtte, hogy mivel táplálkozik, s azt mire használja fel. Egy teljesen hülyéhez hasonlítható 
tehát, akinek egyetlen vágya van: mindent megenni! Hogy mit és miért, arról már fogalma sincs. Ha 

erős éhséget érez, mindent megzabál, ami csak a keze ügyébe kerül, s teljesen egyre megy neki, hogy 
az szenny, kenyér, vagy moslék. 

14. Látjátok, a lélek is ilyen szellem nélkül, és a hülyéknek általában csak ilyen lélek életük van, 
amikor a lélekben legfeljebb csak igen gyenge szellem tevékenykedik, vagy pedig a szellem teljesen 
elnyomott állapotban él benne. Hogy pedig a dolog tényleg így áll, tekintsünk a sötét szellemeknek 
ebbe a világába! 

15. Vajon kik azok? 

16. Ezek a testi halálon átesett olyan továbbélő lelkek, akik a hústesti életük alatt szellemüket 
könnyelműen és olykor egészen gonosz módon annyira meggyengítették és elnyomták, hogy alig van 
ereje még a legnyomorúságosabb életmegnyilvánulásra sem, amely mellett az élet legnagyobb előnye 
zárva marad előttük. 

17. Hogyan viselkednek ezek a lények odaát az üdvözülten élő tiszta szellemekkel szemben? 

18. Ugyanúgy, mint a félkegyelműek, ezek tehát a szellemi hülyék, s ezeknek odaát még az 
alakjuk is annyira elváltozik, hogy a hajdani emberi alakjuknak sokszor még csak a nyomait sem 
lehet felfedezni rajtuk. Ezek a lények cselekedeteikért odaát éppúgy nem felelősek, miként a Földön 
a hülyék sem, természetesen magának a szellemnek ebből az állapotából eredő felelőssége 
szempontjából! 

19. Ha pedig mindezek most már nyilvánvalóvá lettek számotokra, felvetődik a kérdés: Hogyan 
és milyen módon tudhat egy tiszta szellem paráználkodni? Lehetnek-e a szellemnek hústest vágyai? 
Úgy vélem, hogy durvább ellentmondás el sem képzelhető ennél, mintha valaki valamiféle hústest- 
szellemre gondolna, akinek szükségszerűen anyaginak kell lennie, hogy durva anyagi vágyai 
lehessenek! 

20. Hogy azonban a fogoly sem érezheti magát kellemesen a szűk cellájában, annál kevésbé 
érezheti jól magát egy tiszta szellem, a legszentebb és legszabadabb mivoltában a durva anyagba 
állandóan belekötve. Ebben az értelemben tehát egy parázna szellem a legnagyobb képtelenség, amit 
ember csak kimondhat. Mindezeket ismerve ismét tegyük fel a kérdést: 

21. Mi tulajdonképpen a paráznaság, és ki ne űzze azt, mert az eddigiekből jól láthattuk, hogy 
sem a test, sem a lélek, sem pedig a szellem egyáltalán nem paráználkodhat, legalábbis olyan módon 
nem, ahogyan ezt eddig tudtuk és elképzeltük. 


180. Fejezet: 

Képtelenség lenne, ha a parancsolat csak a testi élvezetre vonatkozna. Gazdag ember felesége, szegény ember 
ágyasa. A szeretet nélküli tevékenység paráznaság. Az önszeretetből végzett nemzés bűn. Az Isten iránti szeretetből 
végzett aktus egy gyermekért, teremtés, erkölcsös. 


1. Azt is mondhatnánk, hogy Mózes később kiegészítette ezt a parancsolatot, amennyiben a 
nemzést csak törvényes házastársak között engedélyezte, míg minden más alkalommal megtiltotta. 
Különösen akkor, amikor egy nős ember egy másik ember feleségével nemzett, akkor úgy 
rendelkezett, hogy az ilyen cselekmény házasságtörést jelent, és ezért mindkét fél halálos büntetéssel 
sújtandó. Ez való és igaz, azonban a későbbi rendelkezések az egyszerű, kezdetben adott törvénynek 
nem adhatnak más formát. Aki pedig a törvényhez akarja magát tartani, annak az első törvényhez kell 
igazodnia. Márpedig ebben sem a paráznaság, sem a házasságtörés nincs korlátokhoz kötve. 

2. Az eddigiekben csak arra világítottunk rá, hogy általában mi értendő paráznaság alatt. Mivel 
azonban mindez a nemzési aktusra utal, ennélfogva az eddigiek szerint a paráznaságnak minősített 
cselekmény, azaz a nemzés egyáltalában nem eshet e parancsolat tilalma alá. 

3. Ilyenkor aztán a , jól értesültek" lépnek sorompóba, s ezt mondják: A paráznaság alatt -amiről 
a tilalom szól- csupán magának az érzéki vágynak a kielégítése tekintendő! 

4. Jól van, fogadjuk el ezt is. Abban az esetben azonban, ha egy férfi más férfi asszonyával -akit 
saját férje nem tudott megtermékenyíteni- komoly szándékkal gyermeket nemz, kérdés, hogy ez is 
bűnös házasságtörésnek nevezhető-e? 

5. De menjünk tovább. Egy ifjú -saját természetes vágyától sarkallva- egy leánnyal gyermeket 
nemz. Vajon felróható-e nekik bűnül, hogy ezzel paráználkodtak volna? 

6. Még több kérdésem is van. Ha egy férfi jól tudja, hogy felesége nem termékenyíthető meg, 
ennek ellenére mégis nemz vele, mert sarkallja az ő szép teste, az ilyen férfi nyilván csak érzéki 
vágyát elégíti ki ebben az esetben. De mivel törvényes házasságban élnek, vonatkoztatható-e rájuk a 
paráználkodás bűne? 

7. Vagy pedig -különösen a mai időkből, bár erre azelőtt is volt példa- emeljünk ki olyan esetet, 
amikor mindkét nembeliek nagy száma, akik -bár valamennyien teljesen nemzőképesek, emellett 
természetük is erősen sarkallja őket- politikai, gazdasági, vagy más egyéni ok miatt nem léphetnek 
házasságra. Ha ezek a kétszeresen is szorongatott emberek a nemzési aktus útján csillapítják le 
természetüket, vajon vétenek-e a hatodik parancsolat ellen? 

8. A jól értesültek erre azt felelnék, hogy ajánlják fel vágyaikat Isten oltárán, és ne nemzzenek. 
Akkor nem is vétkeznek, és nem is esnek bűnbe. Én azonban azt kérdezem, hol van az a bíró, aki ezt 
a hibát valóban bűnnek nyilvánítaná. Vajon milyen érdeme van annak a gazdagnak, aki rendes 
feleséget vehet magának, a szegénnyel szemben, akinek erről a szerencsés helyzetről le kell 
mondania? Vagy talán a gazdagnak több joga van a hozzá hasonlóval való nemzésre, mint a 
szegénynek? Vagy ezek szerint a pénz szentesíti a nemzést csak azért, mert a gazdagnak módjában 
áll feleséget tartani, amit a szegény sok esetben nem engedhet meg magának? 

9. Ezzel kapcsolatban merül fel az a kérdés is, hogy ki az oka annak, hogy az emberek ilyen 
rettenetes módon elszegényedtek? Senki más, csak az önző gazdag, aki szerencsés spekulációival 
olyan sok kincset halmoz össze, hogy abból a szegények ezrei léphetnének törvényes házasságra, s 
emellett a gazdag mégis mentesülne a paráznaság bűnei alól, ha feleségének gyermeket nemz. Csak 
a szegény legyen a bűnbak azért, mert nem tud feleséget venni magához? Nem ugyanúgy festene a 
dolog, mintha a Földön kijelölnének egy helyiséget, és azt a törvényt hoznák, hogy ezt a helyiséget 
gyalogszerrel senki nem közelítheti meg, mert ott minden jelentkező nagy kitüntetésben és 
ajándékban részesül. Ezért aki ebben a nagy kitüntetésben akar részesülni, az csak elegáns fogaton 
érkezhet meg oda. 

10. Aki egy ilyen törvényt helyesnek tart, annak bizonyára olyan világról kell származnia, 
amiről a Mennyek és Földek Ura, Teremtője semmit sem tud, azaz olyanról, amely nem is létezhet, 
vagy pedig csakis a sátán csatlósa lehet. 

11. E többoldalú megvilágításból most már láthatjátok, hogy a hatodik parancsolattal nemigen 
tudunk egyenesbe jutni. Mit csináljunk tehát? Mondom nektek, hogy ez bizony nem olyan egyszerű 
dolog, mint azt egyesek gondolják! Tehát jól figyeljetek ide! 

12. Hogy e parancsolat értelmét jól felfoghassátok, le kell nyúlni egészen a dolgok mélyéig, 
gyökeréig, különben mindig kétes eredményre jutunk, és mindazt, ami a legtávolabbról sem lenne 
bűn, bűnnek minősítenénk, ami pedig valóban bünnek minősülne, azt egész biztosan nem találnánk 
bűnnek. 

13. De hol találjuk meg ezt a gyökeret? Azonnal megragadjuk! 

14. Jól tudjátok, hogy minden dolgok ősalapja és ős alapfeltétele a szeretet. Szeretet nélkül 
egyetlen teremtett lét sem jöhetett volna létre, és nélküle bármilyen lét éppúgy elképzelhetetlen, mint 
ahogy az egyes világtestek közötti kölcsönös vonzerő sem jöhetne létre a Teremtő akarata nélkül. Aki 
ezt nem értené meg, az képzeletében vonja ki a kölcsönös vonzóerőt a világtestek közül, s azonnal 
láthatja, hogyan bomlik minden azonnal atomjaira, hogy azután láthatatlanná válva eltűnjön a 
semmiben! 

15. A szeretet tehát alapja mindennek, s egyben minden titok kulcsa is! 

16. Ezek után hogyan hozható kapcsolatba a szeretet a hatodik parancsolattal? Mondom nektek, 
semmi sem egyszerűbb ennél, mert az élet egyetlen tevékenységében sincs annyi szeretet 
beleszövődve, mint éppen abban, amelyet a paráznaság bűne alá esőnek számítunk. 

17. Tudjuk, hogy az ember kétféle szeretet felvételére alkalmas, mégpedig: az isteni szeret 
felvételére, amely teljesen mentes az önszeretettől, valamint az önszeretet felvételére, ami pedig 
ellentétes minden isteni szeretettel. 

18. Most tehát már csak az a kérdés, hogy ha valaki nemz, e tevékenységének melyik szeretet 
az alapja? Önszeretet-e, aminek keretébe tartozik az élvezet hajhászás, vagy pedig az Istenszeretet, 
amely önmagát teljesen feledve, mindent akar adni, amije csak van. Látjátok, most már a dolog 
gyökerénél járunk! 

19. Vegyünk például két embert. Az egyik önző élvezet hajszolásból nemz, a második pedig 
hálatelt áhítattal Istene iránt: nemzőképességéért, hogy magvát egy nőben elhelyezheti, hogy benne 
gyümölcsöt, gyermeket támasszon. Nos, melyik bűnözött a kettő közül? Úgy vélem, nem nehéz itt 
bírónak lenni. 

20. Hogy azonban mégis tisztábban tudjuk ítélni és látni, először is legyünk tisztában azzal, hogy 
mit értünk paráznaság, és mit erkölcsösség alatt. Az erkölcsösség az embernek azt a lelkiállapotát 
jelzi, amikor minden önzéstől mentes, illetve amikor az önszeretet érzése idegen tőle. Ezzel szemben 

a paráznaság az a lelkiállapot, amikor az ember csak önmagát tekinti, s csakis a saját érdekében 
cselekszik, és a felebaráti szeretetet -ha mondjuk férfi- a nőkkel szemben teljesen figyelmen kívül 
hagyja. 

21. Az önszeretet azonban sehol sem gyalázatosabb, mint éppen a nemzéssel kapcsolatban, 
amikor éppen az ember teremtéséről van szó! És miért fontos ez éppen itt? A kérdésben van a felelet 
is. Ha Isten a Szeretet, tehát a mag az erkölcsösség, akkor isteni gyümölcs származik belőle. Ha 
azonban az önszeretet és élvezetvágy a mag, tehát a paráznaság, ugyan milyen gyümölcs származhat 
abból? 

22. Látjátok, ebben találjátok meg annak magyarázatát, amit a hatodik parancsolat tilt. Ha a Föld 
emberei ezt a parancsolatot komolyan vették volna, akkor Földetek még ma is Mennyország volna, 
mert nem élhetnének rajta önző és uralomvágyó emberek. Sajnos, ezt a parancsolatot az emberek már 
kezdetben lábbal tiporták, és ennek következménye lett az önző és uralomvágyó Káin! 

23. Ebből önként adódik, hogy nemcsak a tévesen magyarázott , fajtalanság" -amit inkább az 
élvezethajhászás bűnének nevezhetnénk- tartozik a paráznaság fogalmába, hanem maga az 
élvezetvágy is, bármilyen formában is űzzék azt. Különösen akkor tekinthető még nagyobb bűnnek, 
amikor a férfi a gyenge nőt önzésből és élvezetvágyából kihasználja. A továbbiakban pedig még 
nyilvánvalóbbá válik számotokra a dolog. 


181. Fejezet: 
A bűnözés filozófiája. Természetes szükséglet, az állat természetszerű és az ember rafinált nemzése. Elvsóvárság, 
uralomvágy. A város és a falu lelkisége. Bálványimádás-élvezetvágy. 


1. Tekintve, hogy a hatodik parancsolatban csak ez áll: , Ne paráználkodjál!", ezért a törvényen 
kívüli szeretkezést nem lehet tiltottnak tekinteni, mert a hatodik parancsolat nem említi meg, hogy 
szeretkezni nem szabad. 

2. Tegyük fel tehát a további kérdést: mi a törvénytelen szeretkezés akár szellemi, akár testi 
szempontból véve? Minden bizonnyal a gonoszság egyik legbiztosabb alkalmazása a következő 
módon. Az ember a bűnözés lehetősége felett filozofálva a , természetes szükséglet" fogalmába 
magyarázza bele ennek különféle jelenségeit. Amikor azután saját egyénisége felébreszti a kielégítés 
szükségességét, az emberi értelem és találékonyság igen elismerésre méltónak és szükségesnek 
találja, ha saját természetének követelhet mindent, s szükségletének kielégítéséhez a kellékeket és a 
lehetőségeket előteremti, hogy azokkal minél jobban élhessen. Az állat szükségleteit a legnyersebb 
módon és ösztönszerűleg elégíti ki, mert nincs hozzá megfelelő értelme, esze és találékonysága. De 
az ember éppen abban emelkedik a természetesen élő állat fölé, hogy saját szükségleteit kifinomult 
módon elégítheti ki, ezért gondolkozik így a kultúrember értelme: , Ugyan ki róhatná fel bűnül egy 
embernek, ha értelme segítségével lakóházat épít magának, és az előbbi földbe vájt lyukat, vagy üres 
fát azzal cseréli fel? Ki róhatná fel bűnül az embernek, ha kocsit készít magának, lovat szelídít, és így 
sokkal kényelmesebben utazik, mint eddig gyenge és fájós lábaival? Ki vethetné szemére valakinek 
azt, hogy a természet adta gyümölcsöket saját táplálkozására megfőzi, megfűszerezi, hogy ezáltal 
ízletesebbé tegye? Nem más számára, mint az ember számára teremtődtek a dolgok a világon, hogy 
azokat szükséglete szerint felhasználja. Milyen sok szépet és hasznosat fedezett fel az ember saját 
kényelmére és felvidítására. Hibájául lehet felróni az embernek azt, hogy értelmével Istent olyan 
formában dicsőíti, hogy a világot kulturálttá teszi, hogy ne álljon sivatagként, ahol nyomorúságosan 
össze-vissza, vadon nő a fű, a repce és a csalán? 

3. Ha pedig a Föld talajának különféle kulturáltsága nem róható fel az ember hibájául-jóllehet a 
embert erre a tevékenységre semmi más nem indítja, mint a világ által nyújtott dolgoknak minél 
kellemesebb és kényelmesebb élvezete, ugyanígy nem róható fel hibájául a nemzés rafinált élvezete 
sem, mert hiszen a képzett ember épp abban különbözik az állattól a legkevésbé. Ennélfogva kell, 
hogy az ember ezt a vágyát, illetve hajlamát nemesített és rafinált kultúrmódon elégítse ki ugyanazon 
az alapon, ahogyan szép lakóházat és puha, finom ruhát készíthet, ízletes ételeket főzhet, és más 
hasonló kellemességekkel élhet! 

4. Tegyük fel például, hogy egy tanult ember e célból választhat két nő között. Az egyik piszkos, 
ágrólszakadt, közönséges paraszt nő, a másik ellenben képzett, elegáns, hibátlan testalkatú, s 
egyébként is csinos és vonzó leánya egy tekintélyes háznak. Kérdés, hogy melyiket választja a mi 
emberünk. Bizonyára az utóbbit, mert az előbbitől undorodik. Lám, a rafináltság itt is célszerű, mert 

az ember ezzel is azt bizonyítja, hogy magasabb rendű lény, akinek minden akarata és ereje megvan 
ahhoz, hogy minden kellemetlent és szennyeset kellemessé és tisztává varázsoljon. 

5. Mivel pedig minden férfi és nő gyakran erőteljesen érzi vágyai kielégítésének szükségességét, 
s emellett mindig meg van adva a lehetőség is arra, hogy ezzel gyermeket is nemzhetnek, saját 
értelmük szerint kötelességüknek tekintik, ha minden alkalmat és kelléket megszereznek ahhoz, hogy 
vágyaikat kielégíthessék, történjék ez akár együttes nemzés, akár önkielégítés, akár az úgynevezett 
gyermekgyalázás módján. Mert hiszen éppen abban különbözik az állat az embertől, hogy ezt az 
egyébként egyszerű és természetes vágyat más, rafinált módon is kielégítheti, nemcsak azon az 
egyszerű módon, ahogy azt a természet a legprimitívebb módon mutatja. Ezért nagyon is helyeselni 
lehet a jól berendezett bordélyházak és más, hasonló találkahelyek fenntartását, és éppen ezért a 
magasabb földi értelem előtt ezek egyáltalán nem becstelen, hanem igen becsületes dolgok!" 

6. Látjátok, természetes szempontból milyen ellenvetést is lehetne tenni ezzel szemben? Való és 
igaz, hogy az állat ilyen kulturáltságra és rafináltságra nem képes nemi igényei kielégítésénél, éppen 
ezért az embernél bizonyos tekintetben az értelem tagadhatatlanul mesteri megnyilvánulását lehet 
ebben felfedezni. Az is igaz, hogy az állatnak mindenben megvan a maga ideje, amelyen kívül teljesen 
érzéketlen az ilyen irányú vágyakkal szemben. 

7. Az embereknél tapasztalható sokféle rafináltság micsoda tulajdonképpen? Ez a kérdés igen 
rövid ugyan, de annál nagyobb jelentőségű és súlyosabb annak megválaszolása. Bízvást mondhatjuk, 
hogy az alapkérdéshez a rafináltságot a rettenetesen szenvedélyes élvezetvágya fűzi. Az élvsóvárság 
pedig, mint igen jól tudjuk, az önszeretet jól felismerhető gyermeke, és méltó párja a vele együtt járó 
uralomvágynak. 

8. Az is igaz, hogy egy városi házban kellemesebb lakni, mint egy földkunyhóban. De figyeljük 
meg ugyanakkor ezek lakóit is! Milyen dölyfösen, fennhéjázva járnak-kelnek egy palota lakói, és 
milyen összeroskadva görnyednek meg a palota előtt a kunyhó legegyszerűbb lakói szerénységükben! 

9. Vagy figyeljük meg egy nagyváros lakóit, és velük szemben egy szegény, eldugott kis falu 
népét! A nagyváros lakói élvsóvárságukban már azt sem tudják, hogy mit tegyenek. Mindenki 
kellemesen akar élni, állandóan szórakozni, mindenütt csillogva feltünni, és ahol csak lehet, 
uralkodni. Ha egy szegény falusi egy ilyen városba kerül, ott legfeljebb csak cipőpucoló lehet, és 
mindenkit nagyságos úrnak kell szólítania, ha a gorombaságot el akarja kerülni. 

10. Menjünk viszont a faluba. Ott még dédapákat találhatunk jó szomszédságban élve, és még 
nagyságos úrnak sem szólíttatják magukat. Milyen más az, ha az egyik paraszt a másikat testvérnek 
szólítja, és vajon különb-e a városi ember „nagyságos uram"-ja egy valamivel tehetősebbel szemben? 
Úgy gondolom, nem szükséges az emberi értelem ilyen rafinált szüleményeire több szót 
vesztegetnem, hanem ezekből vonjuk le mindjárt a végső következtetést. Ezek az élvhajhászatot 
szolgáló rafinált finomkodások nem egyebek, mint közönséges bálványimádás, mert ezek az emberi 
szellemnek a holt természetszerűség oltárán bemutatott áldozatai. 

11. Ha pedig bálványimádás, akkor egyúttal a legnyersebb kéjelgés is. Hogy pedig ez egyáltalán 
nem nevezhető erkölcsösségnek, azt bizonyítja az irány, ami felé az egész halad! 

12. Miért hívták Bábelt , kéjnőnek"? Mert ott minden elképzelhető rafináltság otthon volt. Ezért 
a törvénytelen kéjelgést, szeretkezést űzni más szóval -helyes nevén nevezve- ezt jelenti: teljes erővel 
a paráznaságot szolgálni. Ezért a gazdag férj, aki egy csinos és buja nőt csupán az élvhajhászás miatt 
vett feleségül, nem egyéb parázna kéjelgőnél, felesége pedig kéjnőnél. 

13. Ugyanígy, egészen annak alapjáig visszamenve mutatják be a gyermekeknek a paráznaságot 
a maga legnyíltabb, önző és élvhajhászó formájában. 

14. Igen nagy szükség volt arra, hogy ezt a kérdést a legmélyebb alapjáig világítsam meg nektek, 
mert az emberek általában semmiféle kérdésen nem teszik túl magukat olyan könnyedén, mint éppen 
ezen. Remélem, jól megértettétek az elmondottakat. Ezért menjünk be rögtön a hetedik terembe. 


182. Fejezet: 

A hetedik terem: „Ne lopj!" A pusztában vándorló zsidó nép vagyonközösségben élt. A gyermekek a mennyben 
ugyancsak vagyontalanok. A parancsolat látszólag a magántulajdont védi, de ennek értelmét csak az isteni szeretet és 
bölcsesség fényében lehet megérteni. 


1. A hetedik tanteremben vagyunk. Látjátok, közepén fehér oszlopon egy tábla, rajta jól 
olvasható felírással: , Ne lopj!" 

2. E táblát látva itt, mindenkiben azonnal felvetődik a kérdés: Ugyan hogyan lophatna el itt 
valaki bármit is, ahol senkinek nincs semmije, hanem mindenki azt a gyümölcsöt eszi, amit az Úr ad 
neki? Ez a kérdés igen természetesen hangzik, és meg is van az értelme, mert ott is mindazt, ami csak 
van, szintén csak az Úr adja, s az emberek mégis úton-útfélen meglopják egymást! 

3. Nem kérdezhetnénk tőletek is, hogy az Úr valamennyi ember számára teremtette a világot, s 
így nincs-e joga egyformán mindenkinek mindahhoz, amit a Föld csak nyújtani tud? Ha pedig az Úr 
a világot nemcsak egyes emberek kedvéért teremtette, hanem egyformán mindenki kedvéért, és 
mindenkinek egyforma joga van a világ termékeit szükséglete szerint fel is használni, mire kellett 
akkor mégis ez a törvény, aminek révén az embereknek tulajdonjogot biztosítottak, s ezáltal vált 
lehetővé maga a lopás is. Ahol ugyanis sem enyém, sem tied nincs, hanem általában minden a miénk, 
szeretném látni, ki lehetne az, aki felebarátját bármiben is meglopná? 

4. Nem lett volna helyesebb és sokkal okosabb, ha e törvény helyett -ami igen veszélyes 
törvényes magántulajdonjogot szült- inkább mindenféle tulajdonjogot egyszer és mindenkorra 
eltöröltek volna, s ezáltal erre a törvényre sem lenne többé szükség. Megszűnt volna a 
tulajdonképpeni bíráskodás is, és az emberek valódi testvérként élhettek volna egymás között. 

5. Itt is gondoljuk meg, hogy az Úr ezt a parancsolatot Mózes által éppen abban az időben adta, 
amikor Izrael akkori igen nagyszámú gyermekei közül egyetlen egynek sem volt magántulajdona. 
Ugyanis minden arany, ezüst és más értéktárgy, amit magukkal hoztak Egyiptomból, az egész nép 
tulajdona volt, s azokra a nép akkori vezetői nagyon vigyáztak. 

6. A ruházatuk akkoriban annyira egyszerű -mondhatnám szegényes- volt, hogy annak egy-egy 
darabja ma egy lyukas garast sem érne nálatok. Tartalék ruháik nem voltak, hanem mindenkinek csak 
az volt a mindene, ami állandóan rajta volt. 

7. Akkor adta az Úr ezt a parancsolatot, és bizonyára az egész zsidó nép nagy megrökönyödéssel 
hallgatta, és úgy kérdezgették egymástól, hogy ugyan mit is lophatnának el egymástól? Egymás 
gyermekeit talán, amikor ebben a rettenetes nyomorúságos helyzetükben annál boldogabbak 
lennének, ha szegényebbek volnánk gyermekeinkben? Vagy lopjuk el egymás edényeit? Ugyan mit 
is érnénk el vele? Mert ha valakinek éppen nincs edénye, joga van a szomszédja edényében főznie. 
Ha pedig már van egy edény, akkor minek kellene még egy, hogy azt is folyton magával hordja? 
Csakugyan, akkor nem lehet megérteni, hogy vajon mit is lophatnának el ők egymástól? Talán a 
becsületet? Valamennyien egyformán az Úr szolgái és inasai, ugyanannak az Úrnak, aki nagyon jól 
ismeri mindegyik értékét. Még ha meg is akarnánk kisebbíteni egymást, ugyan mit érnénk el annak 
szemében, Aki minden pillanatban teljesen keresztüllát rajtunk? El sem tudjuk tehát képzelni, hogy 
mit is akar az Úr ezzel a parancsolattal, s mi mit is kezdjünk vele? Talán valamelyik későbbi időre 
vonatkozik ez, amikor az Úr a tulajdonjogot nálunk be akarja vezetni? Ha így van, akkor hagyjon 
bennünket is, ahogyan vagyunk, s akkor ez a parancsolat is önmagában megszűnik! 

8. Látjátok, így tanakodott akkoriban a zsidó nép, és ez érthető is volt ott a pusztában, mert 
mindenki egyformán volt gazdag és tekintélyes, természetesen csakis a saját szemében. 

9. Az akkor még erősen hívő nép nem tudta volna kérni az Úrtól, hogy: , Ó Uram, miért adsz 
nekünk most ilyen törvényt, aminek alapján később az emberek a magántulajdon törvényét vezetik 
be, aminek következtében később tolvajok, utcarablók, gyilkosok egész hada keletkezhet? Oldd fel 
tehát ezt a parancsolatot, hogy a tolvajok, rablók, gyilkosok és mindenféle csalók serege, valamint a 
világi gazdagok még nagyobb tömege eltűnjék a Föld színéről, nehogy teljesen kihaljon a felebaráti 
szeretet, és megszűnjék létezni!?" 

10. Mondom nektek, hogy ez a kérdés nagyon szükséges és helyénvaló lett volna. S miért? Mert 
az Istentől -mint legszeretőbb Atyánktól- semmi más egyebet nem várhatunk, mint egyedül azt, ami 
számunkra a legjobb. Hogy is lehetne elképzelni, hogy Isten, a mi legjóságosabb Atyánk az 
embereknek olyan alkotmányt akarna adni, ami őket szükségszerűen ideiglenesen, vagy mindörökre 
nyilvánvalóan szerencsétlenné akarja tenni? 

11. Ha pedig Istenről mindig csak a legnagyobb jóságot, bölcsességet és teljesen bizonyosan a 
mindentudást tételezhetjük fel, akkor neki bizonyára tudnia kellett, hogy egy ilyen parancsolatnak 
milyen következményei lesznek később! Ilyen körülmények között nem kérdezhetnénk-e meg: „Ó 
Uram, miért adtál nekünk ilyen parancsolatot? Miért tettél bennünket kimondottan szerencsétlenné? 
Komolyan ez lett volna a Te akaratod? Vagy talán nem is Te akartad ezt, hanem az emberek csak 
utólag toldották hozzá saját hasznukra, mert előre megérezték, hogy sokan elkülönülnek testvéreik 
általános tömegeitől, és e minőségükben jogosan halmozzák fel saját kincseiket, hogy ennek 
segítségével mint uralkodók, szegény testvéreik tömegei fölé emelkedjenek?" 

12. Látjátok, e kérdések mind elfogadhatók, és senki sem vitatkozhat azon, hogy helyesek-e 
ezek, sőt az emberi értelem még tömjénez is hozzá, ha a Mózes által elfogadott törvényeket fáradságot 
sem kímélve -különösen a mai időkben- bonckés alá venné. De vajon nyerne-e valaki valamit ennél 
a bírálatnál? Az emberek bizonyára nem, az Úr még kevésbé, mert ebből a bírálatból az isteni Szeretet 
és Bölcsesség bizonyára hiányzik! 

13. Hát akkor hogyan értelmezzük ezt a parancsolatot, hogy mind Isten, mint az emberek előtt 
egyformán megszenteltnek lássék?! Hogy a legnagyobb Isteni Szeretet és Bölcsesség szóljon abból, 
és az Úr gondoskodását érezzük ki belőle a mi ideig való és örökké tartó üdvösségünk elnyerése 
érdekében. 

14. Úgy, amiként kijelentetett, valóban sok nyomorúságot és bajt kellett hoznia-különösen a mai 
időkben, ezért az Úr kegyelméből megfejtjük e törvény szellemét is, hogy az emberek ne a rossz, 
hanem jó sorsukat, szerencséjüket lássák benne. Vizsgáljuk meg tehát először azt, hogy mit jelent ez 
a szó: , lopás"! 


183. Fejezet: 
A hetedik parancsolat nem a tulajdont biztosító törvény, szellemi értelme van. Bibliai példák. Értelme: sohase 
hagyd el az isteni rendet, és Isten jogát sohase kíséreld meg kisajátítani. Önmagunk testvéreink fölé emelése is lopás. 


1. Abból, hogy a lopás szó alatt elsősorban nem más, mint az anyagi javak elvétele értendő, 
világosan kiviláglik, hogy e parancs megadásakor a zsidó népnek nem volt magántulajdona. Akkor a 
zsidó nép különben is útban volt az , Ígéret Földjére", ahol az alkotmány már előre úgy volt tervbe 
véve, hogy ott senkinek sem lesz magántulajdona, hanem amennyire csak lehetséges, tökéletesen 
közösségi alapon rendeznek be mindent, és minden szegény zsidónak, aki legalább is az isteni Rend 
keretében él, mindenütt barátságos fogadtatásra és ellátásra kellett találnia. 

2. Ha a lopás szó alatt elsősorban más javainak önkényes elvétele lett volna értendő, akkor -mint 
az eddigiekből világosan látható volt- a jogos gáncs szükségszerűen Magát a törvényhozót érné, mert 
ezáltal bizonyos mértékben -hallgatólagosan bár- a kereset, a haszon, ipar és uzsora szavakra is 
hivatkozott volna. Minden világosan gondolkozó emberben az első pillanatban felvetődik, hogy 
amint valamilyen tulajdonra vonatkozó törvényt teljesen szentesítve bevezetnek, ezzel olyan törvényt 
helyeznek érvénybe, amivel saját tulajdonát mindenkinek kivétel nélkül egyformán biztosítják. 

3. Más oldalról hogy is lehetne azt várni, hogy egy ilyen törvény egy olyan törvényhozó ajkáról 
hangzana el, aki tanítványaihoz a következő szavakat intézte: „Ne gondolkozzatok azon, hogy mit 
fogtok enni, vagy inni, sem pedig azon, hogy mivel ruházkodjatok, mert ugyanígy tesznek a pogányok 
is. Hanem keressétek mindenek előtt az Istennek országát, és minden más egyéb önmagától hull az 
öletekbe!" 

4. Ugyanaz a törvényhozó mondja még ezt is: , A rókáknak barlangjuk van, és az égi madaraknak 
fészkük; de az ember Fiának nincs fejét hová lehajtania." 

5. Az írásokban még egy helyen olvassuk (Márk 2. 23), hogy mind az Ő tanítványai -méghozzá 
szombat napon- kalászokat tépdestek, tehát nyilvánvalóan kimerítették a lopás kritériumát! Amikor 
a szántóföld tulajdonosa emiatt tiltakozott, kinek adott a nagy Törvényhozó tanítást és egyben vissza 
is utasította? Olvassátok el az Írásban, és mindjárt világos lesz előttetek minden! 

6. Más alkalommal azt látjátok, hogy a nagy Törvényhozó kénytelen rendezni a vám ügyét. 
Belenyúlt talán a saját zsebébe? Ő tudta, hogy van a közeli tóban egy hal, amelyik elnyelt egy státert, 
tehát Péternek kellett odamennie, és a hálót az Úr erejével kivetnie, a halat kifognia és a pénzt a 
szájából kivennie, hogy a vámot abból megfizethessék. 

7. Erre kérdésem a következő: Mit mond a ti jogérzéketek erre? Tekintet nélkül arra, hogy hol 
és milyen körülmények között találtatott meg a pénz, aki azt megtalálta, vajon tulajdonosa-e annak a 
pénznek? Vajon nem tudta volna a nagy Törvényhozó, hogy a hal szájában talált pénznek csupán az 
egyharmad része illeti meg, és az is csak a lelet hivatalos nyilvánosságra hozatala után! Miután Ő ezt 
nem vette figyelembe, világos, hogy földi nyelven a pénz értékének kétharmad részét elsajátította, 
vagy elsikkasztotta, ami végeredményben ugyanaz! 

8. Tekintve, hogy a zsidók közül igen kevesen tudták azt, hogy voltaképpen kicsoda Jézus, ezért 
tulajdonjogi szempontból ama bizonyos nőstény szamárral kapcsolatban ki adta neki azt a jogot, hogy 
tulajdonosától egyszerűen csak elvétesse, és később a saját céljaira felhasználja? 

9. Mondhatnánk erre azt is, hogy Ő volt az egész természet Ura, és egyedül csak Övé volt 
minden. Ez tényleg igaz is, de akkor világi vonatkozásban hogyan mondhatta ezt: „4z Emberfiának 
nincsen egyetlen köve sem..." Majd azt is mondja, hogy nem azért jött, hogy a törvényt eltörölje, 
hanem hogy azt az utolsó jottáig betöltse! 

10. Ha az Úr történetét figyelmesen végigtekintjük, máshol is találhatunk egyet-mást, ahol a 
nagy törvényhozó a tulajdonjog elvének és a keretei közé tartozó jogi kijelentéseknek egyenesen 
ellene cselekszik. Mit szólnátok ahhoz, ha valaki egy tulajdonos fáját széttörné, vagy egy hatalmas 
sertésnyájat megsemmisítene, és más hasonló dolgot cselekednék? Úgy gondolom, e példákból 
megállapítható, hogy a nagy Törvényhozó a hetedik parancsolatnak egészen más szellemi tartalmat 
adott, amit idővel az önző és kapzsi emberiség anyaginak tulajdonított. 

11. Rendben van -mondanák erre- ez így egészen világosnak látszik, de hogy ez a parancsolat 
milyen szellemi tartalmat kötött meg, azt még mindig sűrű fátyol borítja! Nem baj, csak türelem! 
Eddig a parancsolatnak csak a téves értelmezését ismertettük megfelelően, a tényleges jelentése éppen 
ezért most már nagyon könnyen elénk tárul. Ha ugyanis valaki valamit az éjszaka sötétjében nem tud 
áttekinteni, emiatt semmi aggodalma nincs, mert nappal elég világosságot kap. 

12. Mi is tehát a helyes értelmezése ennek a parancsolatnak: „Ne lopj"? 

13. Figyeljétek meg jól, mert ezt jelenti: , Sohase hagyd el az isteni Rendet, ne lépj ki annak 
keretéből, és ne kíséreld meg Isten jogát a magad hatalmába keríteni!" 

14. Miben áll Isten joga? 

15. Egyedül Isten szent, és minden hatalom az Övé. Akit Isten saját Maga szentel meg, és 
hatalmat is ad hozzá, azzal az jogosan rendelkezik. Aki azonban önmagát szenteli meg, és isteni 
hatalmat ragad magához, hogy annak fényében önző és kapzsi módon uralkodjék, az a szó 
legteljesebb értelmében tolvaj, rabló és gyilkos! 

16. Aki tehát önhatalmúlag és önszeretettel eltelve bármilyen külsőséges, csaló eszközzel -akár 
földies, akár szellemi vonatkozású is legyen az- a testvére fölé tolja fel magát, az ilyen ezt a 
parancsolatot áthágja! 

17. Ugyanilyen értelemben tanítják itt is a gyermek lelkeknek, és gyakorlati úton példákkal 
mutatják be nekik, hogy a saját magában lévő erőt és hatalmat egyetlen szellem se használja 
önhatalmúlag, hanem mindenkor csakis az isteni Rend keretében. 

18. Erre azt mondhatná valaki, hogy ha a dolgok így állnak, akkor az ismert lopás és rablás 
tulajdonképpen megengedett! Megálljunk csak! Türelem! A most következőkben erre is fény derül. 
Egyelőre elégedjünk meg ennyivel. Most az a fő, hogy már tudjuk, mit kell lopás alatt érteni, és hogy 
e parancsolattal az Úr egyáltalán nem vezette be a tulajdonjogi törvényt. 


184. Fejezet: 
A gazdag vagyonát senkinek nincs joga teljesen elvenni, csak részben, akkor is csak éhínség esetén. Meghagyott 
vagyona birtokában lehetősége van Istenhez térni. Kerülendő a véres lázadás, mert a bosszú erősebb. Kölcsön-kamat. 


1. Felvetődhet az a kérdés, hogy mivel az Úr semmiféle tulajdonjogot nem vezetett be, s épp 
ezért olyan parancsolatot sem adhatott, amit különösen a nagy vagyonokat összehalmozó zsugoriak 
figyelembe vegyenek, vagy velük szemben a megszámlálhatatlan sok szegény embernek olyan 
gondolata támadhatna, hogy amit az ilyen zsugoriak összehalmoztak, azt elvehetik-e tőlük? A 
tolvajtól a törvény értelmében ugyanis elkobozzák, elveszik az ellopott dolgokat. Ugyanilyen alapon 
az isteni Renddel leginkább szembe helyezkedő zsugoriak, uzsorások, legnagyobb tolvajok és rablók 
összekapart vagyonát tőlük elvenni, és a szegények között kiosztani nem lenne sokkal inkább jogos? 

2. Az értelem szerint e kérdés ellen semmi ellenvetést nem lehetne tenni. Az igaz emberben 
magasabb rendű erők is vannak, mint a puszta értelem. Vajon mit szólnának ehhez az értelem 
felfogásához a magasabb rendű erők? Kérdezzük csak meg az Isten és felebaráti szeretetünket, vajon 
mit szól ehhez az Istennek legbensőbb, örökké élő Szelleme szerint? Ugyanazt mondja, amit az Úr 
saját maga mondott: , Az Én országom nem ebből a világból való!" Mondta még azt is: , Aki szereti 
az ő külsőleges életét, az elveszi a bensőt, aki azonban a külsőleges élettől menekül, és azt kevésbé 
becsüli meg, az a bensőt megtartja!" Ezt mondja tehát a benső szelleme. 

3. Arra sem találunk az Írásban sehol sem felszólítást, hogy essünk neki a gazdagok vagyonának. 
Az Úr maga is azt mondja: , Adjátok meg a császárnak, ami a császáré!" A gazdag ifjúnak sem 
parancsolja meg, hogy adja el a vagyonát, hanem csak barátságosan, tanácsként ajánlja ezt neki az 
örök élet ígérete fejében. 

4. Miután sehol sem szerepel az Úrnak olyan kifejezett parancsolata, amely szerint az uzsorások 
vagyona elkobozandó, tehát világos, hogy az igaz keresztény embernek nincs joga a gazdagok 
vagyonát elvenni. Még a legnagyobb szükségben levőnek sincs joga nyomorában még egy 
rablógyilkostól sem elvenni annak értékeit, mert ez nem eredhet az Úrtól, de annál inkább jogosult - 
ha a szükség úgy kívánja- az egész nép! 

5. Mert akkor a népben maga az Úr lép fel, és a telhetetlen uzsorások felett igazságos ítéletet 
tart. Senki sem engedheti meg magának, hogy -kényszerítő szükség esetétől eltekintve- az uzsorást, 
vagy a gazdagot megölje, hanem csak kincseinek fölöslegét vegyék el tőlük, amennyi a nép 
támogatásához szükséges, hogy azzal újból békés keresethez juthasson. 

6. A gazdag uzsorás számára annyit mindenesetre hagyjanak, hogy szükséget ne szenvedjen, 
mert a végzett munkájáért ez az egyetlen jutalma. Az Úr azonban senkit sem akar megbüntetni, hanem 
mindenkit csak megjutalmazni elvégzett munkája szerint. Mivel pedig a gazdag és az uzsorás földi 
életének befejezése után nem várhat semmit sem, ennélfogva az a jogos és helyes, hogy az ilyen 
gazdag, vagy uzsorás -munkája és képessége szerint- ott kapja meg a jutalmát, ahol dolgozik. 

7. De ettől eltekintve az Úr itt a Földön egyetlen embert sem akar teljesen megítélni, hogy 
mindenki számára fennálljon a lehetőség arra, hogy szabad akaratából elfordulhasson a világtól, és 
az Úrhoz térhessen. Ha az ilyen gazdag uzsorástól mindent elvennének, akkor ezzel látszólag mindjárt 
meg is ítélnék, mert kétségbeesés és düh fogná el, és képtelen lenne a javulás útjára lépni. Ha azonban 
még mindig elegendő alapvagyont hagynak nála, akkor először is nincs kitéve anyagi szükségnek, s 
a spórolásban eddig végzett munkájának mégis valamelyes hasznát látja. Másodszor ez esetben nincs 
teljesen megítélve, sőt azt a tanácsot is megfogadhatja és követheti, amelyet az Úr a gazdag ifjúnak 
adott, és így még mindig elérheti az örök életet. 

8. Különösen kerülendő, hogy a külső megnyilvánulásoknak a teljesen elszegényedett nép véres 
kegyetlenkedésekre ragadtassa magát, mert ahol ilyesmi megtörténik, ott az Úr már nem működik 
együtt a néppel, s így a népnek ezt a cselekedetét áldás nem kíséri. Ugyanis ha ma még gyönge az 
ellenfél, de holnap újból leverheti a népet, mert egyik vérontás maga után vonja a máikat! Sohase 
felejtse el az ember azt, hogy neki minden egyes Földön élő ember lelki testvére. Amit tesz, azt mindig 
szeretetteljes szívvel tegye, sohase akarjon senkinek sem rosszat tenni, avagy ártani, hanem mindig 
csak jót tenni, hasznára lenni. Különösen az örökélettel kapcsolatos szellemi munkában legyen 
fáradhatatlan. 

9. Ha ebben a szellemben tevékenykedik, akkor az Úr megáldja munkáját, ellenkező esetben 
csakis átok kíséri. Miként az Úr sem akar senkinek sem örök halálra kárhoztató bírája lenni -Akié 
pedig minden hatalom égen és földön egyaránt,- senkinek sem mondja meg, hogy mit kell, vagy mit 
nem kell tennie, annál kevésbé tegyen bármit is saját gonosz indulata szerint a Föld embere! 

10. Jaj annak a népnek, amelyik külső szükség nélkül támad a gazdagok és hatalmasok ellen! 
Az ilyen nép gonosz cselekedetei miatt a legkeserűbb ostoroztatásban részesül, mert a szegénység 
maga az Úr! Aki az Urat szereti, az a szegénységet is szereti, ezzel szemben a gazdagság és a jólét 
kívánsága a világé, azaz a Sátáné! Aki világiak után vágyódik, és azt szereti, az tetőtől-talpig a 
Sátánhoz pártolt. 

11. Amíg egy nép legalább egyszer naponta tud félig-meddig táplálkozni és fenn tud maradni, 
addig semmi esetre se keljen fel. Ellenben ha a gazdagok és uzsorások már mindent magukhoz 
ragadtak, s ezzel a szegény emberek az éhhalálnak vannak kitéve, akkor igen, akkor elérkezett annak 
az ideje, hogy a nép felkeljen, és a feleslegessé vált vagyont egymás között igazságosan szétossza. 
Ilyenkor maga az Úr akarja, hogy a gazdagok gyalázatos önszeretetükért és nyereségvágyukért 
jórészben elnyerjék megérdemelt büntetésüket. 

12. Befejezésül, valaki még azt is kérdezhetné, hogy a kölcsönadott pénz utáni kamatszedés 
bizonyos tekintetben nem kerül-e ellentétbe a hetedik parancsolat szellemével? 

13. Erre azt felelem, hogy ha valamely államban a kamatláb hivatalosan megállapíttatott, akkor 
megengedett dolog, hogy a gazdagok a hivatalos kamatot be is szedjék. De ha valaki nagy 
nélkülözések között kért kölcsönt, az ilyentől a gazdag ne szedjen kamatot. 

14. Ha azonban a nélkülöző olyan sikeresen dolgozott a kapott értékkel, hogy megélhetésében 
egyensúlyra jutott, neki kell arra gondolnia, hogy a kölcsön kapott összeget testvérének 
visszafizethesse. Amikor pedig ez a kapott összeget tényleg vissza akarja fizetni, a kölcsönt nyújtó 
ne fogadja azt el, hanem szeretettel arra figyelmeztesse, hogy ő is így járjon el a nála szegényebbel- 
erejéhez mérten. 

15. Az egészen szegénynek senki se adjon pénzt kölcsön, hanem amit ad neki, azt adja oda 
örökre. Ebben a tekintetben ez az Úr akarata, és aki követi ezt, az kedves Előtte! Tekintve, hogy 
mindent, amit csak ez a parancsolat érint, meg is tárgyaltunk, mindjárt átmehetünk a nyolcadik 
terembe, ahol ezt a parancsolatot tárgyalják és tanulmányozzák, és amelyik nagyon hasonlít a 
hetedikhez. 


185. Fejezet: 

A nyolcadik terem, nyolcadik parancsolat: , Hamis tanúságot pedig ne tégy!" A tiszta szellem soha nem hazudik. 
A gonosz szellem álruhába rejtőzik, hogy hazudhasson, mert szellemi énjében nem tehetné. Honnan indul ki a 
hazugság: a gondolatból, vagy az akaratból? 


1. Itt is vagyunk már a nyolcadik teremben, és az ismert nagy fehér tábla tűnik a szemünk elé jól 
olvasható felírással: , Hamis tanúságot pedig ne tégy!" 

2. Vagyis más szavakkal kifejezve: , Ne hazudj!" 

3. Ez a parancsolat is igen különösen hangzik itt, a tiszta szellemek világában, mert hiszen a 
szellem a maga tiszta állapotában képtelen bármiféle hazugságra. A szellem ugyanis képtelen mást 
mondani, mint amit gondol, mivel gondolata egyben az ő szava is. A tiszta szellem ajkát épp ezért 
sohasem hagyhatja el hazugság, mert egyszerű és természetes lény, és ezért semmi hátsó gondolata 
sem lehet. 

4. Hazugságra tehát csakis tisztátalan szellemi lény lehet képes, ha anyaggal veszi körül magát, 
és a durva burok árnyékában él. Ennek hiányában a hazugságra szintén képtelen. 

5. Ez az oka annak, hogy a gonosz szellemek mindenféle durva ál-alakba burkolóznak csak azért, 
hogy hazudhassanak. A paradicsomban is ezért burkolózott be a kígyó alakjába a Sátán az első 
emberpár előtt, hogy így megfelelő anyagi hátteret kaphasson, másképpen beszélhessen, mint 
ahogyan gondolkozott. 

6. Ez az egyedüli alapja annak, hogy a Föld emberei hazudhatnak annyit, amennyit csak akarnak, 
mert testük a maszk, amelyben a test szerkezete teljesen ellentétesen működhet azzal, amit gondol. 

7. Ezt tehát -amint mondottam- egy tiszta szellem nem teheti meg. Amikor azonban ezek a Föld 
embereivel közölni akarnak valamit, megtehetik, hogy mondanivalójukat megfelelésben adják 
tudomásukra, és ilyen módon gyakran egészen mást mondanak, mint amit a szavak egyszerű 
értelmezése kifejezhet. Ez azonban nem tekinthető hazugságnak, mert ez tulajdonképpen a szellemi 
igazságnak egy olyan egyszerű, földies képben való elhelyezése, ami az igazságnak tökéletesen 
megfelel. 

8. Ebből, tehát jól láthatjátok, hogy ez a parancsolat ebben a formájában a szellemeknek 
egyáltalán nem felel meg, mert náluk a hazugságra való képesség teljesen hiányzik. 

9. Kinek szól akkor ez a parancsolat? Jól tudom, hogy a válasz bizonyára ez lenne rá: ez csakis 
az anyagba burkolt szellemekre vonatkozik, s ezeknek parancsolja meg, hogy a saját burkolatukat ne 
használják fel másként, mint ahogyan gondolkoznak, és ahogyan ebből kifolyólag akaratuk a maga 
tiszta szellemi állapotában működni kíván. 

10. Tudjuk azonban, hogy ez a parancsolat-akárcsak az előbbiek-Istentől, mint minden szellemi 
Ősalapjától származik, éppen ezért lehetetlen is, hogy csupán egyetlen anyagi értelme legyen. 

11. Hogy pedig e parancsolatnak egészen a gyökeréig juthassunk, először is azzal kell teljesen 
tisztába jönnünk, hogy mit is értsünk a hazugság, vagy a hamis tanúság alatt? 

12. Kedves barátunk és testvérünk, bizonyára mindkettő az igazság ellentéte! 

13. De tudjátok-e, hogy mi az igazság ellentéte? 

14. Minden szó, amit az ember azért ejt ki a száján, hogy azzal mást félrevezessen, vagy 
becsapjon, már önmagában véve valótlanság, tehát hazugság, hamis tanúskodás. A szemnek -látszat 
szerint- lehet valami kívülről jó, de nem így van a benső szempontjából. Tegyünk ezzel kapcsolatban 
egy kis próbát. 

15. Vajon tud-e az akarat gondolkozni? Erre mindenki csak nemmel felelhet, de azt is 
hozzáteheti: az akarat úgy tartozik az emberhez, mint az igavonó barom a kocsihoz. Az erőteljesen 
húzza, de vajon hová húzná el a kocsit a gondolkodó fuvaros nélkül? 

16. Vagy térjünk át más kérdésre: Tud-e a gondolat akarni? Vagy tekintsünk vissza egy 
pillanatra a kocsihoz. Vajon a fuvaros -legnagyobb értelmi képessége mellett is- arrébb tudja-e húzni 
csak egy lépéssel is a súlyos kocsit a barmok ereje nélkül? 

17. Hát bizony kedves testvérünk, a legokosabb fuvarosok ezrei állhatnak ott a súlyosan 
megrakott teherkocsik mellett, s legnagyobb filozófiai emelkedettségükkel sem jutnak semmi 
eredményre mindaddig, amíg el nem jutnak odáig, hogy a kocsi elé megfelelő vonóerőt kell állítaniuk. 

18. Ezekből a példákból láthattuk, hogy az akarat nem tud gondolkozni, sem pedig a gondolat 
akarni! Ha azonban a gondolat és az akarat egyesül, az akarat mégis csak azt teheti, amire őt a 
gondolat vezeti. 

19. Ha már most ez így van, akkor tulajdonképpen ki hazudik az emberből? Az akarat bizonyára 
nem, mert hiszen ez olyasvalami, ami mindig a gondolat világosságához igazodik. Akkor talán a 
gondolat tud hazudni? Bizonyára nem, mert a gondolat egyszerű, és így nem osztható meg! Nos, 
akkor a test hazudik az emberben! Ugyan, ugyan! Már hogy hazudhatna a test, ami csak holt gép, 
amit csak a szellem akaratán és gondolatán keresztül indíthat a lélek tevékenységre, igen különös 
lenne ilyen tapasztalat szerzése. 

20. De vajon mit szólna ehhez a lélekbúvár? Bizonyára azt mondaná, hogy az emberi lélek már 
önmagában is öntudatosan gondolkodó lény, és részben természeti, részben szellemi képek után 
igazodik, s így kétféle gondolatok is képződhetnek benne: természetiek és szellemiek egyaránt. 
Ennélfogva szellemi dolgokat is elgondolhat önmagában, mivel azonban akarata állandóan 
rendelkezésre áll, azért a kimondandó tényleg megfelelő igazság helyett -vagyis a szellemi 
gondolattal szemben- a természeti gondolatot is módjában áll kifejezésre juttatni. Ha pedig ezt teszi, 
akkor voltaképpen hazudik, azaz hamis tanúságot szól. Gondoljátok, hogy helyes ez a megállapítás? 
Mindjárt meg is mondom nektek! 

21. Látszatigazság van ugyan benne, de csakis a külső ember szempontjából véve. A dolog mély 
alapját tekintve azonban mégis hamis. Mert vajon milyen tevékenység származik abból, ha egy kocsi 
továbbításánál elől és hátul is egyforma erős igásállatokat állítanának, s melléjük a szükséges 
kocsisokat. 

22. Ahogyan a kocsit nem bírnák kimozdítani a helyzetéből ilyen körülmények között, 
ugyanúgy alakulna egy emberi élet is, ha azt két egyformán erős és egymással teljes ellentétben álló 
életelvre alapoznánk. Ez matematikailag kifejezve annyi, mint plusz egy és mínusz egy egyenlő 
nullával, a semmivel. 

23. Így tehát csakis egyetlen élő életelv lehet az alap, de hogyan hazudhat az akkor, és hogyan 
tehet hamis tanúbizonyságot? 

24. Vagy nem képes ez az életelv bizonyságképpen hazudni, s hamis tanúbizonyságot tenni, 
vagy pedig akkor a , hazugság" és a , hamis tanúság" helyett már alapjában véve egészen más 
fogalmakat kell érteni, mint amiket általában annak gondoltunk. 

25. Erre viszont valaki megint azt mondhatná: , Ha a dolgok így állnak, akkor minden általunk 
eddig ismert hazugság, minden hamis eskü megszűnik bűnnek lenni, és teljesen szabadon 
gyakorolható tevékenységnek kell tekintenünk." Jól van, felelem én erre, ez a megállapítás 
önmagában véve még nem lenne olyan veszedelmes, csak azt teszem még hozzá, hogy az nevet, aki 
utoljára nevet! Körülbelül ilyenforma következtetést vonhatunk le a végén! 


186. Fejezet: 

A gondolat a szellem látása, világossága. Benső látás. A külső formákon át a saját gondolatait teremti, azt követi 
az akarat és a kivitel. Aki az Igét felveszi és ellene cselekszik, a külső szemeivel látottak után fut, az minden 
cselekedetével és szavával hamis bizonyságot tesz. Aki imádkozik és nem él a szerint, az ima csak külső forma. Aki a 
kenyeretapék üzlet kirakatán át nézi, de nem lép be. 


1. Nos tehát, hogy ezt a gordiuszi csomót egy csapásra megoldhatjuk, azonnal rátérünk a 
parancsolat főfogalmának megvilágítására. 

2. Azt már tudjuk, hogy az Úr minden egyes szellemnek teljes szabad akaratot, ennek kellő 
megvilágításához pedig szabad gondolatot is adott. Ez a gondolat voltaképpen a szellem látása, 
világossága, melynek segítségével a dolgokat azok természetes mivoltában szemlélheti. E világosság 
mellett -amelyet minden egyes szellem Istentől egyéni ajándékképpen kapott- még egy másik 
képessége is van, hogy Isten legszentebb világosságát a legbensőségesebben felfoghassa, de nem 
szemének látása, hanem a füle útján -ami tulajdonképpen szintén egy szem,- de nem külső jelenségek 
észlelésére, amiket az Úr mindenható akarata hoz létre, hanem egy szem Isten legtisztább szellemi 
világosságának, azaz Isten szavának, az Igének felvételére. 

3. Már a természetes adottságaitokból is jól tudjátok, milyen nagy különbség van abban, ha 
valamit csupán szemeitekkel láttok, vagy ha emellett füleitekkel is halljátok. Szemeitekkel csak a 

természetes képet láthatjátok, füleitekkel azonban már a legbensőbb isteni mélységekből kiáradó 
sugarakat is felvehetitek. 

4. A szellemek beszédét kivehetjük a hangok harmóniájából, vagyis helyesebben kifejezve: a 
benső szellemi teremtés szellemi formáit a hústesti füleitekkel külsőleg, azaz anyagi formában 
érzékelhetitek, s ebből láthatjátok, mennyire háttérbe szorul a fül mögött a szem. 

5. Látjátok, ugyanez a helyzet a szellemnél is. Berendezésénél fogva kétféle felvételre képes. 
Külsőleg képes a dolgok megjelenését, formáját, alakját érzékelni, bensőleg azonban a belső lényi 
igazság érzékelésére képes. E kettős látóképességben nyugszik a szabad akarat titkának alapja. 

6. Minden ember-legyen akár tiszta szellemi, vagy anyagba öltözött is- épp ennél az adottságánál 
fogva egy benső és egy külső között áll, s ezért bármikor megszámlálhatatlan külső formát 
szemlélhet, ezzel egyidejűleg azonban a legbensőségesebb tiszta isteni igazságok felvételére is képes. 
Kívülről a fénnyel együtt a látottakból csupán azok külső formáit érzékeli, ezért önmagában -a formák 
felvétele alapján- saját gondolatainak a teremtője lehet. Ezekkel a gondolatokkal azután a saját 
akaratát úgy juttatja érvényre -nyugalomra, vagy mozgásra- ahogyan csak akarja. 

7. Ha a másik szervre -a szemre, a belső isteni világosságra- nincs szüksége, hanem csupán a 
formákkal megelégedve azokkal foglalkozik, az ilyen lény olyan ember, aki nyilvánvalóan önmagát 
csapja be, mert a formák számára mindaddig csupán jelenségek, amíg azok mély értelmét nem képes 
felfogni. 

8. Amikor az ember az Úr kegyelméből a benső világosságát is megszerezte, és így a formák 
belső értékét tetszése szerint áttekintheti, emellett benső szemével -amely a fül- másfajta gondolatokat 
teremt önmagában, mint amit a benső látásával észlelt tartalom szerint kellett volna, ezzel a külső 
formákról mintegy hamis tanúságot tesz. 

9. Látjátok, ezzel már mély gyökeréig ismertettem meg veletek, hogy mit is jelent hamis 
tanúságot tenni. A fődolog tehát az, hogy az ember az isteni igazságokról önmagában se beszéljen 
másként, mint ahogy azokat mély értelme szerint átvette és felfogta. 

10. E parancsolat legmélyebb értelmezése szerint pedig ezt jelenti: a Szeretet hasonló a 
közvetlen Istenből eredő és a legbensőnkben szemlélt igazság világosságához, maga az Igazság pedig 
Istennek az egész végtelen teret átható és betöltő világossága. 

11. Ha pedig valakiben szeretet van, de nem afelé fordul, hanem tekintetét a végtelenség felé 
irányítva a külső világosságával, és az ebből táplált akaratával mind inkább kifelé irányuló sugarakat 
követi, folyton csak gyengülni fog, és minden irányban kisebb felfogó és felvevőképessége lesz az 
Istenből eredő szeretet-igazság világossága iránt. 

12. Az ilyen ember az Istenhez való hasonlatosságát egyre inkább elveszti, és ezáltal léti 
mivoltának minden alapjával, atomjával Isten lényéről -amelynek egyébként tökéletes hasonmása 
kell hogy legyen- a mély lényeget tekintve voltaképpen hamis tanúságot tesz. 

13. Aki tehát az isteni Igét felveszi, de nem követi is azt, hanem annál inkább a külső szemeivel 
látott dolgok után veti magát, és ezáltal érzékies akaratát gyönyörködteti, az ilyen minden megtett 
lépésével, minden kimondott szavával s kezének minden mozdulatával hamis tanúságot tesz. Még ha 
ilyenkor a legtisztább isteni igazságot szólná is, vagy magát az evangéliumi Igét, még akkor is 
hazudik, és hamis tanúságot tesz az Úrról, mert nem az Igének, azaz az Igazságnak szellemében 
cselekszik! 

14. Ha pedig valaki imádkozik, és áhítattal fordul az Istenhez, de nem él az Úr szavai szerint, az 
hazug mindaddig, amíg csak úgy él. Mert az ilyen imája csupán külső formaság, aminek belső 
tartalma teljesen elveszett, mert belső isteni világosságát nem arra fordítja, hogy a külső forma benső 
tartalmát megvilágítsa és éltesse. 

15. Ez körülbelül olyan, mint amikor valaki gyönyörködve szemlél egy csillagot, de mit ér el a 
gyönyörködésével és megfigyelésével, ha a csillagot -mint egy magasabb rendű világot- közvetlen 
közelről nem láthatja? Az ilyen hasonlít egy bezárt péküzlet előtt ácsorgó éhezőhöz, aki bármilyen 
gyönyörrel szemléli is a péküzlet kirakatát, ebből nem tud jóllakni. Mindaddig, amíg a kenyér 
belsejébe bele nem haraphat, és gyomrába nem juttathatja, minden megfigyelése, tisztelete, 
elragadtatása a péküzlettel szemben haszontalan marad. 

16. Milyen módon lehet azonban az Istenhez való hasonlatosság péküzletét felnyitni, hogy abból 
kielégíttethessünk? Semmi esetre sem másként, mint ha az egyedül szükséges szert használjuk, és így 
beállítva az Istentől nyert Igazsághoz igazodunk, és a szemlélt külső formákból csakis azokat és 
csakis annyiban használjuk fel, amennyire azok a benső világosságnak a benső lényeg szempontjából 
tökéletesen megfelelnek. Azaz, az isteni Rend szerint igaznak találtattak. Mindaddig, amíg a helyzet 

nem ennek felel meg, mindaz, amit az ember cselekszik, nem is lehet egyéb hamis tanúságnál a benső 
isteni igazsággal szemben, ami ilyen merő hazugság a felebarátjával szemben. 

17. Ezért mondotta az Úr: , Aki imádkozik, az szellemben és igazságban imádkozzék... és ha 
imádkoztok, húzódjatok benső kamrácskátokba."- majd hozzáteszi: , Ne gondolkozzatok azon, hogy 
mit is imádkoztok, mit mondjatok, mert az adott percben szátokba adom a szót!" 

18. Az eddig előadottakban külsőséges gondolatokra mutattam rá, amelyek önmagukban már 
csak azért sem lehetnek igazságok, mert csupán csak gondolatok. Az igazság ugyanis bensőséges, az 
Isten Igéje szerint való cselekvés indító oka, és ez mindig sokkal hamarabb érezteti meg magát, mint 
egy ezt követő gondolatsorozat. 

19. Ezért mindenki igazodjék a benső igazsághoz, és aszerint éljen és cselekedjék is, akkor 
gondolatai apránként mind szorosabb kapcsolatba kerülnek, és cselekvővé válnak a benső világosság 
szellemével -ami a benső Istenhez való hasonlósághoz, azaz az egységhez vezet- s akkor akár az 
örökkévalóságig sem válhat belőle hazug egyéniség. 

20. Hogy pedig mindenki, aki másként beszél, mint ahogyan gondolkozik, másképp cselekszik, 
mint ahogyan gondolkozik és beszél, nem lehet egyéb hazugnál. Azt hiszem, ez előttetek is egészen 
természetes és magától értetődő. Az ilyen ugyanis teljesen beletemetkezik a legdurvább anyagba, és 
ezzel elvesztette egészen isteni formáját. Az itteni tanulóknak tehát benső értelme szerint tanítják e 
parancsolatot. Mivel pedig mindezeket már tudjuk, nyugodtan átmehetünk a kilencedik terembe. 


187. Fejezet: 

A kilencedik terem. Ne kívánd azt, ami a felebarátodé... Mély szellemi értelme van, nem anyagi. Tizenkét 
kivándorló, kié az elsőség az új telepen? Nem találunk sehol ősrégi tulajdonjogra. Az elsők nem tulajdonosai, hanem 
Isten kegyelméből haszonélvezői voltak földünknek. 


1. A kilencedik teremben vagyunk, szemben velünk van a jól ismert nagy fehér tábla, s rajta jól 
olvasható írással: „Ne kívánd meg azt, ami a felebarátodé, se házát, se ökrét, se szamarát, se 
földjét mindazzal együtt, amit az terem!" 

2. Ha megfigyelitek ezt a parancsolatot, önkéntelenül is felvetődik bennünk mindaz, amit 
elmondtunk már a hetedik parancsolatnál. Itt is tulajdonjogról van szó, ahol megértettük, hogy 
egyáltalán ne vágyakozzunk olyan dolgok után, amelyeket bárki -mint külsőségest- bármennyire is 
ajánlana. 

3. Ennél a parancsolatnál is különösen hangzik, hogy miért kapta ezt a zsidó nép épp a pusztában 
való vándorlása alatt, ahol még senkinek sem volt, de nem is lehetett háza, sem ökre, sem szamara, 
még kevésbé valamelyes jól termő földje? A tulajdont legfeljebb csak kölcsönösen elképzelhette 
magának, és az izraelita nép a parancsolatot a következőképpen módosította: , Ha valamelyik 
felebarátod azt képzelné, hogy az említettekhez valami hasonlóval rendelkezik, akkor nehogy te is 
ugyanazt képzeld be magadnak, vagy még kevésbé tekintsd magát a felebarátodat a tulajdonodnak, 
hogy vele mint sajátoddal rendelkezz." 

4. Úgy hiszem, hogy minden különös bírálat nélkül felismerhető az, hogy itt nem erről van szól. 
Minden parancsolatnak szilárd biztosítékot, valóságot kell tartalmaznia, amelynek elvesztését 
mindenkinek éreznie kell. De ugyan mit is veszíthetne egy légvár építő a másik légvárépítővel 
szemben, ha az komolyan egy törvényellenes légvárat akarna a másik számára építeni? Úgy 
gondolom, hogy az ebből eredő károk felméréséhez a legérzékenyebb és szellemileg igen 
hajszálpontos mérleg volna szükséges. Ha valamelyik földi szekta véleménye szerint Mihály 
arkangyal ilyen műszerekkel túlságosan el van látva, én mégis biztos vagyok abban, hogy ilyen 
műszere még neki sincs. 

5. Ezekre csak azért mutattam rá, hogy meglássátok a képzeletbeli tulajdon teljesen értéktelen 
voltát. Ha pedig a dolog így áll, mire volna jó nekem egy ilyen parancsolat, amelyik a másikkal 
szemben semmiféle tulajdont nem védhetne meg, ahol senkinek sincs tulajdona, és ennek folytán 
ennek a parancsolatnak sem lehet felelősségteljes alapja. 

6. Erre bárki mondhatná: az Úr már jó előre látta, hogy az emberek között kifejlődik a 
tulajdonjog, s ezért adott olyan parancsolatot, aminek értelmében az emberek leendő tulajdonai eleve 
biztosítva legyenek, és senki se formálhasson jogot arra, hogy embertársa tulajdonát a magáénak 
tekinthesse. Ez aztán csakugyan gyönyörű felhívás lenne! Azt hiszem, az isteni Szeretetet és 

Bölcsességet nehezen lehetne más valamivel jobban pellengérre állítani, mint épp ezzel a 
magyarázattal. 

7. Éppen az Úr az, Aki legjobban ellene van annak, hogy a Földön saját tulajdonának tekintsen 
valaki valamit. Az Úr előtt minden földi kincs és gazdagság borzalom, s lám éppen Ő adott volna 
ilyen törvényt, ami szentesíti és védi a nyereségvágyat, az önszeretetet és az uzsorát, a fösvénységet 
és minden aljas indulatot, amely parancsolat felkeltheti az emberek irigységét? 

8. Talán fölösleges több szót is vesztegetnünk erre, mert ennek tarthatatlansága mindenki előtt 
nyilvánvaló, és így felesleges ezzel hosszabban foglalkoznunk. 

9. Hogy azonban még a vak számára is kézzelfoghatóvá váljék, azt kérdem én egy tudós 
jogásztól: Őseredetileg min alapszik a tulajdonjog? Ki oltott az első emberbe valamiféle dolgok feletti 
tulajdonjogi érzést? Képzeljetek el magatok elé egy tucat kivándorlót, akik egy érintetlen szűz 
területen telepednek le. Milyen tulajdonjogi és elfoglalási törvény alapján veszik birtokba ezt az 
emberek által még ismeretlen és lakatlan területet? 

10. Tudom, mit válaszoltok erre! Az elsőbbségi jog alapján. Jól van, de a 12 kivándorló közül 
melyiknek van mégis több joga? Erről a területről van szó, amit elfoglaltak. Szigorúan véve annak, 
aki először szóbahozta közöttük a kivándorlást, vagy a hajóról legelsőnek látta meg az új területet. 
Jól van! De mi előnye van ennek a többiekkel szemben? Ha a többiek nem mentek volna bele, hogy 
együtt induljanak, akkor ő is otthon maradt volna. Mi jogon lenne az első meglátó előnyben a többivel 
szemben? Talán mert élesebb szeme volt, mint a többieknek, és ezért most előnye legyen emiatt, a 
többi pedig hátrányt szenvedjen? Remélhetőleg ez csak nem lenne megfelelő jogi alap? Látjátok, 
hogy mind a tizenkettőnek teljesen egyforma jogának kell lennie az új területen. 

11. Mit kell azonban tenniük, hogy az elfoglalt területen hasonló jogukat biztosítsák? Tizenkét 
egyenlő részre kell azt felosztaniuk, ki nem látná ebben a bekövetkező viszálykodás magvát? Mert 
lenne közöttük, aki azt mondaná: , Miért kellett volna ezt a darab földet éppen nekem elfoglalnom, 
illetve kapnom, amikor az én véleményem szerint ez a darab a legrosszabb az egészben. , A másik 
pedig ezt mondaná: , Miért kellene épp nekem megcserélni az enyémet a tieddel? , Így menne talán 
éveken át, anélkül, hogy mindannyian elégedettek lennének. 

12. Ám ha a tizenkettő úgy állapodik meg egymás között, hogy az egész területet közös 
tulajdonnak tekintik, szükség lehet-e egy tulajdonjogi törvény megalkotására? Elvehet-e akkor az 
egyik a másiktól valamit azzal, hogy az egész föld és annak termése mindannyiuké, -amelyből tetszés 
szerint vehet mindenki a saját szükségletének megfelelően- anélkül, hogy bárkinek számadással 
tartozna? 

13. Mindebből láthatjátok, hogy a tulajdonjog nem lehet őseredeti. Hogy ez így van, gondoljatok 
az Úrnak azokra a szolgáira, akik -mint kolostorlakók- a ti földeteket, azaz hazátokat elsőnek szállták 
meg. Ha jól jöttek volna ki a föld szétosztásával, bizonyára nem helyezkedtek volna a közös tulajdon 
alapjára. Egy szó mint száz, akárhogy csürjük-csavarjuk a dolgot, ősrégi tulajdonra sehol sem 
akadunk. Ha valaki mégis elsőbbségi joggal hozakodna elő, akkor kérdezzük meg tőle, hogy mi 
történjék az utódokkal? Mindjárt jelentkezésükkor öljük meg őket, vagy talán űzzük el őket a 
területünkről, vagy az elsőbbségi joggal bírók figyelmébe ajánljuk őket, akiket mindjárt ki is 
oktathatunk a kilencedik parancsolatról? 

14. Úgy érzem, mégis csak meg kell kérdeznem, hogy az ilyen utódok miért keresik a bűnbakot 
-rögtön első fellépésüknél öntudatlanul is- az első joggal rendelkezők között, holott ezek ebben nem 
is lehetnek vétkesek. Melyik jogász támaszthatja alá ezt megfelelő jogalappal? Úgy vélem, hogy itt 
csak a Sátán lehetne a megfelelő ügyvéd, mert erre csakis ő tudna megfelelő választ adni, ugyanis 
minden értelmesen gondolkodó ember előtt tisztán áll, hogy erre jogi bizonyíték nincs. 

15. Már látom bennetek a feleletet is: az első telepesek között -a közösségi alap mellett- persze, 
hogy nem keletkezhetett tulajdonjogi kérdés, különösen, ha közös megegyezéssel határozták el a 
köztulajdon fenntartását. Annál inkább támadhat tulajdonjogi vita az egyes települések között, 
amelyek az államok keletkezésének első egyedei voltak. Főként akkor támadhatott jogi kérdés, ha a 
helyükön állandó jelleggel megmaradtak. 

16. Jól van, de akkor minden településnek őseredetileg bizonyítania kellene tulajdonjogát. 
Honnan vehetné ezt, amikor az Úr Kegyelméből csak , haszonélvezője" volt, de semmi esetre sem 
tulajdonosa. 

17. A haszonélvezeti jog ősalapja pedig a bőrön és a gyomorban van. Hol nyilvánul meg a 
haszonélvezeti jog, ha meggondoljuk, hogy minden egyes ember -legyen az hazai, vagy idegen- 
egyaránt a gyomrában és a bőrén hozza magával Istentől érvényesített haszonélvezeti jogát, 

ugyanúgy, mint egy bennszülött? Ha pedig erre azt felelnénk, hogy a birtok jogalapja őseredetileg a 
haszonélvezeti jogban gyökerezik, ezzel a tétellel érvénytelenítenénk minden birtokjogot, mert 
kivétel nélkül mindenkinek teljesen egyforma a veleszületett haszonélvezeti joga. 

18. Ha a dolgot megfordítjuk, és azt mondjuk, hogy a birtokjog szerzi meg a haszonélvezeti 
jogot, erre csak a régi szólás-mondással felelhetek: , Üssél agyon annyi haszonélvezeti joggal 
rendelkezőt, hogy egy jó nagy darab földön egyedül maradj!" 

19. Ha ezután még mindig akadna olyan haszonélvezeti joggal rendelkező, aki az isteni jogára 
hivatkozva vitássá tenné a te birtokjogodat, csak üsd őt szaporán, vagy legalábbis tedd adófizető 
alattvalóddá, hogy kiharcolt birtokodon arca verítékével dolgozzon neked, te pedig saját tetszésed 
szerint mérd ki számára a haszonélvezeti jogát. 

20. Álljon elő valaki, ha tud, s bizonyítson be más birtokjogi alapot, és én lemondok az ő javára 
az üdvösségemről és elmegyek helyette a Föld nyomorgó polgárának. 

21. Isteni szempontból tekintve a dolgokat vajon ki dönthetné el ezt a vitát? Ki lenne az? Nem 
különb az ember a kegyetlen, erős útonállónál, ha elveszi embertársa haszonélvezeti jogát, s helyette 
erőszakkal vezeti be az ő birtokjogát, azaz megsemmisíti az isteni jogot, s helyette a pokoli jogot 
vezeti be. 

22. Ki tételezhetne fel Istenről olyan jog bevezetését, ami a minden lénybe egyaránt őseredetileg 
beoltott isteni haszonélvezeti jogot érvénytelenné teszi, és helyette isteni hatalommal és tekintéllyel 
egy pokoli birtokjogot vezetne be? 

23. Ennek tarthatatlansága még a legelvakultabbak számára is tiszta, világos, és a szó teljes 
értelmében kézzel fogható. 

24. Ebből viszont önként következik, hogy ennek a parancsolatnak bizonyára valamilyen más 
értelmének is kell lennie, mint ahogyan azt az emberek elgondolják, akiket csak a birtoklás biztosítása 
érdekel. Mint isteni törvénynek -az isteni Rend értelmében- minden mennyben érvényesnek kell 
lennie. De ugyan hol legyen valakinek e Mennyben háza, ökre, szamara, vagy szántóföldje? 

25. A Mennyekben csakis haszonélvezeti jogok vannak, és a birtokos egyedül csakis az Úr! 

26. Térjünk át tehát a parancsolat helyes szellemi értelmezésére! 


188. Fejezet: 

A jogászok a tulajdonjogot a gyűjtési jogból vezetik le. A haszonélvezeti jogból következik a gyűjtő és készítő joga 
is. Jogok biztosítása. Kiemelt vezető, akinek személyéből indul ki az oligarcha, uralkodó típus. Védelmi jog, 
rendelkezési jog, korlátlan uralkodó. 


1. Mielőtt a teljes megoldást kimondanánk, szükségesnek tartom, hogy néhány dolgot előre 
megjegyezzek, amivel a világi tudós népjogászok és törvénygyártók száját betapaszthatjuk, mert 
különben ők a tulajdonjogot még a gyűjtési jogból is levezetnék, amivel látszatra ledorongolnának 
bennünket. Ezért sáncoljuk körül magunkat ebben a tekintetben is. 

2. Az mindenesetre vitán felül áll, hogy akinek haszonélvezeti joga van, annak azelőtt gyűjtő 
joggal is rendelkeznie kellett, mert ha valaki előzőleg nem gyűjtött valamit, a haszonélvezeti jogot 
sincs módjában gyakorolni. Mindenesetre bizonyos, hogy aki egy almába akar beleharapni, azt 
előzőleg a fáról le kell szakítania, vagy a földről felemelnie. 

3. A gyűjtőjogra többféle isteni ok is utal. Először a szem, amellyel nézni kell, hogy hol van 
valami. Másodszor a láb, amivel oda kell menni, ahol az a valami található. Harmadszor a kéz, ezzel 
pedig oda kell nyúlni, meg kell fogni, és el is kell venni onnan, ahol a valami található. Ezek után 
most már ez ős ok folytán a gyűjtőjog az embernek magától az Úrtól nyert elvitathatatlan tulajdona. 

4. De vajon nem mondhatjuk-e erre azt: , Hát nem teljesen saját tulajdona valakinek mindaz, 
amit Istentől kapott gyűjtőjogánál fogva saját használatára megszerzett? Lehet joga más valakinek, 
hogy megkívánja azt és kezét emelje arra, amit felebarátja saját magának megszerzett? Hiszen 
nyilvánvaló, hogy az egyik jogból következik a másik. Ha a Teremtőtől nyert természetes használati 
jogom a gyomrommal és bőrömmel kapcsolatos, akkor a gyűjtőjogomnak is érvényesnek kell lennie, 
mert gyűjtőjogom nélkül nem érvényesíthetem a haszonélvezeti jogomat sem. 

5. Mit érek viszont a gyűjtőjogommal, ha még az sincs biztosítva számomra, amit megeszem? 
Ha ugyanis mindenkinek joga van ahhoz, hogy a haszonélvezeti jogom alapján leszedett almát a 
kezemből -mert neki úgy kényelmesebb- kivegye, akkor a gyüjtőjogom mellett egész könnyedén éhen 
is halhatnék. Ezért alapvetően szükséges, hogy a haszonélvezeti jog egyben tulajdonjog is legyen, 
különben a valódi értelemben vett gyűjtő jogról szó sem lehet! 

6. A gyűjtőjoggal kapcsolatos az előkészítő és a készítői jog. Ha az általam előkészített és 
elkészített dolgaim felett nem rendelkezem tulajdonjoggal is, akkor minden tevékenységem hiábavaló 
lesz, és arra kényszerülök, hogy minden megehető dolgot titokban és azon mód nyersen fogyasszak 
el, bőréből pedig ruhát csináljak egyszerűen, nehogy éhezzek és mezítelenül járjak. Ha például egy 
rendes, kikészített ruhát készítek magamnak, és azt más -csak azért, mert lusta- a haszonélvezeti jog 
alapján elveheti tőlem, kérdés, hogy akkor ki törné magát azért, hogy saját magának valamilyen 
haszonélvezeti jogot elnyerjen? 

7. Ha egy hidegebb vidéken lakva házat építek magamnak, és a gyűjtő- és előkészítő jogom 
mellett nincs hozzá tulajdonjogom is, akkor a legelső ember kiűzhetne engem abból, hogy saját 
haszonélvezeti jogán azt igénybe vegye." 

8. Mindezekből jól láthatjátok, hogy a kereseti jog mellé a dolgozó és tevékeny emberek számára 
még bizonyos mértékig a tulajdonjognak is társulnia kell, mert anélkül a társadalmi rend és a béke 
fenntartására még csak gondolni sem lehet. Ha pedig a gyűjtő-és előkészítő jogot törvényesen, 
ténylegesen érvényessé kívánjuk tenni, akkor emellé egy darab földet is kell számomra 
tulajdonjogilag biztosítani, amelybe egy fát ültethetek, azt nemesíthetem, vagy másféle módon 
akadálytalanul termelhetek. 

9. Most már csak az a kérdés, hogy vajon ki biztosíthatja számomra a telepítés megalapozását? 
E kérdésre igen könnyű a felelet. A telepesek választanak maguk közül egy minden nyereségvágytól 
mentes és bölcs embert, főnököt, vagy vezetőt, és őt ruházzák fel a szétosztás felelősségével és 
jogával, aki a védelem biztosítására és fenntartására tett esküjének mindenkor érvényt szerez, és a 
, renddel" ellenkezők ellen eredményesen eljár. A mód és a körülmények -ahogyan ezt intézi- teljesen 
mellékes, mert ezt mindig és mindenütt csak az adott körülmények szabhatják meg. 

10. Ki nem látja meg ezekben már az első pillanatban az alattvalósági hajlandóságot és a leendő 
monarchikus államalapítás első kísérletét? Ugyanakkor ki nem látná be azt is, hogy amint a gyűjtő, a 
kereseti és az előkészítési jog a tulajdonjoggal szerves kapcsolatban áll, ezzel a számára elismert 
tulajdonával szemben senki semmiféle más jogát nem vitathatja el. 

11. Ezzel szemben a vezetőnek csupán az a kötelessége, hogy az általa vezetetteket gyűjtő- és 
előkészítő joguk minél szorgalmasabb gyakorlására serkentse. Azt pedig, aki a neki kiosztott birtokán 
szorgalmával minél többet szerez, annál kellemesebb körülmények közé helyezi, hogy a 
haszonélvezeti jogát is annál korlátlanabbul gyakorolhassa. 

12. Ha pedig a tulajdonjog szükségessége a gyűjtő-, kereseti-, haszonélvezeti jog biztosítására 
ilyenformán bebizonyosodott, a jog szükségszerűen maga után vonja a védelmi jogot is, mert a nélkül 
a vezetőtől számára kijelölt birtokán senkinek sem lenne biztosítva a tulajdonjoga. 

13. A védelem jogának nélkülözhetetlen alapfeltétele a birtok pontos felmérése és megállapítása, 
mert csak ezután láthat hozzá mindenki saját kijelölt birtokának nyugodt és eredményes 
gondozásához. 

14. E védelmi jog azonban a szükséges védők nélkül nem foganatosítható, ezért fegyveres 
alakulatot kell felállítani, melynek korlátlan joga, hogy mindenki birtokhatárát tökéletesen biztosítsa. 
Ennek az alakulatnak tehát végrehajtó joggal is kell rendelkeznie, ami egyenlő a büntető- és 
fenyítőjoggal. De ki legyen a védelmi alakulatok vezetője? Nyilvánvalóan senki más, mint a település 
vezetője! 

15. Ezzel elérkeztünk a szükségszerűen felállított katonasághoz, és ezzel a főnök korlátlan 
hatalmának megalapításához, aki a rendelkezésére álló katonasággal most már parancsolni képes, és 
parancsainak érvényt is tud szerezni. 

16. Ha pedig idáig jutottunk, akkor ki mondhatná azt, hogy a jelenlegi állami alkotmányok nem 
isteni jogon alapulnak? A bíráló szerint tényleg minden rendben volna, csak a vezető felségjogát nem 
érti még. Erre azt felelem, hogy az eddigieket -ami pedig sokkal nehezebb volt- ilyen szépen sikerült 
bebizonyítanunk, a felségjog megértetésével játszva végzünk! Lássuk tehát! 

17. Amint tehát a vezető bölcsessége révén mindenkinek biztosítva van a tulajdona, és ennek 
érdekében a szükséges katonaság is rendelkezésre ál, nem kétszeres joggal teheti fel a vezető 
alattvalóihoz a kérdést: , Íme, állandóan közöttetek vagyok, bölcsen gondoskodom rólatok, hiszen 
épp ezért választottatok meg engem főnökké, mert közöttetek a legönzetlenebbnek ismertetek meg. 

18. Az egész vidéket helyesen osztottam szét közöttetek, s bölcsességemnél fogva, és a jól 
vezetett védőkkel biztosítom birtokaitok épségét. Az egész terület szétosztásánál -minden 
nyereségvágytól való mentességem mellett- nem feledkezem el teljesen magamról sem. Bizonyára 
magatok is belátjátok, hogy további bölcs vezetésetek érdekében arra is gondolni kell, hogy csak úgy 


381 


a levegőből én sem élhetek! Mivel biztosítsam magamnak a megélhetésemet? Nekem nincs időm 
arra, hogy magam gyűjtsek, mivel minden időm annak tervezgetésével és meggondolásával telik el, 
hogy miképpen biztosíthassam állandóan és legjobban a ti birtokaitokat! 

19. Mindenesetre beláthatjátok, hogy a hűséges munkás méltó a bérére, ezért elrendelem -s 
ebben teljesen egyet is kell értenetek velem- hogy a számotokra biztosított készletekből nekem is 
részt juttassatok. Ez a kívánságom veletek szemben annál is inkább jogos, mert a közöttetek fennálló 
elsőbbségi tulajdonjogot biztosítani tulajdonképpen az én fenntartásomtól függ. Az én ellátásom 
mellett azonban még a ti tulajdonaitokat biztosító hadsereg ellátásáról is gondoskodnotok kell, hiszen 
nekik éppen úgy nincs idejük a munkára, mint nekem, mert a határaitok biztosításán állandóan 
örködniük kell. 

20. A saját jól felfogott érdeketekben be kell tehát látnotok azt, hogy én és az egész hadsereg 
veletek ellentétben teljesen jövedelem nélkül állunk, ezért mindegyikőtöknek meghatározott adót kell 
fizetnetek." 

21. Ez a követelés minden egyes polgár számára teljesen jogosnak és helyesnek látszik, ezért 
nem is tiltakoznak az adófizetés ellen. Ezzel azonban a vezetőnek -ha nem is a felségjogát, de- a 
társtulajdonos jogát már elismerték. A társtulajdonjog és a felségjog között azonban már olyan 
lényegtelenül kicsi a különbség, hogy a legkisebb gyermek is megérheti azt, ezért a vezetőnek csak 
ennyit kell mondania: 

22. , Kedves polgártársaim! Bizonyára nem ismeretlen előttetek, hogy velünk szemben egy 
másik település jött létre, és hozzánk hasonlóan az is komolyan berendezkedett. Hogy tehát ellenük 
sikeresen védekezhessünk, korlátlan jogot kell biztosítanotok számomra, hogy szükség esetén mint a 
ti birtokaitok főtulajdonosa szerepelhessek kifelé, és külső határainkat belátásom szerint 
megerősíthessem. Ugyanakkor arra is fel kell jogosítanotok, hogy a ti érdeketekben, mindnyájatok 
nevében egy idegen nemzettel -különösen, ha az hatalmasabb- érdemlegesen tárgyalhassak. 

23. Azt is be kell látnotok, hogy mint az én vezetésemre rászorult polgároknak ahhoz is hozzá 
kell járulnotok, hogy nekem, mint vezetőtöknek, biztos helyet kell építenetek, ahol mint a ti 
nélkülözhetetlen védelmezőtök, biztonságban tartózkodhatom, másrészt ugyancsak a ti saját 
biztonságotok megóvása érdekében, ez önmagában nem is elég, mert az én házam körül -az enyémhez 
hasonlóan- házat kell emelnetek katonaságom számára is. Tehát közöttetek egy biztonságos 
lakóházamnak kell lennie, amelyben tökéletes biztonságban lehetek nemcsak az idegenek, hanem az 
esetleg részetekről engem érő támadások ellen is." 

24. Mindezekből világosan áll előttetek, és láthatjátok, hogyan válik egy település vezetője 
szükségszerűen az egész tartomány legfelsőbb tulajdonosává. Ez azonban még mindig nem elég. 
Menjünk tovább az alapos megfigyelésben, és most különösen jó alkalmunk van erre, mert végig 
hallgathatunk egy ilyen vezetőt, aki épp most beszél: 

25. „Kedves polgártársaim! A közöttetek számomra emelendő szilárd erődítmény 
megdönthetetlen okát íme előadtam, s ezzel az egyik okot már ismeritek. De hallgassátok meg a 
második okot is! Az általunk lakott terület igen nagy kiterjedésű, ezért lehetetlen, hogy mindenütt 
személyesen jelen legyek. Ezért vizsgálatot tartok közöttetek, és a legbölcsebbeket mint hivatalos 
vezetőket és az én helyetteseimet szétosztom az általunk lakott területen. Ezeknek a helyetteseknek 
mindenki olyan engedelmességgel tartozik, akárcsak nekem. 

26. Ha azonban az általam kiválasztott vezetők részéről valakit valamilyen valós, vagy vélt 
igazságtalanság érne, mindenkinek joga lesz sérelmével közvetlenül hozzám fordulnia, és biztosak 
lehettek abban, hogy az ügyet kivizsgálom, és érdem szerint igazságot szolgáltatok. Ezzel szemben - 
éppen a saját érdeketekben- hogy mindenféle civakodásnak már eleve elejét vegyük, a 
leghatározottabb és leghűségesebb ígéretet kell tennetek, hogy végső döntésemet minden legkisebb 
ellenvetés nélkül elfogadjátok, abba beleegyeztek, hogy ellenkező esetben, szintén a ti jól felfogott 
érdeketekben -mert e vitathatatlan jogomat mindenkinek tökéletesen el kell ismernie- a 
végítéletemmel szembehelyezkedőket erőszakkal és büntetésekkel kényszeríthessem akaratom 
teljesítésére. Ha mindezeket elfogadjátok és követitek is, csak akkor váltok valóban szerencsés 
néppé!" 

27. E levezetésekből két dolgot láthattatok: az egyeduralmat és az egész tartomány feletti 
főtulajdonjogi hatalmat. 

28. Ezzel elétek tártam a dolgok természetéből önként következő okokat, melyeket az emberi 
társadalom természetéből eredően szükségszerűeknek lehet tekintenünk. Megjegyezhetné erre valaki, 
hogy ez a felépítés -bár önmagában véve természetszerűleg helyesnek látszik, de- ha megfigyeljük e 

tartománybeliek nyers kezelését, szinte látjuk, amint állandó munkába görnyedve, vak 
engedelmességgel adóznak vezetőjüknek. 

29. De épp e vak engedelmességből kifolyólag az embereket egyre jobban fokozódó félelem 
tölti el vezetőjükkel szemben, s félelemmel telve hol az egyikben, hol a másikban vetődik fel a kérdés: 
, Hogy lehet az, hogy közöttünk egyedül csak egyetlen ember olyan okos, hogy vele szemben mi 
valamennyien csak nagy fajankók lehetünk?" Amilyen kicsinek és jelentéktelennek látszik kezdetben 
ez a kérdés, annál rendkívülibbé és fontosabbá válik később, és e kérdés megválaszolása egyre jobban 
szorítja az egyeduralkodót, a főtulajdonost, és ez teremti meg és teszi számára nélkülözhetetlenné a 
, hivatalos pecsét" alkalmazását. Ez a kijelentés egy kissé különösen hangzik ugyan, de amint látni 
fogjuk, érthetővé válik. 


189. Fejezet: 

Az uralkodó bölcsessége -Istentől eredő bölcsesség(?)- Isten kegyelméből való uralkodás, ez nem lehet az Úr 
célja. Az sem, hogy a magántulajdon teljes elvetésével az ember az állat színvonalára süllyedjen, mert így senki sem 
gyűjthetne semmit, ezért éhen is halhatna, ha egy másik azt jogosan elvehetné. Figyeljetek testvéreitekre szeretettel, 
senki ne irigykedjék a másikra. A saját szükségleten felüli javakat engedjétek át testvéreiteknek. Jogos személyi 
tulajdon: mindenki csak annyit gyűjtsön, amennyi saját magának és háza népének elegendő. 


1. Látjátok, mindazt, amit eddig vettünk, a természetes alapból láttuk kifejlődni, csak mindegyik 
okhoz hiányzott még az isteni érvényesítés, ami által a földi embert -különösen a természet szerinti 
állapotában- folyamatos megfigyelés alá vetik, amit tőle a felettese kötelesség gyanánt elvár. 

2. Minél bölcsebben vezeti a népet kezdetben egy ilyen újdonsült uralkodó, s a nép erről -a 
következményekből és az eredményekből- minél inkább meggyőződik, annál inkább felvetődik 
bennük az a kérdés: , Vajon honnan veszi ez azt a nagy bölcsességet, és hogy lehetünk mi ennyire 
ostobák? A nép semmit sem, vagy csak igen keveset tud Istenről, míg a vezetőnknek már alapos 
fogalma van Róla!" 

3. Mi a teendője a vezetőnek, ha a nép természetes fejlődésének ezt a fokát elérte, különösen, ha 
sokfelől hall ehhez hasonló kérdéseket? Mást nem tehet, mint hogy összehívja az értelmesebbeket, és 
kijelenti nekik a Legmagasabb rendű Lény létezését, hogy mindent Ő teremtett, vezet, fenntart, és 
hogy ez az Istenség csakis annak adja át ezt a bölcsességet, akit Ő kirendelt népének üdvös vezetőjéül. 

4. Ez ugyebár azt jelenti, hogy az , Isten kegyelméből!" Amint ez megtörtént, az egyeduralkodó, 
illetőleg a főtulajdonos már el is ismertetett, biztosan ül közöttük, uralva őket. Az erősebbektől 
támogatva így maga a szükségszerűség védi és tartja őt meg. 

5. Aki mindezeket így alaposan végiggondolja, végül is kénytelen így vélekedni: Valóban, ezek 
ellen nem lehet semmiféle ellenvetést tenni, mert mindezek annyira megegyeznek minden ember 
legelemibb és természetszerű szükségletével, és olyan szorosan összefüggenek, hogy itt a legkisebb 
fonálszálat sem szabad elvágni, hogy egy szerencsésen megalakult emberi közösséget a legbensőbb 
alapjában megingassanak és megsemmisítsenek. Bármit is elvennének ebből, a minden egyes embert 
érintő természetes szükségletben azonnal hiány mutatkozna. 

6. Ha pedig a dolog tényleg így áll, ebből viszont önként következik, hogy a mennyek és a földek 
Ura e kilencedik parancsolattal a tulajdon fenntartásának első és természetes jogi alapját vezette be, 
illetve állapította meg, s ezért e parancsolat mögött semmi más nem húzódhat meg, mint amit e szavak 
jelentenek. 

7. Ha pedig e parancsolatnak más értelmet adnánk, vagy tudnánk adni, akkor természetes polgári 
köteléknek a legmagasabb Lény által szentesített alap okát semmisítenénk meg. Ha ugyanis a 
tulajdonjogot megszüntetjük, így érvénytelenítenénk minden egyes ember összes előjogait, és így 
természetesen senki nem gyűjthetne, és nyugodtan semmit elő nem készíthetne. Ha pedig erre nem 
képes, ezt csakhamar megérzi a gyomra és a bőre, és az ember minden állatnál mostohább sorsra 
jutna. E parancs szellemi értékének kikapcsolása már eleve megszüntetne minden felsőbb vezetést, 
és az ember csakhamar mélyen az állatvilág alá süllyedne, és a legvadabb káoszban találná magát. 

8. S látjátok kedves barátaim és testvéreim, az eddigiekből tényleg meggyőződhettetek arról, 
hogy a benső szellemi értelem közlése miatt a külső természetes értelem sehol sem szenvedett csorbát, 
sőt láttuk azt is, hogy a benső szellemi értelem nem ismerése folytán egy adott parancsolat csak igen 
nehezen, vagy gyakran legfeljebb egyharmadában, sőt olykor egyáltalán nem is volt figyelembe 
vehető. 

9. Ha azonban felismerik valamely parancsolat benső szellemi értelmét, akkor a természetes 
külső értelem úgy alakul, mint amikor jó mag kerül a jó földbe, ahol a gyümölcsöt hozó növény 

önmagától is kifejlődik anélkül, hogy az embernek a külsőleges, semmitmondó kezelési módokkal 
kellene bíbelődnie. 

10. S lám, ugyanez az eset ennél a parancsolatnál is. Ha a benső tartalmát felismerik és követik, 
akkor mindenféle külsőleges, betűszerinti értelem önmagától megdől a helyes isteni Rend 
értelmében. Ha pedig nem ez lenne a helyzet, és a külső értelemhez kötnénk magunkat, éppen ezzel 
semmisítenénk meg az emberek ősi jogalapját. Az uralkodók tirannusokká válnának, míg az 
alattvalók fösvényekké és uzsorásokká. A szelídebbek bőre kifeszítve dobokra kerülne, az alattvalók 
közül pedig a jámborok a hatalmasok játéklabdájává válnának. 

11. Ezek következménye volna a nép felkelése, a forradalom, az államok teljes átalakulása, vagy 
megsemmisülése, a népek kölcsönös elkeseredése, majd az ezt követő véres háborúk, éhínség, 
dögvész, s a halál... 

12. Hogyan szól azonban az értelem, amelynek követése révén minden nép s minden ember 
megtalálja ideiglenes és örökkévaló szerencséjét egyaránt? Ez egész röviden így szól: 

13. ,, Legyetek figyelemmel egymás iránt kölcsönös igazi testvéri szeretettel. Egyik se irigykedjék 
a másikra, ha az Irántam való nagyobb szeretete folytán nagyobb kegyelemben részesül. Az ebből 
eredő előnyeit azonban engedje át testvérei javára, mert ezzel építhetitek meg egymás között azt az 
örökös életszövetséget, amit soha semmiféle hatalom sem dönthet meg többé." 

14. E parancsolat eddigi ismertetéséből ki nem látná be már az első pillanatban, hogy a benső 
szellem figyelembevételével a külső értelmet semmiféle sérelem sem éri. Ezen felül milyen egyszerű 
és könnyű e parancsolat természetszerű megfigyelése, ha ezt szellemi szemekkel tekintjük. Aki 
ugyanis testvérét a szívében hordozza, az figyelemmel lesz annak a gyűjtésére és berendezésére is. E 
parancsolat szellemi megfelelése már eleve elejét veszi minden túlhajtott keresethajhászásnak, a betű 
szerinti értelem azonban annál hamarabb, s könnyedén megtalálja a maga ügyvédjét. Egy kis 
utómegfigyelés még több világosságot nyújt majd nektek ebben a kérdésben. 


190. Fejezet: 
Mennyi szükséges egy embernek egy évre? 


1. Az egész dologban -tudniillik ebben a parancsolatban- szellemileg és természetes értelem 
szerint általában véve és egyáltalán nincs bűnnek, vagy hibának minősítve, hogy valaki a 
szükségletének megfelelően és a saját kezével összegyűjtött és előkészített dolgokat a maga 
tulajdonának tekintse. Mégpedig olyan formában, hogy a szomszédjának ne legyen joga az ő említett 
tulajdonjogát bármiképpen is vitássá tenni. Sőt, e parancsolatban mindenki csak jogos 
szerzeményének a tökéletes biztosítását láthatja. 

2. Annál inkább kivehető e parancsolatból egy kis bölcs mérséklés, aminél fogva mindenkinek 
ajánlatos a jogos szerzeményét korlátozni. Hogy pedig e parancsolatnak az isteni Rendből eredően a 
természetes értelem szerint is igen csak ez a hallgatólagos célja, az már minden egyes emberrel 
veleszületett ős tulajdonjogi bizonyosságokból is következtethető. De hogyan? Éppen ezt akarom 
most nektek megmagyarázni, hogy teljesen világosan láthassátok. 

3. Mi a legelső jogos szükséglete az embernek a helyes és ésszerű mérték szerint a gyomrát 
illetően? Ezt minden mérsékelten evő bizonyára pontosan meg tudja állapítani önmagáról. Tegyük 
fel, hogy egy mérsékelt, vagy közepes étvágyú embernek a napi élelem szükséglete 3 font súlyú, ezt 
365-tel megszorozva könnyen megkapjuk az egy évi szükségletét, az egy embernek a természetes 
szükséglete. Ennyit gyűjthet tehát mindenki a saját maga számára. Ha felesége és gyermekei is 
vannak, úgy mindegyike számára is összegyűjtheti ezt a mennyiséget, és akkor mindenképpen a 
természet adta jogai szerint járt el. A nagyevő módjára ha egyébként is nehéz testi munkát végez, 
ennek a mennyiségnek a kétszerese is jogosan számítható. 

4. Ha ezt a Földön mindenütt vezérfonalként vennék figyelembe, sohasem lenne többé 
nyomorúság itt, mert ennek a termőterülete az Úr Rendje szerint úgy van megállapítva, hogy 
megfelelő elosztás és munkáltatás mellett 12 milliárd /12.000 millió/ ember találhatná meg rajta 
tökéletes kielégítését. Jelenleg alig valamivel több mint kétezer millió ember él a Földön, és ebből is 
jó hétszáz millió nyomorog! 

5. De mi ennek az oka? Az, hogy ennek az isteni parancsolatnak a feltételeit egyáltalán nem 
tartják be, jóllehet ez, mint törvény, minden egyes emberben benne rejlik. 

6. De menjünk csak tovább! Hogy milyen nagy egy ember, és mennyi ruhára van szüksége 
testének befedésére, ez szintén roppant könnyen kiszámítható. Minden egyes embernek joga tehát, 

hogy a testi méretének megfelelően, az egyes évszakok szerint négy rend ruháról gondoskodjék. Ezt 
tehát a természetes mérték, ami szerint megszerzi a ruházat anyagát, és azt elkészíti. Én azonban még 
egyszer annyit engedélyezek mind a felső, mind az alsó ruhára, hogy a ruhaváltás biztosítva legyen. 
Ha ezt a mértéket is figyelembe vennék, akkor nem lenne a Földön egyetlen mezítelen ember sem. 

7. Amikor azonban a Földön hatalmas méretű ruhagyárak létesülnek megszámlálhatatlan 
mennyiségben, amelyek a ruhákhoz szükséges nyersanyagot képtelenül erőszakos úton és 
szégyenteljes áron összevásárolják, és abból megszámlálhatatlan mennyiségű -inkább luxus, mint 
hasznos- ruházati cikket készítenek, hogy azokat jobbára égbekiáltó áron sózzák az amúgy is 
nélkülöző emberek nyakába. Ezen felül a vagyonosabb emberek tíz évre való mennyiséget is 
felhalmoznak, -különösen ezek női hozzátartozói százszoros váltással is el vannak látva- s ilyen 
módon a természetes szükséglet jogos mértékét bizony a legerőszakosabb módon lépik túl. Ezért van 
azután az, hogy mondjuk minden egymillió emberből hétszázezer (7090) mezítelenül jár, vagy 
rongyoskodik. De menjünk még tovább! 

8. Milyen nagynak kell lennie egy háznak, hogy egy emberpárt a családjával és a szükséges 
szolga személyzetével rendes és kényelmes elhelyezés mellett befogadhasson? Menjetek ki vidékre, 
nézzetek szét, és azonnal tisztában lehettek vele, hogy egy család elhelyezésére nincs szükség száz 
szobás kastélyra, vagy palotára. 

9. Ami tehát a szükségleten felül áll, az ellentétben áll az isteni Renddel és az Ő parancsolatával 
is. 

10. Milyen nagynak kell lennie egy földbirtoknak? Vegyünk alapul például egy középminőségű 
földet. Ezen a földön közepes megmunkálás mellett egy középkorú emberre számítva ezer kvadrát- 
ölnyi teljesen elegendő egy évi élelem kitermeléséhez. Jobb föld ennek a kétszeresét is kitermeli. De 
számítsuk ezt is jogosnak! Tehát, ahány tagból áll a család, annyi ezer négyszögöl földet foglalhat el 
jogosan. Legyünk azonban itt is bőkezűek, és számítsuk még ennek is a kétszeresét, s ezt is tekintsük 
még az Úr által engedélyezettnek. Ha e szabály szerint osztanák be a földeket, akkor még hétezer 
millió ember kaphatna a Földön ilyen birtokot, ami számára tökéletesen biztosított. 

11. Ezzel szemben ma a föld kb. 70 millió földbirtokos közt oszlik meg, a nép egy része pedig 
csak bérlő, míg a legnagyobb tömegnek még csak egy köve sincs, amire a fejét lehajthatná. 

12. Aki tehát bármilyen jogcím alatt a fenti mennyiség fölött rendelkezik, az szemben áll az 
isteni és a természetes törvénnyel egyaránt, és így állandóan vét e törvény ellen. E bűnét legfeljebb 
csak úgy egyensúlyozhatja ki, ha nagyon bőkezű adakozó, és saját magát csak Isten egyik sáfárjának 
tekinti, nagybirtokának jövedelméből pedig megfelelő számú nincstelennek ad munkát és kenyeret. 
Hogy ez mennyiben illik bele a parancsolat szellemébe, azt a következőkben figyeljük meg. 


191. Fejezet: 

Ki vét a 9. parancsolat ellen? A gazdagok kasztja: vagyonát örökölte, vagy üzleti vállalkozás útján örökölte-földje 
nincs. Pénzük kihelyezése a törvényes kamatra-senki tulajdonjogát nem sértették?! A szükséges mérték a mérvadó. Ha 
azon felül birtokol, vét az isteni parancsolat ellen. 


1. A 9. parancsolat nyíltan és szinte kézzel foghatóan fejezi ki a gyűjtő és a kiegészítő jog bölcs 
mérséklését. Ha már most az eddig számított, említett ős-alap-tulajdonra vonatkozó fejtegetéseket 
egybevetjük, úgy a 9. Parancsolatból kifejezetten kiérzik a mindenkiből kisugárzó vágyódás az után, 
ami a másé. 

2. De mije van a másiknak? A Földön -amely az Úr által az emberek hordozására teremtetett- 
éppen annyi, amennyi az ő természetes szükségletüknek megfelel. Mindazok, akik ezen általános 
mértéken felül gyűjtenek és készítenek, ezzel már első fokban cselekvőleg vétenek e parancsolat 
ellen, amelyben az ezzel együtt járó vágy -már önmagában véve is- szintén bűnnek van megjelölve. 

3. E parancsolat ellen másodfokon az is vét, aki lusta arra, hogy a számára őseredetileg biztosított 
gyűjtési jogot tényleg gyakorolja is. Ehelyett attól a vágytól terhelten jár és kel a földön azt lesve, 
hogy keríthetné hatalmába azt, amit más magának már őseredeti jogon összegyűjtött, vagy elkészített. 

4. Ezekből láthatjátok, hogy e parancsolat ellen kétféle módon is lehet véteni. És pedig túlhajtott 
gyűjtési és készítési vággyal, de ugyanúgy ennek teljes elhanyagolásával is. Mindkét esetre egyaránt 
vonatkozik ezen parancsolat bölcs korlátozása. Az első esetben korlátozza, illetve mérsékli a túlzott 
gyűjtési vágyat, vagy elkészítési vágyat, a második esetben pedig a restséget, s ezzel az arany középút 
betartására törekszik. Az egész parancsolatnak tehát az a fő értelme, hogy rámutasson felebarátaink 
természetes szükségletének figyelembe vételére, szeretettel. 

5. Ez ellen persze valaki ismét felhozhatná azt, hogy a mai világban igen sok ember él gazdagon 
és jólétben, akiknek egy négyszögöl földjük sincs. Ezek vagy szerencsés üzleti vállalkozások útján, 
vagy örökség útján jutottak vagyonukhoz, amiből fejedelmi módon megélnek. Mi legyen most már 
ezekkel? Az isteni törvények szerint ezek vagyona most már természetes-e, vagy sem? Ezek ugyanis 
vagyonuk megszerzésénél egyetlen ember tulajdonjogát sem sértették meg, semmit sem akarnak 
megvámolni, hanem csak a törvényes kamatra helyezik ki pénzüket, esetleg foglalkoznak másfajta, 
megengedett üzletekkel is, és ezzel évente sok ezer forinttal gazdagítják vagyonukat, s emellett a 
természetes jogos szükségletük fedezésére ennek tizedrésze sem volna szükséges. Azt is el kell 
ismerni, hogy az effajta emberek szerfelett adakozók és igazságosak is. Vajon az ilyenek is vétenek 
e parancsolat ellen? 

6. Mondom nektek, teljesen egyre megy, hogy valaki milyen körülmények között rendelkezik 
a szükségletét meghaladó vagyonnal. Teljesen mindegy ugyanis, hogy annyi vagyonom van, hogy 
abból törvényes úton sokkal nagyobb birtokot tudok vásárolni, mint amennyi természetes jogon 
megilletne, vagy talán ezt a sokkal nagyobb birtokot már közben meg is vásároltam. Sőt, az isteni 
Renddel szemben az első eset sokkal veszedelmesebb és elítélendőbb, mint az utóbbi, mert akinek 
túlságosan nagy a birtoka, az szükségszerűen kénytelen sok ezer embernek munkát, kenyeret adni, 
mert olyan nagy birtokot egymaga nem munkálhat meg. 

7. Figyeljük meg azonban azokat az embereket, akiknek semmi birtokuk sincsen, van azonban 
annyi pénzük, hogy abból akár egy egész királyságot is megvásárolhatnának maguknak. Szükség 
esetén a nagy vagyont egyedül is kezelheti gyümölcsözően, vagy talán csak néhány kisegítőre van 
szüksége az elszámolásokhoz, akik a nagy bevételéhez képest roppant kevés, mérsékelt díjazást 
kapnak. Fizetésük -ha családos emberről van szó- alig-alig fedezi egy család szűkös igényeit. 

8. Egyetlen tőkés sem mentheti magát, hogy milyen módon jutott vagyonához, akár üzleti 
vállalkozással, akár sorsjeggyel, akár örökség útján, mert akárhogy is áll a dolog, az Úr előtt az ilyen 
ember úgy áll, akárcsak az orgazda a rabló mellett! 

9. De drága barátunk és testvérünk, hogyan lehet az? 

10. Figyeljetek tehát! Mit jelent egy szerencsés üzleti vállalkozás útján vagyont szerezni? 

11. Ez semmi más, mint sokak értékes szolgálatát uzsorás módjára magának megkaparintani, 
ezáltal sokak jogos jövedelmét elvonni, és saját maga számára elzsákmányolni. Ilyen módon 
meggazdagodott szerencsés üzleti spekuláns voltaképpen maga a rabló. A sorsjegy nyereménynél 
sem más a helyzet, hiszen ott is sokak pénze lett egyedül az övé. Örökségnél pedig szintén csak 
orgazda, mert elődjének jogtalanul szerzett vagyonát, amelyet az előbb említett kétféle mód 
valamelyik formájában szerezhette, szintén teljesen egyedül, a saját vagyonának tekinti. 

12. (Senki se ütközzék meg ezen tisztán legmagasabb szellemi értelmű felvilágosításon!) 


192. Fejezet: 

A tanítványok kételye az örökös bűnösségét illetően. Magyarázat: amiként igazságtalan az Isten engedélye nélkül 
uralkodó zsarnok és az általa hozott törvények, éppúgy nincs más választása a gazdag örökösnek sem, mint amit az Úr 
tanácsolt a gazdag ifjúnak. Hajlamok, amikkel nem lehet átmenni a tű fokán, a gazdag dőzsölő pokolbeli képe. A 
spekulánsok emberi hiénák, akiket az Úr természetes haraggal űzött ki kötéllel a templomból. 


1. -Kedves barátunk és testvérünk, ezen megállapítás roppant különösen hangzik, mert ugyan 
mit tehet az örökös arról, hogy a szülei vagy más hozzátartozói vagyonukat törvényesen rá hagyták. 
Ilyen esetben talán az örökös számítsa ki, hogy számára a természetes jogos rész mennyi lenne, s az 
örökségből csak annyit vegyen át, s a többi részt ajándékozza el csak úgy? 

2. Vagy vegye át az egész örökséget, azonban csak a jogos részt ismerje el sajátjának, míg a 
többi, nagyobb részt az elszegényedet naplopók támogatására használja fel, avagy mindjárt jótékony 
célú intézménye vezetőinek adja át? 

3. -Ez a kérdés is olyan egyébként, amelyre egyáltalában nem, vagy pedig csak igen röviden 
lehet válaszolni. Vajon az isteni s az államtörvény ... vagy az isteni Bölcsesség és Gondviselés, vagy 
pedig a világi állami politika és az úgynevezett diplomácia egy és ugyanaz? Mit is mond erre az Úr? 
, Mindaz, ami a világ előtt nagy, az Isten előtt utálat!" 

4. Márpedig ugyan mi lehet nagyobb a világ előtt -természetesen a magasabb isteni szempontból 
lefelé tekintve- mint egy uralmat bitorló állami hatalom, amely sohasem az isteni Tan és Rend szerint 
igazodik, hanem mindenkor csak a maga világi okosságát követi, ami az állam politikájában és 

erer 


erőszakosan gyümölcsöztetett egyesített jóléte érdekében hasznalja fel. 

5. Ha pedig gyalázat és borzalom Isten előtt, ha valaki egy, két, három embertestvérét becsapja, 
mennyivel utálatosabbnak kell lennie Isten előtt akkor, ha egy ember erőszakkal megkoronáztatja s 
felkeni magát, hogy ezzel népek tömegét hajtsa tobzódó szeszélyei alá, és minden elképzelhető 
módon becsapja őket az úgynevezett államérdek, állambölcsesség címén. Vagy ha ilyen módon nem 
sikerülne célját elérnie, akkor a legborzalmasabb és nyílt erőszakkal. 

6. Úgy gondolom, hogy az elhangzottak alapján már kézzel foghatóan áll előttetek, hogy a 
jelenlegi államhatalom jog gyakorlata milyen ellentétben állnak az isteni törvények szellemével. 
Ugyanúgy az is érthetővé válik, amikor az Úr így szól a gazdag ifjúhoz: "Add el mindenedet és kövess 
engem! ...Ezzel kincset gyűjthetsz az égben!" Az Úrnak ebből a kijelentéséből világosan kivehető, 
hogy mit tegyen a gazdag ember, és hogyan ossza fel világi kincseit, hogy Isten országában aratni 
tudjon. Ha nem követi ezt a tanácsot, tisztán csak magára vessen, ha majd azon ítélet éri, amit az Úr 
az elszomorodva távozó ifjúra mondott: , Könnyebben jut át egy hajókötél a tű fokán, mint egy ilyen 
gazdag ifjú a mennyek országába!" 

7. Ebből a példából is látható, hogy az Úrnak e roppant megfontolandó kijelentése voltaképpen 
az örökségnek szólt! 

8. Méltán feltehető itt az a kérdés, hogy itt éppen miért kellett a gazdag ifjúnak szerepelnie, nem 
pedig egy kivénült spekulánsnak, akinek földi kincsei felett az Úr az Ő örökös ellenszenvét 
kinyilváníthatta volna? A felelet erre is önként adódik, mert az ifjú nem volt begyepesedett 
vagyonkezelő, hanem azon a fokon állt, ahol még ifjú koránál fogva sem tulajdonított oly nagy értéket 
a földi kincsnek -éppen a korával járó tapasztalatlansága miatt- s ezért közelíthette meg -ha csak egy 
rövid időre is- az Urat, hogy Tőle a helyes utasítást és vagyonának az isteni Rend szellemében való 
felhasználásához az útbaigazítást megkaphassa. Az isteni Akarat megismerése után tér csak el az 
Úrtól, hogy teljesen a világi kincseinek karjaiba vesse magát. 

9. Éppen mint ifjúnak volt meg tehát az az előnye, hogy az Urat megközelíthesse. Ám egy 
begyökeresedett spekuláns, vagy uzsorás amint kötél hever a tű foka mögött, amelyen át kell haladnia, 
hogy az ifjúhoz hasonlóan az Úrhoz közeledhessen. Az ilyen gazdagoknak tehát nem szánta oda, 
illetve nem adta meg az Úr, hogy Őt megtalálhassák. Ezek számára is adott az Úr egy megszívlelendő 
példát a gazdag dőzsölőről szóló példázatában. Többet erről nem is kell mondanom! 

10. Aki közületek csak egy kicsit is képes gondolkozni, az a legkönnyebben kihámozhatja az 
eddigiekből, hogy a Mennyek és a Földek Teremtője előtt egyetlen emberi gonoszság sem annyira 
förtelmes és utálatos, mint éppen a gazdagság, és annak a szokásos általános következményei, mert 
egyetlen más bűnért sem helyezte az Úr olyan szemléltetően a poklot kilátásba, mint éppen itt. 

11. Akár gyilkosság, akár házasságtörés, paráznaság, vagy más efféle bűnökről volt is szó, senki 
emberfia meg nem érte a Földön, hogy ezért valakit az Úr a pokolra kárhoztasson. Az uzsorásokat, 
papságot és más élethivatásúakat szóval és tettel keményen ostorozta. 

12. Ki hivatkozhatna arra, hogy az Úr az összes többi bűnökkel kapcsolatban valamelyik 
bűnösre mindenható kezét felemelte volna? Ellenben a pénzváltóknak, a galamb -és egyéb árusoknak- 
mint mindenféle spekuláns fajtának, meg kellett érniük, hogy az Úr az Ő mindenható kezével egy 
összefont kötéllel személyesen és könyörtelenül ostorozza és verje ki őket a templomból. 

13. Tudjátok, mit akar ezzel mondani? Ez a valóban igaz evangéliumi jelenet sem többet, sem 
kevesebbet nem akar velünk közölni, mint azt, hogy a Menny és Föld Ura éppen ezt a bűnt ítéli meg 
a legszigorúbban. Az összes többi bűnnel szemben mindenütt az Ő isteni szeretete, irgalma, türelmes 
belátása nyilvánul meg, ezzel a bűnnel szemben a keserűsége, haragja szólal meg! 

14. Ennél a bűnnél a hozzá vezető útként a tű fokát jelölte meg, emellé még megnyitja a poklok 
kapuit is, rámutatott az ott lévő elkárhozott lélek gyötrelmeire. A nyereség- és uralomvággyal telített 
farizeusoknak nyíltan megmondta, hogy: paráznák, házasságtörők, rablók és egyéb bűnösök előbb és 
hamarabb juthatnak be a mennyek országába, mint ők. 

15. Végül még a templomban fenyítő eszközt is ragad a kezébe, és az összes spekulánst 
irgalmatlanul űzi ki onnét, Isten országa gyilkosainak nevezi őket, mert a templomot, amely 
akkoriban szimbolikusan az Isten országát jelképezte, már egyenesen rablógyilkosok barlangjává 
süllyesztették le. 

16. Ehhez hasonló példákat többet is hozhatnánk fel, amelyekből egyaránt kivehető, hogy 
mennyire határozottan és kimondottan ellensége az Úr éppen ennek a bűnnek. Aki gondolkozni tud, 
annak annyi is elegendő. Ez alkalommal vessünk még egy rövid pillantást erre a kilencedik 

parancsolatra, s majd meglátjuk, hogy az Úr egyetlen emberi helyzetben semmiféle más tiltott 
dolognál és tevékenységnél sem kárhoztatta már magát a követelést, mint épp ennél, az előtte 
legmegvetettebb uzsora szellemiségnél. 

17. Az Úr kifejezetten mindenütt csakis a cselekedetet ítéli meg, ennél azonban már magát a 
követelést is, mert már az is veszedelmes a szellem számára, ugyanis az teljesen elvonja Istentől, és 
teljesen a pokol felé irányítja, amit abból is láthattok, hogy a bűn elkövetése után mindenféle bűnös 
sokkal könnyebben érez bűnbánatot, míg a gazdag spekuláns egy számára Jól sikerült spekuláció után 
csak üdvrivalgásban tör ki, és ünnepel! 

18. Ez pedig a pokol győzelme, és annak fejedelme éppen azért tölti meg az embereket - 
különösen a világi- gazdagság iránti szeretettel, mert igen jól tudja, hogy az effajta szeretettel telített 
az Úr előtt a legellenszenvesebb, és ezeken könyörül meg a legkevésbé. Többet erről már igazán nem 
is kell mondanom! 

19. Boldogok azok, akik az elhangzottakat megértik és megszívlelik, mert ezek mind 
megdönthetetlen isteni igazságok! Ezeket mindenek felett tartsátok igazaknak, higgyetek bennük, 
egyetlen szó sem felesleges benne, sőt bízvást elhihetitek, hogy még nagyon is keveset mondottak. 
Azt azonban mindenki nagyon jól jegyezze meg magának: 

20. Az Úr mindenféle bűnösnél mindent elkövet, mielőtt tökéletesen veszni hagyja. Az ilyen 
bűnös érdekében azonban semmit sem tesz, legfeljebb csak annyit, hogy megnyitja a pokol kapuit, 
amint az evangélium szerint ezt meg is tette. Ez pedig mind való és igaz, és ezzel megismertük a 9. 
parancsolat szellemi értelmét. Még egyszer csak annyit mondok, hogy jól véssétek be ezt az 
emlékezetetekbe! S most menjünk a tizedik terembe! 


193. Fejezet: 
A tizedik teremben levő táblán olvasható: Felebarátod feleségét meg ne kívánd! Ez nem vonatkozik a 
házasságkötésre stb. szószerinti értelemben ennek a parancsnak az egész szellemvilágban érvényesnek kell lennie. 


1. Íme, már benn is vagyunk a tizedik teremben. A nagy táblán jól látható a felírás: , Felebarátod 
feleségét meg ne kívánd!" 

2. Hogy ez a parancsolat itt a tiszta szellemek világában -különösen itt a gyermekek 
birodalmában- roppant különösen hangzik, azt hiszem, mondanom is felesleges. Mert hiszen ezek a 
gyermekek még azt is alig tudják, hogy mi egy férjes asszony. De ettől eltekintve is a szellemvilágban 
általában a nemek között már nem kötnek földi értelmű házasságot, s különösképpen nem a 
gyermekek birodalmában. Éppen ezért ennek a parancsnak itt ebben a szövegezésben, illetve 
értelmezésben semmi létjogosultsága sincs. 

3. Itt persze felvetődik joggal a kérdés: Miért nem adott vajon az Úr a tíz parancsolat helyett 
csak egyet, de olyat, amely kizárólag csakis a földi körülményekre és helyzetekre lett volna érvényes. 
A Földön ugyanis a házasságkötés a férfi és a nő között teljesen általános, és azért az isteni Rend 
szerint is ősrégi szokás, ami az isteni Rendben felsőbb parancs nélkül meg sem maradhatna. Ezért 
teljes joggal feltételezhető, hogy az Úr a tíz parancsolat közül egyet -a külső földies viszonyokra való 
tekintettel- már csak a Rend fenntartása érdekében és biztosítása végett is adott az emberiségnek, 
hogy ezáltal ez a rend, mint szellemi, benső és magasabb rendű szükséglet zavartalanul maradhasson. 

4. Jól van, mondom erre nektek, de ha így állna a dolog, akkor ez a parancsolat felesleges 
szószaporításnak lenne tekinthető a teljesen hasonló értelmű hatodik parancsolat mellett, mert annak 
értelmében mindaz tilos, ami a házasságtörés, vagy a paráznaság keretébe tartozik, akár testi, akár 
szellemi vonatkozásban. 

5. Ha ezeket megfontoltan gondolkodva egybevetjük, mindjárt láthatjuk, hogy ez a parancsolat 
így a mennyek számára nem felel meg, és emellett a hatodik parancsolat mellett teljesen felesleges 
is. 

6. De még mindig azt mondhatná valaki: „Hohó kedves barátom, te tévedsz, mert bár ha ez a 
parancsolat látszólag teljesen arról szól, mint a hatodik, ennek ellenére mégis különleges, magasabban 
álló, mélyebbre ható, mint a hatodik, mert ebben csak a durva cselekmény kerül szóba, míg a 
tizedikben már maga a megkívánás és a vágy is tiltva van, mint mindenkori alapja a cselekedeteknek. 
Egyébként pedig igen könnyű belátni, hogy a nős fiatalembereknek rendesen fiatal és szép feleségük 
van, ezért milyen könnyen megtörténhet, hogy valamivel korosabb másik férfi a saját -már kevésbé 

üde és szép- feleségéről megfeledkezve, felebarátjának szép feleségébe szeret bele. Ezáltal erős vágy 
támad benne annak bírása után, hogy vele levezesse érzéki fellobbanását." 

7. Rendben van, felelem erre, ha a parancsolatot ebből a szemszögből bíráljuk, egész légiónyi 
nevetséges helyzet adódhat, ami által az isteni parancs fennkölt szellemisége a legszennyesebb 
anyagi, világi porral, a világi emberek legtrágárabb vicceivel kerül párhuzamba. Példa kedvéért 
bemutatok ezekből néhányat. Nyilvánvalóvá válik majd, hogy ezt a parancsolatot ezer éven keresztül 
milyen elképesztően felületesen és külsőlegesen kezelték! 

8. Egy férfinak se legyen semmiféle kívánsága felebarátjának felesége iránt. Az a kérdés itt, 
hogy milyen kívánsága, vagy vágyódása? Mert igen sok tisztességes és megengedett kívánság és 
vágyódás lehetséges, amivel egy szomszéd a felebarátjának felesége iránt érezhet, a parancsolat 
szerint pedig nem szabad kívánságnak lennie. Eszerint csakis a férfiak állhatnak szóba egymással, 
míg az asszonyok csak megvetéssel lehetnek egymás iránt, ez pedig nem egyéb, mint a mózesi 
parancsolat török szellemi felfogása. 

9. Továbbá ha a dolgot szó szerint és anyagi értelemben vesszük, akkor az egész parancsolatot 
a maga teljes mivoltában vegyük szó szerint és anyagi értelme szerint, nem pedig csak néhány szót 
betű szerint, néhányat pedig szellemileg. Mert ez hasonlítana ahhoz, ha valaki olyan nadrágot húz fel, 
amelyiknek egyik szára fekete, vastag szövetből, a másik pedig teljesen átlátszó fehérből készült 
volna. Vagy pedig, ha valaki azt kívánná meg egy fától, hogy törzsének egyik fele héjastól nőjön, 
másik fele pedig csupaszon álljon. 

10. A megfigyelésnek ezen módja szerint a parancsolat csak a felebarát felesége utáni vágyat 
tiltja, de ugyan ki lehet ez a , felebarát" a szó szerinti értelmezésnél? Természetesen senki más, mint 
a közvetlen szomszéd, vagy valami közeli vérszerinti rokon, hozzátartozó. Szó szerint véve a kettőnek 
nem szabad vágyakoznia szomszédja felesége iránt, de a távoli kerületben lakók -különösen a 
külföldiek- tehát nem közeli szomszédok asszonyait minden további nélkül meg lehet kívánni. Mert 
azt különösebb geometriai, vagy matematikai művelet nélkül mindenki megértheti, hogy a 
legközelebbi szomszéd alatt néhány órai távolságban lakó, vagy egy külföldi semmi esetre sem 
értendő. Látjátok, ez már a török felfogás, mert ezt a parancsolatot csakis az egymás közötti 
viszonyukban tartják be, míg idegen nemzetiségűekkel szemben ezt nem veszik figyelembe. De 
menjünk csak tovább! 

11. Most azt kérdezem, hogy a felebarátom felesége kivétel-e a törvény alól? E parancsolatban 
ugyanis csak az áll, hogy a férfi ne kívánja meg felebarátja feleségét. Arról azonban, hogy egy 
érzékies asszony a felebarátját meg nem kívánhatja, a parancsolatban egyetlen szó sincs. Ezek szerint 
az asszonyok privilégiuma, hogy a nekik megtetsző férfiakat megkívánhassák, s ugyan ki tilthatná 
meg nekik, ha maga az Úr sem szabott ki erre valamilyen törvényt? Ez is a török filozófia szülötte, 
mert ezek a betű szerinti értelmezésben úgy tudják, hogy asszonyaik mentesek e parancsolat alól. 
Éppen ezért zárják be őket, hogy a szabadban ne járkálhassanak, és más férfiakkal kedvük szerint ne 
évődhessenek. Ha pedig a török történetesen mégis megengedné feleségének, hogy kimenjen a 
szabadba, úgy az összes bájait el kell takarnia annyira, hogy még egy medvét is gondolkodóba ejtene 
mivolta. Bájait pedig egyedül csakis a férje előtt fedheti fel. Ki vonhatná kétségbe, hogy ez az eljárás 
nem ezen parancsolatnak a betű szerinti értelmezéséből ered? Ez a nevetséges felfogásból kialakult 
helyzet éppen e parancsolatban veszi kezdetét. Folytassuk tovább! 

12. A legközelebbi szomszédnak nem lehetnek-e felnőtt lányai, vagy szemrevaló 
leánycselédjei? Mármost a tizedik parancsolat szerint szabad-e a szomszédnak, vagy másnak a 
leányait megkívánni még akkor is, ha nős emberről lenne szó? Feltétlenül meg van engedve, mert a 
hatodik parancsolatban a megkívánásról még csak szó sincs, hanem csupán magáról a cselekedetről. 
A tizedik parancsolat meg csupán az asszony megkívánását tiltja, ennél fogva a felebarát leányai és 
minden szemrevaló leány iránt szabadon lehet vágyakozni. 

13. Látjátok, ez ennek a parancsolatnak a török szellemiség szerinti felfogása. Hogy pedig ez a 
dolog még világosabban álljon előttetek, hozzunk fel még néhány más példát is! 

194. Fejezet: 

Ki az a „te", aki a parancsolatban szerepel? A parancsolat félremagyarázása fülbegyónáson keresztül óriási 
jövedelmet és hatalmat biztosított apapoknak, mert a fél vagyonig is terjedő büntetés után oldozták csak fel a szomszéd 
feleségét megkívánó „te"-t. 


1. A tizedik parancsolat így szól: , Felebarátodnak feleségét meg ne kívánd! , Nem vetődik fel 
magától az a kérdés, hogy tulajdonképpen ki is az a , te", akihez e parancsolat szól? Nős ember-e, 
vagy özvegy? Nőtlen fiatal ember, egy ifjú, vagy talán egy asszony, akit figyelmeztetni lehet, hogy 
ezt vagy azt ne tedd. Erre persze azt mondanák, hogy különösképpen a férfinemnek szól, tekintet 
nélkül a nős, vagy nőtlen voltára, és hogy ez a parancsolat a nőkre is vonatkozik annyiban, hogy 
semmi joguk sincs arra, hogy más férfiakat megkívánjanak és elcsábítsanak, mert hiszen ez magától 
értetődik! 

2. Erre én azt felelem nektek: ha a szabályokat már az emberek is képesek alaposan 
körvonalazni, sőt ezekbe roppant finom, árnyalati megkülönböztetéseket is tesznek, remélem, hogy 
az Úrról mégsem tehető fel, hogy tudatlanságból teljesen bizonytalan értelmű törvényeket adott 
volna, vagy pedig csavart eszű fiskális módjára törvényeit olyan csavarosan alkotta volna meg, hogy 
az embereknek az ellen akár így, akár úgy, de valamiképpen elkerülhetetlenül vétkezniük kelljen! 

3. Úgy gondolom, hogy az alapos megfigyelés ellenére is, egészen bizonytalan 
meghatározásúnak látszó törvény mellett azért csak gonoszság lenne az Úrról ilyet feltételezni. Éppen 
ezért sokkal könnyebb és helyesebb azt a következtetést levonni, hogy ennek a parancsolatnak -éppen 
úgy mint a többinek- bizonyára sokkal magasabb rendű értelme van. Csakhogy idővel -és 
különösképpen az egyház világi hatalmának keletkezése után- annyira kiforgatták és hamisan 
magyarázták, hogy már egyetlen ember sem ismeri ennek a parancsolatnak a valódi értelmét. Ez pedig 
sajnos mind nyereségvágyból történt, mert az igazi szellemi értelmezése szerint ez a parancsolat 
egyetlen fillért sem hozott volna a konyhára, míg ebben az elhomályosított formájában tág tere nyílt 
mindenféle kedvezményekre, feloldozásokra, rendes díjszabás szerinti közvetítésre, házasság 
felbontására. A régi időkben természetesen sokkal nagyobb mértékben űzték ezt, mert akkoriban már 
tudatosan úgy volt beállítva, hogy két vagy több szomszéd e parancsolat ellen való vétkezés alól még 
csak ki sem húzhatta magát. De hogyan volt ez lehetséges? 

4. A híveknek a pokoltól való roppant nagy félelmük miatt évente többször kellett gyónniuk, 
ebben a tekintetben igen szigorú ellenőrzés alatt álltak, és ha valamelyik szomszédnak szép fiatal 
felesége volt, a ráirányított egyetlen tekintet, egy gondolat, vagy egy rövid beszélgetés akármelyik 
szomszéd -természetesen férfi- részéről már a házasságtörés bűneként kezelve, e parancsolat elleni 
vétkez képezett. Ami természetesen csak a megfelelő anyagi áldozat meghozatalával volt enyhíthető, 
illetve jóvátehető. Ha pedig valamilyen erősebb megközelítés történt volna, ó akkor már az örök 
kárhozat is készen állt, és a szent Mihály mérlegének egyik serpenyőjével a pokolba süllyesztett 
bűnösnek a vele szemben levő üres serpenyőbe bizony igen jelentős áldozatot kellett hoznia, hogy a 
két serpenyő egyensúlyba billenve, a szerencsétlen elkárhozott bűnös épen kerülhessen ki az annyira 
rettegett pokolból. Az isteni hatalmat képviselő akkori papság pedig nem olyan beállítású volt, hogy 
a sokkal megelégedett volna, hanem inkább mindent meg akart kapni. 

5. Ilyen módon nagyon sok gazdag lovagnak, grófnak kellett a fűbe harapnia, és a pokolból való 
kiszabadításukért áldozatul az egész vagyonát is odaadnia, s a hátramaradt asszonyokat a hűtlen férj 
bűneinek levezeklése idejére valamelyik kolostorban helyezték el, mindkét nemű gyermekeiket meg 
olyan zárdákba utalták be, ahol semmiféle földi kinccsel nem volt szabad rendelkezniük. 

6. Úgy vélem, elég már ebből a sok gyalázatosságból, melyek mindennek a parancsolatnak az 
elferdítéséből keletkeztek, és a parancsolatnak az a bizonyos , te"-je volt az ősforrása annak a sok 
felmentésnek, ami a legjobb jövedelmet hajtotta a papságnak. Ha nagy volt a hozott áldozat, akkor a 
bűnös , te" nem jutott a pokolba, ellenkező esetben a , te" egyházi átok alá kerülhetett, s ebből 
kifolyólag olyan kötöttségbe, hogy csak igen nagy áldozatok árán menekülhetett ki a pokolból, s 
nyerhetett feloldozást. 

7. Ezekből láthattátok, hogy a meghatározatlan , te" milyen tévelygésekre adott alkalmat. Ezzel 
azonban ne elégedjünk meg, hanem figyeljünk meg még néhány kilengést, hogy ezáltal mindenki 
világosan láthassa, hogy mennyire fontos a tiszta szellemi értelem felismerése, mert enélkül az ember 
soha szabaddá nem válhat, hanem örökké a törvény rabszolga uralma, a törvény örökös átka alatt 
rabszolga módjára senyved. Ezért tehát menjünk tovább. 

195. Fejezet: 

A vágyakat is tiltja ez a parancsolat, ha egy szegény szomszédot a szomszéd gazdagabb asszony alamizsnával 
segíti? Az ezután való vágyai is bűnnek minősíttetnének? Mi lesz a szomszéddal a földi élet után? Istent kicsinyíti az, 
aki feltételezi róla, hogy valamit nem az örökéletre alkot. Példák. A keresztfán Jézus a jobb érzésű bűnösért imádkozott, 
és paradicsomot ígért neki! Aki kilép Isten Rendjéből az egyik parancsnál, ezzel az egész utat elhagyta. 


1. Hogy miként szól a parancsolat, azt tudjuk, megtilt mindenféle kívánalmat, illetve vágyat. 
Kérdés az, ha egy ember elszegényedik, a szomszédja pedig gazdag, s a szomszéd feleségének, aki a 
szegényeknek igen nagy barátja, megértő, jó szíve van s a szegényt pedig elfogja a vágy az asszony 
iránt, és kívánja, hogy segítene az ő éhségén is. Kérdés, hogy ezzel bűnt követett el a szegény ember, 
vagy sem? Vágyódás és kívánság támadt benne az asszony után, márpedig e parancsolat értelmében 
mindenféle kívánalom, illetve vágyódás tilos, mert semmiféle kivételről nincs benne említés téve. 

2. Ebből a felfogásból szemmel láthatóan nem az világlik-e ki, mintha az Úr ezzel a női nemet 
nyilván szeretet tevékenységétől akarta volna visszatartani, miáltal minden egyes jócselekedetet, amit 
egy háziasszony valamely szegénnyel szemben gyakorol, tökéletesen az isteni Renddel ellentétes 
cselekedetnek, azaz bűnnek kellene tekinteni? Elképzelhető azonban egy ilyen képtelen parancsa az 
Úrnak az Ő legnagyobb szeretete mellett? Erre pedig persze, hogy azt mondanák: ez a parancsolat 
csakis a testi gyönyörökre, és ezzel kapcsolatos kívánalmakra vonatkozik! Jól van, felelem én erre, 
ne bolygassuk tovább, de azért néhány észrevételt engedjetek még meg. Ha ezek az észrevételek az 
előbbiek megbolygatásába ütköznének, akkor azt is meg kell engednetek: ahhoz, hogy e parancsolat 
helyes megértéséhez eljuthassunk, más utakat is keressünk, ezért jöjjenek az észrevételek! 

3. Ezek szerint ez a parancsolat csak a testi, érzéki kívánalmakra vonatkozna. Jól van, viszont 
akkor azt kérdem: a parancsolatban határozottan meg van-e nevezve valamelyik asszony, vagy pedig 
egyáltalán nem vonatkozik valamennyi asszonyra, vagy vannak alóla kivételek? 

4. Tegyük fel, hogy sok egymás közelében lakó szomszéd közül egyiknek sincs ingerlő, szép, 
fiatalos felesége, s afelől biztosak lehetünk, hogy a szomszédok egyike sem táplál helytelen 
kívánalmat felebarátja felesége iránt. Így tehát ez a parancsolat csakis fiatal asszonyokra vonatkozik, 
de ezekre is csak akkor, ha szépek és vonzók. Ebből tehát önként következik, hogy öreg, kiélt 
férfiaknak már nem lesznek testi, érzéki vágyai felebarátjaik akármelyik felesége iránt sem. 

5. Mindezekből az látszik, hogy ez a parancsolat csak bizonyos feltételek mellett felelhetne meg. 
E parancsolatnak tehát hiányossága van, és így általános érvényünek nem tekinthető. Ahol ugyanis 
már a természet maga is kivételeket termel ki és valamely törvény nem fed minden természetes 
lehetőséget, hogyan hathatna az ki még szellemi térre is? Aki ezt nem érti, az csak törjön ketté egy 
fát, és nézze meg, hogy az nő-e még tovább, és hoz-e gyümölcsöt? 

6. Egy isteni törvénynek bizonyára úgy kell megalkotva lennie, hogy az örökkévalóságokra is 
megszentelt, érvényes törvény legyen. Ha azonban bizonyos körülmények között természetes módon 
már egy rövid földi élet alatt is kiszorul az érvényesnek jelzett határok közül, azaz még az emberek 
természetes állapotában megszűnik a hatóereje, mi lesz akkor az örökké szóló érvénnyel? Istennek 
minden egyes törvénye nem az Ő végtelen szeretetén alapszik-e? Mi történik tehát akkor, ha egy ilyen 
törvény értékét veszti? Nem az a megállapítás vonható le belőle, hogy az Isten szeretete bizonyos 
körülmények között szintén érvényen kívül helyeztessék, vagy helyezkedik? 

7. Látjátok, ezen alapszik a ti elszomorítóan pogányos keresztény hitetek, amely szerint Isten 
szeretete csak addig tart, amíg az ember él, ha pedig teste szerint egyszer már meghalt, s csupán lelki 
szellemisége él még, azonnal életbe lép az Isten szigorú, büntető, ítélő haragja, amikor azután 
irgalomról és könyörületről többé szó sem lehet! Ha azután egy ember életével kiérdemelte a 
Mennyországot, akkor nem az isteni szeretet, hanem csakis az isteni igazságosság alapján jut be a 
mennyországba, természetesen csakis Istennek tetsző szolgálatainak elismerése fejében. Ha pedig az 
ember nem úgy élte le földi életét, akkor az örök kárhozat az osztályrésze, amelyből soha többé nincs 
szabadulás. Ami más szavakkal azt jelenti, mintha lenne valahol egy olyan ostoba Atya, aki a saját 
házában saját kedves gyermekeivel szemben egy ilyen törvényt léptetne életbe: , Hét éves korig 
minden egyes gyermekemnek teljesen szabad akaratot adok. Ez idő alatt mindenki teljesen szabadon 
élvezze szeretetemet. A hét év letelte után azonban mindegyiktől megvonom a szeretetemet, és ettől 
kezdve vagy csak elítélem őket, vagy pedig boldogítom őket. Akik mint kiskorú gyermekek az Én 
szigorú törvényeimet betartották, azok hét éves koruktól kezdve állandóan a legnagyobb jólétnek 
örvendjenek, akik pedig 7 éves koruk eléréséig az én szigorú törvényeimnek megfelelően egészen az 
utolsó atomjukig meg nem javultak, azok minden időkre kitiltatnak, s kiátkoztatnak az én atyai 
házamból!" Ugyan mit szólnátok egy ilyen borzalmasan nagy szamár Atyához?! Nem lenne 

felmérhetetlenül több a leggyalázatosabb tirannusnál? Ha pedig az ilyen lehetőség már egy embernél 
is a legnagyobb, sőt elképzelhetetlen botorságnak számít, és rosszindulatúnak találjátok, milyen 
elképzelhetetlenül esztelennek kell lenniük azoknak az embereknek, akik Istent -Aki maga a 
legnagyobb Szeretet és Bölcsesség- ilyen elképzelhetetlenül gonosznak, kifejezhetetlen oktalanságra 
képesnek képzelik maguk elé? 

8. Mit tett az Úr a keresztfán, Aki mint az isteni Bölcsesség külsőleg látszólag az örök Szeretettől 
elkülönítve függött ott? Ő mint a Bölcsesség, és mint ilyen minden igazságosság alapja, az Atyához, 
azaz az örök Szeretethez fordult, és nem -bizonyos tekintetben megérdemelt- bosszúállásra hívta fel 
Őt, hanem éppen ellenkezőleg, arra kérte az örök Szeretetet, hogy e gonoszoknak -tehát mind a 
főpapoknak és a farizeusoknak- bocsássa meg tettüket, mert nem tudták, mit cselekszenek. 

9. Ezt tette tehát ott az isteni Igazságosság önmagában, s ezzel szemben a végtelen örök Szeretet 
most elkezdené kiátkozni és elátkozni gyermekeit, amikor az isteni Igazságosság a végtelenül 
könyörületesebb szeretethez irgalomért könyörög? 

10. Vagy ha valaki mégsem tudná elhinni, hogy az Úrnak ez a kérése komoly volt, hanem inkább 
csak a példa kedvéért szólt, vajon ezáltal nem képmutatónak mondja-e az Urat, hogy csak színleg 
kért ezek számára kegyelmet a keresztfán? Titkon pedig élt Benne a kiirthatatlan bosszú, és 
Önmagában valamennyi kínzóját már régen a pokol fenekére kárhoztatta?! 

11. Ó világ, ó emberek! Ó legborzalmasabb esztelenség, amit az örökkévalóság önmagából 
valaha is kitermelhetett. El lehet egyáltalán szégyenteljesebbet képzelni, amikor a legtévesebben - 
természetesen a pokol ideiglenes hatalmától befolyásolva, illetve uralva- az Urat a keresztfán 
hazugnak, álprédikátornak, árulónak, azaz általános világcsalónak nyilvánítják? Vajon kinek a 
szájából eredhetnek az ilyen szavak, tanítások, ha nem az ős gonosz Sátánéból? 

12. Úgy vélem, ezzel sikerült titeket annak felismeréséhez segítenem, hogy milyen 
gyalázatosságok eredhetnek az isteni törvény ferde beállításából, félremagyarázásából is. Hogy ez a 
ti világotokban tényleg így is van, az valósággal kézzel fogható. De hogy miért van ez így, mi ennek 
az alapja, azt nem tudjátok, mert roppant összegabalyodott már a csomó, és önmagától már nem is 
oldhatta volna azt fel közületek senki sem! 

13. Ezért könyörült meg rajtatok az Úr! Ezért engedett be titeket a szellemi Napba, ahol éppen 
elég világosság van a csomó kioldásához, azaz, hogy megismerhessétek minden gonoszságnak és 
sötétségnek az általános alap okát! 

14. -De kedves barátunk és testvérünk, hogyan keletkezhetett ez a töménytelen sok rossz Mózes 
tíz parancsolatának meg nem értéséből, illetve félremagyarázásából? 

15. -Mert ezt a tízparancsolatot Maga Isten adta, és így az egész isteni Rendjét magukban 
foglalják. Aki tehát valamely módon kilép az isteni Rendből, az ezáltal az isteni Rendnek egyetlen 
pontján sem maradhat meg, mert ez az egyenes vonallal egyenlő. Ha pedig erről az egyenes vonalról, 
útról letér, mondhatja-e, hogy csak egy ötöd, heted, vagy csak tized résznyire tértem le az útról? 
Bizonyára nem, mert mihelyt az útról csak a legkevésbé is letér, ezzel már az egész utat elhagyta, s 
őt egyben az egész úttól eltávolította. 

16. S lám, ugyanez a helyzet az isteni törvényekkel szemben is, ezért igen nehezen kerülhetne 
olyan valaki, aki az összes törvények ellen vétene, mert ez csaknem lehetetlen volna. Teljesen elég, 
ha valaki csak egy pont ellen vét, és annál meg is marad, mert ő ezzel az egész törvényből kilép, és 
ha nem is akar, vagy ha még akarna is, de ha az Úr nem segíti, sohasem tudna többé visszatérni a 
törvény útjára, azaz az isteni Rendbe. Ezért egészen biztosra vehetitek, hogy a világ legtöbb 
nyomorúsága persze sajnos csak eleinte az önös, vagy rosszakaratú tudatlanságból, később annál 
inkább az isteni parancsolatok igazi értelmének szándékos és gonosz kicsavarásából, különösen pedig 
a két utolsó parancsolat félremagyarázásából eredt. E parancsolat ferdeségeit és nevetséges 
félremagyarázásának fejleményeit ezzel most már eléggé megtárgyaltuk, s ezzel térjünk át e 
parancsolat helyes jelentőségére, illetve annak helyes értelmezéséhez, s annak világosságában ennek 
összes balgaságait sokkal tisztábban megvilágítva láthatjátok majd magatok előtt! 

196. Fejezet: 

Az , asszony" alatt vajon férjes asszony értendő, vagy hajadon leány? A szószerinti értelmezés lehetetlenség! A 
tudósok kívánsága: a növény húsa kívül legyen annak jobb tanulmányozása érdekében, mások szeretnék a fát 
átlátszónak látni, de sohase lennének elégedettek. Az Atya szó benső értelem! 

Minden szó külső értelme mély bensőt rejt. Az Atya három részből áll: testből, lélekből és szellemből, azaz 
külsőből, bensőből, legbensőből. Az Úr is csak külsőleges képekben közölheti a szellemit, s azokban mindenkor egy 
benső és legbenső értelem is nyugszik. 


1. -Egyesek, akik az eddigieket átolvasták, valószínűleg így szólnak: , Most csakugyan 
komolyan kíváncsiak vagyunk arra, hogy valójában mi is ennek a parancsolatnak a helyes értelme. 
Mert mindaz, amit eddig annak tulajdonítottunk, teljesen lehetetlen és nevetséges. Nagyon szeretnénk 
ezért megtudni, ki az a bizonyos , te", s ki a felebarát, s ki az asszony? Magából a parancsolatból 
egyik sem állapítható meg határozottan. A , te" bizonyára mindenki is lehet, azonban ha egy asszony 
is értendő, az már távolról sem világos. A felebarát már jobban körvonalazható, különösen, ha ezt a 
kifejezést általánosítjuk, ami által mindenki felebaráttá válik, aki csak segítségünkre szorul. Az 
asszonnyal kapcsolatban merül fel a legtöbb aggály, mert hiszen bizonyára még azt sem tudjuk, hogy 
csakis férjes asszony értendő-e alatta, vagy pedig más, hajadon is? Ez a parancsolat főképpen egyes 
számban, de többes számban is szól, ez azonban egy hajszállal sem teszi biztosabbá, mert ha 
történetesen olyan vidékről van szó, ahol többnejűség honol, ez csak újabb bökkenőt jelentene. Ezért 
fokozottan ég bennünk a kíváncsiság e parancsolat világos és valódi értelme iránt, mert az már 
egyértelműen látszik, hogy a betű szerinti értelme teljesen tarthatatlan. 

2. Ehhez még csak azt teszem hozzá, hogy immár tisztán és világosan megállapítható, hogy 
csupán a betű szerinti értelmével a legnagyobb képtelenséget kaphatjuk meg, s nem a mélyen 
megalapozott igazságot. 

3. -De kedves barátunk és testvérünk, vajon miért nem adta meg az Úr oly módon, hogy az ne 
elfeledve, hanem mindenki számára egészen nyíltan és világosan -amilyen értelemben azt tényleg 
adta- olyan szellemiség szerint, ahogyan azt mindenkinek érteni kell? 

4. A megjegyzésetek, illetve kérdésetek látszat szerint egészen jogosnak és helyénvalónak 
látszik, sőt, mintha még bölcs ellenérvnek is mutatkozna; a helyes világosság mellett azonban annyira 
együgyűnek és meglehetősen butának látszik, úgyannyira, hogy annál különbet még találni is alig 
lehetne! Hogy tehát a kérdés ferdeségét már az első pillanatban mindenki számára észrevehetővé 
tegyem -és így belássátok, hogy az ahhoz hasonló, amikor valaki a fától nem látja az erdőt- ezért egy 
egészen egyszerű természetes példával világítom meg nektek: 

5. Tegyük fel, hogy egy természettudósban és botanikusban ez a kérdés merülne fel kutatásainak 
kényelmesebb és könnyebb megejtése érdekében: , A mindeneket alkotó Lény teremtő ereje vajon 
miért nem úgy teremtette a fákat és a növényeket, hogy a növény magva kívül, a héja pedig belül 
legyen, hogy a nedv feltörését, átalakulását és egyéb hatásait a mikroszkóp segítségével könnyebben 
és pontosabban figyelhettük volna meg? A Teremtőnek bizonyára nem az lehetett a célja, hogy a 
gondolkodó embert úgy teremtse meg, hogy az a természet csodálatos titkaiba ne hatolhasson be." 
Nos, mit szóltok ehhez a kérdéshez? Nem ostobaság ez a legnagyobb mértékben? 

6. Tegyük fel, hogy az Úr meghallgatná ezt a kérést, és a fákat és növényeket úgy alakítaná, 
ahogy azt az előbbi tudósunk kívánta. Gondoljátok, hogy nem állna elő a természettudósok még 
nagyobb száma azzal, hogy ugyan mit érnek a külső mag megfigyelésével, ha a belső kéreg fejlődése 
ismeretlen marad előttük!? Nos, mit szóltok ehhez? Az Úr azonban ezt is teljesítené, és bár ezt 
elképzelni sem tudom, de a fákon még a kéreg is kívül lenne, a fa belseje pedig benne van a fában. 
Gondoljátok, nem akadna rögtön egy egész sereg természettudós, aki pedig most azon keseregne, 
hogy: egyik oldalon a mag, másik oldalon viszont a kéreg a fa egész belsejét elzárja előlük, nem 
lehetne vajon úgy megteremteni, hogy minden, tehát a mag, a kéreg és minden egyaránt kívül lenne, 
vagy legalábbis olyan átlátszó lenne, mint a levegő? 

7. Hogy a természet és a szükségszerűen sok szervből összetett fa lehet-e olyan átlátszó, mint a 
levegő, vagy mint a víz, azt döntsék el a ti optikusaitok és matematikusaitok. Arra nézve pedig, hogy 
a teljesen légies fákon milyen gyümölcsök teremnének, arról az északi, vagy a déli sarkon könnyen 
meggyőződhettek, mert ott előadódnak olyan jelenségek, mint nálatok télen az üvegablakokon. 
Csakhogy a sarkokon magában a levegőben rakódnak le a jégkristályok szabályos fákat képezve. 
Hogy aztán ezeken a fákon milyen datolya és füge terem, az eddig még nem volt megállapítható! 

8. Ami pedig az olyan fát illeti, amin minden kívül van, tehát a mag, a kéreg, a belseje is, ennek 
a fának a megoldása éppen olyan könnyű lenne -s ebben egészen biztosak lehettek, - mint egy 
négyszögletes golyóé! 

9. Úgy gondolom, e kérdés botor volta így most már a napnál is világosabban áll előttetek; hogy 
azonban még tisztábban lássatok, hozzunk fel még néhány példát! 

10. Mondjuk egy orvosnak nagyon sokat kell tanulnia, és már egy egész társzekérre való 
tudományt gyömöszölt magába, akár egy polip, s ha egy valóban súlyos beteghez hívják el, 
megtörténhet, hogy úgy áll a beteg ágya előtt, mint borjú az új apu előtt. Még meg is kérdezik a 
hozzátartozók, hogy mit szól a beteghez, mi lehet a baja, s lehet-e rajta segíteni? 

11. A doktor ekkor fontoskodó képet vág, és így szól: , Kedveseim, most azonnal nem tudom a 
bajt megállapítani, előbb orvossággal kell azt kipróbálnom. Amilyen hatással lesz az a betegre, abból 
tudni fogom, hogyan is állunk. Ha pedig semmiféle hatás nem mutatkozna, akkor be kell látnotok, 
hogy én sem láthatok a test belsejébe, s így nem állapíthatom meg a betegség fészkét." 

12. Erre valaki rosszmájúan megjegyzi: , Akkor jobban tette volna a jó Isten, ha az embert úgy 
teremtette volna meg, mint az asztalosmester a szekrényt, amit bármikor kinyithat, becsukhat, mindig 
megnézheti a belsejét. Vagy a kényesebb, fontosabb részeket kívül helyezte volna el, az orr, fül, szem 
mintájára, hogy ezek baját tapasszal, vagy kenőccsel könnyen kigyógyíthatnánk. Vagy a legjobb az 
lett volna, ha az ember a vízhez hasonlóan teljesen átlátszó lehetne, vagy az Isten az embert ne ennyi 
kényes szervből állította volna össze. Emellett azonban az lenne a legideálisabb, ha az ember kemény 
lenne, mint a kő." 

13. Az orvos erre az orrát fintorgatva így szól: , Igen, kedves barátom ez tényleg így lenne jobb, 
de ha már egyszer nem úgy van, ahogy most kívánságodat elmondtad, meg kell elégednünk azzal, 
hogy tapasztalat útján kíséreljük megoldani egy ember betegségének az okát, illetve annak 
meggyógyítását. Ha ugyanis az ember szekrényhez hasonlóan kinyitható lenne, az sokkal 
életveszélyesebb lenne számára, mint így, mert elég volna, ha a belső részeket egy avatatlan érintené, 
és még nagyobb lenne a baj! De ha a beleket meg is láthatná, mit érne el ezzel? A beleknek, a roppant 
finom és érzékeny szerveknek tehát elzárva kell maradniuk, mert azok megnyitása megzavarná és 
megbénítaná az életnedvek működését. Ami pedig a szervek külső elhelyezését illeti, az valóban 
undorító látvány lenne. Ha pedig az ember teljesen átlátszó lenne, akkor az emberek kölcsönösen 
megijednének egymástól, mert egyszerre látná maga előtt a bőrembert, az izomembert, a belső 
részeket tartó embert, az idegembert és végül a csontembert!" 

14. Úgy vélem, ezzel ismét világosabbá vált előttetek a feltett kérdés dőresége. De még mindig 
akadna valaki, aki így szólna: , Az elgondolt helyzet valamiféle anyagi, természetes vonatkozásban 
tényleg visszataszító lenne, ha a belső egyben a külsőt is jelentené. A szó -mint olyan- sem nem fa, 
sem nem állat, sem nem ember, az már önmagában is szellemi, mert hiszen benne semmi anyagi 
nincsen. Mi szükség van arra, hogy a szónak -emberhez, fához stb.-hez hasonlóan- belső értelme is 
legyen? De hogyan is lehet ezt tulajdonképpen elképzelni, ha az ember a szavak egyszerűségét 
tekinti?" 

15. Jól van, -felelem erre én- vegyünk elő tehát például egy szót. Legyen ez: , Atya". Vajon ez 
a szó már maga az atya, vagy csak az atya lényét jelzi, akire ez a szó csak egy külső emlékeztető 
forma? A felelet nem természetesen ez? Nyilvánvaló, hogy itt ez a szó nem maga az atya, hanem csak 
annak egy külsőleges megjelölése. 

16. Jól van, mondom én, de mindjárt tovább is kérdezek: Mi mindent kell e szó alatt értenem, 
hogy a helyesen megrajzolt formából rögtön felismerhessük, hogy valóban egy atya áll előttünk? 

17. A szónak egy olyan embert kell ábrázolnia, aki megfelelő korú, nős, feleségével most is élő 
gyermekeket nemzett, és róluk testileg és lelkileg gondoskodik. 

18. Ugyan ki vonhatná kétségbe, hogy a meglehetősen kiterjedt és különösen a lényiségekkel 
telített jelentésnek az egyszerűnek látszó , atya" szóban valóban benne kell lennie, mert azok 
hiányában a szó nem is lenne szó! 

19. Ha pedig külső vonatkozásban is minden egyes szónak sokkal több belső kijelentést, 
részletezést kell tartalmaznia, mennyivel több belső szellemi értelmet kell magában rejtenie minden 
külsőleges szónak, mert hiszen mindennek, amit külsőleges szavakkal jelzünk, önmagában belső 
szellemit, tehát erőteljes hatóerőt is kell tartalmaznia. Minden atyának van lelke és szelleme, vajon 
jól fejezné ki az atya szó, mint fogalom az atyát, ha az minden vele összekapcsolt lelkit és szellemit 
figyelmen kívül hagyna? Bizonyára nem, mert a lényiséget képező atya testből, lélekből és szellemből 
áll, s mint ilyen külsőből, belsőből és legbelsőből áll. Ha tehát az atya mint élőlény így van 

megteremtve, a szónak -mely őt lényiségében jelzi- nem kell-e az egész mivoltát -akárcsak egy 
tükörben- tökéletesen visszaadni? 

20. Úgy gondolom, hogy jelentőségteljesebben és világosabban már nem is lehetne előadni. 
Ebből viszont azt is belátjátok, hogy az Úr, ha akaratát a világiakkal közölni akarja, azt az örök isteni 
Rendje szerint velünk, mint külsőleges emberekkel nem közölheti másként, mint külsőleges 
képekben, amelyekben tehát mindenkor egy benső és egy legbenső mély szellemi értelem is nyugszik. 
Éppen ezáltal gondoskodik az isteni Szeretet az egész emberről, legkülsőbb megjelenésétől kezdve 
egészen a legbensőbb lényéig egyaránt. 

21. Tekintve, hogy a dolgok ilyen elrendezését és szükségességét kézzel foghatónál is jobban 
bebizonyítottuk, így annál könnyebb lesz a kérdéses parancsolat benső szellemi értelmének 
megkeresése és megtalálása a saját erőnkből is. Ha ezt majd elétek tárom, ti is felismerhetitek benne 
ennek egyedül igaz és mindenütt egyaránt igaz, érvényes, megdönthetetlen igazságát. Ezzel 
folytassuk tovább bizonyításunkat! 


197. Fejezet: 

Az , asszony" minden ember szeretetét jelzi. Senki ne kívánja el felebarátja szeretetét önzésből, önérdekből 
anélkül, hogy egy parányit is adna sajátjából.. Így rejtette el képekben a tízparancsolat szent értelmét a bölcsek elől, 
de a Kicsinyeknek: gyermekeknek és gyengéknek kinyilvánította. Az Úr szavainak benső szent értelmét képekbe rejtette, 
hogy azt ne rombolhassák szét, miként azt Jeruzsálem városával is tették. A tizedik parancsolat a kilencediknek mintegy 
kiegészítése. 


1. A parancsolat tehát -amint tudjuk- így szól: , Ne kívánd felebarátod feleségét!" -azaz, ne 
legyen semmi kívánságod a felebarátod feleségével szemben- ami egy és ugyanaz, csak ki a felebarát, 
és ki az asszony? 

2. Az asszony minden egyes ember szeretete, a felebarát pedig minden egyes ember, akivel csak 
érintkezésbe kerülök, vagy aki bárhol, bármikor segítségemre szorul. Ha pedig mindezeket tudjuk, 
akkor alapjában véve már mindent tudunk. 

3. Mit mond tehát a parancsolat? Semmi mást, mint hogy az ember felebarátjának szeretetét 
önzésből, önérdekből ne kívánja el, ne követelje ki a saját érdekében. Mert az önszeretet, mások 
szeretetének a magunkhoz való vonzása anélkül, hogy ezért szeretetünknek akár csak egy parányát is 
adnánk viszonzásul. 

4. Ez tehát a parancsolat szellemi értelme. Erre most már csak azt mondhatnánk: a betüknek 
ilyen értelmezésével közöltük a szellemi értelmet, s ahogyan most lehetett, ugyanúgy lehetett volna 
tenni mindjárt kezdetben is, ebben az értelemben kifejezni, s ezáltal igen sok félreértést lehetett volna 
elkerülni! Ez mindenesetre igaz -felelem én- és ha egy fát középen kettévágunk, akkor a fa minden 
bizonnyal kívülre kerül, és épp oly tisztán szemlélhetjük, mint előbb a fa kérgét. Az Úr azonban mély 
szellemi értelmét azért rejtette el nagyon is bölcsen, szándékosan a képbe, hogy ehhez a szent, 
megelevenítő benső értelemhez gonosz emberek hozzá ne férhessenek, és meg ne gyalázzák, meg ne 
rontsák, miáltal az összes Mennyeket és Világokat a legnagyobb kár érte volna. Ezért is monda az 
Úr: , A világ bölcsei, hatalmasai előtt legyen ez elrejtve, és csak a kicsiknek, a gyengéknek és a 
kiskorúaknak legyen ez kinyilvánítva!" 

5. A természet dolgainál is ugyanez a helyzet. Képzeljétek el, ha a fát az Úr úgy teremtette volna, 
hogy a magva, húsa, fő életszerve kívül legyen elhelyezve. Mondjátok, vajon akkor e fasor milyen 
állandó életveszedelemnek lenne kitéve? 

6. Azt már bizonyára tudjátok, hogy ha egy fa benső farészét szándékosan, vagy akár csak 
pajzánságból átfúrjátok, a fa rendesen belepusztul. Ha valamilyen gonosz féreg a törzs főgyökereit - 
amelyek a fa fás részével, húsával közvetlen összeköttetésben vannak- keresztülrágja, a fa szintén 
kipusztul. Ki ne ismerné a faszút? Mit tehet az a fával? Először belevájja magát a fába, és helyenként 
annak főrészébe is, mire a fa kipusztul. Ha pedig a fa a leggondosabb védelem mellett is ennyi 
életveszedelemnek van kitéve, mennyivel inkább lenne annak kitéve, ha a fő életszervei kívül 
lennének? 

7. Látjátok, nem így, hanem ennél sokkal inkább, sőt hasonlíthatatlanul jobban áll ez a helyzet 
az Úr szavait illetően is! Ha mindjárt kezdetben ki lett volna helyezve a benső szellemi értelem, már 
régen nem léteznék semmiféle vallás az emberek között, mert ezek a benső , szent" értelmet a maga 
éltető elemi mivoltában éppen úgy szétrágták volna, mint ahogyan az élet fájának külső kérgével 
tették meg ezt, s az Isten benső szent városát úgy lerombolták volna, hogy azon kő kövön nem maradt 
volna, amint ez a régi Jeruzsálemmel valamint a külső betű szerinti értelemmel is így történt. 

8. , Isten szava" a maga külső betűszerinti értelmében -ahogyan ez a Szentírásban előttetek áll- 
a maga őseredeti értelmétől épp annyira eltér, mint ahogyan a mai roppant nyomorúságos Jeruzsálem 
különbözik a régi világváros Jeruzsálemtől. Az írások szavainak elhelyezése, feldarabolása, sőt a 
külső betűszerinti szöveg megrövidítése sem befolyásolja, és meg nem csonkítja a belső szellemi 
értelmét, mert az Úr bölcs és előrelátó gondoskodásával és rendjével már eleve így intézte el, hogy 
ugyanazon szellemi igazságok a különféle külsőleges képekben hiánytalanul megőrizhetők és egyben 
közölhetők is maradtak. 

9. Egészen más lett volna a helyzet, ha az Úr e szellemi igazságot egészen csupaszon, minden 
védőburok nélkül hagyta volna ránk. E szentséges szellemi igazságokat az emberek úgy összerágták, 
szétdarabolták volna a saját véleményük szerint, hogy ezáltal minden szellemi élet teljesen tönkre 
ment volna. 

10. Mivel azonban a benső szellemi értelem így elrejtetett, hogy a világ erre önmagától soha rá 
nem jöhetett volna, s az élet ezáltal biztosíttatott, bár külső burkolatát ezer darabra szakították szét. 
Isten szava -ha az Ige benső szellemi értelmét kijelenti- ezért hangzik úgy mint e szavak külső 
értelme, s ezért rendes földi szavakkal is tökéletesen kifejezhető. Ennek ellenére ugyanakkor 
mégiscsak a belső szellemi értelem marad, és azáltal ismerhető fel, hogy az egész isteni Rendet 
átfogja, míg az ezt visszatükröző kép csak egy külsőleges helyzetet fejez ki, amely -mint az 
eddigiekben láttuk- sohasem lehet általános érvényű! 

11. Amint tehát a szóban forgó parancsolat mint kép csak egy külső takaró, védőhüvely, s 
amiként ez a most veletek közölt belső értelem valóban bensőséges, szellemi és megelevenítő, ezt a 
következő kisebb összevetésekkel teljesen tiszta megvilágításba helyezzük! 

12. A külső kép már ismeretes, benső értelme tehát ez: , Ne kívánd el a testvéred, illetve 
felebarátod szeretetét!" 

13. Ezt a tartalmas és életveszélyesen súlyos parancsot vajon miért helyezte el az Úr egy meg 
nem kívánható asszony képébe? 

14. Itt mindenekelőtt az Úr egy kijelentésére hívom fel a figyelmeteket, amikor a férfinak az 
asszonya iránt való szeretetével kapcsolatban így szól: ,,...és így elhagyja a fiú az ő atyját és anyját, 
s ragaszkodik az ő feleségéhez!" 

15. Az Úr ezzel csak azt akarta kifejezni, hogy a férfinak a világ iránti egész szeretete az 
asszonya iránt érzett szeretete. Mit szeret a férfi saját életének keretén belül a legjobban, ha nem az ő 
kedves és jóravaló feleségét? Az asszonyban összpontosul tehát a férfi egész szeretete, mint ahogyan 
megfordítva: egész saját életrendjében az asszony sem szeret senkit és semmi mást jobban, mint a 
saját szíve szerint neki mindenben megfelelő férjét. 

16. E parancsolatban tehát az ember feleségének szimbolikus képe révén főként az ember 
összpontosult szeretete helyeztetett el, mert alapjában véve az asszony nem egyéb, mint a férfi 
szeretetének külső, bájos tartó edénye! 

17. Ki vonhatná kétségbe e megállapítás helyességét, hogy e kép alatt: , Ne kívánd felebarátod 
feleségét" ez jelentetett ki: , 4 saját előnyötökre ne kívánjátok felebarátotok feleségét, természetesen 
teljes összpontosított szeretetét, mert e világon az asszony a férfinak ugyancsak egész összpontosított 
szeretetét tartalmazza!" 

18. Ha pedig a most hallottakat jól megfigyelitek, mint kézzel foghatót bebizonyítva láthatjátok, 
hogy a törvény külsőleges képének minden mutatkozó ismert és érthetetlen része voltaképpen 
általános bensőséges és határozott bizonyságok. Hogy miként, azt mindjárt meglátjátok! 

19. Látjátok, a , te" meghatározatlan, érthetetlen, de miért? Mert ez alatt a benső szellemi 
tartalom szerint mindenki értendő, s hogy férfi, vagy pedig nő-e, az teljesen mellékes. 

20. Ugyanígy az , asszony" szintén határozatlan, és nincs megjelölve, hogy az fiatal, öreg, vagy 
leány, vagy pedig özvegy-e. De vajon miért nincs ez sem meghatározva? Mert az ember szeretete is 
csak egy, sem öreg, sem fiatal asszony, sem özvegy, sem pedig leány, hanem mint szeretet minden 
emberben csak olyan érzés, amellyel egy másik ember meg ne kívánja, mivel először is ez a szeretete 
minden embernek a maga legbensőbb élete. Márpedig mindenki, aki az ilyen szeretettel szemben 
nyereségvággyal, irigységgel, vagy uzsorás módjára közeledik, bizonyos vonatkozásban 
vérszomjasként jelenik meg felebarátja mellett, mert annak szeretetét -azaz a tulajdonképpeni életét- 
a saját előnyére a magáévá akarja tenni. Ugyanúgy meghatározatlan a , felebarát" is, mert ez alatt - 
nemre való tekintet nélkül- minden ember egyaránt értendő. 

21. Remélem, mindezekből most már egészen világosan látjátok, hogy a veletek most közölt 
benső értelem valóban az egyedüli igaz tartalom, mert ez mindent magában foglal. 

22. Lehet, hogy erre vonatkozólag némelyek az ő holdnegyedes világosságukkal mellüket 
feszítve azt az ellenvetést teszik: , Rendben van! De ha a dolog tényleg így áll, akkor nem lehet bűn, 
ha valaki felebarátja feleségét, vagy leányát megkívánja, s őt magáévá is teszi, vagy legalábbis 
igyekszik őt erre rávenni!" 

23. Ohó, kedves barátom -felelem erre én- ezzel bizony nagyon melléfogtál a dolognak! Vajon 
az alatt, hogy a felebarátod szeretetét ne kívánd, az összpontosított szeretet alatt nem minden értendő- 
e, amit csak a szívében szeretet értékként hordoz? Lásd, így tehát ez a parancsolat nemcsak a te 
felebarátod feleségét s leányát tiltja el tőled, hanem mindazt, amit a te felebarátod szeretete átfogva 
tart. 

24. Ezért vonták össze mindjárt kezdetben ezt a két parancsolatot egy egésszé, és csak azzal 
választódik el, hogy a kilencedik parancsolat a felebaráti szeretetet különösen kidomborítja, a mi 
tizedik parancsolatunkban pedig ugyanaz mélyebb értelmezés szerint, általánosítva vetítődik elénk 
követendő figyelmeztetésként. 

25. Hogy ezzel együtt természetesen a felebarát feleségének és leányának a megkívánása is tiltva 
van, az minden józanon gondolkodó ember előtt egészen kézzelfogható. 

26. A gondolkozás ferdeségét megvilágítja a következő példa: ha valaki valakinek egy ökröt 
ajándékoz, akkor magától értetődik, hogy az ökörrel együtt ajándékozza annak farkát, szarvát, belső 
részeit, szőröstől-bőröstől! Vagy amikor az Úr valakinek majd egy egész világot ajándékoz, akkor 
természetesen mindazt odaajándékozza, ami csak azon van, és nem ilyen szavakkal adja át: „Csakis 
a világ belseje a tied, ami azonban annak felületén van, az már mind az Enyém!" 

27. Úgy vélem, hogy embereknek valamilyen dolgot világosabban érthetőbbé tenni talán már 
nem is igen lehet. Ezzel e parancsolat belső értelmét a maga teljes valóságában megismertétek úgy, 
hogy az minden mennyekben mindörökre érvényes, és ahogyan minden angyalt üdvözíteni képes, s 
most már tökéletesen ismeritek az azzal kapcsolatos valamennyi ellenvetéssel együtt. Ezzel ennek is 
a végére értünk, s folytassuk tovább utunkat a tizenegyedik terembe. E gyönyörűen ragyogó teremben 
mindent egyetlen pontban egyesítve találunk. Lépjünk be tehát! 


198. Fejezet: 

A 11. Teremben egy táblán ragyogó betűkkel feliratot látunk: , A Te Uradat, Istenedet mindenek felett szeresd, 
egész lelkedből, és Istentől kölcsönkapott egész lelkierőddel!" Isten szájából adatott parancs, olyan, mint a Nap, a 
mózesi parancsok, pedig mint a csillagok. A várakozó szerelmes példája. Nappal nem látszik a csillagok fénye. 


1. -A tizenegyedik teremben vagyunk, s ennek közepén is ott találjuk a már ismert nagy fehér 
táblát ragyogó oszlopon, mely úgy ragyog, akár a nap. A közepén rubinvörös betűkkel áll az írás: , A 
te Uradat Istenedet szeresd mindenek felett, egész lelkedből és az Istentől kölcsönkapott egész 
életerődből!" 

2. E napfényesen pompás tábla közelében -mint a többi teremben is tapasztaltuk- egész sereg 
már teljesen felserdült gyermeket látunk, akik hol a táblára néznek, hol pedig a tanítójukkal 
beszélgetnek, majd teljesen magukba mélyedve, kezüket a mellükön keresztbe téve úgy állnak ott egy 
jó ideig szoborszerűen. Egyetlen tekintet meggyőzi a szemlélőt arról, hogy itt valami roppant súlyos 
és rendkívül nagy dolog megy végbe. 

3. -Kedves barátunk és testvérünk, ez nem meglepő, mert hiszen ezt vártuk is, mert ha a dolgot 
jól meggondoljuk, a napfényes táblára felírt parancsolat bizonyára nem mond egyebet, mint az eddigit 
összefoglalva, a parancsolatok együttvéve mondottak. Miért kell tehát ennek a táblának annyira 
ragyognia, míg a többi tíz tábla csak egyszerűen fehér, és rajtuk a felírás valami egyszerű sötét színű 
volt? 

4. E kérdésetek nem egészen alaptalan, s mégis elveszíti minden értékét és súlyát éppen úgy, 
mint a többi tanítás is tökéletesen elhalványul és értékét veszti azzal a tanítással szemben, amely az 
Úr szájából jön!!! 

5. A dolog itt is olyanformán áll, akárcsak a világon a nagy természet is szinte naponta adja 
ennek bizonyságát. Például ki tudja, hogy esténként hány ezerszer ezer kisebb-nagyobb, erősebb- 
gyengébb fényforrás sugárzik le az égboltról a sötét Földre. Néha a Hold maga is egész éjszaka 
tevékenyen ontja fényét a Földre, s e rengeteg pompás fényforrás mellett az embereknek is körülbelül 
ugyanannyi mesterséges fényforrást kell gyújtaniuk. 

6. E fénytestek ilyen elképzelhetetlen sokasága mellett az ember úgy gondolhatná hogy a Földön 
az éjszakát a nagy fényesség miatt alig lehet kibírni, a tapasztalat azonban ezzel szemben azt 

bizonyítja, hogy nem így van. Mert amint lemegy a Nap, sötét van, s minél lejjebb süllyed a horizont 
alá, annál sötétebb lesz a sok fényforrás ellenére is. 

7. Pedig ki mondhatná azt a hatalmas fényforrásokra, hogy nem pompásak? Annak, aki Isten 
csodáit csak közepesen is megérti, az éjszakai csillagos égre pillantva mellét verve így kell kiáltania: 
„Uram, nem vagyok méltó, hogy szentségednek és fenségednek e beláthatatlan templomában 
vándoroljak." Valóban, minden éjszaka teljes joggal így kiálthatna fel: , Aki a Te műveidet szemléli, 
annak csakis hiú öröme lehet benne!" 

8. De miért hiú? 

9. Mert minden egyes embernek komoly oka van arra, hogy csupa kedvből és az üdvösség 
érzéséből vidáman hiú lehessen. Mert az, Aki ezeket a csodaműveket megteremtette, az ő saját édes 
Atyja! Ezért minden embernek szent joga van ahhoz, hogy amikor az éjszaka magányába 
visszavonulva az ő mindenható édes Atyjának nagy műveit szemléli, igazán örülhessen. Azt is el kell 
ismerni, hogy egy lámpa, vagy sok-sok égő lángja a mindenható Atyának nem kevésbé szép alkotása 
kicsiben, mint a megszámlálhatatlan csillagból álló mennybolt. 

10. S látjátok, e sok-sok kimeríthetetlen csodamű pompája az ó-szövetség szavaihoz hasonlít 
annak minden részében! 

11. E régi, de még mindig éjszakai égbolton szinte megszámlálhatatlan kisebb-nagyobb 
fénypontot találunk. Pompásan ragyognak ezek, s aki megfigyeli őket, annak szívét bizonyos szent, 
áhítatos félelem szállja meg. Vajon miért? Mert szelleme ezek mögött hatalmas titkokat sejt, ezek 
azonban még nagyon messze vannak tőle. Nézheti őket, nyúlhat utánuk, de ezek a kis fények -nagy 
tartalmuk ellenére- nem akarnak a kutató szellemhez közeledni. 

12. -Kedves barátunk és testvérünk, a szellem e régi mennyének vajon kik eme fényforrásai? 

13. -Látjátok, ezek mind az általatok is ismert, és Isten szellemével eltöltött pátriárkák, ősatyák, 
próféták, néptanítók és vezetők! A Földön azonban rengeteg mesterséges fény is van. Kik vajon ezek 
az ó-szövetségben? Ezek azok a figyelemre méltó emberek, akik Istentől elhivatottak, szavai szerint 
éltek, és életmódjukkal felebarátaikat megvilágosították és felüdítették, új életerővel telítették. 

14. Ezzel előttünk is áll a pazar éjszakai jelenet. Olykor -olykor ugyan egy- egy éjszakai futó 
vihar ideiglenesen eltakarja ugyan előlünk a csillagos eget tovasiető fellegeivel, de ugyanaz a vihar, 
amely az ellenséges felhőket a ragyogó csillagos égbolt elé hozta, ugyanúgy tovább is hajtja azokat, 
sőt, utána még ragyogóbbá lesz az égbolt, mint amilyen azelőtt volt. Ha vihar jön, mindent aggodalom 
tölt el, és mindenki a derűs, nyugodt égbolt után vágyakozik. A természetismerő azonban így szól: 
„Az ilyen kis viharok rendesen csak előhírnökei a közeledő nappalnak, s ezért nem is kell 
aggodalmaskodnia senkinek sem!" 

15. Valóban úgy is van, ahol nagy hideg kerül az áramlásba, ott joggal el lehet mondani, hogy 
itt nem lehet messze valamilyen hatalmas őserő, mert a kis szél csak mellékáramlása egy nem távoli 
hatalmas orkánnak. A mi természettudósunknak tehát teljesen igaza van, és így gyönyörködjünk csak 
továbbra is a csillagos éjszaka csodáiban. 

16. Szerelmesek módjára kóborolunk a hatalmas fénypalota ablakai előtt, felcsigázott 
képzelettel és vágyakozva tekintünk fel a ház egy éjjeli lámpástól megvilágított fénynyílására, ahol 
szerelmünk tárgya tartózkodik. 

17. Rengeteg sejtelem, ezernyi súlyos gondolat cikázik és fut el szeretet-mennyünk felett, de 
egyetlen ilyen kérészéletű repülő fény sem nyújt szeretetünk számára megfelelő gyógyírt. 

18. Ugyanígy van az emberi szellem az ő csillagos éjszakájával is. De mi történik? A Nap kelet 
felől közeledik, pirkad, az ég alja vörösödni kezd, s mind világosabbá válik a horizont. Még egy 
pillantás az előbb még olyan gyönyörű szép égboltra, és nem látni egyebet, csak azt, hogy a csillagok 
egymás után tűnnek el szemünk elől. 

19. A Nap az ő pompás örökös fényével feljön, mire egyetlen csillagocska sem látható tovább 
az égbolton, mert az egyetlen Nap a menny összes atomját jobban megvilágítja, mint éjszaka, a sok 
miriádnyi csillag együttvéve képes volt megvilágítani. 

20. A várakozó szerelmes előtt -aki egész éjszaka hiába kóborolt várakozva- a számára oly 
értékes házban csak egyetlen ablak nyílik meg, és ebből üdvözli őt szívének tárgya. Egyetlen jelentős 
pillantással sokkal többet mond neki, mintha százszámra adná át saját megszámlálhatatlan gondolatát 
és képzeletét. 

21. Így éljük át naponta a nagy természet egy olyan jelenetét, ami tökéletesen megfelel a mi 
szellemi éjszakánknak. 

22. A Holdat -akárcsak Mózest- lecsökkent és elhalványult fényével az esti hegyek mögött látjuk 
elmerülni, amikor a hatalmas Nap kelet felől a horizont fölé emelkedik. Amit előbb az éjszaka - 
akármilyen titokzatos- sötétségbe rejtett is el, most mindenki szeme előtt tökéletesen megvilágítva 
tűnik fel. 

23. Ez pedig mind a Nap hatása, ami a szellemi Mennyben az egyedüli Úré: az Úr Jézusé, Aki 
az összes Mennynek és Földnek Ura! 

24. Ami pedig Ő -mint az összes isteni Napok Napja- Önmagában, ugyanaz minden egyes szó 
is, ami az Ő szájából jön, az összes többivel szemben, amelyek az Ő szellemével áthatott pátriárkák, 
ősatyák, próféták ajkáról elhangzottak. A megszámlálhatatlan sok figyelmeztetés, törvény, és egyéb 
írások azok a csillagok, amelyek az ó-szövetségben szerepelnek, és ugyanezek felelnek meg a sok 
mesterséges fénynek, amelyek a szellemi éjszakában olykor-olykor felcsillannak. Később azután 
megjelenik az Úr, s csak egy szót szól, és elringatja az egész ó-szövetséget. 

25. Látjátok, ez az első szó is azért világít úgy ebben a teremben, akárcsak egy önvilágító Nap, 
amely megszámlálhatatlan csillagot világít meg anélkül, hogy ezek visszfényére valaha is rászorulna, 
mert Ő Maga az Ősfény, amelyből az összes többi csillag részleges fényét merítette, és továbbra s 
állandóan nyeri. 

26. Az elmondott jelenségekből tehát biztosan megérthető, hogy az összes többi tábla miért 
pusztán csak fehér, tehát csak tompán csillogó alkotású, míg itt pedig az Ősnap fényében 
gyönyörködhetünk, amelynek semmiféle elő- és utófényre nincs szüksége, mert önmagában egyesít 
minden fényt. 

27. Aki az elhangzottakat csak valamennyire is megértette és megszívlelte, az tökéletesen 
beláthatja, hogy miért mondotta az Úr: , A szeretetnek e parancsolatában benne van Mózes és az 
összes próféták!" 

28. Ez ugyanannyi, mintha természetes vonatkozásban azt mondanánk: Nappal azért nem látjuk 
a csillagokat, s azok fényére azért nincs szükség, mert az egyetlen Nap fényében a többi 
megszámlálhatatlan mind benne van. 

29. Ennek a kézzel fogható igazságát egyébként még a továbbiak is igazolják. 


199. Fejezet: 

Minden teremtmény ősanyaga Isten Szeretete, ennek megfelelése a Napon keresztül az isteni szeretet meleg, 
melynek hatására minden kizöldül, s amely a gyümölcsöt megérleli. A tanítványok ellenvetése: a sarkvidéki meleg, a 
szeretet hogyan viszonyul a jégvilágban? A jég melegíthető, tehát nem tökéletesen hideg. A meleg a szeretethez hasonló, 
a tökéletes hideg a pokol szeretetlenségéhez. A parancs szellemi értelme: Istentől kapott alap szeretet melegeddel 
kapcsolódj bele Istennek a téged fenntartó ős-melegébe, akkor életedet soha többé nem veszítheted el. Ha azonban 
különválasztod szereteted melegét az istenitől, nem kaphatod az Ős-szeretet élet melegét, s az elhidegülés olyan 
mélységébe süllyedhetsz, amiről még az angyalok sem tudnak semmit sem! Az Úr igéje a napok Napja, mindent 
magában egyesít! 


1. Az Úr szeretete valamennyi teremtmény Ősanyaga, mert enélkül soha semmit sem 
teremthettek volna. Ennek a szeretetnek a megfelelése a mindent megelevenítő és nemző meleg, és 
csak ennek hatására zöldellhet ki lábatok alatt a föld. 

2. A meleg lombosítja a fákat, kivirágoztatja azokat, és ugyanaz a meleg érleli meg annak 
gyümölcsét. Az egész földkerekségen nem található egyetlen olyan dolog, vagy lény sem, amely 
eredetét a melegség tökéletes hiányából meríthetné. 

3. -Kedves barátunk és testvérünk! A jég bizonyára nélkülöz minden meleget, különösen a 
sarkvidéken, és ennek képződésébe a meleg vajmi kevéssé folyhat bele, mert hiszen -40 foknál még 
a hőmérő higanya is megfagy, azaz megszűnik működni. 

4. Kedves barátaim és testvéreim! Földi tudósaitok még nem találták fel azt a műszert, amellyel 
a tulajdonképpeni meleget a tulajdonképpeni hidegtől el tudják választani, és annak fokát 
tudományosan is meg tudják mérni. Nálunk -akik a tökéletes tiszta tudásba be vagyunk avatva- 
egészen más mérték van használatban. 

5. Földi tudásotok csak ott kezdi mérni a hideget, ahol a víz jéggé fagy, márpedig ha a 
tulajdonképpeni hideg a fagypontnál kezdődne, tudni szeretném annak a törvénynek az alapját, amely 
szerint a hideg mégis fokozódhat. A fagypont alatti 4-5 fokos hidegre miért mondjátok azt, hogy az 
valahogy még könnyen elviselhető? Amikor pedig a hőmérő a 19 fok alá süllyed, akkor a hideget 
igen fájdalmasnak, nehezen elviselhetőnek találjátok. Nem mondhatnánk teljesen jogosnak, hogy a 
18 fokos hideget azért érezzük keményebbnek a négy fokosnál, mert ennél nyilván még több meleg 

vegyül, mint a 18 fokosnál. A 18 fokos hideget tehát tökéletes hidegnek nevezhetjük? Ó nem, mert 
30 fokosat, sőt ennél nagyobbat is mérnek, és természetesen az még sokkal fájdalmasabb, mint a 18 
fokos. Miért? Mert bizonyára sokkal kevesebb benne a meleg, mint 18 foknál volt. Mivel a 40 fokos 
hideg még fájdalmasabb a 30 fokosnál, arra sem mondhatjuk azt, hogy minden meleget nélkülöz! 

6. Kereken kijelentem nektek, hogy mindezek csak átmeneti fogalmak a meleg és a hideg között, 
és megfordítva. Ezért vegyünk elő egy sokkal helyesebb mérőeszközt. 

7. Semmilyen testet, vagy anyagot -amely még felmelegedésre képes- nem nevezhetünk 
tökéletesen hidegnek, mert éppen annyi meleg van benne, amilyen vastag és amilyen sűrű. Egy 
északi-sarki jégtömb a melegen még el tud olvadni, és annak a vize még fel is forralható. Márpedig 
ha a jégtömbben nem lett volna meleg, akkor az sohasem lenne felmelegíthető. 

8. A hideg tehát valaminek olyan tulajdonsága, amely szerint az a melegedésre már teljesen 
képtelen. Ezért az Északi-sark jegének képződése teljes joggal csakis a meleg visszahatásának 
tulajdonítható, amikor is a meleg segítségével a hideg által veszélyeztetett vizet megragadja, 
összehúzza, megszilárdítja, hogy a tökéletes hidegnek ellenállhasson. 

9. A meleg tehát a szeretethez hasonló, amiként a tökéletes hideg már tulajdonképpen a pokol 
szeretetlenségéhez! Ahol ez igyekszik fellépni, érvényesülni, vele szemben sorompóba áll a mindent 
megelevenítő és fenntartó szeretet, és a mindent tökéletesen megölni akaró szeretetlenség az így vele 
szemben fegyverben álló szeretet ellenében már nem is arathat győzelmet. 

10. Mit jelent tehát ez az Ige: , Szeresd Istent mindenek felett!" Nem jelenthet mást, mint: , Az 
Istentől számodra megadott élet-melegeddel (alap szereteteddel) kapcsolódj bele Istennek a téged 
megteremtő és fenntartó ős-melegébe, s akkor életedet soha többé nem veszítheted el! Ha azonban 
szeretetedet, vagyis élet-melegedet önakaratodból külön választod az isteni Ős-Életmelegtől, és 
emellett bizonyos fokig teljesen önálló és uralkodó lény akarsz lenni, akkor a szereteted nem kaphat 
többé éltető tápanyagot. 

11. Ennek következményeként természetesen csak fokozódik benned a hideg, és így annál 
nehezebben tudsz felmelegedni. Ha pedig már a tökéletes hidegbe süllyedtél, akkor teljesen a Sátán 
karjába kerültél, ahol mint a tökéletes hideg, nem leszel többé felmelegíthető, nem lévén képes a 
felmelegedésre. 

12. Hogy ezek után veled mi történik, arról még a Menny angyalai sem tudnak semmit sem! 

13. Istenben természetesen kikutathatatlan mélységek vannak. Ki kutathatná ki azokat, hogy 
amellett még életben is maradhasson? 

14. Úgy gondolom, hogy ebből a bevezető részből mégis csak némi fogalmat alkothattok 
magatoknak arról, hogy e parancsolat -mint az Úr egyetlen Igéje- mindennek az összesítése, a napok 
Napja, és minden igék Igéje! 

15. A továbbiakban erről még több szó is esik! 


200. Fejezet: 

Hogyan szerethetjük Istent mindenek felett? Mint a fiatal vőlegény szép menyasszonyát, vagy mint a csillagász 
csillagjait, a matematikus számtanját, az uralkodó a trónját? A gyermekek szeretete önző, szüleiket érdekből hamar 
elhagyják. Az szeret igazán, aki parancsolataimat megtartja! Tartsd meg a parancsolatokat, és szeresd Istent! Példák 
arra, hogy nem elég csupán a parancsok betartása. A vámos és a farizeus imája. Az Úr új utat szabott az örök élet 
elnyerésére az alázat, feltétlen szeretet és bizalom útját. A kisgyermek példája... 


1. Kedves barátunk! Ez mind rendben volna, de hogyan valósítsuk meg ezt az Igét Istennel 
szemben? Tulajdonképpen hogyan szeressük Istent, s még hozzá mindenek felett? 

2. Legyünk talán olyan szerelmesek Istenbe, mint egy fiatal vőlegény az ő legszebb és 
leggazdagabb menyasszonyába? Vagy olyan szerelmesek legyünk-e Istenbe, mint egy matematikus 
valamilyen számtani képletébe, vagy a csillagász a csillagokba? Vagy mint a spekuláns az ő áruiba? 
Vagy a tőkés a pénzébe, vagy pedig egy házigazda az ő kedves vendégeibe? Vagy végül is mint egy 
uralkodó a saját trónjába? 

3. Ezek mind a komoly emberi szeretet mértékei, mert a gyermeknek a szülei iránt érzett 
szeretetét nem lehet bízvást a szeretet komoly mértékének tekinteni, hiszen sok példa igazolja, hogy 
a gyermekek szüleiket elhagyhatják, hogy jó házasságot köthessenek, vagy sok pénzt kereshessenek. 
Ezekben az esetekben a gyermekekben a szülőik iránt érzett szeretet visszavonul, és szükségszerűen 
egy más, erősebb szeretet érvényesül. Ezért mutattuk meg itt előbb az emberi szeretet legerőteljesebb 
mértékeit, s most már csak az a kérdés, hogy az Isten iránti szeretetet melyikhez mérjük? 

4. Ha pedig valaki azzal állna elő, hogy Istent ennek, vagy annak megfelelően kell szeretni, csak 
azt felelhetném rá, hogy barátom, nem találtad el! 

5. Tény és való, hogy az általam említett szeretet kapcsolatok, fokozatok az egyedüliek, amelyek 
szerint az emberek szeretetének erejét mérni lehetne, a parancsolat azonban úgy szól, hogy az Istent 
mindenek felett kell szeretni, ez pedig azt jelenti, hogy jobban, mint az egész világot. 

6. Az a kérdés tehát, hogyan kezdjük el, hogyan emeljük fel magunkat a szeretet olyan 
hatványára, amelyről már az emberi szellem valamelyest mérhető, vagy hasonlító fogalmat már nem 
is alkothat magának. Mondhatnánk azt is, hogy Istent még az életünknél is jobban kell szeretnünk. 
Erre meg azt felelhetném, hogy a saját életünk szeretetéhez még kevésbé hasonlíthatjuk az Isten iránt 
érzett szeretetet, mint a gyermeknek a szülei iránti szeretetéhez. Mert ahhoz még igen sok kétség fér, 
hogy a gyermek kockára tegye saját életét a szülei iránt érzett szeretetből, sőt ellenkezőleg, úgy van, 
hogy igen szívesen veszik, ha érettük a szülő életre-halálra küzd. 

7. Így a gyermek önzése rendesen sokkal erősebb, mint a szülők iránti szeretete. Azt is 
tapasztalhatjuk, hogy a gyermekek másfajta előnyökért milyen könnyen teszik kockára az életüket. 
Az egyik hatalmas viharokat vészel át az óceánon, a másik a fronton áll ki az ellenség elé, a harmadik 
laza szakadékokba száll le kincsekért. 

8. Mindezekből tisztán látható, hogy az emberi szeretet külsőleges világi fokozatai sokkal 
erőteljesebbek és általánosabb érvényűek, mint a gyermekeknek a szüleik iránti, illetve saját életükkel 
szemben való szeretetük. 

9. De vajon mit használnak ezek a mértékegységek, ha az Isten iránt való szeretetnek olyan 
magas hatványban kell felettük állnia, ami mellett az összes többi szeretet egységnek és mértéknek a 
semmibe kell süllyednie? 

10. Látjátok kedves testvéreim és barátaim, ez az ellenvetés igen erős volt, és ugyancsak meg 
kell állnunk a lábunkon, hogy ezt a túlsúlyt kiegyenlíthessük! 

11. De van ám itt egy másik ellenfelünk is, aki győzelme biztos tudatában áll elénk, s már szól 
is: 

12. Ó, hiszen ezzel a véleménnyel egy-kettőre elkészülünk, mert hiszen maga az Úr adta meg az 
Isten-szeretetre vonatkozó kifejezett mértéket. Más egyebet mondanom sem kell már, csak amit az 
Úr mondott: 

13. „Csakis az szeret Engem, aki az Én parancsolataimat betartja!" Ez tehát az egyedüli mérték 
arra, hogy miként kell Istent szeretnünk! 

14. Kedves barátom, ha elég erős és éles fogad van, mi lenne, ha felhoznék még néhány idézetet, 
mert amint látom, hajlandó vagy ebbe beleharapni. Mert lásd, a felhozott példával az Isten iránti 
szeretet mértékét semmivel sem bizonyítottad be jobban. Az Írásnak ez a verse ugyanis csak egy 
gondolat, egy hivatkozás, amit az Írásoknak köszönhetsz. Gondolj azonban arra, hogy aki az 
Írásokból eleven hasznot akar húzni, annak nem csak azt kell tudnia, hanem benső életerejével meg 
is kell értenie, amit az azzal mondani akar. 

15. Mit szólnál ugyanis ahhoz, ha én most szintén az Úr szájából közvetlenül eredő nemcsak 
egy, hanem több olyan mondására hivatkoznék, amelyek az általad említett szavakkal teljesen 
ellentétben állnak, amennyiben az Úr maga sem tartja elegendőnek az Iránta való szeretet-törvény 
betöltését. Persze, most olyan képet vágsz, mintha kételkednél ebben. 

16. De kedves testvérem, hiszen az ilyen versek csak igen szűkösen lehetnek az Írásban! 

17. Kedves testvérem, csak várj egy kicsit, fél tucatot felhozok belőlük! Bizonyára ismered az 
Úrnak a gazdag ifjúval folytatott párbeszédét. Nem kérdezte meg Tőle: , Mester, mit tegyek, hogy az 
örök életet elnyerjem?" Erre mit válaszolt az Úr? Ugye azt felelte: , Tartsd meg a parancsolatokat, és 
szeresd az Istent!" Mit mondott erre az ifjú? , Mester! Hiszen ezeket már gyermekkorom óta 
megtartom!" 

18. Így történt ugye?! De miért válaszolt így az ifjú?-kérdem tőled. Ezzel bizonyára azt akarta 
mondani: , Annak ellenére, hogy mindezeket már gyermekkorom óta megtartottam, mégsem érzek 
semmit sem magamban abból a csodálatos örökéletből!" 

19. S erre nyilvánítja az Úr elégtelennek e parancsok betartását az örök élet elnyeréséhez, s ezért 
rögtön hozzá is teszi: ,,... add el mindenedet, oszd szét a szegények között, és kövess Engem!" 

20. Kérdem én most tőled, ha az Úr saját maga fűzi hozzá ezt a feltételt, akkor elegendő az Isten 
iránti mindenek felett való szeretetéhez e parancsolatok puszta betartása? Lásd ez az egyik bökkenő, 
de menjünk tovább! 

21. Hogyan szólt az Úr egy alkalommal az apostolokhoz és tanítványaihoz, amikor a betöltendő 
kötelességeikről szólt? Ezeket az igen jelentős szavakat mondta: 

22. , Ha pedig már mindent megtettetek, akkor ismerjétek be, hogy lusta és haszontalan szolgák 
vagytok!" 

23. Most ismét csak azt kérdezem tőletek, hogy vajon elegendőnek tartja-e itt az Úr a 
parancsolatok megtartását, mikor nyilvánvalóan kijelenti, hogy a pusztán csak a parancsolatokat 
betartó ember önmagát mégis haszontalannak tartsa? Lásd, ez már a másik, de még vaskosabb 
bökkenő! De menjünk csak tovább! 

24. Ismered ugye a farizeus és a vámos példázatát a templomban? A farizeus vélt tiszta 
lelkiismerettel tesz bizonyságot a szentély előtt arról, hogy ő -nem úgy, mint igen sokan- egész 
életében a legpontosabban betartotta Mózes összes törvényét teljes egészében az Írás szavai szerint. 
Ezzel szemben -a templom egyik zugában hátul- a szegény vámos legmélyebb alázattal teljes 
vallomásából mindenki láthatja, hogy ő meg éppen a mózesi parancsolatokkal állt hadilábon, és épp 
rengeteg bűne miatt az Isten szentélyére még csak feltekinteni sem mert, mert Isten előtt beismerte 
teljes értéktelenségét és ezt belátva az Ő kegyelméért és irgalmáért esedezik! 

25. Most csak azt szeretném tőled hallani kedves, az Írásokat ismerő barátom, hogy ha a 
törvények betartása elegendő, akkor miért tartja az Úr a törvényeket szigorúan betartó farizeust 
méltatlannak, míg a bűnös vámost méltónak Isten országára, amikor a templomból távoznak. 

26. Lásd, ha a világosság fényében jól meggondoljuk a dolgot, úgy látszik, hogy az Úr a 
parancsolat puszta pontos betartására egy újabb súlyos bökkenőt rakott. Látom, most már csak a 
válladat vonogatod, s magad sem tudod, hogy hányadán vagy. De csak nyugodj meg kedves 
testvérem, ne törődj vele, mert hiszen jön még ennél különb is! Gyerünk tehát! 

27. Mit szólnának most a híres írástudók ahhoz, hogy ha az Írásból, tehát magának az Úrnak a 
szájából egy olyan versre hivatkoznék, amelyben közvetve az egész törvényt elégtelennek nyilvánítja 
ki, s egy egészen új utat szab meg, amely szerint egyedül és kizárólag Őt saját magát jelöli meg az 
örök élet elnyeréséhez érvényesnek? 

28. Kedves barátom, ezt a verset azután már csakugyan szeretném hallani! 

29. Jól van kedves barátom, már mondom is! Mit mondott az Úr, amikor menetelés közben az 
úton egy gyermeket talált, őt felvette, szeretgette és megcsókolta? Ezt mondta: 

30. , Ha nem lesztek olyanok, mint e kis gyermek, nem mehettek be a Mennyek Országába!" 

31. Kérdem tőled: ez a kis gyermek alig gagyogott még csak néhány szót. Tudta-e vajon 
tanulmányozni Mózes törvényeit, és szigorúan annak megfelelően élni az életét? Úgy gondolom, 
hogy az egész föld kerekségén nem találhatsz olyan ostoba embert, aki ezt megállapítaná! Kérdés 
tehát: hogyan állíthatott az Úr az örök élet elnyerésének legmagasabb feltételeként egy gyermeket, 
akinek Mózes összes törvényéről még csak hajszálnyi fogalma sem lehet? 

32. Testvérem, egyebet én már nem mondok neked, csak még ezt: ha úgy tetszik neked, mondj 
ezekre vonatkozóan ellenvéleményt! Hallgatsz? Akkor ebből kénytelen vagyok azt a következtetést 
levonni, hogy az adott előbbi feltételeddel jó mélyen visszahúzódtál a hátérbe, de nem baj. Még az se 
okozzon neked gondot, mert még ennél is különb dolgot tudok megállapítani! 


201. Fejezet: 

A törvényt tökéletesen betartókat is megfeddi az Úr. Vendégszeretet: a mózesi fő törvényt betartó, szorgalmasan 
dolgozó Mártát az Úr arra inti, hogy a neki nem segítő, de az Úr szeretet tanítását hallgató Mária a jobbik részt 
választotta, amely soha el nem vétetik tőle. Az Úr szombaton vándorol, jót tesz, tanítványai búzafejeket tépdesnek. Az 
apa és két fia példája: a szeretetet többre becsüli a hivalkodó munkánál. Két menyasszony: az egyik munkájával, a 
másik szeretetével köti le vőlegényjelöltjét. 


1. -Kedves barátom, e négy példából láthattad, hogy az örök élet elnyeréséhez az Úr nem tartja 
elégnek a törvények pontos betartását, sőt a negyedik példa szerint azt egyenesen ki is emeli! 

2. -De mit szólnál ahhoz, ha néhány olyan példát hoznék elő neked, ahol az Úr a törvény betartóit 
egyenesen megfeddi?! 

3. -Bocsáss meg, de ez már csakugyan nem lehetséges! ? 

4. -Igen? Na jól van, akkor hallgass ide. Nem csak egy, hanem akár több példára is 
hivatkozhatok. Hallgass csak ide! 

5. Mindenki előtt, aki a mózesi törvényeket teljes egészében áttanulmányozta, ismeretes, hogy 
Mózes mennyire a zsidó nép lelkére kötötte a vendégszeretetet. Aki ez ellen vétett, az Isten és az 
emberek előtt egyaránt büntetésre méltónak ítéltetett. A nyereségvágyra oly nagyon hajlamos zsidó 
népnél már csak azért is roppant fontos volt a vendégszeretetet törvényének bevezetése, hogy ezáltal 
a népet az önzéstől és a nyereségvágytól megóvja, részben pedig, hogy a felebaráti szeretet 
gyakorlásába bevezesse. 

6. Törvény volt tehát az, hogy az idegent -különösképpen ha az a zsidó nép kötelékébe tartozott- 
a legnagyobb figyelemmel kell fogadni és kiszolgálni, s ez a törvény pedig Istentől eredt, mert 
Mózesen keresztül maga az Isten volt a törvényhozó! 

7. Amikor pedig éppen egy és ugyanaz az Úr, aki egykor Mózesen keresztül az ismert 
törvényeket megadta Bethániába, Lázár házába ment, Márta a törvénynek megfelelően nagyon 
szorgoskodott, és egész ereje latba vetésével azon volt, hogy legmagasabb vendégét a 
legtisztességesebben kiszolgálja. Mária az annyira szeretett kedves vendég látása feletti örömében 
kimondhatatlan nagy meghatottságában teljesen megfeledkezett erről a törvényről. Az Úr lábaihoz 
ült, és látszólag tétlenül, de annál nagyobb figyelemmel hallgatta az Úr változatos elbeszéléseit és 
példázatait. Márta -testvére látszólagos tétlensége és e törvényről való megfeledkezése miatt- kissé 
indulatba jőve sietve az Úrhoz fordult, és így szólt: , Uram, nekem olyan sok dolgom van most, ezért 
nagyon szépen kérlek, szólj a nővéremnek, hogy jöjjön, és legalább egy kicsit segítsen nekem!" Ami 
más szavakkal azt jelenti: , Uram, Te a mózesi törvények megteremtője, légy kegyes figyelmeztetni 
a nővéremet a törvény betartására!" 

8. Ám mit felelt erre az Úr? Hallgasd csak meg: , Márta, Márta -mondta Ő- te sokat dolgozol e 
világiakért, Mária azonban a jobbik részt választotta, amit soha senki örökkévalóságokon át sem 
vehet el tőle!" 

9. Mondd kedves barátom, hát nem nyílt feddés az Úr részéről a törvények pontos betartásáért?! 
Sőt, ezzel szemben annak a személynek nem a legrendkívülibb megdicsérése, aki bizonyos módon 
az egész törvénnyel mit sem törődik, sőt az Úr szavaitól felbuzdulva így felel: 

10. , Uram, ha Te az enyém vagy, úgy az egész világ egy hamis státert sem ér előttem!" Hát nem 
mutat itt rá újból a Úr arra, hogy a törvény puszta betartása önmagában még senkit sem javít, mert 
van ennél még egy jobb rész is, ami az emberektől soha el nem vehető! Lásd kedves testvérem, ez 
már az ötödik bökkenő! De menjünk még tovább! 

11. Mit is mondott az Úr Mózesnél, mégpedig a harmadik parancsolatban? , Szenteld meg a 
szombatot!" S mondd, mit tesz az Úr azok előtt, akik e törvényt betű szerint töltik be? Lásd Ő vándorol 
szombaton, s ezzel betű szerint megszentségteleníti a törvényt, sőt még tanítványainak is megengedi 
a kalászok letépését, hogy a búzaszemekkel éhségüket csillapíthassák. Nos, hogyan tetszik neked 
Mózes törvényeinek ilyenképpen való megtartása, ahol az Úr nemcsak saját személyében, hanem -a 
törvény betűszerinti betöltőinek nagy bosszúságára- tanítványaival együtt halomra dönti a szombatot? 
Erre persze azt feleled: Az Úr megtehette, mert Ő ura a szombatnak is! 

12. Jól van, de tudták-e a bosszankodó farizeusok, hogy az ács fia a szombatnak is Ura? 

13. Csodatettei alapján egész nyugodtan elismerhették annak! Krisztus tökéletes Istenségének 
felismeréséhez annál az elvakult népnél nem volt elegendő a csodatétel, mert csodatetteket minden 
idők összes prófétái műveltek, -a hamisak éppen úgy, mint az igazak- s azt sem mondhatjuk a 
farizeusokra, hogy Krisztus csodái őket Istenségéről és dicsőségéről meggyőzték volna. 

14. A szombatot egészen Krisztusig az összes próféta megszentelte, egyedül csak Ő dobta azt 
félre. Csoda-e tehát, hogy a törvény betű szerinti betartóit ez indulatba hozta? Ugyebár ez teljesen 
érthető, s lásd, az Úr mégsem engedte Magát befolyásolni! 

15. Csakhogy kedves testvérem, mi következik ebből? Semmi más, minthogy az Úr a törvények 
puszta betartását egészen utolsó rangúnak tartja. S miért? Egy, a te gondolatvilágodból, s általában 
az emberek gondolatvilágából vett kis hasonlat megadja erre a feleletet. 

16. Egy apának két fia van, akikkel hivatalos formában közölte akaratát. Egy szántóföldre és 
egy szőlőskertre mutatva így szólt hozzájuk: , Most már mindketten jól felnőttetek és megerősödtetek, 
s ezért elvárom tőletek, hogy mostantól fogva ti is munkáljátok meg nekem ezeket. A munkátokból 
ismerem majd fel, hogy melyikőtök szeret jobban Engem! Nos, ez az a törvény, amelynek értelmében 
az a fiú, amelyik az atyját jobban szereti, természetesen részesül az ő dicsőségében is." 


403 


17. De mit tettek a fiúk? Az egyik az ásóhoz kapott, és egész nap szorgalmasan túrta a földet, 
rendbe hozta a szántóföldet és a szőlőskertet egyaránt. A másik azonban inkább kerülte a munkát. De 
vajon miért? , Amíg kint a földön, vagy a kertben vagyok, az alatt az idő alatt állandóan nélkülöznöm 
kell az én jó atyámat. Egyébként sem vagyok annyira éhes a dicsőségre, mint a testvérem. Ha együtt 
lehetek az én szeretett atyámmal, és állandóan közelében tartózkodhatom, -aki a szívemnek 
úgyszólván minden- akkor mit érdekel engem, mit törődöm akármilyen dicsőséggel!" 

18. Az atya azonban így szól a fiához: , Nézd, milyen szorgalmasan dolgozik a testvéred, hogy 
rászolgáljon, hogy kiérdemelje az én szeretetemet!" A fia pedig így felel: „Ó kedves és jó atyám, ha 
a földön vagyok, azalatt távol kell lennem tőled, s a szívem nem hagy nyugton, mert mindig azt súgja 
nekem, hogy a szeretet nem a kézben, hanem a szívben lakik, s éppen ezért nem is kézzel, hanem 
szívvel kell azt kiérdemelni. Add csak édes atyám a földet és a kertet a testvéremnek, aki olyan 
szorgalmasan dolgozza meg azt. Nekem pedig teljesen elég lesz, ha megengeded, hogy mindenkor a 
szívem szerint szerethesselek, akkor amikor csak akarlak! Mert te az én atyám, tehát voltaképpen 
mindenem vagy!" 

19. Nos, mit gondoltok, mit szól ehhez az atya szívének legbensőbb érzése szerint? Bizonyára 
nem mondhat mást, mint ezt: „Úgy, úgy legkedvesebb fiam, a te szíved megnyitotta az én szívemet 
is! A törvény nem egyéb vizsgánál. De látod kedves fiam, a szeretet nem húzódik meg a törvény 
köntösének ráncaiban. Mindenki, aki csupán magát a törvényt tartja be, az ezt csak önszeretetből 
teszi, hogy ezáltal erejével az én szeretetemet és dicsőségemet kiérdemelje. Aki azonban a törvényt 
csak így, e formában tartja meg, az még igen távol van szeretetemtől, mert az ilyen szeretete nem 
rajtam, hanem a jutalmon csügg. 

20. Te azonban lásd, fordítva jártál el. Nem utasítottad ugyan vissza a törvényt, mert azt a te 
atyád adta, de felülemelkedtél a törvényen, s szereteted a törvény felett visszavezetett hozzám, a te 
atyádhoz. Legyen tehát a föld és a kert a testvéredé, és lépjen be ő is az én dicsőségembe. A tied pedig 
legkedvesebb fiam legyen az, ami után vágyódtál, amit kerestél: legyen tiéd atyád maga, és vele 
együtt az ő egész szeretete!" 

21. Úgy gondolom kedves barátom, hogy ennél a példánál kézzelfoghatóan, világosan láthatod, 
hogy mi a több? Magának a törvénynek a száraz betartása, vagy pedig annak mellőzése, és egyedül a 
szeretet megragadása? 

22. Ha pedig még mindig nem látod egész tisztán a dolgot, akkor kérdem tőled: ha abban a 
helyzetben volnál, hogy két szűz közül válassz magadnak menyasszonyt, s mindehhez még azt is 
tudod, hogy egyaránt szeretnek, csak azzal nem vagy még tisztában, hogy vajon melyik szeret téged 
tisztábban, jobban, vajon nem lennél kíváncsi arra, hogy melyik szeret téged jobban, vagy kevésbé, 
hogy természetesen azt válaszd magadnak menyasszonyul? 

23. Ez csak világos, és teljesen magától értetődik, de hogyan is tudhatnám azt meg? 

24. Nos, azt is megmondom neked mindjárt! 

25. Elmégy először az egyikhez. Látod, mennyire serény és tevékeny, az irántad való szeretetből 
ki sem látszik a munkából, amivel neked kedveskedik. Így készít neked ingeket, harisnyát, hálóruhát, 
s más ehhez hasonlókat, s ezekkel annyi a dolga, hogy sok munkája közben szinte észre sem veszi, 
ha hozzá jössz. Lásd, ez az egyik! 

26. A másik igen lanyhán dolgozik, ő is dolgozott érted, szíve azonban állandóan csak veled 
foglalkozik, és így nem is tudhatja figyelmét egészen a munkájára fordítani. Amikor felkeresed őt, 
már messziről látja, hogy jössz, s tovább szó sem lehet nála munkáról, mert ilyenkor semmi sem 
fontosabb előtte, mint egyedül csakis te magad. Te vagy az ő mindene, az egész világot odaadja érted. 
Mondd csak, a kettő közül melyiket választanád? 

27. -Bizony kedves testvérem, ezerszer jobban tetszik nekem a második, mert ugyan mit érek én 
azzal a pár inggel és harisnyával? Nyilvánvaló, hogy az első csak azért dolgozik nekem, hogy 
munkája elismerésével s a lekötelezettség érzésével hasson rám, magához kössön, mintegy 
kényszerítsen. A másik azonban el akar szeretni, és túltekint minden szolgálatkészségen. Nem ismer 
nagyobbat, többet nálam és az én szerelmemnél, s eszerint csak őt vehetem el feleségül! 

28. -Jól van kedves barátom, látod-e most már a különbséget Márta és Mária lénye között? 
Érted-e most már, hogy miért szólt úgy az Úr a szorgos Mártához, és miért szólt az Úr így a látszólag 
hanyag Máriához? 

29. Ebből azonban egyben azt is láthatod, hogy a törvényeken felül mit is kíván még tőlünk az 
Úr, s minden egyes embertől. Azt is kézzel foghatóan bizonyítva láthatod, hogy miben áll az 
embernek az Isten iránti szeretete! 

30. Ugyanezen okból átkozza -szívében felgerjedve- a törvényt betű szerint betöltőket, azaz az 
írástudókat és a farizeusokat, ám ugyanakkor megdicséri a bűnös vámost, és a Mennyek országát 
sokkal inkább elérhetőnek mondja a rablók, paráznák és a házasságtörők számára, minthogy azt 
megnyitná a száraz betűcséplők előtt! 

31. Most azt kérdem tőled még egyszer, -és pedig teljes joggal- hogy milyen mérték szerint kell 
tehát Istent szeretni? Ha megvan a helyes mértékegységem, akkor mindenem megvan. Ha pedig nincs 
meg, akkor csak úgy szeretek, mint az, aki voltaképpen maga sem tudja, mi a szeretet. Ezért újból 
kérdezem: hogyan kell Istent szeretni? 

32. És én János mondom, hogy Istent mindenek felett szeretni azt jelenti: , Istent minden 
törvény felett szeretni!" Hogy pedig ez miképpen lehetséges, azt a következőkből megtudhatjátok! 


202. Fejezet: 

A törvény: Isten szeretetéhez vezető száraz út. Aki Istent szívében kezdi szeretni, az az utat már maga mögött 
hagyta. Istent minden törvény fölött szeretni azt jelenti: az utat átugorjuk. A gazdag ifjúnak szóló tanítás: add vissza a 
világnak az ő törvényeit s amit tőle kaptál /az anyagot, vagyont/ oszd ki a rászorulóknak, te pedig maradj mellettem, s 
elnyered az örök életet! Ha nem úgy jöttök hozzám, mint a kisgyermekek, nem juttok be Isten Országába! Én vagyok 
az út, az igazság és az élet, az akol és az ajtó is! Aki már az Úrnál van, annak mi dolga a törvénnyel? Péter szeretsz-e 
engem? 


1. -Aki Istent a szívében kezdi szeretni, az ezt az utat már maga mögött hagyta. Aki azonban 
Istent csak a törvények betartásával szereti, az ezzel a szeretetével még mindig csak az úton vándorol, 
amelyen nemcsak hogy semmiféle gyümölcs nem terem, hanem olykor a vándorra fosztogató tolvajok 
és rablók is várakoznak. 

2. Ám aki Istent tisztán szereti, az már minden törvény fölött szereti. Mert Istent mindenek felett 
szeretni annyi, mint őt minden törvény felett szeretni. Aki még az úton van, az írásról-írásra kénytelen 
tovább menni, hogy a kitűzött célt így a legfáradságosabb módon érje el. Aki azonban Istent rögtön 
szereti, az egész utat, azaz a törvényt, átugorja, és ezzel Istent máris mindenek felett szereti. 

3. -Kedves barátunk és testvérünk, ez egy kissé különösen hangzik számunkra, mert a mi 
fogalmaink szerint Istent mindenek felett szeretni annyi, mint Őt jobban szeretni, mint mindent az 
egész világon! 

4. -Nos, jól van, de akkor azt kérdem, milyen mértékegysége van az embernek arra, hogy ezt a 
szeretetet felmérje? Az embernek a világ iránti legnagyobb szeretetét már előbb boncolgattuk, s ebből 
láthattuk, hogy az emberek Isten iránti mindenek felett való szeretetének felméréséhez ily módon 
semmiféle mértékegysége nincs. 

5. De azt kérdezem tőletek, hogy a megadott törvényekben vajon nincs-e minden megadva 
ahhoz, hogy az ember vágyait a világi dolgokkal kapcsolatban miként szabályozza? A törvényben 
minden adott, és az emberek szeretetéhez bölcs és helyes korlátozás is adatott, hogy a világi dolgokkal 
szemben minden egyes ember miként viselkedjék! 

6. Ha azonban valaki Istent már mindenek felett szereti, az már bizonyára minden világi dolog 
felett is szereti, mert -amint mondottam- éppen a törvényekben van megadva a világi dolgok 
használatának mikéntje, valamint azoknak az isteni Rendhez való igazodása. Egy rövid kis 
szemléltetés mindjárt teljesen megvilágítja a dolgot. 

7. Az Úr így szól a gazdag ifjúhoz: , Add el mindenedet, oszd szét a szegények között, és kövess 
Engem!" Mit jelent ez? Más szavakkal azt fejezi ki: , Ha te, ifjú figyelembe vetted a törvényt, most 
emeld fölé magadat, add vissza a világnak az egész törvényt, és mindazt, ami az övé-a világé-te pedig 
maradj mellettem, s akkor elnyered az örök életet!" 

8. Vajon ki nem érti meg ebből, hogy mit jelent Istent mindenek felett szeretni? 

9. Továbbá az Úr így szólt tanítványaihoz: , Ha nem úgy jöttök Hozzám, mint azok a kis 
gyermekek, semmit sem törődve a világgal, sem a törvénnyel, sem a világ dolgaival, és nem ragadtok 
meg Engem mint a gyermekek, akkor nem is juthattok be az Isten Országába!" Miért nem? Mert ezt 
is mondotta az Úr: , Én vagyok az Út, az Igazság és az Élet!" 

10. Aki tehát Hozzám-Aki tökéletesen egy vagyok az Atyával-akar jönni, annak Rajtam 
keresztül lehet csak az akolba bemenni, mert Én magam vagyok az Ajtó és az Akol is, vagyis maga 
az Isten Országa." 

11. Mindaddig, amíg valaki nem magát az Urat ragadja meg, addig nem is juthat el Hozzá még 
akkor sem, ha akár ezer törvényt tartana is meg sziklaszilárdan, mert aki még csak az úton van, az 

nincs, és nem is lehet az Úrnál. Aki azonban már Nála van, annak ugyan mi dolga lehet még az úttal, 
vagy az úton? 

12. Közöttetek azonban még sok száz és száz oly nagyon ostoba van, akik az utat többre értékelik 
az Úrnál. Ha pedig az Úrig eljutottak, megfordulnak és eltávolodnak. Az ilyenek nagyobb örömet 
találnak a szolgaságban s a rabszolgaságban, a kemény igában, mint az Úrban, Aki minden embert 
szabaddá tesz, igája gyönyörűséges és terhe könnyű. Szelíd nyomása van igájának, hogy az ember 
vállát az Úr szeretetéhez vezető életútján ne nagyon nyomhassa. De könnyű a terhe is, ami 
voltaképpen a szeretet egyetlen egy törvénye. De lássuk a másik példát is! 

13. Az igaz farizeus egész úton önmagát dicséri, míg a vámos hátul az egész utat roppant 
nehéznek találja. A célba még csak betekinteni sem mer, ezért szívében mélyen meghajlik az Úr előtt, 
beismeri gyengeségét, méltatlanságát, hogy az egyenes úton haladhasson. Szívében erősen 
megragadja az Urat, és ezzel óriási ugrást tesz az egész út felett, s ezzel már el is érte a célt. 

14. Ugyan ki nem látja itt, szinte kézzelfoghatóan, mit jelent Istent mindenek felett szeretni? De 
menjünk tovább. Márta az úton van, Mária azonban már a célnál. 

15. De hogy még tisztábban láthassunk, figyeljük meg azt a jelenetet, ahol az Úr háromszor 
megkérdezi Pétert, hogy szereti-e Őt? Vajon miért kérdezi meg háromszor? Hiszen az Úr nagyon is 
jól tudta, hogy Péter szereti Őt, s azt is tudta, hogy mind a három kérdésre szívből ugyanúgy válaszol 
majd Neki, ugyanolyan bensőségesen és mély érzéssel. Minthogy ezt mind jól tudta az Úr, azért tette 
fel Ő a kérdéseket, hogy Péter belássa: ő teljesen szabad, s az Urat minden törvény felett szereti. Ezért 
az első kérdés: „Péter szeretsz-e Engem?" Ez azt jelenti: „Péter megtaláltál-e Engem az úton?" Ezt 
Péter megerősíti, mire az Úr hozzáteszi, hogy , Legeltesd az Én juhaimat!" Amire vonatkozólag ez a 
magyarázat: , Tanítsd meg testvéreidet is Engem így megtalálni!" 

16. A másik kérdés: , Péter, szeretsz te Engem?" Ez azt jelenti: , Péter te Nálam vagy-e már, itt 
vagy-e a kapunál?" Péter ezt is igazolja, s az Úr felel rá: , Akkor legeltesd az én juhaimat!" Azaz, 
hozd magaddal testvéreidet is, hogy ők is Nálam legyenek az élet Kapujánál!" 

17. A harmadik kérdés: , Péter szeretsz te Engem?" Ez azt jelenti: , Péter az összes törvények 
felett állsz már? Bennem vagy-e? Mint ahogyan Én is benned vagyok?" Mire Péter már 
aggodalommal vegyesen felel, mire az Úr rámondja: , Akkor legeltesd az én juhaimat és kövess 
Engem." Azaz: , Hozd magaddal testvéreidet is, hogy ők is Bennem legyenek, s ezzel az Én 
Rendemben és Szeretetemben lakozzanak, akárcsak te magad!" 

18. Az Urat követni azt jelenti, hogy az Úr szeretetében lakni! Úgy vélem, arról többet mondani, 
hogy miként kell az Istent mindenek felett szeretni, csakugyan felesleges volna. Mivel mindezeket 
most már tudjuk, s a világosságok világosságát felismertük, menjünk egyenesen a tizenkettedik 
terembe. 


203. Fejezet: 

A tizenkettedik terem: „Szeresd felebarátodat, mint tenmagadat!" Ellenvetés. A túltengő önszeretet bűn, de a 
felebarátot az isteni Rend keretében mégis miért az önszeretet mértéke szerint kell szeretni? Példák erre. A felebaráti 
szeretet túllépésének következményei a népek uralkodói. A milliomos segítője, vagy tönkretevője a falujának? Ha 
valamit a szegényeknek adtok, azt Nekem adjátok! Olyat hívj meg lakomára, aki nem tudja azt viszonozni... 


1. E pompásan nagy terem közepén szintén itt látjuk a napfényes táblát, s rajta piros világító 
betűkkel: 

2. , Ez a parancsolat az előbbivel hasonlatos, hogy szeresd felebarátodat, mint önmagadat, és 
ebben benne van az összes törvény és a próféták!" 

3. Bizonyára akadhat valaki, aki erre azt mondaná: , Hogyan értsem ezt? A felebarátot mint 
önmagamat szeretni, mert az önmagam szeretete az önszeretet, ez pedig bűn, tehát ehhez hasonlóan 
a felebaráti szeretetnek is bűnnek kell lennie, mert hiszen az önszeretet alapjára van helyezve. Ha 
tehát erényes életet akartok élni, akkor nem szabad önmagamat szeretnem. Ha pedig ezt nem tehetem, 

akkor a felebarátomat sem szabad szeretnem, mert a kétfajta szeretetnek tökéletesen azonosnak kell 
lennie. Éppen ezért ez a parancsolat: a felebarátot mint önmagát szeretni tehát annyi, mint egyáltalán 
nem szeretni, mert önmagunkat sem szabad szeretnünk." 

4. Látjátok, ez egészen közönséges ellenvetés lenne, amit megcáfolni nem volna nehéz, mert az 
önszeretet voltaképpen minden egyes embernek a saját élete, ezért ebben a vonatkozásban és 
mértékben a természetes önszeretet önmagától érthető, már csak azért is, mert akiben semmi 
önszeretet nincs, az jóformán annyi, mintha élete sem lenne! 

5. A lényeg tehát azon fordul meg, hogy megismerjük a helyes, tehát a jogos, és a helytelen, 
tehát jogtalan szeretetet. 

6. Helyes az önszeretet akkor, ha a világgal szemben nincs több követelése annál a mértéknél, 
amelyet az ember számára az isteni Rend előír, ezt pedig a 7., 9. és a 10. Parancsolat ismertetésénél 
kimerítően tárgyaltuk. Ha az önszeretet a megadott mértéken felül követel, akkor túllépi az isteni 
Rend határait, ez pedig mindjárt az első esetben bűnnek számít. A felebaráti szeretet is ehhez a 
mértékhez kell igazodjon, mert ha valaki a felebarátját mértéken felül szeretné, akkor a testvérével 
szemben már bálványimádást követ el, s ezzel őt semmi esetre sem teszi jobbá, hanem inkább 
rosszabbá. 

7. A túllépett felebaráti szeretet következményei a népek mindenkori uralkodói. 

8. De hogyan? 

9. Ha egy nép a maga kebeléből való valakit a ragyogó képességei miatt túlzott szeretetéből a 
maga urává emelt, később már el kellett tűrni tőle, vagy az utódaitól, hogy ezért az oktalanságáért 
megbűnhődjék! 

10. De kedves testvérünk, királyoknak és fejedelmeknek lenniük kell a népek vezetéséért, de 
ettől eltekintve Isten keni fel őket azzá! 

11. Nem akarom ezt egyenesen megcáfolni, hanem csak megvilágítom a dolgok mikéntjét, 
miként van és hogyan kellene lennie! 

12. Mit mondott az Úr Izrael népének, amikor mindenáron királyt akart magának? Ezt mondta: 

13. , Összes bűneit, melyeket ez a nép Előttem elkövetett, még ezzel a legnagyobbal is tetézi, 
hogy nincs megelégedve az Én vezetésemmel, hanem még földi királyt is követel tőlem?" 

14. Ebből a kijelentésből úgy vélem, eléggé látható, hogy Isten a királyokat nem áldásul adja a 
népeknek, hanem ítéletként. 

15. Kérdés ugyanis az, hogy a királyok szükségképpen mindig Isten által adattak-e a népnek? A 
kérdés legjobban egy másik kérdéssel válaszolható meg, mégpedig: A világ és ezt követően az ember 
megteremtésénél vajon szüksége volt-e Istennek valamilyen segítőre? 

16. Vagy a kérdés megfordítva: Vajon melyik király segített valaha is Istennek a világokat a 
helyes rendben fenntartani, előírt pályáikon vezetni és irányítani? Melyik fejedelemre volt szüksége, 
hogy szelet teremtsen, vagy a fény kivetítéséhez? Melyik uralkodóra volt szüksége a végtelen 
teremtési tér felett való állandó őrködésre? Övezhet-e fényével egy emberi fejedelem, vagy király 
segítség nélkül az Oriont, élelmezheti-e a , Nagy Kutyát"? Fenn tudja-e tartani változatlanul a csillag- 
és napvilágok rendjét? S így vajon szüksége lenne-e Istennek arra, hogy a Föld embereinek vezetésére 
a királyokat, vagy fejedelmeket trónra ültesse, hogy ezek neki segítsenek, és Őt támogassák? 

17. Menjünk csak vissza minden nép őstörténetére, akkor majd meglátjuk, hogy kezdetben 
minden népnek Isten-adta alkotmánya volt, azaz Istenen kívül semmilyen más úr nem uralkodott 
felettük. Később, az idők folyamán, amikor itt-ott egy-egy nép nem volt megelégedve Isten független 
és teljesen szabadelvű vezetésével, mert az Ő uralma alatt igen jól ment a dolga, az emberek egyre 
inkább önszeretettel telítődtek. Egy-egy közülük -a kapott rendkívüli képességei miatt- általános 
szeretetnek örvendett, s a nép maga fölé vezetőjének tette meg. De nem maradtak meg vezetői 
mivoltuknál, mert a vezetőknek a nép számára törvényeket kellett adniuk, azokat szentesíteni kellett, 
s így lett a vezetőből úr, kegyúr, pátriárka, fejedelem, király, a végén pedig császár! 

18. Ezeket tehát sohasem Isten választotta, csak elismertettek az emberek ítéletére, akik a saját 
szabad akaratukból választottak ilyen vezetőket maguknak, hogy maguk fölött minden hatalommal 
felruházzák őket. 

19. Úgy vélem, hogy ez a megvilágítás elég annak belátásához, hogy a szeretet túllépése akár 
önszeretetből, akár pedig felebaráti szeretetből történt, az Úr előtt egyaránt iszonyat. 

20. A felebarátot mint önmagunkat szeretni annyit tesz, mint felebarátunkat a megadott isteni 
Rend szerint szeretni, azaz csakis mindig a helyes mérték szerint, amit az Úr minden egyes ember 
számára őseredetileg meghagyott. Aki nem tudná belátni ennek szükségességét, annak felhozok még 

néhány példát, amiből már teljesen világosan megláthatja, hogy a túllépések mindkét irányban milyen 
következményekkel járhatnak. Figyeljetek tehát! 

21. Az egyik faluban egy milliomos él. Vajon ez áldására, vagy szerencsétlenségére válik-e a 
falunak? Mindjárt meglátjuk. 

22. A milliomos látja, hogy a kis nyilvános bank nehézségekkel küzd. Ekkor eladja összes 
bankérdekeltségét, és pénzét anyagba és áruba fekteti. A bank, amelynél először csak alattvaló volt, 
nagy pénzzavarba kerül később -amint ez történni szokott- milliomosunkat megkeresik kölcsönért, 
amit ő nekik jó kamatra, megfelelő biztosíték mellett meg is ad. A birtokos szomszédjait is -akik 
szintén pénzre szorulnak- telekkönyvük erejéig kisegíti. Néhány évig így mennek a dolgok, a bank 
azonban mindinkább összezsugorodik, és a szomszédjai sem kerültek jobb helyzetbe. Mi történik 
tehát? Milliomosunk először a bankot szorítja meg, a társaság ezt mindenáron és minden feltétel 
nélkül adja át, olcsó pénzen, s legfeljebb annyi pénzt kaphatnak -de ezt is csak nagylelkűségből- 
amivel elköltözhetnek, elutazhatnak. Milliomosunk így korlátlan tulajdonosa lesz a banknak, és vele 
együtt adós szomszédainak is. Mivel pedig ezek sem a kamatot, sem a tőkét nem tudják megfizetni, 
végrehajtás útján szedi el azt tőlük. Ez tehát a nagy szerencse, amit a túlzottan önszerető milliomos a 
falunak juttatott. Többet erről mondanom is felesleges, de menjünk át a következő példázatra. 

23. Egy nagyon szegény család él valahol egy vidéken, alig van annyi kenyerük, hogy az 
élelmük ezzel a legnyomorúságosabban biztosítsák. Egy roppant gazdag, amellett igen jószívű ember 
-ami az ilyeneknél igen ritka- ezzel az igen szegény, egyébként igen jószívű, derék és értékes 
családdal megismerkedik. E gazdag és többszörös milliomos megsajnálja a családot, és így 
gondolkodik magában: , Na, ezt a családot mintegy varázsütésre, egyszerre akarom boldoggá tenni. 
Egy birtokot ajándékozok nekik, és félmillió készpénzt. De meg akarom szerezni magamnak azt az 
örömöt, hogy láthassam, arcuk miként derül fel erre a meglepetésre." Amint elhatározta, úgy is 
cselekedett. Egy egész héten át folytak a család örömkönnyei, sőt még a jó Isten is kapott néhány hála 
kifejezést! 

24. Nézzük meg ezt a szerencsés családot egy év múlva! Máris megtaláljuk mindazt a fényűzést, 
amit az igen gazdagoknál megtalálhatunk. Közben a család igen keményszívű lett, s mindazokkal 
szemben, akik nyomorúságuk napjaiban hallani sem akartak róluk, a vak gyűlölet és a bosszú 
gondolata tölti el őket. A , Hála Istennek!" teljesen eltűnt a házból, annál inkább megjelentek a 
fogatok, libériás lakájok és más ehhez hasonlók. 

25. Kérdésem: a felebaráti szeretetnek ez a túlméretezése használt-e ennek a családnak, vagy 
ártott? Úgy gondolom, erre nem szükséges több szót vesztegetnünk, hanem elég, ha a sok luxus után 
nyúlunk, s máris hajszálpontosan láthatjuk, hogy a túlhajtott felebaráti szeretet a család számára az 
örökélet szempontjából milyen hasznot hozott! Mindezekből természetesen tisztán látható az is, hogy 
a felebaráti, valamint az önszeretetnek mindig csak az isteni rend által megállapított mértéken belül 
kell megmaradnia! 

26. Ha a férfi a feleségét a helyes isteni Renden felül szereti, azzal el fogja őt rontani. Az asszony 
hiú lesz, és túlértékeli magát és a férjének nem lesz annyi keze, hogy mindenhová elérjen, s felesége 
követeléseit maradéktalanul teljesítse. 

27. Ha a vőlegény a menyasszonyát szintén a helyes mértéken felül szereti, csupán elvakítja őt 
ezzel, mert menyasszonya előbb arcátlan lesz, később azonban hűtlen is. 

28. Éppen ezért kell, hogy a szeretet minden téren csakis az Isteni helyes Rend szerinti 
adagolásban legyen meg. De azért a felebaráti szeretet mégis egészen különös valami, más, mint amit 
eddig ismertünk. Hogy a benső szellemi értelmezés szerint alapjában véve mi is az a felebaráti 
szeretet, azt a következőkben tisztán és világosan érthetjük meg. 


204. Fejezet: 

A gazdagok ne gazdagokat hívjanak meg, hanem szegényeket. Szerezzetek barátokat a Mammon híveiből. A 
gazdag ifjúnak ajánlotta az Úr: pénzét ne a gazdagok között ossza szét, hanem a szegények között. A gazdagnak a 
szegényhez kell mennie, mint felebarátjához, hogy az Urat megtalálja. A gazdag súlyos bűnt követ el gyermekei felé 
mutatott túlzott gondoskodásával. A tőkések, spekulánsok, hitbizományok urai a legmélyebb pokolba jutnak, ahonnan 
kiút többé nincs. 


1. A felebaráti szeretet tökéletes megértése előtt mindenesetre azzal kell tisztában lennünk, hogy 


tulajdonképpen ki is a mi felebarátunk, mert hiszen itt van a lényeg elrejtve. 
2. Kedves barátunk és testvérünk, de honnan vegyük elő ennek a pontos meghatározását? 

3. Hiszen maga az Úr -aki a felebaráti szeretetet megteremtette- sem tudott erre vonatkozólag 
egészen pontos meghatározásokat adni. Amikor az írástudók erre nézve megkérdezték, Ő csupán 
példázatot mondott az irgalmas szamaritánusról, s abban mutatott rá, hogy a szerencsétlenül járt 
emberről egy szamaritánus gondoskodott, aki őt a szállására vitte, miután előzőleg bort és olajat öntött 
a szájába. 

4. Ebből az következik, hogy csupán bizonyos esetekben, szerencsétlenül járt emberek számára 
a jótevőjük lehet a felebarátjuk. Ha tehát csak ilyen esetekben lehet felebarát, honnan legyen több 
közönséges embernek felebarátja, akik szerencsétlenül sem járnak, és alkalmuk sem adódik, hogy 
egy szerencsétlenül járton segítsenek? Nem lenne valamilyen általános meghatározás, amely a 
felebarát fogalmát pontosan megjelölné? Mert itt egyrészt a legnyomorúságosabb helyzet, másrészt 
pedig a jólét a jó szívvel párosulva áll a felebarát meghatározásának alapjául? 

5. No várjatok csak, mindjárt keresünk erre vonatkozólag valamilyen közelebbi meghatározást. 
Mindjárt van is egy, ami így szól: 

6. , Áldjátok azokat, akik titeket átkoznak, és tegyetek jót a ti ellenségeitekkel!" 

7. Így szól az ige, amelyből tisztán látható, hogy az Úr a felebarát szó fogalmának igen átfogó 
értelmet adott, mert még az ellenséget, az átkozódót sem vonta ki alóla. Egy másik ige így szól: 

8. , Én is mondom nektek, szerezzetek magatoknak barátokat a hamis Mammonból..." (Lukács 
16:9.). Mit akar ezzel mondani az Úr? 

9. Semmi mást, minthogy egyetlen egy alkalmat se mulasszon el az ember arra nézve, hogy 
felebarátjával jót tegyen. Sőt, külsőleg tekintve egy gazdag vagyonából még egy kis hűtlenség is 
elkövethető, ha ezáltal -természetesen csak a legnagyobb szükség esetén- sok emberen, vagy 
legalábbis néhány szűkölködőn segíthetünk! 

10. Más helyen ismét azt mondja az Úr: 

11. , Bármikor tesztek is jót az Én nevemben a szegényekkel, az Nekem tettétek!" Ezt az Igét az 
Úr akkor mondotta, amikor az utolsó ítéletről is adott tanításokat, hogy akkor hogyan szól majd a 
választottakhoz és az elvetettekhez: 

12. ,, Mezítelenül...éhesen...szomjasan...betegen...mint fogoly... Lakás és minden nélkül jöttem 
hozzátok, és ti befogadtatok, támogattatok, felruháztatok Engem, ennem és innom adtatok!" Majd az 
elátkozottakhoz is így szól: ,,...hogy mindezeket pedig ők nem tették meg!" A gonoszok azzal 
érvelnek, hogy ők mindezt megtették volna, ha hozzájuk ment volna. S akkor mondotta az Úr ezt az 
Igét: „Bármi jót is tesztek az Én nevemben a szegényekkel, azt mind nekem tettétek!" 

13. Ebben az Igében a felebaráti szeretet már annyira kidomborodik, hogy tisztán rámutat arra, 
hogy alapjában véve ki is a mi felebarátunk! Vegyünk elő azonban egy más Igét is, mégpedig ezt: 

14. , Amikor lakomát készítesz, ne olyanokat hívjál meg, akik visszaadhatják azt neked, mert 
azért a Mennyben semmi jutalom sem jár, mert azt a világtól már megkaptátok. Hanem a szegényeket, 
sántákat, csonkabonkákat, vakokat, akik ezt neked nem viszonozhatják, s ezért a jutalmat a Mennyben 
kapod meg (Lukács 14:13.). Pénzt is annak kölcsönözzetek, aki visszafizetni nem tudja, mert azt 
kamatostól a Mennyben kapjátok meg; mert ha olyanoknak kölcsönzöl, akik azt kamatokkal 
visszafizetik, a mennyei díjatok már el is veszett. Ha alamizsnát adtok, azt csendben, titokban tegyétek, 
és a jobb kezetek ne tudja, mit tesz a bal, mert a ti mennyei Atyátok, aki titkon mindent lát, azért 
megáld titeket, és a jutalmatok nem marad el a Mennyben!" 

15. Úgy vélem, hogy ezen Igéből csaknem kézzelfoghatóan kitűnik, hogy az Úr kiket ért 
, felebarát" alatt. Most lássuk, hogy milyen tartalom rejlik ezek mögött? 

16. Mindenütt csak a szegényeket látjuk a gazdagokkal szemben. Mi következik ebből? Az, 
hogy az Úr a gazdagokkal szemben a szegényeket jelöli meg felebarátul, nem pedig a gazdagot 
gazdaggal, és a szegényt a szegénnyel szemben. A gazdagok egymás között csakis akkor tekinthetők 
felebarátként, ha azok valamilyen Jó, Isten előtt kedves cél érdekében egyesülnek. A szegények pedig 
csakis akkor, ha adott körülmények között lehetőleg türelemmel párosult Úr iránti szeretetben, 
testvéri érzésben egyesülnek egymással. 

17. A felebaráti szeretet első foka mindig csak a gazdag és a szegény, valamint az erős és a 
gyenge között lesz, és ugyanazon a helyen áll, mint a szülők és a gyermekeik között levő szeretet. 

18. De kedves barátunk és testvérünk, miért tekintendő és kezelendő a szegény a gazdaggal, a 
gyenge az erőssel, a gyermek a szülővel szemben a legközelebbi felebarátként? 

19. Tisztán és egyszerűen csak azért, mert az Úr minden emberhez legközelebb állónak az Úr 
saját szavai szerint a szegényeket, a gyengéket és a gyermekeket jelöli meg. Hát nem Ő mondotta: 
„Mindazt, amit a szegényeknek tettétek, Nekem tettétek! "? 

20. Ezen túl még azt is mondotta: „Ha lényemben és személyesen nem is leszek mindig köztetek, 
bizonyára mindig találtok magatok között szegényeket. . . (azaz ezzel azt akarta mondani az Úr: az Én 
tökéletes képviselőimnek). Ugyanilyen értelemben szólt a gyermekekről is: 

21. , Aki ilyen gyermekeket fogad be az Én nevemben, az Engem fogadott be!" 

22. Mindezekből önként adódik, hogy az emberek egymással szemben annál inkább érzik 
magukat felebarátnak, minél jobban áthatja őket az Úr szellemisége. Márpedig az Úr az Ő Szellemét 
nem a világ gazdagjaira, hanem annál inkább annak szegényeire, gyengéire és a világi szempontokból 
érdemtelenekre árasztja legjobban. Hiszen éppen ezért telítődhet a szegény jobban az Úr Szellemével, 
mert a szegény az Úr Szellemének a legfontosabb, azt is mondhatnánk alap-osztályrésze éppen a 
szegénység! 

23. Mert aki a Földön szegény, e mivoltában hasonló az Úrhoz, míg a gazdag Vele semmilyen 
hasonlóságban sem áll, már csak nagy általánosságban véve. A gazdag rendesen nem ismeri az Urat, 
a szegény azonban annál inkább. Azért legyenek tehát a szegények a gazdagok felebarátjai, mert 
ezekhez kell a gazdagoknak jönniük, ha az Urat egyáltalában meg akarják közelíteni, mivel a 
gazdagok rendesen semmiképpen nem tekintendők az Úr felebarátainak. Ismeretes, hogy az Úr az 
egyik példázatában a gazdagságban, jólétben tobzódónak a lelke és az Ő közötte fennálló 
áthidalhatatlan, végtelen szakadékra mutatva a szegény Lázárt állítja vele szembe, mint Ábrahám 
keblén nyugodót, azaz mint a Hozzá legközelebb állót. Ugyanígy mutatott rá az Úr a gazdag ifjú 
eseténél is, kik lennének a felebarátai, mielőtt Ő hozzá visszatérne, hogy Őt kövesse! Ugyancsak a 
szegényeket és a gyermekeket állítja be az Ő tökéletes képviselőinek, hogy a gazdag ezeket is úgy 
szeresse, akárcsak önmagát, nem pedig csupán a hozzá hasonlókat. Ezek alapján most már az is 
világosan áll előttetek, miért mondotta az Úr, hogy a felebarátra vonatkozó második parancsolat az 
elsőhöz hasonló, mert ezzel voltaképpen ezt mondotta: 

24. „Amit a szegényeknek tesztek, azt Nekem teszitek!" 

25. Hogy pedig a gazdagok egymást felebarátainak ne tekintsék, ez abból is látható, hogy amit 
az Úr mondott, nevezetesen, hogy a gazdagok ne gazdagokat hívjanak meg vacsorára, s pénzüket ne 
a gazdagoknak kölcsönözzék, ahogyan a gazdag ifjúnak sem ajánlotta azt, hogy vagyonát a gazdagok 
között ossza szét, hanem a szegények között! 

26. Ha pedig egy gazdag azt mondaná, hogy az én legközelebbi felebarátaim mégis az Én 
gyermekeim, erre azt felelem, hogy éppenséggel nem, mert az Úr csak az út szélén kolduló szegény 
gyermeket vette elő, és erre mondotta: , Aki ilyen gyermeket az Én nevemben befogad, felvesz, az 
engem vett magához!" A gazdagok gyermekeivel az Úrnak soha semmiféle dolga nem volt. 

27. A gazdag ember, amikor saját gyermekeiről oly túlzottan gondoskodik, igen súlyos bűnt 
követ el a felebaráti szeretettel szemben. A gazdag ember akkor tesz jót a gyermekeivel, ha először 
is az Úrnak tetsző nevelésükről gondoskodik, azonkívül vagyonának a nagyobb részét nem a 
gyermekeinek halmozza fel, hanem főként a szegények között osztja szét. Ha ezt teszi, akkor 
gyermekeit az Úr ragadja magához, és a legjobb útra tereli őket. Ha pedig nem teszi, az Úr is elfordítja 
tőlük az arcát, leveszi róluk a kezét, s már kora ifjúságuktól kezdve átengedi őket a világ karjaiba. 
Ami azt jelenti, hogy a Sátán karjába, hogy ennek révén az e világ gyermekei világi emberek, azaz 
idővel ördögök legyenek! 

28. Ha tudnátok, hogy a poklok legmélyén, azaz a harmadik pokolban éppen a nagytőkések, s 
különösen a hitbizományok volt urai az Úr akaratából milyen elképzelhetetlenül borzalmasan 
szenvednek, az ijedtségtől, rémülettől egyszerre gyémántkeménységűvé merevednétek! 

29. Ezért a gazdagok -bárhol is legyenek a Földön- nagyon szívleljék meg ezeket, amennyire 
csak tehetik, fordítsák el szívüket a gazdagságtól, vagyonukkal tőlük telhetően a legtöbb jót tegyék, 
és az örökké füstölgő konyhájuktól mielőbb meneküljenek el minél távolabbra. Mert odaát két örökké 
füstölgő konyha is van, mégpedig egy igen hosszadalmas, koromsötét helyen, amelyből hihetetlenül 
összeszorított ösvények vezetnek ki, ahol a vándor helyzete nem sokkal könnyebb, mint a 
hajókötélnek a tű foka előtt. De van egy örökkévalóságig füstölgő másik tűzhely is, ahonnan 
mindeddig tudtommal nem vezet ki semmiféle ösvény. 

30. Ezeket pedig azért mondtam el, hogy a gazdagok megszívleljék, valamint mindazok is, 
akiknek van annyijuk, hogy a náluk szegényebbeken tudnának segíteni. Mindezekből végül most már 
teljesen tisztán és határozottan megállapítható, hogy voltaképpen miben is áll tulajdonképpen a 
felebaráti szeretet. Ugyanígy tanítják ezt a Napon is, s ennek megfelelően gyakorolják is. A gyakorlás 
módját a következőkben ismertetjük meg. 

205. Fejezet: 

Csupán hittel és elméleti tudással nem sokra megy az ember. Aki a felebaráti szeretetet nem gyakorolja életében, 
az soha nem juthat el a tanult hit mélységei be, és nem lehet Isten gyermeke. A fiatal tanulók a Földről érkező 
lelkek között tanulják megkülönböztetni, hogy ki az igazi felebarátjuk, kit hová kell vezetni a szabad akarat sérelme 
nélkül. Csak azt lehet nyújtani a léleknek, amit szeretetének fokozata megkíván. Aki kabátot kér tőled, annak nem 
adhatsz kenyeret 


1. Azt már bizonyára tudjátok, hogy pusztán elméleti tudással és hittel nem sokra lehet jutni. 
Ugyan mit használ bárkinek is, ha a fejét még oly ezernyi elmélettel megtömi? Mit használ az 
bárkinek, ha mindazt szilárdan hiszi, ami az , Élet Könyvében" áll? Például, ha valaki megtanulta az 
összes zenei elméletet, s teljes bizonyossággal azt hiszi, hogy ha azt gyakorlatilag is megvalósíthatja, 
akkor a legkiválóbb műveket hozza létre. Ha valamilyen hangszeren művészi tökéllyel játszhatna, 
vajon a rengeteg ismeret birtokában, de a legcsekélyebb gyakorlat nélkül, képes lenne-e ennek 
valamilyen gyakorlati bizonyságát adni? Vagy a legegyszerűbb taktust egy zeneműből egy másik 
hangszeren elő tudná-e adni? Bizonyára nem, mert a gyakorlat nélküli tudás, elmélet mit sem ér. Ez 
egyenesen csak annyi, mintha egy ostobának egy szeretett gyermeke lenne, aki mindent megtenne a 
gyermek értelmének kifejlesztésére, lábait azonban mindig megkötve tartaná. Kérdés azonban, hogy 
tud-e majd később a gyermek járni, ha csak látja, hogy a többi hogyan jár, ha a járás és tánc 
valamennyi mozdulatát elméletben teljesen elsajátította volna is? Az első lépés után, amelyet 
bizonytalanul megtenne, úgy elesne, hogy végleg fekve maradna. 

2. Ezzel azt hiszem, a szükségesen felül is rámutattam arra, hogy a puszta tudás gyakorlat nélkül 
semmit sem ér, mert ez egy üres teremben égő lámpa, amelynek lángja csupán önmagának ég anélkül, 
hogy valakinek is hasznára válnék. Éppen ezért amit megtanultunk és tudunk, annak a hiánytalan 
gyakorlati alkalmazása az egyik fő dolog. Mivel pedig a tiszta szellemek világában különösképpen 
minden a cselekedetekben domborodik ki, minden szellemi hatás fő lényege a felebaráti szeretetnek 
valamilyen formában való gyakorlása. Éppen azért a felebaráti szeretet parancsolatát itt is inkább 
gyakorlatképpen, mint elmélet formájában tanítják. 

3. De kedves testvérünk, miben áll ez a gyakorlati tanítás? 

4. Ezeket a már egészen felnőtt gyermekeket -amint láthatjátok- a tiszta és tökéletes szellemek 
minden alkalommal magukkal viszik, amikor a Földről új lelkek érkeznek, s meg kell tanulniuk a 
megkülönböztetést a közeli és a távoli felebarátok között. Meg kell ismerniük, hogyan viselkednek 
egymás iránt e két csoportba tartozó felebarátok. 

5. Ismeretes, hogy fiatal korban nagyobb az együttérzés, mint férfikorban, azért tanulóink 
mindazt, amit látnak és tapasztalnak, nagy részvéttel és könyörülettel fogadják. 

6. Ezek után mindenkit egyenesen a Mennyországba tolnának be, mert ezek még nem tudják, 
hogy a Menny csak a legközelebbi, az Úrhoz közelálló felebarátok számára üdvösséges, a kevésbé 
közeli, vagy távoli felebarátok számára azonban annál nagyobb, sőt a lehető legnagyobb gyötrelem. 
Ilyen alkalmakkor ismerik meg teljesen, hogy voltaképpen miben áll a felebaráti szeretet, hogy a 
szabad akaratot mindenkinél teljesen érintetlenül kell hagyni, és megadni neki azt, ami az övé, már 
tudniillik ami az övé: az ő szeretete, az ő élete! 

7. Mert ugyanis, ha valakinek mást akarunk adni, mint amit az ő szeretete kíván, azzal számára 
nem szeretet cselekedetet végzünk. Ha valaki például a szomszédjától egy kabátot kér, az pedig egy 
kosár kenyeret ad neki, vajon megelégednék-e azzal? Bizonyára nem, mert ő nem kenyeret, hanem 
kabátot kért. 

8. Ha valaki egy házba megy be, és ott menyasszonyt kér, és helyette egy kosár sót adnak neki, 
vajon elégedett-e ezzel? Vagy ha valakinek egy északra fekvő városban van dolga, s egy barátja 
befogat a tiszteletére, de ahelyett, hogy északi irányba vinné, déli irányba utazik el vele, talán segített 
ezzel rajta? 

9. A túlvilági szellemeknél különösen ügyelni kell arra, mielőtt valaki valakivel szemben a 
felebaráti szeretetet akarná gyakorolni, hogy alaposan vizsgálja meg annak a szellemnek a szeretetbeli 
fokozatát, mert sikert csak úgy érhet el, ha annak megfelelően kezeli. 

10. Aki a pokolba vágyik, azt oda kell vezetni, mert a szeretete oda vonzza, amely nélkül 
számára nincs élet. Aki pedig a Mennyországba vágyik, azt úgy kell vezetni, hogy a helyes úton 
haladjon, és alkalmassá váljon arra, hogy oda be is juthasson, s mint üdvözült polgára valamikor helyt 
is állhasson. 

11. Nem lehet azonban minden mennyekbe vágyó szellemet egy és ugyanazon Mennybe vinni, 
mert a mennynek mindenkor atomnyi pontossággal kell a szellem szeretetbeli fokozatának, 

állapotának és irányának megfelelnie, más beállítású menny nem bírna elhordozni egy vele nem 
teljesen azonos beállítású mennyei polgárt, hanem úgy kisiklana alóla, akárcsak egy hal a levegőben. 

12. Minden egyes ember szeretetének a módja a tulajdonképpeni életeleme, s ha ezt nem találja 
meg, csakhamar vége az életének. Ezért kell a szellemek tiszta világában is a felebaráti szeretet, s 
ezért kell azt pontosan és helyesen megismertetni jó előre, és őket kiképezni, hogy az isteni Rend 
szerint az újonnan érkezőket, vagy akár a szellembirodalom régi lakóit is, valóban üdvösségesen és 
megelevenítően legyenek képesek felvenni. 

13. A felebaráti szeretetben való felvilágosítás és továbbvezetés pedig abban áll, hogy 
megfigyeljék és felismerjék az egyes szellemek szeretet-módját, felismerjék az isteni Rendnek azt az 
útját, amelyben és ahogyan a szellemeket azon tovább kell vezetniük, illetve irányítaniuk. 

14. Egyetlen szellemmel szemben sem szabad erőszakot alkalmazni, mert az ő szabad akarata 
ismereteivel párosulva szabja meg az utat és a módot, amelyen tovább vezetendő lesz. 

15. Ha azután a szellemek a nekik megfelelő szeretet helyekre megérkeztek, és ott gonosz 
módon lépnek fel, csak akkor érkezik el az ideje annak, hogy ellenük-gonoszságuknak megfelelően 
lépjenek fel. 

16. S látjátok, a tanítványokat a legpontosabban és mindenben a legkörültekintőbben képezik 
ki, különös gondossággal a felebaráti szeretettel kapcsolatos gyakorlatban is. Ha abban már megfelelő 
előmenetelt ért el, akkor érkezik el számukra a tökéletessé való felavatásuk. Így előre meghatározott, 
pontos időre egy-egy földi ember védőszelleméül küldetnek ki, leginkább azért, hogy ebben a 
mivoltukban az Úr türelmében gyakorolhassák magukat. Bizony, még csak elgondolni sem tudjátok, 
milyen rettenetesen súlyos feladat egy szellemileg ilyen mennyei módon képzett szellem számára egy 
ilyen önös-makacs földi emberre állandóan a legnagyobb odaadással vigyázni. Természetesen 
anélkül, hogy annak még csak sejtelme se legyen arról, hogy őt egy ilyen védőszellem minden útjára 
elkíséri, és az ő saját szeretetbeli fokozatának megfelelően vezeti. 

17. Higgyétek el, nem kis dolog minden hatalommal és erővel ellátva mint állandó kísérője, nem 
csaphat le tűzzel-vassal az égből, hanem hatalmának és erejének teljes tudatában folytonosan csak 
elnézni, hogy a gondjaira bízott ember a világ minden gonoszságába belemerülve, az Úrról 
mindinkább megfeledkezik, és Tőle fokozatosan eltávolodik. 

18. Egy gyermeklánynak a legvásottabb kölyökkel való bajlódása valósággal Mennyország egy 
ilyen kezdő védőszellem helyzetéhez képest. Mily rengeteg könnyet hullatnak ezek, s az egész 
befolyásuknak nem szabad többnek, erősebbnek lenni a leggyengébb lelkiismereti sugallatnál, vagy 
legfeljebb rendkívüli esetekben bizonyos szerencsétlenségtől való megóvásnál, amit a pokol készít 
elő a Föld halandói számára. Semmiféle más esetben nem szabad érezhetően közbelépniük, s ezért 
képzeljétek el egy-egy olykor nagyon szorongatott házitanító keserves sorsát, vagy egy 
udvarmesterét, ha teljesen elkényeztetett és vad lelkületű gyermekeket bíznak rájuk, hogy nevelje 
őket. Hát nem sokkal jobb a favágó helyzete? Egész biztosan, mert a fa engedi magát úgy vágni és 
aprítani, ahogyan a favágó akarja. A gonosz és vásott kölyök azonban teljesen túlteszi magát tanítója 
akaratán. Ezek helyzete azonban még mindig csak halvány árnyéka egy ilyen védőszellem 
munkájához képest, különösen, ha védence fösvény, tolvaj, rabló, gyilkos, vagy valamilyen 
szerencsejátékos, parázna, vagy házasságtörő! Mindeme gonoszságokat a védőszellemnek 
szenvedőleg kell végignéznie, és hatalmas erejével a legcsekélyebb behatással sem léphet közbe. Ha 
némely esetben egy előzetes intézkedést tett is volna, azt olyan okosan kell elrendeznie, hogy védence 
akaratszabadságában a legcsekélyebb mértékben se legyen gátolva, legfeljebb csak a cselekmény 
elkövetésének a lehetőségét hárítja el. 

19. Látjátok, ez a második gyakorlati iskola, amelyben tanulóknak a felebaráti szeretetben és az 
Úr türelmében önmagukat gyakorolniuk és képezniük kell. Hogy azután milyen munka vár még rájuk, 
ezt a következőkben még látni fogjuk. 


206. Fejezet: 

A tanulók -miután a felebarát helyes fogalmát megismerték- a Földön tanulják meg az igazi türelmet 
őrzőangyalként. Az isteni hatalommal rendelkező őrző angyalok nehéz helyzete az Istentől elfordult lélekkel. A lélek 
szabad akaratát tiszteletben kell tartaniuk, így nem tehetnek semmit. Minden cselekmény önmaga ítéletébe kerül. A 
cselekmény alapját kell keresni, nem csupán a következményt nézni. Parázna, falánk, polip lelkek első pokolbeli 
állapotuk. Az ilyen lelket vágyaiban kell koplaltatni, akkor haragra gyúl, s második pokolbeli állapotába kerül. A 
túlzott önszeretetből fakadó uralomvágy -a harmadik pokolbeli állapot. 

1. Amikor a tanulók igen jól begyakorolták magukat a türelemben, e kötelességük alól általában 
védenceik testi halála után felszabadulnak. Mindaddig, amíg az elköltözött természetes szellemi 
állapota tart, a közelében kell maradniuk. A test elpusztulásának tudatossá válása idejére minden 
szellem teljesen magára lesz hagyatva, s ezután újból visszatérnek a tanulók a szellemi Napba. Csak 
azután kapják meg a rendelkezést további tennivalóikra vonatkozólag. Hogy hová? Ezt igen könnyű 
kitalálni, ha meggondoljuk, hogy e tanítványoknak bőséges alkalmuk volt arra, hogy a törvénnyel 
való szembehelyezkedést először mint tanulók, szellem-elméletileg, majd pedig mint védőszellemek, 
gyakorlatilag is felismerhessék és szemlélhessék. 

2. Hogy ezen megismerések mögött még egy harmadik, és e mögött még egy negyedik 
megismerés is meghúzódhat, ez a napnál is világosabb mindazok előtt, akik tudják, hogy minden 
bűnnek megvan a maga következménye, ami annak az elérhető célja, és csak ebben az elért célban 
ismerhető fel a bűn alapja, azaz a fő oka. Aki valamely bűn következményeit meg nem látja, így 
annak igazi alapját, azaz okát sem ismerhette meg tökéletesen, annak még mindig nem lehet a bűnnel 
szemben elegendő szabad és szilárd ellenszere. Ha azonban ezt egyszer már látta, és eleven erővel fel 
is ismerte, hogy annak következménye mennyire a Rendhez kötött, és e mivoltában változhatatlan is, 
s hogy azt önmagában mennyire benne is hordja, csak akkor válik e szabad felismerése és szabad 
akarata alapján a bűn tökéletes ellenfelévé. 

3. Kedves barátunk és testvérünk, vajon hová kell menniük ezeknek a tanulóknak, hogy mindezt 
felismerjék? 

4. Hatalmas erejű és tapasztalatú szellemek oldalán bejárják a poklokat, mégpedig az elsőtől az 
utolsóig! Az első és másodrangú pokolban a bűnök következményeit ismerik meg, de különösen a 
másodikban, ahol a bűnök következményei már külsőleg is alaposan kiütköznek, és láthatóvá válnak. 
A harmadik az utolsó, azaz a legmélyebb pokol, ahol a bűnök főalapját, illetve alap-okát láthatják, 
illetve ismerhetik meg a maguk teljes mélységében. 

5. Itt valaki megjegyezhetné, hogy a , következmény" és az , alap" vajon két különálló pontja 
egy körnek, amelyek valahol egy pontban mégis csak egybeesnek, mert bizonyára senki sem végez 
valamit más alapon, vagy más okból, mint csakis abból, amelynek következményeit mint eredményt 
el akarja érni? 

6. Ha valaki rabol -amit azért tesz, hogy valakinek a pénzét megszerezze, mert a pénz szeretete 
és annak előnyei megfelelnek cselekvési vágyának- úgy bizonyára ez is volt cselekedeteinek az alap 
oka. Ha már a pénzt rabló módon meg is szerezte, akkor minden bizonnyal maga a megszerzés 
cselekedetének az eredménye, de ez volt és maradt is egyben az alapja, a fő oka. 

7. Erre csak azt felelem: ha ezt a dolgot alapjánál, alapjából figyeljük meg, nem teszünk mást, 
mint árulást követünk el -ismereteink ellenére,- és ezzel csak azt bizonyítanánk, hogy a benső 
bölcsességgel még igen gyengén állunk. Állítsuk fel most rögtön az ellenpéldát, hogy abból világosan 
megláthassuk, hogy a , következmény" és a tulajdonképpeni , alap" ugyanazon cselekménynél is 
mennyire eltér. 

8. Mielőtt azonban a példát felállítanánk, egy tételt kell veletek közölnöm, amely az isteni 
Rendből ered, és így minden cselekményének már örökkévalóságok óta ugyanazt az eredményt szabja 
meg, amelynek azonosságából a cselekmény alapja pontosan meglátható. Ez a tétel pedig így szól: 

9. Minden cselekménynek megvan a maga megfelelő, és Istentől a leghatározottabban 
megállapított következménye, s ez az a változhatatlan , ítélet", amely alá minden cselekmény 
vettetett! Az Úr ugyanis úgy szabta meg, hogy a végén minden cselekedet önmaga ítéletébe kerül! 
Amiként tehát minden jó cselekedet az önmaga ítéletébe kerül, és minden jócselekedet alapjának 
egyedül csakis az Úr tekinthető, ugyanúgy áll minden gonosz cselekedetre is az ok, s az ott is egy és 
ugyanaz a fő alap ok! Ez az említett tétel. 

10. S most világítsuk meg egy példával is! 

11. Vegyünk példának egy paráznát. Ezt egész életén át üzte szenvedélye, a személyre és a 
paráznaság módjára való minden tekintet és gondolkodás nélkül. Külsőleg senki sem látta rajta a bűn 
következményeit, mert a test nem minden esetben hű tükre a bűnnek. Ez az ember szellemét e bűnös 
cselekedeteivel teljesen a durva, anyagi hústest-szeretetébe ágyazta, elpocsékolta életerejét anyagilag 
és szellemileg egyaránt. Mije maradt neki a végén? Semmije, lelke polip életén kívül. Ez a lélek odaát 
semmivel sem rendelkezik a hústesti, érzéki kívánságainak kielégítésére irányuló vágyán kívül, s 
egész törekvése polipszerű lesz, azaz: hogy érzéki vágyait továbbra is minél erőteljesebben 
kielégíthesse. Valamilyen szellemi vezetésről, irányításról az ilyeneknél még csak gondolni sem lehet 

már, mert szellemét -már földi élete alatt- utolsó parányáig bevonta, elfedte, körülzárta az érzéki lélek 
sűrű anyaga. 

12. -Kedves testvérünk, az ilyen lélek odaát valamilyen magasabb rendű életre nem volna már 
megközelíthető, rávehető, vagy talán alkalmas sem? 

13. -Aki ezt pontosan meg akarja állapítani, az csak fogjon ki a tengerből egy polipot, és 
kíséreljen meg abból repülőhalat csinálni! Ez a munka bizonyára senkinek sem sikerülne, mert amint 
kiemelte a polipot saját életeleméből a levegőre, és a szárazra teszi, az csakhamar kimúlik, 
összezsugorodik, rothadásnak indul, s végül valamilyen enyvszerű anyaggá szárad össze. 

14. Látjátok, ugyanilyen a helyzet egy torkos, falánk lélekkel is. Ez is egy iszappolip, és csakis 
egyetlen életerős vágya van: az evés és ivás, és így egész értelmi képessége csak erre irányul, hogy 
gyakrabban és minél jobban belakhasson. S mi ennek a következménye? Semmi más, mint a léleknek 
ez a roppant nyomorúságos állapota, azaz fokozata, vagyis fokozatosan mind mélyebbre és mélyebbre 
való süllyedése a legközönségesebb, legalsóbbrendű állati állapotba, és éppen ez az állapot az, amit 
, első pokolnak" nevezhetünk. 

15. Ez tehát ennek a bűnnek a következménye, mégpedig igen természetes, és a Rendnek 
megfelelő következménye, mert a lélek a tiltott cselekmény miatt végül is abba a legutolsó állapotába 
kerül vissza, amelyik formából az Úr kegyelméből oly sok fokozaton keresztülhaladva egészen a 
szabad emberig emelkedhetett. 

16. A falánkság bűnének következményeként azért állapította meg az Úr ezt a 
legnyomorúságosabb állapotot, hogy ezáltal a lélekben még mindig benne sínylődő isteni csira- 
szellem ezekből az érzéki rezgésekből mind jobban kiválhasson. Ez a műtét az egyetlen, amelynél 
fogva az ilyen lélek -szellemével együtt- még felébreszthető, és életképessé tehető. Mert ha a lelket 
folytatólagosan és az előzőhöz hasonlóan tovább táplálnák, falánk vágyaiba még jobban 
belesüllyedne, s ez esetben a szellem kiszabadítása soha többé még csak szóba sem jöhetne. 

17. -A legrosszabb esetben kedves testvérünk és barátunk, mi lehet ennek a kezelési módnak az 
eredménye? 

18. -Halljátok tehát! Mivel egy ilyen léleknek a szelleme azzal teljesen egyé vált, így egész 
szeretete a lélek vágyaiba ment át. Már most a lélek böjtölése által kis szabadsághoz jut, dühössé 
válik, és roppant megsértődik, neheztel azért, hogy az étel elmaradásával testies lelkét engedik 
elnyomorodni, hogy ezáltal őt még jobban megkössék. E sértődöttségéből és rosszullétéből a szellem 
haragra gyúl, és kártérítést követel. Ám hol találja meg ezt? A második pokolban! 

19. -És mi a második pokol? 

20. -Semmi más, mint az első eredménye, s ebből már látni is lehet az előző eljárás alap-okát. 
Az említett harag pedig voltaképpen a túlhajtott önszeretet feletti félelem, annak gyökere viszont az 
uralomvágyból táplálkozik, ami minden bűnnek a hajtórugója, míg ennek székhelye a harmadik, azaz 
a legmélyebb pokol. Arra nézve pedig, hogy a második pokolból hogyan bontakozik ki a harmadik 
pokol, és a tanulónknak miként kell erről gyakorlati tapasztalatot szereznie, azt a következőkből 
tudjuk meg. 


207. Fejezet: 

Mi az oka a félelemnek? Bizonytalanság érzése. A lélekvándorlás hite, abból eredő félelem nem csak a haláltól, 
az álomtól is. A polip lelkek felébredve a Gyógy böjtölésből Istent okolják amiért lelke oly mélyre süllyedhetett -ez a 
második fokú állapota. Haragjában támadó gondolata: neki az Istenség nem árthat, de többen szövetkezve térdre 
kényszeríthetik Őt. E lázadó gondolat a harmadik pokol. A tanulók ezt a poklot is végigjárják erős kíséret mellett, mert 
ezt az állapotot a helyszínen kell látniuk. 


1. -Tudjátok-e, hogy a Földön miért engedelmeskednek az emberek? A felelet igen könnyű! 
Talán a mindenkori fejedelem iránti figyelemből? Ó nem! Mert amit nagyra becsülnek, azt titokban 
nem szidalmazzák, még kevésbé nem átkozzák! Már pedig ez igen gyakran megtörténik az alattvalók 
részéről az uralkodó személye iránt. Akinek pedig nem az iránta való nagyrabecsülésből 
engedelmeskednek, még kevésbé teszik ezt meg szeretetből, s ezért nem is lehet más okot találni, 
mint a félelmet. 

2. -Kedves barátunk és testvérünk, min alapul a félelem? 

3. -Ennek több oka lehet: a tehetetlenség érzése, az uralkodó nagy hatalma, s végül mindenki jól 
tudja, hogy az uralkodó bizonyos esetekben nincs tekintettel az alattvalói életére. Mert egy olyan 
embernek, aki több millió öldöklő szerszámmal van ellátva, s akit senki sem vonhat felelősségre akár 

egy, akár több ember életéért, abban semmi esetre sem lehet egy bizonyos mértéken felül megbízni, 
mert az uralkodó haragja sok ezer ember halálát okozhatja. 

4. Ha tehát a dolgokat jól megfigyeljük, mindinkább arra a meggyőződésre jutunk, hogy az 
emberek engedelmességének fő oka a félelem. 

5. Tegyük fel, hogy egy állam csak tökéletesen újjászületett emberekből állna, ott bizonyára 
ismeretlen lenne a halálfélelem, s az uralkodónak egész más eszközhöz kellene nyúlnia, ha továbbra 
is a nép vezetője akarna maradni. 

6. Min alapszik tehát most már az emberek halálfélelme? 

7. Pusztán csak a bizonytalanság érzésén, hogy a testi halál után még van folytatása az életnek, 
tehát: hitetlenségen! Ugyan ki fél közületek attól, hogy aludni térjen? Holott a halál sem egyéb, mint 
a testnek időszakos alvása. S miért nem féltek az alvástól? Mert a tapasztalat azt bizonyítja, hogy az 
álom után ismét a megelőző -bár valamennyire mégis megújult -régi életre ébredtek. Ha ezt a 
tapasztalati bizonyságot el lehetne venni, akkor az emberek épp úgy félnének az álomtól, mint a 
haláltól, mint ahogyan élnek is a Földön emberek, akiknek az a képzelt hitük, hogy az emberi élet 
tulajdonképpen váltakozó lét, amely este mindig megszűnik, és reggel egészen más lény ébred fel a 
testében, mint ami például tegnap volt. Ez egy pogány hit egyik ágazata a lélekvándorlásban hívő 
ázsiai nép körében, amely abban a meggyőződésben él, hogy lelke napról-napra egyik állati testből a 
másikba vándorol, és legfeljebb csak egy-egy napra lakhat valamely emberi testben. Hogy másnap a 
másik lélek mégis visszaemlékszik a tegnapi ember viselt dolgaira, ez a test berendezésén múlik, 
amelynek alapján az új lélek abba a tudatba helyeződik, amelyre a test berendezése képesíti. Ez tehát 
az elgondolásuk, és az ilyen ember természetesen rettenetesen fél az álomtól, mert nem lát benne 
mást, mint egy olyan lehetőséget, hogy amikor a régi lelket a testből kiűzik, ezzel egy másiknak helyet 
csináljanak. Természetes az, hogy ezek az emberek mindenféle szert és módot felhasználnak arra, 
hogy lehetőség szerint elkerüljék az álmot, és ez teljesen hasonló a rendesen gondolkodó embereknek 
a testi haláltól való félelméhez. 

8. Ha az ember felébresztett szellemű volna, akkor még csak nem is álmodhatna semmilyen 
halálról, és a test levetésétől épp úgy nem félne, mint ahogyan egy közönséges ember sem törődik az 
alvással, nem fél tőle, mert a szellem tapasztalata az örökélet, amit megsemmisíteni lehetetlenség. 
Éppúgy a léleknek is az a tapasztalata, hogy az alvó test másnap minden bizonnyal felébred, és ezért 
nem is félhet az alvástól. 

9. A haláltól való félelem tehát -mint a létnek egy bizonyos fokú megsemmisülése- mindaddig 
benne marad a lélekben, amíg a szelleme fel nem ébred, s azután egy egészen más tudatot ébreszt fel 
benne. 

10. Ezekkel az ismeretekkel meggazdagodva térjünk vissza az első pokolhoz, ahol a lélek nem 
egyéb, mint élvhajhászó, illetve egy falánk polip, éspedig csupa néma önzésből, önszeretetből, csupán 
azért, mert szemei előtt a további élvezetek meg nem valósulása lebeg. 

11. A második pokolban az erős böjttel való kezelés által -amint már tudjuk- a vágyakba teljesen 
belemerült lélekből a hozzá hasonult, körülfont szellem ezen változások során kissé felszabadul. A 
ritkábbik, jobb esetben a szellem ilyenkor hátat fordít a léleknek, ezáltal kis erőhöz jut, s a lelkét 
folyton feljebb és feljebb emeli magával. Az általános, azaz a rosszabbik esetben a szellem- bár kissé 
itt is felébred kábulatából -mivel azonban ébredésénél érzékeli lelkének hanyagságát, igen búsul, 
sértve, elhanyagolva érzi magát, emiatt harag tölti el, ami viszont azt a képzetet támasztja -és 
mindinkább fel is erősíti benne- hogy e méltatlan bánásmódért az Istenség részéről neki valami 
felmérhetetlenül nagy jóvátétel jár. 

12. Minél jobban megerősödik szellemében ez a gondolat, annál jobban fokozódik benne az 
elszámolás jogossága, és egyben már előre elégedetlenné válik a jóvátételnek általa előírt bármilyen 
nagy mértékével szemben is. 

13. Ebből a folyton fokozódó követelésből -ami szintén mind jobban fokozódó elégedetlenségen 
alapszik- a mindinkább felébredő szellem egy bosszúállást szomjazó önjóvátételi érzésbe megy át. 
Ebben az érzésében elmerülve az Istenségnek mind erősebb megvetőjévé, azaz ördöggé válik. 
Ugyanakkor azonban mind jobban belátja saját lényének elpusztíthatatlanságát is, s ezzel még inkább 
megerősödik benne az az elképzelés, hogy gondolatait és követeléseit egészen a végtelenségig 
megerősítheti. Ebből az érzésből sarjad ki benne az a sátáni gondolat, hogy a hozzá hasonló szellemek 
folytonosan fokozódó erejétől és elérhető hatalmától az Istenség máris fél, azért is rejti el magát. De 
ezen hatalmas ellenségeit a gyenge és félénk kéz szellemeivel állandóan megfigyelheti, hogy azok 
vajon mit is csinálnak. Ha aggodalmassá válik a helyzet, az Istenség ekkor mind mélyebbre húzódik 

vissza, és minden elképzelhető módot felhasznál arra, hogy eme erőszellemek támadását valahogyan 
kikerülhesse. E téveszméjük miatt a szellemek túlzott önbizalma még inkább fokozódik az Istenség 
vélt ravaszsága miatt, s így a bosszú érzése is állandóan erősödik bennük. 

14. Az Istenség -szerintük- velük szemben mind tehetetlenebbé válik. A szellemek ebben az 
állapotukban a legkifejezettebb modorral viseltetnek az Istenség iránt, a legelkeseredettebb 
semmibevevéssel gondolnak rá, gyűlölik is már, s önmagukat magasabb rendű lényeknek tekintik. 
Amint ez is bekövetkezik, kész a harmadik pokol is. 

15. Hogy pedig ez miként zajlik le, a tanulóknak teljesen titokban és észrevétlenül maradva 
mindvégig figyelniük kell a bölcs előrelátás védelme alatt, hogy a poklok legmélyén a bűnök 
tulajdonképpeni alap okáról, a gyökérről, közvetlen tapasztalat útján szerezhessenek biztos 
meggyőződést. 

16. A következőkben látni fogjuk, hogy a minden poklok legmélyén e leggonoszabbak között 
az egyes bűnök legvégső oka és alapja miként nyilvánul meg. 


208. Fejezet: 

Hogyan és miként lázadhat fel egy életparány, alkotója ellen? Példák: egy óriási hegység alapjából kiveszünk egy 
követ, amely társaival együtt óriási nyomásnak áll ellen. Helyéből kivéve azonban kalapáccsal könnyen 
szétmorzsolhatjuk. Isten rendjében azonban semmi sem semmisíthető meg, így a legkisebb a legnagyobb mellett mindig 
megállhat. A Föld belső részei szimbolizálják a koplalást, ahol nincs más, mint a halál. Az ott élő szellemek 
haragjukban tüzet okoznak, izzó haragjuk az állandó tűznek felel meg, amivel szét akarják vetni a Földet. Eközben 
azonban e tevékenységükkel is Istennek segítenek, s ez kínjukat még jobban fokozza. 


1. -Kedves barátunk, hogyan lássuk be és értsük meg, hogy valamely -legnagyobb mértékben 
alsóbbrendü- életerő, s hozzá tudatának teljes birtokában, egy végtelen és elismerten legtökéletesebb 
életalappal szemben egyáltalán képes fellépni, amelyről ez a parányi életerő tudja, és kénytelen 
érezni, hogy az életerőnek egy paránya a végtelennel szemben nem állhat meg s annak legyőzéséről 
vagy uralásáról örökkévalóságokig még csak szó sem lehet! 

2. -Helyes e megjegyzés, nem hangzik alaptalannak, azonban mégis nagyfokú tudatlanságból 
ered! Legfeljebb megközelítőnek lehetne nevezni, minthogy azonban a tiszta szellemvilágban sem 
feltételes, sem pedig megközelítő elgondolásoknak helye nincs, hanem tisztán csakis az igazságnak, 
ezért tökéletes feleletre sem lehet érdemes! 

3. Egy szellemi felelet ugyanis csak tökéletes igazság lehet. Ha azonban a kérdést önmagában 
véve nem tartalmazza, akkor felelet sem lehet számára. A kérdező kaphat ugyan valamilyen feleletet 
rá, de nem közvetlenül a kérdést érintő, hanem csak közvetett igazságot. Itt is ez az eset áll fenn. Ha 
tehát itt meglesz a felelet, akkor a megfelelő kérdés is rögtön felmerül mellette. 

4. Azt, hogy valamilyen kicsi, vagy mint ebben az esetben egy roppant alsórendű életerő 
fellázadhat-e, vagy sem, illetve hogy a végtelen erő által megsemmisíthető-e, néhány példából 
meglátjuk. 

5. Annak elképzelése, hogy egy sziklahegység a maga teljes tömegében milyen nehéz lehet, nem 
szorul közelebbi meghatározásra az előtt, akinek valamikor alkalma volt arra, hogy egy darab követ 
cipeljen. Miből áll ez a kő, vagy egy kisebb sziklahegység? Csupa atomnyi, parányi részecskéből, 
amelyek a kölcsönös egymásra ható vonzóerő következtében szorosan egymáshoz tapadnak. Ha már 
most a hegy belsejében ásunk, egészen a legmagasabb csúcs alá, ahol természetesen a tömeg nyomása 
a legnagyobb, úgy amerre csak ásunk, mindenütt ép és szilárd sziklafalat találunk. Vegyünk most elő 
a kemény sziklából egy követ, egy parányi kis darabot, helyezzük fémlapra, s vasdarabbal nyomjuk 
meg kissé. Íme, azonnal porrá zúzódik. 

6. Most már az a kérdés, hogy lehetséges hogy a kis kődarab nem bír ellenállni a vasdarab 
nyomásának, pedig előzőleg évezredekig ellenállt az egész sziklahegység felmérhetetlen súlyának? 

7. A hegy alatt az egész hegy anyagának egy szilárd tömege volt együtt, s ezért a többivel együtt 
az általános egész nyomásnak is könnyen ellenállhatott. 

8. Rendben van, az a kis nyomás azonban ezt a kis kődarabot teljesen széttörje? Általában nem, 
hanem csak még apróbb részekre bontotta. 

9. Lehetne-e ezen parányi részekre olyan nyomást gyakorolni, hogy azok teljesen 
megsemmisüljenek? 

10. Ez már sem nyomás, semmiféle más erőbehatás révén sem volna lehetséges, mert az egyik 
módon a részecskéknek a lehető legkisebb elaprózása érhető el, más módon még egyszerűbb és 
legkevésbé megsemmisíthető elemmé változtatható át. 

11. S ugyanúgy nyugszik az egész föld súlya is a parányi középpontján, s ha igen, akkor hogyan 
tud ez a minden oldalról rá nehezedő borzalmas nyomásnak ellenállni? 

12. Azon egyszerű oknál fogva, mert az örökkévaló isteni Rendben az egész végtelen 
teremtésben sehol, semmi tökéletesen megsemmisíthető nincs! Ezért a legkisebb, a legnagyobbal 
szemben mindenkor ellenállhat, ha egyikben talán nem, biztosan valamilyen más formában. 

13. Most pedig tekintsük ezt a parányi részecskét egy teljesen öntudatos lénynek, akinek 
tudatában van saját megsemmisíthetetlen volta. Kérdés tehát, hogy milyen erő tudja ezt megkötni és 
tökéletesen legyőzni? Vagy veszít-e valamit az egész sziklahegy, ha alakjának legkisebb paránya is 
megsemmisíthetetlen? Bizonyára nem, mert ha egyetlen atom is megsemmisíthető volna, az összes 
többinek is annak kellene lennie, s ez alapon az egész hegy a maga teljes egészében megsemmisíthető 
lenne. 

14. Ugyanígy lenne akkor magával a Földdel, sőt a végén még magával Istennel is, ha akár az 
egész végtelenségben lenne valami, ami teljesen megsemmisíthető volna. 

15. Az örök isteni törvény biztosítja tehát, hogy itt a legkisebb közvetlenül a legnagyobb mellett 
létezhet. Ha tehát ezek szerint a legkisebb életerő a saját szellemi szférájában magát 
megsemmisíthetetlennek érzi, hogy semmi félelmet sem érez többé a legmagasabb életerő előtt, ez a 
bizonyos tudat a parányi életerőt az uralomvágynak oly nagy erejével tölti el, hogy önmagában így 
vélekedik: 

16. , Én magam vagyok a legnagyobb életerő, amely önmagában az Istenséget látja e mivoltában 
olyan szükségszerűen és nélkülözhetetlenül, hogy nélkülem nem is létezhetne. Ha pedig mi, a parányi 
életerők, megszámlálhatatlan mennyiségben egy egységbe tömörülnénk, akkor mintegy központból 
hathatnánk, és ezáltal a legmagasabbnak vélt életerőt a legkisebbé tehetnénk, s akkor ugyanúgy 
imádhatna bennünket, mint ezt most tőlünk megköveteli. Ahogyan lehetséges egy világ belsejét 
kívülről felfordítani, ugyanúgy megtörténhet ez velünk, az életerőkkel is. Egyesüljünk tehát egész 
erőnkkel, idézzük elő a nagy külső vihart, és az Istenség mint alantas életerő, máris lábaink elé borul." 

17. Látjátok, ez már tisztára pokoli filozófia, ez az alapja az összes elképzelhető bűnnek, s ennek 
az a neve: uralomvágy! 

18. Ezzel a fogalommal együtt már meg is ismertük a legmélyebb pokol lényiségét, s ennek felel 
meg egy világtest külső, látható jelensége. Felületén a pokol első fokozat polipszerű falánkságában 
jelentősen felismerhető, mert itt, amit csak látok, minden falánk. A Földnek inkább a belső részében 
a böjtölés, a lesoványodás ismerhető fel, mert ott semmi növényzet nincs. Mint merev, és bosszún 
tépelődő halál nyugszik benne minden, s legfeljebb csak itt-ott tör fel belőle egy-egy tűzforrás, vagy 
hőforrás, mint megfelelő képei a pokoli szellemek mindent átütő haragjának. 

19. Vagy hatoljunk be a Föld belsejébe, ahol állandó és hatalmas, egymáson keresztül-kasul 
hatoló tüzet találunk. Egyik tűz kelti és oltja a másikat, minden vízcsepp, ami ide bekerül, azonnal 
izzó gőzzé változik. 

20. Minél jobban kíséreljük meg a betekintést, annál inkább megtaláljuk ezek visszahatását a 
Föld felületén, hiszen a legnagyobb könnyedséggel tör fel a gőz is a belső erők bizonyságaként. Az 
Úr bölcsessége pedig úgy rendezte el a dolgot, hogy neki az összes pokol- a legképtelenebb 
szembehelyezkedés ellenére- a dolgok örökös fenntartása érdekében szolgálni kénytelen, és épp ez a 
szolgálati kényszer -ami a pokol lakói számára természetesen teljesen tudatos- képezi az ő 
legborzalmasabb kínjukat. Ebből ugyanis letagadhatatlanul látják, hogy minden tevékenységük - 
szembehelyezkedésük ellenére és általánosságban- az isteni rend törvényeinek hajszálra megfelel! 

21. Ugyanígy nyilvánul meg az Úr végtelen szeretete és bölcsessége is, és csakis ezen az úton 
lehetséges a leggonoszabb lényeket uralomvágytól izzó cselekedeteikben korlátok közé szorítani, 
mert amikor azt látják, hogy az Úr az ő leggonoszabb cselekedeteiket tökéletesen jó eredménnyé tudja 
szelidíteni, ezen annyira feldühödnek, hogy többé inkább semmit sem tesznek az Úrral szemben egy 
újabb tervükig, amit Ő mint az összes eddigieket-szintén a jó eredmény szolgálatába képes állítani. 

22. Ez tehát a legalsó pokol tevékenysége és lényege. A poklok munkáját a következőkben 
szemléltetve látjuk majd. 


209. Fejezet: 
A polip lelkületű emberek földi megfelelői azok, akik egy nagyobb darab kenyérért mindent magukhoz ragadnak. 
Tülekedésükben Istenről tudni sem akarnak. Az ilyen téren sikereket elért ember azt szeretné, ha mindenütt 

tömjéneznék. Nem ad a szegényeknek fölöslegéből, inkább pompáját táplálja, s gyűlöli azt, aki mohóságának útjába 
állna, halálát kívánja. A polgári törvények leple nélkül háborúnak, gyilkolásnak, rablásnak láthatjuk. 


1. Az első pokol jelenségeiről már kaptunk némi betekintést az ismertetés folyamán, és azt is 
láttátok, hogyan jutnak oda. Az ott ismertetettekhez csak azt kell még hozzátennem, hogy a jelzett 
szellemek egész igyekezete az élvezetekre és a falánkságra irányul. Ez az állapot a földön kb. annak 
felel meg, amikor az emberek mindent magukhoz ragadnak a nagyobb darab kenyér miatt. 

Egyesek különféle ipart alapítanak, mások tisztviselői állásokat hajhásznak, egyesek pedig 
valamilyen jó házasságra törekszenek. Mindezekre pedig nem valami jó, vagy nemesebb cél 
érdekében, hanem tisztán csakis önmaguk, azaz csak a kenyér miatt iparkodnak. E törekvésük 
közben vajmi keveset törődnek valamilyen magasabb rendű dologgal, hanem egész figyelmük a 
jobb ellátásukra szorítkozik. 

2. A mennyei dolgok őket egyáltalán nem érdeklik -az Isten általános megismerésén és 
szeretetén kívül- mert minden egyébről amúgy is Isten gondoskodik. 

3. A pokol szellemisége szerint már éppen ellenkezőleg gondolkoznak. Egyedül a falánk célok 
kielégítése a fontos, s még a jobbik esetben is legfeljebb csak így gondolkodnak: , Majd ha a külső 
szükségleteinket mind fedeztük, akkor megnézem, hogy a szellem ezzel a gondoskodásommal meg 
van-e elégedve." Ha azután valaki valamiben olyan sikert ért el, ami bizonyos kis dicsőséggel 
kapcsolatos, az illető azonnal gőgössé válik, amit valamilyen kis fénnyel mindenáron még fokozni 
iparkodik. E cél elérése érdekében mind fiatalja, mind öregje érti a módját, hogy a saját körén belül 
mind jobban felfújja magát, hogy a végén egyik-másik már azt sem tudja, hogyan álljon, vagy üljön, 
menjen, lásson, halljon, vagy beszéljen, hogy róla mindjárt az első pillanatban tudomást szerezzenek, 
felismerjék, elismerjék, és az orráról már messziről leolvassák, hogy milyen kiválóságok rejlenek 
benne, és milyen fontos pozíciót tölt be. 

4. Amikor az ilyen emberek önmagukról ilyen formában már meglehetősen gondoskodtak, többé 
semmi egyébbel sem törődnek, mert a biztos jövedelmük, a jó darab kenyerük megvan, s még a 
szellemükről kelljen gondoskodniuk? Sőt épp megfordítva! Most érkezett el az ideje annak, hogy a 
külső fényről és pompáról gondoskodjanak. Ezután sokkal jobban törődnek ezzel, mint eddig, hogy 
sokkal magasabb polcra jussanak, minél nagyobb vagyont harácsoljanak össze. Itt aztán az irigység 
és a belső gyűlölet is hozzájuk szegődik azokkal szemben, akik bármilyen szempontból is útjukban 
állnak. 

5. A felebaráti szeretet ilyenkor már annyira eltávolodik tőlük, hogy az alantasok semmit sem 
kívánnak jobban, mint a felettesük halálát. És úgy mellesleg természetesen azt is, hogy annak 
megüresedett helyét ők foglalhassák el. Az iparos sem kíván egyebet, mint társa bukását, 
tönkremenését, hogy minden üzletet magának kaparinthasson meg. A felebaráti szeretet náluk már 
ott tart, hogy minden üzlettársát megfojtaná egy kanál vízben, ha tudná. De ettől eltekintve minden 
legkisebb alkalmat megragad arra, hogy üzleti vetélytársát -amennyire csak lehet- csepülje. 

6. Ha ezt az üzleti, azaz világi szellemiséget csak egy kissé átvilágítjátok és megfigyelitek, már 
előttetek is áll az első pokol a maga minden irányú falánkságával, de meglátjátok azt is, hogyan 
csúszik mindig lejjebb, a másik pokolba a gyűlölet, a harag, az irigység és az uralomvágy érzésein 
keresztül. Nem kell messzire mennetek, csak a külsőleges állami törvényeiteket tanulmányozzátok 
kissé, és az első, vagy a második pokol már hajszálnyi pontossággal szóban és képben előttetek áll! 

7. Amit a világ illendőség okából az erkölcsi és polgári törvények leple alatt eltakar, e takarók 
elvonása esetén ezekből azonnal rablás, háború és mindenféle gyilkolás lép elő. És ezzel az első pokol 
képe tökéletesen kész is! 

8. Ha már most a második pokol képét is meg akarnátok szemlélni, csak tegyétek meg 
mindezeket, s akkor mindenfelé csak rejtett ravaszságot fedezhettek fel, és semerre sem találtok két 
olyan embert, vagy akár szellemet, akik ne lennének halálos ellenségei egymásnak. 

9. Ha látszólag barátságosan és udvariasan érintkeznek is egymással, sőt még a szeretet is csak 
úgy csepegne belőlük, ez mind csak merő ravaszság, mert mind a gyűlöletet takarja. A politikához 
tartozik az is, hogy az ellenfelet jókedvre hangoljuk, hogy őt így a legfinomabb módon már előre 
lefegyverezve, lehetőleg minden ellenállás nélkül lehessen legyőzni és tönkretenni! 

10. Figyeljétek csak meg a Földeteken oly gyakori csúszó-mászó talpnyalókat. Ezek 
leggyakrabban a leghalálosabb ellenségei mindazoknak, akiknek a talpát nyalják, és csupán azért 
igyekeznek azokkal együtt emelkedni, hogy a kellő magasságot elérve, volt felettesükkel keselyű 
módjára teknősbékaként járjanak el, hogy a kellő magasságból őt lebuktatva, még többet nyerjenek 
maguknak. 

11. Látjátok, ez már szó szerint és szemléltetve már a második pokol. Ebben a csalásnak és 
ámításnak minden művészete megtalálható, hogy egymást minél jobban legyőzzék és tönkretegyék, 
azzal a botor elképzeléssel, hogy a többiek bukása révén minél többet nyerhessenek. 

12. Így tanulják meg a mi tanulóink elméletileg s gyakorlatilag megismerni a poklot egész 
terjedelmében. Ugyanígy ismertük meg mi is nagyjából a pokol két első fokozatát. Aki a hallottak 
felett elgondolkodik, azelőtt teljesen világos a pokol lényege. Ami most már a harmadik poklot illeti, 
arra vonatkozólag már mi magunk szerzünk tapasztalatokat, mert azt kell legjobban megismernetek, 
mivel itt van elásva minden bűn alapja. 


210. Fejezet: 

A földi, pokolról szóló elképzelések merő fantáziák. Csak akkor észlelhetünk többet belőle, ha a dolgok mély 
alapját vizsgáljuk. A pokol külsőleges képe mindig változó, ezért kell mély alapjánál vizsgálni. Példa: a nap 
legkülönbözőbb rétegeinek véleménye a titkos állampolitikáról, lefelé egészen az ostobasággal határos elképzelésekig. 
A politikáról csak az uralkodó adhat felvilágosítást, hasonlóképpen szellemi téren csak az Úr adhatja a legkomolyabb 
leírást. Egyénisége szerint minden ember magában hordja a Mennyet és a poklot is. 


1. Bizonyára sokan gondoltak már arra közületek, hogy épp ideje lenne már annak, hogy 
mindenki számára megadatna a lehetőség betekinteni a pokol rejtelmeibe, ahol tényleg képekben 
ismerhetnék meg a pokol borzalmait. De hiszen egész légiónyi leírás szerepel a Földön az emberek 
között, amelyek megfestik a pokolbeli helyzetet. Az egyik leírás szerint a pokol egy kénköves 
pocsolya, a másiknál rágcsáló tüzes férgek, majd örökös sötétség, sőt örökös halál is van. Mások 
szerint viszont az elátkozottakat állandóan kínozzák, katlanban főzik, nyársra húzva sütik, egyesek 
szerint tökéletesen meztelenül, szabadon vannak, akik az örökös hideget értik alatta, mások pedig a 
düh izzó tüzéről írnak. De leírják még a poklot egyesek a legborzalmasabb nyomorúságnak, 
nyomorék és kiéhezett emberalakokkal, sőt egyesek emberileg elképzelhetetlen szörnyalakok 
vegyülékének is. Így azután nem csoda, ha az embereknek a pokolról alkotott fogalma olyan 
zagyvaság, amiből valamilyen határozott formát kiokoskodni nem is lehet. 

2. Ez alkalommal igyekszem az emberi értelemmel felmérhető és megérthető, s az emberi 
fogalmaknak megfelelő tiszta képet adni. De ki nyújthat biztosítékot arra, hogy idővel ezt az 
ismertetést nem szorítja-e ki egy újabb, másik felvilágosítás? Bizonyos, hogy az emberek között 
semmi sem szerepel oly sokféle előadásban, mint éppen az ijesztések és borzalmak ezen helye, amit 
mindenütt pokolnak ismernek. 

3. Így van ez kedves barátaim és testvéreim, éppen azért most olyan általános megvilágításban 
mutatom be a poklot, ami az említett módozatokat igazolja majd előttetek. 

4. Ha a poklot csak úgy felületesen, külsőség szerint vizsgáljátok, nem csoda, ha annak színe 
folyton változó. Egészen más a helyzet akkor, ha azt egészen mély alapjáig vizsgáljuk meg. 

5. Így tehát -hogy teljesen tisztán láthassátok a pokol miben létét, annak lényegét- néhány rövid 
példával úgy megvilágítom előttetek, hogy a nap tiszta fényében láthassátok és ismerhessétek meg 
azt. 

6. Ha az egyik államban sok-sokezer ember él, ezek az emberek roppant zavaros fogalmat 
alkotnak maguknak a titkos állampolitikáról. Ha valaki erről meg akarna győződni, csak álljon oda 
beszélgetni erről a szakemberekkel. Egy részük már biztosra veszi a háborút, a másik árulásokról 
beszél, a harmadik mindenféle népbolondításról, de van aki a vezető okosságáról. Arról is hallani, 
hogy minden csak csupa igazságtalanság, ezzel szemben mások nem győznek eléggé dicshimnuszt 
zengeni az állam nagyszerű politikájáról, mint szerencsés lóheréről. 

7. Ezek azonban még mindig csak az értelmesebb polgárok elképzelései a titkos állampolitikáról. 
Aki azonban végighallgatná azokat a nevetségesnél is nevetségesebb dolgokat, amelyek a falusi 
csapszékek ivóiban és más hasonló falusi helyen találhatók, biztos lehet abban, hogy ezeken a 
helyeket meghallhatná mindazokat a fonákságokat, amelyeket a képzetlen, nyers emberek képzelete 
csak kitermelhet. Például, hogy a király elhatározta az egész város megmérgezését, vagy az egyik 
tartományban pestissel akarta a népet megfertőzni. Szó van arról is, hogy az egyik államnak titkos 
szerződést küldött a király, hogy az egyik szomszédos népet -egy éjszaka leple alatt- az utolsó szálig 
hányják kardélre, s elrabolt vagyonát egymás között felosztják. Hallani azt is, hogy a király 
alattvalóival együtt felajánlotta lelkét az ördögnek bizonyos előnyökért. Hogy pedig ezek a hírek 
mind valók és igazak, arra semmilyen különösebb bizonyíték nem szükséges, mert hiszen erről 
mindenki naponta százszor is meggyőződhet. 

8. A dolog tényleg úgy áll, ez nem is lehet már vitás, legfeljebb csak az a kérdés, hogy a sok 
ezernyi politikai felfogásból vajon melyik találta el a titkos állampolitika irányát? Alapjában véve 
egyik sem, ennek ellenére természetesen mindegyik saját elgondolását tartja helyesnek. De hogy lehet 
valamiről helyes képet alkotni, amiről valakinek még csak halvány fogalma sincs? 

9. Látjátok, ennek alapja részben a külső jelenségekben, részben pedig azok egyéniségében 
rejlik, akik e jelenségeket megfigyelik. Minél kevesebb, illetve kisebb a megfigyelő belső, felébredt 
alapja, annál tévesebb fogalmakat is alkot magának az észlelt jelenségekről, s látjátok, ugyanez a 
helyzet a pokol fogalmának megértésével kapcsolatban is. 

10. A látó eszközök közül csak nagyon kevesen részesülhetnek abban a kegyelemben, hogy e 
helyre beható pillantást vethessenek. Igen sokan részesültek azonban a pokol egyes részeinek 
megfigyelésében. Innen ered az, hogy a sok megfigyelés roppant nagy anyaga alapján a pokoli helyzet 
helyes megfestésénél jóval túllépték a valóság határát, ezért sokszorozódott meg a pokol képe 
úgyannyira, hogy ma már valóban senki sem tudhatja, hányadán is áll vele. 

11. Az a kérdés tehát, hogy egy állam titkos politikájára vonatkozólag vajon ki adhatja meg a 
legmegbízhatóbb, legpontosabb választ? Senki más, mint maga a bölcs uralkodó! Ha pedig ez már 
vitathatatlanul így van, akkor bizonyára a túlvilágra is alkalmazható annak sötét helyeire 
vonatkozóan. Így a felelet nem lehet más, hogy a pokolra vonatkozó legfontosabb leírást is csak az 
adhatja meg, aki az összes mennyek, tehát bizonnyal az összes pokloknak is bizonyára egyedüli Ura. 

12. S ahogyan egy állam politikájába beavatott egyén könnyűszerrel áttekintheti a népet érintő 
valamennyi fogalmat és helyzetet, ugyanúgy a pokol fogalmának igazi alap-okait az, aki az Úr 
kegyelméből megismerhette, rögtön megítélheti a rengeteg sok elképzelés helytelenségét és 
tarthatatlanságát! 

13. Saját egyéniségének megfelelően minden egyes ember önmagában hordja a mennyországot 
és poklot egyaránt. Ha már most mindenki egy bizonyos állapot révén betekinthet a saját 
egyéniségébe, úgy ez esetben csakis egy önmagában még ki nem alakult poklot, illetve a még nagyon 
is tökéletlen mennyet láthatja. Ezekből meglátásokból keletkeztek a pokolról a megszámlálhatatlan 
árnyalatú torzképek. 

14. S most fogadjuk el ezeket a valóság alapjaként? 

15. Épp oly kevéssé, mint amikor valaki a tenger lapályos pontján méri sétapálcájával annak 
mélységét, ahol a víz természetesen csak egy láb mély lehet legfeljebb. Ahogyan ez a tenger valódi 
mélységét mérheti ily módon, ugyanúgy aránylik a látó eszközök kijelentése az igazsághoz, akik a 
poklot itt-ott, akkor vagy ekkor látták! Mint ahogy a tenger sem mérhető a partjainál, az ilyen 
pokollátók véleménye sem fogadható el igazi alapként. 

16. -Kedves barátunk és testvérünk, honnan várják akkor tehát a pokol képnek, igazi arculatának 
megrajzolását? 

17. Látjátok, épp annak helyes képét mutatom be nektek a következő fejezetben. 


211. Fejezet: 

Mindenki úgy éli tovább életét a hústest levetése után, ahogyan azt földi átmeneti életében megkezdte. A test 
halandó, a szellem az, ami tettekre indítja. A mester és a szerszám viszonya. A poklot érzékelhetően a földi testi 
körülmények között kell keresni. Az asztalos szekrényt készít. Honnan vette annak formáját? Szelleméből, ahol az 
előbb létrejött. A szellem türelemre van kényszerítve, amikor testén át alkot, a szellemvilágban ahhoz csak egy pillanat 
kell. 


1. Aki azonban a pokol alapelemét a maga teljes valóságában akarja szemlélni, legelőbb is ott 
kell azt keresnie, ahol a testi szemeinek világa, azaz a látóképessége még alkalmas a behatolások 
érzékelésére. Ebből a szemszögből tekintve szellemi segítség révén vonja ki a látottakból a szellemi 
megfeleléseket. Ezt azonban csakis úgy érheti el, ha már eleve elfogadja és belátja, hogy a pokolbeliek 
életkörülményei és azok megnyilvánulásai Isten örökkévaló és változhatatlan rendje szerint ugyanúgy 
örökkévalóak és változatlanok. Ez pedig szavakban kifejezve azt jelenti: 

2. Az ember a szellemvilágban változatlanul ugyanúgy éli tovább az ő életét, mint előtte, azaz a 
földi élete alatt hústestében is tette, ami végeredményben mégis csak egy átmeneti lét! 

3. Erre joggal azt mondhatnám, hogy ez így igen különösen hangzik, és látszólag egyenesen eltér 
a valóságtól, mert a szellemi életnek egészen másnak kellene lennie, a testi élettől tökéletesen eltérő, 
más életfeltételek között! 

4. Erre csak azt felelhetem, hogy aki így beszél, annak bizonyára még csak fogalma sincs arról, 
hogy természeti szemmel nézve ő hogyan is él tulajdonképpen! A testi életnél a test él-e, vagy pedig 
a szellem? Tulajdonképpen mi is az élet alapelve, a test-e, vagy a szellem? 

5. Úgy vélem, hogy aki csak egy kissé tisztább gondolkodásra képes, az az élet alapelvét 
bizonyára nem a testben, hanem egyedül csakis a szellemben fogja keresni, mert ha az a testben volna, 
akkor a test maga is halhatatlan lenne. A test azonban halandó, épp ezért nem is tartalmazhatja az élet 
igazi, szilárd alapelvét, hanem az egyedül csakis a szellemben rejtőzhet, amely halhatatlan. A test 
élete csakis a szellemtől függő lét, amely a szellemmel szemben csakis szenvedőleges, tehát passzív. 
A test élete tehát csakis egy éltetett átmeneti lét. Olyan formán, mint ahogy egy mester kezében 
valamely szerszám is viselkedik, léte és mozgás csakis addig tart, amíg azt a mester keze irányítja, 
mozgatja. Amint azonban a mester félredobja szerszámát, vagy leteszi, akkor ez a szerszám esetében 
mozgásának, fenntartott életének is a végét jelenti. 

6. Ugyan ki lehetne annyira ostoba, hogy ebből ilyen tantételt vonna le: , A mesternek a szerszám 
helyzetéhez kell alkalmazkodnia.", ahelyett, hogy tisztán belátná, a mester csakis saját szükségletének 
megfelelően veszi kezébe a használható szerszámot. Ha pedig a mester a szerszám helyzetét a saját 
helyzetéhez szabja, s aszerint alkalmazza, ebből önként és világosan következik hogy az élő szellem 
az, amelytől az éltetett test élete függ, nem pedig megfordítva. 

7. Ezért a szellem mindig egyedül a saját életelvének megfelelően él, és ebben épp úgy nem 
zavarhatja meg a test, mint ahogy a szerszám sem a mestert. 

8. Ha azonban valaki végignézi, hogy a mester miként használja szerszámát, és ismeri a mester 
tervét is, amit a szerszámjával létre akar hozni, mondhatja csak valamennyire is helyesen gondolkodni 
képes ember: „a szerszám használata által a végén egészen más valaminek kell létrejönnie, és a 
terméknek is egészen másként kell kialakulnia, mint ahogyan ezt a mester tervezi és akarja!" Hát nem 
ostoba megállapítás lenne ez? Minden bizonnyal, mert ami a szerszámmal végzett munka révén 
létrejön, az minden esetre az élő mesternek, nem pedig a szerszámnak a teljesítménye! 

9. Ugyanúgy állandóan a szellem helyzete a meghatározó, akár használja a testet, akár nem. Aki 
tehát a poklot a maga mélységes alakjában akarja megszemlélni, az ezt ugyanazon testi körülmények 
és helyzetek között keresse, mint annakidején a tiszta szellemében, mert a pokol a Földön pontról- 
pontra éppen úgy jelen van, mint ahogyan a tökéletes a szellemiben gyökerezik. Sem több, sem 
kevesebb nincs belőle sem itt, sem pedig ott, és így ezekben a képekben látjuk és ismerhetjük meg a 
legjobban. 

10. Hogy pedig a pokol tulajdonképpeni képét mindenki számára még szemlélhetőbbé tegyük, 
előzőleg állapítsuk meg azt, ami az emberiség természetes, valamint a szellemi tökéletes élethelyzete 
között fennáll, s ezt lehetőleg kézzelfogható módon bizonyítsuk is be! 

11. Képzeljetek magatok elé egy asztalost, akinek egy szekrényt kell készítenie, és ehhez 
általatok is jól ismert sokféle szerszámra van szüksége. Szorgalmasan dolgozik rajta, és néhány nap 
alatt kész lesz vele. Nála az alap a szekrény mielőbbi elkészítése volt, ami őt szorgalmasan ösztönözte. 
Vajon miért engedelmeskedett e benső vágyának? Mert a kereset miatt a szekrényt mielőbb el akarta 
készíteni. 

12. De honnan ered ez a vágy, és mi ennek az alapja? 

13. Ez a vágy a szellem teremtési képessége. 

14. De hogyan és miért? 

15. Mert a szellemben benne van az a tulajdonság is, hogy azt, amit a képzelete már 
megteremtett, azt azonnal látható anyagi formába öntse! 

16. Tökéletesen tiszta szellemi mivoltában ezt meg is teheti, mert amit elgondolt, az már 
valósággá is vált. Hústestébe szorítottan ezt már nem teheti meg a külső anyaggal, ezért testét 
fokozatosan tevékenységre serkenti, hogy ezzel -mindinkább tevékenykedve- tervét meg is valósítsa. 
Ez a módszer az Úr rendjéből kifolyólag azért állapíttatott meg így, hogy a szellem a földi élet alatt 
mindenekelőtt és minden lehető alkalommal az élet legszükségesebb tulajdonságait állandóan 
gyakorolja. Ez a legfontosabb tulajdonság pedig az alázat, és ennek anyja pedig az isteni türelem! 
Azt ugyanis minden éretten gondolkodó embernek el kell ismernie, hogy a türelemre az örök életben 
annál is inkább szüksége van, mert a természetes életben is minden jó hatásnak és eredménynek az 
alapját képezi, jóllehet a földi természetes élet csak ideiglenes és mulandó. 

17. Ha az asztalos az asztalt, vagy szekrényt azonnal elő tudná teremteni, ahogyan ezt maga elé 
elképzelte, ezt mindenesetre jobban szeretné. Igen, de akkor hol maradna a türelem oly nagyon fontos 
gyakorlása, és hol a kölcsönös külső természetes biztonság, ha még ebben az anyagi világban is a 

még testhez kötött szellemnek az eredetileg megadott teremtői képessége korlátlanul rendelkezésére 
állna? 

18. A test levetése után minden egyes szellem visszaszerzi ezt a képességét, de a jó, csakis a jó 
megteremtéséhez, a rossz pedig a képzelgő agyrémekhez hasonló, mert amilyen az alap, olyan a hatás. 

19. Nos látjátok, ezekből az életből merített példákból kézzelfoghatóan látjátok a különbséget a 
természeti, azaz a világi, valamint a tiszta szellemi élet között, ami röviden abban áll, hogy a szellem 
a természetes, azaz evilági hústestben levő életében gondolatait csak lassan, és tökéletesen sohasem 
képes megvalósítani, mert ebben az anyag durvasága akadályozza meg, amellyel körülzártan él. Ezzel 
szemben mint tökéletes szellem, elgondolásait már abban a pillanatban meg is valósíthatja. Az akarat 
és elképzelés mindig ugyanaz mindkettőnél, csak a kivitelben van meg tehát a különbség a két élet 
között. Egyebekben más eltérés nincs. Hogy a különbség még az anyagban gyökerezik, arra úgy 
vélem kár is szót vesztegetnünk. 

20. Tekintve, hogy mindezekkel most már teljesen tisztába jöttünk, nézzünk bele a pokolba, és 
keressük meg annak legmélyebb fenekét. 


212. Fejezet: 
A gazdag spekuláns vágya: mindig többet gyűjteni. Ha lehet, az egész világ iparát! Ez a pokol alapköve. Mire 
vágyik a katona? Előléptetésre. Az uralomvágy, annak fokozódása és következményei. 


1. Képzeljetek magatok elé egy gazdag spekulánst, állandó nála a tehetetlenség érzése, s mi az 
ő szeretete, az ő kívánsága? Semmi más, mint minden elképzelhető, s a törvényileg legkevésbé 
megengedett módon is, de egy egész vidék, végül egy egész ország minden cók-mókját magának 
kaparintsa meg. Ha ez sikerül neki, akkor étvágya, kapzsisága kiterjed akár az egész Föld területére 
is. Ilyen nagyszabású terve nemigen sikerül neki teljesen, s így elképzelései többé-kevésbé csődöt 
mondanak. Emiatt azonban nem megy tönkre, hanem így okoskodik: 

2. , Ha lenne néhány millió legyőzhetetlen katonám, akkor az egész világ aranyát, ezüstjét, 
drágakövét, gyöngyét egy csomóba rakhatnám." 

3. Némelyiknek meg ez a kívánsága: , Csak legalább az egész vidékre egy olyan járvány jönne, 
hogy -természetesen rajtam kívül- minden embert elvinne, akkor aztán általános örökösévé válhatnék 
ennek az egész világnak! Ha pedig más vidékről jönnének ide emberek, és ezt a tulajdonomat el 
akarnák vitatni, akkor jöjjön újból a járvány, és vigye el azokat is!" 

4. Látjátok, ezek már alapövei a pokolnak, amilyeneket azonban naponta találhattok az emberek 
között, minden társadalmi rétegben a legkisebb szatócstól a legnagyobb stílű spekulánsig. Vajon mi 
akadályozza meg ezeket abban, hogy kívánságuk valóra válhasson? Semmi más, mint csupán a 
végzetes anyag! De most vegyük el az anyagot, és figyeljünk meg ugyanazon tulajdonságokkal egy 
tényleges szellemet, s már előttünk is áll a harmadik pokol alapköve, teljes egészében! 

5. Vagy képzeljetek el magatok elé egy alsóbb rangú katonatisztet. Mi lehet szívének legfőbb 
vágya, gondolata? Az talán, hogy az államnak valamilyen hasznos szolgálatot tegyen? Ó nem, ez az 
utolsó! Előlépni, mielőbb előlépni! Ez az ő legfőbb gondolata, és ha lehetne, minden órában egy 
fokkal feljebb lépni, hogy egy év alatt legalább is tábornok legyen, s hogy ebben a rangban a legelsők 
közé kerülhessen. Tegyük fel, hogy sikerülne elérnie a legmagasabb fokozatot, akkor a következő 
terve, vagy legalábbis a legfőbb gondolata a következő: „hamar hatalmas seregeket összegyűjteni, 
hogy minden népet meghódíthassak, és ha mindezt legyőztem, s ha az összes hatalom az én kezembe 
került, valamennyi király, császár, fejedelem reszkessen előttem!" 

6. Aki ennél nem látná meg az uralomvágyat, annak hétszeres vaksággal kellene megverve 
lennie! És mi az oka, hogy ez a tiszt nem valósíthatja meg hatalmas terveit? Mint az előbb, itt is az 
anyag természetes bénító hatása! Az anyag hősünk körmére koppant, és akarva, nem akarva, 
kénytelen kis tiszti mivoltával megelégednie. Emellett azonban se vége se hossza panaszainak és 
szidalmainak, és annál jobban kiéli uralomvágyát az alantasai rovására, összes lehetőségének 
határáig. Ezek legkisebb hibáit a legkegyetlenebb kényúri módon torolja meg. Ha most ettől a lélektől 
elvesszük a gúzsba kötő testet, az anyagot, akkora pokol alapköveinek egy második díszpéldánya áll 
előttetek. 

7. Ennek megfelelő képét is megtalálhatjátok a mindennapi életben, különösen azok között, akik 
jogosultak a kard viselésére, valamint azok között is, akiknek előjoguk, hogy címerük alapján 
előnevet írhatnak a nevük mellé! 

8. Ezeknél mind megtalálhatjátok az uralomvágyat jól megerősödött mértékben, s éppen ez a 
legmélyebb pokol legsötétebb alapja, amely kielégíthetetlen, épp ezért a végtelenségig fokozódik. 
9. De menjünk tovább! 


213. Fejezet: 

A férfi kéjenc vágya: minden nőt elérni. Mi lenne, ha a törvény nem védene? A szerelmes pár példája. Gazdag 
érzéki ember a vágyaiért messze idegenbe is elutazik. Gyógyszerekhez folyamodik, ha teste meggyengül. Végül fiatal 
lányok, majd fiúk következnek. Ha kimerül, tajtékzik a dühtől -ez a harmadik pokolbeli állapot. A testi élvezetekkel 
minden szellemit, istenit kiöl magából. Így lesz istentagadóvá. Hogyan gyalázzák meg kéjsóvár emberek puszta 
pillantásukkal is a tiszta leányok lelkét, szellemét. A pokol teljes képe. 


1. Képzeljetek magatok elé egy fiatal, vágyakkal telített szerelmes párt. Mi a szüntelen vágya 
egy ilyen szerelmes ifjúnak? Semmi egyéb, mint az, hogy ha lehetne, és a körülmények is lehetővé 
tennék számára, a bizonyára legbájosabb és legszebb leánnyal minden korlátozástól mentesen és 
minden elképzelhető módon szerelmeskedhessék. Amikor egy ilyen ifjú tekintete bármelyik 
valamennyire is szemrevaló nőre esik, már csak a szeméből is bárki kiolvashatja, hogy a szerelmes 
természetű ifjú a megpillantott nőt -ahol csak éri- mindjárt szeretné céljaira felhasználni anélkül, hogy 
a legcsekélyebb mértékben is gondolna arra, hogy a nemző erőt Isten miért is adta és helyezte az 
emberbe. Ha a büntető törvény az ilyeneket meg nem fékezné, a női nem még a legnyilvánosabb téren 
sem lehetne biztonságban az ilyenektől, az elhagyatottabb helyekről nem is szólva. Ez azonban mit 
sem változtat a dolgon, mert a mi szellempárunk bizonyára megtalálja a módját, hogy kedvtelésének 
eleget tehessen. Tegyük fel azonban, hogy az ilyen érzéki embernek emellett még nagy vagyona is 
van, így vágyai legnagyobb részét -talán kevés kivétellel- meg is tudja valósítani. Mit csinál vajon az 
ilyen? Egész tartományokat utazik be csak azért, hogy változatos ízlését a legfinomabb élvezeti 
tárgyakkal kielégíthesse, eddigi helyén ugyanis már nem ízlik neki semmi, mivel mindent elérhetett, 
megszerzett már, néhányat pedig vagyona ellenére sem tudott megszerezni, és így nincs miért tovább 
itt maradnia. 

2. Amikor hústest hősünk már mindent fenékig ürített, és a természete vonakodik, hogy a 
gyalázatos szolgálatot tovább is teljesítse, mesterséges eszközökhöz, módokhoz folyamodik, hogy 
elfásult természetét új életerőre serkentse. Ezek az eszközök először is mint gyógyszerek, a 
gyógyszertárakból kerülnek elő, ha pedig már ezek sem használnak, akkor teljesen kiélt hősünk 
gyalázatos módon fiatal gyermekeket, majd fiúkat vesz sorra. Ezáltal egy kis látszólagos segítséghez 
jut, mert a bölcs orvosok tudják, hogy a fiúgyermekek hatnak a legerőteljesebben a teljesen kiélt 
húsemberekre. 

3. Így válik apránként a mi húsemberünk gyermekgyalázóvá. Természete ekkor már teljesen 
megfordul, és teljesen meg is undorodik a női testtől, s ezután már minden erejével csak a 
fiúgyermekekre vadászik. Ha azután már ettől is teljesen megcsömörlött, és teljesen tehetetlenné vált, 
akkor düh vesz rajta erőt a természet ilyen berendezettsége ellen, hogy semmi reménye sem lehet már 
tovább folytatni kedvteléseit. 

4. Az Istenben való hit már valóságos áldozat volt számára, mert a hústesti bűnöknek az az 
örökös sajátossága, hogy először is kiöl minden szellemit. E bűn következtében az ember a 
legdurvább anyagiasságba süllyedt, önzővé korcsosult, önmagán kívül senki mást nem szeret, és azt 
akarja, hogy mindenki az ő vágyainak szolgálatába álljon. Legfőképpen önmagába szerelmes, ezért 
gyűlöl mindent, ami nem az ő akaratának hódol. Végül a legmerevebb anyagias, önző lesz belőle, és 
Istennek, vagy valamely szellemi dolognak még csak a nyomát sem lehet nála megtalálni. 

5. Mindezek természetes következményeként teljesen Istent tagadó az ilyen, és neki csak a 
természet, azaz a külső látható, a durva anyagi az ő Istene. Ennek az Istennek az oltárán meg is hozza 
az ő áldozatait mindaddig, amíg saját természetének használható erejéből telik, és ebből látja, hogy 
ez a természet-isten a világnak ilyen módon való berendezésével számára kellemes és gyönyörteljes 
perceket biztosít. Jaj azonban ennek a természet-istennek, ha megtagadja a további szolgálatot. 
Valóban, nem is lehetne visszaadni azt a gyalázkodást, amivel a mi emberünk ezt az istent illeti! 
Harag, bosszú, acsarkodás és gyűlölet mind csak ráadás ezekre megfelelő címerül. Ha hatalma és 
ereje volna hozzá, két ujja között morzsolná szét ezt az egész világot. Az asszonyok húsát, akik 
annyira kimerítették, valamint a fiúgyermekekét, akik már nem voltak képesek több erőt adni, izzó 
késekkel tudná felaprítani, hogy izzó kemencébe dobja őket. Valóban -s ezt elhihetitek nekem- egy 
ilyen teljesen kiélt kéjelgő rejtett haragja minden emberi fogalmat felülmúl! Egy megrögzött 

rablógyilkosban, vagy útszéli rablóban bizonyára több emberi érzés van, mint egy ilyen kéjelgőben, 
akinek teste már felmondta a szolgálatot. 

6. -Kedves barátunk és testvérünk, reméljük, hogy kevés ilyen ember van a Földön. 

7. -Ó nem, biztosíthatlak benneteket, hogy igen sok ilyen ember él közöttetek. Mondhatom 
nektek, hogy egy olyan földi apának a leányával, aki ha csak valamennyire is szép és formás testű, 
különösen városi helyen naponta legalább százszor paráználkodnak képzeletben, anélkül, hogy a 
leánya tudna erről. 

8. Azt mondanák erre az emberek, hogy ez nem számít, mert csupán gondolat, a be nem teljesült 
vágy szabadon gyakorolható! 

9. Igen, mindenesetre, de csakis a szellemi vakok számára nem számít ez, akik az anyagin túl 
egy hajszálnyit sem látnak. De mit szólna az atya, ha szellemi látását megnyitnánk, és látná, hogy 
néhány száz ilyen kéjsóvár alak a lányát szellemileg minden elképzelhető formában meggyalázza. 
Bizonyára halálra borzadna ettől a látványtól, pedig ez pontosan így is van a valóságban, ahogyan 
nektek ezt elmondottam. 

10. Leánya testét még csak meg lehet védeni, ez még csak könnyű része a dolognak, de ki védi 
meg szellemét és annak kisugárzó életszféráját, amellyel a parázna emberek közvetlen kapcsolatba 
lépve igyekeznek aljas vágyaikat kielégíteni? Gondoljátok, hogy ez nem jár káros 
következményekkel a leányra nézve? 

11. Ó kedves barátaim, akkor roppantul tévedtek! 

12. Ha egy leány gyakran jár olyan helyekre, ahol érzéki vágyak pergőtüzébe kerülhet, nem sok 
idő szükséges ahhoz, hogy az ilyen leány hajlamossá váljék a hústesti bűnök számára. Ez nála abban 
nyilvánul meg leginkább, hogy titkon elítéli szüleinek ósdi felfogását, s titkon ki is neveti őket. 
Érzései mind gyakrabban viszik el olyan helyekre, ahol ilyen kéjvágyók tartózkodnak! 

13. De hiszen ezt még hallani is borzasztó, s ez így igen kemény dolog lenne! Talán nem is 
egyéb ez puszta képzelgésnél? Ami azonban már eleve kárhoztatandó! Hogyan lehetséges, hogy egy 
éretlen vágy, vagy egy érzéki gondolat is káros hatással lehessen egy teljesen idegen és független 
egyéniségre? 

14. Erre csak azt mondhatom, hogy az így gondolkozó, szellemileg fel nem ébredt emberek 
számára éppen úgy nem szólt ez a tanítás, mint a Nap sugara a Föld középpontjának. De ugyanakkor 
azokat kérdezem, akik ismerik a holdkórosságot, s ezzel kapcsolatban talán személyes tapasztalataik 
vannak, hogy a mágnesesen érzékeny személyekre az érzéki emberek miért hatnak zavaróan, honnan 
van vajon ez a hatás? Az ilyen szintén nem érinti a magnetizmussal telítettet, mégis a közeledés 
pillanata erős görcsöt, vagy más fájdalmat vált ki belőle. 

15. Látjátok, ez a hatás a szomnambul szellemi szférájának meggyalázása érzéseinek 
tisztaságából való lerángatásból ered. A szomnambulán ezért azonban nem esik erkölcsi kár, mert az 
ő szférája zártabb, ezen felül ő önkéntelenül is elkövet mindent, hogy az ilyen ember közeléből 
mielőbb megszabadulhasson! 

16. -Kedves barátunk és testvérünk, ez a behatás eszerint fennáll az ember természetes 
állapotában is, amikor életszférája kiteljesedettebb, és még ha a hatás káros következményeit nem is 
tudná érzékelni? 

17. Mondom nektek, hogy ez a hatás a természetes állapotban sokkal veszedelmesebb, mint a 
szomnambulánál, s látjátok, éppen ezért adatott a parázna gondolatokkal szemben egy teljesen 
különálló parancsolat, hogy ezek ellen mindenki a legmesszebbmenően védekezzék, és tartsa távol 
magától azokat. 

18. Aki tehát egy ilyen érzékies vágyú, hústesti embert megfigyel a maga mivoltában, az a pokol 
teljes képét látja benne maga előtt. Képzeletben rántsa le róla az anyagot, s figyelje meg a lelkét, 
egyik csodát a másik után láthatja meg rajta. Lát egy mindenféle módon paráználkodót, de 
közvetlenül mellette egy dühöngőt, aki az Istenem és az emberi nemen, az egész természeten a 
legborzalmasabban akar bosszút állni természetének, erejének gyengesége miatt. 

19. Egyebet talán már mondanom sem kell, mert akinek van szeme, az magától is láthat. A 
következő, egy nővel foglalkozó kép a poklot még jobban megvilágítja előttetek! 


214. Fejezet: 
A női hiúság és uralomvágy, a gőg tartozékai. A szégyenérzet-mai formájában pokoli alap. Jézus alázata a helyes 
irány. Hol van ott a szeméremérzet mint erény? A női szeméremérzet paráznaságot takar. 

1. Semmi különös természeti tudományokban való jártasság nem szükséges annak 
megállapítására, hogy a női nemnek egyik fő tulajdonsága, jellemvonása az uralkodási vágy, mert ez 
és a hiúság ikertestvérek, amennyiben eredetük gyökere közös. De hol is van az a nő, akiben ne volna 
egy bizonyos fokú hiúság, akár a ruházatára vonatkozólag, akár a lakás bútoraira, akár más valamire. 

2. Vizsgáljátok csak meg a hiúságot, s mögötte mindig megtalálhatjátok a gőgnek, a mögött 
pedig az uralomvágy magját! 

3. -Kedves barátunk és testvérünk, nem gondolod, hogy talán kissé erősen ítéled meg ezt a 
dolgot? Mert egy bizonyos kisebb fokú hiúságot a női nemnél bizonyára talán még inkább előnyére 
lehetne írni, mint ezért menthetetlenül ócsárolni és pellengérre állítani. A nőknél egy bizonyos fokú 
hiúság csak a szemérem érzésének gyermeke, ami a tisztaság érzetével jár együtt. Ezt pedig a női 
nemnél mégis inkább a javára, mint terhére írhatjuk? 

4. -Jól van, ám nem gondoltok arra, hogy ez a világ már annyira jutott, hogy a szégyenérzetet 
erénynek tekinti, és az emberiség a becsület koronájával is ékesíti, márpedig az a pokol legjobb 
aratása, mert ezeknek az embereknek „el kell bukniuk", míg a többiek legfeljebb csak elbukhatnak! 

5. -Hogy érted ezt kedves testvérünk? 

6. -Én pedig azt kérdezem, milyen előnyt jelent az embernek a földi becsület? Az alázatnak, 
vagy a gőgjének az osztályrésze ez? Az alázatos a legalsó fokra törekszik, mert számára sem 
megbecsülés, sem kitüntetés nincs, ahogy erre maga az Úr is mindörökre példát mutatott, és az ő 
becsületét az alázatba helyezte ami a világ előtt a legnagyobb szényen. 

7. Ugyanolyan megbecsülésben részesültek az Ő első követői is. Ehhez még csak azt a kérdést 
fűzöm hozzá, hogy mi köze van ehhez a szeméremérzetnek ott, ahol először üldöznek, azután 
kigúnyolnak, végül pedig keresztre feszítenek? Milyen sok becsülete, mennyi szégyenérzete lehetett 
Annak életében, Akit a keresztre feszítettek? Úgy vélem, hogy ezek után ez a kétannyira felbecsült 
emberi érzésjelző háttérbe szorul! 

8. Ha pedig mindenáron valamilyen erényt akarunk előrángatni, akkor azt minden erények 
központjából, Krisztusból vegyük elő! 

9. De mondjátok csak, milyen alkalommal jelölte meg Ő a szégyenérzetet és a becsületérzést 
emberi erénynek? Sőt, egyenesen megtiltotta az Ő tanítványainak és apostolainak, hogy 
megtiszteltetésre törekedjenek, mert megmondotta nekik: ne köszöntessék és tiszteltessék magukat 
az emberek által, mint azt a farizeusok teszik, s nagy örömmel teszik, és elvárják, hogy őket az utcán 
köszöntve rabbinak szólítsák. Ez bizonyára minden bibliát olvasgató keresztény előtt ismeretes. De 
mindettől eltekintve egyáltalán nem tudom megérteni a női nemnél annyira előtérbe nyomult 
szégyenérzetet, és az ezzel összekötött kívánságukat, miszerint őket megtiszteljék-minek alapján 
tekintik erénynek? 

10. -Ha a nőktől elvennék a szeméremérzetet, rövid idő múlva csupa kéjnővel találnánk 
magunkat szemben. 

11. -Ohó, tehát erről fúj a szél! Nos, akkor egész biztosan hozzátehetem, hogy a női nem számára 
nincs más jobb izgatószer, mint a szeméremérzet! Csak egy parányi kis alkalom kell, és a nők a 
legnagyobb paráznaságra is készen állnak. Mert semmi sem fordítható meg tengelye körül, mint az 
az érzés, ami tisztán a nők saját hiúságából ered. Az a kis tiszteletérzés, ami a szeméremérzéssel 
párosul, igen-igen gyenge támasza az erénynek, s ezért a leggyengébb széltől is óvni kell, nehogy 
tollpiheként lengesse el az ismeretlenség homályába! 

12. Mindezekből pedig világosan következik, hogy a női nemnek ebbe a végzetes erényébe egy 
roppant végzetes szálka szúródott. Hogy pedig ezt a helyes és éles világosságnál jól felismerhessétek, 
néhány, az életből merített példával szépen érthetővé teszem. 

13. Tegyük fel, hogy véletlenül valamelyiketek egy reggel -szerencsétlenségére- egy női 
öltözőbe nyit be, ahol több leány tartózkodik elég hiányos öltözékben. Persze rettenetes sikongatás 
támad, s a lányok ahányan vannak, annyifelé szaladnak, amit épp elérnek, annak a háta mögé bújnak, 
természetesen mind csak szeméremérzetből! S ez alkalommal ugyan mit is láthattok a női bájakból? 
Legfeljebb borzas fejeket, mosdatlan és álmos arcokat, könyökön felüli karokat, s talán félig nyílt 
kebleket! Ha már most felöltöznek, s karjuk egész vállukig szabad, nyakukat és keblüket amennyire 
csak a divat megengedi, szintén fedetlenül hagyják, vagy valami egészen áttetsző lepellel, tüllel 
borítják, hogy a csupasz részek izgató hatását ezzel csak fokozzák. Ezzel tehát a reggeli 
szégyenérzettel már készen is vagyunk? Kérdés: hol volt a reggeli szégyenérzet? A lányokban, vagy 
pedig a hiányzó ruhákban? De menjünk tovább! 

14. Ugyancsak azt a kétségbeesett szeméremes leányt, aki a reggeli látogató előtt majdnem 
összeesett a szeméremérzettől, és abban a szégyenteljes órában a világ minden kincséért sem engedte 
volna meg azt sem, hogy a férfi csak meg is érintse, akár csak meg is közelítse. Mondom, ugyanezt a 
leányt este bálba viszik csaknem félmeztelenül, és egészen jól eltűri, hogy táncosa erőteljesen 
megragadja, és keresztül-kasul szorongassa. Kérdem tőletek, hogy most hova rejtőzött el a leány 
reggeli szemérmességének szabályozó pontja? Bizonyára otthon maradt, nappal nem előnyös reggeli 
ruhadarabokban! De csak folytassuk tovább! 

15. Ez a szemérmes leányzó a bálon, vagy más társas összejövetelen, vagy valamilyen igen 
erkölcsös látogatás alkalmával, vagy valamilyen, erkölcsileg sokkal biztosítottabb és teljesen ártatlan 
kis séta kapcsán egy neki megfelelő fiatal emberrel ismerkedik meg, esetleg ezen túlmenően jobban 
összebarátkoznak. Az ilyen alkalmakkor a szeméremérzet bizonyos mértékben háttérbe szorul, sőt a 
mi roppant szemérmes leányzónk titkon alaposan megfigyeli, hogy választottjának tekintete hol akad 
meg rajta leginkább. Erre a szeméremmel telt leányzónak minden igyekezete arra irányul, hogy azt a 
bizonyos megfigyelt testrészt -amennyire csak a körülmények engedik- minél szembetűnőbbé, minél 
nyíltabbá tegye előtte. 

16. Ha szemérmes leányzónk az ő választottját történetesen olyan társaságban találná, amelyben 
a legerkölcsösebb oldaláról szeretné magát bemutatni, akkor neki meg kell elégednie azzal, ha 
legfeljebb csak néhány rejtett pillantást kaphat tőle, ám annál jobban iparkodik majd azon, hogy a 
fiatalember feletti uralmát a társaság észrevegye. Jaj lenne neki azonban, ha a fiatalember magáról 
megfeledkezne, és most túlságosan meg merné közelíteni, mert ez egyenesen a nyakát törhetné. Ha 
azonban egy randevúszerű együttlét lehetővé válik -különösen akkor és olyan helyen, ahol a nap 
sugarai nem érik közvetlenül a helyet, és a világ zaja is távolból, töredékesen hallatszik, vagy talán 
oda már el sem ér- ilyen alkalmakkor a szeméremérzet mostoha gyermekké válik, és a reggel még 
oly rettenetesen szemérmes leányzó választottjának szemtől-szemben, vagy úgy is mondhatnám, a 
feje búbjától a bokájáig mindent feltár. Ilyen alkalmakkor nagyon sokszor kikerül a szégyenérzet 
védőbástyái mögül. 

17. Ilyen alkalmakkor az annyira magasztalt erény lebukik, és felvetődik a kérdés: vajon hol van 
a határa annak az annyira magasztalt érzésnek? Elrepült, s az álarc levetésével előkerült az igazi 
arculata. Erről pedig mindenki személyesen meggyőződhet, és minden értelmesen gondolkodó rájön, 
hogy a női keblekben a kígyó van, azaz a legalsó pokol legveszedelmesebb magva, amelyből -ha 
alkalma van megtestesülésre- a női bűnök mindenféle válfaja -akárcsak egy bőségszaruból- 
szakadatlanul zúdul kifelé. Ennek igazolására néhány gyakorlati példát hozunk elő a tapasztalat 
tárházából. 


215. Fejezet: 
A társaság ünnepelt királynője hidegen bánik udvarlójával, s a többiekkel ünnepelteti magát. Szakítás. A leány 
dühe. A harmadik pokol. 


1. Térjünk most vissza a mi szemérmes szüzünkhöz, és kövessük őt újból egy társaságba, ahol 
mint annak legszebb és legbájosabb királynője szerepel. Választottja is ugyanitt van, és nézzük csak, 
mit is csinál? Vajon foglalkozik-e vele az ünnepelt királynő? Ó nem, hanem egy egész sereg más 
idegennel, és hagyja, hogy azok agyon udvarolják. De vajon miért? 

2. Mivel igen jól ismerem a világot, megmondhatom neked. Nem azért teszi ezt, mert 
szerelmeséhez hűtlen akar lenni, hanem tisztán csak azért, hogy megmutassa neki, milyen nagy értéke 
van, s ezzel mintegy közvetve azt akarja neki mondani: „Lásd, és most megismerheted, hogy bennem 
milyen nagy értéket nyersz!" 

3. Szerelmese azonban nem mindentudó, ezért ezt a jelenséget egészen más szemmel figyeli és 
ítéli meg. Arca egyre sötétebbé és idegenkedőbbé válik, és erősen figyeli szerelmesét. Amikor már 
csak lopva tekintget a végzetes pontra, szemeinek már olyan erős kisugárzása van, hogy már az első 
pillanatban mindenki kiolvashatja belőle a féltékenységet. 

4. Persze, a mi szemérmes szüzünk is észreveszi ezt, és egy cseppet sem javul meg tőle, sőt még 
erősebben fokozza a játékot, hogy ezzel felbosszantsa választottját, aki épp most kezdi felismerni 
szerelmesének nagy értékét, az pedig azt nézi, hogyan bontakozhatna ki előtte a legmegfelelőbben. 
A választott azonban erre már alkalmat keres, és amint csak teheti, otthagyja a társaságot szívében 
ezzel az elhatározással: „No várj csak te bestia, ha egyszer még valahol úgy négyszemközt 

találkozhatnánk, a véleményemet úgy megmondom neked, hogy majd megkeserülöd. Most már nem 
is vágyom másra, csak hogy csapodárságodat mielőbb megbosszulhassam!" 

5. Később persze találkoznak, és a szemrehányásnak se vége, se hossza. Ilyenkor gyakran a 
szerelemnek is vége szakad, s csak ritkán békülnek ki. Ez azonban már nem annyira tartós, mint maga 
az első szerelem. Ilyen esetben akár kibékülnek, akár nem, ez egyre megy, mert ha újból egyesülnek, 
már egyik fél sem igyekszik azon, hogy saját értékét kidomborítsa szerelmese előtt. És így a felújított 
szerelem nem is egyéb tulajdonképpen, mint burkolt bosszú. Ha pedig nem békülnek ki, akkor minden 
adandó alkalmat arra használnak fel, hogy egymás iránti megvetésüket minél könyörtelenebbül 
kimutassák! 

6. A szűz az ilyen szakítás után félredob minden szemérmességet, teljesen kacér lesz, s ha a régi 
udvarló még ezzel sem tudja visszahódítani -amit ezzel akart elérni- úgy bosszújában még a 
paráznaságtól sem riad vissza, s ezzel választottja szívéből a régi érzésnek még a nyomát is kiöli. Ha 
már most a mi volt szemérmes leányzónk a szerelem édes mérgét egyszer már megízlelte, az ilyent 
talán maga az Úr sem tudja már a régi erényébe visszatéríteni. Amikor ekképpen szerencsétlenné vált, 
szívének egész gyűlöletét, bosszúját rendesen az első udvarlójára hárítja, azt okolja, aki az ő 
szándékát és az akkori erényeit oly gyalázatosan félreismerte! 

7. Ez az eredmény pedig vajon micsoda? Semmi egyéb, mint az annyira magasztalt női erény, a 
szeméremérzet teljesen kifejlődött gyümölcse, aminek tulajdonképpeni neve a legmélyebb pokol, 
illetve teljesen beérett pokol, ha már a külső burok is lehullott róla! Mit gondolsz, mit csinálna egy 
ilyen szerencsétlen leány azzal, akit -természetesen csak tévesen- az egész szerencsétlenség okának 
gondol? Ha lehetséges volna, abban a pillanatban egész dühével vetné magát az illető emberre, s izzó 
fogaival ezer darabra szakítaná, de ez még mindig alig jelentene néhány harmatcseppet a gyűlölettől 
lobogó szívére! 

8. Aki ezt nem hiszi el, csak keressen fel egy ilyen szerencsétlenül járt leányzót, és elegyedjen 
vele beszélgetésbe a szerencsétlensége okairól, s majd a Föld összes vulkánját látja tüzelni a nő 
szájából. Jobbik esetben pedig megkéri, hogy erre ne kelljen feleletet adnia. Az ilyen válasz pedig 
már önmagától beszél. Ezzel megismertük már a pokol virágait, azért legközelebb még közvetlenebb 
megvilágításba helyezzük! 


216. Fejezet: 
A nő válaszképpen máshoz megy férjhez. Következménye annak, ha mégis kibékülnek. A legnagyobb baj a 
szeretet-adósság. A kiűzött hét gonosz lélek sokkal gonoszabbakkal társulva tér vissza. Szerelem-szeretet elleni bűn. 


1. Nem ritkán az is megtörténik, hogy egy ilyen neki tüzesedett leány pusztán előbbi szerelmese 
iránti bosszúból egy másikhoz megy feleségül, aki iránt azonban egy szikrányi szeretetet sem érez. 
Ezzel akarja annyira félreismert udvarlóját a legérzékenyebben megbüntetni, sőt ha megtehetné, még 
a világból is kiűzné őt. De mi történik? 

2. A volt udvarló emiatt egyáltalán nem búsul, sőt mindjárt keres, és talál is magának kárpótlást, 
s ez olykor még jóval különb is, mint az első volt. 

3. De mit idéz ez most elő a bosszúból férjhez ment nőnél? Mogorva és zárkózott lesz, férje 
hiába kérdezi, hogy mi a baja, természetesen nem vall színt, mert az ok az ő számára túlságosan 
kemény, s a férjére nézve roppant lealázó lenne. Bár semmilyen további kísérletet nem tesz, hogy 
régi szerelmese útjába köveket helyezzen, s így valamilyen módon azt elbuktassa, azonban annál 
mélyebben temeti ezt a szívébe. Közben telnek az évek, az idő a legjobb sebbalzsam, de természetesen 
csak álbalzsam. Előfordul, hogy ezt a sebet is annyira begyógyítja, hogy a végén jó barátok is 
lehetnek. 

4. -Ha ez így van kedves barátunk és testvérünk, akkor viszont a pokol is elvesztette ebben az 
esetben minden alapját, mert a kifejlődött jó barátság miatt a pokol helyett a mennyország lép elő? 

5. -Látjátok, külsőleg igen, de ez olyan, mint egy harcos, aki talán sok sebet hordoz a testén, 
mindegyiket csak áltapasz fedi, amelyet az idő gyógyított be. Amikor az időjárás jó, a mi sebekkel 
fedett harcosunk egész kedélyesen járkál, és alapjában alig érzi, hogy a teste csupa behegedt sebbel 
borított, mert egészséges és vidám. Ha azonban zord idő köszönt be, a sebek sajogni kezdenek, és 
minél rosszabb az idő, annál türhetetlenebbek ezek a sebek. Szinte kétségbeesve hánykolódik az 
ágyán, és sorra szidalmaz, átkoz mindent: az időt, a háborút, a királyt, az Istent, a szüleit, a napot, 
amelyen megszületett. 

6. Látjátok, ez is egy igazi erkölcsi kép az álbaráti társaságról, ami az elfelejtett földi idő 
gyümölcse. De nézzük most a rossz időt: azaz a két barát lelkét engedjük össze abban az órában, 
amikor egymás ellen vétettek, s majd abban az órában, amelyben lelkük visszanyerte tiszta látását, és 
képesek felmérni, hogy mi lett bűneik következménye, ugyanakkor ehhez hasonlítva azokat az 
előnyöket is, amelyeket bűnbeesésük nélkül elnyerhettek volna. Ha most megfigyeljük egymással 
szemben álló és tökéletes ellentétet képező nagy különbséget, a legnagyobb és legelképesztőbb 
megvetésnek és átkozódásoknak lehetnénk tanúi, márpedig ez semmiképpen sem számítható 
mennyországnak a legkisebb mértékben sem, mint azt előzőleg a külszínben láttuk, hanem épp 
ellenkezőleg: a pokol fenekének. 

7. Ezért van az Írásban, hogy mindenki jól vizsgálja meg magát, mert semmi sincs úgy elrejtve 
és semmi nem lehet olyan titkos az emberben, hogy annak idején a szellemvilágban a házak tetejéről 
kikiabálva nyilvánvalóvá nem válna, ami azt jelenti: 

8. Az emberben semmi sem lehet annyira bensőséges, ami odaát a szellemvilágban rejtve 
maradhatna, illetve benne, rajta egészen külsőségesen látni nem lehetne. Épp ezért ajánlatos minden 
egyes embernek minden barátságos és ellenséges érzést egyaránt alaposan megvizsgálni, hogy lelkére 
milyen hatással lennének, ha azok benne most újraélednének. Arra minden földi embernek egyaránt 
számítani kell, hogy odaát a szellemvilágban mindazokba a helyzetekbe újra vissza ne legyen 
helyezve, amelyek itt életében mint nagy és súlyos kövek szerepeltek, mert az Úr Maga is erre 
mutatott példát! 

9. E földi léte alatt az Urat ellenségei elítélték, és a két lator között keresztre feszítették. S lám, 
az Ő lelke sem szállt fel azonnal a Mennybe, hanem először leszállt a poklokra, ahol az Ő legnagyobb 
ellenségei várakoztak rá, köztük természetesen néhány öreg barátja, mint például az ősatyák, a 
próféták és a tanítók! 

10. Ha valaki itt a Földön nem fizet vissza mindent az utolsó fillérig, nem is juthat így be a 
Mennyek országába. Azért kell még e földi élete alatt a régi adóskönyveket mind alaposan 
átvizsgálni, s különösen azokat, amelyek felirata , Szeretet". A szeretetbeli tartozások odaát a 
legmakacsabbak. Egy milliókat rablót könnyebb az emlékezet kamrájából kitörölni, mint egy 
szeretetben adóst! S miért? Mert a szeretet tartozás magát az egész szellemet terheli, míg a milliókat 
rabló tette csupán csak a külsőt, a szellemet viszont nem érintő tartozás, ellentétben a szeretet 
adóssággal, mert mindaz, ami a szeretet, a szellem tulajdonképpeni lényével azonos. Épp ezért az 
ember számára ezen a világon semmi sem annyira veszedelmes, mint az úgynevezett , szerelmi 
állapot", mert ez az állapot az egész szellemét igénybe veszi. Ha azután olyan külső akadályok állnak 
elő, amelyek az időelőtti kölcsönös nemi szeretetet nem engedik érvényesülni, a megsértett szellemek 
erre visszahúzódnak ugyan, és mindenféle világias behatásba merülnek bele, és ezért nem is 
gyógyulnak be ezek a sebek. 

11. Amikor azután a szellemi rosszidő beáll, a befagyott sebek ismét kiújulnak, s ez a későbbi 
állapot még sokkal rosszabb, mint az előbbi volt, amint ez írva is van a hét megszálló szellemről. 
Külső eszközökkel ki van ugyan takarítva a ház, s az ellenség üres, száraz pusztaságokon és 
mezőségeken vándorol, még hét nála is gonoszabbat vesz maga mellé, és úgy vonul be a régi 
elhagyatott házba. 

12. A régi, kitisztított ház a szellem, amit a világon külső eszközökkel tisztítanak meg. A gonosz 
szellem a rossz állapot, amelybe az ember a földön kerül. Ezt persze külső eszközökkel kitakarította, 
kiszáradt pusztákon és mezőségeken vándorol, azaz az ember begyógyítja, betapasztja a sebeit, hogy 
beszáradnak és nem véreznek tovább. A gonosz szellem azonban visszatér hét másik gonoszabbal, ez 
azt jelenti, hogy odaát a szellemvilágban azonban az összes sebeik újból felnyílnak, de még 
erőteljesebb érzéssel, és ez az állapot még rosszabb, mint az első volt. 

13. Mindenütt, ahol valakit más iránti legmélyebb haraggal eltöltve láttok, ott már a pokol 
feneke áll előttetek. Ezért én János, mint az Úrnak sokat tapasztalt, örökös szolgája ajánlom minden 
embernek, de különösen a szülőknek, akiknek vannak gyermekeik, semmitől se óvják annyira a 
gyermekeiket, mint a szerelemtől. Hogy ez mennyi szenvedést hoz a szellemre, azt már a tanuló 
ifjúságnál is tapasztalhatjátok, ha megfigyelitek, amikor időelőtti szerelmi rabságba esnek. Egy ilyen 
ifjú sajnos a legtöbbször már egész életére megromlott, amennyiben a szellemi előrehaladásra 
alkalmatlanná válik. Akármilyen más szenvedélye legyen is, helyes irányítással és helyes vezetéssel 
vissza lehet őt állítani az egyensúlyba, és így még rendes embert faraghattok belőle. Az eredeti 
varázsideál képet, amely már egybeforrott a szellemmel, oly nehéz egy fiatal életéből eltüntetni, 
kimozdítani nemre való tekintet nélkül, akár egy hegyet a helyéről. 

14. S látjátok, éppen ebben az idő előtti szerelemben rejlik a legnagyobb szellemi 
erkölcstelenség alapja, mert erkölcstelenség és paráznaság lesz mindenből, ami a szellem 
becsapásának tekinthető. 

15. Mivel pedig a szeretet főleg a szellemből ered, ennélfogva a szerelem a szeretet becsapása, 
tehát nyilvánvaló bűn, a szeretettel ellentétes igazi szellemi erkölcstelenség, sőt ennek is a legmélyebb 
foka, vagyis végeredményben a legmélyebb pokol. 

16. Ezt tehát mindenki alapjában szívlelje meg! 


217. Fejezet: 

Minden szellemben el van rejtve a Menny és a pokol képe egyaránt. A pokol egyik formája a szeretetbeli 
hűtlenség, melynek alapja az uralomvágy és az önszeretet. Ehhez tartozik a féltékenység is, mely ellentéte a felebaráti 
szeretetnek. Miként az Úr megbocsátott a latornak, úgy kell nekünk is megbocsátanunk felebarátainknak. Ezzel a 
poklot örökre leigáztuk... 


1. Kedves barátunk és testvérünk, nem kérdezhetné itt valaki: , Igen, tényleg valószínű, hogy a 
dolog végül is oda fejlődik, és minden szellemben ejtett seb odaát a szellemvilágban nyilvánvalóvá 
válik, de még mindig nem láttuk, hogy a kilátásba helyezett legmélyebb pokol a földi élet alatt 
megsértett szeretet milyen visszaemlékezésekben jut kifejezésre, mert bizonyára igen kevés olyan 
ember él e Földön, aki vagy saját maga át nem esett ilyen bajokon, vagy ő maga közvetlen oka ne lett 
volna annak. Ha pedig ezek az elmondottak szerint mind a legmélyebb poklot vonják maguk után, 
méltán feltehető az a kérdés, hogy egy egész évszázad alatt vajon hány ember jut a Mennyországba?" 

2. Egyébként is, hogy vonható egy ember ilyen borzalmasan szigorú ítélet alá, ha még tétlen 
állapotában is bűnözni kényszerül az Isten Rendjének valamilyen nem ismert szabálya ellen, mert a 
tapasztalat megszerzéséhez, s önmaga bűnök felett tartásához hiányzik belőle a szükséges erő? 

3. Jól van, aki ilyen ellenvetésekkel áll elő, azt arra kell figyelmeztetnem, hogy a mondottakat 
jobban gondolja meg, mert ez alkalommal nem arról szóltam, hogy ki jut a pokolba, vagy hányan, 
hanem csupán arról, hogy miben nyilvánul meg a pokol az embernél. Az egész Földön nincs ugyanis 
egy olyan tökéletes ember, aki az egész poklot ne hordozná magában, mint ahogyan hordozhatná a 
Mennyországot is! Mivel pedig egészen kimerítően közöltem, hogy az emberben mi a Mennyország 
és mi a pokol, és hogyan fejleszthető az még tovább, ezért azt is meg kell most már említenem, hogy 
milyen a pokol az emberben, és hogyan mélyül el az mind jobban az emberben. 

4. Igen szomorú és könyörtelen dolog lenne az, ha az ember csakis azért, mert a pokol tökéletes 
képe megvan benne, azaz önmagában hordja képét, annak tényleg lakójává is válna! Mert ha a dolog 
így is állna, akkor minden angyalnak egyúttal a pokol szellemének is kellene lennie, mert ők is 
magukban viselik a pokol tökéletes képét. Amennyiben ez nem így lenne, egyetlen angyalszellem 
sem hatolhatna be oda, hogy a fellázadt szellemeket lecsillapítsa. Ugyanígy én sem mutathatnám meg 
és fedhetném fel a poklot, ha az nem lenne meg tökéletesen bennem is! 

5. De ugyanígy a menny lakóinál is nagy veszélyt jelentene, ha a pokol megfelelő képét nem 
hordanák magukban, mert akkor azt sem láthatnák, hogy a pokol lakói mi mindent terveznek ellenük. 

6. Így az egész pokolban egyetlen szellem sem tehet semmit sem, amit önmagunkban 
ugyanabban a pillanatban meg nem láthatnánk. 

7. A menny és a pokol ugyanúgy benne van minden egyes emberben, mint a két ellentétes sark, 
mert ezek nélkül semmilyen dolog nem léteznék. 

8. Éppen ezért ezt most vegyétek tudomásul, itt nem arról van szó, hogy ki kerül a pokolba, mert 
ez már ítélet lenne a földi ember számára, hanem arról, hogy a pokol önmagában voltaképpen 
micsoda. 

9. Hogy azonban mély lényegét tekintve a szeretetbeli hűtlenség tisztán pokoli, azt mindenki 
láthatja már abból is, hogy a hűtlenségnek az uralomvágy és az önszeretet a tulajdonképpeni alapja. 

10. Mert mi más lehetne a féltékenység, mint az önzésnek, az önszeretetnek és az 
uralomvágynak a felébredése? A féltékeny ember ugyanis nem azért féltékeny, mert választottjában 
kevés volna a szeretet, hanem tisztán csak azért, mert attól tart, hogy a saját követelésében csorbát 
szenved, úgy véli, hogy saját értékét kevésbé méltatja az, akitől a legmesszebbmenő figyelmet és 
megbecsülést várja. 

11. Vajon nem áll ez teljesen ellentétben azzal, hogy az ember-tekintet nélkül a nemre- 
felebarátja iránti szeretetből önmagáról teljesen megfeledkezzék, és minden percben készen álljon a 
szeretet cselekedetre? 

12. De milyen módon tudja az ember a poklot önmagában a legkönnyebben leigázni, hogy az 
benne nem cselekvő, hanem csupán tétlen legyen? 

13. Ez valóban nagyon könnyű dolog! Csak tiszta szívből meg kell bocsátani a sértőnek, és a 
sértettnek is egyaránt, és az Úr nevében megáldani. Természetes, hogy nemcsak színleg, hanem, a 
valóságban is, és ezzel az egész pokol már le is győzetett. 

14. Mondom nektek, egy valóban igazi bűnbánó tekintet elég a jó Atyához, hogy a pokol 
örökkévalóságra eltávozzék az emberből. Nézzétek a Latrot a kereszten, aki sivatagi rablógyilkos 
volt, de az Úrra tekintve, szívének meggyötört fájdalmával szólt hozzá: , Ó Uram, ha országodba 
jutsz, és bennünket gazembereket ítélet alá vonsz, akkor emlékezz vissza reám, s ne légy nagyon 
kegyetlen hozzám azokért a gonoszságokért, amiket elkövettem." 

15. S látjátok, a hatalmas, Mindenható Bíró így szól hozzá: 

16. , Bizony mondom neked, még ma Velem leszel a paradicsomban!" 

17. E történetből remélem, hogy minden hívő keresztény tisztán láthatja, hogy milyen igazán 
kevés elég ahhoz, hogy a legmélyebb pokol bennünk örökre le legyen igázva! 

18. A Jákob kútja mellett a szamáriai asszony példája, aki két férjével is szerelmeskedett, szintén 
ehhez hasonló eset. Hozzá is így szól az Úr: 

19. , Asszony, adj innom!"- majd később: , Ha tudnád, hogy ki az, Aki azt mondja neked, adj 
innom, akkor azt mondanád neki, hogy az örökélet élő vizéből adjon neked vizet, hogy soha többé 
meg ne szomjúhozzál!" 

20. Így hangzottak el ezek a szavak akkoriban a Jákob kútjánál! Ugyan ki nem látja itt, hogy 
milyen kevés az, amit az Úr a bűnös nőtől kíván Isten országának eléréséhez: csupán egy ital víz. 

21. Épp oly ismert minden keresztény előtt az Úrnak a házasságtörő asszonnyal való jelenete, 
valamint magdalai Mária példája! Az első bűnét az Úr kétszer is a homokba írja, míg Máriának csak 
az Úr lábát kellett megkennie, s mégis ő volt az, akihez az Úr feltámadása után legelőször jött és szólt. 
Ugyanígy mutat példát az Úr a tékozló fiúval, valamint az elveszett századi juhval, hogy mily 
végtelen keveset kíván Ő Kegyelméből és Irgalmából a bűnök bocsánatáért. 

22. Ezért nem is közlom azt, hogy ki az, aki a pokolba jut, hanem csak azt, hogy önmagában 
véve mi is a pokol! 


218. Fejezet: 

Hogyan válhat bennünk a pokol fő polaritássá, mit kell tennünk, hogy ellene védekezhessünk? A Pokol 
szellemisége: uralomvágy, önszeretet, önzés, szeretetlenség. Mennyei szellemiség: az Isten és a felebarát iránti szeretet. 
Példa: két kérő egy leány. A Menny állapotában levő kérő a lányra bízza a választást, nem lép fel önzően, szívében 
nincs harag, megbántottság. 


1. Kedves barátunk és testvérünk, ez eddig tehát mind rendben volna, mert a pokol jelenségeinek 
szemlélete tényleg hasznára lehet az embernek, de semmi esetre sem hamarabb, mint legfeljebb 
akkor, ha tudja, hogy az emberben, vagy az egész társaságban a pokol mikor lép fel ténylegesen, 
mikor válik fő sarokká, s így azok az egyének, akikben így megnyilvánul, tényleg a pokolnak esnek 
áldozatul. Röviden, mindenesetre azt kell pontosan tudnunk, hogy ki és mikor kerül a pokolba, mert 
különben a helyzetnek még a legpontosabb meglátása sem ér egy fabatkát sem. Aki ugyanis nem 
tudja, hogy hol kerülhet az ellenség kezébe, hogyan és mikor, az voltaképpen már el is veszett, mert 
lehet, hogy ahol a legnagyobb biztonságban érzi magát, éppen ott esik legkönnyebben az ellenségnek 
zsákmányul, és ekkor már menthetetlenül el is veszett. Ezért fontos az a kérdés, hogy mikor kerül egy 
bűnös a pokolba, és mikor nem? 

2. Ezt a kérdést barátaim méltán feltehetitek, mert a Szentírásban sok példa van arra, hogy 
egészen hasonló bűnösök egy része biztosan a pokolba jut, más részük viszont meg is menekül belőle. 
De én János mondom nektek: ez a kérdés úgy hangzik, mintha valami bölcs alapja lenne, ez azonban 
csak látszólagos. Ha ugyanis a pokol jelenségeit veletek megismertetem, ezzel tulajdonképpen már 
azt is megmutattam, hogy kinek jut ez osztályrészül, mert az ismertetésnél a , pokol" fogalma alatt 
remélhetőleg nem valami börtönszerű helyet értetek, amelybe be lehet jutni, hanem egy olyan 
állapotot, amelybe egy szabad lény szeretetének iránya és cselekedeteinek következményeként 
érzelmileg kerül. Ezért minden értelmesen gondolkozó ember szinte kézzel foghatóan láthatja, hogy 
minden ember addig tartozik a pokol kötelékébe, amíg annak szellemisége szerint él, illetve 
cselekszik. A pokol szellemisége pedig: az uralkodási vágy, az önzés és az önszeretet. Ez a három 

éppen a legnagyobb ellentéte a mennyei szellemiségnek, ami: az alázat, valamint az Isten és a 
felebarátai iránti szeretet. 

3. Látjátok, milyen könnyű ezeket egymástól megkülönböztetni. Könnyebb, mint akár a nappalt 
az éjszakától. Aki tisztán akarja látni, hogy ő maga hová tartozik, a pokolba-e, vagy a mennyországba, 
az csak komolyan kérdezze önmagát, a saját lelkét. Ha a saját alaptermészete, illetve szeretete így 
szólal meg benne: , az az enyém, amaz szintén az enyém, ezt is akarom, meg amazt is akarom még 
bírni, különben is adjatok ide mindent, amire nekem szükségem van, mert én mindent magamnak 
akarok..." stb. Ahol a lélek így beszél, ott a pokol még tényleges valóság. Amikor azonban a lélek 
így szól: „Semmi sem az enyém, sem ez, sem az, s én magam sem vagyok semmi, és ha lenne is még 
valamim, az akkor sem az enyém, hanem a testvéremé legyen."- ha tehát a lélek így szól, akkor abban 
az emberben már a menny a működő sarok. 

4. Ha valaki egy leányt választ ki magának, és egy másik is azt választotta, s az elsőt nagy 
féltékenység tölti el, amikor a másik beszél vele, akkor az elsőnél már a pokol az uralkodó erő. Ha 
azonban az első ilyen esetben így szól: , Kedvesem, magad vagy a saját szívednek parancsolója, én 
valóban nagyon szeretlek, és ezért nem is kérek áldozatot tőled, annál inkább hajlandó vagyok minden 
áldozatra érted, s ezért felőlem érezd magad teljesen szabadnak. Tégy tehát amit csak akarsz, és úgy, 
amint jónak látod. Az én irántad érzett szeretetemet és barátságomat nem fogod azért elveszíteni soha. 
Mert ha kényszerítenének arra, hogy kezedet nekem add, akkor csakis önmagamat szeretném benned, 
és a rabszolgámmá tennélek vele. Én azonban nem magamat szeretem benned, hanem inkább téged 
önmagamban! Ezért a teljes szabadságot nyújtom neked mindarra, amit csak a saját szerencséd 
érdekében kívánsz!" 

5. Látjátok, ezekből a szavakból már a menny polgára szól, mert így beszélnek a Mennyben is. 
Aki a szíve mélyéből így tud beszélni, abban a pokolnak egyetlen cseppje sincs. Márpedig aki ebben 
a mindennél kényesebb pontban ennyire meg tudja magát tagadni, az a kevésbé kényes esetekben 
könnyebben meg tudja magát tagadni. Aki azonban ilyen esetekben a féltékenységnek engedi át 
magát, s a szerelmével táplált érzéseit megszakítva szívében a megvetésnek, haragnak és gyűlöletnek 
ad helyet, és ugyanígy érez vetélytársaival szemben is, nos, az ilyen már a pokolról tesz 
tanúbizonyságot, ami már benne teljesen pozitív, aktív sarok. 

6. A menny szabálya ez: Ha valaki -bármilyen vonatkozású dologról legyen is szó- azt látja, 
hogy felebarátjának szeretete ugyanabba az irányba terelődött, azonnal vonuljon vissza, s felebarátja 
szeretetének beteljesedése elé semmiféle akadályt ne gördítsen. Mert mondom nektek, sokkal jobb a 
világban minden alkalommal üresen távozni, mint -legyen bár igen jelentéktelen- harc árán elnyomni 
valakit, vagy elnyerni valamit. 

7. Minél többet áldoz fel itt ugyanis valaki, annál többet talál odaát a maga számára. Aki itt egy 
szőrből készült kabátot áldoz, az odaát aranyból valót talál. S aki itt egy választott menyasszonyt 
áldoz fel, odaát az elé száz halhatatlan siet. Aki pedig itt más érdekében egy darab területet megjár, 
azt odaát már egy egész világ várja saját tulajdonául. Aki itt csak egyen is segített, azért odaát százan 
is nyújtják segítségül karjukat, hogy az örökéleten át támogassák őt! Így tehát senki sem veszít el 
semmit, ha itt feláldoz valamit. Aki bőségesen vet, az bizonyára bőségesen is arat. 

8. Úgy gondolom, az elmondottak alapján mindenki előtt kézzelfoghatóan világossá vált, hogy 
kinél-kinél mikor válik a pozitív sarokká a Menny, és mikor a pokol. Ezért nem lesz szükség most 
már a jövőben arra a nevetséges kérdésre, hogy vajon ki mikor jut vajon a Mennyországba, és ki a 
pokolba. Mert amint igen jól láthattuk, senki sem kerül sem a Mennyországba, sem a pokolba, mert 
mindenki önmagában hordja mind a kettőt. 

9. Ha valakiben már a pokol vált pozitívummá, ezzel már az egész ember poklot képez úgy, 
amint él és tevékenykedik. Akiben pedig a Menny vált pozitívummá, ott már az egész ember 
önmagában is menny, s ezért nincs szükség-és nincs is értelme-azt kérdezgetni, hogy vajon hogyan 
nézhet ki a Mennyország, és hogyan a pokol? Ehelyett inkább mindenki figyelje meg a benső 
sarkítását, s abból azonnal megtudja, hogy önmagában a menny, vagy pokol ütött-e tanyát! 

10. Sehol nincs olyan hely, amelynek Mennyország, vagy pokol lenne a neve, hanem mindez 
minden egyes emberben benne van, és senki sem kerülhet valamelyes más Mennybe, vagy pokolba, 
csak abba, amit önmagában hordoz! 

11. Bőséges ismeretet, meggyőződést szerezhettetek arról, hogy mi minden található ezen a 
központi Napon, és láttuk ennek csodálatos dolgait is. 

12. -De kedves barátunk és testvérünk, tulajdonképpen hol volt ez a központi Nap? 

13. Bennetek kedveseim! 

14. És voltaképpen hol vagyunk most? 

15. Látszólag a Szellemi Napon, a valóságban azonban saját magatokban. 

16. De hát hogyan értsük ezt? 

17. Ó hiszen ezt minden álom megmutatja nektek, amiről már a legkimerítőbben tárgyaltunk is. 
Ugyanúgy van ez tehát a szellemvilágban is, csak az álomban mégis annyiban más, hogy ott maga a 
lét teljesen határozatlan. Hogy azonban ezt is tökéletesen megértsétek, néhány példával megvilágítom 
előttetek. 


219. Fejezet: 

A szellem sokkal többel bír, mint azt képzelnénk. Tájképfestő: a szeretett vidék képét otthon megfesti. A képet 
szellemében rögzítette, s ennek alapján festette annak hű képét. Éretlen lelkek: az örök szellemi belső összekeveredik 
a külső anyagias képekkel, amiból torz képek születnek. A szellemben benne van a világegyetem minden atomjának 
képe. A felerősített szeretet képes előhívni és felhasználni a tiszta képet. A világban minden lehet jó és rossz, olyan, 
amilyenné a szeretetünk formálja. Cselekedeteitek követnek benneteket. 


1. Egy ügyes tájképfestő, aki nagy gyönyörűségét találja a szép tárgyak szemlélésében, egy ilyen 
útjáról hazaérkezve, a vidéknek az a részlete, ahonnan hazaérkezett, és ottléte alatt annyira 
gyönyörködött, oly rendkívüli módon megtetszett neki, hogy szeretne állandóan ott tartózkodni. 
Hivatása azonban ezt nem teszi lehetővé számára. Mi marad más hátra, hogy legalább látszólag e 
vidéken tartózkodhasson? Lakásának két üres falára festi meg a vidéket, mégpedig olyan élethűen, 
hogy aki csak belép hozzá, mindenki azonnal ráismer arra a vidékre, és csodálat fogja el. 

2. Kérdés az, hogy honnan vette a festő szobájának két nagy falára festett kép előképét? 

3. Talán rézmetszetben volt előtte? Vagy talán annak előtte a helyszínen pontos méreteket vett 
le róla? Nem tette sem egyiket, sem másikat, hanem képzeletében rögzítette meg annak vonalait, és 
azt adta vissza pontosan. 

4. Ez ugyebár előttetek egészen természetes, minden ember belátja ennek lehetőségét. Azt 
azonban már nem minden ember tudja, hogy milyen módon hozta elő a festő képzeletéből e képet a 
vászonra. Mivel pedig ez a kérdés roppant fontos életfolyamatra utal, ami igen sokat mond, ezért 
ismerkedjünk meg ezzel egy kissé közelebbről is! 

5. A központi Nap tanulmányozása közben-amennyire csak lehetett-sikerült belepillantanunk és 
megismernünk, hogy mi minden van egy emberi szellemben. Mert ha mindazok nem volnának benne, 
ugyan honnan is lehetne fogalma azokról, s hogyan tudna még csak maga elé képzelni is olyan 
dolgokat, sőt azokat érzékelni látható formában, amilyeneket szem még sohasem látott? 

6. Az ember azonban önmagában elérhetetlenül magas és érzékein felül álló szellemi 
szemléletre, meglátásra képes és így mindannak már eleve meg kell lennie önmagában amit csak egy 
emberi képzelet egyáltalán létrehozhat. 

7. Az ember képzeletvilága lehet tiszta, de lehet szennyes is. Tiszta akkor -persze ez csak igen 
ritka eset- ha az ember halhatatlan szelleme a testében már oly tisztán áll, hogy a benne levő tudatos 
képeket a külvilág képei már nem zavarják meg, azaz nem szennyezhetik be. Ugyanígy tiszta lehet a 
képzelet a képek felvételénél is, ha a lélek erejével képes önmagában megrögzíteni, és megfelelő 
alkalommal azt természetes élethűséggel vissza is tudja adni. Tisztátalan a képzelet akkor, ha a 
szellem a testben még nagyon tétlen a benső, valamint a külvilág képeivel szemben is, ami által a 
kettő össze-vissza keveredik benne. Ha pedig a szellemi és természeti képekből egy képzeletbeli 
képet mégis visszaad, egyáltalán nem lehet kiismerni belőle, hogy a kép voltaképpen természetszerű, 
vagy szellemi-e. 

8. E csoportba tartozik a sok elképzelt, kiagyalt dolog, amelyekkel a Mennyországot, 
tisztítótüzet és poklot ábrázolták. 

9. Mindezekből tehát önként következik, hogy a szellemnek -amely saját testének, lelkének 
egyaránt a tulajdonképpeni életét képezi- már előzőleg magában kell foglalnia mindent, a legkisebb 
atomtól kezdve a leghatalmasabb világtestekig, melyek a teremtést betöltik, s éppen így az egész 
Mennyet, poklot, és a kettő között az egész teremtett világot is. Ez a szellemnek a mindent átölelő, 
végtelen terjedelmű, kimeríthetetlen gazdagsága, eleven képessége, amit ti , képzeletvilágnak" 
neveztek s e néven ismertek. 

10. Ha tehát valaki ebből a gazdag tárházából valamit ki akar emelni, csak szeretetét kell 
felébresztenie. Minél erőteljesebben képes fokozni szeretetét, annál hevesebb lesz annak a lángja, s 
ennek következtében annál erősebb a melege és a fénye is! 

11. A szeretetnek e tulajdonsága révén válik az általa megragadott kép elevenné, a szeretet 
világossága által mindinkább érzékelhetővé domborodik ki, míg csak-miként a mi festőnknél is 
történt, az egész kép tökéletesen elevenné, élethűvé nem válik. Látjátok, a szeretetnek e képessége 
által az emberben kiérlelődő ilyen kép a szellem tulajdonképpeni benső világa. 

12. Most már tudjuk tehát, hogy a festő honnan vette a képet. Ez azonban még csak a 
legkevesebb. Mi azonban már ennél sokkal többet tudunk, és ez az, hogy a szellem egyben a benső 
világának megteremtője is. 

13. Emellett azt is tudjuk, hogy a világban minden dolog lehet jó és rossz. Olyan, amilyenné a 
szeretet teheti. Ha a benne élő szeretet Isten Rendje szerint való, akkor azáltal benne minden jóvá 
formálódik. Ha azonban Isten Rendjével ellentétben áll, akkor bizony benne minden rosszá válik. Ez 
alapon fejlődik ki tehát minden emberben a Mennyország, vagy a pokol. 

14. Minden cselekménynek természetszerűleg kell valamilyen helyi alapjának lenni, azaz 
helyesebben: bizonyos harmóniának kell fennállnia, amelyben, amelynek hatása alatt valami történik. 

15. Milyennek találtok a Földön egy olyan vidéket, amelyhez valamilyen borzalmas cselekedet 
emléke fűződik? Ennek meglátásánál bizonyára rejtett iszonyat fog el. Látjátok, ez az érzés már a 
pokolnak egy megnyilvánulási formája, mert szellemetekben ennek megfelelő világkép képződik 
bennetek, amely szintén a borzalmas cselekmények emlékeitől duzzad. E képekben a szellem 
végtelen sorozatokra tekint vissza, és e mélységekben látja a saját javíthatatlan gonoszságait is. 
Egészen más a helyzet, ha olyan helyre kerültök, ahol azelőtt nemesen érző, vagy cselekvő emberek 
laktak, akik igen sok jót és nemeset cselekedtek. Egészen otthonias érzés tölt el benneteket az ilyen 
helyen, és olyan kellemes érzés hatja át egész bensőtöket, mintha csak Ábrahám kebelén 
nyugodnátok, ami már a mennyei forma testetöltése bennetek. 

16. A szellemvilágban a szellemekben éppen ez az érzés ölt tényleges formát, ez domborodik ki 
teljes élethűséggel, és ez a forma a Mennynek a szellemben megrögzített formai helye, mint tényleges 
valóság, ami pedig -amint most már látjátok- szintén csak a szellem műve. Mindezekből mint 
természetes következményt látjátok, hogy: 

17. Minden egyes ember a saját benső világának, szeretetének megfelelő teremtője, éppen ebből 
eredően sohasem kerülhet semmiféle Mennyországba, sem pedig valamilyen pokolba, hanem egyedül 
és csakis az ő szeretetének művébe! S ezért áll az Igében: ,,... és a ti cselekedeteitek követnek 
benneteket!" 

18. Még csak annyit, hogy most, miután megtanultuk megismerni a pokol jelenségeit, 
ugyanilyen módon tanulják megismerni ezt a mi tanulóink is. Hogy a továbbiakban miként oktatják 
ki őket, legközelebb abba is beletekintünk még. 


220. Fejezet: 

A tanulók megtanulják, hogyan gyógyíthatják a beteg lelkeket. E célból a Földről érkezett lelek közé vezetik őket. 
A teljes leleplezés-a gyógyító pusztítás állapota. Mennyei simonizmus. Hagyják kiélni egyes földi szenvedélyeket, s 
gondoskodnak arról, hogy megutálhassák azokat. 


1. A tanulók tehát a pokolból újra visszajöttek a Mennyországba? 

2. Ez így nagyon földiesen hangzik, mert a tanulók tulajdonképpen sohasem mentek le a 
pokolba, hanem csupán abba az állapotba merültek, amelyből azt a saját szférájukban szemlélhetik. 
Csak megfelelő ellenérzés, utálat kell-az ellentétes sarkítás, illetve a pokoli állapottal szemben, és 
tanulóink máris az ő pozitív mennyei szférájukban vannak. Miután azonban a tulajdonképpeni 
mennyei tudással és belátással a Mennyországot sem megszerezni, sem elnyeri nem lehet, sem pedig 
apácákhoz hasonlóan tétlen módon kifejezett szeretettel, hanem egyedül és kizárólag csakis szeretet- 
cselekedetekkel, melyek a felebarátok érdekében kifejtett üdvös, hasznos tevékenységből álljanak, 
ezért tanulóinknak is a cselekvés mezejére kell lépniük. 

3. S miben áll ez? 

4. Mindjárt meglátjuk. Nézzétek csak Földetek természetes szellemi szféráját, illetve az 
úgynevezett középső birodalmat, amelynek a , Hades" a neve. Voltaképpen az a réteg ez, amit -a 
római felfogás szerint- teljesen téves elképzelésben a tisztítótűz néven ismertek. Ezt leginkább egy 
beláthatatlanul nagy előszobához hasonlíthatnánk, amelybe minden rendre és rangra való tekintet 
nélkül, mindenki egyaránt belép, hogy ott előkészülhessen az őt megillető vendégszobába való 
belépésre. 

5. Ez a Hades tehát az embernek az első természetszerű szellemi állapota, amelybe közvetlenül 
a testi halála után kerül. 

6. Senki sem kerülhet tudniillik közvetlenül sem a Mennyországba, sem a pokolba, kivéve 
természetesen azt, ha valaki még a Földi életében az Úr iránti teljesen tiszta szeretete alapján 
szellemben tökéletesen újjászületett. Vagy pedig közvetlenül a pokolba, ha az illető a Szent 
Szellemmel tökéletesen szembe helyezkedő, legmegrögzöttebb gonosz volna. Első esetben tehát 
egyenesen a Menny, a második esetben egyenesen a pokol várható az említett előszoba kikerülésével. 
Az elsőnél a Menny azért, mert az ilyen a Mennyet már teljes egészében önmagában hordja, a 
második pedig azért, mert minden mennyei iránt már tökéletesen alkalmatlanná vált. Ezt azonban 
csak úgy mellékesen jegyeztem meg, ami tulajdonképpen nem is tartozna ide, s ezért fordítsuk 
tekintetünket inkább tanulóink felé, s nézzük, hogy ők mit művelnek. 

7. Ez a nagy közép főbirodalom, fő működési tere az összes mennyei szellemnek, ahol 
mindegyikük bőséges alkalmat talál a szeretetmunkára. Úgy képzeljétek el ugyanis ezt a helyet, hogy 
ide a ti időszámítástok szerint minden órában 5000-7000 újonc szellem érkezik! Őket mind azonnal 
megvizsgálják, kipróbálják, és a nekik tökéletesen megfelelő helyre viszik. Azaz, helyesebben 
kifejezve, azonnal olyan állapotba hozzák, ami az ő benső alapszeretetükkel tökéletesen azonos. 
Éppen ezért ki kell vizsgálni minden vágyukat, hajlamukat, és kipróbálni, hogy milyen irányba 
hajlanak, ezután az odavezető szellemi utat megnyitják előtte. 

8. A földi világi életben ez nem volna kivihető, mert ez merő szent simonizmus lenne (francia 
valláspolitikai szekta), ami a Földet legrövidebb idő alatt rablógyilkosok barlangjává változtatná. A 
szellemvilágban éppen ezt a szent simonizmust valósítjuk meg, s ez alapon mindenki tökéletesen 
szabadon, minden gátlástól mentesen követheti hajlamainak kiélését. 

9. De kedves testvérünk, ha a szellemvilágban minden annyira szabadon történhet, ki jut vajon 
akkor a mennyekbe? 

10. Ott kedveseim már egészen más a helyzet! Itt az az elv, hogy minden szellemi orvosnak 
először tökéletesen meg kell ismernie a betegét, mielőtt gyógyszert írna elő neki, ami a betegséget a 
maga alapjában hivatott gyógyítani. A szellemvilágban ugyanis színleges gyógyítással nem sokra 
jutnánk, ezért ott minden egyes betegnek, új jövevénynek az egész életéről -a kezdettől a haláláig- 
teljes beismerést kell tennie, s ha ezen már átesett, akkor következhet be nála az az állapot, aminek 
„teljes leleplezés" a neve. Ebben az állapotában a szellem teljesen mezítelenül áll bírái előtt, s ekkor 
jut a harmadik állapotba, amelynek , pusztítás" a neve. Ebben az állapotában a léleknek mindent ki 
kell pusztítani, irtani önmagából, amit a világból magával hozott. 

11. A szellem ezután a jobbik esetben vagy az első Mennybe, vagy rosszabbik esetben az első 
pokolba kerül. 

12. Hogy a , kipusztítás" állapota, illetve helye milyen jelenségekben jut kifejezésre, ezt az 
elődöm a , nyugati vidék" ismertetésénél bőségesen bemutatta nektek. Hogy ezen állapotukból 
fokozatosan tisztulva miként jutnak el végül is az első Mennybe, vagy megfordítva az első pokolba, 
ezt mind képekben láthattátok. 

13. Most tehát megoldhatjuk a feltett kérdést, hogy a mi tanulóink ezeknél az alkalmaknál 
milyen munkát kapnak. Az ő feladatuk megnyitni az utat a kipusztításhoz, kellő megfigyelés után. 
További dolguk ezen újonnan érkezettekkel már nincs is, mert azt már az erőteljesebb 
angyalszellemek végzik. 

14. Hogy ez a megfigyelés és útmegnyitás miben áll, egy kis példával ismertetem meg veletek, 
bár a szent simonizmust már előbb ismertettem, elismétlem, tehát figyeljetek. 

15. Az az ember, aki a Földön betöltötte a vállalt feladatát, és a világból való távozásakor 
mindenféle szellemi kinccsel rendelkezik, odaát mindjárt a Mennyország után érdeklődik. Erre olyan 
látszólagos állapotba helyezik, ami számára a Mennyet mint helyet képezi. 

16. Ezt a Mennyet, mint valóságot mutatják meg neki, ami természetesen eltér attól a mennytől, 
amit az újonnan érkezett tudatában áthozott magával a képzeletvilágában. Hogy ezután neki ez a 
mennyország éppúgy nem tetszik, mint ahogyan néhány szintén jelenlevő püspöknek, prelátusnak, 
vagy más egyházi nagyságnak sem tetszenék, ha egyszerre saját kezükkel kellene megragadni az eke 
szarvát testvéreik javára. 

17. Éppen ezért ezek az új mennyei vendégek az ilyen, nekik egyáltalán nem tetsző, mennyből 
csakhamar kikívánkoznak, s mihelyt valamelyik onnan visszatér a rendes állapotába, azonnal keresni 
kezdi önmagában mindazt, ami a földi életében neki legjobban megfelelt. Van, aki úgy találja, hogy 
szép asszonyok és leányok voltak a Földön a legnagyobb öröme. Ezt a vezetésére kirendelt szellemek 

is azonnal látják benne, és megmagyarázzák neki, hogy ez neki nem felel meg, mert vágyai 
tisztátalanok. Ez ellen természetesen az újonnan érkezett tiltakozik, és rendesen így szól: , Csak 
tegyetek próbára, eresszetek szép leányok és asszonyok közé, majd meglátjátok, hogy egészen 
tisztességesen viselem magamat közöttük!" Ezután az ígéret után teljesítik kérését, olyan állapotba 
kerül, ahol fokozatosan mindinkább egészen a testi érzések szerint ugyanazon jelenetekben találja 
magát, amelyek földi életében olyan kellemesen hatottak rá. Ekkor már el is távoznak mellőle a vezető 
szellemek, s teljesen szabadjára engedik, csak titkon, észrevétlenül ügyelnek rá. 

18. Hogy aztán az ilyen szellem mindent megismétel, talán mondanom sem kell, a további 
fejleményeket a következőkben megláthatjuk. 


221. Fejezet: 

A kiélés és a megutáltatás lassan, fokozatosan történik. Kártyajáték, mindenét elveszti a szenvedélyes játékos, 
haragja kifosztói ellen. A haragot az őrző angyalok levezetik. A tisztogatás mindaddig folyik, amíg bensejében találnak 
valami szenvedélyt. A segítő szellemek senkit nem ítélnek el, mert mindenkit a saját cselekedetei ítélnek meg. 


1. Miután az ilyen szellem fő tulajdonságain, és az ezekkel kapcsolatos jeleneten már átesett, 
rendesen teljesen meg is undorodik tőle. Mert közben meggyőződik arról, hogy ez tulajdonképpen 
már nem is valóság, hanem csupán csak képzelgés. Tudnotok kell azt is, hogy az ilyen szellemek 
nemi érintkezést odaát is folytatnak, ott azonban a gyönyör érzése helyett fájdalom érzést találnak, és 
ez az erős fájdalomérzet az, ami miatt utálat fogja el őket. 

2. Ha azután az ilyen az ős szenvedélyét abban a formában már leküzdötte, akkor valami más 
egyebet keres, ami elszórakoztathatná, például valamilyen játék. Ilyenkor természetes vágy fogja el 
valamilyen játszó társaság után. Ezt is megadják neki, mire ismerősök közé kerül, s mindjárt meg is 
kezdik a játékot. Akkor olyan állapotba helyezik, hogy mindent megtalál, ami a játékhoz szükséges: 
kártyát, pénzt stb. Megindul tehát a játék, ami rendesen az összes pénzének és házának elvesztésével 
végződik. Hogy emiatt a játéktól is megundorodik, ez csak természetes. Sajnos azonban, hogy 
gyűlölet tölti el a játszó társai iránt is, akik mindenéből kifosztották. A szellemi vezetők azonban 
ilyenkor újból kéznél vannak, rámutatnak szenvedélye hiábavalóságára, s arra, hogy ezáltal Istentől 
mindinkább eltávolodik, ahelyett, hogy Hozzá közeledne. Ilyenkor újból felmerül benne minden, amit 
gyermekkorától kezdve művelt. Még a Zene is, ha érzéki szenvedélyként lépett fel nála. Különösen, 
ha nagyfokú gőg és nyereségvágy is társult hozzá földi élete alatt. Ezek itt gonosz indulatok 
formájában ütköznek ki rajta, s ezért ezeket is az előbbiekhez hasonlóan dolgozzák ki belőle. 
Festészet, vagy költészet, legyen az, egyszóval mindent, ami földi élete alatt a maga előnyeivel a 
gőgösségbe vitte volna, mind hasonló módon távolítják el belőle. 

3. Mindezt a szellemnek teljesen szabad akaratából kell megtennie, mert a szellemvilágban soha 
senkit semmire nem kényszerítenek, hanem mindenkinek saját magától kell mindent akarnia. 

4. Látjátok, éppen ez a munka, amit a védő és vezető angyalszellemek végeznek, hogy minden 
újonnan érkezettet fokozatosan, tökéletesen önmagukba vezetnek, s ott mindazt megtaláltatják velük, 
amit egész földi élete alatt magába felszedett. Először a durvábbakat, azután a finomabb, könnyebb 
természetűeket. 

5. Sokan nagyon nehezen veszik be, hogy az Úr sohasem ítél el senkit sem, s legkevésbé éppen 
a szellemvilágban nem. Az anyagi világban még könnyebben elhihető lenne ez, ha az Istenről 
megfeledkezett emberek különböző ostoroztatásukat annak tekintenék. Ám mindenkit csak a saját 
cselekedetei ítélnek meg, mert amilyen a szeretete, olyan a cselekedete, tehát olyan az élete is. 

6. Csak egy dolog van, amit az Úr öröktől fogva elhatározott, hogy minden egyes életnek 
megvan a maga meghatározott útja, amiből senki sem léphet ki. Ez azonban a természetes élettel 
annyira eggyé nőtt, hogy éppen e kettő együttese adja meg életét. Ha pedig valakinél ezt az életet 
kettévágnák, ezzel elvágnák a szabadságát, s ezzel az életét is, ez pedig ítélet volna minden egyes 
szellem számára, ami egyértelmű volna a halállal. 

7. Ez esetben maga az Úr sem volna tökéletesen szabad, különösen ha a tökéletes szabadságát 
akár csak egyetlen szellemtől is elvenné, mint ahogy egy világi bíró sem szabad többé, ha csak 
egyetlen egy embert is a börtönbe juttatott. Mert ha szabad ugyan cselekedeteiben, ebben az egyben 
mégis csak korlátozva van, mert amiképp az elítélt a börtönben senyved, ugyanúgy senyved vele 
együtt a bíró ítélete is, és semmivel előbb nem szabadul ki ebből, mint maga a rab. Egy ilyen fogság 
az anyagi világban nem igen válik nyilvánvalóvá, de annál szembeötlőbb és határozottabb a 
szellemvilágban. 

8. Az Úr minden egyes életbe valamilyen célt helyezett el, épp Szeretetéből és Irgalmából 
kifolyólag, ez a cél pedig szintén nem ítélet, hanem egy csomópont, ahol a saját szétszóródott életét 
és annak hatásait minden egyes szellem ismét tökéletesen megtalálhassa. Ugyanilyen cél a 
Mennyország, vagy a pokol. Az említett vezető, illetve tanító szellemeknek, angyalszellemeknek a 
jelzett középső birodalomban -az előszobában- éppen ez a dolguk, illetve elfoglaltságuk, hogy az oda 
érkező szellemeket a saját szabad akaratuknak megfelelően e két cél valamelyikéhez kívánságukhoz 
mérten odavezessék. 

9. Hogy ez a vezetés miként történik, az előbbiekből most már tisztán láthattátok, most csak azt 
kívánom még nektek bemutatni, hogy a vezető szellemekre ezt követően még milyen munka vár. 


222. Fejezet: 

A javuló bűnösöket több égitest fenyítő és nevelő hatásán vezetik át. Ennek kezdete hold, majd a Merkúr, a 
Vénusz, a Mars, annak négy kis bolygója, a Jupiter, az Uránusz és a Neptun szellemi szférája. A földi életükben hiú, 
észértelmű lelkek útja ez, és azoké, akik a bolygók hatásából valamit felvettek, mert az csak a helyszínen 
közömbösíthető. Csak azután mehetnek a Napra, és lehetnek többek között kis gyermekek gondozói is. 


1. A tanító szellemek további munkájának ismertetése nem is lesz nehéz feladat, ha 
meggondoljuk, hogy a Földön kívül még megszámlálhatatlan mennyiségű világtest van, ahol éppen 
úgy, mint itt a Földön, szintén szabad lények laknak, s ezért nem nehéz kitalálni, hogy a mi 
szellemeink milyen további munkát kapnak. Minden egyes világtest valamely naprendszerhez 
tartozik, ez pedig a saját bolygóival szellemileg éppen úgy, mint anyagilag, kölcsönös megfelelésben 
áll. 

2. Mégis, az a naprendszer, amelyhez a ti napotok is tartozik, az a terület, amelyen a mi 
szellemeink munkát kapnak. 

3. Legelső mindjárt a Hold. Ezek a szellemek eleinte inkább tüntetőnek, mint szabadnak 
nevezhető módszerrel tanítanak, s így ők ott körülbelül ugyanazt a szerepet töltik be, mint nálatok az 
elemi szellemek, akik a tankönyv mellet mindjárt a nádpálcát is kezükben tartják. 

4. Hogy ez miért szükséges, azt nagyon jól tudjátok, de tudjátok azt is, hogy milyen a Hold 
berendezése, milyenek annak lakói, hogyan tanítanak, ezért erre több szót nem is vesztegetünk. 

5. Innen a tanítók tanulóikkal egyetemben nem térnek vissza mindjárt a Mennybe, hanem a 
Merkúr szellemi szférájába, ahol már magasabb rendű tanítók is vannak. A Merkúrról a Vénuszra 
mennek, majd erről az alázat megerősödése céljából a Marsra. Akik közülük itt még nem tudták elérni 
alázatuk kellő fokát, egy kis figyelmeztetés gyanánt a Mars négy kis bolygójára küldetnek. Akik 
azonban már magán a Marson elérték az alázat megkívánt fokát, azok rögtön a Jupiterre jutnak, 
ahonnan folytatólag a mesés Szaturnuszra mennek, majd onnan az Uránuszra, hogy végül az utolsó 
bolygón befejezzék a Naprendszert: a Myronon, azaz a Neptunon. Természetes azonban, hogy a 
bolygókon mindenütt annak szellemi szféráit látogatják meg. 

6. -Kedves barátunk és testvérünk, ez olyan rendes, illetve általános út, amit minden szellemnek 
meg kell járnia, mielőtt a Mennybe bejuthatna? 

7. -Ó nem, ezt az utat az ismert szellemi vezetők mellett csak azon emberek szellemei járják 
végig, akik földi életük alatt igen természetes értelműek és hiúk voltak. Őket igen hosszadalmas és 
unalmas értelmi úton kell bevezetni az Úr szeretetébe és bölcsességébe, mert ezeknek az embereknek 
a természethez ragaszkodó értelme ama hatás felvételének az eredménye, amit a bolygók 
kisugárzásának mondanak. 

8. Egyetlen ember sincs kényszerítve a bolygók hatásának felvételére. Aki azonban a hústest 
izgatása folytán, s más egyéb, az érzékeket felkorbácsoló mulatság alapján erre magát alkalmassá 
teszi, e behatásokat eleven erővel, vagy lappangó behatások jelenlétével, de végül mégis felveszi 
magába, amíg mindenféle érzékies befolyástól meg nem szabadul. 

9. Így például a roppant nagy utazási hajlam, és a túlzott kereskedői hajlamosság a Merkúr 
befolyása, ami egyébként az ősrégi bölcsek előtt is ismeretes volt. A Vénuszról ered a szép szellemi 

kincsekkel megáldott lények szeretete, amiről az ősatyák szintén tudtak már. A Marsról a háború, 
uralkodás utáni vágy, amit a régiek is állítottak, a Jupiterről az értelmi képességek terén kicsinyeskedő 
dicsvágy, az Uránuszról a nagy pompaszeretet, míg a Neptunról mindenféle művészetek iránti 
szeretet, mint a zene, költészet, festészet, mechanika stb. 

10. Nem erről van szó, hogy ezeket a Föld emberei mind a bolygókról kapnák, mert az 
emberekhez őseredetileg a szükséghez képest mindezek már benne voltak, s ezeket mindenki 
önmagában fel is ébresztheti és használhatja. Amikor valaki az említettek közül valamely irányban 
átengedi magát, ezzel bizonyítja legjobban a bolygónak a rá való hatását, mert a benne hordozott 
bolygót a többi fölé emeli, és annak hatását igazolja, amennyiben a kölcsönös egymásra gyakorolt 
hatás a benne megnyilvánuló hajlamban jut kifejezésre. Ezt könnyen megértheti bárki, aki a benső 
meglátások okára való magyarázatomat megfigyelte, aminek értelmében senki sem láthat olyat, ami 
benne nincs meg. S látjátok, éppen ezért kell a szellemeknek az összes bolygókat beutazniuk, és azok 
idegenszerűségét a saját tapasztalatuk és értelmük alapján megismerniük, és ott a helyszínen 
megfigyelni, elraktározni emlékezetükben, ahol azokat tényleg felvették. 

11. Amikor ezekkel is végeztek, csakis akkor mennek el a Napra, ahol a bolygók tulajdonságait 
azok mély alapjában ismerik meg, s csak ennek befejezése után lehetnek a kisgyermekek gondozót. 

12. A vezetők azután fő tanítók lesznek, s ha egy iskolát a teljes kifejlesztésig levezettek, csak 
akkor vétetnek fel a szent város, Jeruzsálem polgáraivá, ahol mindezek ellenére csak a 
legkisebbeknek kell lenniük. Itt azután a város fő polgárai vezetik be őket mindenfajta dicsőséges 
tevékenységbe, amelynek ismertetésére egy világ könyve is kevés lenne, mert amilyen végtelen a 
teremtés, épp oly elágazó a legmagasabb Menny angyalainak tevékenysége is. 

13. Ezzel most már megismertük a gyermek szellemek fejlődésének egész útját, de 
megismertétek a Szellemi Nap berendezését is. 

14. A magam részéről szintén befejeztem ezzel az én tanítói feladatomat is, ezért térjetek vissza 
oda, ahol az Úr már várakozik rátok. 


223. Fejezet: 

A tanuló körút végén ismét az Urnál. Mondjátok el, mit tapasztaltatok! A látó ablakok, szellemi szférák 
beállításáról. Láthattátok, hogy a Menny milyen formában képződik az emberekben. Olvasásakor mindenki rátalál a 
magáéra... 


1. -Nos, újból itt vagytok! Nem mondanátok meg Nekem, hogy mi mindent láttatok, 
tapasztaltatok, tehát tulajdonképpen mit is tanultatok az Én Jánosomtól? Látom, nagy tisztelettel 
álltok itt előttem, de inkább feleljetek! 

2. -Ó Uram, mit is mondjunk Neked, Aki a mi gondolatainkat már azelőtt ismerted, mielőtt az 
bennünk megfogamzott, hamarabb, mint ahogyan egy nap sugarait a végtelen térből felvenné, hogy 
azt fokozatos erővel szórja szét. 

3. -Igen gyermekeim, az Atya bár mindent tud, azért mégis szívesen beszél a gyermekeivel úgy, 
mintha nem tudna mindent! De látok bennetek egy elrejtőzött kérdést, no csak hamar álljatok elő 
vele! 

4. -Ó Atyánk, Te örök Szeretet és Igazság! Felfoghatatlanul nagy és magasztos, csodálatos, 
minden emberi fogalmat felülmúló mindaz, amit angyalszellemed szférájában láttunk, hallottunk, 
tapasztaltunk és tanultunk. Ehhez azonban még csak a Te szentséges szavadat kérnénk annak 
megerősítésére, hogy mindaz, amit tapasztaltunk és észleltünk, valóban mind tökéletesen igaznak 
bizonyul, tényleges valóság? 

5. -Mindjárt az elején, amikor még csak az óra külső számlapját figyeltük, helyesebben a 
Szellemi Nap külső szféráját, már akkor megmondtam nektek, hogy nemcsak a Menny, hanem az 
egész szellemvilág valamilyen tényleges helyen nem mint reális valóság áll fenn, hanem általában 
minden szellemi világ magukban a szellemekben van meg, illetve minden szellem életszférájának a 
világában, amelyben ő saját maga is lakik. 

6. Hogy erről meggyőződhessetek, mindjárt az elején egy példát állítottam elétek, hogy a 
dolgokat mint egy , díszkeretben" szemléljétek. E hasonlatnak megfelelően bizonyos rend szerint még 
most is itt álló tíz szellemet vezettem elétek, és rámutattam arra, hogy mindegyik szellem szférájában 
egy , díszkerethez, ablakhoz" hasonlóan mind más és másképp láthatjátok az ő külön szellemi 
világukat. 

7. Ez volt a helyzet, és így tízszeresen is meggyőződhettetek arról, hogy tíz angyalszellem 
szférájában a szellemvilágot egymástól teljesen eltérő formában láthattátok magatok előtt. Ez már a 
napnál is világosabban áll előttetek, de még azt is hozzáteszem, hogy a szellemekben a szellemi 
látóképeket bármikor keresztül-kasul járhatjátok, és azok szellemi világát minden egyes alkalommal 
egészen más formában ismerhetitek meg. 

8. Így tehát beléphettek más szellemek szférájába is, és minden egyes szférát egészen másnak 
találtok! Egészen új szellemi világgal és egészen más helyzetekkel az illető szellem saját 
beállítottságának megfelelően, illetve egyénisége szerint. Épp ezért nem is adhatok a kérdésetekre 
tökéletesen határozott, általános érvényű feleletet, legfeljebb csak annyit: 

9. A helyzet ez: Amilyen a mag, olyan a gyümölcs, amilyen a mű, olyan a jutalom, és amilyen a 
szeretet, amely az egész mű alapja, ugyanolyanok annak a világnak a formái is, amelyet a szellem 
magában foglal, illetve magában felépít. 

10. Ha magát a formát mindenütt egész másnak is láttátok, de mégis mindenhol ugyanazt az 
igazságot találtátok. Mert magán a formán semmi sem múlik, hanem minden egyedül csakis az 
igazságon. 

11. Ezért nem is azt akartam nektek bemutatni, hogy milyen a Mennyország, milyen a 
szellemvilág, vagy a pokol, hanem csupán azt, hogy mindezek az egyes emberekben, illetve 
szellemében milyen formában képződnek ki. 

12. Ezen alapon ezernyi formát láttatok, és azokból a szellemi igazságot felfedtük előttetek, s 
ezért mondom nektek, hogy az igazság szférájában a szellemi életet annak egész terjedelmében 
megláthattátok! 

13. Ami pedig a formát illeti, az már annyira végtelenségbe vész el, hogy az egész 
örökkévalóságon át szemlélve annak még csak egy parányi töredékét sem szemlélhetnétek végig. 
Éppen ezért nyugodtan megelégedhettek azzal, amit az , Igazság szférájában" láthattatok, s 
különösen, ha még ezt fűzöm hozzá: 

14. Amíg csak a Földeteket emberek fogják lakni, a szellemi állapotok és helyzetek sohasem 
tárattak fel és a jövőben sem fedetnek fel olyan nagy nyíltsággal, s olyan tökéletesen, mint éppen 
most, ezúttal! 

15. Bármit is keressen valaki, akármilyen körülmények között éljen is, a kinyilatkoztatásokban 
hajszálpontosan megtalálhatja az ő saját egyéni helyzetét, illetve szellemi állapotát! 

16. Aki ezeket kellő figyelemmel és áhítattal olvassa át, ezt a meggyőző igazságot nemcsak 
ebben a Napra vonatkozó kinyilatkoztatásban, hanem teljesen elevenen, önmagában találja meg majd. 

17. Hogy ezt mindenki önmagában teljes igazságként felismerhesse, néhány példázatot és képet 
vetítek elétek, és e kinyilatkoztatás minden rejtett zugára is fényt bocsátok. 


224. Fejezet: 
Az evangéliumi Mennyország képe: a mustármag, s annak jelentősége. Nem a külső formában kell keresni a 
lélek üdvösségének útját, hanem a benső alap határozza meg azt. Az almafa pontos meghatározása, felismerése. 


1. Ha az Evangéliumba utána böngésztek, akkor könnyűszerrel rájöttök, hogy milyen általános 
képekkel jelöltem meg a Mennyországot. Ezek között van a mustármag példázata is, s éppen ez az, 
amely most a legmegfelelőbb. E mag roppant kicsiny, ugyan ki tudja benne meglátni a fa nagyságúra 
kifejlődő növényt? Mégis, a hozzá hasonlóknak egész végtelenségét rejti magában ez a kis magocska, 
mert a hozzá hasonló magok végtelen tömege támadhat felőle. Ha megszámlálhatatlan ilyen magot 
vettek el a földbe, akkor csupa ilyen növény lesz körülöttetek. Ami azonban a magok külső alakját 
illeti, egyetlen egy sem lesz külsőleg a másikhoz teljesen hasonló, mint ahogyan egyetlen fán sem 
találhattok valamely másik hasonló, ugyanolyan fának a leveléhez pontosan olyat, mint ez. 

2. Aki ezt a példázatot ebből a szempontból vizsgálja, az bizonyára ezt a következtetést vonja ki 
belőle: A formán -amely állandónak nevezhető- egyáltalán semmi sem múlik, mert hogy egy levél 
egy fának egyik, vagy másik ágáról került elő, vagy kisebb, vagy nagyobb méretű-e, hogy a talaj 
felett mélyebben, magasabban nőtt-e ki, hogy a fának, melyről lekerült, kevesebb, vagy több ága van- 
e, mint a többinek, s ezek más elrendezésűek-e mind, mint a többié, ez mind nem jelent semmit sem, 
ha a fa anyaga, annak használhatósága egyforma! 

3. Látjátok, ez önmagában véve ugyanaz, mintha azt mondanám nektek: A szellemvilág 
formáján, illetve annak mikénti megnyilvánulásán egyáltalában semmi sem múlik, ha egyazon 
formáknak és jelenségeknek ugyanaz az igazság az alapja. 

4. Minden egyes ember éppen úgy hordozza magában a szellemvilág kibontakozásának a magját, 
amely majd benne életre kelve fává terebélyesedik ki, amint azután az ő benső szellemi világának 
formáját képezi. 

5. Ha ugyanis különböző magokat vettek el a földbe, gondoljátok-e, hogy egymáshoz hasonló 
növények kelnek ki abból? Vagy hogy ugyanazon fajtájú magvakból tökéletesen egyforma növények 
nőnek ki? Ó egyáltalán nem, valamiben mind eltér egymástól, még ugyanazon fajta magvaknál is. 

6. Az alapanyaga természetesen valamennyinek ugyanaz, bármennyire is boncolgatnánk azt 
tudományos felkészültséggel, nevezetesen: szén, víz, nitrogén, oxigén. Látjátok, ehhez teljesen 
hasonló a szellemvilág formai megnyilvánulásának és fő okának az alapigazsága. 

7. Mindenütt csak egy és ugyanaz az Isten, egy az Atya, a Szeretet és a Bölcsesség, és Belőle 
származik a végtelenség és az örökkévalóság! 

8. Tekintsetek a felhőkre, amelyek naponta úsznak el fejetek felett a levegőben. Vajon láttatok 
ezeknél csak egyszer is állandó formát? Nem is szólva arról, hogy másnap-e, vagy a következő évben? 

9. Végtelen sokféle alakot öltenek a felhők, sohasem látjátok meg kétszer ugyanazt az alakzatot, 
amelyet egyszer már láttatok. Megzavarja ez a tény az életeteket? Bizonyára cseppet sem, mert 
bármilyen alakot öltenek is a felhők odafent a levegőben, mindig ugyanaz a felhő marad, mert a benne 
levő igazság-cél is ugyanaz, hogy esőt hozzon a földre, mégpedig olyan módon, miként az esőhöz 
szükséges alapfeltételek megvannak. Amint láthatjátok, magán a formán tehát semmi sem múlik, 
hanem minden az alapokon, illetve a rendeltetésen. 

10. Általában ami a jelenségek megnyilvánulását illeti, azoknak folytonosan változó alakulása a 
szellem felébresztését célozza, amely abban örömét leli, mert az örökös tökéletes egyformaság 
következtében minden örökös álomba merülne. 

11. Az ember gyógyulását és üdvösségét sohasem a formában, hanem a valóságban, azaz az 
igazságban keresse. Ami pedig a formát illeti, örökkévalóságokon át gondoskodtam annak állandó 
változásáról, s ennek alapversét meg is találhatjátok az Írásokban: 

12. „Keressétek mindenekelőtt az Istennek országát és az Ő Igazságát, és minden más megadatik 
nektek!" 

13. Éppen ezért senkitől se kérdezzétek soha, hogy milyen a Mennyország, vagy hogyan 
néz ki a szellemvilág, mert ez mind hiábavalóság. Ehelyett inkább tegyétek önmagatokban élővé 
az Én Igémet a szeretetcselekedetek által, s akkor máris bennetek van a Mennyeknek Országa 
a maga teljes életerejével, valamint mindaz, ami a szellemvilág. 

14. Senkinek sem juthat olyan Mennyország, amit önmagának elképzelt, hanem mindenki 
önmagában hordja azt a Mennyországot és azt a szellemvilágot, amelynek formája mindenkor 
a benne élő szeretethez és az általa végzett szeretet-cselekedetekhez igazodik. 

15. Ha pedig valaki egy idegen előtt így ismertetné az almafát: lásd, itt áll előtted egy almafa. 
Nézd, és mérd meg annak magasságát, számláld meg pontosan ágait, gallyait, ugyanúgy a leveleit és 
a héját, és akkor minden almafát azonnal felismerhetsz, ha ezt az alakot viseli. Az így felvilágosított 
ezt jól meg is jegyzi, és ezzel az ismerettel megy egy nagy gyümölcsös kertbe, ahol csupa almafa van. 
Mindegyik fát összehasonlítja feljegyzéseivel, mivel azonban egyiket sem találja tökéletesen 
azonosnak, így számára az almáskertben egyetlen almafa sem lesz. 

16. Senki se kösse tehát magát semmiféle formához, mert üresnek találná azt odaát. Ha azonban 
az igazság szelleme szerint figyeli meg a dolgokat, akkor minden egyes formában felismeri az 
igazságot, az utat és az életet. 

17. E most említettek megszívlelése igen fontos dolog, ezért jól gondoljátok át ezeket, 
magatokban jól hányjátok-vessétek meg, hogy a dolgok valódi, mély alapigazságait felismerhessétek, 
s akkor az állandó és örök igazságként él majd bennetek. Ezeknek további bizonyítékaként lássunk 
még néhány példát. 


225. Fejezet: 

A Mennyország a magvető példájában.: az útra hullott magvak a világias, iparos emberek lelke. Köves, homokos 
talaj: befogadja az Igét, nem aszerint él, mert ráér élete végén is jó lenni. A hit cselekedet nélkül csak üres prédikálás. 
A hittudósok: Istent a csillagok fölé emelik elérhetetlen magasságba. Így kényelmesebb az életük, mert nem kell 
megalázkodniuk. A felébresztett szellemű emberek a világ előtt bolondok, rajongók. Mennyország: az Istenben 
kiteljesedett lélek állapota tehát nem egy külső hely. 

1. Ami tehát a Mennyországot illeti, az hasonló a ti mostani időtökhöz, ami viszont hasonlít az 
evangéliumi magvető emberhez, aki jó magot vetett, amelyből egy rész az útra, egy rész köves talajra, 
egy rész bozót közé, s csak egy rész hullott jó termőföldbe. 

2. S most figyeljétek meg a ti időtöket! Vajon nem hasonlít-e a magvetőhöz, s a Mennyek 
Országához? 

3. Az Igét általában elhintik, mindenütt élnek felébredt szellemű emberek, akik az Igét szívük 
bensejéből merítik. Csak a mai idők embereinek szükséglete hasonló az úthoz, amelyre a mag hullott. 
Más szavakkal: a mai kor emberei nagyon elvilágiasodtak, s ezért hat rájuk az Ige csak falra hányt 
borsó módjára, amiből bizony egyetlen egy sem marad a falhoz tapadva, és még kevésbé ver gyökeret 
a sima és szilárd anyagú falon. 

4. Ezért is hiába küldeném ide a Menny összes angyalait, hogy általuk az Igét a legcsodálatosabb 
módon hirdessem! Ma, és talán holnap is, egészen elragadtatva hallgatnák, és át is vennék azokat, de 
később a még oly nagy csodát is szemtelenül kezdenék szemlélni és megítélni, és újból érzéketlenül 
futnának világi dolgaik után, mint azt annak előtte tették. 

5. Tüskékhez és bozóthoz hasonlók különösen az iparosok, az ipari emberek és ezeken keresztül 
az ő soha ki nem elégíthető szükségleteik. Eleinte ezek is átveszik az Igét, de csakhamar ellankadnak, 
elakadnak benne, és hamarosan közömbösek lesznek iránta, miként annak előtte voltak, s így 
gondolkoznak: , Ha valóban csodálatos módon hallanánk az Igét, akkor bizonyára el is fogadnánk." 

6. Én tehát teljesítem a kívánságotokat, és minden vonalon csodálatos módon hirdetem az Igét. 
És az eredmény, amit ez kivált? Legfeljebb itt-ott gondolkoznak el felette, ez azonban minden. Hogy 
azután valaki ezt tényleg kövesse is? Ugyan hol található ilyen jó termőtalaj? Mondom nektek: 

7. Száz millió ember között alig-alig akad ezer olyan, aki komolyan megtérjen, és tényleg annak 
megfelelően is éljen. S vajon mit használ ez a tíz, vagy százezer, akik az Igét valóban meghallgatták, 
azonban -amint cselekvésre kerül a sor- egyik napról a másikra halogatják azt, mert úgy vélik: Ugyan 
miért is erőltetnénk meg nagyon magunkat, hogy az örök életet elérhessük? Ha csakugyan van örök 
élet, amint mi azt hisszük is, nem lesz nehéz elérnünk, ezért csak éljünk egészen vidáman, hogy a 
végén üdvözülten haljunk meg! Kell ennél több, vagy más egyéb? 

8. Látjátok, ez a köves, vagy homokos talaj. Ez befogadja a magot, s félig ki is kel az, a talajból 
azonban hiányzik a nedvesség, s így mielőtt kifejődhetett volna, már tönkre is megy. Ezért nem 
elegendő maga a puszta hit, ha azt nem eleveníti meg a cselekedet. Így vagy a világban a puszta 
elmélettel is, amit ha nem követ kellő gyakorlat és ennek állandó alkalmazása, akkor gyakorlati 
embert sohasem termelhet. 

9. Mindenfelé egész légiónyi vallási vitatkozót, erkölcsi szónoklót találhattok, de a cselekvéstől 
mind elhúzódik, és még csak egy parányi kövecskét sem érint ujja hegyével, nemhogy komoly alapot 
rakjon. Mindegyik azt gondolja magában, hogy azzal is nagy szolgálatot tett, hogy beszélt, és ezzel 
néhány ostobát rajongóvá lelkesített. 

10. Valóban komolyan senki sem akarja azt az utat követni, amelyen keresztül közvetlen 
kapcsolatba kerülhet Velem, hogy az Én számból vehesse az Igét, ami őt magát is jó termőfölddé 
változtatja. 

11. Nagyon sok ugyan az Istent hívő és a teológus, de alig akad egy is közöttük, akit -János 
szavai szerint maga az Isten tanított volna, mert szerinte mindenkit Isten kellene, hogy tanítson. 

12. Valóban, ha Én nagy irgalmamból itt-ott egy-egy embert fel nem ráznék, ahogyan egy 
szorgalmas gazda szavaival néha felrázza rest és tunya szolgáját, akkor az Én régi apostolaim idejétől 
kezdve egészen mostanáig valóban egyetlen embernek sem lenne fogalma az élő Igéről, s hogy mit 
jelent ez: , Istentől tanítva lenni!" 

13. A mostani hittudósok sokkal szívesebben helyeznek Engem egészen titokzatosan a csillagok 
fölé, és teljesen hozzáférhetetlen és megközelíthetetlen fényesség közepébe állítanak-ültetnek! De 
vajon miért teszik ezt? Különféle okokból: az egyiknek hosszú az út a célig! Vagy senki sem 
közelítheti meg Istent annyira, hogy általa taníttatva lehessen! Vagy pedig: Isten az embernek észt és 
értelmet adott, ez pedig Isten élő Igéje az emberben! Aki ezt követi, az él Isten akarata szerint. Aki 
tehát az eszét, értelmét követi, az már Istentől van tanítva, mert az Isten a csillagok felett 
hozzáférhetetlen fényességben lakozik! 

14. Ha azután e titokzatos felfogású elv ellenére itt-ott valakit mégis felébresztek, aki az élő Igét 
közvetlenül Tőlem kapja, azt az emberiség bolondnak, csalónak, vagy legalábbis rajongónak kiáltja 
ki. Aki azonban jól ért ahhoz, hogy a benne szunnyadó értelmi képességeket aprópénzre váltsa, azt 
dicsőítik. Mondjátok nem így van ez? 

15. Bizonyára ismertek olyan embereket, akik az élő Igét meghallják -nemcsak a mostani 
században, hanem az előzőekben is hallották- mi lett a sorsuk? Semmi más, mint a néma feledés, a 
tanultabbak világának az is elég, ha nevüket ismerik. Az azonban, hogy ezek az emberek Tőlem mit 
is tanultak, már egyáltalán nem érdekli őket. Ha azonban itt-ott mégis akad néhány, aki az ilyenek 
könyvét el is olvassa, csakhamar olyan fejezetekre bukkan ezekben a könyvekben, melyeket világi, 
földies eszével nem tud összeegyeztetni, ezért csakhamar el is dobja az egészet, s tovább már nem 
érdeklik őt az Általam tanított ember írásai. 

16. Ha minden nagyon jól megy, legfeljebb elismernek nekem néhány igazságot, az Én követeim 
azonban mind bolondok és csalók! 

17. Talán nem ilyen felfogás uralkodik a ti jelenlegi időtökben? Úgy vélem egészen kézzel 
foghatóan így van!!! 

18. Mivel tehát a Mennyország sem ilyen valahol létező, kimondott külső hely, hanem csupán 
az Istenben kiteljesedett életnek egy állapota. Így a Mennyország is tökéletesen hasonlít a ti 
időtökhöz, különösképpen pedig éppen e mostani időtökhöz, azaz: szűkös, szegényes és ritka! 

19. S még ahol létezik is, ott sem tiszta az, s vajon lehet-e Mennyország az, amelyik nem egészen 
tiszta? 

20. Én mondom nektek, a Mennyország e tekintetben roppant viszonylagos valami, mégpedig 
éppen azért, mert , minden bolondnak csak a saját kalapja tetszik a legjobban"! 

21. Mindenki a saját ostobaságainak mértéke szerint találja meg a maga Mennyországát, hogy 
azután a Belőlem való igazit-e, az már egészen más lapra tartozik. Márpedig ez manapság igen ritka, 
sivár, s felette igen nyomorúságos lett, mert hiányzik az emberekből a jó termőtalaj. Ennélfogva 
vethetem én akárhogyan a legtisztább magokat is, azok rendesen mind utakra, tövisek közé, s köves 
talajra hullanak, és csak néhol kerül pár mag az út repedéseibe, sőt a sziklák tövében is fennakad a 
sok millió közül ezer, hogy azokból talán száz beérjen. S ez a mennyeknek egész aratása. Látjátok, 
ez pedig igen szűkös, szegényes és ritkás. 

22. Ebből most már láthatjátok, hogy a most elmondottaknak megvan a maguk alapja, s hogy a 
szellemi dolgoknak a felszínes jelenségein épp oly kevés múlik, mint a világ értéktelen jelenségein. 
Azok süketek és üresek, a bölcsek számára azonban annál beszédesebbek az írások, amelyekből a 
benső igazságok alaptételeit könnyűszerrel kihámozhatják, mert minden egyes jelenséget valamilyen 
látóképes alap előz meg. Ha tehát a jelenség nemes és jó, ugyanolyanak kell lennie magának az 
alapnak is. Ha pedig a jelenség nemtelen, azaz világi, akkor az alap sem lehet más. 

23. Ha tehát valaki a szellemi dolgokat a maguk valódi alapjában akarja szemlélni, az sohase 
kösse magát a külső jelenséghez, hanem keresse meg abban a szellemi alapot. Ha ezt azután 
megtalálta, akkor saját kincsévé vált az egész szellemvilág egész lényege. Azt pedig, hogy a 
jelenségekből miként kereshetitek, következtethetitek, illetve találhatjátok meg az alapot, a mély 
szellemi lényeget, a következőkből megtanulhatjátok. 


226. Fejezet: 

A jóból sohasem elég, de egy kevés rossz is megbonthatja a sok jót. A fa példázata. Belseje a mennyeit, az ágak, 
gallyak az egész szellemvilág képeit példázzák. Kérge holt, mint a test és a világi ismeretek. Az alatta levő élő 
felhámsejtek rétege az összekötő kapocs, ahol a szellemi az anyaghoz kapcsolódik. Egyetlen magban egy hatalmas erdő 
rejlik. Az emberben elrejtett szellemi magnak, csirának is az a hivatása, hogy hatalmas szellemi fává fejlődjön. 
Talentum: keveset ad az Úr, de sokat követel vissza. Mint az örökké élő Úr, magamat is erősítem, így erőm által minden 
ember is felfelé fejlődik, ereje fokozódik. Így váltok ti is erőssé, az Atyához hasonlóvá. 


1. A Szellemi Nap összes eddigi fejezetében pontosan ismertettük a szellemi és a természeti 
világ összefüggését, és ezért méltán elmondhatjuk, hogy a jelenségekből az alapra való következtetés 
érdekében már nincs is szükség további ismertetésre, mert az eddigiek folyamán épp ebben a 
vonatkozásban világítottuk meg a tárgy minden ágazatát. 

2. Ezért mondom nektek: a jóból sohasem elég az embernek, de annál inkább a rosszból, mert a 
sok jó sem képes olykor a rosszat megjavítani, ezzel szemben azonban kevés rossz is megronthat sok 
jót. Néhány példával világítsuk meg jobban a szóban forgó témát. 

3. Figyeljetek meg egy fát -ahogyan az előttetek áll- az egész szellemvilág lényiségét példázza 
a természeti, világi megfelelés jelenségeként. 

4. A belseje -azaz a húsa- jelképezi a mennyeit, az ágak és gallyak példázzák az egész 
szellemvilágot, amely életét a benső hússzövetből nyeri. A fa anyaga felett a fa kérgét láthatjátok, 
ami a fa külső részét képezi. A kéreg önmagában véve teljesen holt. A külső, teljesen holt parázs 

kéreg alatt egy másik kérget, a héjat találhatjátok, amit elevennek neveztek, ez pedig csak összekötő 
anyagnak tekintendő, illetve annak az állapotnak, ahol a szellemi az anyagba megy át. 

5. Most pedig figyeljük meg a kéreg hatását. Ennek legkülső része teljesen élettelen, szilárd 
kéreg, ebből támad a szilárd rész alatt a belső eleven kéregrész, a héj, vagy bőr, s ugyancsak ebből az 
eleven részből keletkezik a múlandó levélzet, a virágok külső formája, és végül a gyümölcs külső 
héja. 

6. Mindezen külső részek nem állandók, hanem lehullanak idővel, amint betöltötték 
rendeltetésüket. 

7. Látjátok, ilyen a külső világ is, és minden, ami hozzá tartozik. Ez teljesen hasonló a kéreghez, 
a levelekhez, a virághoz, végül a fa gyümölcséhez is. Ezek mind lehullanak, de áll tovább maga a fa, 
és benső életét megsokszorozva hordozza a múlandó életű külső jelenségeit. Hogyan 
következtethetünk azonban a múlandó külső jelenségekből az igazi mély alapra? Mondom nektek, 
nagyon könnyen, mert csupán a jelenségek végtelen  sokszorozódását  kell-célszerű 
összehasonlításban-magatok elé képzelni, s már előttetek áll a mély szellemi alap. 

8. Maga a fő ok azonban csak akkor tárul szemetek elé, ha a fa sok évi működését vetítitek 
magatok elé, és azt figyelitek meg, ami az állandó gyarapodásban és életerő fokozódásában nyilvánul 
meg nála. 

9. Látjátok, mindezeket egy egyszerű parányi magban helyezitek a földbe, mert ezt a hatalmas 
fát növelő életerő őseredetileg már ebben a kicsiny magban van elrejtve -például egy makkban- 
amivel tollpihe módján labdázhatunk. 

10. Amikor azonban a jelentéktelen makk a földbe kerül, s benne az eddig csak lappangó élet 
felerősödik, legelőbb egy fiatal tölgyfa hajtásban nyilvánul meg a földből kibújva, néhány kis 
levélkével díszítve. Ebben az első fokozatában a leendő tölgyfa élete szunnyadó állapotában még 
csak igen gyenge, az előbbi makk súlyának tízszeresét alig éri el. De figyeljük meg ugyanezt 30 évvel 
később. Akkorra már olyan hatalmassá fejlődött az előbb még szunnyadó élet, hogy törzséhez akár 
több száz lovat is hozzá lehetne kötni anélkül, hogy azok egyesített ereje a földből ki tudná szakítani 
gyökerestől. Ha pedig 100 éves korában figyeljük meg, akkor látjuk csak igazán, mekkora fa lett 
belőle. Milyen szép, magas, hatalmas fejedelmi jelenség, s minden viharral dacolni képes erő rejlik 
immár benne. E százéves fa már hány ezerszeresen sokszorosította meg magjával a volt kezdő és 
szunnyadó életét? És termésével, illetve feleslegeivel mennyire éltette a föld szunnyadó erejét, 
állandó levéltrágyázásával pedig saját életerejét? Egyszóval egy ilyen fa egy egész élettel telített 
külön világgá fejlődött ki, s ez a hatalmas alkotás egy egészen kicsi, jelentéktelen magból támadt. 
Látjátok, így jön ki belőlem őseredetileg az életerőnek egy kis parányi szikrája azzal a képességgel 
és lehetőséggel ellátva, hogy mint életerő önmagát a végtelenségig erősítse, felfokozza, és éppen az 
ennek megfelelő természeti képe mindenki előtt egy fa az összes velejáró jelenséggel együtt. 

11. Előbb azt mondottam, hogy a kéreg eleven részéből fejlődött ki a fa levélzete, valamint a 
virág és a gyümölcs külső héja. A gyümölcsben levő magocska csirája csak egy parányi szikrát kap 
a fa magvának általános életerejéből. A gyümölcsben levő mag a gyümölccsel együtt érik be, ami az 
ember világi helyzetében való megjelenésének megfelelési képe. Roppant egyszerű és semmitmondó 
a külső formája, és felette csekély az ereje, s mint ilyen, teljesen hasonló egy makkhoz. Ha az Én 
Akaratom jó termőtalajba kerül, megindul a benső csirázás, amelynek következtében majd hatalmas 
faóriássá fejlődik, s ereje a hajdani makk erejét szinte végtelenszer felülmúlja. S látjátok: 

12. Minden embernek megvan a maga szellemi csirája, ami tulajdonképpen a szellemvilág 
benne! E világban egyelőre még csak egy parányi életszikra, amelynek azonban az az élethivatása, 
hogy hatalmas életté fejlődjék, azaz az atomnyi kicsiny életcsirából óriási, hatalmas nagy életfává 
növekedjék. 

13. Ahogyan a kis makk a tölgyfaerdőnek egész hatalmas tömegeit hordozza magában, melyek 
ebből az egyetlen makkból minden bizonnyal keletkezhetnek és létesülhetnek, ugyanígy hordozza 
minden egyes ember az ő látszólag kicsiny világi életében annak az egész végtelenségig fokozódó és 
gyarapodni képes lehetőségeit. 

14. Az Evangéliumban olvashatjátok: az, aki a talentumot elásta, így szólt: , Jól tudom, hogy te 
szigorú ember vagy, és ott is aratni akarsz, ahol nem Te vetettél. Ahol egyet elvetettél, ott ezerszeresét 
szeretnéd aratni, ezért elástam a talentumomat, hogy minden bizonnyal visszaadhassam Neked, amit 
nekem adtál!" 

15. S az Úr erre így szól: „Ó, te csalfa szolga, ha annyira jól tudod, hogy annyira igazságtalan 
ember vagyok, s ott is aratni akarok, ahol nem vetettem, miért nem vitted el ezt a talentumot a 
pénzváltók asztalára, akik azt kamatoztatták volna!" 

16. Látjátok, már ebből a fejezetből is, hogy Én az életet a lehető legkisebb részekben szórom 
ki az Én mindenütt működő létembe, hogy e mindenkori legparányibb életrészecskékből hatalmassá 
felfokozott és kiteljesedett élettömegeket nyerjek vissza! 

17. Látjátok, ez az igazi és legmélységesebb alapja minden szellemi életnek, ezért valóban 
kemény és igazságtalan élet-uzsorás lennék? Ó nem! Mert Rajtam kívül nem is lehet semmiféle élet, 
mégpedig azon egyszerű okból, mert Rajtam kívül örökkévalóságig sem lehet semmi sem, semmiféle 
élet, és pedig abból az egyszerű okból, hogy minden élet éltető forrása egyedül Én vagyok, Én magam 
vagyok. 

18. Mi lenne vajon a élettel az időtlen időkben, ha minden élet ősforrása kiapadna? Látjátok, 
akkor az egész végtelenségből minden élet elpárologna, és utána semmi más nem maradna, mint az 
örökös üres, sötét és tökéletesen halott végtelenség! 

19. Mivel azonban Én minden élet Ősforrása Magamat önmagamban minden egyes pillanatban 
s megszakítás nélküli folytonossággal végtelenül megerősíthetem, felfokozom, azért is minden egyes 
élet ami bennetek, azaz minden egyes emberben megnyilvánul, ugyanúgy él, folytonosan 
megerősödik és felfokozódik. 

20. Minél erősebb az Atya, annál erősebb a gyermek is. A hangyából talán még származhatnának 
kérészek, de sasok, vagy oroszlánok sohasem. Mert a gyenge mindig gyengét, az erős mindig erőset 
nemz. S ahogyan a gyenge sohasem nemz erősebbet, sem az erősebb sem gyengét, a sas sohasem 
teremtője a félénk galambnak, és a nyúl sem dicsekedhet azzal, hogy az oroszlántól származik. 

21. Mivel pedig ti egy Mindenható Atya gyermeke vagytok, és az Atya életcsirája él bennetek, 
ezért ezt a csirát az Én Akaratom a jó talajban megerősíti, és ez az Atyát hatalmassá érleli bennetek. 
Így lesztek, azaz váltok ti is erőssé, az Atyához hasonlóvá. Az Atya ugyanis a ti erősségeteket nem 
önmagáért akarja, hanem tisztán csak saját magatokért, hogy ti is épp olyan tökéletesek legyetek, 
mint amilyen Ő önmagában, azaz: amilyen maga a Menny. 

22. Látjátok, ez olyan kép, amelynek külső jelenségéből az élet benső alapjára 
következtethettek. De lássunk még egy másik képet is. 


227. Fejezet: 

Nem a külső jelenség a meghatározó, ám következtetni lehet belőle a bensőre. A gyermek teste, mint példa arra, 
hogy az egész világmindenség benne van. A testrészek szellemi megfelelései. Az újjászületett ember nem a törvényben 
kötött lábnak, hanem a szabad kéznek felel meg. Olvassátok át ezt a könyvet hasznotokra, hogy annak megfelelően 
tevékenykedhessetek. 


1. Előző kijelentésemben erőteljes képet állítottam mindnyájatok elé, melynek alapján a külső 
jelenségekből könnyen következtethettek a mély benső alapra. Mivel azonban annak területe roppant 
terjedelmes, így jelenségei is megszámlálhatatlanok. Ezért az ember számára sohasem lehet elegendő 
a tanulmányozásra alkalmas kép ahhoz, hogy abból világi életének valamennyi kapcsolatára, 
vonatkozására, helyzeteire, illetve azok helyes értelmezésére nézve biztos tanácsot meríthessen. Ezért 
egy másik, de önmagában igen egyszerű, amellett tartalmasabb és általános képet veszünk elő a 
kérdéses dolog megvilágítására. 

2. Vajon egyszerűbb és általánosabb képet találhatnánk-e egy ártatlan gyermeknél? Van két 
mozgékony lába, egy teste tele belső részekkel, két fürge keze és egy mozgatható feje. A fején két 
füle van, melyek egyforma távolságra állnak egymástól, és egyik mégis pontosan ugyanazt hallja, 
mint a másik. Éppen így van két szeme is, s ezeknek is állandó helyük van anélkül, hogy valaha is 
közeledhetnének egymáshoz, bár valamelyes mozgásra ennek ellenére is képesek, s mindkét szem 
önmagában külön-külön is képes működni. E két szem között a két lyukú orr foglal helyet, ez szívja 
magába a tiszta levegőt, visszafelé pedig a tisztátalant bocsátja ki magából. Ezen felül van még a 
fejnek egy szája is, amelynek csak alsó része mozgatható. A szájban mozdulatlan fogak sorakoznak, 
s közöttük az annál szaporábban mozgó nyelv. A test többi része bőrből, húsból, vérből és idegekből, 
izmokból áll, majd erekből, csontokból, amelyekben csontvelő van. Látjátok, ez a mi kis gyermekünk 
képe. 

3. Ki gondolná azt, hogy az egyszerű jelenség mögött még mi minden rejtőzködik? Ki látja meg 
benne a Mennyet, vagy az egész világmindenséget? 

4. Vajon ki keresné ebben az egyszerű képben az egész természetnek az egymással való szoros 
kapcsolatát mind szellemi, mind természeti vonatkozásban egyaránt? 

5. Mondhatná-e valaki, hogy egy gyermekből ennyi minden nemigen látható, de engedjük csak, 
hogy elérje férfikorát, akkor a gondolkozásából, a cselekedeteiből sok mindent megláthatunk, s abból 
felismerhető, hogy az ember a teremtésnek igen fontos és igen jelentős része. 

6. De mondom nektek, erre nincs szükség, mert erre a gyermek önmagában is elegendő. A két 
egyszerű lába jelképezi az őt hordozó gondos atyai szeretetemet, -amelynek 10 ujja lévén -ez egyszerű 
tíz parancsolatomból legjobban kiérezhető, amit bizonyára jól ismertek. Látjátok, ezért van 
megfelelőképpen lábaitoknak 10 ujja, hogy Törvényem Rendjében való megállásotok biztosítása 
érdekében megfelelő támogatásban részesüljetek. 

7. Természeti szempontból pedig a bolygórendszereteket jelenti, amely egy naprendszernek 
szintén a legalsó támaszpontja. Igen, a bolygók mozgásra kényszerítik a Nap hatalmas testét -a 
lábakhoz hasonlóan- nagy főmozgásra. 

8. Már ebből a rövid magyarázatból is megérthetitek, hogy a gyermek lábaira támaszkodik, 
szellemileg az Én szerető gondoskodásommal, miként természeti vonatkozásban benne van egész 
bolygórendszerünk. 

9. A lábon nyugszik a test, amely az élet fő műhelye. Ki nem látná meg ebben éltető szeretetem 
lényiségét? És ki ne látná meg ennek alapján a testben a Napot, amely az egész bolygórendszer éltető 
teste? A testben van a szív, mint az élet székhelye, azaz az szeretet legvilágosabb képe, amely 
állandóan tevékeny, és minden taghoz viszi, küldi az élelmet. E szeretet-hely mellett van a gyomor, 
ez a barátság konyhája, amelyben a szeretet tüze segélyével főzi meg az ételeket, hogy azokat kellően 
elkészítve, mindjárt szét is hordja a szükséges helyekre. A nyelv egy második gyomor, egy második 
konyhához hasonlítható, ahol az első konyhában elkészített ételekhez étherikus anyagokat adnak, 
hogy az első konyha főztje ezzel elevenebbé váljék, s így alkalmas legyen az élet támogatására. 

10. Milyen pompásan mutat rá a két konyha képe -amelyek között az örökké tevékeny szív 
működik- azaz nyúl bele a szellemi a természetbe, hogy azt átszellemesítve magasabb rendeltetésébe 
elvezesse, s mindezt az állandóan dolgozó szív végzi, a szeretet tökéletes, élethű képe! 

11. Vajon ki ismerhetné itt félre az Én szeretetmunkámat, ahol egyrészt az elveszettet felveszem, 
hogy a nagy természeti teremtésben, a nagy konyhámban megfőzzem, hogy azután Kegyelmem és 
Irgalmam leheletével -ami a menny- megelevenítsem, s ennek megfelelő képe: az ember nyelve. 

12. Minden lélegzetvétel azt bizonyítja az embernek, hogy miként működöm Én állandóan a 
mennyből az élet fennállását biztosítva azáltal, hogy állandó kisugárzó behatásommal a halált élővé 
változtathatom. 

13. Aki csak egy kissé is világosan tud gondolkozni, az elől ez a csodálatos megfelelési kép 
bizonyára elűz minden homályt. De csak menjünk tovább! 

14. A test mindkét oldalán egy-egy kéz foglal helyet. Ezek szellemi vonatkozásban a cselekvő 
szeretetet képviselik, amelyek térben és időben és minden irányban szabadon mozognak, 
tevékenykednek, hatnak és alkotnak. 

15. A kéz példázza tehát az Én szabadon működő korlátlan hatalmamat, ami azonban 
természetesen sohasem lépi túl az Én örökké valóan megállapított Ős-alaprendemet. Mindegyik 
kézen távolodóan ugyanannyi ujjat találunk, mint a lábon. Csak míg a láb ujjai az előírt Rendnek 
megfelelően kötöttek, ezzel szemben a kéz ujjai a szabad tevékenységet mutatják. 

16. Ilyenformán például egy szellemben még újjá nem született ember a láb kötött rendjének, az 
újjászületett ember pedig ezzel szemben a kezek szabad rendjének felelne meg. 

17. Aki gondolkozni tud, ebben az igazság tökéletes megfelelőjét megtalálhatja. Különösen, ha 
közben a Természetes Napot sem hagyja figyelmen kívül, melynek kifutó sugaraiban annak szabadon 
mozgó kezeit tekintheti megfelelő kép gyanánt. Nos, most pedig még csak a felső rész lenne hátra, a 
test felső, szilárd része, amely önmagában véve kerek formájában egy embert ábrázol-szellemi 
szférájában. A fülek a fej lábai, a szemek a kezei, melyekkel igen messze nyúlhat maga körül. Az orr 
a tüdeje, míg a száj a gyomra. Benne a nyelv a szívhez hasonlítható, amely a szellemi és anyagi 
táplálékot egyaránt hivatott előkészíteni, illetve azt elősegíti. Az anyagiaknak a fogak közötti 
megőrlésen át, a lenyelés révén: ez tehát az anyagi tevékenysége. A nyelv azonban érthető, 
szótagolható hangokat képez, s ez az, ami a benső gondolatokat érthető szavakká változtatja. 

18. A fej belső agyveleje az ember valamennyi belső szervét jelenti, azaz a megfinomodott, azaz 
átszellemült életét. 

19. Az ember a maga teljes voltában, egyszerűségében, látható formájában átvezet mind a három 
fokozatán. Lábaival a megkötött természetes mivoltában, testében annak szellemi szférájában, ahol 
az ember önmagában véve szilárd, változhatatlan minőségben mutatkozik, de éppen ezáltal válik 
annál terebélyesebbé hatóköre, mint ahogyan a fej agyrészei a természetes embernél végtelenszer 
távolabbra hatnak és érnek el, mint a test részei: látás, hallás stb. 

20. Látjátok, ez egészen egyszerű, de annál világosabb kép. Ennek külső jelenségeiben 
megláthatjátok az egész mennyet, az ennek alávetett egész szellemvilágot, valamint a mindkettőnek 
egyaránt alávetett természetes világot a maga valamennyi részletében. 

21. Úgy vélem, hogy ezt a képet különösen egy ártatlan gyermek egyszerűségében jól 
megfigyelitek, ennek jelenségeiben minden más egyebet megtalálhattok, sőt mindenbe 
beletekinthettek annak mély alapjáig. Ezzel legyen elég a képekből, s legfeljebb csak a megfelelő 
visszaemlékezésre lehet még szükség, hogy az egész művet gondolatvilágotokban, képzeletetekben 
újból szemlélve jól megfigyelhessétek, miként kell azt hasznotokra ismét átolvasnotok, hogy ennek 
megfelelően tevékenykedhessetek. 


JÉZUS 

Nap látszólagos egyszerűsége. ............ssssssssgsggg gés éézéséééééééérééééééééééé tétet é té ééé ee é ee ee ee ee í ee été ététééées 10 


5- FEJEZ igasság e ege eaz ásd Ke E ZS HESS E AE K EÁ RESZEN E E TÁNZÉ KS E E Sat Ea TÓ 11 


Turista kirándulás egy hegytetőre. A résztvevők igen eltérő benyomásai a látottak felett. "Akinek 
van, annak még adatik, akinek nincs, az is elvétetik, amije volt." A Szellemi Nap csodás 
változatos világa az ott tartózkodó szellem szférájába való belépéskor. A szféra megfelel a 
szellemnek az Úr iránti szeretetének és ebből fakadó bölcsességének. A vándor és álma. Isten 


országa bennünk van, nem rajtunk KÍVÜL .....sssssssssssság ás éézésééséééééséééééééééééééééééééé ee té ére éééééééééééééééee 11 
8... F) 24 AA AON A EEE OAE E EA S E EA EGE ESZAK Ezek Szt 13 
Szellemi világtér: Kamera obskura. Egy látódoboz előállítása és annak szellemi megfelelése. 
Belépés a doboz első ablakába, azaz az első szellem szférájába............2..ssssssssssssssássszésésésééééses 13 
Z Fez e tág E E ÉSE A A A TASKS Ég E A 14 


A második szellem szférája. Csodaszép templom, belépéskor abban egy egész végtelenségbe 
vesző szellemvilág mutatkozik templomaival és házaival. 50 éve elhalt rokon oktatása. Boldog az, 
aki a Földön magáévá teszi az Úr iránti szeretetet, és ezzel a tökéletesedés útjára lépett. 
Vigyázzatok és imádkozzatok, azaz állandóan szeretetben tevékenykedjetek!............................... 14 


B... FGJEZŐ E E segg lek etését ÜSSE E E OEE E E OE E E 16 


A harmadik szellem szférájának világában tett utazás, találkozás egy fő központi nappal. A 
végtelenség szédületének magyarázata, két egymással szembeállított tükörben megjelenő képek. 
Isten szeretetének élő Igéje minden egyes mag, a mustármag is, amely elvettetik Isten 
Szeretetének szántóföldjébe. Belőle minden mag élettel és szeretettel áthatott fává növekszik, 
melynek árnyéka az Ő SZfÉrÓjG. ...sssssssssásgássésséésééééézééétééééééé ee ee éézé été ééééé ee e ee é été e e íé e été tét éééééee 16 


A negyedik szellem szférája. János és Pál írásai nyomán építette templomát. A templom végtelen 
szellemvilággá bővül. Itt egy távoli templom megszemlélése, ahol Pál tanítja a pogányokat az 
Emberfia titkaira. A negyedik szellem megérzi az Ur közellétét. ..............................2ssssssss 18 


102. A E azzá nák ea ágál E legs e vl eke sebek E T 20 

Az ötödik szellem szférája, az Úr szeretetében való gazdagsága. A külsőleges földi és a 
bensőséges szellemi beszédmódról. Látogatás egy kerek fényes templomban, ahol az Úr kedvence 
és testének anyja, Szűz Mária lakoznak. Ők is érzik az Úr közellétét. Az ötödik szellem Ferenc e 
kis:társáságs földi testVékeis aniisi a EATER ekes AANER A ették; 20 


M EGJÖZOT m antn nnn a a a a a a a a a e a A aa 23 


A hatodik szellem szférája: Háborgó tengerben magas szikla áll. Az erős hit sziklája körül a 
tengert a sátán tombolása keveri fel, aki többféle változatban mutatkozik. A képek ijesztőek. 
Később, a sátán legyőzése után helyreáll a Rend, a békesség: a tengerből szárazföld lesz, a kép 
kedvessé válik, s a romokon kivirul az Isten Országa. Péter szférája. ...........ssssssssszssssssesésééséese 23 


IZ S AA AAAA AEE IIE EE EAIA EEA EAEE AEE a EEA 25 


A hetedik szellem szférája: a tiszta szűznek jelképezett evangéliumi egyházat a papi haszonlesés, 
uralomvágy kiforgatta eredeti tisztaságából, leólmozta a benne rejlő isteni Igéket -az élet 
forrásvizét- és helyette pénzszerzésre beállított hamis dogmákkal tűzdete tele, és ezzel 
mesterségesen látszatéletet adó egyházat csinált. Piramisszerű hegy, melyre felrohannak az 
emberek, majd a másik oldalon lecsúsznak, s kinevetik a törtetőket. Másik kép: egyhelyben 
eszeveszetten hintázó emberek -hiszik, hogy fejlődésükben óriási utat tettek meg. Körsánc: sok, 
egymás mellett spirál alakban futó út vezet a sánc mélyére, ahonnan üres kézzel jönnek elő az 
emberek. Nagy lapátkerék szerkezettel ellátott tó -a pápaság jelképe. Az első kép megfejtése: az 
értelmi tudás magasságára feljutottak -Istenkeresés és hit nélkül-elvesztik látókörüket, és ott meg 
nem állva, a másik oldalon lecsúsznak oda, ahonnan elindultak, azaz ismét elmerülnek 
tudatlanságuk sötétségében. Így a Sátán is minél magasabbra hág, annál nagyobbat esik vissza. 


13. FOJEZOT n annan naa a a aa a a a a a a lassa tels ateliséstás 27 


A hintakép: az újszülött emberlényt olyan élethintába teszik, melynek egyik tartóoszlopa az állam 
politikai törvénye, másik oszlopa a vallási szabályok, de amikbe belekeresztelték. Nem halad 
előre addig, amíg ezt fel nem ismerve ki nem ugrik a hintából, mert a hinta ugyanannyit leng 

hátra is, mint előre. A hinta köteleinek szakadozása -az állami és vallási rend közeli összeomlása. 


IZESFBJEZŐÜ s szánsz ee sánta E E EKE Éz Ge etet ESEL AR Ri 30 


Földsánc: a csigavonalban lefelé vezető utak a vallásokat példázzák, az útfőnökök pedig az 
egyházi vezetőket, akik pénzért, furfanggal árulják a mennyei üdvöt. Az elvakított tömeg hiába 
járja meg a földi vallásos céltalan útját, amíg le nem teszi a világ kincseit Krisztus lába elé, 
akkor az alázat keskeny útján bejuthat a paradicsomba. ..........sssssssssszssssésééséésééééééééééééééééééééééééée 30 


Sz S EGJEZŐT ezése eze Ste éke SM ES sé a RSA Ne de ae A ét 33 


Az életvizet adó tó a romai katolikus vallásban: a benne evező csónakosok nem hagyhatják ott 
téves hitüket, mert többféle módon vannak megkötözve. Ám nagyobb világosságot sem kaphatnak 
felülről Istenben, mert hiába eveznek a pápaság székhelye felé, a vizet igen erős áramlatban tartó 
lapátkerék szerkezet sodra visszataszítja őket. Sokan megunják ezt a hiába való erőlködést, 
partra szállnak, és más utakon meg is találják Isten tiszta életforrását, életadó Igéit. A pápaság 
hívő sereg nélkül marad, pusztulása befejezett tény lesz. Isten ezt előre megjövendölte Dániel 
próféta, valamint János jelenések könyvében. Minden kép a vallási megkötözöttségektől való 
teljes szabadulást jelképezi. A hetedik szellem: Dániel próféta. .....................2ssssssssszsssséssséeésses 33 


jö S L A E NEEE E ete E EA ATE sé E telel sense 36 


A nyolcadik szellem szférája az isteni Igazság és Szeretet szférája. Szemet gyönyörködtető 
hegyvidék egyik magaslatán Nap-ingaóra jelzi, hogy az időleges világ megsemmisül. Az 
óramutató a 12. óra utolsó másodpercénél áll, és kezdődik a Földön egy mennyei korszak. Óriási 
kocka alakú az Igazság épülete, tetején hever egy külön kis kockán a Biblia. János Jelenések 
szerint belőle száguldanak ki a szellemek, amelyek elvégzik a Földön az utolsó időkre 
megjövendölt tisztító munkát. A megtisztult, megáldott Földbe új magvakat vetnek, s megjelenik 
az égen az Emberfiának jele. Kelet felől feltárul az Új Jeruzsálem. Swedenborg szférája. .......... 36 

EE TN AA EAEEREN EAEI EEEE IEA lét AEA A 38 


A kilencedik szellem szférája. Földi bűnök, szenvedélyek, vágyak megjelenítő szférája. 
Hátborzongató képek a hústest szeretetébe, a nemi vágyba süllyedt lények kielégíthetetlen 


túlvilági páráznaságðiről oseere naa aa E a aE E R AE A E A i 38 
18 Fejezete hea a a a a a a a a a e aa ea ea a a aa aaa sisa 42 
Vagyonszerzési lázban és uralmi tébolyban szenvedők szimbolikus fészkei. Tőke-és iparlovagok 
lelkiismeretlen gazságait tárják elénk a képek................2ssssssssssgzssssézééééésésééééééééééééééééééétééééées 42 
19: Foje ol a a a e a t a a a e a A a e a etesse e ei taas 44 
Uralomra vágyó politikusok, zsarnokok kígyófészkei. Emberi hullahegyeken át hatalomra 
töröknek, hatalmukat sorozatos kivégzésekkel biztosító emberszörnyetegeknek a helye. ............. 44 
DOS EGJOZO Tee AAE ROE TE AEE DS kget A EE e Bek E 46 


A felfedezések folytatása. Átkelés a folyón. Kijelentések, tanítások különféle jelenségekről, a jó és 
a rossz, a gonoszság válfajairól. Utazás egy távoli hegy magaslatára, ahonnan belátni az északi, 
nyugati, déli szférákat. A magaslat és az onnan nyíló szabad kilátás a földi emberek által 


megtalált isteni igazságban való szabadságot példázza. Átkelés a hídon. .................................... 46 
DI i A A E EE EE E E Szt ln ee T E a OS ehes ÜT EE A E ZO aik 49 
Hitben gazdag, de szeretetben szegény szellemek szigetei mellett halad el a kis csapat. Távolabb 
a jóindulatú pogányok tartózkodási helye. A terület határa a nagy tenger. .................................. 49 
PAE S) CTA PNEIS ETEA E A EAA AE EEE E 51 
Száraz lábbal való átkelés a tengeren. A tenger halainak szellemi jelentősége. A hullámok és a 
vizi örvények között való áthaladás. Megérkezés a Gyermekek országának elő határához. ......... 51 
92 A) 251- PANE T E EEE IE ete E e Etán té T AEE e a AEEA 53 


Volt gazdagok büntető szférája. Aki szűken vet, szűken arat. A földi életükben fösvény gazdagok 
tőkéje a szegényeknek adott alamizsna életéveik számával elosztva. E tőke minimális kamatának 
megfelelő birtokon gazdálkodhat. Az emelkedés lehetősége: a nála is szegényebbek befogadása, 
ellátása. Így jövedelme észrevétlenül emelkedik. Sok adomány esetén teljesen megszabadulhat e 
sövány termésű VIdEKtŐL. seriinin inata ae na E AERA aE ERE e AEE da ASSENAAR AES at 53 


EE E A 1 EEE EE E EE E E AE EO 55 


Az egykedvűek (sztoikusok) szférája. Minden feleslegestől irtózó, Istent elismerni sem nagyon 
akaró, de jóindulatú, értelemimádatukban eltévedtek szektája. Megtérésük jelentősége és 


nehézsége. Ész értelem lovagjai, nehezen meggyőzhetők. seeen 55 
255 2) 274 I sa ek sok kása a E E etette teak kessel e EE átl 58 


Mennybéli küldöttség érkezik az egyik csoport megtérítésére. Magas színvonalú szellemi vita. ..58 


DOS A A BE EEEE EEEE EEEE E E E NE E ezt les E TA 61 
A vita folytatása. Hol van egy ember értelmi körének határa. ............sssssssssszssssésészééééézééééééééééééée 61 
PT A A A E EE EAE EEE, AN East ES ÁL Te ke egz E Kei elesen 62 
Áttérés az adóra Istenre, Isten-szeretetre. A sztoikus megtérése. sssr 62 
28. ROJE ZEL rE N BAKOS E a KSE TEO TA T E a ENE 65 


Volt gazdagok völgyei -akik kevésbé voltak adakozók- és a magas értelmiségieké. Az értelmiségük 
révén vagyon felé törekvőktől jövő víz zavarosabb, piszkosabb, mint a jobban számoló 
gazdagoké, akik felől jövő víz tisztább. E vizek a csalfaságot, hamisságot, a rossz cselekedeteket 
jelképezik. Sziklakapu, amely megnyílt és bezárult. Mögötte vak sötétség -az úgynevezett külső 
sötétség. Istent nem ismerők, tagadók, ál jótékonyak helye, akik csak mohát és száraz füvet 
ehetnek. Az első lélek csontig soványodott testtel jelenik meg. Kérdésünkre elmondja, hogy a 
"Császár" kitüntetett, magas rangú állami hivatalnoka volt. Krisztust vénasszonyok 
dajkameséjének tartja, és az Ő nevében szegény emberekkel -mint testvéreikkel- teendő 

jócselekedetekkel kapcsolatos véleménye az, hogy "Az utcatöltelék neki nem testvére, és mint 
királyi ember, eszébe sem jut leereszkedni hozzájuk." Itt megértjük idekerülését. ........................ 65 


DOL TS A S AAE ES EAAS EET E EED TA St ee A O AAAA EE AE E ET 67 


A második pár: 20 éve itt bolyongók. Egyikük istentagadóvá lett római katolikus pap, aki a 
pogány elfáradtak felüdítésére a római főpapság elgondolásának tartja Jupiter leszületését a 
Jézus-legenda alakjában. Másikuk a jó papok tanítása szerint élte le életét, és ha "van Isten", úgy 
jutalmát várja önmegtartóztató földi életéért. Jézusban bízik, és a hitét vesztett papnak is azt 
ajánlja, keressék meg Jézust, mert tana volt a legjobb a Földön. ...........2ssssssssssszggssséésésésééésééee 67 


FOL FGJEZOT es zt áz e eten E átok e reá E EE 70 


Csontig száradt roskatag emberalak kerül szemünk elé, aki már csak vonszolja magát. Római 
katolikus papi szeminárium igazgatója jó prédikátor volt. Itt Istent és a saját örökéletét tagadó 
állapotban van, mert nem mindjárt a mennyekbe érkezett! Társa, volt tanítványa, gazdag leány, 

aki Jézusért nem ment férjhez, és vagyonát az egyházra hagyományozta. Kettőjük vitája, 
amelyben a leány kitart Krisztusa mellett. .......2.22ssssssssssssssg gé séézéséééééérééééréééééééé eretet éééé tét ééééééééééééee 70 


Harminc volt nagyiparos, gazdag emberből álló társaság találkozik egy elmés, 20 éve itt 
bolyongó fiatalemberrel. Emberünk felcsap szónoknak, és hosszú, humoros előadás után 
meggyőzi a társaságot arról, hogy csakis Krisztus szeretettana szerint élve, itt is remélhetik a 
sorsuk jobbrafordulását. Krisztus szeretetéről és tanáról megemlékezve derül fel felettük a 


sötétség, és sietve jön két angyal, hogy kivezesse ŐKet. ................2sssssszgezeseseééésééééééééééééééééées 72 
32. 2 274 2 e ássa Ét A E EEN E E E e LÉK A Teát E 76 
A mennyei küldöttek megérkezése. Beszédük a szónokkal, majd a társaság kimentése. ................ 76 
33: Foje zo zet zat e te ását ös zetése a e a a e ee éhen setal ae ta 78 


Szélhámosok: volt magas rangú államhivatalnokok nagyzoló csoportja, amely messziről 
porfelhőnek látszik. Közöttük asszonyok is vannak. Ennek kapcsán a női papucs-kormány 


VESZÉLVESSÉBEKŐ [dc az tea a a a a a a etették áá a a a a K i 78 
EI ER E) 274 2 AAE ANTS EETA EEA REE AN, 79 


A társaság asszonyairól. Egy fa példázata -a nő és a férfi összefüggéséről. Női tükör: a női 
uralomvágy, a gyermeki hang megtartása, és egyéb fegyvereikről. Veszélyes a férfinek az ilyen 
nőhöz való ragaszkodása. Szeretetünk vizsgálata! Melyik erősebb? Asszonyaink, vagy az Úr 
iránti szeretetünk? Lelki vizsgálat. ........22ssssssssssssggg gé zésééééééééééééééééééééé ee ee été ééé ee été été ééététééées 79 


SD 2) [24 2 E e a A ANE E E a ása Ge E E E EA lee oles teás 82 


Példa erre a következő házaspár. A nő ördögi lelkületű, a férfi vallásos, bibliás ember. Az 
angyali beállítottságú férfi szereti feleségét, aki lassan a mélybe rántja. A nő sajnálkozik a férfi 


filléres adományai miatt is. A férj kifejti bibliás elméletét. ........................2..ssssssssssleeesseseséee 82 
26. E A E tte ese Ra ehát neee ee áá tsa 85 
Az ördögi nő helytelen világi szemlélete, és a vagyonosoknál szokásos, szegényeket semmibe vevő 
DOLGSELÉLE AAEE EEA EEEE zá ea ee tet T EA O EEE A TA 85 
Iz Fojeen n T a A a a R A a a a a A a a a AAA 88 


A férj megmagyarázza bibliás elméletét, és a Biblia verseivel bizonyítja, hogy földi tetteik, 
gondolkodásuk miatt nem is kerülhettek máshová, mint ide, a külső sötétségbe. Az asszony 
megmarad konoksága és tagadása mellett. Találkozás egy hitetlen társasággal. ......................... 88 


FOL Fajezat a Ét E E a a A e A a 90 
Az asszony győzelme: férje rábízza magát az asszony vezetésére, aki látott egy világosabb 


övezetet (ami nem más, mint az első pokol), és oda törekszik. Útjukban találkoznak egy pokolbeli 
várúrral, aki felveszi a férjet "magas iskolájába", és hajóján elviszi őket otthonába. .................. 90 


29. a 7 eszbe keztek E E kb A A kéne E A 93 

A vezető szellem magyarázata a pokolbeli tűz stb. jelenségek szellemi értelméről és 
megfeleléséről. Hol van a mennyország, és hol a pokol? A vezető várurat szomszédja kirabolja, 
népét kardélre hányja. A férj a foglyok között van feleségével, akit csak most ismer fel ördögi 
alakjában. Jézushoz imádkozik szabadításáért. Két büntető angyal sietve érkezik. Rendet 


csinálnak, s a férfit kiemelve kimentik Őt. ..........22.sssssszssgág ze zéézésééééérééééréééééééé été ééééééééééétéééééééee 93 
4O F OJEZ A SEEN STADE U S NETÁN NT ZATOT OKOS e 97 
A megmentett férj az új, neki megfelelő hajlékban. A pogányok teljesen elkülönített szférájáról. 
Gtazas dél feles sss öz éa ee ky tel te E A E bak sel e ekét y éke 97 
ZT: SEGJEZOT asz e ee es esek ee EAE E sees EA 97 


A gyönyörű déli vidéken az egyszerű külső káprázatos belsőt rejt magában. Hit és a belőle fakadó 
szeretet révén jó minden az ittlétre. Az első megtekintett házban a ház ura szolgája testvéreinek, 
minden vágya önmagát mind jobban megalázni, és a többieknek mind nagyobb örömet szerezni. 

Barátainkat eleinte nem látja, később házába vezeti őket, és az Úr igéjét amit neki mondanak 


társaságával együtt térden állva fogadja. .....2ssssssssszsssssssssésésésééééséréééééézééééétéééét été éééétéééééééées 97 
Zs E A A ERIE E E EIT AE EE PEE Zelk PL E E ÉN alélt 100 
A gondolatsebességű utazásról. A hegyre felfelé folyó folyam titka. ..............2s.sssssszssssss eses 100 
235 A S A Az Ea E E E E R NEE AEE S EEE A EEE E AEE S EZ ÉLÉST 102 
Az elsőnél még szebb déli vidék, palotákkal és színpompás kerttel. Belülről nézve a külső eltűnik, 
egy új, más, tündöklő szellemvilág látszik. Ennek magyarázata............22sssssssszssszsssésééééééééééééées 102 
4, FOJOZŐ a a seket sss a a a aa aa aa at 104 


Kelet és dél határán a vidék áttekintése egy magaslatról. Keleten egyszerű házacskák, ezek 
jobban tetszenek a társaságnak, mint dél tündöklő palotái és tündérkertjei. Betérnek a volt alpesi 
pásztor palotájába, annak kertjébe. Tulajdonosai tiszta hitbeli erkölcsös életük jutalmául 
tündöklően szép mennyei testet, szép ruhát és pompás környezetet kaptak. A dédszülők vezetése 
alatt száznál is többen laknak ott a családból, vallásos és erkölcsös életük következményeként. 104 


25, E) IA 1 A AE A E A E EEEE A EE E E E E EE A EE E 107 


Tanítás a vallási értelmi bölcselet felett álló szeretetről. Találkozás a dédszülőkkel, akiknek az 
isteni vezető megmagyarázza, hogy a pompa és az itteni jólét nem végcél, mert a végcél csak az 
Úr lehet, illetve az Ő közelsége. Ennek hatására a dédszülők és a rokonság megtér, kész követni a 
követet Isten kicsiny házaiba kelet felé, előbb tanítás a szellemi szükséglet kielégítéséről. 
Délvidék kényelme és a kelet egyszerűsége. Szabad tevékenység és az Isten iránti alázat, a tőle 
való állandó függőség közti különbség. Indulás a válaszfolyón át a kelet kicsiny házacskáiba. . 107 


46 Foje Zol: Ea ÉG ZS I TE NT E TIS E et Ot TÁST N AE 109 


Megérkezés a kelet kicsiny házaihoz, ahol belül már nem változik át minden, mint az előbbi 
szférákon, mert a kelet már állandó. A kicsiny ház földműves öltözetű gazdája, szeretetteljes 
tanítása. A palota volt lakóit keresztkérdések alá veszi, nem bánták-e meg elhatározásukat, s 
hogyan egyeztethetők össze cselekedeteik az Isten iránti hálával? A Földön juhpásztorok, tehát 
kicsinyek voltak, így itt jutalmul hatalmasak, palotát és hozzávaló módot kaptak. A dédszülők 
megfelelnek a kérdésekre, s a kiállt próba után az Atya kinyilvánítja magát. Első étkezés az Úr 
asztalánál A u keksz ele keso a tetel e eken dá ella esés AT EAT átkel eges sé AATE ETEA e ez AES SA 109 


4z Fojeen aon e a ee el e See ke ee ke a SAA 113 


Gondolatsebességű utazás a külső déli vidékére a fehér felhők alatt levő római katolikus 
szférába, annak külön mennyországába. Misehallgatás után a hívek papjukkal együtt 
elindulnak a "Mennyországba", amely téves földi elképzelésük szüleménye. ......................... 113 


A pap és a hívők küzdelme a véget érni nem akaró magaslatok megmászása közben. Teljesen 
kimerülve érik el a fennsíkot, melynek végén megpillantják a látszat Mennyet. Az ajtóban Péter 
és: Mihály fögüdjb Oket. nae a E E E E sole éges éát 114 


P Ee M E) (274 A AEE A ERARE E N AAEE EEIE EN A sás netán att AA E zok ét 117 


A főéthordó vitája a zendülők vezetőjével, főbeszélőjükkel arról, ez a menny csak látszat, 
mintegy büntető menny, mert unalmas folyton csak ülni és enni. A főbeszélő példának hozza 
fel nehezen megszerzett feleségét később megunta, mert az egyhangúság öl. .......................... 119 


Sh. sEGJOZÓT e za ee áttelel seta a a azek test E a a a E A aaa 121 


A főéthordó látva a csoport eltávolodását a lehetetlenül elképzelt mennytől, feltárja előttük a 
valóságot. Beszédében Pál versét János szájába adja, és ezért a meg nem értett "tévedés" miatt 
a főbeszélő kételkedik az egész tanításban, és önfejűen cselekszik. .......................................... 121 


BZ 12) 24 AE ENTE EEEE AE A EET EAA A EEA 124 


A főbeszélő társaságával nem várja meg a főéthordót -aki megígérte nekik, hogy a valódi 
mennybe vezeti őket- hanem az előbbi hibás ponton rágódva kitalálják, hogy Abrahám házába 
kell menniük és ott otthont lelniük. ..........sssssssssssssssssssssg gé ssééséséééréésrérééétéééééééétééééééééétééééééétéee 124 


53. Fojea e a a E E e E a A a a T ERA 125 


A csoport útját szakadék zárja el. Egy részük visszasiet az asztalokhoz, de többségüket az 
asztaltól is elzárja egy újabb szakadék. Menekvés a falra. A fal is süllyedni kezd velük. Az ijedt 
társaságot a főbeszélő tartja szóval: Isten végzése csak jó lehet. A fal alatt nagy vizet 
pillantanak meg, s mire ezt elérik, a fal hajóvá változik, s gyenge szél a part felsodorja. ....... 125 


A főbeszélő a főéthordót tartja helyzetük okozójának, ezért neheztel rá. Társa azonban leinti: 
kérésüket teljesítette, hogy megszabadította őket a látszat mennytől. A parton a főéthordó várja 
a társaságot, és megmutatja nekik a valódi menny egyik palotáját messziről, odairányítva a 
társaságot. Eltűnik előlük azzal, hogy előre megy fogadásukat előkészíteni............................ 128 
55 Fojezebesereome teaa ása e a a a SEA S Eeen ET E 130 


Miközben a társaság a palota felé vonul, útközben önkritikát gyakorolnak földi tévhitük felett. 
A főbeszélő elmondja, akárhogyan próbálta, nem sikerült a Szentháromság három személyét 
egyszerre szeretni. Elmondja a szeretet-próbáit is, amelyek nagyon tanulságosak, mert ezek 
vezették rá már a Földön arra, hogy valami nincs rendben a Szentháromság körül, valamint 
sok más tekintetben sem, amit papjaik tanítottak, és ők kénytelenek voltak vallásuk megkötése 
SZérNtelhihttlszs ganienn kebel zans EASES A s sás RARES AEE AR ESE A ARAA AATE 130 


56; "FÉJÖZOL tein n o a a A a n a o a a eze O a 133 


A főéthordó a palotához közeledő társaság elé megy, és kéri a főbeszélőt, hogy neki is mondják 
el, miről beszélgettek útközben. A csoport vezetője neki is beszámol az Oltáriszentségben való 
titkos kételkedéséről, s hogy azt nem tudta annyira sem szeretni, mint a feleségét és barátait. 

Beszámol a számára érthetetlen Szentháromság szeretetével kapcsolatos gondolatairól is. 
Óriási asszony, csillagok, a "nagyság ,, szeretet-próbái. A mise unalmassága, Jézus 
szeretetének végtelensége. ..................2.sssssssssssg lg ázezeééééséézééééézééétéétéééééétéétéééé ee été éé tét éééétééééee 133 


BZ L) A zt asta Tee EA EAE EA EEE EE e lete tek anak eseten esés 136 


A palota drágakövekkel kirakott arany kapujánál a csoport vezetője a mennyei pazarlásról 
beszél. A főéthordó megmagyarázza a "pazarlás,, jelentőségét. Belépve a kapun a palota 
eltűnik, helyén egy templom áll, melyből kitekintve végtelen mennyei világ tárul szemük elé. A 
főéthordó hasonlata a magba rejtett sokmillió hasonló növény-létről, ami a mag héján kívül 
nem látható. A főbeszélő nagy Krisztus iránti szeretete. A főéthordó kifogásolja, hogy Krisztus 
szeretetét földi felesége stb. iránti szeretetével méri, annak különbnek kell lennie! A főbeszélő 
kifejti, hogy nagyobb szeretet nem lehet, mint amilyet Jézus helyezett a szívébe, s ezt mind 
leteszi Jézus lába elé! Gyönyörű szavakba önti Jézus szeretetét, amire Ő kinyilvánítja magát. 
Őt itt kell megragadni, szeretni, mert Ő Jézus, a vélt éthordó! Az Atya örömmel vezeti ismert 
otthonába új gyermekeit: isinisi a aa E AAE E RTN AE EE NA RE aiao 136 


BOL FOJE Sá ze S E e Re ea e e ee ae EA zá atz 140 


Megérkezés új otthonukba. A kíváncsi csoportvezetőnek az Úr megmagyarázza, hogy itt, a dél 
és kelet határán milyen szellemlények élnek. ...........sssssssssssssssssssssssssss zzz eeseeséeéééééééééééééééétes 140 


DŐL A (24 A EEA EA EIEE IR SE EEEE ÉSZ AEE EA EATE 141 


Magas tanítás arról, hogy a felettük látható Napban van Jézus, Isten őseredeti székhelye, tehát 
ez nem anyagi, hanem lényi nap. Ahová e nap egy sugara elhat a végtelenségbe, belőle 
mindenhol egy és ugyan azon Jézus működik és válik láthatóvá. Sohasem több, hanem csak az 
az egy. Példa ennek megértéséhez: több ezer tükörben ugyanannak a napnak a képe. Jézus a 
keleti rész legtávolabbi házába helyezi a főbeszélőt, és ott is ő beszél vele. Visszatérve a társaság 
tagjai igazolják, hogy ott is velük VOLt....sssssssssssssssssssssssszzz e zeeszésézéééééézéééééééééééééééééééééééééééées 141 


60: Foje nier N T E E E E e A a E A E T E E E E 144 


Étkezés az Úr ismert kis házában. Asztalánál gyermekeivel először. Felszólítja, majd felavatja 
őket munkásaivá, és elvezeti őket a szent városba, melynek polgárai elébe jönnek. Ezzel 
végetért a látszat-mennyből megszabadított, és a valódi, legfelsőbb mennybe felvett kis csoport 
AT L E E N EEEE E a EE EA E EE E ala tele AEA bezéa ekevas 144 


6f; Foje Zol o E RE A T E N E A AEE E A a E E A EE EOE aa 146 


Ezután csoportunk gondolatsebességgel ismét a katolikus szférában terem, látogatásunk célja 
egy női apáca kolostor. Az üdvözült állapottal ellentétben a kolostor földi, téves 
megkötöttségben éli mennyei életét is. Felesleges ajakimák, bálványozássá fajult szentek 
tisztelete, a főnöknő őrült, gőgös uralomvágya alatt gyötrődnek a jobb sorsra érdemes lelkek, 
amíg Isten által titkon odavezérelt Teréz meg meri kérdezni, meddig tart ez így, mikor kapják 
meg tiszta és imádságos életük jutalmát. A főnöknő pofonnal bünteti, és gyónásra utasítja a 


vakmerőt. Szerinte az utolsó ítéletig így kell élni. ............ssssssssssssssssssssssss see széeszeésééééééséee 146 
62: Foje 2n enea e a aa a a a en a na És Eat a tut ét 148 
Gyóntatóatya képében maga az Úr jelenik meg, és vezeti a helyes megismerés útjára az apácát. 
ENE EE E E NE E E E E E TE 148 
625 Fojezol: aa n e a a a a e ez a a e a a e A ese E atot ek 149 
A főnöknő ördögként akarja kiűzni az elveivel ellenkezőt hirdető gyóntatóatyát, aki 
kinyilatkoztatja magát, mint Jézust, Istent, és elvezeti tőle gyermekeit. A főnöknő Teréz 
védnöksége mellett ott marad, amíg szívéből ki nem irtja a kolostort mindenestől. ................. 149 
GLI FOJE ZON a ez SANT OTET ELT EN TA EET 151 


A mezítlábas Ágoston-rendbeliek kolostorának megtekintése. Alapítójuk háromszögben 
egyesítette egy képben a szentháromságot, vallási iskolát alapított, melynek tagjai közül többen 
kapták meg az Úr benső Igéjét, hangját, ám a pápaság tiltására nem volt szabad elmondaniuk, 

s így elsorvadt az iskola. Utódaik teljesen behódoltak a pápaságnak és dogmáinak pápai 

pártfogás reményében. Most nem tevékenykednek másért, mint mennyei üdvükért. Ha ezt a 
hitet valaki elvenné tőlük, hitetlenségbe esve szétszóródnának földi kenyérkereset után nézve. 
PAEA E z be b das a ten LEE A E lna a E aláz ess abáts a 151 


65 L A s snek See ds elessen bt beás 153 


A kolostor nyitva várja barátainkat, ennek magyarázata. Belépés a csodálatosan művészies 
templomba. Az oltárkép üdvözülteket, szenteket ábrázol, de pórnép nincs közöttük. Jobban 
megnézve pokolba jutást ábrázoló részletén a sok pór elkárhozott mellett a nagyurak 
üdvözülése domborodik ki. A tabernákulumban átlátszó Jézus szobor van. testében 
kicsillannak az ostyák. Jelképesen jelzi az egyház holt anyagi voltát, és azt, hogy a kegyelmi 


eszközökhöz csak arannyal és ezüsttel, drágakővel lehet jutni. Tanítások. .............................. 153 
66: A SA A EEI EEE AE A AAEE EE stb Én EEA A EA TA E ssal ses 156 


A sekrestyéből kolostorbeli barát siet feléjük, aki felajánlja hamis kegyelmi eszközeiket, 
amelyeket tévesen értelmezett Biblia versekkel, az egyedül üdvözítő hamis dogmákkal támaszt 
alá. Isten követe visszautasítja a versek téves értelmezését, és megvilágítja helyes értelmüket. 

453 


Péter sohasem volt Rómában, sohasem alapította meg ott a római katolikus egyházat. Bár 
ördögként akarják kiűzni a kolostorból, addig nem tágít, amíg ezt a Bibliából be nem bizonyítja 
neki a barát, hol van ott megírva, hogy az Ur rendeletére Péter alapította a római egyházat. 156 


GZ EGJEZŐV zá O E EEEE ÉS haz E E Ézs ás a Aham E hzT ta 158 


A kolostorbeli barát vak dühében elátkozza őket, mint ördögöket, nem tudja gonosz szívében az 
Úr követét felismerni. Az Úr követe megdönthetetlenül bebizonyítja bibliai versekkel, hogy a 
római katolikus egyház nem más, mint haszonleső, új pogány emberi alkotás. Miben nyilvánul 
meg az apostoloknál a Szentszellem működése? Ha a papság által gyártott dogmák igazak, 
akkor a szentszellem tévedett! Vagy nem tudta a Szentszellem, hogy az istentisztelethez később 
templomok, zárdák, nagy központi papi fejedelmi trón, mise, fülbegyónás, szentek tisztelete is 
kell majd! Hol volt akkor Péternél a Szentszellem, amikor Pál igazította helyre tévedéseit? 
Jézus, Isten mindent a szív szeretetére épített fel, és sehol sem rendelt ceremóniás 
istentiszteleteket. Ez tehát modern bálványimádás! Kinyilvánítja magát, mint Isten követét. A 
vak barát övéihez menekül. Társaságunk a távolból követi Őt. ........................2.sssssssssssss 158 


GB = 4 a jessze NEA E IE EEE o A A EA EEE ee AE bekat 160 


A barát beszámol övéinek a történtekről. Isten küldöttét Lucifernek véli, s szolgáit két másik fő 
ördögnek, s egy manipulált vérző Jézust ábrázoló szobor mögé tanácsolja társaságát az 
ebédlőben, hogy ott várják be szótlanul a betolakodót! A követ -hogy lelkükhöz közelebb 
Jérkőzzön -megsemmisíti ezt a csaló keresztet. A barát szája átokra nyílna, de elnémul, mert 
lába előtt mély szakadék támad, mely mind az ő, mind társai lelkiállapotát jelképezi, lelkükben 
csak vallási türelmetlenség, önzés, gőg pokoli érzése tombol. E szakadék mindaddig fennáll, 
míg Isten előtt meg nem alázzák magukat, és szívükből a sok gonoszságot ki nem dobják. Erre 
gondolkodási időt kapnak. A társaság az isteni követtel a "paradicsombeli barátokhoz" siet.160 


69. r FOJE ez eT OLT ET OT SATAN ELT ET AN ÖNÖS 163 


A paradicsombeli barátok kertje kívülről gondozott, nagyon szép benyomást kelt. A követ 
kifejti, hogy a pompa és fényűzés mögött mindig gőg húzódik meg. A pápa papucscsókja sem 
volna kitüntetés, ha az egy szalnakunyhóban, és nem fényes palotában zajlana le. A követ az 

ajtónál levő barát kérdésére -hogy honnan jött?- megmondja, hogy fentről. Erre 
furkósbotokkal felszerelt, angyaloknak álcázott szolgák a büntető toronyba kísérik őket. 
Bemenetelük előtt is feltűnt a tanítványoknak a tetőn ugrándozó, ragasztott angyalszárnyú 
szolgák mutatványa. A követ hagyja magát vezettetni, mert másképp nem tudja ezeket 


megtériteni nacina a a a a lk neee ELTE E EA EA EAE 163 
7Ox -Fején a a Ét a a aa a a A a a e r Ei 165 
Két barát beszélget a foglyok előtt haladva. Egyik, a jobb érzésű mossa kezeit, nem akar 
erőszakot alkalmazni többé. A másik konokul kitart a toronyba való bezárás mellett. ............ 165 
S T A A EEE NEN EE E ses E E Sas E e E EEE EOT 166 


A követ megérinti a torony falát, mire az eltűnik. A két barát ettől megrémülve szabadon 
cselekvő teret enged a háromnak. A követ összehívatja az egész kolostort. Isten követe 
megkérdi a priortól, hogy be tudja-e bizonyítani a Bibliából a római katolikus egyház isteni 
eredetét, és hogy Péter alapította azt? A prior ügyes, kitérő válasza, amelyben bevallja, hogy ezt 
nem tudja: ietan ee a e i e a e aa A A A E ah 166 


72 SEGJEZŐÜ y aaa a a S a a a a a E A A At aa 168 


Második kérdés a priorhoz: miért iparkodott akkor a Földön magas állásért? A prior elmondja, 
hogy a keresni akaró papság nem használhatja a Krisztus "szegénységet" tanító eredeti 
szeretettanát. Átformálták azt, hogy hasznot hajtó lehessen, amin keresztül urai lehettek az 
egész akkori világnak. A prior tehát inkább törtetett, ha már ezen nem segíthetett. ................ 168 


rE E A EEE E E EE E E E E AE T A E E N lee ós 169 


Hogyan állsz Krisztus szeretete ügyében? Elmondja a prior római útját, amikor a bűnbocsátó 
cédulákat kellett átvennie, és előtte Krisztus nevét ki sem ejtették, attól eltekintve, hogy 
"Krisztus földi helytartója, hamis kifejezéssel illetik a pápát. Szeretete tehát így nem 

mélyülhetett el, azonban azt szikraként őrizte szívében. A követ ezután beszédével helyes útra 
VEZETŐKET s cares irea a a ÖN edes részen EEEN a Ean 169 


PE E I A= AR E AATE EA AA EEA RAEE A EE e ése e aes élo 171 


Látogatás a kolostor által eltartott külön mennyben. A követ itt is hangsúlyozza "fentről" 
való küldetését, az ál-Péter kérdésére, de az piszkolódással felel. A küldöttek erre 
egyszerűen behatolnak a mennybe. Az ál-Pétert és Mihályt félretolják, mire azok 

segítségért szaladnak. A tanítványok csodálkoznak a menny rettenetes egyszerűségén 
kartonpapír díszletek, mint egy színházban. ...........................2...s.sssss ez ezzseeeszeéééérééééééééééées 171 


TE E (A a ses ág E AE EE kg EE T AE 174 


A mennylakók gőgjükben felfújják magukat, s az elgondolásuk szerint kialakított menny is 
velük együtt tágul annyira, hogy lényük a föld százszoros nagyságára nő. Barátaink nem 


ijednek meg. Ábrahám szennyes asztala is óriásira nő... 174 
AR T74 A AA NEEE EA E A EE OA EAE E AA AE O E EAEE AA 175 


Az asztalterítő akkorának látszik, hogy benne piacra lehetne vinni a Föld napját bolygóival 
együtt. Óriási szellemek óriási gyümölcsöket falnak be az asztalnál. Társaságunk erre sem 
reagál, s akkor a szellemek a színpadon óriási páncélos vitézekként jelennek meg, egyikük 

hatalmas feszületet hordozva. A keresztre feszített Krisztus szól a társasághoz. A páncélosok 

óriási karjaikkal egymást püfölik, de most sem keltenek rémületet. ......................................... 175 


s A A Te E AEE e NAT És gé A E A ST Se E 176 


A színpadon óriási ragadozó állatok jelennek meg. A szennyes színjáték földi megfelelése. .. 176 
Z8; Fejezet e N a e e KS KT ele S Kekit 177 


Tanítás arról, hogy a Menny bennünk van. Önmagunkban kell megtalálni, s azt az Úr rendje 
szerint alakítani. Arannyal és ezüsttel éppúgy nem vehető meg, mint ahogy kavicsos földben 
nem terem meg a búza. Ha valaki faszobor nőt helyez az ágyába, eleven utódai nem lehetnek, 
mint ahogy halott kegyelmi eszközökkel nem lehet örökéletű kegyelmeket kapni. Isten valódi 
egyháza az ő eleven igéje, amint cselekedeteinken át veszünk magunkba, és csak ez nemzhet, 
indíthat bennünk igazi mennyországot. ........2sssssssssssssszzzlzeeezeeeszeééééééré ree ézet ee ee ee ee éétéééées 177 

Földi életből vett példa az előbb észlelt szellemi felfúvódásra. Tudálékos ember egy társaságban 
olyan témához szól hozzá, amihez nem ért, s kinevetik, kiviccelik: száz év alatt sem érthetik 


meg bölcsességét. Ő ekkor felfuvalkodik.................sssssssssssssssssg s eeeeeeeéeeeeeetéééetéeéeeees 179 
TOREDA = Tess ee AE A E ESŐT E és Ő A E Sage N 180 


A szellemlények félelme bosszúba csap át. Vihart idéznek elő villámokkal és földönfutó tűzzel. 
Ezzel akarják megégetni a jövevényeket. A követ a mennyei igazság fehér tüzét bocsátja rájuk, 
amely lánggömbbe foglalja őket, leég minden ruhájuk, és kiég belőlük minden rosszindulat. 
Erre alázatba esnek, meghajolnak a követen át hozzájuk érkező isteni irgalom előtt, és kérik ót, 
szabadítsa ki őket ebból a téves elképzeléseiken alapuló mennyükből. A követ az Úr nevében 
felruházza a mezíteleneket, és felszólítja őket, hogy kövessék. ..............................2....2............ 180 

A barátok csodálkoznak azon, hogy a megvert mennyei sereg milyen alázatosan követi ezt a 
hármat. Ekkor megijednek, hogy tényleg Isten követe előtt állnak, és most kézhez kell venniük 
az elkárhoztatásra szóló parancsot. ...........sssssssssssssgésézésééééééréééééééééééééééééé tét ééééé tét ééééééététééées 182 

A legfelsőbb Menny lakói mint tiszta szellemek meglátják, hogy mi van az alantas 
szellemekben, mégis szükséges, hogy azok bensejüket szavakban kifejezve hozzák 


nyilvánosságra, ezáltal benső salakjukat kiürítsék. A barátok egyike kijelenti, hogy 100 évi 
gyónással sem tudnának megtisztulni, azért ne a legforróbb pokolba száműzzék őket. A követ 

csodálkozik azon, hogy még csak itt tartanak. A gyónás értéktelenségét példázza a két adós és 
egy harmadik érdektelen fél esetével, aki nem ítélkezhet. .........................2....2ss..s. sss 183 

A prior belátja a példák nyomán, hogy a római katolikus egyház fő dogmája a gyónással 
egybekötött papi bűnbocsánat, mennyire lehetetlen és tarthatatlan Isten igazsága előtt. 
Felbuzdulásában kéri, hogy lejöhessen a földre halhatatlan testtel, hogy az egyház ezen 

tévedését kigyomlálhassa. A követ rápirít: kérésében gőg és titkos bosszúvágy van. A föld a 
szabad akarat életiskolája, és az ott vizsgázó társadalomnak harcot kell folytatnia minden 
anyagi, sátáni vonzalom, erő ellen, amely ellentétes az Úr igéjének igazságával. Máté 18,18., 
János 20,22. A bűnbocsánat helyes értelmezése. A tékozlófiú esete. ........................................ 185 

Jakab bizonyos verse nem a fülbegyónásra utal, hanem arra, hogy ne titkolóddzunk a testvérek 
előtt, ne legyünk belül mások, mint amit kívülről mutatunk. A római katolikus egyház gyóntató 
SZEKÉTVŐ Le renra ae a e a aA a e ie a a aiea a Ae 187 


A gyónás négyszeres csalás, ennek magyarázata. Új pogányság, mely az egy Istenből hármat 
csinált, és érthetetlen tanításáért híveitől sok pénzt csikart ki. Ingyen kaptátok, ingyen adjátok - 
ezzel ellentétben bűnlajstromot szerkesztettek, és az ezt megbocsátó egyházi gyónás révén jól 
jövedelmeztették. Az egyházi hatalom (János Jel. 13. 1. fenevadja) előtt a királyok is 
megremegnek. Mint papok ebben részesek voltak, ezért mind a priornak, mind társainak 
védeniük kel magukat. .........2.sssssssssssssssszá ges ésézésééésééézéééééééééé eret ééé ee ee ee été e ét ére é ee e été ééééééééee 187 

A prior védelméül a hamis sáfár példabeszédét hozza elő. A követ ezt a szalmaszálat is 
visszautasítja azzal, hogy hamis sáfárnak csak az tekinthető, aki maga Isten által 
felhatalmazva, de hamisan ül bele az Isten földi ítélő székébe, Csak az Isten bocsáthatja meg 
bűneiket, ha végleg felhagynak eddigi életükkel, és az evangéliumi szeretettanításokat életükbe 
cselekvőleg átviszik. Feloldozást ígér mégis a priornak, ha ezentúl szeretetben működik. 
Elküldi az alvó lelkűekhez, akik a lángoló szakadék mögött üvöltve várják szabadulásukat. . 188 

Az önsajnálkozás igazolja az ember tetteit önmaga előtt. Azért nem készült még eddig híd a 
szakadék felett, mert az alvólelkű barátok nem tértek az alázat útjára. Így a prior 
dolgavégezetlenül tér vissza. Egy másik barát ügyesen védelmébe veszi a gyónást: mégis igen 
sokan megigazultak általa. Ha lehet a testnek orvosa, miért nem lehet a léleknek is? Jobb az 
egyenes út Isten felé, mint a görbe. Vannak pogányok, akik vallásuk mellett szeretetben 
tevékeny életet éltek, a pogányság ennek ellenére mégsem mondható ajánlható útnak, így a 
fülbëgyonas sem: ronan R E a a e a e e a ae R ela 190 

A prior panasza sikertelensége miatt. A követ szemére veti: hite szerint a pápai hatalom 
helyetteseként misézett a lelkekért, és itt egy ilyen kis szakadékon sem tudott hidat alkotni! A 
prior észretér. Példa a király foglyairól, akiket csak a király szabadíthat ki, ha a kérelmezők 

megalázzák előtte magukat, és ha szeretetüket nyilvánítják a király iránt. .............................. 192 

A prior visszatér az alvólelkűekhez. A követ és társasága láthatatlanul nyomon követi. A prior 
kérése s beszéde a barátok tarthatatlan túlvilági hitéről. Isten irgalmára hívja fel figyelmüket. 
Értük Jézushoz könyörög, alázatra hívja fel őket, mert ideát csak az Úr előtti alázattal 
folytatódhat a tisztulási folyamat. A barátok a prior szavaitól áthangolva levetik ruháikat, és 
térden állva könny ördögnek irgalomért. Jézus egyszerű ember képében lép a prior mellé 
SEGTSÉGÜL nner ae a e ESR dé ES a a ee el ETEK 194 


995 "EGJOZET sét egál SE éseket gel Bébé al ten ásott EEA E EE E 196 


A prior ismeretlenül neki panaszolja el baját. Az egyszerű ember megnézi és eloltja a lángokat, 
amiért a barátok térden állva mondanak köszönetet az Urnak. ............s.ssssssssssssszássseséésrésses 196 

Az egyszerű ember tanítást ad a priornak: az Úr az imádkozók kérését mindaddig 
teljesületlenül hagyja, amíg azt hiszik, hogy önmaguktól is elérhetnek valamit. Az 
Evangéliumban írva van, hogy az elfáradtak kihez forduljanak segítségért. Istentől olyan 
bizalommal várjunk mindent, mint a földi apánktól vártunk. A prior lelkesen és hálásan 
fogadja a mennyei szavakat, és szeretetében és örömében átöleli az egyszerű embert. Az 
egyszerű ember ruhát ígér a mezteleneknek. Eközben a szakadék eltűnt, s a prior az egyszerű 
embert karjain akarja vinni. Te azt hitted, hogy talán engem hordozhatsz? Előbb hordozlak én 
téged, és társaságodat, amint eddig is vezettelek benneteket. .......................................2....ss. 197 

A prior feltárja a legközelebbi teendőt: a megmentetteket a követ parancsára a kolostor 
kertjébe kell vezetni. Felkéri az egyszerű embert, ne hagyja el őket. Az egyszerű ember kérdése: 
miután ő oldotta meg a feladatot, mit szól majd ehhez az isteni követ?.................................... 199 

A követ visszasiet a kertben hagyottakhoz, akik azonban távozását nem vették észre, mert másik 
énjük működött az alatt ott. Tanítás erről, hogyan lehet az Uron keresztül működően egyszerre 
több helyen is jelen lenni cinneann ésén ést eekéte st éetéss 201 

A másik sokat kérdező barát megkérdezi a követtől az egyszerű ember kilétét, de az kitér a 
válasz elől. Meginti őt, alázza meg magát az Úr előtt lélekben, s akkor minden kitisztul 
körülötte. Tanítványai a sátáni eredetű ravaszság elvéről, annak ártalmáról oktatja. Földi 
példa a vőlegényét kikémlelő ravasz leányról, aki ravaszságával el is veszítheti őt. Hogyan kell 
érteni: "Legyetek ravaszok, mint a kígyó, és olyan szelídek, mint a galamb." ......................... 202 

A prior beszámol a követnek küldetése sikeréről, s hogy miben segített neki az egyszerű ember. 
A követ (további próbatétel miatt) ezt így nem fogadja el, és visszaküldi a lángoló szakadék 
mögötti helyre, legyen ő ott testvérei helyett. Ott azonban a priort mennyei küldöttek várják, 

akik felöltöztetik a mennyország polgárainak koronás díszruhájába. A prior szégyelli ezt a 
kitüntetést, és kéri az egyszerű embert, adjon neki egyszerűbb ruhát. Örül a kopott, egyszerű 
ruhának, ám fél Jézus bejelentett érkezésétől, akiben büntető bíráját várja. Az egyszerű ember 

teljesíti kérését, és vele a bokros térség lugasába vonul. ...............ssssssssssssssssssssss s ezeeesseeeeeeees 205 

A sokat beszélő barát is rettenetesen fél a büntető bíró megjelenésétől, mire a követ őt és a 
többieket is az egyszerű emberhez vezeti, védje meg őket az Isten haragja elől. Időközben az 
egyszerű ember a remegő priornak megmutatja Krisztus sebhelyeit a kezén, és így kinyilvánítja 
magát: Ő az, akitől annyira fél, mondván, hogy a nagyobb jövedelem reményében maguk a 
papok teremtették meg a szigorú büntető bírót, a szerető mennyei Atya helyett, és ez a képzet 
fedte őt el előlük. Jézus kiküldi a priort a többiek felvilágosítására. ........................................ 207 


A prior megittasodva az Atya szeretetétől, testvéreihez megy, és nagyon ügyes beszéd keretében 
rávezeti őket az eddigi büntető bíró képzet lehetetlenségére, amikor is Jézus még a jobb 
latornak is a paradicsomot ígérte. Ne az engesztelhetetlen, kérlelhetetlen mennyei bírót várják, 
hanem a bűneiket megbocsátó, őket szeretettel váró és fogadó mennyei Atyát Jézusban. 
Megjelenik Jézus is, és kinyilvánítja magát mint Atyát, majd új gyermekeit is elvezeti kelet felé. 


A követ és a tanítványok követik őket. ...........2sssssssssssssgzá zs lészeeséééséééééééééé ee té ére éé été éééééééééées 210 

A dél és kelet közti nagy tengerrészt az Úr átkelésük idejére szárazfölddé változtatja, majd ismét 
tengerré. Megérkeznek a szélső kelet egyik legszebb vidékére. ................................................. 212 

Tündéri szép vidék palotákkal, gyümölcsösökkel. Szemben velük jönnek ezen vidék üdvözült 
női angyalai szemet kápráztató üdvözült női bájjal. Próba elé állíttatnak a cölibátus hívei. Mi 
az első? Az Űr szeretete, közelsége, vagy ilyen szép női lény közelsége? Az Atya mindenkinek 
szép palotát és egy szép mennyei feleséget ajánl fel, ha elfogadják, és hozzá birtokot. A prior 
már-már beleszédül a lehetőségbe, ám figyelmeztetőleg mellé lép a beszélő barát, mondván: 
meddig várakoztatod meg az Urat feleleteddel? Istent kell mindenek felett szeretni, ezen 
ajándék elfogadásáról csak úgy lehet szó, ha Jézus is itt marad velük. .................................... 214 

A prior mintegy álomból ébredve, szép beszédben ecseteli, hogy neki az Úr szeretete mindennél 
előbb való, tehát visszautasítják az ajánlatot. Az Úr megdicséri őket, lemondásukkal lettek rá 
érdemesek. Kiosztja mindegyiküknek a mennyei feleséget és a birtokot, és elbocsátja őket 
áldásával mondván: vele milyen módon érintkezhetnek, s a felettük levő, lényi napban Őt 
mindig láthatják. Egy volt szolgának nem jutott mennyei feleség, egyedül, szégyenkezve áll 
egyedül. A prior lemond, az ő javára asszonyáról és földjéről. A volt kolostorszolga 
visszautasítja mondván: szívesen lesz szolga mellette. A prior akkor birtoka tulajdonosának, s 
nem szolgájának akarja megtenni. Jézus látva mindegyik nagylelkűségét, amivel 
bebizonyították, hogy méltók a legmagasabb mennyre, látszólag megváltoztatja rendelkezését 
rájuk nézve, s velük együtt elindul a legmagasabb mennybéli otthona felé, hogy ott beiktassa 
Oket a szent város DOLGÁVAL közé sz ieren a a E E beh áá R EG 216 

A prior gyors fejlődésének magyarázata: a vezetni, vinni, hordozni kifejezések megfelelései: 
Vezetni a mennyei világosság elnyerését jelenti. I. menny: Vinni, vonzani az Úr húzza azokat, 
akik a hitbeli világosságuk szerint cselekszenek. II. menny: Hordozni azt jelenti, hogy akik 
feláldozták az Úrnak önszeretetük utolsó cseppjét is, s teljesen az Úr akaratába vetik, bízzák 
földi sorsukat, ezeket az Úr már hordozza, mint az ő gyermekeit. A priornak adott feleség, és 
birtok csak próbatétel volt. ..........sssssssssssssssssá zs esézéséééééééééééééééééé ére éé été é ee été e été é été ééééééééétes 218 


Hordozás: a harmadik menny állapota. A prior mint áldozó pap azt hitte, hogy kezében 
hordozza Jézust, a helytelenül értelmezett, úrvacsorai szavak nyomán született pápai dogma 
folytán, ám ez valójában nem történt meg. Jézus azonban tényleg hordozta őt, amikor a sok 

próba után eljutott a harmadik menny állapotába. ..........2sssssssssssssssssgás szá ésszéééééééééérééééééééééées 219 

A már ismert mennyei vidék kis házaival nagyobb megvilágosításban. Hol lehet az Úr 
Lakóhelye? A , talán" szó megfejtése. Hol hordozza az Urat a Prior? Sem az 
Oltáriszentségben, sem a prédikációk igéjében, csak a szíve szeretetében................................ 220 


102: Fejezet enana enn ek S SÉN sé e og ÉS É sk a a neee kezbe 222 


Belépés az örökös szeretet-keletbe, a csillogó házak glóriával övezett térségébe. Mi a mennyei 
üdvösséges nyugalom? Az istengyermekek, akik az örökös kelet lakóivá lettek, egyben elnyerték 
a szent város polgárságát is. Az istengyermekek vezető szerepe a többi teremtménnyel szemben. 
Sok csillagról származó üdvözletek milliádjai hozsannával köszöntik az Urat és kíséretét. A kis 
ház egyszerűsége. Szent vacsora az Úr asztalánál vízzel és kenyérrel. ..................................... 222 


A kenyér a szeretethez, a víz pedig a szeretet világosságához hasonló. Az Atya fukar a világban 
és nem jó szemmel nézi ott a magántulajdon gyűjtését. Am itt bőkezű, egész naprendszereket 
ajándékoz gyermekeinek. A Prior leendő munkatársainak óriási tömege jön eléjük. ............. 224 

Mennyei látványosság, ahol minden csillagvilágról egy pár van jelen. Tanítás a csillagvilágok 
szellemi részének és azok mennyei területi részeinek összefüggéséről. A Föld három szférája: 


földi légköri, légkör feletti, A földről származó tisztult szellemek uralják az összes szellemi 
SZTEFÁKOL AEE E EEE AE e ll ks skan ea ee bekes E AIE lkákaz ek leebsetsi 225 

Bevonulás a szent városba énekszó mellett. Az Ige zenéjéről. Testvéreinket az Úron keresztül 
kell szeretni az isteni Rend szerint. Távcsőbe nézés rendes és fordított módon. A szeretet 
lényege és világossága. Az Úr szeretetéből támadt mennyei üdvösség-érzések, mint a mennyei 
zene alapja. Az Űr ismerteti a priorral a közeledő apostolokat. ............................sssssssssss 227 

Drágakövekből készült ajtón át bepillantás az ujjongó szellemekkel teli főutcába. A prior újabb 
próbatétele a ház kapujánál. Az Ur mennyei hercegséget ad azoknak, akik a legkisebbek 
akaratának lenni, s lakosztályt az O házában............ssssssssssssssásgsssésééréésérééérééééééééétéééééétéétééées 229 

A ház belseje, az isteni Rend szerint épült mennyei ház leírása. A prior beiktatásakor a 
padlókon lángbetűk hirdetik szeretetcselekedeteit! Az oszlopok és falak díszítései között bibliai 
részletek olvashatók. Az oszlopok feletti szeretet Nap. Bárány, kenyér és bor a terített asztalon. 
Júdásnak is megbocsátott az Úr, így a 12apostol teljes számban ül az asztalnál. Két testvérünk 
szelleme és vezetőjük az asztal VÉgÉN..................sssssssssss áz seeszééérééééétéétééérééééétééét etet éééttéétéee 231 

A feltámadt Jézus szavainak jelentősége: „Gyermekeim, nincs mit ennetek". A földi emberek 
kiszáradt és elsózott szellemi eledeléről. Ennek felfrissítése az Új Kinyilatkoztatások által, ez a 
mennyei kenyér. A bárányhús, az isteni Szeretet és Irgalom megfelelése, a bor pedig az Isten 
végtelen bölcsességének itala. A Prior eljövendő munkájáról: csillagok igazgatása az onnan 
származó emberpár segítségével. ................sssssssssssss ge ezésééészééééérééétéétééééééééééétééééééééééééétééétéee 233 


Az Úr tanítása, a mennyei kirándulásról visszaérkezett testvérek száma. A tökéletes szellemek 
szféráinak nagyszerűsége és gazdagsága minden szellemnél más és más. E különbözőségben 
rejlő változatosság szükségszerűsége: kiegészítik egymást. Példa: 100 tudós tudományos 
dolgozata, 100 zenész megzenésíti Dávid zsoltárát, 10 festő tájképe. ........................................ 235 

A tizedik szellem: János apostol szférája. Különbség a hit és a szeretet szférája között. Nem 
értették meg szellemi magyarázat nélkül az előbbi szférák külső formáit. Az egész végtelenség a 
bennünk levő isteni szeretetszikrában parányban rejlik. Gonosz gondolat keletkezése. .......... 237 


ÜZ L -7A a sa RE A E E AE EEE E et E E E A AAE EEE E AE ARESA 239 


Az első tetszés szerinti gondolat egy csillag, amely az akaraterő összpontosítására egy világgá 
alakul. A nézés fontos alapfeltételei. Ha nem volt bennetek az egész világmindenség, 
csillagtalannak látnátok az égboltot, s ez így van a szellemvilágban is. Az ismeret alapja a látás, 
ennek alapja a sugárzás. A tárgy az ellentárgy fogalma. ..............00nooneeeeseesereesseesse 239 


AE A A RE EA A E E E ET ENE AE 241 


Rálépés a szellemben megtalált csillagra. Teremtés az Úr erején át. A csodálkozás megelőzi a 
szeretetet. Kert, benne palota stb. Szeretni csak ismertet lehet. Istent megismerjük Igéje után, 
szívem fellángol a megismeréstől, és így imádhatom Istent szellemben és igazságban. Isten 
gondolatának önmagunkban való megrögzítése által eleven érzéssé emeltük magunkban Istent, 
s ekkor saját lábunkkal lépünk Isten országának földjére. .............s.2sssssssssssssssssss sss 241 


TI A 4 S ze ez AEE N e e kotet EE A EE tság E ze gés 243 


Egy gondolat Jézusra, és a szeretetszikra fellobbantja az oltárra helyezett fát. Isten neve a 
végtelenség fénye, de Jézus neve Isten lényének és hatalmának erőközpontját fejezi ki. 
Teológusok tévedése, hogy Istent hozzáférhetetlennek tekintik, pedig Jézus hústesti alakján át 
mindenki számára láthatóvá lett veszélytelenül. Mi lehet a csillag neve? A szeretet az idegen 
tájat, várost otthonná teheti. .......ssssssssssssssssssszz zs eséésééésééészééééééééééééé ére éé ee été é ee ee é ee ee éééééééétes 243 


(Id A AA A E E e ág É E ss bénán E A E DA S 245 

A szeretet lángja az oltáron magasra lobog. A ház oltára előtti udvar megtelik emberekkel. A 
Jézusban testet öltött Isten testvériessége. A Föld kicsinysége az Orion, Oroszlán, Nagykutya 
Plejádok csillagóriásai között. Onnan jöttek el gyermekeitek? Gyermeki szeretet csodálatos 
világa. Szerététpéldák isesi ieta ete nei S ST AS SaS ER E PaA E AEAT ANAE 245 


H5; Fojezot natn n a a Ra a a a a a a aa 247 


Az asztrológia alapja, egy lökés a szellemi megismerés érdekében, s a megfelelések okáról. 
Kain, Ádám és Ábrahám-a három napkeleti bölcs. Ez a ti szellem váratok, szülőhazátok. .....247 


116z- Fejezet n ana a aa a a a NT e ák a JÁ 250 


A kerti ház fő aggja hívja a ház népét az oltár tüze mellé, és beszédében rámutat a teremtményi 
szellemi szabadság sorsára és az istengyermekségi fokozottságára. Egy jelentkező akad, hogy 
kezét az oltárra helyezze, és elinduljon a hatalmas istengyermekség felé. Megretten a tűzben 

olvasott feladatok súlyától, de az agg tanácsára, hogy a legkisebb akarjon lenni, és ne az 
emelkedés, hanem Isten szerethetése legyen a vágya, mégis eltűnik az oltár tüzén át, hogy Isten 


mellett a kisebb lehessen. ..........ssssss.sosssssssooososós sss sss eze seesééééééééééééééérééé été téééérééé été tétééééee 250 
Üz- EGJOZÓV zása n ntása ka a nel ZS ás a e tl tása ke a nál T kész 252 
E jelenet magyaráz: iniinis earainn aiid l see delen ye kebsézsástós 252 
118: Fojea meta TE NEE E Egs a a Age a a A EZEL tab 254 


Tanítás arról, hogy az Isten országába semmi tisztátalan nem mehet be. A kitűzött céltól, 
gondolattól eltérni a szellemnek sem szabad. A szellem egyesített akaratereje az Úr akaratával. 
Akinél ez megvan, annak végtelen nagy kincse van. Szilárdakarat nélkül nincs előrehaladás, 
másképp akinek kevese van (akarásban), attól is elvétetik. A szellem tolvajai a habozó, 
kételkedő vágyak gondolatok. Szentírásbeli példák a hitbeli szellem-szilárdságra. Recept ennek 
ALATA R AEEA EEA E EE T E A loss ezel séta dezése 254 


1192 =) 94 ANE E AS E E ATE E AAE E E 256 
E világ másik fejedelmi lakásának megtekintése. A hegyoldal galériás teraszokból áll, arany és 


drágakő, csillogás pompa mindenütt. Az épület három emeletes. Az első smaragd, a második 
rubin, legfelül jácint drágakófalat láthatunk, amely alatt áttűz a belső fehér fénykő fénye. Az 


épület 7000 négyzetöl területű. ................2.ssssssssssssss ge szeszéréésrééééérééétééééérééétéééétéétéééééétéétééées 256 
20 ZEGJEZŐT AA MENEE E ENI SEA ENEAN ANE ATE ENA dákó ek SE See A s 258 


Az aranykapu mérete: 30 x 12 öl. Rajta áthaladva mindenütt leírhatatlan pompa. A körönd 
mennyezete a csillagos eget utánozza, felette koronát alakító kupola van. A körönd közepén 
oltár van, jó illatú fákkal előkészítve. Példa a szép fehér, de alvó téli tálról, melyet a tavasz 
melege kelt életre. A fösvény és a szeretetteljes ember háza tája. Itt is szeretettűzzel meggyújtott 
oltár fellángolása után lehet csak élő embereket látni. ................ss..sssssssssssssssss sss 258 


121x Fojea na anaa a a a a aa aaa a a AR 259 


A tűz illatára a körönd emberekkel telik meg. Az uralkodó jogarral kezében siet a tűzhöz. 
Társadalmi rend, nagy asszonytisztelet. Vidéki fiatalemberek jutalma: egy éterikus szépségű, a 
kormányzó palotából származó MENyaSSZONY. ...ssssssssságzszéééééséééééétéééééétéétéééé ee etette ét éééétéétéee 259 


J225 kejezo t áz zal bes ae a E e a a AR a a a 261 


A vén botjának erejéről. Botját felemeli és beszélni kezd. A Nagy Szellem tanításairól, 
melyeket csillagírással örökítettek meg, s amely mindenfelé látható. Az istengyermekség 
elérése az oltár tűzén át. A férfiak nem hajlandók felcserélni kellemes életüket veszélyes, 

próbákkal teli istengyermekei földi létre. Csak egy éterikus leányszépség vágyakozik Isten 


után, és tűnik el az oltár lángjai között. ........................................sss ze eeeeszeeszéeéeééééééséee 261 
123; Fejezet a a a a a a a a a a a aa aeaa 263 


A mindenható Isten bölcsességéhez nehéz eljutni, de aki eljutott oda bölcsességben és 
szeretetben. Aki aszerint is él, annak nagy kincse van. „Nem is sejtettük ezt erről a kis 

leánykáról!" A jövőben nem szabad eltiltani leányainkat a sík vidék fiataljaitól. Boruljatok le 


velem együtt az Isten kegyelme előtt, és kövessétek a leányka példáját. ................................... 263 
IZ E 74 = EEE A EAE AEIR EE RE ATE E IEEE A EE E E AE ét 265 


A palotabeliek ész-imája. Különbség a szívbeli és az ész-ima között. Akik felismerték az 
igazságot, azok el is hagyták e napot. Földi példa: sokan vannak a hivatottak, de kevesen a 
választottak-mondja az Úr. Itt sincs másképpen. A meghaltak lelkei társaloghatnak az élőkkel, 
és láthatják is-esýmást! rrene a a i ai i i e a aiaa 265 


AEE 4 A EEEE N AE A A EE A E A E Let égé s 266 


Ima után a főpap kiolvassa a lángokból Isten üzenetét a nap bölcsességgel teljes emberei 
számára. Eddigi életük minden előnyéről le kell mondaniuk, ha istengyermekké akarnak válni, 
és eddigi hatalmas akaraterejük helyett a szenvedések keresztfáját kell felvenniük, az Úr 
akaratát teljesítve. Aki a próbát nem állják ki, azok a bűntető tűzben sokáig szenvednek. A 
fiatalok szószólója lemond az istengyermekség eléréséről, kérve Istent, hagyja meg őket 
szábádságükbDÁNa sza szántás tü e ákat ebed a S EE a a EA EES 266 


A TA 1 E 254 A AEE ESA EEEE EE EA E EE ERI E E EE 268 


A központi nap óriási nagyságról, rajta egyes körzetek úgy oszlanak el, mint lakott területek, 
mint égen a csillagok, ha a közbenső levegőétert itt napföld lakatlan részének vesszük! A 
körzeteket egymástól vulkanikus tüzek és fény-folyók választják el, melyek magassága 
nagyobb, mint a Föld és Hold távolsága! Amint a Földünk körzetében nem lehet testben eljutni 
az egyik csillagról a másikra, itt sem lehet a körzetek között közlekedni. ................................. 268 


JÖ FÓJOZŐ ha E A ÉSE E S a ESA ee ÖT N 270 


Az állatvilág szegényes, ennek oka. Az emberek sokféle változata, vezetésük. A gazdag ifjú 
példázatának megvilágítása. A zöld szín elnyeli a fehéret, ennek magyarázata. Athaladás az 


egyik körzetből a másikba-nehézségeken át.. ...........sssssssssssssssszss zás seesszéészéééééérétééééééééééééées 270 
128, 24 EPE EAEE E es sk eds a EIE erat el ez sees een ETE 272 


Az akarat és a bizalom mindent legyőz. Az érés színe a piros, a fehér fényéterrel jóllakott zöld 
fény piros színe, és a Földön az érett gyümölcsök piros színe. A fehér szín a hit színe, a zöld 
fény az emberek reménysége. A kételkedés feléli a reménységet, hasonló sötét helyen lévő 
cserép virágot hoz. A reménységben csalódott ember hit tápláléka. A hit által beteljesült 
remény a szeretetben kulminál. Így a kettő ősalapja a szeretet (vörös szín). Mag példa. Az Úr 


először a magot teremtette meg, amiben benne volta fa. ..........sssssssssssssssssssss ss ssszééésééeeééées 272 
PRERE E A E EAEE AAEE RE VS A IEAA EES A AETA 275 


A szellemi haladás nyílegyenes volna, a letérés lehetetlen, az egyenlő lenne a cél feladásával. 
Távoli fényt, ragyogást árasztó 10-12 emeletes körpiramis épületet láthatunk. A bástyafal az 
ima hatására szétnyílik az egyenes vonalú haladás érdekében. Haladás a nyílegyenes fasoron 


keresztil aE A T E a A O A EA e a a E n AE gazt ének 275 
FL E E274 E E E E E A A E E A E seek etetése 276 


Az út fás köröndbe torkollik, melynek közepén csillogó víztölcsért utánzó szobor áll. Példa a 
kölcsönt kérő ember alázatossága és a „mindent az Utról kérjünk" fő elv közötti párhuzamról. 
A kovácsmester példája. Az Ur szétnyitja víztölcsért is. A világ csillogásának leküzdéséről. ..276 


131; FGJOZO ea narn áá ee th el E általi 278 


Vége felé szűkülő fasor. Példa: egy tudós könyvének előszava, mely a végére -az értelmet 
tekintve-beszűkül. A fő mű jelentéktelen befejezése. A torony is fent szűkül össze a tető alatt. 
Külsőséges istentisztelet nagy lendülettel indul és hirtelen ér véget. A gyerekek nevelésével 
kapcsolatos nagy tervek, végül semmit mondó, szürke befejezés. Az akadályok többsége nem 
latszik etesse e a ÁG SÜSS Áe nee E E TEA T S akt GEA 278 

Zöldes homokon menetelve útjuk pompás oszlopgalériában végződik. Minden oszlop mellett 
csigalépcső vezet felfelé. Az oszlopok tanítókat jelképeznek. Mindegyik tanításán fel lehet jutni 
a hit és bölcsesség magasabb fokára, ezért van minden oszlop körül lépcső. Fasor út, és az 
oszlopok magas szellemi bölcsesség megfelelői. Testi, lelki, szellemi képek. A testi halál jelképe. 
Tizenkét lépcső: a tízparancsolat és az Úr két legfőbb parancsolatának jelképe. .................... 280 


1722- ejezeb zs KENE A a a L a a L N OSó 282 


A főépületig a talaj hullámzó csillogású. A Bábel tornya-szerű épület csillogó pompája. 
Harminc körben elhelyezett oszlop, a távolból egynek látszó főoszlop. Az oszlopkörök talaja 
világos zöld, a lángoló arany galériához vezető lépcsőzet. neers 282 


124: Fejezet rea a a a a eaa a a a a a a are a 283 


Az első emelet oszlopköröndjének közepén oltár áll. Isten megismerésének első fokozatát jelzi. 
Galériájának padozata ametiszt, a korlát zafír, a falak belseje onix drágakő. Az oszlopok ívei 
opálból készültek, az ajtók lángoló aranyból. A lángoló arany szellemi megfelelései. Az 
emberek feltűnő. SZÉDSÉGE, cionsiocair iai iaa i bell AEA a aie Ta Seh 283 


195. A A I AE AEE E E e EE A EE EE E E EEE 285 


Pihenésekkel könnyebb a felfelé jutás. Az oszlopkörönd közepén nem oltár, hanem facsemete 
van. Az első emeleti oltár Isten megismerését jelenti, azaz szellemi magot, ami itt, a hit 
földjében fává nőtt erkölcsös lénnyé válna. Pihenéseink alatt az Úrtól kapott életerőről. Ezek az 
emeleti emberek még szebbek, ragyogásuk a Földet atomjaira bontaná.................................. 285 


126; Fojea bean a a a a a a a a a a taia 287 


A harmadik emeleten hajószerű tartályban már nagyobb fácska van. A korlátcsövekből víz 
permetez rá. A padozat fényhullámos, az oszlopok belsejében piros folyadék mozog. Szellemi 
tudást gyűjtő ember külső ismeretei révén is termelhet nemesebb gyümölcsöt, de helyzete nem 

AAA ARAE E E Sa neee E E en e kenet ssi 287 


127 A) A AAE EEEE A AEE EIE ETA E séta kenik éb álnak atás 288 


A negyedik emelet közepén piramis. A tetején vörös emberszobor. A dús ismeret 
megszámlálhatatlan vágyhoz kötött, melynek vége a testi halál. A szellemi gyümölcsök közül 
csak az értékes, amint az ember fejlődése alatt magából kitermel, élete folyamán jót cselekedett. 
Testével együtt eltemetik az ember világi ismereteit is. Istenhez kapcsolt ismereteinket példázza 
a szűkülő piramis csúcsa, ezeken az ismereteken át szeretetből, hitból, alázatból, 
önmegtagadásból születik újjá a lélek. Ezt példázza a piramis tetején levő emberszobor. ....... 288 


ELE A254 A RENEE EEEN IE AEE E TAAA E A A TA. 290 


Az ötödik emeleten az oszlopkörönd közepén kiteljesedett nagy ember áll egy golyón. A zöld lap 
összepréselt piramis, az elvetett világiasságot jelképezi. A golyó a szeretetben és a 
bölcsességben való kiteljesedést, az új világot példázza. A kiteljesedett ember minden felett álló 
FATIS A1 OA EEA NEN E E E E A E A EE 290 

A hatodik emeletre átlátszó csigalépcső vezet-tiszta, anyagtalan, a további szellemi haladást 
jelzi. Földi példák a felfelé jutás szédületéről és legyőzéséről. A vőlegény izgalma 
leánykérésnél, amikor felfelé nősül. A sík földön gyalogló félelme a hegymászástól. A 
fejedelemhez igyekvő zavara kicsiségének érzetében. Felérkezés a hatodik emeletre. ............. 291 
140- Fojezel e e ezta a ea a Ek est es ek sense a aek 293 


Az oszlopkörönd itt csak 20 oszlopból áll. A kék szín dominál, és csillagcsoportokat jelképez a 
díszítés. A szeretetből a bölcsességbe jutás kifejezése. Földi példák, a világosság hordozása a 
tárgyakon. A meleg megragadja a világosság csak ebben a fogságában élvezhető. Csupán a 

maga szabad állapotában élvezhetetlen, ám ha azt az Isten Rendje fogja be, valódi táplálék. A 

bölcsesség tiszta formáinak látását engedjük az Úr iránti szeretetünk foglyává tenni, hogy 
belőle szellemi táplálékot nyerhessünk.............sssssssssssssssssssssssgsg s esézésézéséééséééééééééééééééééééééééées 293 

Az épület felénél magasabban vagyunk, szimbolikusan egy ember mellkasának felel meg, ami 
felett már az értelemnek, tehát a bölcsességnek van helye. Az oltár csillagdíszítése azt fejezi ki, 
hogy a szeretet bölcsességbe nyúlik. A szeretet, alázat, bölcsesség isteni őseredetű. Senki sem 
szeretheti Istent, ha akaratát nem teljesíti. Az ember szelleme mennyei és isteni dolgokat is 
felfoghat. Istenével együtt lehet, Vele úgy beszélhet, mint gyermek az édesapjával. Honnan 
szerzik a naplakók bölcsességüket? Honnan szerzik testünk ujjai élelmüket? Az anyagi 
teremtés a világmindenség emberalakja. Ennek életkenyere az Isten Szeretetének végtelensége. 


142. „Fojeen a ASSE a a KASE SE ÉS task aisia 296 


A nyolcadik galéria üvegszerű, átlátszó anyagból van. Átlátszósága a bölcsességnek felel meg. 
Az átlátszó anyag igen szilárd, épp azért oly nehezen lehet ebből a bölcsességből valamit 
érzékeltetni, mint gyémántból egy darabkát. Bölcsesség-példa. ................22s22ssssssssssssssse 296 

Az oszlopkörönd díszítése egy kétméteres abroncsban forgó üveggolyó, melynek belseje 
kaleidoszkópszerűen folyton változik. Mozgásának titka: az abszolút bölcsességet példázza, 
melyet földi értelemben felfogni nem lehet, miként az üveggolyó képeit sem. Itt nem 
bþonċóleatünk tovább: sz zás ges Ve nák EN O g A etel 298 


(42 Fjza mnr naan aes ee a Sales see etető 300 


A nyolcadik emelet, a kilencedik galéria. Oly átlátszó, hogy csak tapogatni lehet, látni semmit 
sem. Földi példa: a kelő, vagy nyugvó Napba nézve látásuk megerősödik. Zsinóron átlátszó 
gömb függ, alatta a talajtól felfelé kúp emelkedik, amely majdnem érinti a gömböt. Mit jelent 
ŐZ NEE ARENE E E SEEK E E A E LEON ZT 300 


Az Isten szellemi bölcsessége bolondság a világ előtt. Példák számrendszerünk elképzelt 
hiányosságáról. A szellemi bölcsességet nem lehet világi mértékkel mérni. Vagyok és 
gondolkozom megfelelései. Számok változatos szellemi értelmezhetősége. 2 x 4 = Jeruzsálem. 


Az oszlopkörönd díszítésének értelme. A gömb az örökkévalóság jelképe. A nyújtott gömb és 
csúcsban végződő piramis elhatárolt időt jelent, műveket alkotó időszakot. Példa: a macska 
állandóan el akarja nyelni az egeret, így nyeli el a gömb mint örökkévalóság a belőle kilépett 
időszakot és az abban alkotott időszaki műveket iS. .....................sssssssssz ez eeseeszéséééréééééétéétéééee 304 


A kilencedik emelet, a tizedik galéria teljesen átlátszó. Aki nem lát, az tapogatni, fogni 
kényszerül. Az oszlopkörönd 12 oszlopa. Földi példák a környezettel egyenlő színű 
láthatatlanságból. Bölcs emberek társalgása. Két ismerős találkozása és hírek átadása. A 
szellemek láthatatlansága. A szeretet benső fénye által látottak azonnal eltűnnek, amint azokat 
HSóndolátába felveszi icnn e E letegez ének E E del vs a tte 306 


VELE AE A 2AA EEOAE E EAE B BEA AEE EE E AE E E AE E na E EEE 308 


A körönd díszítése. Kereszttel ellátott golyó. A szatíra az emberi gyengeség terméke. Az 
oszlopok az ember életerőit példázzák. A tizenkét oszlop: az életerőnek hordozói, azok neve: a 
tizenkét parancsolat komoly szellemi magyarázata. Nem látjuk, hanem hiszünk, a hit titka van 
előttünk. A kereszt függőleges része az Isten iránti, vízszintes gerenda része a felebaráti szeretet 
jelenti. szesz Real Rea Ea a A ee teat éleset E 308 


Ao E GJOZOL e zet e té SA Szt Est té ZA S etetése 310 


A szellemi titok felfedezésének folytatása. A bölcsességfényében távol eső dolgokat a szeretet 
látható, szűkebb körbe vonja. Példa: ház építésének vágya és a szeretet szükségletének való 
megépítése. Szépérzékű ember szeretet hiánya miatt nem fest képeket. Sok művészjelöltből igazi 

erős szeretet híján alig akad nagy művész. A szeretet és a leghatalmasabb megelevenítő hit 
ereje a en ea OLE S eknek elte VAN ee öle a EN o a a eetez éri 310 


ISO SEGJEZŐT as zza tetett nt IEE AE A EIEEE EEE AA 312 


Az Úr szeretetén keresztül a láthatatlan dolog is láthatóvá válik. Testvéreink kétsége a szeretet 
ilyen gyors felébresztésének lehetőségével kapcsolatban. Földi megfelelések. Lehet-e szeretni 
valaki csak a nevét ismerve? Közelebbi vonzó adatok után már felébredhet a szeretet. Az Úr 
megismerésén át szeretetszikráink összetömörülnek, s szívünket lángolóvá teszi. Az Úr szeretete 
lágy, tiszteletet parancsoló érzés, a legmagasabb sejtelmekkel telve, szabad akaratában senkit 
sem gátol. Szívetekben csak hívjátok az Atyát, és szeretetén át mindent láthattok. .................. 312 


IE A N AA AE OAS AEE ERE AEAEE ETE E EA EEE e D EA E ES gs 314 


Az Úrra gondoltunk, és íme, a tárgyakat vöröses fény övezi, amelyben mindent láthatunk! A 
szeretet árasztja a legtisztább fényt. A hét fő szín. A szeretet és a bölcsesség világossága, 
lényege. A szeretettől elfordult, elvont bölcsesség ártalmas volta. Gyümölcstelen filozófia az 
igaz élet szempontjából. Példák Arisztotelesz, Szokratesz, Plato. Ennek ellentéte: akié a 
szeretet, azé minden. A tudósok elvesztették Istent a végtelenségben, így maguknak teremtettek 
másikat. A filozófia ostobasága. A dongólégy és a filozófus. ................2..22ssssssssssss eses 314 


152. Fejezet else a Le NEEE ES 316 


A tizedik emelet, tizenegyedik galéria. Kérdező gondolat indíttatása a kérdezettnél feleletet 
indít, s ez hamarabb megszületik, mint ahogy a gondolatban megjelenik. Így szellemileg 
kiolvasható akkor is, amikor a kérdezett még nem is tud róla. Természeti példák: anatómus, 
sebész, kertész előrelátása. Az anatómus a csontból leírja az egykor élt embert. A kertész a 
magot látva leírja a belőle kifejlődő növényt. ...........2..ss.sssssssssssssssssg sz ezzesszéesééééréééééééééééééées 316 


E I S A EE NEEE E A ZEN EE E E AE N E E na ését 318 


A házigazdának vendége elé kell mennie, miként a Föld is a Napsugár elé megy, elébe fordul. 
Így testvéreinknek kell elmondani amit látnak, csak azután adhat vezetőjük nagyobb 
világosságot. A tizedik emeleten csak tíz oszlop van, középen oltár helyett két erős oszlop, és a 
láthatatlan lépcső két oszlophoz erősítve vezet fel a tetőre. A tíz oszlop az isteni Rend alapköve. 
A tíz parancsolat törvénye, melyek mint támpontok a sötétség éjszakájában világítanak. Tovább 
haladás csak a szeretet két új törvényén át lehetséges. Az emberi képzeletváltozásokat a sötétség 
és a fény hullámai között példázza az oszlopok változó színjátszása. A fehér az egyszerűséget, a 
Meztelen igazságot DÉLdÁZZÜ cineri nenian tele delme sőt eai eger éets 318 


A szellem előrehaladása az Úr iránti szeretetének függvénye. Az egyszerű keresztények szellemi 
fejlődéséről. Szellemi előrehaladás földi példája: zenész iskola, külön kis városrész és a 
tanulók. Kiránduló, ásítva gyakorló, verés miatt sírva gyakorló zenetanulók. Sikertelenségük 
oka kézenfekvő. A szerény, otthon napi nyolc órát gyakorló, zenét szerető tanuló, akit 
erőszakkal kell sétára vinni szüleinek. Aki az Úr hívását nem fogadja el, annak bele kell 
törődnie az Úr kegyelmeinek késlekedésébe. Kilépés atérre..................................................... 320 


155 kojeet a A he tál Ae is e elése 322 


Enyhe, nem vibráló csillagtűzszerű zöld fényű térség, körben színes világító gömböket tartó 
obeliszkekkel az óriási fehér fényhatás csökkentésére. Példa erre az erős fényű lámpa köré 
állított színes burájú lámpák üdítő fényhatása. Aki mindenhonnan összeszed egy kis tudást, 
annak annyi lelki világossága sincs, mint egy szentjános bogárkának. A tér közepén harminc 
hatalmas oszlop hordoz egy sötét vörös fényben úszó koronát. Az oszlopok közötti körönd 
közepén kárminvörös oltár emelkedik, rajta a megszokott fával. ........2ss.ssssssssssssssssssssssssssss 322 


156: s FGJOZOT S ta ses a BA See e E E A A NE zt A Aa 324 


Miért nem látni e hatalmas térségen élőlényt? Az itt lakóknak most nyugalmi idejük van. A 
téren Európa akármelyik fővárosa elférne! Nem megfelelő mértékben alkalmazott szeretet 
káros is lehet, azért e naplopókkal csak az Isten Rendje szellemében érintkezhetünk. Az oltáron 
a fát lángra lobbantva a tér megtelik emberekkel. ...........s.ssssssssssssssssssssssssss s seeseeeseeeeéétes 324 

157 Fojeen tet Ste ÉR TE e ÉSA Se aal 325 


Az itt élő emberek külsejének leírása. Erős fényt sugároznak ki magukból, mint egy bolygónap. 
Minden égitestnek külön törvénye van. A természet minden anyaga életet rejt magában, s ha 
azokat kivesszük életalapjukból, elpusztulnak. Sötét, súlyos szellemek a föld anyagában, a 
könnyebb szellemek a vizekben élnek, mások az alsóbb légrétegben, a tisztábbak a felsőbb 
légrétegben, a legfejlettebbek a szabad világnapok közti fényértékben lakoznak, valamint a 
Napvilágok fényéterében. Az alacsonyabb rendű nem látja a magasabb rendűt, hogy szabad 
akaratában ne legyen gátolva, de fordítva igen, hogy jó tanácsokkal szolgálhassanak az 
alantiaknak. A fény belűről kifelé hat, azért lehetnek a Napon élőlények, és azért nem robban 
szét, nem oldódik fel a Napsem........22sssssssssssssssgágzeéézésééséééééséérééééééééééééétéééé ee ee été ee été éééééééééee 325 


1582. E A Ea Elena ák et Lele lta ea N E EE EA 327 


Az Úr segítségével láthatóvá válunk a palota lakói előtt, akik szelleműzéssel próbálnak meg 
mindent eltávolítani. Az agg, a körzet feje magát megalázva közeledik felénk, s megkérdezi 
jövetelünk célját unnn aa a e Eeen eze AE RESE DaT O ATS NEREA 327 


B9 FGJÖZOT E zá n a a a a a a a a aa 329 


Isten gyermekei vagytok-e, mert akkor jaj nekünk! Azok vagyunk, de szeretetet árasztani és 
tanítani jöttünk hozzátok, egyúttal világotokat megismerni. Ha istengyermek akarsz lenni, ezt 
elérheted az oltár tüzén keresztül történő átváltozás nélkül is: alázatos és szeretetteljes élet 
081 EEEE EE E ETE E 329 


160. Foje iN naa a a e Ta a E a a a e aS 331 


Ez a világ a teremtési ember szemének felel meg, tehát hogyan lehet belőle szív? Szeretettel 
Isten iránt lényünk kiszabadul kötöttségéből. A földre leszületett Isten szeretetéből testet öltött, 
hogy utat nyisson az Őt szeretőknek a szeretet által a földi rabságból az istengyermekség felé. 
Ti Jézus „más akolból való" juhai vagytok, ragadjátok Őt szívetek szeretetével, földi dolgoknak 
semmi értéket ne tulajdonítsatok, és akkor itt is istengyermekké válhattok. ............................ 331 


TOT ROOD ETE AIEEE EE E E E IEE EEE E ez O ETEN AT 334 


Mint a Földön megtestesült Isten kortársának minden szavadat elhiszem, de nem értem meg 
azt az alázatot, azt a legkisebbé levést, amivel istengyermekké lehetünk, amikor ezzel 
tulajdonképpen alattomosan a legnagyobbak akarunk lenni. E világon elvi alap a segítségadás, 
hála, ellenérték várása nélkül. Szerintünk képmutatás a többé levésért való törekvés. ........... 334 


JOZ:LFBJEZOT a zés a ee e S a a a 336 


A bölcs tévedése. „Itt szabadon azt csinálsz, amit akarsz, ha látod utána ura, parancsolója 
leszel ennek az óriási naprendszernek. Az Istengyermek még a küszöböt sem lépheti át az Atya 
engedélye nélkül. Jézus Urunké mindenünk! Ti szabadon találkoztok, mi csak azt esszük meg, 
amit az Atya kezéből ad nekünk. Palotába laktok, a mi lakásunk kunyhó. Haszontalan szolgák 

vagyunk akkor is, ha az Atya földjét műveljük, a termést mind átadjuk Neki az alázat 
szellemében. Önmagunktól semmire sem vagyunk képesek, csak ha az Űr akarja. Ti elérhettek 
mindent, amit csak akartok. Mi úgy vagyunk az Úrral, mint a test tagjai a fejjel. Bár egy lényt 
képeznek, a test tagjai nem tehetik azt, amit akarnak, munkájuk eredményét az élet belső 
kamrájának adják át, s ez az erő osztja vissza, ami szükséges. Minden jutalom az, hogy Istent 
Atya-ként szerethetjük! ......222sssssssssssssssgsságz ág ázzsssézésézésrééézééééééééé ére éééééééé ee ee ee ee été été ééééétéééée 336 


JA2 a A AA E E Se DEE AEE E E E E EEEE AE AA E E 338 


Okosságunk azt mondaná: botorság lenne szabadságunkat az istengyermekség kötött 
állapotára felcserélni! Szellemünk bejárhatja a teremtett világ szépségeit, ám egy istengyermek 
ezt Atyja mellől egy pillanat alatt áttekintheti. Mi csak e népes világunkat kormányozzuk az 
istengyermekek, mint az Atya teremtő társai hatalmat nyernek az egész teremtés és összes 
szellemei felett. Aki Isten mellől szemlélhet mindent, minek is lépné át a küszöbét saját külön 
akaratéból? Aki a mindenséget éltető központban lakik, minek kellene annak önmagát külön 
étellel ellátnia? Szabadok vagytok az Atya akaratában, a mi szabadságunk pedig látszólagos. 

Megtaláltad a helyes mértéket! Ne légy elégedetlen. Ha a teremtett szeretetet ad és vár, magát 
megalázva, mindent kap, és ezzel elérte az istengyermekséget! c...e 338 


E EGJÖZOT A EEE E AT te SÜLNE E OEE AAEE AEE A A AE 340 


Az agg beszéde népéhez. Isten egy tökéletes ember. Az istengyermekség előfeltétele: alázat, 
szeretet, önmegtagadás. Mindenki megígéri, hogy az istengyermekséghez vezető útra lép. 


Távozás e központi Napról.: nienie iii aai a ia 340 
165. Fejozol ekna a a a a a a a a a a ae aa aa n e aea iE 342 
A Szellemi Napba -mint az Úr szférájába- hatoltatok be, amely egyesíti magában a végtelen 
szférát. Példaként szolgálnak erre az egyes szellemek, szellemcsoportok................................... 342 
166: SRGJEZŐT ÉL eszel e a ek etetését a A Nase sees TAE 343 
Szellemi közösség képviselője egy ember képében hogyan testesülhet meg? Miért éppen emberi 
alakot öltöttek ezek a közösségek? A szellemi távolság titka. ..............2ssssssssszsg ss eseéséésééééééées 343 
OZ L A A OAE RSS EREET E E EE E E A ee EEA, 345 
Belépés a gyermekek országába. Az itteni tanítók a Földön nagy gyermekbarátok voltak. Tíz 
tanulóra egy tanító jut. A földi és a szellemi iskola közötti különbségről. ................................... 345 
168- <kojezol rriei z ak Én szót báb SZ ek teat vett a tte okok eaz egál beesek izes 347 
Magasabb szellemi iskola -fokozatos szemléltetés- az alapforma az ember. Az ősírás. Az olvasás 
és írás tökéletes tanítása. Örökös továbbfejlődés a mennyekben. .............sssssszssszssssééééééééséééées 347 
IPAE TJ A EEA AEE EN EEE N EEE E EEEE e Tt ekezet AE AA 348 
Nagy iskola, ahol a kis gyermekek földrajzot tanulnak. A Földhöz hasonló élő földgömbök. A 
tanulás egy-egy szakasza 7 napig taft. ....22ssssssssszasássézéséésééééséérééééééééééééééééé etette é ee tét éééétéééééées 348 
170: 2. FOJÉZŐTE; sss eat aa a a a a a ván a a etesse testes aiaa esés 350 


A föld belseje. A föld középpontjából a megkötözött élet számtalan fokozaton át emelkedik felfelé. 
A kápolnaszerű múzeumokban a föld születéséből minden egyes kápolna néhány millió évnyi 
fejlődést szemléltet, nagyobb eltérés csak minden századik kápolnában látható. ....................... 350 


Iir Fejezet a ze az a E ORBÁNNAL NOT S E ót 352 


Az emberiség történelmét bemutató tantermek. A szellemi újjászületés. A mártírok iskolájának 
tanulságai. Világi bölcsek, tudósok a világi fejedelmek előtt nem szállnak síkra kutatásaik 
eredménye mellett, ha azért máglya járna. Bizonyságot kell tenni Istenről mindenütt, kivetni 
minden világit, hogy elérhessük a szellemi újjászületést, az istengyermekséget. ........................ 352 


172+- Fejezet Garsa Se ne e ETVE En át ÜT LÉ é 354 


Az emberi fejlődés tanításának terme. Ádám teremtése és a Föld történelme végigszemlélve a 
valóságnak megfelelően. Az elbukott szférák elsötétülése, süllyedése, a gyűlölet izzása. A hetedik 


nap a mennyben pihenőnap. Mária a gyermekek között. ......2sssssssssssgzsészésééééééréézééréééééééétéétéééééée 354 
IZ FOJOZO E EAEE E sásl e ke este kese sáe A EA 355 
Istent kereső tanulók kételyei, gondolatai, a helyes útra terelésük. Hol keressük és találjuk meg 
ÖLE net E S ÉLSZ TÉS ese ET E EEA T 355 
174- Fojea area Szá a e a a ae a aaa a teát a ane a 357 
A második gyermekkert. Út a szellemi szabadság felé. Istenkeresési gyakorlatok, próbarombolás 
hiit teren eieaa aa a a a a a a a a aeai aaa a aa 357 
1a Fejezet aa a a a aae a ae a a ae r a 359 


A téves istenkeresés kételyei. További keresés a helyes módon. Vágyakozás Isten után, létének 
bizonyítékai. A kis gyermek szerencséje Isten, azaz a tulajdonképpeni életigazságok megtalálása. 


176; S EGJEZŐE s ezet EE S KS n S EE a a E NA NÉ netet 361 


466 


Mózes tíz parancsolatának és az Úr két szeretetparancsolatának iskolája. A második terem a 
második parancsolat tanulóhelye. A harmadik teremben a harmadik parancsot tanítják. A 
szombat megszenteléséről, Isten megszentelt napját annak nyugalmával önmagunkban teremtsük 
MED EEE EEEE E E A E 361 


IZ FŐJEZŐ s r a esést a a a a a a e sealed RES 363 


A negyedik parancsolat: engedelmeskedj az isteni Rendnek, mely az Ő szeretetének 
bölcsességéből ered, hogy örökké tartó túlvilági életed lehessen, és ebbe lelkednek jó sora legyen 


Szellemrertelembeh oie szeksz ye EBET AE E S a aa 363 
A A L A A eza a eaz ee T E E E E E 364 
Az ötödik parancsolat: Ne ölj! Hogyan, hol, mikor, mit? Példák. Helyes értelme: ne rombolj, ne 
öld meg testvéred Szellemét! sirrinin nonsen aiiin ia aiaia iaiia 364 
173 kejet za ek a aaa a a aaa a a a aa aai 365 


A hatodik terem. Hatodik parancsolat: Ne paráználkodjál, s házasságot ne törj! Bűn-e az 
élvezet? A test is felel, nemcsak a lélek? A lélek sem, mert az önmagában csupán egy éhes polip. 
A szellem a kormányzó. Á hülyék és szellemi állapotuk. Mi tehát e parancs értelme? ............... 365 


180; -Fojezöt iane aan a a A a T A A A a a R 367 


Képtelenség lenne, ha a parancsolat csak a testi élvezetre vonatkozna. Gazdag ember felesége, 
szegény ember ágyasa. A szeretet nélküli tevékenység paráznaság. Az önszeretetből végzett 


nemzés bűn. Az Isten iránti szeretetből végzett aktus egy gyermekért, teremtés, erkölcsös. ....... 367 
E  FŐJEZOT a szasa eknek tása seats kásás se eten a a ek eleve aa 369 


A bűnözés filozófiája. Természetes szükséglet, az állat természetszerű és az ember rafinált 
nemzése. Elvsóvárság, uralomvágy. Á város és a falu lelkisége. Bálványimádás-élvezetvágy. .. 369 


182: S 1 zá E e eltek E NE N E 370 


A hetedik terem: ,, Ne lopj!" A pusztában vándorló zsidó nép vagyonközösségben élt. A gyermekek 
a mennyben ugyancsak vagyontalanok. A parancsolat látszólag a magántulajdont védi, de ennek 
értelmét csak az isteni szeretet és bölcsesség fényében lehet megérteni. .................................... 370 


182. "EGJÉZŐT-: slat ea E E E EE et EEE EE E E E zabálást 372 


A hetedik parancsolat nem a tulajdont biztosító törvény, szellemi értelme van. Bibliai példák. 
Ertelme: sohase hagyd el az isteni rendet, és Isten jogát sohase kíséreld meg kisajátítani. 


Önmagunk testvéreink fölé emelése is lODÓS...........sssssssssssss ee eeeeeéeéééééééééééééééééeéíééééeéétteénes 372 
184i Fejezeti a a a a a e a a a aa 373 


A gazdag vagyonát senkinek nincs joga teljesen elvenni, csak részben, akkor is csak éhínség 
esetén. Meghagyott vagyona birtokában lehetősége van Istenhez térni. Kerülendő a véres 
lázadás, mert a bosszú erősebb. Kölcsön-kamat. ......ssssssssssssssésséséésééséréééééétéééééréééééééttétéététéétes 373 


185; < FGJÖZŐT e ga ze ER Ze a else Aaa e a a ee ESÉSE E 375 


A nyolcadik terem, nyolcadik parancsolat: ,, Hamis tanúságot pedig ne tégy!" A tiszta szellem 
soha nem hazudik. A gonosz szellem álruhába rejtőzik, hogy hazudhasson, mert szellemi énjében 
nem tehetné. Honnan indul ki a hazugság: a gondolatból, vagy az akaratból? .......................... 375 


t86 FG JOZOL nrinn SK ER ETL Ke SEA KT B aa a a 376 
A gondolat a szellem látása, világossága. Benső látás. A külső formákon át a saját gondolatait 


teremti, azt követi az akarat és a kivitel. Aki az Igét felveszi és ellene cselekszik, a külső szemeivel 
látottak után fut, az minden cselekedetével és szavával hamis bizonyságot tesz. Aki imádkozik és 


nem él a szerint, az ima csak külső forma. Aki a kenyeret a pék üzlet 
kirakatán át nézi, de nem lép be. 376 
E MEGJOZO eat Tá a esettel A a E e A ae 378 


467 


A kilencedik terem. Ne kívánd azt, ami a felebarátodé... Mély szellemi értelme van, nem anyagi. 
Tizenkét kivándorló, kié az elsőség az új telepen? Nem találunk sehol ősrégi tulajdonjogra. Az 
elsők nem tulajdonosai, hanem Isten kegyelméből haszonélvezői voltak földünknek. ................. 378 


188: "Fejezo akasztás kez óber ezt aaa bas zta geeez án Oo EN land a eset EA 380 


A jogászok a tulajdonjogot a gyűjtési jogból vezetik le. A haszonélvezeti jogból következik a 
gyűjtő és készítő joga is. Jogok biztosítása. Kiemelt vezető, akinek személyéből indul ki az 
oligarcha, uralkodó típus. Védelmi jog, rendelkezési jog, korlátlan uralkodó............................ 380 


189. Fejezet a E gek Ál e els ÉN sava LE 383 


Az uralkodó bölcsessége -Istentől eredő bölcsesség(?)- Isten kegyelméből való uralkodás, ez nem 
lehet az Úr célja. Az sem, hogy a magántulajdon teljes elvetésével az ember az állat színvonalára 
süllyedjen, mert így senki sem gyűjthetne semmit, ezért éhen is halhatna, ha egy másik azt 
jogosan elvehetné. Figyeljetek testvéreitekre szeretettel, senki ne irigykedjék a másikra. A saját 
szükségleten felüli javakat engedjétek át testvéreiteknek. Jogos személyi tulajdon: mindenki csak 


annyit gyűjtsön, amennyi saját magának és háza népének elegendő. ...................2sssssssssssssssses 383 
190; JEGJEZÓ Tá ágat et A e Tá A eleséget ege SA elk ege A AT ea 384 
Mennyi szükséges egy embernek egy évre? .......2sssssssszsgászesseesezéseééééérééééééééé ee ee ee érté éééééééééééées 384 
1915 F ojozo Ezaz kest kget E Sza AT L a a TÓ Ag a a ESZ e REN 385 


Ki vét a 9. parancsolat ellen? A gazdagok kasztja: vagyonát örökölte, vagy üzleti vállalkozás 
útján örökölte-földje nincs. Pénzük kihelyezése a törvényes kamatra-senki tulajdonjogát nem 
sértették?! A szükséges mérték a mérvadó. Ha azon felül birtokol, vét az isteni parancsolat ellen. 


192 Fojezo bern n ését eza eses etés elött Eeen sötet ÁE esen R a léte 386 


A tanítványok kételye az örökös bűnösségét illetően. Magyarázat: amiként igazságtalan az Isten 
engedélye nélkül uralkodó zsarnok és az általa hozott törvények, éppúgy nincs más választása a 
gazdag örökösnek sem, mint amit az Úr tanácsolt a gazdag ifjúnak. Hajlamok, amikkel nem lehet 
átmenni a tű fokán, a gazdag dőzsölő pokolbeli képe. A spekulánsok emberi hiénák, akiket az Úr 
természetes haraggal űzött ki kötéllel a templomból. ............sssssssssssssssszsgázsééséééééééééééééééééééééées 386 


193: Foje teii sége aaa e esete a a ae elte ee eket szele es 388 


A tizedik teremben levő táblán olvasható: Felebarátod feleségét meg ne kívánd! Ez nem 
vonatkozik a házasságkötésre stb. szószerinti értelemben ennek a parancsnak az egész 
szellemvilágban érvényesnek kelllennie.............ssssssssssssszgzssézéséésééézésérééééééééééééé ére éééééééééééééééée 388 


E EG A az e s N E ey ee E EEE E s eles éjek én EE EE 390 


Ki az a ,, te", aki a parancsolatban szerepel? A parancsolat félremagyarázása fülbegyónáson 
keresztül óriási jövedelmet és hatalmat biztosított a papoknak, mert a fél vagyonig is terjedő 
büntetés után oldozták csak fel a szomszéd feleségét megkívánó ,,te"-t. oneness 390 


195: vkojn a e e eke ee ee aa ai 391 


A vágyakat is tiltja ez a parancsolat, ha egy szegény szomszédot a szomszéd gazdagabb asszony 
alamizsnával segíti? Az ezután való vágyai is bűnnek minősíttetnének? Mi lesz a szomszéddal a 
földi élet után? Istent kicsinyíti az, aki feltételezi róla, hogy valamit nem az örökéletre alkot. 
Példák. A keresztfán Jézus a jobb érzésű bűnösért imádkozott, és paradicsomot ígért neki! Aki 
kilép Isten Rendjéből az egyik parancsnál, ezzel az egész utat elhagyta. .................................... 391 


Az ,, asszony" alatt vajon férjes asszony értendő, vagy hajadon leány? A szószerinti értelmezés 
lehetetlenség! A tudósok kívánsága: a növény húsa kívül legyen annak jobb tanulmányozása 
érdekében, mások szeretnék a fát átlátszónak látni, de sohase lennének elégedettek. Az Atya szó 
Denső:ertel emi ssssts észt sát tát éter iaa váltás e ee etet Ea EE ANEA 393 

Minden szó külső értelme mély bensőt rejt. Az Atya három részből áll: testből, lélekből és 
szellemből, azaz külsőből, bensőből, legbensőből. Az Ur is csak külsőleges képekben közölheti a 
szellemit, s azokban mindenkor egy benső és legbenső értelem is nyugszik. ............................... 393 


975 S EBJEZŐ seen ezta sztk az ss E E sváb E AE EE ÁT Sao BATES E A 395 


Az ,, asszony" minden ember szeretetét jelzi. Senki ne kívánja el felebarátja szeretetét önzésből, 
önérdekből anélkül, hogy egy parányit is adna sajátjából.. Így rejtette el képekben a 
tízparancsolat szent értelmét a bölcsek elől, de a Kicsinyeknek: gyermekeknek és gyengéknek 
kinyilvánította. Az Úr szavainak benső szent értelmét képekbe rejtette, hogy azt ne rombolhassák 
szét, miként azt Jeruzsálem városával is tették. A tizedik parancsolat a kilencediknek mintegy 
KiESÉSZÜÉS szüz vsz e a há vese a ai a tk Bla ák a elen eztet 395 


198; Fajezet asus átása ete oki VET T R E A T b ETL S 397 


A 11. Teremben egy táblán ragyogó betűkkel feliratot látunk: „A Te Uradat, Istenedet mindenek 
felett szeresd, egész lelkedből, és Istentől kölcsönkapott egész lelkierőddel!" Isten szájából 
adatott parancs, olyan, mint a Nap, a mózesi parancsok, pedig mint a csillagok. A várakozó 

szerelmes példája. Nappal nem látszik a csillagok fénye. ..........2s.2ssssssssszgsgss sé séséééééézééééééééééééée 397 


199. A A EI ETAIENT te A ea AAAS ee Let E S ését 399 


Minden teremtmény ősanyaga Isten Szeretete, ennek megfelelése a Napon keresztül az isteni 
szeretet meleg, melynek hatására minden kizöldül, s amely a gyümölcsöt megérleli. A tanítványok 
ellenvetése: a sarkvidéki meleg, a szeretet hogyan viszonyul a jégvilágban? A jég melegíthető, 
tehát nem tökéletesen hideg. A meleg a szeretethez hasonló, a tökéletes hideg a pokol 
szeretetlenségéhez. A parancs szellemi értelme: Istentől kapott alap szeretet melegeddel 
kapcsolódj bele Istennek a téged fenntartó ős-melegébe, akkor életedet soha többé nem 
veszítheted el. Ha azonban különválasztod szereteted melegét az istenitől, nem kaphatod az Ős- 
szeretet élet melegét, s az elhidegülés olyan mélységébe süllyedhetsz, amiről még az angyalok 
sem tudnak semmit sem! Az Úr igéje a napok Napja, mindent magában egyesít!....................... 399 


ALO L 4 AEE E AE AE e A ÁS AE 400 


Hogyan szerethetjük Istent mindenek felett? Mint a fiatal vőlegény szép menyasszonyát, vagy 
mint a csillagász csillagjait, a matematikus számtanját, az uralkodó a trónját? A gyermekek 
szeretete önző, szüleiket érdekből hamar elhagyják. Az szeret igazán, aki parancsolataimat 

megtartja! Tartsd meg a parancsolatokat, és szeresd Istent! Példák arra, hogy nem elég csupán a 
parancsok betartása. A vámos és a farizeus imája. Az Úr új utat szabott az örök élet elnyerésére 
az alázat, feltétlen szeretet és bizalom útját. A kisgyermek példája... ..........2ssssssssszsssssésssééesse 400 


DOT: E) 27A ee e A EE RE e ate E A ESEA PE EAA Sás átélt 402 


A törvényt tökéletesen betartókat is megfeddi az Úr. Vendégszeretet: a mózesi fő törvényt betartó, 
szorgalmasan dolgozó Mártát az Úr arra inti, hogy a neki nem segítő, de az Úr szeretet tanítását 
hallgató Mária a jobbik részt választotta, amely soha el nem vétetik tőle. Az Úr szombaton 
vándorol, jót tesz, tanítványai búzafejeket tépdesnek. Az apa és két fia példája: a szeretetet többre 
becsüli a hivalkodó munkánál. Két menyasszony: az egyik munkájával, a másik szeretetével köti 
le võlegenyjéloltjét. raria A a A A ia aian 402 


202 V JEZO n aE E T EA TA O TNT T T OTA 405 


A törvény: Isten szeretetéhez vezető száraz út. Aki Istent szívében kezdi szeretni, az az utat már 
maga mögött hagyta. Istent minden törvény fölött szeretni azt jelenti: az utat átugorjuk. A gazdag 
ifjúnak szóló tanítás: add vissza a világnak az ő törvényeit s amit tőle kaptál /az anyagot, 
vagyont/ oszd ki a rászorulóknak, te pedig maradj mellettem, s elnyered az örök életet! Ha nem 
úgy jöttök hozzám, mint a kisgyermekek, nem juttok be Isten Országába! Én vagyok az út, az 
igazság és az élet, az akol és az ajtó is! Aki már az Úrnál van, annak mi dolga a törvénnyel? 
Péter szeretsz-e engem l arrori a REE e áá Ea A AETS AEA AEO RAEO AAEE AEAT AA ERE 405 


DÖG 4 AEA E A A A E E EE A E E EE AS 406 


A tizenkettedik terem: ,, Szeresd felebarátodat, mint tenmagadat!" Ellenvetés. A túltengő 
önszeretet bűn, de a felebarátot az isteni Rend keretében mégis miért az önszeretet mértéke 


469 


szerint kell szeretni? Példák erre. A felebaráti szeretet túllépésének következményei a népek 
uralkodói. A milliomos segítője, vagy tönkretevője a falujának? Ha valamit a szegényeknek 
adtok, azt Nekem adjátok! Olyat hívj meg lakomára, aki nem tudja azt viszonozni... ................ 406 


204: "FŐ JSZÓ E AR SZE EE AGE a aa e es É NA a e a E E a száz tni 408 


A gazdagok ne gazdagokat hívjanak meg, hanem szegényeket. Szerezzetek barátokat a Mammon 
híveiből. A gazdag ifjúnak ajánlotta az Úr: pénzét ne a gazdagok között ossza szét, hanem a 
szegények között. Á gazdagnak a szegényhez kell mennie, mint felebarátjához, hogy az Urat 

megtalálja. A gazdag súlyos bűnt követ el gyermekei felé mutatott túlzott gondoskodásával. A 
tőkések, spekulánsok, hitbizományok urai a legmélyebb pokolba jutnak, ahonnan kiút többé 
RINGS áss Szt eza estate ák SE Ésa a esen vas a A lesse aia 408 


205. "FEJEZETE es Kat ES ld lee A a T A A A e 411 


Csupán hittel és elméleti tudással nem sokra megy az ember. Aki a felebaráti szeretetet nem 
gyakorolja életében, az soha nem juthat el a tanult hit mélységei 
be 
, és nem lehet Isten gyermeke. A fiatal tanulók a Földről érkező lelkek között tanulják 
megkülönböztetni, hogy ki az igazi felebarátjuk, kit hová kell vezetni a szabad akarat sérelme 
nélkül. Csak azt lehet nyújtani a léleknek, amit szeretetének fokozata megkíván. Aki kabátot kér 
tőled, annak nem adhatsz kenyeret 
41 
1 


206, EGJOZO ea ze Rate nee e Setét eke dnek e a etek de aa votes aas 412 


A tanulók -miután a felebarát helyes fogalmát megismerték- a Földön tanulják meg az igazi 
türelmet őrzőangyalként. Az isteni hatalommal rendelkező őrző angyalok nehéz helyzete az 
Istentől elfordult lélekkel. A lélek szabad akaratát tiszteletben kell tartaniuk, így nem tehetnek 
semmit. Minden cselekmény önmaga ítéletébe kerül. A cselekmény alapját kell keresni, nem 
csupán a következményt nézni. Parázna, falánk, polip lelkek első pokolbeli állapotuk. Az ilyen 
lelket vágyaiban kell koplaltatni, akkor haragra gyúl, s második pokolbeli állapotába kerül. A 
túlzott önszeretetből fakadó uralomvágy -a harmadik pokolbeli állapot. ..........................ssssssss. 412 


207 Teee e aT ETATE KA A A AA T A T EA A ét 414 


Mi az oka a félelemnek? Bizonytalanság érzése. A lélekvándorlás hite, abból eredő félelem nem 
csak a haláltól, az álomtól is. A polip lelkek felébredve a Gyógy böjtölésből Istent okolják amiért 
lelke oly mélyre süllyedhetett -ez a második fokú állapota. Haragjában támadó gondolata: neki 
az Istenség nem árthat, de többen szövetkezve térdre kényszeríthetik Őt. E lázadó gondolat a 
harmadik pokol. A tanulók ezt a poklot is végigjárják erős kíséret mellett, mert ezt az állapotot a 
helyszínen Kell tat Ükezsesőss szen sálja át ess aes ee REA R E 414 


DOG s. A Eg ettő Ke ae EA ETL ett EEA E E EEA AEE E 416 


Hogyan és miként lázadhat fel egy életparány, alkotója ellen? Példák: egy óriási hegység 
alapjából kiveszünk egy követ, amely társaival együtt óriási nyomásnak áll ellen. Helyéből kivéve 
azonban kalapáccsal könnyen szétmorzsolhatjuk. Isten rendjében azonban semmi sem 
semmisíthető meg, így a legkisebb a legnagyobb mellett mindig megállhat. A Föld belső részei 
szimbolizálják a koplalást, ahol nincs más, mint a halál. Az ott élő szellemek haragjukban tüzet 
okoznak, izzó haragjuk az állandó tűznek felel meg, amivel szét akarják vetni a Földet. Eközben 
azonban e tevékenységükkel is Istennek segítenek, s ez kínjukat még jobban fokozza. ............... 416 


209 2) 4 E E EEE AEE E e aes e Él See estek 417 
A polip lelkületű emberek földi megfelelői azok, akik egy nagyobb darab kenyérért mindent 
magukhoz ragadnak. Tülekedésükben Istenről tudni sem akarnak. Az ilyen téren sikereket elért 
ember azt szeretné, ha mindenütt tömjéneznék. Nem ad a szegényeknek fölöslegéből, inkább 
pompáját táplálja, s gyűlöli azt, aki mohóságának útjába állna, halálát kívánja. A polgári 
törvények leple nélkül háborúnak, gyilkolásnak, rablásnak láthatjuk. ............22sssssssszzsssssesssees 417 
210a Foje zza eat ÉRNE TR EN KEEN ET e TE EAK a aai 419 

A földi, pokolról szóló elképzelések merő fantáziák. Csak akkor észlelhetünk többet belőle, ha a 
dolgok mély alapját vizsgáljuk. A pokol külsőleges képe mindig változó, ezért kell mély alapjánál 
vizsgálni. Példa: a nap legkülönbözőbb rétegeinek véleménye a titkos állampolitikáról, lefelé 
egészen az ostobasággal határos elképzelésekig. A politikáról csak az uralkodó adhat 
felvilágosítást, hasonlóképpen szellemi téren csak az Úr adhatja a legkomolyabb leírást. 


Egyénisége szerint minden ember magában hordja a Mennyet és a poklotis............................. 419 
OM E) A E sat E EEE AE e TT B ked ke E E e ás a elesés ös 420 


Mindenki úgy éli tovább életét a hústest levetése után, ahogyan azt földi átmeneti életében 
megkezdte. A test halandó, a szellem az, ami tettekre indítja. A mester és a szerszám viszonya. A 
poklot érzékelhetően a földi testi körülmények között kell keresni. Az asztalos szekrényt készít. 
Honnan vette annak formáját? Szelleméből, ahol az előbb létrejött. A szellem türelemre van 
kényszerítve, amikor testén át alkot, a szellemvilágban ahhoz csak egy pillanat kell. ................ 420 


PA A T) 274 = AAE A EEA E az EAA a KA AE A E E AATE 422 


A gazdag spekuláns vágya: mindig többet gyűjteni. Ha lehet, az egész világ iparát! Ez a pokol 
alapköve. Mire vágyik a katona? Előléptetésre. Az uralomvágy, annak fokozódása és 
KÖVELKEZMEÉNYE E TEE E T E E T E ERE E E A 422 


210 S A AEE E E E E E E E 423 


A férfi kéjenc vágya: minden nőt elérni. Mi lenne, ha a törvény nem védene? 4 szerelmes pár 
példája. Gazdag érzéki ember a vágyaiért messze idegenbe is elutazik. Gyógyszerekhez 
folyamodik, ha teste meggyengül. Végül fiatal lányok, majd fiúk következnek. Ha kimerül, 
tajtékzik a dühtől -ez a harmadik pokolbeli állapot. A testi élvezetekkel minden szellemit, istenit 
kiöl magából. Így lesz istentagadóvá. Hogyan gyalázzák meg kéjsóvár emberek puszta 
pillantásukkal is a tiszta leányok lelkét, szellemét. A pokol teljes képe. ...................................... 423 


24: 2 PAEA tek SZ elen EE A E E A ETE 424 


A női hiúság és uralomvágy, a gőg tartozékai. A szégyenérzet-mai formájában pokoli alap. Jézus 
alázata a helyes irány. Hol van ott a szeméremérzet mint erény? A női szeméremérzet 


paráaznásáSottakat nner ászt een ozik kézzel ál Se el essek ezett E aS 424 
DID. ZFŐJOZŐT ser att e A EE ete EE E S ke e esetet Tee Ne EA 426 
A társaság ünnepelt királynője hidegen bánik udvarlójával, s a többiekkel ünnepelteti magát. 
Szakítás. A leány dühe. A harmadik DOKOL......2sssssssssssssssgás gáz éézéééésééééééééééééréé ee éé été ee éééétééééées 426 
210 274 sat E EEE E Ten RK E ÉN ee a lelve bek sala ts E AE ss ösó 427 


A nő válaszképpen máshoz megy férjhez. Következménye annak, ha mégis kibékülnek. A 
legnagyobb baj a szeretet-adósság. A kiűzött hét gonosz lélek sokkal gonoszabbakkal társulva tér 
vissza. Szerelem-szeretet elleni bűn. .............s.ssssssssssssgás zá sézeéséséérérésééréétééíérééééééeé tétet éétéééétéééééee 427 


DIA T A e ea Btk EEE EAE ETE E ESZES IT, 429 


Minden szellemben el van rejtve a Menny és a pokol képe egyaránt. A pokol egyik formája a 
szeretetbeli hűtlenség, melynek alapja az uralomvágy és az önszeretet. Ehhez tartozik a 
féltékenység is, mely ellentéte a felebaráti szeretetnek. Miként az Úr megbocsátott a latornak, úgy 
kell nekünk is megbocsátanunk felebarátainknak. Ezzel a poklot örökre leigáztuk.................... 429 

Hogyan válhat bennünk a pokol fő polaritássá, mit kell tennünk, hogy ellene védekezhessünk? A 

Pokol szellemisége: uralomvágy, önszeretet, önzés, szeretetlenség. Mennyei szellemiség: az Isten 
és a felebarát iránti szeretet. Példa: két kérő egy leány. A Menny állapotában levő kérő a lányra 
bízza a választást, nem lép fel önzően, szívében nincs harag, megbántottság............................. 430 

A szellem sokkal többel bir, mint azt képzelnénk. Tájképfestő: a szeretett vidék képét otthon 
megfesti. A képet szellemében rögzítette, s ennek alapján festette annak hű képét. Eretlen lelkek: 
az örök szellemi belső összekeveredik a külső anyagias képekkel, amiből torz képek születnek. A 

szellemben benne van a világegyetem minden atomjának képe. A felerősített szeretet képes 
előhívni és felhasználni a tiszta képet. A világban minden lehet jó és rossz, olyan, amilyenné a 
szeretetünk formálja. Cselekedeteitek követnek benneteket. .....................2..sssssssssáésesseséééésééee 432 

A tanulók megtanulják, hogyan gyógyíthatják a beteg lelkeket. E célból a Földről érkezett lelek 
közé vezetik őket. A teljes leleplezés-a gyógyító pusztítás állapota. Mennyei simonizmus. Hagyják 
kiélni egyes földi szenvedélyeket, s gondoskodnak arról, hogy megutálhassák azokat. .............. 433 

A kiélés és a megutáltatás lassan, fokozatosan történik. Kártyajáték, mindenét elveszti a 
szenvedélyes játékos, haragja kifosztói ellen. A haragot az őrző angyalok levezetik. A tisztogatás 
mindaddig folyik, amíg bensejében találnak valami szenvedélyt. A segítő szellemek senkit nem 
ítélnek el, mert mindenkit a saját cselekedetei ítélnek meg. ..................22sssssssszsgesseesseeéééééeéééées 435 

A javuló bűnösöket több égitest fenyítő és nevelő hatásán vezetik át. Ennek kezdete hold, majd a 
Merkúr, a Vénusz, a Mars, annak négy kis bolygója, a Jupiter, az Uránusz és a Neptun szellemi 
szférája. A földi életükben hiú, észértelmű lelkek útja ez, és azoké, akik a bolygók hatásából 
valamit felvettek, mert az csak a helyszínen közömbösíthető. Csak azután mehetnek a Napra, és 
lehetnek többek között kis gyermekek gondozói is. ................sssssssgssz ee sezesééséééreééééréééééééééétééées 436 

A tanuló körút végén ismét az Úrnál. Mondjátok el, mit tapasztaltatok! A látó ablakok, szellemi 
szférák beállításáról. Láthattátok, hogy a Menny milyen formában képződik az emberekben. 
Olvasásakor mindenki rátalál a magáéra... ....22sssssssszsssásséséésészééééééééééééééééééééééééééééééééééééééééééééée 437 


Az evangéliumi Mennyország képe: a mustármag, s annak jelentősége. Nem a külső formában 
kell keresni a lélek üdvösségének útját, hanem a benső alap határozza meg azt. Az almafa pontos 
meghatározása, felismerése. ....2..2sssssssssszsséézészéééééééséérééééééééééééééééé été été ee ee été é ee ééééééététééées 438 

A Mennyország a magvető példájában.: az útra hullott magvak a világias, iparos emberek lelke. 
Köves, homokos talaj: befogadja az Igét, nem aszerint él, mert ráér élete végén is jó lenni. A hit 
cselekedet nélkül csak üres prédikálás. A hittudósok: Istent a csillagok fölé emelik elérhetetlen 
magasságba. Így kényelmesebb az életük, mert nem kell megalázkodniuk. A felébresztett szellemű 
emberek a világ előtt bolondok, rajongók. Mennyország: az Istenben kiteljesedett lélek állapota 
tehát nem egy külső hely. ....2sssssssssssszssás sss séséészéééééééééééééééééééééé été ee é été éééé e été ee é ét été té étéétééées 439 

A jóból sohasem elég, de egy kevés rossz is megbonthatja a sok jót. A fa példázata. Belseje a 
mennyeit, az ágak, gallyak az egész szellemvilág képeit példázzák. Kérge holt, mint a test és a 
világi ismeretek. Az alatta levő élő felhámsejtek rétege az összekötő kapocs, ahol a szellemi az 
anyaghoz kapcsolódik. Egyetlen magban egy hatalmas erdő rejlik. Az emberben elrejtett szellemi 
magnak, csirának is az a hivatása, hogy hatalmas szellemi fává fejlődjön. Talentum: keveset ad 
az Úr, de sokat követel vissza. Mint az örökké élő Úr, magamat is erősítem, igy erőm által 
minden ember is felfelé fejlődik, ereje fokozódik. Így váltok ti is erőssé, az Atyához hasonlóvá.441 

Nem a külső jelenség a meghatározó, ám következtetni lehet belőle a bensőre. A gyermek teste, 
mint példa arra, hogy az egész világmindenség benne van. A 
testrészek szellemi megfelelései. Az újjászületett ember nem a törvényben kötött lábnak, hanem a 
szabad kéznek felel meg. Olvassátok át ezt a könyvet hasznotokra, hogy annak megfelelően 
tevékenykedhessetek. 443 


472 


